
/  1859  tryktes  Darwins  Bog  „Arternes  Oprindelse'', 
En  allerede  dengang  højt  anset  Videnskabsmand,  Thomas 
Henry  Huxley,  der  indtil  det  Tidspunkt  havde  stillet  sig 
uvillig  overfor  Udviklingstanken,  grebes  stærkt  af  Bogen, 
og  allerede  1860  holdt  han  for  en  Forsamling  af  engelske 
Arbejdere  de  første  udviklingshistoriske  Foredrag  om 
Menneskets  Forhold  til  de  lavere  Dyr.  Da  Læren  trængte 
ind  i  Tyskland,  blev  den  paa  samme  Maade  af  Haeckel 
gennem  populære  Foredrag  ført  frem  i  Haandværker- 
krese  og  for  det  store  Publikum  i  Almindelighed.  Den 
formaaede  overalt  at  fange  Interessen;  den  gav  Folk 
Lejlighed  til  at  se  paa  Naturen  med  deres  egne  Øjne; 
den  befriede  dem  fra  megen  overleveret  Fordom,  og  den 
førte  Videnskabens  Resultater  direkte  til  de  tusind  Hjem, 

Efter  i  tre  Halvaar  i  Aarene  1894—95  paa  Univer- 
sitetet at  have  holdt  Forelæsninger  om  Udviklingslæren, 
har  jeg  paa  mange  Maader  haft  Lejlighed  til  at  erfare, 
at  det  danske  Publikum  nærede  samme  Interesse  for 
Udviklingslæren,  som  Publikum  har  vist  i  andre  Lande. 
Da  kom  Lock-out  Somren  1899  og  fastslog  denne  Er- 
faring urokkeligt.  De  12—1500  Arbejdere,  der  hele 
Somren  igennem  flokkedes  til  mine  Foredrag  om  dette 
Æmne,  gav  mig  Lyst  til  at  udarbejde  en  Bog,  og  denne 
Lyst  styrkedes  yderligere,  da  Bestyrelsen  for  „Studenter- 

1 

samfundets  Aftenundervisning  for  Arbejdere""  fik  mig  tit 
i  Vintren  1900—1901  at  holde  en  Række  paa  18  Fore- 
drag over  Udviklingslæren, 
Bogen  tilegnes 

KØBENHAVNS  ARBEJDERE 

som  Minde  om  18  Aars  Samarbejde  til  Oplysningens 
Fremme, 

Taamhøj,  Vedbæk  6.  Januar  1901, 

OSCAR  HANSEN, 


Digitized  by  VjOOQ IC 


INDLEDNING 


Digitized  by  VjOOQ IC 


Digitized  by  VjOOQ IC 


KAPITEL  I. 


1  et  kostbart  Billedværk,  der  1835  udgaves  af  tid- 
ligere Overlærer  ved  Metropolitanskolen  F.  C.  Kielsen, 
finder  man  to  ejendommelige  Billeder;  det  ene  forestiller 
en  Hare  med  Raadyrhorn,  det  andet  forestiller  et  mærkeligt 
Dyr,  hvis  Stødtænder,  om  man  da  kan  kalde  dem  saa- 
ledes,  vokser  frem  af  Huden  mellem  Øret  og  øjet.  Om 
dette  sidste  Dyr  siger  Kielsen,  at  han  betragter  det  som 
fabelagtigt;  derimod  tager  han  intet  Forbehold  overfor 
Haren  med  Raatakkerne. 

Sammenligner  man  dette  mangelfulde  Kendskab  til 
Dyreformerne  med  det  Kendskab  til  disse,  som  i  Nutiden 
haves  ikke  blot  af  Forskerne  men  ogsaa  af  Lægmænd, 
da  har  man  deri  en  Maalestok  for  Fremskridtet  i  Viden 
paa  dette  Omraade,  og  dette  Fremskridt  skyldes  i  hej 
Grad  Udviklingslærens  Fremkomst  og  Udbredelse.  For- 
saavidt  Udviklingslæren  i  sig  rummer  et  Forsøg  paa  at 
forklare  Planternes  og  Dyrenes  første  Opstaaen,  paa  at 
forklare  Livets  indre  Væsen  og  Frembringelsesmaaden 
for  det,  da  er  dette  Forsøg  endnu  ikke  lykkedes.  Men 
Kendskabet  til  Dyrenes  og  Planternes  Udvikling  maa  nød- 
vendigvis gaa  forud  for  Kendskabet  til  deres  Oprindelse; 
ti  al  sund  Forsken  hviler  paa  Undersøgelse  af  de  Spørgs- 
maal,  der  ligger  nærmest  for,  og  gaar  derfra  videre  til  de 
fjæmere.  For  at  Livet  kan  udvikle  sig,  maa  Livet  eksi- 
stere, og  Udviklingslærens  Hovedøjemed  bliver  derfor   at 

forklare  nogle  Grundejendommeligheder  ved  de  eksisterende 
Livsformer.  Men  ved  Siden  af  de  værdifulde  Oplysninger, 
som  det  er  lykkedes  Udviklingslæren  at  fremskaffe  til 
Forklaring  af  hidtil  lidet  forstaaede  Livsformer  og  Livs- 
forhold, er  det  tillige  lykkedes  den  at  vække  Menigmands 
Interesse  for  videnskabelig  Læsning.  Der  er  i  Ly  af  den 
foregaaet  et  betydeligt  Oplysningsarbejde,  som  ikke  blot 
støtter  sig  til  folkelige  Skrifter  og  Foredrag,  men  som  til- 
lige i  ikke  ringere  Grad  støtter  sig  til  en  gennemgribende 
Forandring  i  Undersøgelses-  og  Undervisningsmetode, 
Undervisningsstof  og  Undervisningsmateriel. 

Udviklingslærens  Stilling  indenfor  de  filosofiske  Teorier 
skal  her  ikke  nærmere  paavises.  Det  er  nok  at  vise  hen 
til,  at  to  store  Bevægelser  jævnlig  krysse  hinanden  indenfor 
Filosofien,  snart  modvirkende  hinanden,  snart  samarbej- 
dende. Den  ene  gaar  ud  fra  det  sokratiske  „kend  dig 
selv"  og  søger  at  bringe  Mennesket  til  gennem  Selvkend- 
skab at  forstaa  Grænserne  for  sin  Viden  og  sin  Virken. 
Den  anden  Bevægelse  stiller  Opgaven  videre,  idet  den  vil 
bringe  Mennesket  til  at  kende  Tilværelsen,  af  hvilken 
hver  enkelt  kun  er  et  Brudstykke.  Den  Mand,  som  i 
vor  Tid  mer  end  nogen  anden  har  knyttet  sit  Navn  til 
Udviklingstanken,  Herbert  Spencer,  tilhører  denne  sidst- 
nævnte Retning.  Han  fremtraadte  paa  et  Tidspunkt,  da 
det  var  muligt  at  drage  Udbyttet  af  en  ny  Naturopfattelse, 
som  havde  arbejdet  sig  frem.  Omtrent  til  Spencers  Tid 
havde  man  betragtet  Naturen  som  en  uhyre  Maskine, 
hvis  enkelte  Dele  var  dannede  til  at  være  paa  den  Plads, 
hvor  de  var,  saa  at  de  tilsammen  udgjorde  en  Helhed. 
Spencer  søger  nu  at  vise,  at  Tilværelsen  ikke  er  en  Helhed 
men  en  Enhed,  idet  dens  enkelte  Dele  bestaar  af  det 
samme  Materiale  og  har  udviklet  sig  som  Følge  af  de 
samme  Love.  Klarhed  derover  faar  man  ved  at  gaa  ud 
fra  Livets  simple  Kendsgærninger  for  gennem  en  mer  og 
mer  omfattende  Bearbejdelse  af  dem  at  bringe  vor  Er- 
kendelse til  Enhed,  d.  v.  s.  at  samle  hele  vor  Viden  i  en 
alt  omfattende  Sandhed. 

Herbert  Spencer  blev  født  den  27de  April  1820; 
hans  Fader  var  Lærer  og  nærede  den  Overbevisning,  at 
man  saa  vidt  muligt  skal  lade  Barnenaturen  udfolde  sig 
af  sig  selv,  at  man  ikke  skal  ændre  den  for  tidligt  gennem 
Opdragelse,  og  at  man  mindst  af  alt  skal  fylde  Bame- 
hukommelsen  med  Brokker  af  Kundskaber,  der  har  tvivlsom 
Værdi  for  dets  Karakters  Uddannelse.  Sannen  Herbert, 
der  blev  opdraget  af  Faderen,  kom  derved  noget  tilbage 
i  sin  Udvikling ;  først  da  han  var  7  Aar  kunde  han  læse. 
Han  blev  sendt  i  Skole,  men  gjorde  ikke  tilfredsstillende 
Fremskridt;  han  var  i  Skolen  urolig,  uopmærksom  og 
træg.  Til  Udenadslæren  egnede  han  sig  slet  ikke,  men 
han  var  en  god  Iagttager;  han  fangede  og  præparerede 
Insekter,  udklækkede  Myg-  og  Sommerfugleæg  gennem 
alle  Stadier.  I  Hjemmet  fik  han  den  bedste  Del  af  sin 
Opdragelse.  Faderen  og  Onklerne  var  Mænd  med  levende 
Interesse  for  Frihed  og  for  personlig  Dygtighed;  der 
fandtes  ikke  Avtoritetstro  i  dette  Hjem,  selv  ikke  overfor 
religiøse  Anliggender.  Begge  Forældrene  var  oprindelig 
Metodister,  men  Faderen  sluttede  sig  mer  og  mer  til 
Kvækerne.  Søndag  Morgen  gik  Herbert  med  Faderen  til 
Kvækernes  Forsamling;  om  Aftenen  fulgte  han  derpaa 
Moderen  til  Metodisternes.  Barnet  var  altsaa  i  en  Sfære 
af  religiøs  Indflydelse,  men  forblev  ganske  uberørt  af  den. 
Macpherson  har  senere  spurgt  Spencer,  om  han  først  var 
troende,  dernæst  tvivlede  og  endelig  bortkastede  Troen. 
Spencer  svarede,  at  Religionen  havde  aldrig  havt  Ærinde 
til  ham;  den  havde  hos  ham  aldrig  været  Genstand  for 
Godkendelse  eller  Forkastelse;  hans  Sind  laa  fra  Begyn- 
delsen udenfor  den. 

Da  Herbert  var  13  Aar,  blev  hans  videre  Opdragelse 
lagt  i  Hænderne  paa  en  Onkel,  Thomas  Spencer,  Sogne- 
præst i  Hinton  ved  Bath.  Denne  Mand  var  politisk 
radikal,  Afholdsprædikant,  og  Anti-Komlovs  Agitator;  han 
var  en  begejstret  Talsmand  for  alt,  der  vedrørte  Folkets 
Vel.  Han  begyndte  at  forberede  Drengen  til  Universitets- 
studier; men  denne  viste  ingen  Lyst  til  at  arbejde  med 

de  klassiske  Sprog,  han  lærte  dem  kun  med  stor  Møje 
og  glemte  den  følgende  Dag,  hvad  han  havde  lært  den 
foregaaende;  derimod  lærte  han  med  stor  Lethed  Mate> 
matik  og  Mekanik.  Man  opgav  endelig  Tanken  om  en 
Universitets  Løbebane,  »da  han  var  uskikket  dertil",  da 
Drengens  Sind  ikke  lod  sig  lede  i  tilvante  Kanaler,  men 
udfoldede  sig  kraftigt  ved  vedblivende  at  faa  Lov  til  at 
følge  sine  egne  Veje.  Han  udfoldede  sig  stadig  som  en 
opmærksom  Iagttager  og  som  en  uafhængig  Undersøger 
og  Forklarer  af  det  iagttagne. 

Med  Hensyn  til  Drengens  Livsstilling  stod  man 
usikker.  Faderen  fik  ham  anbragt  som  Hjælpelærer  i  en 
Skole,  og  hans  Talent  til  klar  Fremstilling  af  en  Sag 
gjorde  ham  skikket  til  at  udfylde  denne  Plads.  Imidlertid 
forlod  han  den  hurtigt,  idet  han  i  Efteraaret  1837  fik 
Ansættelse  hos  Ingeniøren,  der  skulde  udarbejde  Planer  til 
London-Birmingham  Banen.  I  iVi  Aar  arbejdede  han  da 
i  London  som  Civilingeniør,  og  de  følgende  2Vs  Aar  ar- 
bejdede han  i  samme  Egenskab  ved  Birmingham  og 
Gloucester  Banen.  Samtidig  hermed  skrev  han  smaa  Af- 
handlinger i  et  teknisk  Tidsskrift  (Civil  Engineer  Journal) 
og  opfandt  et  Velocimeter  til  Beregning  af  Lokomotivers 
Hurtighed.  Efter  8  Aars  Arbejde  som  Ingeniør  indtraf  en 
Jæmbanekrise,  Bygning  af  ny  Strækninger  standsedes^ 
man  havde  ikke  Brug  for  Civilingeniører,  og  Herbert 
Spencer  stod  da  i  en  Alder  af  26  Aar  atter  foran  Spørgs- 
maalet  om  Valg  af  en  Livsstilling.  Han  tog  hjem  til 
Derby  og  kastede  sig  over  Journalistik;  næsten  alle  Eng- 
lands ansete  Tidsskrifter  modtog  Artikler  fra  hans  Haand. 
(Foruden  i  det  allerede  nævnte  Tidsskrift  findes  der  af 
ham  Artikler  i  »Non-Conformist*,  „The  Leader**,  „West- 
minster  Review*,  „North  British  R.",  „Quarterly  R/, 
„Edinburgh  R.**,  „Fortnightly  R.**,  „Macmillan  Magazine**, 
„The  Reader*  og  formentlig  i  endnu  flere).  I  Aarene  fra 
1848  til  1853  var  han  Underredaktør  ved  „The  Economist". 
To  Aar  senere  udkom  hans  første  større  Værk;  da  var 
allerede  hans  Navn  som  betydelig  Forfatter  skabt. 

Omkring  sit  tyvende  Aar  havde  han  begyndt  at  læse 
Lyells  Bog  om  Geologiens  Principer,  en  Bog,  der  ind- 
prænter  den  store  Grundsandhed,  at  det  forudgaaende  maa 
forklares  ved  Hjælp  af  det  nærværende,  medmindre  gode 
Grunde  kan  anføres  for  det  modsatte.  Følgerne  af  en 
saadan  Fremgangsmaade  maatte  blive,  at  man  ikke  længere 
opfattede  Dyre-  og  Plantearterne  som  skabte,  og  at  Men- 
neskets Stilling  til  Naturen  maatte  ses  fra  et  ganske  andet 
Synspunkt  end  tidligere.  Spencer  saa  allerede  dengang, 
at  Lyells  Lære  maatte  tvinge  til  at  vælge  mellem  Ud- 
viklingsteorien og  Skabelsesteorien,  om  han  end  ikke 
forstod  Udviklingens  Natur  i  dens  Enkeltheder.  Det  var 
paa  den  Tid  klart  for  de  fleste,  at  en  ny  Teori  om  Men- 
nesket var  i  Gennembrud.  Combes  Bog:  „ Menneskets 
Konstitution  betragtet  i  Forhold  til  den  ydre  Omverden** 
blev  meget  læst,  og  endnu  mere  var  dette  Tilfældet  med 
en  anden  Bog,  et  Populariseringsværk,  Robert  Chambers 
anonymt  udgivne  „Træk  af  Skabelsens  Naturhistorie** 
(1844),  som  maaske  var  den  Bog,  der  i  hin  Tid  gjorde 
mest  Opsigt.  Fra  Fastlandet  fik  man  (1845)  Humboldts 
„Kosmos**,  og  samtidig  udkom  i  England  Whewells  Bøger 
om  Erfaringsvidenskabernes  Historie  og  Filosofi,  der  var 
et  modigt  Forsøg  paa  at  tilvejebringe  Sammenhæng  i  de 
uhyre  Dynger  af  Kundskaber,  som  dengang  beherskede 
Videnskaberne.  Et  langt  kraftigere  Stød  til  videnskabelig 
Tænkning  var  dog  udgaaet  fra  Franskmanden  August 
Comte,  og  det  havde  formaaet  at  sætte  mange  af  Spencers 
Kræfter  i  Bevægelse.  Vi  vil  senere  faa  Lejlighed  til  at 
vende  tilbage  dertil. 

Saaledes  som  vi  i  vor  Tid  opfatter  Udviklingslæren, 
er  den  ganske  vist  ny;  men  de  Overvejelser,  der  staar  i 
Forbindelse  med  den,  er  mindst  halvtredjetusind  Aar  gamle. 
I  Tiden  fra  det  sjette  Aarhundred  før  vor  Tidsregning  og 
ta  dennes  Begyndelse,  da  mange  Fordomme  var  mindre 
rodfæstede,  end  de  senere  blev,  og  mange  Fordomme, 
som  senere  fik  stor  Magt  over  ^ndene,  endnu  ikke  havde 
dannet  sig,  havde  man  udformet  ikke  faa  Opfattelser,  der 

tiærmer  sig  Nutidens.  Man  antog,  at  der  var  en  første 
Substans,  som  vedblev  at  være  gennem  Tingenes  Om- 
dannelser; at  intet  opstaar  af  intet;  at  den  første  Substans 
ikke  kan  gaa  til  Grunde;  at  Verden  er  sammensat  af 
*  usynlige  Smaadele,  de  saakaldte  Atomer,  ved  hvis  mange- 
artede Sammensætningsmaader  de  mangfoldige  Ting  frem- 
kommer; at  Forandring  er  en  Lov  for  disse  Ting,  og 
enhver  Forandring  fremkommer  ved  Kamp  mellem  mod- 
satte Kræfter;  at  Vand  er  en  nødvendig  Livsbetingelse,  af 
hvilken  Grund  Livet  begynder  i  Vandet;  at  Livet  stammer 
fra  eller  opstaar  af  det  livløse  Stof;  at  Planterne  opstod 
før  Dyrene,  de  lavere  Organismer  før  de  højere;  at  uhel- 
dige Livsforhold  bevirker  Uddøen  af  nogle  Organismer, 
hvorved  der  bliver  Plads  til  bedre  skikkede;  at  Mennesket 
opstod  sidst  og  i  Begyndelsen  var  Vild,  dets  første  Red- 
skaber og  Vaaben  var  af  Sten,  dernæst  dannedes  de  af 
Kobber,  endelig  af  Jæm,  dets  Sjæl  og  Legeme  er  begge 
sammensatte  af  Atomer  og  Sjælen  udslukkes  ved  Døden. 
Disse  Sætninger  stammer  ikke  alle  fra  nogen  Enkeltmand, 
men  de  var  fremsatte  og  drøftede  i  Grækenland,  inden 
Sindene  gled  over  til  Drøftelse  af  etiske  Spørgsmaal. 
Fra  vor  Tidsregnings  Begyndelse  til  Aar  400  vendes 
Sindene  endnu  mere  fra  Naturvidenskaberne,  idet  de 
taber  sig  i  Interesse  for  aabenbarede  Dogmer.  Saa  ind- 
træder det  Tidsrum,  da  Dogmerne  knuser  al  aandelig 
Nydannelse,  da  Biblen  og  de  almindelige  Koncilier  be- 
nyttes til  Afgørelsen  af  Spørgsmaal,  der  laa  udenfor 
begges  Omraade.  Omtrent  Aar  1600  genfødes  saa  atter 
Udviklingstankerne  og  vokser  sig  efterhaanden  stærke, 
indtil  de  i  Nutiden  har  hidført  en  Omvæltning  indenfor 
de  fleste  Videnskaber.  Imidlertid  vilde  det  være  en  Mis- 
forstaaelse  at  tro,  at  de  ikke  momentvis  dukker  op  i 
Tiden  fra  Augustinus  til  Harvey  og  Bacon  (omtrent 
400—1600);  dette  er  nemlig  ikke  Tilfældet;  men  de  dukker 
op  paa  en  Maade,  saa  de  ikke  faar  nogen  blivende  Ind- 
flydelse, de  bryder  ikke  igennem,  og  Kendskabet  til  dem 
er  derfor  ikke  nødvendigt  for  Forstaaelsen  af  Læren.   Ad- 

skillige  af  de  Mænd,  der  enten  har  gjort  sig  til  Talsmænd 
for  en  Udviklingslære  eller  ved  deres  Arbejder  skabt 
Fremskridt  af  indgribende  videnskabelig  Betydning  vil  i 
det  følgende  blive  omtalte.  Dog  skal  blandt  de  betyde- 
ligere nogle  enkelte  foreløbig  nævnes  her. 

Blandt  dem,  der  grundlagde  Læren  om  Planterne  og 
Dyrene,  kan  nævnes:  Linné,  Buffon,  Cuvier  og  Lamarck. 
Karl  Linné,  der  af  Naturhistorikerne  betragtes  som  de 
beskrivende  Naturvidenskabers  Reformator,  fødtes  paa  Rås- 
hult  i  Smaaland  1707.  Faderen,  der  var  Præst,  havde 
anlagt  en  Have,  der  tidligt  vakte  Barnets  Kærlighed  til 
Planter.  Med  Undervisningen  i  Hjemmet  gik  det  kun 
smaat,  ti  hans  Interesser  var  i  Haven.  Han  kom  da  i 
Våxi5  Skole,  hvor  det  kun  ved  Hjælp  af  Privatundervisning 
lykkedes  ham  at  holde  sig  paa  Højde  med  Kammeraterne. 
1723  kom  han  paa  et  Gymnasium  for  at  forberede  sig 
til  Præstegærningen,  men  det  gik  yderst  smaat  med  de 
sproglige  og  teologiske  Studier,  saa  at  Faderen  tænkte 
alvorligt  paa  at  Qærne  ham  fra  al  Studering.  Det  lykkedes 
dog  Sønnen  efter  en  Del  Vanskeligheder  at  faa  Lov  til  at 
studere  Medicin,  og  1727  forlod  han  da  Gymnasiet  og 
drog  til  Lund,  hvorfra  han  Aaret  efter  rejste  til  Upsala. 
Hans  betydelige  Flid  var  imidlertid  ikke  Eksamensflid,  og 
han  rejste  derfor  til  Udlandet  (Holland)  for  at  blive  Dr. 
med.  og  derved  skaffe  sig  Mulighed  for  at  leve  som  Læge. 
Efter  Hjemkomsten  nedsatte  han  sig  i  Stockholm,  men 
det  gik  i  Begyndelsen  kun  yderst  smaat  med  hans  Praksis. 
1741  ansattes  han  som  Professor  i  Medicin  og  døde  10de 
Jan.  1778.  Linné  var  kun  25  Aar,  da  han  udkastede  Grund- 
planen til  det  Klassifikationssystem,  der  bærer  hans  Navn; 
Systemet,  der  støttede  sig  til  ydre  Lighed,  er  nu  foriadt; 
det  var  konstruktivt,  ikke  fortolkende,  og  Linné  rejste 
ikke  det  store  Spørgsmaal,  om  Arternes  Foranderlighed. 
For  ham  beholdt  hver  Plante  og  hvert  Dyr  det  Præg, 
som  det  „fra  Begyndelsen"  havde  modtaget  af  Skaberens 
Haand.  Tvivl  laa  i  det  Hele  ikke  i  den  teologiske  Ret- 
ning,   af  hvilken  Linné  var  omgivet.     Hvad  Teologerne 

vidste,  det  vidste  de  med  tilforladelig  Sikkerhed ;  saa  vidt 
var  det  gaaet,  at  Vicekansleren  ved  Cambridge  Universitet 
havde  slaaet  fast,  at  ^Adam  blev  skabt  af  Treenigheden 
den  23de  Oktober  4004  f.  Kr.  Kl.  9  om  Formiddagen**. 
Men  det  Arbejde,  som  Linné  gjorde,  maatte  gøres,  og  det 
var  ham,  der  gjorde  det.  I  et  Skrift:  „Nemesis  divina" 
udtrykker  Linné  sin  Overbevisning  om  en  lovbunden 
Sammenhæng  mellem  Aarsag  og  Virkning  selv  i  den 
moralske  Verden.  Han  opfattede  Jordelivet  som  et  Orde- 
nens og  Retfærdighedens  Rige,  hvor  den,  der  handler  ilde, 
lider  ilde.  Med  Kendskab  til  hin  Tids  Filosofi  er  det  ikke 
vanskeligt  at  paavise  Kilden  til  Linnés  lyse  Syn  paa  Til- 
værelsen; men  ejendommeligt  er  det,  at  han  ikke  saa 
Vanskeligheden  ved  at  forene  det  med  Kendskabet  til 
den  stærke  Forøgelse  af  Liv,  som  han  ellers  havde  saa 
skarpt  øje  for.  Linné  udregnede,  at  hvis  en  etaarig 
Plante  frembragte  blot  to  Frø  aarligt,  og  hvis  Planterne  af 
disse  Frø  igen  frembragte  hver  to  og  saa  fremdeles,  vilde 
vi  i  det  tyvende  Aar  have  en  Million  Planter.  Den  nød- 
vendige Konsekvens  af  denne  Kendsgærning  drog  han 
ikke.  Paa  et  andet  Punkt  tvang  selve  Kendsgærningen 
ham  til  at  blive  inkonsekvent,  ti  medens  han  ellers  meget 
stærkt  lærte,  at  Arterne  var  skabte,  maatte  han  samtidig 
anerkende  Bastard-Avling  som  en  Kilde  til  ny  Arters 
Fremkomst  og  antage,  at  et  stort  Antal  selvstændige  ny 
Arter  paa  denne  Maade  var  opstaaet  ved  Blanding  af  to 
forskellige  Arter.  —  Linnés  Hovedinddeling  af  Planterne 
er  bleven  staaende;  hans  Skik  at  benævne  Arterne  ved 
to  Navne  har  holdt  sig;  hans  Klassifikation  af  Planter  og 
Dyr  bragte  Rede  i  et  fuldstændigt  Kaos;  hans  Beregning 
af  Organismernes  Frugtbarhed  og  hans  Stilling  til  Bastard- 
arterne bragte  ham  lige  til  Grænserne  af  Udviklingslæren. 
Han  døde  1778  den  10de  Januar. 

Georg  Louis  Ledere,  Greve  af  Buffon,  fødtes  1707 
paa  Faderens  Gods  Montleart  i  Bourgogne.  Faderen  var 
Dommer  i  Landskabets  Hovedstad  Dijon ;  han  gav  Sønnen 
en  omhyggelig  Opdragelse.    Efter  nogle  Rejser  i  England 

og  Italien  blev  Buffon  Intendant  ved  Jardin  des  Plantes, 
hvor  han  oprettede  et  naturhistorisk  Museum.  Han  døde  den 
16de  April  1788.  Buffon  skildrede  med  stort  Talent  Dyrenes 
Sæder  og  Ejendommeligheder;  ved  Aandfuldhed  og  varm 
Begejstring  vakte  han  i  vide  Krese  Interesse  for  Natur- 
videnskaben. Medens  Dannelsen  af  et  System,  Udarbej- 
delsen af  en  Klassifikation,  for  Linné  var  Videnskabens 
egentlige  Maal,  saa  søgte  Buffon  dette  i  Udarbejdelsen 
af  en  egentlig  Metode.  For  at  udarbejde  en  saadan  til- 
sidesatte han  Studiet  af  Inddelinger  og  Underinddelinger, 
i  hvilket  Studium  Linnés  Disciple  ganske  fortabte  sig. 
Han  studerede  hver  Art  for  sig  og  søgte  at  vinde  Klarhed 
over  de  Maader,  hvorpaa  den  varierede,  over  Aarsagen  til, 
at  den  varierede  og  over  Variationsgrænserne.  Medens 
Linné  gjorde  Regning  paa  „ligesaamange  Arter,  som  der 
var  udgaaet  Par  fra  Skaberens  Haand**,  tog  Buffon  mindre 
bibelsk  paa  Tingene  og  holdt  Øje  med  de  gradvise  Varia- 
tioner. Under  dette  Arbejde  udviklede  han  sig  saaledes, 
at  han  fuldstændig  skiftede  Stilling  til  en  Mængde  af  de 
væsentligere  Spørgsmaal.  Han  gik  bort  fra  Systemerne, 
fordi  disse  ikke  afspejlede  Naturen;  han  gik  bort  fra  de 
„naturlige  Familier**,  fordi  de  ikke  var  naturlige,  og  han 
fandt  i  Organismernes  Variation  kun  flersidige  Udtryk  for 
en  ensartet  Plan,  eller  som  han  senere  ændrede  det  til, 
for  en  fælles  Traad,  der  gaar  gennem  hele  den  levende 
Verden.  Han  gik  da  frem  paa  den  Maade,  at  han  ved 
Skildringen  af  en  Dyreverden  først  beskrev  de  tæmmede 
Dyr,  dernæst  de  i  Evropa  vildtlevende,  dernæst  de,  der  lever 
vildt  i  den  øvrige  gamle  Verden  og  endelig  de,  der  lever 
vildt  i  den  ny  Verden.  Han  skildrede  Dyrenes  alminde- 
lige Egenskaber,  deres  geografiske  Fordeling  og  Aarsagen 
til  denne.  Under  dette  Arbejde  kom  han  bort  fra  den 
gængse  Opfattelse,  der  ogsaa  havde  været  hans,  at  Arterne 
var  faste  og  uforanderlige.  Sammenligning  mellem  de 
forskellige  Fastlandes  Dyreverden  lærte  ham,  at  de  maatte 
være  foranderlige.     Han  bliver  altsaa  i  denne  Henseende 

omvendt  ad  omtrent  samme  Vej,  som  den,  der  100  Aar 
senere  fremkaldte  Charles  Darwins  Overbevisning. 

Buffon  ser,  at  Evropa  og  Amerika  kun  har  forholdsvis 
faa  Dyrearter  fælles,  men  at  tilsvarende  Dyreformer  i  stort 
Antal  findes  begge  Steder.  Han  ser,  at  Mennesket  er  det 
eneste  levende  Væsen,  hvis  Natur  er  bajelig  nok  til  overalt 
at  kunne  læmpes  efter  de  forskellige  Klimater,  medens 
Dyreformerne  ændrer  sig  med  Omgivelserne.  Han  ser,  at 
ældre  Dyreformer  forsvinder  og  ny  opstaar.  Ogsaa  dette 
sidste  havde  han  fra  først  af  benægtet;  men  senere  ser 
han  det  rette  Forhold,  og  særligt  Amerikas  Dyrearter  be- 
tragter han  som  Nydannelser,  fremkomne  ved  de  samme 
Aarsager,  der  skilte  Verdensdelene  fra  hinanden,  hvorved 
de  i  Amerika  værende  Dyr  blev  prisgivne  Klimatets  og 
Omgivelsernes  omdannende  Indflydelse.  Han  ser,  at 
„Naturen  er  i  en  uafladelig  Strømning'',  at  de  svagere 
Arter  ødelægges  af  de  stærkere  og  især  ødelægges  af 
Menneskets  Tyranni.  Han  ser,  at  gennem  alle  levende 
Væsner  gaar  en  Traad,  der  forbinder  dem;  ikke  engang 
Planter  og  Dyr  adskilles  ved  nogen  skarp  Grænse,  der  er 
Væsner,  som  hverken  er  Planter  eller  Dyr.  Buffon  kæmper 
mod  Formaals-  eller  Hensigtslæren:  »Naturen  er  ikke 
underkastet  Formaalsaarsager,  hvorfor  bortkaster  den  ellers 
ikke  overflødige  Dele  (golde  Patter  i  Yveret),  da  den  dog 
saa  ofte  undlader  at  tilføje  væsentlige  Dele?"  Og  han  er- 
klærer udtrykkelig,  at  det  for  Videnskabsmanden  gælder 
at  undersøge,  hvorledes  noget  er  blevet  til,  og  ikke,  hvorfor 
det  er  blevet  til.  Han  forsøger  selv  at  gennemføre  denne 
Lære,  han  viser,  at  Svinet  ikke  kan  være  blevet  dannet 
efter  en  oprindelig,  speciel  og  fuldkommen  Plan,  eftersom 
det  har  øjensynligt  unyttige  Dele,  Dele  af  hvilke  det  ikke 
kan  gøre  Brug.  Det  har  saaledes  Tæer,  hvis  Knokler  er 
fuldstændigt  dannede  og  som  ikke  desto  mindre  ikke  er 
til  nogen  Nytte  for  det  Han  omtaler,  at  „mange  Arter 
er  bleven  fuldkommengjorte  eller  ødelagte  ved  de  store 
Forandringer  i  Land  og  Hav.  Ved  Naturens  Gunst  eller 
Misgunst,  ved  Fødemidlerne,  ved  Klimaets  gavnlige  eller 

skadelige  Indflydelse  er  de  ikke  længere,  hvad  de  tidligere 
var",  og  han  bestemmer  nærmere  disse  store  Forandringer 
som  bestaaende  i,  at  „Havets  Vande  har  frembragt  Landets 
Dale  og  Bjærge;  Himlens  Vande,  der  udjævner  alt,  vil 
efterhaanden  skylle  alt  Land  ud  i  Havet,  og  Havet,  der 
lidt  efter  lidt  overmander  Landet,  vil  derpaa  danne  ny, 
tørre  Fastlandej  som  de,  paa  hvilke  vi  bor".  Men  denne 
Udtalelse  kaldte  Buffons  Fjender  under  Vaaben.  Der  har 
i  lange,  lange  Tider  været  Mennesker,  som  mener,  at 
enhver,  der  nærer  en  anden  Opfattelse  end  deres  egen, 
skal  forfølges  og  berøves  Indtægter,  Stilling  og  Mulighed 
for  Avancement.  Underligt  nok  findes  den  Slags  Folk 
ogsaa  i  Gejstligheden;  der  fandtes  de  i  hvert  Tilfælde 
paa  Buffons  Tid,  og  det  teologiske  Fakultet  i  Paris, 
der  i  hin  Tid  var  beskæftiget  med  at  brænde  geologiske 
Værker  og  fordømme  deres  Forfatter,  krævede,  at  Buffon 
skulde  tilbagekalde  de  Antagelser,  „der  stred  mod  Kirkens 
Lære**.  Det  tyder  ikke  paa  megen  Karakterstyrke  hos 
Buflfon,  at  han  gav  efter  for  denne  Fordring;  han  var 
ikke  blot  Greve,  meget  rig,  Medlem  af  Akademiet,  Direktør 
for  Kongens  Have  og  for  det  naturhistoriske  Kabinet^ 
men  han  var  tillige  lærd,  særdeles  intelligent  og  nød  den 
Gang  et  næsten  enestaaende  Ry  og  en  Berømmelse  som 
en  første  Rangs  Videnskabsmand.  Ikke  desto  mindre 
fandt  han  sig  i  1751  at  udstede  følgende  Erklæring:  „Jeg 
erklærer,  at  jeg  ikke  har  i  Sinde  at  modsige  Skriftens 
Tekst,  at  jeg  tror  fuldt  og  fast  paa  alt,  der  i  den  er  for- 
talt om  Skabelsen  saavel  med  Hensyn  til  Tidsfølgen  som 
til  Begivenhederne.  Jeg  tilbagekalder  alt  i  min  Bog  ved- 
rørende Jordens  Dannelse  og  i  det  hele  taget  alt,  der 
strider  mod  Moses  Beretning."  1762,  altsaa  11  Aar  der- 
efter, fik  den  samme  Gejstlighed  Jean  Gaias  dømt  til 
Døden  og  henrettet,  og  Buffon  blev  da  ved  Voltaires 
Virksomhed  belært  om,  hvorledes  man  kan  kæmpe  for 
Sandhed  og  Ret.  Selv  angreb  Buffon  aldrig  direkte,  men 
mellem  Ordene  og  Linjerne  giver  han  i  sine  Bøger  An- 
visninger  til  Bortryddelse  af  mange  Fordomme. 

Stærkt  paavirket  af  Buflfon  og  hans  Landsmand  Hel- 
vetius  er  Charles  Darwins  Bedstefader  Erasmus  Darwin. 
Han  blev  1731  født  i  Elton  nær  ved  Newark,  besagte 
Hospitaler  i  London  og  Edinburg  for  at  uddanne  sig  som 
Læge  og  nedsatte  sig  som  saadan  ferst  i  Lichfield,  senere 
i  Derby.  1757  giftede  han  sig  første  Gang;  hans  Hustru, 
som  var  18  Aar,  døde  1770.  Elve  Aar  senere  ægtede 
han  en  Enke,  der  bragte  ham  en  Medgift  af  600  £  aarlig, 
selv  tjente  han  dengang  over  1000  f  aarlig.  Han  var  en 
høj,  sværlemmet  Mand  med  et  stort,  stærkt  furet  Ansigt; 
han  stammede,  men  var  ikke  ked  deraf,  da  han  for- 
stod, at  sligt  kan  gøre  bemærket;  hans  Stemme  var 
meget  spæd.  Han  var  en  haard  Fader  og  Mand.  Da 
han  ønskede  at  blive  Medlem  af  Royal  Society,  skriver 
han  til  Josiah  Wedgewood  for  gennem  ham  at  opnaa  det, 
han  ønskede:  „Naar  jeg  ønsker  noget  gjort,  sagde  en  af 
mine  tidligere  Lærere,  ser  jeg  mig  om  efter  en  Mand,  der 
passer  sine  egne  Sager  godt,  ti  kan  jeg  overtale  ham  til 
at  paatage  sig  det,  da  er  jeg  sikker  paa  at  faa  det  gjort 
hurtigt  og  godt.  Derfor  henvender  jeg  mig  til  Dem.** 
Han  var  Præsident  for  Lichfield  botaniske  Selskab  og 
sendte  i  den  Egenskab  Meddelelser  til  forskellige  Tids- 
skrifter. „Selskabet*  bestod  af  Præsidenten  og  to  Med- 
lemmer, af  hvilke  den  ene  synes  at  have  været  et  temmelig 
mislykket  Individ.  Erasmus  Darwin  var  mistroisk;  han 
var  absolut  intolerant  overfor  andres  Egoisme,  hvilken 
han  behandlede  med  saarende  Ironi,  andres  Ironi  kunde 
han  derimod  ikke  selv  taale.  Han  var  stræng  overfor 
sine  Patienter,  men  vandt  deres  Tillid  og  Respekt.  Han 
brugte  gæme  sin  Lancet  og  Digitalis,  lod  Patienterne, 
selv  ganske  smaa  Børn,  spise  saa  meget  Kød  som  muligt, 
men  modarbejdede  Brugen  af  stærke  Drikke.  Han  var  sig 
bevidst,  at  „Verden  ikke  regeres  af  den  dygtige  Mand, 
men  af  den  aktive  og  den  energiske".  Til  Menneskenes 
Sandhedskærlighed  havde  han  ingen  Tillid,  og  for  religiøse 
Æmner  havde  han  ingen  Respekt;  Læren  om  Menneskets 
Ansvarlighed  opfattede  han  som  dum  kalvinistisk  Overtro. 

Han    var   gæstfri,   højsindet,    god    mod   de    fattige,    blev 

indigneret  ved  al  Uretfærdighed,  afskyede  Slaveri.     Han 

satte  Pris  paa  Poesi,    men   dyrkede  den  kun  tidligt  om 

Morgenen,    da  han  frygtede,   at  sligt  vilde  berøve  ham 

hans   Anseelse;    han    havde    den   Ærgærrighed    at    ville 

overgaa  Dryden    og  Pope   ved   at  bringe  Sangverset  til 

vellydende  Fuldkommenhed.  Siden  Lucretius  (d.  51  f.  v.  T.) 

har   ingen   videnskabelig  Forfatter   før  Erasmus  Darwin 

vovet  at  fremsætte  sin  Verdensopfattelse  paa  Vers.     Det 

Aar  han   blev  gift  anden  Gang,  besluttede  han  sig  til  at 

udgive  første  Del  af  „Plantehaven**  (Botanic  Garden),  et 

Digt,    i   hvilket  han  besynger  Jorden  omkring  sin  egen 

Bolig.    Versene  er  godt  udarbejdede;  de  angaar  det,  han 

saa  omkring  sig,   og  det  han  saa,  var  en  saadan  Fylde 

af  Enkeltheder  og  Ejendommeligheder,  at  noget  tilsvarende 

f  næppe  nogensinde  er  fremstillet  i  poetisk  Form.     Bogens 

r  første   Del   kaldes    „Planteøkonomi**    (1791),    anden   Del 

1  „Planternes  Elskov**  (1789).    Senere  udgav  han  et  Prosa- 

t  værk  „Zoonomia",  der  er  et  modent  Udtryk  for  hans  Tanker. 

—  Til  denne  Erasmus  Darwin  har  man  i  den  senere  Tid 

;  '  villet   henføre   den   saakaldte   Darwinisme,    endog    villet 

henføre  den  i  den  Grad,  at  man  har  sagt,  at  Sønnesønnens 

enkelte  Bøger   ligefrem    svarer   til   de   enkelte  Kapitler  i 

5  Erasmus  Darwins  Zoonomia,    og   saa   meget   er  sikkert 

1  nok,  at  Læren  om  Kvalitetsvalg  er  det  eneste  Hovedpunkt, 

1  paa  hvilket  Erasmus  Darwin  ikke  har  foregrebet  sin  be- 

e  rømte  Ætling.     For  at  denne  Lære  kunde  komme  frem, 

r  maatte    Malthus*    Opdagelse    samarbejdes    med    Buffons 

1  Spekulationer,    og   kun   til   disse   sidste  kunde  Erasmus 

,  Darwin  have  Kendskab.    Ligesom  Bufifon,  i  dennes  senere 

,  Periode,  forkastede  Erasmus  Darwin  den  almindelige  Tro 

r  paa  Arternes  særskilte  Skabelse.    Skabelsesteorien  formaar 

,  ikke  at  forklare  Abnormiteter,  eller  Organtillempning,  eller 

;  den  gradvise  Overgang  fra  én  Slags  levende  Væsner  til 

en  anden  Slags,  eller  en  hel  Mængde  andre  Kendsgærninger. 

„Naar  vi  erindrer  for  det  første  Dyrenes  Forvandling  fra 

Æg  til  Larve,  Puppe  og  bevinget  Insekt,  for  det  andet  de 

Ændringer,  som  Dyrkning  har  fremkaldt,  t.  Eks.  ved 
Tillæg  af  Heste,  Hunde  og  Faar,  for  det  tredje  de  Æn- 
dringer med  Hensyn  til  Dyrenes  Beklædning  og  Farve,  der 
skyldes  Klima  og  Aarstid,  eller  de  Strukturforandringer^ 
der  skyldes  Vane,  saaledes  som  de  især  ses  hos  Menne- 
sker af  forskellig  Livsstilling,  eller  vi  erindrer  de  Ændringer^ 
der  er  fremkaldte  ved  Lemlæstelse  og  Paavirkninger  før 
Fødslen,  saasom  ved  Krysning  af  Arter  og  Frembringelse 
af  Misfostre,  for  det  fjerde  naar  vi  bemærke  den  væsentlige 
Enhed  i  Bygningen  af  alle  varmblodige  Dyr  —  saa  nødes 
vi  til  at  slutte,  at  de  er  frembragte  af  et  ensartet  Traad- 
væv**.  „Da  Jorden  og  Havet  rimeligvis  var  fyldt  med 
Planter  længe  før  Tilværelsen  af  Dyr  og  med  mange 
Dyrefamilier  længe  før  med  andre  Familier,  saa  maa  vi 
antage,  at  en  og  samme  Slags  levende  Traadvæv  er  og 
har  været  Aarsag  til  alt  organisk  Liv".  Med  Henvisning 
til  Udtalelser  af  Buffon  og  Helvetius  lærer  han,  „at  mange 
Træk  af  Menneskets  Anatomi  henpeger  paa  en  tidligere 
firbenet  Stilling  og  antyder,  at  Mennesket  endnu  ikke  helt 
har  tillempet  sig  helt  til  den  oprejste  Gang,  at  Mennesket 
kan  være  udsprunget  fra  en  enkelt  Abefamilie,  hos  hvilken 
en  tilfældig  Muskel  bragte  Tommelfingeren  modsat  de  andre 
Fingre,  og  at  denne  Muskel  gradvis  kan  være  bleven 
stærkere  gennem  Brug  i  følgende  Slægtled".  For  at  gøre 
sin  Opfattelse  forstaaelig,  søger  Erasmus  Darwin  at  vise, 
hvorledes  Fostret  udvikler  sig;  en  tilsvarende  Udvikling 
mener  han,  man  maa  tilskrive  Arten,  kun  at  den  hos 
Arten  har  været  overordentlig  langsom.  Fostret  er  for 
ham  en  Samling  Traade,  der  rimeligvis  stammer  fra  de 
yderste  Dele  af  en  Fiber  af  en  Bevægnerve.  Dette  Traadvæv 
har  nogle  personlige  Egenskaber  og  andre,  der  er  over- 
lorte  fra  Forældrene;  det  kan  tage  Næring  til  sig,  vokse, 
udforme  sig;  derved  uddannes  ny  Egenskaber  og  ny 
Tarv.  Af  disse  følger  ny  Maader  at  leve  paa,  ny  Vaner, 
som  atter  medfører  til  en  vis  Grad  den  Omdannelse,, 
som  ethvert  Individ  undergaar.  Paa  samme  Maade  ud- 
vikler Arterne  sig.     De  var  oprindelig  meget  faa;  det  er 

sandsynligt,  at  alle  varmblodige  Dyr  nedstammer  fra  én 
Art,  maaske  har  nogle  af  de  koldblodige  ogsaa  deres  Ud- 
gangspunkt i  den.  Fiskenes  Vaner  synes  at  vise  hen  til 
en  særlig  Afstamning,  men  de  Mellemled,  der  knytter  den 
til  de  varmblodige  Dyr,  tyder  paa,  at  de  har  samme 
Oprindelse  som  disse.  Erasmus  Darwin  mener,  at  Hvirvel- 
dyr, Leddyr  og  Orme  er  tre  Typer,  der  har  udviklet  sig 
samtidigt  og  parallelt  af  tre  organiske  Masser,  der  var 
lige  simple,  men  havde  forskellige  Egenskaber.  De  tre 
Dyrerækker  omformer  sig  efter  de  Smærter  og  Glæder, 
der  møder  dem,  efter  de  Anstrængelser,  de  gør  for  at 
opnaa  et  Gode  eller  undgaa  et  Onde,  og  Anstrængelseme 
kan  hovedsagelig  henføres  til  en  af  disse  tre  Grupper:  Be- 
stræbelser for  at  formere  sig,  for  at  ernære  sig,  for  at  leve  i 
Sikkerhed.  Gennem  disse  Anstrængelser  opnaar  de  Uddan- 
nelsen af  de  Vaaben,  der  er  nødvendige  for  at  kunne  be- 
kæmpe Rivalerne,  for  at  kunne  skaffe  sig  Føden  og  for  at 
kunne  sikre  deres  Tilflugtssted.  „Hensigten  med  Kampen 
mellem  Hannerne  synes  at  være  at  sikre  Artens  Bevaring 
gennem  de  stærkeste  og  mest  aktive  Individer".  Denne 
Udtalelse  viser,  at  Erasmus  Darwin  har  været  saa  nær  som 
muligt  inde  paa  Tanken  om  en  Kamp  for  Tilværelsen  eller 
et  Kvalitetsvalg,  kun  at  han  siger  Hensigten  med  Kampen^ 
hvor  hans  Sønnesøn  siger  Følgen  af  Kampen.  Om  Livets 
første  Oprindelse  lærer  han  intet;  han  stanser  ved  sit 
Traadvæv,  uagtet  det  paa  hin  Tid  var  noget  ualmindeligt, 
maaske  tilmed  noget  enestaaende,  ikke  at  tage  det  sidste 
Skridt  med.     Død  1802. 

Jean-Baptiste  Pierre  Antoine  de  Monet  Lamarck 
blev  født  i  Bazentin  i  Nord-Frankrig  i  Arrondissementet 
Péronne  1ste  August  1744.  Han  skulde  have  studeret 
Teologi  og  kom  paa  en  Jesuiterskole  i  Amiens.  1760, 
da  Faderen  var  død,  gik  han  imidlertid  ind  i  Armeen, 
som  han  dog  snart  maatte  forlade,  hvorpaa  han  i  Paris 
tog  Plads  som  Kontorist,  samtidig  med  at  han  studerede 
Medicin,  hvilket  atter  førte  ham  til  et  egentligt  natur- 
videnskabeligt Studium.    Buffon  tog  sig  af  ham  og  valgte 

Lamarck  til  sin  Sans  Ledsager  paa  en  længere  Uden- 
landsrejse; Buffon  skaffede  ham  tillige  en  Civilansættelse. 
Senere  blev  Lamarck  Professor  ved  Museet.  Død  i  Paris 
18de  December  1829  fattig,  overset  og  blind.  Om  La- 
marck siger  Hæckel,  at  han  har  den  udødelige  Ære  for 
første  Gang  at  have  udarbejdet  Afstam ningsteorien  som 
en  selvstændig  videnskabelig  Teori  og  som  det  filosofiske 
Grundlag  for  Biologien.  Charles  Darwin  siger  om  Lamarck, 
at  han  var  den  første,  hvis  Anskuelser  om  dette  Spørgsmaal 
vakte  nogen  Opmærksomhed,  medens  Romanes  mener, 
at  Formodningen  om  de  ved  Arv  ophobede  Modifikationer 
snarere  burde  betegnes  ved  Erasmus  Danvins  eller  t)edst 
ved  Herbert  Spencers  Navn,  men  at  han  af  Hensjm  til 
Skik  og  Brug  intet  har  imod  at  betegne  den  ved  Lamarcks. 
Lamarck  forstod,  at  Studiet  af  de  lavere  Organismer 
maatte  danne  Grundlaget  for  enhver  naturfilosofisk  Teori, 
fordi  vi  hos  dem  finder  Livets  første  Form,  og  fordi  alle 
andre  Livsformer  fremkommer  ved,  at  hine  gradvis  fuld- 
kommengør sig.  Han  mener,  at  Livet  opstod,  idet  Solens 
Varme  og  Lys  bragte  Bevægelse  i  „fine  Vædsker",  af 
hvilke  da  yderst  smaa  Dele  trængte  ind  i  en  slimet,  livløs 
Materie,  satte  den  i  Bevægelse,  besjælede  den  og  derved 
dannede  de  første  levende  Organismer.  Disse  Vædsker 
har  paa  ingen  Maade  endnu  tabt  Evnen  til  at  besjæle  den 
døde  Materie;  ny  Organismer,  Infusionsdyr,  dannes  paa 
den  Maade  uophørlig,  de  opstaar  altsaa  ved  Selvavling, 
ved  Molekularbevægelse.  Ligesom  Erasmus  Darwin  mener 
Lamarck,  at  i  de  første  Organismer  udvikler  der  sig  et 
Tarv,  en  Trang,  en  Stræben,  der  antager  ny  Former, 
efterhaanden  som  Organismen  bliver  mere  sammensat, 
dens  Forhold  til  Omverdenen  mere  indviklet;  men  medens 
Erasmus  Darwin  lader  denne  Trang  være  Anledning  til 
Fremkomsten  af  ny  Organer,  indskyder  Lamarck  et 
'  Mellemled,  idet  han  mener,  at  Trangen  fremtvinger  Gen- 
tagelse paa  Gentagelse  af  visse  Handlinger  og  derved 
danner  Vaner,  som  derpaa  bliver  Anledning  til  ny  Organers 
Uddannelse.     Begrebet  „Vane"  var  dengang  herskende  i 


Digitized  by  VjOOQ IC 


21 

Filosofien;  man  havde  sagt  at  grundlægge  al  Opdragelse 
paa  Vaner  (Locke),  at  forklare  vore  Instinkters  Opstaaen 
ved  Vaner  (Condillac)  og  at  opfatte  alle  sjælelige  Love 
som  styrede  af  Vaner  (Hume).  Lamarck  anvendte  da 
kun  paa  Forklaringen  af  de  fysiske  Egenskabers  Frem- 
komst de  Teorier,  der  var  lagt  til  Rette  paa  andet  Omraade. 
Vanerne  virker  paa  den  Maade,  at  ethvert  Organ,  som  en 
Organisme  hyppigt  bruger,  udvikler  sig  og  fuldkommengør 
sig,  medens  Organer,  der  lades  ubenyttede,  henvisner  og 
forsvinder.  Trangen  til  at  besidde  et  Organ  kan  bevirke 
Organets  Fremkomst;  saaledes  er  Drøvtyggernes  Horn 
opstaaede  ved,  at  Dyrenes  hæftige  Vredesudbrud  har  ført 
Legemets  Vædsker  til  Panden,  hvor  de  har  udsondret  en 
hornet  Materie,  der  da  har  dannet  de  faste  Udvækster. 
Paa  tilsvarende  Maade  har  Organismernes  indre  Aktivitet 
foranlediget  Fremkomsten  af  en  Række  ny  Organer.  Disses 
Tilblivelse  henfører  Lamarck  til  to  Love;  den  første  gaar 
ud  paa,  at  stadig  Brug  af  et  Organ  medfører  dets  Vækst 
og  Udvikling,  og  omvendt,  at  formindsket  Brug  fører  til 
dets  Tilbagegang;  den  anden,  at  det,  der  saaledes  er  op- 
staaet,  overføres  til  senere  Slægtled,  forudsat  Ændringerne 
er  fælles  for  begge  Forældrene. 

Lamarck,  der  var  fortrolig  med  Studiet  af  Bløddyrene, 
fandt  en  Mængde  Overgangsformer  mellem  Fortidens  og 
Nutidens  og  uddrog  deraf  den  Lære,  at  en  Art  aldrig 
uddør,  den  omdannes.  Skulde  der  være  Tale  om  virkelig 
Uddøen,  da  maatte  det  være  blandt  de  højere  Landdyr, 
hvis  Livsbetingelser  er  underkastet  anderledes  stærke 
Svingninger  end  Vanddyrenes.  Han  ser  godt,  at  de 
stærkere  Arter  overalt  overvinder  de  svagere ;  men  han  ser 
ikke  den  indre  Kamp,  som  opstaar  indenfor  en  Art,  saa- 
fremt  dens  Individantal  er  blevet  saa  stort,  at  Nærings- 
midlerne er  utilstrækkelige.  Spørgsmaalet  om,  hvad  der 
vil  ske,  naar  et  saadant  Tilfælde  indtræder,  var  endnu 
ikke  rejst.  —  Uagtet  han  stadigt  betoner  de  gradvise 
Overgange,  advarer  han  dog  mod  Tanken  om  absolutte 
Overgange.     Han  finder   saaledes   selv  en   Kløft,  mellem 

den  organiske  og  den  uorganiske  Verden;  han  finder  en 
anden  Kløft  mellem  Planter  og  Dyr,  idet  Dyrene  besidder 
Irritabilitet,  hvilket  Planterne  ikke  besidder,  og  endelig  er 
der  Steder  i  hans  Værker,  hvor  han  udtaler,  at  alle  Over- 
gange opstaar  i  Overensstemmelse  med  Skaberens  Vilje, 
altsaa  er  tilsigtede.  Men  mod  denne  Antagelse  kæmper 
han  selv  paa  det  kraftigste,  hvergang  han  undersøger  og 
forklarer  enkelte  Fænomener,  og  hævder  Gang  efter  Gang, 
at  ingen  Planter  eller  Dyr  besidder  Formaalsegenskaber; 
i  samme  Forbindelse,  hvor  han  hist  brugte  Udtrykket 
Skaberen,  bruger  han  da  ogsaa  andre  Steder  Udtrykket 
Naturen. 

Afstamningslæren  anvender  Lamarck  dernæst  paa 
Klassifikationens  Omraade.  „Naturen  har  hverken  dannet 
Klasser,  Ordner,  Familier,  Slægter  eller  uforanderlige 
Arter;  den  har  kun  dannet  Individer,  der  efterfølger  hver- 
andre og  ligner  dem,  som  frembragte  dem.  De  Individer, 
der  ligner  hverandre  mest  og  bevarer  Ligheden  fra  Slægtled 
til  Slægtled,  danner  Arterne.  Men  Individerne  har  kun 
konstante  Egenskaber,  hvis  de  Omgivelser,  i  hvilke  de 
lever,  er  uforanderlige;  hvis  Omgivelserne  derimod  ændres, 
da  ændres  ogsaa  Individerne".  I  Tilslutning  til  denne 
Opfattelse  søger  han  at  fremstille  Slægtens  Historie.  Samt- 
lige Organismer  opstaar  enten  ved  Selvdannelse  eller  i  en 
anden  Organisme.  Ved  Selvdannelse  opstaar  Infusorier, 
Polyper  og  Straaledyr,  deres  Historie  er  kun  kort,  ti  deres 
Udviklingsmulighederer  begrænsede.  Blandt  de  Organismer, 
der  opstaar  ved  Dannelse  i  andre,  er  Ormene  de  ringest 
udviklede,  og  med  dem  begjmder  da  den  egentlige  Ud- 
vikling gennem  følgende  Trin: 


Digitized  by  VjOOQ IC 


23 


Orme 

Ledorme 

Rankefedder 

Bleddyr 


I 

Insekter 

Edderkopper 

Krebsdyr 


~1 

Fisk 
Krybdyr 


Fugle 
Næbdyr 


Amfibieagtige  Pattedyr 

Hvaler 


-Hovdjrr 


Klovdyr 


<De    benyttede  Betegnelser   aOrme**    osv.   svarer    ikke    helt   til  de  nu  i 
Zoologien  anvendte.) 

Som  man  ser,  opfatter  han  ingenlunde  Udviklingen 
som  retliniet.  Overfor  Spørgsmaalet  om  Menneskets 
Stilling  til  de  andre  Organismer,  indtager  Lamarck  et 
noget  tvetydigt  Standpunkt.  Som  Naturforsker  ser  La- 
marck i  Mennesket  en  omdannet  Abe;  som  Filosof  og 
Psykolog  finder  han  en  saadan  Kløft  mellem  Mennesket 
og  Aberne,  at  han  betragter  Mennesket  som  fremgaaet 
ved  en  direkte  Udstraaling  fra  Skaberen.  Men  naar  han 
saa  gaar  nærmere  ind  paa  de  psykologiske  Undersøgelser, 
påaviser  han,  at  Kløften  ikke  er  til  Stede.  Han  genoptog 
og  støttede  Buflfons  Antagelse,  at  Jordens  Udvikling  var 
foregaaet  lidt  efter  lidt  ved  Hjælp  af  samme  Slags  Kræfter, 
som  virker  den  Dag  i  Dag;  derimod  forkastede  han  den 
Opfattelse  hos  Buffon,  at  Omgivelsernes  direkte  Paavirk- 
ning  kan  fremkalde  Forandringer  i  Organismen,  og  giver 
i  det  Sted  følgende  nærmere  Forklaring  paa  Udviklingens 
Aarsager : 

1.  Livet  stræber  at  forøge  Massen  af  enhver  Orga- 
nisme og  af  dens  enkelte  Dele  til  en  Grænse,  der 
sættes  af  Organismens  egen  Tarv. 

2.  Ny  Tarv  hos  Dyrene  fremkalder  ny  Bevægelser^ 
og  disse  fremkalder  ny  Organer. 

3.  Disse  Organers  Udvikling  beror  paa  Graden  af 
deres  Benyttelse. 

4.  Nydannelser  overføres  til  Afko.mmet. 

Étienne  Geoffroy  Saint  Hilaire  blev  født  i  Etampes 
1772  og  døde  i  Paris  1844.  Sin  Uddannelse  fik  han  i 
Jardin  des  Plantes,  og  da  Konventet  havde  oprettet  et 
naturhistorisk  Museum,  knyttedes  han,  der  da  kun  var  lidt 
over  20  Aar,  til  det  som  Professor  i  Zoologi  og  uddannede 
Studiet  af  Hvirveldyrene,  medens  Lamarck  behandlede  de 
hvirvelløse  Dyr.  Han  saa  den  store  Lighed  i  alle  Hvirvel- 
dyrs Skeletbygning  og  søgte  at  forklare  denne  som  i  det 
Hele  Ligheden  mellem  de  højere  Dyr  ved  Tanken  om,  at 
de  var  byggede  efter  en  ensartet  Plan.  Han  var  Medlem 
af  den  videnskabelige  Kommission,  der  ledsagede,  Napoleon 
paa  Toget  til  Ægypten,  hvilket  gav  ham  Lejlighed  til 
nøjere  at  undersøge  Strudsens  Vinger  og  derigennem 
bragte  ham  til  Forstaaelse  af  de  rudimentære  Organers 
Betydning.  Han  fandt  det  rimeligt,  at  et  Organ  ikke 
sporløst  forsvinder,  ti  Naturen  gaar  ikke  frem  med  plud- 
selige Spring,  men  efterlader  Spor  af  de  Organer,  der 
ikke  længere  naar  frem  til  fuld  Udvikling.  Han  antog, 
at  alle  Dyr  af  samme  Klasse  besidder  de  samme  Organer, 
og  at  de  er  de  samme,  mente  han  fremgik  af  deres  Form, 
deres  Funktion  og  deres  Stilling.  Det  er  da  disse  tre  Ejen- 
dommeligheder, Forskeren  skal  undersøge,  og  ved  at 
betone  dem  skabte  han  en  sammenlignende  Metode,  der 
endnu  blomstrer.  Denne  Metode  overførte  han  til  Foster- 
læren og  paaviste  paa  dette  Omraade  et  virkeligt  Tandsæt 
hos  Fuglefostre  og  unge  Pattedyr,  uagtet  de  voksne  Dyr 
ikke  har  Tænder.  Fra  disse  Undersøgelser  drager  han 
Slutninger  til  Dyrene  i  Almindelighed  og  foregriber  den  Lov, 
der  senere  formuleres  af  Fritz  Muller  og  Hæckel,  nemlig 

at  „de  skiftende  Former,  som  et  Dyr  fremviser  under  sin 
Fosterudvikling,  kun  er  en  forkortet  Gentagelse  af  de 
Former,  som  Arten  har  gennemløbet  for  at  naa  sin  nu- 
værende Tilstand**.  Han  formulerede  ganske  vist  ikke 
Loven,  men  den  ligger  i  hans  enkelte  Undersøgelser. 
Ved  sine  Studier  over  Misdannelser  henførte  han  deres 
Fremkomst  til  fysiske  Aarsager  og  søgte  eksperimentelt 
at  paavise,  hvorledes  de  kan  dannes.  Tidens  Bestræbelser 
for  at  paavise  en  ensartet  Bygning  hos  alle  Dyr  var  ikke  lyk- 
kedes, idet  Forskellen  paa  de  hvirvelløse  Dyrs  og  Hvirvel- 
dyrenes Nervesystem  syntes  at  være  for  stor;  hine  havde  et 
Bugringsnervesystem,  disse  et  Rygmarvsnervesystem.  Men 
Geofifroy  Saint  Hilaire  viste,  at  Forskellen  kun  var  tilsyne- 
ladende, og  den  senere  Fosterlære  har  givet  ham  Ret. 
Idet  han  i  Enkelthederne  skal  gennemføre  Tanken  om 
Dyrenes  ensartede  Bygning,  er  han  dog  ikke  heldig.  Man 
antog  nemlig  dengang,  at  Hvirveldyrene  var  de  typiske 
Dyr,  og  han  anvendte  meget  Arbejde  for  at  genfinde 
deres  enkelte  Organer  og  Dele  hos  de  lavere  Dyr. 

At  han  med  disse  Anskuelser  bliver  en  Tilhænger  af 
Tanken  om  Arternes  Omdannelse,  er  næsten  en  Selvfølge. 
„Ifølge  min  Opfattelse  er  der  kun  ét  System  af  Organismer, 
der  uophørligt  forgrener  sig  og  successivt  skrider  fremad ; 
de  forgrener  sig  gennem  foreløbige  Forandringer  og  under 
den  ydre  Verdens  almægtige  Indflydelse**.  Medens  La- 
marck  kun  tillagde  Omverdenen  Indflydelse  paa  Organis- 
merne, forsaavidt  den  hos  dem  kunde  fremkalde  Vaner, 
der  beherskede  dem,  saa  opfatter  Geoffroy  Organismerne 
som  passive  og  lader  deres  Omdannelse  afhænge  af  Om- 
verdenens omdannende  Indflydelse.  Han  deler  heller  ikke 
Lamarcks  og  Buffons  Opfattelse,  at  Mennesket  er  den 
store  Ødelægger  af  alt  Liv,  men  antager,  at  en  Art  for- 
svinder paa  naturlig  Maade,  naar  den  ikke  længere  passer 
til  Omgivelserne,  som  tvinger  den  til  at  undergaa  Æn- 
dringer i  skadelig  Retning  og  saaledes  nedbryder  den. 
„Hvis  Ændringer  i  Dyrenes  Bygning  fører  til  skadelige 
Virkninger,  vil  Dyrene  ophøre  at  eksistere  og  give  Plads 

for  andre  med  lidt  forskellige  Former  og  med  Ændringer, 
-der  er  i  Overensstemmelse  med  de  ny  Livsbetingelser". 
Han  gennemførte  sin  Opfattelse  ogsaa  med  Hensyn  til  de 
Dyrearter,  hvis  Levninger  forekommer  i  forsteningsførende 
LaS>  og  paaviste  Muligheden  af,  at  Nutidens  Krokodiller 
var  tillæmpede  Efterkommere  af  Fortidens. 

Med  de  forstenede  Dyrelevninger  var  det  gaaet  paa 
-en  ejendommelig  Maade;  de  havde  opnaaet  en  Slags 
Godkendelse  af  Gejstligheden.  De  blev  ophængt  omkring 
i  Kirkerne  som  Vidnesbyrd  om  Ægtheden  af  Syndflod- 
Beretningen  og  som  Skræmmebilleder  for  Fantasien,  der 
ved  deres  Hjælp  kunde  udmale  de  rædselsfulde  og  djævelske 
Uhyrer,  der  fandtes  i  Naturen.  De  vidnede  tillige  om, 
hvorledes  Menneskeslægten  efter  Syndfaldet  var  gaaet  til- 
bage. Geofifroy  anfører  en  Bog,  i  Følge  hvilken  Adam 
havde  været  143  Fod  9  Tommer  høj,  Eva  118  Fod  og 
"9  Tommer,  Noah  noget  mindre.  Den  Slags  urimeligt 
Tøjeri  fandt  man  fortræffeligt,  medens  man  overfor  alvor- 
lige videnskabelige  Bestræbelser  som  Buffons  fremtvang 
Tilbagekaldelse  af  begrundede  Meninger,  eller  som  i  Eng- 
land, hvor  Teologerne  ikke  havde  saa  let  ved  at  udlevere 
Videnskabsmænd  til  de  verdslige  Myndigheder,  udskreg 
dem  over  hele  Landet  som  Djævlens  Missionærer  og  for- 
dømte dem  til  evig  Pinsel.  Underligt  er  det,  at  den 
intelligente  Del  af  Gejstligheden  stedse  har  havt  saa  van- 
skeligt ved  at  holde  Disciplin  blandt  sine  Trosfæller  og 
Kollegaer.  Den  Mand,  der  mere  end  nogen  anden  af  hin 
Tids  Forskere  skulde  bidrage  til  den  videnskabelige  For- 
staaelse  af  de  forstenede  Dyr,  var: 

George  Leopold  Chrétien  Frédéric  Dagobert  de  Cuvier. 
Han  blev  født  i  Montbellard  23de  August  1769;  Byen 
hørte  dengang  til  Wiirtemberg.  Da  han  var  15  Aar, 
sendtes  han  til  Karls-Akademiet  i  Stuttgart,  og  i  sit  20de 
Aar  blev  han  Huslærer  hos  Grev  d'Hericy  i  Normandiet, 
senere  Lærer  i  Paris,  Assistent  ved  Jardin  des  Plantes  og 
1802  Generalinspektør  for  den  offentlige  Undervisning. 
Han    mente,    at    Jordkloden    havde    været   Skueplads    for 

utallige  Revolutioner,  for  mægtige  Katastrofer,  der  havde 
væltet  om  paa  dens  faste  Skorpe.  De  Naturbegiven- 
heder, som  i  vor  Tid  ændrer  den:  Blæst,  Regn,  Frost, 
vulkanske  Udbrud,  Jordskælv  eller  Forskydning  af  Jor- 
dens Akse,  kan  ikke  forklare  Katastroferne.  Ved  hver 
af  disse  ødelægges  en  Mængde  Arter,  og  Spørgsmaalet  er 
da,  hvorledes  de  erstattes.  Cuvier  svarer  (1811)  paa  dette 
Spørgsmaal:  „Naar  jeg  paastaar,  at  de  forsteningsførende 
Lag  indeholder  Ben  af  Slægter  og  Arter,  som  ikke  nu 
eksisterer,  saa  siger  jeg  ikke  dermed,  at  der  behøves  en 
ny  Skabelse  for  at  frembringe  de  nu  eksisterende  Arter; 
jeg  siger  blot,  at  de  dengang  ikke  eksisterede  paa  de 
Steder,  hvor  man  nu  finder  dem.  og  at  de  maa  være 
komne  andet  Steds  fra."  Dette  gælder  iøvrigt  blot  Men- 
neskene og  de  højere  Dyr,  ti  for  de  laveres  Vedkommende 
er  det  ham  klart,  at  de  ikke  kan  være  frembragt  ved 
særlige  Skabelsesakter,  eftersom  de  viser  sig  successivt. 
Derimod  mener  han,  at  hver  af  de  store  Dyregrupper  er 
fremkommen  ved  en  særlig  Skabelsesakt,  og  at  Arterne, 
naar  de  først  en  Gang  er  skabt,  er  uforanderlige.  Dog 
tager  han  ogsaa  her  et  Forbehold,  ti  fordi  Arterne  er 
uforanderlige  hos  de  højere  Dyr,  behøver  de  ikke  at  være 
det  hos  „Dyrene  med  hvidt  Blod"  (en  zoologisk  Beteg- 
nelse, som  stammer  fra  Aristoteles).  Hvis  der  foregaar 
Forandringer  med  det  Vand,  i  hvilket  Muslingerne  lever, 
kan  Dyrene  ikke  vedblive  at  være  de  samme,  der  fore- 
gaar da  i  dem  en  Række  Forandringer;  der  er  foraarsaget 
ved  Vandels  Forandringer  eller  dog  svarer  dertil,  og  disse 
Forandringer  har  gradvis  ført  Havdyrklasserne  til  deres 
nuværende  Tilstand.  Han  fandt  i  Dyreverdnen  Udtryk 
for  fire  Skabelsesplaner,  fire  Hovedformer,  og  denne 
Mening  førte  ham  de  sidste  to  Aar  han  levede  i  en  skarp 
Strid  med  Geoflfroy.  Striden  førtes  i  det  franske  Akademi 
og  den  førtes  med  en  næsten  ukendt  Hæftighed ;  det  blev 
i  Virkeligheden  en  Kamp  om  Udviklingstanken.  Striden 
fulgtes  med  den  mest  levende  Interesse  af  den  viden- 
skabelige Verden  og  ikke  mindst  af  Goethe,  der  faa  Dage 

før  sin  Død  fuldendte  en  Afhandling  om  den.  Cuvier 
døde  1832,  samme  Aar  døde  Goethe,  og  Aaret  efter  ud- 
kom Lyells  ovenfor  omtalte  Værk  om  Geologiens  Principer. 


De  Grundtanker,  som  vi  her  i  Korthed  har  berørt 
hos  nogle  af  det  18de  Aarhundredes  betydelige  Natur- 
forskere, var  udgaaet  fra  de  egentlige  Filosofers  Kres.  Fra 
dem  stammer  saavel  Tanken  om  Natursammenhængen 
som  om  de  gradvise  Overgange.  Men  disse  Tanker  fik 
ved  at  optages  af  Specialforskerne  en  saa  erfaringsmæssig 
Udarbejdelse,  som  Filosoferne  alene  aldrig  havde  formaaet 
at  give  dem,  og  saaledes  grundlægges  Udviklingslæren 
ved  et  lykkeligt  Samarbejde  mellem  Kræfter,  der  hver  for 
sig  vilde  have  havt  Vanskelighed  ved  at  forme  den  og 
føre  den  til  Sejr. 

Udtrykkene  Udvikling  og  Opløsning  er  af  Herbert 
Spencer  fastslaaede  som  Modsætninger.  Han  benytter 
dem  tilmed  paa  en  Maade,  der  er  noget  forskellig  fra 
daglig  Sprogbrug.  Udvikling  og  Opløsning  er  Processer, 
der  stadig  bekæmper  hverandre  og  lejlighedsvis  vinder 
mer  eller  mindre  varige  Sejre  over  hinanden ;  men  de  Ud- 
tryk, med  hvilke  vi  betegner  Processerne,  kunde  være 
bedre.  Særlig  har  Ordet  Udvikling  mange  andre  Betyd- 
ninger end  den,  i  hvilken  det  her  benyttes.  Naar  vi 
saaledes  taler  om  en  Gasudvikling,  da  taler  vi  netop  om 
en  Opløsning.  Efter  almindelig  Opfattelse  vil  det,  at 
noget  udvikler  sig,  sige,  at  det  aabner  sig,  udvider  sig, 
skyder  frem,  slipper  ud.  Den  nuværende  videnskabelige 
Brug  af  Ordet  vil  senere  blive  tilstrækkelig  belyst.  Ogsaa 
Ordet  Opløsning  er  flertydigt;  i  Reglen  giver  man  det  et 
moralsk  Præg.  Sædernes  Opløsning  vil  sige  deres  For- 
fald, det  samme  gælder  Opløsningen  af  et  Parti,  en  Insti- 
tution, en  Nation;  Ordet  har  i  Almindelighed  en  Bismag 
af  Degradering,  Ødelæggelse,  Død.  Selv  Udviklings- 
teoretikerne,    de  saakaldte  Evolutionister,    er  smittede  af 

den  gængse  moralske  Opfattelse  af  Opløsning  som  noget 
nedværdigende,  saa  de  langtfra  skænker  Opløsnings- 
processen den  samme  Opmærksomhed  som  Udviklings- 
processen. „Opløsningen  er  ikke  saa  interessant,  den  er 
ikke  saa  skiftende  som  Udviklingen**,  siger  Spencer. 
Derfor  benyttes  Opløsningsbegrebet  næsten  aldrig  til  For- 
klaring af  de  fysiske  Ejendommeligheder,  eller  af  de 
levende  Væsners  Omdannelse,  eller  af  Sædernes  Omdan- 
nelse, uagtet  Opløsningen  ved  disse  Fænomener  kan  spille 
en  ligesaa  stor  Rolle  som  Udviklingen.  Slettedannelsen 
og  delvis  Deltadannelsen  er  saaledes  Opløsningsresultater; 
naar  de  faste  Fjelddele  under  Paavirkning  af  Sol,  Frost, 
Blæst,  Regn,  vejrsmuldrer  og  glider  ned,  udfylder  de,  forsaa- 
vidt  Egnen  mangler  Afløb,  alle  Fordybninger  og  Huller, 
de  bratte  Fjeldvægge  erstattes  med  jævne  Skraaninger; 
Bjærglandskabet  forvandles  til  Slettelandskab.  Er  derimod 
Egnen  Afløbsrig,  da  føres  Vejrsmuldringsprodukterne  ud 
til  Havet,  hvor  de  højner  Havbunden  og  danner  Deltaer, 
Enge  eller  øer.  Ogsaa  for  det  sociale  Omraade  vil  det 
være  let  at  paavise  Opløsningsprocessens  gavnlige  Ind- 
flydelse. Saasnart  en  Institution  eller  et  Livsforhold  har 
udviklet  sig  paa  en  saadan  Maade,  at  den  er  en  Svøbe 
for  Menneskene,  bliver  dens  Opløsning  en  Velsignelse. 
Det  bliver  derfor  en  Opgave  at  fjærne  det  Bipræg  af 
Umoralitet,  der  er  knyttet  til  Begrebet  Opløsning,  og  frem- 
stille Opløsningsprocessens  Ejendommeligheder  uden  For- 
dom. Uden  Tvivl  har  adskillige  af  det  18de  Aarhundredes 
Videnskabsmænd  ment,  at  Udvikling  er  det  samme  som 
stadig  Fremadskriden ,  men  saaledes  forholder  det  sig 
ikke.  Fremskridtet  kan  ligesaavel  ligge  i  Opløsningen 
som  i  Udviklingen,  og  Udviklingen  kan  føre  til  en  Til- 
pasning, der  er  fremskridtshæmmende,  snalænge  den  er 
opløsningsforhindrende. 

Frygten  for  Begrebet  Opløsning  medvirkede  for  en 
stor  Del  til  den  sejge  Fastholdelse  af  Tanken  om  en 
Skabelse  for  Arternes  Vedkommende.  Det  var  saa  nemt 
at  finde  en   eneste  Forklaring  paa  samtlige  eksisterende 

Forhold.  Læren  om,  at  alt  eksisterende  vaesentligt  er 
skabt  som  det  er,  var  nem  at  forstaa;  den  fritog  for 
indviklede  Undersøgelser;  den  fik  tilmed  et  mægtigt 
Avtoritetspræg  ved  de  organiserede  Kirkesamfund,  som 
dog  ikke  behøvede  den.  Længe  efter  at  den  var  opgivet 
af  Filosofien,  fastholdtes  den  tilmed  af  Naturforskerne. 
Den  stigende  Uddybning  af  Naturvidenskaberne  førte  dog 
bort  fra  den;  da  man  ikke  længere  kunde  fastholde  en 
enkelt  Formel  for  Individernes  Oprindelse,  blev  det  ogsaa 
vanskeligt  at  fastholde  den  for  Arternes,  Slægternes, 
Familiernes,  Gruppernes  og  Rækkernes  Oprindelse.  Da 
det  viste  sig,  at  Forplantningen  foregaar  under  mange 
forskellige  Former  —  direkte  Deling,  Knopdannelse,  Gene- 
rationsveksling  o.  fl.  a.  —  maatte  man  opgive  at  finde 
nogen  enkelt  Forklaring  af  den  Maade,  hvorpaa  et  nyt 
Væsen  dannes.  Andre  Erfaringer  bragte  til  at  opgive  den 
for  alle  Arter  gældende  Skabelsesteori  og  føre  Arternes 
Dannelse  hen  til  Forhold  af  højst  uensartet  Beskaffenhed. 
Udviklingslæren  er  imidlertid  ikke  udelukkende  knyttet 
til  Geologi,  Zoologi  og  Botanik,  den  er  ligesaa  snævert 
knyttet  til  Menneskesamfundet  og  dets  Kulturformer.  En 
bekendt  Geolog  (Dana)  har  ytret,  at  Formforand  ringerne 
i  Dyreverdnen  fra  den  »Wste  Jordperiode  til  Nutiden  kan 
betegnes  som  en  fremskridende  „Behjerning**  af  Dyrene; 
den  Ytring  kan  umiddelbart  overføres  til  Kulturforholdene, 
der  netop  udviser  en  fremskridende  og  videreskridende 
Arbejdsdeling  og  Arbejdssamvirken,  Leddeling  og  Sammen- 
slutten; den  stigende  „Behjerning"  fortsættes  paa  Sam- 
fundslivets Omraade.  Grundtanken  i  al  Udviklingslære  er, 
at  de  højere  Livsformer  har  udviklet  sig  af  en  eller  flere 
lavere  gennem  Omdannelse,  Afstamning  og  Udvælgelse  af 
de  til  Forholdene  bedst  skikkede  Ejendommeligheder. 
Man  kan  være  uenig  om  Enkeltheder,  men  om  en  natur- 
mæssig Omdannelse  ved  Ændring  og  Variering  er  alle 
Udviklingsteoretikere  enige.  Charles  Darwin  og  hans  Skole, 
der  antager  en  langsom  Opsummering  af  smaa  Variationer 
som  Hovedaarsag  til  Nydannelserne,  grundlægger  derved 

Udviklingslæren  i  snævrere  Forstand  (Evolutionsteorien), 
Den  Teori,  de  opstillede,  bliver  tillige  en .  Afstamningsteori 
(De^cendensteori),  idet  de  ophobede  Tilpasninger  antages 
ved  Arv  at  føres  videre  i  stigende  Grad,  og  den  bliver 
en  Udvælgelsesteori  (Selektionsteori),  idet  det  formenes,  at 
det  uhyre  Antal  Fødsler  nødvendiggør  ødelæggelsen  af  en 
uhyre  Mængde  Liv,  og  at  de  Individer,  der  først  ødelægges, 
er  dem,  der  passer  mindst  til  de  givne  Livsforhold.  Endelig 
bliver  Teorien  til  en  Divergensteori,  idet  man  mener,  at 
jo  større  Forskelligartethed  i  Egenskaber,  desto  flere  kan 
der  leve  paa  en  og  samme  Egn.  Darwins  Lære  er  altsaa, 
hvilket  han  ogsaa  selv  oplyser,  en  Sammenvævning  af 
Malthus'  Lære  om  en  Tilværelseskamp  og  Tanken  om  ea 
Ophobning,  Nedarvning,  Udvælgelse  og  Differentiering  af 
Variationer,  der  passer  til  den  givne  Natursammenhéeng. 
Andre  Forfattere  kan  i  større  eller  mindre  Grad  afvige 
fra  denne  Lære,  men  alle  er  enige  om,  at  Fornægtelse  af 
Sammenhæng,  Kontinuitet,  er  og  bliver  et  Kætteri,  der 
strider  mod  Udviklingslærens  Grundtanke.  Forstaaelsen 
af  den  sociale  Udvikling,  hvorved  her  i  Korthed  menes- 
fremadskridende  Arbejdsdeling  i  Forbindelse  med  fremad- 
skridende Samfundsdannelse,  (Menneskeslægtens  Sociali- 
sering), lettes  overordentlig  meget  ved  den  organiske 
Udviklingslære;  men  den  hviler  ikke  paa  den.  Det  var 
ikke  Malthus,  der  lærte  af  Darwin,  men  det  var  omvendt 
denne,  der  lærte  af  hin;  det  var  ikke  Spencer,  der  lærte 
af  Zoologerne  og  Botanikerne,  men  det  var  omvendt  hin,, 
der  trak  Linjerne  op  og  uddrog  Lovene.  Alene  dette 
Forhold  vilde  nødvendiggøre  Medtagelsen  af  den  sociale 
Udvikling  i  en  almindelig  Udviklingslære;  men  dertil 
kommer  endvidere  den  Kendsgæming,  at  for  Kultur- 
mennesket maa  Oplysning  om  Kulturdannelse  være  ønskelig. 
Spencer  opfatter  Samfundet  som  en  Organisme  og 
tilskriver  det  en  lignende  Udvikling  som  Organismernes. 
Denne  Sammenligning  mellem  Menneskesamfundet  og 
Planter  og  Dyr  var  allerede  draget  af  Comte  og  Littré; 
den  kan  misbruges  og  i  saa  Tilfælde  vildlede;   men  saa- 

vist  som  der  kan  tales  om  et  Samfundsliv,  saavist  er  det 
muligt  at  belyse  det  gennem  Sammenligning  med  andre 
Livsytringer.  Goethe  har  sagt :  „Intet  levende  udgør  npget 
enkelt,  alt  er  en  Flerhed;  selv  om  det  synes  os  at  være 
Individ,  saa  er  det  dog  en  Samling  af  levende,  selv- 
stændige Væsner,  der  dels  oprindeligt  er  forbundne,  dels 
finder  hverandre  og  forener  sig.  Jo  ufuldkomnere  Skab- 
ningen er,  desto  mer  ligner  Delene  hverandre  og  desto 
mer  ligner  de  Helheden.  Jo  fuldkomnere  Skabningen  er, 
desto  mer  uensartede  er  Delene.  Jo  mer  ensartede  Delene 
er,  desto  mindre  er  de  hinanden  underordnede,"  og  denne 
Udtalelse  passer  paa  alt  levende  ligefra  den  simpleste 
Kimcelle  til  det  mest  udviklede  Kultursamfund.  Den 
Vekselvirkning  mellem  Forstaaelsen  af  Samfundslivet  og 
Forstaaelsen  af  det  organiske  Liv,  der  allerede  traadte  saa 
stærkt  frem  med  Linné,  er  siden  hans  Tid  meget  uddybet, 
og  man  har  vundet  derved  til  alle  Sider. 


Digitized  by  VjOOQ IC 


I 

LÆREN  OM  DEN  ORGANISKE  UDVIKLING 


Digitized  by  VjOOQ IC 


Digitized  by  VjOOQ IC 


KAPITEL  U 
LÆRENS   BEGRUNDELSE 


I.   NATURSAMMENHÆNGEN 
A.  Kampforhold 

Tanken  om  Naturens  Enhed,  om  den  store,  stærke, 
inderlige  Sammenhæng  mellem  alle  Sider  af  Tilværelsen, 
havde  mer  og  mer  fæstnet  sig  hos  adskillige  af  Filosofiens 
Talsmænd,  og  den  blev  mer  og  mer  anvendt  paa  Fag- 
videnskabernes Omraade  af  Specialforskerne.  Saaledes 
fandt  Galilæi  (d.  1642)  og  hans  Efterfølgere  Tyngdeloven; 
Newton  (d.  1747)  Loven  om  den  almindelige  Tiltrækning; 
Planetsystemets  Udvikling  af  roterende  Taagemasser  blev 
forkyndt  i  sidste  Halvdel  af  det  18de  Aarhundrede;  La- 
voisier  (d.  1794)  blev  en  af  Kemiens  Grundlæggere  ved 
at  optage  og  arbejde  med  den  gamle  Tanke,  at  intet  Stof 
gaar  til  Grunde,  intet  opstaar.  Overalt  arbejdede  den 
mekaniske  Naturforklaring  sig  frem,  d.  v.  s.  man  forklarede 
Naturen  ved  at  paavise  Begivenhedernes  Aarsag  og  derved 
tilvejebringe  Sammenhæng  mellem  disse  Begivenheder.  I 
dette  Arbejde  deltog  adskillige  Danske  paa  selvstændig 
Maade,  H.  C.  Ørsted  ved  sin  Opdagelse  af  Elektromagne- 
tismen,  endvidere  Colding  og  Vaupell,  alle,  før  Udvikling- 
lærens egentlige  og  endelige  Gennembrud  satte  Spargs- 
maalet  om  Natursammenhængen  i  en  helt  ny  Belysning. 

Ludvig  August  Colding  fødtes  13de  Juli  1815  paa 
Amakkegaard  ved  Holbæk  og  døde  2  Ide  Marts  1888  i 

København,  hvor  han  i  en  Aarrække  havde  virket  som 
Stadsingeniør.  Det,  der  har  gjort  Coldings  Navn  til  en 
Ære  for  vort  Folk  og  sikret  ham  en  Plads  i  dels  Historie, 
er  hans  Opdagelse  af  Energisætningen;  han  fandt  den 
omtrent  samtidig  med,  at  den  blev  fremsat  i  Tyskland, 
ganske  uafhængig  af  Udlandets  Granskninger  om  dette 
Punkt,  og  udarbejdede  den  paa  en  Maade,  der  næppe  var 
mere  ufuldkommen  end  den  Maade,  hvorpaa  den  første 
Gang  saa  Lyset  i  Udlandet.  Colding  fremhæver,  at  Er- 
faringen har  vist,  at  de  forskellige  Naturkræfter  staar  i 
Forbindelse  med  hverandre;  det  er  saaledes  godt  kendt, 
at  stærk  Gnidning  (altsaa  Bevægelse)  kan  frembringe  Varme, 
Ild,  Lys,  og  at  elektriske  Strømme  kan  frembringe 
Varme  og  Ild ;  paa  den  anden  Side  vil  det  være  urimeligt 
at  antage,  at  Bevægelse  eller  Varme  kan  frembringes  af 
intet.  Det  er  ligeledes  bekendt,  at  den  Varmemængde,  der 
kan  frembringes  ved  kemiske  Stoffers  Forening,  er  bestemt 
ved  Stofferne  selv,  uafhængig  af  Tiden  og  Maaden,  hvorpaa 
Foreningen  foregaar.  I  Overensstemmelse  hermed  men 
ud  fra  andre  Forudsætninger  fandt  Colding  den  Tanke 
fornuftstridig,  at  en  Virksomhed  skulde  kunne  forsvinde  i 
den  legemlige  Verden  uden  atter  at  fremtræde  som  Aarsag. 
Kræfter  synes  at  forsvinde,  men  de  forsvinder  ikke;  Be- 
vægelse, Varme,  Elektricitet,  kemisk  Affinitet  osv.  kan 
indbyrdes  omsætte  sig,  men  ved  Omsætningen  gaar  intet 
til  Grunde.  Naar  en  Kraft  forsvinder,  da  fremtræder  en 
anden  af  samme  Størrelse,  og  de  Kræfter,  der  saaledes 
erstatter  hverandre,  er  blot  forskellige  i  deres  Fremtrædelses- 
form, men  i  Virkeligheden  er  de  ikke  forskellige.  Gnider 
man  et  Stykke  Jæm  omsvøbt  med  Flonel  frem  og  tilbage 
paa  en  Messingstang,  da  frembringes  Varme,  og  Varmens 
Størrelse  svarer  nøjagtigt  til  Størrelsen  af  det  udøvede 
Arbejde.  Som  Bevægelse  her  omsættes  til  Varme,  saaledes 
kan  ikke  blot  Varme  omsættes  til  Bevægelse,  men  alle 
Naturkræfter  kan  indbyrdes  omsættes,  og  uden  at  deres 
Størrelse  ved  Omsætningen  forøges  eller  formindskes. 
Enhver  Anvendelse  af  en  Naturkraft  medfører  Erstatning 

paa  et  eller  andet  Punkt  Den  1ste  November  1843 
sendte  Colding  Videnskabernes  Selskab  sin  første  Af^ 
handling  om  denne  Sag,  senere  udarbejdede  han  den 
yderligere;  paa  den  Dag  traadte  da  Energisætningen  frem 
for  Lyset  her  i  Danmark.  Colding  formulerede  den  saa- 
ledes:  »naar  en  Kraft  sanseligt  forsvinder,  da  undergaar 
den  blot  en  Formforandring  og  bliver  derpaa  virksom 
under  andre  Former",  —  kortere  udtrykt:  Energiens  Sum 
er  stedse  den  samme.  Et  Aar  tidligere  var  den  samme 
Opdagelse  gjort  af  en  tysk  Læge,  men  Colding,  der  ikke 
kendte  hans  Skrift,  havde  ved  sine  ganske  selvstændige 
Undersøgelser  paany  skaffet  Landet  en  fremtrædende  Plads 
paa  Forskningens  Omraade.  Loven  om  Energiens  Be- 
staaen  og  Darwins  Lære  om  Arternes  Oprindelse  betragtes 
som  de  betydningsfuldeste  Resultater  af  det  19de  Aar- 
hundredes  naturvidenskabelige  Undersøgelser. 


I  Løbet  af  de  18  Aar  fra  1842—1860  trængte  Energi- 
loven  sejrrigt  igennem  (Høffding).  Men  netop  i  de  Aar 
arbejdede  en  anden  dansk  Mand,  Chr.  Vaupell,  paa  at  vise 
og  forklare  den  snævre  Sammenhæng  og  Forbindelse,  der 
findes  mellem  tilsyneladende  uensartede  Naturfænomener. 
Christian  Theodor  Vaupell  blev  født  i  Kolding  14de  Oktober 
1821;  han  døde  1862.  Paa  en  Udflugt,  det  botaniske 
Selskab  i  Paris  foretog  til  Auvergne,  fremsatte  Vaupell 
den  27de  Juli  1855  sin  Teori  om  Bøgens  Indvandring  i 
Danmarks  Skove,  dens  Kamp  og  Sejr  over  de  andre 
Træer.  Tanken  vakte  Opsigt  ved  sin  Nyhed  og  vandt 
meget  Bifald;  Vaupell  blev  opfordret  til  at  skrive  en  Af- 
handling derom  til  et  fransk  Tidsskrift,  og  som  Forberedelse 
til  denne  Afhandling  skrev  han  da  først  sin  Bog  om 
Bøgens  Indvandring  i  de  danske  Skove. 

Vaupell  søger  at  forklare,  hvorfor  Skovbevoksningen 
har  de  Egenskaber,  som  den  har,  og  man  faar  gennem  hans 
Vejledning  et  stigende  Indtryk  af,  at  en  Skov  ikke  er  en 

Samling  enkelte  Træer,  men  en  Helhed,  hvor  hvert  enkelt 
Træ  har  Betydning  for  de  andre  og  afhænger  af  de  andre, 
saa  at  BoriQæmelsen  af  en  enkelt  Træart  kan  faa  ind- 
gribende Betydning  for  Bevoksningen. 

Vi  ser  det  samme  i  vore  Haver.  „Lader  vi  Ukrudtet 
vokse,  da  vil  en  Del  af  Blomsterne  og  Køkkenurteme 
tage  Skade  og  til  sidst  helt  forsvinde;  inden  mange  Aars 
Forlab  vil  dette  Ukrudt  blive  fortrængt  af  andet,  og  til  sidst 
vil  saavel  Blomsterne  som  det  oprindelige  Ukrudt  dø  bort. 
Som  den  ene  Planteart  i  en  forsømt  Have  fortrænger  den 
anden,  saaledes  har  i  vore  Skove  den  ene  Træart  for- 
trængt den  anden,  hvilket  vore  Tørvemoser  fører  Beviset 
for".  Dette  har  man  selvfølgelig  vidst  før  Vaupells  Tid; 
men  det  blev  Vaupell,  som  paaviste  Aarsageme  dertil  og 
derved  overskred  for  Natursammenhængens  Vedkommende 
den  Grænse,  der  skiller  Charles  Darwin  fra  Erasmus 
Darwin.  Naar  denne  sidste  spurgte:  i  hvilken  Hensigt, 
saa  spurgte  hin:  af  hvilken  Aarsag. 

Organismernes  Kamp  med  den  uorganiske  Verden. 
Skal  man  nævne  nogle  af  de  Vanskeligheder  og  Kamp- 
forhold, der  bestemmer  Dyre-  og  Planteverdnens  Ejen- 
dommeligheder, da  fremdrages  almindeligt  følgende. 

Lyset.  Saavel  Lysstyrke  som  Varigheden  har  Betyd- 
ning for  Planternes  Ernæring.  Mangel  paa  Lys  kan 
stanse  Ernæringen,  men  for  stærkt  Lys  kan  virke  skade- 
ligt, for  Fordampningen,  for  dens  Fordeling  og  Form. 
Vaupell  udtrykte  dette  paa  den  Maade,  at  alle  Træer  be- 
høver Lys  og  Sol,  de  kaster  alle  Skygge;  men  nogle  af 
dem  er  mere  lysbehøvende  (Lystræer),  andre  mere  skygge- 
taalende  (Skyggetræer).  Intet  Træ  kan  leve  i  Mørke, 
men  Skyggen  fra  andre  Træer  er  begyndende  Mørke,  en 
Udelukkelse  af  Lysets  og  Solens  Fremtrængen,  hvilket 
altsaa  vil  sige,  at  Skyggen  berøver  Planterne  en  af  de 
vigtigste  Livsbetingelser.  Ethvert  Træ  nødes  derved  til  at 
frigøre  sig  fra  al  stærk  Beskygning  fra  de  andre  Træers 
eller  fra  Naturforholdenes  Side;  lykkes  dette  ikke,  da  har 
det   én   Livsbetingelse,    Lyset,    mindre  end   hine,    og  vil 

felgelig  hurtigere  gaa  til  Grunde,  hvis  alt  ovrigt  ellers  er 
ens.  Lad  os  tænke  en  Plante,  der  spirer  frem  under  de 
bedste  klimatiske  Forhold  og  under  de  bedste  Jordbunds- 
forhold uden  at  være  besværet  af  nogen  Naboplante.  Den 
har  en  Endeknop,  Topskudet,  og  en  Del  Sideknopper. 
Saafremt  nu  Ende-  og  Sideknopperne  fik  lige  meget  Sol, 
vilde  Grene  og  Blade  antage  Form  af  en  halvkugleformet 
Krone.  Imidlertid  faar  Topskudene  mere  Lys  end  Side- 
knopperne, saa  at  Kronen  ikke  bliver  halvkugleformet,  men 
mer  eller  mindre  kegleformet  efter  Selvbeskygningens 
Styrke.  Er  Træet  stærkt  skyggetaalende,  vil  det  beholde 
denne  Form,  saaledes  som  Tilfældet  er  med  Granen,  i 
modsat  Fald  kan  de  øverste  Grene  tage  Lyset  fra  de 
nedre,  disse  gaar  ud,  og  der  danner  sig  Forskel  paa 
Stamme  og  Krone.  Tænker  vi  os  endvidere  dette  frit- 
staaende  Træ  bærende  modne  Frugter,  der  falder  af,  da 
vil  der  ved  Selvsaaning  fremkomme  en  Del  Spirer  omkring 
Træet.  De  af  Spirerne,  der  staar  i  Træets  Skygge,  vil  af 
dette  blive  berøvet  Lyset,  der  nødvendigt  maa  være  til 
Stede,  for  at  de  kan  udvikles  kraftigt.  Derimod  vil  de 
Spirer,  der  staar  udenfor  Modertræets  Skygge,  vokse  og 
efterhaanden  blive  til  Træer. 

Vaupell  drager  da  af  dette  Forhold  to  Slutninger: 
1.  Ethvert  Træ  har  Tilbøjelighed  til  at  danne  Skov,  2.  et- 
hvert Modertræ  kvæler  den  Del  af  Afkommet,  der  staar 
under  dets  egen  Skygge.  I  den  omkring  Træet  opstaaede 
Ungskov  er  Lysforholdene  imidlertid  bleven  mere  ind- 
viklede. Medens  vi  ved  det  fritstaaende  Træ  kun  havde 
at  tage  Hensyn  til  Selvbeskygningen,  faar  vi  nu  tillige  at 
gøre  med  den  indbyrdes  Beskygning.  Træerne  i  Skov- 
brjmet  vil  frit  kunne  udvikle  Grenene  ud  imod  Marken, 
men  Sidegrenene  indad  beskygges  af  Løvtaget  og  hæmmes 
i  deres  Vækst.  Træerne,  der  staar  inde  i  Bestanden,  vil 
hurtigt  miste  Sidegrenene  og  tvinges  til  at  vokse  i  Højden; 
de  bliver  højstammede.  Resultatet  er  altsaa,  at  Træerne 
ifølge  Beskygningsforholdene  forandrer  Form,  og  at  de 
enkelte  Træer  i  Bestanden  bliver  uensartet  byggede. 

Endnu  mere  indviklet  bliver  Forholdene,  hvor  Træer 
af  forskellige  Arter  vokser  mellem  hverandre.  Forskellige 
Træarter  kan  spire  under  hverandre,  forudsat  de  i  for- 
skellig Grad  taaler  Skygge.  De  mest  lysbehøvende  Træer 
er  Lærk,  Birk,  Bævreasp,  Rødel;  derefter  følger  Skovfyr, 
Ask,  Eg, ,  Ælm,  Æretræ  og  endelig  i  tredje  Række 
Bjærgfyr,  Rødgran,  Lind,  Avnbøg,  Bøg,  Ædelgran.  Egen 
kan  altsaa  ved  Selvsaaning  vokse  under  Birken,  Ask 
under  El,  Bøgen  under  alle  vore  Løvtræer.  Men  falder 
Frøene  af  et  lysbehøvende  Træ  ind  under  et  skygge- 
taalende  Træs  Raaderum,  da  gaar  de  til  Grunde.  Skygge- 
træerne  dræber  altsaa  ikke  alene  deres  eget  Afkom,  men 
tillige  Afkommet  af  alle  Træer,  der  er  mere  lysbehøvende 
end  de  selv,  saa  at  en  blandet  Skov  kun  opkommer  ved, 
at  mere  skyggetaalende  Træer  trænger  sig  ind  mellem 
mindre  skyggetaalende  og  skyggegivende.  Bøgen  kan 
paavirke  Birken,  tvinge  den  til  at  skyde  lige  i  Vejret 
uden  at  afsætte  Sideskud;  Birken  paavirker  ikke  i  den 
Grad  Bøgen.  En  Bøgeplante  vil  i  en  Birkeskov  nærmest 
vokse  efter  sine  egne  Love,  og  derefter  ved  Selvsaaning 
udrydde  Birken.  Saafremt  Jordbundsforhold  og  Klima  ikke 
forhindrer  det,  vil  Gran,  Bøg  og  Eg  alene  i  Kraft  af  deres 
egne  Egenskaber  kunne  erobre  enhVer  Birke-,  Skovfyr- 
og  Espeskov  og  udrydde  de  nævnte  Træarter. 

Voldsomst  er  Kampen  dog  mellem  Skyggetræerne 
indbyrdes.  Hvor  til  Eksempel  Afkommet  af  Bøg  og  Gran 
skyder  op  mellem  hverandre,  giver  ingen  af  Træerne  sig 
til  at  sætte  Sidegrene  af  nogen  Betydning;  Næringen 
bruges  til  Højdevækst,  og  det  Træ,  der  først  naar  op,  saa 
at  det  kan  udfolde  sin  Krone  over  de  nærmest  staaende 
Konkurrenter,  berøver  disse  Lyset,  breder  sin  Skygge  over 
dem  og  tvinger  dem  til  at  opgive  Kampen.  Ved  sin 
Evne  til  at  taale  Skygge  og  sit  tidlige  Løvspring  har  Bøgen 
erobret  de  danske  Skove  og  forandret  Plantevæksten  i 
dem.  —  Senere  har  Warming  søgt  Grunden  til,  at  nogle 
Træer  er  Lystrær  og  andre  Skyggetrær,  dels  i  Bladgrøntets 

særlige  Ejendommeligheder^  dels  i  Skudbygningen,  Blad- 
stillingen og  Bladformen. 

Lysets  Indvirkning  paa  Planternes  Form  vil  iøvrigt 
være  bekendt;  man  finder  Planter,  hvor  den  mod  Lyset 
vendte  Side  er  blomstersmykket,  medens  den  modsatte 
Side  er  blomstertom.  Ogsaa  paa  Dyrenes  Bygning  ind- 
virker Lyset.  Manglende  Lys  kan  saaledes  hæmme  Syns- 
organernes  Udvikling.  Et  Dyr  som  Proteus,  der  lever  i 
underjordiske  Huler,  har  et  øje  dybt  indsænket  i  Hovedet 
og  fuldstændig  dækket  af  Huden;  dette  Øje  mangler 
Linsen,  men  har  ellers  et  øjes  almindelige  Bygning,  dog 
saaledes,  at  ingen  af  dets  Dele  er  fuldt  udviklede;  det 
betragtes  som  et  degenereret  Organ.  Muldvarpens  øjne 
har  derimod  samme  Bygning  som  det  almindelige  Pattedyr- 
øje. Hele  Øjet  er  meget  lille,  dybt  indlejret  i  Muskler  og 
ganske  dækket  af  Huden;  Dyrets  Blindhed  skyldes  en 
Degeneration  af  Synsrferven;  men  undertiden  er  det  be- 
mærket, at  begge  Synsnerver  ikke  er  lige  ødelagte,  saa 
at  det  ene  øje  staar  i  Forbindelse  med  Hjærnen,  det 
andet  derimod  ikke.  Hos  Fostrene  af  dette  Dyr  er  begge 
Synsnerver  vel  udviklede.  Semper  mener,  at  Blindheden 
i  dette  Tilfælde  ikke  er  nedarvet,  men  erhvervet  hos  hvert 
enkelt  Individ  formedelst  det  stadige  Mørkes  direkte 
skadelige  Virkning  paa  Synsnerven.  —  Paa  store  Hav- 
dybder, hvor  Sollyset  ikke  trænger  ned,  findes  desuagtet 
seende  Dyr;  undertiden  kan  hos  disse  Dyr  tillige  paavises 
en  Fosforescering,  der  overtager  Sollysets  Rolle. 

Varmen.  Varmens  Indgriben  i  en  Egns  Plante-  og 
Dyreliv  er  let  kendelig.  Temperaturen  kan  være  for  hø) 
saavelsom  for  lav  til  en  bestemt  Arts  Trivsel.  I  et 
Klima,  hvor  Polarpilene  endnu  kan  trives,  vilde  vore  Skov- 
træer ikke  kunne  vokse.  Har  et  Land  været  underkastet 
Temperaturforandringer  varierende  fra  Polarkulde  til  næsten 
tropisk  Hede,  da  maa  dets  Planteformer  have  vekslet. 
Under  stærk  og  langvarig  Tørke  vil  et  Landskab  faa  et 
ganske  andet  Udseende  end  under  en  langvarig  Regn- 
periode. Celleindholdets  vekslende  Egenskaber  sætter  nogle 

Planter  i  Stand  til  at  taale  meget  lav  Temperatur,  andre 
til  at  taale  meget  hej  Temperatur.  Forvedede  Dele  skal 
taale  Kulden  lettere  end  urteagtige  Dele;  unge  Skud  lider 
af  Nattefrosten  under  Forhold,  hvor  ældre  ikke  skades. 
Warming  fremhæver,  at  naar  Lavet  om  Efteraaret  fældes, 
da  staar  Træet  omgivet  af  slette  Varmeledere  (Knopskæl, 
Kork)  fra  Top  til  Taa. 

Ogsaa  for  Dyrene  har"  Temperaturændringer  en  ind- 
gribende Betydning.  En  stræng  Vinters,  en  meget  varm 
eller  meget  fugtig  Sommers  Indflydelse  paa  Dyreverdnen 
er  bekendt  Darwin  mener,  at  Vintren  1854—55  ødelagde 
SO^Iq  af  Fuglene  paa  hans  Jorder.  Epidemier  er  stærkt 
knyttet  til  Varmen.  Paa  høje  Bjærge  og  i  Polaregne 
hindrer  den  lave  Temperatur  nogle  Dyrearters  fulde  Vækst; 
man  trælfer  disse  Steder  paa  Dværgracer.  —  Vintersøvnen 
«r  en  erhvervet  Egenskab,  hvor  Temperaturen  er  lav.  De 
Mennesker,  der  er  fødte  i  den  varme  Zone,  falder  i  Søvn 
ved  lav  Temperatur.  —  Da  Føden  kun  kan  fuldt  udnyttes 
ved  en  bestemt  Temperatur,  er  Dyrets  Vækst  indirekte 
paavirket  af  Omgivelsernes  Temperatur.  Ved  Grønlands 
Kyst  og  i  Østersøen  lever  en  og  samme  Muslingeart;  hist 
er  den  meget  stor,  i -Østersøen  derimod  lille  og  tyndskallet 
Dette  forklares  ved,  at  nær  Grønlandskysten  er  Tempe- 
raturen nogenlunde  konstant  gennem  hele  Aaret,  saa 
Muslingen  ernærer  sig  paa  ensartet  Maade,  medens  i 
Østersøen  Temperaturen  varierer  fra  Varme  til  under 
Frysepunktet,  hvorved  Ernæringen  bliver  uregelmæssig 
(Møbius).  Talrige  Tilfælde  af  Akklimatisering  fører  til 
lignende  Resultater. 

Luftfugtighed  og  Nedbør.  Det  er  bekendt,  at  Plan- 
terne kan  dø  ved  indtrædende  Vandmangel  eller  Udtørring. 
Skovlandets  Grænser  følger  i  Syd-Amerika  de  fugtige 
Vindes.  Warming  anfører,  at  i  regnfulde  Klimater  kan 
hos  Planterne  paavises  ejendommelige  Bygningsforhold, 
der  antages  at  tjene  til  hurtigt  at  aflede  Regnen  fra  Bladet, 
saaledes  Drypspidser.  Steppedannelser  skyldes  Misforholdet 
mellem  Nedbør  og  Temperatur;  overalt,  hvor  Fordamp- 

Tiingen  bliver  stærkere  end  Nedslaget,  opstaar  en  afløbsfri 
Egn,  og  idet  Ujævnhederne  lidt  efter  lidt  fyldes,  fremtræder 
Egnen  som  Steppe  (Richthofen). 

Under  den  stærke  Tørke  1827—30  skal  Tabet  at 
Kvæg  alene  i  Provinsen  Buenos  Ayres  have  beløbet  sig 
til  en  Værdi  af  mindst  en  Million.  En  enkelt  Landmand 
havde  ved  Tørkens  Begyndelse  20,000  Stykker  Kvæg, 
ved  dens  Slutning  ikke  en  eneste.  I  Skarer  paa  Tusinder 
styrtede  Kvæget  sig  i  Paranafloden,  og  da  de  var  ud- 
mattede af  Hunger,  formaaede  Dyrene  ikke  atter  at  klatre 
op  ad  Bredderne;  de  druknede.  Floden  var  fuld  af  raadne 
Aadsler,  og  alene  Lugten  gjorde  det  umuligt  at  besejle 
den.  I  Raseri  styrtede  de  vilde  Heste  sig  ud  i  Moradserne; 
de,  der  kom  først,  overvældedes  og  nedtrampedes  af  de 
efterfølgende.  Azara  har  fler  end  en  Gang  set  Aadsler  af 
over  et  Tusind  saaledes  ødelagde  Heste. 

Blæsten.  Blæsten  udtørrer  Jorden;  Steder,  der  er 
stærkt  vindaabne  og  vindblæste,  faar  derved  en  Bevoksning 
af  Tørhedsplanter.  Selv  hvor  Bøg  og  Eg  kan  trives  paa 
Jordbunden  i  Vestjylland,  hæmmes  de  dog  en  Del  af  den 
skarpe  Vestenvind  og  trives  bedst,  hvor  der  ved  Natur 
eller  Kunst  er  skabt  Læ.  Selv  de  Træarter,  der  taaler 
Vestenvind  og  Havgus,  lider  dog  under  den;  Grenene 
vender  mod  Øst,  hvilket  vil  sige,  at  Knopperne  forhindres  i 
at  udfolde  sig  paa  Vindsiden,  Træet  faar  en  forkrøblet  Form 
og  dets  Frugtbarhed  svækkes  stærkt.  Danner  to  Huse  en 
lun  Krog,  kan  Træerne  udfolde  sig,  grønnes  naturligt  og 
frit,  medens  iøvrigt  hele  Synskresen  ikke  fremviser  et 
eneste  Træ.  En  Kløft  i  Jordbunden  kan  give  Plads  lil 
en  hel  lille  Kratskov,  medens  Egnen  ellers  er  træløs,  og 
enhver  Kvist,  der  skyder  op  over  Kløftens  Rand,  afsvides 
af  Vinden  (Fossedalen  ved  Lerup  Kirke).  Ved  Buderup- 
holm  og  Mylenberg  har  man  en  stor  Dal,  der  strækker 
sig  i  Retning  N-S;  i  Dalbunden  ødelægger  Nattefrosten 
Bøgebevoksningen;  paa  Bakketoppene  ødelægges  den  af 
Blæsten,  saa  at  Skovlevninger  kun  findes  paa  Skraanin- 
gerne.  —  Alene  i  Stormen   10de  til   12te  Februar  1894 

vindfældtes  i  de  danske  Skove  henved  en  halv  Million 
Træer,  lig  70,000  Favne.  Heraf  vindfældtes  i  Jylland 
34,000  Træer  med  391,000  Kubikfod  Ved,  paa  Fyen 
184,000  Træer  med  2  Millioner  Kbf.,  paa  Sælland  127,000 
Træer  med  2  Mill.  Kbf.,  paa  Bornholm  11,000  Træer  med 
110,000  Kbf.  (A.  Oppermann).  Træer,  udsatte  for  stadig 
Blasst,  bliver  lave;  Stammerne  bøjes  ofte  i  bestemt  Retning; 
paa  Vindsiden  dræbes  mange  Skud;  Kronen  formes  derved 
paa  ejendommelig  Maade;  Bladene  bliver  smaa.  Warming, 
der  mener,  at  Grunden  hertil  er  Fordampning,  altsaa  Ud- 
tørring, tilføjer,  at  ved  Dannelsen  af  Knopskæl,  Dækhaar, 
gamle  Blad-  og  Stængelrester,  der  længe  bliver  siddende, 
har  mange  Planter  tilpasset  sig  til  Vindforholdene.  Muligt 
er  det  dog,  at  Vinden  især  virker  ved  at  afkøle  Planten 
og  Jorden,  hvorved  Optagelsen  af  Vand  hæmmes  stærkt 
(Hauch  og  Oppermann).  Bliver  Blæsten  til  Storm,  faar 
Træets  Rodbygning  stor  Betydning. 

Ligesaa  ødelæggende  griber  Blæsten  ind  i  Dyrenes 
Liv;  den  nedstyrter  Reder  med  Æg  og  Unger,  og  fejer 
uhyre  Masser  af  Insekter  ud  i  Havet,  hvor  de  drukner. 
Efter  en  Storm  ved  Jyllands  Vestkyst  kan  man  finde  hele 
Vognmandslæs  af  Maager  og  Terner,  der  af  Stormen  er 
ført  ind  i  Bølgebrudet  og  3er  knuste.  Selv  hvor  Havet 
ikke  er  i  Nærheden,  er  Dyrene  udsat  for  samme  Fare. 
Saaledes  fortæller  Sven  Hedin  fra  Egnen  om  Kargalik  i 
•det  indre  Asien,  at  under  hæftige  Storme  førtes  ikke 
sjældent  Ravne  og  andre  Fugle  fra  Kargalik  til  Guma, 
eller  omvendt,  og  ihjelsloges  mod  opretstaaende  Genstande. 
Voldsomme  Haglbyger,  stærke  Regnskyl  og  Snestorme 
ødelægger  store  Mængder  af  større  eller  mindre  Dyr. 

Næringsbunden.  Plantedelenes  indre  Bygning  paa- 
virkes af  Jordbundens  Luftholdighed;  ligeledes  er  Jord- 
bundens Vandmængde  en  vigtig  direkte  Faktor  for  Plante- 
livet og  en  vigtig  indirekte  Faktor  for  det  Dyreliv,  der 
kan  udvikle  sig  i  Jorden.  Bøgen  kan  ikke  trives  i  Sumpe 
og  Tørvemoser,  hvor  andre  Træarter  forstaar  at  klare 
sig;  selv  om  man  udplanter  Bøgen  slige  Steder,  saa  bliver 

det  dog  aldrig  til  virkelig  frodig  Bøgeskov.  Vaupell  frem- 
hæver, at  som  man  kan  tale  om  en  Haardførhed  overfor 
Blæsten,  saaledes  ogsaa  overfor  Jordbundens  BeskafTenhed; 
hvor  én  Planteart  slaar  an,  vil  en  anden  vantrives  og  en 
tredje  mislykkes.  Fyrren  er  mere  nøjsom  end  Egen,  Granen 
mere  nøjsom  end  Bøgen;  var  alt  andet  lige,  vilde  den 
nøjsommere  udrydde  den  mere  fordringsfulde  paa  mager 
Jord.  —  Paa  Klitsletterne  ved  Skagen  giver  Grundvand  i 
3"  Dybde  om  Somren  Siwækst  og  Mosedannelse;  ved 
9"  bliver  Græsserne  fremherskende;  ved  15"  trives  Sæden 
godt  i  varme  Somre;  ved  30 — 4^  udvikles  Tørhedsplanter 
og  Jorden  bliver  ubrugelig  til  Sæd.  (Feilberg).  I  de 
vaade  Aar  mellem  1830 — 40  tiltog  Fugtigheden  i  Christians- 
sædes  Skove  paa  Lolland  saa  stærkt,  at  4000  Bøge  gik  ud, 
hvorved  Egen  atter  fik  noget  Overtag  over  Bøgen.  —  For 
Planternes  Form  har  baade  Næringsstoffernes  Art  og  deres 
Mængde  Betydning.  Næringsmangel  kan  være  en  Grund 
til  Dværgvækst.  Forskel  i  Jordbunden  har  sandsynligvis 
fremkaldt  Adskillelsen  af  ny  Arter  (Warming).  Det  an- 
føres, at  paa  Serpentin  vokser  to  Aspleniumarter  (Bregner). 
1871  begyndte  en  Forsker  at  dyrke  dem  i  Jord,  i  hvilken 
der  ikke  var  Spor  af  Serpentin  (en  Forbindelse  af  Kisel- 
syre og  Magnesia);  Forsøgene  fortsattes  til  den  6te  Gene- 
ration, da  havde  de  to  „Arter"  mistet  deres  Artsejendom- 
meligheder  og  var  gaaet  over  i  to  andre  Arter.  —  I 
Skovegne  med  Morbund  optræder  Honningsvampen  farligst; 
den  dræber  Træerne,  særlig  Naaletræeme  (Rostrup). 

Til  Næringsbunden  regnes  ikke  blot  Jorden  men  ogsaa 
Vandet.  Dettes  Saltholdighed  udøver  en  kendelig  ud- 
vælgende  Indflydelse  ikke  blot  paa  de  Dyr,  der  udsættes 
for  den,  men  den  medfører  ogsaa  ofte  en  kendelig  Til- 
lempning af  Dyrene.  Schmonkewitsch  har  vist,  at  en  Art 
Artemia  (Krebsdyr)  omdannes  til  en  anden  Art  ved  gradvis 
Forøgelse  af  Saltindholdet  af  det  Vand,  i  hvilket  den  ud- 
klækkedes; omvendt  tilbageførtes  denne  Art  til  hin  ved 
Saltindholdets  gradvise  Formindskelse.  „Forskellen  mellem 
de  to  Arter  er  saa  stor,  at  ingen  Zoolog  har  draget  deres 

Artsselvstændighed  i  Tvivl".  Forsøgene  med  disse  Smaa- 
krebs  førtes  imidlertid  videre,  idet  Artemia  salina  holdtes 
i  Saltvand,  der  lidt  efter  lidt  blev  udvasket,  saa  at  det  til 
sidst  blev  ganske  ferskt.  Dyrene  gennemlevede  imidlertid 
adskillige  Slægtled  og  skiftede  efterhaanden  Karakter  i  den 
Crad^  at  de  sluttelig  lignede  en  hel  anden  Slægt 

Medens  den  nyere  Videnskab  gennem  sin  eksperi- 
mentelle Behandling  af  de  herhenhørende  Æmner  har 
givet  disse  en  speciel  Uddybning  og  givet  en  nøjagtigere 
Paavisning  af  de  Aarsagskombinationer,  der  virker  i  det 
enkelte  Tilfælde,  findes  der  i  Vaupells  og  Darwins  Værker 
en  dramatisk  Kraft,  der  ikke  blot  udvidede  den  viden- 
skabelige Horisont,  men  tillige  gjorde  det  paa  en  saa  til- 
trækkende Maade,  at  de  ny  Synspunkter  vakte  Interesse 
og  Opmærksomhed  langt  udenfor  Fagmændenes  Kres. 

Det  tør  anses  for  givet,  at  for  at  en  Plante  skal  kunne 
leve,  maa  den  føre  Kamp  med  Klima  og  Jordbundsforhold; 
den  maa  ofte  læmpe  sig  efter  den  Modstand,  den  har  at 
overvinde.  Dyrkede  Planter  forvildes  derfor  aldrig,  med 
mindre  de  er  i  Stand  til  at  optage  Kampen  med  de  ind- 
fødte Arter;  kan  de  det,  forvildes  de  derimod  let.  Det 
samme  gælder  Dyrene.  Dyrelivets  Uforanderlighed  paa 
et  bestemt  Sted  afhænger  af  alle  de  derværende  ydre  Livs- 
betingelser, og  enhver  Forandring  i  disse  vil  bevirke  en 
Udvælgelse  blandt  de  ældre  Former,  lette  Indtrængningen 
af  ny  „og  undertiden  kunne  omdanne  en  Art  til  en  anden* 
(Semper).  Under  denne  Kamp  kommer  Organismerne  til- 
lige til  at  gribe  ændrende  ind  i  den  uorganiske  Verdens 
Forhold;  det  er  ikke  blot  den  uorganiske  Natur,  der  virker 
ændrende  paa  den  organiske,  ogsaa  det  omvendte  finder 
Sted.  Det  nedfaldende  Løv  indvirker  paa  Jordbunden; 
„Plantevækstens  Beskaffenhed,  navnlig  dens  Tæthed,  ind- 
virker paa  Jordvarmen,  idet  den  mer  eller  mindre  unddrager 
Jorden  den  direkte  Opvarmning  og  mer  eller  mindre  ind- 
virker paa  Fordampningen  fra  Jorden  og  paa  Udstraalingen 
fra  denne"  (Warming).  Plantedækkets  Indvirken  paa  Jord- 
bundens fysiske  Forhold  er  større,  jo  tættere  og  jo  højere 

Plantedækket  er.  Varmefbrholdene  i  Jorden  forandres^ 
Vandholdigheden  paavirkes,  Luften  under  Plantedækket 
forandres.  Skovens  Tilstedeværelse  har  Indflyddse  paa 
Nedbøren.  Den  Landjord,  der  er  rig  paa  Dyr,  er  rig  paa 
Muldstoffer.  En  Mængde  Dyr  gennemroder  Jorden  og 
bidrager  direkte  og  indirekte  til  dens  Omdannelse. 

Pianiers  Kamp  mod  Planter.  Selv  om  vi  udsaar 
Frø  i  et  Klima  og  paa  Jordbundsforhold,  der  er  passende 
for  deres  Trivsel,  kan  vi  ikke  vente,  at  ethvert  Frø  skal 
blive  en  Plante,  der  naar  sin  fulde  Vækst  og  Frugtbarhed. 
Dette  beror  bl.  a.  paa,  hvilke  andre  Planter  der  allerede 
findes  paa  Stedet  eller  vokser  op  sammen  med  hine  Frø, 
Vore  Skovtræers  indbyrdes  Kamp  er  allerede  ovenfor  be- 
rørt og  udførlig  skildret  i  vor  Literatur.  —  Men  Kampen 
staar  ikke  blot  mellem  Lystræer  og  Skyggetræer  samt  mel- 
lem disse  indbyrdes;  Skovene  har  mange  andre  Fjender  i 
Planteverdnen.  Vore  Naaleskoves  farligste  Fjende  er  saa- 
ledes  en  Svamp,  Rodfordærveren,  der  forplanter  sig  gennem 
Jordbunden  fra  Træ  til  Træ,  forudsat  der  paa  Rodbarken 
findes  et  Ar  eller  Insektgnav,  et  lille  Saar  frembragt  af 
Mus  eller  paa  anden  Maade.  Svampen  arbejder  sig  da 
ind  i  hele  Roden.  Her  i  Landet  angribes  særligt  Rød- 
granen; man  angiver  den  Skade,  som  Rodfordærvernes,. 
Insekters  og  Stormes  Angreb  paa  Træerne  i  det  nordøst- 
lige Sællands  Statsskove  aarligt  medfører,  til  en  Værdi  af 
160,000  Kr.  eller  Halvdelen  af  Skovdistriktets  Nettoudbytte 
(A.  Oppermann).  —  Snylteplanter  kan  angribe  deres  Vært 
og  foraarsage  dens  Død  —  Skyggetræerne  kvæler  Under- 
skoven —  Bøgen  og  andre  Træarter  har  trængt  Birken,  der 
trives  ypperligt  paa  vort  frugtbare  Skør-Ler,  bort  fra  dette 
gunstige  Voksested  ud  paa  de  tørre  Sandbakker  og  de  vaade 
Moser  (Oppermann).  —  Det  europæiske  Ukrudt  skal  i  de 
nordøstlige  af  de  forenede  nordamerikanske  Fristater 
ganske  have  fordrevet  de  indfødte  Ukrudtsplanter.  — 
Darwin  fandt  paa  et  Stykke  Grønsvær,  4'  langt  og  3' 
bredt,  20  forskellige  Plantearter,  af  hvilke  de  9  blev  fuld- 
stændigt udryddede  af  de  andre  11.    Senere  har  P.  Nidsen,. 

Tystofte,  undersøgt  Arternes  Kamp  og  Skiften  i  Græs- 
marker. Ofte  tvinger  Kampen  mange  af  Planterne  til  at 
udforme  andre  Egenskaber  end  de,  der  under  fredeligere 
Forhold  vilde  blive  udformede. 

Planternes  Kamp  mod  Dyr.  Hermed  er  imidlertid 
Vanskelighederne  for  Plantelivet  endnu  ikke  udtømte;  Plan- 
terne har  i  Dyrene  Fjender  af  ligesaa  farlig  Beskaffenhed, 
som  de  hidtil  skildrede.  Man  vil  i  Jægersborg  Dyrehave 
kunne  se,  at  uagtet  der  hvert  Aar  modnes  Millioner  af 
Plantefrø,  er  der  dog  næsten  ingen  begyndende  Kratskov, 
ti  Hjorte  og  de  øvrige  fritgaaende  Dyr  afgnaver  den 
spirende  Ungskov.  Ungkvæg,  Heste  og  Faar  æder  gæme 
Kviste  og  Bark.  Geden  er  den  værste  i  den  Henseende. 
Kronvildt,  Raavildt  og  Daavildt  tager  Knopper  og  Kviste, 
flaaer,  gnaver  og  fejer  Barken.  Hvor  der  findes  mange 
af  disse  og  lignende  Dyr,  vil  Ungskoven  ikke  komme 
til  Udvikling,  og  efterhaanden  som  Storskoven  vind- 
fældes, vil  Træarterne  uddø  og  det  tidligere  Skovdistrikt 
blive  forvandlet  til  Steppe.  I  Afrika  henligger  uhsrre 
Landstrækninger  skovløse;  ti  Drøvtyggere  og  Zebraer 
drager  frem  i  mægtige  Flokke  og  afæder  alt  i  den  Grad, 
at  Bagtroppen  ikke  kan  skaffe  sig  Føde.  Dyrene  i  Bag- 
troppen er  altid  magre ;  de  dør  i  Massevis  af  Hunger,  men 
al  begyndende  Skovdannelse  holdes  nede.  —  Dyrenes 
omformende  Indflydelse  paa  Træerne  kan  ses  i  Dyrehaven, 
hvor  Løvtaget  først  begynder  3—4  Alen  fra  Jorden, 
d.  V.  s.  i  den  Højde,  hvortil  Vildt  og  Kreaturer  ikke  mere 
kan  naa  op.  Opskydende  Træer  bliver  purrede.  —  Dertil 
kommer  saa  Fuglenes  Ødelæggelse  af  Skud  og  Knopper; 
Larvernes  Ødelæggelser  paa  Blade  og  Plantefrø;  Insekter, 
der  borer  sig  ind  i  Stammen,  eller  i  Grenene,  eller  i 
Kvistene;  Sneglenes  Ødelæggelser  paa  unge  Planter;  Mus 
og  Insekters  ødelæggelse  af  Planterødderne,  og  saa  endelig 
samtlige  øvrige  planteædende  Dyrs  Angreb  for  at  forskaffe 
sig  den  nødvendige  Næring.  Jo  nøjagtigere  man  forestiller 
sig  de  Farer  og  Besværligheder,  som  hver  enkelt  Plante 
og  Planteart  har  at  gennemgaa,  desto  grellere  fremtræder 

Billedet  af  den  voldsomme  Kamp,  der  daglig  føres  for 
Tilværelsen;  men  desto  bedre  forstaar  man  ogsaa  den 
uhyre  snævre  Sammenkædning  af  Begivenhederne  i  den 
livløse  og  i  den  levende  Natur  og  desto  lettere  forstaas 
de  omdannende  Følger  af  denne  Sammenkædning.  „De 
nordiske  Skoves  Træer  er  tilpassede  til  Vindbestøvning, 
de  tropiske  Skoves  for  Størstedelen  til  Insektbestøvning; 
hermed  følger  en  Forskel  i  Blomsterpragt,  der  giver 
Skovene  et  helt  forskelligt  Præg"  (Warming).  Derimod 
er  hos  os  Buskene  ofte  indrettede  til  Insektbestøvning  og 
til  Frøspredning  ved  Dyr;  derfra  deres  store  Betydning 
for  Skovens  og  Landskabets  Skønhed.  Blomsterne  paa 
Slaaen,  Kræge,  Snebolle,  Hvidtjørn  o.  fl.  a.  er  hvide;  paa 
Roser,  -Brombær,  Linnæa  er  de  blegrøde;  paa  Hassel, 
Gyvel,  Soløje  gulgrønne  og  gule;  paa  Kaprifolium  og 
Krageklo  er  Farverne  brogede;  paa  Natskygge,  Dværg- 
mispel  og  Lyng  er  de  blaa,  højrøde  og  violette.  Buskenes 
bæragtige  Frugter  kan  være  højrøde,  gulrøde,  vinrøde, 
blaasorte,  blaaduggede,  gule  og  hvide  (Hauch  og  Opper- 
mann).  —  Gedens  Indførelse  paa  St.  Helena  skal  have  ført 
til,  at  de  derværende  Skove  har  mistet  henimod  100  Træ- 
og  Buskarter.  —  Darwin  opgravede  et  Stykke  Jord,  3'  langt, 
2'  bredt;  han  mærkede  sig  alle  de  Spirer  af  Ukrudt  og 
Planter,  der  skød  frem;  deres  Antal  var  357.  Af  dem  blev 
295  ødelagte  af  Snegle  og  Insekter. 

Dyrenes  Kamp  mod  ugunstige  Planteforhold,  Da 
mange  af  Dyrene  lever  af  Planter,  vil  det  have  den  største 
Betydning  for  Dyrelivet  i,  en  Egn,  om  visse  Plantearter 
undertrykkes  eller  uddør,  og  dette  kan  foregaa  saavel  i 
Kraft  af  de  klimatiske  Forhold  som  i  Kraft  af  Planternes 
indbyrdes  Undertrykkelse.  Dyrenes  Vandringer  foran- 
lediges saaledes  ofte  ved  Forhold  i  Planteverdnen.  —  Den 
langvarige  Kamp,  hvorigennem  Bøgen  i  det  væsenlige 
sejrede  i  de  danske  Skove,  maa  have  medført  stor  For- 
andring i  Dyreverdnen. 

Særlig  stærkt  kan  disse  Forandringer  fremtræde,  naar 
det  Tidspunkt  indtræder,  da  Bøgeskoven  skal  forny  sig 

gennem  Selvsaaning  og  naturlig  Opvækst,  ti  dette  viser 
sig  undertiden  at  være  umuligt,  grundet  paa  de  Ændringer 
i  Dyrelivet,  som  Forholdene  i  Bøgeskoven  har  medført. 
Ved  Paavisningen  af  dette  Forhold  er  atter  den  danske 
Videnskab  gennem  P.  E,  Mullers  Arbejder  gaaet  i  Spidsen. 
Den  nævnte  Forfatter  viser,  at  Samlivet  mellem  den  tal- 
rige Vrimmel  af  Organismer,  som  færdes  paa  en  bestemt 
Egn,  er  en  uendelig  Brydning  af  mangfoldige  uensartede 
Kræfter,  og  Resultatet,  Brydningens  vekslende  Udfald,  bi- 
drager til  at  give  Egnen  dens  Præg  og  er  en  af  Hoved- 
aarsagerne  til  dens  Forandringer.  Livets  sammensatte 
Brydning  foregaar  i  en  Skov  ikke  blot  mellem  Træsam- 
fundets Individer,  men  mellem  alle  de  organiske  Væsner, 
der  lever  og  færdes  paa  samme  Lokalitet.  Som  Vidnes- 
byrd derom  meddeler  P.  E.  Muller,  at  der  er  Steder,  hvor 
Bøgeskoven  ikke  kan  forynge  sig,  men  afløses  af  Lyng- 
heden. Saaledes  findes  i  de  vestlige  Skove  paa  Jyllands 
Højderyg  Steder,  hvor  Skovkanten  rykker  flere  Alen  mod 
øst  om  Aaret;  de  gamle  Træer  ødelægges  af  Blæst  og 
Svampe,  og  ingen  unge  skyder  op.  Ethvert  nyt  Hul,  der 
saaledes  kommer  i  Skoven,  giver  Vinden  forøget  Lejlighed 
til  at  udtørre  Kronerne  og  fortsætte  ødelæggelsen.  Forsøg 
har  vist,  at  Aarsagerne  til,  at  de  unge  Bøge  ikke  kan 
vokse  op,  ikke  ligger  i  Lysforholdene.  Muller  undersøgte 
da  Jordbunden  for  i  den  at  finde  Forklaringen,  og  han 
fandt,  at  Jordbunden  havde  undergaaet  en  Forandring 
sideo  den  Tid,  da  den  gamle  Bøgeskov  havde  tilkæmpet 
sig  Pladsen.  Bøgen  kan  ikke  spire  op,  hvor  der  er  Mor- 
dannelse, og  denne  Jordbund  forekommer,  hvor  der  er 
Mangel  paa  forskellige  Smaadyr  og  særlig  da  paa  Regn- 
orme til  Bearbejdelse  af  det  nedfaldne  Løv.  En  Jordbund, 
der  er  rig  paa  Regnorme  og  Insekter  samt  paa  Regn- 
ormens værste  Fjende  Muldvarpen,  findes  i  Egeskove,  ti 
Egen  er  et  Lystræ,  der  tillader  en  kraftig  Underskov  at 
udvikle  sig,  og  denne  Underskov  giver  Læ  for  et  mylrende 
Liv  af  Smaadyr.  Disse  lønner  Gæstfriheden  ved  at  be- 
arbejde Jorden  og  hindre  Mordannelsen.     Nu  indvandrer 

Bøgen  i  en  saadan  Skov;  den  er  et  Skyggetræ,  som  knu- 
ser Underskoven;  derved  faar  Vinden  Adgang  til  Skov- 
bunden, bortblæser  Løvet  og  udtørrer  Jorden;  Dyrelivet 
hæmmes  og  forsvinder,  Mordannelsen  begynder  og  skrider 
efterhaanden  saa  langt  frem,  at  de  unge  Bøgespirer  ikke  kan 
trives.  Resultatet  bliver  da,  at  paa  højtliggende  Jorder  af 
RuUestenssand  afløses  Skoven  af  Heden,  saafremt  ikke  Forst- 
væsnet overtager  Regnormenes  Rolle.  —  Breder  Grøden  sig 
i  en  Dam,  kan  det  medføre  Fare  for  de  derværende  Fisk.  — 
Dyrenes  Boliger  og  Tilflugtssteder  afhænger  i  betydelig 
Grad  af  Vegetationen ;  Ændringer  i  denne  vil  ogsaa  føre  til 
Ændringer  i  hine.  —  Darwins  Bøger  er  fulde  af  Vidnesbyrd 
om  det  gensidige  Afhængighedsforhold  mellem  Planter  og 
Dyr;  Dyr,  der  kun  nærer  sig  af  én  Planteart,  uddør  med 
denne;  Dyr,  der  ernærer  sig  af  forskellige  Arter,  søger  at 
læmpe  sig,  hvis  nogle  af  disse  uddør,  og  TiUæmpningen 
kan  føre  til  Organforandringer.  Allerede  Næringsmidlernes 
Mængde  synes  at  spille  en  Rolle,  men  endnu  større  Rolle 
spiller  deres  Beskaffenhed  saavel  med  Hensyn  til  Ud- 
vælgelse som  til  Omdannelse. 

Dyrenes  Kamp  mod  Dyrene.  Medtager  vi  saa 
Dyrenes  indbyrdes  Kampe,  da  vil  det  ses,  at  Forholdene 
i  Dyreverdnen  er  ligesaa  urolige  som  i  Planteverdnen. 
Det  enkelte  Individ  og  den  enkelte  Art  maa  kæmpe  haardt 
for  Føden,  og  Betingelserne  maa  være  yderst  gunstige, 
for  at  denne  Kamp  skal  lykkes.  Som  Kampen  i  Plante- 
verdnen mest  gaar  ud  over  Frø  og  Spirer,  saaledes  gaar 
den  i  Dyreverdnen  mest  ud  over  Æg,  Larver  og  Unger. 
Fugle  ødelægger  Insekter  og  Larver;  Slanger  og  Rovdyr 
ødelægger  Fugleæg  og  Unger.  »Det  Antal  Agerhøns  og 
Harer,  der  findes  paa  et  større  Gods,  bestemmes  ved, 
hvor  mange  Maarer,  der  lægges  øde"  (Darwin).  I  Dyre- 
verdnen gælder  det  fuldt  ud,  at  Frænde  er  Frænde  værst, 
Ulven  forfølger  ubønhørligt  Ræven,  Vildkatten  forfølges  af 
Lossen,  Musen  af  Rotten.  Alle  nærbeslægtede  Arter  be- 
kæmper hinanden  paa  det  hæftigste,  og  hvorfor?  Fordi 
de  ernærer  sig  paa   samme  Maade,   lever  af  de  samme 

Planter  eller  Dyr.  Som  de  overfor  Sol  og  Lys  graadigste 
Planter  sejrer  over  de  mindre  graadige,  hvor  Jordbunds- 
forholdene overhovedet  muliggør  en  saadan  Sejr,  saaledes 
besejrer  de  efter  Forholdene  stærkeste  Dyr  de  svagere. 
Og  ikke  blot  Art  optræder  overfor  Art,  men  Individ  op- 
træder overfor  Individ  for  at  kunne  være  i  uhindret  Be- 
siddelse af  de  fornødne  Livsbetingelser. 

B.  Allianceforhold 

Man  vogte  sig  dog  for  at  tro,  at  den  saaledes  eksi- 
sterende Kamp  føres  af  alle  mod  alle;  ti  saaledes  forholder 
det  sig  ikke.  Det  er  blot  en  Kamp,  i  hvilken  hver  enkelt 
deltager;  men  det  enkelte  Individ  staar  ligesaa  lidt  alene, 
som  den  enkelte  Art  gør  det.  Kampen  er  almindelig; 
men  under  denne  maa  nødvendigvis  nogle  komme  til 
at  støtte  hinanden,  gavne  hinanden;  nogle  Bestræbelser 
kommer  til  at  gaa  sammen  og  støtter  derved  hinanden. 
Netop  fordi  Kampen  er  universel,  bliver  direkte  og  indirekte, 
viikaarlige  og  uvilkaarlige  Allianceforhold  en  Selvfølge. 

Klima  og  Nceringsbund  kan  alliere  sig  med  Planter. 
Som  Klima  og  Næringsbund  kan  være  dødbringende  for 
én  Planteart,  kan  den  netop  derved  være  den  bedste 
Hjælper  for  andre  Arter;  vore  Moser  har  frelst  mange 
Træer  fra  Bøgens  kvælende  Skygge.  Omvendt  har  ifølge 
Vaupell  vort  Rullestensler  og  RuUestenssand  begunstiget 
Bøgen  i  dens  Kamp  mod  Granen,  der  ellers  vilde  være  i 
Stand  til  at  overvinde  hin.  —  Lærkekræft  ødelægger  de 
Lærketræer,  der  staar  i  fugtige  Lavninger  med  hyppige 
Taager;  er  Træerne  derimod  fritstillede  og  staar  paa 
Steder,  hvor  der  er  frisk  Lufttræk,  saa  kan  de  overvinde 
Sygdommen  og  lukke  Saarene  (Rostrup).  Ædelgranen  trives 
særlig  godt  paa  Bornholm,  rimeligvis  paa  Grund  af  den 
store  Luftfugtighed.  Blæsten,  der  gør  saa  megen  Skade, 
gør  samtidig  Gavn,  direkte  ved  at  føre  Blomsterstøvet  fra 
Han-  til  Hunblomsterne,  og  tillige  ved  at  sprede  de  modne 
Frø  og  Frugter  ud  over  store  Strækninger;  indirekte  ved 

at  udtørre  Jordbunden,  og  tillige  ved  at  ødelægge  Plan- 
ternes Fjender  i  Plante-  og  Dyreverdnen.  For  hvert  Træ, 
der  omstyrtes  af  Stormen,  skaffes  et  Overskud  af  Sol,  Lys 
og  Næring  til  andre  Planter;  for  hvert  Insekt,  der  af 
Blæsten  føres  ned  i  Havet,  i  Damme  og  Vandløb,  for- 
andres Planters  Livsbetingelser.  —  I  Troperne  er  Regnens 
Voldsomhed  Betingelse  for  den  grønne  Plantevækst  paa 
Bunden  af  selv  de  tætteste  Skove;  hvis  Regnen  ikke  var 
voldsommere,  end  den  er  i  de  kolde  Klimaer,  da  vilde 
denne  Plantevækst  ikke  opstaa,  ti  den  største  Del  af 
Regnen  vilde  da  være  opsuget  eller  fordampet,  før  den 
naaede  Jorden.  Paa  lignende  Maade  kan  andre  fysiske 
og  kemiske  Forhold  direkte  og  indirekte  gavne  saavel 
bestemte  Individer  som  bestemte  Plantearter,  kan  ændre 
Løvspringstiden  og  virke  baade  udvælgende  og  omdan- 
nende. 

Pianier  kan  alliere  sig  med  Planter,  Haardføre 
Planter  kan  ved  at  bryde  den  skarpe  Vind  danne  et  Læ- 
bælte, bag  hvilket  andre  Arter  kan  trives.  Egner  Jord- 
bunden sig  ikke  for  en  bestemt  Planteart,  da  kan  den 
komme  dertil  ved  først  i  nogen  Tid  at  bære  andre  Arter. 
I  Rude  Skov  har  man  plantet  Birk  mellem  Bøgene,  som 
de  hjælper.  Efter  circa  15  Aars  Forløb  borttages  Birken, 
der  da  har  saa  megen  Værdi,  at  dens  Salg  kan  betale 
Omkostningerne  ved  dens  Plantning;  samtidig  hermed  har 
den  ydet  Bøgen  en  værdifuld  Hjælp.  —  I  Geel  Skov 
nærved  Søllerød  plantes  af  samme  Grund  Lærk  mellem 
Bøgene.  — •  Grundkulturen  i  vore  Hedeplantninger  er  Bjærg- 
fyr,  hvor  den  er  slaaet  an,  følger  de  andre  Arter  efter.  — 
Rødgran  kan  daarligt  taale  Lyngsyren;  før  Plantningen 
udluftes  Jorden  derfor  ved  dyb  Pløjning,  og  ved  Ud- 
plantningen blandes  Rødgranen  med  Bjærgfyr,  der  kan 
taale  Syren.  Dalgas  har  kaldt  disse  Bjærgfyr  „Ammer**, 
—  de  skal  ogsaa  ligne  Ammer  i  den  Henseende,  at  de 
undertiden  kan  ligge  Børnene  ihjæl  (Oppermann).  — 
P.  la  Cour  har  vist,  at  Middeltemperaturen  er  højere  i  Læ 
af  Skoven   end  i  det  Skovbryn,  hvor  Vinden  staar  paa. 

Kunde  man  ved  tiltagende  Beplantning  med  lægivende 
Træer  bringe  Middeltemperaturen  V«  ^  op.  vilde  Frugtbar- 
heden betydelig  forøges;  vi  blev  flyttede  mod  Syd.  — 
Underskoven  gavner  Højskoven  ved  at  give  Ly  for  det 
nedfaldende  Løv;  den  bevarer  tillige  Jordens  Fugtighed 
og  gøder  Jorden,  paa  hvilken  Højskoven  staar.  —  Tæt 
Tornekrat  kan  beskytte  bagved  liggende  Strækninger  mod 
Drøvtyggernes  Angreb.  —  Saavel  ved  deres  Mængde  som 
ved  deres  Ejendommeligheder  kan  Planterne  paa  talrige 
Maader  gavne  hverandre,  og  selv  om  den  indbyrdes  Hjælp 
i  de  fleste  Tilfælde  mere  er  af  bevarende  end  af  omdan- 
nende Natur,  saa  gælder  dette  ikke  i  alle  Tilfælde.  Hjælpen 
er  heller  ikke  iigestor  overfor  alle  Arter;  men  den  er 
samfundsdannende.  Warming  gennemgaar  (i  „Plante- 
samfund") de  forskellige  Slags  Baand,  ved  hvilke  Planter 
kan  knyttes  sammen  —  Parasitisme,  Helotisme,  Mutualisme 
osv.  — ;  dette  „Samliv  kan  gribe  dybt  ind  i  de  paagæl- 
dende Arters  Liv,  i  andre  Tilfælde  er  det  af  en  langt 
lavere,  endog  ret  tilfældig  Art". 

Planter  kan  alliere  sig  med  Dyr.  Direkte  Gavn  har 
Planterne  ved  Alliancen  med  de  Dyr,  der  fører  Blomster- 
støvet til  Hunplanterne,  og  ligeledes  ved  Alliance  med 
dem,  der  fører  Frugt  og  Frø  udenfor  Modertræets  Skygge 
i  Afstande,  hvortil  det  ellers  ikke  kunde  naa.  Skovskade, 
Mus,  Egern  bidrager  saaledes  til  Egens  og  Bøgens  hurtigere 
Fremrykning  ved  at  transportere  de  tunge  Frugter  bort, 
da  disse  ikke  som  Birkens  kan  vandre  med  Vinden. 
Vanillen  er  indført  til  Mauritius,  men  sætter  der  ikke 
Frugt  uden  ved  kunstig  Bestøvning,  fordi  de  til  Bestøv- 
ningen skikkede  Insekter  mangler  paa  Øen.  Darwin  viste 
Insektbestøvningens  Betydning  ved  at  lade  20  Hoveder 
Hvidkløver  besøge  af  Bier,  medens  20  andre  holdtes  util- 
gængelige for  Bierne.  Hine  gav  2,290  Frø;  disse  gav 
ikke  et  eneste.  Enhver  Plante,  der  skal  insektbestøves,  er 
afhængig  af  Dyrenes  Hjælp.  —  Ogsaa  gennem  Dyrenes 
Ekskrementer  udsaas  Plantefrø  paa  Steder,  hvortil  det 
ellers  ikke  kunde  naa;  det  samme  er  Tilfældet  med  det 

Frø,  der  gennem  Opgylpning  eller  ved  Klæbning  til  Fuglenes 
Fødder  fjærnes  fra  Hjemstedet,  ødelagdes  eller  formind- 
skedes Individantallet  af  en  saadan  hjælpende  Dyreart, 
vilde  det  faa  sørgelige  Følger  ogsaa  for  de  allierede  Planter. 
Ved  at  Plantefrøet  føres  ud  over  større  Omraader,  kommer 
det  tillige  under  ny  Livsbetingelser,  der  kan  blive  afgørende 
for  dets  videre  Udvikling.  —  Indirekte  kan  en  Planteart 
modtage  Hjælp,  ved  at  Dyrene  tilbereder  Jordbunden  eller 
bekæmper  Artens  Fjender  blandt  Planter  og  Dyr.  Duerne 
beskytter  saaledes  Land-  og  Havebrugsplanter  ved  at  ud- 
rydde Ugræsfrø  og  derigennem  ødelægge  Agerkaal,  Ager- 
sennep, Kornblomst,  Ondurt,  Snerle  og  Skedeknæ.  De 
katteagtige  Dyr  kan  gavne  en  Bevoksning  ved  at  fortære 
Musene,  vore  Skoves  værste  Fjende.  De  planteædende 
Dyr  kan  gavne  ved  at  gøde  Jorden.  —  Hvor  indviklet 
Kamp-  og  Allianceforholdene  kan  være,  viser  Newmans 
Forklaring  af,  at  Rødkløveren  i  Nærheden  af  en  bestemt 
engelsk  Landsby  bar  Frø,  medens  det  ikke  var  Tilfældet 
paa  Overdrevsmarken.  Rødkløveren  bliver  nemlig  ligesom 
Stedmoderblomsten  næsten  udelukkende  bestøvet  ved  Hjælp 
af  Humlebier,  der  flyvende  fra  Blomst  til  Blomst  bringer 
Hanblomsternes  Støv  til  Hunblomsterne.  I  en  Egn,  hvor 
der  kun  er  faa  Humlere,  vil  altsaa  Kløveren  sætte  liden 
eller  ingen  Frugt,  hvorimod  den  vil  blive  frørig,  hvor  der 
er  mange  Humlere.  Markmusen  sætter  imidlertid  Pris  paa 
Humlernes  Honningkager  og  ødelægger  Rederne  for  at  faa 
fat  paa  disse;  jo  flere  Markmus,  desto  færre  Humlere  og 
desto  mindre  Bestøvning  af  Kløveren.  Paa  Overdrevet  er 
der  flere  Markmus  end  ved  Byen,  fordi  der  i  denne  er 
flere  Katte;  ved  at  ødelægge  Markmusene  optræder  de  katte- 
agtige Dyr  altsaa  som  Venner  og  Beskyttere  af  Humlerne 
og  derved  tillige  af  Kløveren.  Paa  samme  Maade  optræder 
de  store  Rovdyr  som  Beskyttere  af  Oaserne,  der  uden 
disse  Dyr  vilde  blive  ødelagde  af  Kameler  og  andre  Plante- 
ædere. „Afrikas  Løve  beskytter  Afrikas  Skove".  Hos  os 
har  Ræven  —  og  i  ældre  Tid  Ulven  —  holdt  Hjortevildt, 
Harer  og  i  visse  Egne  Faarene  i  Ave,  hvilket  har  gavnet 


Digitized  by  VjOOQ IC 


56 

Skoven.  —  Endnu  skal  nævnes  Regnormenes  Virksomhed. 
Ved  at  grave  Rør  og  Gange  i  Jorden,  ofte  indtil  3'  Dybde  og 
i  et  uhyre  Antal,  skaflfer  de  Luften  og  Vandet  Adgang  til 
Jorden  og  omdanner  tillige  denne,  idet  de  i  deres  For- 
døjelseskanal sammenarbejder  nedfaldent  Løv  og  raadnende 
Plantedele  med  Jordbundens  mineralske  Stoffer;  deres  For- 
døjelsesvædsker  nevtraliserer  tillige  Humussyren.  Regn- 
ormene kommer  derved  til  at  spille  en  betydelig  Rolle  ved 
Mulddannelsen;  hvor  de  mangler,  bliver  det  nedfaldne  Løv 
liggende  og  falder  sammen  til  en  tæt  Masse,  der  er 
gennemtrukket  med  Trærødder  og  med  seje  Svampetraade: 
der  dannes  med  andre  Ord  Mor  i  Stedet  for  Muld,  og 
under  denne  Mor  kan  dannes  Blysand  og  Al,  i  hvilket 
Bøgen  ikke  kan  spire  frem,  uagtet  Laget  netop  er  dannet 
i  Bøgeskov  og  ved  Bøgeaffald.  Man  har  beregnet,  at  der 
kan  være  200,000  Regnorme  pr.  Td.  Land,  og  deres  Nær- 
værelse eller  Mangel  fremkalder  en  Række  Variationer  i 
Jordbund  og  Plantedække;  den  regnorm  rige  Bøgemuld 
bærer  saaledes  ganske  andre  Skovbundsplanter  end  den 
regnormfattige  Bøgemor.  Kammerherre,  Overførster  Muller 
har  tidligere  end  Darwin  gennem  sine  Studier  om  Muld- 
og  Mordannelse  i  Ege-  og  Bøgeskove  undersøgt  og  forklaret 
de  herhenhørende  Forhold. 

Klima  og  Næringsbund  kan  være  allieret  med  Dyrene. 
Ved  sin  Farve  beskytter  Jordbunden  de  Dyr,  der  ligner 
den,  idet  de  bliver  mindre  lette  at  skælne.  De  i  ørknen 
Sahara  levende  Dyr  er  ensartet  gullige;  havde  de  en 
anden  Farve,  vilde  de  være  lettere  at  opdage,  kunde  van- 
skeligere overraske  deres  Bytte,  vanskeligere  skjule  sig  for 
Fjenden.  Vore  Markdyrs  (Harers,  Agerhøns)  Farver  er 
ligeledes  beskyttede  af  Jordbunden.  Denne  skaffer  Dyrene 
Ly  og  ofte  Sikkerhed;  Have,  Søer,  Floder,  Afgrunde, 
stejle  Brinker,  Moser  kan  holde  mange  Fjender  borte. 
Samme  Hjælp  kan  Temperaturen  yde;  Varmen  hjælper 
nogle  Arter,  Kulden  andre.  Stærke  Haglbyger,  der  dræber 
Smaafuglene,  kan  derved  beskytte  de  Insekter,  der  ellers 
var  blevne  disses  Bytte. 

Dyrene  kan  alliere  sig  med  Planter;  disse  kan  skjule 
Dyrene  for  deres  Fjender  og  Bytte,  yde  Ly  mod  Uvejret, 
men  først  og  fremmest  tjene  dem  til  Næring.  Derfor  vil 
Forandringer  i  Plantedækket  medføre  Forandringer  i  Dyre- 
verdnen. 

Dyr  kan  alliere  sig  med  Dyr,  Kønsinstinktet  tvinger 
Han  og  Hun  sammen  til  Artens  Opretholdelse;  Dyrene 
plejer  og  ernærer  ofte  Ungerne;  de  kan  ofre  Livet  for  at 
beskytte  disse;  de  kan  slutte  sig  sammen  i  Flokke,  for 
bedre  at  kunne  modstaa  deres  Fjender.  Ved  at  ødelægge 
en  Modstander  eller  overrumple  et  Bytte  kan  de  indirekte 
komme  til  at  gavne  andre  Dyrearter.  Naar  Slanger  øde- 
lægger Fugle  og  Fugleæg,  beskytter  de  derved  mange 
Insekter.  Naar  Sælerne  ved  Jagt  har  bragt  Antallet  af 
Laks  ned,  tveges  derved  Fiskeodderen  til  at  gaa  højere 
op  paa  Land  og  ødelægge  unge  Fugle  og  Pattedyr.  Sæl- 
ernes tiltagende  Mængde  vil  derfor  bevirke  en  Formind- 
skelse af  Mængden  af  Landdyrene,  medens  en  Forøgelse 
af  Laksene  omvendt  bliver  en  Beskyttelse.  Darwin  omtaler, 
at  hvor  der  i  Syd- Amerika  er  mange  Flodsvin,  staar  Men- 
nesket kun  i  ringe  Fare  for  Jaguaren ;  her  beskytter  altsaa 
Dyret  Mennesket.  Omvendt  hos  Ildlænderne,  der  under 
Næringsmangel  dræber  og  spiser  deres  gamle  Kvinder,  før 
de  dræber  og  spiser  deres  Hunde,  ti  „en  Hund  kan  fange 
Odder,  gammel  Kone  fanger  ingen  Odder".  —  Adskillige 
af  de  for  Dyrene  gavnlige  Allianceforhold  har  faaet  sær- 
lige Navne;  hertil  hører  Beskyttelsesfarver,  advarende 
Farver  og  Formumming. 


Medens  det  ser  ud,  som  om  hele  den  uorganiske 
og  den  organiske  Verden  bestaar  af  en  Del  uensartede 
Forhold,  uensartede  Individer,  uensartede  Arter,  forholder 
det  sig  i  Virkeligheden  ganske  anderledes.  Tilværelsen 
udgør  en  stor  sammenhængende  Kæde,  hvis  enkelte  Led 
paa   en    højst   indviklet   Maade   griber   ind  i  hverandre. 

Mennesket  og  det  menneskelige  Samfundsliv  staar  ikke 
udenfor  denne  Kæde;  men  som  Liv  og  Livsytring  hører 
det  med  til  Livets  store  Totalitet,  ja,  endnu  mere,  det 
hører  med  til  den  store  Eksistens-Totalitet.  Livet  kan 
ikke  skilles  fra  Materien  eller  Stoffet;  materielle  Foran- 
dringer medfører  Forandring  i  Livsbetingelserne  og  der- 
med i  Livsformerne;  disses  Omdannelse  falder  derved  ind 
under  en  fysisk-kemisk  Lovbundethed;  de  enkelte  Livs- 
former indgaar  som  Led  i  et  yderst  indviklet  Kamp-  og 
Allianceforhold;  som  de  kan  modarbejde  hverandre,  saa- 
ledes  kan  de  ogsaa  indbyrdes  alliere  sig;  Alliancen  kan 
være  forbigaaende,  men  den  kan  ogsaa  blive  vedvarende 
og  føre  til  Dannelsen  af  egentlige  Forbund  eller  Sam- 
fund, Plantesamfund,  Dyresamfund  og  Forbund  mellem 
begge. 

For  at  komme  til  Forstaaelse  af  denne  Naturens 
ubrydelige  Sammenhæng  behøver  vi  herhjemme  ikke  at 
gaa  ud  over  det,  der  er  nedlagt  i  vor  egen  Literatur; 
vore  Forfattere  har  skildret  os  den  hver  paa  sit  Omraade 
forud  for  de  tilsvarende  Skildringer,  som  Udlandet  har 
frembragt.  Vore  Forfattere  har  paa  det  fysiske  Omraade 
ydet  os  Læren  om  Energiens  Bestaaen  og  paa  det  biolo- 
giske Omraade  ydet  os  Læren  om  Kamp-  og  Alliance- 
forholdene indenfor  den  organiske  Verden,  samt  mellem 
den  levende  og  den  døde  Natur.  Indbegrebet  af  samtlige 
disse  Kamp-  og  Allianceforhold  kalder  Charles  Darwin 
senere:  „Kampen  for  Tilværelsen".  Navnet  lægger  kun  af 
praktiske  Grunde  Vægt  paa  Kampen;  Alliancerne  er  et 
Led  i  denne;  uden  dem  havde  vi  Kaos,  med  dem  faar  vi 
Udvikling.  Naar  vi  senere  kommer  til  at  omtale  Men- 
neskesamfundet, vil  vi  se,  at  den  kæmper  bedst,  der  formaar 
at  slutte  de  stærkeste  Allianceforhold,  og  det  samme 
gælder  Planters  og  Dyrs  Kampe;  kun  Nødvendigheden  af 
Allianceforholdene  gør  Livsformernes  Omdannelse  til  en 
Udvikling.  »Hver  Art  maa  i  ydre  og  indre  Bygning 
være  i  Harmoni  med  de  Naturforhold,  hvorunder  den 
lever,  og  kan  den,  om  disse  ændres,  ikke  tilpasse  sig  til 


Digitized  by  VjOOQ IC 


59 

dem,    fortrænges  den  af  andre  Arter   eller  gaar  helt  til 
Grunde"  (Warming). 

Skal  man  finde  Rede  i  Organismernes  indviklede 
Livsforhold,  da  vil  man  i  øjeblikket  næppe  kunne  paa- 
vise  Tanker  af  mer  indgribende,  regulerende  Betydning 
end  Tanken  om  Universets  Enhed  og  Tanken  om  Livs- 
formernes successive  Udvikling.  Oldtidens  paa  den  sunde, 
uhildede  Fornuft  støttede  Antagelser  er  i  den  nyere  Tid 
ved  Hjælp  af  Eksperiment  og  Demonstration  hævede  til 
videnskabelige  Teorier;  men  Kampen  mod  de  Fordomme, 
som  gennem  lange  Tider  ganske  havde  skjult  dem,  har 
været  baade  langvarig  og  kostbar. 

KAPITEL  III 
LÆRENS  BEGRUNDELSE 


II.   FRUGTBARHED  OG  DØD 

Oaafremt  en  bestemt  Egns  Planter  og  Dyr  fuldstændigt 
havde  tilpasset  sig  efter  hverandre,  saafremt  Klima  og 
Næringsbund  vedblev  at  være  uforandrede,  og  saafremt 
ingen  Indtrængen  af  ny  Arter  fandt  Sted,  saa  skulde  man 
tro,  at  Sammenhængen  i  Naturen  maatte  blive  til  Harmoni 
i  Naturen,  at  alt  vilde  blive  Fred  og  Ro,  at  alt  vilde  ind- 
ordne sig  under  et  stort,  uforanderligt  Allianceforhold. 
Saalænge  der  imidlertid  findes  Fødsel  og  Død,  vil  selv 
under  de  gunstigste  Forhold  en  Naturharmoni  umuligt 
kunne  opstaa;  ti  saasnart  en  Plante  dør,  vil  de  omgivende 
Planter  kunne  faa  forøget  Lys  og  Næring.  Den  direkte 
eller  indirekte  Hjælp,  som  Planten  ydede  andre  Planter 
eller  Dyr,  vil  ophøre,  og  Kampforholdene  vil  ændres.  Be- 
vægelsen, som  et  enkelt  Individs  Død  fremkalder,  vil 
tilmed  brede  sig  i  videre  og  videre  Krese;  den  vil  træffe 
sammen  med  Bevægelser,  der  skyldes  andre  Individers 
Død,  og  Følgen  bliver  ny,  indviklede  Kamp-  og  Alliance- 
forhold. Men  som  det  enkelte  Individ  nødvendigvis  maa 
gaa  til  Grunde,  saaledes  uddør  ogsaa  Arten,  d.  v.  s.  de 
nærstaaende  Individer,  der  paa  visse  Punkter  ligner  hver- 
andre, og  derved  bliver  Forstyrrelsen  i  de  andre  Organismers 
indbyrdes   Forhold   endnu   stærkere.     Skal   Tanken    om 

Harmoni  virkeliggøres,  da  er  det  altsaa  ikke  nok,  at 
samtlige  ydre  Forhold  vedbliver  at  være  uforandrede,  men 
al  Fødsel  og  Død  maa  ophøre. 

Artens  hurtige  Opløsning  undgaas  ved  Dyrenes  og 
Planternes  store  Evne  til  at  formere  sig.  I  det  daglige 
Liv  overser  man  hyppigt  denne  Formeringshurtighed,  eller 
rettere,  man  regner  med  den  i  praktisk  Gærning,  men 
klargør  sig  ikke  dens  Betydning.  Landmanden,  der  tilsaar 
sin  Mark,  venter  flere  Fold  af  Udsæden,  og  indretter  han 
en  Hønsegaard,  da  regner  han  med  Muligheden  af,  at 
hver  Høne  lægger  fler  end  et  Æg;  men  netop  fordi  denne 
Forventning  er  saa  tilvant,  overvejes  selve  Sagen  saa  lidt. 
Det  var  Malthtis  (d.  1834),  som  inddrog  Hensynet  til 
Formeringshurtigheden  i  de  videnskabelige  Undersøgelser, 
idet  han  sammenstillede  Hurtigheden  af  Befolkningens 
Formering  med  den  Hurtighed,  hvormed  Næringsmidlernes 
Forøgelse  formentlig  kunde  foregaa;  en  Sammenstilling, 
der  fik  afgørende  Betydning  for  Ch.  Darwins  Tankegang. 
Malthus*  Lære,  at  Misforholdet  mellem  Forøgelsen  af 
Mennesker  og  Forøgelsen  af  Næringsmidler  nødvendigvis 
maa  føre  til  en  stigende  Kappestrid  om  at  komme  i  Be- 
siddelse af  de  tilstrækkelige  Midler  til  Livets  Ophold, 
bestemte  1838  Darwins  Opfattelse  af  det,  der  foregaar  i 
Plante-  og  Dyreverdnen,  idet  Misforholdet  mellem  det 
mulige  og  det  virkelige  Individantal  her  er  meget  stort. 
Ved  det  mulige  Individantal  forstaar  man  Antallet  af  de 
Individer,  der  kunde  udvikles  af  Æggene  og  Frøene;  ved 
det  virkelige  forstaar  man  Antallet  af  de  samtidigt  levende 
Individer.  For  de  højere  Dyrs  Vedkommende  bør  man 
dog  erindre,  at  det  mulige  Individantal  er  begrænset  til 
Summen  af  de  Individer,  som  det  vilde  være  muligt  at 
føde  i  fuldbaaren  Tilstand.  Naar  det  saaledes  anføres,  at 
der  i  hver  af  Kvindens  Æggestokke  findes  omtrent 
36,000  Ægceller,  saa  vil  det  ikke  sige,  at  en  Kvinde  har 
Mulighed  for  at  føde  72,000  Børn,  ti  dels  modnes  kun 
1 — 2  af  disse  Æg  ad  Gangen,  og  der  forløber  nogen  Tid 
mellem  hver  Modnings   Indtræden,  og  dels   formindskes 

den  mulige  Frugtbarhed  yderligere  ved  den  lange  Svanger- 
skabstid. 

Selv  om  nu  en  Plante  kun  engang  i  sit  Liv  bragte 
ét  Frø  til  Verden,  og  hvert  Par  Dyr  kun  avlede  to  Unger 
og  derefter  døde,  saa  at  Mængden  af  Planter  og  Dyr  altid 
vedblev  at  være  den  samme,  saa  vilde  den  tænkte  Natur- 
harmoni alligevel  være  brudt.  Ti  et  kraftigt  Egetræ  giver 
mer  Skygge  end  et  spirende  Agern.  Hvis  Egen  døde  i 
samme  øjeblik  Agernet  begyndte  at  spire,  da  vilde  den 
Sol  og  den  Næring,  paa  hvilken  Egen  hidtil  havde  lagt 
Beslag,  blive  fordelt  til  de  nærstaaende  Planter  og  Livs- 
betingelserne derved  blive  ændrede  for  dem  saavel  som 
for  deres  Venner  og  Fjender.  Freden  var  brudt,  Uroen 
indtraadt  paany.  Imidlertid  frembringer  et  Egetræ  Tusinder 
af  Agern,  og  Ch.  Darwin,  der  ved  Læsningen  af  Malthus' 
Bog  havde  faaet  Øje  for  Forholdet  mellem  Individantallet 
og  Næringsmidlernes  Mængde,  maatte  da  stille  sig  den 
Opgave  at  undersøge,  hvilken  Betydning  den  store  Frugt- 
barhed har  for  det  enkelte  Individs  Livsvilkaar. 

Allerede  Linné  havde  begyndt  at  beregne  det  mulige 
Individantal;  Ch.  Darwin  fulgte  Eksemplet.  Nogle  faa  af 
den  Slags  Beregninger  skal  her  fremdrages.  Hvis  et  Par 
Fugle  ruger  to  Gange  om  Aaret  og  hver  Gang  udklækker 
6  Unger,  som  atter  ruger  to  Gange  om  Aaret  osv.,  da 
vilde  vi  ved  Slutningen  af  det  10de  Aar  have  10  Millioner 
Efterkommere  af  det  oprindelige  Par.  Disse  10  Millioner 
er  altsaa  det  mulige  Individantal;  det  virkelige  Antal  vil 
vel  i  Reglen  vise  sig  at  være  to  eller  fire.  —  Elefanterne 
bliver  først  frugtbare  ved  30  Aars  Alderen;  efter  det  90de 
Aar  formerer  de  sig  ikke.  I  de  mellemliggende  60  Aar 
siges  et  Elefantpar  kun  at  bringe  tre  Par  Unger  til  Verden. 
Tænker  vi  os  nu,  at  disse  vokser  til  og  formerer  sig  i 
samme  Maalestok,  da  vilde  ethvert  Elefantpar,  der  levede 
paa  Dronning  Margrethes  Tid  (Aar  1401)  nu  have  15 
Millioner  Efterkommere.  —  Kødfluen  siges  at  bringe 
20,000  Larver  (Maddiker)  til  Verden;  disse  Maddiker  er 
5  Dage  om  at  naa  den  fulde  Størrelse;  dernæst  tilbringer 

de  5  Dage  i  Puppetilstand,  hvorpaa  de  kryber  frem.  Saa- 
fremt  de  alle  fik  Lov  til  at  vokse  og  forplante  sig,  da 
vilde  den  ene  Flue  efter  3  Maaneders  Forløb  være  bleven 
til  100  Trillioner  Fluer  (100,000,000,000,000,000,000). 

For  ikke  at  manøvrere  med  disse  Beregninger  kan  vi 
i  Korthed  sige,  at  Elefanten  formerer  sig  med  3  Fold, 
andre  Dyr  med  tO,  20,  100  eller  1000  Fold.  Rognen  af 
visse  Fisk  vurderes  til  at  indeholde  8  Millioner  Æg.  1898 
fandtes  i  Danmark  8'/^  Million  Høns,  af  deres  Æg  ud- 
førtes 300  Millioner  til  Udlandet,  hvormange  der  forbrugtes 
i  Indlandet,  kan  næppe  oplyses;  men  var  alle  Æggene 
forblevne  her  i  Landet  og  udrugede,  vilde  det  næppe  have 
varet  længe,  inden  hele  Jordbunden  var  skjult  af  Kyllinger. 
Indtræder  nu  nogensinde  det  Tilfælde,  at  Planters 
eller  Dyrs  hele  Afkom  faar  Lov  til  at  leve  og  formere 
sig.^  Fuldstændigt  indtræder  det  vist  aldrig,  tilnærmelsesvis 
maaske  ikke  engang;  men  af  og  til  indtræder  det  dog  i 
saa  høj  Grad,  at  det  er  vel  skikket  til  at  tildrage  sig  Op- 
mærksomheden. Man  anfører  saaledes,  at  da  Kolumbus 
anden  Gang  rejste  til  Amerika,  efterlod  han  nogle  faa 
Stykker  Kvæg  paa  San  Domingo;  27  Aar  senere  var  det 
ikke  usædvanligt  paa  denne  0  at  møde  Kvægflokke  paa 
4—8000  Stykker.  Da  Spanierne  1520  erobrede  nogle  Dele 
af  det  amerikanske  Fastland,  medbragte  de  Hornkvæg 
til  Meksiko;  67  Aar  senere  udførte  man  64,350  Stykker 
Huder  fra  Meksiko  og  35,000  Stykker  fra  San  Domingo. 
I  Slutningen  af  det  18de  Aarhundrede  fandtes  paa  Pam- 
passletterne 12  Millioner  Stykker  Hornkvæg  og  tre  Millioner 
Stykker  Heste.  1493  landsatte  Spanierne  Svin  paa  San 
Domingo,  hvorfra  de  senere  overførtes  til  Fastlandet.  De 
formerede  sig  med  en  saadan  Hurtighed,  at  man  50  Aar 
senere  fandt  dem  paa  hele  Strækningen  fra  25^  n.  B.  til 
40®  s.  B.  Paa  Nyseeland  har  de  dertil  indførte  Svin  for- 
meret sig  saa  stærkt,  at  de  blev  en  Landeplage.  Endnu 
stærkere  har  Kaniner  formeret  sig  saavel  paa  Nyseeland 
som  i  Avstralien.  Fra  Nyseeland  har  man  i  ét  Aar  ud- 
ført 7  Millioner  Kaninskind.     1788  landsattes  ved  Sidney 

i  Avstralien  1  Tyr,  4  Kør,  1  Kalv,  1  Hingst,  3  Hopper, 
3  Føl,  29  Faar,  12  Svin  og  nogle  faa  Geder.  Fra  disse 
Dyr  stammer  det  uhyre  Antal,  der  nu  findes,  og  som  er 
saa  stort,  at  Tørken  i  1884  kunde  ødelægge  8,138,000 
uden  paa  langt  nær  at  udrydde  Arterne  (Tregarthen).  En 
saa  voldsom  Forøgelse  af  Tilvæksten  kan  imidlertid  ikke 
vedblive;  naar  Tilvæksten  har  naaet  en  vis  Højde,  ind- 
træder ogsaa  i  den  Henseende  en  Vækstgrænse,  udover 
hvilken  enhver  Forøgelse  er  umulig.  Vækstgrænsen  beror 
ikke  paa  indtrædende  Ufrugtbarhed  hos  Arten  men  paa 
nianglende  Næringsmidler. 

I  Planteverdnen  er  Frugtbarheden  ligesaa  fremtrædende. 
En  Tidsel,  der  i  Evropa  ikke  spiller  nogen  betydelig  Rolle, 
er  tilfældigvis  blevet  overført  til  Sydamerika,  og  der  har 
den  udfoldet  sig  saa  kraftigt,  at  Darwin  i  sin  Rejseskildring 
omtaler  Strækninger  paa  Pampassletterne,  hvor  Tidslen 
vokser  saa  højt,  at  den  rager  op  over  en  ridende  Mands 
Hoved;  som  et  stort  Bed  dækker  den  hele  Egnen  og  har 
fuldstændigt  underkuet  al  anden  Vegetation.  —  Hvidkløveren 
er  fra  Evropa  overført  til  Nyseeland  og  har  fortrængt  de 
der  hjemmehørende  Planter,  endog  en  Hørplante,  der  i 
udvoksen  Tilstand  er  5 — 6  Fod  høj,  har  maattet  bukke 
under.  Brøndkarsen  har  paa  Nyseeland  bredt  sig  med 
en  saadan  Energi,  at  den  i  mange  Floder  hæmmer  Strøm- 
mens Løb.  Men  farligst  af  de  indførte  Planter  er  Kongepen 
bleven;  den  er  indført  med  Græsfrø  fra  England,  og  har 
i  Løbet  af  tre  Aar  fuldstændig  bemægtiget  sig  en  Mængde 
godt  Agerland  og  fortrængt  de  derpaa  værende  Planter; 
den  trives  paa  al  Slags  Jordbund  og  har  endog  formaaet 
at  besejre  Hvidkløveren.  —  Paa  Ceylon  er  Bevoksningen 
lige  op  til  en  Højde  af  3000'  over  Havet  ved  fuldstændig 
at  skifte  Præg.  For  50  Aar  siden  indførtes  nemlig  fra 
Vestindien  en  Plante  af  Jæmurtfamilien,  Lantana  mixta, 
pfe  den  bedækker  nu  med  sit  tætte  Bladværk  Tusinder  og 
Tusinder  af  Tønder  Land  i  den  Grad,  at  al  anden  Plante- 
vækst kvæles;  selv  smaa  Træer  overvældes,  naar  de  halvt 
klatrende  Stammer  kan  naa  deres  Top  (Wallace). 

For  Træernes  Vedkommende,  hvor  Frugtbarheden 
hæmmes  en  Del  saavel  af  den  sene  Frugtbarhedsalder, 
som  af  at  frugtbare  Aar  afløses  af  forholdsvis  ufrugtbare, 
opvejes  dette  ved  Frøenes  Talrighed.  Vaupeli  angiver 
Rødgranens  Frugtbarhedsalder  til  15 — 20  Aar,  Egens 
til  40—50  Aar  og  Bøgens  til  50  Aar;  til  denne  høje 
Frugtbarheds-Alder  kommer  saa,  at  Egen  kun  er  frugtbar 
hvert  tredje  eller  fjerde  Aar,  Bøgen  formentlig  kun  hvert 
syvende.  Til  Gengæld  er  imidlertid  Frugterne  til  Stede  i 
saa  uhyre  Mængder,  at  en  Skov  paa  1 100  Td.  Land  ved 
sine  Olden  har  kunnet  ernæret  2200  Svin  aarlig.  Senere 
Undersøgelser  har  vist,  at  i  1897  faldt  i  Guldborglands 
Skove  en  halv  Snes  Tdr.  Bog  pr.  Td.  Land,  det  samme 
var  Tilfældet  paa  Klintholm.  1  Td.  Bog  menes  at  kunne 
give  120,000  Planter.  Man  antager,  at  der  paa  1  Td.  Land 
kan  falde  dobbelt  saa  mange  Tønder  Agern  som  Bog, 
men  tillige  at  en  Tønde  Agern  kun  kan  give  20,000  Planter 
(Hauch  og  Oppermann). 

Af  de  ovenfor  anførte  Eksempler  maa  man  ikke  lade 
sig  forlede  til  at  antage,  at  naar  de  evropæiske  Planter 
overvinder  de  hjemlige  Planter  i  de  Lande,  hvortil  de  ind- 
føres, eller  naar  de  indvandrede  evropæiske  Dyr  overvinder 
de  indfødte,  da  er  dette  grundet  paa  større  Frugtbarhed. 
Den  hurtige  Forøgelse  af  Individantallet  i  en  Art  behøver 
nemlig  ikke  at  staa  i  noget  bestemt  Forhold  til  dens 
Frugtbarhed;  dette  kan  allerede  Forholdene  i  Menneske- 
verdnen lære  os,  ti  det  er  som  bekendt  ingenlunde  altid 
de  frugtbareste  Forældre,  hvis  Børn  er  de  mest  livskraftige. 
Dyr,  der  formerer  sig  langsomt,  kan  undertiden  møde 
med  større  Individantal  end  Dyr,  der  formerer  sig  hurtigt. 
Som  Eksempler  herpaa  plejer  man  at  henvise  til,  at  der 
gives  Hønsearter,  som  lægger  særdeles  mange  Æg  og 
dog  hører  til  de  sjældneste  Fugle,  hvorimod  den  Fugl, 
hvis  Individantal  betragtes  som  det  største,  den  arktiske 
Stormfugl,  kun  lægger  et  eneste  Æg.  Kondoren  lægger 
ét  Æg,  Strudsene  en  Snes,  og  dog  anføres  det,  at  i  et 
og  samme  Land  er  Kondoren  den  hyppigste  af  de  to. 

Udviklingslære.  5 

Bændelormene  lægger  i  kort  Tid  Millioner  af  Æg,  og  dog 
skal  der  være  flere  Mennesker  end  Bændelorme.  Vandre- 
duerne  lægger  kun  to  Æg,  og  dog  findes  de  i  Nord- 
Amerika  i  saa  uhyre  Flokke,  at  en  enkelt  Flok,  der  drager 
over  en  Egn,  i  timevis  kan  formørke  Himlen.  En  af 
disse  Flokke  synes  efter  en  anstillet  Beregning  at  have 
talt  2000  MiUioner  Duer. 

Heller  ikke  i  Planteverdnen  er  det  Kimenes  Antal,  der 
bestemmer  de  voksne  Individers  Tal.  Græsser  og  Smør- 
blomst vokser  talrigt  paa  store  Strækninger,  uagtet  hver 
Plante  kun  bærer  forholdsvis  faa  Frø;  Klokkeblomsten^ 
der  er  frørig,  forekommer  derimod  kun  forholdsvis  sjæl- 
dent. Hele  Forskellen  paa  de  meget  frugtbare  og  de 
mindre  frugtbare  Organismer  har  man  udtrykt  i  de  faa 
Ord,  at  Organismer, .  der  frembringer  faa  Frø  eller  Æg^ 
vil  bruge  nogle  faa  Aar  fler  end  de,  der  frembringer 
mange,  til  at  befolke  et  helt  Strøg.  Frugtbarhed  er  altsaa 
ikke  Garanti  for  Levedygtighed;  saafremt  de  øvrige  Be- 
tingelser er  ugunstige,  da  vil  Antallet  af  Æg  og  Unger 
kun  lidet  kunne  sikre  Arternes  Bestaaen.  De  Organismer^ 
der  egner  sig  bedst  til  at  kunne  leve  under  visse  givne 
Forhold,  vil  ogsaa  have  mest  Udsigt  til  at  udbrede  sig  i 
Ly  af  disse  Forhold,  selv  om  deres  Frugtbarhed  er  nok 
saa  begrænset. 


Enhver  Mulighed  for,  at  den  uhyre  Mængde  organiske 
Liv,  som  opstaar,  kan  komme  til  fuld  Udvikling,  er  da 
udelukket.  Der  er  Misforhold  til  Stede  mellem  Antallet 
af  Plantefrø  og  Antallet  af  spirende  Planter,  saavelsom 
mellem  Antallet  af  Unger  og  af  voksne  Individer.  Alle- 
rede Frøene  af  samme  Moderplante,  Ungerne  af  samme 
Kuld,  nødes  til  at  kappes  indbyrdes.  Kappestriden  kan 
virke  omdannende  og  undertrykkende;  det  fremhæves 
saaledes,  at  i  en  ung  Bevoksning,  som  aldrig  er  udhugget^ 
kan  Kampen  mellem  Individer  af  samme  Art  føre  til,  at 

Bevoksningen  deler  sig  i  to  Etager.  Træerne  i  den 
underste  Etage  griber  ikke  direkte  ind  i  Kampen  mellem 
den  øverste  Etages  Træer,  men  vegeterer  i  disses  Skygge. 
Denne  Følge  af  den  personlige  Rivaliseren  er  først  paavist 
af  C.  H.  Schrøder  (Tidsskr.  f.  Skovbrug).  Undertiden 
deler  Bevoksningen  sig  ikke  blot  i  to,  men  tilmed  i  tre 
eller  fire  Etager,  og  Fremkomsten  af  disse  Størrelsesklasser 
forudsætter  en  individuel  Variationstilbøjelighed,  »Spred- 
ningsevne" (Hauch  og  Oppermann).  Kappestriden  kan 
ogsaa  føre  til  Undergang  og  Død;  den  bliver  da  vanske- 
ligere at  kontrollere,  men  fremtræder  dog  undertiden  paa 
tilstrækkelig  iøjnefaldende  Maade.  Bagtroppen  af  de  store 
Flokke  planteædende  Dyr,  der  færdes  i  Afrika,  udgøres  af 
de  svageste  og  mindst  hurtige  Dyr,  der  ofte  dør  af  Sult, 
fordi  de  stærkere  Dyr,  der  gaar  i  Spidsen,  og  udgør 
Flokkens  Kærne,  har  afgnavet  alt.  Man  kan  ofte  følge 
Flokkens  Retning  ved  Hjælp  af  de  helt-  eller  halvtdøde, 
udsultede  Individer. 

Under  Hensyn  til  den  uhyre  Mængde  Liv,  der  hver 
Dag  kommer  til  Verden  og  gaar  til  Grunde,  kunde  man 
da  være  tilbøjelig  til  at  tro,  at  Verden  fra  Dag  til  Dag, 
fra  Time  til  Time,  var  fuld  af  Kval,  Smærte  og  Lidelse; 
men  man  bør  vogte  sig  for  at  henføre  tænkte  Lidelser  til 
Organismer,  der  ikke  kan  føle  Smærte,  eller  at  finde 
Lidelser  i  Forhold,  der  ikke  er  smærtevoldende.  De  aller- 
fleste Organismer  lider  intet  ved  at  dø,  og  selv  hos 
Organismer  med  højt  udviklet  Nervesystem  og  Følelsesliv 
kan  Livet  udslukkes  smærtefrit  under  Forhold,  som  man 
ellers  skulde  tro  medførte  store  Lidelser.  Vi  kan  i  den 
Henseende  henvise  til  Livingstones  Skildring  af  sin  Stem- 
ning, da  han  en  Gang  blev  overfaldet  af  en  Løve:  „Da 
jeg  for  op  og  saa  mig  om,  bemærkede  jeg,  at  Løven  for 
løs  paa  mig.  Jeg  befandt  mig  paa  en  lille  Høj ;  i  Springet 
greb  den  mig  i  Skuldren,  og  vi  faldt  begge  omkuld.  Idet 
den  brølte  frygteligt  ganske  nær  ved  mit  øre,  rystede  den 
mig,  som  en  Rottehund  gør  ved  en  Rotte.  Anfaldet 
frembragte  en  lignende  Bedøvelse  som  den,  en  Mus  synes 

at  føle,  naar  Katten  springer  løs  paa  den.  Dette  frem- 
kaldte en  drømmelignende  Tilstand,  under  hvilken  jeg 
hverken  havde  Smærte  eller  Angstfølelse,  skønt  jeg  meget 
godt  var  mig  bevidst,  hvad  der  foregik.  Jeg  befandt  mig  i 
en  lignende  Tilstand  som  den,  der  skildres  af  syge,  paa 
hvem  Kloroform  kun  har  øvet  en  ufuldkommen  Virk- 
ning: de  ser  Operationen,  men  føler  ikke  Kniven.  Denne 
ejendommelige  Tilstand  var  ikke  Resultatet  af  en  Tanke- 
proces. Dyrets  Rystelse  fordrev  Angsten  og  lod  ikke 
nogen  Følelse  af  Forfærdelse  komme  op  ved  Synet  af  det 
vilde  Dyr."  Samuel  Baker  gjorde  en  lignende  Erfaring, 
da  han  blev  saaret  af  en  Bjørn.  Dyret  fældede  ham  med 
et  Slag;  han  blev  bevidstløs,  men  vaagnede  ved,  at  dets 
Tænder  knuste  Benene  i  hans  Haand.  Det  fortsatte  Knus- 
ningen  op  ad  hans  Arm  og  var  næsten  naaet  til  Skuldren, 
da  hans  Ledsager  kom  ham  til  Hjælp,  og  dog  erklærer 
han,  at  han  overhovedet  ikke  følte  Smærte;  men  hvad 
der  foregik,  var  han  sig  bevidst. 

Livingstones  Sammenligning  mellem  hans  egen  Til- 
stand og  Musens  er  vistnok  rigtig,  og  da  der  ikke  eksisterer 
noget  Dyr,  hvis  Følelsesliv  tilnærmelsesvis  er  saa  fint  ud- 
viklet som  Menneskets,  saa  er  det  berettiget  at  slutte,  at 
Døden  for  Rovdyrets  Tand  kun  medfører  ringe  Smærte 
hos  Dyrene,  og  at  denne  Smærte  ofte  er  langt  ringere 
end  den,  der  lides  af  de  omtalte  planteædende  Dyr,  der  i 
tusindvis  dør  af  Sult,  fordi  deres  egne,  stærkere  Kamme- 
rater har  afædt  al  Plantevækst 

En  lignende  Betragtning  maa  anvendes  overfor  andre, 
pludselige  Dødsmaader.  Rimeligvis  lider  et  Dyr  ikke  meget 
ved  at  fryse  ihjæl,  ti  Kulden  er  søvndyssende,  og  under 
Søvnen  glider  Livet  umærkelig  bort.  Den  Smærteløshed, 
som  Livingstone  omtaler,  kan  ogsaa  indtræde  ved  anden 
hæftig  Rystelse  af  Nervesystemet;  saaledes  skriver  en 
Deltager  i  en  videnskabelig  Ekspedition  til  Matterhorn,  at 
han  styrtede  flere  Hundrede  Fod  ned  fra  Klippe  til  Klippe, 
indtil  han  blev  liggende  i  en  Snebræ  paa  Randen  af  en 
stejl  Afgrund.    Hver  Gang  han  stødte  mod  en  ny  Klippe, 

følte  han  det;  men  han  mistede  ikke  Bevidstheden,  og 
han  havde  ikke  Smærte.  Han  tænkte  blot,  at  et  Par  Stød 
til  vilde  dræbe  ham. 

Man  finder  ofte  megen  Uklarhed  saavel  over  Døds- 
fænomenet  som  over  dets  ledsagende  Omstændigheder. 
Det,  der  gør  Døden  grusom,  er  ikke  selve  Smærten,  men 
den  Omstændighed,  at  denne  forudses.  Dødsfrygten  er 
forsaavidt  indbildt  Dette  gør  den  imidlertid  ikke  mindre 
ubehagelig,  ti  en  indbildt  Smærte  er  ligesaa  vanskelig  at 
bære  som  en  Smærte,  der  udspringer  fra  en  virkelig  Til- 
dragelse. Dødsfrygten  er  værre  end  Døden,  idet  Forvent- 
ningen om,  at  Døden  skal  være  smærtefuld,  piner  os. 
Da  man  spurgte  Murat,  hvorfra  han  hentede  sit  utrolige 
Mod,  svarede  han,  at  saasnart  Slaget  begyndte,  betragtede 
han  sig  som  død,  som  et  Menneske,  der  ikke  længere 
kunde  lide,  og  saalænge  han  kunde  fastholde  denne  Tanke, 
frygtede  han  intet.  „Spørg  hvilkensomhelst  erfaren  Læge, 
og  han  vil  sige  dig,  at  medens  Sygdom  ofte  er  smærtelig, 
saa  er  Døden  smærteløs,  mild,  naturlig;  han  vil  kunne 
sige  dig,  at  jo  større  Beskadigelsen  er,  desto  mindre  er 
i  Reglen  Smærten,  og  at  mangt  et  Menneske  paa  en  eller 
anden  Maade  har  faaet  sit  Banesaar  uden  at  vide  det, 
før  han  mærkede  Kræfterne  svinde"  (W.  Hutchinson). 

I  god  Overensstemmelse  hermed  finder  vi  hos  ucivili- 
serede Mennesker,  kun  ringe  Dødsfrygt.  For  dem  er 
Døden  det  uundgaaelige,  det  naturlige  og  derfor  det 
selvfølgelige,  som  man  ikke  ængster  sig  for.  Hos 
Stammer,  hvor  det  er  Skik  at  dræbe  gamle  Mennesker, 
gaar  disse  selv  roligt  hen  til  det  Sted,  hvor  Forberedelserne 
til  Drabet  er  trufne.  —  Indianernes  Følelsesløshed  overfor 
Pinsler  og  overfor  Døden  er  bekendt.  Kinas  Kultur  er 
uforenelig  med  Dødsfrygt.  Jo  mindre  man  er  lænket  ved 
de  talrige  Baand,  med  hvilke  den  nyere  evropæiske  Kultur 
knytter  Mennesket  til  Livet,  desto  simplere  og  naturligere 
dør  man;  Lecky  mener,  at  det  er  den  katolske  Gejstlighed, 
der  har  indarbejdet  Dødsfrygten,  og  helt  uden  Skyld  er 
den  vel  ikke.    Filosofeme  har  i  hvert  Tilfælde  ikke  gjort 

det.  Men  som  Forholdene  nu  engang  foreligger,  er  det 
Tanken  om  Døden,  som  vækker  Angsten,  og  denne 
Tanke  besidder  Planter  og  Dyr  ikke.  Verden  er  altsaa 
fuld  af  Tilintetgørelse,  men  den  er  ikke  fuld  af  Smærte. 
Vi  kan  da  samle  Summen  af  det  her  fremførte  i 
følgende  Udtalelse:  „Da  Dyr  og  Planter  formerer  sig 
saa  stærkt,  at  Livsbetingelserne  langtfra  er  tilstrækkelige 
til  at  tillade  alt  Afkom  at  naa  den  voksne  Alder,  og  da 
alt  i  Naturen  er  Led  i  en  stor  Sammenhæng,  saa  vil 
der  i  Naturen  foregaa  en  uafladelig  Tilintetgørelse  af 
Liv,  der  aldrig  er  naaet  til  fuld  Modenhed,  Denne 
Tilintetgørelse  fremgaar  af  meget  indviklede  Kamp-  og 
Allianceforhold,  og  den  behøver  ikke  at  være  ledsaget  af 
egentlig  Smærte,*" 


Efter  den  almindelige  Opfattelse  er  Begreberne  Liv 
og  Død  Udtryk  for  aldeles  modsigende  Tilstande,  mellem 
hvilke  intet  er  fælles;  men  i  Virkeligheden  forholder  det 
sig  ikke  saaledes.  Vi  har  i  Udtrykkene  Liv  og  Død  et 
fornyet  Vidnesbyrd  om  den  Kendsgærning,  at  vore  Be- 
greber kun  i  ringe  Grad  svarer  til  den  Virkelighed,  som 
skal  begribes.  Vi  søger  gennem  vor  Begrebsdannelse  at 
holde  Fænomenerne  skarpt  afsondrede,  uagtet  Naturen 
ikke  fremviser  noget  helt  isoleret  Fænomen.  Ved  Be- 
grebernes Hjælp  sætter  vi  Grænse  mellem  Menneske  og 
Dyr,  mellem  koldblodige  og  varmblodige  Dyr,  mellem 
Dyr  og  Planter,  osv.  Opsøger  vi  derefter  i  Naturen  disse 
Grænser,  da  skuffes  vi;  ti  Grænserne  findes  ikke.  Hele 
Begrebsrækker  er  fremgaaede  af  en  raa  Klassifikation,  der 
var  tilstrækkelig  til  tidligere  Tiders  Behov,  men  ikke  staar 
Maal  overfor  en  finere  uddannet  lagttagelsessans  eller  en 
stærkere  uddybet  Omtanke. 

Betegnelserne  „Liv"  og  nDød"  er  ikke  tilstrækkelige 
til  at  udtrykke  de  uensartede  Tilstande,  i  hvilke  Organis- 
meme  kan  befinde  sig.     „Der  er  ingen  Afgrund  mellem 

den  døde  og  den  levende  Natur**  (DelboeuO-  Den  uorga- 
niske Verden  kan  omsættes  til  organisk,  og  den  organiske 
til  uorganisk.  Ligesaa  vanskeligt  som  det  kan  være  at 
afgøre,  hvornaar  Livet  begynder,  ligesaa  vanskeligt  kan 
det  være  at  sige,  hvornaar  et  Menneske  eller  en  anden 
Organisme  dør.  Mange  er  maaske  tilbøjelige  til  at  mene, 
at  Døden  indtræder  ved  Bevidsthedslivets  Ophør;  men 
efter  dettes  Ophør  kan  en  Mængde  Funktioner  fortsættes 
timevis,  ja  dagvis.  Hjærnen  kan  sættes  ud  af  Funktion 
ved  en  Iltmangel,  der  endnu  tillader  andre  Organer  at 
arbejde.  Adskillige  andre  vil  maaske  mene,  at  naar  man 
har  draget  sit  sidste  Suk,  saa  er  man  død.  Døden  skulde 
altsaa  indtræde  ved  Aandedrættets  Stansning.  Men  efter 
dettes  Stansning  kan  Hjærtet  arbejde,  og  naar  det  indstiller 
sin  Virksomhed,  kan  endnu  en  Mængde  Muskler  virke. 
Undertiden  kan  tilmed  Hjærteslag  og  Aandedræt  begynde 
paany  efter  nogen  Tid  at  have  været  stansede;  ti  Døden 
behøver  ikke  at  være  indtraadt,  fordi  et  Organ  har  ophørt 
at  fungere.  Skal  da  et  Organ,  der  ikke  længere  arbejder, 
men  har  Mulighed  for  atter  at  kunne  komme  dertil,  be- 
tragtes som  levende  eller  som  dødt?  Hjalmar  Øhrvall  gør 
opmærksom  paa,  at  saadanne  Organer  hverken  er  levende 
eller  døde,  „de  er  livløse,  men  ikke  døde**.  Vi  bør  altsaa 
for  Organismernes  Vedkommende  opstille  tre  Trin:  1,  le- 
vende, 2,  livløs  (anabiotisk),  3.  død.  Den  livløse  Organisme 
er  et  Urværk,  der  ikke  er  i  Uorden,  men  dog  staar  stille, 
enten  fordi  Værket  ikke  er  optrukket,  eller  fordi  noget 
hæmmer  dets  Gang  (Øhrvall).  Det  gaar  med  de  øvrige 
Livsvirksomheder  som  med  Bevidsthedslivet,  de  kan  stanse 
og  atter  begynde.  Saafremf  Livet  er  Tegn  paa  Stofom- 
sætning, Skiften,  manglende  Ligevægt,  da  indtræder  Døden 
med  Ligevægten;  men  ogsaa  da  er  Døden  noget  relativt, 
ti  intet  er  absolut  uomskifteligt.  Naar  intet  længere 
dannes,  vil  alt  være  dødt;  men  Dannelsesenergien  vedbliver 
at  bestaa;  den  er  blot  kommen  i  en  Ligevægtstilstand. 
Hyppigst  er  derfor  det,  som  vi  kalder  den  døde  Natur,  blot 
den  Natur,  i  hvilken  Livet  er  lidet  iøjnefaldende.  Ernærings- 


Digitized  by  VjOOQ IC 


72 

processen  omformer  saaledes  uorganisk  Stof  til  levende^ 
organisk  Stof,  og  Tekniken  kan  ligeledes  tilvejebringe 
organiske  Stoffer  af  uorganiske.  Netop  i  de  senere  Aar 
har  man  lært  at  fabrikere  meget,  som  man  tidligere  troede 
kun  kunde  dannes  af  den  levende  Natur. 

Tidligere  satte  man  to  Grænser  for  Livet:  Kønsavling 
og  Død.  Den  første  af  disse  Grænser  er  falden;  Køns- 
avling  betinger  ikke  altid  Livets  Fremkomst,  der  er  andre 
Maader,  hvorpaa  Organismer  dannes,  og  overfor  adskillige 
af  dem  har  vi  Klarhed.  Den  Ejendommelighed  ved  Døden, 
der  har  mest  Interesse  for  Udviklingslæren,  belyses  gennem 
Undersøgelser,  der  er  knyttede  til  Spørgsmaalet  om,  hvad 
der  har  bragt  Døden  ind  i  Verden.  Delboeuf  mener,  at 
Døden  er  en  Følge  af  det  organiske  Arbejdes  Deling. 
Livsfunktionerne  lokaliserer  sig,  hver  Del  af  Organismen 
overtager  et  særligt  Arbejde,  og  naar  dette  er  sket,  da  er 
Organismen  ikke  i  Stand  til  uskadt  at  omdanne  sig. 
Døden  bliver  den  nødvendige  Følge  af  Organisation  og 
Lokalisation.  Øhrvall  kommer  ud  fra  et  andet  Udgangs- 
punkt til  samme  Resultat;  enhver  Organisme  er  grundet 
paa  sin  Bygning  nødt  til  at  ældes  og  dø.  Jo  lavere  vi 
gaar  ned  i  Organismernes  Række,  desto  mindre  uensartet 
er  Bygningen,  og  desto  mindre  er  Arbejdsdelingen.  Paa 
det  allerlaveste  Trin  bestaar  Individet  kun  af  en  Proto- 
plasmaklump med  eller  uden  Kærne;  denne  Protoplasma- 
klump besørger  alle  de  Forretninger,  som  de  højere 
Organismers  Tarme,  Kirtler,  Æggestokke  og  andre  Organer 
deler  mellem  sig.  Hos  et  saa  lavtstaaende  Individ  kan 
man  ikke  tale  om  Død  i  Ordets  fysiologiske  Betydning. 
Naar  saaledes  en  Amøbe  deler  sig  i  to  Partier  og  altsaa 
kommer  til  at  udgøre  to  Individer,  da  kan  man  ikke  sige, 
at  den  dør;  den  fordobler  sig.  Kun  de  højere  Organismer 
dør,  og  hos  dem  er  Døden  en  Egenskab,  som  er  erhvervet 
i  Kampen  for  Tilværelsen,  og  som  er  nyttig  for  Slægten. 
Denne  Egenskab  er  oprindelig  erhvervet  af  visse  og  senere 
af  flere  og  flere  af  Organismernes  Dele  samtidig  med,  at 
de   har  erhvervet  Evne   til   at   udrette   andre   og  højere 

Funktioner  end  den  vedblivende  at  leve.  Døden  er  altsaa 
et  Udviklingsprodukt,  og  derfor  kan  det  med  Rette  siges, 
at  den  fysiologiske  Død  ingenlunde  bør  betragtes  som  noget 
ondt,  men  tværtimod  som  noget,  der  har  den  største  Be- 
tydning for  Livet  og  Udviklingen  (øhrvall).  Dette  gælder 
saavel  den  Betydning,  som  Cellernes  Død  har  for  Indi- 
videt, som  den  Betydning,  Individets  Død  har  for  Arten. 
Individets  Livslængde  reguleres  af  Artens  Interesse;  en 
større  Livslængde  er  ligesaa  lidt  som  en  større  Legems- 
masse  Bevis  paa  højere  Organisation.  Ogsaa  Weissmann 
antager,  at  Livslængden  er  tilpasset  efter  det  for  Artens 
Opretholdelse  nyttigste.  Dyre-  og  Plantesamfund  kæmper 
mod  de  ydre  Naturforhold  og  mod  hverandre  indbyrdes. 
Kampens  Udfald  beror  for  en  stor  Del  paa,  at  nyt  Mand- 
skab kan  sendes  i  Ilden,  og  Kampen  kommer  der\'ed  til 
at  udvikle  mange  Egenskaber,  der  gavner  Arten,  selv  om 
de  ikke  er  umiddelbart  nyttige  for  det  enkelte  Individ. 
Hos  de  højere  Organismer  vilde  en  ubegrænset  Livstid 
ikke  være  til  Nytte.  Mister  t.  Eks.  et  højere  Dyr  til- 
fældigvis et  Ben,  da  vokser  der  ikke  noget  nyt  Ben 
frem,  og  Mulighederne  for  den  Slags  Uheld  forøges  med 
Alderen.  Idet  Tænderne  falder  ud,  Haarene  falder  af  og 
andre  Svagheder  indfinder  sig,  mister  Individet  sin  Mod- 
standsdygtighed, og  var  dette  Tilfældet  med  mange  af 
Individerne,  vilde  Arten  ogsaa  have  mistet  sin.  Dertil 
kommer  saa  den  mere  direkte  Fordel,  at  ved  Slægtled- 
denes hurtige  Vekslen  kan  de  paatrængende  nødvendige 
Tillempelser  lettere  finde  Sted.  Frugtbarhed  og  Død 
supplerer  da  hinanden,  og  begge  indtræffer  med  et  svim- 
lende højt  Antal  Tilfælde  hver  Dag,  hver  Time,  hvert 
Minut,  hvert  Sekund. 

„Det  vi  kalder  Livet,"  siger  Claude  Bernard,  „er  i 
Virkeligheden  en  organisk  Dødsproces."  Naar  et  Men- 
neske foretager  en  Bevægelse,  opbrændes  noget  Muskel- 
stof; tænker  eller  føler  han,  da  forbruges  Nervestof; 
fysisk-kemisk  Opløsning  ledsager  enhver  Funktion.  »En- 
hver Proces  i  et  levende  Væsen  er  nødvendig  knyttet  til 

en  organisk  Opløsning* ;  ogsaa  denne  Lov  nøder  os  til  at 
udslette  den  kunstige  Grænse,  som  man  har  villet  sætte 
mellem  den  organiske  og  den  uorganiske  Verden,  mellem 
den  „levende"  og  den  „døde"  Materie.  „Livet  er  Døden" 
(CL  Bernard),  Vævenes  Opløsning;  „Livet  er  en  Minotaurus, 
der  fortærer  Organismen"  (Buffon);  disse  Bestemmelser  er 
ganske  vist  ikke  udtømmende,  idet  Livsprocesserne  paa 
én  Gang  er  nydannende  og  fortærende,  men  de  giver  dog 
et  Syn  paa  Livet  og  paa  dets  Forhold  til  Opløsnings- 
processerne. Det  eksisterer  ikke  uden  disse.  Græsset 
maa  opløses,  for  at  Faaret  kan  leve,  Faaret  opløses,  for 
at  Mennesket  kan  leve. 

KAPITEL  IV 
LÆRENS  BEGRUNDELSE 


III.  VARIATIONSTILBØJELIGHEDEN 

Allerede  Organismernes  Fødsel  og  Død  vil  altsaa  for- 
hindre Natursammenhængens  Overgang  til  Naturharmoni, 
og  dertil  kommer  en  anden  Hindring,  som  ligger  i  Af- 
kommets Variationstilbøjelighed.  Det  er  en  bekendt  Sag, 
at  Søskende  adskiller  sig  fra  hverandre;  selv  naar  Familie- 
ligheden er  størst,  er  den  dog  aldrig  saa  stor,  at  individuelle 
Ejendommeligheder  udelukkes.  De  individuelle  Ejendom- 
meligheder medfører  en  uensartet  Udnyttelse  af  Livs- 
betingelserne. Undersøger  man  Hvalpene  af  ét  og  samme 
Kuld,  da  ses  det  let,  at  i  Vægt,  Legemsdelenes  Størrelse, 
Farve,  Behændighed  og  Anlæg  adskiller  de  sig  indbyrdes. 
Tager  man  Frøene  af  én  og  samme  Plante,  lader  dem 
skyde  op  og  vokse  til,  da  vil  hver  enkelt  Plante  udfolde 
særlige  Ejendommeligheder. 

Denne  Variationstilbøjelighed  var  da  heller  ikke  und- 
gaaet  Vaupells  Opmærksomhed;  han  fremhæver  for  alle 
Træarters  Vedkommende,  at  selv  hos  de  Stammer,  der 
befinder  sig  i  samme  Alder,  er  Tilvækstens  Tykkelse  meget 
forskellig.  „Kæmpeegene  er  Undtagelser,  det  er  Individer, 
som  har  medfødte  Anlæg  til  at  udvikle  sig  til  store  Træer, 
og  som  under  deres  Vækst  er  blevne  i  høj  Grad  begun- 
stigede af  de  naturlige  Forhold,  Jordbund  og  Stilling.  ** 
Det  er  Vaupell  selv,  der  har  fremhævet  den  nævnte  Egen- 

skab  som  undtagelsesvis  medfødt,  og  han  vender  tilbage 
til  den  og  til  andre  Variationstilbøjeligheder  i  sin  Skildring 
af  de  fire  Slags  Egeskove,  som  han  påaviser  findes  her  i 
Landet. 

I  den  nyere  Forstvidenskab  kommer  Hensynet  til 
Variationstilbøjeligheden  blandt  andet  frem  i  Læren  om 
Spredningsevnen,  hvorved  forstaas  den  Ejendommelighed, 
at  nogle  Individer  vokser  stærkere  end  andre.  Denne  Spred- 
ningsevne er  meget  stor  hos  Bøgen  og  hos  Birken.  Hos 
sidstnævnte  Træart  er  den  særlig  fremtrædende  i  Planternes 
første  Aar.  Ogsaa  hos  ÆUen  findes  den :  dog  skyldes  den 
der  ikke  udelukkende  individuelle  Forskelligheder,  men 
tillige  Paavirkning  fra  andre  Organismer.  Kendskabet  til 
Spredningsevnen  har  Betydning  for  Skovbehandlingen;  ti 
antager  man,  at  alle  Træer  af  Naturen  er  lige  godt  ud- 
rustede, da  maa  man  indrette  Driften  derefter;  antager 
man  derimod,  at  nogle  Individer  har  en  særlig  Evne  til 
hurtig  Vækst,  da  vil  man  drage  Omsorg  for  særligt  at 
begunstige  dem.  Det  har  vist  sig,  at  sorteres  et  Parti  Frø 
efter  Størrelsen,  da  vil  det  store  og  vægtige  Frø  give  de 
største  Planter,  og  at  denne  Virkning  har  holdt  sig  i  20 
Aar.  Men  om  end  den  individuelle  Væksthurtighed  lettest 
bemærkes  i  Planternes  yngre  Aar,  saa  har  det  dog  ogsaa 
vist  sig,  at  i  den  højere  Alder  kan  ligeledes  nogle  Indi- 
vider besidde  Evne  til  særlig  hurtig  Vækst.  Samme  Er- 
faringer foreligger  med  Hensyn  til  Evnen  til  at  faa  en 
god  Form  (Hauch  og  Oppermann). 

Enhver  Gartner  og  Blomsterelsker  kender  Planternes 
Varieringstilbøjelighed,  der  ofte  er  saa  stor,  at  en  fast 
Systematik  bliver  ganske  umulig.  De  Pil,  der  i  én  Haandbog 
henføres  til  15  Arter,  inddeles  i  en  anden  i  31  Arter.  Én 
Haandbog  skal  ordne  de  i  Britannien  voksende  Klynger- 
sorter i  5  Arter,  en  anden  ordner  dem  i  45  Arter.  Paa 
én  og  samme  Egekvist  er  følgende  Variationer  iagttagne: 
L  Bladstilkene  varierede  i  en  Længde  fra  1—3;  2,  Bladene 
var  eliptiske,  indtil  omvendt  æggerunde;  3.  Bladranden  var 
hel  eller  indskaaren  eller  endog  fjerspaltet;  4.  Bladspidsen 

var  stump  eller  skarp;  5.  Basis  var  skarp,  stump  eller 
hjærteformig;  6,  Overfladen  dunet  eller  glat;  7.  Blomster- 
hylstret vekslede  i  Dybde  og  Ind  takning;  8,  Støvtraadenes 
Antal  var  forskelligt;  9,  Støvpungen  tilspidset  eller  rund; 
10.  Frugtskaalens  Længde  vekslede  i  Forhold  som  1—3; 
IL  Frugternes  Antal  var  forskelligt;  12,  det  samme  gælder 
om  Formen  af  Frugtskaalens  Basis;  13,  Frugtskaalens 
Skal  var  uensartet  dannet;  14,  det  samme  var  Tilfældet 
med  Agernets  Forhold;  15,  Tiden  for  Frugternes  Mod- 
ning og  Affalden  varierede.  —  Enkelte  Valmuearter  har 
snart  2  Bæger-  og  4  Kronblade,  snart  3  Bæger-  og 
6  Kronblade.  Hos  Kodriverfamilien  er  Frugtknuden  fri, 
men  hos  en  Cyclamen  har  man  fundet  den  indtil  Vs  fast- 
vokset med  den  nederste  Del  af  Bægeret.  Ved  nogle 
Kyststrækninger  i  Evropa  kan  man  finde  en  vildtvoksende 
Kaalplante,  der  ved  Variering  efterhaanden  har  dannet 
Savoykaal,  Rødkaal,  Blomkaal,  Rosenkaal  og  Kaalrabi. 
Kartoflen  har  varieret  i  betydelig  Grad,  ligesaa  Æbler  og 
Melon.  Nogle  Meloner  er  ikke  større  end  en  Blomme, 
andre  har  en  Vægt  af  66  Pund;  hos  en  Varietet  bliver 
Frugten  kun  en  Tomme  tyk,  men  mer  end  tre  Fod  lang 
og  krummer  sig  i  alle  Retninger  som  en  Slange. 

P.  la  Cour  omtaler  en  Folkestamme  i  Sydafrika, 
blandt  hvilke  kun  faa  kan  tælle  til  mer  end  10,  og  dog 
kan  Ejeren  af  en  Hjord  paa  4 — 500  Stykker  Hornkvæg 
sige,  om  der  mangler  nogle,  og  hvilke  der  mangler.  En 
tilsvarende  Erfaring  har  jeg  gjort  blandt  Nomadelapper, 
hvor  Renernes  individuelle  Forskelligheder  satte  Lappen  i 
Stand  til  at  kende  hvert  enkelt  Dyr  af  en  Flok  paa  1200. 
Paa  Jordkloden  bor  mange  Millioner  Mennesker,  mange 
af  disse  ligner  hverandre,  dog  aldrig  i  den  Grad,  at  Om- 
givelserne ikke  kan  skælne  dem.  „Ligheden  er  Artslighed 
eller  Familielighed,  aldrig  individuel  Lighed"  (Romanes). 
Bevidstheden  om  dette  Forhold  er  ikke  ny,  men  det  er 
først  med  Ch.  Darwin,  at  man  systematisk  har  sammen- 
stillet og  sammenlignet  Artsvarieteterne.  Disse  blev  af  de 
ældre  Naturforskere  betragtede  som  Plager,  da  de  vanske- 

ligggjorde  en  nøjagtig  Artsbestemmelse,  og  en  saadan 
tilstræbte  man.  Naturforskernes  Opgave  var  at  finde  en 
typisk  Form;  denne  indlemmedes  i  Museerne  og  blev  be- 
skrevet. Til  andre  Former  toges  det  mindst  mulige  Hensyn. 
»Systematikerne  er  ikke  glade  ved  at  finde  Foranderlighed 
i  de  væsenlige  Ejendommeligheder;  ikke  desto  mindre 
findes  de**  (Ch.  Darwin). 

Wallace  og  Ch.  Darwin  har  samlet  en  Mængde  Til- 
fælde, hvor  Variationstilbøjeligheden  træder  stærkt  frem; 
nogle  af  disse  skal  her  fremdrages.  —  Blandt  de  lavere 
Dyr,  Hos  Foraminifererne,  smaa  Legemer  af  levende 
Slimmasse,  strukturløse  men  dækkede  ved  Skaller,  siges 
Varieringsgrænsen  at  være  saa  stor,  at  den  ikke  blot  om- 
fatter alle  de  vigtigere  Ejendommeligheder,  men  tillige  de 
Egenskaber,  der  plejer  at  adskille  Slægter,  ja,  endog 
Ordner.  Ogsaa  Søanemonerne  viser  stor  Variations- 
tilbøjelighed.  I  det  lille  Skovdistrikt  paa  Oahu,  en  af 
Sandwichøerne,  har  man  fundet  175  Arter  Landskaldyr^ 
omfattende  7—800  Varieteter.  Ofte  har  en  og  samme 
Slægt  i  forskellige  Skovdale  udviklet  forskellige  Arter, 
men  i  saa  Fald  har  de  nærmest  liggende  Dale  ogsaa  de 
nærmest  beslægtede  Former.  En  fransk  Forfatter  nævner 
ikke  mindre  end  198  Afarter  af  den  almindelige  Skovsnegl 
og  90  Afarter  af  Havesneglen.  Ferskvandsbløddyrene  kan 
variere  saa  stærkt,  at  man  er  i  Usikkerhed  med  Hensyn 
til  Familie  og  Orden.  —  Blandt  Insekterne,  Hos  enkelte 
Insektarter  kan  nogle  Individer  have  store  Bagvinger,^ 
medens  disse  hos  andre  er  ganske  smaa  og  atter  hos 
andre  næsten  uudviklede.  Flest  Afændringer  synes  at 
være  paaviste  hos  Nat-  og  Dagsommerfugle,  hvor  det  be- 
tragtes som  sandsynligt,  at  en  stor  Mængde  formentlige 
Arter  kun  er  individuelle  Afarter.  Varieringen  angaar 
ikke  blot  Farve,  Form,  Størrelse  af  de  enkelte  Legems- 
dele, men  selv  saa  vigtige  Ejendommeligheder  som  Vin- 
gernes Ribning.  I  en  Afdeling  af  Hvepsene  er  Følehornene 
i  høj  Grad  konstante;  i  en  anden  Afdeling  afviger  de  i 
høj  Grad  indbyrdes.  —  Blandt  Fuglene,    Størrelsen  kan 


Digitized  by  VjOOQ IC 


79 

svinge  med  indtil  20®/o,  og  iigesaa  stor  Svingning  i  de 
enkelte  Deles  indbyrdes  Forhold  skal  kunne  paavises  hos 
Individer  af  samme  Art  og  samme  Køn  i  samme  Egn, 
I  mange  Tilfælde  skal  Afvigelsen  endog  være  større. 
Enhver  Legemsdel  kan  variere  uafhængig  af  de  andre, 
saa  at  den  individuelle  Svingning  og  Forholdstallenes 
Svingning  bliver  endnu  mer  indviklet.  Saaledes  kan 
Vinger  og  Hale  variere  saavel  i  Totallængde  som  i  Længden 
af  de  enkelte  Fjer,  hvilket  giver  stor  Forskel  i  Omridset 
Næbet  varierer  med  Hensyn  til  Længde,  Bredde,  Højde, 
Krumning.  De  enkelte  Tæer  varierer  uafhængigt  af  hver- 
andre ofte  indtil  Vi-  M^^  har  maalt  40  Hanner  af  en 
og  samme  Art;  kun  hos  2  havde  Næbet  Gennemsnits- 
størrelsen; kun  hos  1  havde  Legemet  Gennemsnitslængden ; 
kun  1  havde  Halsens  Gennemsnitslængde,  7  havde  Vingernes. 
Varieringen  beløb  sig  for  Næbets  Vedkommende  til  ^/g  af 
Størrelsen,  for  Halsens  til  V*i  for  Totallængdens  til  V^ 
og  for  Vingernes  til  Vs-  Om  Duerne  bemærker  Ch.  Darwin, 
at  deres  Hale-  og  Bækkenhvirvler  varierer  i  Tal  ligesom 
Ribbenene;  disse  sidste  varierer  tillige  med  Hensyn  til 
relativ  Bredde  og  til  Sidegrene.  Brystbenets  Aabninger 
varierer  i  Størrelse  og  Form.  Darwin  nævner  endnu  en 
Snes  andre  varierende  Enkeltheder  hos  disse  Djn*.  — 
Blandt  de  højere  Dyr.  Om  Orang-Utanens  Hovedskal 
siger  Huxley,  at  den  frembyder  mærkelige  Variationer  i 
Form,  Forhold  og  Størrelse.  Hovedskallen  er  ikke  nøj- 
agtig ens  hos  to  Dyr;  Forskellen  er  Iigesaa  fremtrædende 
som  mellem  de  mest  udprægede  ariske  og  afrikanske 
Kranier.  Om  Mennesket  fremhæver  samme  Forfatter,  at 
der  i  hele  dets  Legeme  ikke  findes  et  eneste  Organ,  uden 
at  det  varierer  i  større  eller  mindre  Grad.  Dette  gælder 
saaledes  om  Skelet  og  Muskler;  det  gælder  om  Puls- 
aaremes  Fordeling.  Om  Hjæmen  siger  han,  at  intet  er 
mindre  konstant  end  dens  Form,  Størrelse  og  Rigdom  paa 
Vindinger.  Man  kan  lejlighedsvis  hos  Evropæerne  træffe 
en  Ordning  af  Musklerne,  der  er  ganske  abeagtig.  Under- 
tiden  finder   man   Mennesker   med    13    Par   Ribben.    — 

Blandt  andre  Varieringer  af  indre  Organer  kan  nævnes 
hos  Spidsmus  og  Markmus  Tarmkanalens  Længde  i 
Forhold  til  Legemets;  ligeledes  er  Halehvirvlernes  Tal 
uensartet  hos  forskellige  Individer.  Hos  tre  Markmus  er 
Galdeblæren  funden  meget  forskelligt  udviklet,  og  det  an- 
tages, at  den  undertiden  mangler.  Man  har  truffet 
Giraffer,  hvis  Galdeblære  manglede.  Af  to  Hjorte,  der 
hørte  til  samme  Art,  havde  den  ene  ingen  Galdeblære, 
medens  en  saadan  fandtes  hos  den  anden.  Brysthvirv- 
lernes Antal  er  hos  Mennesket  12,  undertiden  dog  13;  hos 
Chimpansen  er  deres  Antal  13,  undertiden  kun  12.  Darwin 
fremhæver,  at  indenfor  den  samme  Gruppe  Krebsdyr  er 
en  Slægt  (Cypridina)  forsynet  med  Hjærte,  medens  to 
nærstaaende  Slægter  (Cypris  og  Cytherea)  ikke  besidder 
dette  Organ.  En  Art  af  Cypridina  har  veludviklede  Gæller, 
medens  andre  Arter  ingen  har. 

Ikke  blot  Dyrenes  indre  og  ydre  Organer  varierer; 
det  samme  kan  blive  Tilfældet  med  deres  Livsvaner, 
Efter  hvad  man  kan  skønne,  er  det  Forandringen  fra 
Naturskov  til  Kulturskov,  der  har  medført  Vildtets  „Skræl- 
ning" af  Barken.  Maaske  er  det  Kulturskovens  Ensartet- 
hed, dens  Mangel  paa  Underskov,  i  det  Hele  dens  Fattig- 
dom, der  har  drevet  Vildtet  til  af  Nød  at  æde  Bark  om 
Vinteren  (Boas).  Wallace  omtaler  Kea,  en  Papegøje,  der 
bebor  Bjærgstrækninger  paa  Nyseeland.  Den  tilhører  de 
børstetungede  Papegøjers  Familie,  og  nærer  sig  af  Blomster- 
honning og  af  de  Insekter,  der  besøger  Blomsterne,  af  og 
til  tager  den  ogsaa  Egnens  Frugter  og  Bær.  Saaledes 
var  dens  Levevis  udelukkende,  indtil  Evropæeme  havde 
bosat  sig  paa  Øen.  Ti  da  forandredes  Kea  til  Kødæder. 
Forandringen  begyndte  med,  at  den  pillede  Kødstumpeme 
af  de  udspilede  Faareskind;  efter  nogen  Tids  Forløb  be- 
gyndte den  derpaa  at  angribe  det  Kød,  der  skulde  ind- 
pakkes, og  endelig  gik  den  1868  over  til  at  angribe 
levende  Faar.  I  Begyndelsen  fandtes  de  med  friske, 
blødende  Saar  paa  Ryggen;  men  nu  har  Kea  drevet  det 
saa  vidt,  at  den  æder  sig  ind  i  det  levende  Faar  lige  til 

Nyren,  paa  hvilken  den  sætter  særlig  Pris.  En  lignende 
Ændring  i  Livsvaner  meddeler  Hertugen  af  Argyll  om 
«n  Gaas,  der  var  udruget  af  en  Guldøm,  og  som  efter 
Adoptivmoderens  Anvisning  regelmæssigt  og  med  stort 
Behag  spiste  Kød.  Om  de  amerikanske  Fugle  siger  Ab- 
bott, at  de  har  langt  mindre  Fasthed  i  deres  Sædvaner, 
end  man  i  Almindelighed  tror,  og  at  ingen  Skildring  af 
Levemaaden  kan  udtømme  de  enkelte  Fænomener,  som 
en  Art  frembyder. 

Tæmnings-  og  Dyrkningsvar iaiioner  er  almindelig 
kendte;  Roser,  Frugttræer,  Høns,  Svin,  Heste,  Hunde  af- 
giver daglige  Vidnesbyrd,  idet  Raceforbedringer  hviler  paa 
Udvælgelsen  af  de  til  Formaalet  bedst  skikkede  Variationer. 
Statskonsulent  J.  Jensen  har  i  „Meddelelser  om  den  danske 
Hests  tiltagende  Størrelse"  givet  interessante  Resultater  af 
mange  Aars  Maalinger.  Mosefund  tyder  paa,  at  de  danske 
Heste  i  Oldtiden  var  Pony-agtige  Smaadyr.  Paa  Frederik 
den  Andens  Tid  var  vor  Hest  „god  nok  at  ride,  men 
lovlig  lille".  Under  Kristian  den  Femte  sattes  Lavmaalet 
paa  løsgaaende  Bønderhingste  til  QVa  Kvarter.  I  Slutningen 
af  18de  og  Begyndelsen  af  19de  Aarhundrede  var  Hestene 
i  Jyllands  bedste  Egne  omkring  10  Kvarter,  i  fattige  Egne 
9  Kvarter,  og  i  den  Tid,  der  ligger  os  nærmest,  ser  For- 
holdene for  de  i  Stambog  optegnede  jyske  Hingste  saa- 
ledes  ud: 

1861—70  Gennemsnitshøjde  10  Kv.  4^^  T.  (98  Hingste) 
1871-80  —  10-5        -    (125     —     ) 

1881—90  —  10    -     5V2    -    (362     —     ) 

1891—94  —  10    -     5^/4    -     (121     —    ) 

I  Randers  (1894)  mødte  138  Hingste,  som  havde  en 
Gennemsnitshøjde  af  11  Kvarter;  enkelte  af  disse  Hingste 
var  meget  store,  hvilket  naturligvis  har  Indflydelse  paa 
Gennemsnitshøjden.  —  Fra  Dyrkningsvariationernes  Om- 
raade  kan  henvises  til  Drivningen  af  det  engelske  Maltbyg. 
Nogle  engelske  Landmænd  siges  at  have  udvalgt  de  bedste 

Bygaks  af  en  god  Bygmark;  af  disse  Aks  udpilledes  de 
største  og  bedste  Korn.  Disse  Korn  blev  saaede,  og  næste 
Høst  gjorde  man  et  lignende  Udvalg.  Efter  at  man  var 
gaaet  frem  paa  den  Maade  i  12—14  Aar,  var  Maltbygget 
dannet.  Enhver  ved,  at  til  Udsæd  er  alt  Frø  ikke  lige 
godt,  at  ikke  alle  Djn*  egner  sig  lige  godt  til  Tillægsdyr; 
men  ikke  enhver  har  den  fornødne  Dygtighed  til  at  vælge 
de  heldigste  Variationer.  Det  er  denne  Dygtighed,  som 
gør  Opdrætning  og  Opelskning  til  Kunst.  1  Sachsen, 
hvor  Faareavl  spiller  en  vigtig  Rolle,  er  det  blevet  Livs- 
stilling at  udvælge  Tillægsdyr.  Hvert  enkelt  Faar  op- 
stilles paa  et  Bord  og  studeres  meget  nøjagtigt;  dette 
sker  tre  Gange  med  nogle  Maaneders  Mellemrum,  hver- 
gang  mærkes  og  klassificeres  Faarene,  hvorefter  de  bedste 
udvælges  til  Tillægsdyr.  —  1791  havde  en  Landmand  i 
Massachusetts  15  Gimmerlam  og  en  Væder  af  den  ganske 
almindelige  Faarerace.  Da  disse  fødte,  var  det  ene  Lam, 
et  Væderlam,  noget  anderledes  bygget  end  de  andre; 
det  havde  et  forholdsvis  langt  Legeme  og  korte,  krogede 
Ben.  Følgelig  var  det  ude  af  Stand  til  at  springe  over 
Naboens  Hegn,  som  dets  Søskende  gjorde,  og  denne 
Egenskab  satte  man  Pris  paa.  Den  gamle  Væder  blev 
afskaffet,  og  den  unge  indsat  i  dens  Sted.  Resultatet  blev 
Fremkomsten  af  en  ny  Race,  Ancon-Racen,  der  hurtigt 
viste  sig  konstant  og  blev  meget  udbredt.  Den  blev 
senere  fortrængt  af  de  indførte  Merinofaar,  der  havde 
finere  Uld  og  Kød. 

Ofte  forekommer  en  Samvariering  af  flere  Organer 
og  Egenskaber,  Man  siger  saaledes,  at  med  lange  Lemmer 
følger  næsten  altid  langagtigt  Hoved.  —  Helt  hvide  Katte 
med  blaa  øjne  er  næsten  altid  døve.  —  Hvide  Faar  og 
Kvier  skal  skades  af  Planter,  der  ikke  har  en  saadan 
Indflydelse  paa  de  mørktfarvede  Individer.  —  Landmænd 
i  Florida  har  oplyst,  at  naar  Svinene  æder  Roden  af  en 
der  voksende  Farveplante,  saa  bliver  deres  Knogler  bleg- 
røde, og  Klovene  falder  af;  dette  gælder  dog  kun  hvide 
Svin,  ikke  de  sorte  Afarter.  —  Haarløse  Hunde  har  ufuid- 

stændig  Tandbesætning.  —  Duer  med  Qerklædte  Fødder 
har  Hud  mellem  Ydertæeme.  Kortnæbbede  Duer  har 
smaa  Fødder,  langnæbbede  har  store.  —  Modifikationer 
af  haarde  og  udvortes  Dele  paavirker  undertiden  bløde 
og  indvortes  Dele.  Forandringer,  der  indtræder  i  den 
unge  Alder,  kan  medføre  Følger  for  Dele,  som  senere 
kommer  til  Udvikling.  I  det  Hele  maa  det  siges,  at 
Grænsen  mellem  individuelle  Forskelligheder  og  Varieteter, 
eller  mellem  tydeligt  udprægede  Varieteter,  Underarter  og 
Arter,  der  i  Forvejen  var  vag  nok,  ganske  svinder  bort, 
naar  man  tager  Hensyn  til  Samvarieringen.  —  Bekendt 
er  Samvarieringen  mellem  Kønsorganerne  og  de  øvrige 
Legemsdele.  Efter  Kastrering  indtræder  stærk  Fedtudvik- 
ling, og  Operationen  faar,  idet  den  paavirker  Strubehovedet, 
tillige  Betydning  for  Stemmen;  den  synes  endvidere  at 
ændre  Centralnervesystemet  og  Viljesenergien.  Ved  Ovarie- 
operation indtræder  tilsvarende  Ændringer  i  Kvindens 
Bygning  og  Karakter.  —  Samændringer  kendes  ogsaa  fra 
Planteverdnen.  Indskrænkes  Bladvæksten,  da  sættes  rigere 
Frugt.  Forhindres  Blomst-  og  Frugtdannelsen,  da  frem- 
kommer forøget  Bladfylde.  —  Under  særlig  Form  frem- 
træder Forholdet  i  den  kønslige  Jilpasning,  hvorved  be- 
tegnes det  Forhold,  at  Indflydelser,  der  har  paavirket  de 
mandlige  Kønsorganer,  kun  bevirker  Formforandring  hos 
de  mandlige  Efterkommere,  medens  andre  Indflydelser, 
der  har  paavirket  de  kvindelige  Organer,  øver  deres  om- 
dannende Virkninger  paa  de  kvindelige  Efterkommere 
(Haeckel). 

Store  og  pludseligt  opstaaede  Varieringer  betegnes 
som  Vanskabthed,  Misdannelse,  Monstrøsitet,  hvorved  man 
vil  betegne,  at  der  er  fremkommen  anseelige  Afvigelser  i 
Bygning,  hvilke  er  skadelige  eller  unyttige  for  Arten. 
Om  Afvigelsens  Skadelighed  kan  det  imidlertid  ofte  være 
vanskeligt  at  skønne;  derimod  er  Vanskabtheden  altid 
præget  af  den  yngre  Organismes  store  Afvigelse  fra  Moder- 
organismen.  Forsøg  har  vist,  at  Vanskabthed  kan  ind- 
træde hos  Afkommet,  naar  den  ældre  Organisme  under- 
bo 

kastes  en  bestemt  Behandling,  t.  Eks.  sættes  under  særlige 
Næringsforhold,  unddrages  Lys,  Luft  o.  lign.  Den  stærke 
Form  forandring,  der  fremkaldes  ved  de  ny  Eksistens- 
betingelser, mærkes  ikke  saa  meget  i  den  paavirkede 
Organisme,  som  hos  dens  Efterkommere.  Til  monstrøse 
Fremtoninger  regner  man  hornløst  Kvæg,  Faar  og  Geder 
med  4  eller  6  Horn,  Albinoer,  6 -fingrede  og  6-taaede 
Mennesker.  Et  bekendt  Eksempel  paa  denne  sidste  Art 
af  Monstrøsitet  er  Ægteparret  Kelleias  Søn  Gratio  og  hans 
Efterkommere.  Gratio,  hvis  Forældre  var  normalt  byggede, 
blev  født  med  6  fuldkommen  bevægelige  Fingre  og  6  Tæer 
i  Stedet  for  5.  Han  giftede  sig  med  en  normalt  bygget 
Kvinde  og  fik  4  Børn:  Salvator,  George,  André  og  Maria. 
Den  ældste,  Salvator,  havde  6  Fingre  og  6  Tæer;  det 
tredje  Barn  var  i  enhver  Henseende  regelmæssigt  bygget, 
derimod  havde  det  andet  og  fjerde  Barn  ganske  vist  det 
almindelige  Antal  Fingre  og  Tæer,  men  en  af  Fingrene 
var  vanskabt.  Disse  Børn  giftede  sig  atter  med  normalt 
byggede  Ægtefæller.  Salvator  fik  fire  Børn;  tre  af  disse 
havde  hver  6  Fingre  og  6  Tæer;  det  fjerde  Barn  havde 
det  normale  Antal.  Maria  fødte  en  6-taaet  Dreng  og  tre 
normalt  byggede  Børn.  George  fik  først  to  Døtre  med 
hver  6  Fingre  og  6  Tæer,  dernæst  en  Datter  med  6  Fingre 
paa  hver  Haand  og  6  Tæer  paa  højre  Fod,  men  kun  5 
paa  den  venstre;  endelig  fik  han  en  normalt  bygget  Søn. 
Alle  Andrés  Børn  var  normale. 

Hos  Gratio  Kelleia  var  ganske  vist  Variationstilbøje- 
ligheden  meget  udpræget;  men  den  genfindes  iøvrigt  i 
enhver  Del  af  Menneskets  Legeme.  Saaledes  er  Puls- 
aarernes  Forløb  i  høj  Grad  variabelt.  —  Blandt  50  undersøgte 
Mennesker  var  der  ikke  to,  hvis  Fodmuskler  var  nøjagtig 
ens,  og  nogle  af  Afvigelserne  var  meget  betydelige.  Hos 
36  undersøgte  Mennesker  har  man  iagttaget  ikke  mindre 
end  558  Muskelvarieringer.  Hos  et  Menneske  fandt  man 
7  Muskel  variationer,  der  hver  mindede  om  den  Maade, 
hvorpaa  den  tilsvarende  Muskel  er  bygget  hos  visse  Abe- 

arter.  Haand-  og  Armmusklerne  Kan  variere  saa  stærkt, 
at  de  minder  om  lavere  Dyrs  Muskler. 

Det  er  ikke  sjældent,  at  Menneskene  søge  at  efter- 
ligne Naturen  ved  ad  kunstig  Vej  at  danne  Vanskabthed; 
de  vanskaber  saavel  sig  selv  som  Dyr  og  Planter,  og 
undertiden  fæstner  de  ny  Egenskaber  sig.  Slige  Mode- 
Vanskabtheder  forekommer  paa  alle  Kulturtrin.  Hertil 
hører  Udrivning  af  Øjenbrynene  (visse  Dele  af  Afrika), 
Asketnegle  (Kina),  Mishandling  af  Læber,  Næse  og  øren 
(alle  Verdensdele),  Syltilhugning  af  Fortænderne  (Afrika), 
Udhuling  af  Fortænderne  (Malayerne),  Hjærnekassens 
Omformning  (Fladhoved -Indianere),  Damefoden  i  Kina, 
Korsetmidjen  hos  Evropæerne. 

Spørger  man  om  Aarsageme  til  Varieringen,  da  maa 
Svaret  lyde,  at  vi  egentlig  ikke  kender  dem  med  Und- 
tagelse af  enkelte  Tilfælde,  hvor  man  kan  spore  ydre 
Aarsagers  Indflydelse.  Derimod  synes  det  i  mange  Til- 
fælde at  kunne  paavises,  at  en  ny  opstaaet  Egenskab  har, 
hvad  Huxley  kalder  en  utilladelig  Fordel  overfor  den 
Indflydelse,  de  ældre  Egenskaber  besidder.  Selvfølgelig 
har  man  dog  stræbt  at  vinde  nogen  Klarhed  over  de 
nævnte  Aarsager,  hvilket  Darwin  tilstræber  ved  at  inddele 
dem  i  to  store  Hovedgrupper:  L  de  direkte  og  2.  de  in- 
direkte. De  direkte  Betingelser  deler  han  atter  i  to  Grupper: 
a,  de  ydre  Aarsager,  d.  v.  s.  Ændringer  i  Livsbetingel- 
serne, og  b.  de  indre  Aarsager,  d.  v.  s.  Organismens  Natur. 
Han  skønner  endvidere,  at  de  indre  Aarsager  er  de  vigtigste. 
Ved  de  indirekte  Aarsager  forstaar  han  dem,  der  stammer 
fra  Paavirkning  af  Forplantningsorganerne.  Han  mener 
at  kunne  paavise  stor  Lighed  mellem  de  Ændringer,  der 
skyldes  Krysning  af  udprægede  Arter,  og  de,  som  man 
kan  iagttage  hos  alle  Dyr  og  Planter,  der  er  opelskede 
under  ny  og  unaturlige  Betingelser,  og  han  betragter  det 
som  en  Vildfarelse  at  tro,  at  alle  Varieringer  staar  i 
snævert  Forhold  til  Forplantningen.  Dels  kan  nemlig 
Organismens  Natur  være  det  afgørende  —  saaledes  paa- 
virker Forkølelse  Menneskene  forskelligt,  én  faar  Snuei 


Digitized  by  VjOOQ IC 


86 

en  anden  Hoste,  en  tredje  Gigt,  en  fjerde  Betændelse  — , 
dels  kan  ændrede  Livsbetingelser  undertiden  medføre  meget 
udprægede  Virkninger,  dels  kan  endelig  Vane,  Brug  og 
Ikke-Brug  i  mange  Tilfælde  frembringe  betydelige  Virk- 
ninger. Som  Vidnesbyrd  om  Virkningen  af  ændrede 
Livsbetingelser  kan  saaledes  henvises  til  J.  L.  Jensens 
Forsøg  med  rationel  Forkultur  i  Sæddyngen.  De  gennem 
mange  Aar  anstillede  Forsøg  synes  at  vise,  at  ved  Saa- 
kornets  Behandling  med  Overbrusning  af  Ceresbejsning 
eller  ved  Neddypning  i  varmt  Vand  eller  paa  anden 
Maade  stiger  Høstudbyttet  i  høj  Grad.  Behandling  med 
Ceresbejsning  viser,  at  Havre  giver  12,9  \  mer  Kærne  og 
8,8  ^/o  mer  Halm,  og  Forfatteren  beregner,  at  for  hele  det 
danske  Vaarsædsareal  vilde  Merudbyttet  have  en  Værdi  af 
ITVs  Million  Kroner  aarlig,  saafremt  Saakornet  under- 
kastedes rationel  Behandling  før  Saaningen.  Ved  Bejs- 
ningen  nedbringes  Brandaksenes  Antal  til  Vs  af  den 
Mængde,  der  forekommer  i  ubejset  Sæd. 

Ind  under  Spørgsmaalet  om  Varieringsaarsager  drager 
saavel  Darwin  som  Spencer  Inddelingen  af  Variationer  i 
bestemte  og  ubestemte.  „Bestemt"  kaldes  Varieringen, 
„naar  hele  eller  næsten  hele  Afkommet  af  Individer,  der 
gennem  flere  Generationer  har  været  udsatte  for  visse 
givne  Betingelser,  er  blevne  modificerede  paa  samme 
Maade**.  „Ubestemt**  kaldes  den,  naar  dette  ikke  er 
Tilfældet,  og  Variationen  ikke  kan  siges  at  være  ned- 
arvet. Denne  Inddeling  har  dog  tvivlsom  Værdi,  og 
Romanes  har  forsaavidt  Ret  i,  at  Spørgsmaalet,  om  Vari- 
eringen er  bestemt  eller  ubestemt  i  et  givet  Tilfælde,  endnu 
ikke  er  modnet  til  Afgørelse.  Romanes  har  dog  forsøgt 
at  opstille  nogle  almindelige  Principer  for  Varieringens 
Bestem thedsgrad;  han  mener,  at  Nedarvning  og  ydre 
Livsbetingelser  er  de  eneste  virksomme  Faktorer  ved  Dan- 
nelsen af  „bestemte"  Varieringer.  Formentlig  maa  disse 
Faktorer  dog  have  samme  Betydning  for  de  „ubestemte* 
Varieringer.  Darwin  bemærker  med  Hensyn  til  disse 
sidste,  at  de  har  spillet  den  største  Rolle  ved  Dannelsen 

af  vore  Kulturplanter  og  Husdyr.  Alle  de  Forandringer  i 
Bygningsmaaden,  der  optræder,  hvor  mange  Individer  bor 
sammen,  maa,  enten  de  er  store  eller  smaa,  betragtes  som 
Livsbetingelsernes  ubestemte  Indvirkninger  paa  hver  enkelt 
Organisme.  Det  er  denne  individuelle  Varieringstilbøje- 
lighed,  der  af  Weissmann  fremstilles  som  den  eneste  For- 
klaring paa  den  organiske  Omdannelse,  og  som  han  (1893) 
udtrykker  saaledes:  Variering  skyldes  en  varig  Indtræden 
af  ringe  Uligheder  i  Sædplasmets  Ernæring. 

En  nøjere  Paavisning  af  de  Forhold,  under  hvilke 
Variering  opstaar,  gennemføres  sikrest  for  de  laveste  Orga- 
nismers Vedkommende.  Hertil  sigtende  Undersøgelser 
foretoges  af  Haeckel  og  er  senere  med  Held  førte  videre 
af  Bakteriologien.  Man  har  paavist,  at  adskillige  af  disse 
Organismer,  der  udsættes  for  antiseptisk  Paavirkning,  i 
gradvis  stigende  Doser  opnaar  Evne  til  at  leve  og  udvikle 
sig,  selv  under  Paavirkninger,  der  vilde  tilintetgøre  Mulig- 
heden for  Udvikling  hos  ikke  akklimatiserede  Organismer. 
Man  har  paavist,  at  en  saadan  Tillæmpelse  efter  Omgivel- 
serne har  arvelig  Værdi.  Varige  Forandringer,  der  skyldes 
gradvis  Ændring  af  Livsbetingelserne,  forekommer  saavel 
med  Hensyn  til  Organismernes  Funktion  som  til  deres 
Form.  I  Almindelighed  foregaar  Bakteriernes  Tillæmpelse 
til  Omgivelserne  langsomt  og  gradvis;  men  det  er  paavist, 
at  en  forbigaaende  fysisk  Paavirkning  kan  fremkalde  varige 
Tillæmpelser.  Man  har  dernæst  paavist  tilsvarende  For- 
hold hos  Husdyr  og  Kulturplanter;  heller  ikke  hos  dem 
er  Organismens  Tilstand  uforanderlig;  det  er  stedse  en 
Fornyelses-  og  Udviklingstilstand. 

Afkommets  Variering  fører  ikke  altid  fremad;  den 
kan  ogsaa  føre  tilbage  til  uheldige  Nydannelser  eller  til 
tidligere  Udviklingstrin.  Det  vilde  være  utroligt,  siger 
Darwin,  at  ikke  mindre  end  7  af  Menneskets  Muskler 
kunde  komme  til  at  ligne  visse  Abers,  saafremt  der  ikke 
var  et  Slægtskabsforhold  mellem  dem.  Men  er  der  et 
saadant,  da  kan  man  ikke  anføre  nogen  rimelig  Grund 
imod  den  omtalte  Lighed,  saalidt  som  imod,  at  hos  Hesten 

og  hos  Æslet  mørktfarvede  Striber  pludseligt  kan  vise  sig 
paa  Ben  og  Skuldre  efter  et  Mellemrum  af  hundrede  eller 
maaske  af  tusinde  Slægtled.  Hvadenten  en  Variering 
fører  fremad,  eller  den  fører  tilbage,  saa  maa  det  betragtes 
som  sikkert,  at  den  har  en  Aarsag,  og  denne  Aarsag  maa 
søges  i  den  almindelige  Natursammenhæng.  Variations- 
dannelsen  bevirker,  at  Fremtiden  ikke  bliver  en  død 
Gengivelse  af  Fortiden;  den  fører  til  Individualisering,  til 
Fremkomsten  af  ny  Former  og  derved  ogsaa  til  Frem- 
komsten af  ny  Former  for  Kamp-  og  Allianceforholdene. 

KAPITEL  V 
LÆRENS  BEGRUNDELSE 

(Sluttet) 


IV.    NEDARVNING 

Undersøgelserne  om  Varieringstilbøjelighedens  Aar- 
sager  kan  ikke  skilles  fra  Undersøgelserne  om  Arveligheds- 
forholdene. Begrebet  Arv  har  i  Udviklingslæren  en  anden 
Betydning  end  i  Retsvidenskaben;  i  hin  betragtes  Arve- 
overførelsen ikke  som  en  Ompostering  fra  et  til  et  andet 
Menneskes  Regnskab,  men  som  en  Fordobling  nf  Værdi- 
erne. Naar  et  Barn  arver  sin  Faders  Gaard,  da  har  denne 
mistet  Gaarden;  men  fordi  et  Barn  arver  sin  Faders  Haand 
eller  sin  Moders  Godhed,  har  Forældrene  ikke  derfor 
mistet  vedkommende  legemlige  eller  sjælelige  Ejendomme- 
lighed. Den  biologiske  Nedarvning  staar  i  snævert  For- 
hold til  Formeringen,  idet  ogsaa  den  bestaar  i  en  Ud  bred- 
ning eller  Udspredning  af  Egenskaber,  hvorved  disses 
Eksistens  sikres  udover  det  enkelte  Individs  Levealder. 

Samtlige  de  Egenskaber,  som  en  Organisme  besidder, 
siges  enten  at  være  overførte  til  den  fra  Forældrene  eller  at 
være  erhvervede  af  den  selv.  De  Betingelser,  der  bestemmer 
Arveoverførelsen  er  ikke  forskellige  fra  de  Betingelser,  der 
bestemmer  de  erhvervede  Egenskaber.  Slet  og  ufuld- 
kommen Ernæring  giver  slet  og  ufuldkommen  Arbejdsevne. 
Forøges  Næringsmidlernes  Godhed  og  deres  Mængde,  da 
kan  et  sløvt  Individ  blive  friskere,  et  opfarende  blive  mere 

omgængeligt.  Paa  mange  Punkter  kan  Opdragelse  til  en 
vis  Grad  erstatte  mindre  heldige  Ernæringsforhold;  gennem 
Opdragelse  kan  en  Mængde  Organer  hærdes  og  styrkes. 
Det  viser  sig  dog,  at  selv  om  Børn  i  samme  Familie  faar 
samme  Næring  og  tilnærmelsesvis  samme  Opdragelse,  gaar 
i  samme  Skole,  har  fælles  Glæder  og  Sorger,  er  under 
Paavirkning  af  Tonen  i  det  fælles  Hjem,  saa  har  de  dog 
ikke  samme  Anlæg,  Egenskaber  og  Interesse.  Arven  har 
været  forskellig,  fordi  de  legemlige  og  sjælelige  Forhold, 
der  paavirkede  Forældrene  før  og  under  Undfangelsen,  og 
de  Forhold,  der  paavirkede  Moderen  under  Svangerskabet, 
var  forskellige. 

Hvad  disse  sidste  angaar,  er  det  klart,  at  det  Barn, 
der  fødes  af  en  Kvinde,  som  skærmes  mod  Livets  Tryk, 
omgives  af  gode  Forhold,  af  kærlige  og  varsomme  Men- 
nesker, forsynes  med  rigelig  Næring  og  ikke  overanstrænges, 
næppe  kommer  til  Verden  med  samme  Livsforudsætninger 
som  det  Barn,  der  fødes  af  samme  Kvinde  nogle  Aar 
senere,  naar  Sygdom,  Fattigdom,  Sorg  og  Bitterhed  har 
forandret  alle  hendes  Omgivelser  og  hende  selv.  Man  vil 
ikke  kunne  vente,  at  et  Barn,  der  er  født  af  Forældre, 
som  er  svækkede  paa  Legem  og  Sjæl,  skal  besidde  samme 
Egenskaber  som  det,  der  er  født  af  aandelig  og  legemlig 
sunde  Forældre.  For  godt  en  halv  Snes  Aar  siden  iagttog 
man  paa  de  franske  Udskrivningssessioner,  at  de  unge 
Mænd,  der  under  Krigen  1870—71  var  fødte  i  Distrikter, 
hvor  Kampene  havde  været  stærke  og  langvarige,  eller 
hvor  de  fjendtlige  Tropper  længere  Tid  havde  opholdt  sig, 
at  disse  unge  Mænd  var  uskikkede  til  Krigstjeneste. 
Samtidig  mindedes  man,  at  Arbejderbefolkningen  i  Paris 
kaldte  vanskabte  og  aandssvage  Børn  for  „Belejringens 
Børn"  eller  „Kommunens  Børn",  som  om  man  antog,  at 
der  var  en  Forbindelse  mellem  Belejringen  af  Paris  og 
Børnenes  svækkede  Tilstand.  De  foretagne  Undersøgelser 
viste,  at  en  enkelt  Læge  i  sit  Klientel  havde  91  Børn,  der 
var  Fostre  under  Byens  Belejring,  af  disse  var  de  63  Van- 
skabninger paa  Legem   eller  paa  Sjæl.     En  hel   Række 

andre  Læger  fremdrog  tilsvarende  Tal  fra  deres  Praksis. 
Enhver  ved,  at  i  en  belejret  By  stiger  Drikfældigheden,  at 
Belejringen  af  Paris  medførte  Mangel  paa  Levnetsmidler,  at 
enhver  Belejring  medfører  Angst,  Sorg,  Skræk  og  hæftige 
Sindsbevægelser.  Hvis  nu  en  svanger  Kvinde,  hvis  Mod- 
standskraft i  Forvejen  er  ringe,  udsættes  for  Nærings- 
mangel og  for  en  uafladelig  sjælelig  Oprevethed,  da  paa- 
virkes hun  let  saa  stærkt,  at  Paavirkningen  strækker  sig 
til  Fostret,  der  som  Minde  om  Krigen  fødes  med  en  Arv, 
for  hvilken  det  under  andre  Forhold  var  blevet  skaanet. 

Arven  grundlægges  ikke  blot  i  Fostertilstanden,  ogsaa 
Forældrenes  Tilstand  i  Undfangelsesøjeblikket  synes  at 
have  Betydning  for  den.  Man  paastaar  i  hvert  Tilfælde, 
at  Børn,  der  avles  under  en  Rus,  ofte  har  betydelige 
Mangler  i  deres  Nervesystem,  at  de  viser  Tilbøjelighed  til 
Idioti,  Ligfald  og  anden  Sygelighed.  Ret  almindelig  er 
ligeledes  den  Tro,  at  Elskovsbørn  er  de  stærkeste. 

De  fleste  Arvelighedsbetingelser  strækker  sig  imidler- 
tid længere  tilbage  end  til  Undfangelsen.  Den  Maade, 
hvorpaa  Forældrene  før  Ægteskabet  har  ført  deres  Liv, 
kan  blive  bestemmende  for  Barnets  Egenskaber.  En  Mand 
og  en  Kvinde,  der  grundig  har  ødelagt  Nervesystemet  ved 
Drik  eller  paa  anden  Maade,  har  næppe  den  Mulighed  for 
at  overlade  Børnene  saa  sunde  Nerver,  som  et  kraftigt  og 
sundt  Par  Mennesker  har  Udsigt  til  at  overlade  deres 
Børn.  5te  Marts  1888  fremlagdes  i  det  franske  Viden- 
skabernes Akademi  en  Afhandling  over  en  Række  Forsøg, 
der  var  foretagne  med  Hunde.  Alle  Forsøgene  viste,  at 
hvis  Hunden  under  Drægtigheden  eller  forud  for  den 
hyppigt  berusedes,  saa  blev  Hvalpene  lidet  levedygtige,  og 
deres  Hvalpe  igen  var  saa  at  sige  slet  ikke  levedygtige. 
Det  svækkede  Helbred,  med  hvilket  Forældrene  møder 
ved  Parringen,  kan,  som  dette  sidste  Eksempel  viser, 
skyldes  medfødt  Sygelighed,  der  tilmed  kan  stamme  fra 
Bedsteforældrenes  eller  fra  Oldeforældrenes  Livsførelse. 

Alle  de  forskellige  Omstændigheder,  der  bliver  be- 
stemmende for  det  enkelte  Menneskes  normale  eller  ab- 


Digitized  by  VjOOQ IC 


92 

norme  Udvikling,  men  som  aldrig  har  virket  direkte  paa 
Individet  under  eller  efter  dets  Fostertilstand,  opfatter  vi  for 
Kortheds  Skyld  som  én  samlet  Aarsagsmasse.  De  Egen- 
skaber, der  skyldes  denne,  plejer  man  at  kalde  nedarvede. 
Blandt  141  Patienter,  hos  hvilke  Sallier  paaviste  arvelig 
Alkoholisme,  kunde  Arven  i  93  Tilfælde  føres  tilbage  til 
Forældrene,  hvor  den  varerhvervet;  i  10  Tilfælde  til  Bedste- 
forældrene og  i  3  Tilfælde  til  Oldeforældrene. 

Det  nedarvedes  Oprindelse  er  ikke  altid  saa  iøjne- 
faldende som  hos  „Belejringens  Børn";  i  det  hele  taget 
behøver  Arven  ikke  at  ytre  sig  paa  samme  Maade  hos 
Afkommet  som  hos  Forældrene.  Af  den  Grund  plejer 
man  at  skælne  mellem  to  Slags  Nedarvning:  den  ensartede 
og  den  uensartede.  Ensartet  Arvelighed  bestaar  i,  at  ved- 
kommende Ejendommelighed  optræder  paa  samme  Maade 
i  det  yngre  Slægtled  som  i  det  ældre,  hvor  den  grund- 
lagdes. Optræder  Arveo  derimod  paa  anden  Maade,  da 
kaldes  den  uensartet.  Naar  t.  Eks.  en  Drankers  Børn 
bliver  skeløjede,  eller  lider  af  Krampe  eller  af  Lyst  til  at 
stjæle,  eller  af  Løgnagtighed,  medens  ingen  af  Delene  var 
Tilfældet  med  Forældrene,  da  er  Arven  uensartet.  Arven 
optræder  nemlig  som  Disposition,  i  det  nævnte  Tilfælde 
som  sygelig  Svækkelse,  og  den  kan  udformes  forskelligt 
af  Livsforholdene.  Disse  Livsforhold  kan  tilmed  være  af 
den  Beskaffenhed,  at  de  modvirker  Udformningen  af  en 
bestemt  Egenskab,  uagtet  Anlæget  til  denne  gør  sig  saa 
stærkt  gældende,  at  det  kan  overføres  til  næste  Slægtled, 
hvor  det  maaske  finder  gunstigere  Vækstbetingelser.  Ved- 
kommende Egenskab  kan  da  udfolde  sig,  og  Barnebarnet 
kan  saaledes  komme  til  at  ligne  eller  minde  om  én  af 
Bedsteforældrene.  I  slige  Tilfælde  taler  man  om  springende 
Nedarvning,  Atavisme.  Den  videre  Udvikling  af  Arvelig- 
hedslæren vil  blive  givet  i  et  senere  Kapitel. 

Mellem  den  uensartede  Nedarvning  og  Variations- 
dannelse  er  ingen  Kløft;  disse  to  Livsytringer  glider  over 
i  hinanden.  Variationsdannelsen  kan  bero  paa  uensartet 
Arvelighed,  men  den  kan  ogsaa  bero  paa  rent  personlige 

Oplevelser,  hvilket  med  andre  Ord  vil  sige,  at  Grænsen 
mellem  de  nedarvede  Egenskaber  og  de  erhvervede  kun 
er  en  Begrebsgrænse,  og  ikke  nogen  Naturgrænse.  Ingen 
vil  kunne  afgøre,  hvormeget  der  hos  „Belejringens  Børn" 
er  arvet  og  hvormeget  der  er  erhvervet  Sygelighed.  Ogsaa 
Grænsen  mellem  ensartet  og  uensartet  Arvelighed  er  kun- 
stig; ti  Ensartethed  mellem  Forældre  og  Børn  er  ikke 
absolut  Den  yderste  Grænse  for  Nedarvningsmulighed  er 
Fødselsøjeblikket;  efter  endt  Fødsel  kan  ingen  yderligere 
Arveoverførelse  finde  Sted.  Derimod  behøver  Fødsels- 
øjeblikket paa  ingen  Maade  at  være  Begyndelsesgrænsen 
for  Erhvervelsesmulighed. 

Denne  Mangel  paa  skarpe  Grænser  mellem  Livs- 
ytringerne vanskeliggør  Definitionen  af  Begrebet  Arvelighed 
udover  den  Kendsgærning,  at  tidligere  Dannelser  gentager 
sig  hos  Efterkommerne.  Undertiden  ændres  de  hos 
disse  under  Livsforholdenes  Indflydelse.  Hvis  det  ene 
Slægtled  omdannes  efter  det  andet,  da  kan  Omdannelserne 
langsomt  ophobes,  og  hver  Ændring  viser  sig  da  sædvanlig 
i  den  individuelle  Udvikling  desto  flygtigere,  jo  flere  Om- 
dannelser der  senere  er  foregaaet. 

KAPITEL  VI 
LÆREN  OH  DEN  NATURLIGE  UDVÆLGELSE 


Jirasmus  Darwin  havde  en  Søn  ved  Navn  Robert 
Waring  Darwin.  Hans  Liv  er  ligesom  Faderens  skildret 
af  en  Dame,  og  Familien  er  utilfreds  med  begge  Skildringer. 
Om  R.  W.  Darwin  hedder  det,  at  han  ligesom  Faderen 
var  en  Grovspiser,  der  spiste  en  Gaas  saa  let  som  en 
Agerhøne.  Saa  meget  er  sikkert,  at  han  var  meget  høj, 
bredskuldret  og  svær.  Ogsaa  han  var  Læge;  men  efter- 
haanden  blev  Dørene  i  Patienternes  Boliger  ham  for  trange. 
Trapper  og  Gulve  kunde  ikke  altid  bære  ham;  han  led- 
sagedes derfor  paa  sine  Sygebesøg  af  en  Tjener,  hvis 
Hverv  det  var  at  undersøge,  om  Lokaliteterne  var  saa 
paalidelige,  at  Lægen  kunde  betræde  dem.  Han  var  elsket 
af  Patienterne;  af  nogle  paa  Grund  af  hans  strænge  Be- 
falinger, af  andre  paa  Grund  af  hans  morsomme  Indfald; 
men  selv  kom  han  aldrig  til  at  holde  af  sin  Livsstilling. 
Han  kunde  ikke  taale  at  se  et  Menneske  bløde;  den  blotte 
Tanke  om  en  Operation  kunde  gøre  ham  syg.  Han  var 
totalafholdende;  en  skarp  Iagttager;  dannede  sig  en  Teori 
om  næsten  alt,  der  hændte;  var  absolut  Kætter  i  religiøs 
Henseende;  han  elskede  Børn,  og  han  havde  Faderens 
Sans  for  mekaniske  Opfindelser.  Han  fødtes  1766  og 
døde  1848.  30  Aar  gammel  ægtede  han  en  fin,  mild, 
sympatetisk  Kvinde,  der  bragte  ham  en  betydelig  Medgift; 
selv  var  han  forsigtig  i  Pengesager,  og  efterlod  Børnene 

en  betydelig  Formue.  Han  var  meget  elsket  af  sine  Børn. 
Charles  Darwin  talte  ofte  om  ham  og  anfører  hans  Ud- 
talelser; kun  én  Gang  var  der  en  Mislyd  mellem  Fader 
og  Søn,  idet  Faderen  om  den  senere  saa  berømte  Søn 
havde  ytret:  „du  duer  ikke  til  andet  end  til  at  jage  og 
fange  Rotter,  og  du  vil  blive  en  Skam  for  dig  selv  og 
for  hele  din  Slægt."  Profetien  slog  ikke  til;  det  synes 
vanskeligt  at  bedømme  Børns  Udviklingsmuligheder.  Vi 
minder  saaledes  om  Herbert  Spencer,  der  ikke  egnede  sig 
til  at  blive  Student  (S.  7—8),  om  Linné,  der  havde  Van- 
skelighed ved  at  blive  det  (S.  II),  og  om  den  Moder,  der 
sagde  om  sit  Barn:  „han  er  en  godmodig  Fyr,  men  et 
ualmindelig  daarligt  begavet  Barn."  Dette  Barn  hed  David 
Hume;  han  blev  en  af  Verdens  betydeligste  Tænkere. 

Blandt  R.  W.  Darwins  Børn  blev  Charles  Darwin  den 
mest  bekendte.  Han  blev  født  i  Shrewsbury  12te  Februar 
1809  og  døde  i  Kent  19de  April  1882.  I  Westminsters 
Abbedi  ligger  han  begravet  i  Nærheden  af  Newton.  Den 
Hjærtensgodhed,  der  prægede  Faderen,  traadte  ogsaa  tidligt 
frem  hos  Sønnen.  Han  fandt  det  urigtigt  at  dræbe  In- 
sekter og  samlede  derfor  kun  de,  der  var  døde;  han  holdt 
meget  af  at  fiske,  men  satte  aldrig  en  levende  .Orm  paa 
Krogen;  han  samlede  Æg,  men  tog  kun  ét  af  hver  Rede. 
Kun  én  Gang  tog  han  alle  Æggene,  men  han  fortrød 
det  længe  efter.  Ogsaa  Faderens  livlige  Fantasi  havde 
han  arvet.  Engang  fortalte  han  en  anden  Dreng,  at  han 
kunde  frembringe  forskelligt  farvede  Blomster  ved  at  vande 
dem  med  visse  farvede  Vædsker;  en  anden  Gang  skjulte 
han  i  en  Busk  nogle  Frugter,  som  han  selv  havde  plukket 
af  Træerne,  hvorefter  han  løb  op  og  fortalte,  at  han  havde 
fundet  en  Bunke  stjaalen  Frugt.  —  Allerede  da  han  er  8 
Aar  gammel,  lægger  han  sig  efter  at  huske  Plantenavne 
og  at  samle  alle  Slags  Ting,  som  Skaller,  Mønter,  Mine- 
raller; dog  søgte  han  ikke  at  klassificere  dem,  men  kun 
at  huske  deres  Navne. 

Han  var  ikke  nogen  flink  Skoledreng;  hans  Sprog- 
begavelse var  kun  ringe,  og  han  erstattede  den  ikke  med 

Skoleflid.  Han  brugte  Skoleaarene  —  de  endte  1825  — 
til  at  læse  Shakespeares,  Thomsons,  Byrons  og  Walter 
Scotts  Værker.  Han  blev,  fordi  „han  ikke  gjorde  Frem- 
gang", tidligere  end  sædvanligt  udtaget  af  Skolen  og 
sendt  til  —  Universitetet.  Her  læste  han  Bedstefaderens 
„Zoonomia"  uden  at  blive  paavirket  af  den.  Han  hørte 
ogsaa  megen  Tale  om  Lamarck,  uden  at  det  gjorde  Ind- 
tryk paa  ham,  medmindre,  siger  han,  slig  Paavirkning  har 
kunnet  holde  sig  ubevidst  og  har  begunstiget  min  Frem- 
sættelse af  Læren  under  en  anden  Form  i  „Arternes  Op- 
rindelse". 

Da  det  var  blevet  bestemt,  at  han,  Søn  og  Sønnesøn 
af  to  erklærede  Fritænkere,  skulde  være  Præst,  sendtes 
han  til  Cambridge,  men  maatte  forinden  have  en  Privat- 
lærer, da  han  havde  glemt  alle  sine  Skolekundskaber  lige 
til  nogle  af  de  græske  Bogstaver.  Han  læser  da  Biblen 
og  nogle  teologiske  Værker,  og  han  er  endnu  paa  sin 
Rejse  om  Jorden  ortodoks.  I  Diskussioner  med  Skibets 
Officerer  citerer  han  „til  Morskab  for  disse"  Biblen  som 
uimodsigelig  Autoritet.  I  Cambridge,  hvor  han  opholdt 
sig  i  tre  Aar,  vaktes  hans  Sans  for  Musik  og  Malerkunst; 
derimod  fandt  han  det  umuligt  at  faa  nogen  Mening  i 
Algebraens  Begyndelsesgrunde.  Han  samlede  Insekter, 
red,  skød,  jagede  og  spillede  Kort.  I  Begyndelsen  af  1831 
tog  han  sin  Grad,  og  et  Par  Maaneder  efter  begynder 
Forhandlingerne  om  Rejsen  med  „Beagle"  omkring  Jorden. 
Rejsen  varede  fra  27de  Decbr.  1831  til  6te  Oktbr.  1836. 
Under  denne  Rejse  modnedes  han;  han  havde  aldrig  været 
doven,  men  hans  Flid  gik  mer  og  mer  over  til  den  Ud- 
holdenhed, der  formaar  at  skabe  noget  ud  af  ethvert  paa- 
begyndt Arbejde.  Særlig  havde  hans  Opmærksomhed 
ligefra  Barndommen  været  rettet  mod  al  Bevægelse  og 
Forandring;  han  „holdt  øje  med  al  Bevægelse  ligefra  et 
Insekts  til  et  Jordskælvs".  Hans  første  Opdagelse  og  første 
videnskabelige  Afhandling  angik  Bevægelse,  og  noget  af 
det  sidste,  han  skrev,  er  et  Overraskelses-Udbrud  over,  at 
Carlyle   „mente  det  ganske  latterligt  at  bryde  sig  om  en 

Isbræ  bevægede  sig  lidt  hurtigere,  lidt  langsommere,  eller 
om  den  i  det  hele  taget  bevægede  sig".  Paa  denne  Rejse 
havde  han  uafladelig  Lejlighed  til  at  overbevise  sig  om, 
hvor  lidt  de  da  herskende  Udviklingsteorier  var  i  Stand 
til  at  forklare  de  utallige  Tilfælde  af  organiske  Tillæmpel- 
ser,  og  han  fandt  det  uheldigt  at  opstille  nogen  Teori 
om  Arternes  Foranderlighed,  før  man  fik  en  Forklaring 
paa  disse  Tillæmpelser.  Denne  Forklaring  fik  kan  i  Ok- 
tober 1838  ved  Læsningen  af  Malthus'  ovenfor  omtalte 
Bog.  Da  Rejsen  var  endt,  bosatte  han  sig  i  London, 
og  der  begyndte  han  i  Juli  1837  at  samle  Vidnesbyrd  om 
Arternes  Oprindelse.  20  Aar  fortsatte  han  dette  Arbejde, 
og  det  holdt  ham  oppe  til  Trods  for  Følgerne  af  den  kro- 
niske Søsyge,  hvoraf  han  havde  lidt  under  hele  Rejsen. 
1844  nedskrev  han  et  kort  Omrids  af  sin  Lære,  en  Af- 
handling paa  230  Sider,  og  paalagde  sin  Hustru  at  an- 
vende 400  f  paa  Udgivelsen  af  denne  Afhandling,  saa- 
fremt  han  døde.  Senere  begyndte  han  efter  sine  Ven- 
ners Tilskyndelse  at  udarbejde  en  udførlig  Fremstilling. 
Dette  Arbejde  var  endnu  ikke  fuldført,  da  han  i  Juni  1858 
modtog  A.  R.  Wallaces  Manuskript  om  Varieteternes  Til- 
bøjelighed til  at  fjærne  sig  fra  den  oprindelige  Type.  I 
dette  Manuskript  fandt  Darwin  sin  egen  for  Wallace  gan- 
ske ukendte  Lære  saa  godt  som  Punkt  for  Punkt,  og  nu 
besluttede  han  sig  endelig  til  at  udgive  sin  Bog  om  Ar- 
ternes Oprindelse,  der  dog  kun  er  et  forkortet  Uddrag  af 
det  Værk,  hvorpaa  han  saa  mange  Aar  havde  arbejdet. 
Den  udkom  24de  November  1859.  Charles  Darwin  havde 
allerede  dengang  en  betydelig  Forfatterbane  at  se  tilbage 
paa.  —  1868  udkom  det  udførligere  Værk  „Dyrs  og  Plan- 
ters Variering  under  Dyrkning  og  Tæmning"  og  1871 
„Menneskets  Afstamning  og  Parringsvalget".  Han  ved- 
blev at  være  en  flittig  Forsker,  til  Døden  indtraf  og  bort- 
rev en  Mand,  for  hvem  de  fleste  maatte  nære  Beundring 
og  alle  maatte  nære  Højagtelse. 

Som  den  ledende  Grunddrift  i  David  Humes  Liv  var 
litterær    Ærgærrighed,     saaledes    var    videnskabelig    Ær- 

gærrighed  den  ledende  Grunddrift  hos  Charles  Darwin. 
Han  vidner  selv:  „jeg  var  altid  ærgærrig  efter  at  indtage 
en  smuk  Plads  blandt  Videnskabens  Mænd",  j^min  Kær- 
lighed til  Naturvidenskaben  blev  meget  fremskyndet  ved 
den  Ærgærrighed  at  blive  anset  af  mine  Kolleger".  Uag- 
tet han  stedse  vedblev  at  indsamle  et  uhyre  Stof  af  Kends- 
gæminger,  saa  var  denne  Indsamling  for  ham  dog  ikke  Maa- 
let;  de  enkelte  Kendsgærninger  fik  i  hans  øjne  kun  Værdi, 
naar  de  bidrog  til  at  fremsætte  og  belyse  en  Teori,  og 
hans  videnskabelige  Storhed  bestod  da  ogsaa  i,  at  han 
kunde  forene  Kendsgærningerne  under  almindelige  Syns- 
punkter, der  aldrig  vil  kunne  opfattes  som  tomme  Fan- 
tasterier, men  bæres  oppe  af  en  overlegen  Viden. 

Hos  de  tre  her  omtalte  Slægtled  af  Familien  Darwin 
møder  os  en  fuldendt  Hæderlighed,  stor  Intelligens  og 
Flid,  en  dyb  Følelse  for  Hjemmet  og  en  stigende  Sjæls- 
storhed med  Sans  for  Livets  blide  og  mildnende  Magter. 
Ved  Dannelsen  af  Læren  om  den  organiske  Udvikling 
indtager  Bedstefaderen  og  Sønnesønnen  en  central  Stil- 
ling; mange  har  rettet  Angreb  paa  denne  Lære,  men  ingen 
Forfatter  af  nogen  Betydning  har  angrebet  Charles  Darwin. 


Af  de  i  Kap.  II-V  anførte  Kendsgærninger,  der  dan- 
ner Grundlaget  for  Læren,  synes  man  med  Rette  at  kunne 
drage  følgende  Slutninger:  da  det  allerstørste  Antal  Kiniy 
^S  og  Unger  maa  gaa  til  Grande,  og  da  samtlige  en- 
kelte  Individer  indenfor  samme  Art  afviger  fra  hver- 
andre i  Bygning  og  Egenskaber,  og  da  hele  Naturen 
udgør  en  stor  sammenhængende  Kæde,  saa  vil  de  Indi- 
vider gaa  først  til  Grunde,  hvis  Variering  udsætter  dem 
for  de  fleste  Farer  og  skaffer  dem  den  mindste  Hjælp 
fra  Omverdenen,  Derimod  vil  de  Individer,  hvis  Va- 
riering sætter  dem  bedre  i  Stand  til  at  bøje  sig  under 
de  omgivende  Forhold,  have  bedre  Udsigt  til  at  klare  sig^ 

idet  de  kan  drage  en  Nytte  af  Forholdene^  som  de  uhel^ 
digt  varierede  ikke  kan,  I  Kraft  af  Kamp--  og  Alliance- 
forholdene i  Naturen  foregaar  der  da  en  uafladelig  Ud- 
vælgelse  af  de  til  de  givne  Forhold  bedst  egnede  Individer 
—  hvilket  Charles  Darwin  kalder  „den  naturlige  Ud- 
vælgelse" eller  „Kvalitetsvalget".  —  Da  denne  naturlige 
Udvælgelse  beskytter  visse  nydannede  Egenskaber,  og  da 
disse  gennem  Nedarvning  kan  overføres  til  kommende 
Slægtled,  hvor  de  kan  forøges,  saa  kommer  Organis- 
merne mere  og  mere  til  at  adskille  sig  fra  Stamfor- 
merne, idet  de  vanskeligt  kan  bevare  disse  Egenskaber, 
saafremt  den  Natur  sammenhæng,  under  hvilken  de  ud- 
vikler  sig,  frembyder  andre  Forhold,  end  den  gjorde 
paa  Stamformernes  Tid. 

Man  vil  næppe  kunne  vente,  at  et  nyt  Begreb  som 
Begrebet:  den  naturlige  Udvælgelse  eller  Kvalitetsvalget 
første  Gang  det  anvendes  skal  have  faaet  en  saa  fyldig 
Afgrænsning,  at  der  ikke  kan  opstaa  nogen  Meningsfor- 
skel med  Hensyn  til  dets  heldigste  Anvendelse.  Da  det 
er  Charles  Darwin,  der  har  skaffet  Begrebet  Plads  i  Viden- 
skaben, bør  man  for  at  forstaa  dets  Indhold  først  se, 
dels  hvad  han  forstaar  derved,  dels  hvilken  Rolle  han  til- 
lægger det.  I  Bogen  „Om  Arternes  Oprindelse  ved  Kva- 
litetsvalg, eller  om  de  heldigst  stillede  Formers  Sejr  i 
Kampen  for  Tilværelsen"  skriver  han:  „I  det  uhyre  Antal 
Variationer  fremkommer  engang  imellem  nogle,  der  er  til 
Nytte  i  den  individuelle  Kamp  for  Tilværelsen,  og  sker 
dette,  er  der  da  nogen  Grund  til  at  betvivle,  at  de  Indi- 
vider, der  er  om  end  aldrig  saa  lidt  heldigere  stillede  end 
de  andre,  at  de  har  mest  Udsigt  til  at  blive  i  Live  og 
formere  sig?  Paa  den  anden  Side  kan  vi  være  temmelig 
sikre  paa,  at  en  Variation,  der  i  nok  saa  ringe  Grad  er 
skadelig  for  Individet,  næppe  vil  faa  Lov  til  at  vise  sig  i  ret 
mange  Slægtled.  Denne  Bevaring  af  de  Individet  gavnlige 
Variationer  og  Tilintetgørelse  af  de  for  Individet  uheldige 
Variationer  kalder  jeg  Naturens  Kvalitetsvalg".  Endvidere 
skriver  han:    „Da  hver  Art  tiltager  i  Antal  i  geometrisk 

Progression,  da  de  organiske  Væsners  Forhold,  dels  deres 
indbyrdes  Forhold,  dels  deres  Forhold  til  Livsbetingelserne, 
er  uendelig  indviklet,  vilde  det  være  underligt,  om  der 
aldrig  fremkom  Variationer,  der  var  nyttige  for  hvert  en- 
kelt Væsen.  Sker  det,  da  vil  slige  Væsner  have  størst 
Udsigt  til  at  blive  bevarede  i  Kampen  for  Tilværelsen,  og 
paa  Grund  af  Arvelighedens  stærke  Lov  vil  de  frembringe 
Afkom,  der  er  ligesaa  heldigt  stillet  som  de  selv.  Dette, 
at  de  heldigst  indrettede  leve  eller  bevares,  har  jeg 
kaldt  Kvalitetsvalget«. 

Disse  Definitioner,  der  fastslaar  Kvalitetsvalget  som 
bestaaende  i  Natursammenhængens  bevarende  eller  øde- 
læggende Indflydelse  paa  nyopdukkende  Varieringer,  til- 
spidses ikke  sjældent  af  Ch.  Darwin  paa  ensidig  Maade. 
Ifølge  Definitionerne  optræder  Læren  om  Kvalitetsvalget 
som  en  Lære  om  Nytte,  og  specielt  om  Nytten  af  gen- 
nem Tillæmpning  at  drage  den  størst  mulige  Fordel  af 
Forholdene.  Ved  at  fastholde  dette  frigøres  vi  straks  for 
to  Misforstaaelser,  der  oftere  er  fremkomne;  ifølge  den 
ene  af  disse  skulde  Læren  om  Kvalitetsvalget  være  en 
Lære,  der  forklarede  samtlige  Egenskabers  Fremkomst 
Ifølge  den  anden  Misforstaaelse  skulde  Læren  om  Kvali- 
tetsvalget være  en  Lære  om  den  eneste  Aarsag  til  Ar- 
ternes Dannelse.  Intet  af  dette  var  Darwins  Mening; 
han  fremsatte  sin  Lære  om  Kvalitetsvalget  som  en  for- 
staaelig  Forklaring  af  Tillempelses-Fænomenerne,  som  en 
Forklaring,  der  i  al  Korthed  indeholdt  Loven  om  den  or- 
ganiske Udvikling  i  de  simple  Ord:  „tiltag,  varier,  lad  den 
stærkeste  leve  og  den  svageste  dø**.  Den  stærkeste  er 
imidlertid  den,  der  kan  drage  den  største  Nytte  af  Om- 
givelserne, af  Natursammenhængen.  En  saadan  Lære  om 
Nytte  maatte  nødvendigvis  komme  i  Strid  med  den  tid- 
ligere herskende  Lære  om  Formaal. 

Det  er  ikke  uden  Interesse  at  bemærke,  at  det  19de 
Aarhundrede,  der  sejrrigt  gennemførte  en  Nyttemoral,  og- 
saa  tyr  til  Nyttebegrebet  for  at  finde  en  frugtbar  Forkla- 

ring' af  de  biologiske  Ejendommeligheder.  Saa  at  sige 
paa  samme  Tid  som  Stuart  Miil  udarbejdede  sin  „Nytte- 
eller Lykkemoral",  udarbejdede  Ch.  Darwin  sin  Lære  om 
den  naturlige  Udvælgelse.  Saavel  i  Etiken  som  i  Biolo- 
gien havde  man  tidligere  lidt  under  en  vanskelig  Lære  om, 
at  der  var  et  Formaal  eller  en  Hensigt  med  alt,  der  eksi- 
sterer, og  med  alt,  der  sker,  og  Videnskabens  Opgave 
maatte  da  blive  i  hvert  enkelt  Tilfælde  at  paavise  dette 
Formaal.  I  Stedet  for  de  etiske  Formaal,  der  var  fastsatte 
af  en  overjordisk  Vilje,  satte  Nyttemoralen  etiske  Bevæg- 
grunde, der  dels  skabes  af  vor  egen  Vilje,  dels  nedarves 
som  udviklede  af  tidligere  Slægtleds  Sindelag.  I  Stedet  for 
de  Formaal,  som  det  tidligere  var  Naturforskernes  Opgave 
at  paavise,  bliver  det  nu  Opgaven  at  paavise  Aarsager. 
Man  betragter  det  som  givet,  at  Selvopholdelseskampen 
overalt  føres  saaledes,  at  Egenskaber,  der  under  den  givne 
Natursammenhæng  er  til  Skade  for  Individet,  vil  hæmme 
dets  Modning  og  Vækst,  hvorimod  Egenskaber,  der  un- 
der samme  Forhold  er  til  Gavn  for  Individet,  vil  mulig- 
gøre den.  Er  dette  rigtigt,  da  kommer  Selvopholdelses- 
kampen til  at  føre  til  Fremskridt  i  Organisation^  forudsat 
Afkommet  ved  Variering  er  kommen  i  Besiddelse  af  Ejen- 
dommeligheder, der  er  nyttigere  end  de,  som  Forældrene 
besad;  til  Forandring  i  Organisation,  forudsat  Varierin- 
gen  ikke  forskyder  Nyttegraden,  og  til  Undergang,  forud- 
sat Varieringen  er  skadelig.  Foregaar  der  tilmed  Æn- 
dringer i  den  omgivende  Natur,  da  vil  disse  medføre  For- 
skydning af  Kamp-  og  Allianceforholdene  og  dermed  af 
de  organiske  Egenskabers  positive  Værdi.  —  Ud  fra  dette 
Synspunkt  maa  man  forkaste  Grundtanken  i  Schellings 
Naturfilosofi:  at  Organismerne  var  noget  sig  selv  produ- 
cerende og  opholdende,  idet  Organismerne  stedse  be- 
høver de  ydre  Betingelser  saavel  til  deres  Uddannelse 
som  til  deres  Opretholdelse  og  kun  omformer  disse  ydre 
Betingelser  mer  eller  mindre  heldigt. 

Ifølge  den  gamle  Formaalslære  skulde  der  eksistere 
Planter  og  Dyr,  der  udelukkende  er  skabt  til  andres  Nytte. 
Tilværelsen  af  saadanne  Planter  og  Dyr  kan  ikke  paavises. 

„Man  kan  gennemsøge  hele  Plante-  og  hele  Dyreriget 
uden  at  finde  en  eneste  Struktur  eller  et  eneste  Instinkt, 
der  udelukkende  er  til  Fordel  for  en  anden  Art"  (Ro- 
manes). 1  40  Aar  har  Kvalitetsvalgsloven  nu  staaet  paa 
Dagsordenen;  den  har  mer  og  mer  assket  til  Modsigelse 
af  denne  Paastand,  men  ingen  Modstandere  har  meldt  sig. 
Darwin  erklærede,  at  kunde  man  blot  vise  ham  et  eneste 
Tilfælde,  hvor  et  Organ  var  til  udelukkende  Fordel  for 
en  anden  Art,  da  vilde  han  i  Kraft  af  det  omstyrte  hele 
sin  Lære;  men  man  har  intet  kunnet  vise  ham,  og  det  be- 
tragtes nu  som  sikkert,  at  „enhver  Art  er  Resultat  af  den 
altid  og  overalt  vildt  rasende  Kamp  for  Tilværelsen".  I 
anden  Linje  kan  Ariens  Egenskaber  gavne  andre,  simpelt 
hen  fordi  alle  søger  at  bringe  det  bedst  mulige  ud  af  de 
Forhold,  hvorunder  de  lever,  følgelig  ogsaa  af  andre  Or- 
ganismers Egenskaber  og  Instinkter.  Det  vilde  imidlertid 
være  ganske  urimeligt,  om  man  af  den  Grund  vilde  sige, 
at  disse  Arter  var  skabte  af  Hensyn  til  hine.  Eremit- 
krebsen benytter  som  bekendt  tomme  Skaller  for  at  be- 
skytte sit  Bagliv,  uden  at  nogen  af  den  Grund  har  Ret 
til  at  slutte,  at  Sneglene  afsondrer  Skaller  af  Hensyn  til 
Eremitkrebsene.  Skallen  har  naturligvis  i  første  Linje  Be- 
tydning for  Sneglen  selv. 

Læren  om,  at  visse  Organer  eksisterer  til  udelukkende 
Nytte  for  andre,  sattes  i  F'orbindelse  med  Læren  om  en 
Harmoni  i  Naturen.  Populært  lever  denne  Lære  endnu  i 
Udtalelser  som:  „Blomsterne  er  til  for  at  glæde  Menne- 
skene", „Fluerne  er  til  for  at  vænne  os  til  Taalmodig- 
hed".  En  saa  idyllisk  Naturharmoni  har  man,  som  sagt, 
dog  ikke  kunnet  paavise  noget  Sted,  heller  ikke  i  Men- 
neskelivet; thi  dette  staar  ikke  udenfor  Sammenhængen 
med  den  øvrige  Natur;  det  er  afhængigt  af  de  alminde- 
lige Naturbetingelser.  Vi  kender  intet  Formaal  med  Li- 
vet, ingen  Hensigt  dermed,  udover  det  Formaal  og  den 
Hensigt,  som  vi  selv  kan  lægge  deri.  For  at  et  fornuf- 
tigt Menneske  kan  føre  sit  Liv  paa  en  værdig  Maade, 
maa  han  skabe  sig  Formaal;  derved  højnes  Livet,  og  i 

samme  Grad,  som  dette  sker,  bliver  ikke  blot  Individet 
selv,  men  ogsaa  Omgivelserne  bedre  tjent  dermed.  I  hvil- 
ken Grad  Læren  om  den  naturlige  Udvælgelse  har  bort- 
ryddet al  Mystik  paa  dette  Omraade,  det  vil  man  faa  et 
Indtryk  af  ved  at  sammenligne  8de  Udgave  af  Encyclo- 
pædia  Britannica,  der  udkom  lige  før  Darwins  Bog  om 
Arternes  Oprindelse,  med  de  senere  Udgaver.  I  Bogens 
8de  Udgave  læser  vi  under  Artiklen  „Instinkt",  at  „vi 
maa  betragte  Instinktet  som  en  sjælelig  Evne,  som  noget 
for  sig  selv,  som  Guds  Gave  til  de  lavere  Dyr,  for  at 
Mennesket  i  sin  egen  Person  og  ved  dem  kan  blive  be- 
friet fra  Naturens  uværdigste  Beskæftigelse".  De  senere 
Udgaver  kender  intet  til  en  saadan  Opfattelse  af  In- 
stinktet. 

Af  de  (S.  100)  omtalte  to  Misforstaaelser  skyldes  den 
første  og  væsentlige  Wallace  med  Tilslutning  af  Weiss- 
mann;  den  sidste  og  mindre  væsentlige  Huxley.  Nu  maa  det 
ganske  vist  indrømmes,  at  Darwins  Udtalelser  kan  være  vak- 
lende, hvilket  i  og  for  sig  gør  Misforstaaelserne  rimelige; 
men  paa  den  anden  Side  maa  det  dog  fremhæves,  at  Ud- 
viklingslære er  én  Ting  og  Darwin-Fortolkning  en  anden. 
Darwin  jrtrer  et  Sted:  „Disse  Bemærkninger  fører  mig  til 
at  sige  nogle  faa  Ord  om  den  Protest,  der  foraylig  er 
fremkommen  fra  nogle  Naturforskere  imod  den  Nyttelære, 
at  enhver  Enkelthed  er  frembragt  til  Gavn  for  dens  Be- 
sidder. De  tror,  at  mange  Enkeltheder  er  dannede  af 
Hensyn  til  Menneskets  Skønhedssans  eller  som  blot  Varie- 
ring.  Var  denne  Tro  rigtig,  vilde  den  være  absolut 
skæbnesvanger  for  min  Lære  —  dog  indrømmer  jeg  vil- 
ligt, at  mange  Enkeltheder  ikke  er  til  direkte  Nytte  for 
Besidderen".  Paa  den  følgende  Side  siger  han:  „Enhver 
Ejendommelighed  hos  enhver  levende  Skabning  (med  Und- 
tagelse af  ringe  direkte  Virkninger  af  fysiske  Betingelser) 
maa  opfattes  enten  som  havende  været  til  speciel  Nytte 
for  tidligere  Slægtled  eller  som  nu  værende  til  speciel 
Nytte  for  disses  Efterkommere   enten   direkte  eller  ifidi- 

rekte  i  Kraft  af  indviklede  Vækstlove".  Ikke  desto 
mindre  tilraader  han  „at  være  yderlig  forsigtig  med  at 
fastslaa,  at  en  Ejendommelighed  er  eller  har  været  til 
„Nytte",  ti  „det  er  utvivlsomt,  at  Tilbøjeligheden  til  at 
variere  paa  en  og  samme  Maade  ofte  har  været  saa  stærk, 
at  alle  Individer  af  samme  Art  er  blevne  ændrede  uden 
nogen  Hjælp  af  Udvælgelse".  Og  han  fremhæver  i  et 
specielt  Tilfælde,  at  „Haardusken  paa  Brystet  af  den  vilde 
Kalkunhane  ikke  kan  være  til  nogen  Nytte,  og  det  er 
tvivlsomt,  om  den  kan  være  en  Prydelse  i  Hunnens  Øjne**. 
Han  taler  endvidere  om  „fluktuerende  Variationer,  der  tid- 
ligere eller  senere  bliver  konstante  i  Kraft  af  Organismens 
Natur  eller  af  de  omgivende  Betingelser,  men  ikke  gen- 
nem naturlig  Udvælgelse**.  Romanes  har  søgt  at  afgøre 
det  uensartede  i  disse  Udtalelser  i  Darwins  Aand  ved  en 
Henvisning  til,  hvorledes  Forholdene  er  blandt  tæmmede 
Dyr  og  dyrkede  Planter,  hvor  det  synes  uomtvisteligt,  at 
man  kan  frembringe  ligesaa  faste  Ejendommeligheder 
som  dem,  der  frembringes  i  vild  Tilstand,  uden  at  der  i 
saa  Tilfælde  kan  være  Tale  om  Nytte.  Men  Værdien  af 
denne  Betragtning  kommer  ganske  vist  til  at  bero  paa, 
om  vedkommende  Ejendommeligheder  ikke  i  vild  Til- 
stand havde  udsat  Individet  for  Farer,  der  ikke  truer  det 
tæmmede  eller  dyrkede  Individ. 

Spørgsmaalets  Afgørelse  har  ingen  Betydning  for 
Teoriens  Stilling  til  den  gamle  Formaalslære,  hvorimod 
det  kan  have  Betydning  for  den  rette  Forstaaelse  af,  hvad 
Darwin  tilsigtede  med  sin  Lære  om  den  naturlige  Ud- 
vælgelse. Havde  han  til  Hensigt  med  denne  Lære  først 
og  fremmest  at  give  en  Forklaring  paa  Tillæmpelsernes 
Oprindelse,  hvoraf  Følgen  maatte  blive  et  bestemt  Syn 
paa  Artsdannelsen,  da  er  det  ikke  nødvendigt  at  opfatte 
enhver  Egenskab  som  nyttig.  Var  det  imidlertid  hans 
Hensigt,  som  Ultra-Darwinisterne  mener,  først  og  frem- 
mest at  give  en  Lære  om  Arternes  Oprindelse,  da  maatte 
han  som  Huxley  opfatte  enhver  Art  som  frembragt  ved 
den  naturlige  Udvælgelse  eller  endog  som  Wallace  mene, 

at  ikke  blot  Arterne  men  alle  konstante  Egenskaber  skyldes 
denne  Aarsag.  —  Samtlige  „Fløje**  eller  begyndende  Sko- 
ler indenfor  Darwinismen  er  imidlertid  enige  om,  at  den 
gamle  Formaalslære  er  grundløs.  Intet  tyder  paa,  at  en 
Organisme  er  skabt,  som  den  er,  og  skabt  med  et  bestemt 
Formaal;  overfor  en  saadan  Antagelse  staar  alle  samlede 
med  den  Antagelse,  at  en  Organisme  eksisterer,  fordi  dens 
Egenskaber  tillader  den  at  bestaa  under  de  herskende  Livs- 
betingelser. Formaalslæren  maatte  gaa  ud  fra,  at  enhver 
Organisme  i  sig  er  fuldkommen  og  ikke  kan  forbedres,  hvor- 
imod Udviklingslæren  hævder,  at  Organerne  kan  undergaa 
forbedrende  Omdannelser.  Formaalslæren  mener,  at  Katte 
eksisterer  med  det  Formaal  at  fange  Mus;  Udviklings- 
læren mener,  at  de  eksisterer,  fordi  de  fanger  Mus.  Ud- 
viklingslæren har  saaledes  ført  Aarsagsforklaringen  ind 
paa  Omraader,  hvor  der  tidligere  i  Virkeligheden  ikke  ga- 
ves nogen  Forklaring.  Af  og  til  kan  det  nemlig  lykkes 
Videnskaben  at  paavise  Aarsager,  men  ingen  Videnskab 
vil  kunne  paavise  Formaal. 

Da  Varieringstilbøjeligheden  ytrer  sig  Slægtled  for 
Slægtled,  og  da  de  ydre  Livsbetingelser  ligeledes  forskydes, 
saa  vil  den  naturlige  Udvælgelse  vedblive  at  gaa  for  sig, 
og  Organismernes  Formforandring  i  stigende  Grad  op- 
hobes gennem  Nedarvningen.  Imod  denne  Lære  om  en 
Ophobning  af  Formforandringer  invendes  hyppigt,  at  der 
gives  en  Varieringsgrænse,  og  at  denne  altid  falder  inden- 
for Artsejendommelighederne  men  lader  selve  disse  være 
uberørte.  Da  imidlertid  Variationsgrænsen  tillige  er  Græn- 
sen for  den  naturlige  Udvælgelse,  saa  vil  denne  ingen 
Betydning  have  for  Arten.  Denne  Indvending  stemmer 
ikke  med  de  virkelige  Forhold.  Det  er  muligt,  om  end 
tvivlsomt,  at  Artsegenskaberne  er  Variationsgrænse,  saa- 
længe  Livsbetingelserne  ikke  ændrer  sig;  men  uforanderlig 
Grænse  er  de  ikke.  Vi  skal  her  blot  minde  om  de  i  det 
forudgaaende  fremdragne  Eksempler  paa  Artsomdannelse 
(bl.  a.  S.  45,  46). 

Ch.  Darwin  anerkendte  selvfølgelig  ikke  de  saakaldte 

Artsegenskaber  som  Variationsgrænser;  han  mente  tvært- 
imod, at  ,  enhver  Variering  kan  opfattes  som  en  begyn- 
dende Artsdannelse".  Under  Klimaets  og  Naturforholdenes 
Skiften  og  under  deres  Indflydelse  paa  Uddannelsen  af 
Variationstilbøjelighedens  Resultater  sprænges  de  gamle 
Artsejendommeligheder,  der  under  tidligere  Forhold  havde 
været  nyttige.  Var  dette  ikke  Tilfældet,  da  maatte  disse 
Ejendommeligheder  vedblive  at  gøre  sig  gældende  med 
ensartet  Styrke,  uagtet  Forholdene  havde  ændret  sig  saa 
meget,  at  de  var  blevne  værdiløse  eller  maaske  ligefrem 
skadelige.  Da  den  naturlige  Udvælgelse  kun  virker  ved 
og  for  det,  der  er  til  Bedste  for  Organismen,  saa 
vil  den  ikke  alene  aldrig  frembringe  noget,  der  er  skade- 
ligt for  Organismen  selv,  men  den  vil  tillige  bevirke,  at 
ældre  Dannelser,  der  under  ny  Forhold  er  skadelige,  enten 
vil  foraarsage  Individets  hurtige  Undergang,  eller  at  de 
kun  vil  holde  sig  i  uudviklet  og  forholdsvis  uskadelig  Til- 
stand. Derfor  spiller  det  ingen  Rolle,  at  den  individuelle 
Variering  kan  være  mer  eller  mindre  begrænset;  ti  Tider- 
nes skiftende  Forhold  kan  føre  ud  over  disse  Grænser, 
forsaavidt  Grænserne  da  ikke  sættes  af  Organer  og  In- 
stinkter, der  er  lige  heldige  under  alle  skiftende  Forhold. 
Ti  overfor  saadanne  vil  Kvalitetsvalget  ikke  vise  sig  som 
omdannende  men  som  bevarende. 

Tilværelseskampen  og  Tilværelsesalliancerne  føres  og 
sluttes  ikke  blot  mellem  samtlige  Individer  af  samme  Art; 
men  den  føres  af  disse  Individer  tillige  som  kollektiv 
Kamp  for  Bevarelsen  af  deres  egen  Type.  Idet  det  efter 
Forholdene  heldigst  stillede  Individ  bevares,  sikres  derved 
Dannelsen  af  en  Type  med  dette  Individs  Ejendommelig- 
heder, og  idet  Individer,  der  passer  daarligt  til  de  givne 
Forhold,  undertrykkes,  saa  undertrykkes  derved  typiske 
Egenskaber.  „Held  i  Borgerkampen  bestemmes  ved  indi- 
viduel Skikkethed  og  Selvtillid,  hvorimod  Held  i  den  uden- 
rigske Krig  bestemmes  ved  det,  man  kunde  kalde  Stamme- 
Dygtighed  og  gensidig  Afhængighed"  (Romanes). 

Idet  saaledes  de  mindst  skikkede  bukker  under  og  de 

mest  skikkede  vokser  og  formerer  sig,  sker  der  altsaa  en 
Tillæmpning  af  Individer  og  Typer  efter  den  herskende 
Natursammenhæng.  Læren  om  Kvalitetsvalget  bliver  en 
Tillæmpningsteori,  naar  man  ser  den  fra  Natursammen- 
hængens Synspunkt.  Titlen  paa  Darwins  Bog:  „Arternes 
Oprindelse  ved  Kvalitetsvalg  eller  ved  de  heldigst  stillede 
Formers  Sejr  i  Kampen  for  Tilværelsen"  er  en  Kamptitel, 
der  kan  være  vildledende,  forudsat  man  i  Bogen  venter 
at  finde  en  dokumenterende  Paavisning  af  de  fremad- 
skridende Forandringer,  der  har  bevirket  de  nu  eksiste- 
rende Arters  Fremkomst.  Spørgsmaalene,  om  hvilke  Ar- 
ter der  i  en  given  Periode  repræsenterede  Tillæmpningen, 
om  Stamformerne  for  de  forskellige  Arter,  om  Udarbej- 
delse af  Stamtræer  o.  lign.,  staar  for  Darwin  i  anden 
Række.  Tillæmpningsteorien  er  for  ham  det  vigtigste; 
dog  underkender  han  ikke  Værdien  af  hine  Spørgsmaal. 
Et  Sted  ytrer  han  saaledes:  „I  Følge  min  Teori  nedstam- 
mer de  beslægtede  Arter  fra  en  fælles  Stamform,  og  under 
Modifikationsprocessen  er  enhver  af  dem  bleven  tillæmpet 
til  sin  egen  Hjemstavns  Livsbetingelser  og  har  afløst  og 
udryddet  sin  Stamform  og  alle  Overgangsformer  mellem 
dens  tidligere  og  dens  nuværende  Tilstande".  Han  udtaler 
endvidere  sin  Tro  paa  Dyrenes  Nedstam  ning  fra  i  det 
højeste  fire  eller  fem  Stamformer  og  Planternes  fra  et  til- 
svarende eller  et  mindre  Antal  Former.  Men  øvrigt  har 
Darwin  med  Rette  kunnet  gaa  ud  fra,  at  Spørgsmaalet 
om  Stamformerne  er  et  Spørgsmaal,  hvis  Løsning  først 
paatrænger  sig  efter  Lærens  Grundlæggelse. 

Kvalitetsvalget  virker  ved  Livsgodernes  Overdragelse 
til  de  heldigere  stillede  Individer  og  Typer.  Godkender 
man  den  Opfattelse,  at  ikke  alle  Individer  er  lige  heldigt 
rustede  til  Kampen  for  Tilværelsen,  da  bliver  det  vanske- 
ligt at  komme  udenom  Troen  paa  en  naturlig  Udvælgelse 
fremgaaet  af  en  Nyttetillæmpning.  Adskilligt  af  den  Mod- 
stand, som  Darwins  Lære  mødte,  skyldes  iøvrigt  vist 
hans  mindre  nøjagtige  Sprogbrug,  der  vanskeliggjorde 
Forstaaelsen.     Af   den    Grund    foreslaar    ogsaa    Herbert 

Spencer  at  betegne  det,  der  gaar  for  sig,  som  „de  bedst 
skikkedes  Bliven  i  Live**  i  Stedet  for  at  betegne  det  som 
„Kampen  for  Tilværelsen",  idet  han  mener,  at  Tillæmp- 
ningsprocessens  Resultat  derved  betegnes  saa  klart,  at  en- 
hver Misforstaaelse  med  Hensyn  til  dette  Punkt  er  umu- 
lig. Darwin  godkendte  Betegnelsen,  der  da  ogsaa  blot  er 
en  positiv  Formulering  af  hans  egen  Tanke:  „Kvalitets- 
valget hviler  paa  den  Antagelse,  at  hver  ny  Varietet  og 
sluttelig  hver  ny  Art  frembringes  og  holdes  i  Live  der- 
ved, at  den  har  nogle  Fordele  fremfor  dem,  med  hvilke 
den  kommer  til  at  rivalisere,  og  deraf  følger  uundgaaeligt, 
at  de  mindre  heldigt  stillede  Former  uddø". 

Stærkere  og  snildere  Organismer  kan  utvivlsomt  klare 
sig  overfor  Farer,  i  hvilke  de  mindre  stærke  gaa  til  Grunde. 
Naar  man,  som  omtalt  S.  44,  efter  en  Vesterhavsstorm  kan 
finde  Bunker  af  Maager  og  Terner  liggende  i  Havstokken 
og  paa  Forstranden  ihjelslaaede,  fordi  de  af  Stormen  er 
ført  ind  i  Bølgebruddet,  saa  er  herved  sket  en  Udryd- 
delse af  de  svagere  Flyvere,  hvorimod  de  bedre  Fl)rvere 
og  snildere  Dyr  enten  har  undgaaet  Bølgebruddet  eUer  er 
gaaet  gennem  det.  Det  at  sikre  sig  Livsopholdet  kan 
koste  Arbejde,  Anstrængelse,  Kamp,  bevidst  eller  ubevidst, 
direkte  eller  indirekte,  og  de  Individer,  der  bedst  kan  yde 
dette,  klarer  sig  bedst.  Samtlige  ydre  Livsbetingelser 
indvirker  forskelligt  paa  Individerne,  og  denne  Forskellig- 
artethed kan  blive  endnu  større  ved  Organernes  Brug  eller 
Ikke-Brug.  Ethvert  Organ,  der  benyttes,  udvikler  sig, 
medens  ikke  benyttede  Organer  henvisner.  Den  Tillæmp- 
ning,  der  sker  efter  Individets  Fødsel,  kan  imidlertid  ikke 
være  bestemmende  for  samtlige  Formforandringer  i  den 
organiske  Verden;  den  vilde,  naar  den  blev  drevet  til  det 
yderste,  kunne  bevirke  Ødelæggelsen  af  nogle  Organer  og 
en  kraftigere  Vækst  af  andre;  men  Fremkomsten  af  ganske 
ny  Organer  vilde  den  ikke  kunne  forklare.  Og  dog  er 
det  Fremkomsten  af  disse,  der  er  det  egentlige  Centrum  i 
enhver  Antagelse  af  en  fremadskridende  biologisk  Udvik- 
ling.   Overfor  den  Tillæmpning,  der  skyldes  Brug  og  Ikke- 

Brug,  og  overfor  den,  der  skyldes  regelmæssig  Paavirk- 
ning  af  de  ydre  Livsforhold,  vil  den  S.  105  anførte  Ind- 
vending om  Variationsgrænsen  kunne  tænkes  at  have  sin 
største  Gyldighed,  hvis  den  da  har  nogen. 

Derimod  synes  Indvendingen  ikke  at  være  Udtryk 
for  nogen  Nødvendighed,  naar  Hensyn  tages  til  de  før 
Fødslen  grundlagte  Varieringsejendommeligheder,  ti  for 
Fremkomsten  af  saadanne  synes  man  ikke  at  kunne  paavise 
Regel  eller  Grænse.  Vi  staar  overfor  Varieringsmulighederne 
ved  samme  Grænse  som  overfor  Arvemulighederne;  de  kan 
først  overses,  naar  heldige  Vækstbetingelser  har  tilladt 
dem  at  træde  frem  for  Lyset,  medens  Manglen  af  heldige 
Vækstbetingelser  udelukker  deres  videre  Udformning.  Har 
Varieringen  i  et  Slægtled  ført  nogle  Individer  udenfor  Ty- 
pen med  Hensyn  til  en  enkelt  Egenskab  og  denne  ned- 
arves til  følgende  Slægtled,  hvor  ny,  væsentlige  Varieringer 
tillige  foregaar,  da  vil  en  ny  Type  fremstaa. 

At  Varieringeme  kaldes  tilfældige,  vil  ikke  sige,  at  de 
er  aarsagsløse.  Et  tilfældigt  Fænomen  er  et  Fænomen, 
der  fremgaar  af  en  særlig  Aarsagsforbindelse,  af  en  Aar- 
sagsforbindelse,  der  ikke  er  almindelig,  men  er  indtraadt 
i  det  givne  Tilfælde.  Overfor  disse  Varieringer  virker 
Kvalitetsvalget  formende,  beskærmende  eller  hæmmende, 
ganske  uden  Hensyn  til  om  Varieringeme  ligger  indenfor 
eller  udenfor  de  af  os  vilkaarligt  fastslaaede  Artsgrænser. 

Ud  fra  Læren  om  en  til  alt  rækkende  Natursammen- 
hæng maa  det  imidlertid  betragtes  som  en  fuldstændig 
Vilkaarlighed  at  begrænse  Kvalitetsvalgets  Indflydelse 
til  de  efter  Fødslen  opstaaede  Varieringer  og  lade  de  i 
Fostertilstanden  opstaaede  være  uafhængig  af  denne. 
Forskellige  fysiske  og  kemiske  Forhold  har  selvfølgelig 
indgribende  Betydning  for  Fosterudviklingen.  Ikke  desto 
mindre  ser  vi  adskillige  Evolutionister,  der  iøvrigt  be- 
kæmper de  i  en  tidligere  Tid  opstillede  faste  Grænser 
mellem  en  Mængde  naturvidenskabelige  Begreber,  selv 
sætte  en  fast  og  skarp  Grænse  mellem  Kvalitetsvalget  og 
Organvarieringen.  Romanes  søger  at  klargøre  Forholdet 
mellem  disse  Begreber  paa  følgende  Maade:  „Lad  os  tænke 

os  en  Guldvasker  i  Færd  med  sit  Arbejde;  de  Bestanddele, 
i  hvilke  Guldet  forekommer,  har  hver  sin  specielle  Tyngde; 
ved  Guldvaskningen  nyttiggøres  den  til  at  foretage  en  Ud- 
vælgelse. Den  specielle  Tyngde  har  ikke  skabt  de  Ejen- 
dommeligheder, der  adskiller  Guldstøv  fra  Støv  af  andre 
Arter.  Men  da  Forskellighederne  frembæres  af  ligesaa 
mange  forskellige  Legemer  i  Naturen,  saa  drager  Guld- 
vaskeren Fordel  af  den  omtalte  udvælgende  Kraft  og  ved 
at  benytte  den  som  Adskillelsesaarsag,  bliver  han  i  Stand 
til  at  adskille  Guld  fra  alle  de  Jordarter,  med  hvilke  det 
er  sammenblandet.  Den  særlige  Blanding,  i  hvilken  Gul- 
det forekommer,  maa  skyldes  bestemte  Aarsager;  man 
kalder  dem  „tilfældige*  i  Forhold  tii  Guldvaskerens  ud- 
vælgende Proces,  og  det  vil  altsaa  blot  sige,  at  de  intet 
har  at  gøre  med  den  udvælgende  Proces'  Aarsagsvirksom- 
hed.  Nøjagtig  i  samme  Betydning  kalder  Darwin  Plan- 
ternes og  Dyrenes  Variering  tilfældig  i  Forhold  til  den 
naturlige  Udvælgelses  adskillende  Virksomhed;  alt,  de  har 
at  gøre,  er  at  danne  det  Blandingsmateriale,  paa  hvilket 
denne  adskillende  Proces  virker".  —  Ogsaa  følgende  Ana- 
logi anvendes  af  Romanes:  Menneskets  Evne  til  udvæl- 
gende Dyrkning  og  Avling  er  saa  vidunderlig,  at  man  i 
Løbet  af  successive  Generationer  efter  Behag  kan  frem- 
kalde alle  Slags  Ejendommeligheder  med  Hensyn  til  Stør- 
relse, Form,  Farve,  specielt  Vedhæng  osv.  Nu  er  alle  de 
Variationer,  der  staar  til  Dyrkerens  Raadighed,  tilfældige; 
men  ved  ud  af  dem  at  vælge  de,  der  bedst  passer  til 
hans  Hensigt,  kan  han  frembringe  det  ønskede  Resultat. 
Dyrkerens  Udvælgen  fortjener  altsaa  at  betragtes  som 
Aarsag  til  det,  den  bevirker,  eller  til  det,  der  ikke  kunde 
være  blevet  frembragt  undtagen  ved  hans  Udvælgen.  Da 
der  nu  ingen  Forskel  er  paa  den  naturlige  og  den  kun- 
stige Udvælgen,  saa  bør  ogsaa  den  naturlige  Udvælgelse 
betragtes  som  Aarsag  til  de  Varieringers  Udvikling,  der 
uden  den  ikke  var  bleven  til  noget.  Kvalitetsvalget  er 
følgelig  en  sand  Aarsag,  en  virkelig  Naturkraft. 

Med  Hensyn  til  disse  Sammenligninger  skal  vi  fore- 
løbig kun  betone,  at  man  altsaa  angiver  tre  Kilder  til  Or- 

ganismernes  Formforandring:  1)  de  ved  Brug  og  Ikke- 
Brug  fremkaldte  Forandringer  i  Bygning,  Vaner  og  In- 
stinkter; 2)  de  ved  de  ydre  Livsbetingelsers  Indgriben 
fremkaldte  Forandringer  og  3)  Kvalitetsvalget.  Den 
forenede  Virkning  af  disse  Aarsager  bliver  den  biologiske 
Udvikling,  en  fremadskridende  Omdannelse  af  lavere,  d. 
V.  s.  usammensatte  Former  til  en  Sammensathed,  der  er 
stigende  med  Omgivelsernes  mer  og  mer  indviklede  Be- 
skaffenhed. 

Men  naar  dette  forholder  sig  saaledes,  maatte  det  da 
ikke  ventes,  at  alle  Organismer  efterhaanden  var  blevne 
meget  sammensatte,  og  at  de  usammensatte  forlængst  var 
udryddede?  Ch.  Darwin  besvarer  Spørgsmaalet  med  et 
nej;  ti  hvis  de  lave  og  simple  Former  er  godt  afpassede 
efter  deres  simple  Livsbetingelser,  saa  vil  de  kunne  holde 
sig  længe.  Og  dette  er  ikke  fordi  de  varierer  mindre, 
men  fordi  Livsbetingelserne  ikke  undergaar  nogen  For- 
skydning af  kendelig  Betydning.  Det  store  Flertal  af 
lavt  organiserede  Planter  og  Dyr,  der  lever  under  en  saa- 
dan  Ensartethed,  vil  derfor  beholde  samme  Bygning;  dog 
vil  det  ikke  være  Tilfældet  med  alle.  Ti  en  eneste  Slags 
Organismer  kan  ikke  fuldt  udnytte  de  i  en  Egn  givne 
Livsbetingelser;  der  vil  altid  være  Sider  af  disse,  der  kom- 
mer til  rigere  Anvendelse,  naar  Bestanden  eller  Bevoks- 
ningen ikke  er  for  ensartet,  og  de  vil  følgelig  bidrage  til 
den  fyldigere  Vækst  af  uensartede  Varieringer.  Dette 
godtgøres  af  Erfaringen.  Saar  man  kun  én  Slags  Græs- 
frø paa  en  Mark,  da  faar  man  langt  fra  saa  rig  en  Høst, 
som  hvis  man  saar  flere  Slags  mellem  hverandre.  Fro- 
digheden i  en  Skov  med  flere  Træarter  er  Vidnesbyrd 
om  det  samme;  den  fuldstændige  Udbytning  af  Forhol- 
dene fordrer  en  Mangfoldighed  i  Organisation  og  Instinkt. 
Menneskesamfundet  viser  det  samme;  i  Lande,  hvor  for- 
skellige Grupper  eller  Racer  lever  mellem  hverandre,  ud- 
nyttes Forholdene  rigt  og  fyldigt;  Ensartethed  i  Afstam- 
ning fører  let  til  ensartet  Levemaade  og  Virksomhed. 

I  Forbindelse   hermed  staar  de  Ejendommeligheder,, 


Digitized  by  VjOOQ IC 


112 

man  kunde  kalde  naturlig  Skiftedrift.  Vedbliver  man  at 
dyrke  en  og  samme  Slags  Sæd  paa  en  Mark,  da  for- 
mindskes det  aarlige  Høstudbytte;  de  Livsbetingelser,  paa 
hvilke  Sæden  lægger  Beslag,  udpines,  de  andre  forbliver 
ubenyttede.  I  rationel  Agerdyrkning  indfører  man  derfor 
en  Skiftedrift.  En  tilsvarende  naturlig  Skiftedrift  foregaar, 
idet  ny  Organismer  breder  sig  i  en  Egn,  hvor  de  ikke 
tidligere  har  hørt  hjemme,  og  overvinder  de  der  herskende 
Arter.  Disse  er  nemlig  kun  de  bedste  i  Forhold  til  Eg- 
nens andre  Arter,  men  ikke  i  og  for  sig.  De  ny  ind- 
trængende Arter  udnytter  Ejendommeligheder  ved  Livs- 
forholdene, som  de  gamle  ikke  har  kunnet  udnytte.  Følge- 
lig behøver  Udryddelsen  af  de  gamle  Arter  ikke  at  bero 
paa  en  direkte  Rivalisering  eller  Kamp,  saaledes  som  Til- 
fældet er,  naar  vor  almindelige  Bi,  der  er  indført  i  Av- 
stralien,  udrydder  den  derværende  braadløse  Bi. 

Kampen  mellem  nærbeslægtede  Organismer  er  stærk, 
fordi  de  har  saa  meget  tilfælles  i  Livsvaner  og  Konstitu- 
tion. Enhver  Art  søger,  naar  Næringsmidlerne  er  faa,  at 
udrydde  den  med  dem  nærmestbeslægtede.  Under  saa- 
danne  Omstændigheder  kan  det  blive  Grundbetingelsen 
for,  at  nærbeslægtede  Arter  trives  sammen,  at  den  ene  til- 
lægger sig  ny  Livsvaner.  Jagtfalken  og  Høgen  kan  fær- 
des i  samme  Distrikt,  ti  Jagtfalken  fanger  Byttet  i  Luften, 
hvorimod  Høgen  hyppigt  fanger  sit  paa  eller  ved  Jorden. 
Fiskeørnen  henter  sit  Bytte  under  Havets  Overflade,  hvil- 
ket ørne  ellers  ikke  gør.  Gribben  har  tillagt  sig  den 
Vane  at  leve  af  Aadsler.  Der  findes  Kragefugle,  som  spi- 
ser Aadsler,  andre,  som  spiser  Insekter,  andre,  som  spiser 
Kom,  følgelig  er  Rivaliseringen  mellem  dem  ikke  stærk. 
Af  Maar-,  Væsel-  og  Katteslægter  lever  mange  Arter  paa 
Træerne,  andre  paa  Jorden.  Den  brune  Rotte  fortrænger 
den  sorte.  Man  kunde  vedblive  at  fremdrage  Eksempler 
paa,  at  naar  nærbeslægtede  Arter  støder  sammen,  maa  som 
Regel  den  ene  bukke  under  eller  skifte  Vaner  og  Byg- 
ning, hvorimod  Arter,  der  staar  hinanden  fjærnt,  i  For- 

ening  kan  opfylde  en  Egn  med  større  Individantal,  end 
hvilkensomhelst  enkelt  af  dem  alene  vilde  formaa. 

Hvis  altsaa  en  Organisme  ved  at  variere  i  Vane  eller 
Bygning  bliver  heldigere  stillet  end  nogen  anden  i  Egnen 
hjemmehørende,  da  vil  den  og  dens  Afkom  tage  disse 
andres  Plads,  hvor  forskellig  denne  end  maa  være  fra 
dens  egen.  Denne  Omstændighed  benytter  Darwin  til  at 
forklare  saa  mærkelige  Kendsgærninger,  som  at  der  gives 
Gæs  eller  Fregatfugle,  der  har  Svømmefødder,  skønt  de 
lever  paa  Landjorden  eller  dog  sjældent  kommer  i  Berø- 
ring med  Vand;  at  der  er  langtaaede  Vagtelkonger,  som 
lever  i  Engene  i  Stedet  for  i  Sumpe,  at  der  er  Spætter, 
hvor  der  ikke  er  Træer  skabt,  at  der  er  dykkende  Dros- 
ler, dykkende  Hvespe,  Stormfugle,  som  har  Alkevaner  osv. 
I  slige  Tilfælde  maa  vi  tænke  os  Arten  værende  i  Stand 
til  at  drage  Fordel  af  Livsbetingelser,  der  ellers  ikke  vilde 
være  blevne  i  den  Grad  udnyttede;  ofte  kan  maaske  denne 
Udnytning  være  fremtvungen  ved,  at  vedkommende  Indi- 
vider af  Forholdene  er  tvungne  ind  i  oprindelig  fremmede 
Omgivelser,  som  de  har  formaaet  at  læmpe  sig  efter  eller 
at  læmpe  efter  sig. 

Et  interessant  Eksempel  paa  Forandring  i  Bygning 
og  i  Livsvaner  meddeles  for  Stærens  Vedkommende. 
Den  skal  i  Bjærgegne  have  en  nær  Slægtning,  der  er  lidt 
mindre  end  en  Drossel,  har  kortere  Vinger,  kortere  Hale 
og  en  meget  tæt  Fjerbeklædning;  denne  lever  udelukkende 
ved  Bjærgstrømme  og  ernærer  sig  udelukkende  i  Vandet, 
idet  dens  Næring  er  Vandbiller,  Myg-  og  andre  Insekt- 
larver samt  Ferskvandssnegle.  Den  kan  flyve  under  Van- 
det, idet  dens  tætte,  filtagtige  Fjer  beholder  saa  megen 
Luft  mellem  sig,  at  Vandét  ikke  naar  ind  til  Huden;  den 
har  stærke  Ben  og  lange,  krumme  Klør,  med  hvilke  den 
kan  holde  sig  fast  ved  Bundens  Sten  og  der  opsamle 
Snegle  osv.  (Wallace)  En  ægte  Landfugl  er  altsaa  omdannet 
til  en  Vandfugl.  —  I  Skildringen  af  sin  Rejse  om  Jorden 
fremhæver  Darwin,  at  man  i  Syd-Amerika  finder  tre  Slags 
Fugle,  der  bruger  Vingerne  til  andet  end  til  at  flyve:   Ping- 

vinen  bruger  dem  som  Finner,  Damperen  eller  den  tyk- 
hovedede And  bruger  dem  som  Aarer,  Strudsfuglene  (undt. 
Pampashønen)  bruger  dem  som  Sejl.  Et  Organ,  der  er 
udviklet  til  Brug  i  ganske  bestemt  Retning,  kan  saaledes 
under  ændrede  Livsbetingelser  indøves  og  komme  til  Nytte 
i  ganske  andre  Retninger. 

For  fuldt  at  kunne  afgrænse  Indholdet  af  Begrebet 
„naturlig  Udvælgelse"  (Kvalitetsvalg)  har  Lærens  Grund- 
læggere fundet  det  fornødent  at  undersøge,  om  dette  Prin- 
cip har  været  enevirkende  ved  den  organiske  Omdannelse, 
eller  om  disse  Omdannelser  kun  kan  være  komne  i  Stand 
ved,  at  Kvalitetsvalget  støttedes  af  andre  om  end  under- 
ordnede Aarsager.  Om  dette  Spørgsmaal  er  der  indenfor 
Evolutionisternes  Lejr  ført  en  hæftig,  endnu  ikke  afsluttet 
Strid,  idet  Wallace  bestemt  hævder  (S.  103),  at  den  natur- 
lige Udvælgelse  er  den  eneste  Aarsag  til  den  organiske 
Udvikling. 

Alfred  Russel  Wallace  blev  født  8de  Jan.  1823  i 
Usk  (Mammouthshire),  gik  til  sit  fjortende  Aar  i  Skole  i 
Hereford  og  undervistes  derefter  af  en  ældre  Broder  i 
Landmaaling  og  Arkitektur.  1844  blev  han  Lærer  ved 
en  Skole  i  Leicester,  hvor  han  gjorde  Bekendtskab  med 
sin  senere  Medrejsende  Henry  Walter  Bates.  Denne,  der 
var  Kontorist  i  Faderens  Forretning,  foretog  saa  ofte  som 
muligt  Udflugter  med  den  unge  Lærer  for  at  indsamle 
Planter  og  Dyr.  Aaret  efter  forflyttedes  Wallace  til  Neath 
(Syd- Wales);  derfra  korresponderer  han  med  Bates  om 
Lyells  Bog  og  henleder  hans  Opmærksomhed  paa  Ch. 
Darwins  Rejseskildring,  som  han  første  Gang  havde  læst 
i  1841  eller  1842  og  stadig  paany  læste.  I  et  andet  Brev 
udtrykker  han  sin  Lede  ved  en  ren  lokal  Samling.  „Jeg 
kunde  ønske  at  gennemstudere  en  eller  anden  Familie^ 
særligt  med  Hensyn  til  Teorien  om  Arternes  Oprindelse. 
De  to  Venner  drøftede  Muligheden  af  at  rejse  bort  til  en 
ganske  jomfruelig  Egn  for  der  at  samle,  og  da  W.  H. 
Edwards  Bog  om  en  Rejse  op  ad  Amazonfloden  og  et 

Ophold  i  Para  udkom  1847,  foreslog  Wallace,  at  de  skulde 
forsege  paa  at  skaffe  Penge  til  en  lignende  Rejse;  Udgif- 
terne skulde  afholdes  ved,  at  man  lod  indsamlede  Na- 
turalier sælge  i  London.  Formaalet  skulde  iavrigt  være 
at  anskaffe  hver  en  Samling  og  „at  løse  Problemet  med 
Hensyn  til  Arternes  Oprindelse".  Tidligt  i  Aaret  1848 
tog  de  da  til  London  for  at  studere  sydamerikanske  Plan- 
ter og  Dyr,  derfra  tog  de  til  Chatsworth  for  at  studere 
Orkideer.  26.  April  1848  indskibede  de  sig  i  Liverpool 
paa  en  lille  Skonnert,  der  gik  til  Para;  dertil  kom  de  28. 
Maj.  De  bosatte  sig  i  et  lille  Hus  en  Fjerdingvej  fra 
Byen;  udenfor  deres  Dør  strakte  Amazon-Skovene  sig  to 
Tusind  Miles  ind  i  Landet  som  en  Jungle  uden  Vej  og 
Sti.  I  Marts  1850  var  de  naaet  Tusind  Miles  ind  i  denne 
Skov  og  skiltes  da  for  hver  at  undersøge  sit  Distrikt  og 
samle  uafhængigt;  Salget  af  Samlingerne  var  hidtil  gaaet 
godt.  Wallace  valgte  de  nordlige  Distrikter  og  Amazo- 
nens Bifloder;  Bates  tog  Hovedstrømmen,  den  øvre  Ama- 
zone, der  blev  han  til  Juni  1859.  Wallace  vendte  der- 
imod tilbage  1852;  paa  Hjemvejen  gik  de  fleste  af  hans 
Optegnelser  til  Grunde  ved  Skibsbrand.  1853  udkom 
hans  Bog  „Rejser  paa  Amazonen  og  Rio  Negro**,  der 
indeholder  værdifulde  Undersøgelser  om  Planters  og.  Dyrs 
geografiske  Fordeling.  1854  sejlede  han  til  de  malayiske 
øer,  hvor  kan  blev  i  8  Aar;  han  paaviste,  at  en  Linje 
(Wallaces  Linje)  skilte  øerne  i  to  Hovedgrupper:  de  Indo- 
Malayiske  og  de  Austral-Malayiske,  der  hver  beboedes  af 
særlige  Dyre-  og  Plantearter;  uagtet  Grænsen  mellem  dem 
kun  er  tre  danske  Mil  bred,  er  Dyre-  og  Plantelivet  dog 
mere  forskelligt  end  Storbritanniens  og  Japans.  Denne  Rejse 
gav  ham  Anledning  til  en  hel  Del  Artikler  og  Bøger, 
blandt  hvilke  kan  nævnes  en  Artikel  „Om  den  Lov,  der 
regulerer  Indførelsen  af  ny  Arter"  (1855).  Han  viser  i 
denne,  at  det  er  nødvendigt  at  antage  en  eller  anden 
Form  for  en  Udvikling  fra  én  Art  til  en  anden  for  at 
forklare  de  geologiske  og  geografiske  Kendsgærninger.  Af 
hans  Brevveksling  med  Charles  Darwin  ser  vi,   at  denne 

i  Maj  1857  skriver  til  ham:  »Jeg  er  nu  i  Færd  med  at 
forberede  mit  Værk  (om  Spørgsmaalet  hvorledes  og  paa 
hvilken  Maade  Arter  og  Varieteter  indbyrdes  adskiller  sig) 
til  OfTentliggørelse;  men  jeg  finder  Æmnet  saa  stort,  at 
uagtet  jeg  er  færdig  med  mange  Kapitler,  tror  jeg  ikke, 
det  vil  udkomme  før  om  et  Par  Aar."  December  samme 
Aar  skriver  Darwin  til  ham:  »Jeg  er  særdeles  glad  ved 
at  høre,  at  De  lægger  Mærke  til  Organismernes  Fordeling 
i  Overensstemmelse  med  teoretiske  Anskuelser.  Jeg  tror 
bestemt,  at  uden  Spekulation  er  god  og  selvstændig  Iagt- 
tagelse umulig.**  Det  er  Faderens  Trang  til  ikke  at  blive 
staaende  ved  en  brudstykkeagtig  Opfattelse,  men  danne  en 
Teori  om  alt  (S.  94),  der  med  forøget  Styrke  stadig  træ- 
der frem  hos  Sønnen. 

I  Februar  1858  laa  Wallace  i  Ternate  syg  af  Feber; 
medens  han  var  syg,  kom  han  til  at  tænke  paa  de  „po- 
sitive Stød**  (Krig,  Sult,  Sygdom),  som  Malthus  omtaler  i 
sin  Afhandling  om  Befolkning.  Wallace  indsaa,  at  disse 
positive  Stød  maatte  virke  stærkere  paa  de  lavere  Dyr 
end  paa  Mennesket,  fordi  hine  formerer  sig  hurtigere,  og 
i  Løbet  af  de  to  følgende  Aftener  nedskrev  han  da  og 
sendte  Darwin  den  ovenfor  berørte  Afhandling:  „Under- 
søgels.e  om  Varieteternes  Tilbøjelighed  til  uendeligt  at 
fjærne  sig  fra  den  oprindelige  Type**  med  Anmodning  om 
at  gøre  Lyell  bekendt  med  den  og  offentliggøre  den.  Da 
Darwin  fik  Wallaces  Manuskript,  forbavsedes  han.  „Hvis 
Wallace,**  sagde  han,  „havde  havt  mine  Udarbejdelser 
fra  1842,  kunde  han  ikke  have  gjort  et  bedre  kort  Uddrag; 
selv  de  Udtryk,  som  han  benytter,  staar  som  Overskrift 
over  mine  Kapitler.**  Lyell  og  Hooker  bevægede  nu  Dar- 
win til  sammen  med  Wallaces  Manuskript  at  forelægge 
det  botaniske  Selskab  et  Uddrag  af  sin  egen  ældre  Af- 
handling og  til  at  udgive  „Arternes  Oprindelse**,  en  kort 
Gengivelse  af  hans  paatænkte  store  Værk. 

Det  hænder  ikke  sjældent,  at  banebrydende  Hypoteser 
samtidig  opstaar  paa  forskellige  Steder.  Saaledes  opgiver 
Leonardo  da  Vinci  og  Kepler  uafhængig  af  hinanden  den 

Opfattelse,  at  Jorden  er  Verdens  Centrum.  Kant  og  La- 
place  danner  i  alt  væsentligt  paa  samme  Maade  en  Teori 
om  Planeternes  Udvikling  fra  hvirvlende  Taagemasser. 
Griesinger,  Schwamm  og  Magendie  forkaster  den  her- 
skende Lære  om  „Livskraften".  Sadi  Carnot,  Seguin, 
Joule,  Robert  v.  Mayer  og  Colding  opstiller  hver  for  sig 
Læren  om  Energiens  Bestaaen,  som  derefter  demonstreres 
af  Helmholtz.  Naar  en  videnskabelig  Formodning  saa- 
ledes  fremsættes  samtidig  i  forskellige  Lande,  kan  det 
staa  i  Forbindelse  med  den  Ejendommelighed,  at  man 
indenfor  enhver  Videnskab  arbejder  periodisk.  De  Spørgs- 
maal,  med  hvilke  det  ene  Slægtled  beskæftiger  sig,  er 
sjældent  de  samme  som  de,  i  hvilke  det  efterfølgende 
Slægtled  fordyber  sig;  men  indenfor  samme  Slægtled  er 
Sindene  i  det  Hele  vendt  i  samme  Retning.  Efter  Mødet 
i  det  linneiske  Selskab  d.  1  Juli  1858,  hvor  Darwins  og 
Wallaces  Afhandlinger  oplæstes,  arbejdede  Darwin  paa  at 
faa  sin  Bog  frem  saa  hurtigt,  som  Forholdene  tillod. 
Efter  dens  Fremkomst  er  man  blevet  opmærksom  paa, 
at  de  Tanker,  som  Darwin  og  Wallace  havde  fremsat, 
allerede  tidligere  var  fremførte  af  Dr.  Wells  (1813)  og 
udførligere  af  Patrick  Matthew  (1831),  men  med  disses 
Skrifter  blev  Naturforskerne  først  fortrolige  efter  Udgivel- 
sen af  „Arternes  Oprindelse",  og  ingen  af  de  to  nævnte 
Forfattere  havde  set  Rækkevidden  af  deres  egne  Tanker. 
Derimod  har  Whewell  (S.  9)  tænkt  sig  en  naturlig  Ud- 
vælgelse som  en  mulig  logisk  Forklaring  paa  Arternes 
Oprindelse  (Bridgewater  Treatise);  men  han  betragter  denne 
Mulighed  som  en  blot  teoretisk  Forklaring  og  undersøger 
ikke  dens  erfaringsmæssige  Gyldighed. 

Blandt  de  Punkter,  der  skiller  Darwin  fra  Wallace, 
er  som  ovenfor  berørt  det,  at  Wallace  betragter  den 
naturlige  Udvælgelse  som  eneste  Aarsag  til  den  organiske 
Udvikling.  I  den  nyere  Tid  —  efter  Darwins  Død  —  har 
han  fundet  en  Støtte  i  Weismanns  Arvelighed  steori.  Kun 
hvor  Rivaliseringskampen  fremtvinger  Brug  eller  Ikke- 
Brug  af  bestemte  Organer,    bliver  dette   en   medvirkende 

Aarsag  til  Organismernes  Formforandring.  Idet  Wallace 
henfører  Arternes  Udformning  til  en  eneste  Aarsag,  bliver 
der  i  hans  Lære  en  Fasthed,  der  for  det  logiske  Sind  har 
noget  tiltalende  ved  sig,  men  Spørgsmaalet  om,  i  hvilken 
Grad  han  adskiller  sig  fra  de  an^re  Forfattere,  kommer 
da  ogsaa  helt  til  at  bero  paa  Bestemmelsen  af  det  an- 
vendte Udtryk.  Hvis  han  bestemmer  dette  paa  anden 
Maade  end  de  andre,  da  bliver  Striden  maaske  kun  en 
Strid  om  Ord  og  ikke  om  Kendsgæminger. 

Forholdet  mellem  Charles  Darwins  og  Wallaces 
Opfattelse  af  Udviklingsaarsagen  fremstilles  i  følgende 
Skema: 

Teorien  om  den  naturlige  Udvælgelse 
ifølge  Darwin:  ifølge  Wallace: 

Den    naturlige    Udvælgelse    har  Den  naturlige  Udvælgelse  har  været 

været  Hovedmidlet  til   Organismer-  eneste     Middel    til    Organismernes 

nes  Omdannelse  —  Mennesket  heri  Omdannelse  —  Mennesket  undtaget ; 
indbefattet ; 

derfor  er  det  et  Spergsmaal,  om  derfor  er  det  umuligt,  at  de  af 
de  af  Lamarck  angivne  Aarsager  Lamarck  angivne  Aarsager  kan 
har  medvirket;  have  medvirket; 

derfor    kan    hverken    alle   Arter        derfor  maa  saavel  alle  Arter  som 
eller   alle    særskilte    Ejendommelig-  alle  særlige  Ejendommeb'gheder  skyl- 
heder   skyldes    den    naturlige   Ud-  des  den  naturlige  Udvælgelse; 
vælgelse  (se  S.  100); 

derfor  kan  Nytteprincipet  ikke  derfor  maa  Njrtteprincipet  nad- 
finde  almindelig  Anvendelse;  ikke  vendigvis  finde  almindelig  Anven- 
engang  med  Hensyn  til  Arterne;         delse  med  Hensyn  til  Arterne; 

derfor  maa  man  nødvendigvis  derfor  maa  man  forkaste  For- 
opretholde Formodningen  om  et  modningen  om  et  Parringsvalg  eller 
Parringsvalg  eller  anden  supplerende  anden  supplerende  Modifikations- 
Modifikationsaarsag,  og  med  Hensyn  aarsag  og  betragte  en  Medvirken 
til  de  Lamarckske  Aarsager  maa  en  af  de  Lamarckske  Aarsager  som 
Sandsynlighedsundersegelse  afgere,  umulig; 
om  og  hvorvidt  de  har  medvirket; 

derfor  lider  Teorien  om  den  na-  derfor  kan  Muligheden  eller  Sand- 
turlige    Udvælgelse   som    en  Teori    synligheden    af   supplerende    Aar- 

om  Arternes  Oprindelse  ingen  Skade  sager  ikke  hævdes  uden  alvorlig 
ved,  at  man  hævder  Muligheden  Skade  for  Teorien  om  naturlig  Ud- 
eller Sands3mligheden  af  supple-  vælgelse  som  en^eori  om  Arternes 
rende  Aarsager.  Oprindelse. 

Vi  bortser  foreløbig  fra  Spørgsmaalet  om  Mennesket, 
der  vil  blive  behandlet  i  et  følgende  Kapitel.  Den  øvrige 
Forskel  mellem  de  to  Forfattere  maa  vi  opfatte  som  en 
Definitionsforskel.  Ti  hos  Wallace  indgaar  den  ydre 
Verdens  direkte  Indflydelse  paa  Planter  og  Dyr,  og  disses 
Brug  eller  manglende  Brug  af  Organerne,  ofte  i  den  Aar- 
sagskombination,  der  kaldes  den  naturlige  Udvælgelse  og 
udsondres  ikke  som  selvstændig  virkende  Aarsager.  I  de 
Tilfælde,  hvor  de  har  nogen  Betydning,  er  de  Led  i  Kæ- 
den af  Aarsager,  i  Kvalitetsvalget.  Wallace  dvæler  stadig 
—  og  særlig  gør  han  det  i  sin  Bog  „Darwinisme"  — 
ved  to  af  de  ovenfor  fremhævede  Forhold:  Varierings- 
tilbøjeligheden  og  Flertallets  Død  som  bestemmende 
Arternes  Oprindelse  ved  Kvalitetsvalg.  „Principet  om 
Karakterforskellighed  gaar  gennem  hele  Naturen  fra  de 
laveste  Organismer  til  de  højeste**;  men  „Afvigelse  i 
Karakter  staar  i  Overensstemmelse  med  de  ændrede  Livs- 
betingelser". Fra  sine  Undersøgelser  om  Planters  og 
Dyrs  geografiske  Udbredelse  fremdrager  han  en  Række 
Eksempler  herpaa.  Han  omtaler  saaledes  en  Fugl,  hvoraf 
en  Art  lever  i  Skotland,  en  anden  i  Nord-Amerika;  den 
skotske  er  om  Vinteren  mørkere  end  om  Sommeren, 
hvorimod  den  nordamerikanske  om  Vinteren  er  ganske  hvid. 
Ligeledes  omtaler  han,  at  vidt  udbredte  Arter  kan  skifte 
Levevis  for  de  enkelte  Gruppers  Vedkommende,  saaledes 
at  t.  Eks.  nogle  vænner  sig  til  at  leve  i  Sumpe,  andre 
paa  Træerne.  I  Catshill  Bjærgene  lever  to  Afarter  Ulve; 
en  vindspilleragtig  jager  Hjorte,  en  tungere,  mere  kluntet, 
jager  Faar.  Paa  Madeira  har  de  Insekter,  der  ikke  be- 
nytter Vingerne,  undgaaet  den  Fare,  at  Vinden  fører  dem 
ud  over  Havet,  hvor  de  drukner;  dette  har  medført,  at 
Vingerne  enten  er  henvisnede  eller  helt  forsvundne. 
Eksemplerne  viser  os,  at  Wallace  ikke  sætter  den  samme 

Grænse  som  Darwin  mellem  egentligt  Kvalitetsvalg  og 
Indflydelsen  ^  Brug  og  Ikke-Brug,  eftersom  den  stadige 
Ikke-Brug  kan  virke  omdannende  paa  et  Organ.  Det 
samme  gælder  Grænsen  mellem  Kvalitetsvalg  og  de  ydre 
Livsbetingelser.  Wallace  skriver:  „Isolering  er  uden  Tvivl 
en  meget  vigtig  Hjælp  for  den  naturlige  Udvælgelse* ; 
„Isoleringen  har  Betydning  i  dobbelt  Henseende:  1)  den 
udsætter  en  Gruppe  Individer  for  længere  Tids  ensformige 
Paavirkning,  og  derfor  kan  saavel  de  ydre  Indflydelser 
som  den  naturlige  Udvælgelse,  hvilken  kun  tillader  saa- 
danne  Afarter,  som  svarer  til  de  givne  Betingelser,  yde 
deres  fulde  Virkning;  2)  den  forhindrer  Krysning  .... 
Darwin  var  af  den  Mening,  at  i  Almindelighed  var  en 
Arts  Udbredelsesomraade  en  vigtigere  Faktor  for  Udvik- 
lingen af  ny  Arter  end  Isoleringen,  og  deri  er  jeg  ganske 
enig  med  ham".  Et  større  Udbredelsesomraade  medfører 
imidlertid  ogsaa  en  større  Uensartethed  i  de  ydre  Livs- 
betingelsers positive  Indgriben,  og  en  større  Uensartethed 
i  Brug  og  Ikke-Brug.  At  der  ikke  kan  fastsættes  nogen 
Grænse  mellem  de  angivne  Indflydelser,  fremgaar  klart  af 
mange  andre  Udtalelser  af  Wallace.  Naar  han  saaledes 
siger:  „En  Plante  kan  ikke  forplante  sig,  naar  der  ikke 
er  passende  aabne  Steder,  paa  hvilke  Frøet  kan  spire 
frem,  eller  Steder,  hvor  der  findes  mindre  kraftige  og 
sunde  Planter",  da  er  det  klart,  at  i  dette  Tilfælde  spiller 
Flertallets  Uddøen  ingen  Rolle.  „Den  naturlige  Ud- 
vælgelse virker,**  siger  han,  „ved  Opretholdelse  af  skikkede 
Afændringer,  hvilke  er  nyttige  for  den  enkelte  Organisme 
under  de  herskende  Forhold ;  deraf  følger,  at  hver  Gruppe 
vil  vedblive  at  tilpasse  sig,  og  de  Grupper,  der  vedbliver 
at  bestaa  gennem  flere  geologiske  Perioder,  maa  naa  en 
højere  Organisation." 

Erttst  Haeckel  lader  den  naturlige  Udvælgelse  frem- 
gaa  af  det  nødvendige  Vekselforhold  mellem  alle  Orga- 
nismer ved  de  Betingelser,  hvilke  Kampen  for  Tilværelsen 
paalægger  enhver.  Haeckel  holder  sig  stærkt  til  Udtryk- 
ket „Kampen  for  Tilværelsen";    han  betoner,    at   en  Art 

eller  Varietet  ved  særlige  Ejendommeligheder  begunstiges 
mere  end  en  anden,  den  vil  derfor  overvinde  og  fortrænge 
den  anden.  Tager  man  imidlertid,  som  Haeckel  selv  gør, 
Beskyttelsesfarver  som  Eksempel  herpaa,  saa  vil  det  være 
klart,  at  disse  ikke  bidrager  til  at  fortrænge,  men  til  at 
sikre.  Et  Sted  som  følgende  viser,  hvilken  Rolle  Udtryk- 
ket „Kampen  for  Tilværelsen"  spiller  for  Haeckel:  „Over- 
alt i  Naturen  hersker,  ligesom  i  Menneskesamfundet,  en 
skaanselløs  og  uophørlig  Krig  af  alle  mod  alle;  i  denne 
Krig  maa  de  fleste  gaa'til  Grunde.**  Nu  er  det,  som  vi 
har  set,  ikke  Tilfældet;  der  findes  ingen  Kamp  af  alle 
mod  alle,  men  derimod  en  Række  meget  indviklede  Kamp- 
og Allianceforhold,  hvilket  Haeckel  selvfølgelig  ogsaa 
anerkender,  uden  at  Anerkendelsen  faar  Indflydelse  paa 
hans  Sprogbrug.  Han  bebrejder  nu  Darwin,  at  denne 
„altfor  ensidig  betoner  den  naturlige  Udvælgelse  i  Kam- 
pen for  Tilværelsen.  Ikke  mindre  indflydelsesrig  end 
Vekselforholdet  turde  i  mange  Tilfælde  de  af  Darwin  dog 
vel  altfor  meget  oversete  (vemachlåssigten)  ydre  Eksi- 
stensbetingelser i  den  uorganiske  Natur  være,  Klima  og 
Bolig,  geografiske  og  topografiske  Forhold,  efter  hvilke 
Organismernes  Ejendommeligheder  i  mange  Henseender 
tilpasser  sig."  Han  forklarer  denne  Ensidighed  ved,  at 
Darwins  Udviklingslære  paa  ingen  Maade  udgjorde  en 
moden,  færdig,  afsluttet  Lærebygning,  men  kun  gav 
Grundlinjerne  af  en  saadan  og  gav  det  første  mægtige 
Stød  til  en  gennemgribende  Reform  af  den  bestaaende 
Opfattelse.  Denne  Forklaring  rummer  i  sig  en  Sandhed; 
men  Bebrejdelsen  mod  Darwin  er  i  dette  Tilfælde  uret- 
færdig. 

Naar  de  ydre  Livsbetingelsers  Indflydelse  er  „ikke 
mindre  indflydelsesrig"  end  Kvalitetsvalget,  saa  bliver  dette 
ikke  længere  Hovedkilden  til  Omdannelserne,  og  dertil 
kommer,  at  Haeckel  ogsaa  tillægger  Brug  og  Ikke-Brug 
omdannende  Betydning.  Men  Haeckel  lægger  ikke  megen 
Vægt,  hverken  paa  at  forsvare  den  Opfattelse,  at  Kvalitets- 
valget er  Virkning  af  Rivaliseringskamp  alene,  og  at  den 

uorganiske  Naturs  Indflydelse  følgelig  ikke  falder  ind 
under  Betegnelsen  Kvalitetsvalg,  ejheller  lægger  han 
særlig  Vægt  paa  at  afgrænse  de  forskellige  Aarsagers 
Betydning  for  den  organiske  Omdannelse.  For  ham  er 
det  med  andre  Ord  ikke  det  vigtigste  at  danne  en  Kvali- 
tetsvalglære, men  snarere  at  udarbejde  Arternes  Stamtavle 
og  at  anvise  Mennesket  dets  Plads  i  denne.  Til  Stam- 
træernes Udarbejdelse  er  Kvalitetsvalglæren  ham  et  Mid- 
del, og  som  saadant  skænker  han  den  Opmærksomhed, 
men  hovedsagelig  ogsaa  kun  som  saadant.  Haeckel  kom- 
mer derved  til  at  supplere  det,  der  var  kommen  frem 
fra  Darwin ;  han  er  følgelig  ikke  forpligtet  til  helt  at  gen- 
nemarbejde Teorien,  han  kan  nøjes  med  grovere  Defini- 
tioner, og  støder  man  under  Læsningen  paa  forskellige 
Definitioner  af  et  og  samme  Begreb  hos  Darwin  og  hos 
Haeckel,  da  skal  dette  ikke  tages  som  Tegn  paa  Uenighed; 
ti  det  behøver  blot  at  være  Vidnesbsrd  om,  at  hver  har 
Opmærksomheden  rettet  paa  sin  Opgave.  „Vi  har  paa 
den  ene  Side,"  siger  han,  „en  Lære  om  Udvikling  og 
Fremskridt,  paa  den  anden  Side  en  Lære  om  Skabelse 
og  Arter ;  for  at  vælge  mellem  disse  Muligheder  behøves 
ikke  mange  Argumenter."  Derimod  lægger  han  en  be- 
tydelig Lærdom  for  Dagen  ved  at  forsøge  en  Paavisning 
af  Udviklingens  Gang ;  han  vil  med  andre  Ord  ikke  gøre 
Darwins  Arbejde  om,  men  han  vil  fortsætte  det  paa 
Punkter,  som  Darwin  ikke  udførligt  havde  behandlet. 

Vi  ser  da  Wallace  forklarende  sig  Arternes  Oprin- 
delse ved  en  eneste  Aarsag  (Kvalitetsvalget);  Haeckel 
forklarer  den  ved  to  tilsyneladende  lige  vigtige  Aarsager 
(Kvalitetsvalg;  de  ydre  Livsbetingelser)  og  maaske  en 
underordnet  (Brug  og  Ikke-Brug);  Darwin  forklarer  den 
ved  en  Hovedaarsag  (Kvalitetsvalg)  og  to  Biaarsager. 

Hovedaarsag:  Biaarsag: 

Wallace:       Kvalitetsvalg. 

Haeckel:  ]     *    .       ,      , .    .   ,.      .         )  Brug  og  Ikke-Brug. 
I  2.  de  ydre  Livsbetingelser.    )         «     » 

n        •  i^    1*  ♦      I  i  y^^  Livsbetingelser. 

Dartvtn:       Kvalitetsvalg.  \  \^  „ ,    ^ 

^  I  Brug  og  Ikke-Brug. 

Til  Darwin  slutter  sig  i  alt  væsentligt  Huxley,  der 
dog  i  et  af  sine  sidste  Leveaar  kom  til  at  indtage  den 
ovenfor  omtalte  Særstilling  ved  sin  Paastand  om,  at  alle 
Arter  skylder  Kvalitetsvalget  deres  Oprindelse,  og  altsaa 
tilsyneladende  nærmede  sig  Wallace. 

Imidlertid  synes  det,  at  Spørgsmaalet  om  de  enkelte 
Aarsagers  Indflydelse  ikke  kan  afgøres  åd  empirisk  Vej; 
i  hvert  Tilfælde  erklærer  Darwin:  „naar  en  Variering  er 
til  den  allermindste  Nytte  for  et  eller  andet  Væsen,  kan 
vi  ikke  afgøre,  hvormeget  der  af  denne  Variering  skyldes 
Kvalitetsvalgets  Virksomhed,  og  hvormeget  Livsbetingelser- 
nes umiddelbare  Paavirkning.**  „Hvem  kan  t.  Eks.  sige," 
tilføjer  han,  „om  Aarsagen  til,  a,t  Pelsen  hos  Dyr  af  samme 
Art  bliver  tykkere,  jo  længere  nordpaa  de  lever,  er  Kva- 
litetsvalg eller  selve  det  strænge  Klima.** 

Som  omtalt,  kunde  Darwin  ikke  finde  Aarsagen 
til  Organismernes  Formforandring,  før  han  havde  gjort 
Bekendtskab  med  Malthus'  Lære;  han  forestillede 
sig  den  naturlige  Udvælgelse  som  svarende  til  den  kun- 
stige Udvælgelse,  der  anvendes  af  Opdrættere  og  Plante- 
dyrkere. Med  dette  Udgangspunkt  er  det  forstaaeligt,  at 
Kvalitetsvalg  ofte  i  Darwins  Fremstilling  bliver  et  med 
Rivaliseringskamp,  altsaa  et  Begreb,  der  er  endnu  snæv- 
rere end  „Flertallets  Død**  hos  Wallace.  Organismernes 
indbyrdes  Rivalisering  medfører,  at  de  heldigst  varierede 
sejrer  i  den  indbyrdes  og  overalt  førte  Kamp;  den  „be- 
virker en  Forbedring  af  hver  enkelt  Skabning  i  Forhold 
til  dens  organiske  og  uorganiske  Livsbetingelser,  og  fører 
paa  den  Maade  til  Fremskridtets  Organisation.**  Han 
betoner  ligeledes,  at  i  det  uhyre  Antal  Varieringer  fore- 
kommer en  Gang  imellem  nogle,  der  er  til  Nytte  i  den 
individuelle  Kamp  for  Tilværelsen,  og  at  dette  maa  med- 
føre, at  de  heldigst  indrettede  bevares  bedst  i  den  Kamp, 
der  fremgaar  dels  af  Organismernes  indbyrdes  Forhold, 
dels  af  deres  Forhold  til  Livsbetingelserne.  „Kvalitetsvalg 
medfører  Uddøen**,  siger  han,  og  ligeledes:  „Kvalitetsvalg 
virker  ved  Rivalisering**.     Havde  man  spurgt  Darwin,  om 

det  S.  44  og  108  omtalte  Drab  af  Maager  og  Terner  ved 
Vesterhavet  var  en  Følge  af  den  naturlige  Udvælgelse, 
vilde  han  have  svaret  nej;  det  er  en  Følge  af  de  ydre 
Livsbetingelsers  Indgriben;  det  var  ingen  Rivaliserings- 
uddøen,  der  foregik,  og  altsaa  intet  Kvalitetsvalg;  kun 
Stormen  nødvendiggjorde  disse  Dyrs  Død;  men  kun  hvor 
Dødsnødvendighed  indtræder  som  Følge  af  deres  uhyre 
Produktivitet  har  vi  Kvalitetsrivalisering  med  dens  Resul- 
tat: Valg  mellem  Kvaliteterne.  Hine  Maager  og  Terner 
døde  ved  Uheld,  ikke  ved  Kvalitetsvalg.  Men  saa  let 
kan  Sagen  ikke  altid  afgøres;  i  det  af  Darwin  selv  givne 
Eksempel  vides  det  ikke,  om  Dyrenes  tykkere  Pels  skyldes 
Kvalitetsvalget  eller  de  ydre  Livsbetingelser.  Det  er  da 
tilladt  at  opfatte  Grænserne  mellem  disse  Aarsager  som 
flydende,  hvilket  Darwin  ogsaa  godt  kan  anerkende  sam- 
tidig med,  at  han  fastholder  den  Opfattelse,  at  Kvalitets- 
valget er  den  mest  indgribende  Aarsag,  d.  v.  s.  den,  der 
fører  mest  fremad.  Nogen  fast  Definition  af  Begrebet 
Kvalitetsvalg  findes  imidlertid  ikke  hos  Darwin,  hvilket 
allerede  fremgaar  ved  en  Sammenligning  af  de  S.  99  fif. 
anførte  og  de  her  fremdragne  Udtalelser. 

Udtrykket  Kvalitetsvalg  er  et  Udtryk,  der  trænger  til 
at  fæstnes,  der  skal  gives  et  engang  for  alle  afgrænset 
Indhold,  og  før  dette  er  sket,  kan  man  ikke  vente  fuld 
Enighed  med  Hensyn  til  Begrebets  reale  Værdi.  Det  kan 
da  heller  ikke  nægtes,  at  som  Udtryk  for  et  Realforhold 
har  Begrebet  medført  Vanskeligheder.  Darwin  siger,  at 
Kvalitetsvalget  virker  ved  Tilpasning  saavel  til  de  om- 
givende Organismer  som  til  de  uorganiske  Omgivelser;  men 
i  de  anførte  Eksempler  hører  netop  Kulde,  Storm,  Bølge- 
slag med  til  de  uorganiske  Omgivelser  og  de  ydre 
Livsbetingelser.  Hvornaar  ophører  da  disse  at  være 
Kvalitetsvalg,  og  hvornaar  hører  deres  omtalte  Virkning 
med  til  de  ydre  Livsbetingelser?  Drages  Grænsen  paa 
samme  Sted  for  Fostrets  og  for  det  fuldvoksne  Individs 
Vedkommende?  Ud  fra  Malthus'  Lære  vilde  Darwin 
følgerigtigt  kunne  svare:  vi  har  Kvalitetsvalg,  hvor  vi  har 

Uddøen,  fordi  der  er  for  mange.  Et  saadant  Svar  var 
ikke  tilfredsstillende;  ti  for  Klimaets  Skyld  kunde  hele 
Norge  gærne  være  fyldt  med  tykpelsede  Dyr  og  hele 
Italien  med  tyndpelsede;  for  Klimaet  kan  der  ikke  være 
for  mange.  Dog  kan  Klimaet  bevirke  Uddøen,  ikke  fordi 
der  er  for  mange,  men  fordi  de  tyndpelsede  fryser  for 
stærkt;  men  i  saa  Fald  bliver  en  ydre  Livsbetingelse  ud- 
vælgende, samtidig  med,  at  den  kan  have  direkte  Ind- 
flydelse paa  Pelsens  Tykhed.  Den  Mulighed  er  nemlig 
til  Stede,  at  nogle  Polardyrs  Unger  ved  Variation  haren 
tyndere  Pels  og  dræbes  af  Kulden.  Grænsen  mellem  de 
to  Aarsager  kan  ikke  drages.  Sæt,  at  en  Plante  eller  et 
Dyr,  der  ved  at  variere  i  bestemt  Retning  var  blevet  be- 
gunstiget af  Kvalitetsvalget,  tillige  varierede  i  andre  Ret- 
ninger, der  var  nevtrale  i  den  givne  Natursammenhæng, 
men  ved  Brug  i  den  voksne  Alder  udvikledes  og  udfoldede 
sig,  saa  at  de  overførtes  til  Efterkommerne  lige  saa  godt 
som  den  ved  Kvalitetsvalget  fæstnede  Variering,  saa  havde 
vi  Brug  og  Øvelse  medvirkende  til  Forandring  i  Byg- 
ning eller  Funktion. 

Uagtet  Darwins  Sprogbrug  kunde  tiltrænge  en  nøjere 
Gennemgang,  har  den  funden  en  bestemt  Tilhænger  i 
Romanes,  Darwins  Lære  er,  siger  han,  en  Lære  om  Op- 
rindelsen til  og  Ophobningen  af  Tillæmpelser ;  den  bliver 
først  en  Lære  om  Arternes  Oprindelse,  naar  man  rejser 
Spørgsmaalet,  om  Arterne  kan  tillæmpe  sig;  den  kunde 
derfor  lige  saa  godt  betragtes  som  en  Lære  om  Slægternes, 
Familiernes  eller  Rækkernes  Oprindelse.  Naar  Darwin 
ikke  desto  mindre  kalder  sin  Bog:  „Arternes  Oprindelse 
ved  naturlig  Udvælgelse**,  da  er  det,  fordi  han  paa  det 
Tidspunkt  den  fremkom,  ikke  kunde  have  valgt  nogen 
bedre  Titel ;  ti  det  gjaldt  dengang  om  at  fastslaa  Arternes 
Omdannelse.  Vi  kan  imidlertid  nu  tale  om  Organismer- 
nes Formforandringer  i  Stedet  for  om  Arternes  Oprindelse, 
eftersom  der  i  vor  Tid  ikke  er  noget  Menneske,  der  længere 
tror  paa  faste,  virkelige  Arter.  Før  Darwins  Tid  forstod 
man,    at    de    højere  Inddelinger   (Slægt,    Orden,  Familie, 

Gruppe)  var  kunstigt  dannede  af  Naturforskerne,  derimod 
opfattede  man  den  laveste  Inddeling,  Artsinddelingen,  som 
naturlig;  Arterne  var  faste  Enheder,  hver  Art  bar  Præg 
af  en  særlig  Skabelse.  Bevidstheden  om,  at  Inddelingerne 
er  kunstige,  udvider  Darwin  da  til  ogsaa  at  gælde  Arts- 
inddelingen.  Blandt  Tillempelsesaarsageme  betoner  Dar- 
win den  naturlige  Udvælgelse.  Læren  om  den  naturlige 
Udvælgelse  „er  en  Teori,  <ier  søger  at  forklare  ved  na- 
turlige Aarsager  Indtrædelsen  af  enhver  Slags  Tillempelser, 
som  man  møder  i  den  organiske  Natur,  under  den  For- 
udsætning, at  alle  Tillempelser  i  første  Række '  vedrører 
Artens  Bevarelse  og  derfor  ogsaa  som  almindelig  Regel 
vedrører  Bevarelsen  af  de  Individer,  der  udgør  Arten.* 
„Den  naturlige  Udvælgelse  beskytter  kun  Individets  Liv, 
for  saa  vidt  dette  har  Betydning  for  Arten.  Støder  den 
individuelle  Interesse  sammen  med  Artens,  da  ofres  Indi- 
videts**. I  disse  Udtalelser  tager  Romanes  altsaa  „den 
naturlige  Udvælgelse**  i  den  videre  Betydning,  i  hvilken 
det  ogsaa  ofte  anvendes  af  Darwin  og  særlig  anvendes  i 
Titlen  paa  hans  Bog.  Ikke  destomindre  skriver  Romanes 
tre  tykke  Bøger  imod  den  af  Wallace  hævdede  Opfattelse, 
at  den  naturlige  Udvælgelse  er  den  eneste  Aarsag  til 
Organismernes  Form  forandring;  og  i  disse  tager  han  »den 
naturlige  Udvælgelse**  i  dettes  snævrere  Betydning.  Han 
hævder  bestemt  (i  en  Strid  med  Owen),  at  tager  man 
Kampen  for  Tilværelsen  alene,  da  kan  denne  kun  gøre 
Rede  for  Organismernes  Uddøen,  men  tager  man  den  i 
Forbindelse  med  Variation,  de  bedst  skikkedes  Overleven, 
og  Arvelighed,  da  kan  den  meget  godt  have  frembragt 
enhver  Dyre-  og  Planteart,  der  nogensinde  har  vist  sig 
paa  Jordens  Overflade.  Naar  Darwin  har  valgt  Udtrykket 
den  naturlige  Udvælgelse,  da  var  det  for  at  jævnføre  den 
med  Opdrætternes  kunstige  Udvælgelse,  andet  ligger  ikke 
i  Ordet.  Til  Menneskets  Betydning  ved  den  kunstige 
Udvælgelse  svarer  den  Betydning  Kampen  for  Tilværelsen 
har  paa  den  naturlige  Udvælgelse. 

De  her  antydede  Retninger  indenfor  Udviklingslæren 

vil  rimeligvis  blive  fortsatte  og  uddybede,  og  de  synes 
at  skulle  forøges  med  en  ny  Retning,  Ny-Lamarckismen, 
der  skyder  Kvalitetsvalget  i  Baggrunden,  og  stiller  de  af 
Lamarck  fremhævede  Aarsager  i  Forgrunden.  Som  tid- 
ligere paavist  (S.  19—24)  dannede  Lamarck  sin  Lære  ud 
fra  de  to  Antagelser,  1)  at  de  levende  Væsener  sammen- 
kn}rttedes  ved  snævrere  eller  fjæmere  Slægtskabsbaand, 
og  2)  at  et  Organ  ved  at  øves  paa  særlige  Maader  kan 
udforme  sig  i  særlige  Retninger;  den  saaledes  erhvervede 
Ejendommelighed  kan  overføres  til  Efterkommerne  og 
videre  udvikles  af  dem.  Han  lader  dernæst  disse  ved 
øvelser  fremkomne  Tillæmpelser  være  Aarsag  til  Foran- 
dringerne  i  de  levende  Væseners  Række.  Stil  et  Dyr, 
siger  han,  under  ny  Livsforhold,  og  dets  Tarv  vil  blive 
ændrede;  ny  Tarv  vil  fremkalde  ny  Virksomhed  og  der- 
ved Ændringer  i  det  benyttede  Organ.  Det  gode  ved 
Lamarcks  Forklaring  var,  at  han  søgte  at  paavise  fysiske 
Aarsager,  der  kunde  bevirke  en  Arts  Omdannelse  til  en 
anden.  Han  fandt,  at  det  var  en  fysiologisk  Kendsgær- 
ning,  at  Organer  øves  ved  Brug  og  henvisner  ved  mang- 
lende Brug,  og  han  fandt  ligeledes,  at  det  var  en  fysio- 
logisk Kendsgærning,  at  erhvervede  Egenskaber  overføres 
til  Afkommet.  Han  gik  ud  fra,  at  enhver  sund  Teori 
om  Arternes  Omdannelse  maatte  hvile  paa  Iagttagelse; 
at  Klassifikationen  maatte  følge  den  Orden,  i  hvilken 
Udviklingen  var  foregaaet;  at  denne  Udvikling,  ved  hvilken 
de  forskellige  Dyreformer  var  opstaaet  ved  Omdannelse 
af  en  Organisme,  der  oprindelig  var  opstaaet  ved  Selv- 
avling i  Vandet,  havde  taget  betydelig  Tid,  og  at  alle 
Instinkter  og  sjælelige  Egenskaber  kunde  føres  tilbage  til 
den  Aarsag,  der  havde  bevirket  Arternes  Omdannelse. 
Det  mærkelige  ved  hans  Lære  er,  at  han,  der  saa  stærkt 
flaastod,  at  de  ydre  Livsforhold  aldrig  direkte  ændrer  et 
Organ,  men  kun  virker  ved  at  ændre  dets  Tarv  og  Virk- 
somhed, ikke  formaar  at  gennemføre  sin  egen  Opfattelse 
for  Planternes  Vedkommende,  men  lader  disses  Omdan- 
nelse fremgaa  af  Forandring  i  deres   Ernæringsprocesser 

og  lader  enhver  saadan  Forandring  fremkaldes  ved  Æn- 
dring af  de  ydre  Livsforhold.  Man  skulde  synes,  at 
noget  tilsvarende  maatte  kunde  finde  Sted  hos  Dyrene, 
saa  at  de  ydre  Livsbetingelser  altsaa  kunde  være  af 
direkte  Betydning  ogsaa  hos  disse.  Paa  dette  Punkt  har 
Haeckel,  ved  at  opstille  Ændring  i  de  ydre  Livsforhold 
som  en  Hovedaarsag  til  Omdannelser,  suppleret  Lamarck. 
Dernæst  er  det  en  Mærkelighed,  at  Lamarck,  der  ikke 
anerkendte  anden  Omdannelsesaarsag  end  den  ved  æn- 
drede Tarv  fremkaldte  Brug  eller  manglende  Brug,  tillige 
betvivler,  at  der  findes  uddøde  Arter  undtagen  af  Orga- 
nismer, der  er  saa  store,  at  Menneskene  kan  have  ud- 
ryddet dem.  Han  kender  ikke  anden  ødelæggende  Aarsag 
end  Mennesket.  Endelig  maa  det  fremhæves,  at  han  ikke 
havde  øje  for  de  Bidrag  til  en  Forstaaelse,  man  kunde 
hente  fra  Husdyrenes  og  Kulturplanternes  Verden.  Ny- 
Lamarckismen  er  forsigtigere  end  Lamarck;  uden  at  ville 
fraskrive  den  naturlige  Udvælgelse  en  mer  eller  mindre 
vigtig  Del  i  den  organiske  Udvikling,  mener  man,  at  den 
vigtigste  Del  maa  tilskrives  Organernes  Brug  eller  Ikke- 
Brug.  De  betydeligste  Ny-Lamarckianere  (Cope,  Scott, 
Osborn)  er  Palæontologer;  til  dem  har  saa  andre  Natur- 
forskere sluttet  sig,  og  særligt  nogle  Botanikere. 

Det  er  da  berettiget  at  sige,  at  Darwinisterne  og 
Lamarckianerne  har  nærmet  sig  hinanden,  idet  hine  lærer, 
at  ganske  vist  er  den  naturlige  Udvælgelse  at  opfatte 
som  den  væsentligste  virkende  Aarsag,  men  der  tilkommer 
tillige  Brug  og  Ikke-Brug  en  Plads  i  Aarsagsrækken,  og 
kun  Erfaringen  kan  afgøre,  hvor  fremtrædende  denne 
Plads  er;  medens  disse  lærer,  at  Kvalitetsvalget  har  For- 
dring paa  en  mere  eller  mindre  fremtrædende  Plads  i 
Aarsagsrækken.  Mellem  disse  Retninger  spores  da  kendelig 
en  Tilnærmelse.  Det  vil  tilmed  være  let  fra  »Menneskek 
Afstamning**  og  fra  Darwins  senere  Værker  at  hente  en 
Række  Vidnesbyrd  om,  at  han  ikke  længere  tilskriver  de 
ydre  Aarsagers  Indflydelse  paa  Arternes  og  paa  Organernes 
Omdannelse  en  saa  ringe  Betydning,  som  han  tilskrev  dem 


Digitized  by  VjOOQ IC 


129 

i  „Arternes  Oprindelse".  Anderledes  forholder  det  sig  med 
Ultra-Darwinisteme  (Wallace,  Weissmann,  o.  fl.);  deres 
Stilling  til  de  andre  Retninger  er  nøje  knyttet  til  de  De- 
finitioner, som  maatte  blive  anvendte.  Skal  Kvalitets- 
valget opfattes  alene  som  en  Rivaliseringsuddøen,  da  vil 
vist  ingen  Tilnærmelser  til  de  andre  Retninger  være  mulig. 
Manmaa  da  trøste  sig  med,  at  Brydningerne  fører  til  et 
forøget  Liv  i  Undersøgelserne,  og  at  alle  Parter  er  enige 
om,  at  de  højere  Organismer  er  opstaaede  ved  Omdan- 
nelse af  mindre  sammensatte,  og  at  Omdannelsernes  Aar- 
sag  findes  i  den  almindelige  Natursammenhæng.  Det,  der 
adskiller,  er  blot  Forsøgene  paa  at  udpege  enkelte  isolerede 
Sider  af  Natursammenhængen  og  betone  deres  Betydning 
fremfor  de  øvrige  Siders.  Men  under  disse  Forsøg  turde 
det  maaske  i  Længden  falde  vanskeligt,  selv  for  de  yder- 
liggaaende  Lamarckianere,  at  overse  Varieringstilbøjelig- 
hedens  Eksistens  og  at  godkende  de  Slutninger,  som  med 
Nødvendighed  følger  deraf.  Ofte  har  man  ved  Læsningen 
af  de  forskellige  Skolers  Stridsskrifter  faaet  det  Indtryk, 
at  Forfatterne  efter  Darwins  Død  er  tilbøjelige  til  særlig 
at  dvæle  ved  de  Erfaringer,  der  støtter  deres  Teori,  og  at 
almindeliggøre  disse,  hvilket  nærmest  maatte  føre  til  den 
Slutning,  at  samtlige  fremhævede  Aarsager  er  i  Virksomhed, 
men  dette  udelukker  selvfølgelig  ikke  den  Mulighed,  at 
den  ene  Aarsagskombination  er  virksommere  end  de  andre. 
Godkender  man  Tanken  om  Selvavling  som  Livets 
første  Kilde,  da  vil  man  paa  det  Udviklingstrin,  hvor 
Livet  opstaar,  ikke  kunne  paavise  Forskel  mellem  de 
ydre  Livsbetingelsers  Indflydelse  og  Kvalitetsvalgets,  og 
hvor  stor  denne  Forskel  end  senere  kan  blive,  saa  ved- 
bliver den  derfor  stedse  at  være  gradvis  og  relativ.  En 
absolut  Grænse  kan  ikke  sættes  mellem  disse  Aarsager. 
—  Darwin  beskæftigede  sig  ikke  meget  med  Spørgsmaalet 
om  Livets  Fremkomst,  derimod  tildrog  det  sig  Haeckels 
Opmærksomhed.  Han  mente  at  kunne  henføre  det  første 
organiske  Stofs  Fremkomst  til  kemiske  Processer. 
En    tilsvarende    Opfattelse   nærede   Darwin.      I   et   Brev 

fra  1871  udtaler  han,  at  Livet  kan  være  opstaaet  i 
en  lille,  varm  Dam  med  alle  Slags  Ammoniak-  og  Fosfor- 
Salte.  I  et  andet  Brev  (1872)  skriver  han  Ul  WaUace, 
at  han  vilde  sætte  Pris  paa  et  Bevis  for  Teorien  om 
Selvdannelse,  da  det  vilde  være  en  Opdagelse  af  uhyre 
Betydning.  Til  Haeckel,  der  arbejdede  paa  at  føre  Be- 
viset, skriver  han:  hvis  Beviset  kan  føres,  vil  det  blive 
yderst  vigtigt  for  os.  Naegeli  er  maaske  den,  der  har 
arbejdet  mest  med  Spørgsmaalet  om  Selvdannelse;  gennem 
sit  Arbejde  hermed  er  han  kommet  til  den  Overbevisning, 
at  ,det  organiskes  Oprindelse  af  det  uorganiske  er  i 
første  Række  ikke  et  Spørgsmaal  om  Erfaring  og  Eks- 
periment, men  en  Kendsgærning,  der  følger  af  Lovene 
om  Energiens  og  Stoffets  Bestaaen.  Naar  i  den  materielle 
Verden  alt  staar  i  aarsagsmæssig  Sammenhæng,  naar  alle 
Fænomener  gaar  for  sig  paa  naturlig  Maade,  saa  maa 
ogsaa  Organismerne  opbygge  sig  af  det  Stof  og  sluttelig 
falde  tilbage  til  det  Stof,  af  hvilket  den  uorganiske  Natur 
bestaar,  altsaa  deres  Fremkomst  tilskrives  uorganiske 
Forbindelser.  Vil  man  benægte  Uravling,  da  maa  man 
forkynde  Underet." 

De  ældre  barokke  Former  for  Uravlingshypotesen  er 
naturligvis  forladte.  Ingen  tror  længere,  at  Ost  kan  frem- 
bringe Midder,  Fejeskam  frembringe  Lopper  og  Mus, 
Vand  frembringe  Fisk  eller  Affaldsdynger  frembringe 
Krybdyr;  men  i  moderniseret  Form  træder  Hypotesen 
stadig  frem,  ogsaa  efter  Lamarcks  (se  S.  20)  Tid.  Posi- 
tivt har  man  aldrig  ført  Bevis  for  dens  Rigtighed,  men 
Virchow  har  Ret  i  den  Udtalelse:  „saa  meget  er  klart: 
hvis  jeg  ikke  vil  antage  en  Skabelsesteori,  —  hvis  jeg 
ikke  vil  tro,  at  der  har  været  en  Skaber,  som  har  taget 
Jordklumpen  og  indblæst  den  den  levende  Aande,  —  hvis 
jeg  vil  digte  mig  et  Vers  paa  min  egen  Vis,  saa  maa  jeg 
gøre  det  i  Retning  af  Selvavling.  Et  tredje  gives  ikke.  Der 
bliver  intet  andet  tilovers,  hvis  man  først  siger:  „jeg  tror 
ikke  paa  Skabelsen,  men  jeg  vil  have  en  Forklaring*. 
Er  dette  Udgangspunktet,   da   nødes   man   til   at  skride 

videre  og  sige:  altsaa  antager  jeg  Selvavling".  Og  Vir- 
chow  tilføjer;  »dersom  vi  udtaler  os  aabent,  saa  kan  det 
jo  til^taaes,  at  Naturforskerne  kan  have  en  Smule  Sym- 
pati for  Generatio  æquivoca  (Selvavling,  Uravling).  Det 
vilde  være  meget  skønt,  om  den  stod  til  at  bevise." 

Klassifikationsvanskelighederne  er  lige  saa  mange 
Vanskeligheder  ved  at  finde  en  Skaberplan.  Ingen  har 
overværet  en  Skabelsesakt,  og  ingen  haf  overværet  en 
Selvavlingsakt;  men  medens  Skabelsesbetingelserne  til 
alle  Tider  og  under  alle  Naturforhold  maatte  antages  at  være 
til  Stede,  er  dette  maaske  ikke  Tilfældet  med  Selvavlings- 
betingelserne.  Det  er  en  Kendsgæming,  at  Jorden  en 
Gang,  grundet  paa  høj  Temperatur,  har  været  uskikket 
til  Bolig  for  levende  Organismer;  senere  er  disse  frem- 
komne, uden  at  <let  vides,  under  hvilke  Forhold  det  er 
sket.  „Læren  om  en  speciel  Skabelse  (af  Arterne)  skyldes 
i  meget  høj  Grad  sin  Eksistens  til  den  formodede  Nød- 
vendighed af  at  bringe  Videnskaben  i  Overensstemmelse 
med  den  hebræiske  Kosmogoni;  men  det  har  sin  Interesse 
at  lægge  Mærke  til,  at  saaledes  som  Skabelseslæren  i 
vore  Dage  hævdes  fra  videnskabelig  Side,  er  den  ligesaa 
haabløs  uforenelig  med  hebræisk  Opfattelse  som  med 
nogen  anden  Hypotese**  (Huxley). 

KAPITEL  Vn 
LÆREN  OM  DEN  NATURLIGE  UDVÆLGELSE 

KLASSIFIKATION 


»jbn  sand  Klassifikation  hensætter  i  hver  Klasse  de 
Objekter,  der  indbyrdes  har  flere  Ejendommeligheder 
fælles,  end  nogen  af  dem  har  fælles  med  noget  andet 
Objekt  udenfor  Klassen"  (Spencer).  Trangen  til  at  klassi- 
ficere fremgaar  i  første  Række  af  en  Forening  af  vor 
Trang  til  at  sammenligne  og  vor  Trang  til  Hvile.  Vi 
trænger  til  at  afslutte  Undersøgelsen  og  give  denne  en 
vis  Fasthed,  begge  Dele  opnaas  ved  at  henføre  et  Fæno- 
men til  en  bestemt  Klasse;  naar  vi  har  anbragt  det  i  en 
Klasse,  synes  vi,  at  vi  har  Fred;  vi  ved  nu,  hvor  det  er; 
Fænomenet  kommer  til  at  nyde  godt  af  vort  Kendskab 
til  vedkommende  Klasse,  saa  vi  ikke  behøver  at  gøre 
vort  Kendskab  til  det  enkelte  Fænomen  fuldstændigt. 
Derved  kommer  Klassifikationstrangen  —  i  anden  Række 
—  til  at  støttes  af  vor  Trang  til  at  økonomisere,  der  er 
en  sel  vstændig  Udformning  af  Trangen  til  at  søge  Hvile. 
Naar  vi  hører,  at  „Manden  er  Murer",  saa  er  vi  tilfreds; 
vi  har  faaet  ham  anbragt  i  en  Klasse,  til  hvilken  vi  har 
noget  Kendskab.  Ganske  vist  siger  dette  os  ikke  ret  meget 
om  selve  Manden,  men  det  tilfredsstiller  vor  Sans  for 
økonomi  at  have  ham  anbragt  i  en  Klasse;  det  er  lige- 
som der  kommer  noget  ordnet  ind  i  Sagen;  vi  slaar  os 

til  Ro,  medens  det  uordnede  vækker  vor  Uro  og  en  den 
ledsagende  pinlig  Følelse.  En  gennemført  Klassedeling 
medfører  Dannelsen  af  et  System;  ved  dettes  Dannelse 
træder  det  økonomiske  Hensyn  i  Forgrunden,  medens 
Hvilehensynet  viger  Pladsen  for  bevidst  Arbejde  og  An- 
strængelse.  Man  har  oprindelig  været  tilbøjelig  til  at  anse 
det  for  muligt  at  ordne  al  menneskelig  Viden  i  et  Sy- 
stem, hvor  hvert  Begreb  og  hvert  Fænomen  kunde  ind- 
sættes paa  rette  Plads;  sligt  har  man  nu  opgivet;  det  har 
vist  sig  umuligt  at  gennemføre.  Man  støder  altid  paa 
den  Vanskelighed,  at  Klassifikationen  kun  har  Værdi  ud 
fra  det  praktiske  Formaal,  der  har  dikteret  den,  saa  at 
Klassifikationerne  bliver  uensartede,  naar  Formaalene  er  det. 
Tænker  vi  nu  blot  paa  videnskabelige  Formaal,  da  bliver 
Opgaven  for  Klassifikationen  „at  fremstille  Tingene  i 
saadanne  Grupper  og  Grupperne  i  en  saadan  Orden,  som 
bedst  kan  føre  til,  at  man  husker  dem  og  at  man  klar- 
gør sig  deres  Love"  (J.  St.  Mill).  I  Botaniken  og  Zoo- 
logien har  Klassifikation  stedse  været  følt  som  eh  Nød- 
vendighed, men  man  har  mere  anvendt  den  for  at  danne 
en  overskuelig  Ordning  i  den  myldrende  Mangfoldighed, 
end  for  at  opspore  Love. 

Kunstige  og  naturlige  Systemer  har  afløst  hinanden. 
For  saa  vidt  det  er  muligt  logisk  at  inddele  Systemerne 
i  kunstige  og  naturlige,  skal  Forskellen  være  den,  at  det 
kunstige  System  fremkommer  ved  et  vilkaarligt  Valg  af 
•Egenskaber  hos  de  klassificerede  Objekter,  medens  i  det 
naturlige  System  Genstandene  klassificeres  efter  samtlige 
kendte  Ligheder  eller  Forskelligheder.  Anvendt  paa  Na- 
turgenstande kan  denne  Grænse  dog  ikke  overholdes ; 
Naturen  respekterer  ikke  Klassifikationsgrænserne.  Da 
den  gennemførte  Klassifikation  fører  til  Dannelsen  af  et 
System,  saa  har  man  været  tilbøjelig  til  at  betragte  nogle 
af  Grupperne  som  lavere,  andre  som  højere  og  en  enkelt 
som  den  højeste.  I  P.  Dreiers  „Lærebog  i  den  botaniske 
Terminologi  og  Systemlære"  (Kbhvn  1839)  hedder  det 
saaledes  om  Orangerne:    „Stedse   grønne,    stedse    blom- 

strende,  stedse  frugtbiærende,  skønt  og  langsomt  voksende, 
længe  levende,  tropiske  Træer,  med  vellugtende  Blomster, 
meget  haardt  og  fast  Ved,  højeste  Koncentration  i  Blomst 
og  Frugt  (Bær),  højeste  Potensering  af  Safterne;  alle  Dele 
indeholde  i  rigelig  Mængde  æterisk  Olje,  desuden  findes 
bittert  Ekstraktivstof,  frie  Syrer,  Sukker,  Gummi.  Kimen 
befriet  for  Æggehviden,  meget  uddannet,  ofte  flere  Kim  i 
et  Frø.  —  Højeste  Plantefamilie!*'  Men  Forfatteren  for- 
tæller selv  i  Indledningen,  at  andre  Botanikere  har  en 
anden  Opfattelse  af,  hvilken  Familie  der  er  den  højeste: 
Jussieu  mener,  at  det  er  Naaletræerne;  de  CandoUe: 
Clematis;  Richard:  Lineæ;  Lindley:  Vedbendfamilien; 
Agardh:  Bælgplanterne;  Oken:  Anonaceeme  osv.  osv. 
Endelig  udtaler  Reichenbach,  at  der  ikke  er  én  men 
flere  Kulminationer  i  Planteriget.  Man  maa  med  andre 
Ord  opgive  at  danne  Systemet.  Overfor  den  Mængde 
væsentligere  og  uvæsentligere  Enkeltheder,  som  Dreyer 
anvender  for  at  beskrive  Orangefamilien,  staar  Unnés 
kunstiée  System,  der  tager  Hensyn  til  Formeringsorganerne, 
klarere;  men  det  kan  ikke  gennemføres  for  de  laveste 
Planters  Vedkommende,  og  til  sidst  maa  ethvert  S3rstem 
ved  Skildringen  af  de  enkelte  Klasser  tage  Hensyn  til 
uvæsentlige  Enkeltheder,  paa  hvilket  Systemet  ikke  er 
bygget.  I  Zoologien  fik  man  et  kunstigt  System,  svarende 
til  Linnés,  hvor  t.  Eks.  Fiskene  ordnedes  efter  Finnernes 
Antal  og  Stilling;  men  ogsaa  her  stræbte  man  efter  et 
naturligt  System,  om  hvilket  Milne  Edwards  siger,  at 
„det  er  yderst  simpelt,  men  meget  vanskeligt  at  anvende". 
Simpelheden  bestaar  i,  at  man  kun  har  to  Hovedhensyn 
at  tage:  1)  Man  ordner  Dyrene  i  naturlige  Rækker  efter 
Graden  af  deres  Slægtskab;  2)  man  deler  og  underdeler 
under  Hensyn  til,  om  Egenskaberne  er  vassentlige  eller 
uvæsentlige.  Det  er  let  forstaaeligt,  at  disse  Grundhensyn 
bliver  vanskelige  at  anvende.  Jo  lavere  man  stiger  ned 
i  Underafdelingerne,  desto  mere  vinder  Bestemmelserne  i 
Nøjagtighed,  og  desto  mere  taber  de  i  Vigtighed;  selv  i 

Skildringen  af  de  højere  Afdelinger  medtages  dog  uvæsent- 
lige Træk. 

De  væsentlige  Fordringer,  som  rent  logisk  set  maa 
stilles  til  en  ordentlig  Klassifikation,  nemlig:  1)  at  samtlige 
Grupper,  saavel  videre  som  snævrere,  skal  indbyrdes  ad- 
skille sig  ved  en  Mængde  Træk,  2)  at  de  vigtigere  Træk 
skal  bestemme  Forskellen  paa  de  snævrere  Grupper,  3)  at 
Klassifikationen  skal  skride  gradvis  frem  gennem  Afde- 
linger, Underafdelinger,  Underunderafdelinger,  osv.  — 
disse  Fordringer  kan  ikke  opfyldes  af  Naturhistorien,  som 
derimod  frembyder  rig  Lejlighed  til  at  anvende  samtlige 
Klassifikationsfejl. 

Den  Klassifikation,  der  forekommer  i  Mosebøgerne 
(Genesis,  Leviticus),  deler  Planteverdenen  i  tre  Grupper: 
Græsser,  Urter,  Træer,  og  Dyreverdenen  i  tre  Grupper: 
de,  der  lever  i  Vandet,  paa  Jorden,  i  Luften.  Dette  var 
Hovedgrupperne;  de  underordnede  var  dannede  hver  ved 
en  særlig  Skabelsesakt.  Denne  Opfattelse  var  længe  den 
almindelige;  selv  Linné  mente,  at  der  oprindelig  af  hver 
Art  var  skabt  to  Individer,  en  Han  og  en  Hun,  naar 
Arten  er  særkønnet;  derimod  var  der  kun  skabt  ét  Individ, 
naar  den  er  tvekønnet  (Regnorm,  Blodigle,  Havesnegl). 
Fortællingen  om  Noah  tog  han  bogstavelig.  Da  man 
senere  søgte  bort  fra  den,  fremhævede  man  særlig  to 
Vanskeligheder:  Hensynet  til  Pladsen  i  Arken  og  Hen- 
synet til  Klimaet  paa  Arrarat.  En  Englænder,  der  maa 
have  haft  meget  vanskeligt  ved  at  finde  nyttig  Anvendelse 
for  sin  Fritid,  har  beregnet,  at  Arken  for  at  rumme 
Djrrene  maa  have  været  paa  44,000  Tons.  Den  anden 
Vanskelighed  klarede  Linné  ved  en  Henvisning  til,  at 
Polardyrene  og  -Planterne  kunde  klatre  op  til  Bjærgets 
Top;  Ækvatorial-Organismeme  kunde  holde  sig  til  dets 
Fod ;  de  andre  kunde  holde  sig  midt  paa  Bjærget.  Hvor- 
ledes Polardyrene  saa  kom  fra  Toppen  af  Arrarat  til 
Polaregnene,  det  vides  ikke.  Men  saaledes  som  Arterne 
nu  engang  forefandtes,  søgte  Linné  at  klassificere  dem, 
idet  han  gik  ud  fra,   at  „enhver  Art  staar  nøjagtig  midt 

mellem  to  andre",  ti  „Naturen  gør  intet  Spring".  Han 
fandt  altsaa  —  i  Overensstemmelse  med  Tidens  filosofiske 
Opfattelser  — ,  at  Plante-  og  Dyreverdenen  udgjorde  to  kon- 
tinuerlige Rækker,  der  ved  Hjælp  af  de  logiske  Klassifika- 
tionsregler  kunde  ordnes  systematisk.  Han  var  den  første, 
der  bestemte  de  forskellige  Lighedsgrader;  de  Arter,  der 
stod  hverandre  nærmest,  ordnedes  som  en  Slægt;  Slæg- 
terne ordnedes  atter  i  Grupper,  disse  i  Ordner  og  disse 
atter  i  Klasser.  Det  hele  ordnedes  meget  nydeligt  efter 
Mønstre  fra  andre  Sider  af  Livet: 

Klasse.         Orden.         Slægt.  Art.  Varietet. 

Provins.       Amt.  Kommune.     By.  Hus. 

Regiment.  Bataillon.  Kompagni.  Deling.  Soldat. 
Senere  indførtes  „Familie"  mellem  Slægt  og  Orden. 
Dyre-  og  Planterigernes  Inddeling  gennemførtes  altsaa  som 
Inddelingerne  paa  et  Landkort.  Bonnet  (d.  1793)  indførte 
da  den  Skik  at  fremstille  dem  som  Leddene  i  en  Kæde 
eller  som  Trinene  paa  en  Stige;  men  han  vedligeholdt 
Tanken  om  en  Kontinuitet,  paavirket  som  han  var  af  den 
leibnizske  Filosofi.  —  Til  det  naturlige  System  stillede 
man  den  Fordring,  at  det  skulde  hvile  paa  Slægtskab 
mellem  Organismerne ;  men  man  havde  ingen  tydelig  Op- 
fattelse af,  hvad  Slægtskab  var.  Nogle  mente,  at  Slægt- 
skab bestod  i,  at  vedkommende  Dyr  eller  Planter  var  i 
Overensstemmelse  med  samme  Skabelsesideal,  hvilken  Op- 
fattelse medførte  den  Fordel,  at  man  ved  at  undersøge 
de  beslægtede  Organismer  kunde  vinde  Kendskab  til 
Skabelsesidealet.  Andre  mente,  at  Slægtskabet  hvilede 
paa  naturlige  Aarsager,  funktionelle  Fordringer  og  Nytte- 
hensyn; Følgen  af  denne  Opfattelse  maatte  blive,  at  man 
ved  Hjælp  af  Fysiologien  kunde  afsløre  det  naturlige  Sy- 
stem ;  naar  man  blot  paaviste  de  Ejendommeligheder,  der 
var  til  størst  Nytte  for  Organismen,  da  var  Slægtskabet 
paavist.  Imidlertid  godtgjorde  i  Begyndelsen  af  dette 
Aarhundrede  de  Condolle  (d.  1841),  at  Forholdet  var 
ganske  omvendt,  at  en  Strukturs  Nytteværdi  (funktionelle 
Værdi)  stod   i  omvendt   Forhold  til   dens  Klassifikations- 

Værdi;  han  erkendte,  at  denne  Paastand  saa  ud  som  et 
Paradoks;  han  kunde  ikke  forklare  den,  men  blot  pege 
paa  Kendsgærningen. 

Som  Linné  hentede  Mønstret  til  sin  Klassifikation  fra 
Menneskets  Samfundsliv,  saaledes  hentede  han,  som  alle- 
rede berørt,  ogsaa  fra  dette  Mønstret  til  Benævnelsen. 
Ethvert  Menneske  har  to  Navne,  et  Fornavn  og  et  Efter- 
navn, og  paa  samme  Maade  fik  ethvert  Dyr  og  enhver 
Plante  to  Navne,  et  Slægtsnavn  og  et  Artsnavn,  Forskellen 
blev  blot,  at  Slægtsnavnet  sættes  først:  felis  domestica, 
f.  catus,  f.  pardus,  f.  onca,  f.  tigris,  f.  leo.  Hermed  var 
man  allerede  inde  paa  Systemdannelsen,  idet  den  angivne 
Benævnelse  knyttedes  til  den  filosofiske  Opfattelse:  der 
gives  intet  Spring  i  Naturen.  Dog  paa  ét  Sted  fandt 
man  et  Spring,  Springet  mellem  Arterne.  For  Arternes 
Skyld  blev  man  inkonsekvent;  Arterne  betegnede  Brud  paa 
Kontinuitetsprincipet;  én  Art  én  Skabelsesakt,  saaledes  var 
Opfattelsen.  Ikke  desto  mindre  vedblev  man  at  tale  om 
højere  og  lavere  Planter  og  Dyr,  om  højeste  Plantefamilie 
og  højeste  Dyrefamilie;  først  med  Charles  Darwin  bliver 
det  slaaet  fast,  at  hver  Art  er  lige  lav  eller  lige  høj,  d. 
V.  s.  hver  Art  er  saavidt  muligt  tilpasset  til  Omgivelserne. 
Ingen  kan  sige,  om  Hesten  eller  Zebraen  er  højest  orga- 
niseret. Forholdet  mellem  Arterne  har  man  i  den  nyere 
Tid  villet  illustrere  ved  Hjælp  af  et  Træ  (Lyell,  Darwin, 
Haeckel  o.  m.  fl.),  hvilket  kan  fyldestgøre  Fordringerne 
til  et  skematisk  Rids,  baade  naar  man  med  Ch.  Darwin 
tænker  sig  Arterne  udviklede  ved  en  stadig  Ophobning 
af  smaa  Omdannelser,  og  naar  man  med  Bateson  og 
Galton  tænker  sig,  at  springvise  Varieringer  er  Hovedkil- 
den til  denne  Omdannelse. 

Hovedsagen  er  imidlertid,  at  Arten  ikke  længere  be- 
tragtes som  noget  urokkeligt,  at  man  i  Stedet  for  at  gaa 
paa  Jagt  efter  et  Dyr  eller  en  Plante,  der  kan  være  typisk 
for  Arten,  nu  gaar  paa  Jagt  efter  Varieteter,  og  at  disse 
er  tilstrækkelig  talrige  og  tilstrækkelig  ejendommelige  til 
at  gøre  Artsgrænserne  bevægelige.     For  John    Herschell 

var  endnu  Arten  „alle  Mysteriers  Mysterium",  medens 
den  for  Darwin  i  det  væsentligste  blev  et  Udslag  af  Na- 
turens Begunstigelse  af  de  Varieteter,  der  passer  efter 
Forholdene.  Naar  Darwin  og  hans  Efterfølgere  benytter 
Udtrykket  „Art",  da  forstaar  de  derved  en  Samling  Dyr 
eller  Planter,  hvis  forskelligartede  Egenskaber  kan  tilbage- 
føres til  en  og  samme  Stamform,  og  Stamformen  er  vel 
at  mærke  ikke  noget  mere  abstrakt  —  som  Slægten  eller 
Klassen  mentes  at  være  — ,  den  er  ligesaa  reel,  ligesaa 
konkret,  ligesaa  faktisk  som  Udviklingsresultaterne;  dens 
særlige  Egenskaber  er  blot  ved  Variering  omsat  til  For- 
skelligartethed. 

Romanes  samler  de  videnskabelige  Definitioner  af 
Begrebet  „Art"  under  følgende  fire  Grupper: 

1)  En  Art  er  en  Gruppe  Individer,  der,  medens  de  ind- 
byrdes er  fuldstændig  frugtbare,  er  ufrugtbare  med 
alle  andre  Individer,  eller  i  hvert  Tilfælde  ikke  avler 
fuldt  frugtbare  Bastarder. 

2)  En  Art  er  en  Gruppe  Individer,  der,  hvormange 
Ejendommeligheder  de  end  har  fælles  med  andre 
Individer,  dog  stemmer  overens  i  at  frembyde  et 
eller  flere  særlige  Træk  med  en  vis  Grad  af  Be- 
stemthed. 

3)  En  Art  er  en  Gruppe  Individer,  som,  hvormange 
Træk  de  end  har  fælles  med  andre  Individer,  dog 
stemmer  overens  i  at  frembyde  et  eller  flere  Træk 
af  en  særlig  og  arvelig  Natur  med  en  vis  Grad  af 
Bestemthed. 

4)  En  Art  er  en  Gruppe  Individer,  der,  hvor  mange 
Træk  de  end  kan  have  fælles  med  andre  Individer, 
stemmer  overens  i  at  frembyde  et  eller  flere  Træk 
af  en  særlig,  arvelig  og  tillæmpelig  Natur  med  en 
vis  Grad  af  Bestemthed. 

Den  første  af  disse  Definitioner  er  ren  fysiologisk; 
den  opretholdes  i  vor  Tid  kun  af  Lægmænd,  ikke  af  Na- 
turforskere. Selv  om  man  ved  Klassificering  af  tvivl- 
somme Tilfælde   kan   lade  en  saadan  fysiologisk  Ejen- 

dommelighed  blive  afgørende,  saa  kan  man  ikke  grunde 
Klassifikationen  paa  den. 

Den  anden  Definition  er  den,  der  faktisk  følges  af 
Nutidens  Naturforskere;  men  den  er  i  sig  selv  for  util- 
strækkelig. Ti  man  kan  ikke  give  nogen  almindelig  Re- 
gel for  den  Grad  af  Bestemthed,  der  skal  være  Maalestok 
for  Artsadskillelsen.  Definitionen  gaar  tilbage  til  den  Tid, 
da  man  troede  paa  særlige  Skabelsesakter  for  de  enkelte 
Arter,  men  den  er  ubrugelig  i  en  Tid,  hvor  man  er 
overbevist  om,  at  Forskellen  paa  Art  og  Varietet  blot  er 
kunstig. 

Den  tredje  Definition  sefger  at  undgaa  en  Del  af  de 
Mangler,  der  klæber  ved  den  anden,  derved,  at  Ordet 
„arvelig"  medtages.  Medtagelsen  af  dette  Udtryk  skyldes 
Spencers  Indflydelse. 

Den  fjerde  af  Definitionerne  er  den,  der  anvendes  af 
Ultra-Darwinisterne;  den  hviler  paa  Læren  om,  athvilken- 
somhelst  Egenskab  der  end  maatte  udforme  sig,  saa  er 
dens  Nytte  Betingelse  for  dens  Dannelse.  Den  kan  fæstnes 
gennem  Nedarvning  og  kan  derfor  ophøre  at  være  N)rtte- 
egenskab,  og  det  kan  ofte  være  vanskeligt  eller  umuligt 
at  paavise  dens  oprindelige  Nytte,  fordi  de  Slægtled,  for 
hvilke  den  oprindelig  var  nyttig,  for  længst  er  uddøde. 
—  Denne  Opfattelse  strider  bestemt  mod  Darwins.  Han 
mener,  at  naar  en  Egenskab,  der  er  fæstnet  gennem  lang- 
varig Udvælgelse,  ophører  at  være  nyttig  for  dens  Ejere, 
da  bliver  den  foranderlig,  fordi  den  ikke  længere  reguleres 
ved  den  samme  Udvælgelsesmagt. 

Det  er  klart,  at  ingen  af  de  anførte  Definitioner 
giver  sikker  Vejledning  i  at  skælne  mellem  Arterne, 
og  Grunden  er  meget  nærliggende.  Artsbegrebet  er  et 
kunstigt  Begreb.  A.  G.  Butler  fremhæver,  at  hos  Sommer- 
fuglene kan  man  slet  ikke  paavise  Arter  i  dette  Ords 
almindelige  Betydning;  Slægterne  bestaar  af  en  trinvis 
Række  Former.  I  Overensstemmelse  hermed  erklærer 
Oscar  Schmidt,  at  jo  større  vore  Kundskaber  blive,  desto 
mere  maa  vi  betragte  Arterne  som  det  Arts-Laverne  kalder 

slette  Arter,  og  Darwin  skriver:  »de  individuelle  Forskel- 
ligheder paavirker  i  Almindelighed,  hvad  Naturforskerne 
kalder  uvæsentlige  Dele,  men  jeg  kunde  ved  en  lang 
Liste  af  Eksempler  vise,  at  Dele,  som  maa  kaldes  væsent- 
lige, enten  man  saa  betragter  dem  fra  et  fysiologisk  eller 
fra  et  systematisk  Synspunkt,  undertiden  varierer  bos 
Individer  af  samme  Art.**  Og  han  fremhæver,  at  t.  Eks. 
Følehornenes  Betydning  for  Klassifikationen  varierer  inden- 
for samme  Gruppe. 

Det  Grundskud,  som  Teorien  om  uforanderlige  Arter 
fik  ved  Darwins  Bøger,  bibragte  han  den  ved  først  at 
vise,  at  Arterne  kan  være  opstaaede  ved  Udvælgelse,  og 
han  viste  her  hen  til  Gartnernes  og  Opdrætternes  Virk- 
somhed. Dernæst  søgte  han  at  vise,  at  naturlige  Aar- 
sager  er  tilstrækkelige  til  at  frembringe  Udvælgelsen,  og 
endelig  søgte  han  at  vise,  at  selv  de  underligste  Fæno- 
mener kan  forklares  ud  fra  Læren  om  Arternes  Oprindelse  i 
Forbindelse  med  Læren  om  Jordlagenes  Dannelse,  og  at 
de  Fænomener,  som  endnu  ikke  er  forklarede  paa  den 
Maade,  ikke  staar  i  Strid  med  den  Forklaringsmaade,  der 
i  saa  mange  Tilfælde  har  vist  sig  tilstrækkelig.  Med 
andre  Ord,  Darwin  har  først  støttet  til  foreliggende  Er- 
faringer vist,  at  Udviklingen  er  gaaet  for  sig  paa  bestemt 
Maade.  Dernæst  har  han  vist,  at  saafremt  denne  Paa- 
visning  rummer  en  rigtig  Fortolkning  af  de  omtalte  Er- 
faringer, da  bliver  vi  derved  i  Stand  til  at  forklare  Ar- 
ternes Udbredelse,  deres  Udviklingstrin,  deres  Klassifikation 
osv.,  naar  man  blot  tillige  antager,  at  i  de  skiftende 
Jordperioder  har  Klima  og  lignende  Forhold  vedblivende 
ændret  sig. 

Selv  om  Troen  paa  de  uforanderlige  Arter  forsvinder, 
vedbliver  af  praktiske  Grunde  Forsøgene  paa  at  klassificere 
Planter  og  Dyr  og  ordne  Grupperne  i  et  System.  „Men 
Systemet  vil  altid  blive  ufuldstændigt  og  modtageligt  for 
Forbedring,  eftersom  det  kun  grunder  sig  paa  den  Viden, 
som  vi  i  øjeblikket  besidder.  Enhver  stor  zoologisk  eller 
palæontologisk  Opdagelse  kan  ændre  det  dybt  og  omstøde 

en  Inddeling,  der  hvilede  paa  mindre  nøjagtige  Kundskaber'' 
(Er.  Belzung).  Selv  den  bedste  Klassifikation  har  derfor 
blot  midlertidig  Værdi  som  Udtryk  for  en  Tidsalders  Op- 
lysning. Selv  Professor  Owen,  der  var  en  afgjort  Til- 
hænger af  den  overleverede  Tro  paa  Arterne,  udtalte: 
„Jeg  indrømmer,  at  i  vor  Tid  vil  faa  Naturforskere  ved 
at  beskrive,  hvad  de  kalder  „ny  Arter"  og  ved  at  give 
dem  Navn,  bruge  Udtrykket  »Art"  i  den  Betydning,  som 
det  brugtes  for  20 — 30  Aar  siden."  Har  Artsbegrebet 
saaledes  mistet  sin  tidligere  Betydning  og  er  reduceret  til 
at  betegne  en  vis  Gruppe  af  Individer,  da  vil  Spørgs- 
maalet  om  Arternes  Oprindelse  træde  tilbage  for  Spørgs- 
maalet  om  Tillæmpningernes  Oprindelse,  ogsaa  i  det 
almindelige  Omdømme.  Da  bliver  det  tillige  klart,  at  al 
Klassifikation  bliver  afhængig  ikke  blot  af  Videnskabens 
Standpunkt,  men  tillige  af  de  fremadskridende  Ændringer 
i  den  levende  Verden.  „Det  kan  næppe  være  tvivlsomt, 
at  vi  i  disse  Forskelligheder  i  Bygning  hos  Sol-  og  Skygge- 
planter, maa  se  et  Eksempel  paa  Plantens  „Selvregulering" 
(direkte  Tilpasning)"  (Warming).  „Der  er  ingen  Ende 
paa  Tilpasningerne"  (Darwin),  men  i  saa  Fald  er  der 
heller  ingen  Udsigt  til  nogen  endelig  Klassifikation. 

Ved  Bastarder  forstaar  man  Individer,  der  er  frem- 
komne ved  Krysning  af  forskellige  Arter  eller  Grupper, 
der  af  alle  anerkendes  som  Arter,  f.  Eks.  af  Hund  og  Sjakal, 
Hund  og  Ulv,  Hund  og  Ræv,  Hund  og  Kat,  Æsel  og 
Hest,  Kamel  og  Dromedar,  Faar  og  Ged,  Tyr  og  Hind, 
Kanin  og  Hare.  Om  disse  Bastarder  har  man  dannet 
den  Teori,  at  de  er  ufrugtbare.  Flourens  ændrer  dog 
Teorien  til,  at  det  er  Bastarder,  der  er  fremkomne  ved 
Krysning  af  forskellige  Slægter,  som  er  helt  ufrugtbare. 
Uagtet  Teorien  er  gammel,  er  den  ikke  god,  og  dette  har 
man  længe  vidst.  Karakteristisk  er  det  saaledes,  at  Linné, 
der  tog  Noahs  Ark  bogstavelig,  mener,  at  Bastardavling 
er  en  Kilde  til  ny  Arters  Fremkomst;  ved  Blanding  af  to 
forskellige  Arter  mener  han,   at  mange  ny  Arter  er  op- 

staaede.  For  at  Bastarder  kan  grundlægge  ny  Arter,  maa 
de  imidlertid  være  frugtbare,  og  dette  har  man  ogsaa  i 
<len  nyere  Tid  paavist  at  de  kan  være. 

Sagen  synes  at  forholde  sig  saaiedes,  at  Bastarder 
frembyder  alle  mulige  Grader  af  Formeringsdygtighed  fra 
den  fuldstændigste  Mangel  paa  Frugtbarhed  til  den  fuld- 
stændigste  Frugtbarhed.  Oftest  er  Hannerne  ufrugtbare, 
medens  Hunnen  kan  befrugtes  af  en  Han  fra  enhver  af 
Stamarterne.  Dette  er  saaledes  Tilfældet  med  Mulæslerne 
(Bastarder  af  Æselhingst  og  Hoppe).  Bastarderne  kan 
endvidere  ikke  blot  være  frugtbare  med  en  af  Stamarterne, 
men  de  kan  ogsaa  indbyrdes  formere  sig.  Afkommet  kan 
da  være  frugtbart  i  nogle  Slægtled,  hvorefter  Ufrugtbarhed 
indtræder,  eller  ogsaa  kan  Afkommet  af  Bastarderne  ved- 
varende være  frugtbart.  Endelig  er  der  Tilfælde,  hvor 
Bastarder  viser  sig  mere  frugtbare  end  nogen  af  Stam- 
formerne. Bastarder  mellem  Hund  og  Ulvinde  er  frugt- 
bare i  flere  Slægtled,  —  Bastarder  mellem  Hare  og  Kanin 
er  vedvarende  frugtbare,  —  Afkommet  af  Crinum  ca- 
pense  (en  Liijeblomst)  er  frugtbarere  ved  Krysning  med 
en  anden  Art  end  ved  Befrugtning  med  dens  eget  Støv. 
Eksperimenter  med  og  Iagttagelser  vedrørende  Bastardavl 
synes  da  at  tyde  paa  en  gradvis  Artsdannelse  ved  Modi- 
fikation af  ældre  Arter,  saaledes  at  Krysning  af  de  Arter, 
der  staar  det  fælles  Udspring  Qæmest,  medfører  mindre 
Frugtbarhed  end  Krysning  af  de  Arter,  der  har  fjærnet 
sig  mindre  fra  Udspringet.  Til  dette  Resultat  er  Charles 
Naudin  ogsaa  kommen  ved  sine  Undersøgelser  af  Krys- 
ning af  Valmuer,  Kodriver,  Pigæble,  Tobak  osv. 

Fysiologisk  kunde  det  vel  være  ligesaa  vanskeligt  at 
forklare,  at  faste,  afgrænsede  Arter  indbyrdes  var  frugt- 
bare, som  at  forklare,  at  deres  Af  kom  er  ufrugtbart;  men 
praktisk  vilde  det  selvfølgeligt  være  et  betydeligt  Gode, 
om  man  havde  et  saa  sikkert  Kendetegn  som  Frugtbar- 
heden  paa,  om  to  Grupper  Organismer  hørte  til  to  Arter 
eller  blot  til  to  Racer  eller  Varieteter.  Set  fra  et  Klassi- 
fikations-Standpunkt vilde  det  være  et  Gode,  selv  om  det 

maa  indrammes,  at  Værdien  deraf  betydeligt  formindskes 
ved,  at  det  kun  kunde  anvendes  til  Inddeling  af  Organis- 
mer med  kønslig  Formering,  medens  Vanskeligheden  ved 
at  paavise  faste  Artsgrænser  vedblev  at  være  ligestor  med 
Hensyn  til  de  Organismer,  hvis  Formering  foregaar  paa 
anden  Maade.  Striden  om  Arternes  Oprindelse  vilde 
derfor  ikke  bortfalde,  selv  om  det  godtgjordes,  at  alle 
Bastarder  er  ufrugtbare.  Men  dette  kan  ikke  godtgøres. 
Saafremt  Bastard-Ufrugtbarhed  skulde  være  en  Bom,  der 
ved  Skabelsen  blev  sat  for  at  danne  Kløft  mellem  Ar- 
terne, da  har  denne  Bom  vist  sig  mindre  solid.  Wallace 
anfører,  at  den  almindelige  Gaas  og  den  kinesiske  Gaas 
er  blevne  parrede,  og  at  Afkommet  har  vist  sig  frugtbart. 
I  Indien  skal  der  være  hele  Flokke  af  den  Slags  Bastard- 
gæs i  forskellige  Dele  af  Landet,  hvor  ingen  af  Stam- 
formerne forekomme,  og  Flokkene  er  stadig  frugtbare. 
Bastarder  af  Hund  og  Ulv  eller  Sjakal  formerer  sig  ind- 
byrdes til  tredje,  Qerde  eller  femte  Slægtled,  da  Ufrugt- 
barhed indtræder.  Maaske  skyldes  dette,  at  alle  Bastar- 
derne oprindelig  stammede  fra  et  Par,  saa  at  Ufrugtbar- 
heden mulig  var  indtraadt,  selv  om  de  ikke  havde  været 
Bastarder,  med  mindre  et  stærkt  Kvalitetsvalg  havde  gjort 
sig  gældende.  Eksempler  fra  Planteverdnen  synes  at  tyde 
paa  Rigtigheden  af  denne  Forklaring,  ti  hos  Planterne 
synes  Bastardernes  Frugtbarhed  at  være  større,  formentlig 
fordi  Forsøgene  drives  i  større  Maalestok.  Darwin  hen- 
viser til  ti  Tilfælde,  hvor  Planter,  der  almindelig  henregnes 
til  forskellige  Arter,  frembragte  frugtbare  Bastarder.  Alle 
Arter  af  Slægten  Hippeastrum  frembringer  frugtbare 
Bastarder.  Mange  frugtbare  Pelargonier  er  Bastarder. 
Samtlige  Arter  Kokleare  krysses  let  indbyrdes,  og  deres 
Bastarder  er  frugtbare.  Blandt  Petunia  har  man  funden 
Bastarderne  frugtbarere  end  Stamarterne;  noget  tilsvarende 
er  iagttaget  ved  en  Rhododendronbastard. 

Skulde  Ufrugtbarheden  bruges  som  Middel  til  at  af- 
gøre, om  to  Organismer  hørte  til  samme  Art  eller  ej, 
maatte  det  tilmed  være  givet,  at  alle  Organismer  indenfor 

samme  Art  var  indbyrdes  frugtbare.  Heller  ikke  dette  er 
Tilfældet.  Huxley  refererer  et  Forsøg,  der  gennem  en 
Række  Aar  fortsattes  med  Bestøvning  af  to  Varieteter  af 
Arten  Kodriver;  Forsøget  mislykkedes. 

Linné  har  sejret.  Det  kan  betragtes  som  givet,  at 
Bastarder  kan  grundlægge  ny  Arter,  og  naar  dette  er 
Tilfældet,  saa  bliver  det  et  Spørgsmaal,  hvorledes  man 
vil  bringe  Arternes  Krys-Ufrugtbarhed  i  Forhold  til  Læren 
om  den  naturlige  Udvælgelse.  Ch.  Darwin  (og  Haeckel) 
mener,  at  Bastardernes  hyppige  Ufrugtbarhed  rimeligvis 
ikke  skyldes  den  naturlige  Udvælgelse,  medens  Wallace 
antager,  at  Kvalitetsvalget  rimeligvis  er  Aarsag  til  nævnte 
Mangel  paa  Formeringsevne.  Denne  Antagelse  er  iøvrigt 
en  nødvendig  Følge  af  Wallaces  almindelige  Opfattelse, 
at  Fremkomsten  af  enhver  Artsejendommelighed  skyldes 
Kvalitetsvalget.  (Smig.  S.  118  og  122). 

Hvorledes  man  end  vil  se  paa  denne  Meningsforskel, 
saa  synes  saameget  sikkert,  at  den  rent  fysiologiske  De- 
finition af  Begrebet  Art  ikke  giver  tilstrækkelig  Sikkerhed 
ved  Klassifikationen.  Da  Herbert,  som  har  arbejdet  meget 
med  Plantebastarder,  først  forelagde  det  engelske  Have- 
selskab Resultatet  af  sine  Undersøgelser,  vakte  det  Uro 
blandt  Botanikerne,  ti  de  syntes,  at  denne  „Blanding  af 
Arter  vilde  bringe  Forvirring  i  Botanikernes  Arbejde  og 
tvinge  dem  til  at  arbejde  sig  gennem  et  Vildnis  af  Uvis- 
hed." Vildnisset  synes  imidlertid  at  være  til  Stede,  ti^ 
som  Huxley  fremhæver,  naar  af  to  Plantearter  A  og  B 
Hannen  af  A  kan  befrugte  Hunnen  af  5,  medens  Hannen 
af  B  ikke  kan  befrugte  Hunnen  af  Ay  saa  vilde  man  fra 
et  rent  fysiologisk  Standpunkt  ud  fra  den  første  Erfaring 
henføre  de  to  Blomster  til  to  Varieteter,  og  ud  fra  den 
sidste  Erfaring  henføre  dem  til  to  Arter.  Ejendommeligt 
er  det  ogsaa,  at  Bastardernes  Egenskaber  er  ganske  for- 
skellige efter  Krysningens  Art.  Muldyret,  der  er  faldet 
efter  en  Hingst  og  en  Æselhoppe,  har  ganske  andre 
Egenskaber  end  Mulæslet  har.  Mulatter,  avlede  af  en 
Europæer  og  en  Negerinde,  har  andre  Egenskaber  end  de. 

der  er  avlede  af  en  Neger  og  en  Evropæerinde.  Aar- 
sagen  maa  i  disse  Tilfælde  være  ren  mekanisk,  d.  v.  s. 
den  maa  være  begrundet  i  selve  den  organiske  Materies 
Natur,  og  heri  kan  man  ogsaa  uden  Vanskelighed  finde 
Forklaringen  paa,  at  jo  mere  Livsformerne  har  bøjet  af 
fra  hverandre,  jo  vanskeligere  lader  de  sig  atter  med 
noget  varigt  Udbytte  forene.  Enten  mister  de  Mulig- 
heden for  at  bestaa,  d.  e.  de  bliver  ufrugtbare,  eller  de 
falder  tilbage  til  én  af  Stamformerne.  Dette  sidste  er  saaledes 
Tilfældet  med  Bastarder  af  den  almindelige  Hare  og  Ka- 
ninen. Disse  Bastarder  har  særlige  Artsegenskaber,  der 
vedligeholdes  gennem  flere  Slægtled;  efterhaanden  falder 
de  dog  tilbage  til  én  af  Stamformerne  —  men  Frugt- 
barheden har  de  vedvarende  vedligeholdt. 

James  A.  Grieg  har  givet  en  Skildring  af  Bastarder 
blandt  Norges  vilde  Hønsearter,  hvilken  illustrerer  ad- 
skillige af  de  indviklede  Bastardforhold.  Den  almindeligste 
Bastard  er  Rakkelhønen,  der  nedstammer  fra  Aarhane  og 
Tjurhøne;  Rakkelhønen  er  saa  stor  som  en  Tjurhøne, 
hvorimod  Rakkelhanen  har  Størrelse  som  en  Aarhane. 
Af  disse  Bastarder  er  de  fleste  Hanner.  For  nogle  Arters 
Vedkommende  er  Hunnen  ukendt,  hvilket  kan  skyldes, 
at  dens  Dragt  er  mindre  iøjnefaldende.  Overalt  hvor 
Aarfugl  og  Tjur  forekommer  sammen  findes  Rakkelfugle; 
men  man  kender  ingen  Bastarder  fra  Tjur  og  Aarhøne, 
de  stammer  alle  fra  Aarhane  og  Tjurhøne.  —  Rypen 
parrer  'sig  med  Aarfugl,  Tjur  og  Hjerpe,  maaske  der 
ogsaa  gives  Bastarder  mellem  Lirype  og  Fjeldrype.  Rype- 
orren  nedstammer  fra  Lirype  og  Aarfugl,  den  er  altsaa 
Bastard  af  forskellige  Slægter,  medens  Rakkelfuglene  er 
Bastarder  af  Arter  indenfor  samme  Slægt.  Da  man  ikke 
kender  Rypeorrens  Fader,  og  da  Bastarder  altid  regnes 
til  den  Slægt,  hvortil  Faderen  hører,  kan  den  altsaa  ikke 
anbringes  i  Systemet.  Rypetjuren  fandtes  første  Gang  i 
Foraaret  1890;  den  betydelige  Forskel  i  Forældrenes 
Størrelse  og  Levemaade  gør  denne  Bastard  særlig  inter- 
essant.   Indtil   1894,  da  Af  handlingen  blev  skrevet,  kendte 

man  fire  Eksemplarer  af  denne  Bastard.  Rypehjerpen 
købtes  første  Gang  1885;  Hjerpeorren  omtales  første  Gang 
1875.  Maaske  kan  Rypen  betragtes  som  Fader  saavel 
til  Rypeorren  som  til  Rypetjuren  og  Rypehjerpen.  —  For- 
fatteren omtaler,  at  i  1871  parrede  en  Tjurhøne,  der  var 
opdrættet  paa  en  Gaard  i  Telemarken,  sig  med  en  Gaard- 
hane;  af  Æggene  udrugedes  to  Hunner  og  en  Han. 
Tjurhønsene  tilhører  Skovhønsenes  Familie,  medens  Tam- 
hønsene tilhører  Fasanfamilien.  Den  udrugede  Bastard- 
hane blev  dræbt  og  de  to  Bastardhøner  parredes  med 
tamme  Haner.  1878  undersøgte  Professor  Collet  det  da- 
levende fjerde  Slægtled  af  denne  Blanding,  og  fandt,  at 
Dyrene  adskilte  sig  fra  Tamhønsene  ved  en  højere  Flugt 
og  ved  at  benytte  Vingerne,  naar  man  kaldte  paa  dem. 
Virkningerne  af  det  ny  Blod  var  altsaa  endnu  til  Stede.  — 
1861  og  1862  udsatte  Brødrene  Dixon  nogle  skotske 
Grouser  eller  Moryper  i  øde  Egne  øst  for  Gøteborg  i 
Forventning  om  at  akklimatisere  dem.  Forventningen 
skuffedes.  Dyrene  døde,  men  forinden  havde  de  parret 
sig  med  Aarfuglen,  og  den  nu  eksisterende  Morypeorre  er 
Bastard  af  denne  Parring. 

Semper  giver  følgende  Fortegnelse  over  nyfundne 
Bastarder.  Blandt  Rovdyrene  en  Bastard  af  Polarræv  og 
Fritte,  endvidere  Bastard  af  den  afrikanske  Leopard  med 
den  sorte  Panter  fra  Java,  og  en  Bastard  af  Vildkat 
og  Tamkat.  Blandt  Drøvtyggerne  en  Bastard  af  Yakoksen 
med  Tamkoen,  af  Bisonoksen  med  Sortkoen,  af  to'  andre 
Oksearter,  af  forskellige  Hjortearter.  Blandt  de  tykhudede 
en  Bastard  af  Hingst  og  Zebrahoppe,  af  Æselhingst  og 
Zebrahoppe,  af  to  forskellige  Svinearter.  Disse  forskel- 
lige Arter,  Familier  og  Slægter  skulde  altsaa  fra  Naturens 
Side  ikke  være  bestemte  til  indbyrdes  Parring;  men  en 
Kendsgærning  er  det,  at  de  parrer  sig.  Eller  skal  de 
nævnte  Arter,  Familier  og  Slægter  maaske  kun  opfattes 
som  Varieteter?  Semper  fremhæver  endvidere,  at  man 
har  Bastarder  mellem  forskellige  Abearter,  mellem  Tiger 
og  Løve,  Isbjørn  og  den  brune  Landbjørn.     En  Bastard- 

slange  er  født  i  den  zoologiske  Have  i  London.  Ba- 
starder mellem  to  Fuglearter  er  almindelige,  og  de  kan 
let  opnaaes  mellem  to  Karpearter  og  mellem  to  Forel-Arter. 
For  saa  længe  som  muligt  at  forsvare  den  gamle 
Opfattelse  af  den  fysiologiske  Afstand  mellem  Arterne, 
har  man  villet  paastaa,  at  Bastarder  kun  fremkommer 
under  Tæmnings-  og  Dyrkningsforhold,  men  ikke  i  Natur- 
tilstanden. Selv  om  dette  var  rigtigt,  vilde  det  dog 
være  tilstrækkeligt  til  at  berøve  Opfattelsen  enhver  Værdi, 
men  som  det  fremgaar  af  Meddelelsen  om  Bastarderne 
mellem  Norges  vilde  Hønsearter  og  af  en  Del  af  de 
øvrige  Eksempler,  er  det  paa  ingen  Maade  Tilfældet. 
Semper  fremdrager  endnu  flere  Eksempler  paa  Bastardavl 
i  vild  Tilstand  mellem  forskellige  Kattearter,  forskellige 
Æselsarter.  Han  mener  —  ligesom  Siebold  — ,  at  de  fleste 
ubestemmelige  Ferskvandsfisk  i  Tysklands  Floder  er  natur- 
lige Bastarder.  Ligeledes  forekommer  Bastardavl  mellem 
Agerhønsarterne.  Det  Brud  paa  Arternes  konstante  Egen- 
skaber, der  foregaar  ved  Bastardavling,  betragtes  derfor  blot 
som  en  tydeligere  Form  for  det  Brud  paa  Egenskabernes 
Uforanderlighed,  der  foregaar  ved  enhver  Parring  mellem 
Individer  indenfor  samme  Art. 

Uagtet  det  af  Buflfon  begyndte  Arbejde  førtes  videre 
af  saa  udmærkede  Mænd  som  Lamarck,  Geoffroy  St. 
Hilaire  og  Cuvier,  blev  det  dog  Charles  Darwin  og  Her- 
bert Spencer,  der  slog  det  afgørende  Slag  mod  Læren 
om  uforanderlige  Arter  og  dermed  mod  de  herskende  For- 
mer af  Klassifikation.  Darwin  og  Spencer  har  Logiken 
paa  deres  Side,  forsaavidt  som  de  Fordringer,  den  for- 
melle Logik  stiller  til  et  fuldstændigt  og  definitivt  Klassi- 
fikationssystem, umuligt  kan  tilfredsstilles  af  de  beskri- 
vende Naturfag.  Dobbelt  umuligt  er  det  ved  en  Klassi- 
fikation at  ville  afsløre  en  tilsigtet  Verdens-  eller  Skabelses- 
plan,  dels  fordi  ingen  Klassificering  kan  garantere  Tilstede- 
værelsen af  en  saadan,  dels  fordi  vor  Viden  er  ufuldstæn- 
dig,  dels  fordi  Forholdene  er  saa  forviklede,   at  vi  ikke 

kan  magte  Udredelsen  af  dem.  Logiken  lærer  os  at 
kende  to  Slags  Klassifikationer:  1  de  praktiske,  hvilke  er 
Bekvemmelighedsmidler  og  intet  andet,  2  de  teoretiske, 
hvilke  i  og  for  sig  er  Maal. 

De  praktiske  Klassifikationer  skal  sætte  os  i  Stand 
til  let  og  hurtigt  at  finde  en  Genstand  mellem  flere  andre. 
Hertil  hører  Ordningen  af  Bøgerne  i  vore  Reoler,  af  Stjær- 
nerne  i  Stjærnebilleder.  Disse  Klassifikationer  har  ingen 
selvstændig  Værdi;  de  tydeligste  Mærker  er  de  bedst 
anvendelige  ved  Inddelingen.  Til  dem  hører  Linnés  Sy- 
stem. Den  praktiske  Klassifikation  kan  dels  være  naturlig, 
dels  kunstig.  Den  er  kunstig,  saafremt  vi  selv  bestemmer 
Ordningsmærkerne  (t.  Eks.  Bøgernes  Størrelse),  den  er 
naturlig,  saafremt  Ordningsmærkerne  paatrykkes  os  af  selve 
Genstandene  (t.  Eks.  Bøgernes  Indhold). 

Den  teoretiske  Klassifikation  er  i  sig  selv  Maal.  Den 
vil  gengive  Tingenes  sande  Forhold;  den  maa  derfor 
altid  være  naturlig;  den  hviler  paa  den  Forudsætning,  at 
nogle  Genstande  ligner  hverandre  mer  end  de  ligner 
andre.  Saalænge  man  troede  paa  skabte,  uforanderlige 
Arter,  vilde  det  være  rimeligst  at  søge  Artsforskellen  i 
én  enkelt  Ejendommelighed  (Økonomiens  Princip),  hvor- 
med Skaberen  havde  udstyret  den  ene  Art  men  ikke  de 
andre,  og  dernæst  grunde  den  naturlige  Klassifikation  paa 
denne  Ejendommelighed.  Saasnart  det  viste  sig,  at 
Arterne  ikke  adskilte  sig  ved  en  enkelt  Egenskab  men 
ved  en  Samling  Egenskaber  af  meget  uensartet  Antal  og 
Værdi,  var  en  teoretisk-naturlig  Inddeling  i  Virkeligheden 
umulig;  ti  det  kom  da  til  at  bero  paa  Forskerens  Skøn, 
hvilke  Egenskaber  han  medtog  som  Ordningsmærker,  og 
hvilke  han  lod  ligge.  I  det  øjeblik,  de  ikke  alle  med- 
toges, blev  Klassifikationen  kunstig  og  tillige  praktisk, 
d.  V.  s.  blot  Middel  til  at  finde  sig  tilrette.  Længe  inden 
Ch.  Darwins  Tid  havde  derfor  Logikerne  opgivet  Tanken 
om  en  endelig  Klassifikation  af  Organismerne,  fordi 
Organernes  Værdi  varierer  med  Arterne,  fordi  Organernes 
Værdi  varierer  indenfor  samme  Art  og  med  Udviklings- 

trinet,  og  fordi  en  og  samme  Organisme  kan  forene 
Træk  fra  forskellige  Grupper.  Saaledes  har  Dovendyret 
Træk  sammen  med  de  højeste  Pattedyr,  medens  dets  Tand- 
forhold næsten  stiller  det  lavest  blandt  Pattedyrene. 

Hvor  der  ikke  er  fast  Artsforskel,  bliver  der  heller 
ingen  fast  Klassifikation,  og  fast  Artsforskel  var  ikke  til 
at  paavise  i  Dyre-  og  Planteverdenen.  H.  C.  Watson 
nævnte  for  Darwin  182  britiske  Planter,  der  i  Alminde- 
lighed anses  for  Varieteter,  men  som  af  nogle  Botanikere 
er  blevne  regnede  for  Arter.  Der  findes  næppe  to  ud- 
førligere Haandbøger,  for  hvilke  Artsinddelingen  er  fælles. 
Af  Slægten  Rubus  (Klynger)  opstiller  nogle  50  Arter,  andre 
100,  atter  andre  500.  En  eneste  Art,  som  Linné  kaldte  Rubus 
fruticosus,  er  af  nogle  Forfattere  delt  i  over  200  Arter. 
I  1822  begyndte  A.  de  Candolle,  hjulpet  af  v39  Medarbejdere, 
at  beskrive  Plantearterne;  1873,  altsaa  omtrent  50  Aar 
senere,  var  17  Bind  af  Værket  (Prodromi  systematis  natu- 
ralis historia)  færdige  og  i  disse  er  beskrevet  58,975  Arter 
tokimbladede  Planter.  En  sagkyndig  Anmelder  i  Revue 
scientifique  siger  imidlertid,  at  dette  Tal  maa  forøges  med 
Tusinder  Arter,  der  senere  er  tilføjet  Samlingerne,  og  som 
ved  Værkets  Begyndelse  var  ubekendte.  Dertil  maa  saa 
føjes  det  uhyre  Antal  Arter,  der  rimeligvis  findes  paa  de 
ikke  undersøgte  Landstrækninger;  og  endvidere  de  enkim- 
bladede Planter.  Det  kan  da  antages,  at  der  gives  mindst 
200,000  Arter  Blomsterplanter;  men  det  kan  ogsaa  an- 
tages, at  hvis  nu  en  Botaniker,  støttet  af  39  Medarbejdere, 
skulde  gøre  Arbejdet  om,  vilde  Artsinddelingen  ikke  paa 
langt  nær  blive  den  samme.  Saa  er  der  endelig  Lønbo- 
planterne,  om  hvis  Artsantal  man  næppe  gør  sig  noget 
Begreb;  Carpenter  mener,  at  der  maaske  gives  et  Par 
Millioner  Arter  af  dem.  I  Dyreriget  regner  man  600,000 
Arter,  og  medtages  Arterne  af  uddøde  Planter  og  Dyr, 
kan  man  maaske  med  Spencer  sætte  samtlige  Arter  til 
henved  en  halv  Snes  Millioner,  saa  at  de,  der  tror  paa 
Arternes  Skabelse,  maa  antage  circa  10  Millioner  sær- 
skilte Skabelsesakter. 

Det  er  Herbert  Spencer,  der  har  Æren  af  at  have 
fremhævet  et  Ordningsmærke,  der  kaster  Lys  over  alle 
disse  Formers  indbyrdes  Forhold.  Dette  Ordningsmærke 
er  Arveligheden.  Slægtskab  vil  nutildags  sige  Arv,  og 
Hensynet  til  Arvelighed  har  bragt  den  naturlige  Sammen- 
hæng til  Veje,  som  tidligere  manglede.  Det  er  Virkningerne 
af  Arveoverførelsen  af  Egenskaber  gennem  den  stedse 
stigende  Mængde  af  Artsvarieringer,  som  Naturforskerne 
søgte  at  klassificere.  Derfor  bør  Klassifikationen  heller 
ikke  være  af  samme  Natur  som  Stjærnernes  Inddeling  i 
Stjærnebilleder;  de  Genstande,  som  Naturforskerne  klassi- 
ficerer, frembyder  talrige  Tilfælde  af  Lighed  og  Forskel  i 
Struktur.  Grundet  paa  denne  Lighed  og  Forskel  i  Struktur 
havde  man  længe  før  Darwins  Tid  paastaaet,  at  For- 
holdet mellem  de  forskellige  Former  af  Planter  og  Dyr 
kunde  fremstilles  som  Billedet  af  et  Træ;  men  man  for- 
stod ikke  dette  Træ;  man  indsaa  ikke,  hvorfor  dette 
kunde  gengive  Forholdene  i  Plante-  og  Dyreverdnen. 
„Den  Kendsgærning,  at  hele  den  organiske  Natur  viser 
Tilbøjelighed  til  at  ordne  sig  i  Grupper  under  Grupper, 
naar  Hensyn  tages  til  den  anatomiske  Lighed,  taler  saa 
vægtigt  til  Gunst  for  Læren  om  Afstamning  med  fremad- 
skridende Ændringer  i  forskellige  Linjer,  at  selv  om  denne 
Kendsgærning  stod  alene,  vilde  man  have  Ret  til  at  be- 
tragte den  som  et  særdeles  stærkt  Vidnesbyrd**  (Romanes). 
Vi  ser  da  ogsaa  i  vore  Dage  Klassifikationsbestræbelserne 
tillige  gaa  i  anden  Retning  end  den  blot  at  forøge  de 
utallige  Arters  uhyre  store  Antal  med  en  ny;  man  tager 
Samlivet  som  Udgangspunkt,  skildrer  Dyresamfundene  eller 
Plantesamfundene,  eller  man  søger  at  opdage  og  forfølge 
de  mange  divergerende  Afstamningslinjer. 

Dog  lader  ingen  sig  overvælde  af  Variationernes 
Antal;  man  ved,  at  de  er  saa  talrige,  at  Klassifika- 
tionen ikke  kan  opsættes,  til  man  har  lært  dem  at  kende 
i  alle  Detailler.  Midlertidig  ordner  man  dem  derfor  i 
Racer  og  Typer.  Ved  en  Race  forstaar  man  en  stor 
Mængde  Individer,  der  mer  eller  mindre  ligner  hverandre. 

Mellem  de  forskellige  Racer  findes  ingen  skarp  Grænse, 
de  glider  over  i  hinanden  gennem  Overgangsformer,  der 
dog  er  sjældne.  Galton,  fra  hvem  ovenstaaende  Defini- 
tion er  hentet,  sammenligner  Racerne  med  Stjærnetaagerne; 
heller  ikke  disse  har  skarpe  Grænser;  fra  en  let  iøjne- 
faldende Kærne  svinder  de  gradvis  ud  i  det  rene  Intet. 
Typen  eller  Racens  typiske  Centrum  svarer  til  Stjærne- 
taagens  Kærne.  Typen  eksisterer  egentlig  ikke;  den  er 
et  Tankeprodukt;  man  tænker  sig  de  Egenskaber,  der 
gennemgaaende  findes  hos  alle  Racens  Medlemmer,  og 
kalder  dem  typiske.  Ch.  Darwin,  der  mente,  at  overalt 
hvor  Kvalitetsvalget  har  virket,  har  det  bevaret  de  nyttige 
Egenskaber,  antog  endvidere,  at  disse  var  fremkomne 
ved  en  langsom  Ophobning  af  Ændringer,  og  derved  om- 
dannes efterhaanden  Livsformerne.  Naar  Typens,  Racens 
eller  Artens  Omdannelse  skal  foregaa  paa  en  saadan 
Maade,  maa  man  forudsætte,  at  Varieringen  er  fortsat 
gennem  meget  lange  Tidsrum.  Andre  Forfattere,  og  da 
særlig  Galton  og  Bateson,  opfatter  Udviklingen  som  mere 
springende,  idet  de  mere  grundlægger  den  paa  de  pludselig 
opstaaede  Ændringer  hos  Afkommet  end  paa  den  lang- 
somme Ophobning  af  Smaaændringer.  Formentlig  er  de 
levende  Væsners  Form  styret  af  Love,  der  er  ligesaa 
urokkelige  som  Krystallisationens;  naar  desuagtet  de 
levende  Væsner  bliver  mere  forskellige  indbyrdes  end 
Krystallerne,  da  er  det  fordi  Sædens  og  Æggets  Om- 
givelser er  mer  sammensatte,  og  fordi  de  under  Væksten 
paavirkes  af  en  Række  Mellemaarsager.  Derfor  vilde  det 
næsten  være  et  Under,  om  Afkommet  fuldstændig  kom 
til  at  ligne  Forældrene.  I  Darwins  Bog  om  Kulturplanter 
og  Husdyr  findes  et  overvældende  Bevismateriale  ved- 
rørende Variationstilbøjeligheden ;  saaledes  henviser  han 
til,  at  af  den  almindelige  Paafugls  Æg  fremkommer 
undertiden  Unger  med  sort  Skulder.  Særlig  Hannerne 
afviger  ikke  lidet  fra  den  almindelige  Paafugl.  Disse 
Dyr  er  frugtbare,  og  man  ser  dem  undertiden  opført  som 
særlig  Art,  af  andre  opføres  de  som  særlig  Race.     De  er 

fremkomne  paa  meget  forskellige  Steder  og  godtgør 
derved  Rigtigheden  af  Darwins  Lære  om,  at  ensartede 
Varieringer  ofte  kan  opstaa  uafhængig  af  hinanden.  Han 
omtaler  ligeledes  Træer,  hvis  Frugter  halvt  er  rene 
Ferskner  og  halvt  rene  Nektariner  (glathudede,  sødlige), 
og  andre  Træer,  paa  hvilke  nogle  Frugter  er  rene  Ferskner 
og  andre  rene  Nektariner.  —  Støttet  paa  disse  og  lig- 
nende Kendsgærninger  drager  Galton  da  den  Slutning,  at 
Udviklingen  foregaar  i  Spring  gennem  pludseligt  opduk- 
kende Variationer.  Fordi  to  Organismer  ligner  hinanden 
særdeles  meget,  kan  de  være  af  forskellig  Natur;  den 
ene  kan  stamme  fra  Racen  A,  der  varierer  henimod  B, 
den  anden  fra  Racen  B,  der  varierer  henimod  A.  Selv 
om  derfor  et  Museum  rummer  en  fuldstændig  Række 
Mellemformer  mellem  A  og  B,  er  det  aldeles  ikke  sikkert, 
at  Udviklingen  har  gennemløbet  disse  Mellemformer. 

Galton  og  Bateson  har  vistnok  Ret  i,  at  der  kan 
være  Huller  i  Udviklingen,  kun  er  Udtrykket  uheldigt. 
Ti  Hullerne  vedrører  ikke  selve  Udviklingen,  hvilket 
til  Overflødighed  fremgaar  af  selve  disse  Forfatteres 
Værker,  Hullerne  vedrører  kun  Rækkefølgen  af  organiske 
Former.  Dyrene  eller  Planterne  kan  ikke  ordnes  i 
en  Række  med  ligestor  Forskel  paa  hvert  af  Leddene; 
men  den  Udvikling,  der  har  ført  fra  det  ene  Led  til 
det  andet,  vedbliver  at  være  lige  sammenhængende. 
De  to  nævnte  Forfattere  vil  da  heller  ikke  rokke  ved 
Tanken  om  en  lovbunden  Sammenhæng  i  Udviklingen; 
men  de,  og  da  særlig  Bateson,  har  anstillet  fortræffelige 
Undersøgelser  om  Varieringsejendommelighederne.  Bateson 
har  indsamlet  en  uhyre  Mængde  Kendsgærninger,  derimod 
har  Galton  mere  teoretiseret.  De  mødes  i  den  Opfattelse, 
at  den  naturlige  Udvælgelse  ikke  har  fremkaldt  alle  sær- 
skilte Ejendommeligheder;  en  saadan  Antagelse  kan  ikke 
forenes  med  Varierings-Kendsgærningeme.  I  denne  Op- 
fattelse kommer  de  imidlertid  kun  til  at  staa  som  Mod- 
standere af  Wallace  og  Weissmann,  ikke  af  Darwin. 

Man   har  kaldt  Darwin   den  beskrivende  Naturviden- 

skabs  Newton.  Ligesom  Newton  ved  sin  Anvendelse  af 
Tyngdeloven  bragte  Orden,  hvor  der  før  var  Kaos,  saa- 
ledes  har  Darwin  ved  sin  Omdannelseslære  muliggjort 
en  tilsvarende  Orden  i  Opfattelse  af  en  Verden,  der  tid- 
ligere ganske  kaotisk  trodsede  alle  Klassifikationsbestræ- 
belser.  Da  Kepler  ikke  ved  nogen  kendt  Aarsag  kunde 
forklare  sig  Planeternes  Baner,  saa  tyede  han  til  en  over- 
naturlig Aarsag  og  formodede,  at  hver  Planets  Bevægelser 
styredes  af  en  Skytsengel;  disse  Skytsengle  kunde  New- 
ton undvære,  da  han  havde  nok  i  Tyngdeloven.  Da 
man  ikke  tidligere  kunde  forklare  sig  Arternes  relative 
Uforanderlighed  og  Bastardernes  hyppige  Ufrugtbarhed, 
saa  tyede  man  til  en  mirakuløs  Skabelse ;  denne  Skabelses- 
virksomhed  kunde  Spencer  og  Darwin  undvære,  de  havde 
nok  i  den  faktiske  Natursammenhæng.  Den  logiske 
„Sparsommeligheds  Lov**  forbyder  at  antage  fjæmere  Aar- 
sager,  naar  nærmereliggende  er  tilstrækkelige  til  Fæno- 
menets Forklaring;  men  for  mange  Mennesker  har  de 
fjærnere  Aarsager  stærk  Tillokkelse.  Den  Strid  mellem 
Logikere  og  Naturforskere,  der  begyndte  med  Leibniz,  er 
endt  med  Logikernes  Sejr:  man  kan  ikke  give  en  teoretisk 
Klassifikation  af  de  naturhistoriske  Realiteter.  Selv  Dar- 
wins Klassifikation  er  praktisk;  den  medtager  som  Ordnings- 
mærker  det,  der  kan  belyse  Afstamningsslægtskabet,  og 
kun  de  Træk,  der  belyser  dette,  har  udviklingshistorisk 
Interesse. 

KAPITEL  VIII 
LÆREN  OM  DEN  NATURLIGE  UDVÆLGELSE 

PARRINGSVALGET 

rJestræbelserne  for  at  udsondre  særlige  Elementer  af 
den  store  Natursammenhæng  og  for  at  paavise  disse 
Elementers  Indgriben  i  Organismernes  Omdannelse  har 
ikke  blot  ført  til  en  Strid  om  Betydningen  af  Omgivel- 
sernes direkte  ændrende  Indflydelse  paa  det  enkelte  Individ 
og  om  Værdien  af  de  Organændringer,  der  skyldes  Indi- 
videts Brug  og  Ikke-Brug  af  vedkommende  Organer,  men 
disse  Bestræbelser  har  tillige  ført  til  en  Strid  om  Betydningen 
af  Parringsvalg,  d.  v.  s.  kønslig  Udvælgelse,  altsaa  en 
tredje  Form  for  Udvælgelse,  uafhængig  af  den  naturlige 
Udvælgelse  og  af  Opdrætterens  Udvælgelse.  Darwin 
mente,  at  de  fleste  glimrende  Farver  og  brogede  Farve- 
sammensætninger var  fæstnede  ved,  at  Hunnerne  foretrak 
de  smukkere  Hanner,  hvilket  førte  til  en  Udvælgelse  og 
derigennem  til  en  nedarvet  Omdannelse  af  den  oprinde- 
lige Farve  eller  Farvetegning,  Fjerprydelse  og  andre 
Smykkeegenskaber.  Noget  medvirkende  til  denne  Opfat- 
telse var  Formodningen  om,  at  det  egentlige  Kvalitets- 
valg kun  virkede  ved  at  fæstne  nyttige  Egenskaber,  og 
at  alle  øvrige  Egenskaber  fæstnedes  gennem  specielle 
Aarsagskombinationer.  Smykkeegenskaberne  er  kun  nyt- 
tige   for   Hannen    ved    Erhvervelsen    af  Hunnens  Gunst, 

derimod  har  de  ingen  Førstehaands-Betydning  i  Kampen 
for  Tilværelsen;  deres  Betydning  er  sekundær. 

Det  er  meget  almindeligt,  at  Hannerne  kæmper  om 
Hunnen.  Idet  den  stærkere  Han  sejrer,  bliver  den  Fader 
til  Afkommet  Dens  Styrke  kan  derpaa  nedarves  og 
gennem  fortsatte  Kampe  forøges  hos  Efterkommerne. 
Tyrens  Horn,  Vildsvinets  Hugtænder,  Hjortens  Takker, 
Hanens  Sporer  og  dens  Kampiver  anføres  som  Vidnes- 
byrd derom.  Selv  Dyr,  der  ikke  har  særlige  Kampvaaben, 
kæmper  dog  (Hare,  Egern,  Muldvarp).  Det  samme 
gælder  de  fleste  Fuglehanner  og  blandt  Krybdyrene  i 
hvert  Tilfælde  Krokodil,  Skildpadde,  Firben.  Af  Fisk 
kæmper  Laks  og  Hundestejle,  og  selv  blandt  Insekterne 
er  der  Arter,  hvis  Hanner  indbyrdes  kæmper.  Den  heraf 
fremkomne  Udvælgelse  vilde  gøre  sig  endnu  stærkere 
gældende,  saafremt  Hannernes  Antal  var  betydeligt  større 
end  Hunnernes.  Darwin  betegnede  dette  kønslige  Valg 
som  Parringsvalg.  Men  Udtrykket  benytter  han  saa  ikke 
blot  til  Betegnelse  af  Kampvalget;  han  anvender  det  tillige 
om  ethvert  formentlig  Valg  fra  Hunnens  Side,  og  til 
saadan  Valg  henfører  han  Fremkomsten  af  alle  de  saa- 
kaldte  sekundære  Egenskaber,  altsaa  af  Smykkefjer,  Haar- 
prydelser.  Farver,  Farvetegning,  Sangstemme,  ja,  han 
fører  endog  Fremkomsten  af  smukke  Farver  hos  begge 
Køn  ind  under  Hunnens  Valg  af  den  Han,  hvormed  den 
parrer  sig.  Disse  sekundære  Egenskaber  har  kun  Be- 
tydning ved  Parringen;  de  er  ikkesaaledes  som  Angrebs- 
og  Forsvarsvaaben  til  Nytte  for  Individet  ogsaa  ved  andre 
Lejligheder. 

Alle  Forfattere  synes  at  indrømme,  at  Parringsvalg 
forekommer  hos  de  højere  Dyr,  og  at  det  har  Betydning 
for  de  Egenskaber,  der  overføres  gennem  Arv.  Derimod 
er  man  uenig  om  de  Slutninger,  der  kan  drages  fra  Par- 
ringsvalgets  Eksistens,  og  særligt  er  man  uenig  om  de 
af  Darwin  dragne  Slutninger,  nemlig:  1  at  Parringsvalget 
beror  paa  æstetisk  Sans,  og  2  at  Tilstedeværelsen  af  en 

saadan  Skønhedssans  kan  forklare  Skønhedsdannelserne 
i  Dyreverdnen. 

Den  stærke  Opposition  mod  Rigtigheden  af  disse  Slut- 
ninger har  funden  en  energisk  Fører  i  O.  R.  Wallace. 
Wallace  fremhæver,  at  i  Reglen  har  hos  Hvirveldyrene 
begge  Køn  samme  Farve.  Fra  denne  Regel  gives  kun 
faa  Undtagelser  blandt  Fiskene,  Amfibierne,  Krybdyrene 
og  Pattedyrene.  Kun  hos  Fuglene  er  Kønnenes  Farve 
hyppigt  forskellig,  idet  Hannen  besidder  en  større  Farve- 
styrke end  Hunnen.  Dog  er  Han  og  Hun  ensfarvede, 
naar  Farven  tjener  som  Beskyttelsesmiddel  (mange  Drosler 
og  Sangfugle).  Særligt  udpræget  er  Farveforskellen  hos 
de  tropiske  Fugle  (Paradisfugl,  Smykkefugl,  Tanagra, 
Kolibri,  Fasan).  Aarsagen  til  denne  Farveforskel  finder 
Wallace  i  Kønnenes  forskellige  Arbejde.  Æggene  skal 
udruges  i  den  størst  mulige  Sikkerhed;  derfor  tjener  den 
mindst  iøjnefaldende  Farve  Hunnen  bedst.  Besidder 
Hunnen  andre  Forsvarsmidler,  da  kan  den  ogsaa  have 
kraftigere  Farvetone.  Hos  Isfugl,  Spætte,  Tukan,  Pape- 
gøje, Stær  o.  m.  a.  har  begge  Køn  kraftige  Farver;  men 
alle  disse  Fugle  benytter  Huler  i  Jorden  eller  i  Træer  til 
Anlæg  af  deres  Reder,  eller  de  anlægger  selv  en  over- 
bygget Rede,  i  hvilken  Hunnen  skjult  ruger,  og  i  saadanne 
Tilfælde  behøver  Hunnen  ikke  Beskyttelsesfarve.  I  Over- 
ensstemmelse hermed  mener  Wallace  at  kunne  opstille  den 
Lov  for  Fuglenes  Farve:  naar  begge  Køn  er  stærkt 
farvede^  saa  skjules  den  rugende  Hun  af  Reden ;  ruger 
Hunnen  paa  aaben  Rede,  da  er  dens  Farver  kun  lidet 
iøjnefaldende,  uden  Hensyn  til,  om  Hannens  er  det 
eller  ej. 

Er  denne  Lov  rigtig,  da  opstaar  Spørgsmaalet,  om 
Redens  Form  bestemmer  Farven,  eller  om  Farven  be- 
stemmer Redens  Form.  Wallace  mener,  at  i  de  fleste 
Tilfælde  er  det  Redeformen,  der  bestemmer  Farvestyrken. 
Redeformen  er  nemlig  afhængig  af  Næbbets  og  Kløernes 
Bygning,  og  denne  bestemmes  ikke  af  Farven.  Der  fore- 
kommer  ganske  vist  Tilfælde,   hvor  Hunnen  kun  har  en 

lidet  iøjnefaldende  Farve  og  dog  skjules  helt  af  Reden 
(bl.  a.  Lyrehalen),  men  dem  forklarer  Wallace  med  en 
Henvisning  til,  at  Reden  kan  være  nødvendigt  Dække 
mod  Regn  eller  lignende.  Efter  et  omtrentligt  Skøn 
mener  han  at  kunne  sige,  at  der  findes  circa  1200  Arter 
Fugle,  hvis  Reder  er  skjulte,  og  hvor  begge  Køn  har 
stærke  Farver.  Der  findes  endvidere  omtrent  ligesaa 
mange  Arter,  hvor  Hannen  er  smuk,  Hunnen  lidet  iøjne- 
faldende og  Reden  aaben.  Tilbage  er  der  saa  de  Arter, 
hvor  enten  begge  Køn  har  Beskyttelsesfarve,  eller  hvor 
en  saadan  er  unødvendig,  Hos  ganske  enkelte  Arter  er 
Hunnen  pragtfuldere  end  Hannen,  men  hos  dem  er  det 
ogsaa  Hannen,  der  ruger,  medens  Hunnen  er  den  stærkeste 
og  kampdygtigste. 

Vurderingen  af  Wallaces  Lov  om  Farvefordelingen 
lettes  ikke  lidet  ved  Darwins  Stilling  til  Spørgsmaalet. 
Han  anfører  nemlig  selv,  at  nogle  af  de  bedste  Fugle- 
kendere ikke  tror,  at  Hunnen  foretrækker  Hannen  grundet 
paa  dens  Farveskønhed,  men  at  den  i  Reglen  foretrækker 
den  kækkeste,  modigste  og  kraftigste  Han.  En  Kamp- 
hane, hvis  Skønhed  er  ødelagt  under  Kampen,  tages  lige- 
saa gærne  af  Hønen  som  en  Hane,  der  staar  i  sin  fuldeste 
Pragt.  Darwin  fastholder  altsaa  sin  Opfattelse  med  fuldt 
Kendskab  til  Modstandernes  Lære,  og  særligt  bliver  den 
Maade,  hvorpaa  Hannen  i  Parringstiden  udfolder  og  viser 
sin  Fjerpragt,  foretager  Danseøvelser  eller  Flyveøvelser,  et 
af  hans  Hovedbeviser  for  Parringsvalget.  Wallace  ser 
derimod  i  disse  interessante  Ejendommeligheder  blot  et 
Bevis  paa  Forbindelse  mellem  Anspændelsen  af  visse 
Muskler  og  Udviklingen  af  Sirfjer,  og  tillige  et  Bevis 
paa  Trang  til  at  udlade  den  overstrømmende  Livskraft, 
der  er  til  Stede  i  Parringstiden. 

Grundfarven  er  efter  Wallace  altid  Beskyttelsesfarve, 
og  sandsynligvis  er  enhver  Farve  altid  af  den  Natur. 
Naar  Farverne  i  Tidens  Løb  har  spaltet  sig,  er  det  fordi 
ny  Former  for  Beskyttelse  var  nødvendig  under  de  æn- 
drede   Livsforhold.      Samme    Kilde    har   Advarselsfarver, 

Efterligningsfarver  o.  lign.  Alfred  Tylor  havde  opstillet 
den  Formodning,  at  Farvespaltning  følger  de  anatomiske 
Enkeltheder  og  forandrer  sig  paa  saadanne  Punkter,  hvor 
Organismens  Funktioner  forandrer  sig.  Til  denne  For- 
modning slutter  Wallace  sig.  Han  betragter  Farvetegningen 
som  afhængig  af  de  anatomiske  Forhold,  hvilket  ikke  er 
saa  mærkeligt,  da  Nerverne  følger  Musklerne,  og  disse 
atter  knytter  sig  til  Knoklerne.  Tillige  staar  i  Reglen 
glimrende  Farver  i  ligefremt  Forhold  til  Hudtilhængets 
Udvikling.  De  smukkeste  Farver  findes  hos  de  Fugle, 
der  har  kraftig  udviklet  Halskrave,  lang  Hale  o.  lign. 
(Kolibri,  Paafugl,  Argusfasan,  Paradisfugl),  og  disse  Fjer- 
tilhæng  findes  paa  Legemsdele,  der  hos  andre  Arter  er 
prydet  med  Farvepletter,  saa  at  Farve-  og  Fjersmykke- 
udvlkling  tør  tilskrives  en  og  samme  Aarsag. 

Det  antages  da,  at  Fjerprydelser  ligesom  Farven 
særlig  optræder  paa  de  Steder,  hvor  Muskel-  og  Nerve- 
udviklingen har  naaet  en  stor  Højde.  De  fleste  af  Paradis- 
fuglens gyldne  Fjer  vokser  paa  en  lille  Plet,  hvor  Bryst- 
musklen slutter  sig  til  Skulderbladet,  altsaa  tæt  ved  det 
Punkt,  hvor  Dyrets  stærkeste  Muskel  virker  kraftigst,  lige 
over  det  Sted,  hvor  Pulsaarer  og  Nerver  træder  frem. 
Hos  Paafuglen  er  Fjerpragten  ligeledes  knyttet  til  den 
stærkeste  Muskel;  Dyret  er  ikke  Flyver;  dets  prægtige 
Hale  udspringer  fra  en  oval  eller  kredsrund  Hudplet  tæt 
over  Halens  Basis,  altsaa  over  den  nederste  Del  af  Hvirvel- 
søjlen nær  Tilknytningspunktet  for  de  mægtige  Muskler, 
der  bevæger  Baglemmer  og  Hale.  Fjerpragten  bliver  i 
det  Hele  for  Wallace  et  Tegn  paa  Overskud  af  Kraft, 
Livsdygtighed  og  Vækststyrke.  Saafremt  Hunnen  træffer 
et  Valg,  da  falder  dette  paa  de  kraftigste,  stridbareste  og 
modigste  Hanner,  hvilket  vil  sige,  at  det  virker  i  samme 
Retning  som  den  naturlige  Udvælgelse.  Da  den  naturlige 
Udvælgelse  virker  ved  at  udrydde  de  til  Livsforholdene 
mest  uskikkede  Individer,  saa  vil  den  ogsaa  udrydde  de 
Individer,  hvis  Farver  eller  Smykker  bringer  dem  i  Fare, 
selv  om  disse  Farver  var  aldrig  saa  tiltalende  for  Hunnerk 

Man  gør  derfor  rettest  i  kun  at  bruge  Udtrykket  „Par- 
ringsvalg"  om  Resultatet  af  de  mandlige  Individers  Par- 
ringskampe. 

Wallace  staar  ikke  ene  med  denne  Opfattelse;  fra 
den  anonyme  Anmelder  af  „Menneskets  Afstamning"  i 
Quarterly  Review  gennem  Herbert  Spencer  til  de  aller- 
nyeste Forfattere  er  der  fremkommen  meget  alvorlige 
Indvendinger  mod  Antagelsen  af  et  indgribende  æstetisk 
Valg  fra  Hunnens  Side.  I  et  Par  smaa  Afhandlinger  har 
Spencer  meget  polemisk  taget  til  Orde  mod  Darwins  Op- 
fattelse; det  Darwin  henfører  til  Hunnens  Skønhedssans, 
henfører  Spencer  til  Overflod  af  Kraft.  Ligesom  Drenges 
og  Mænds  Fløjten  og  Syngen  beror  paa  Tilstedeværelsen 
af  overflødig  Kraft,  saaledes  ogsaa  Fuglenes  Sang.  Han- 
nens Sang  har  ikke  sin  Grund  i  Frieri,  men  vel  i  en 
Aarsag,  der  ogsaa  bevirker  Frieriet.  Besidder  en  Han 
mere  Kraft  end  der  skal  til  for  at  opretholde  Livet,  da 
kan  den  anvende  noget  af  denne  Kraft  til  Slægtens  For- 
plantelse,  og  jo  større  Kraftoverskudet  er,  paa  desto  flere 
andre  Maader  kan  det  anvendes.  Blandt  de  nordiske  For- 
fattere har  Yrjø  Him  vistnok  behandlet  Spørgsmaalet 
bedst.  Samtidig  med  at  vise,  at  Kærligheden  ikke  var 
Lyrikens  tidligste  Æmne,  og  at  de  lavere  Folkeslags 
Kunst  ikke  har  dannet  sig  under  Kampen  om  Kvindens 
Gunst,  slutter  han  sig  for  Dyrenes  Vedkommende  til  de 
ovenanførte  Forfattere,  idet  han  forkaster  Læren  om  det 
æstetiske  Parringsvalg,  selv  om  han  er  tilbøjelig  til  at 
tillægge  Hannernes  Kunst  en  noget  større  Betydning 
end  Wallace  gør.  Imod  Teorien  om,  at  Hannen  viser 
sin  Fjerpragt,  danser,  synger,  paraderer  osv.  for  at  opnaa 
Hunnens  Opmærksomhed  strider  den  Kendsgæming,  at 
Hannen  foretager  det  samme,  naar  der  ingen  Hun  er; 
Hannerne  ophidser  hverandre.  Darwin  meddeler  selv,  at 
Paafuglehannen  ikke  blot  rejser  Halen,  naar  Hunnen  er  i 
Nærheden,  men  ogsaa  rejser  den  for  Høns  og  for  Svin. 
Fugle,  der  ingen  Fjerpragt  har  at  opvise,  foretager  iøvrigt 
den  samme  Paraderen.     Endvidere  er  det  givet,   at  Par- 

ringen  ofte  foregaar  uden  forudgaaende  Leg,  og  at  paa 
den  anden  Side  Legen  ikke  altid  efterfølges  af  Parring. 
Hirn  mener  dog,  at  Spencers  og  Wallaces  Forklaring  paa 
Parringstidens  stærke  Bevægelser  som  Udslag  af  en  over- 
strømmende Energi  er  for  ensidig,  da  det  ikke  er  bevist, 
at  Forplantningsevnen  staar  i  direkte  Forhold  til  Fødens 
Rigelighed  og  Kroppens  Livskraft.  Nogle  mener  tilmed, 
at  det  forholder  sig  omvendt.  Uden  at  tage  Stilling  til 
dette  Spørgsmaal,  mener  han  at  maatte  supplere  den 
omtalte  Forklaring  med  Henvisning  til  den  Nervespænding, 
der  ledsager  enhver  Følelsesytring,  og  skaffer  sig  Udslag 
i  Muskelbevægelser.  Dette  har  iøvrigt  Spencer  selv  paa- 
vist  bedre  end  nogen  anden;  han  har  blot  ikke  medtaget 
det  i  sin  Forklaring  over  „Parringsvalgs" -Fænomenerne. 
Elskovsfølelsen  ledsages  altid  af  almindelig  Funktions- 
stigning;  og  de  typiske  Former,  under  hvilke  Fuglene 
befrier  sig  for  den  overnormale  Nervespænding,  som 
Kønsdriften  fremtvinger,  er  Dans,  Leg,  Sang  og  delvis 
vistnok  ogsaa  Kampen.  I  Kamplyst  anfalder  Fuglene  ofte 
Fugle  af  anden  Art,  der  ikke  kan  frygtes  som  Rivaler, 
og  selv  hos  Menneskene  kan  man  ved  Pubertetstidens 
Indtræden  ofte  iagttage  ophidset  og  irritabel  Sindsstem- 
ning. Tanken  om  en  beundrende  Tilskuerinde  behøver 
derfor  ingenlunde  at  være  Aarsag  til  Kampene,  og  som 
alt  berørt:  samtlige  øvelser  (Sang,  Dans,  Paraderen,  Fjer- 
rejsning osv.)  kan  gaa  for  sig  uden  Hunnens  Nærværelse. 
„Der  findes  ikke  et  eneste  Træk,  som  tvinger  os  til  at 
tro,  at  Hannen  stræber  efter  Hunnens  Gunst  ved  at  ind- 
virke paa  hendes  æstetiske  Behag**.  Ch.  Darwin  paastaar 
nu  ikke,  at  Hannen  med  bevidst  Hensigt  stræber  efter 
Skønhedsud foldelse;  derimod  paastaar  han,  at  Hunnen 
kan  æstetisk  vurdere  Hannens  Udseende  og  Bevægelser. 
Imod  denne  Paastand  er  det,  der  gøres  Indsigelse.  Sagen 
er  vist,  som  G.  H.  Schneider  først  har  paavist,  at  den  Han, 
der  ytrer  den  hæftigste  Elskovstrang,  lettest  vækker  en 
tilsvarende  Trang  hos  Hunnen;  Teorien  om  Hunnens 
Valg  er  derfor  ganske  overflødig  og  den  er  upsykologisk 

af  den  Grund,  at  ved  de  Følelser,  der  staar  i  Forbindelse 
med  Kønsdriften,  spiller  Tanker  en  langt  mindre  Rolle,  end 
ved  dem,  der  staar  i  Forbindelse  med  Selvopholdelsesdriften, 
og  tillige  af  den  Grund,  at  Teorien  hos  vedkommende  Dyre- 
hunner maa  forudsætte  en  saa  udviklet  æstetisk  Smag,  som 
kun  de  højest  kultiverede  Mennesker  besidder.  Fjerpragten, 
Sangen,  Dansen  og  de  øvrige  Ejendommeligheder  tør  da  be- 
tragtes som  Midler  til  at  ægge;  Skovfuglenes  Leg  virker  saa 
æggende  paa  Hunnen,  at  den  lader  sig  fange  med  Hænderne. 
Jo  kraftigere  Hannen  ægger,  desto  lettere  opnaas  Parring, 
men  dette  har  intet  at  gøre  med  et  Skønhedsvalg.  I  de 
Tilfælde,  hvor  Hunnen  virkelig  vælger,  vælger  den  mellem 
den  Han,  der  ægger  den,  og  den,  der  ikke  ægger  den; 
men  den  udvalgte  kan  t.  Eks.  godt  være  en  Hane,  der  i 
Kamp  er  blevet  forrevet,  forpjusket  og  har  mistet  sine 
Fjerprydelser,  medens  den  forsmaaede  kan  være  soigneret 
og  smuk.  Tilbage  staar  saa  de  Tilfælde,  hvor  Dyrene 
samler  skinnende  Genstande,  ordner  dem  symmetrisk  og 
flytter  om  paa  dem.  Heller  ikke  her  behøver  man  at 
antage  nogen  æstetisk  Dømmekraft;  ti  det  er  bekendt 
nok,  at  jo  mere  en  Genstand  glitrer  og  jo  mindre  den 
er,  desto  større  Følelsesmagt  har  den  over  Børn  og  Dyr. 
Romanes  nægter  Tylors  Teori,  anvendt  paa  Dyre- 
verdenen som  Helhed,  enhver  Værdi.  Teorien  gik,  som 
det  erindres,  ud  paa,  at  forskellig  Farvning  følger  de  Hoved- 
linjer i  Legemets  Bygning,  hvor  Funktionen  skifter.  Var 
denne  Grund  tilstrækkelig  til  at  forklare  Fremkomsten  af 
Paradisfuglens  Fjær,  maatte  disse  være  ens  hos  begge 
Køn;  og  han  spørger  derfor  med  Lloyd  Morgan,  om  der 
ikke  findes  andre  Fugle,  hvor  Brystmusklens  Arterier  og 
Nerver  har  en  lignenlle  Beliggenhed,  uden  at  Dyrene  be- 
sidder en  tilsvarende  Fjerpragt.  Han  finder  det  rimeligt, 
at  Skønhedsegenskaberne  henføres  til  et  Parringsvalg, 
medens  Nytteegenskaberne  henføres  til  et  Kvalitetsvalg. 
Det  er  to  forskellige  Former  for  Udvælgelse,  der  intet 
har  at  gøre  med  hinanden;  Teorien  om  den  ene  kan 
være  sand,   uden  at  Teorien  om  den  anden   behøver  at 

være  det,  og  han  indrømmer,  at  Vidnesbyrdene  om  en 
Parringsudvælgelse  ikke  er  saa  talrige  som  Vidnesbyrdene 
om  en  Kvalitetsudvælgelse. 

Romanes  støtter  Darwin  i  den  Antagelse,  at  mange 
Fugle  og  ikke  faa  Pattedyr  besidder  æstetisk  Sans;  som 
Eksempel  anfører  han  Fugle,  der  smykker  deres  Rede 
med  smukt  farvede  Fjer;  Baya  Fuglen,  der  illuminerer 
Reden  med  Ildfluer;  Fugle,  der  planter  Blomster  omkring 
Reden  og  danner  et  plænelignende  Tæppe  af  Mos,  osv. 
Besidder  imidlertid  disse  Dyr  en  uinteresseret  Skønheds- 
sans, saa  maatte  det  ventes,  at  denne  særligt  vilde  ytre  sig 
overfor  Individer  af  det  andet  Køn.  Dette  viser  sig  da 
ogsaa:  Fjerpragten  er  størst  i  Parringstiden,  da  Hannen 
udfolder  sin  Skønhed  for  Hunnen ;  Dans,  Sang,  Paraderen 
naar  sin  Højde  under  de  samme  Forhold.  Romanes  be- 
tragter det  som  indlysende,  at  Hannerne  ikke  gør  sig 
al  den  Ulejlighed  for  ingenting,  men  at  Lønnen  bestaar 
i  Hunnens  Forkærlighed  for  den  ypperste.  For  bedre  at 
kunne  forsvare  sit  Standpunkt  indrømmer  han,  at  de 
Midler,  med  hvilke  Hannerne  i  Parringstiden  bekæmper 
hinanden,  nemlig  naturlige  Vaaben  som  Horn,  Sporer  osv., 
ikke  er  Genstand  for  Parringsudvælgelse  men  for  Kvalitets- 
udvælgelse. Parringsvalget  er  begrænset  til  Skønheds- 
egenskaber  og  forsaavidt  har  Spencers  og  Wallaces  Kritik 
ikke  været  unyttig.  Romanes  søger  at  bestyrke  sin  Op- 
fattelses Rigtighed  ved  Anførelsen  af  følgende  Rækker 
Kendsgærninger:  1)  Skønhedsmidlerne  udvikles  som  Regel 
kun  i  den  modne  Alder  og  hyppigt  kun  i  Brunsttiden; 
2)  de  forsvinder  mer  eller  mindre  ved  Gildning;  3)  de 
benyttes  altid  under  Frieriet  og  kun  under  det;  4)  og 
altid  i  Hunnens  Nærværelse;  5)  de  synes  at  bedaare 
Hunnen,  saa  den  foretager  sit  Valg. 

Rent  bortset  fra  Spørgsmaalet  om  Rigtigheden  af 
disse  „Kendsgærninger",  og  de  synes  ikke  alle  at  være  lige 
paalidelige,  maa  det  dog  siges,  at  de  fleste  af  dem  stem- 
mer godt  ogsaa  med  Wallaces  Opfattelse.  Men  til  en 
rigtig  Vurdering  af  Stridsspørgsmaalet    maa    man    tillige 

være  opmærksom  paa,  at  Romanes*  og  Darwins  Bevis- 
førelse lider  af  logiske  Mangler.  Man  anfører,  at  visse 
Dyr  har  Skønhedssans,  der  sætter  Spor  efter  Parringen, 
og  at  andre  Dyr  føretager  et  æstetisk  Parringsvalg,  medens 
de  iøvrigt  ikke  vides  at  lægge  Skønhedssans  før  Dagen. 
Den  opstillede  Lære  vilde  unægtelig  vinde  i  Sikkerhed, 
saafremt  man  kunde  paavise,  at  de  æstetiske  Parringsvalg 
var  tydeligst  hos  de  Dyr,  der  ogsaa  ellers  udviste  Skøn- 
hedssans, saafremt  man  t.  Eks.  kunde  paavise,  at  hos 
den  haveanlæggende  Fugl  (Amblyornis  inornata)  valgte 
Hunnen  først  sin  Mage  efter  at  have  undersøgt,  hvilken 
Han  der  kan  anlægge  den  smukkeste  Rede  og  Have. 
Men  dette  er  jo  ikke  Tilfældet.  Haveanlæget  og  Rede- 
udsmykningen lader  sig  derimod  vel  forklare  efter  Spen- 
cer-Wallaces Teori.  Der  er  noget  meget  bestikkende  ved 
Romanes*  Fremgangsmaade,  idet  han  først  viser,  at  der 
findes  Skønhedssans  i  Dyreverdenen,  og  dernæst  hævder, 
at  naar  en  saadan  Sans  findes,  maa  den  ogsaa  medvirke 
ved  Valget  af  Magen.  Denne  Slutning  kan  være  rigtig, 
men  den  berettiges  næppe  ved  det  fremlagte  Bevismateriale. 
Medens  Teorien  om  den  naturlige  Udvælgelse  angaar 
hele  den  organiske  Verden,  har  Teorien  om  den  kønslige 
Udvælgelse  en  langt  mere  begrænset  Rækkevidde  selv  hos 
de  Forfattere,  der  er  dens  ivrigste  Forsvarere.  Den  gælder 
ikke  for  de  Organismer,  der  er  saa  ringe  udviklede,  at 
man  umuligt  kan  tillægge  dem  æstetisk  Smag.  Den  maa 
altsaa  begrænses  til  de  højere  Dyr.  Men  disse  har  paa 
ingen  Maade  Privilegium  paa  Skønhed.  Blomsternes, 
Søanemonernes,  Koraldyrenes  Farvepragt  kan  ikke  hen- 
føres til  noget  Parringsvalg;  derimod  kan  den  hen- 
føres til  den  naturlige  Udvælgelse.  Ti  hvor  Insektbestøv- 
ning finder  Sted,  er  det  en  Fordel  for  Planten,  at  dens 
Blomster  er  iøjnefaldende,  og  er  dens  Frugter  tunge,  da 
er  det  ligeledes  en  Fordel,  naar  de  ved  deres  Farve  kan 
tiltrække  sig  Dyrenes  Opmærksomhed  og  ved  disses 
Hjælp  faa  Frøene  spredt  over  større  Strækninger.  Ogsaa 
Bladenes    og  Blomsternes    Form    kan    i    mange  Tilfælde 

ir 

henføres  til  Nytteprincippet,  og  det  samme  gælder  Grenenes 
Stilling,  der  bliver  bestemmende  for  Bladenes  Paavirkning 
af  Lys  og  Luft. 

Hos  de  laveste  Dyr  kan  det  være  vanskeligt  at  for- 
klare Skønhedsdannelserne.  De  kan  ikke  forklares  ved 
kønslig  Udvælgelse  og  i  mange  Tilfælde  kun  indirekte 
ved  naturlig  Udvælgelse.  Set  fra  et  æstetisk  Standpunkt 
er  de  tilfældige.  Den  straalende  Farve,  som  Blodet  har 
i  Pulsaareme,  kan  have  stor  Værdi  for  Aandedrættet, 
men  den  har  ingen  direkte  æstetisk  Værdi.  Men  naar 
skjulte  Farver  kun  er  fysiologisk  nødvendige,  da  kan  dette 
ogsaa  være  Tilfældet  med  synlige  Farver.  Skønheds- 
dannelserne  kan  altsaa  enten  skyldes  naturlig  Udvælgelse, 
eller  Dyrenes  Smag,  eller  et  Tilfælde. 

Umiddelbart  før  -sin  Død  ytrede  Ch.  Darwin  i  et 
Møde  i  det  zoologiske  Selskab:  „det  maa  maaske  være 
mig  tilladt  at  sige,  at  efter  omhyggeligt  og  saa  godt  som 
jeg  formaar  at  have  overvejet  de  Indvendinger,  der  er 
rejste  mod  Læren  om  Parringsvalget,  vedbliver  jeg  at 
være  fast  overbevist  om  dens  Sandhed."  Man  maa  da 
i  høj  Grad  beklage,  at  det  ikke  blev  ham  forundt  at 
imødegaa  Indvendingerne.  Blandt  Wallaces  Indvendinger 
er  der  én,  som  selv  Romanes  erklærer,  at  han  ikke  kan 
imødegaa.  For  at  de  smaa  Forandringer  i  Skønheds- 
egenskaberne  kan  blive  til  de  stærkt  fremtrædende  Skøn- 
hedsdannelser,  maa  de  nedarves  og  lidt  efter  lidt  forøges 
fra  Slægtled  til  Slægtled.  Ogsaa  Læren  om  den  naturlige 
Udvælgelse  forudsætter  en  saadan  Ophobning  af  smaa 
Variationer,  der  alle  gaar  i  samme  Retning;  men  Læren 
om  et  Parringsvalg  forudsætter  tillige,  at  Hunnernes  Smag 
har  holdt  sig  ensartet  gennem  et  betydeligt  Antal  Slægtled. 
„De  smaa  Forandringer  i  Hunnens  Hjærnebygning,  der 
har  bevirket,  at  den  foretrækker  en  Farvevariering  for  en 
anden,  maa  gennem  lange  Slægtled  være  gaaet  i  samme 
Retning."  Fysiologisk  kan  dette  maaske  forklares,  næppe 
ud  fra  Antagelsen  af  en  Skønhedssans. 

KAPITEL  IX 
LÆRENS  BEKRÆFTELSE 


Udviklingslæren  har  gjort  den  Nytte,  at  den  har 
ydet  en  rimelig  Låsning  af  et  Spørgsmaal,  der  ikke  tid- 
ligere var  løst.  Den  har  paa  mange  Punkter  ført  til  en 
fast  og  almengyldig  Forstaaelse  af  Forholdene,  og  den 
har  paa  andre  Punkter  brudt  ny  Veje  for  Undersøgelsen, 
rejst  ny  Spørgsmaal,  og  anvist  Maal,  der  hidtil  var  ukendte. 
Dens  Tilladelighed  fremgaar  af,  at  den  har  overflødig- 
gjort en  Lære,  Skabelseslæren,  der  aldrig  kunde  blive 
Genstand  for  videnskabelig  Godkendelse  eller  Forkastelse. 
Skabelseslæren  tilfredsstiller  ikke  vor  Trang  til  at  give 
Forklaring  ved  at  sammenknytte  Fænomenerne;  denne 
Trang  tilfredsstilles  af  Udviklingslæren.  Saasnart  en  ældre 
Opfattelse,  der  tidligere  tilfredsstillede  Sindene,  er  bleven 
forældet,  saa  mærkes  den  som  et  snærende  Baand,  der 
hæmmer  Livets  fri  Rørelser;  den  fører  ikke  længer  frem; 
den  lænkebinder  derimod,  og  da  er  det  tilladeligt  at  søge 
den  afløst  ved  ny  Synsmaader,  der  bedre  imødekommer 
vor  Trang  til  Forklaring. 

Udviklingslæren  bestaar  ikke  i  en  enkelt  Hypotese, 
men  i  et  helt  Hypotesesystem,  aldeles  som  Tilfældet  er 
med  Kopernikus*  Lære  og  med  de  øvrige  store  viden- 
skabelige Gennembrud.  Dens  Rigtighed  beror  paa  den 
Grad,   i   hvilken  saavel  den  hele  Opfattelse  som  Enkelt 

hederne  kan  begrundes  og  bekræftes.  Begrundelsen  af 
en  Lære  maa  søges  i  de  Kendsgærninger,  fra  hvilke  den 
kan  sluttes.  Disse  Kendsgærninger  danner  det  Grundlag, 
paa  hvilket  Tanken  opfører  sin  Bygning,  og  Bygningens 
Holdning  bliver  i  høj  Grad  afhængig  af  Grundlagets  Soli- 
ditet. Grundlaget  for  en  Opfattelse  kan  længe  være  kendt, 
uden  at  Opfattelsen  dannes.  Dette  sker  nemlig  først, 
naar  en  Mand  med  Geniets  Gnist  opstaar  og  viser,  hvad 
man  kan  begrunde  ved  Hjælp  af  de  givne  Erfaringer. 
Bekræftelsen  af  en  Lære  eller  et  Hypotesesystem  sker 
derved,  at  alle  ny  Erfaringer  stemmer  med  Læren,  at 
den  bidrager  til  Forstaaelse  af  Forhold,  der  før  denne 
Læres  Fremkomst  enten  blev  misforstaaede  eller  kun  ufuld- 
komment blev  forstaaede.  Det  viser  sig  hyppigt,  at  en 
videnskabelig  Opdagelse  kommer  til  at  kaste  Lys  over 
Omraader,  paa  hvilke  dens  Ophavsmand  aldeles  ikke  har 
tænkt,  og  derved  bekræftes  dens  Rigtighed  indirekte. 
Direkte  kan  Rigtigheden  af  en  Lære  bekræftes,  naar  den 
indeholder  Elementer,  der  bliver  Genstand  for  faktisk 
Bevisførelse.  Huxley  mente  saaledes,  at  i  det  Øjeblik 
det  lykkedes  at  frembringe  tamme,  frugtbare  Bastarder, 
da  var  Darwins  Lære  fuldt  ud  bevist.  Bekræftelsen  kan 
angaa  hele  det  opstillede  System  af  Hypoteser,  men  vil 
dog  i  Reglen  kun  angaa  enkelte  af  Delene.  De  enkelte 
Led  i  en  mere  omfattende  Lære  er  ikke  saa  snævert  for- 
bundne, at  de  staar  og  falder  med  hinanden.  Ét  kan 
være  rigtig,  uden  at  et  andet  er  det,  men  paa  den  anden 
Side  kan  ogsaa  et  Moment  være  urigtigt,  uden  at  samtlige 
øvrige  behøver  at  være  det.  Undertiden  kan  Bekræftelsen 
paa  en  ny  Opfattelse  komme  temmelig  hurtigt,  til  andre 
Tider  kan  man  længe  søge  den  forgæves;  undertiden  kan 
Bekræftelsen  angaa  alle  eller  dog  de  væsentlige  Momenter, 
til  andre  Tider  sker  Bekræftelsen  gradvis,  men  overalt 
gælder  det,  at  fra  jo  flere  Sider  Bekræftelsen  indtræder, 
desto  sikrere  kan  man  være  paa  Lærens  Rigtighed. 

1.     KULTURPLANTER  OG  HUSDYR. 


De  første  Kapitler  af  Værket  om  Arternes  Oprindelse 
anvender  Darwin  til  en  Undersøgelse  af  vore  Kulturplanter 
og  Husdyr.  Han  antog,  at  et  omhyggeligt  Studium  af 
disse  bedst  kunde  give  en  klar  Forestilling  om  den  Maade, 
hvorpaa  Organismerne  modificeres  og  deres  Levevis  lempes 
efter  Forholdene.  Han  havde  i  denne  Henseende  mange 
Forløbere,  bl.  a.  Bedstefaderen  og  især  en  fortræffelig  lille 
Afhandling  fra  1852  af  Herbert  Spencer.  Men  uagtet 
Spencer  saaledes  forud  for  Darwin  hendrog  Læseverdenens 
Opmærksomhed  paa  de  ensartede  Forhold  mellem  Om- 
dannelsen af  Dyr  og  Planter  i  Naturtilstand  og  i  Kultur- 
tilstand, saa  har  Darwin  paa  ingen  Maade  hentet  sin  Op- 
fattelse fra  ham.  „Da  jeg  begyndte  mine  Iagttagelser, 
skriver  han,  forekom  det  mig  sandsynligt,  at  et  omhygge- 
ligt Studium  af  Husdyrene  og  de  dyrkede  Planter  var 
det,  der  nærmest  vilde  hidføre  en  Løsning  af  denne 
dunkle  Opgave.  Jeg  blev  heller  ikke  skuffet;  i  dette  og 
alle  andre  vanskelige  Tilfælde  har  jeg  fundet,  at  vort 
Kendskab  til  Husdyr  og  dyrkede  Planter,  hvor  ringe  det 
end  er,  dog  altid  er  den  bedste  og  sikreste  Ledetraad. 
Saa  omendskønt  den  Art  Studier  i  Almindelighed  er 
bleven  meget  forsømt  af  Naturforskerne,  vover  jeg  dog 
at  vedkende  mig  som  min  Overbevisning,  at  man  ikke 
noksom  kan  lægge  Vægt  herpaa." 

Kulturdyr  og  -planter  varierer  ofte  stærkere  end  ukulti- 
verede, fordi  deres  Livsbetingelser  er  mere  uensartede. 
Maaske  maa  organiske  Væsner  gennem  flere  Slægtled 
udsættes  for  ny  Livsbetingelser,  inden  de  begynder  at 
variere;  men  er  de  begyndt  derpaa,  saa  vedbliver  de  at 
variere  gennem  mange  Slægtled.  Dette  sidste  ses  af  vore 
ældste  dyrkede  Planter  og  ældste  tæmmede  Dyr;  de  er 
stadig  i  Stand  til  at  forandre  sig.  Idet  man  nu  blandt 
Varieteterne  udvælger  dem,  der  udmærker  sig  i  en  eller 

anden  Retning,  t.  Eks.  med  Hensyn  til  Størrelse,  Farve  el. 
lign.,  og  fortsætter  denne  Udvælgelse  gennem  flere  Genera- 
tioner, da  fremkommer  de  forskellige  Slags  Urter,  Frugter, 
Dyr  af  samme  Type.  Udvælgelsen  kan  støttes  af  Krysning, 
der  skaber  en  Kombination  af  Egenskaber  fra  forskellige 
Racer;  men  Krysningen  og  Fodringen  sikrer  ikke  Race- 
egenskaberne uden  en  ledsagende  Udvælgelse.  Denne 
kan  foretages  saa  meget  lettere,  som  Afændringer  er 
Regel,  ikke  Undtagelse.  Af  en  Kaalplante,  der  endnu 
findes  vildtvoksende,  har  man  tiltrukket  Blomkaal,  Rødkaal, 
Savoykaal,  Rosenkaal,  Kaalrabi  og  flere  andre.  Den  op- 
rindelige Plante  maa  have  varieret  i  alle  disse  Retninger, 
da  de  ellers  ikke  kunde  tiltrækkes;  men  alle  disse  Kaal- 
arters  Blomster  og  Frugter  er  forblevne  næsten  ganske 
uforandrede.  Hos  vore  dyrkede  Frugttrær  varierer  Frug- 
terne med  Hensyn  til  Størrelse,  Form,  Farve,  Aroma  og 
Blomstringstid.  Alle  vore  Æblesorter  stammer  fra  Pyrus 
malus;  nu  har  man  maaske  1000  Afarter.  St.  Valery 
Æblets  Blomst  har  ingen  Støvtraade  og  Blomsterblade; 
Blomsterne  maa  derfor  befrugtes  med  Støv  fra  andre 
Afarter.  Vinter-Majetin  og  enkelte  andre  Sorter  angribes 
aldrig  af  Meldug,  selv  om  denne  har  angrebet  Havens 
øvrige  Træer.  Nogle  Meloner  er  ikke  større  end  smaa  Blom- 
mer, andre  naar  en  Vægt  af  indtil  66  Pund;  en  Afart  har 
røde  Frugter;  hos  nogle  er  Frugten  kun  en  Tomme  tyk, 
men  mer  end  tre  Fod  lang.  Stikkelsbær  og  Ribs  fore- 
kommer baade  som  Frugtplanter  og  som  Prydplanter; 
man  har  Sorter  med  mørkerøde,  andre  med  nellikefarvede 
og  andre  med  hvide  Blomster.  Kommer  en  eller  anden 
Blomst  i  Mode,  da  faar  man  den  hurtigt  i  alle  mulige 
Farvenuancer.  Hos  de  tæmmede  Dyr  synes  enhver 
ønskelig  Egenskab  at  kunne  fremelskes,  naar  man  blot 
har  et  betydeligt  Antal  Tillægsdyr  og  taalmodigt  foretager 
Udvalget  Slægt  efter  Slægt.  Ved  saadan  Udvælgelse  har 
man  faaet  uldrige  og  uldfine  Faar,  Kødkvæg,  Malkekvæg, 
Trækheste,  Væddeløbsheste  osv.  Vore  Hunde  stammer 
formentlig  fra  en  eller  anden  Sjakal-  eller  Ulveart,  der  er 

bleven  tæmmet  og  efterhaanden  forædlet,  indtil  den  har 
udformet  sig  som  Vindspiller,  Buldog,  Gravhund,  Hønse- 
hund, Moppe,  Terrier  eller  som  andre  af  de  overordentlig 
talrige  Hundetyper.  Hundene  er  et  godt  Vidnesbyrd  om, 
at  Varieringen  ikke  indskrænker  sig  til  blot  ydre  Ejen- 
dommeligheder, men  at  den  ogsaa  omfatter  Skelettet 
Nyfundlænderhunden  er  efter  sin  Indførelse  i  Evropa  blevet 
saa  forandret,  at  den  nu  er  ganske  ulig  enhver  indfødt 
Hund  i  dens  oprindelige  Hjemstavn.  Samtlige  Duer  ned- 
stammer rimeligvis  fra  en  bestemt  Art,  en  vild  Mark- 
due,  der  er  skifferblaa  med  mørkt  Baand  over  Halens 
nedre  Del  og  to  sorte  Baand  paa  Vingerne,  de  ydre 
Halefjær  har  hvide  Rande  ved  Roden.  Ingen  anden  vild 
Due  har  samtlige  disse  Tegninger,  der  genfindes  indenfor 
alle  tamme  Duearter.  Ch.  Darwin  har  anstillet  mange  Forsøg 
med  at  krysse  forskellige  Duearter  og  derefter  atter  krysse 
Bastarderne,  hvis  Afkom  næsten  helt  fik  den  vilde  Mark- 
dues Farvetegning.  Han  deler  Husduerne  i  elleve  godt 
adskilte  Racer,  af  hvilke  de  fleste  falder  i  flere  Under- 
afdelinger og  i  det  Hele  er  150  Arter  af  Husduen  be- 
skrevet. Næsten  enhver  Legemsdel  har  ved  Variering  og 
Udvælgelse  fra  Opdrætternes  Side  givet  Anledning  til 
Fremkomsten  af  ny  Arter. 

Darwin  har  paavist,  at  Kulturudvælgelsen,  om  end 
ubevidst,  maa  være  traadt  i  Virksomhed,  saasnart  Menne- 
sket begyndte  at  dyrke  Planter  eller  at  tæmme  Dyr.  I  ét 
Land  benyttedes  Hundene  til  Jagt  paa  én  Slags  Vildt,  i 
et  andet  Land  til  Jagt  paa  en  anden  Slags;  forskellige 
Egenskaber  udvikles  derved  i  de  forskellige  Lande.  Nogle 
Planter  bliver  foretrukne  paa  Grund  af  Næringsmængden, 
andre  paa  Grund  af  Velsmag  eller  fordi  de  modnes 
paa  en  Aarstid,  da  de  kommer  særlig  til  Nytte.  To  Faare- 
avlere  (Buckley  og  Burgess),  der  ikke  i  nogen  Maade  har 
havt  den  Hensigt  at  faa  Faarene  til  at  afvige  fra  den 
fælles  Stamrace,  er  alligevel  kommen  til  at  udforme  ganske 
forskellige  Kvaliteter  ved  Aar  efter  Aar  at  udvælge  Tillægs- 
dyrene. 

Da  de  fleste  af  vore  Husdyr  og  Kulturplanter  i  Aar- 
tusinder  har  været  kultiverede,  er  det  ingen  Under,  at 
de  efter  lang  Tids  vedvarende  Kulturudvælgelse  er  kommen 
til  os  i  saa  forandret  Skikkelse,  at  vi  i  mange  Tilfælde 
ikke  kender  den  vilde  Stamform.  Hest,  Kamel,  Kvæg 
findes  ikke  længere  i  vild  Tilstand.  De  Høns,  fra  hvilke 
vore  stammer,  lever  endnu  vildt  i  Indien  og  paa  Sunda- 
øerne;  omtrent  1400  f.  v.  T.  blev  de  Husdyr  i  Indien 
og  kom  som  saadan  til  Evropa  omtrent  600  f.  v.  T.*).  De 
fleste  vilde  Kornsorters  Stamplanter  kendes  ikke.  Af  137  kul- 
tiverede Nytteplanter  er  de  to  Tredjedele  ganske  ukendt  i  vild 
Tilstand,  og  af  de  øvrige  er  Urformerne  for  40  Arters  Ved- 
kommende i  det  mindste  omtvistelig.  Fersknen  er  ukendt 
i  vild  Tilstand,  med  mindre  den  stammer  fra  den  almin- 
delige Mandel. 

Akklimatisering  bestaar  i  en  Ændring  af  Legemets 
Forhold,  hvorved  det  sættes  i  Stand  til  at  tilpasse  sig 
efter  et  ganske  andet  Klima,  end  det,  hvortil  det  op- 
rindelig var  skikket.  Akklimatiseringen  beror  da  paa 
konstitutionelle  Varieringer;  disse  er  ofte  nf  en  saadan 
Udstrækning,  at  meget  nær  beslægtede  Arter  bebor  Lande 
med  yderst  forskelligt  Klima.  Fra  Kultiveringens  Omraade 
har  man  tilsvarende  Erfaringer:  de  evropæiske  Hunde 
trives  godt  i  Indien,  medens  man  der  ikke  kan  holde  Liv  i 
Nyfundlænderne.  Merinofaaret  kan  ikke  leve  i  Indien,  naar 
det  indføres  direkte  fra  England,  hvorimod  det  trives  godt, 
hvis  det  er  tillagt  i  Kapstaden  og  indført  derfra.  Da  man  først 
bragte  Høns  til  Bogota,  lagde  de  kun  faa  Æg  med  langt  Mel- 
lemrum ;  efter  20  Aars  Forløb  var  den  regelmæssige  Frugtbar- 
hed generhvervet.  Vore  Frugttræer  er  vejrhærdede  i  forskel- 
lig Grad.  Indisk  Hvede  har  i  Evropa  kun  faaet  ganske 
tynde  Aks  og  fransk  Hvede  har  i  Vestindien  vist  sig 
ganske  ufrugtbar,  medens  ostindisk  Hvede  der  trivedes 
fortræffeligt.    Følgende  Citat  fra  Ch.  Darwin  viser  slaaende 

*)  I  Urner   fra    danske  Jæmaldcrgravc    er   funden   Knogler    af  Hens 
(Aarb.  f.  n.  Oldk.  19U0). 

Varieringens  Betydning  for  Akklimatiseringen:  „24.  Maj 
1864  indtraadte  i  Kent  en  hæftig  Frost,  og  to  Rækker 
røde  Pralbønner  i  min  Have  med  390  Planter  af  samme 
Alder  og  i  samme  udsatte  Stilling  var  alle  med  Und- 
tagelse af  et  Dusin  bleven  sorte  og  frosne.  I  en  Bakke 
med  Havebønner  var  kun  en  eneste  Plante  uskadt.  Fire 
Dage  senere  indtraadte  en  endnu  stærkere  Frost,  og  af 
hint  Dusin  blev  kun  tre  i  Live;  de  var  ikke  større  eller 
kraftigere  end  de  øvrige,  men  de  var  fuldstændig  ufor- 
tærede,  ikke  engang  en  Bladspids  var  brun.  Det  var 
umuligt  at  se  disse  tre  Planter  mellem  deres  sorte,  visne 
og  døde  Søskende,  uden  straks  at  forstaa,  at  de  skilte  sig 
fra  dem  i  høj  Grad  i  Retning  af  Evne  til  at  udholde  Frost.** 

For  af  passende  Varieringer  at  kunne  omdanne  og 
forædle  Planter  og  Dyr  er  tre  Betingelser  nødvendige: 
1)  Vedkommende  Art  skal  som  Regel  findes  i  større 
Mængde,  2)  den  skal  være  udbredt  over  en  større  Stræk- 
ning og  derved  underkastet  forskellig  ydre  Indflydelse, 
3)  den  skal  krysses  med  forskellige  men  dog  nærbeslægtede 
Racer.  Af  disse  Betingelser  er  den  første  den  vigtigste; 
men  Forandring  af  Livsbetingelser  synes  i  høj  Grad  at  have 
Indflydelse  paa  Varieringen,  og  disse  Ændringer  i  Livs- 
betingelserne har  Civilisationen  i  høj  Grad  præget.  Krys- 
ning  fremkalder  ofte  et  stort  Antal  Afændringer;  derfor 
undgaar  man  netop  Krysning,  naar  det  gælder  at  fæstne 
bestemte,  ønskede  Egenskaber.  Hos  vilde  eller  forvildede 
Dyr,  hvor  Krysningen  er  hyppig,  bliver  Varieringen  stor 
og  Forædlingen  ringe;  under  Kulturens  Indflydelse  kan 
Forædlingen  tiltage  i  en  saadan  Grad,  at  Dyret  eller 
Planten  forfines,  d.  v.  s.  bliver  uskikket  til  at  leve  under 
de  almindelige  Livsbetingelser,  naar  den  atter  maatte 
komme  i  Berøring  med  dem. 

Erfaringerne  fra  Kultiveringen  overførte  Ch.  Darwin 
til  Forholdene  i  Naturtilstanden;  da  ny  Former  og  Egen- 
skaber under  Kultur  tiltrækkes  ved  Udvælgelse,  saa  kan 
man  antage,  at  samme  Middel  har  bragt  samme  Resultat 
i    Naturtilstanden.      Denne    Analogislutning    (jævnførende 

Slutning)  fik  ham  til  at  vælge  Udtrykket:  „naturlig  Ud- 
vælgelse" eller  „Kvalitetsvalget**,  hvorved  han  vilde  be- 
tegne Forholdenes  Ensartethed.  Udtrykkets  Berettigelse 
kommer  da  til  at  hvile  paa  Analogiens  Godhed.  Ved 
Analogislutning  forstaar  man  en  Slutning  fra  et  særligt 
Omraade  til  et  andet  sideordnet,  i  dette  Tilfælde  fra  den 
særlige  Kulturudvælgelse  til  den  særlige  Naturudvælgelse. 
Slutningens  Form  er 

M  er  P 

S  er  ensartet  med  M 

altsaa  S  er  P. 
Omformningen  af  dyrkede  Planter  og  tæmmede  Dyr 
fæstnes  og  fremskyndes  ved  Udvælgelse;  de  vilde  Planter 
og  Dyr  er  underkastet  samme  Udviklingsbetingelser  som 
de  dyrkede,  altsaa:  Omformningen  af  de  vilde  Planter  og 
Dyr  fæstnes  og  fremskyndes  ved  Udvælgelse. 

Værdien  af  denne  Slutning,  og  derigennem  af  et  af  Be- 
viserne for  Lærens  Rigtighed,  beror  paa  den  Antagelse, 
at  Udviklingsbetingelserne  er  fælles  for  de  to  Tilfælde; 
dette  har  Darwin  ikke  godtgjort;  men  det  er  forsaavidt 
godtgjort  af  Herbert  Spencer,  som  han  har  paavist  de 
Love,  der  er  fælles  for  al  Udvikling,  saavel  for  den,  hvor 
legemlige  Egenskaber  omdannes,  som  for  den  Udvikling, 
der  bestaar  i  Omdannelse  af  sjælelige  Egenskaber.  For- 
skellen paa  Kunstudvælgelsen  og  den  naturlige  Udvælgelse 
beror  paa,  at  ved  hin  medvirker  en  Faktor  mere  end 
ved  disse.  Samtlige  de  Naturejendommeligheder,  der 
foraarsager  Udviklingen  i  det  ene  Tilfælde,  fremkalder 
den  ogsaa  i  det  andet;  men  til  dem  føjer  sig  endvidere 
den  menneskelige  Fornuft,  det  tilsigtede  F'ormaal.  Spørgs- 
maalet  blev  da,  hvilken  Værdi  kan  den  ny  Faktor  have 
for  vor  Tillid  til  den  givne  Analogi? 

Som  vi  tidligere  har  berørt,  søgte  Linné  at  grunde 
en  Naturvidenskab  ved  Hjælp  af  Analogier  fra  Menneske- 
samfundet; nogle  af  disse  Analogier  blev  staaende,  saa- 
ledes  Navngivningen,  andre  er  forkastede,  saaledes  den 
kortmæssige  Fremstilling  (S.  136)  Ch.  Darwin  fulgte  i  dette 


Digitized  by  VjOOQ IC 


173 

Fodspor,  idet  han  jævnførte  den  naturlige  Udvælgelse 
med  Gartnerens  og  Opdrætterens.  Set  fra  Natursammen- 
hængens Side  lader  Analogien  sig  forsvare,  forsaavidt 
man  regner  Bevidstheden  med  ind  under  Natursammen- 
hængen, d.  V.  s.  lader  Bevidsthedsytringeme  staa  i  nøjeste 
Forbindelse  med  Hjærnekonstruktion  og  -funktion.  Ti 
da  bliver  Forskellen  paa  kunstig  Udvælgelse  og  naturlig 
Udvælgelse  kun  en  Forskel  paa  Antallet  af  de  medvirkende 
Naturelementer.  Lader  man  derimod  Bevidsthedslivet  være 
udenfor  og  uafhængig  af  den  øvrige  Natursammenhæng, 
da  skal  Analogiens  Berettigelse  godtgøres.  Vi  slutter  os 
til  den  første  Opfattelse,  betragter  Bevidsthedslivet  som 
hørende  til  denne  Verden,  som  opstaaende  med  bestemte 
Organfunktioner  og  forsvindende  ved  deres  Ophør;  men 
skal  med  et  Par  Ord  berøre  den  anden  Opfattelse  og 
spørge,  om  den  ny  Faktors  Værdi  for  Tilliden  til  <ien 
givne  Analogi.  Nødvendigheden  er  saa  meget  større, 
som  man  ikke  sjældent  har  taget  fejl  ved  at  over- 
føre Erfaringer  fra  vort  eget  Indre  til  den  ydre  Verden. 
Man  har  saaledes  i  Oldtiden  ment,  at  da  baade  Mennesker, 
Dyr  og  Himmellegemer  bevæger  sig,  saa  er  Himmel- 
legemerne besjælede  ligesom  Menneskene  og  Dyrene;  i 
mange  andre  Henseender  har  man  paa  lignende  Maade 
kastet  Tanken  om  menneskelige  Forhold  ind  i  Tingenes 
Verden.  Timoleon  rejste  et  Alter  for  Tilfældets  Gud, 
Modsætningen  til  den  selvbevidste  Personlighed.  Heraklit 
mener,  at  Solen  aldrig  vil  overskride  sin  Grænse,  ti  vilde 
den  det,  da  vilde  Erinnyerne,  Dikes  Tjenerinder,  finde 
den.  Gnostikerne  henførte  Kristendommens  Ophøjethed 
over  Jødedommen  til  Kristengudens  Ophøjethed  over  Jøde- 
guden. Kepler  formaaede  ikke  at  udstrække  Tyngdeloven 
til  Himmellegemerne,  fordi  han  havde  hildet  sig  i  en 
Analogi  og  troede  dem  bevæget  af  Aander.  Er  det  nu 
Timoleons  Alter,  som  Darwin  atter  rejser  ved  at  lade 
Tilfældets  Udvælgelse  udrette  det  samme  som  den  bevidste 
Opdrætters.?  Ja,  paa  en  Maade.  Darwin  har  villet  vise, 
at   Naturen    kan   virke   hensigtsmæssigt   uden   at    noget 

Formaal  er  givet.  Mennesket  sætter  et  Maal  med  sin 
Udvælgen,  og  tager  man  Hensyn  til  den  Side  af  Sagen, 
da  passer  Analogien  ikke.  At  Naturen  virker  hensigts- 
mæssigt, vil  imidlertid  blot  sige,  at  Organismerne  tilpasses 
efter  de  givne  Forhold,  idet  de,  der  ikke  kan  tilpasse  sig, 
adelægges;  og  tager  man  Hensyn  til  denne  Side  af  Sagen, 
da  passer  Analogien  meget  godt.  Menneskets  maalsæt- 
tende  Bevidsthed  har  intet  tilsvarende  i  Naturen ;  men  de 
Midler,  hvoraf  Mennesket  maa  benytte  sig  for  at  naa 
Maalet,  er  de  almindelige  Naturmidler:  Tilpasning  og 
Udskydelse  af  det,  der  ikke  passer  til  Forholdene.  Ander- 
ledes kunde  det  heller  ikke  godt  være.  Ch.  Darwin  har 
sluttet  fra  Ejendommelighederne  ved  et  Forhold,  der  ligger 
indenfor  Erfaringen,  til  Ejendommelighederne  ved  et  andet 
P'orhold,  der  har  Mulighed  for  at  komme  indenfor  Erfaringen, 
og  han  gør  det  med  saa  meget  større  Sikkerhed,  som  de 
Naturforhold,  der  er  forholdsvis  ensartede  og  uforandrede, 
fæstner  bestemte  Egenskaber,  aldeles  som  det  af  Opdræt- 
teren fastholdte  Maal  gør  det. 

KAPITEL  X 
LÆRENS  BEKRÆFTELSE 

II.  RUDIMENTÆRE  ORGANER 

Ved  rudimentære  Organer  forstaar  man  Organer, 
der  er  i  Dværgvækst,  unyttige  og  ubrugelige.  Disse 
Organer  er  overordentlig  talrige  hos  de  højere  Dyr. 
Deres  væsentligste  Ejendommeligheder  er  den  overordent- 
lige Uskikkethed  til  at  opfylde  de  Funktioner,  som  de 
efter  deres  Bygning  og  Stilling  synes  at  burde  varetage. 
Blandt  de  talrige  Tilfælde  af  slige  Organers  Forekomst 
vælger  vi  nogle  faa  Eksempler.  G.  A.  Guldberg  har 
fundet  rudimentære  Baglemmer  hos  Hvalfostrene.  Drøv- 
tyggerne har  i  Fostertilstanden  rudimentære  Fortænder, 
der  hos  nogle  Arter  aldrig  gennembryde  Tandkødet. 
Hos  visse  Firben  er  der  ydre  Rudimenter  af  Ben,  og  ad- 
skillige Fugle  har  Vinger,  der  ikke  kan  benyttes.  Mange 
Dyr  har  en  Muskel,  der  kan  ryste  Pelsen,  af  denne 
Muskel  findes  adskillige  Rester  hos  Mennesket,  saaledes 
paa  Panden,  hvor  de  tjener  til  at  hæve  Øjenbrynene  i 
Vejret;  andre  Rester  er  fundne  i  Armhulen,  nær  Skulder- 
bladet o.  a.  Steder.  Hertil  hører  endvidere  Halsens  Hud- 
muskel, og  den,  ved  hvis  Hjælp  nogle  Mennesker  kan 
bevæge  Hovedhuden.  De  fleste  Mennesker  kan  ikke  vil- 
kaarligt  bevæge  ørerne,  men  Musklerne  dertil  er  tilstede. 
Den  lille,  halvmaaneformede  Fold  i  den  indre  Øjenkrog 
er  ikke  til  Nytte  for  Øjet;  den  udgør  Resten  af  det  tredje. 

indre  øjenlaag.  Adskillige  Dyr  har  rudimentære  Øjne,  der 
ikke  kan  se.  De  allerfleste  Hvirveldyr  har  et  Par  Forben 
og  et  Par  Bagben;  undertiden  er  dog  Forbenene  rudi- 
mentære, undertiden  Bagbenene,  i  nogle  Tilfælde  begge 
Par  Ben  (Slanger  og  nogle  aaleagtige  Fisk).  Nogle  Kæmpe- 
slanger (Boa,  Python)  har  nogle  unyttige  Knokkelstykker 
i  Legemet,  hvilke  er  Resterne  af  de  tidligere  Bagben.  De 
hvalagtige  Pattedyr  har  ligeledes  inde  i  Kødet  et  Par 
ganske  overflødige  Bagbensknokler;  det  samm^  gælder 
adskillige  ægte  Fisk.  Omvendt  er  der  Firben,  der  mangler 
Forbenene,  uagtet  de  endnu  besidder  et  fuldstændigt  Skulder- 
parti, hvortil  de  kan  befæstes.  Endelig  har  man  hos  for- 
skellige Hvirveldyr  de  enkelte  Knokler  af  begge  Benpar 
i  alle  mulige  Trin  af  hæmmet  Udvikling.  —  Paa  samme 
Maade  findes  udviklingshæmmede  Organer  i  Planteverdenen, 
hvor  Støvtraade,  Griffel,  Frugtknude,  Kronblade  osv.  fore- 
kommer i  alle  Trin  af  Hæmmethed,  medens  de  er  brug- 
bare hos  nærbeslægtede  Arter. 

Ikke  ethvert  Individ  af  samme  Type  har  lige  mange 
Rudimenter;  selv  blandt  Menneskene  opstaar  lejlighedsvis 
Individer  med  fler  end  almindeligt.  De  rudimentære  Or- 
ganer er  tilbøjelige  tfl  at  variere  i  Udvikling,  og  hos  nær- 
beslægtede Arter  afviger  ofte  den  Grad,  i  hvilken  et  Organ 
er  slaaet  fejl.  Saaledes  findes  fejlslaaede  Vinger  ikke 
sjældent  hos  Insektarter,  hvis  fleste  Individer  kan  flyve. 
Hos  St.  Hansormen  er  Hunnen  vingeløs,  medens  Hannen 
kan  flyve;  i  det  hele  er  det  ikke  sjældent,  at  Organer, 
der  er  veludviklede  hos  det  ene  Køn,  er  rudimentære  hos 
det  andet.  Undertiden  kan  Rudimenter  ganske  forsvinde, 
men  tillige  nu  og  da  komme  igen  ved  Atavisme. 

Paa  disse  Fænomener  har  Udviklingslæren  givet  den 
første  rimelige  Forklaring  og  derigennem  givet  Bevis  paa 
sin  Nytte  og  bekræftet  sin  Rigtighed.  Den  betragter  dem 
som  Organer,  der  under  andre  Livsforhold  har  været 
nyttige,  men  er  satte  ud  af  Brug  ved  de  ændrede  For- 
hold og  følgelig  ikke  faar  de  nødvendige  Vækstbetingelser. 
Før  Udviklingslæren  »forklarede"   man  dem  ved  at  sige, 

at  Skaberen  havde  dannet  dem  for  Symmetriens  Skyld, 
eller  at  Skaberen  fandt  det  usømmeligt,  at  Organismer, 
for  hvilket  et  Organ  ikke  var  til  nogen  Nytte,  helt 
skulde  savne  det,  naar  de  nærmest  beslægtede  besad 
det.  Det  var  Darwin,  der  lærte  Folk  at  se  dem  under 
Synspunktet  Tilpasning  og  Nedarvning;  han  sammen- 
ligner dem  med  saadanne  Bogstaver  i  et  Ord,  som  endnu 
beholdes  i  Stavningen,  men  ikke  bruges  i  Udtalen,  hvor- 
imod de  tjener  som  en  Slags  Nøgle  til  at  finde  Ordets 
Oprindelse.  Tæmning  og  Dyrkning  viser,  at  Organer, 
der  oprindelig  har  været  arbejdsdygtige,  ved  Mangel  paa 
Brug  sættes  ud  af  Tjeneste  og  bliver  rudimentære,  og  at 
de  saaledes  hæmmede  Organer  kan  nedarves  i  uudviklet 
TUstand. 

Skabelseslæren  betragtede,  som  anført,  Rudimenterne 
som  skabte  af  symmetriske  Grunde  for  at  nærme  Dyret  til 
Idealtypen,  en  Forklaring,  der  af  Romanes  betegnes  som 
ikke  blot  latterlig,  men  ligefrem  vrøvlagtig.  Var  den  nævnte 
Opfattelse  rigtig,  da  maatte  ethvert  Organ  forekomme 
enten  udviklet  eller  rudimentært  hos  ethvert  Individ; 
men  hos  Slangerne  findes  som  Regel  intet  Rudiment 
af  Forlemmerne.  Hos  nogle  Individer  af  en  Gruppe  kan 
et  Rudiment  findes,  medens  det  mangler  hos  andre.  I 
Modsætning  til  den  symmetriske  Skabelsesteori  finder 
Udviklingslæren  i  de  fejlslaaede  Organer  Vidnesbyrd  om 
Slægtens  Levnetsløb.  Paa  Ny  Seeland,  hvor  Fuglene  ikke 
har  firføddede  Fjender,  har  saavel  levende  som  uddøde 
Fuglearter  rudimentære  Vinger.  Hos  den  sydamerikanske 
And  er  Ungerne  flyvedygtige,  medens  Vingerne  hos  de 
udvoksne  Fugle  er  ubrugbare;  kunde  man  nu  antage,  at 
Individet  gennemløber  samme  Udvikling  som  Slægten, 
da  havde  man  i  Ungernes  flyvedygtige  Stand  et  Vidnes- 
byrd om  Dyrets  tidligere  Levevis.  Paa  Madeira  findes 
5—600  Billearter,  af  disse  har  de  200  Arter  saa  uud- 
viklede Vinger,  at  de  ikke  kan  flyve.  29  Slægter,  der 
findes  flyvende  paa  Nabofastlandet,  maa  antages  forholds- 
vis sent  at  være  indvandrede  til  Øen;  af  disse  29  Slægter 

har  nu  de  23  lutter  vingeløse  Arter.  Den  samme  Iagt- 
tagelse er  gjort  med  Hensyn  til  Insekterne  paa  Kerguelen 
Island;  alle  derværende  Insekter  er  ude  af  Stand  til  at 
flyve. 

Ved  Siden  af  de  egentlige  rudimentære  Organer,  er 
der  iøvrigt  en  Række  andre  organiske  Ejendommelig- 
heder, der  tillader  at  spore  Afstamningsforholdene.  Det 
fremhæves  saaledes,  at  „hele  Menneskets  legemlige  Byg- 
ning er  en  nøjagtig  Kopi  af  Abernes."  Der  er  intet  Ben, 
Nerve  eller  Kar  af  nogen  Betydning  hos  den  ene,  uden 
at  noget  tilsvarende  findes  hos  den  anden.  Den  ovenfor 
omtalte  Fold  i  den  indre  øjenkrog  genfinder  vi  gennem 
hele  Hvirveldyrrækken  fra  Fisk  til  Pattedyr  som  Blink- 
hinde. Hos  det  nyfødte  Barn  er  Fødderne  bøjede  indad, 
saa  Fodsaalerne  næsten  staar  overfor  hinanden;  de  har 
samme  Stilling  hos  Aberne,  og  derved  sættes  disse  Dyr 
i  Stand  til  lettere  at  omfatte  Grenene.  Selv  naar  Aben 
gaar  paa  Jorden,  gaar  den  paa  Fodens  Yderside  ligesom 
Børn,  der  skal  lære  at  gaa.  Ydermere  er  Benet  krumt 
hos  Barnet  som  hos  Aben,  og  den  store  Taa  viser  Til- 
bøjelighed til  Sidestilling.  —  I  de  første  Uger  efter  Fødslen 
har  Barnets  Hænder  en  Gribestyrke,  der  overgaar,  hvad 
man  skulde  vente.  Et  ganske  lille  Barn  skal  kunne 
hænge  i  Hænderne,  altsaa  bære  sin  egen  Vægt  i  dem  fra 
et  halvt  til  to  Minuter.  —  Halen  forekommer  rudimentært 
saavel  hos  Mennesket  som  hos  Gorillaen.  Blindtarms- 
vedhænget,  der  hos  Mennesket  ikke  alene  er  ubrugbart, 
men  ligefrem  farligt,  deltager  hos  mange  Drøvtyggere  i 
Fordøjelsesarbejdet.  Hos  Orang-Utanen  er  dette  Vedhæng 
som  Regel  længere  end  hos  Mennesket,  og  hos  Menneske- 
fostret relativt  længere  end  hos  den  voksne,  øret  frem- 
byder en  lille  Tak,  der  hos  nogle  Abefostre,  t.  Eks. 
Orangens,  viser  sig  at  være  Spidsen  af  det  opretstaaende 
Øre.  Med  Menneskefostret  forholder  det  sig  paa  samme 
Maade;  hos  de  Mennesker,  hvis  Ører  er  stærkt  bevoksede, 
gror  Haarene  i  samme  Retning  som  paa  Abernes  øren. 
—  Det  voksne  Menneske  har  rudimentære  Haar  over  hele 

Legemet.  Hos  alle  af  Romanes  undersøgte  Aber  strækker 
Behaaringen  sig  til  Fingrenes  inderste  Led,  bliver  sparsom 
paa  det  mellemste  og  mangler  paa  det  yderste,  aldeles 
som  hos  Mennesket.  Haarene  paa  Bagsiden  af  Menne- 
skets Haand  har  Tilbøjelighed  til  Hvirvelvoksning;  saa- 
ledes  ogsaa  hos  Gorilla,  Orang,  Chimpanse.  Darwin  be- 
mærker, at  der  lejlighedsvis  kan  vokse  nogle  faa  Haar 
frem  i  Menneskets  øjebryn,  længere  end  de  øvrige  der- 
værende Haar,  og  at  tilsvarende  Forhold  findes  hos  Chim- 
pansen og  hos  andre  Aber.  —  Visdomstænderne  har  Til- 
bøjelighed til  at  blive  rudimentære  hos  civiliserede  Racer; 
hos  Evropæerne  er  de  baade  mindre  og  senere  udviklede 
end  hos  Melanesierne.  Hos  Gorillaen  har  alle  tre  Knuse- 
tænder fem  veludviklede  Forhøjninger;  hos  Chimpansen 
har  den  bageste  kun  fire,  og  hos  Mennesket  er  det  kun 
den  forreste,  der  normalt  har  fem.  Hæmningen  begynder 
altsaa  bagfra  og  skrider  fremefter.  Hos  Aber  og  nogle 
andre  Pattedyr  er  der  en  Gennemhulning  af  Overarms- 
benets  nederste  Ende,  gennem  hvilken  Armens  store 
Nerve,  ogsaa  ofte  den  store  Pulsaare,  gaar.  Hos  Menne- 
sket findes  som  Regel  kun  Spor  af  denne  Gennem- 
hulning; men  undertiden  er  der  mer  end  Spor,  og  da 
gaar  den  store  Nerve  igennem  den.  Hos  de  laveststaaende 
Pattedyr,  Krybdyr  og  Padder  forekommer  foran  det  egent- 
lige Brystben  et  Episternum;  som  Rudiment  forekommer 
det  hos  mange  andre  Pattedyr,  og  hos  Menneskene  repræ- 
senteres det  ved  Baandskiver  i  Leddene  mellem  Brystben 
og  Nøgleben  og  i  sjældnere  Tilfælde  ved  et  Par  smaa 
Knokler,  der  staar  i  Forbindelse  med  disse  Baandskiver. 
Som  vi  i  mange  Tilfælde  kan  finde  Organer,  der  i 
en  lang  Række  Dyreformer  er  gaaet  tilbage  i  Udvik- 
ling, indtil  deres  Virksomhed  helt  indstilles,  saaledes  kan 
vi  i  andre  Tilfælde  finde  Organer,  som  allerede  hos 
lavere  Former  har  begyndt  at  udvikle  sig  og  har  fuldendt 
Udviklingen  hos  de  højere.  Disse  sidste  er  altsaa  ikke 
rudimentære;  Darwin  kalder  dem  „begyndende".  Darwin 
betragter  de  rudimentære  Organer  som   ganske  unyttige; 

men  det  er  dog  et  Spørgsmaal,  om  enkelte  ikke  kan  have 
faaet  en  vis  Betydning  paa  et  helt  andet  Omraade  end 
det,  for  hvilket  de  har  tabt  den.  Semper  anfører  saaledes, 
at  Hvirveldyrene  alene  bruger  deres  Tænder  som  Tygge- 
og  Knuseredskaber  eller  som  Vaaben.  Paa  samme  Maade 
bruger  Dugonghannen  ogsaa  sine  Stødtænder,  hvilket 
Slidfladerne  viser;  derimod  benytter  Hunnen  dem  ikke, 
uagtet  de  hos  den  er  ligesaa  store  eller  større.  Semper 
antager  imidlertid,  at  de  alene  ved  deres  Vægt  under- 
støtter visse  af  Hovedets  Bevægelser  og  at  de  følgelig 
har  en  vis  fysiologisk  Betydning  uden  derfor  at  miste 
deres  Karakter  som  rudimentære  Tænder.  Darwin  vilde 
imidlertid  blot  have  opfattet  dette  Tilfælde  som  Vidnes- 
byrd om,  at  et  Organ,  der  gør  Tjeneste  i  to  forskellige 
Retninger,  kan  blive  rudimentært  med  Hensyn  til  den 
ene  og  det  tilmed  den  vigtigste  Retning  og  dog  være 
fuldkomment  virksomt  i  den  anden.  Et  Organ  kan  lige- 
ledes blive  rudimentært  med  Hensyn  til  den  oprindelige 
Funktion,  men  begynde  at  gøre  Nytte  i  anden  Retning. 
Alle  disse  Kendsgærninger  stemmer  forunderlig  godt  med 
hans  Antagelse,  at  „naar  man  holder  paa  en  af  Modifika- 
tion ledsaget  Afstamning,  saa  kan  man  forstaa,  at  Til- 
stedeværelsen af  Organer  i  en  rudimentær,  ufuldkommen 
og  unyttig  Tilstand  langtfra  at  være  en  Vanskelighed 
—  saaledes  som  de  er  sete  fra  Skabelsesteorien  —  snarere 
er  noget,  man  kunde  have  forudset".  Vingeløse  Insekter 
findes  fortrinsvis  der,  hvor  Vingerne  vilde  være  unyttige 
eller  skadelige.  Her  har  altsaa  Kvalitetsvalget  virket 
Det  maa  erindres,  at  Individernes  Flyvedygtighed  er  for- 
skellig; paa  lave  øer  bliver  de  Insekter,  hvis  Vinger  frem- 
byder den  største  Flade,  af  Vinden  lettere  først  ud  i  Van- 
det end  de,  hvis  Vinger  frembyder  mindre  Flade.  De 
daarlige  Flyvere  har  altsaa  et  Fortrin  fremfor  de  gode. 
Fortsættes  nu  denne  Udvælgelse  Slægtled  efter  Slægtled, 
da  bliver  paa  isolerede  øer  de  vingeløses  Antal  i  For- 
hold til  de  bevingedes  stort.  Alle  Hvirveldyr,  der  be- 
sidder Lunger:   Amfibier,   Krybdyr,  Fugle,   Pattedyr,   har 

to  Lunger,  en  højre  og  en  venstre;  men  naar  Legemet 
bliver  langstrakt  og  tyndt  som  hos  Slanger  og  slange- 
agtige  Firben,  saa  vil  det  være  en  Fordel  for  Aandedræts- 
mekanismen,  at  kun  den  ene  Lunge  er  udviklet,  og  vi 
ser  da  ogsaa,  at  den  ene  af  Lungerne  gennemgaaende 
er  ganske  rudimentær.  Af  andre  Grunde  er  hos  næsten  alle 
Fugle  den  højre  Æggestok  slaaet  fejl,  saa  at  den  venstre 
leverer  alle  Æggene. 

De  rudimentære  Organer  lader  sig  ikke  forene  med 
Tanken  om  en  Hensigtsmæssighed  i  Naturen.  Af  alle 
de  Begreber,  med  hvilke  den  optimistiske  Filosofi  fyldte 
Verden,  er  Hensigtsmæssigheds-Begrebet  det,  der  har 
holdt  sig  længst.  Det  smigrede  Menneskene,  at  den 
Verden,  i  hvilke  de  var  Herrer,  var  i  et  og  alt  hensigts- 
mæssig indrettet,  foruden  at  det  tillige  var  den  bedste 
af  alle  mulige  Verdner.  At  i  en  saadan  Verden  alt  var 
skabt  med  et  Formaal,  maatte  være  klart;  men  selv  de, 
der  kunde  regne  ud,  at  Næsen  var  skabt  for  at  man 
kunde  bære  Briller,  eller  at  Stenene  var  skabte  for  at  hug- 
ges til  Skærver,  maatte  give  tabt,  naar  det  gjaldt  om  at 
finde  det  positive  Formaal  med  de  forskellige  Rudimenter, 
og  hidtil  har  ingen  anden  Lære  end  Udviklingslæren  for- 
maaet  at  give  en  forstaaelig  Forklaring  af  deres  Dannelse. 


III.     FOSTERLÆREN. 


Jo  mere  Organismen  staar  i  Harmoni  med  de  Om- 
givelser, i  hvilke  den  lever,  desto  mere  er  dens  Eksistens 
sikret.  Derimod  staar  denne  Harmoni  ikke  i  Forbindelse 
med  Organismens  højere  Udviklingstrin;  den  kan  tvært- 
imod være  meget  stor  hos  lavtstaaende,  lidet  sammen- 
satte Organismer.  De  højerestaaende  Organismers  Fostre 
frembyder  den  Ejendommelighed,  at  de  ikke  paa  ethvert 

Trin  af  deres  Udvikling  har  Forældrenes  Bygning.  Man 
har  tidligere  troet,  at  en  saadan  Lighed  var  til  Stede,  at 
der  i  Agernets  Kim  fandtes  et  lille  Billede  af  et  Egetræ, 
i  Hønens  Æg  et  lille  Hønsebillede ;  under  Væksten  ud- 
foldede disse  Billeder  sig  og  blev  endelig  saa  store,  at 
man  kunde  opfatte  dem  som  Eg  og  som  Høne.  I  Frugt- 
knuden ligger  altsaa  allerede  de  kommende  Planters  Rod, 
Stamme  og  Krone  færdigdannet.  „Af  Dyrets  Legeme 
dannes  den  ene  Del  ikke  før  den  anden;  alt  dannes  paa 
én  Gang",  (v.  Haller)  saaledes  opfattedes  Forholdet  i  den 
saakaldte  Præformationslære,  og  lidt  efter  lidt  gik  denne 
Lære  endda  videre  og  fastslog,  at  Gud  i  de  oprindelig 
skabte  Planter  og  Dyr  allerede  havde  nedlagt  Kimene  til 
samtlige  Individer  af  de  senere  Slægtled.  A.  v.  Haller 
beregnede  saaledes,  at  i  Evas  Æggestokke  fandtes  200,000 
Millioner  Menneskekim.  Om  disse  Kims  Tilstedeværelse 
hos  det  første  Menneskepar  var  ingen  af  Lærens  Til- 
hængere i  Tvivl;  derimod  kom  de  paa  et  andet  Punkt 
i  Strid  med  hverandre,  idet  nogle  paastod,  at  Kimene  til 
samtlige  senere  Mennesker  fandtes  hos  Adam  og  ikke  hos 
Eva.  Hos  hvilken  af  Parterne  de  nu  end  maatte  findes, 
saa  var  man  dog  enig  om,  at  Spirene  til  de  kommende 
Slægtled  laa  indkapslede  i  hinanden,  aldeles  som  i  en 
kinesisk  Æske :  ligesaa  mange  Laag  man  tager  af,  ligesaa 
mange  ny  Æsker  kommer  man  til.  løvrigt  behøvede 
Æsketeorien  naturligvis  ikke  at  være  knyttet  til  Teorien 
om,  at  hvert  Sædkim  var  en  formindsket  Gengivelse  af 
alle  den  fuldvoksne  Organismes  Organer,  og  de  to  Op- 
fattelser udsondrede  sig  da  ogsaa  efterhaanden.  Den  her 
omtalte  Opfattelse,  at  ny  Organer  ikke  udvikledes,  men  at 
de  til  Stede  værende  blot  udfoldede  sig,  kaldtes  i  det  18de 
Aarhundrede  Evolutionisme.  I  vor  Tid  har  Weissmann 
lagt  Grunden  til  en  lignende  ny  Evolutionslære.  Det  18de 
Aarhundredes  Evolutionisme  havde  ved  Mikroskopets  Hjælp 
vist  sig  uholdbar,  og  den  havde  ogsaa  havt  betydelige 
Modstandere,  særiigt  G.  F.  Wolff  og  v.  Baer,  uagtet  den 
støttedes  af  Mænd   som  Bufifon   og  Cuvier.      Da  Æske- 

teorien  blev  opgivet,  begrænsede  man  sig  til  den  Paa- 
stand, at  alle  Organer  dannedes  samtidigt;  det  ene  dan- 
nedes ikke  før  det  andet;  og  endnu  langt  ind  i  det  19de 
Aarhundrede  finder  vi  en  Mand  som  Flourens  (d.  1867) 
forsvare  den  overleverede  Lære:  „Det  ny  Vaesen  dannes 
med  ét  Slag,  som  en  Helhed,  øjeblikkeligt;  det  er  ikke 
dannet  Del  for  Del  og  til  forskellige  Tider.  Det  er  dannet 
paa  én  Gang,  i  det  enkelte,  individuelle  øjeblik,  i  hvilket 
Forbindelsen  af  det  mandlige  og  det  kvindelige  Element 
finder  Sted." 

Den  moderne  Udviklingslære  gav  en  ganske  anden 
Forklaring  af  dette  Forhold.  Den  paaviste,  at  der  ofte 
er  et  snævert  Forhold  mellem  de  Forandringer,  der  af- 
sløres ved  en  kronologisk  ordnet  Række  forstenede 
Organismer,  og  de  Forandringer,  Nutidens  Dyr  gennem- 
løber i  Fostertilstanden.  De  nulevende  Hjortdyrs  Takker 
danner  saaledes  en  Slags  Gentagelse  af  Takkernes  Byg- 
ning hos  de  successivt  uddøde  Hjortarter.  At  sligt  var 
Tilfældet,  kunde  heller  ikke  undre,  ti  selv  om  ny  Egen- 
skaber dannes  i  Tidens  Løb  og  nedarves,  saa  vilde  det 
ikke  kunne  ventes,  at  ældre  Egenskaber,  der  i  maaske 
tusind  Slægtled  havde  været  gavnlige  for  Dyret,  skulde 
forsvinde  pludseligt,  som  med  et  Trylleslag.  Hvis  der- 
imod den  enkelte  Organismes  Udviklingstrin  i  Hoved- 
trækkene følger  de  Trin  af  Udvikling,  som  de  forud- 
gaaende  Slægtled  har  gennemlevet,  da  vilde  dette  ikke 
være  paafaldende.  De  skiftende  Omdannelser  maatte  da 
vise  sig  hos  det  ny  Individ  paa  den  Maade,  at  de  dybest 
liggende  og  længst  nedarvede  Ejendommeligheder  sporedes 
før  de  senere  tilkomne  og  i  kortest  Tid  nedarvede.  I 
det  foregaaende  Eksempel  svarer  Udviklingen  fra  engrenet 
Tak  til  togrenet,  tregrenet,  firgrenet  osv.,  til  den  Udvikling, 
vi  finder  hos  de  forstenede  Hjorte,  saaledes  at  Hjorte 
med  engrenede  Takker  findes  i  de  ældre  Jordbundslag, 
med  togrenede  Takker  i  noget  yngre  Lag,  med  tregrenede 
Takker  i  endnu  yngre  og  saa  fremdeles.  Men  det  meste 
af  et  Individs  Udvikling  foregaar  —  i  hvert  Tilfælde  hos 

de  højere  Dyr  —  før  Fødslen;  alene   af  den  Grund  har 
Studiet  af  Fosterudviklingen  saa  stor  Betydning,  og  dette 
Studium  fik  et  meget  stærkt  Stød  fremad  ved  Fremkom 
sten  af  Darwins  Bøger. 

Selve  den  Tanke,  at  Fostrets  Udvikling  følger  Slæg- 
tens, er  dog  ikke  ny.  Den  findes  allerede  fremsat  af 
Erasmus  Darwin,  og  den  findes  i  den  ældre  Naturfilosofi, 
der  dog  ikke  kunde  forklare  Forholdet.  I  det  19de  Aar- 
hundredes  Begyndelse  berøres  den  af  Oken  (1779 — 1851), 
der  opfattede  Organismerne  som  udviklede  af  en  Urslim 
og  saa,  at  hvert  enkelt  Individ  begynder  sin  Tilværelse 
paa  samme  Maade.  Endvidere  af  Meckel,  der  (1821) 
taler  om  en  Lighed  mellem  Fostrets  Udvikling  og  Dyre- 
rækkens. Gennem  en  Undersøgelse,  om  hvorvidt  de 
højere  Dyrs  Kimformer  gennemløber  de  lavere  Dyrs 
blivende  Former,  behandler  v.  Baer  Spørgsmaalet  kritisk 
(1828).  Men  egentlig  Fart  kommer  der  først  i  Under- 
søgelserne med  Darwins  Fremtræden.  Han  betragter 
Fosterlæren  (Embryologien)  som  en  særdeles  betydelig 
Støtte  for  sin  Teori.  I  et  Brev  fra  December  1859 
skriver  han:  „Fosterlæren  er  mit  Yndlingsstykke  i  Bogen 
(„Arternes  Oprindelse*);  men  Pokker  tage  mine  Venner, 
om  nogen  af  dem  har  ladet  mig  mærke  det."  I  Ud- 
kastet fra  1844  havde  han  helliget  den  hele  femte  Ka- 
pitel I  et  Brev  fra  1860  skriver  han:  „Det  er  mærk- 
værdigt, hvor  forskelligt  man  kan  vurdere  Argumenter,  ti 
Fosteriæren  er  i  mine  øjne  det,  der  taler  stærkest  for 
Afstamningslæren ,  og  jeg  tror  ikke,  at  nogen  af  mine 
Anmeldere  har  omtalt  det."  I  et  andet  Brev  fra  samme 
Aar  skriver  han,  at  det  embryologiske  Bevis  er  det,  der 
i  hans  øjne  vejer  mest  af  alle.  Den  Opmærksomhed, 
som  dette  Afsnit  af  Darwins  Bog  ikke  fandt  i  England, 
vakte  det  i  fuldt  Maal  i  Tyskland;  Fritz  Muller  (1864) 
betonede  meget  skarpt  Fosterlærens  Betydning  for  Af- 
stamningstanken, og  senere  har  den  været  Genstand  for 
indgaaende  Undersøgelser. 

Ernst  Heinrich  Hceckel  er  født  16.  Febr.  1834  i 
Potsdam;  han  studerede  ved  forskellige  Universiteter,  tog 
lægevidenskabelig  Eksamen  og  nedsatte  sig  i  Berlin  som 
Læge.  Efter  at  have  taget  Graden  som  Privatdocent  i 
sammenlignende  Anatomi,  ansattes  han  i  Jena  som  Pro- 
fessor i  Zoologi.  Talrige  Rejser,  dels  i  Evropa,  dels  i 
Indien,  benyttede  han  hovedsagelig  til  at  studere  de 
lavere  Dyreformer;  dog  var  han  ogsaa  opmærksom  paa 
Fosterlæren  og  paa  Forsteningslæren.  Han  hørte  til  de 
første  betydeligere  Forskere,  der  paa  Fastlandet  sluttede  sig 
til  Darwins  Lære,  som  han  søgte  at  udbrede  og  videreføre 
med  en  saadan  Energi,  at  han  for  en  stor  Del  paadrog 
sig  det  Had,  der  ellers  vilde  være  blevet  rettet  mod  Dar- 
win. Med  stor  Uforfærdethed  drog  han  selv  de  skarpeste 
Konsekvenser  af  Afstamningslæren  og  drog  denne  ind  i 
sine  videnskabelige  Skrifter.  Om  et  af  disse  udtaler 
Huxley:  det  besidder  Okens  Kraft,  Skarpsindighed  og 
systematiske  Magt,  men  uden  dennes  Ekstravagance; 
om  et  andet  siger  han,  at  det  rummer  et  Forsøg  paa  at 
bringe  Udviklingslæren,  forsaavidt  den  angaar  den  levende 
Verden,  i  logisk  Form,  og  paa  at  udarbejde  dens  prak- 
Anvendelse  til  deres  sidste  Konsekvenser.  Denne  Bog 
omarbejdede  Hæckel,  saa  den  blev  mere  populær  (delvis 
oversat  paa  Dansk  under  Titlen :  Skabelseshistorien  fra  et 
naturvidenskabeligt  Standpunkt),  og  han  anvendte  megen 
Tid  paa  gennem  populære  Foredrag  og  populære  Bøger 
at  skaffe  Udviklingslæren  den  største  og  hurtigste  Ud- 
bredelse. I  denne  Henseende  har  han  havt  en  Betyd- 
ning, som  næppe  nogen  anden,  selv  om  paa  visse  Punkter 
hans  stærke  Fantasi  og  noget  skematiske  Fremfærd  bragte 
Uro  i  Undersøgelsen. 

Til  Hæckels  Navn  knytter  man  i  Reglen  den  saakaldte 
biogenetiske  Lov:  „Individets  Udvikling  er  en  kort  og 
sammentrængt  Gentagelse  af  Slægtens  Udvikling.**  Denne 
Gentagelse  er  desto  fuldstændigere,  jo  længere  Rækken  af 
Fostrets  Omdannelser  er,  og  jo  større  Lighed  der  er 
mellem  Individets  Eksistensbetingelser  og  de  Livsbetingel- 

ser,  som  dets  Forfædre  var  underkastede.  —  I  Organerne^ 
indbyrdes  Lejring  og  Forhold  kan  genfindes  visse  karak- 
teristiske Ejendommeligheder  fælles  for  alle  de  Individer, 
som  tilhører  samme  Type.  Antallet  af  Typer  eller  Hoved- 
grupper er  kun  ringe.  For  Dyrerigets  Vedkommende  opgør 
Hæckel  det  til  6  eller  8,  for  Planterigets  til  3  eller  4. 
Kun  indenfor  Typen  er  en  strængere  Sammenligning  til- 
ladelig; om  end  „enhver,  der  anerkender  Darwins  Syns- 
maade,  maa  betragte  den  organiske  Verden  ikke  som  en 
\ilkaarlig  og  lovløs  Samling  af  uafhængige  Arter,  men 
som  en  stor  Familie  af  Organismer,  i  hvilken  de  indivi- 
duelle Medlemmer,  saavel  de  nu  levende  som  de  uddøde, 
sammenknyttes  ved  et  virkeligt  snævert  Slægtskab" 
(Semper).  Det  er  under  Indflydelse  af  Darwin,  at  man 
har  begyndt  at  undersøge  Typernes  virkelige  Slægtskab, 
at  sammenligne  deres  Bygning  og  at  studere  deres  Op- 
rindelse, og  man  ledes  her  ved  Paavisning  af  Aarsagerne 
til  Typernes  Uensartethed  af  den  Opfattelse,  som  Darwin 
saa  udtømmende  grundlagde,  at  Aarsagerne  i  det  væsent- 
ligste er  Arv  og  Variationstilbøjelighed  og  dennes  Ud- 
formning gennem  Tillæmpelser.  Idet  man  dernæst  ser 
bort  fra  de  tilfældige  eller  individuelle  Tillæmpelser  og 
hæfter  Blikket  paa  dem,  der  gennem  flere  Slægtled  har 
bevaret  sig,  saa  nødes  man  til  at  opfatte  væsentlig  Enhed 
i  indre  Bygning  som  Vidnesbyrd  om  Afstamning  fra  en 
fælles  Stamform.  Hver  Type  opfattes  som  en  Stamme, 
og  det  typiske  Formslægtskab  opfattes  som  nedarvet  virke- 
ligt Slægtskab.  Indenfor  hver  Type  fører  en  Række  Mellem- 
led fra  de  laveste  og  simplest  byggede  til  de  højeste  og  mest 
sammensatte;  men  Mellemleddene  kan  ikke  ordnes  land- 
kort- eller  trappeformede;  de  er  forgrenede,  uregelmæssigt 
springende.  Til  Vurdering  af  Omdannelserne  indenfor  de 
enkelte  Typer  afgiver  de  nulevende  Organismer  imidlertid 
ikke  tilstrækkeligt  Sammenligningsmateriale,  da  mange 
Forbindelsesled  forlængst  er  uddøde.  Af  den  Grund  er 
det  nødvendigt  at  forbinde  det  sammenlignende  anatomiske 
Studium  med  Studiet  af  Kimudviklingen,  d.  v.  s.  af  Indivi- 

dets  Udviklingshistorie.  Afstamningslæren  forklarer,  siger 
R.  Bergh,  Fostrets  Forhold  som  fremkomne  ved  en  Veksel- 
virkning af  to  Faktorer:  Arvelighed  og  Nytilegnelse,  og 
det  er  blevet  en  Hovedopgave  for  Fosterlæren  at  udskille 
de  Fænomener,  der  hidrøre  fra  Arvelighed,  fra  dem,  der 
grunder  sig  paa  Nytilegnelse.  Hvert  Individs  Udvik- 
ling kan  betragtes  som  en  kort  og  sammentrængt  Gen- 
tagelse af  Slægtens,  og  den  er  desto  fuldkomnere,  jo 
stærkere  Arvelighedselementet  gør  sig  gældende  overfor 
Nytilegnelseselementerne. 

Er  denne  Opfattelse  rigtig,  da  kan  vi  af  Fostrets 
og  Kimens  Udvikling  lære  Grundtrækkene  af  Stammens 
Udvikling  og  jævnføre  Resultatet  med  det  Grundtræk  af 
Stammens  eller  Typens  Historie,  der  gives  af  Forstenings- 
læren;  kun  bør  det  erindres,  at  de  enkelte  Udviklingstrin 
ikke  alle  er  lige  fremtrædende  hos  Fostre  af  hvilken- 
somhelst  Art;  nogle  Trin  følges  bedst  hos  Fostrene  af 
en  Art,  andre  hos  Fostrene  af  en  anden  Art.  Der  findes 
en  Salamander,  som  adskiller  sig  fra  de  andre  Arter  ved 
udelukkende  at  leve  paa  Jorden ;  dens  Fostre  har  imidlertid 
Gæller,  der  er  saa  fuldstændig  udviklede,  at  hvis  Ungen 
kort  før  Fødslen  fjærnes  fra  Moderen  og  sættes  i  Vandet, 
da  vil  den  kunne  aande  der,  og  den  vil  svømme  lystigt 
om,  medens  dens  Forældre  vilde  drukne,  saafremt  de 
sættes  i  Vand.  Man  slutter  heraf,  at  denne  Art  i  sin 
Tid  er  gaaet  over  fra  at  være  Vanddyr  til  at  være  Land- 
dyr, idet  Gællerne  i  Tidens  Løb  er  blevne  mindre  og 
mindre  og  til  Slut  kun  har  efterladt  sig  uvæsentlige  Spor. 
Efter  V.  Baer  fremhævede  Darwin,  at  Pattedyrenes,  Fugle- 
nes, Salamandrenes  og  Snogenes  Fostre  i  deres  tidlige 
Tid  i  overordentlig  Grad  ligner  hverandre;  men  selv  efter 
at  Pattedyrfostrene  har  naaet  en  saa  stor  Udvikling,  at 
de  kendeligt  adskiller  sig  i  Form  fra  de  andre,  vedbliver 
Fostrene  af  de  forskellige  Pattedyrarter  endnu  i  nogen 
Tid  at  ligne  hverandre,  og  der  skal  kendelig  Tid  til, 
inden  Menneskefostret  adskiller  sig  mere  paafaldende  fra 
Hundefostret     „Naar  man  forestiller  sig,  at  et  Menneske 

var  orienteret  i  Grundtrækkene  af  de  forskellige  Hvirvel- 
dyrgruppers Bygning,  men  derimod  slet  intet  kendte  til 
Udviklingshistorie,  og  at  der  blev  forelagt  ham  et  meget 
ungt  Foster  af  et  Pattedyr  til  Analyse  og  Bestemmelse, 
saa  vilde  han  utvivlsomt  langt  snarere  antage  det  for 
et  Fiskefoster  end  for  Anlæget  til  et  Pattedyr"  (R.  Bergh). 
Et  Spor  af  Loven  om  Fostrenes  Lighed  finder  Darwin 
deri,  at  Fugle  af  nærstaaende  Slægter  ofte  ligner  hver- 
andre i  deres  første  Fjerbeklædning,  endvidere  deri,  at 
i  Katteslægten  har  de  fleste  Arters  Unger  Striber  eller  Plet- 
linjer, hos  Løvens  og  Pumaens  Killinger  kan  de  saaledes 
let  skælnes.  Et  andet  Spor  finder  han  hos  et  vist  døgn- 
flueagtigt Insekt  (Chloeon),  der  skifter  Ham  omtrent  en 
Snes  Gange  og  hver  Gang  undergaar  en  Del  Forandringer, 
hvorved  det  viser  os  Forvandlingsakten  Trin  paa  Trin. 
Endvidere  peger  han  paa,  at  mange  Insekter  og  særligt 
visse  Krebsdyr  viser  os,  hvilke  vidunderlige  Forandringer 
i  Bygning  der  kan  afstedkommes  under  Udviklingen. 
Han  fremhæver  det  forbavsende  i,  at  en  fint  forgrenet 
Polypkoloni,  der  er  fasthæftet  til  en  Klippe  under  Vandet, 
først  ved  Knopskydning  og  siden  ved  Tværdeling  frem- 
bringer en  Mængde  store,  svømmende  Vandmænd,  og  at 
disse  saa  frembringer  Æg,  af  hvilke  der  udklækkes  svøm- 
mende Smaadyr,  der  fasthæfter  sig  til  Sten  og  udvikler 
sig  til  forgrenede  Polypkolonier. 

Cellen  betragtes  som  Grundorganismen;  den  bestaar  af 
en  Klump  organisk  Substans  (Protoplasma)  med  eller  uden 
Cellekærne.  Ved  Livets  Begyndelse  bestaar  Planten  eller 
Dyret  af  en  enkelt  Celle,  der  i  Reglen  kun  kan  ses  ved 
Forstørrelsesglas.  Nogle  Planter  og  Dyr  vedbliver  gennem 
hele  Livet  at  være  encellede  (Protophyter,  Protozoer),  andre 
bliver  flercellede  (Metaphyter,  Metazoer).  Protoplasmet 
bestaar  af  meget  forskellige  kemiske  Stoffer.  Ofte  er  der 
om  Cellerne  dannet  en  Cellevæg.  I  mange  Celler,  særlig 
Planteceller,  findes  nogle  Rum  fyldte  med  Vand  og  med 
forskellige  opløste  Bestanddele;    de  tjener  som  Nærings- 

magasiner.  En  ejendommelig  Del  af  Cellen  er  Centro- 
somen,  der  er  virksom  ved  Celledelingen.  I  det  hele  er 
Cellen  opbygget  af  en  Række  fine  Bestanddele,  hvilke 
nogle  Forfattere  opfatter  som  Elementarorganismer  og 
betegner  med  forskellige  Navne.  Darwin  kalder  dem 
saaledes  Gemmæ  (Gemmuler);  de  Vries:  Fangener;  Hert- 
wig:  Idioblaster;  Weissmann:  Biophorer.  De  fysiologiske 
Processer,  der  foregaar  i  Cellen,  bestaar  i  Ernæring  og 
Formering;  ind  under  Emæringsprocessen  kan  regnes  alt, 
der  vedrører  Cellens  Liv,  dens  Evne  til  at  bevæge  sig, 
til  at  optage  Næringsstoffer,  Fordøjelsen,  Stofudskillelsen 
osv.  Blandt  Formeringsvirksomhedeme  kan  nævnes  Celle- 
delingen, hvorved  den  oprindelige  Celle  omdannes  til  to 
mindre  Celler  hver  med  sin  Kærne.  Efter  Reservestof- 
femes  Fordeling  deler  Oscar  Hertwig  Æggene  hos  de 
højere  Dyr  i  tre  Hovedgrupper:  a)  de,  der  er  blomme- 
fattige med  ringe  Mængde  af  ensartet  i  Protoplasmet  for- 
delte Reservestoffer  (Pattedyr);  b)  de,  der  er  blommerige,  hvor 
Spaltningen  foregaar  ved  Æggets  Ende  (Amfibier,  Fisk, 
Krybdyr,  Fugle);  c)  de,  hvor  Spaltningen  er  central  (Leddyr). 
Af  encellede  Organismer  kan  nævnes  Amøben^  et  lille 
Dyr,  der  i  varmt  Vejr  er  meget  almindeligt  i  Damme  og 
Vandløb.  Naar  Amøben  hviler,  er  den  kugleformet,  men 
den  skifter  Form,  naar  den  bevæger  sig.  Amøben  er  en 
Protoplasmaklump;  den  kan  under  sine  Bevægelser  optage 
andre  encellede  Organismer  og  tvinge  dem  ind  i  sig. 
Efter  at  have  udsuget  Næringen  af  sit  Bytte,  bortkaster 
den  de  ufordøjelige  Dele.  Endvidere  Foraminifererne, 
smaa  Dyr,  der  udsondrer  et  Hylster  af  Kalk.  Bakterierne, 
der  ved  kemisk  Indvirkning  kan  omdanne  organisk  Væv. 
Difteribacillefiy  en  lille  Plante,  der  kan  frembringe  en 
Gift,  som  minder  om  visse  Slangers  Gift.  —  Andre  Ba- 
ciller kan  opløse  Kadavere,  hvorpaa  atter  andre  træder  til 
og  forilter  den  dannede  Ammoniak  (Salpeterlejerne  i  Chili 
og  Peru).  Diatoméerne,  encellede  Planter,  der  kan  danne 
et  Flintdække.  Ved  Richmond  i  Virginien  findes  Lejer 
30  Fod  dybe  og  flere  Mil   i  Udstrækning  af  disse  Dyrs 

Flintlevninger.  Gromia  oviformis,  der  véd  at  bevæge 
sig  i  Vand  udstøder  et  helt  Fletværk  af  Forgreninger, 
ved  hvilket  det  fanger  encellede  Dyr  og  Planter,  hvorpaa 
Fletværket  trækkes  ind  i  det  Kitinhylster,  der  omgiver 
Dyret.  Dette  formerer  sig  ved  Deling,  og  mange  af  de 
ved  Celledelingen  frembragte  Individer  lever  i  Kolonier. 
Ogsaa  Microgromia  socialis^  et  lille  Dyr  med  en  tjmd 
Kalkskal,  danner  Kolonier;  de  enkelte  Dyr  forbinder  sig 
indbyrdes  ved  en  fodlignende  Udtrædning  af  Protoplasma- 
massen  og  kommer  derved  til  at  udgøre  en  Koloni,  men 
i  denne  findes  ingen  Arbejdsdeling,  hvert  Individ  lever 
sit  eget  Liv.  Pandorina  morum  danner  en  lille  morbær- 
formet  Koloni  af  16  Celler  indesluttet  i  et  Hylster  af 
Gelatine.  I  Kolonien  er  ingen  Arbejdsdeling.  Formeringen 
foregaar  enten  ved,  at  hvert  Dyr  i  Kolonien  deler  sig  i 
16  mindre  Enheder,  der  hver  kan  danne  et  nyt  Morbær, 
eller  ogsaa  kan  to  Celler  smælte  sammen  og  ved  Deling 
danne  en  ny  Koloni.  Volvox  globator,  en  kugleformet 
Koloni,  der  enten  opfattes  som  en  Alge  eller  som  en 
Koloni  af  Protozoer.  I  Kolonien  foregaar  en  Arbejds- 
deling, idet  nogle  af  Cellerne  kun  deltager  i  Fordøjelses- 
arbejdet,  men  ikke  formerer  sig,  medens  andre  af  Cellerne 
besørger  Formeringen.  Disse  sidste  deler  sig  atter  i  større, 
ubevægelige  og  mindre,  mere  livlige;  ved  at  én  af 
disse  trænger  ind  i  én  af  de  store  Celler  og  forbinder 
sig  med  den,  begynder  Celledelingen.  —  Hos  de  højere 
Dyr  finder  vi  analoge  Dannelser  i  Celler  som  de  hvide 
Blodlegemer^  der  ofte  sejrrigt  bekæmper  skadelige  Bak- 
terier, idet  de  paa  amøbeagtig  Maade  bevæger  sig  fra 
Blodet  og  ind  i  det  angrebne  Væv.  Endvidere  i  Oste- 
oblasterne,  Celler,  i  hvilke  der  foregaar  en  indre  Kalk- 
dannelse. Ved  deres  Arbejde  udbedres  Benbrud,  og  naar 
Hjortens  Takker  om  Foraaret  vokser  frem,  er  Tusinder 
af  Osteoblaster  beskæftigede  med  at  opbygge  dem  under  * 
den  fløjelsbløde  Hud.  Og  ligeledes  i  Osteoclasterney  der 
i  Modsætning  til  hine  er  knokkelødelæggende;  de  øde- 
lægger saaledes  Rødderne  af  Barnets  Mælketænder.    Naar 

Hjortene  om  Efteraaret  har  fejet  den  biede  Hud  af  Tak- 
kerne, er  disse  egnede  til  Kampvaaben.  Saasnart  Kamp- 
tiden er  endt,  tager  Osteoclasterne  fat  paa  at  undergrave 
og  fælde  Takkerne. 

Mennesket  begynder  sin  Løbebane  som  et  Væsen, 
der  ligner  en  Protozo,  et  encellet  Dyr;  det  menneskelige 
Æg  er  en  simpel  Celle,  henved  Vs  Millimeter  stor.  Sæd- 
fimet, der  befrugter  denne  Celle,  er  ligeledes  selv  en 
enkelt  Celle,  men  overordentlig  meget  mindre.  Befrugt- 
ningen medfører  for  Ægget  en  betydelig  Pirring,  der 
foranlediger  en  Deling;  de  derved  fremkomne  to  Celler 
deler  sig  atter  og  bliver  til  fire,  de  fire  bliver  til  otte,  de 
otte  til  seksten  og  saa  fremdeles,  indtil  der  er  dannet  et 
stort  Antal  forholdsvis  smaa  Celler.  Disse  slutter  sig 
sammen  i  Kugleform  og  minder  i  Udseende  om  et 
Morbær;  Menneskefostret  ligner  paa  dette  Udviklingstrin 
den  ovenfor  omtalte  Pandorinas  Protozokoloni.  Senere 
ordner  Cellerne  sig  i  regelmæssige  Lag,  hvorved  hele 
Samlingen  antager  Form  af  en  hul  Kugle,  Blastula,  og 
Fostret  minder  paa  dette  Trin  om  Volvox.  —  Hos  lavere 
Dyr  og  forskellige  Hvirveldyr,  dog  ikke  hos  Pattedyrene, 
bliver  den  ene  Side  af  Kuglen  snart  ligesom  trykket  ind, 
hvorved  Fostret  faar  Form  som  en  dobbeltvægget  Sæk, 
en  Gastrula.  —  Den  omtalte  Menneskekim  sondrer  sig  i 
flere  Lag  og  er  nu  ikke  længere  en  Protozo,  men  en 
Metazo,  et  flercellet  Dyr  med  væsentlig  de  samme  anato- 
miske Egenskaber  som  Polyperne;  det  er  et  dobbelt- 
vægget Legeme  med  et  ydre  Lag  og  et  indre  Lag  samt 
en  Hulning,  som  er  den  første  Fordøjelseshule.  Mellem 
de  to  Lag  Celler  dannes  efterhaanden  et  tredje  Lag,  der 
udskiller  sig  enten  fra  det  ene  af  de  to  ældre  Lag  eller 
fra  dem  begge.  Fra  disse  tre  Lag  Celler  dannes  alle  det 
voksne  Menneskes  Væv  og  Organer;  af  det  ydre  Lag 
udvikles  Rygmarv,  Nerver,  Hud  osv.,  fra  det  indre  Lag 
udvikles  Fordøjelseskanal,  Lever,  Lunge  osv.,  og  fra  det 
mellemste  Lag  stammer  Muskler,  Knogler,  Sener,  Blod- 
kar osv. 

Hos  de  flercellede  Organismer  er  Arbejdsdelingen 
fremtrædende,  Ernæring  og  Formering  besørges  af  hver 
sine  Organer,  men  iøvrigt  er  Forskellen  paa  de  to  Klasser 
Organismer  kun  en  Gradsforskel,  idet  en  begyndende 
Arbejdsdeling  kan  spores  hos  nogle  encellede  Kolonier. 
Hos  Metazoeme  fører  imidlertid  Celledelingen  til  Dan- 
nelsen af  forskellige  Slags  Celler,  idet  Cellerne  i  en  Koloni, 
hvis  enkelte  Medlemmer  er  indbyrdes  forbundne,  naturlig 
tvinges  ind  paa  en  Arbejdsdeling,  som  en  videre  Udform- 
ning af  den  Arbejdsdeling,  der  allerede  gør  sig  gældende 
hos  de  encellede,  hvor  Kærnen  og  Protoplasmet  har  hver 
sin  Funktion.  Endelig  finder  vi  hos  de  flercellede  Orga- 
nismer kønslig  Formering,  bestaaende  i,  at  to  uensartede 
Celler  smælter  sammen,  hvorpaa  der  begynder  en  Celle- 
deling, der  lidt  efter  lidt  opbygger  det  eller  de  ny  Indi- 
viders Væv  og  Organismer.  Dog  er  den  kønslige  For- 
mering ikke  den  eneste,  der  forekommer  hos  flercellede 
Organismer,  og  den  er  kun  gradvis  forskellig  fra  den  til- 
svarende Proces  hos  nogle  af  de  encellede,  hvor  to,  tre 
eller  flere  Organismer  af  samme  Art  kan  smælte  sammen 
til  en  Masse,  hvorefter  der  udvikler  sig  „Sporer**  af  For- 
ældrenes Type.  Man  kan  derfor,  set  fra  et  fysiologisk 
Synspunkt,  sige,  at  ethvert  flercellet  Dyr  begynder  sit  Liv 
som  et  encellet,  og  enhver  flercellet  Plante  begynder  sit 
som  en  encellet.  Denne  Kendsgærning  har  Udviklings- 
læren ført  ud  i  sine  Konsekvenser,  idet  den  opkastede 
Formodningen  om,  at  de  højere  Organismer  gennemløber 
de  samme  Udviklingstrin  som  de  lavere,  indtil  de  naar 
saa  vidt  frem,  at  deres  højere  Egenskaber  begynder  at 
udfolde  sig.  Huxley,  der  nærmere  beskriver  Hundeæggets 
Udvikling,  siger:  „Ethvert  andet  Hvirveldyrs  Udviklings- 
historie, et  Firbens,  en  Slanges,  en  Fisks  eller  Frøs  viser 
os  det  samme.  Der  er  i  Begyndelsen  altid  et  Æg,  væ- 
sentlig af  samme  Bygning  som  Hundens;  i  Ægget  ind- 
træder en  Spaltning,  hvis  sidste  Resultat  giver  Materialerne 
til  at  opbygge  det  unge  Dyrs  Legeme,  og  dette  opbygger 
sig  om  en  oprindelig  Længdefure,  i  hvis  Bund  Rygstrængen 

dannes.  Derpaa  indtræder  en  Periode,  hvor  alle  Hvirvel- 
dyrs Unger  ikke  blot  ligner  hverandre  i  ydre  Skikkelse, 
men  ogsaa  i  Bygningens  samtlige  Hovedtræk,  og  de 
ligner  tilmed  hverandre  saa  meget,  at  Forskellen  er  ganske 
ubetydelig,  hvorimod  de  i  Udviklingens  videre  Løb  mer 
og  mer  kommer  til  at  afvige  indbyrdes.  Det  er  her  en 
almindelig  Lov,  at  jo  mer  Dyrene  i  voksen  Tilstand 
ligner  hverandre,  desto  længere  vedbliver  deres  Fostre 
at  ligne  hverandre.  Saaledes  ligner  Slangernes  Fostre 
Frøernes  i  længere  Tid,  end  de  ligner  Fuglenes.  Hun- 
dens Fostre  ligner  Kattens  længere,  end  de  ligner  Fuglens, 

Pungrottens   eller   Abens Menneskets  Oprindelses- 

maade  og  første  Udviklingstrin  er  utvivlsomt  lig  de  Dyrs, 
der  umiddelbart  staar  under  det  i  Dyrerækken  ....  Det 
varer  meget  længe,  før  et  ungt  menneskeligt  Væsens 
Legeme  let  kan  adskilles  fra  Hundefostrets  ....  og  først 
paa  et  endnu  senere  Tidspunkt  viser  Menneskefostret 
kendelig  Forskel  fra  Abefostret." 

Paa  det  egentlige  Gastrul-Standpunkt  (S.  191)  bliver 
mange  flercellede  Dyr  staaende;  de  vedbliver  altsaa  gennem 
hele  Livet  at  minde  om  en  aaben  Dobbeltsæk.  Sækkens 
Aabning  er  Dyrets  Mund,  det  inderste  Lag  Celler  dets 
Mave  og  det  yderste  Lag  dets  Hud.  Hos  alle  de  andre 
Dyr,  hvis  Udvikling  skrider  videre  frem,  begynder  den 
omtalte  Organdannelse,  og  dermed  begynder  tillige  den 
forskelligartede  Bygning;  Orme,  Pighudede,  Bløddyr,  Led- 
dyr, Hvirveldyr  adskiller  sig  fra  hinanden.  Træk,  der 
t.  Eks.  hos  Fisk  er  blivende,  forekommer  som  midler- 
tidige hos  de  højere  Hvirveldyr;  saaledes  antager  Blodkar, 
der  udgaar  fra  Hjærtet,  Form  som  Gællebuer,  hvorved 
Blodet  ledes  rundt  gennem  Gællerne  for  derved  at  iltes. 
Hos  alle  eksisterende  Fisk  er  denne  Ordning  blivende; 
hos  de  luftaandende  Dyr  vilde  den  imidlertid  være  unyttig, 
og  saavel  Halsens  Gællespalter  som  Blodkarrenes  Gælle- 
buer forekommer  hos  deres  Fostre  kun  som  et  midlertidigt 
Udviklingstrin,  men  saalænge  det  findes  hos  Fostrene,  er 
disses   Hjærte   bygget   som    Fiskenes.      Menneskefostrets 

Hjærte  er  oprindelig  et  simpelt  Rør  ligesom  Ormenes, 
derefter  bliver  det  todelt  ligesom  Fiskenes,  senere  faar 
det  tre  Kamre  som  Amfibiernes  og  endelig  fire  Kamre 
som  Fuglenes  og  Pattedyrenes.  Andre  Omdannelser  fore- 
gaar  med  Skelet,  Hjæme,  Sanseorganer  og  de  øvrige 
Legemsdele.  —  Blandt  de  hvirvelløse  Dyr  kan  paavises 
ganske  analoge  Forhold.  Saaledes  fremhæver  R.  Bergh 
som  et  af  de  mest  slaaende  Eksempler  en  Gruppe  Hav- 
snegle, der  er  fuldstændig  nøgne,  d.  v.  s.  de  mangler 
Skal;  ved  Hjælp  af  et  Svømmesejl  svømmer  deres  Larver 
om  i  Vandets  Overflade  forsynede  med  en  bueformet  eller 
spiraldrejet  Skal  og  et  Laag,  hvilke  de  senere  mister. 
Man  skulde  altsaa  tro,  at  man  i  disse  Larver  havde 
unge  skalbærende  Snegle  for  sig.  Samme  Forfatter  hen- 
leder ligeledes  Opmærksomheden  paa  Søliljerne,  af  hvilke 
nogle  Former  er  fastsiddende,  stilkede,  medens  andre  er 
fritlevende,  ustilkede.  Comatula,  der  hører  til  disse  sidste, 
gennemgaar  imidlertid  i  sin  Udvikling  et  Stadium,  hvor 
den  fritsvømmende  Larve  sætter  sig  fast  med  en  Stilk 
og  tillige  i  andre  Henseender  ligner  de  stilkede  Former. 
Først  efter  at  den  i  nogen  Tid  saaledes  har  været  fast- 
hæftet, antager  den  sin  endelige  Form. 

Udviklingslæren  har  givet  den  første  rimelige  For- 
klaring paa  de  individuelle  Omdannelser.  Den  forklarer 
dem  som  nedarvede  Afstamningsejendommeligheder  og 
forklarer  dem  alle  paa  samme  Maade.  Selv  Tilfælde, 
hvor  det  voksne  Dyr  er  lavere  organiseret  end  Larven, 
stemmer  med  Læren;  ti  Udvikling  fører  altid  til  Til- 
læmpelse  efter  Livsforholdene,  men  den  fører  ikke  altid 
opad.  Ingen  anden  Teori  har  givet  en  blot  tilnærmelses- 
vis saa  fyldestgørende  Forklaring  paa  Organismernes  Om- 
dannelser som  den,  at  Individets  Udvikling  er  et  Uddrag 
af  Stammens  Udvikling  i  de  skiftende  Jordbundslag.  Fisk 
med  Amfibietræk  findes  i  de  øvre  Silurlag,  i  de  yngre 
Kullag  findes  de  mest  fiskelignende  Former  af  Amfibier, 
i  de  derefter  følgende  Lag  kommer  de  højere,  Salamander- 
lignende  Former  og  endelig  i  Tertiærlagene   de    højeste 

Amfibieformer.      Vore    Frøers    Livshistorie     rekapitulerer 
denne  Udvikling. 

Oscar  Hertwig  drager  en  Sammenligning  mellem 
Cellens  Forhold  til  Organismen  og  Individets  til  Samfundet. 
Det  uudviklede  Æg  er  en  Celle  og  har  som  saadan  ingen 
anden  Organisation  end  Cellens;  men  Celleegenskabeme 
er  forskellige  for  de  bestemte  Arter  og  for  de  bestemte  Indi- 
vider af  Arten;  af  en  saadan  Celle  opstaar  Mennesket 
ved  Formering  og  Differentiering.  Udgangspunktet  for 
Samfundet  er  det  enkelte  Menneske,  og  ved  dettes  For- 
mering og  Differentiering  uddannes  Samfundet.  Det  man 
kalder  Kultur  og  Civilisation  er  et  vidunderligt  kompli- 
ceret Produkt,  der  er  opstaaet  ved  Samvirken  mellem 
flere  Mennesker.  Blot  ved  at  Menneskene  formerer  sig 
og  slutter  sig  sammen,  har  de  i  Staten  frembragt  en 
Mangfoldighed  af  Ejendommeligheder,  der  aldrig  kunde 
have  været  dannede  ud  af  det  enkelte  Menneskes  person- 
lige Egenskaber,  men  er  den  kombinerede  Virkning  af 
flere  Menneskers  Egenskaber.  Paa  samme  Maade  opstaar 
Individet  ved  Cellernes  Formering  og  indbyrdes  Forbin- 
delser, og  dets  Egenskaber  er  den  kombinerede  Virkning 
af  Cellernes  Egenskaber,  hvorimod  disse  aldrig  kunde  have 
udformet  sig  ud  af  den  enkelte  Celle.  Idet  Cellerne  træder 
i  ny  og  forskelligartede  Forhold  til  hverandre,  fremkommer 
ny  Kraftkombinationer  og  ny  Egenskaber.  Det  menneske- 
lige Samfunds  mangfoldigere  og  højere  Organisation  er 
fremkommen  ved,  at  de  talrige  forskelligt  anlagte  Indi- 
vider uddanner  Anlægene  i  forskellige  Retninger  og  derved 
yder  forskelligt  Arbejde,  men  dette  er  væsentlig  bestemt 
ved  Individets  Stilling  i  Samfundshelheden ;  var  hans  Stilling 
en  anden,  vilde  han  uddanne  andre  af  sine  Anlæg,  der 
i  det  givne  Tilfælde  ikke  udformes.  Paa  samme  Maade 
gaar  det  i  Organismen;  af  de  talrige  Anlæg,  som  hver 
Celle  modtager  fra  Ægget,  udformes  snart  et,  snart  et 
andet  efter  Cellens  Stilling  i  Fællesorganismen  og  de 
særlige  Forhold,  i  hvilke  den  derved  stilles  til  Helheden. 
Et  Sted    bliver  den   til   Overhudscelle,    et  andet  Sted  til 

Nervecelle,  et  tredje  til  Blodcelle.  Men  Cellernes  Ind- 
ordning under  Helheden  er  i  Dyret  eller  Planten  langt 
større  end  Individets  Indordning  under  Samfundet.  I 
dette  kan  det  tilsyneladende  saa  selvstændige  Individ 
paavirkes  af  Tidsaanden,  af  Ændringer  i  Samfundsforhol- 
dene, af  Klima,  Sundhedstilstande,  Næring,  Bolig,  Under- 
visning, men  alt  dette  er  dog  intet  mod  Cellens  Afhængig- 
hed af  Dyre-  og  Planteorganismen.  Endelig  betoner  Hert- 
wig,  at  de  forskellige  Dyrestaters  afvigende  Organisation 
og  Beskaffenhed  lader  sig  forklare  ved  Ejendommelig- 
hederne ved  de  Dyr,  der  danner  dem  (Myrestater,  Bi- 
stater  og  indenfor  Menneskesamfundene  romanske  Stater, 
gotiske,  slaviske,  mongolske,  malayiske  osv).  Paa  samme 
Maade  afhænger  det  af  Cellens  Ejendommeligheder,  hvil- 
ken Dyreart,  der  opstaar  af  den. 

Studierne  over  Individets  Udvikling  fra  dets  første 
Kimanlæg  hører  særlig  til  det  tyske  Folks  vigtigste  Bidrag 
til  Udviklingslæren.  Disse  Studier  faar  fast  Grund  med 
C.  F.  Wolff  (1759)  og  med  C.  E.  v.  Baer  (1819),  og  de 
er  senere  blevne  videreførte  med  stor  Energi.  Ikke  desto 
mindre  kunde  Hæckel  med  Rette  (1868)  stille  sine  Lands- 
mænd det  Spørgsmaal:  „Hvad  véd  vore  saakaldte  „dan- 
nede" Krese  om  disse  vigtige  biologiske  Kendsgæminger, 
om  dette  uundværlige  Grundlag  for  Forstaaelsen  af  deres 
egen  Organisme.^  Hvad  véd  vore  spekulative  Filosofer  og 
Teologer  derom?  Ja,  hvad  véd  selv  de  fleste  Naturforskere 
derom?"  Hæckel  havde  blot  ikke  behøvet  at  begrænse 
Spørgsmaalet  til  sine  Landsmænd. 

KAPITEL  XI 
LÆRENS  BEKRÆFTELSE 


IV.     FORSTENINQSLÆREN 

r  osteriæren  giver  Vink  i  Retning  af  en  Afstamnings- 
Klassifikation,  og  en  saadan  vilde  være  den  holdbareste 
af  alle  Klassifikationer.  Saafremt  den  organiske  Verden 
fra  først  af  kun  har  bestaaet  af  én  eller  nogle  faa  yderst 
simple  organiske  Former,  der  efterhaanden  har  omdannet 
sig  til  samtlige  uddøde  og  levende  Plante-  og  Dyreformer, 
da  vil  Opsporingen  af  Udviklingens  Løb  føre  til  en  vir- 
kelig Klassifikation,  der  samtidig  viser  Slægtskabsforhold 
og  Variationsretning.  For  de  levende  Organismers  Ved- 
kommende kan  dels  Fosterlæren  og  dels  Gartnerens  og 
Opdrætterens  Bestræbelser  for  at  skaffe  Variationstilbøje- 
ligheden  gunstige  Udfoldelsesmuligheder  være  værdifulde 
til  Forstaaelse  af  Livsformernes  indbyrdes  Forbindelse. 
For  de  uddøde  Organismer  maatte  Forsten ingslæren  (Pa- 
læontologien) undersøge  Forholdene,  og  denne  viser,  at 
fra  en  meget  tidlig  Tid  har  Jorden  været  befolket  af  en 
Rækkefølge  af  Planter  og  Dyr,  af  hvilke  nogle  har  be- 
varet deres  Form  fra  denne  tidlige  Tid,  medens  andre 
kan  have  skiftet  Form  endog  indenfor  en  og  samme  Pe- 
riode. Hovedaarsagen  til  Formforandringen  er  i  Følge 
Darwin:  Variering  og  Udvælgelse.  Om  Betydningen  af 
Darwins  Fremtræden  for  Studiet  af  Forsteningerne  udtaler 
Gaudry  sig  paa  følgende  Maade  (G.  er  en  Modstander  af 

Darwinismen):  „Darwinismen  bestaar  ikke  i  en  Under- 
søgelse af  de  Forandringer,  som  Jorden  i  de  forskellige 
Perioder  har  undergaaet,  men  i  en  Undersøgelse  af  de 
Processer,  ved  hvilke  Forandringerne  er  frembragte. 
Derfor  støtter  den  sig  ikke  paa  Forsteningslæren,  men 
paa  de  Tildragelser,  der  foregaar  for  vore  øjne.  Det  er 
ikke  mange  Aar  siden,  at  de  palæontologiske  Kendsgær- 
ninger  var  saa  faa,  at  største  Parten  af  Naturforskerne 
af  Hensyn  til  de  uudfyldte  Hullers  Antal  og  Mængde  var 
lidet  tilbøjelige  til  at  godkende  Udviklingstanken.  Imid- 
lertid har  Darwins  Arbejde  havt  overordentlig  Betydning 
for  Forsteningslæren  ....  Man  har  sagt  til  de  Palæon- 
tologer, der  var  Tilhængere  af  Afstam ningslæren:  I  ledes 
af  en  stor  kimærisk  Tanke,  ti  Nutidens  Arter  forandrer 
sig  ikke;  Ægyptens  Mumier  lærer  os,  at  Mennesket  er 
det  samme  som  ved  den  historiske  Tids  Begyndelse. 
Palæontologerne  vidste  ikke,  hvad  de  skulde  svare  herpaa. 
Men  da  kom  Darwin;  han  levede  tilstrækkeligt  nær  ved 
Opdrættere  og  Gartnere;  hans  fine  og  gennemtrængende 
Blik  undersøgte  de  Organismer,  der  findes  omkring  os; 
han  fulgte  deres  umærkelige  Forandringer,  og  han  var 
dybt  paavirket  af  de  Ændringer,  der  fremkaldes  ved  Men- 
neskets Indgriben,  ved  Omgivelsernes  Indflydelse.  Han 
har  vist,  at  selv  i  den  korte  historiske  Tid  har  Organis- 
merne undergaaet  og  vedbliver  for  vore  Øjne  at  undergaa 
vigtige  Forandringer.  Sikkerlig  har  Darwin  ikke  forklaret 
alt;  det  ufattelige  i  Verden  optræder  stadig  som  særdeles 
omfattende  i  Forhold  til  det  fattelige;  men  Vejen  er 
aabnet;  at  aabne  en  ny  Vej,  det  er  at  vise  sig  som  Geni." 
Gaudry  tilføjer,  at  under  Udviklingslæren  simplificeres 
Naturhistorien;  i  Stedet  for  Skabninger  udstrøede  som 
tilfældigt,  uden  Regel  og  uden  Orden,  og  hvis  uendelige  Vari- 
eringer  synes  at  maatte  overstige  den  menneskelige  Fatte- 
evne, tror  vi  at  følge  Sporet  af  nogle  faa  Typer,  der  er 
tilstrækkelig  lidet  varierede  til,  at  vi  formaar  at  omfatte 
deres  herskende  Træk.  Han  haaber,  at  dette  vil  føre  til, 
at  vi  en  smuk  Dag  kan   fatte  den  Plan,  som  Gud  har 

fulgt  for  at  frembringe  og  udvikle  Livet  i  Verden.  Og 
han  minder  om,  at  saa  ringe  Tro  havde  man  tidligere 
til,  at  Forsteningerne  kunde  tjene  til  at  afsløre  denne  Ska- 
belsesplan,  at  da  den  franske  Stat  1853  grundede  en 
Lærestol  i  Palæontologi,  mødte  dette  skarp  Modstand. 
Professorerne  i  Zoologi  og  Anatomi  beholdt  Administra- 
tionen af  Forsteningerne,  og  ingen  i  de  offentlige  Sam- 
linger beroende  Genstand  blev  betroet  den  ny  Professor. 
Endnu  i  Aaret  1868  fremkom  et  ministerielt  Dekret, 
der  fordelte  de  opbevarede  Forsteninger  mellem  de  for- 
skellige Afdelinger  af  Nutidens  Dyr. 

Hvad  enten  nu  Forskerne  søger  at  finde  en  Skabel- 
sesplan,  eller  de  søger  Klarhed  over  Organismernes  Af- 
stamningsforhold,  saa  enes  de  dog  om,  at  en  Udvikling  er 
foregaaet;  alt  har  ikke  altid  været  som  i  vore  Dage.  Som 
det  er  en  Sandhed,  at  de  højere  Organismer  begynder 
deres  Liv  under  en  Form,  der  er  forskellig  fra  og  simp- 
lere end  den,  som  de  tilsidst  opnaar,  saaledes  er  det 
ogsaa  en  Sandhed,  at  mange  Organismeformer  i  Løbet 
af  Jordklodens  Udvikling  har  opnaaet  en  mere  sammen- 
sat og  specialiseret  Bygning.  Forsteningslæren,  der  be- 
handler de  udslukte  Livsformer,  deres  Trinfølge  og  For- 
deling, betragter  den  nuværende  Dyre-  og  Planteverden 
som  Omdannelser  af  den  tidligere  eksisterende;  én  og 
samme  Del  af  vor  Klode  har  successivt  været  opfyldt  af 
forskellige  Slags  Organismer,  og  den  Rækkefølge,  vi  træffer 
i  et  Distrikt,  er  i  Grundtrækkene  den  samme,  som  møder 
os  i  alle  andre.  Lagenes  Rækkefølge  beslemmes  af  Geo- 
logien; den  fastsættes  nu  paa  følgende  Maade  (N.  V.  Ussing): 
Jordens  nyere  Historie  i  Kvartærperioden 
(den  kænozoiske  Tidsalder)    I    Tertiærperioden 

I    j        XMAA  I  1^  f    Kridtperioden 

Jordens  Middelalder  juraperioden 

(den  mesozoiske  Tidsalder)    \    ^riasperioden 


Jordens  Oldtid 
(den  palæozoiske  Tidsalder) 

Urtiden 
(den  arkæiske  Tidsalder) 


Permperioden 

Stenkulsperioden 

Devonperioden 

Silurperioden 

den  kambriske  Periode 

Fra  Urtiden  har  man  intet  sikkert  Vidnesbyrd  om 
Liv,  men  deraf  tør  ikke  sluttes,  at  der  heller  intet  var. 
Der  kan  have  været  et  saadant,  uden  at  det  organiske 
Stof  har  egnet  sig  til  Forstening,  og  det  store  Antal  af 
Planter  og  Dyr,  der  findes  i  den  følgende  Periode,  kunde 
maaske  tyde  paa  Muligheden  af,  at  Livet  strakte  sig  til- 
bage til  Jordens  Urtid.  Noget  positivt  vides  imidlertid 
ikke  derom. 


Den  ældste  af  Oldtidens  Perioder,  den  kambriske, 
der  har  sit  Navn  af  Cambria,  en  gammel  Betegnelse  for 
Wales,  træder  frem  i  Nord-Wales'  Klipper  og  andre  Steder. 
Lagene  rummer  mange  forskellige  Slags  Vanddyr;  af 
Planter  har  man  kun  fundet  Tang.  Alle  Dyrene  er  hvir- 
velløse. Hvis  der  i  denne  Periode  fandtes  Landdyr  og 
Landplanter,  har  deres  Tilværelse  hidtil  unddraget  sig 
Opmærksomheden.  Spor  i  Sandet  synes  at  tyde  paa 
Eksistensen  af  Søorme.  De  ejendommeligste  Dyreformer  er 
TrilobitCTy  en  Slags  Havkrebsdyr,  og  Brakiopoder,  nogle 
ormeagtige  Dyr,  hvis  Ydre  minder  om  en  Musling.  Disse 
sidste  eksisterer  endnu,  om  de  end  er  meget  reducerede 
i  Varietet  og  Antal,  derimod  er  hine  forlængst  uddøde. 
(Paa  det  Tidspunkt,  den  nulevende  Molukker-Krabbe  kryber 
ud  af  Ægget,  har  den  betydelig  Lighed  med  en  Trilobit). 
I  Periodens  øvre  Lag  er  Organismerne  mere  fremskredne 
end  i  de  dybere  liggende.  1893  skal  den  franske  Geolog 
Charles  Barrois  i  en  Blaakvarts  (Kvartsit),  der  regnes  til 
Grundfjeldet,  og  af  hvilken  der  forekommer  Rullesten  i  de 
kambriske  Lag,  have  funden  Levninger  af  Radiolarier; 
hvis  dette  er  rigtigt,  da  vilde  man  her  have  de  ældste 
forefundne  Organismer. 

Den  siluriske  Periode.  Lagene  fremtræder  tydeligt  i 
det  sydlige  Wales,  hvor  et  gammelt,  britisk  Folk,  Silureme, 
boede.  Forsteningerne  ligner  meget  dem  i  de  kambriske  Lag. 
Trilobiterne  naar  deres  højeste  Udvikling;  men  derefter  be- 
gynder deres  Forfald,  og  ved  Tidsalderens  Slutning  uddør 

de  fuldstændigt.  Af  Trilobiterne  kender  man  „flere  Tusind 
Arter,  af  hvilke  enhver  kun  har  eksisteret  en  Del  af  en 
Periode"  (Ussing).  Der  fandtes  talrige  Foraminiferer  (Hav- 
Slimdyr)  og  Radiolarier,  endvidere  nogle  KolonidjT,  Grap- 
toliter,  der  ikke  har  efterladt  sig  Slægtninge,  og  Koraller. 
Det  er  Bløddyrenes  Periode,  og  særlig  var  Ortoceratiterne 
den  herskende  Type.  Det  var  blæksprutteagtige  Dyr,  be- 
slægtede med  Nautilerne,  men  deres  Skal  var  i  Reglen  cy- 
lindrisk; man  har  funden  Eksemplarer,  der  var  10  Tom- 
mer i  Diameter  og  over  15  Fod  lange.  Det  var  Periodens 
største  Dyr.  I  de  yngre  siluriske  Lag  vedbliver  Svampene, 
der  ogsaa  i  de  forudgaaende  Perioder  var  til  Stede,  at 
være  almindelige.  Graptoliterne  tager  af.  Koraller  træder 
stærkere  frem,  Søliljerne  tiltager;  en  ny  Klasse  Pighudede, 
Blastoiderne,  viser  sig.  Der  findes  stadig  mange  Brakio- 
poder,  men  under  forandrede  Former.  Tangen  breder 
sig  stadig  i  Havene.  Nogle  Bruskfisk  forekommer,  primi- 
tive Hajer,  der  ikke  er  paaviste  i  de  tidligere  Lag;  men 
de  spillede  i  Havene  ikke  den  Rolle  som  Ortoceratiterne. 
Den  devoniske  Periode,  Lagene  er  synlige  i  Devon- 
shire,  et  Landskab  ved  det  nordlige  Cornwalles.  Der  findes 
store  Mængder  af  Koraller  og  Søliljer.  Graptoliterne  er 
allerede  uddøde.  Trilobiterne  findes  under  ny  Former, 
men  svækkede  i  Størrelse  og  Tal.  Af  de  blæksprutteagtige 
Dyr  er  nogle  dannede  i  Retning  af  Ammonitfamilien,  d.  v.  s. 
Skallens  Skillevægsrande  er  bugtede  og  krusede.  Fiskene 
er  i  Begyndelsen  dels  faa  og  smaa  af  en  ufiskeagtig 
Form,  saaledes  de  primitive  Hajer,  der  maaske  nærmest 
er  beslægtede  med  Lampretten.  Men  der  forekommer  ogsaa 
en  Del  virkelige  Fisk  af  forskellige  Former,  saaledes 
Panserfisk.  Fiskene,  der  i  denne  Periode  beherskede 
Havene,  havde  ikke  opnaaet  Nutidens  specialiserede  For- 
mer; de  stod  nærmest  paa  Overgangen  mellem  to  Dyre- 
klasser, nogle  havde  bestemte  Amfibieegenskaber.  Paa 
Landet  fandtes  Skove  bestaaende  af  høje  blomsterløse 
Planter:  Bregner,  Padderokker  og  Ulvefod,  endvidere  af 
primitive  Naaletrær.     Der  fandtes  tillige  Insekter,  som  til- 

hører  de  lavere  Ordner.  Fodtrin  i  Pensylvaniens  devo- 
niske  Lag  synes  at  vise,  at  Amfibier,  de  laveststaaende 
af  de  luftaandende  Hvirveldyr,  er  opstaaede. 

Stenkulperioden,  Søliljerne  er  stadig  de  herskende. 
Trilobiteme  lever  endnu  under  ny  Former,  men  gaar  saa 
til  Grunde.  Foraminifererne  kommer  tU  at  spille  en  bety- 
delig Rolle.  Typiske  Krebsdyr  af  den  langhalede  Slags 
forekommer  i  større  Antal  (Krabber  findes  allerede  i  de 
devoniske  Lag).  Endvidere  Hajer,  der  har  Egenskaber 
fælles  med  Lungefiskene.  De  støragtige  Fisk  tiltager  i 
Antal.  Ny  Uskeslægter  opstaar.  De  landaandende  Hvirvel- 
dyr, Amfibierne,  hører  til  Labyrinthodontemes  Orden 
(Padder).  Overgangen  fra  de  devoniske  Fisk  til  Kul- 
Jagenes  Labyrinthodonter  skildres  som  saa  gradvis,  at 
det  undertiden  skal  være  vanskeligt  at  afgøre,  om  man 
har  at  gøre  med  en  Fisk  eller  en  Padde.  De  blomster- 
løse Planter  har  i  denne  Periode  deres  Kulminationstid 
og  naar  en  kæmpemæssig  Størrelse,  særligt  gælder  dette 
om  padderokkeagtige  (12  Meter  høje)  og  ulvefodsagtige 
(30  Meter)  Planter.  Der  findes  blomsterbærende  Planter; 
de  staar  paa  Overgangen  mellem  mange  yngre  Typer, 
dog  findes  endnu  ikke  de  højeste  Blomsterplanter.  Ogsaa 
Insekterne  hører  vedblivende  til  de  lavere  Former;  der 
forekommer  allerede  nogle  i  de  siluriske  Lag,  og  de 
hører  tilligemed  Skorpionerne  til  de  ældste  kendte  Land- 
dyr. I  Stenkulslagene  er  særlig  de  Skindvingede  (øren- 
tvistagtige) og  de  Netvingede  (guldsmedagtige)  frem- 
herskende; men  de  frembyder  Træk,  der  ikke  tillader  at 
henføre  dem  til  nogen  af  Nutidens  Grupper. 

Permperioden,  Lagene  træder  frem  ved  Perm  i 
Mellem-Rusland;  de  indeholder  de  ældste  Firbensformer. 
Særlig  interessant  er  en  enkelt  Gruppe,  Theromorpha,  der 
frembyder  Tilnærmelser  til  Pattedyrenes  Bygning. 


Triasperioden,    Lagene  falder  i  tre  Afdelinger,  hvor- 
efter Navnet  er  dannet.     I  Tyskland  er  disse  Afdelinger 

eller  Etager  indbyrdes  meget  forskellige.  Nederst  ligger 
en  Etage  broget  eller  rødlig  Sandsten,  derefter  følger  en 
Etage  af  Muslingekalk  og  endelig  den  saakaldte  Keuper, 
der  synes  at  bestaa  af  Flod-  og  Havbugtdannelser.  Mus- 
lingekalken synes  at  mangle  i  England;  hvor  den  fore- 
kommer, indeholder  den  Salt  og  en  Mængde  Levninger 
af  Havdyr.  Søliljer  afløses  af  Søstjerner.  Periodens  vig- 
tigste Bløddyr  er  dels  de  tidligere  omtalte  Ammoniter  og 
dels  Belemniteme,  nære  Slægtninge  af  Nutidens  tiarmede 
Blæksprutter.  Deres  Kalkpigge  kendes  under  Navnet 
„Vættelys".  Bruskfiskene  vedbliver  at  være  de  herskende. 
Amfibier  med  Pattedyrs-Præg  kulminerer  i  Triaslagene; 
der  forekommer  tillige  virkelige  Pattedyr,  sandsynligvis 
beslægtede  med  Næbdyr  og  Pungdyr.  Padderokkerne  og 
delvis  Bregnerne  viger  Pladsen  for  Koglepalmer  og  Naale- 
træer. 

Juraperioden.  Navnet  er  hentet  fra  Jurabjærgene, 
hvor  Lagene  træder  frem.  Periodens  nederste  Afdeling 
benævnes  Lias.  De  siluriske  Nautiler  er  knyttede  til 
Juratidens  Ammoniter  ved  en  Række  Mellemformer,  hvor- 
iblandt Goniatiter  og  Ceratiter,  hos  hvilke  de  bugtede, 
savtakkede  Rande  bliver  mer  og  mer  indviklede.  Fiskene 
har  antaget  en  højere  Bygning;  Hajerne  har  naaet  deres 
nuværende  Form.  Rokken  optræder.  De  støragtige  Fisk 
er  stadig  de  herskende;  men  Halen,  der  tidligere  var 
skæv,  begynder  nu  at  antage  regelmæssig  Vifteform.  I 
Evropa  naar  Krybdyrene  deres  største  Betydning  i  denne 
Periode,  saavel  med  Hensyn  til  Antal  og  Variationsrigdom, 
som  til  Organisationsgrad.  Blandt  Krybdyrene  fra  Jor- 
dens Middelalder  kan  nævnes:  Hvaløgler  (Ichtyosaurer), 
i  Reglen  er  de  kun  6 — 8  Fod,  men  kan  blive  circa  40 
Fod  lange.  De  er  rigt  repræsenterede  i  de  ældste  Juralag 
(Liaslagene)  og  vedbliver  at  forekomme  til  ind  i  Kridt- 
tiden. De  minder  i  nogle  Henseender  om  vore  Delfiner, 
Hovedet  er  langstrakt.  Hals  mangler.  Tænderne  er  talrige 
og  ensdannet  kegleformede;  men  alle  fire  Lemmer  er 
godt  udviklede  og  tjenlige  til  Svømmeredskaber.    Antallet 

af  Hvirvler  i  Hvirvelsøjlen  varierer  fra  110  til  140.  De 
var  rimeligvis  Rovdyr.  Svaneøgler  (Plesiosaurer).  De 
har  et  yderst  lille  Hoved  og  en  meget  lang  Hals  (33 
Hals-Hvirvler);  kan  blive  circa  20  Fod.  I  Kridttiden  fore- 
kommer tillige  nogle  slangeagtige  Havøgler  (over  60  Fod), 
deres  Lemmer  er  korte,  aareagtige,  men  har  fem  fri 
Fingre.  Endelig  forekommer  i  Juralagene  de  første  krokodil- 
agtige  Former  (Teleosaurer,  25  Fod).  Flyveøglen(Pievodacty' 
lus)  findes  i  Juralagene  ved  Solenhofen  i  Baiern.  Hove- 
det er  fugleagtigt,  forsynet  med  Tænder;  Halen  uudviklet. 
Forlemmerne  har  kun  fire  Fingre;  Yderfingren  er  stærkt 
forlænget  og  støtter  ^n  Flyvehud,  som  hos  Flagermusen. 
En  anden  Flyveøgle  fra  samme  Egn  har  en  meget  lang 
Hale.  Kæmpeøgler  (Dinosaurer),  levede  paa  Landjorden. 
Til  dem  hørte  blandt  andre  Ailanterøglen,  der  synes  at 
have  naaet  en  Længde  af  over  120  Fod.  Tordenøgler 
(Brontosaurer);  Skelettet  maaler  50  Fod,  Hovedet  yderst 
lille.  Tandbygningen  tyder  paa,  at  den  levede  af  Plante- 
føde.  Tagøgler  (Stegosaurer) ,  der  har  Navn  efter  de 
store  Plader,  der  beklædte  Ryggen.  Baglemmerne  be- 
tydelig højere  end  Forlemmerne;  Hovedet  meget  lille  med 
næsten  ingen  Plads  til  Hjæme.  Trehorn  (Triceratops) 
har  Navn  efter  tre  store  Horn,  som  findes  paa  dens 
Hoved;  det  ene  er  midt  paa  Hovedet  og  dannet  af 
Næsebenene,  de  andre  sidder  over  øjnene  paa  hver  sin 
Side  af  Hovedet,  ligesom  hos  adskillige  Drøvtyggere.  Paa 
Mellemkæbebenet  er  anbragt  et  særligt  Ben,  der  tyder 
paa,  at  Dyret  har  været  forsynet  med  et  hornet  Næb 
ligesom  Fuglene,  men  bagtil  har  Munden  været  forsynet 
med  Tænder  som  hos  mange  Krybdyr;  dog  har  disse 
Tænder  en  dobbelt  Rod  ligesom  Pattedyrenes.  Dyrets 
Kindben  er  forlænget  bagud  og  bedækker  som  en  Kappe 
Halsen,  hvis  første  Hvirvler  synes  at  have  været  ubevæge- 
lige. Højde  circa  10  Fod.  Iguanodon,  Højde  circa  12 
Fod,  hvis  Benbygning  har  Egenskaber  fælles  med  Tids- 
alderens Fugle  og  med  Strudsene.  Nogle  af  disse  kæmpe- 
mæssige Dyr  var  planteædende,  andre  var  Rovdyr;  nogle 

gik  paa  alle  fire,  andre  gik  lejlighedsvis  eller  sædvanlig- 
vis paa  to,  oprejst  som  Fugle.  —  Af  Pattedyr  findes 
Næbdyr  og  Pungdyr,  men  de  er  lave  og  krybdyragtige, 
af  Størrelse  som  fra  en  Muldvarp  til  en  Kanin,  samt  nogle 
sparsomme  Rester  af  egentlige  Pattedyr.  Af  Fugle 
har  man  funden  Archæopteryx  (ved  Solenhofen),  den 
havde  Tænder,  Kløer  paa  Fingrene.  Halen  er  lang  og  Hale- 
hvirvlerne fri;  paa  disse  er  StyreQerene  anbragt  parallele, 
to  og  to  paa  hver  Hvirvel,  medens  hos  Nutidens  Fugle 
Halen  er  kort  og  Styrefjerene  anbragte  vifteformigt. 

Kridtperioden.  Ammoniter  og  Belemniter  uddør  med 
denne  Periode,  ligeledes  uddør  samtlige  Kæmpeøgler.  De 
ganoide  Fisk  bliver  sjældne,  Hajer  af  moderne  Type  hyp« 
pige,  men  de  egentlige  Benfisk  bliver  nu  de  herskende. 
De  flyvende  Krybdyr  opnaar  deres  betydeligste  Størrelse, 
ogsaa  Havkrybdyrene  er  større  end  i  Juraperioden,  men 
de  er  mindre  talrige.  Virkelige  Krokodiller  viser  sig. 
Flere  Slags  Fugle  er  fremkomne,  men  de  har  alle  Tænder 
og  yderst  ringe  Hjærne.  Pattedyrene  bliver  ogsaa  tal- 
rigere, men  spiller  endnu  ingen  væsentlig  Rolle.  Træ- 
sorter med  haardt  Ved  findes,  men  de  er  forskellige  fra 
de  nuværende. 


Terticerperioden.  Af  Krybdyrene  findes  kun  de 
nulevende  Former.  Benfiskene  er  overvejende;  de  øvrige 
er  næsten  uddøde.  Ogsaa  de  krybdyragtige  Fugle  er  ud- 
døde. De  højeste  Blomsterplanter  er  fremherskende,  og 
det  samme  er  Tilfældet  med  de  højeste  Insekttyper.  I 
Grønland  voksede  dengang  Magnolier.  Perioden  deles 
i  Eocentiden,  derefter  Oligocen-,  Miocen-  og  Pliocen tiden; 
hvert  af  disse  Afsnit  har  sine  egne  Pattedyr,  der  er  for- 
skellige fra  det  foregaaende  og  fra  det  efterfølgende  Af- 
snits. Arterne  specialiseres  mer  og  mer.  Allerede  i 
Eocenlagene  findes  Slanger  og  kæmpemæssige  egentlige 
Pattedyr.  1  de  følgende  Afsnit  begynder  Pungdyrene  at 
blive   sjældnere,    men   allerede  i  Pliocenlagene    begynder 

mange  store  Pattedyr  at  forsvinde.  Gennemsnitstempera- 
turen falder,  og  Kvartærtiden  indledes  med  en  Istid.  Det 
var  især  da  H.  Rink  (f.  i  Kbhvn.  1819)  udgav  sin  Bog 
„Grønland  geografisk  og  statistisk  beskrevet"  (1857)  og 
i  denne  behandlede  Isens  Masse,  Udbredelse  og  Bevægelse 
paa  Grønland,  at  man  fik  Forstaaelse  af  Istiden.  Kvartær- 
tidens  Aflejringer  deles  i  to  Afsnit:  Diluviallagene,  d.  e. 
Istidslagene,  og  Alluviallagene,  d.  e.  Nutidslagene.  I  Di- 
luvialtiden  levede  Mammutdyret,  det  tohornede  Næshorn, 
Hulebjørnen,  Uroksen,  Kæmpehjorten,  den  sabeltandede 
Tiger,  det  kæmpemæssige  Dovendyr  og  Panserdyret. 

Blandt  Tertiær- Pattedyrene  kan  nævnes:  Amphicyon, 
Hunde,  der  var  Saalegængere  som  Bjørnen,  men  iøvrigt 
mer  Hunde  end  Bjørne,  medens  Hyænorctos  var  mer 
Bjørne  end  Hunde.  Cynodon  og  Cynodictis,  der  forbinder 
Hundens  Egenskaber  med  Desmerkattens.  Af  tre  Arter 
Ictitherier,  som  Gaudry  fandt  ved  Pikermi,  var  den  ene 
Art  mer  Desmerkat  end  Hyæne,  den  anden  Art  halvt 
Hyæne,  halvt  Desmerkat,  den  tredje  mer  Hyæne  end 
Desmerkat.  En  Drøvtygger,  Hyænoschus  fjærnede  sig 
kun  lidt  fra  de  Tykhudede.  Det  mægtige  Rovdyr,  Ma- 
chairodus.  Sabelkat,  der  har  sit  Navn  efter  Overkæbens 
mægtige  Hjørnetænder,  var  maaske  i  Stand  til  at  optage 
Kampen  med  Tidens  mægtigste  Dyr:  Dinotheriet,  et 
elefantagtigt  Dyr  fra  Pliocen-  og  Miocentiden.  Det  besad 
mægtige  Stødtænder  i  Underkæben;  de  var  kegleformede 
og  nedadrettede.  Kindtænderne  minder  om  Tapirernes. 
Gaudry  har  beregnet  dets  Højde  til  47«  Meter.  Blandt 
Dinotheriets  nærbeslægtede  var  Mastodonten;  nogle  af 
dens  Arter  har  fire  mægtige  Stødtænder,  to  i  Overkæben 
og  to  i  Underkæben,  i  andre  Henseender  minder  dens 
Tandforhold  om  Hovdyrenes  (Miocentiden).  Endvidere 
Mammuten,  hvis  Kadaver  endnu  kan  findes  indefrossent 
i  Siberien.  Den  levede  i  Begyndelsen  af  Kvartærtiden; 
dens  Stødtænder,  der  havde  Tilbøjelighed  til  at  krumme 
sig,  kunde  have  en  Længde  af  3  Meter.  Dens  Knokler 
og  Tænder  er  enkeltvis  fundne  i  Danmark.    Endnu  ældre  var 

Dionocererne,  mægtige  Hovdyr  (Eocentiden),  hvis  Hoved- 
skal var  forsynet  med  tre  Par  Horn.  De  var  byggede 
som  Elefanten,  kunde  have  en  Højde  af  2  Meter  og  en 
Længde  af  4  Meter.  Deres  Hjærne  var  overordentlig  lille. 
Den  ovenfornævnte  Sabelkat  levede  endnu  i  Kvartær- 
tiden  samtidig  med  Hulebjørnen  og  Hulehyænen.  End- 
videre Kæmpedovendyret,  hvis  Skelet  er  2  Meter  højt,  4 
Meter  langt.  I  Australien  fandtes  et  planteædende  Pung- 
dyr, hvis  Hovedskal  er  1  Meter  lang. 


En  stærkere  og  stærkere  fremtrædende  Specialisering 
i  mange  Organismers  Bygning  ses  altsaa  at  have  fundet 
Sted  i  Løbet  af  Jordlagenes  almindelige  Historie,  og  uagtet 
vort  Kendskab  til  denne  er  yderst  brudstykkeagtigt,  har 
allerede  nu  adskillige  Enkeltundersøgelser  ført  til  samme 
Resultat.  I  den  tidlige  Tertiærtid  fandtes  ligetaaede  og 
uligetaaede  Klovdyr;  disse  to  Typer  deler  sig  derpaa  i  lige- 
taaede med  fire  Tæer  (Svin,  Flodhest)  og  ligetaaede  med 
kun  to  udviklede  Tæer  (Drøvtyggere);  uligetaaede  med 
fem  Tæer,  Elefant,  uligetaaede  med  tre  Tæer  (Næshorn, 
Tapir),  uligetaaede  med  en  Taa  (Hest).  Af  hestagtige 
Dyr  finder  vi  i  de  ældre  Eocenlag  et  Dyr  paa  Stør- 
relse som  en  Ræv  med  fire  fuldkomne  Tæer  og  en 
femte  ufuldkommen  (Eohippus);  i  de  yngre  Eocenlag 
et  Dyr  med  tre  Bagtæer  og  fire  Fortæer  (Orohippus),  den 
femte  ufuldkomne  Fortaa  er  tabt;  Dyret  havde  samme 
Højde  som  Eohippus.  I  Miocenlagene  findes  Dyr  med 
tre  Tæer  paa  Bagbenene  (Mesohippus  og  Miohippus).  Sidst- 
nævnte findes  i  de  mellemste  og  yngre  Miocenlag,  den 
ufuldkomne  Taa  er  hos  den  endnu  mindre  end  hos  Meso- 
hippus, der  levede  i  den  ældre  Miocentid;  Størrelse  som 
et  Faar.  I  de  ældre  Pliocenlag  findes  Protohippus  med 
tre  Tæer  paa  alle  Fødder,  men  Mellemtaaen  er  betydelig 
længere  end  Sidetæerne;  Størrelse  som  et  Æsel.  Endelig 
optræder  i  de  yngre  Pliocenlag  Pliohippus  og  Hest,  hvor 
Mellemtaaen   er    stærkt   udviklet    og   Sidetæerne    ganske 

ubetydelige.  Mange  af  de  uddøde  hestagtige  Dyregrupper 
er  repræsenterede  ved  flere  Arter.  Af  Slægten  Hipparion, 
der  levede  sammen  med  Miohippus  i  den  ældre  Miocentid 
og  i  Pliocentiden,  kendes  saaledes  tyve  Arter,  af  Pliohippus 
kendes  fire  Arter.  Alle  Arter,  der  levede  før  den  yngre 
Miocentid,  har  Kindtænder  med  flere  Rødder;  de  senere 
har  prismatiske  Kindtænder;  af  en  Overgangsform  (Mery- 
chippus)  har  man  funden  Tænderne,  men  intet  andet. 

Springet  mellem  vore  Krokodiller  og  vore  Firben 
synes  meget  stort;  ikke  destomindre  er  det  lykkedes 
Huxley  at  paavise  Forbindelsen  mellem  dem.  De  tre 
nulevende  Krokodilformer:  Krokodil,  Alligator  og  Gavialis 
fandtes  allerede  i  Eocentiden,  i  Kridtlagene  findes  en 
nærbeslægtet  Art,  Holops.  Fra  Kridttiden  og  ned  til 
Liaslagene  fandtes  en  anden  Gruppe  Slægter,  som  i  deres 
anatomiske  Bygning  staar  mellem  Nutidens  Krokodiller 
og  de  ældste,  der  overhovedet  er  fundne.  Disse  fore- 
kommer i  de  under  Liaslagene  liggende  Triaslag;  de  har 
Egenskaber,  der  minder  om  visse  Firben,  især  om  det 
nyzeelandske:  Hatteria,  og  de  ligner  paa  adskillige  Punkter 
Dinosaurerne.  —  Ogsaa  Næshorns-  og  Hjortgrupperne  yder 
Bidrag  til  at  udfylde  Hullerne  mellem  nulevende  Former 
og  de  nærmest  beslægtede.  „Takkernes  Udvikling  i  de 
geologiske  Perioder  er  de  samme  som  hos  Individerne  af 
de  levende  Hjortarter". 

Marsh  fremhæver  (i  Følge  Wallace),  at  Tilstede- 
værelsen af  Fremskridt  indenfor  Amerikas  Pattedyrverden 
fra  Begyndelsen  af  Tertiærtiden  og  til  Nutiden  godtgøres 
ved  Hjærnens  Tiltagen.  De  ældste  kendte  Pattedyr  havde 
alle  en  meget  lille  Hjærne;  hos  adskillige  af  dem  er 
Hjæmen  relativt  mindre  end  Krybdyrenes.  Derpaa  be- 
gynder en  almindelig  Vækst  af  den  store  Hjærne;  den 
udrustes  efterhaanden  med  talrigere  Vindinger  og  skrider 
derved  frem  saavel  i  Kvalitet  som  i  Kvantitet. 

Gaudry,  hvis  Stilling  til  Darwin  og  til  Afstamnings- 
læren  ovenfor  er  berørt,  skriver:  I  den  tertiære  Periode, 
hvor  Pattedyrene   er  herskende,    deler  disse   sig  i  Næb- 


Digitized  by  VjOOQ IC 


209 

dyr  og  Pungdyr,  hvilke  er  de  ældste,  og  Placentadyr, 
d.  e.  Dyr  med  udviklet  Moderkage.  I  Evropa  forsvinder 
Pungdyrene  fra  Periodens  Midte.  Naar  de  betragtes  som 
lavere  organiserede  end  Placentadyrene,  er  det  fordi 
Fostret  fødes  ufuldbaarent,  saa  det  er  nødvendigt  for 
Moderen  efter  Fødslen  at  opbevare  det  i  en  Pung  under 
Bugen.  Spørgsmaalet  om,  hvorvidt  de  Dyr,  der  har  ud- 
viklet Moderkage,  er  omdannede  Pungdyr,  rejser  sig  na- 
turligt, naar  vi  ser,  at  mange  forstenede  Rovdyr  har  Pla- 
centaegenskaber, men  Kindtænder  som  Pungdyr,  naar  vi 
ser,  at  Proviveraen,  der  minder  om  Desmerkatten,  knytter  sig 
til  Pungdyrene  gennem  sin  Hjæme  og  sine  Tandforhold, 
naar  man  ser,  at  Arctocyon  havde  en  Pungdyrhjæme, 
men  ved  andre  Enkeltheder  nærmer  sig  Placentadyrene. 
„Disse  Dyr  synes  mig  ganske  gaadefulde,  med  mindre 
man  i  dem  kan  se  Pungdyr,  der  er  blevne  placentære, 
og  som  har  bevaret  en  Del  af  deres  gamle  Egenskaber. 
I  Sandhed,  for  at  kunne  forstaa,  at  et  Pungdyr  omdanner 
sig  til  et  Placentadyr,  er  det  tilstrækkeligt  at  formode,  at 
Fostrets  Aandesæk,  i  Stedet  for  at  hæmmes  i  sin  Udvik- 
ling, gradvis  tiltager.  Jeg  forstaar  ikke  Pungdyret  isoleret 
betragtet,  jeg  forstaar  det  som  repræsenterende  Overgangen 
til  Placentadyrel;  et  Aandesæks-Rudiment  synes  mig  at 
være  i  Uoverensstemmelse  med  Naturens  sædvanlige  Har- 
moni, hvis  det  ikke  er  bestemt  til  en  smuk  Dag  at  gøre 
Nytte,  naar  Pungdyret  er  blevet  Placentadyr."  Man  vil 
indrømme,  at  i  højere  Grad  kan  en  Tilhænger  af  Ska- 
belsesplanen  ikke  nærme  sig  Afstamningslæren,  men 
Gaudry  hører  da  ogsaa  til  dem,  der  med  lidenskabelig 
Beundring  læste  „Arternes  Oprindelse"  og  „i  denne  Bog 
fandt  en  Mængde  Iagttagelser  og  Tanker,  som  stemmer 
med  det,  han  havde  læst  af  Fortidens  Jordlag." 

Efter  det  anførte  Citat  fortsætter  Gaudry  paa  følgende 
Maade:  De  Tykhudede  hører  til  de  Placentadyr,  der  har 
spillet  den  største  Rolle  i  Tertiærtiden.  De  er  i  vor  Tid 
lidet  udbredte,  og  de  staar  hverandre  Qærnt,  „men  gaar 
vi  ned  i  de  geologiske  Perioder,   da  ser  vi  Hullerne  ud- 

fyldes;  Arterne  viser  sig  saa  nærbeslægtede,  at  man 
vanskeligt  kan  undgaa  den  Tanke,  at  deres  Lighed  beviser 
deres  Afstamning,"  Forfatteren  omtaler  nærmere  disse 
Afstamningsligheder  mellem  de  Tykhudede  og  tilføjer  der- 
paa:  Men  der  er  mer  endnu;  vi  ser  ikke  blot  Tegn  paa 
Overgang  fra  Tykhudet  til  Tykhudet,  vi  ser  dem  mellem 
de  Tykhudede  og  Drøvtyggerne.  Ved  første  Blik  er  der 
noget  underligt  i,  at  yndefulde  og  lette  Dyr  som  Hjort 
og  Antilope  kan  være  beslægtede  med  de  Tykhudede,  men 
Palæontologerne  har  allerede  opdaget  et  saa  stort  Antal 
Forsteninger,  at  de  begynder  at  kunne  indskyde  Over- 
gangsled  mellem  de  yderligstaaende  Former.  Om  Halv- 
aberne fremhæver  han,  at  ogsaa  de  genfinder  deres  For- 
fædre blandt  de  uddøde  Dyr.  De  har  saaledes  en  for- 
stenet Slægtning,  „hvis  Forhold  til  de  Tykhudede  er  saa 
slaaende,  at  Cuvier  og  Paul  Gervais,  der  havde  under- 
søgt nogle  isolerede  Stykker,  har  henført  dem  til  disse.* 
Andre  Forfattere  (Milne  Edwards  og  Grandidier)  har 
paavist  Slægtskab  mellem  de  to  Grupper,  andre  igen 
(Filhol,  Javal)  har  opdaget  Kæbeben  af  smaa  Tykhudede 
med  Tendenser  henimod  Abernes  Tandforhold.  Gervais 
har  fremdraget  Abe-Svinet  og  beskrevet  en  tertiær  Abe- 
kæbe fra  Toscana,  hvis  Tænder  Gaudry  opfatter  som  ud- 
visende Egenskaber  lig  de  Tykhudedes.  Endnu  engang 
fremhæver  Gaudry  Udviklingslærens  Betydning:  »Hvis 
Udviklingslæren  er  sand,  da  bliver  Bestemmelsen  af  de 
forsteningsførende  Lags  Alder  et  Forstandsarbejde  og  ikke 
et  Hukommelsesarbejde.  Fra  det  øjeblik,  da  det  antages, 
at  Pattedyrene  har  havt  en  fremadskridende  Udvikling, 
kan  det  undertiden  være  tilstrækkeligt  for  at  bestemme 
et  Lags  Alder  at  betragte  Udviklingsgraden  hos  de  Dyr, 
hvis  Levninger  findes  i  Laget."  Ad  den  her  antydede 
Vej  er  man  i  Virkeligheden  naaet  et  Stykke  frem;  saa- 
ledes nævner  Ussing  Trilobiteme  som  vigtige  Lede- 
forsteninger, idet  man  kender  flere  Tusind  Arter  og  hver 
af  dem  kun  har  eksisteret  i  en  Del  af  en  Periode. 

Gaudry  fremsætter  den  almindelige  Lov,  at  en  Types 


Digitized  by  VjOOQ IC 


211 

Levetid  staar  i  omvendt  Forhold  til  dens  Fuldkommenhed. 
Hvor  der  findes  højere  Funktioner,  findes  en  mere  sam- 
mensat Organisme  og  altsaa  større  Mulighed  for  Va- 
riering.  Gaar  man  derfor  fra  et  Lag  til  et  andet,  da 
finder  man  større  Forandringer  hos  Pattedyrene  end  hos 
de  lavere  Dyr,  Dog  kan  det  være  vanskeligt  fra  en 
isoleret  Art  at  bestemme  Lejets  Alder;  Hensyn  maa  bl.  a. 
ogsaa  tages  til  de  lokale  Forhold.  Darwin  har  saaledes 
vist,  at  det  dybe  Hav  omkring  Australien  er  medvirkende 
Betingelse  til,  at  dér  endnu  forekommer  Pungdyr,  medens 
de  er  uddøde  i  Evropa. 

Som  et  Eksempel,  der  synes  at  godtgøre  den  snævre 
Forbindelse  mellem  stigende  Specialisering  og  Afstam- 
ning, kan  henvises  til  Fiskehalens  Udviklingshistorie. 
Hos  de  almindelige  Benfisk  er  Halen  ligefinnet;  hos  Hajen 
og  nogle  andre  er  den  uligefinnet.  Hos  hine  stopper 
Rygsøjlen  af  med  nogle  korte  Led,  fra  hvilke  Hale- 
finnens Straaler  udsendes;  hos  disse  fortsættes  den  helt 
ud  i  Halens  Spids,  idet  den  efterhaanden  bliver  slankere 
og  for  hvert  Led  afgiver  Straaler  opad  og  nedad,  men 
saaledes,  at  de,  der  gaar  nedad  er  de  længste.  Hale- 
finnen er  altsaa  her  hvirvlet,  men  hist  uhvirvlet.  Hos  de 
laveste  og  mindst  specialiserede  Fiskeformer  forekommer 
imidlertid  en  tredje  Type,  hvis  Halefinne  er  hvirvlet,  men 
symmetrisk.  Undersøges  nu  Benfiskenes  Fostre,  da  viser 
det  sig  (Agassiz),  at  Fostrets  Hale  først  har  denne  sidste 
Form,  derpaa  bliver  den  uligefinnet  og  endelig  ligefinnet. 
Da  disse  Forandringer  enten  finder  Sted  i  Ægget  eller 
i  en  meget  tidlig  Fostertilstand,  kan  de  kun  forklares  ved, 
at  Fostrene  gengiver  den  Trinfølge  i  Udviklingen,  som 
de  forsteningsførende  Lag  viser  os.  „Familiehistorien  er 
gentaget  i  Individets  Historie."  Tilsvarende  Forandringer 
er  foregaaet  med  Fuglehalen.  Archæopteryx  (S.  205)  havde 
en  lang  krybdyragtig  Hale  med  2 1  Led ;  hos  de  alminde- 
lige Nutidsfugle  er  Halen  affladet,  og  Styrefjerene  udgaar 
vifteformigt  fra  den.  Kridttidens  Fugle  har  Haler,  der 
staar   mellem   disse  to  Typer.     En  Undersøgelse  af  vore 

Fugles  Fostre  gengiver  samme  Udviklingsrække;  Fugle- 
fostrets  Hale  er  i  Begyndelsen  næsten  halv  saa  lang  som 
Rygraden,  derpaa  stanser  dens  Vækst,  medens  Legemet 
fortsætter  sin  og  sluttelig  faar  den  sin  affladede  Form. 

Gaudry  gør  opmærksom  paa,  at  medens  mange  af 
Oldtidens  Dyr  er  beskyttede  af  Skaller  i  den  Grad,  at 
Stenmassen  ofte  er  større  end  den  levende  Masse,  saa 
kommer  de  egentlige  Angrebsvaaben  først  sent  frem,  og 
han  mener,  at  dette  Forhold  har  bidraget  til  Forøgelsen 
af  Dyrenes  Mængde.  De  nøgne  Blæksprutter  kommer 
først  frem  i  Liastiden,  men  de  har  da  et  nyt  Beskyttelses- 
middel i  en  Lomme  med  Blæk.  Skaldyrene  har  deres 
Glanstid  i  Jordens  Oldtid.  Adskillige  af  de  første  Fisk 
har  paa  Ryg  og  Bug  været  beskyttede  af  Plader,  nogle 
har  havt  et  uigennemtrængeligt  Kyrads.  I  Oldtidens  Af- 
lejringer finder  man  Krybdyr,  hvis  Hud  var  dækket  med 
haarde  Skæl;  deres  Efterfølgere  i  Jordens  Middelalder  har 
mistet  dem.  Kødædende  Snegle  fandtes  ikke  i  Oldtiden; 
først  i  Tertiærlagene  finder  vi  Rovdyr  blandt  dem.  De 
blæksprutteagtige  Dyr  havde  ikke  oprindelig  Armene  for- 
synede med  Sugeskiver.  Ogsaa  de  graadigste  Rovdyr  er 
n}'ere  Dannelser.  De  største  Rovdyr  har  efter  Tænderne 
at  dømme  oprindelig  været  aadselædende,  og  de  største 
Katte  optræder  først  saa  sent  som  i  Miocentiden.  Dy- 
renes indbyrdes  Krig  har  da  næppe  været  saa  voldsom, 
som  den  senere  er  bleven.  At  Talrigheden  er  stegen,  er 
i  Følge  nævnte  Forfatter  utvivlsomt.  Man  har  ganske 
vist  ikke  faa  Forsteninger  fra  de  cambriske  Lag,  men 
deres  Talrighed  staar  dog  paa  ingen  Maade  i  Forhold 
til  Lagenes  Tykkelse.  I  de  følgende  Lag  forøges  For- 
steningernes Mængde.  Den  forøgede  Talrighed  ledsages 
tillige  af  stigende  Uensartethed  og  stigende  Vækst ;  denne 
sidste  dog  i  den  Forstand,  at  den  enkelte  Dyretype  naar 
sin  største  Højde  i  en  bestemt  Periode  for  derefter  at 
aftage  eller  helt  forsvinde.  I  den  cambriske  Periode  var 
det  største  Dyr  ikke  en  halv  Meter.     Fra  den  siluriske 

Tid  har  man  hvirvelløse  Dyr,  hvis  Skaller  har  en  Højde 
af  V4  Meter,  Trilobiter  paa  Vio  Meter  (26  Tommer).  Et 
enkelt  Dyr  (Slimonia)  naar  undtagelsesvis  IV5  Meter. 
Fra  den  devoniske  Tid  har  man  Levninger  af  Insekter 
med  et  Vingefang  paa  V5  Meter  (circa  8  Tommer)  og  af 
andre,  der  med  sammenfoldede  Vinger  maalte  ^/jo  Meter. 
I  Kullagene  har  man  funden  Fisk  paa  5  Meter. 

Medens  i  Jordens  Oldtid  Dyreverdenen  kun  var  lidet 
fremtrædende  i  Forhold  til  Planteverdenen,  saa  forandrer 
dette  sig  i  dens  Middelalder.  1  Triastiden  findes  de  uhyre 
Labyrinthodonter,  og  i  Juratiden  levede  de  største  D3rr, 
som  vor  Jord  nogensinde  har  rummet,  de  mægtige  øgler. 
Fra  Kridttidens  Have  har  man  Dyr  paa  15  Meter  og  paa 
Landjorden  færdedes  blandt  andre  Iguanodon  (14  Meter). 
Der  fandtes  tillige  flyvende  Krybdyr  med  et  Vingefang 
paa  6  Meter.  I  Tertiærtiden  bliver  Fuglenes  og  Patte- 
dyrenes Vækst  hurtigere;  endnu  i  Begyndelsen  af  dette 
Tidsrum  er  de  kun  smaa.  I  Miocentiden  naar  Pattedyrene 
deres  største  Højde,  Dinotheriet  naaede  en  Højde  af  5 
Meter  og  en  Længde  af  6V2  Meter,  Snablen  fraregnet. 
1  Pliocentiden  naar  en  Elefant  en  Højde  af  4V5  Meter 
og  en  Længde  af  6V5  Meter  med  Stødtænderne,  5V2  Meter 
uden  disse.  I  Kvartærtiden  blev  Mammuthdyret  SVg  Meter 
høj.  I  Nutiden  er  Hvalerne  de  største  Dyr;  Brehm  om- 
taler en  Blaahval  paa  34  Meter.  Paa  Landjorden  er  Stør- 
relsen i  Tilbagegang,  derimod  lever  i  vor  Tid  mange 
Bløddyr,  der  er  større  end  de  beslægtede  Former  i  andre 
Jordperioder.  Grundene  til,  at  Krybdyr  og  Landpattedyr 
er  bleven  mindre,  er  naturligvis  mange,  men  som  én  af 
dem  peger  Gaudry  paa,  at  da  de  hurtigere  og  intelligen- 
tere Pattedyr  kom  frem  og  begyndte  at  genere  de  mæg- 
tige øgler,  var  det  ude  med  disses  Glanstid,  og  da  Men- 
nesket kom  frem,  blev  de  mægtige  Pattedyr  trængt  til- 
bage —  altsaa  Kampen  for  Tilværelsen. 

Men  selv  om  Dyrenes  Vækstforøgelse  er  stanset,  saa  er 
Organernes  Bygning  i  det  hele  og  store  vedblevet  at 
skride  frem.     Først  og  fremmest  gælder  Fremskridtet  Be- 

vægeligheden.  Denne  var  i  den  ældste  Tid  overordentlig 
ringe;  selv  de  ældste  Fisk  var  langt  ubevægeligere  end 
vore.  Ligeledes  har  samtlige  Sanseorganer  naaet  en  finere 
Udvikling,  end  de  tidligere  besad.  Det  samme  gælder 
Hjærnen  og  Bevidsthedslivet.  Gaudry  henviser  til  Køns- 
følelsens  stigende  Vækst.  Denne  Følelse  kan  kun  have 
været  yderst  ringe  hos  Oldtidens  Dyr,  hvoraf  mange  slet 
ikke  stod  i  Kønsforhold  til  hinanden.  Efter  de  hovedløse 
Dyrs  Tidsrum  kommer  Fiskenes.  Hos  nogle  af  dem  er 
der  Kønsforbindelse;  men  de  fleste  parrer  sig  ikke;  naar 
Hunnen  har  kastet  Æggene,  udgyder  Hannen  sin  Mælk 
over  dem.  Derefter  kommer  Krybdyrenes  Tidsrum. 
Nogle  af  disse  Dyr  har  Kønsforbindelse;  man  har  saa- 
ledes  funden  Forsteninger  af  Hvaløgler  med  en  Unge  i 
Bugen;  de  har  altsaa  været  levendefødende.  Men  saa- 
fremt  Fortidens  Krybdyr  har  havt  »koldt  Blod"  ligesom 
Nutidens,  saa  maa  deres  Kønsfølelse  have  været  mindre 
hæftig  end  Fuglenes  og  Pattedyrenes.  I  snæver  For- 
bindelse med  Kønsfølelsen  staar  Moderfølelsen.  Blandt 
de  hvirvelløse  Dyr  drager  nogle  Omsorg  for  deres  Æg, 
og  nogle  Fisk  drager  Omsorg  for  Afkommet.  Ogsaa 
nogle  af  Nutidens  Krybdyr  drager  Omsorg  for  Æggene, 
hvorimod  de  lader  Ungerne  skøtte  sig  selv.  Efter  Gau- 
drys  Mening  kan  Moderkærligheden  først  være  opstaaet  i 
Tertiærtiden,  da  Fugle  og  Pattedyr  trænger  sig  frem.  Ja, 
han  gaar  endnu  videre  og  viser,  at  Følelser  som  Ven- 
skab og  Hengivenhed  først  kan  tænkes  fremkomne  i 
Tertiærtiden,  eftersom  Krybdyrene  hverken  slutter  Ven- 
skab med  Dyr  af  deres  egen  Klasse  eller  med  andre 
Dyr.  Dette  sidste  maa  dog  staa  for  hans  Regning. 
Spørger  man  imidlertid  om  Forklaringen  paa  de  anførte 
Kendsgærninger,  da  gives  der  i  Øjeblikket  to,  mellem 
hvilke  man  kan  vælge:  1)  Læren  om  en  Skabelsesplan, 
2)  Læren  om  Afstamning.  Om  den  første  skal  vi  ikke 
udtale  os ;  ti  gives  der  en  Skabelsesplan,  da  synes  den  at 
være  af  en  højst  skematisk  Natur. 

Som  Grund  til  at  forkaste  Afstamningslæren  ser 
man  ikke  sjældent  anført,  at  en  fuldstændig  Række 
Mellemformer,  der  umærkeligt  fører  over  til  hinanden, 
ikke  paa  noget  Punkt  foreligger.  Det  er  ganske  vist  en 
daarlig  Grund  til  at  forkaste  en  Lære,  at  den  paa  et 
eller  flere  Punkter  frembyder  Vanskeligheder.  Koper- 
nikus'  Teori  frembød  adskillige  Vanskeligheder  for  hin 
Tids  Viden,  ikke  destomindre  gjorde  man  Ret  i  at  fast- 
holde den  i  Kraft  af  dens  positive  gode  Sider.  Ogsaa 
den  herskende  Lysteori  er  bleven  fastholdt  paa  Grund  af 
dens  positive  Fordele,  selv  om  den  paa  et  enkelt  Punkt  kan 
medføre  Vanskeligheder.  Man  overser  let,  at  de  store  viden- 
skabelige Gennembrud  foregaar  ved  Dannelsen  af  Hypo- 
tesesystemer, og  er  tilbøjelig  til  ud  af  denne  Helhed  at 
pille  en  Enkelthed  for  dernæst  at  forveksle  denne  Enkelt- 
hed med  Helheden.  Ved  at  opstille  Fordringen  om  en 
kontinuerlig  Række  Mellemformer  gør  man  sig  hyppigt 
skyldig  i  mange  Fejltagelser.  Afstamningslæren  forud- 
sætter ikke  Mellemformer  mellem  nu  eksisterende  Grupper, 
men  den  forudsætter  Overgangsformer  mellem  disse  og 
Stamformerne.  Denne  Forudsætning  er  i  rigt  Maal  blevet 
bekræftet;  man  har  i  nogle  Tilfælde  funden  vel  forbundne 
Rækker  af  Varieteter,  i  andre  Tilfælde  vel  forbundne  Ræk- 
ker af  Arter  og  Slægter.  Stamformen  er  Overgangsform ; 
den  er  kun  i  meget  begrænset  Betydning  af  Ordet  Mel- 
lemled, og  den  behøver  aldeles  ikke  at  være  Mellemform. 
Den  behøver  ikke  at  staa  nøjagtig  mellem  de  yngre  For- 
mer, og  den  vil  i  adskillige  Henseender  være  afvigende 
fra  sine  ændrede  Efterkommere.  Man  kan  ikke,  siger 
Darwin,  antage,  at  der  nogensinde  har  eksisteret  en 
Varietet,  der  staar  midt  imellem  Hugstjerten  og  Kropduen, 
og  man  kan  heller  ikke  antage,  at  der  har  eksisteret  en 
Mellemform  mellem  Hesten  og  Tapiren;  men  der  har 
eksisteret  en  Stamform,  der  paa  mange  Punkter  maaske 
har  afveget  mer  fra  nogen  af  dem,  end  de  indbyrdes  af- 
viger. Kun  hvis  Hesten  nedstammer  fra  Tapiren,  vil  der 
være  direkte  Mellemformer  mellem  dem. 

Vort  Kendskab  til  samtlige  Organismer,  der  nogen- 
sinde har  levet,  er  utroligt  ringe,  dels  fordi  kun  et  sær- 
deles ubetydeligt  Antal  af  dem  er  opbevarede  som  For- 
steninger, dels  fordi  kun  ubetydelig  smaa  Pletter  af  Jord- 
bunden og  Havbunden  er  blevne  underkastede  palæonto- 
logisk Undersøgelse.  For  at  Forsteninger  kan  dannes 
og  bevares,  maa  Organismen  være  henført  til  en  Jord- 
bund, der  hverken  er  for  haard  til  at  modtage  Indtryk 
eller  for  blød  til  at  bevare  det.  Den  maa  være  beskyttet 
mod  Forraadnelse,  Forvitring,  Udvaskning;  Laget  maa 
ikke  være  sænket  saa  dybt,  at  den  indre  Jordvarme  kan 
have  skadelig  Indflydelse,  og  Organismen  maa  heller 
ikke  ligge  saa  aabent,  at  den  forstyrres  eller  ødelægges 
af  det  Liv,  der  færdes  omkring  den.  En  Nedsænkning 
paa  blød  Grund  under  stillestaaende  Vand,  hvor  Slammet 
har  indkapslet  den,  har  maaske  været  en  af  de  bedste 
Opbevaringsbetingelser.  Da  kun  relativt  faa  Organismer 
gaar  til  Grunde  saaledes,  at  Lejet  ikke  senere  forstyrres, 
hverken  af  andre  Organismer  eller  af  fysiske  Kræfter,  vil 
Forventningen  om  at  genfinde  samtlige  Former,  der  har 
levet,  og  endnu  mere  Forventningen  om  at  genfinde  samt- 
lige lidet  afvigende  Individer,  være  ganske  urimelig.  Det 
vi  kan  vente  er  blot,  at  hvert  nyt  Fund  gør  de  til- 
stedeværende Huller  mindre,  og  at  vi  i  enkelte  Tilfælde 
kan  fremlægge  en  Række  Former,  ved  hvilke  de  speciali- 
serede yngre  Former  gaar  over  i  de  mere  almindeligt 
byggede  ældre  Former. 

Antallet  af  fundne  Forsteninger  er  tilsyneladende 
meget  betydeligt,  men  i  Forhold  til  det  Antal  Individer, 
der  har  levet,  er  det  meget  forsvindende.  Selv  om  man 
i  øjeblikket  besidder  50,000  Arter  Forsteninger  fra  samtlige 
Jordperioder,  er  dette  Tal  dog  uendelig  lille.  Som  om- 
talt (S.  149)  regner  man,  at  der  nu  lever  henad  3  Mil- 
lioner Dyre-  og  Plantearter,  adskillige  af  disse  Arter  be- 
staar  af  et  uhyre  Antal  Millioner  indbyrdes  variende  Indi- 
vider. Menneskenes  Antal  sættes  til  1600  Millioner. 
Alene  i  Danmark  findes  SVs  Million  Heste,  Hornkvæg  og 

Svin.  Efter  Amund  Hellands  Oplj^ninger  bliver  der  i 
Lofoten  aarligt  fisket  mellem  22  og  46  Millioner  Stykker 
Stortorsk,  og  dette  er  endda  kun  en  Brøkdel  af  den 
Mængde,  der  aarligt  søger  ind  under  Kysten.  Han  vurderer 
det  aarlige  Antal  Stortorsk  i  Havet  omkring  Lofoten  til  at 
være  Milliarder.  Livingstone  omtaler  mægtige  Antilope- 
flokke i  Afrika;  en  enkelt  talte  40,000  Individer.  I  Aarene 
1870 — 75  dræbtes  i  Nord-Amerika  27«  Million  Bisonokser. 
Brehm  fortæller,  at  i  Kanton  Saveme  dræbtes  i  14  Dage 
IV2  Million  Markmus.  I  København  indsamledes  i  kort 
Tid  100,000  Rotter.  De  højere  Dyrs  Individantal  er  dog 
intet  mod  de  lavere  Dyrs.  Den  franske  Statistik  viser, 
at  alene  ved  dette  Lands  Kyster  fanges  aarlig  circa  1 
Milliard  500  Millioner  østers,  henved  70  Millioner  Liter 
Muslinger  og  25  Millioner  Liter  andre  Bløddyr,  over  2 
Millioner  Hummer,  16  Milliarder  Rejer,  over  1  Million 
Sardiner  og  400  Millioner  Sild.  Erindres  det  nu,  at 
Tallet  af  de  uddøde  Dyrearter  er  overvældende  stort,  at 
man  alene  af  uddøde  Bløddyrarter  kender  langt  fler  end 
af  nulevende,  saa  vil  man  forstaa,  hvor  urimeligt  det  vilde 
være  at  nære  Forventning  om  i  de  fundne  Forsteninger  at 
træffe  repræsenterede  alle  Variationer  af  en  Art  i  en  saa 
fint  nuanceret  Skikkelse,  at  man  kunde  ordne  dem  i  en 
Række,  hvor  de  enkelte  Led  umærkeligt  førte  over  til  hin- 
anden. Forholdet  mellem  Tallet  paa  de  Organismer,  der 
er  blevne  forstenede  og  de,  der  ikke  er  bleven  forstenede, 
vilde  være  tilstrækkeligt  til  at  kvæle  enhver  saadan  For- 
ventning, selv  om  Variationstilbøjeligheden  hos  Organis- 
merne ikke  i  Forvejen  havde  gjort  det  af  med  den.  Tvært- 
imod maa  man  snarere  sige,  at  enhver  funden  Overgangs- 
form  viser,  at  Afstamningslæren  er  noget  mer  end  en 
Mulighed. 

De  fundne  Forsteninger  er  ikke  jævnt  fordelte  over 
Jordbundslagene.  Paa  nogle  Steder  har  Bevaringsbetingel- 
serne  fuldstændig  manglet,  medens  de  i  andre  Egne  har 
været  i  høj  Grad  til  Stede.  Ved  La  Quercy  i  Frankrig 
har  Filhol  funden  ikke  mindre  end  42  forstenede  Rovdyr- 

arter;  gode  Fundsteder  er  man  endvidere  stødt  paa  ved 
Pikermi  (i  Nærheden  af  Athen),  i  Dakota,  i  Syd-Afrika  og 
i  Australien.  Hvor  rige  disse  Fundsteder  end  er,  kan  de 
dog  kun  give  os  et  ufuldstændigt  Kendskab  til  Tidens 
Dyre-  og  *  Planteverden ,  da  alle  Datidens  Organismer 
umuligt  kan  have  været  samlede  paa  disse  Pletter.  Ved 
Pikermi  fandt  Gaudry  to  hornede  Næshorn,  vældige  Vild- 
svin, forskellige  Rovdyr,  Hyæner,  Kvaggaer,  Zebraer,  Hip- 
parion.  Antiloper,  af  hvilke  nogle  havde  spiraldrejede 
Horn,  andre  lyreformede.  Gazeller,  Giraffer,  Bøfler,  Ele- 
fanter og  mange  andre  Former,  og  han  fandt  dem  ikke 
enkeltvis,  men  undertiden  flere  Hundrede  Stykker  af  hver 
enkelt  Slags.  —  I  Australiens  Tertiær-  og  Diluviallag  har 
man  funden  Forsteninger  af  mange  uddøde  Pattedyr,  der  dog 
alle  var  Pungdyr.  Deriblandt  var  forskellige  Kænguruer, 
der  er  større  end  de  nulevende,  en  Vombat  af  Størrelse  som 
en  Tapir,  en  tykbenet  Kænguru  af  Størrelse  som  en  Flod- 
hest eller  en  lille  Elefant.  Lignende  Dyr  har  ogsaa  levet 
i  Evropa  og  Amerika,  men  i  Australien,  hvor  de  ikke  er 
blevet  forstyrrede  af  ny  fremkomne  Dyrearter,  har  de 
kunnet  holde  sig,  idet  de  dog  har  specialiseret  sig  til  de 
nuværende  meget  forskellige  Pungdyr,  af  hvilke  nogle  er 
springende,  nogle  hulebeboende,  nogle  klatrende,  nogle 
insektædende,  nogle  kødædende,  og  nu  indbyrdes  ligesaa 
forskellige  som  Faar,  Kanin,  Egern,  Hund.  —  Wallace 
omtaler  et  Lag  i  Ungarn,  2000  Fod  tykt  og  rigt  paa 
Forsteninger  af  Ferskvandssnegle.  Vi  gengiver  efter  ham 
følgende  Citat  af  Judd:  „De  Snegle,  der  yder  det  inter- 
essanteste Bevis  paa  ny  Formers  Opstaaen  ved  Afændring 
af  ældre,  er  Slægten  Vivipera  (Paludina),  der  i  for- 
bavsende Mængde  forekommer  i  hele  Ferskvandsaflejringen. 
Mellem  de  40  forskellige  „Former"  af  nævnte  Slægt  be- 
finder sig  overordentlig  mange  Mellemled,  der  fremviser 
de  yngre  Formers  Afvigelse  fra  de  ældre  Typer.  Gennem- 
gaar  man  Original-Eksemplarerne  i  Museet  i  Wien,  kan 
man  næppe  være  i  Tvivl  om,  at  de  to  Forskere  (Neumayr 
og  Paul)  har  løst  deres  Opgave  fuldstændigt,  og  uimod- 

sigeligt  fastslaaet,  hvorledes  de  stærkere  forsirede  For- 
mer ad  Afstamningens  Vej  —  paa  en  saa  at  sige  klar 
og  tydelig  Maade  —  kan  hidledes  fra  en  simplere,  ikke 
forsiret,  i  Lagenes  nedre  Afdelinger.  Det  er  højst  inter- 
essant, at  en  større  Del  af  disse  uden  Spørgsmaal  af- 
stammede Former  Qærner  sig  saa  vidt  fra  Typen  af  Slæg- 
ten Vivipera,  at  en  Autoritet  som  Sandberger  har  be- 
skrevet dem  som  en  ny  Slægt  under  Navnet  Tulotoma. 
Og  dette  berettiger  os  til  den  Slutning,  at  en  Mængde 
Former,  der  i  det  mindste  er  artsforskellige  og  efter  mange 
Forskere  besidder  Afvigelser,  der  berettiger  til  at  tale  om 
Slægtsforskel,  alle  nedstammer  fra  én  Ane."  Selv  i 
en  saa  mægtig  Ferskvandsaflagring  vil  man  dog  umuligt 
kunne  vente  at  finde  en  absolut  kontinuerlig  Kæde  af 
Organismer,  saafremt  Varieringstilbøjeligheden  er  en  Fak- 
tor i  Udviklingen. 

Den  Kendsgærning,  at  der  i  et  Jordlag  pludseligt 
viser  sig  helt  ny  Dyreformer,  taler  ikke  mod  Afstamnings- 
læren,  naar  Hensyn  tages  til  Forsteningsforholdene.  I 
det  højeste  har  den  Værdi  som  negativt  Bevis.  I  de 
ældre  Jordperioder  var  der,  siger  Huxley,  ligesaavel 
geografiske  Provinser  eller  Zoner,  som  der  er  i  vor  Tid, 
og  den  pludselige  Tilsynekomst  af  ny  Arter  eller  Slægter 
kan  være  simple  Udvandringsresultater.  Man  talte  for 
ikke  mange  Aar  siden  om,  at  Pattedyrene  pludseligt  op- 
traadte  i  Begyndelsen  af  Tertiærtiden  og  optraadte  under 
Former,  der  stod  alle  andre  kendte  Dyr  fjærnt.  Nu  har 
man  gjort  betydelige  Pattedyrfund  i  den  mellemste  Se- 
kundærtid og  deres  Former  er  langt  almindeligere  end  de 
tidligere  kendte.  Cuvier  fremhævede  ofte,  at  ingen  for- 
stenet Abe  fandtes  i  noget  Tertiærlag;  nu  er  de  fundne, 
Halvaber  i  Eocenlagene,  ægte  Aber  i  Miocenlagene.  Man 
har  tidligere  ment,  at  Benfisk  pludseligt  viste  sig  i  Kridt- 
tiden, nu  kendes  de  ogsaa  fra  ældre  Perioder.  Hvor  for- 
sigtig man  maa  være  med  den  Slags  negative  Slutninger, 
kan  læres  af  et  Tilfælde,  der  hændte  Romanes.  Han  havde 
af  mange  Grunde  sluttet,   at  saafremt  visse  Rankefødder 

havde  levet  i  Sekundærtiden  (Middelalderen),  saa  maatte  de 
sikkert  være  fundne,  og  da  dette  ikke  var  Tilfældet,  antog 
han,  at  de  første  var  fremkomne  i  Tertiærtiden.  Samtidig 
med,  at  hans  Bog  udkom,  fandtes  de  imidlertid  i  Sekundær- 
lagene af  to  forskellige  Forskere.  —  En  positiv  Indvending 
af  ganske  anden  Værdi  end  de  hidtil  omtalte  mod  Afstam- 
ningslærens  Rigtighed,  kan  hentes  fra  den  Kendsgærning, 
at  der  hist  og  her  i  Jordbundslagene  findes  Organismer  af 
en  højere  Bygning,  end  den  man  skulde  have  ventet  at 
finde.  En  saadan  isoleret  Kendsgærning  vil  ganske  vist 
ikke  kunne  omstyrte  en  Lære,  der  paa  saa  mange  andre 
Maader  er  grundfæstet,  men  den  har  paa  den  anden 
Side  Betydning  nok  til,  at  man  med  Forventning  imøde- 
ser dens  Forklaring.  En  velbegrundet  og  velbekræftet 
Teori  falder  ikke  for  en  Række  Kendsgærninger,  ti  Er- 
faringen viser  fuldt  ud,  at  disse  kan  misforstaas.  „I  den 
berømte  Diskussion  mellem  Cuvier  og  GeoflFroy  St.  Hi- 
laire  (se  S.  27),  havde  sidstnæ\mte  Ret  i  Kraft  af  sit 
anende  Blik,  hvorimod  Cuvier  havde  Kendsgærningeme 
paa  sin  Side"  (Gaudry).  Hvad  vilde  man  i  det  daglige 
Liv  tænke  om  en  Mand,  der  erklærede,  at  naar  noget  i 
øjeblikket  er  uforklaret,  saa  er  det  ogsaa  uforklarligt,  og 
derfor  opfordrer  os  til  at  opgive  ethvert  Forsøg  paa  na- 
turlig Fortolkning? 

KAPITEL  Xn 
MENNESKETS  STILLING  I  NATUREN 


„Jilenad  Klokken  8  om  Morgenen"  d.  4  Mai  1825 
fødtes  Thomas  Henry  Huxley  i  Ealing,  der  da  var  en 
Landsby;  nu  er  det  en  betydelig  Forstad  til  London. 
Han  var  Lærersøn  ligesom  Herbert  Spencer;  Faderen  var 
ansat  ved  en  stor  halvoffentlig  Skole.  Fra  ham  arvede 
Sønnen  et  vist  Talent  til  at  tegne  og  en  vis  Uomgænge- 
lighed. I  alle  andre  Henseender  lignede  han  Moderen, 
en  slank  Brunette  med  et  følelsesfuldt  og  energisk  Tem- 
perament. Skoletiden  var  kort  og  spildt;  Huxley  ønskede 
at  blive  Mekaniker,  men  Skæbnen  var  ham  imod.  Han 
begyndte  da  under  Vejledning  af  en  Svoger  at  studere 
Medicin;  den  Disciplin,  som  særligt  interesserede  ham, 
var  Fysiologi,  den  levende  Maskines  Mekanik.  Jeg  er, 
siger  han  i  sin  Selvbiografi,  bange  for,  at  der  kun  er  lidet 
af  den  ægte  Naturforsker  i  mig;  jeg  har  aldrig  samlet 
noget,  og  Arts-Laveri  er  mig  en  Byrde;  det  som  inter- 
esserede mig  var  den  arkitektoniske  og  mekaniske  Side. 
Han  var  17  Aar,  da  han  som  Student  kom  til  Charing 
Cross  Skolen,  hvis  Lektor  i  Fysiologi,  Wharton  Jones, 
fik  stor  Betydning  for  ham.  Under  hans  Tilskyndelse 
fremkom  Huxleys  første  Afhandling  (1845).  Huxley 
havde  særlig  kastet  sig  over  Mikroskopi  og  gjort  en  Op- 
dagelse vedrørende  Haarrodens  Bygning;  men  iøvrigt 
læste  han  alt,   ganske   uden    Hensyn   til  Indholdets  Art. 

Særlig  stærkt  var  han  paavirket  af  Guizots:  „Civilisa- 
tionens Historie"  og  af  Hamiltons  „det  Ubetingedes  Filo- 
sofi". Han  tog  sin  Embedseksamen  med  Udmærkelse  i 
Anatomi  og  Fysiologi,  og  efter  et  Par  Maaneder  at  have 
praktiseret  i  London  (1846)  søgte  han  af  økonomiske 
Hensyn  Ansættelse  i  Marinen.  Ved  Audiensen  hos  Gene- 
raldirektøren for  Marinens  Lægekorps  spurgte  denne  Hux- 
ley,  om  han  var  Irlænder;  beroliget  i  denne  Henseende 
ansatte  han  ham  ombord  paa  Nelsons  gamle  Skib  „Vic- 
tory",  der  var  Hospitalsskib  ved  Haslar.  Her  blev  han 
7  Maaneder,  hvorefter  han  blev  Reservelæge  ombord  paa 
„Rattlesnake**  (Klapperslangen),  der  skulde  undersøge 
Farvandet  mellem  Australiens  store  Barriere-Rev  og  Ny- 
Guinea.  I  de  4  Aar  han  var  borte,  sendte  han  Medde- 
lelser til  det  linnæiske  Selskab  „med  samme  Resultat, 
som  da  Noah  udsendte  sin  Ravn" ;  han  besluttede  sig  da 
til  at  sende  en  Afhandling  til  det  kongelige  Videnskaber- 
nes Selskab  (1849),    der  optog  den   i   sine    Skrifter   og 

1851  optog  Huxley  blandt  sine  Medlemmer.  Han  blev 
senere  dets  Præsident.  1854  blev  han  Professor  i  Palæ- 
ontologi og  Lærer  i  Naturhistorie  ved  Royal  School  of 
Miners;  til  disse  Embeder  var  knyttet  Stillingen  som  Ku- 
rator for  de  fossile  Samlinger  i  Museet  for  praktisk 
Geologi.  I  31  Aar  beholdt  han  denne  Stilling,  og  det 
palæontologiske  Arbejde  kom  til  at  udgøre  en  ikke  saa 
ringe  Del  af  hans  Livsgærning.  1881  blev  han  Inspektc»r 
for  Laksefiskeriet,  og  1885  opgav  han  alle  sine  Embeder, 
fordi  „han  havde  naaet  den  Alder,  da  enhver  Videnskabs- 
mand burde  fjærnes*.  Da  „Arternes  Oprindelse"  udkom, 
havde  Huxley  allerede  et  meget  anset  Navn.     Han  havde 

1852  gjort  Bekendtskab  med  og  sluttet  Venskab  med 
Herbert  Spencer;  de  havde  ofte  drøftet  Udviklingsspørgs- 
maalet,  for  hvilket  Huxley  var  noget  utilgængelig,  dels 
fordi  Beviserne  for  Organismernes  Omdannelse  var  for 
faa,  og  dels  fordi  ingen  af  de  gængse  Udviklingsteorier 
kunde  løse  Vanskelighederne.    Men  Darwins  og  Wallaces 

Afhandlinger  fra  1858  og  endnu  mere  „Arternes  Oprin- 
delse" viste  ham  en  Vej,  der  kunde  og  maatte  befares. 

Var  det  saaledes  end  Darwin  og  Wallace,  der  vakte 
Huxley  til  Interesse  for  de  herhenhørende  Undersøgelser, 
saa  varede  det  dog  ikke  længe,  inden  han  paa  selvstæn- 
dig Maade  fik  Lejlighed  til  at  yde  dem  sin  Støtte,  ikke 
blot  derved,  at  han  blev  Lærens  mest  energiske  og  slag- 
færdige Forkæmper  i  England,  men  tillige  ved,  at  han 
inddrog  under  Undersøgelsen  et  Omraade,  som  Darwin 
kun  svagt  havde  berørt.  Allerede  1860  holdt  Huxley  for  en 
Kres  af  Arbejdere  en  Række  Forelæsninger  over  „For- 
holdet mellem  Mennesket  og  de  lavere  Dyr",  og  i  1862 
holdt  han  om  samme  Æmne  nogle  Forelæsninger  i 
„Edinburgh  Philosophical  Institution".  Hovedpunktet  i 
disse  Forelæsninger  var  Paavisningen  af,  at  der  ikke 
fandtes  nogen  Hjærneskranke,  der  adskilte  Mennesket  fra 
Aberne,  at  Bestræbelserne  for  at  drage  en  psykisk  Skranke 
mellem  Mennesket  og  de  lavere  Dyr  er  intetsigende,  og  at 
selv  de  højeste  aandelige  Evner  begynder  at  spire  frem  i  de 
lavere  Livsformer.  De  blev  offentliggjorte  1863  under 
Titlen:  „Vidnesbyrd  om  Menneskets  Stilling  i  Naturen". 
Hans  Venner  advarede  ham  indstændig  mod  at  udgive 
en  Bog,  der  vilde  ødelægge  alle  hans  Fremtidsudsigter; 
men  dertil  tog  han  intet  Hensyn.  30  Aar  senere  kunde 
han  skrive  til  en  Ven:  „Jeg  har  gennemlæst  min  Bog 
om  Menneskets  Stilling  i  Naturen,  jeg  har  intet  at  til- 
føje undtagen  en  Bekræftelse  paa  og  en  Udvidelse  af  den 
Lære,  som  jeg  har  nedlagt  deri." 

Imidlertid  havde  man  i  Oxford  havt  en  ejendommelig 
Sene,  en  offentlig  Diskussion  mellem  Biskopen  Wilberforce 
og  Biologen  Huxley.  Det  var  den  ^^c  1860,  Salen  i 
Museumsbiblioteket  var  næsten  mer  end  stuvende  fuld; 
Torsdagen  forud  havde  der  været  en  mindre  Diskussion 
mellem  Huxley  og  Owen,  hvilken  sidste  paastod,  at 
der  var  visse  Grundforskelligheder  mellem  Abens  og 
Menneskets  Hjærne;  Huxley  afviste  fuldstændig  denne 
Paastand.      Biskopen    blev   fuldstændig  slaaet   i  Debaten 

og  Owens  Paastand  tilintetgjort.  Men  der  kom  til  at  staa 
stærkere  Strid  om  Huxley,  særlig  da  han  en  „Sabbath**- 
Aften  1868  i  Edinburg  holdt  sin  Forelæsning  om  „Livets 
fysiske  Grundlag",  i  hvilken  han  fremstillede,  hvilke  ele- 
mentære Stoffer  der  indgik  som  Bestanddele  af  alle 
levende  Væsner.  Forelæsningen  blev  besvaret  med  det 
mest  hadefulde  Hyl,  man  kunde  opdrive:  nMaterialist" 
blev  man,  saa  længe  Huxley  levede,  ved  med  at  tude 
ham  ind  i  Ørene,  og  det  nyttede  kun  lidt,  at  han  i  en 
Række  af  sine  Skrifter  hævdede,  at  hans  Stilling  godt  lod 
sig  forene  med  den  reneste  Idealisme.  Raseriet,  som 
Huxley  havde  vakt,  bredte  sig  ogsaa  mod  Tyndali,  da 
denne  i  1874  havde  godtgjort  Identiteten  af  det  organiske 
og  det  uorganiske  og  ytret,  at  Newtons  Aand  hvilede 
i  Solens  Ild.  Huxley  havde  da  yderligere  forøget 
dette  Raseri  ved  at  erklære,  at,  uagtet  ethvert  videnskabe- 
ligt Bevis  ifølge  Sagens  Natur  var  udelukket,  saa  mente 
han  aldeles  bestemt,  at  det  levende  Protaplasma  var  op- 
staaet  af  ikke  levende  Materie  paa  et  Tidspunkt,  da  Jord- 
kloden befandt  sig  under  fysiske  og  kemiske  Betingelser, 
der  nu  ikke  atter  kan  fremstilles.  Det  var  med  fuld  Ret, 
at  Huxley  1871  kunde  skrive:  „Fjenden  har  nu  trukket 
sig  tilbage  fra  ni  Tiendedele  af  det  Territorium,  han  besad 
for  ti  Aar  siden". 

Hadet  mod  Huxley  fik  imidlertid  stadig  ny  Næring. 
1870  havde  Forsters  Lov  om  Folkeskolen  bragt  en 
Mængde  frisindede  Kræfter  ind  i  Skolebestyrelserne  og 
blandt  disse  Huxley,  der  blev  Medlem  af  Londons  Skole- 
raad;  han  begyndte  straks  at  arbejde  paa  at  give  Re- 
ligionsundervisningen en  noget  mindre  fremskudt  Plads  i 
Skolen  for  derved  at  vinde  Tid  til  andre  Skolefag,  og 
han  forlangte  Skoleundervisningen  lagt  i  Hænderne  paa 
Lægmænd.  Efterhaanden  blev  han  inddraget  i  en  Række 
teologiske  og  etiske  Stridigheder,  i  hvilke  han  altid  stillede 
sig  djærvt  mod  Fordømmelse  og  Urimelighed.  Han  op- 
fattede vedblivende  Mennesket  som  et  „politisk  Dyr", 
modtageligt  for  Forædling  ved  Opdragelse,  Undervisning 

og  Aandskræfternes  Anvendelse  paa  at  tillæmpe  Livets 
Betingelser  efter  sine  højere  Krav.  Den  Opgave,  der 
stilles  Mennesket,  er  en  konstant  Kamp  for  at  vedlige- 
holde og  forbedre  den  Kunst,  der  —  i  Modsætning  til 
Naturtilstanden  —  følger  al  Samfundsorganisation. 

Det  var  gaaet  ham  som  Darwin  og  Bates ;  den  lange 
Sørejse  havde  skaffet  Huxley  en  Fordøjelsessygdom,  der 
fulgte  ham  hele  det  øvrige  Liv.  Tid  til  at  skabe  Penge 
fik  han  aldrig;  han  vedblev  gennem  hele  Livet  at  være  i 
smaa  Kaar.  Hans  Formaal  med  Livet  var  at  forøge  vor 
Naturvidenskab  og  at  overføre  den  videnskabelige  Under- 
søgelsesmaade  paa  de  flest  mulige  Livsspørgsmaal  „i 
den  Overbevisning,  der  er  vokset  med  min  Vækst  og 
har  styrket  sig  med  min  Styrke,  at  der  ikke  er  nogen 
Lindring  i  Menneskeslægtens  Lidelser  uden  gennem  Sand- 
hed i  Tænken  og  i  Stræben  og  gennem  den  resolute 
Opfattelse  af  Verden,  som  den  er." 

1856  havde  Huxley  sammen  med  Tyndali  undersøgt 
Alpegletsjerne,  og  1876  var  han  i  Nordamerika.  Da  Salis- 
bury 1982  blev  Premierminister,  udnævntes  Huxley  til 
Medlem  af  Kabinetsraadet  (Privy  Council).  Han  døde 
1895  den  30.  Juni.  Samme  Aar  mistede  Frankrig  en  af 
sine  bedste  Forskere,  idet  Pasteur  døde  28.  Septbr.,  og 
Nordamerika  mistede  Dana  (16.  April),  der  stod  i  forreste 
Række  blandt  Landets  Videnskabsmænd  og  blandt  dem, 
der  havde  sluttet  sig  til  Udviklingslæren.  I  Tyskland 
var  Helmholtz  død  henimod  Slutningen  af  det  foregaaende 
Aar;  hans  Betydning  for  Energisætningen  er  berørt  S.  117. 

Huxley  „havde  udruget  det  Æg,  som  Darwin  lagde". 
Paa  alle  Omraader,  hvor  Afstamningslæren  berører  Spørgs- 
maalet  om  Mennesket,  staar  Huxley  baade  som  Fører  og 
som  Lovgiver.  Ganske  vist  har  Spencer  aldrig  trukket 
sig  tilbage  for  Strid,  men  han  er  vedbleven  at  være  den 
stuelærde,  og  derfor  har  hans  Indflydelse  været  mindre 
direkte  og  personlig  end  Huxleys  (Clodd).  I  Spørgsmaalet 
om  Menneskets  Stilling  til  Naturen  blev  Huxley  den  egent- 
lige Lysbringer  i  Kraft  af  sit  Mod  og  sin  overlegne  Kund- 

skabsmasse.  Da  han  var  32  Aar,  „grundlagde  han  med 
en  Afhandling  om  Medusaeme  den  moderne  Embryologi" 
(Kowalevsky) ;  han  var  forrest  i  Rækken  blandt  dem,  der 
paaviste  Slægtskab  mellem  Fugle  og  Krybdyr;  han  om- 
styrtede den  dagældende  Klassifikation  af  Fuglene;  han 
søgte  at  paavise  Pattedyrenes  Forfædre  blandt  de  lavere 
Dyr  (Amflbieme).  Da  Afstamningslærens  Modstandere 
stadig  kørte  op  med  den  Paastand,  at  Læren  stred  mod 
den  aabenbarede  Religion,  optog  Huxley  med  megen 
Energi  og  stor  Klarhed  ogsaa  Debatten  om  dette  Punkt. 
Han  kæmpede  aldrig  med  halvskjulte  Antydninger;  han 
gik  altid  Uge  paa,  og  derfor  blev  hans  Indflydelse  saa 
betydelig.  Darwin  havde  ikke  villet  forøge  Fordommene 
mod  sin  Bog  ved  at  drage  Mennesket  med  ind  under  sine 
Undersøgelser;  for  Huxley  var  et  saadant  Hensyn  betyd- 
ningsløst. John  Collin  har  malet  ham;  han  staar  med 
et  Menneske-Kranium  i  Haanden,  og  dette  Attribut  er 
berettiget,  ti  han  hører  til  de  allerbetydeligste  blandt  dem, 
der  har  revet  Mennesket  ud  af  Mystiken  og  anbragt  det 
midt  i  Naturen. 


Huxley  foreslaar  som  Middel  til  at  faa  Klarhed  over 
Menneskets  Forhold  til  Omgivelserne  et  lille  Tankeeks- 
periment: „Vi  opfatter  os  selv  som  hjemmehørende  paa 
en  anden  Klode.  Paa  en  videnskabelig  Opdagelsesrejse 
gennem  Verdensrummet  kommer  vi  til  Planeten  „Jorden", 
hvor  vi  træffer  nogle  tobenede  Pattedyr.  Fra  forskellige 
Egne  tager  vi  nogle  Eksemplarer  af  alle  Aldre,  lægger 
dem  i  Spiritus  for  at  holde  dem  friske  og  undersøger 
dem  efter  vor  Hjemkomst."  En  saadan  Fremgangsmaade 
kan  have  sine  Fordele,  da  de  fremmede  Videnskabsmænd 
formentlig  ikke  er  besværede  af  de  paa  Jorden  herskende 
Fordomme.  Bedre  havde  det  naturligvis  været,  om  de 
kunde  være  blevne  hemede  og  have  underkastet  Mennesket 
en  Undersøgelse  paa  dets  eget  Hjemsted,  hvor  de  kunde 

drage  Fosterudviklingen  med  ind  under  deres  Studium. 
Selv  om  Forskerne  fra  den  fremmede  Klode  imidlertid 
holdt  sig  til  de  medtagne  Eksemplarer,  vilde  de  let  op- 
dage, at  de  havde  at  gøre  med  et  Pattedyr,  og  at  dette 
tilhører  den  Pattedyrgruppe,  som  Linné  har  benævnet 
„Primaterne**  (Mennesker,  Aber,  Halvaber).  Betragtning 
af  de  enkelte  Organer  vil  støtte  en  saadan  Gruppering. 
Menneskets  Skelet  adskiller  sig  fra  de  andre  Pattedyrs 
paa  samme  Maade  som  disses  Arter,  Familier  og  Ordner 
indbyrdes  adskiller  sig.  Til  alle  Ben  i  Menneskets  Skelet 
finder  man  tilsvarende  i  andre  Pattedyrs;  enhver  Hoved- 
fold og  Fure  i  den  menneskelige  Hjærne  har  sit  tilsva- 
rende i  Orang-Utanens;  vort  Blod,  vore  Muskler,  vore 
Nerver,  vort  Hjærtes  Bygning,  vore  Blod-  og  Pulsaarer, 
hele  vort  Aandedræt,  vort  Blodomløb,  vore  Lemmers  An- 
tal, Antallet  af  vore  Sanseredskaber  og  deres  Beliggenhed 
stemmer  med  de  højere  Pattedyrs.  Derfor  erklærer  Hux- 
ley,  at  kan  man  finde  nogen  fysisk  Aarsag,  ved  hvilken 
almindelige  Dyrs  Arter  og  Familier  er  frembragte,  da  er 
denne  Aarsagsproces  tilstrækkelig  til  at  forklare  Menne- 
skets Oprindelse.  Ogsaa  Wallace  mener,  at  saafremt 
Pattedyrene  stammer  fra  én  Urform,  vilde  det  være 
ganske  utænkeligt,  at  Mennesket  ikke  ogsaa  maatte  af- 
ledes fra  denne. 

Godkender  man  den  Opfattelse,  at  Mennesket  er  et 
Pattedyr,  der  hører  til  Primaternes  Gruppe,  da  bliver  der 
Spørgsmaal  om  det  Forhold,  i  hvilket  det  staar  til  de 
ægte  Aber.  Huxley  behandlede  Spørgsmaalet  i  det  oven- 
for omtalte  Værk  fra  1863,  senere  genoptog  han  det  i 
sin  Hvirveldyrenes  Anatomi  (1873).  Samme  Aar  udkom  en 
Bog  af  Mivart.  Den  franske  Videnskabsmand  Broca  havde 
allerede  behandlet  Sagen  1870.  Selv  om  man  nu  vilde 
tvivle  om  Upartiskheden  hos  Huxley  (hvilket  dog  endnu 
ingen  har  gjort),  fordi  han  var  Tilhænger  af  Udviklings- 
læren,   kan  en  saadan  Tvivl  ikke   rejses  overfor  Broca, 

hvis  Undersøgelse  er  gennemført  rent  zoologisk,  uafhængig 
af  alle  Teorier  og  uden  Hensyn  til  Afstamningslæren. 

Disse  Undersøgelser  lærer  os,  at  alle  menneskelignende 
Aber  har  samme  Antal  Tænder  som  Mennesket,  nemlig 
32  i  udvoksen  Tilstand,  og  før  denne  20  Mælketænder. 
Næseborene  er  skilte  ved  en  smal  Væg,  og  de  vender 
nedad.  Den  store  Taa  er  mindre  end  Menneskets,  men 
mere  bevægelig.  Ingen  af  dem  har  Kæbeposer.  De  bor 
alle  i  den  gamle  Verden.  Af  Gibboner  kunde  allerede 
Huxley  nævne  et  halvt  Dusin  Arter,  der  er  spredte  over 
Java,  Sumatra,  Borneo,  Malakka,  Siam  og  en  Del  af  Hin- 
dustan; de  er  snarere  „svingende"  end  almindelig  klatrende 
Dyr.  Af  Orang-Utanen  findes  formentlig  ogsaa  adskillige 
Arter,  men  disse  er  ikke  nøjere  bestemte,  da  Variations- 
tilbøjeligheden  er  meget  stor  og  vort  Kendskab  til  dem 
meget  ringe;  de  lever  paa  Borneos  og  Sumatras  Skov- 
sletter. Deres  Intelligens  er  betydelig;  Hørelsen  skarp. 
Synet  mindre  skarpt.  Naar  Parringstiden  undtages,  lever 
de  gamle  Hanner  for  sig  selv;  det  samme  er  Tilfældet 
med  de  svangre  Hunner,  hvorimod  Hunnerne,  naar  de  har 
Unger,  færdes  i  Flokke  paa  2  eller  3  sammen  med  Ungerne. 
Ogsaa  af  Chimpansen  findes  rimeligvis  flere  Arter;  de 
bor  i  Vest- Afrika.  Deres  Intelligens  er  betydelig.  Goril- 
laen lever  ligeledes  i  Vest-Afrika  paa  de  Bjærgkæder,  der 
gennemskærer  det  Indre  af  Guinea,  fra  Kamerun  til 
Angola. 

Ved  sin  skiveformede  Moderkage  nærmer  Mennesket 
sig  mere  til  de  nævnte  Aber  end  disse  nærmer  sig  de  andre 
Aber.  Mennesket  opstaar  under  de  samme  Betingelser 
som  disse  Dyr;  det  gennemløber  de  samme  Udviklings- 
trin i  Fostertilstanden;  det  ernæres  paa  samme  Maade 
før  og  efter  Fødslen,  og  hele  dets  Bygning  og  Organisa- 
tion har  betydelig  Lighed  med  deres.  Det  ligner  dem, 
som  de  indbyrdes  ligner  hverandre;  det  adskiller  sig  fra 
dem,  som  de  indbyrdes  adskiller  sig  fra  hverandre.  Sæt- 
ter man  Hvirvelsøjlens  Længde  til  Værdien  100,  da  viser 
sammenlignende  Maalinger  følgende  Forhold: 

Arm. 

Ben. 

Haand. 

Fod. 

Evropæer  .  .  . 

.  .       80 

117 

26 

35 

Buskmand  .  .  . 

.  .  .       78 

110 

26 

32 

Gorilla 

.  .  .     115 

96 

36 

41 

Chimpanse    .  . 

.  .      96 

90 

43 

39 

Orang-Utan  .  . 

.  .     122 

88 

48 

52 

Gibbon    .... 

.  .     170 

130 

50 

50 

Mennesket  har  i  Reglen  7  Halshvirvler,  12  ribben- 
bærende  Brysthvirvler,  5  Lændehvirvler,  5  Bækkenhvirvler 
og  3  el.  4  Halehvirvler.  Den  samme  Deling  af  Hvirvel- 
søjlen i  5  Afsnit  genfindes  hos  Gorillaen;  Summen  af 
Hals-  og  Brysthvirvler  er  som  hos  Mennesket,  men  den 
øverste  Lændehvirvel  bærer  et  Par  Ribben,  hvilket  dog 
af  og  til  ogsaa  forekommer  hos  Mennesket  (se  S.  79). 
Undertiden  har  man  hos  Gorillaen  funden  14  Par 
Ribben.  Hos  en  Halvabe  har  man  funden  15  Bryst- 
hvirvler og  9  Lændehvirvler.  Med  Hensyn  til  Bækkenets 
Bygning  nærmer  Gorillaen  sig  Mennesket,  men  fjærner 
sig  fra  de  laverestaaende  Aber  og  fra  Halvaberne.  — 
Maalinger  af  Hovedskallens  Hjærnehule  viser,  at  Kubik- 
indholdet varierer  mere  mellem  de  forskellige  Menneske- 
racer end  mellem  det  laveststaaende  Menneske  og  den 
højeststaaende  Abe,  naar  Tallene  tages  absolut;  tages  de 
relativt,  da  er  Forholdet  omtrent  det  samme.  I  den  største 
maalte  Hovedskal  af  et  Menneske  opgives  Hjærnehulen 
at  have  været  114  Kubiktommer,  og  i  den  mindste  62. 
Den  rummeligste  Gorillaskal,  som  er  maalt,  var  34V8 
Kubiktomme,  den  mindste  24.  Relativt  set  staar  ogsaa 
i  denne  Henseende  de  lavere  Aber  fjærnere  fra  Gorillaen 
end  denne  fra  Mennesket. 

Det  voksne  Menneskes  Tandsæt  bestaar  af  4  For- 
tænder, 2  Hjørnetænder,  4  uægte  og  6  ægte  Kindtænder 
i  hver  Kæbe.  Saavel  med  Hensyn  til  Tændernes  Antal 
som  til  Kindtændernes  Knuder  er  Forholdet  hos  Gorillaen 
som  hos  Mennesket;  men  Hjørnetænderne  rager  hos  den 
langt  ud  over  Tandrækken,  der  hos  Menneskene  er  lige. 
Hos   en  laverestaaende   Abeart   mangler  Hjørnetænderne, 

og  de  andre  Tænder  er  bygget  som  hos  Gnaverne.  For- 
holdet mellem  Menneskets  og  de  menneskelignende  Abers 
Bygning  opgav  R.  Hartmann  paa  følgende  Maade:  Orangen 
staar  os  nærmest  med  Hensyn  til  Hjærnedannelsen,  Chim- 
pansen ved  vigtige  Ejendommeligheder  i  Hjæmedannelsen, 
Gorillaen  i  Tændernes  og  Føddernes  Bygning,  Gibbonen 
i  Brystkassens  Bygning.  Lidt  udførligere  fremstilles  For- 
holdet af  Mivart:  I  Brystbenet,  der  kun  bestaar  af  to 
Knokler,  stemmer  Gibbonen  overens  med  Mennesket. 
Hos  Chimpansen  og  Gorillaen  bestaar  det  af  en  enkelt 
Række  paa  7  Knokler  og  hos  Orangen  af  10  Knokler 
ordnet  i  en  dobbelt  Række.  Ribbenenes  normale  Tal  er 
hos  Orangen  og  nogle  Gibboner  12  paa  hver  Side  lige- 
som hos  Mennesket;  hos  Chimpansen  og  Gorillaen  er 
det  13.  Orangen  og  Gibbonen  har  som  Mennesket  5 
Lændehvirvler,  medens  Gorillaen  og  Chimpansen  kun  har 
4,  ofte  endda  kun  3.  Gorillaen  og  Chimpansen  har  lige- 
som Mennesket  8  smaa  Haandrodsben,  medens  Orangen, 
Gibbonen  og  alle  øvrige  Aber  har  9.  Tages  Hensyn  til 
Skelettet,  da  staar  Chimpansen  og  GoriUaen  Mennesket 
nærmere  end  Orangen,  der  ogsaa  med  Hensyn  til  Musku- 
latur staar  lavere.  Derimod  stemmer  Orangens  Tunge 
mere  overens  med  Menneskets.  Gibbonen  staar  os  nær- 
mest med  Hensyn  til  Mave  og  Lever,  hvorimod  Gorillaen 
har  den  mindst  udviklede  Lever  og  i  denne  Henseende 
staar  nærmere  Marekat  og  Bavian.  Oscar  Schmidt  hen- 
leder Opmærksomheden  paa,  at  hos  de  menneskelignende 
Abers  Unger  staar  Kæbens  Bygning  meget  nær  ved 
Menneskets,  og  Wallace  gengiver  en  Meddelelse  af  Poul- 
ton, hvorefter  Menneskefostret  har  13  Par  Ribben  og  9 
Mellemhaandsben. 


Grunden  til,  at  man  først  saa  sent  har  faaet  øje 
paa  Formslægtskabet  mellem  Mennesket  og  Aben,  er  den 
ganske  simple,  at  man  næsten  intet  Kendskab  havde  til 
de  højere  Aber.    Linné  opfattede  ganske  vist  den  menneske- 

lignende  Abe  som  et  Slags  Menneske,  Nattemennesket 
(Homo  noctumus),  men  han  havde  ikke  set  nogen  af 
dem,  og  det  havde  paa  hans  Tid  ikke  mange  Forskere. 
Den  tidligste  Omtale  af  disse  Dyr,  som  Huxley  har  kunnet 
opspore,  er  i  Pigafettas  „Beskrivelse  af  Kongeriget  Kongo*', 
der  er  udarbejdet  efter  en  portugisisk  Sømand  Eduardo 
Lopez*  Noter  og  udgivet  1598.  Den  første  paalidelige 
Skildring  er  imidlertid  fra  det  17de  Aarhundrede;  den 
findes  i  en  engelsk  Bog  »Purchas'  PHgrimsfærd**  (1613), 
som  indeholder  Meddelelser  fra  en  Mand,  Andrew  Battell, 
som  flere  Aar  havde  boet  i  Kongo.  Battell  synes  at 
have  kendt  saavel  Chimpansen  som  Gorillaen.  1699 
fremlagdes  i  Royal  Society  en  god  Skildring  af  en  Chim- 
panse. Derpaa  blev  der  atter  stille  om  disse  Dyr,  indtil 
William  Smith  1744  i  sin  Bog  „En  ny  Rejse  til  Guinea" 
atter  skildrede  Chimpansen.  Buifon  oplevede  at  se  en 
levende  Chimpanse  og  tillige  en  af  de  store  asiatiske 
Aber,  den  eneste,  der  i  en  lang  Aarrække  blev  ført  til 
Evropa;  1766  beskrev  han  dem.  1778—79  gav  to  hol- 
landske Naturforskere  en  Beskrivelse  af  Orangen;  den 
ene  af  dem  havde  endog  dissekeret  nogle  Hunner  og  en 
Han.  Omtrent  samtidig  hermed  sendtes  en  skudt  Orang 
i  Spiritus  til  Evropa,  men  den  vides  ikke  at  være  naaet 
hertil;  saa  faa  af  disse  Dyr  havde  naaet  Evropa,  at  den 
franske  Hær  under  Revolutionen  bemægtigede  sig  et  Ske- 
let i  Holland  og  førte  det  til  Paris.  Først  1824  fik  man 
Klarhed  over,  at  Orangen  ikke  var  en  Bavianart,  og  først 
henimod  1840  fik  man  et  forholdsvis  nøjagtigt  Kendskab 
til  Orangerne  og  til  Gibbonerne.  1847  saa  Dr.  Savage 
ved  Besøg  hos  en  Missionær  Hjærneskallen  af  en  Gorilla, 
og  1852  blev  den  beskrevet  af  en  Amerikaner. 

Man  har  da  al  Grund  til  at  beundre  den  Energi, 
med  hvilken  Huxley  og  senere  Hæckel  gennemarbejdede 
et  Materiale,  der  var  saa  nyt  og  saa  tæt  omgivet  af  For- 
domme. Heller  ikke  Darwin  nærede  nogen  Tvivl  om,  at 
Afstamningslæren  maatte  medtage  Spørgsmaalet  om  Men- 
neskets Stilling  til  Naturen.     I  sin  Selvbiografi  siger  han : 

„Saasnart  jeg,  1837  eller  1838,  var  blevet  overtydet  om, 
at  Arterne  er  foranderlige  Frembringelser,  maatte  jeg  ogsaa 
tro,  at  Mennesket  kom  ind  under  samme  Lov.  Følgelig 
samlede  jeg  Oplysninger  om  dette  Spørgsmaal  for  min 
egen  Fornøjelse  og  i  lang  Tid  uden  at  tænke  paa  at 
offentliggøre  dem."  Naar  han  i  „Arternes  Oprindelse** 
ikke  direkte  drøftede  Spørgsmaalet  om  Menneskets  Af- 
stamning, da  var  det,  som  han  skrev  til  Wallace,  fordi 
han  vilde  undgaa  de  store  Fordomme,  der  var  knyttede 
til  det.  Det  fremgaar  af  hans  Breve,  at  hans  Stilling 
overfor  Spørgsmaalet  var  klar  nok.  7de  Januar  1860 
skriver  han:  Naturligvis  staar  det  enhver  frit  for  at  tro, 
at  Mennesket  er  skabt  ved  et  Mirakel;  men  jeg  for  min 
Del  synes,  at  en  saadan  Antagelse  hverken  er  nødvendig 
eller  sandsynlig.  I  et  andet,  næsten  samtidigt  Brev  (^®/i) 
skriver  han:  »Vor  Stamfader  var  et  Dyr,  som  drog  Aande 
i  Vandet,  havde  Svømmeblære,  Svømmehale,  en  ufuld- 
kommen udviklet  Hjærneskal  og  uden  Tvivl  var  tvekøn- 
net, saa  Mennesket  er  af  fin  Herkomst."  Da  hans  Bog 
om  „Menneskets  Afstamning**  udkom,  fik  man  fuld  Klar- 
hed over  hans  Opfattelse  af  Detailspørgsmaalene.  Han 
opfattede  Mennesket  som  hørende  til  de  ægte  Aber;  Men- 
nesket burde  endog  blot  betragtes  som  en  „Underfamilie** 
under  Primaterne  Han  opfattede  det  som  givet,  at  naar 
man  indrømmer,  at  de  menneskelignende  Aber  danner 
en  naturlig  Undergruppe,  saa  maa  man  antage,  at  et 
eller  andet  af  Fortidens  Medlemmer  af  denne^Undergruppe 
var  Menneskets  Stamfader.  Han  henregner  Mennesket 
til  de  smalnæsede  eller  den  gamle  Verdens  Aber  og  jrtrer 
gentagende,  at  der  kan  ikke  være  nogen  Tvivl  derom.  — 
Paastanden  om,  at  Darwins  Opfattelse  af  Mennesket 
skyldes  Paavirkning  af  yngre  og  ivrigere  Venner,  er  fak- 
tisk urigtig;  men  han  betænkte  sig  længe,  inden  han  be- 
sluttede sig  til  at  offentliggøre  sin  Opfattelse.  Han  havde 
1860  advaret  Lyell  mod  at  røre  ved  dette  Spørgsmaal, 
og  endnu  saa  sent  som  1864  skriver  han  til  Wallace, 
at  han  har  samlet  en  Del  Bemærkninger  og  Iagttagelser 

vedrørende  Mennesket,  men  han  tror  ikke,  at  han  nogen- 
sinde vil  komme  til  at  gøre  Brug  af  dem.  Den  Bevæ- 
gelse, som  Huxleys  og  Hæckels  Bøger  vakte,  var  imidlertid 
saa  stor,  at  Darwin  i  Tiden  omkring  1869  begyndte  at  ud- 
arbejde Bogen  „Menneskets  Oprindelse".  Den  udkom  i 
Februar  1871;  anden  stærkt  ændrede  Udgave  udkom  1874. 
I  Indledningen  til  Bogen  henleder  han  Opmærksomheden 
paa  det  Resultat,  til  hvilket  allerede  Lamarck  var  kommen, 
nemlig  at  Mennesket  stammede  fra  en  lavere  Art,  og  han 
skriver  med  Hensyn  til  Hæckel:  „Næsten  alle  de  Slutnin- 
ger, til  hvilke  jeg  er  kommen,  finder  jeg  bekræftede  hos 
Hæckel,  hvis  Kundskaber  er  langt  fyldigere  end  mine." 

Ved  Begyndelsen  af  det  19de  Aarhundrede,  da  Kend- 
skabet til  de  højere  Aber  endnu  var  meget  ufuldstændigt, 
havde  Blumenbach  søgt  at  opløse  Linnés  Gruppe  „Prima- 
terne** i  to  Grupper:  1)  de  tohændede  (Menneskene),  2) 
de  flrhændede  (Aberne),  hvorved  Mennesket  altsaa  blev 
befriet  fra  et  generende  Naboskab.  Cuvier  havde  sluttet  sig 
hertil,  hvorimod  Lamarck  fastholdt  den  ældre  Inddeling. 
Lamarck  derimod  „indledede  en  ny  Periode  ved  at  omstøde 
den  Opfattelse,  at  Mennesket  var  Skabningens  Midtpunkt, 
det  hvorom  alt  drejede  sig,  og  for  hvis  Skyld  det  hele 
var  skabt,  aldeles  som  Kopernikus  indledede  en  ny  Periode 
ved  at  omstøde  den  Opfattelse,  at  Jorden  var  Tilværelsens 
Midtpunkt,  hvorom  hele  Tilværelsen  drejede  sig.  Og 
ligesom  Koperniks  Opfattelse  fik  sin  mekaniske  Begrun- 
delse ved  Newtons  Tyngdelære,  saaledes  fik  Lamarcks 
Opfattelse  sin  mekaniske  Begrundelse  ved  Darwins  Ud- 
vælgelseslære"  (Hæckel).  Denne  Skælnen  mellem  To- 
hændede- og  Firhændede  tilintetgjorde  Huxley,  idet  han 
paaviste,  at  de  saakaldte  firhændede  Dyr  i  Virkeligheden 
er  tohændede.  Spørgsmaalet,  om  et  Lem  er  en  Haand 
eller  en  Fod,  kan  ikke  afgøres  ved  en  Henvisning  til 
Brugen  af  vedkommende  Lem.  Der  gives  nogle  Menneske- 
stammer,  der  kan  bruge  Foden  som  Gribefod,  og  der 
gives  mange,    som    under   Klatring   omfatter  Træet  eller 

Grenen  med  den  store  Taa  ligesom  Aberne.  Der  gives 
Stammer,  som  roer  med  Fod  og  Tæer,  og  nyfødte  Børn 
„kan  fastholde  en  Ske  ligesaa  stærkt  med  den  store  Taa 
som  med  Tommelfingeren.** 

Forskellen  paa  Haanden  og  Foden  beror  paa  Knokler- 
nes og  paa  Musklernes  Bygning.  Fodrodsbenene  er  byggede 
anderledes  end  Haandrodsbenene,  og  Fodens  Bevægmuskler 
anderledes  end  Haandens ;  men  i  disse  Henseender  er  hen- 
holdsvis For-  og  Baglemmemes  Endeorganer  ensbyggede 
hos  Menneske,  Abe  og  Halvabe.  Haandrodsbenene  er  hos 
Menneskene  ordnede  i  to  Rækker,  4  i  hver,  og  de  er  væsent- 
lig lige  store.  Knoklerne  i  den  første  Række  er  ordnede 
Side  om  Side,  og  de  danner  sammen  med  Underarmsbenene 
Haandleddet.  De  tilsvarende  Fodrodsben  er  ikke  ordnede 
Side  om  Side,  og  der  er  kun  tre.  Det  ene  udsender  det 
stærkt  fremtrædende  Hælben;  det- andet  hviler  med  sin 
ene  Flade  paa  dette  og  danner  med  den  anden  i  Forbin- 
delse med  Lægbenet  Ankelleddet,  medens  den  tredje 
fremadrettede  Flade  ved  en  indskudt  Knokkel  er  skilt  fra 
den  næste  Række  Fodrodsben.  I  denne  Henseende  er 
Gorillaens  saakaldte  „Hænder**  paa  Baglemmeme  bygget 
paa  samme  Maade  som  Menneskets  Fod.  —  Saavel  de 
vigtigste  Bøjemuskler,  ved  hvis  Hjælp  Næverne  knyttes, 
som  de  vigtigste  Strækkemuskler  i  Haanden  er  lange 
Muskler,  d.  v.  s.  deres  kødede  Del  ligger  i  Armen  og  er 
fæstet  til  dens  Knokler,  men  de  fortsættes  i  Sener  og 
Baand,  som  gaar  ud  i  Haanden  og  dér  knyttes  til  de 
Knokler,  som  skal  bevæges.  Disse  Muskler  holder  sig 
sondrede  fra  hverandre  i  hele  deres  Længde.  Derimod 
er  i  Foden  den  ene  tilsvarende  Bøjemuskel  og  den  ene 
tilsvarende  Strækkemuskel  kort;  deres  kødede  Del  ligger 
ikke  i  Benet  men  i  Fodryggen  og  Fodsaalen.  Tillige 
forener  Træenes  store  Bøjemuskel  sig  i  Fodsaalen  med 
den  store  Taas Bøjemuskel,  og  endelig  besidder  Fodenen 
særskilt  Fodmuskel.  En  Undersøgelse  af  Gorillaens  Bag- 
lemmer viser  nu,  at  de  ogsaa  i  denne  Henseende  er  byg- 
gede som  Menneskets  Fod.     Gorillaen  har  virkelige  Fødder 


Digitized  by  VjOOQ IC 


235 

med  en  bevægelig  Stortaa;  dens  Baglemmer  ender  i 
Gribefødder,  ikke  i  Hænder;  dens  Fødder  adskiller  sig 
kun  fra  Menneskets  ved  den  større  Bevægelighed  og  ved 
Delenes  sekundære  Ordning.  —  Gaar  vi  videre  ned  i 
Rækken,  da  viser  det  sig,  at  Orangens  Haand  og  Fod  er 
i  sin  Bygning  mere  forskellig  fra  Gorillaens,  end  denne 
er  fra  Menneskets.  Resultatet  af  Huxleys  Undersøgelser 
blev  da  en  Bekræftelse  paa  den  af  Darwin  fremsatte 
Formodning,  at  Mennesket  staar  langt  nærmere  ved 
Aberne  end  disse  ved  Hunden,  og  at  Mennesket  i  hver 
enkelt  synlig  Ejendommelighed  afviger  langt  mindre  fra 
de  højere  Aber,  end  disse  afviger  fra  de  lavere  Med- 
lemmer af  samme  Klasse  indenfor  Primaternes  Gruppe. 

Det  var  dog  ikke  blot  et  mangelfuldt  Kendskab  til 
de  højere  Aber,  der  hindrede  den  rette  Forstaaelse  af 
Mennesket  som  Naturvæsen;  ogsaa  andre  Omstændigheder 
gjorde  sig  gældende.  Blandt  disse  spillede  Autoritetstro 
en  betydelig  Rolle  saavel  i  England  som  paa  Fastlandet. 
I  den  videnskabelige  Verden  hænder  det  af  og  til,  at  en 
betydelig  Mand,  undertiden  maaske  endog  blot  en  Mand, 
der  har  formaaet  at  skaffe  sig  Betydning,  behersker  Sin- 
dene saaledes,  at  han  i  nogen  Tid  kan  hæmme  Opfattel- 
ser, der  ikke  stemmer  med  hans  egen.  Omkring  1850 
nød  i  England  ingen  Naturforsker  en  saa  mægtig  Anseelse 
som  Richard  Owen;  hans  Dygtighed  som  Anatom  var 
overordentlig  og  hans  Flid  usædvanlig.  Dels  i  Kraft  af 
egen  Autoritet  og  dels  ved  at  støtte  sig  til  Cuviers  Navn 
søgte  han  paany  at  sætte  en  dyb  Kløft  mellem  Menne- 
skene og  Aberne.  Han  havde  dels  i  det  linneiske  Selskab 
(1857)  og  dels  i  en  Bog,  han  lidt  senere  udgav,  fremsat 
sine  Beviser.  Bogen  indeholdt  en  ny  Klassifikation  af 
Pattedyrene;  han  grundede  sin  Inddeling  paa  Hjæmens 
Bygning  og  fremadskridende  Vækst  og  isolerede  Menne- 
sket fuldstændig  fra  Aberne,  idet  Menneskehjærnen  i  ikke 
mindre  end  tre  meget  væsentlige  Henseender  skulde  ad- 
skille  sig   fra   Abernes.     Han    tog  intet  Hensyn  til,   at 

allerede  Geofifroy  St.  Hilaire  havde  set,  at  de  ægte  Aber 
med  Hensyn  til  Legemets  Bygning  staar  Mennesket  langt 
nærmere  end  de  staar  Halvaberne;  Geoffroy  havde  været 
Cuviers  Modstander  (S.  27)  og  nød  langtfra  dennes  Anseelse. 
Huxley  optog  resolut  Kampen  mod  Owen.  1858 
havde  han  i  et  Møde  i  Royal  Society,  hvilket  blev  ledet 
af  Owen  som  Præsident,  godtgjort,  at  Owens  Opfattelse 
af  den  menneskelige  Hovedskals  Bygning  var  urigtig. 
Da  nu  Owen  i  et  Møde  i  „det  britiske  Selskab  til  Viden- 
skabernes Fremme"  (28  Juni  1860)  paany  vilde  fastslaa 
Forskellen  mellem  Mennesker  og  Aber,  rejste  Huxley  sig 
og  paaviste  Nødvendigheden  af  at  skælne  mellem 
Kendsgæmingerne  og  de  Slutninger,  man  drog  af 
dem.  Med  Hensyn  til  Kendsgæmingerne  maatte  man 
spørge,  hvilken  Forskel  i  Bygning  der  er  paa  Men- 
neskets og  de  højere  Abers  Hjærne;  først  derpaa 
kunde  man  komme  til  Spørgsmaalet  om,  hvilken  Værdi 
denne  Forskel  har  i  systematisk  Henseende.  Dernæst 
paaviste  han,  at  de  tre  Ejendommeligheder,  som  Owen 
mente  at  have  fundet  udelukkende  hos  Mennnesket,  og 
som  denne  støttede  sig  paa,  naar  han  ytrede:  „Gorillaens 
Hjærne  er  mere  forskellig  fra  Menneskets  end  fra  Hjæmen 
hos  de  lavere  staaende  og  mest  problematiske  af  Slægten 
iirhændede'',  at  disse  Ejendommeligheder  ikke  alene  findes 
i  Abehjærnen,  men  de  er  hos  de  højere  Aber  ofte  endog 
mere  udviklede  end  hos  Mennesket.  Han  gik  videre  og 
viste,  at  Naturen  i  Abernes  Hjærne  har  forsynet  os  med 
en  næsten  fuldstændig  Kæde  fra  Hjærner,  som  i  deres 
Bygning  kun  staar  lidt  højere  end  Gnavernes,  og  til  Hjær- 
ner, der  kun  staar  lidt  lavere  end  Menneskets.  Ganske 
fuldstændig  er  Kæden  dog  ikke;  der  findes  virkelig  en 
Kløft,  men  denne  ligger  mellem  de  lavere  og  de  laveste 
Aber  (Halvaberne)  og  paa  ingen  Maade  mellem  Mennesket 
og  de  menneskelignende  Aber.  Hos  Halvaberne  kan 
nemlig  den  lille  Hjærne  ses  ovenfra;  den  dækkes  ikke 
helt  af  Baghovedlapperne,  hvilket  er  Tilfældet  hos  de  ægte 
Aber  og  hos  Menneskene.  —  I  Modsætning  til  Owen  paa- 
stod  da  Huxley,  at  Gorillaen  i  sin  Bygning  staar  Mennesket 

nærmere  end  den  staar  de  lavere  Aber,  og  han  lovede  at  føre 
Bevis  for  denne  Paastands  Rigtighed.  Beviset  førte  han  tre 
Aar  senere  i  „Menneskets  Stilling  i  Naturen*.  Owen  søgte 
endnu  nogen  Tid  at  fortsætte  Kampen;  men  det  mislyk- 
kedes fuldstændigt;  hans  Stilling  som  herskende  Autoritet 
var  knækket.  Striden  mellem  de  to  betydelige  Mænd 
førte  imidlertid  ved  den  Opsigt,  som  den  overalt  vakte^ 
til,  at  man  rundt  om  i  Evropa  og  Amerika  begyndte  at 
undersøge  Sagen  og  i  meget  kort  Tid  tilvejebragte  et  be- 
tydeligt Materiale  til  Spørgsmaalets  Afgørelse.  —  Noget 
eksisterende  Mellemled  mellem  Gorillaen  og  Mennesket 
kendes  ikke,  men  man  kender  heller  intet  Mellemled  mel- 
lem Gorillaen  og  Orangen  eller  mellem  denne  og  Gibbonen. 
Bygningsligheden  mellem  Mennesket  og  de  højere  Aber 
er  imidlertid  saa  stor,  at  den  berettiger  os  til  at  betragte 
Mennesket  som  en  Familie  ved  Siden  af  disse,  og  det 
adskiller  sig  mindre  fra  dem,  end  de  adskiller  sig  fra  andre 
Familier  af  samme  Orden,  saa  der  er  ikke  engang  nogen 
zoologisk  Grund  til  at  anbringe  Mennesket  i  en  Orden 
for  sig  selv  og  endnu  mindre  til  at  lade  det  udgøre  en 
særskilt  Underklasse,  som  Owen  vilde.  Resultatet  af  sine 
Undersøgelser  sammendrager  Huxley  i  den  Opfattelse,  at 
da  Mennesket  ved  sin  Bygning  ikke  staar  Dyrene  fjær- 
nere,  end  disse  indbyrdes  staar  hinanden,  saa  synes  deraf 
at  følge,  at  hvis  man  kan  opdage  nogen  fysisk  Aarsag, 
ved  hvilken  Slægter  og  Familier  af  almindelige  Dyr  er 
blevet  frembragt,  saa  er  denne  Aarsag  tilstrækkelig  til 
ogsaa  at  gøre  Rede  for  Menneskets  Oprindelse.  Den  eneste 
Teori,  der  paaviste  en  saadan  Aarsag,  var  Darwins;  ti 
Lamarcks  Lære  var  blandet  med  saa  mange  absurde  Ting, 
at  Huxley  ikke  mente,  at  den  kunde  komme  i  Betragt- 
ning, og  han  slutter  sig  da  til  Darwins  Opfattelse,  at  der 
gives  en  Udvælgelse  gennem  Tillempelser,  og  at  denne  er 
tilstrækkelig  til  i  Tidens  Løb  at  frembringe  Slægtsforskel- 
ligheder.  „Det  er  ikke  mig",  siger  han,  „der  grunder 
Menneskets  Værdighed  paa  dets  store  Taa,  eller  antyder, 
at  vi  er  fortabte,    hvis  Abehjærnen  er  bygget  som  vor". 

Tiden  har  bekræftet  Huxleys  Opfattelse.  De  konstante 
Vindinger,  der  er  fælles  for  alle  Menneskehjæmer,  findes 
ogsaa  hos  Orangen  og  Chimpansen;  hos  de  lavere  Aber 
findes  de  vel,  men  i  mere  ufuldkommen  Tilstand,  og  de 
mangler  hos  Halvaberne.  „Ligheden  mellem  de  to  nævnte 
Abers  Vindinger  og  Menneskets  er  saa  stor,  at  der  ud- 
fordres en  øvet  Anatoms  øje  for  at  adskille  dem  fra  en 
Menneskehjærne  paa  en  Tegning,  hvor  de  ere  gengivne 
i  samme  Størrelse  som  denne,  særlig  naar  man  til  Sam- 
menligning tager  Hjæmer  af  Negre  eller  Hottentoter,  der 
er  simplere  end  de  hvides*  (Oscar  Schmidt). 

Ogsaa  Hjærnens  Arbejdsmaade  synes  at  stille  Aberne 
forholdsvis  nær  ved  Mennesket.  Efter  Flechsigs  Under- 
søgelser staar  hos  Mennesket  kun  ^/s  af  Storhjæmebarken 
i  Sansningens  Tjeneste,  medens  de  ^/j  staar  i  Tænknin- 
gens som  „Associations"  Centrer.  Da  det  anatomisk  kan 
vises,  at  Cellerne  i  disse  „aandelige"  Centrer  kun  staar  i 
Forbindelse  med  hverandre  indbyrdes  og  med  Centrerne 
for  de  forskellige  Sanser  (Hørelse,  Lugt,  Smag,  Syn,  Be- 
røring), hvilke  er  knyttede  til  hver  sin  Del  af  Storhjæmens 
Overflade,  medens  de  ikke  staar  i  Forbindelse  med  Re- 
flekscentrerne, der  ligger  dybere  inde  i  Storhjæmen  og  i 
den  lille  Hjæme,  saa  kan  man  ogsaa  afgrænse  dem  paa 
Dyr,  og  det  viser  sig  da,  at  hos  de  smalnæsede,  godt 
begavede  Aber  indtages  Halvdelen  af  Hjæmeoverfladen  af 
Associationscentrer,  medens  de  hos  Rovdyrene  kun  ind- 
tager en  ringe  Del  af  den  og  fuldstændig  mangler  hos 
Gnaverne.  Hos  Husmus  og  Hamster,  hvilke  Flechsig  har 
undersøgt,  ligger  Sansecentrum  ved  Sansecentrum  og 
fylder  hele  Storhjærnens  Overflade  paa  enkelte  smalle 
Striber  nær.  Først  hos  de  smalnæsede  Aber  naar  Associa- 
tionscentrerne  samme  Udstrækning  som  Sansecentreme. 


I  nær  Forbindelse  med  Spørgsmaalet  om  Menneskets 
Oprindelse   staar   Spørgsmaalet   om   dets  Ælde.     Ogsaa 

Undersøgelser  vedrørende  dette  Spørgsmaal  standsedes  i 
lang  Tid  ved  en  hæmmende  Autoritetstro.  Cuvier  havde 
erklæret,  at  der  ikke  havde  eksisteret  Mennesker  før  Is- 
tiden, og  at  der  ikke  havde  eksisteret  Aber  i  Tertiærtiden. 
Med  Hensyn  til  dette  sidste  skal  det  straks  fremhæves, 
at  man  i  Miocenlagene  i  Frankrig,  Svejts  og  Steyermark 
har  funden  to  Abearter,  der  er  nær  beslægtede  med  Gib- 
bonen ;  den  ene  har  Størrelse  som  et  Menneske  og  ligner 
ifølge  Lartet  i  sine  Tandforhold  Mennesket  mer  end  alle 
levende  Abearter.  I  Amerika  har  man  i  70eme  funden 
hele  Rækker  forstenede  Halvaber  i  Jordlag  fra  den  tidligste 
Tertiærtid.  Blandt  dem  findes  én,  Homunculus,  med  be- 
tydelig Hjæmehule,  og  paa  Madagascar  har  man  funden 
én  iøvrigt  fomylig  uddød  Art  (Nesopithecus),  der  har  Abe- 
hoved men  Halvabetandsæt.  Antallet  af  fundne  forstenede 
Aber  er  i  Øjeblikket  ikke  ringe.  Denne  Del  af  Cuviers 
Teori  var  altsaa  ikke  ganske  heldig;  men  den  havde 
ikke  faaet  nogen  synderlig  Betydning  undtagen  for  de 
af  hans  Disciple,  der  vedblev  at  antage,  at  der  ikke  var 
nogen  Overgang  fra  den  ene  Jordperiode  til  den  anden. 

Mere  Ulykke  gjorde  den  anden  Paastand:  at  der  ikke 
havde  levet  Mennesker  før  Istiden,  da  Skabninger  fra  én 
Jordperiode  ikke  kunde  holde  sig  ind  i  den  næste.  Cu- 
vier havde  en  højt  anset  Discipel,  Flourens,  der  var  Sekre- 
tær i  det  franske  Akademi  og  som  saadan  havde  betydelig 
Indflydelse;  han  har  Æren  af  i  omtrent  en  Snes  Aar  at 
have  hindret  Kendskabet  til  det  forhistoriske  Menneske. 
Det  fortælles,  at  i  Aarene  omkring  den  Tid,  da  Fransk- 
manden Hittorflf  (d.  1867)  havde  bevist,  at  den  gamle 
græske  Arkitektur  var  flerfarvet,  rejste  en  Arkæolog,  en 
bestemt  Modstander  af  denne  ny  Lære,  gennem  Græken- 
land. Da  en  af  hans  Ledsagere  var  krøbet  op  paa  et 
Tempel  for  at  undersøge  det,  raabte  Arkæologen  til  ham : 
„Finder  De  noget  Spor  af  Farve?"  Svaret  var  ja,  og 
Arkæologen  raabte  da,  at  han  straks  skulde  komme  ned 
igen.  Han  vUde  nemlig  ikke  vide  af  Farver  og  vilde  der- 
for ikke  se  dem.     Paa  samme  Maade  gik  det  Flourens; 

han  vilde  ikke  se  Sporene  af  Menneskets  Færden  før  Is- 
tiden, og  han  vilde  heller  ikke  have,  at  andre  skulde 
se  dem. 

Fra  1839  havde  en  Franskmand,  Boucher  de  Perthes, 
i  Diluviallagene  funden  raat  tilhugne  Spydspidser,  Pile- 
spidser, Kiler  osv.  af  Flint  sammen  med  Knokler  af  Mam- 
muth,  Urokse  og  andre  uddøde  Pattedyr.  Da  Jordlaget, 
i  hvilket  disse  Genstande  fandtes,  var  uforstyrret  ved  deres 
Opgravning,  maatte  dette  opfattes  som  Vidnesbyrd  om, 
at  Mennesket  havde  levet  sammen  med  de  nævnte  Dyr. 
Fra  1842  sendte  han  Gang  paa  Gang  Meddelelse  om  sine 
Fund  til  Videnskabernes  Akademi  og  bad,  om  dette  vilde 
lade  en  Kommission  af  Sagkyndige  undersøge  Sagen. 
Henvendelserne  nyttede  intet,  da  Autoriteterne  havde  af- 
gjort Sagen  paa  Forhaand.  Boucher  fortsatte  imidlertid 
sine  Undersøgelser,  oprettede  et  Museum,  rejste  meget, 
besøgte  blandt  andre  Worsaae  i  Danmark  og  Nilsson  i 
Sverrig,  og  efterhaanden  tiltrak  hans  Arbejde  sig  saa  megen 
Opmærksomhed  i  Udlandet,  at  Englands  betydeligste 
Naturforskere  i  1859,  samme  Aar  som  Darwins  Bog  ud- 
kom, rejste  til  Frankrig  for  at  undersøge  Sagen  paa 
Stedet.  De  bekræftede  fuldt  ud  Ægtheden  og  Rigtigheden 
af  Bouchers  Udgravninger,  og  først  da  blev  de  franske 
Videnskabsmænd  befriede  fra  deres  Autoritetstro  og  be- 
skæftigede sig  med  Spørgsmaalet.  Deres  træge  Modstand 
var  saa  meget  mærkeligere,  som  Flourens  selv  forlængst 
havde  indrømmet,  at  Cuvier  havde  taget  fejl  med  Hen- 
syn til  Aberne;  der  havde  virkelig  levet  Aber  i  Tertiær- 
tiden. Og  dertil  kommer,  at  allerede  ved  Aarhundredets 
Begyndelse  havde  man  i  Grotter  i  Sydfrankrig  funden 
Menneskelevninger  sammen  med  Levninger  af  uddøde 
Dyr,  og  1830  var  lignende  Fund  gjorte  i  belgiske  Grotter. 
Ja,  da  de  omtalte  engelske  Videnskabsmænd  i  1859  var 
vendte  hjem,  blev  man  opmærksom  paa,  at  en  engelsk 
Samling  de  sidste  hundrede  Aar  havde  rummet  Genstande 
af  samme  Beskaffenhed  som  de,  der  blev  fundne  ved 
Sommefloden;   disse  Genstande  var  fundne  i  en  engelsk 

Flodseng.  Allerede  før  1850  havde  endvidere  den  danske 
Videnskabsmand  Lund  under  sine  Efterforskninger  i  Bra- 
siliens Knokkelhuler  funden  en  Mængde  Menneskeben 
sammen  med  forstenede  Ben  af  Dyr  som  Megatheriet 
og  Kæmpebæltedyret.  Ogsaa  i  Nordamerika  fandt  man 
Vidnesbyrd  om  Menneskets  Samtidighed  med  den  uddøde 
Mastodont  og  med  Mammutdyret. 

De  ældste  Spor  af  Mennesket  træffes  i  Evropa  i  de  Egne, 
der  ikke  har  været  dækkede  af  Gletsjere  eller  Indlandsis 
(Nathorst).  De  Mennesker,  der  levede  før  den  sidste  Ned- 
isning, forstod  kun  at  tilhugge  Flinten,  men  ikke  at  slibe 
den  (den  palæolitiske  Tid);  men  da  Isen  sidste  Gang  trak  sig 
tilbage,  og  Mennesket  vandrede  ind,  var  det  delvis  kommen 
op  paa  den  slebne  Flints  højere  Kulturtrin  (den  neolitiske 
Tid).  I  Tyskland,  Bøhmen,  Måhren,  Italien,  Frankrig, 
Belgien  og  England  har  man  fra  den  palæolitiske  Tid 
funden  forstenede  Menneskeknokler,  der  tyder  paa,  at  disse 
Mennesker,  der  levede  sammen  med  Mammuten,  det  uld- 
haarede  Næshorn,  Kæmpehjorten  og  andre  uddøde  Dyr, 
tilhørte  en  ejendommelig,  lavtstaaende  Race,  som  man  har 
givet  Navnet  Neanderthalracen.  Navnet  stammer  fra,  at 
man  i  1857  i  Neanderdalen  ved  Hochdal  mellem  Diisseldorf 
og  Elberfeld  fandt  en  Hovedskal  med  en  overordentlig 
stærk  Udvikling  af  øjenbrynsbueme  i  Forbindelse  med  en 
særdeles  stærk  Udvikling  af  Pandebenshulhederne,  en  me- 
get lav  Pande,  der  skraanede  stærkt  bagover,  og  Isse- 
benene  stærkt  fladtrykte  bagtil.  Strængt  taget  betød  Fun- 
det ikke  meget,  da  Omstændighederne  ved  dets  Opdagelse 
ikke  blev  nøjere  undersøgte;  men  medens  adskillige  For- 
skere straks  opfattede  det  som  tilhørende  en  lidet  udviklet 
Menneskerace,  var  der  andre,  der  opfattede  detb  Ejen- 
dommeligheder som  sygelige  Dannelser.  Til  disse  sluttede 
senere  Virchow  sig.  I  1872,  da  han  første  Gang  op- 
traadte  i  Diskussionen,  udtrykte  han  sig  forholdsvis  for- 
sigtigt, men  senere  glemte  han  denne  Forsigtighed  og  var 
i  1892  aldeles  sikker  paa,  at  nævnte  Hovedskal  var  af  et 
abnormt  Individ.     Virchow  vilde  blot  holde  sig  til  Kends- 

gærninger  og  ikke  have  at  gøre  med  Hypoteser.  Ud  fra 
dette  Udgangspunkt  naaede  han  saa  til  at  fastslaa,  at 
Hovedskallens  Ejermand  var  født  med  stærkt  udviklede 
Pandehuler;  han  var  som  Barn  bleven  syg,  havde  lidt  af 
Rachitis,  hvorved  Knoklerne  fik  en  sygelig  Udvikling. 
Da  han  blev  voksen,  havde  han  formentlig  i  Kamp  faaet 
slaaet  sin  Hovedskal  i  Stykker,  hvorved  ny  abnorme  For- 
andringer var  fremkomne.  Imidlertid  var  Saaret  lægt. 
Men  da  han  blev  gammel,  kom  han  til  at  lide  af  Gigt, 
hvorved  atter  sygelige  Dannelser  fremkom.  Endelig  var 
den  temmelig  uheldige  Fyr  død,  hvilket  maa  siges  at 
være  et  Held  for  ham,  da  han  ellers  nok  for  femte  Gang 
havde  faaet  sin  Knokkelbygning  dannet  i  Retning  af  det 
abnorme. 

Paa  Strækningen  mellem  Genua  og  Mentona,  flere 
Steder  i  Frankrig,  særlig  i  Departementet  Dordogne,  og  i 
Belgien  havde  man  fremdraget  Grottefund,  bestaaende 
enten  af  hele  Menneskeskeletter  eller  af  Brudstykker  af 
saadanne.  Professor  Schmerling  havde  fra  Engishulen  i 
Meusedalen  og  fra  Dalens  modsatte  Flodbred  fremdraget 
Forsteninger,  der  tydede  paa  en  lavere  staaende  Menneske- 
race; allerede  1833  havde  han  offentligt  beskrevet  sine 
Fund.  Ved  Engisskallen  manglede  Underkæben  og  An- 
sigtsbenene.  Huxley  sammenlignede  den  med  Neander- 
dalsskallen,  anerkendte  deres  ufuldkomne  Bygning,  men 
fandt  det  vanskeligt  at  drage  nogen  Slutning  fra  et  saa 
lille  Materiale,  eftersom  Variationstilbøjeligheden  for  Hjæme- 
skallens  Bygning  netop  er  meget  stor.  Den  varierer  ikke 
blot  med  Hensyn  til  absolut  Størrelse  og  Rummelighed, 
men  tillige  med  Hensyn  til  Forholdet  mellem  Længde- 
diameter og  Breddediameter  og  ligeledes  med  Hensyn  til 
dens  Forhold  til  Ansigtsbenene  og  Kæbernes  Fremspring. 
Nogle  Hjæmeskaller  er  runde,  Forholdet  mellem  deres 
Længde  og  Bredde  er  højst  som  100  til  80  (Korthoveder), 
men  det  kan  være  mindre  endnu.  Andre  er  langstrakte, 
Længdediametren  er  da  over  ^/s  mere  end  Bredden 
(Langhoveder).     Han  fremhæver,  at  drager  man  en  Linje 

fra  Guldkysten  (Vest-Afrika)  til  Mellemasiens  Stepper,  saa 
finder  man  ved  Linjens  sydligste  og  vestligste  Ende  de 
mest  langhovedede  Mennesker,  der  tillige  har  fremskudt 
Underansigt,  kruset  Haar  og  sort  Hudfarve  (de  egentlige 
Negre).  Ved  Linjens  nordlige  og  østlige  Ende  lever  de 
mest  korthovedede;  de  har  en  ret  Ansigtsvinkel,  glatte  Haar, 
gul  Hudfarve  (Tartarer  og  Kalmuker).  De  to  Endepunkter 
af  Linjen  er  saa  at  sige  beboet  af  etnologiske  Antipoder. 
Drager  vi  paa  nævnte  Linje  en  anden  omtrent  vinkelret 
gennem  Evropa  og  Syd-Asien  til  Hindustan,  da  frem- 
kommer en  Slags  Ækvator,  omkring  hvilken  rundhovedede, 
ovalhovedede  og  langhovedede  Mennesker  med  eller  uden 
fremskudt  Underansigt,  med  lysere  eller  mørkere  Hudfarve 
grupperer  sig.  Ingen  af  dem  har  dog  nogen  af  de  nævnte 
Egenskaber  i  saa  udpræget  Grad  som  Kalmukerne  eller 
Negrene,  Antipoderacerne,  hvis  Hjemstavn  tillige  danner 
en  klimatisk  Modsætning.  „Jorden  frembyder  ikke  større 
Kontrast  end  mellem  Vest-Afrikas  varme  fugtige  Sletter 
og  Central- Asiens  tørre  Højlande**.  Engisskallen  hører  til 
de  langhovedede,  men  da  Kæberne  manglede,  var  det 
umuligt  at  afgøre  dens  Betydning;  ti  netop  med  Hensyn 
til  Ansigtsvinklen  afviger  Mennesket  meget  fra  Dyrene. 
En  Evropæer  og  en  Neger  kan  begge  være  langhovedede, 
men  Evropæerens  Underansigt  er  mindre  fremskudt.  Og- 
saa  Kraniestykket  fra  Neanderdal  var  langhovedet;  Hux- 
ley  finder  det  beslægtet  med  de  Hjærneskaller,  der  findes 
i  Jættestuen  ved  Borreby;  dog  at  disse  er  noget  bredere 
i  Forhold  til  deres  Længde. 

Saa  langt  var  man  kommen  i  sit  Kendskab  til  det 
forstenede  Menneske,  før  „Arternes  Oprindelse**  udkom. 
Nogle  senere  Fund,  en  Underkæbe  fra  en  Grotte  i  Belgien 
og  et  Stykke  af  et  Kæbeben  fra  Schipkagrotten  i  Måhren 
tydede  paa  samme  ringe  Udvikling  som  de  tidligere 
fundne  Levninger.  Selvfølgelig  kunde  disse  Knokler  ogsaa 
tilhøre  abnorme  Mennesker,  men  efterhaanden  gled  det 
dog  ud  i  det  komiske,  naar  den  Paastand  stadig  fornyedes, 
at  Fortidens  abnorme,    gigtsyge  og  rachitiske  Mennesker 

16* 


Digitized  by  VjOOQ IC 


244 

delvis  havde  holdt  sig  i  forstenet  Form,  medens  Repræ- 
sentanter for  de  normale  ikke  havde  været  saa  heldige. 

I  de  følgende  Aar  gjorde  Arkæologien  store  Frem- 
skridt, og  den  palæontologiske  Viden  forøgedes  ikke  blot 
ved  ny  Fund  i  Evropa,  men  ogsaa  ved  ny  Udgravninger 
og  Meddelelser  om  ældre  Udgravninger  i  andre  Verdens- 
dele. P.  W.  Lund  (se  Side  241),  der  i  Aaret  183v^ 
for  anden  Gang  var  rejst  til  Brasilien  for  at  fort- 
sætte sine  zoologiske  og  botaniske  Studier,  gjorde  i  det 
indre  af  Landet  Bekendtskab  med  Knokkelhulerne.  Stu- 
diet af  disse  Huler  øvede  en  saadan  Tiltrækning  paa 
ham,  at  han  blev  derovre  hele  sit  Liv.  (D.  1880.)  Aarene 
1835—44  benyttede  han  til  Undersøgelse  af  Hulerne  i 
Omegnen  af  Lagoa  Santa.  Derpaa  opgav  han  sit  viden- 
skabelige Arbejde  og  skænkede  Danmark  sine  Samlinger. 
Han  har  undersøgt  ikke  mindre  end  800  større  og  mindre 
Grotter  og  funden  Menneskeben  i  et  halvt  Dusin  af  dem. 
Da  de  nævnte  Samlinger  kom  til  Danmark,  blev  Rein- 
hardt deres  Inspektør,  og  han  erklærede,  at  „der  er  kun 
ringe  Tvivl  om,  at  Menneskebenene  er  nedlagte  i  Hulerne 
omtrent  i  samme  Tidsrum  som  Benene  af  de  uddøde 
Dyr**  og  „at  disse  sidste  har  været  Menneskenes  Sam- 
tidige i  det  mindste  i  det  senere  Tidsrum  de  levede**. 
Til  denne  Opfattelse  sluttede  Quatrefages  sig  senere.  Afsikre 
palæolitiske  Fund  i  Evropa  kan  nævnes  en  Underkæbe 
fra  Naulettehulen  i  Belgien  (1865),  en  Kæbe  fra  Goget- 
hulen  i  Belgien,  en  Underkæbe  fra  Arcy  i  Frankrig  (1860), 
en  Hovedskal  fra  Elsass  (1865),  en  Hovedskal  fra  Olmo 
ved  Florens  (1862).  en  Hovedskal  ved  Brtix  i  Bøhmen 
(1872),  et  Brudstykke  af  en  Underkæbe  ved  Schipka  i 
Måhren  (1880),  et  ufuldstændigt  Skelet  ved  Udgravningen 
af  Tilbury  Dok  (1883).  Alle  disse  evropæiske  Fund 
viser  lignende  Ejendommeligheder  som  Neanderdal- 
kraniet. 

1885  gjordes  imidlertid  det  indtil  da  vigtigste  Fund^ 
idet  to  belgiske  Videnskabsmænd  foretog  en  Udgravning 
af  Spy-Grotten,  der  ligger  lidt  sydvest  for  Stationen  Onoz. 

Efter  denne  Udgravning  var  det  ikke  muligt  længere  at 
tvivle  om,  at  Mennesket  har  levet  sammen  med  Mammut, 
Kæmpehjort,  Hulebjørn,  Hulehyæne  og  mange  andre  af 
Forverdenens  Dyr.  Man  fandt  i  Hulen  2  Skeletter  i  lig- 
gende Stilling  med  en  indbyrdes  Afstand  af  2  Meter. 
Begge  Hovedskaller  stemmer  overens  med  Neanderdal- 
skallen:  de  vældige  øjenbrynsbuer,  de  store  Pandebens- 
hulheder,  den  lave,  bagoverhvælvede  Pande,  osv.  Det 
viste  sig  da,  hvad  man  tidligere  vel  havde  formodet,  men 
ikke  kunnet  godtgøre,  at  en  saaledes  bygget  Hovedskals 
Rumholdighed  var  meget  ringe.  Underkæben  stemmer 
meget  nær  med  Naulettekæben  (se  S.  246);  begge  udmærker 
sig  ved  Mangel  paa  Hage.  Laarbenets  og  Skinnebenets 
Ledflader  viser  hen  til  en  Benbygning,  der  er  nærmere  Go- 
rillaens end  Menneskets ;  i  samme  Retning  viser  den  stærke 
Krumning  af  Laarbenet  og  den  kraftige  Bygning  af 
Skinnebenet.  Spy-Mennesket  har  ligesom  de  store  Aber 
gaaet  med  krogede  Ben  og  med  stærkt  foroverbøjet  Krop. 
Disse  Ejendommeligheder  har  ikke  kunnet  tydes  som  syge- 
lige; selv  Virchow  har  undersøgt  Skeletterne  og  ikke  formaaet 
at  paavise  sygelige  Træk.  Professor  Brøgger  i  Kristiania 
fremhæver  følgende  Ejendommeligheder  ved  disse  Ske- 
letter: 1)  de  stærkt  udviklede  Øjenbrynsbuer  og  de  i  For- 
bindelse med  dem  staaende  store  Hulheder  i  Pandebenet, 
2)  den  lave,  bagoverhvælvede  Pande,  3)  den  stærke  For- 
længelse af  Baghovedbenet,  4)  den  næsten  fuldstændige 
Mangel  paa  Hage,  5)  Underkæbens  ejendommelige  Heste- 
skoform, 6)  Underkæbens  indre  Fremstaaenhed,  7)  den 
udprægede,  alveolære  Fremstaaenhed,  8)  Krumningen  af 
Armens  Ben  og  deres  Længde,  9)  Krumningen  af  Laar- 
benet, 10)  Skinnebenets  ringe  Højde,  11)  Ledfladernes 
Beliggenhed  paa  Laarben  og  Skinneben.  Leche,  der  lige- 
som sine  Landsmænd  Retzius  og  Nathorst  har  virket 
meget  for  at  gøre  Sverrigs  Befolkning  bekendt  med  For- 
tidens Mennesker,  skildrer  i  1893  Spy-Skeletterne  paa 
følgende  Maade:  „Panden  er  lav  og  stærkt  bagudgaaende. 
øjenbrynsbueme  er  usædvanligt  stærkt  fremstaaende,  saa- 

ledes  at  Pandebenet  bagenfor  dem  viser  en  stærk  Ind- 
sænkning.  Denne  øjenbrynsbuernes  stærke  Udvikling  be- 
tinges af  de  stærke  Pandebenshuler,  som  atter  staar  i 
Forbindelse  med  Næsehulerne  og  som  maaske  tyder  paa, 
at  Lugtesansen  hos  disse  Mennesker  har  været  langt 
stærkere  udviklet  end  hos  Størsteparten  af  nulevende 
Mennesker.  Nakkebenet  er  stærkt  udstaaende  bagud. 
Paa  dets  bagerste  Del  findes  en  meget  fremstaaende, 
tværgaaende  og  afbrudt  Liste,  som  betinges  af  Tilstede- 
værelsen af  stærkere  udviklede  Nakkemuskler  end  dem, 
som  forekommer  hos  de  fleste  nulevende  Menneskeracer. 
Underkæben  er  meget  tyk  og  høj  og  uden  Hage,  hvorved 
den  adskiller  sig  fra  alle  Nutids  Menneskers  Underkæbe; 
det  samme  gælder  om  Underkæben  fra  la  Naulette.  Un- 
derarmens Ben,  Spolebenet  og  Albuebenet,  er  bøjede,  saa 
at  der  er  et  betydeligt  Mellemrum  mellem  begge,  hvor- 
imod disse  Ben  hos  nulevende  Mennesker  er  temmelig 
rette.  Laarbenspiben  er  tyk  og  stærkt  fremoverbøjet,  det 
ligeledes  meget  tykke  og  korte  Skinneben  udmærker  sig 
ved,  at  dets  øverste  Del  er  bøjet  bagud,  saaledes  at  Benet, 
naar  dets  øvre  Ledflader  stilles  i  et  horisontalt  Plan,  er 
rettet  stærkt  bagud,  medens  denne  Bøjning  hos  nulevende 
Menneskeracer  er  højst  ubetydelig.  Denne  Skinnebenets 
Ejendommelighed  sammen  med  Formen  af  Laarbenet  og 
med  de  nedre  Ledfladers  Leje  i  dette  Ben  har  givet  os 
Ret  til  at  slutte,  at  Spy-Mennesket  —  og  maaske  ogsaa 
andre  Neanderdalere  —  har  gaaet  med  stærkt  fremover- 
bøjede  Knæ,  og  at  Ligevægten  ikke  kunde  holdes,  med 
mindre  Hovedet  og  Kroppen  var  let  fremoverludende". 

Disse  Mennesker  har  levet  samtidig  med  Mammuten, 
det  uldhaarede  Næshorn,  Hulebjørnen,  Hulehyænen,  Hule- 
løven, den  vilde  Hest  og  Uroksen;  nogle  Ben  af  disse 
Dyr  er  marvspaltede,  hvilket  ogsaa  er  Vidnesbyrd  om 
Menneskenes  Samtidighed,  ti  vilde  Dyr,  der  gnaver  Knok- 
ler, afgnaver  de  bruskede  Endeflader,  men  de  spalter  ikke 
Knoklerne  paa  langs  for  at  tage  Marven.  Menneskene 
har  endvidere  kendt  Brugen  af  Ild,  hvilket  bevises  af  de 

Trækul,  som  findes  i  samme  Jordlag  sammen  med  raat 
tildannede  Flint-  og  Benredskaber.  W.  Leche,  der  1901 
atter  har  givet  en  Fremstilling  af  dette  Fund,  henregner  til 
Neanderdalracen  Skeletdele  fra  Neanderdal,  Cannstadt  (ved 
Stuttgart),  BrUx  (Bøhmen),  Engisheim  (ved  Calmar),  Briinn 
(Måhren),  Olmo  (ved  Florens),  Denise,  Schipka  (Måhren), 
la  Naulette  (Belgien)  og  Tilbury  (England).  Han  karak- 
teriserer denne  Menneskerace  paa  følgende  Maade:  1)  den 
adskiller  sig  bestemt  fra  de  Mennesker,  der  nu  lever  paa 
disse  Steder.  Ulighederne  er  saa  store  og  saa  relativt 
konstante,  at  Forskellen  paa  Neanderdalerne  og  de  nu 
levende  Belgiere  er  ligesaa  stor  som  mellem  mange  „Ar- 
ter**, der  af  Zoologerne  betegnes  som  vel  adskilte.  2)  I 
saa  godt  som  alle  de  Træk,  der  fjæmer  Neanderdal-Racen 
fra  de  nulevende  Mennesker,  nærmer  den  sig  eller  stemmer 
helt  ud  med  en  eller  flere  af  de  menneskelignende  Aber 
—  men  vel  at  mærke  ikke  med  den  yderliggaaende  Abe- 
type, som  denne  fremtræder  hos  en  gammel  Gorilla-  eller 
Oranghan,  men  snarere  med  de  mindre  udprægede  Træk 
hos  Ungen  eller  Hannen  af  visse  menneskelignende  Aber. 
3^  De  fuldstændigste  Levninger  af  denne  ældste  Menneske- 
race (Spy-Menneskerne)  godtgør,  at  der  ikke  er  Tale  om 
en  enkel tstaaende  Overensstemmelse,  men  snarere  om  en 
hel  Række  Træk,  der  maa  betegnes  som  abelignende. 
Ingen  nulevende  Mennesker  kan  opvise  en  saadan  Samling 
abelignende  Ejendommeligheder  som  Neanderdalracen. 
4)  I  aandelig  Henseende  har  denne  Race  ogsaa  indtaget 
et  lavere  Standpunkt  end  andre  hidtil  kendte,  uddøde 
Menneskestammer,  hvilket  de  forarbejdede  Genstande 
viser.  5)  Mennesket  har  tilbagelagt  et  langt  Stykke  Vej 
i  Retning  af  aandelig  og  legemlig  Udvikling  siden  den  Tid, 
de  to  Spy-Mennesker  lagde  deres  Ben  til  Hvile  foran  Grot- 
tens Indgang. 

„Det  kan  efter  dette  Fund  ikke  betvivles,  at  her  er 
Spørgsmaal  om  en  normalt  udviklet,  lavt  staaende,  ejen- 
dommelig Menneskerace**  (Nathorst);  dens  Egenskaber 
besiddes   ikke  samlede  hos  nogen  nulevende  Race,    men 


Digitized  by  VjOOQ IC 


248 

enkeltvis  forekommer  de.  Papuaerne  har  stærke  øjenbryns- 
buer;  Nakkebenlisten  forekommer  hos  Fellaher  og  Nigri- 
tier  i  Afrika;  Laarbenskrumningen  hos  Negritier  paa  Filip- 
pinerne og  paa  et  Skelet  fra  den  yngre  Stenalder.  Af  og 
til  kan  et  enkelt  af  disse  Træk  endnu  fremkomme  hos 
Evropæerne.  Derimod  besiddes  de  nævnte  Egenskaber 
samlede  af  Aberne. 

Nærmere  Nutidens  Mennesker  staar  den  Race,  som 
Broca  kaldte  Cro-Magnon  Racen  efter  Navnet  paa  en 
Grotte,  hvor  man  fandt  det  første  Skelet.  I  Tiden  fra 
1892 — 99  har  man  funden  5  lignende  Skeletter  i  Baoussé- 
Roussé  Grotten  nær  ved  Mentona.  Følger  man  den  af 
Manouvrier  opstillede  Fremgangsmaade  til  at  slutte  fra 
visse  Knoklers  Længde  til  Legemets  Højde,  finder  vi  en 
Højde  af  67 — 68  Tommer.  Det  ved  mit  Besøg  i  Grotten 
sidst  fundne  Skelet  viste  nemlig  følgende  Maal: 

Laarbenets  Længde  486  Millim.  =  I.75  M.  Legemshøjde. 
Overarmsbenets     ,       386     —       =  1,73  „  — 

Albuebenets  „       295     —       =  liss  »  — 

Spolebenets  „       269     —      =1,73^  — 

De  til  samme  Race  hørende  Skeletter  viser  samme 
Forhold.  Racen  var  ikke  blot  høj,  men  kraftig  bygget; 
Hovedskallen,  der  hører  til  de  langhovedede,  viser  en  høj 
bred  Pande,  mægtige  Kindben ;  Pandebjælken,  der  mangler 
hos  Neanderdalerne,  ligger  højt  og  træder  stærkt  frem. 
Ansigtet  er  i  Forhold  til  Hjærneskallens  Længde  bredt 
og  kort;  øjenhulerne  er  dybt  liggende  og  paralellogram- 
agtige.  Overkæbebenet  noget  fremstrakt ;  øjenbrynsbuemes 
indre  Del  meget  fremspringende,  den  ydre  Del  tilbage- 
trukken; Laarbenet  søjleagtigt  fortykket  og  Albuebenets 
øverste  Fjerdedel  krummet.  Tilsvarende  Træk  forekommer 
endnu;  men  de  forstenede  Levninger  er  fra  den  Tid,  da 
Rensdyret  levede  i  de  omtalte  Egne. 

Omtrent  samtidig  med,  at  disse  Skeletter  frem- 
droges i  den  endnu  langtfra  helt  undersøgte  Baoussé- 
Roussé  Grotte,    fandt  en  hollandsk  Læge,    Eugen  Dubois 


Digitized  by  VjOOQ IC 


249 

(1894),  ved  Trinil  paa  Java  den  øverste  Del  af  en  Hoved- 
skal, to  Kindtænder  og  et  Laarben.  Knoklerne  laa  ikke 
umiddelbart  i  hverandres  Nærhed,  men  der  skal  intet  være  til 
Hinder  for,  hverken  geologisk  eller  anatomisk,  at  de  kan 
have  tilhørt  samme  Individ,  saaledes  som  Dubois  mente. 
Han  benævnte  det  „det  oprejstgaaende  Abemenneske" 
(Pithecanthropus  erectus).  Laarbenet  viste,  at  Gangen 
havde  været  oprejst,  men  Hovedskallen  staar  i  Bygning 
mellem  Abens  og  Menneskets.  Leche  skildrer  denne 
Hovedskal  saaledes:  „Man  har  aldrig  set  en  saa  lav 
Menneskeskal,  og  paa  én  Undtagelse  nær  aldrig  en  saa 
stærk  Uddannelse  af  øjenhulernes  Tag,  udenfor  de  egent- 
lige Abers  Gruppe.  I  begge  Henseender  fjærner  den  mest 
abelignende  Menneskerace,  Neanderdaleme,  sig  fra  Java- 
skallen. Dennes  Form  erindrer  unægtelig  mest  om  Hoved- 
skallen hos  Gibbonen,  der  er  den  menneskelignende 
Abe,  som  har  den  mindst  omdannede,  d.  v.  s.  mindst 
fra  Ungdomsformen  afvigende  Hjærneskalsform".  Dubois 
har  søgt  at  beregne  dens  Rumindhold  og  ment  at  kunne 
sætte  det  til  900  Kubikcentimeter;  Gorillaens  naar  sjældent 
mer  end  600  og  Menneskets  er  i  Reglen  over  1200,  dog 
har  man  hos  Sydhavsbeboere  og  Australiere  funden 
Hovedskaller  paa  mellem  900 — 984  Kubikcentimeter.  Det 
fundne  Abemenneske  stemmer  da  i  Hjærneskallens  Byg- 
ning mest  med  Aberne,  i  Hjærnens  Størrelse  mest  med 
Mennesket.  Laarbenene  viser  sygelige  Udvækster,  og 
Virchow  tog  ikke  i  Betænkning  at  erklære,  at  Helbredel- 
sen af  et  saadant  Saar,  som  det,  der  findes,  tvinger  til 
at  forudsætte  en  menneskelig  Kulturtilstand.  Uheldigvis 
for  ham  er  tilsvarende  sygelige  Dannelser  fundne  hos 
flere  vilde  Dyr  fra  Juraperioden.  I  enkelte  mindre  væsent- 
lige Henseender  adskiller  Laarbenet  sig  fra  det  alminde- 
lige Menneskes  og  nærmer  sig  visse  Abers.  Hvad  enten 
man  nu  vil  henregne  de  fundne  Knokler  til  et  abelignende 
Menneske  eller  til  en  menneskelignende  Abe,  saa  indtager 
de  utvivlsomt  en  Mellemstilling  mellem  Aben  og  Menne- 
sket.    Ved  Santos  i  Brasilien  har  man  funden  en  Hoved- 

skal  af  et  Menneske;  den  ligner  i  visse  Henseender  Java- 
skallen. Denne  fandtes  i  et  Lag,  der  tilhører  den  senere 
Tertiærtid  eller  den  tidligste  Kvartærtid ;  de  Dyrelevninger, 
der  findes  i  Laget,  tilhører  en  Mængde  forlængst  uddøde 
Arter.  Retzius  fremhæver  som  en  af  Grundene  til,  at  der  er 
funden  saa  faa  forstenede  Menneskeknokler,  at  disse  saa 
let  hensmuldrer.  En  anden  Grund  kan  være  den,  at  man 
hidtil  kun  i  ringe  Grad  har  undersøgt  de  Egne,  hvor 
Stamformerne  levede.  De  fleste  Menneskeforsteninger  er 
iøvrigt  fundne,  efter  at  Retzius  fremsatte  den  nævnte  Ud- 
talelse. 

I  Vestevropas  øvre  Miocenlag  har  man  funden  to 
Abearter,  der  var  beslægtede  med  Gibbonen  —  altsaa 
med  den  Abe,  som  det  „oprejstgaaende  Abemenneskes** 
Knokler  staar  nærmest.  Den  ene  af  disse,  Dryopithecus, 
var  af  Menneskestørrelse;  dens  Tandforhold  lignede  i 
Følge  Lartet  Menneskets  mer  end  nogen  af  de  nulevende 
Abearters.  Oscar  Schmidt  mener  at  kunne  udtrykke  sin 
Opfattelse  af  samtlige  foreliggende  Oplysninger  i  den 
Udtalelse:  „Det  Alternativ,  hvorvidt  Mennesket  er  skabt 
som  saadant  eller  udviklet  af  lavere  Former,  kan  ikke 
mer  opstilles  af  den,  der  er  i  Besiddelse  af  normal  For- 
stand". 

Hæckels  dristige  Formodning,  at  Pattedyrene  begyndte 
som  Kloakdyr,  udviklede  sig  til  Pungdyr  og  derpaa  til 
Halvaber  og  derfra  gennem  Aber  til  Mennesker,  medens 
Sidegrene  af  Halvaberne  omdannedes  til  Rovdyr  og  Hov- 
dyr, fremsattes  i  Midten  af  Tredseme.  En  halv  Snes  Aar 
senere  fandt  man  de  første  forstenede  Halvaber;  de  fandtes 
i  de  ældste  Tertiærlag  og  var  ældre  end  de  første  ægte 
Aber,  og  de  har  Træk  fælles  med  Hovdyr,  Rovdyr  og 
Insektædere.  I  Nordamerika  har  man  funden  Levninger 
af  en  Halvabe,  Homunculus  (»lille  Menneske**),  der  skylder 
den  store  Hjærneskal  sit  Navn;  yngre  end  denne  og  nær- 
mere de  ægte  Aber  staar  Nesopithecus  paa  Madagascar, 
der  har  abeagtigt  Hoved,  meti  halvabeagtigt  Tandsæt. 
Den    er   først   uddød  efter  Madagascars    Opdagelse   ved 

Evropæerne.  Ældre  end  Halvaberne  er  Pungdyrene,  der 
forekommer  i  Sekundærlagene  sammen  med  Næbdyr.  I 
Firserne  opdagede  man,  at  Næbdyrene  lægger  Æg,  hvorved 
de  danner  Overgangen  til  Amfibierne,  hvilket  yderligere 
godtgjordes,  da  det  opdagedes,  at  Ungerne  har  et  Sæt 
Mælketænder,  der  er  byggede  paa  samme  Maade  som 
Tænderne  hos  Pattedyrene  fra  Triastiden.  I  Trediverne 
bragtes  til  England  et  Krybdyr,  Hatteria,  der  endnu  lever 
paa  Ny  Zeeland;  dets  Bygning  er  en  mærkelig  Sammen- 
blanding af  Krybdyrets,  Salamanderens  og  Firbenets.  I  sit 
Ydre  minder  den  om  en  Øgle,  Lungerne  er  som  Paddernes, 
Hvirvlerne  er  hule  for  og  bag.  Ledbenet'  ubevægeligt  for- 
bundet med  Hovedskallens  andre  Ben,  Hannerne  mangler 
ydre  Parringsorganer;  den  staar  paa  Overgangen  mellem 
Krybdyr  og  Amfibium.  30  Aar  senere  fandt  man  i  Perm- 
lagene ved  Dresden  dens  forstenede  Forfader.  I  lidt  yngre 
Lag  fandt  man  i  Sydafrika  krybdyragtige  Dyr  med  regel- 
mæssigt Pattedyr-Tandsæt  og  er  formentlig  herved  paa 
Vejen  til  Næbdyrets  Stamfædre.  Gaar  vi  videre  tilbage  fra 
Salamandrene,  kommer  vi  til  Fiskene.  1870  opdagedes 
i  Australien  Salamanderfisken  Ceratodus,  der  i  rent  Vand 
aander  ved  Gæller,  men,  naar  Vandet  mangler  Ilt,  ogsaa 
kan  optage  Luft  i  sine  Lunger.  Forstenede  Dyr  af  samme 
Slags  findes  i  Triasperioden ;  dens  Slægtninge  gaar  tilbage 
til  de  devonske  Lag.  Siden  Hæckel  gjorde  det  første 
skematiske  Udkast  til  Menneskets  Stamtræ,  har  saaledes 
saavel  de  levende  som  de  uddøde  Dyreformer  afsløret 
mange  Overgangstrin,  der  berettiger  Troen  paa  et  virke- 
ligt Stamtræ. 


Alle  er  enige  om,  at  Mennesket  ikke  kan  søge  sine 
Stamfædre  blandt  de  nulevende  menneskelignende  Aber, 
om  det  end  har  adskilligt  fælles  med  hver  enkelt  af  dem. 
Imidlertid  gives  der  betydelige  Videnskabsmænd,  der 
mener,  at  Mennesket  enten  slet  ikke  har  Stamfædre  fælles 

med  Aberne,  eller  at  Stamslægtskabet  kun  vedrører  Legemet 
og  ikke  Bevidsthedslivet.  De  betydeligste  er  Mivart,  Car- 
penter, Stokes  og  Wallace.  Til  de  Side  230  og  235  omtalte 
Grunde  til  at  sondre  stærkt  mellem  Aber  og  Mennesker 
træder  ofte  en  tredje,  nemlig  det  Udslag,  som  Stemnings- 
livet  giver  sig  i  Livsanskuelsen.  Det  er  en  Kendsgærning, 
at  det  religiøse  Sindelag  ofte  søger  en  Tilfredsstillelse  i 
Fastholdelsen  af  en  formentlig  positiv  Viden,  der  engang 
er  bleven  knyttet  til  dette  Sindelag,  men  ellers  ikke  er  af 
nogen  Betydning  for  dets  Udfoldelse.  Man  har  saaledes 
af  religiøse  Grunde  vægret  sig  ved  at  godkende  Tilværel- 
sen af  Antipoder,  af  Jordens  aarlige  Bevægelse,  af  Tyngde- 
loven og  meget  andet,  og  i  Lighed  hermed  staar  den 
nyere  Tids  Vægring  ved  at  opfatte  Menneskets  Organisme 
som  et  Produkt  af  Naturforholdene.  Af  de  nævnte  fire 
Forfattere  er  Mivart  romersk  Katolik,  Carpenter  Unitarier, 
Stokes  højkirkelig  og  Wallace  Spiritist. 

Mivart  mener,  at  Menneskets  Legeme  er  udformet 
af  en  forudeksisterende  Materie  (hvilket  i  Biblen  symbolsk 
betegnes  ved  Udtrykket  „Jordens  Støv");  det  er  altsaa 
kun  „skabt"  i  uegentlig  Betydning,  d.  v.  s.  ved  Virksom- 
hed af  sekundære  Love.  Derimod  er  dets  Sjæl  skabt  paa 
en  ganske  anden  Maade,  nemlig  ved  Guds  direkte  Virk- 
somhed (symbolsk  betegnet  ved  „Indaanding").  Ch.  Dar- 
win skriver  i  Anledning  af  Mivarts  Bog  „Arternes  Ska- 
belse", at  Forfatteren  er  drevet  af  teologisk  Nidkærhed; 
i  et  andet  Brev  skriver  han:  „Jeg  maa  med  Sorg  tro,  at 
skønt  han  (Mivart)  gærne  vil  være  ærlig,  er  han  dog 
saa  bigot,  at  han  ikke  kan  være  det  .  .  .*  Det  er  i 
og  for  sig  haarde  Ord;  haardere  er  de  næsten,  naar  de 
stammer  fra  en  Mand  som  Darwin  og  anvendes  om  en 
Forfatter,  til  hvem  Darwin  selv  hyppigt  henviser.  Mivarts 
Bog  udkom  1871,  før  Darwins:  „Menneskets  Afstamning" ; 
om  Bogen  selv  skriver  Darwin:  „Jeg  har  aldrig  været  saa 
overbevist  om  den  almindelige  Sandhed  i  de  Synsmaader, 
„Oprindelsen**  fremfører,  som  da  jeg  havde  læst  Mivarts 
Bog".     De  Kendsgærninger,    Darwin    opfattede  som  Vid- 

nesbyrd  om  naturlig  Udvælgelse,  blev  for  Mivart  Vidnes- 
byrd om  en  intelligent  og  villende  første  Aarsag;  til 
Støtte  for  sin  Teori  om  Sjælens  specielle  Skabelse  citerer 
han  St.  Augustin  og  Kardinal  Newman! 

Carpenter  antager,  at  der  gives  et  Jeg  eller  en  Vilje, 
der  hersker  over  de  andre  sjælelige  Processers  aarsags- 
bestemte  Handlinger  og  deres  tilsvarende  legemlige  Pro- 
cesser, dog  uden  at  deltage  i  dem,  „et  Væsen,  hvis  Eksi- 
stens ikke  afhænger  af  fysiske  eller  vitale  Kræfter,  men 
som  bringer  disse  Kræfter  til  at  være  lydige  mod  deres 
Bestemmelse ''.  Uagtet  han  altsaa  ikke  var  enig  med 
Darwin,  var  det  dog  saa  langt  fra,  at  han  gjorde  dennes 
Lære  til  Genstand  for  Haan  eller  Foragt,  at  han  tværtimod 
stansede  det  teologiske  Raseri,  der  havde  begyndt  at  røre 
sig  i  et  Tidsskrift  (Edinburgh  Review),  og  indskærpede 
Nødvendigheden  af  en  udelukkende  videnskabelig  Behand- 
ling af  „Arternes  Oprindelse**.  Selv  gav  han  i  en  An- 
meldelse en  upartisk  Fremstilling  af  Darwins  og  Wallaces 
Teori.  Han  godkendte,  om  end  ikke  helt  ud,  Afstamnings- 
tanken, men  med  den  Tilføjelse,  at  Ændringerne  skyldtes 
Indgriben  af  det  nævnte  ophøjede  Jeg. 

Stokes  appellerer  til  Biblen  med  det  Resultat,  at  Gud 
har  skabt  Mennesket  som  udødeligt,  oprejstgaaende  og 
udrustet  med  Viljens  Frihed.  Da  Mennesket  ikke  brugte 
denne  Frihed,  men  handlede  som  en  Automat,  faldt  det 
for  Djævelens  Fristelser.  Ved  dette  Fald  blev  det  under- 
kastet Døden  ligesom  Dyrene  og  underlagt  den  naturlige 
Arvelighed,  der  overførte  Dødens  Følger  til  Efterkommerne. 
Menneskets  Udødelighed  er  derfor  betinget;  Betingelsen  er 
dets  Brug  af  Viljens  Frihed.  I  Overensstemmelse  med 
Carpenter  antager  han  et  „Jeg",  der  ikke  er  identisk  med 
Tænkningen,  og  kan  eksistere  uden  den,  men  er  Betin- 
gelsen for  dens  Kontinuitet. 

Mer  Opsigt  end  disse  teologiske  Betragtninger  vakte 
Wallaces  Stilling,  der  var  en  Skuffelse  for  alle  Afstam- 
ningslærens  Venner,  for  alle,  der  beundrede  hans  fortrinlige 
Fremstilling  af  den  naturlige  Udvælgelse.     Wallaces  Stil- 

ling  overfor  Spørgsmaalet  om  Mennesket  er  den,  at  han 
opfatter  Menneskets  Legeme  som  et  fuldstændigt  Dyre- 
legeme; det  er  underkastet  samme  Udviklingsbetingelser 
som  Dyrets.  Enhver  anden  Opfattelse  af  dette  Forhold 
stempler  han  som  teologisk.  Menneskets  Slægtskab  med 
de  øvrige  Pattedyr  godtgøres  ved  dets  rudimentære  Or- 
ganer og  ved  dets  Fosterudvikling,  ved  dets  Bygning, 
Virksomhed,  Eksistensbetingelser  og  ved  den  Række  Syg- 
domme, der  er  fælles  for  Menneske  og  Dyr.  Han  afviser 
bestemt  enhver  Tanke  om  en  særlig  Skabelsesakt  for 
Mennesket  som  ikke  støttet  ved  nogensomhelst  Kends- 
gærning  og  som  i  og  for  sig  i  højeste  Grad  usandsynlig. 
I  denne  Henseende  er  der  altsaa  fuld  Overensstemmelse 
mellem  Darwin  og  Wallace.  Han  indrømmer  endvidere, 
at  Menneskets  sjælelige  Udvikling  holder  Skridt  med  den 
legemlige,  men  mener,  at  det  ikke  behøver  at  være  samme 
Kræfter,  som  bevirker  Udviklingen  paa  det  sjælelige  og 
paa  det  legemlige  Omraade.  Derfra  gaar  han  saa  over 
til  at  paastaa,  at  det  ikke  er  de  samme  Kræfter,  idet 
han  betragter  Menneskets  matematiske,  musikalske,  kunst- 
neriske og  moralske  Anlæg,  dets  Vid  og  Humor,  som 
staaende  udenfor  den  naturlige  Udvælgelses  Indflydelse. 
Selv  om  man  beviser,  at  der  er  en  kontinuerlig  frem- 
skridende Udvikling  fra  Dyrene  til  Mennesket  i  Henseende 
til  Intelligens  og  Moral,  saa  vil  han  dog  hævde,  at  det 
sidste  Trin  af  en  kontinuerlig  Udvikling  ikke  behøver  at 
skyldes  samme  Aarsag  som  de  tidligere  Trin.  Variering 
og  Kvalitetsvalg  kan  ikke  forklare  Intelligensen  og  Mo- 
ralen hos  Menneskene;  disse  Egenskaber  maa  henføres 
til  anden  Indflydelse.  En  af  hans  stærkeste  Grunde  er 
den,  at  „disse  Egenskaber  kun  er  til  Stede  hos  et  ringe  Pro- 
centtal af  Menneskene".  Wallaces  Bevisførelse  kan  med 
største  Lethed  vendes  mod  hans  egen  Lære  om  en  orga- 
nisk Udvikling.  Ti  naar  det  sidste  Led  i  en  kontinuerlig 
Udviklingsrække  ikke  behøver  at  skyldes  samme  Aarsag 
som  de  andre  Led,  saa  er  det  en  Vilkaarlighed  kun  at 
at  anvende  denne  Betragtning  paa  Menneskets  Intelligens 


Digitized  by  VjOOQ IC 


255 

og  Moral,  men  ikke  paa  dets  Hjæme  og  oprejste  Gang. 
Huxley  har  i  en  Række  Afhandlinger  undersøgt  de  her- 
henhørende Forhold  og  særligt  har  han  i  en  Bog  om 
„David  Hume"  givet  et  fortræffeligt  Supplement  til  den 
ældre  Bog  om  „Menneskets  Stilling  i  Naturen*. 

Hverken  i  legemlig  eller  i  aandelig  Henseende  er  det 
helt  berettiget  at  tilskrive  Menneskene  en  saa  afgjort 
Overlegenhed  over  Dyrene,  som  man  ofte  er  tilbøjelig  til. 
Man  skal  i  det  hele  være  meget  varsom  med  at  tale  om 
en  højeste  Udviklingsform,  ti  den  Organisme,  der  paa 
nogle  Punkter  er  forholdsvis  højt  udviklet,  kan  paa  andre 
Punkter  staa  langt  tilbage.  Mennesket  har  ikke  ørnens 
skarpe  øje  eller  Gnavernes  Mejseltænder;  det  har  ikke 
Rovdyrenes  Skæretænder  eller  de  tykhudedes  Møllestens- 
tandsæt.  I  Henseende  til  speciel  Udvikling  staar  dets 
Tænder  langt  tilbage.  Det  samme  gælder  Fordøjelses- 
kanalen; Rovdyrmaven  har  en  ganske  anden  Fordøjelses- 
styrke  end  Menneskets,  og  dette  besidder  heller  ikke  et 
saa  udmærket  Apparat  som  Drøvtyggermaven,  der  tillader 
den  fulde  Udnytten  af  Næringsværdien.  Selv  Insekter  og 
Fugle  er  os  langt  overlegne  med  Hensyn  til  Fordøjelse, 
og  dette  bevirker  atter,  at  disse  Dyr  er  os  langt  overlegne 
med  Hensyn  til  Muskelstyrke;  forskellige  Insekter  kan 
løfte  fra  23 — 67  Gange  deres  egen  Vægt.  Menneskets 
Tæer  er  ikke  saa  bevægelige  som  Abernes;  dets  Be- 
vægelighed og  Hurtighed  er  kun  ringe.  Man  angiver,  at 
Mennesket  i  det  højeste  kan  bøje  Underarmen  op  mod 
Overarmen  200 — 250  Gange  i  Minuttet;  Fluen  kan  fore- 
tage en  tilsvarende  Bøjning  300  Gange  i  Sekundet. 
Mennesket  kan  hverken  sejre  ved  Legemets  Kraft  og 
Masse  eller  ved  Specialvaaben  som  Horn,  Kløer,  Sporer, 
Tænder,  Snabel.  Det  kan  ikke  klatre  som  en  Mængde  Dyr, 
ikke  svømme  som  Fiskene,  ikke  flyve  som  Fuglene,  ikke 
løbe  som  Hjorten.  Det  besidder  ikke  mange  Specialorganer 
i  deres  højeste  Udformning.  Netop  denne  Ufuldkommenhed 
er  dog  blevet  dets  Held;  ti  derved  er  det  blevet  muligt 
for  Mennesket  at  leve  under  saa  uensartede  Livsforhold, 

som  næppe  noget  andet  af  Hvirveldyrene.  Det  har  kunnet 
udbrede  sig  over  hele  Jorden,  leve  i  Træer,  paa  Bjærge 
og  Sletter,  bevæge  sig  paa  Søen,  gaa,  klatre,  svømme, 
befolke  Polens  Egne  og  Ækvators  Egne,  forskaffe  sig 
Næring  paa  langt  flere  Maader,  end  hvis  det  var  mere 
specialiseret.  Et  Dyr,  hvis  Lemmer  er  omdannede  til 
Gravepoter,  til  Vinger,  til  Løbefødder,  til  Luffer  eller  andet, 
kan  udføre  et  specielt  Arbejde  langt  fuldkomnere,  end 
Mennesket  vilde  kunne;  men  Fordelen  er  kun  til  Stede 
overfor  det  specielle  Arbejde,  og  saafremt  Livsforholdene 
tvinger  Dyret  til  at  ændre  Levevis,  da  er  det  langt  uhel- 
digere stillet  end  det  mindre  specielt  udviklede  Menneske. 
Mennesket  har  sit  Fortrin  i  den  oprejste  Gang  og  den 
dermed  følgende  Frigørelse  af  Hænderne.  Disse  Hænder 
er  ikke  udviklede  til  specielle  Redskaber,  men  Mennesket 
kan  ved  deres  Hjælp  tildanne  specielle  Redskaber.  Paa 
Fordøjelsesorganemes  Ufuldkommenhed  kan  det  bøde  ved 
Tilberedelse  af  Næringsmidlerne;  derved  sættes  det  i  Stand 
til  at  leve  af  uensartet  Føde,  og  derved  atter  til  at  op- 
holde sig  i  Egne  af  meget  uensartet  Beskaffenhed.  Ogsaa 
paa  Sanseorganernes  mindre  Finhed  bøder  det  ved  Til- 
dannelsen af  Redskaber.  Det  er  derfor  mere  end  en 
Vittighed,  naar  det  er  sagt,  at  Mennesket  skylder  sin 
Overlegenhed  til  en  Underlegenhed,  der  giver  det  Mulig- 
hed for  at  klare  sig  under  flere  uensartede  Forhold. 
Denne  Mulighed  har  en  Del  af  Menneskeracerne  udnyttet 
i  ikke  ringe  Grad. 

De  store  Aber  lever  i  Landstrækninger,  hvor  Klimaet 
er  mest  ensartet.  Skovene  tykkest  og  Forraadet  af  Næ- 
ringsmidler rigeligst  hele  Aaret  igennem.  Deres  Bevæ- 
gelsesmaade  er  dobbelt,  foregaar  dels  i  Grenene,  dels  paa 
Jorden;  men  Gorillaens,  Chimpansens  og  Orangens  Be- 
vægelse i  Træerne  er  ikke  saa  hurtig  som  de  mindre 
Abers,  hvilket  staar  i  Forbindelse  med  deres  Bygning; 
deres  Gribeevne  koncentreres  særlig  i  Forlemmerne,  medens 
Baglemmeme  tjener  som  Støttepunkter.  Fare  og  Sult 
driver  dem  op  i  Træerne,    men  de  springer  ikke  fra  det 

ene  til  det  andet;  de  stiger  ned  paa  Jorden.  Tænker 
man  sig  disse  Dyr  af  en  eller  anden  Grund,  t.  Eks.  Le- 
gemets forøgede  Vækst  eller  ydre  Omstændigheder,  hen- 
viste til  at  leve  væsentlig  paa  Jorden,  da  vilde  de,  som 
Darwin  siger,  blive  enten  tobenede  eller  firbenede.  Bavi- 
anerne har  udviklet  sig  noget  i  den  ene  Retning,  Mennesket 
i  den  anden.  Jo  bedre  det  tilpasser  sig  til  at  gaa  paa 
Jorden,  desto  bedre  vil  det  kunne  klare  sig,  hvor  Skoven 
ikke  er  saa  tyk ;  Artens  Eksistensbetingelser  udvides  altsaa. 
Af  Mangel  paa  tilstrækkelige  Frugter  kan  det  være  nødt 
til  at  kaste  sig  over  Dyrene,  fra  først  af  maaske  ogsaa  som 
Forsvar  mod  det  Antal  ny  Fjender,  det  fandt  paa  Jord- 
bunden, og  som  det  flængede  med  Tænder  og  Hænder, 
men  senere  for  at  drage  Fordel  af  det  Kød,  i  hvilket  det 
flængede.  Ogsaa  de  forhistoriske  Mennesker  har  jaget  og 
spist  Dyrene,  og  der  er  vel  Grund  til  at  tro  paa  en  For- 
bindelse mellem  de  Forhold,  der  har  tvunget  vore  For- 
fædre ned  fra  Træerne,  og  dem,  der  har  bevirket  Over- 
gangen fra  væsentlig  planteædende  til  delvis  eller  væsent- 
lig kødædende.  De  ny  Livsforhold,  de  ny  Fjender,  den 
ny  Maade  at  søge  Næring  paa,  har  forøget  Arrigskaben 
og  Vildskaben  og  fremtvunget  en  forøget  Anvendelse  af 
Aandsevneme.  Jo  mer  man  benytter  Vaaben,  desto 
mindre  bruges  Tænderne  til  Angreb  eller  Forsvar,  og  jo 
mer  man  benytter  Ilden,  desto  mindre  bruges  Tænderne 
til  at  flænge.  Lidt  efter  lidt  sætter  dette  sit  Spor  i  Kæbe- 
benets og  Tændernes  Udvikling.  Hovedskallens  Bygning 
ændres  samtidig  med,  at  Intelligensen  frigøres  ved  den 
fri  Brug  af  Hænderne  til  at  danne  Vaaben  og  Redskaber, 
til  at  tilberede  Maden  og  Boligen  og  ved  den  mere  ind- 
viklede og  uensartede  Levemaade,  som  de  ny  Livsforhold 
og  den  større  Udbredelse  medfører. 

KAPITEL  Xin 
UDVIKLINGSLOVENE. 


Den  Stræben,  der  de  sidste  to  Aarhundreder  og 
særligt  det  sidste  har  hersket  indenfor  Fagvidenskaberne 
for  at  finde  Love  eller  almindelige  Synspunkter,  ud  fra 
hvilke  man  kan  ordne  og  forklare  den  stedse  stigende 
Kundskabsmasse,  er  ikke  blot  samtidig  med,  men  staar 
tillige  i  den  snævreste  Forbindelse  med  hele  den  Moden- 
hedsperiode,  i  hvilken  den  hvide  Race  er  indtraadt.  Mange 
Avtoriteter  og  avtoritetsmæssig  opretholdte  Tanker  er 
faldne;  Menneskeheden  er  bleven  sundere,  mere  nøgtern, 
samtidig  med  at  dens  Blik  er  blevet  videre.  I  ydre  Hen- 
seende viser  dette  sig  i  Verdenshandlens  og  Verdens- 
industriens  uhyre  Opsving.  Den  stigende  Kolonisation  af 
oversøiske  Verdensdele  og  særlig  Englands  Erobring  af 
Indien  medførte  et  uventet  Opsving  i  Brugen  af  Maskiner, 
idet  Afsætningsmarkedet  udvidedes  enormt,  og  Raamateri- 
alet  i  rigeligere  Grad  blev  tilgængeligt.  De  praktiske 
Fremskridt,  der  strakte  sig  ud  over  al  industriel  Virksom- 
hed, og  de  ny  Egne,  der  aabnedes  for  Iagttagelser  og 
Undersøgelser,  forøgede  Erfaringsomraadet  i  en  saadan 
Grad,  at  det  blev  muligt  at  anlægge  almindelige  Syns- 
maader  paa  Omraader,  hvor  man  hidtil  havde  været  be- 
grænset til  spredt  og  brudstykkeagtig  Viden.     Men  de  ny 

Synsmaader  og  det  stigende  Kendskab  til  Naturens  Love 
virker  tilbage  paa  det  praktiske  Liv  og  skaber  Fremskridt, 
hvor  der  hidtil  har  været  Stilstand. 

Gennemgaaende  er  Forbindelsen  mellem  Teori  og 
Praksis  snævrere  i  England  end  paa  Fastlandet;  derved 
er  England  blevet  Erfaringsvidenskabernes  Hjem;  i  det 
sidste  Hundrede  Aar  har  dette  Land  fostret  en  Række 
Mænd  af  gennemgribende  Betydning:  Lyell,  Darwin,  Owen, 
Tyndall,  Faraday,  Huxley,  Wallace,  Thomson,  Maxwell, 
Lister.  Som  England  i  mange  Henseender  er  gaaet  i 
Spidsen  med  Hensyn  til  Kolonisation,  Maskinteknik  og 
Reformering  af  Naturvidenskaberne,  saaledes  er  det  ogsaa 
gaaet  i  Spidsen  ved  Reformeringen  og  Udarbejdelsen  af 
Samfundsvidenskaberne,  af  hvilke  adskillige  i  høj  Grad 
er  knyttede  til  Spencers  Navn. 

I  Slutningen  af  det  18de  og  i  Begyndelsen  af  det 
19de  Aarhundrede  havde  man  meget  stærkt  drøftet  Spørgs- 
maalet  om  Regeringsmagten,  dens  Natur  og  Grænser. 
Man  opfattede  Staten  eller  Samfundet  som  bestaaende  af 
en  Samling  Individer,  der  alle  søger  at  blive  lykkelige; 
det  bedste  Samfund  maatte  følgelig  være  det,  i  hvilket 
det  største  Antal  Mennesker  naaede  den  største  Lykke. 
Da  man  mente,  at  Lykken  var  noget  fast  og  uforanderligt, 
at  Mennesket  af  Naturen  var  godt,  og  at  Menneskenaturen 
overalt  var  den  samme,  saa  kom  man  forholdsvis  let  til 
det  Resultat,  at  alle  Samfundsonder  skyldtes  slet  Regering, 
og  at  de  vUde  forsvinde,  naar  Statsstyreisen  blev  bedre. 
Hos  Individerne  søgte  man  aldrig  Kilden  til  Samfundets 
Onder,  og  man  forstod  ikke,  at  der  maaske  kunde  være 
et  snævert  Forhold  mellem  Livets  almindelige  Love,  Indi- 
videts Lykke  og  Samfundslykken.  Følgelig  blev  alle  de 
Opgaver,  man  stillede,  politiske  Opgaver,  og  alle  de  Re- 
former, ved  hvilke  man  tilstræbte  en  Forøgelse  af  Menneske- 
lykken, blev  politiske  Reformer.  Samfundet  opfattedes 
mindre  som  et  Naturprodukt  end  som  et  Kunstprodukt; 
det  havde  hidtil  været  et  daarligt  Kunstværk,  men  nu  skulde 
det  ved  en  Magtforskydning  blive  bedre  og  anderledes. 

Ogsaa  Spencer  (se  S.  7 — 9)  begyndte  sin  Forfatter- 
virksomhed som  politisk-social  Tænker.  1842  skrev  han 
i  et  Tidsskrift  en  Afhandling:  „Om  det  rette  Omraade 
for  Regeringen",  med  hvilken  han  vilde  kaste  Lys  over 
det  Grundlag,  hvorpaa  Regeringsmagten  hviler;  Aaret  efter 
udkom  denne  Afhandling  i  Særtryk.  Han  viser  heri,  at 
Samfundsforholdene  er  underkastede  uforanderlige  Love, 
og  at  den  Samfundsdisciplin,  der  er  nødvendig  for  de 
etiske  Fremskridt,  medfører,  at  Individets  Forhold  under- 
kastes en  nedslaaende  Statsindblanding  og  Statskontrol. 
1850  vender  han  i  sin  Bog  „Social  Statics"  tilbage  til 
dette  Æmne.  Han  var  utilfreds  med  den  herskende  poli- 
tiske Skole,  der,  som  ovenfor  fremhævet,  udelukkende 
saa  Samfundet  fra  den  politiske  Side,  og  det  lykkedes 
ham  i  nævnte  Bog  fra  1850  at  bringe  Folk  til  tillige  at 
se  det  fra  den  biologiske  Side,  d.  v.  s.  at  se  Samfundet 
som  en  Organisme,  hvor  Forholdene  naturnødvendigt  ud- 
vikler sig  i  Retning  af  stigende  Uensartethed,  ligesom 
det  er  Tilfældet,  naar  Ægget  udvikler  sig  til  Høne  eller 
Agernet  til  Egetræ.  Han  paastod  med  andre  Ord,  at  den 
sociale  og  den  biologiske  Udvikling  er  ens,  og  senere 
inddrog  han  andre  Omraader  under  Loven  for  denne 
Udvikling.  Lidt  efter  lidt  gik  det  op  for  ham,  at  Udvik- 
lingslovene er  Verdenslove,  at  de  behersker  alle  Sider  af 
Tilværelsen.  Tanken  om  den  almindelige  Udvikling  var 
ikke  for  ham  et  oprindeligt  Udgangspunkt,  et  Dogme,  der 
paa  enhver  Maade  skulde  forsvares;  den  var  tværtimod 
et  Resultat  af  erfaringsmæssige  Undersøgelser.  Spencer 
har  selv  i  et  Brev  til  Professor  Hudson  skildret,  hvor- 
ledes Udviklingstanken  arbejdede  sig  frem  og  lidt  efter 
lidt  formede  sig.  Han  havde  under  sine  biologiske  Stu- 
dier faaet  øje  paa  den  Sandhed,  at  de  lavere  Dyr  bestaar 
af  Dele,  der  er  ensartede  og  uafhængige  af  hverandre, 
medens  de  højere  Dyr  bestaar  af  Dele,  der  er  uensartede 
og  indbyrdes  afhængige.  Han  saa  dernæst,  at  det  for- 
holder sig  med  Samfundet  paa  samme  Maade.  To  Aar 
senere  hørte  han,   at  en  tysk  Videnskabsmand,  v.  Baer, 

for  Organismernes  Vedkommende  forlængst  havde  gjort 
samme  Iagttagelse  og  opstillet  den  Lov,  at  Organismernes 
Udvikling  bestaar  i  en  Overgang  fra  Ensartethed  til  Uens- 
artethed. Spencer  fandt  denne  Formulering  saa  ram- 
mende, at  han  senere  benj^tede  den  i  Stedet  for  den 
længere  Forklaring,  som  han  selv  havde  givet.  I  lang 
Tid  betragtede  han  denne  Lov  som  den  egentlige  Ud- 
viklingslov, der  i  og  for  sig  var  tilstrækkelig  til  at  for- 
klare Udviklingen.  Efterhaanden  som  Samfundet  indi- 
vidualiseres, faar  et  Særpræg,  der  adskiller  det  fra  andre 
Samfund;  saa  bliver  Samfundsforholdene  mer  og  mer 
uensartede.  Det  gaar  paa  samme  Maade  hos  Planter  og 
Dyr;  Individualisering  og  Specialisering  gaar  ogsaa  her 
Haand  i  Haand.  Individualiseringen  fører  til  Dannelsen 
af  Enhed,  Specialiseringen  til  Dannelse  af  Mangfoldighed. 
Omtrent  saalænge  der  har  eksisteret  Filosofi,  har  Forhol- 
det mellem  Enheden  og  Mangfoldigheden  været  Genstand 
for  Drøftelse;  dette  Forhold  var  det,  Spencer  opfattede 
som  et  Udviklingsforhold  paa  det  organiske  og  det  sociale 
Omraade.  I  April  1857  offentliggjorde  han  en  Afhand- 
ling „PYemskridtet,  dets  Lov  og  Aarsag";  han  havde  nu 
set,  at  der  var  andre  Udviklingslove  foruden  den  nævnte, 
og  „da  rejste  sig  pludselig  i  mig  Tanken  om,  at  den  Lov, 
jeg  havde  kendt  gyldig  for  visse  Fænomener,  var  en 
almindelig  Lov,  anvendelig  paa  hele  Tilværelsen".  Be- 
svarelsen af  Spørgsmaalet,  hvorfor  Udviklingslovene  er 
gyldige,  fører  derpaa  Spencer  ind  paa  de  almindelige 
Energilove  og  paa  at  udlede  dem  af  Læren  om  Energiens 
Bestaaen.  Det  gaar  dernæst  op  for  ham,  at  Udviklingen 
overalt  følges  af  en  Opløsning,  og  endelig  bestemmer  han 
de  Betingelser,  under  hvilke  Opløsning  og  Udvikling  fore- 
kommer. Han  var,  som  han  skriver  i  det  omtalte  Brev, 
aldrig  tilfreds  med  en  Sandhed,  der  kun  støttede  sig  paa 
Erfaring,  men  paa  den  anden  Side  var  han  heller  ikke 
tilfreds  med  en  Spekulation,  der  ikke  bestyrkedes  ved  at 
jævnføres  med  Kendsgerninger. 

1860  saa  Spencer  sig  endelig  i  Stand  til  at  offentlig- 

gøre  Planen  til  en  ny  Verdensopfattelse,  der  omfattede 
alt  fra  Stjæmetaagerne  og  til  de  højeste  Udslag  af  Menne- 
skets Kulturvirksomhed.  Denne  Verdensopfattelse  vilde 
han  udarbejde  i  10  tykke  Bind,  „Filosofiens  System**,  og 
efter  omtrent  40  Aars  Forløb  er  det  lykkedes  ham  trods 
et  yderst  svagt  Helbred  at  gennemføre  sit  Foretagende. 
De  ydre  Forhold  var  ham  tilmed  i  lang  Tid  ugunstige. 
Den  Bog,  han  udgav  1850,  maatte  han  selv  bekoste  trykt; 
den  udkom  kun  i  750  Eksemplarer,  og  det  varede  14  Aar, 
inden  disse  blev  solgte.  1855  udgav  han  et  i  mange 
Retninger  banebrydende  Værk  „Psykologiens  Principer**; 
ogsaa  det  lod  han  trykke  i  750  Eksemplarer;  de  100  for- 
ærede han  bort,  de  andre  tog  det  I2V2  Aar  at  sælge. 
Da  han  1857  lod  en  Del  Afhandlinger  trykke,  gjorde  han 
derfor  kun  Oplaget  paa  500  Eksemplarer.  Det  varede 
IOV2  Aar,  inden  de  blev  solgte.  Derpaa  begyndte  han 
Trykningen  af  Filosofiens  System.  Da  han  havde  tilsat 
22,000  Kroner  paa  Udgivelsen,  maatte  han  bekendtgøre, 
at  han  ikke  havde  Raad  til  at  tilsætte  mere,  og  at  Resten 
derfor  ikke  vilde  fremkomme.  Stuart  Mill  tilbød  da  at 
afholde  Udgifterne  til  Værkets  Fuldendelse,  men  Spencer 
mente  ikke  at  kunne  modtage  Tilbudet.  Imidlertid  fik 
han  fra  andre  Sider  og  ikke  mindst  fra  Amerika  sendt 
Penge,  og  efter  24  Aars  udholdende,  tilsyneladende  haab- 
løs  Kamp  vendte  Bladet  sig :  hans  Bøger  blev  revne  bort, 
læste  i  alle  Verdensdele,  oversatte  paa  alle  Kultursprog. 
Tilbud  om  ofl'entlige  Hædershverv  strømmede  til  ham;  de 
videnskabelige  Selskaber  tilbød  ham  Udnævnelse  som 
Medlem;  Spencer  afslog  alle  slige  Udnævnelser.  Han 
ønsker  at  afslutte  sit  Liv  under  samme  Form,  som  han 
har  levet  det,  slet  og  ret  som  Hr.  Herbert  Spencer. 

Der  findes  i  Følge  Spencer  en  Kraft,  som  aldrig  for- 
øges og  aldrig  formindskes;  vi  kender  dens  Ytringsmaader, 
men  ikke  den  selv.  De  Maader,  hvorpaa  den  ytrer  sig, 
kan  skifte;  den  kan  fremtræde  som  Bevægelse,  som  Varme, 
som  Lys,  som  Elektricitet,  som  Magnetisme,  som  kemisk 
Proces,    men   dens  Størrelse   er  altid   den  samme.     Dens 

forskellige  Former  kan  indbyrdes  omsættes,  og  vi  belæres 
overalt  om  denne  Omsætning.  Geologien,  Naturlæren, 
Naturhistorien,  Sjælelæren,  Samfundslæren  viser  os  dens 
skiftende  Former.  —  Med  denne  Lov  om  Kræfternes  Om- 
dannelse arbejder  Spencer,  og  ved  Siden  af  den  benytter 
han  to  andre  Love,  nemlig  Lovene  om  Kræfternes  Ret- 
ning og  Bevægelsens  Rytme.  Kræfternes  Retning  er  et 
sammensat  Produkt  af  de  forskellige,  medvirkende  Til- 
træknings- og  Frastødningskræfter.  Dette  gælder  over- 
alt, for  Himmellegemer,  for  Planter,  for  Dyr,  for  Bevidst- 
hedslivet, for  Samfundslivet;  ti  overalt  er  Kræfternes 
Retning  bestemt  ved  det  største  Sted  og  den  mindste 
Modstand.  Ogsaa  Rytme  er  en  sammensat  Tilstand;  ti 
Rytme  beror  paa  Strid  mellem  Kræfter,  der  ikke  er  i 
Ligevægt.  Hvor  der  er  Ligevægt,  er  der  nemlig  Ro.  Men 
Rytme  er  ikke  blot  noget  sammensat;  den  er  tillige  altid 
noget  ukomplet,  eftersom  Bevægelsen  ikke  altid  kan  være 
retlinet.  Enhver  Forandring  af  Plads  forøger  eller  for- 
mindsker en  Krafts  Overmagt  over  en  anden;  hvor  man 
i  Stedet  for  en  retlinet  Bevægelse  faar  en  Bølgen,  der 
fremkommer  Rytmen.  Bølgebevægelsens  Form  staar  i 
Forhold  til  det  Antal  Kræfter,  der  har  medvirket.  Ogsaa 
denne  Lov  behersker  hele  Tilværelsen;  vi  genfinder  den 
i  Stjærnetaagernes  Spiralform,  Dobbeltstjærnerne,  det  peri- 
odiske i  Planeternes  Omløbstid,  den  forskellige  Mængde 
Varme  og  Kulde,  som  en  bestemt  Del  af  Jorden  mod- 
tager, Fødsel  og  Død,  Søvn  og  vaagen  Tilstand,  Optagen 
af  Stof  og  Udskilien  af  Stof.  Indenfor  Bevidsthedslivet 
finder  vi  Rytmen  i  den  periodisk  større  eller  mindre 
aandelige  Livlighed,  og  indenfor  Samfundslivet  finder  vi 
den  i  Menneskenes  Bestræbelser  for  at  tilvejebringe  For- 
skydning af  samtlige  politiske,  merkantile  og  ideelle 
Forhold. 

Disse  tre  Love  er  da  Verdenslove;  de  har  Gyldighed 
for  hele  Naturen;  de  styrer  enhver  Forandring  i  den 
uorganiske  Masse  saavelsom  i  Plante-  og  Dyreverdenen 
og  i  Menneskelivet,  overalt  er  der  paa  Grund  af  Mængden 

af  uensartede  Kræfter  en  bølgende  Række  Forandringer, 
en  stadig  Skiften  Form.  Erfaringen  maa  da  afgøre,  om 
denne  Skiften  fører  til  Udvikling,  og  om  Udviklingslovene 
er  de  samme  for  Tilværelsens  forskellige  Sider;  ti  ud 
fra  den  Antagelse,  at  der  gives  en  ubekendt  Energi,  der 
skifter  Form,  men  aldrig  aftager  og  aldrig  tiltager,  kan 
man  selvfølgelig  ikke  slutte,  at  Forandringerne  er  lov- 
bundne, og  at  de  fører  til  Udvikling.  For  at  belyse 
denne  Sag  skal  vi  kaste  et  Blik  paa  de  Resultater,  hvortil 
de  forskellige  Fagvidenskaber  er  komne  ud  fra  deres 
erfaringsmæssige  Grundlag. 

Astronomien  fremstiller  og  fortolker  Himmelrummets 
Fænomener.  Den  har  afsløret  Lovene  for  Stjærnernes  og 
Planeternes  Bevægelser.  Man  havde  tidligere  som  Aarsag 
til  Bevægelsen  henvist  til  Indgreb  af  overnaturlige  Væsner 
eller  Kræfter;  men  efter  Newtons  Tid  henviser  man  til 
Naturkræfter.  Det  næste  Skridt  maatte  da  blive  en  Paa- 
visning  af  Planeternes  Dannelsesmaade  Dette  Skridt 
foretoges  i  Tyskland  af  Kant  (d.  1804),  i  Frankrig  af 
Laplace  (d.  1827).  Kant  førte  Himmellegemernes  Oprin- 
delse tilbage  til  en  Urtaages  Omhvirvlen,  og  Laplace  ud- 
viklede en  lignende  Lære,  gjorde  matematisk  Rede  for 
den,  men  begrænsede  den  til  vort  Solsystem.  Han  gaar 
ud  fra  en  Del  Kendsgærninger,  der  førte  ham  til  den 
Antagelse,  at  Sol- Atmosfæren  tidligere  i  Kraft  af  en 
umaadelig  Varme  var  udstrakt  til  samtlige  Planeters  Baner. 
Solen  lignede  dengang  en  Taage  med  et  skinnende  Cen- 
trum. Lidt  efter  lidt  begrænsedes  denne  Atmosfære  som 
Følge  af  Dampmassemes  Fortætning;  de  afkølede  Bælter 
dannede  i  Begyndelsen  Ringe,  der  kresede  omkring  Solen. 
Disse  Ringe  sønderbrødes  ved  fremadskridende  Afkøling 
og  blev  til  Planeter. 

Takket  være  denne  Forklaring  blev  man  i  Astrono- 
mien fri  for  Læren  om  en  særlig  Skabelse  af  de  enkelte 
Sole,  Planeter  og  Biplaneter;  til  Gengæld  fik  man  en 
Lære  om  Himmellegemernes  naturlige  Udvikling,  og  senere 
Undersøgelser  har   styrket  Tilliden   til  Opfattelsens   Rig- 

tighed.  Det  Punkt  af  Laplaces  Teori,  der  oprindelig 
stærkest  blev  angrebet,  nemlig  Antagelsen  af  en  Urtaage, 
er  nu  det,  der  er  mindst  udsat  for  Angreb;  ti  den  nyere 
Tids  store  Teleskoper  har  i  Forbindelse  med  Spektral- 
analysen belært  os  om,  at  der  i  Verdensrummet  er  uhyre 
Masser  Materie  i  gasformig,  skinnende  Tilstand.  Det 
kraftige  Lys  i  visse  Dele  af  Taagerne  kan  endvidere  tyde 
paa  en  Fortætning,  der  medfører  Taagemassens  Omdan- 
nelse til  ny  Stjærner,  hvilken  Omdannelse  vi  altsaa  over- 
værer. Herpaa  tyder  ogsaa  den  Kendsgærning,  at  Taage- 
rigdom  og  Stjærnerigdom  aldrig  forekommer  sammen ;  de 
Verdensrum,  der  er  nærmest  Taagerne,  er  netop  de,  der 
er  fattigst  paa  Stjærner.  Astronomien  arbejder  altsaa 
faktisk  med  Tanken  om  en  Udvikling,  hvis  Udgangspunkt 
er  Fortætning  af  primitive  Taagemasser. 

Geologien,  Ogsaa  i  denne  Videnskab  stod  man  ved 
Begyndelsen  af  det  nittende  Aarhundrede  overfor  en 
Skabelseslære.  Fiks  og  færdig  var  Jorden  blevet  dannet 
af  et  overnaturligt  Væsen.  Imidlertid  paaviste  Lyell,  at 
en  saadan  Antagelse  er  ganske  umulig;  han  paaviste 
ligeledes,  at  Jorden  heller  ikke  har  været  underkastet 
pludselige  Omvæltninger,  men  at  baade  den  nuværende 
og  de  tidligere  Jordperioder  er  Produkt  af  en  vedvarende 
og  uafbrudt  Udvikling,  som  skyldes  Kræfter,  der  endnu 
virker. 

Biologien.  Den  Betydning,  som  Laplace  fik  for  de 
astronomiske  Undersøgelser,  og  Lyell  for  de  geologiske, 
fik  Lamarck  og  Darwin  for  de  biologiske.  Ogsaa  med 
Hensyn  til  Dyr  og  Planter  havde  man  tidligere  slaaet 
sig  til  Ro  med  en  Skabelsesteori ;  man  mente,  at  da  de 
eksisterede,  saa  var  de  skabte.  Overfor  denne  Opfattelse 
stiller  de  to  Mænd  en  anden,  nemlig  Læren  om  en  fremad- 
skridende Række  Forandringer,  hvorved  samtlige  højere 
Organismer  har  udviklet  sig  fra  nogle  faa  primitive  og 
ufuldkomne  Væsner.  Denne  Opfattelse  stred  mod  adskil- 
lige gamle  Følelser;  den  blev  derfor  bekæmpet  med  alle 
mulige  Vaaben;   alligevel    har   den   sejret.     Nogen  rivali- 

serende  Hypotese  er  ikke  opstillet  mod  den,  derimod 
stemmer  den  med  et  stort  Antal  Kendsgærninger. 

Hertil  kommer,  at  Forsteningslæren  viser  en  fremad- 
skridende Udformning  af  Livsformerne  i  de  forskellige 
Jordperioder  og  Fosterlæren  viser  Fostrets  successive 
Udformning.  Men  til  disse  Udformninger  maa  der  være 
Aarsager,  og  dem  søgte  Lamarck  og  Darwin  at  paavise 
gennem  Grundlæggelsen  af  en  Udviklingslære,  der  ikke 
blot  var  en  Afstamningslære,  men  tillige  en  Lære  om 
naturlige  Aarsager  til  Udviklingen.  Derved  faldt  tillige 
Grænserne  mellem  Art  og  Afart,  mellem  Afart  og  Varietet, 
mellem  Varietet  og  individuelle  Forskelligheder,  idet  Mellem- 
rummene udfyldes  ved  en  gradvis  Tiltagen  af  en  Række 
smaa  Forandringer. 

Psykologien,  Den  ældre  Opfattelse,  at  Sjælen  bestod 
af  forskellige  Dele  eller  Evner,  mellem  hvilke  der  ikke 
var  nogen  indre  nødvendig  Forbindelse,  er  afløst  af  den 
Antagelse,  at  de  højere  Bevidsthedsytringer  udvikler  sig 
gennem  Forbindelser  af  de  lavere.  Denne  Udvikling  paa- 
vises  ikke  blot  hos  det  enkelte  Individ  fra  dettes  Barne- 
aar  til  dets  voksne  Alder,  men  ogsaa  i  de  forskellige 
Folkestammers  Kulturudvikling. 

Sociologien,  Ogsaa  i  Opfattelsen  af  Menneskesam- 
fundet havde  en  Slags  Skabelseslære  gjort  sig  gældende, 
idet  Nationerne  opfattedes  som  faste  Rammer;  deres  aande- 
lige  Egenskaber  var  direkte  skabt  af  Forsynet.  Auguste 
Comte  (S.  9)  havde  under  Paavirkning  af  en  hel  Del 
tidligere  Forskere  vist  Menneskets  Afhængighed  af  Om- 
givelserne, og  grundlagt  en  Lære  om,  at  Menneskets 
Kendskab  til  Omverdenen  modnes  gennem  tre  Udviklings- 
trin. Det  første  Trin  er  det  teologiske.  Naar  man  tænker 
teologisk,  antager  man,  at  alle  Naturbegivenheder  beher- 
skes af  overnaturlige  Væsner;  disse  Væsner  handler  vil- 
kaarligt,  ofte  lunefuldt,  og  man  forklarer  alle  Ejendomme- 
ligheder i  Verden  ved  deres  vilkaarlige  Handlinger.  Dette 
Udviklingstrin  forlades  imidlertid,  idet  Menneskene  i  sti- 
gende Grad  opdager,   at  Verden  styres  af  Love.     De  vil- 

kaarlige  Væsner  skydes  da  i  Baggrunden,  og  man  befin- 
der sig  paa  det  næste  Trin,  det  metafysiskey  hvor  man 
ikke  søger  Begivenhedernes  Aarsag  i  villende  Væsner, 
men  i  abstrakte  „Kræfter**,  der  formodes  at  beherske 
alle  Fænomener  og  at  være  i  Stand  til  af  sig  selv  at 
frembringe  alle  de  forskellige  Fænomener.  I  Virkeligheden 
er  denne  Forklaring  kun  en  Omskrivning  af  den  tidligere; 
de  „absolutte  Kræfter**  er  Gudernes  og  Aandernes  Gen- 
færd; de  er  Aarsag  til  Fænomenerne,  men  forskellige  fra 
Fænomenerne.  Menneskeslægten  stræber  derfor  bort  fra 
denne  Forklaringsmaade  og  betræder  det  tredje  Udvik- 
lingstrin, det  positive  eller  videnskabelige^  paa  hvilket 
man  kun  forklarer  Begivenheder  og  Fænomener  ved 
Hjælp  af  Love,  som  de  positive  Videnskaber  har  paavist. 
Først  paa  dette  Standpunkt  kommer  den  videnskabelige 
Undersøgelse  til  sin  Ret,  og  den  bringer  Enhed  ind  i 
Menneskets  Tilværelse  ved  at  give  Mennesket  Kend- 
skab til  og  Herredømme  over  de  Love,  der  styrer  ham 
selv  og  hans  Omgivelser,  og  da  gaar  det  op  for  os,  at  vi 
maa  være  tilfredse  med  at  benytte  Naturkræfterne  og 
forbedre  Samfundsforholdene,  ti  vi  kommer  aldrig  videre 
i  vor  Forstaaelse  af  Tilværelsen. 

Den  forsøgte  Paavisning  af,  at  al  vor  Viden  har 
gennemløbet  disse  tre  Stadier,  har  havt  overordentlig  Be- 
tydning. Den  har  blandt  andet  forklaret,  hvorfor  alle 
Fremskridt  har  været  saa  langsomme;  Grunden  dertil 
ligger  ikke  i  Menneskenes  Mangel  paa  Begavelse,  men  i 
at  Sindene  har  været  fyldt  med  Fordomme,  som  tvang 
til  at  søge  Forklaring  ad  Veje,  der  var  ufremkommelige, 
unaturlige,  urigtige.  Saavel  med  Hensyn  til  Bestræbel- 
serne efter  at  bygge  paa  positive  Kendsgærninger  som 
til  Bestræbelserne  efter  at  paavise  Udviklingens  alminde- 
lige Gang  hører  Spencer  til  samme  Retning  som  Comte. 
Ogsaa  Spencer  mener,  at  Videnskaben  kun  skal  behandle 
det  erfaringsmæssigt  givne;  men  derfra  gaar  han  videre, 
idet  han  fordrer,  at  man  ud  fra  Kendsgærningerne  skal 
drage   Slutninger,    gennem    hvilke    man    trænger   ind    til 


Digitized  by  VjOOQ IC 


271 

Tingenes  Aarsager.  Paa  den  Maade  opnaar  vi  en  virkelig 
Sammenfatten  og  Bearbejdelse  af  vor  Viden;  vi  samler 
den  under  et  Synspunkt.  Man  begynder  altsaa  med  at 
indsamle  Kendsgærninger,  og  dem  søger  man  at  opfatte 
under  mer  og  mer  almindelige  Synspunkter  for  at  ende 
med  en  altomfattende  Fællesbetragtning.  Denne  sidste 
blev  for  Spencers  Vedkommende  Udviklingsteorien.  Comtes 
Disciple  i  Frankrig  nægtede  imidlertid,  at  Udviklingen  var 
et  almindeligt  Fænomen;  de  vilde  begrænse  den  til  kun 
at  vedrøre  Dyre-  og  Plantelivet;  men  Paavisningen  af  en 
Udvikling  indenfor  Himmellegemerne  og  i  Jordbundslagene 
gør  det  Standpunkt  uholdbart.  Paa  det  sociale  Omraade 
gennemfører  Spencer  ligeledes  med  stor  Energi  sit  Grund- 
syn; han  finder  det  berettiget  at  opstille  en  social  Udvik- 
lingslære, og  han  finder,  at  Lovene  for  Samfundsudvik- 
lingen er  ligesaa  faste  som  for  den  øvrige  Udvikling. 
Tidligere  havde  man  vistnok  anet  dette;  men  man  havde 
havt  Vanskelighed  ved  at  udforme  Tanken,  fordi  Historien 
ikke  blot  viser  os  Folkeslag  i  Udvikling,  men  ogsaa 
Folkeslag  i  Tilbagegang,  og  man  havde  ikke  havt  til- 
strækkelig øje  for  Forskellen  paa  aktive  og  passive  Racer, 
d.  V.  s.  Forskellen  paa  udviklingsdygtige  og  stillestaaende 
Folkeslag.  Det  gradvise  Fremskridt  i  Samfundsdannelse 
erkendes  nu  som  et  Produkt  af  naturlige  Betingelser, 
legemlige  som  sjælelige.  Til  denne  Erkendelse  har  Stati- 
stiken  bidraget  ved  Paavisning  af,  at  Handlinger,  der 
tilsyneladende  er  vilkaarlige,  i  Virkeligheden  reguleres  af 
relativt  faste  Love;  de  maa  altsaa  være  Produkt  af  faste 
Aarsager.  Det  bliver  da  Sociologiens  Opgave  at  finde  disse 
Aarsager  og  paavise  Forholdet  mellem  Interessernes  Bryd- 
ning og  Samfundsdannelsen. 

Saasnart  det  er  paavist,  at  Forandringerne  er  lov- 
bundne saavel  indenfor  Nationen  som  indenfor  Samfunds- 
livet, og  at  mange  af  dem  har  medført  en  Udvikling, 
opstaar  Spørgsmaalet,  om  den  Udvikling,  der  foregaar  i 
den  uorganiske  Verden,  styres  af  andre  Love  end  dem, 
der  behersker  den  organiske  Udvikling.    Spencer  benægter 

Rigtigheden  af  en  saadan  Formodning;  al  Omdannelse 
foregaar  i  samme  Tilværelse,  udgør  en  Del  af  samme 
Proces  og  styres  af  samme  Love.  Han  skyder  derved 
Skabelseslæren  bort  fra  alle  Udviklingsomraader,  og  det 
synes  da  ogsaa,  at  hvor  denne  Lære  viser  sig  i  vore 
Dage,  har  den  skiftet  Form,  er  blevet  mindre  massiv,  og 
begrænses  væsentlig  til  en  Formodning  om,  at  Tingene 
ved  deres  første  Begyndelse  er  skabt  med  Udviklings- 
muligheder, hvilke  udformes  ad  naturlig  Vej.  Bliver  en 
saadan  teologisk  Resignation  almindelig,  da  muliggøres 
derved  om  end  ikke  en  Udsoning  saa  dog  en  Freds- 
tilstand mellem  Udviklingslæren  og  Skabelseslæren;  ti 
hin  beskæftiger  sig  ikke  med  Spørgsmaalet  om  Tingenes 
første  Begyndelse;  den  fordrer  blot  Erkendelse  af,  at  de 
nuværende  Forhold  i  Naturen  og  Samfundslivet  er  frem- 
gaaede  som  Følge  af  naturlige  og  lovbundne  Kræfters  Virk- 
somhed. Hvis  derimod  Skabelseslærens  Tilhængere  ikke 
blot  antager,  at  Tingenes  første  Begyndelse  er  skabt,  men 
tillige,  at  Tingene  er  udformede  ved  særlige  Skabelsesakter, 
altsaa  springvis,  saa  at  de  enkelte  Egenskabers  Fremkomst 
ikke  er  en  nødvendig  Følge  af  de  tidligere  og  samtidige 
Naturfænomener,  da  kan  de  vel  være  Tilhængere  af  en  Lære 
om  Organismernes  Omdannelse,  men  ikke  af  en  Lære  om 
deres  naturmæssige  Udvikling. 


Ved  at  undersøge  de  Kendsgærninger,  der  behandles 
af  de  konkrete  Videnskaber,  mener  Spencer  at  kunne 
sige,  at  alt  er  dannet  ved,  at  Materien  samler  sig  og  Be- 
vægelse samtidig  taber  sig.  Saaledes  viser  Stjærnesyste- 
mernes  og  vort  Solsystems  Opstaaen  af  Urtaager,  at  efter- 
haanden  som  Udviklingen  skrider  frem,  vedbliver  Stof- 
massen ganske  vist  at  være  den  samme,  men  de  enkelte 
Dele  slutter  sig  tættere  og  tættere  sammen,  hvorved  dens 
selvstændige  Bevægelse  hæmmes.  Det  selv  samme  Fæno- 
men   finder   vi   i    Jordskorpens    tiltagende  Fasthed   og  i 

Dannelsen  af  organiske  Stoffer.  De  enkelte  Dele  af  et 
Æg  holdes  væsentlig  kun  sammen  af  Æggehinden;  brister 
denne,  da  flyder  Delene  fra  hverandre;  men  de  enkelte 
Dele  af  Kyllingen  er  ganske  anderledes  fast  forbundne 
indbyrdes.  Kyllingen  er  Udviklingsproduktet  og  fremviser 
som  saadant  større  Sammenhæng  mellem  Delene  og 
mindre  Selvstændighed  i  Delenes  Bevægelser.  Vi  gen- 
finder ligeledes  dette  i  den  sjælelige  Udvikling.  Følger 
vi  saaledes  Udviklingen  fra  Barn  til  voksen,  da  nødes 
vi  til  at  bemærke  den  stigende  Fasthed  i  Karakterens 
Dannelse  og  i  Tankens  Kraft,  samtidig  med,  at  de  enkelte 
Sider  af  Bevidsthedslivet  mister  deres  oprindelige  friere 
Spil;  Fantasien  begrænses  af  solid  Viden  og  solid  Tænk- 
ning, Drifterne  bringes  i  højere  Grad  under  fornuftige. 
Hensyn,  Følelsesytringerne  mister  deres  ubeherskede 
Præg.  Endvidere  genfinder  vi  det  paapegede  Fænomen 
i  Samfundsudviklingen,  d^r  netop  karakteriseres  ved  sti- 
gende Centralisation  og  medfølgende  Tab  af  Selvstæn- 
dighed hos  de  centraliserede  Led.  I  Udviklingens  Løb 
ser  vi  ikke  blot  de  enkelte  Familier  slutter  sig  sammen, 
snævrere  og  snævrere,  og  derved  nødes  til  at  opgive 
Handlemaader,  der  var  berettigede  paa  lavere  Udviklings- 
trin, men  vi  ser  ligeledes,  at  de  forskellige  Folkeslag 
kn^'tter  sig  sammen  gennem  internationale  Retsregler, 
internationalt  Postvæsen,  gennem  Kongresser  o.  s.  v.,  alt 
med  Begrænsning  af  det  enkelte  Folks  uhæmmede  Bevæ- 
gelsesfrihed. Overalt  hvor  vi  har  at  gøre  med  Udslag  af 
Aandslivet,  gentager  dette  sig,  i  Sprog,  i  Videnskab,  i 
Kunst,  i  Industri.  Arbejderklassen  Fremskridt  har  været 
knyttet  til  dens  Organisation;  denne  begynder  spredt  i 
Grupper,  derpaa  slutter  Grupperne  sig  sammen,  og  de 
saaledes  samlede  store  Grupper  slutter  sig  atter  sammen, 
men  samtidig  hermed  begrænses  den  enkeltes  fri  Bevæge- 
lighed. 

Af  disse  Kendsgerninger  fremgaar  den  første  Udvik- 
lingslov, i  Følge  hvilken  der  sker  en  Forandring  fra  det 
mindre  sammenhængende  til  det  mere  sammenhængende 

Udviklingslære.  18 

ved  en  Fortætning  af  Delene  og  Hæmning  af  Bevægelsen. 
Eller  som  Loven  ogsaa  udtrykkes: 

„  Ved  al  Udvikling  er  der  Overgang  fra  mindre  til 
større  Sammenhæng*'. 

Denne  Lov  vilde  i  det  væsentlige  være  tilstrækkelig 
ved  den  simple  Udvikling,  der  beherskes  af  en  enkelt 
Kraft;  men  hvor  Forandringen  er  langsom  og  afhængig  af 
supplementære  Kræfter,  hvor  Udviklingen  altsaa  er  sam- 
mensat, der  kan  den  ikke  udelukkende  betragtes  som 
Virkning  af  den  nævnte  Lov.  Loven  i  sig  selv  siger 
blot,  at  Udviklingen  fører  til  større  og  større  Fasthed, 
men  den  angiver  ikke,  hvorledes  det  fælles  Udgangspunkt 
(Urtaagen,  Ægget  o.  s.  v.)  udvikler  sig  til  forskellige  Dele 
af  Massen  (Sole,  Planeter,  Kometer;  Kyllingens  Nerver, 
Muskler,  Knokler  o.  s.  v.).  Disse  Dele  fremkommer  ved 
en  sekundær  Omfordeling,  der  bevirker  Massens  Fordeling 
fra  ensartet  Tilstand  til  uensartet.  I  Stjærneverdenen  kan 
vi  følge  den  fremskridende  forskelligartede  Bygning  af  de 
enkelte  Dele,  hvilket  vises  af  Stjærnernes  forskellige  Spek- 
trer og  deres  forskellige  Fordeling  i  Himmelrummet.  Vi 
genfinder  det  samme  i  vort  Solsystem,  hvor  Planeterne 
er  indbyrdes  forskelligt  byggede,  og  vi  genfinder  det  paa 
Jorden,  hvis  forskellige  Egne  og  Jordbundslag  er  uens- 
artet byggede.  Endnu  lettere  ses  det  i  den  organiske 
Verden;  jo  mere  udviklede  Organismerne  er,  desto  mere 
adskiller  de  sig  indbyrdes  i  Bygning,  i  kemisk  Sammen- 
sætning, i  Tyngde  og  i  Bevægelighed.  Med  den  sligende 
Udvikling  indtræder  en  stigende  Arbejdets  Deling  i  Or- 
ganernes Virksomhed.  Ved  Udviklingen  af  Æg  til  Kyl- 
ling ser  vi  ikke  blot,  at  den  oprindelig  næsten  ensartede 
Ægmasse  (Blommen)  efterhaanden  udformer  saa  uens- 
artet byggede  Dele  som  Nerver,  Muskler,  Knokler,  Fjær 
o.  s.  V.,  men  tillige,  at  Arbejdets  Deling  stiger  med  Ud- 
viklingen. Nogle  Organer  besørger  Blodomløbet,  andre 
Fordøjelsen,  og  disse  har  atter  udformet  en  videre  Arbejds- 
deling. Ogsaa  Bevidsthedslivets  Udvikling  viser  os  en 
stigende  Uensartethed  af  Bevidsthedstilstandene.     Det  ny- 

fødte  Barns  Bevidsthedsliv  er  væsentlig  begrænset  til  Mod- 
tagelsen af  nogle  faa  Sanseindtryk  og  til  de  simpleste 
Former  for  Lyst  og  Ulyst;  men  med  den  tiltagende  Ud- 
vikling opstaar  en  tiltagende  Rigdom  paa  uensartede 
Bevidsthedstilstande:  Kundskabsmassen  tiltager,  Hukom- 
melsen afsondrer  sig  fra  Fantasi  og  Tænkning,  de  instinkt- 
mæssige Tilskyndelser  bliver  ikke  længer  eneraadende;  de 
højere  Former  for  Følelses-  og  for  Viljeslivet  dukker  op. 
Endelig  finder  vi  Fremskridtet  i  Samfundsdannelse  knyttet 
til  den  samme  Overgang  fra  jævnt  ensartede  Forhold  og 
Tilstande  til  rigere  nuancerede  og  helt  uensartede.  I  det 
primitive  Menneskesamfund  finder  ingen  eller  dog  kun 
en  meget  ufuldkommen  Arbejdsdeling  Sted;  de  enkelte 
Familier  eller  Grupper  lever  paa  samme  Maade,  beskæf- 
tiger sig  med  samme  Gærning  og  har  samme  Fornøden- 
heder. Naar  senere  Kulturen  stiger,  begynder  visse  Sider 
af  Livet  at  stille  Fordring  til  speciel  Dygtighed,  man 
bliver  da  Specialist  i  at  dyrke  Guderne  paa  korrekt  Maade, 
i  at  kæmpe,  i  Jordbrug,  i  at  drive  Haandværk,  og 
da  Børnene  oplæres  ved  at  hjælpe  Faderen,  lettes  derved 
Varetagelsen  af  Samfundsfordringeme  i  Kasteinstitu- 
tionen. Familiernes  tidligere  ensartede  Levesæt  er  nu 
brudt,  og  Brudet  bliver  kun  større  ved,  at  Kasterne  ind- 
byrdes kæmper  om  Magten  i  Samfundet.  Under  disse 
Kampe  forøges  den  sociale  Ulighed;  Administrationen 
bliver  tilmed  mer  og  mer  indviklet;  Skikke,  Tro,  Institu- 
tioner og  Levesæt  frigøres  helt  for  den  tidligere  Ens- 
formighed, kort  sagt  den  stigende  Samfundsudvikling 
kendetegnes  som  al  anden  Udvikling  ved  Overgang  fra 
ensartede  Tilstande  til  uensartede. 

Man  kan  derfor  som  den  anden  Udviklingslov  op- 
stille den  Antagelse,  at  naar  Udviklingen  er  sammensat, 
«r  der  Overgang  fra  det  ensformede  til  det  mangeformede, 
hvor  Delene  bliver  hverandre  mer  og  mer  ulige.  Eller 
udtrykt  med  andre  Ord:  Ved  al  Udvikling  er  der  Over- 
^ang  fra  det  væsentlig  ensartede  til  det  uensartede. 

Denne  Lov  blev  tidligere  betragtet  som  eneste  Ud- 
is* 

viklingslov,  og  Spencer  selv  opfattede  den  som  saadan  i 
sine  første  Afhandlinger.  Allerede  Harvey  (d.  1658) 
havde  anet,  at  Planters  og  Dyrs  Udvikling  bestod  i  en 
Overgang  fra  Ensartethed  til  Uensartethed;  at  det  for- 
holdt sig  saaledes,  blev  bestemt  udtalt  af  v.  Baer,  men 
Spencer  fandt  Loven  uafhængig  af  v.  Baer  og  udviklede 
den  til  en  almindelig  Fremskridts  Lov,  idet  han  paaviste 
dens  Gyldighed  for  samtlige  Fænomener,  baade  forTaagemes 
Udvikling  til  Kloder  og  for  Menneskenes  Overgang  fra  Liv  i 
spredte  Horder  til  det  Udviklingstrin,  hvorpaa  de  højest 
kultiverede  Samfund  staar.  Dog  saa  heller  ikke  han  straks 
Lovens  rette  Rækkevidde.  I  en  Afhandling  for  1857  og 
i  første  Udgave  af  sin  Bog  „First  Principles"  (1862) 
fremstiller  han  den  nævnte  Overgang  som  den  egentlige 
Udvikling,  men  i  anden  Udgave  af  samme  Bog  erkender 
han  klart  at  have  taget  Fejl,  da  Overgangen  fra  Ensartet- 
hed til  Uensartethed  kun  er  den  vigtigste  Ejendomme- 
lighed i  den  sekundære  Omfordeling  ved  den  sammen- 
satte Udvikling.  Ti  ganske  vist  er  der  i  alt  Fremskridt 
en  Overgang  til  Uensartethed,  men  det  er  ikke  enhver 
stigende  Uensartethed,  der  fører  til  Udvikling  i  Betydning 
af  Fremskridt.  En  Betragtning  af  Organismerne  vil  vise, 
at  jo  mer  udviklede  de  er,  desto  mer  er  Funktioner  og 
Organer  centraliserede,  og  jo  mer  Arbejdets  Deling  er 
gennemført  i  en  Organisme,  desto  større  er  Organernes 
og  Funktionernes  indbyrdes  Afhængighed.  Det  samme 
ses  i  Samfundsudviklingen.  Udviklingen  kan  da  kun 
tilstrækkelig  forklares  af  begge  Lovene  i  Forening. 

Til  dem  slutter  sig  endvidere  en  tredje  Lov,  der 
er  nødvendig  for  at  kunne  drage  Grænsen  mellem 
Udvikling  og  Opløsning.  Ved  Udviklingen  ordner  de 
uensartede  Dele  sig  nemlig  med  stigende  Tydelighed  og 
Klarhed;  de  fremtræder  mere  bestemte  og  udprægede, 
hvilket  ikke  sker  ved  Opløsningen.  Denne  sidste 
kendetegnes  snarest  ved,  at  alt  blander  sig  sammen 
paa  forvirret  Maade;  det  ordner  sig  ikke.  Den  Plads, 
som  de  enkelte  Dele  af  Verdensrummets  Taager  indtager 

i  Forhold  til  hverandre,  er  ligegyldig  og  uden  Betydning 
for  Taagens  Karakter;  de  kan  forskydes  indbyrdes  uden 
at  Taagen  ophører  at  være  Taage.  Efterhaanden  som 
Taagemassen  konæntrerer  sig,  indtræder  imidlertid  en 
fast  Orden  i  de  koncentrerede  Massers  indbyrdes  Forhold; 
de  lejrer  sig  paa  en  saa  bestemt  Maade,  at  en  Omlejring 
af  Delene  kan  medføre  en  vidtgaaende  Opløsning.  En 
indgribende  Ændring  i  en  enkelt  Planets  Bane  vil  strække 
sine  Følger  videre  end  til  denne  enkelte  Planet.  Den 
samme  Overgang  fra  Mangel  paa  Bestemthed  og  Orden 
til  stigende  Bestemthed  og  Orden  i  Delenes  Lejring  kende- 
tegner al  anden  Udvikling.  Medens  en  rimelig  Forskyd- 
ning af  Æggets  enkelte  Dele  vel  kan  ske  uden  Skade 
for  Ægget,  saa  kan  Kyllingens  enkelte  Dele  ikke  under- 
gaa  en  tilsvarende  Forskydning.  Organernes  Lejring 
ordnes  under  Udviklingen,  og  de  uensartede  Funktioner 
staar  i  bestemt  Forhold  til  hverandre.  I  den  sociale 
Udvikling  ser  vi  atter  den  samme  Lov  gøre  sig  gældende; 
Samfundsordenen  er  knyttet  til  Kulturtrinet,  og  Samfunds- 
funktionerne mister  ved  stigende  Udvikling  deres  oprinde- 
ligt vage  og  ubestemte  Præg.  —  Det  lille  Barn  handler 
efter  pludselige,  uforstaaede  og  uovervejede  Tilsk3'ndelser, 
hvorimod  det  udviklede  Menneske  handler  ud  fra  et  be- 
stemt Livssyn,  en  bevidst  Tankegang,  en  fæstnet  Følelses- 
retning.  Overalt  gælder  det,  at  Elementernes  Konsoli- 
dering ledsages  af  en  Vækst  i  Nøjagtighed. 

Man  maa  endvidere  bemærke,  at  Omfordelingen  af 
Bevægelsen  følger  Omfordelingen  af  Stoffet.  I  samme 
Grad  de  enkelte  Smaadeles  Bevægelse  omsætter  sig  til 
Massernes  Bevægelse,  bliver  Bevægelsens  Enhed  mere 
fremtrædende;  Delenes  relative  Bevægelse  aftager,  og  Hel- 
hedens relative  Bevægelse  tiltager.  Fremskridtet  gaar  fra 
de  enkelte  Smaadeles  Bevægelse  til  flere  Smaadeles  sam- 
tidige Bevægelse  og  saaledes  videre  til  hele  Massens 
samtidige  Bevægelse,  og  i  dette  Fremskridt  er  der  en 
stedse  stigende  R)^me  og  en  stedse  stigende  Klarhed.  De 
sociale    Bevægelser   er    iøjnefaldende   Eksempler   herpaa; 

men  ligesaa  rammende  Eksempler  kan  hentes  fra  Til- 
værelsens andre  Sider. 

Vi  kan  da  forme  den  tredje  Udviklingslov:  Ved  al 
Udvikling  er  der  Overgang  fra  mindre  til  større  Be- 
stemthed og  Orden,  og  vi  kan  derpaa  i  Korthed  samle 
de  tre  Love  i  følgende  almindelige  Formel: 

„  Udvikling  bestaar  i  en  Omfordeling  af  Stof  og 
Bevægelse;  ved  denne  Omfordeling  foregaar  en  Over- 
gang fra  en  ubestemt  og  usammenhængende  Ensartethed 
til  en  bestemt  og  sammenhængende  Uensartethed**. 

Efter  saaledes  gennem  denne  Formel  eller  disse  Love 
at  have  skildret  Udviklingens  Natur,  staar  der  for  Spencer 
kun  tilbage  at  paavise  dens  Aarsager,  forsaavidt  da  sligt 
lader  sig  gøre.  En  saadan  Paavisning  kan  ikke  tilsigte 
at  give  et  Svar,  som  afskærer  al  videre  Spørgen.  Et 
sidste  og  endegyldigt  Svar  paa  Spørgsmaalet  om,  hvad 
der  er  Aarsag  til  hele  Tilværelsen,  lader  sig  ikke  give,  ti 
hvorledes  Svaret  end  kom  til  at  lyde,  saa  kunde  man 
videre  spørge  om,  hvorfra  den  paapegede  Kilde  til  Tilvæ- 
relsen stammede,  og  saaledes  kunde  man  blive  ved  i  det 
uendelige.  Sagen  er,  at  Begreberne  Begyndelse  og  Af- 
slutning slet  ikke  kan  anvendes  om  selve  Tilværelsen; 
overfor  ethvert  Forsøg  paa  at  anvende  dem  stiller  vi  de 
to  Sætninger:  „af  intet  kommer  intet",  og  „Energiens 
Sum  er  konstant,  den  forøges  aldrig  og  formindskes 
aldrig".  Men  er  disse  to  Sætninger  rigtige,  da  kan  vi 
trygt  afvise  ethvert  Spørgsmaal  om  Tilværelsens  Aarsag; 
ti  da  maa Tilværelsen  være,  hvad  den  er;  den  har  aldrig 
været  andet  og  bliver  aldrig  andet.  Derimod  kan  den 
uden  selv  at  forandres  give  Plads  for  Delenes  Udvikling 
og  Opløsning. 

Det  Spørgsmaal,  Spencer  rejser,  er  da  heller  ikke 
Spørgsmaalet  om  Tilværelsens  Aarsag,  ti  den  har  ingen 
Aarsag,  men  Spørgsmaalet  om  Udviklingens  Aarsag.  For 
at  finde  den  undersøger  han  de  forskellige  Former  paa 
Energiens  Omdannelse,  hvilket  fører  ham  til  at  skælne 
mellem  virkende  og  ikke-virkende  Energi.     Den  virkende 

Energi  adskiller  sig  atter  i  tilfældigt  virkende  og  uafbrudt 
virkende,  og  denne  sidste  frembringer  to  Slags  Foran- 
dringer, nemlig  de,  der  kan  opfattes  gennem  Sanserne, 
og  de,  der  ikke  kan  opfattes  gennem  Sanserne.  Disse 
sidste  udgøres  af  de  kemiske  Forbindelser  og  Opløsninger. 
Samtlige  disse  Afdelinger  og  Underafdelinger  af  Energien 
udfylder  hverandre.  Den  virkende  Energi  maa  altid  være 
den,  der  bliver  tilbage,  naar  den  ikke  virkende  fradrages, 
og  de  to  Dele  af  den  virkende  Energi  maa  staa  i  om- 
vendt Forhold  til  hinanden,  d.  v.  s.  hvis  en  meget  stor 
Del  er  uafbrudt  virkende,  kan  kun  en  ringe  Del  være  til- 
fældigt virkende,  og  omvendt. 

Der  er  kun  én  Aarsag  til  enhver  Omdannelse,  men 
denne  ene  Aarsag  opløser  sig  i  vor  Opfattelse  i  flere  Fak- 
torer. Den  første  af  disse  er  den,  at  Ensartethedstilstan- 
den, der  er  til  Stede  ved  hvilkensomhelst  Udviklings  Be- 
gyndelse, er  en  Tilstand  af  ustadig  Ligevægt.  En  Gen- 
stand er  i  stadig  Ligevægt,  hvis  den  efter  at  være  bragt 
ud  af  Ligevægtstilstanden  vender  tilbage  til  den  igen 
(saaledes  en  Stok,  der  er  ophængt  ved  den  ene  Ende); 
den  er  i  ustadig  Ligevægt,  naar  en  selv  nok  saa  ringe 
tilkommende  Kraft  kan  forstyrre  Ligevægtstilstanden  og 
frembringe  en  helt  anden  (en  Stok,  der  er  stillet  paa 
Enden).  Den  ustadige  Ensartethedstilstand  er  en  Tilstand, 
der  ikke  kan  vedvare,  ti  de  enkelte  Dele  af  en  ensartet 
Masse  maa  nødvendigvis  være  udsatte  for  uensartede 
Kræfter  (Tiltrækning,  Frastødning)  eller  for  ulige  store 
Kræfter  og  derfor  med  Nødvendighed  undergaa  ulige  Om- 
dannelser. Det  ensartede,  der  er  i  ustadig  Ligevægt, 
stræber  altsaa  efter  at  blive  uensartet,  og  dette  stræber 
efter  at  blive  endnu  mere  uensartet.  At  det  forholder  sig 
saaledes,  kan  ses  af  Stjærnernes  uregelmæssige  Fordeling 
i  Himmelrummet,  deres  forskellige  Farve,  og  af  Stjærne- 
taagernes  Uregelmæssighed.  Taagemassernes  Koncentra- 
tion var  en  nødvendig  Følge  af  deres  ustadige  Ligevægts- 
tilstand, og  af  denne  Koncentration  fremgaar  med  Nød- 
vendighed den  stigende  Uensartethed.    I  mindre  Maalestok 

ser  vi  det  samme  i  vort  Solsystem;  paa  Forskellen  mel- 
lem Jordens  polare  og  ækvatoriale  Egne;  i  Organismernes 
indre  og  ydre  Væv;  i  Arterne,  Slægterne  og  Varieteterne 
og  endelig  i  Menneskesamfundet,  hvor  legemlige  og  sjæle- 
lige Aarsager  mer  og  mer  har  grundet  en  Gradsforskel 
mellem  Mennesker,  der  oprindeligt  var  lige,  et  Over-  og 
Underordningsforhold,  en  industriel  og  professionel  For- 
skelligartethed. 

Imod  denne  Lære  om,  at  hele  Udviklingen  kan  føres 
tilbage  til  en  oprindelig  Ensartethed,  der  var  i  ustadig 
Ligevægt,  har  man  indvendt,  at  der  dog  maatte  en  ydre, 
forstyrrende  Kraft  til,  for  at  Forandringen  kunde  komme 
i  Gang.  Spencer  har  imidlertid  paa  Forhaand  imøde- 
gaaet  en  saadan  Indvending  ved  at  opfatte  Ensartetheden 
som  relativ;  Overgangen  sker  fra  væsentlig  Ensartethed 
til  større  Uensartethed.  Spørgsmaalet,  om  Verdensstoffet 
engang  har  udgjort  en  absolut  ensartet  Masse,  rejser  han 
ikke;  til  Løsningen  af  den  Opgave,  han  har  stillet  sig, 
behøver  han  ikke  at  gaa  længere  tilbage  end  til  et  for- 
holdsvis ensartet  Verdensstof,  der  er  i  ustadig  Ligevægt. 
Paa  intet  af  Udgangspunkterne  for  de  enkelte  Udviklings- 
rækker er  Ensartetheden  absolut,  hverken  i  Verdensrum- 
mets Taagemasser,  Jorden,  Protoplasmet,  Bevidsthedslivet, 
eller  i  det  første  Menneskesamfund. 

Samtidig  med,  at  Spencer  saaledes  har  kastet  Blikket 
tilbage  for  at  finde  Anledningen  til  den  lovbindende  Om- 
fordeling af  Materien  og  Bevægelsen,  hvilken  vi  kalder 
Udvikling,  kaster  han  ogsaa  Blikket  fremad  for  at  finde, 
hvorledes  det  videre  vil  gaa  med  Udviklingen.  Han  antager, 
at  Udviklingen  umuligt  kan  skride  frem  i  det  uendelige; 
som  der  gives  en  Vækstgrænse,  saaledes  gives  der  ogsaa 
en  Udviklingsgrænse.  Denne  indtræder,  saasnart  der  ved 
Udviklingen  er  tilvejebragt  en  bestemt  Tilstand,  som  ikke 
er  modtagelig  for  videre  Omændring  som  Følge  af  Be- 
vægelsens Spredning,  saa  at  man  overalt  har  en  Gliden 
henimod  Ligevægt.  At  saadanne  Tilstande  fremkommer, 
har  sin   nødvendige  Grund   i  Samtidigheden  af  modsatte 

Kraftytringer  og  i  enhver  Krafts  Opløsning  i  uensartede 
Kræfter;  ti  dette  bevirker,  at  enhver  Bevægelse,  som  er 
Genstand  for  Modstand,  undergaar  Tab,  der  tilsidst  fører 
til  Bevægelsens  Ophør.  Ligevægten  beror  blot  paa,  at 
Kræfterne  spredes,  og  tilbage  bliver  den  stærkeste  eller 
den,  der  møder  mindst  Modstand.  Tilbøjeligheden  til 
Ligevægt  genfindes  overalt.  Den  findes  i  Solsystemet; 
paa  Jorden,  hvis  Kugle-Form  holder  de  indbyrdes  gravi- 
terende  Atomkræfter  i  Ligevægt;  i  Organismerne,  hvor 
Funktionernes  Antal  svarer  til  Paavirkningernes;  i  de 
sjælelige  Tilstandes  Forhold  til  de  ydre  Omstændigheder, 
idet  Følelser  og  ønsker  svarer  til  de  tilstedeværende  Tarv. 
Endelig  genfinder  vi  Tilbøjeligheden  i  Samfundslivet,  hvor 
Ligevægt  søges  opnaaet  mellem  Befolkningens  Størrelse 
og  Livsfornødenhedeme.  Brydes  Ligevægtsforholdet,  da 
ser  vi  det  genoprettet  ved  Epidemi,  Krig,  Hungersnød 
o.  lign.  De  sociale  og  politiske  Institutioner  bliver  Ud- 
tryk for  Harmonien  mellem  uensartede  Ønsker,  saa  at 
hvert  Skridt  i  den  overorganiske  Udvikling  bestaar  i 
Dannelsen  af  en  ny,  indre  Virksomhed,  der  svarer  til 
den  ydre. 

Hviletilstanden  bliver  da  den  omtrentlige  Afslutning 
af  al  Udvikling  og  danner  dens  Grænse.  Antager  man 
Eksistensen  af  Tiltrækning  og  Frastødning,  og  antager 
man  endvidere,  at  Energi  hverken  opstaar  eller  gaar  til 
Grunde,  da  maa  Følgen  blive,  at  et  Fradrag  af  Energi  i 
Bevægelse  fører  til  Hvile  eller  Ligevægt. 

Hvorledes  vil  nu  Energien  ytre  sig,  naar  den  paa- 
virker uensartet  Materie?  En  Kraft,  der  er  i  Strid  med 
Stoffet,  vil  adskille  sig  i  uensartede  Kræfter,  d.  v.  s.  om- 
danne sig  til  Kræfter,  der  er  forskellige  i  Retning  og  Art. 
Virkningen  bliver  derfor  altid  mere  sammensat  end  Aar- 
sagen.  En  saaledes  fremkommen  Gruppe  Kræfter  bliver 
Aarsag  til  en  sekundær  Vækst  i  Legemerne,  en  mange- 
farvet  Vækst,  medens  paa  den  anden  Side  enhver  ny  Del 
af  Stoff*et  er  en  Kilde  til  ny  Sammensætning  af  Kræf- 
terne,   der  bliver  stedse   mer  og  mer  uensartede,   saa  at 

Virkningernes  Mangfoldighed  maa  skride  frem  i  geome- 
trisk Progression,  og  ethvert  Udviklingstrin  bliver  Forspil 
til  et  endnu  højere.  Saaledes  ser  vi  Jordens  Tiltræknings- 
og  Frastødningskræfter  føre  til  uensartede  Virkninger  som 
Polernes  Sammentrykning,  eller  de  lokale  Varmeforskelbg- 
heder.  Vi  ser  Udstraalingen  af  Jordens  indre  Varme  føre 
til  Dannelsen  af  Jordskorpen,  der  atter  deler  sig  i  Bjærge 
og  Dale,  og  til  Dannelsen  af  den  ulige  Fordeling  af  Land 
og  Vand.  Bjærgenes  Forskelligheder,  Flodløbenes  For- 
skelligheder, Vejrligets  Forskelligheder  viser  tilbage  til 
samme  Aarsag,  nemlig  til  Solvarmens  ulige  Fordeling 
over  Jorden.  —  Vi  genfinder  de  samme  Fænomener  i 
den  organiske  Verden;  under  de  geologiske  Forandringer 
er  der  frembragt  mer  og  mer  indviklede  Livsformer.  Det 
sjælelige  Liv  viser,  at  en  og  samme  Paavirkning  kan 
vække  uensartede  Tanker  hos  forskellige  Individer  og 
vækker  flere  Tanker,  jo  højere  Intelligensen  er  udviklet. 
—  Opstaar  der  Bevægelse  i  en  Samfundsdel,  da  forplanter 
Bevægelsen  sig  til  de  øvrige.  Derved  sker  det,  at  Op- 
havsmanden til  en  Bevægelse,  Forløberen  for  en  Revolu- 
tion, kommer  til  at  se  sit  Værk  fuldbyrdet  paa  en  Maade, 
som  ikke  var  tilsigtet,  og  som  maaske  netop  strider  mod, 
hvad  der  var  tilsigtet.  Luther  havde  næppe  tilsigtet  eller 
ventet  samtlige  de  sociale  Følger,  hans  Gærning  fik.  — 
Ogsaa  denne  Faktor  i  Udviklingen  kan  føres  tilbage  til 
Energisætningen;  ti  enhver  Kraft,  der  virker  paa  en  Sam- 
ling af  uensartede  Dele,  maa  spredes  og  blive  forskellig- 
artet. Tanken  om,  at  et  uensartet  Stof  paavirkes  af  en 
ensartet  Kraft,  fører  med  Nødvendighed  til  Loven  om 
Virkningernes  Mangfoldighed. 

Efter  denne  Fremhævelse  af  de  væsentlige  Aarsager 
til,  at  Uensartetheden  opstaar,  staar  da  kun  tilbage  at 
vise,  hvorfor  Uensartetheden  bliver  harmonisk,  d.  v.  s. 
mere  ordnet  og  bestemt.  Aarsagen  dertil  finder  Spencer 
i,  at  der  samtidig  med  Uensartetheden  sker  en  Koncen- 
tration. Tænker  vi  os  en  og  samme  Kraft  virkende  paa 
uensartede  Stofdele,  sættes  de  Dele,  der  hører  til  én  Art, 

i  Bevægelse  i  én  Retning,  og  de,  der  hører  til  andre  Arter, 
i  Bevægelse  i  andre  Retninger;  da  faar  vi  ensartet  Bevæ- 
gelse i  ensartede  Enheder  og  uensartet  Bevægelse  i  uens- 
artede Enheder.  Enhedsrækkerne  eller  Arterne  vil  blive 
adskilte,  og  dette  vil  ske  med  en  Nøjagtighed,  der  staar  i 
Forhold  til  Enhedsmassernes  Ulighed.  Paa  samme  Maade 
vil  ensartede  Dele  faa  forskellig  Bevægelse  under  Paa- 
virkning  af  uensartede  Kræfter.  —  Denne  Adskillelsens 
Virkning  genfindes  overalt;  vi  finder  den  ved  Dannelsen 
af  Sole  og  Planeter;  ved  Variationernes  Overgang  til  Arter 
i  Kraft  af  den  naturlige  Udvælgelse;  i  det  sjælelige  Liv 
ved  Udformningen  af  egentlige  Karaktertræk,  og  i  Sam- 
fundslivet, hvor  de  Mennesker,  der  er  optagne  af  samme 
Livsvis  og  Beskæftigelse  samler  sig  til  særskilte  Racer, 
Samfund  og  Korporationer.  Overalt  viger  i  Udviklingens 
Løb  det  kaotiske  for  det  ordnede.  De  tre  Udviklings- 
faktorer  bliver  da :  1)  en  ensartet  Masses  ustadige  Lige- 
vægt, 2)  Virkningernes  Mangfoldiggørelse^  og  3)  Virk- 
ningernes Splittelse  eller  Adskillelse,  Hvor  disse  Fak- 
torer forekommer,  vil  de  ovenfor  nævnte  Udviklingslove 
beherske  Omfordelingen  af  Stoffet  og  af  Energien. 

I    følgende    korte  Uddrag   har  Spencer   selv  samlet 
sin  Lære: 

1.  Gennem  Universet  som  Helhed  og  gennem  alle  dets 
Enkeltheder  er  der  en  uafladelig  Omfordeling  af  Ma- 
terie og  Bevægelse. 

2.  Denne  Omfordeling  fører  til  Udvikling,  naar  der  er 
overvejende  Sammenhæng  af  Materie  og  Spredning 
af  Bevægelse;  den  fører  til  Opløsning,  naar  der  er 
overvejende  Optagelse  af  Bevægelse  og  Usammen- 
hæng i  Materien. 

3.  Udviklingen  er  simpel,  naar  Dannelsen  af  sammen- 
hængende Helheder  skrider  frem  uforstyrret  af  andre 
Processer. 

4.  Udviklingen  er  sammensat,  naar  der  samtidig  med 
denne  primære  Forandring  fra  en  usammenhængende 

til  en  sammenhængende  Tilstand  gaar  en  sekundær 
Forandring,  der  skyldes  Omgivelsernes  uensartede 
Paavirkning  af  Helhedens  forskellige  Dele. 

5.  Disse  sekundære  Forandringer  bevirker  en  Omdan- 
nelse fra  Ensartethed  til  Uensartethed.  Denne  Om- 
dannelse foregaar  ligesom  hin  første  baade  i  Uni- 
verset som  Helhed  og  i  alle  eller  næsten  alle  dets 
Enkeltheder,  i  Stjærnehobene  og  Stjæmetaagerne,  i 
Jorden  som  en  uorganisk  Masse,  i  hver  Organisme 
(v.  Baers  Lov  udtrykt  paa  anden  Maade),  i  Organis- 
merne gennem  de  forskellige  Jordperioder,  i  Bevidst- 
hedslivet, i  Samfundet,  i  alle  Ytringer  af  Samfunds- 
virksomhed. 

6.  Overgangen  til  større  Sammenhæng  i  Forbindelse 
med  Overgangen  til  større  Uensartethed  bevirker,  at 
Forandringen  ikke  blot  medfører  stigende  Uensartet- 
hed, men  at  en  ubestemt  Ensartethed  omdannes  til 
en  bestemt  Uensartethed.  Denne  Vækst  i  ordnet 
Bestemthed,  der  ledsager  Væksten  i  Uensartethed, 
foregaar  ligeledes  saavel  i  hele  Tilværelsen  som  i 
alle  dens  Afdelinger  og  Underafdelinger  lige  ned  til 
de  mindste  af  disse. 

7.  Sammen  med  Omfordelingen  af  den  Materie,  der 
danner  de  Helheder,  der  er  under  Udvikling,  gaar 
der  en  Omfordeling  af  den  i  Enkeltdelene  tilbage- 
holdte Bevægelse,  der  saaledes  ogsaa  Skridt  for 
Skridt  gaar  over  til  bestemt  og  ordnet  Uensartethed. 

8.  Denne  Omfordeling,  af  hvilken  Udviklingen  udgør 
den  ene  Side,  er  uundgaaelig,  saafremt  der  ikke  gives 
en  uendelig  og  absolut  Ensartethed.  De  Aarsager, 
der  nødvendiggør  Omfordelingen,  er  følgende: 

9.  Det  ensartedes  Mangel  paa  Ligevægt,  hvilken  er  Føl- 
gen af,  at  en  begrænset  Helheds  forskellige  Dele 
udsættes  for  forskelligartede  Paavirkninger.  De  deraf 
følgende  Omdannelser  er: 

10.    Virkningernes  Forøgelse.    Enhver  Masse  eller  Del  af 
en  Masse,    paa  hvilken  en  Kraft  virker,   deler  denne 

Kraft  og  gør  den  uensartet,  hvorved  den  fremkalder 
en  Mængde  Forandringer,  og  hver  af  disse  bliver 
atter  Kilde  til  en  lignende  Forøgelse  af  Forandrin- 
gerne. Forøgelsen  bliver  større  i  samme  Grad,  som 
Helheden  bliver  mere  uensartet.  —  Til  de  her  nævnte 
to  Aarsager  til  den  stigende  Uensartethed  slutter  sig 
saa  en 

11.  Udsondring,  en  Proces,  der  stræber  efter  at  adskille 
uligeartede  Enheder  og  at  sammenbringe  ligeartede 
Enheder,  og  derved  stadig  tjener  til  at  skærpe  den 
paa  anden  Maade  frembragte  Uensartethed,  d.  v.  s. 
til  at  gøre  den  mere  bestemt. 

12.  Ligevægt  er  det  endelige  Resultat  af  de  Omdannelser, 
som  en  sig  udviklende  Helhed  undergaar.  Foran- 
dringerne fortsættes,  indtil  der  naas  en  Ligevægt 
mellem  de  Kræfter,  hvilke  alle  Dele  af  Helheden  er 
udsatte  for,  og  den  Modstand,  som  disse  Dele  yder 
dem.  —  Ligevægten  kan  gennemløbe  et  Overgangs- 
trin  af  afbalanceret  Bevægelse  (som  i  Planetsystemet) 
eller  af  afbalancerede  Funktioner  (som  i  de  levende 
Organismer),  inden  den  naar  til  den  egentlige  Lige- 
vægt. Men  de  uorganiske  Legemers  Hviletilstand 
eller  de  organiske  Legemers  Død  er  den  nødvendige 
Grænse  for  de  Forandringer,  der  danner  Udviklingen. 

13.  Tidligere  eller  senere  vil  enhver  udviklet  Helhed 
undergaa  en  Kontra-Forandring;  den  vil  opløses. 
Naar  Helheden  vedbliver  at  være  udsat  for  om- 
givende Kræfter,  der  ikke  er  i  Ligevægt,  vil  de  ad- 
splittes ved  den  gradvise  eller  pludselige  Forøgelse 
af  Bevægelsen,  og  denne  Adsplittelse,  der  er  hurtig 
hos  de  levende  Legemer,  langsommere  hos  de  ikke- 
levende,  vil  ogsaa  strække  sig  til  Planeter  og  Stjærner. 

14.  Paa  mindre  Omraader  fuldbyrdes  denne  Rytme  mel- 
lem Udvikling  og  Opløsning  i  meget  kort  Tid.  I 
de  uhyre  Masser,  der  er  fordelte  i  Verdensrummet, 
fuldbyrder  den  sig  i  Perioder,  der  ikke  engang  kan 
opfattes  af  Mennesket.     Rytmen  er,    saavidt  vi    kan 

se,  universel  og  evig.  Hver  af  de  skiftende  Faser 
hersker  snart  i  én  Del  af  Rummet,  snart  i  en  anden, 
eftersom  de  lokale  Betingelser  nødvendiggør  det. 

15.  Alle  Fænomener  fra  de  mindste  til  de  største  er  nød- 
vendige Resultater  af  Kraftens  Vedligeholdelse  under 
dens  to  Former:  Stof  og  Bevægelse.  Naar  Stoffet 
og  Bevægelsen  er  fordelte  gennem  Rummet,  og  deres 
Mængde  er  uforanderlig,  hverken  aftager  eller  til- 
tager, følger  uundgaaeligt  den  fortsatte  Omfordeling, 
der  optræder  som  Udvikling  og  som  Opløsning. 

16.  Det,  der  vedbliver  at  være  uforanderligt  i  Mængde 
men  stadigt  skiftende  i  Form,  vedbliver  at  være  ube- 
kendt for  Mennesket.  Det  er  en  ukendt  og  ukende- 
lig Kraft,  som  vi  er  nødte  til  at  erklære  for  uendelig 
i  Rum  og  i  Tid. 

Selve  Opløsningsprocessen  behandler  Spencer  kun  i 
ringe  Grad,  da  han  finder,  at  den  mangler  de  skiftende 
og  interessante  Træk,  som  kendetegner  Udviklingen. 
Nogen  skarp  Grænse  mellem  de  to  Processer  findes  ikke; 
enhver  Genstand,  der  er  under  Udvikling,  opløses  sam- 
tidig paa  et  ellep^  andet  Punkt,  og  omvendt  stræber  Op- 
løsningsprocesserne at  forberede  en  ny  Udvikling.  Op- 
løsningen fremkommer  som  ovenfor  antydet  ved,  at  en 
Helhed  har  afgivet  sit  Overskud  af  Bevægelse  og  begyn- 
der at  optage  Bevægelse  fra  sine  Omgivelser;  ved  at  den 
har  naaet  den  Ligevægtstilstand,  hvor  den  ophører  at 
forandre  sig,  og  derpaa  underkastes  en  saadan  Indflydelse 
af  Omgivelsernes  Kræfter,  at  dens  Bevægelsesmængde 
forøges.  Ti  derved  faar  dens  Dele  et  Overskud  af  Bevæ- 
gelse, hvilket  medfører  Delenes  Adsplittelse.  Den  Tid, 
der  medgaar  til  Opløsningen,  beror  paa,  om  Ligevægten 
er  foranderlig  eller  stabil;  den  kan  foregaar  paa  et  Par 
Dage,  eller  den  kan  strække  sig  over  et  Par  Millioner  Aar. 

Betragter  vi  Samfundets  Udvikling  som  en  Tilvækst 
i  Antallet  af  de  Individer,  der  udgør  det  organiserede 
Samfundslegeme,  endvidere  som  en  Tilvækst  med  Hensyn 

til  de  uligeartede  Dele,  hvori  Samfundslegemet  forgrener 
sig,  og  endelig  som  en  Forøgelse  af  de  indviklede  For- 
bindelser mellem  Masserne  og  deres  Virksomhedsytringer, 
da  vil  det  vise  sig,  at  Samfundsopløsningen  følger  den 
almindelige  Lov,  idet  den,  materielt  set,  udgør  en  Opløsning 
af  Sammenhængen  og,  set  som  Kraftudfoldelse,  udgør  en 
Opløsning  af  Helhedens  Bevægelse  samtidig  med  en  stigende 
Bevægelighed  i  Delene.  —  Den  Samfundsopløsning,  der 
følger  paa  en  fremmed  Nations  Indfald,  og  som  indtræder, 
naar  Udviklingen  er  ophørt,  rummer,  set  fra  et  alminde- 
ligt Synspunkt,  et  ude  fra  kommende  Bevægelsestilskud, 
der  medfører,  hvor  virkelig  Opløsning  indtræder,  en  Op- 
hævelse af  de  organiserede  Samfundsfunktioner  og  en 
Tilbagevenden  til  den  usammenhængende,  individuelle 
Foretagsomhed.  I  samme  Grad  Uorden  forøges  i  et 
Samfund,  formindskes  Bestræbelserne  for  at  faa  Kræfterne 
til  at  samarbejde.  Sajntidig  afbrydes  de  tidligere  ordnede 
kommercielle  og  industrielle  Processer,  og  det  er  blot  de 
lokale  eller  mindre  Foretagender,  som  fortsættes.  Hver 
yderligere  Forandring  i  opløsende  Retning  formindsker 
det  Samarbejde,  som  Menneskene  tidligere  har  udviklet 
for  at  tilfredsstille  deres  Behov,  og  derpaa  bliver  det  hver 
enkelts  Sag  at  tilfredsstille  det  gennem  sin  egen  Virksom- 
hed. Spencer  anfører  Japan  som  Eksempel.  Det  japan- 
ske Folk  havde  opført  en  afsluttet  Samfundsbygning,  der 
medførte  en  næsten  uforanderlig  Tilstand,  saalænge  Lan- 
det fik  Lov  til  at  være  i  Fred  for  ydre  Kræfters  forstyr- 
rende Indgreb.  Men  denne  Bygning  styrtede  om,  saasnart 
den  evropæiske  Civilisation  trængte  ind  dels  gennem  væb- 
nede Indfald,  dels  gennem  Handelsvirksomhed,  dels  gen- 
nem Ideernes  Indflydelse.  Dette  medførte  Samfundets 
politiske  Opløsning,  som  Spencer  dog  forudsagde  vilde 
blive  fulgt  af  en  Omorganisation,  og  denne  Forudsigelse 
er  slaaet  til.  —  Hvor  et  Samfund  har  opnaaet  den  faste 
Bygning,  der  ikke  længere  tillader  Udvikling,  dér  kan  det 
ikke  læmpe  sine  Forhold  efter  Befolkningens  Tryk.  Be- 
folkningsoverskudet,    der  ikke  længere  sammenholdes  af 

en  Organisation,  der  kan  afpasse  sig,  bliver  underkastet 
Indflydelse  fra  andre  Samfund;  de  udsondrer  sig  fra 
Modersamfundet,  udvandrer.  Bliver  Samfundet  endnu  mer 
udueligt  til  at  omordne  sine  Institutioner,  saa  de  kommer 
til  at  stemme  med  Livet  i  andre  mer  bøjelige  Samfund, 
da  bliver  Antallet  af  de  Mennesker,  der  kan  leve  under 
disse  forstenede  Forhold,  faktisk  mindre.  Samfundet  ud- 
tyndes altsaa  dels  ved  Udvandring  og  dels  ved  bristende 
Evne  til  at  ernære  Befolkningen. 

Ogsaa  Organismerne  opløses  ved  Materiens  Sønder- 
deling, der  foraarsages  ved  udefra  kommende  Bevægelses- 
tilskud.  Naar  Døden  er  ved  at  indtræde,  ophører  Mulig- 
heden af  at  bevæge  Legemet  fra  Sted  til  Sted,  Lemmerne 
kan  ikke  længere  løftes,  Aandedrættet  stanser,  Hjærtets 
Slag  ophører  og  dermed  tillige  Blodets  Kredsløb.  Alt 
dette  vil  blot  sige,  at  Molekulernes  Massebevægelse  op- 
hører, og  erstattes  af  de  enkelte  Molekulers  særlige  Bevæ- 
gelse. Denne  er  langt  stærkere  hos  de  Luftarter,  der 
opstaar  ved  Sønderdelingen,  end  hos  de  halvfaste  Væsker 
og  Væv,  fra  hvilke  Luftarterne  udvikler  sig.  Sammen 
med  den  forøgede  Bevægelse,  som  disse  Luftarters  Ud- 
bredning  medfører  indtræder  en  Opløsning  af  de  Bevæ- 
gelser, som  de  sammensatte  Molekuler  besad.  —  Ved  en 
vis  lav  Temperatur  foregaar  ingen  Sønderdeling  af  Ma- 
terien; Kød  kan  forsendes  langt  i  frossen  Tilstand; 
Mamm uthdyrene  har  holdt  sig  i  Aartusinder  saa  friske, 
at  Ulvene  spiser  deres  Kød,  naar  en  Krop  frigøres  for 
den  omgivne  fastfrosne  Masse.  Grunden  hertil  er,  at  en 
saadan  indefrossen  Krop  ikke  modtager  Varme,  altsaa 
ikke  modtager  synderlig  Molekulærbevægelse.  Omvendt 
kan  det  siges,  at  Opløsningen  indtræder  hurtigere,  jo  mer 
Temperaturen  stiger.  Naar  Molekulærbevægelsen  i  den 
omgivende  Materie  er  stor,  modtager  altsaa  det  døde 
Legeme  et  større  Tilskud  af  Bevægelse  til  Erstatning  for 
den,  der  forbruges  ved  Frigørelse  af  de  Luftarter,  i  hvilke 
den  opløses.  Der  er  altsaa  ved  Døden  indtraadt  en  stabil 
Ligevægt  mellem  de  synlige  Organer,    men   de   usynlige 

Dele,   Molekulerne,  befinder  sig  i  en  stadig  Ligevægt  og 
afsluttes  derfor  let. 

De  fleste  uorganiske  Masser,  der  har  opnaaet  for- 
tættede Former,  rummer  forholdsvis  ringe  bunden  Bevægelse 
og  bestaar  længe  uden  at  gennemgaa  nogen  større  For- 
andring. En  saadan  Masse  maa  for  atter  at  blive  opløst 
optage  saa  megen  Bevægelse,  at  der  kan  hengaa  en  længere 
Tid,  inden  der  i  Omgivelserne  indtræder  saa  store  For- 
andringer, at  de  kan  meddele  Massen  den  til  Opløsningen 
fornødne  Bevægelsesmængde.  Dog  forekommer  i  den 
uorganiske  Verden  Masser,  der  tilbageholder  en  stor 
Mængde  Bevægelse  og  som  derfor  let  opløses  (Vædsker  og 
flygtige  faste  Stoffer).  Den  Hurtighed,  med  hvilken  de 
opløses,  staar  altid  i  ligefremt  Forhold  til  den  Mængde 
Varme  eller  Bevægelse,  de  modtager  fra  Omverdenen.  Hvad 
enten  der  medgaar  kort  eller  lang  Tid,  kan  det  imidlertid 
siges,  at  enhver  uorganisk  Masse,  der  opløses,  hvad  enten 
det  er  en  Krystal  eller  en  Bjærgkæde,  altid  gennemgaar  i 
omvendt  Orden  de  Forandringer,  den  undergik  i  Løbet 
af  sin  Udvikling;  den  vil  til  sidst  opløses  i  Luftform  og 
dermed  fuldende  sit  Kresløb.  Helmholtz  har  beregnet,  at 
hvis  Jorden  ved  et  Stød  stansedes  i  sin  Bane,  da  vilde 
dette  Stød  medføre,  at  Jordens  Masse  ophededes  til  11,400 
Grader,  altsaa  fuldstændigt  opløstes,  og  hvis  den  saaledes 
ophedede  og  for  største  Delen  til  Taage  reducerede  Masse 
derpaa  styrtede  ind  i  Solen,  hvilket  den  ikke  kunde  und- 
gaa,  da  vilde  den  udviklede  Varme  blive  400  Gange  saa  høj. 
Paa  den  Maade  vil  Jorden  maaske  næppe  gaa  til  Grunde; 
derimod  viser  Spencer  hen  til  den  Formindskelse  i  Jordens 
Hastighed,  der  skyldes  Æterens  Modstand;  som  Følge  af 
den  stadig  formindskede  Omløbshastighed,  vil  da  Jordens 
formindskede  Bane  falde  sammen  med  Solens,  hvorved 
Jordsubstansen  antager  Luftform,  selv  om  den  udviklede 
Varme  ikke  bliver  saa  stor  som  Helmholtz'  Tal  angiver. 
Efterhaanden  vil  der  ske  en  Sammenslutning  af  alle  Sol- 
systemets Dele,  og  da  vil  Centralmassen,  Solen,  have  naaet 

sin  største  Sammenhæng  og  have  straalet  Overskudet  ar 
sin  indre  Bevægelse  ud  i  Rummet. 

Skal  vi  da  tænke  os,  at  alt  ender  med  Død,  fuld- 
stændig Hvile,  og  at  der  gives  et  uendeligt  Rum,  i  hvilket 
hist  og  her  findes  udslukte  Sole,  der  bestandig  vedbliver 
at  være  udslukte  og  uforandrede?  Dette  Spørgsmaal  kan 
kun  besvares  ved  Hjælp  af  Formodninger.  Spencer  an- 
tager, at  universel,  fuldstændig  og  uforanderlig  Ligevægts« 
tilstand  aldrig  vil  indtræde.  Al  Ligevægtsstræben  er,  saa- 
vidt  vi  kan  efterspore  den,  relativ.  Selv  om  der  indtraadte 
Ligevægtstilstand  i  vort  Solsystem,  vilde  denne  Tilstand 
dog  kun  være  relativ,  ti  Solen  bevæger  sig  gennem 
Himmelrummet  med  en  daglig  Hastighed  af  en  halv  Mil- 
lion Mil,  og  dens  Bevægelse  foregaar  i  samme  Retning 
som  andre  Stjærners.  Da  nu  alle  Stjærner  er  Tyngde- 
centrer, kan  det  formodes,  at  de  tiltrækker  hverandre: 
deres  nuværende  Fordeling  i  Rummet  vil  i  saa  Fald 
undergaa  Ændringer  i  Retning  af  en  fremadskridende 
Koncentrering.  Stjærnerne  vil  vedblive  at  nærme  sig 
hverandre,  at  opsluge  hverandre.  Den  synlige  Bevægelse 
vil  da  være  omdannet  til  en  usynlig;  Stjæmernes  Stof 
eller  Materie  vil  blive  omdannet  til  en  næsten  ufattelig 
Tyndhed,  der  breder  sig  overordentlig  vidt,  og  for  hvert 
nyt  Stjærne-Sammenstød  dannes  saaledes  et  Stof,  der  gør 
Modstand  mod  de  andre  Stjærners  Bevægelse,  hvorved 
paa  engang  Koncentreringen  og  Opløsningen  fremmes. 
De  saaledes  opløste  Masser  sendes  atter  ud  i  Rummet 
med  netop  samme  Styrke,  som  den,  hvormed  de  tiltrak 
hverandre,  og  da  begynder  en  ny  Udvikling.  En  Be- 
tingelse for,  at  Opløsning  og  Udvikling  uafladelig  skal 
afløse  hinanden,  er  det  dog,  at  Summen  af  Molekulernes 
Bevægelse  uafladelig  er  uforandret;  om  denne  Betingelse 
er  til  Stede,  vide  vi  ikke.  Men  tror  vi  det,  da  er  vi 
ogsaa  nødt  til  at  antage  umaadelig  lange  Tidsrum,  i 
hvilke  Tiltrækningskræfterne  har  Overtaget  og  bevirker  en 
Koncentrering,  og  andre  umaadelig  lange  Tidsrum,  i 
hvilke  Frastød ningskræfterne  har  Overtaget  og  bevirker  en 

universel  Udspredning.  Altsaa  skiftende  Tidsrum  af  Ud- 
vikling og  Opløsning,  behersket  af  de  samme  Principer, 
men  uensartede  med  Hensyn  til  Resultaternes  Fremtræden. 

Det  Maal,  som  Spencer  satte  sig,  har  han  naaet  ved 
at  føre  Naturprocesserne  saa  langt  tilbage,  at  han  har  set 
hele  Tilværelsen  under  et  eneste  Synspunkt  og  derved 
muliggjort  en  Forbindelse  mellem  Fagvidenskaberne.  I  en 
omfattende  Forfattervirksomhed  drøfter  han  Forholdene  i 
den  organiske  Verden,  i  Bevidsthedslivet  og  i  Samfunds- 
livet ud  fra  det  Synspunkt,  at  al  Forandring  er  en  Om- 
fordeling af  Stof  og  Materie.  Om  dette  Synspunkt  er 
omfattende  nok,  om  der  ved  Siden  af  det  kan  gøres  andre 
gældende,  og  selve  Udviklingslæren  undergaa  en  Opløsning, 
maa  Tiden  vise.  For  os  har  imidlertid  denne  Lære  den 
Værdi,  at  Udviklingsloven  paa  én  Gang  forener  og  for- 
tolker alle  Sider  af  Tilværelsen.  I  det  øjeblik  Spencer 
viser,  at  saavel  Jordkloden  som  hele  det  mangeartede  Liv, 
der  rører  sig  paa  den,  beherskes  af  Udviklingens  Lov,  har 
han  sejrrigt  bekæmpet  alle  unyttige  og  resultatløse  Be- 
stræbelser for  at  komme  udenom  Naturen  og  dens  Love. 
Han  har  gjort  det  indlysende  for  Menneskene,  at  der  kun 
er  én  Vej  fremad,  nemlig  det  tiltagende  Kendskab  til  og 
derigennem  det  tiltagende  Herredømme  over  Naturkræfterne. 
Begrænser  man  sit  Blik  til  Samfundslivet  og  Samfundets 
Anliggender,  da  møder  man  ogsaa  der  den  samme  jæm- 
haarde  Fordring.  Kendskab  til  Samfundskræfterne  er 
Betingelse  for  at  kunne  anvende  disse  Kræfter.  Saafremt 
Samfundsbevægelserne  ledes  af  Loven  om  det  største  Stød 
og  den  mindste  Modstand,  da  maa  baade  Stødet  og  Mod- 
standen beregnes,  hvis  man  ikke  vil  se  sit  Arbejde  spildt. 
Saafremt  Loven  om  Kræfternes  Mangfoldiggørelse  ogsaa 
gælder  paa  det  sociale  Omraade,  da  maa  man  i  hvert 
Tilfælde  dog  i  nogen  Grad  kunne  overse  disse  forøgede 
Fremtrædelsesformer,  hvorunder  Samfunds-Kræfterne  kan 
optræde,  hvis  man  ikke  ved  sine  Bestræbelser  skal  frem- 
kalde Energiytringer,  som  man  ikke  havde  ønsket. 

Udviklingslæren  søger  ikke  blot  at  gøre  Mennesket 
stærkere,  den  søger  ogsaa  at  gøre  det  bedre,  idet  den 
påaviser,  hvorledes  under  Udviklingens  Løb  oprindelig 
Egenkærligked  kan  omdannes  til  Næstekærlighed.  Den 
kommer  derved  til  at  opstille  et  naturligt  Ideal,  hvis 
gradvise  Virkeliggørelse  er  mulig.  Ti  det  enkelte  Menneskes 
Selvopdragelse  styres  af  de  samme  Love,  der  har  ført 
Menneskeslægten  frem  i  Kultur.  Ulydighed  mod  Natur- 
lovene vil  hævne  sig  saavel  for  det  enkelte  Menneske  som 
for  Menneskeslægten;  disse  Love  virker  uafhængigt  af 
Ofringer  og  Ceremonier.  Endvidere  viser  den,  at  Sam- 
fundsdannelsen er  den  Kilde,  af  hvilken  den  sociale  Ulighed 
er  fremgaaet,  og  at  man,  ved  at  lade  den  videnskabelige 
Undervisning  blive  Grundlag  for  alle  Menneskers  Op- 
dragelse, kan  forene  dem  i  ét  Idefællesskab.  Den  sociale 
Ulighed  bortfjærnes  altsaa  paa  det  pædagogiske  Omraade 
ved  at  løfte  de  Samfundslag,  hvis  Udvikling  er  mest 
hæmmet. 

I  Aaret  1852  lærte  Herbert  Spencer  og  Charles  Darwin 
hinanden  at  kende;  Spørgsmaalet  om  Arterne  frembød  da 
endnu  for  Darwin  Vanskeligheder,  som  han  ikke  mente 
at  have  gennemdrøftet.  Spencer  havde  allerede  dengang 
overvundet  disse  Vanskeligheder,  og  Darwin  sluttede 
sig  senere  nær  til  ham.  1858  skriver  han  til  Spencer  i 
Anledning  af  dennes  Essays:  „Deres  Bemærkninger  med 
Hensyn  til  det  almindelige  Argument  for  den  saakaldte 
Udviklingslære  synes  jeg  er  ypperlige.  Jeg  arbejder  nu 
paa  et  Uddrag  af  et  større  Værk  om  Arternes  Forander- 
lighed; men  jeg  behandler  kun  Æmnet  som  Naturforsker 
og  ikke  fra  noget  almindeligt  Synspunkt,  ti  den  Side  har 
De  efter  min  Mening  behandlet  saa  glimrende,  at  det  ikke 
kunde  gøres  bedre,  og  jeg  kunde  med  stort  Udbytte  have 
citeret  Dem"  C^l^  58).  10.  November  1866  skriver  han 
om  Spencer,  at  han  føler  sig  ringe  ved  Læsningen  af 
dennes  Skrifter;  han  vilde  glæde  sig  ved  at  opdage,  at 
Spencer  var  dobbelt  saa  skarpsindig  og  dygtig,  som  han 
selv,   men  han  krænkes  ved  at  føle,  at  Spencer  er  ham 

ti— tolv  Gange  overlegen.  Og  til  Spencer  skriver  han 
(^®/e  1872):  „Enhver,  der  har  Øje  at  se  med  og  Øren  at 
høre  med,  burde  bøje  Knæ  for  Dem;  jeg  i  det  mindste 
gør  det."  Der  var  i  Virkeligheden  ogsaa  den  ejendomme- 
ligste Overensstemmelse  mellem  de  to  Forskeres  Resultater. 
Den  Lære,  der  støttede  sig  paa  Vidnesbyrd  om  Natur- 
sammenhængen, om  Frugtbarheden  og  om  Variations- 
tilbøjeligheden,  kom  paa  det  ejendommeligste  til  at  udforme 
sig  paa  lignende  Maade  som  Læren  om  Stoffets  og 
Energiens  Omfordeling  gennem  Virkningernes  stigende 
Mangfoldighed  og  Uensartethed. 

KAPITEL  XIV 
ARVELIGHEDSLOVEME 


I.    ARVELIGHEDSTEORIER 

i  et  tidligere  Afsnit  er  Nedarvningen  kort  omtalt  som 
et  af  de  Grundlag,  paa  hvilke  Darwin  opbyggede  sin 
Lære;  men  den  spiller  en  saa  betydelig  Rolle  i  hele  det 
Hypotesesystem,  vi  kalder  Udviklingslæren,  at  man  næppe 
forstaar  Brydningerne  mellem  denne  Læres  Tilhængere, 
med  mindre  man  har  Kendskab  til  de  Punkter,  mod 
hvilke  Arvelighedsundersøgelserne  rettes. 

Vort  Kendskab  til  Arvelighedsforholdene  er  i  det  hele 
hypotetisk,  d.  v.  s.  det  bestaar  i  Formodninger  om  visse 
Forbindelser  mellem  Kendsgærningeme.  Indenfor  alle 
Videnskaber  arbejder  man  med  saadanne  Formodninger. 
Mange  af  disse  er  hele  Hypotesesystemer,  der  af  praktiske 
Grunde  og  i  Kraft  af  den  sproglige  Iklædning  fremtræder 
som  noget  enkelt  (se  S.  215).  Skulde  en  eller  anden 
Enkelthed  i  en  saadan  omfattende  Hypotese  vise  sig 
urigtig,  da  maa  den  forkastes;  men  Forkastelsen  maa  ikke 
strækkes  videre  til  Enkeltheder,  hvis  Rigtighed  er  bleven 
bekræftet.  Mange  af  Elementerne  i  den  ptolemæiske 
Verdensopfattelse  gik  direkte  over  i  den  kopernikanske, 
paa  samme  Maade  som  mange  af  Enkelthederne  i  Darwin- 
ismen genfindes  i  den  nyere  Lære  om  en  Skabelsesplan, 
som  man  har  forsegt  at  erstatte  den  med. 

Som  tidligere  berørt  danner  Udviklingslæren  et  stort 
Hypotesesystem,  i  hvilket  flere  eller  færre  Punkter  opfattes 
forskelligt  efter  Forskernes  Individualitet,  Forudsætninger 
og  Interesser.  Mange  vil  maaske  beklage,  at  det  forholder 
«ig  saaledes,  og  ønske,  at  man  paa  dette  Omraade  kunde 
fastslaa  urokkelige  og  uforanderlige  Sandheder.  Urokke- 
lige Sandheder  er  imidlertid  Grænser,  der  spærrer  for  al 
videre  Undersøgelse;  men  Videnskal?en  kan  ikke  stanse 
sin  Undersøgelse,  saalænge  enhver  Mulighed  for  at  komme 
videre  ved  Hjælp  af  ny  Erfaringer  eller  ved  Hjælp  af 
bedre  Bearbejdelse  af  det  erfaringsmæssigt  givne  ikke  er 
udelukket. 

Enhver  Livsopfattelse,  der  søger  at  give  urokkelige 
Sandheder,  ser  sig  nødsaget  til  at  støtte  disse  med  en 
Lære  om  visse  Livsfomødenheders  Erhvervelse  i  Kraft  af 
disse  Sandheder.  Paa  den  Maade  har  Sandhedsstræben 
og  Velfærdsstræben  stedse  været  sammenknyttede.  Spærrer 
man  for  vor  Stræben  efter  Sandhed,  da  spærrer  man  til- 
lige for  vor  Stræben  efter  Velfærd,  og  dette  er  utilladeligt, 
saalænge  der  er  Mulighed  for,  at  Livsbetingelserne  kan 
tilrettelægges  endnu  bedre  for  Menneskeslægten,  end  de 
-er  i  Øjeblikket.  Enhver  Stræben  efter  Sandhed  er  derfor 
tilladelig;  tilmed  kan  ingen  paa  Forhaand  sige,  paa  hvilket 
Punkt  den  kan  vise  sig  nyttig.  En  Dag  fandt  man  i 
Nærheden  af  Lyon  Liget  af  et  myrdet  Menneske  drivende 
med  Strømmen,  og  formodede,  at  Morderen  maatte  søges 
i  Byens  Omegn.  Imidlertid  undersøgte  en  tilfældig  til- 
stedeværende Zoolog  Liget  og  fandt  i  det  visse  Larver  af 
Fluer,  som  han  vidste  ikke  levede  i  den  Del  af  Frankrig, 
og  som  tilmed  kun  var  ham  bekendt  fra  et  bestemt 
Kvarter  i  Paris.  Ved  Hjælp  af  dette  Spor  fandtes  Morderen 
i  sidstnævnte  By.  Mange  Aars  Beskæftigelse  med  Under- 
søgelse af  Insektlarver  viste  sig  saaledes  pludselig  at 
kunne  faa  social  Betydning.  Telefonen  begyndte  nærmest 
som  et  Stykke  Legetøj.  Landmanden,  der  gennem  ny 
Dyrkningsmetoder  søger  at  skaffe  flere  og  bedre  Nærings- 
midler;   Konstruktøren,    der  gennem   Forbedring   af  Be- 

fordringsmidleme  søger  at  lette  Næringsmidlernes  For- 
deling;  den  praktiske  Forsker,  der  udvider  vort  Herredømme 
over  Naturkræfterne;  den  teoretiske  Forsker,  der  bortrydder 
ængstende  og  hæmmende  Tanker  fra  Menneskenes  Sind 
—  de  virker  alle  saavel  i  Sandhedens  som  i  Velfærdens 
Tjeneste.  Og  denne  Virken  kan  ikke  stanse,  fordi  den 
støder  paa  en  Skranke,  der  er  opstillet  af  en  dogmatisk 
Livsopfattelse,  hvor  velmenende  og  smuk  denne  iøvrigt 
kan  være.  Kampen  for  Tilværelsen  gaar  Haand  i  Haand 
med  Kampen  for  Undersøgelsens  Frihed,  ligesom  i  de 
dogmatiske  Verdensopfattelser  Besiddelsen  af  Tilværelsen 
gaar  Haand  i  Haand  med  Besiddelsen  af  Sandheden.  I 
deres  massive  Form  lader  disse  denne  Besiddelse  tilhøre 
et  Væsen,  der  tildeler  Menneskene  deres  Livslykke^ 
deres  Livssorg,  og  de  Sandheder,  som  de  skal  godkende. 
Overfor  den  heri  liggende  Opfordring  til  at  slaa  sig  til 
Ro  med  givne  Antagelser,  stiller  Videnskaben  de  fremad- 
skridende Hypoteser,  til  hvilke  Arvelighedslæren  hører. 
„Medfødte  Ideer"  erstattes  med  „nedarvede  Anlæg";  Ind- 
skydelse af  Tanker  (Profetier)  viger  Pladsen  for  Bearbej- 
delse af  de  gennem  vore  Sanser  erhvervede  Kundskabs- 
masser. 

Men  i  samme  Grad  Dogmerne  viger  for  de  viden- 
skabelige Formodninger,  i  samme  Grad  bliver  det  Pligt 
at  anvende  disse  for  at  komme  til  Forstaaelse  af  Er- 
faringerne. I  Følelsen  af  denne  Pligt  arbejdede  Charles 
Darwin;  han  danner  „en  Formodning,  og  undersøger 
derpaa,  hvormange  Rækker  Kendsgærninger  denne  kan 
forklare";  han  er  ganske  overbevist  om,  at  der  ikke  kan 
tænkes  Iagttagelser  uden  Teorier,  og  han  har  ikke  synderlig 
Respekt  for  dem,  der  kun  ophober  Kendsgærninger.  Det 
er  den  almindelige  videnskabelige  Opfattelse,  som  Darwin 
her  giver  Udtryk,  paa  samme  Maade  som  mange  andre 
havde  gjort  det  før  ham  og  mange  vil  gøre  det  efter  ham. 
Allerede  hans  egen  Bedstefader  havde  humoristisk  sagt: 
„Stemmer  Kendsgærningerne  ikke  med  mine  Ideer,  da  er 
det  saa  meget  desto  værre  for  Kendsgærningerne."     Men 

særlig  stærkt  var  det  blevet  hævdet  af  Spencer,  der  netop 
paa  Spørgsmaalet  om  Hypotesens  Uundværlighed  i  Viden- 
skaben tog  skarpest  Afstand  fra  Comte  og  de  franske 
Positivister. 

Et  karakteristisk  Eksempel  paa,  hvorledes  et  Hypotese- 
system ændres  dels  gennem  en  nøjere  Undersøgelse  af 
Kendsgæmingerne,  dels  gennem  en  Forskydning  i  Tanke- 
gangen, kan  man  finde  i  Forholdet  mellem  Erasmus 
Darwins  og  Charles  Darwins  Lære.  Krause  har  fornyet 
Kendskabet  til  den  ældre  Darwins  Lære,  idet  han  vilde 
vise,  at  Charles  Darwin  besad  en  nedarvet  Intelligens  og 
udførte  et  Program,  der  var  efterladt  af  hans  Bedstefader. 
Han  viser  da,  og  med  Rette,  at  man  hos  denne  finder 
Undersøgelser  om  Arvelighed,  om  Tillempning,  om  Be- 
skyttelsesejendommeligheder  hos  Planter  og  Dyr,  om 
Parringsvalg,  om  insektædende  Planter,  om  Følelseslivet, 
om  sociale  Tilskyndelser;  ja,  selv  Studierne  over  Børn 
foregriber  han.  I  det  væsentligste  deles  denne  Opfattelse 
af  Familien  Darwin  selv,  saavel  af  Charles  Darwin  som 
af  hans  Broder  Erasmus  og  hans  Søn  Francis.  Denne 
sidste  siger,  at  Erasmus  Darwin  først  fremsatte  Lamarcks 
fundamentale  Begreber,  men  ikke  Centraltanken  i  „Ar- 
ternes Oprindelse". 

Hvad  er  imidlertid  en  Forfatters  Centraltanke?  Be- 
tegnelsen er  dobbelttydig;  idet  den  dels  kan  være  Udtryk 
for  det,  der  var  Forfatteren  mest  magtpaaliggende,  dels 
for  det,  som  Eftertiden  eller  Samtiden  finder  værdifuldest 
hos  ham.  Læser  man  i  vor  Tid  Darwins  egne  Skrifter 
og  Litteraturen  forud  og  samtidig  med  dem,  da  forbavses 
man  ved  den  Plads,  som  Argumenterne  for  og  imod  en 
Skabelse  af  Arterne  optager.  Nu  er  der  næsten  ingen, 
der  længere  gider  drøfte  dette  Spørgsmaal.  Netop  fordi 
Darwin  i  sin  Kamp  mod  Teorien  om  Arternes  Skabelse 
slog  denne  til  Jorden,  kom  imidlertid  et  andet  Spørgsmaal 
til  at  træde  i  første  Række:  Spørgsmaalet  om  Kvalitets- 
valget. For  Darwin  stod  det  ikke  i  første  Række;  han 
siger  ligefrem:  „Personlig  sætter  jeg  ingen  Pris  paa  Kvalitets- 

• 

valget;  det  synes  mig  tværtimod  uden  Betydning  overfor 
Spargsmaalet:  Skabelse  eller  Modifikation''.  For  Efter- 
verdenen blev  dog  Darwins  Centraltanke  den,  han  skaffede 
Plads  til,  og  ikke  den,  der  var  den  centrale  i  hans  Argu- 
mentation. Men  mange  af  Erasmus  Darwins  og  Lamarcks 
Tanker  og  Undersøgelser  optoges  i  Charles  Darwins  Lære, 
hvor  de  kom  til  ny  og  fyldigere  Anvendelse. 

I  stort  Omfang  arbejdede  Bedstefaderen  og  Sønne- 
sønnen med  samme  Kendsgærninger;  men  i  Kraft  af  det 
forskellige  Grundsyn  benyttedes  Kendsgæmingeme  for- 
skelligt. Begge  arbejdede  saaledes  med  Arvelighedstanken; 
men  Erasmus  Darwin  brugte  den  kun  som  hjælpende, 
ikke  som  forklarende.  Ifølge  hans  Opfattelse  er  Udvik- 
lingen overvejende  individuel;  næsten  alle  Forandringer 
og  Nydannelser  foregaar  hos  hvert  enkelt  Individ;  Egen- 
skaberne erhverves  næsten  alle  af  selve  Individet.  Hos 
ham  faar  Arvelighedssynspunktet  følgelig  ikke  en  saa 
fremskudt  Stilling  som  hos  Sønnesønnen,  hvilket  atter 
kommer  til  at  indvirke  paa  hele  Læren  eller  Hypotese- 
systemet Spørgsmaalet  om,  hvem  af  de  to  der  paa  dette 
Punkt  staar  Sandheden  nærmest,  er  af  vidtrækkende  social 
Betydning,  ti  jo  mindre  Nedarvning,  desto  sikrere  kan 
Opdragelsesvæsnet  virke;  jo  større  Nedarvning,  desto  større 
Ulighed  i  Evner  og  Muligheder,  desto  mindre  indgribende 
bliver  Opdragelsesbestræbelserne,  og  desto  mere  maa  Op- 
dragelsesfordringerne  individualiseres. 

Charles  Darwins  Arvelighedsteorl  er  den  saakaldte 
Pangenesislære;  den  fremsattes  forholdsvis  sent,  nemlig 
1868,  i  Bogen  om  Variationer  hos  Husdyr  og  Kultur- 
planter, og  udførtes  videre  1875  i  denne  Bogs  anden  Ud- 
gave; i  hans  tidligere  Værker  findes  dog  intet,  der  strider 
mod  den.  Tværtimod  havde  han  allerede  i  „Arternes 
Oprindelse"  vist,  at  Sædvaner  kan  nedarves.  De  ned- 
arvede Sædvaner  har  blandt  andet  Indflydelse  paa  Blom- 
stringstiden hos  Planter,  der  er  førte  fra  et  Klima  til  et 
andet,  paa  det  Fugtighedsbehov,  som  Frøene  maa  have 

tilfredsstillet  for  at  kunne  spire,  paa  Dvaletiden  og  i  flere 
andre  Henseender.  Ogsaa  hos  Dyrene  nedarves  Sædvaner; 
saaledes  fremhæver  Darwin,  at  den  tamme  Ands  Vinge- 
knokler vejer  mindre  og  Benenes  Knokler  mere  i  Forhold 
til  hele  Skelettet,  end  de  samme  Knokler  vejer  hos  Vild- 
anden; han  mener,  at  Forskellen  fremkommer  ved,  at  den 
tamme  And  flyver  meget  mindre  og  gaar  meget  mere  end 
dens  vilde  Forfædre.  Den  vedholdende  Brug  af  Legems- 
delene kan  styrke  disse,  hvorimod  Ikke-Brug  svækker 
dem,  og  de  herved  fremkaldte  Modifikationer  kan  ned- 
arves. „Dersom  vi  antager,  at  en  eller  anden  tilvant 
Handling  nedarves,  og  jeg  tror  man  kan  vise,  at  delte 
undertiden  hænder,  saa  bliver  Ligheden  mellem  Instinkt 
og  det,  der  oprindeligt  var  Vane,  saa  stor,  at  man  ikke 
kan  holde  dem  ude  fra  hinanden".  —  I  Udtalelser  af 
denne  Art  staar  Darwin  endnu  nær  ved  Bedstefaderens 
og  Lamarcks  Opfattelse;  men  Begrebet  Vane,  der  tidligere 
havde  spillet  en  saa  stor  Rolle  hos  Tænkerne,  er  ved  at 
blive  uddybet;  det  er  ikke  længere  det  enkelte  Individs 
Vaner,  der  opfattes  som  Nøglen  til  alle  Gaader,  det  er 
Slægtsvanerne,  Arveligheden,  der  nu  begynder  at  træde  i 
Forgrunden.  Hvor  nær  Ch.  Darwin  allerede  i  „Arternes 
Oprindelse**  var  ved  Pangenesis-Læren,  fremgaar  af  et  Sted 
som  dette:  „Maaske  den  korrekteste  Maade  at  se  det  Hele 
paa  bliver,  at  sætte  Nedarvning  af  enhver  Ejendommelig- 
hed, hvilken  den  saa  er,  som  Regel  og  Ikke-Nedarvning 
som  Undtagelse.**  Det  er  da  ikke  Opstillingen  af  en 
særlig  Kvalitetsvalgs-Arveteori,  paa  hvilken  Darwin  ar- 
bejdede, men  Opstillingen  af  en  Teori,  der  paa  engang 
kunde  føre  bort  fra  Skabelseslæren,  hvilket  positivt  udtrykt 
vil  sige,  der  kunde  føre  over  til  en  Forklaring,  og  sam- 
tidigt kunde  føre  bort  fra  Tanken  om,  at  Vaner  og 
Instinkter  kun  skylder  det  enkelte  Individs  Erfaringer 
deres  Fremkomst. 

Pangenesislæren  gaar  ud  paa,  at  hver  enkelt  Celle  i 
Legemet  afgiver  Spirer  eller  Kim,  der  formaar  at  repro- 
ducere sig  selv,  og  at  disse  Kim  efter  at  have  gennem- 

vandret  Legemets  utallige  Celler  samles  i  Forplantnings- 
cellerne,  hvorved  disse  sættes  i  Stand  til  at  reproducere 
hele  Organismen.  Cellerne  opfattes  altsaa  som  Organismens 
Livs-Enheder;  de  formerer  og  sondrer  sig  ved  Deling,  men 
de  afsondrer  tillige  hine  Smaakim  —  han  kalder  dem 
Gemmuler  — ,  der  i  Kvindens  Æg  eller  Mandens  Sæd 
finder  saadanne  Betingelser,  at  de  atter  sammensætter  sig 
til  en  ny  Organisme.  Dog  behøver  de  ikke  der  at  komme 
til  Udvikling;  de  kan  ligge  i  Dvale  og  i  den  Tilstand 
overføres  til  senere  Slægtled,  hvor  de  udformer  sig.  Saa- 
længe  en  Celle  lever,  kan  den  vedblive  at  afsondre  disse 
Gemmuler.  Vi  kan,  efter  Romanes,  fremstille  denne  Lære 
i  følgende  7  Punkter: 

1.  Alle  Celler,  der  indgaar  som  Elementer  i  en  flercellet 
Organisme,  afkaster  ufattelig  smaa  Spirer,  Gemmuler, 
hvilke  derpaa  spredes  gennem  hele  Organismen. 

2.  Naar  disse  Gemmuler  saaledes  er  adspredte  og  for- 
synede med  dertil  skikket  Næring,  formerer  de  sig 
ved  Selvdeling  og  er  under  passende  Betingelser  i 
Stand  til  at  udvikle  sig  til  fysiologiske  Celler  ligesom 
dem,  af  hvilke  de  oprindelig  hver  for  sig  var  af- 
ledte. 

3.  Medens  de  endnu  er  i  Gemmul-Tilstanden,  har  disse 
Cellespirer  en  indbyrdes  Tiltrækning,  der  fører  til,  at 
de  ved  Organismens  Forplantningskirtler  samles  fra 
alle  Organismens  Dele,  og  naar  de  saaledes  er  sam- 
lede, danner  de  det  væsentligste  Materiale  for  de 
kønslige  Elementer.  Æg  og  Spermatozo  er  saaledes 
at  betragte  som  Pakker  af  Gemmuler,  der  er  udsendte 
fra  alle  Celler  i  alle  Organismens  Væv. 

4.  Ved  Sammensmæltning  af  to  saadanne  Gemmul-Pakker 
opstaar  en  ny  Organisme  i  Kraft  af  Udviklingen  af 
nogle  af  de  Gemmuler,  som  Pakkerne  indeholder. 

5.  Imidlertid  er  der  i  hver  Pakke  et  forholdsvis  stort 
Antal  Gemmuler,  som  ikke  udvikler  sig ;  de  overføres 
i  sovende  Tilstand  til  fremtidige  Slægtled,  hvor  de 

kan  udvikles.    Paa  den  Maade  fremkommer  Atavisme, 
„springende"  Nedarvning. 

6.  Gemmulemes  Udvikling  til  Forældrenes  Form  af- 
hænger i  alle  Tilfælde  af  den  passende  Forening  af 
de  delvis  udviklede  Gemmuler;  denne  Forening  gaar 
forud  for  Gemmulemes  regelmæssige  Vækst. 

7.  Gemmuler  afkastes  af  alle  fysiologiske  Celler  ikke 
alene  i  Organismens  voksne  Tilstand,  men  under  alle 
dens  Udviklingstrin.  Med  andre  Ord:  Frembringelsen 
af  disse  Cellespirer  afhænger  af  Forældre-Cellernes 
voksne  Tilstand  men  ikke  af  Forældrenes  voksne 
Tilstand. 

Den  Indvending,  at  disse  Gemmuler  maa  være  mærkelig 
smaa,  besvarer  Darwin  med  en  Henvisning  til,  at  en  Tær- 
ning  af  Glas  eller  Vand,  hvis  ene  Side  er  en  Titusinddel 
af  en  Tomme,  indeholder  mellem  16  og  133  Billioner 
Molekuler.  Og  overfor  Paavisningen  af  Vanskelighederne 
ved  Gemmulemes  Spredning  gennem  alle  Organismens 
Væv  henviser  han  til,  at  saavel  hos  visse  Planter  som 
hos  visse  Dyr  kan  en  adskilt  Del  af  Organismen  udvikle 
sig  til  en  hel  Organisme,  lig  den,  hvorfra  den  stammede. 
Et  Begoniablad  kan  blive  til  en  Begoniaplante,  et  Stykke 
af  en  Søanemone  til  en  hel  Søanemone,  hvilket  taler  for 
den  Formodning,  der  er  fremsat  i  Punkt  2.  Men  af 
Punkt  1  og  2  kan  man  udlede  de  andre. 

Pangenesislæren  er  da  i  sig  selv  et  Hypotesesystem 
og  ikke  en  enkelt  Hypotese,  hvoraf  følger,  at  enkelte  af 
dens  Led  kan  bekræftes,  uden  at  dette  behøver  at  være 
Tilfældet  med  andre.  Med  Hensyn  til  det  første  af  Led- 
dene søger  Darwin  sin  Berettigelse  til  at  fremsætte  det  i 
den  Kendsgærning,  at  i  en  flercellet  Plante  eller  i  et  fler- 
cellet Dyr  er  de  enkelte  Celler  ganske  vist  indbyrdes  af- 
hængige af  hverandre,  men  hver  af  dem  er  tillige  til  en 
vis  Grad  selvstændig  og  har  Evne  til  at  formere  sig  ved 
Selvdeling, 

Darwin  var  sig  bevidst,  at  Forklaringen  var  noget 
indviklet,  ti  jo  højere  udviklet,  jo  mere  sammensat  Orga- 

nismen  er,  desto  flere  Gemmuler  maa  der  være  ophobet 
rundt  om  i  Organismens  forskellige  Celler;  men  han  hen- 
viser til,  at  de  Kendsgærninger,  der  skal  forklares,  ogsaa 
er  meget  indviklede,  idet  det  er  en  Kendsgærning,  at  Egen- 
skaben kan  overføres  gennem  flere  Slægtled,  og  at  der 
gives  Insekter,  der  gennemgaar  en  Snes  Forvandlinger 
for  til  Slut  at  komme  til  at  ligne  de  udvoksede  Forældre. 
Teorien  skyldes  da  heller  ikke  et  Øjebliks  Indfald;  den 
har  kostet  ham  megen  Møje,  og  han  er  ængstelig  ved  at 
fremsætte  den.  Saa  meget  har  han  tænkt  over  Pangenesis^ 
„at  han  har  mistet  Evnen  til  at  dømme  om  denne  Lære" 
(Br.  ^^/g  67);  dog  er  han  vis  paa,  at  om  Teorien  i  øje- 
blikket er  dødfødt,  saa  vil  den  engang  paany  fremstaa, 
baaret  oppe  af  en  anden  Tænker  og  døbt  med  et  andet 
Navn  (^^2  68).  I  et  Brev  til  Hooker  skriver  han  ("/,  68): 
„Naar  De  eller  Huxley  siger,  at  en  eneste  Plantecelle  eller 
Stumpen  af  et  amputeret  Ben  indeholder  „Betingelsen  for 
at  kunne  genfrembringe  det  Hele,"  da  vækker  disse  Ord 
hos  mig  ikke  nogen  bestemt  Forestilling;  men  naar  man 
siger,  at  Cellerne  i  en  Plante  eller  en  Stump  af  et  Lem 
indeholder  Atomer,  der  stammer  fra  enhver  anden  Celle 
i  hele  Organismen  og  er  modtagelige  for  Udvikling,  da 
faar  jeg  en  bestemt  og  klar  Forestilling.  Dog  vilde  denne 
ikke  være  stort  værd,  dersom  den  alene  fandt  Anvendelse 
paa  et  enkeltstaaende  Tilfælde;  men  det  forekommer  mig, 
at  den  passer  paa  alle  Former  for  Genfrembringeise,  Arv^ 
Metamorfose,  uregelmæssig  Omflytning  af  Organerne, 
det  mandlige  Elements  direkte  Indvirkning  paa  Moder- 
planten osv.  Jeg  tror  derfor  fuldt  og  fast,  at  enhver 
Celle  virkelig  afkaster  et  Atom  eller  Kim  af  sin  Bestand- 
del." 

Ch.  Darwin  blev  vistnok  skuffet  ved  den  Maade, 
hvorpaa  hans  Venner  modtog  Læren  om  Pangenesis. 
Lyell  var  nærmest  tilbøjelig  til  at  godkende  den;  men 
Wallace  antog  den  (som  iøvrigt  Darwin  selv  gjorde)  blot 
som  foreløbig  Hypotese,  og  det  fordi  det  i  det  Hele  var 
ham  en  Lindring,  at  man  begyndte  at  forklare  Arveligheds- 

fænomenerne.  Naar  Undersøgelserne  først  kom  i  Gang, 
vilde  en  bedre  Hypotese  vel  komme  frem.  Herbert  Spencer 
erklærer,  at  han  ikke  forstaar  den;  Huxley  finder,  at  det 
er  den  samme  som  den,  BufTon  fremsatte  hundrede  Aar 
tidligere,  og  Hæckel  forkaster  den  fuldstændigt,  og  hen- 
viser til,  at  den  i  sine  Konkvenser  maa  føre  over  til 
V.  Hallers  Opfattelse  (se  S.  182). 

Utilfredshed  med  Pangenesislæren  førte  Hæckel  til  i 
1876  at  søge  at  erstatte  den  med  en  Teori  om  „P^i- 
genesis*",  ved  hvilken  han  under  Paavirkning  af  Spencer 
søger  at  forklare  Nedarvning  ud  fra  Principet  om  overført 
Bevægelse.  Ved  hver  Forplantningsproces  overføres  ikke 
alene  Plasmaets  kemiske  Sammensætning  men  ogsaa  dets 
særlige  Form  for  Molekularbevægelse,  hvilken  skyldes  dets 
fysisk-kemiske  Natur.  Han  betragter  Plasmet  som  Bærer 
for  al  aktiv  Livs- Virksomhed,  altsaa  ogsaa  som  Bærer  for 
Arv  og  for  Forplantning;  dette  Plasma  bestaar  af  Plasma- 
Molekyler,  hvilke  han  kalder  Plastiduler.  „Nedarvning  er 
Overførelse  af  Plastidul-Bevægelse  og  Tilpasning  henimod 
Afvigelse  fra  den".  Hæckels  Teori  er  altsaa  et  Forsøg 
paa  at  erstatte  Darwins  anatomiske  Lære  med  en  fysio- 
logisk, der  kunde  føre  ud  over  de  Vanskeligheder,  i 
hvilken  Pangenesislæren  kom,  naar  den  skulde  forklare 
den  Mærkelighed,  at  alle  de  smaa  Gemmuler  sammensatte 
sig  paa  rette  Maade,  saa  at  Individet  kom  til  at  ligne 
Forældrene.  Fysiologerne  har  da  ogsaa  stedse  vægret  sig 
ved  at  godkende  de  omkringvandrende  Gemmuler. 

Hæckel  var  i  sin  Perigenesislære  en  Del  paavirket  af 
Herbert  Spencer,  der  i  den  nyere  Tid  er  den  første,  der 
har  fremsat  en  Arvelighedshypotese.  Den  findes  i  en 
Afhandling  om  Faktorerne  i  den  organiske  Udvikling. 
Han  mener  at  kunne  finde  Nedarvningens  Aarsag  i  nogle 
Enheder,  som  han  oprindelig  kaldte  fysiologiske,  men 
senere  har  kaldet  konsHUttionelle  Enheder,  Af  disse  er 
hele  Legemet  opbygget.  I  det  samme  Legeme  er  de  alle 
ens;  men  de  besidder  højst  forskellige  Kræfter,  „Polaritet", 
og  derved  bringes  de  til  at  ordne  sig  paa  forskellig  Maade. 

Ligesaa  mange  forskellige  Maader,  paa  hvilke  de  har 
ordnet  sig,  ligesaa  mange  forskellige  Organer  og  Organ- 
systemer findes  der.  De  nævnte  Enheder  staar  midt 
imellem  Cellen  og  Molekylet;  de  er  altsaa  langt  mere 
sammensatte  end  de  kemiske  Enheder.  Sammensætningen 
og  det  Forhold  mellem  Elementerne,  for  hvilket  den  er 
Udtryk,  frembringesved  de  ydre  Forhold;  følgelig  er  alle 
nedarvede  Egenskaber  ved  en  eller  anden  Lejlighed  bleven 
erhvervede. 

Spencer  anerkender  fuldt  ud  Betydningen  af  den 
naturlige  Udvælgelse,  men  han  mener,  at  man  ikke  til- 
strækkeligt betoner  Betydningen  af  Nedarvning  af  Æn- 
dringer, der  er  tilvejebragte  paa  anden  Maade.  Han 
hævder  (1888),  at  arvelige  Virkninger  af  Brug  og  Ikke- 
Brug  kan  ophobe  sig  uafhængig  af  den  naturlige  Ud- 
vælgelse. Spencer  tænker  sig  en  Mand,  der  har  6  Fingre 
paa  hver  Haand  og  er  Grovsmed.  Fingrene  hverken 
hjælper  eller  generer  ham  synderlig;  men  han  har  ved 
stadig  Brug  udviklet  Armens  Muskler.  For  at  undgaa  en 
forstyrrende  Faktor,  antager  han  endvidere,  at  ogsaa 
Mandens  Hustru  i  usædvanlig  Grad  har  udviklet  sine 
Arme,  t.  Eks.  ved  at  være  Rullekone.  Børnene  vil  da 
efter  al  Rimelighed  blive  6 -fingrede,  og  Aar sagen  er 
utvivlsomt  den,  der  virker  gennem  Nedarvning,  hvorimod 
den  naturlige  Udvælgelse  her  intet  har  at  gøre.  Ti  6 
Fingre  hjælper  ikke  i  Kampen  for  Tilværelsen,  og  de 
synes  heller  ikke  at  skade,  saa  at  de  med  Nødvendighed 
medfører  Individets  Undergang.  Nu  vil  en  Række  Bio- 
loger indrømme,  at  de  Ejendommeligheder,  der  var  Grov- 
smedens Arm  medfødte,  overføres  til  Børnene,  men  ikke 
de,  der  stammer  fra  det  daglige  Arbejde.  Hvis  disse 
Børn  foruden  at  have  6  Fingre  tillige  bliver  stærk-armede, 
saa  er  dette  et  Resultat  af  den  naturlige  Udvælgelse.  Det 
er  imod  denne  Opfattelse,  at  Spencer  opstiller  og  fast- 
holder sin  Lære  om  en  protoplasmatisk  Molekularbevægelse 
henimod  Forplantningsorganerne,  hvorved  ydre  Indflydelser, 
der   oprindeligt   paavirkede   Periferien,    kan   overføres   til 

Centret,  hvorved  Arveoverførelsen  sikres.  Det  er  altsaa 
gennem  Ændring  i  Funktion,  at  Organismens  Bygning 
ændres. 

Darwins  Pangenesislære  fik  sin  Forkæmper  i  Romanes, 
og  Spencer  har  selv  trods  Alder  og  Sygelighed  energisk 
ført  Kampen  for  sin  egen  Lære;  mod  begge  er  Modstanden 
kommen  fra  Tyskland,  repræsenteret  ved  August  Weis- 
mann.  Vi  har  tidligere  (bl.  a.  S.  117)  nævnet  Weismann 
som  en  af  de  yderliggaaende  Darwinister,  der  ved  Hjælp 
af  den  naturlige  Udvælgelse  forklarer  alle  organiske  Om- 
dannelser; han  er  en  særdeles  produktiv  Forfatter,  der  har 
skrevet  en  Mængde  Afhandlinger  om  Arvelighedsforholdene, 
og  disse  har  skabt  ham  en  meget  betydelig  Mængde  Til- 
hængere. 

Det  er  vanskeligt  at  fremstille  Weismanns  Lære;  ti 
det  kan  ikke  nægtes,  at  eftersom  Modstandernes  Indven- 
dinger er  fremførte,  har  Weismann  ændret  og  tilføjet  i  en 
saadan  Grad,  at  hans  Standpunkt  overfor  væsentlige 
Spørgsmaal  omtrent  har  skiftet  fra  Aar  til  Aar.  Han 
begyndte  som  en  Forsvarer  af  Epigenesislæren,  men  er 
nu  dens  Modstander  og  Angriber.  Som  Modsætning  til 
den  Antagelse,  at  organisk  Liv  kunde  opstaa  af  uorganisk 
Stof  ved  Selvavling,  fremkom  den  S.  182  omtalte  Ind- 
kapslingslære,  Præformationslære,  Selvavlingslæren,  Abio- 
genesis,  har  i  den  nyere  Tid  funden  en  Forsvarer  i  Bastian. 
<Som  Modsætning  hertil  dannede  Huxley  1870  Begrebet 
Biogenesis,  hvorved  skal  udtrykkes,  at  alt  Liv  opstaar  af 
Liv.  Blandt  denne  Opfattelses  Forkæmpere  kan  nævnes 
Pasteur).  Præformationslæren ,  det  18de  Aarhundredes 
Evolutionisme,  blev  atter  bekæmpet  af  Læren  om  Epi- 
genesis,  Læren  om  Nydannelser,  i  Følge  hvilken  Organerne 
dannes  under  Fosterudviklingen  og  ikke  blot,  som  Præfor- 
mationslæren antager,  udfolder  sig  under  den.  Dette  var 
ogsaa  Weismanns  oprindelige  Standpunkt.  Med  Darwins 
Pangenesislære  vendes  Blikket  atter  mod  Præformations- 
læren, dog  saaledes,  at  denne  ved  Hjælp  af  de  vandrende 

Udviklingslære.  20 

Kim  løsrives  fra  sin  Forbindelse  med  Skabelsestanken. 
I  den  nyere  Tid  er  foruden  Spencers  Teori  om  en  protoplas- 
matisk  Molekularbevægelse  og  Hæckels  Perigenesislæref. 
endvidere  opstillet  en  Idioplasma^Teori  af  Någeli.  Han 
deler  Plasmet  i  to  Dele,  Næringsplasmet  og  Idioplasmet; 
dette  sidste  er  Bærer  af  alle  nedarvede  Anlæg.  Dette 
forandrer  sig  fra  Slægtled  til  Slægtled  af  indre  Aarsager,^ 
medens  de  ydre  Tilværelsesbetingelser  enten  slet  ikke  har 
Indflydelse  paa  det  eller  kun  en  overordentlig  ringe.  Det 
er  et  indre  ejendommeligt  Fuldkommengerelsesprincip,  der 
leder  alle  Omdannelser.  I  nær  Tilslutning  til  Darwin  har 
Hugo  de  Vries  opstillet  en  Lære  om  en  intracellulær 
Pangenesis  (1889).  Dog  bortfalder  hos  ham  Transporten 
af  Gemmuler  (han  kalder  dem  Fangener)  gennem  Legemet. 
Ethvert  ny  arvet  Anlæg  er  knyttet  til  en  Fangen,  altsaa  til 
en  usynlig  stoflig  Bærer.  En  Del  andre  mindre  bekendte 
Teorier  behøver  ikke  her  at  omtales,  da  det  for  Over^ 
sigtens  Skyld  kun  er  om  at  gøre  at  samle  Navnene  paa 
de  mest  omtalte  paa  et  enkelt  Sted.  Af  disse  maa  endnu 
nævnes  Weismanns  Kimplasmateori,  første  Gang  fremsat 
1885. 

Medens  Spencer  og  Darwin  havde  dannet  deres 
Arvelighedsteorier  alene  som  Forsøg  paa  at  forklare  de 
foreliggende  Vidnesbyrd  om  Nedarvning,  synes  Weisfnanns 
Teori  at  være  dannet  for  at  bekæmpe  den  Antagelse,  at 
erhvervede  Ejendommeligheder  kan  overføres  til  Efter- 
kommerne; en  saadan  Overførelse  vilde  stride  mod  Ultra- 
Darwinisternes  Standpunkt  (S.  117 — 119).  Weismann 
anerkender  kun  Arveoverførsel  for  medfødte  Egenskaber,, 
og  han  forstaar  ved  medfødte  Egenskaber  enhver  individuel 
Ejendommelighed,  med  hvilken  Individet  er  født,  ligemeget 
om  den  er  legemlig  eller  sjælelig.  Erhvervede  Egenskaber 
er  derimod  saadanne,  hvis  Fremkomst  skyldes  Tildragelser 
i  Individets  eget  Liv.  Tænker  man  sig,  at  et  Menneske 
t.  Eks.  er  født  med  en  misdannet  Finger,  og  at  et  andet 
Menneske  ved  en  Tildragelse  faar  en  af  sine  Fingre  mis- 
dannet paa  samme  Maade,   da   mener  Weismann,   at  hin 

Misdannelse  vil  kunne  overføres  ved  Arv,  denne  derimod 
ikke.  Han  fremsætter  dette  som  en  universel  Lov,  der. 
behersker  hele  Dyreriget  og  hele  Planteriget,  der  behersker 
saavel  den  sjælelige  Verden  som  den  legemlige.  En 
saadan  Antagelse  er  betydelig  ældre  end  Weismanns  For- 
fatterskab, og  den  har  en  ikke  ringe  Udbredelse  blandt 
Opdrættere;  men  medens  tidligere  Forskere  udtrykte  sig 
forsigtigt,  idet  de  lod  Forskellen  paa  medfødte  og  erhvervede 
Egenskaber  være  en  Gradsforskel  og  altsaa  i  Virkelig- 
heden kun  mente,  at  erhvervede  Egenskaber  nedarvedes 
med  mindre  Styrke  eller  i  mindre  Grad  end  de  medfødte, 
saa  at  Egenskaber,  der  indøvedes  eller  erhvervedes 
Slægtled  efter  Slægtled,  efterhaanden  vilde  naa  en  saadan 
Styrke,  at  de  nedarvedes,  saa  mener  Weismann,  at  der 
mellem  de  to  Slags  Egenskaber  er  en  virkelig  fysiologisk 
Artsforskel.  Paa  denne  Grundanskuelse  opbygger  han  sin 
Teori,  der  paa  engang  skal  forklare  den  fysiologiske 
Forskel  paa  de  to  Slags  Egenskaber  og  godtgøre  Umulig- 
heden af  erhvervede  Egenskabers  Overførelse. 

1  sin  Forklaring  gaar  Weismann  ud  fra,  at  encellede 
Organismer,  der  formerer  sig  ved  Deling  eller  ved  Knop- 
skydning, er  udødelige  (se  S.  72 — 73).  En  saadan 
Organisme  dør  ikke;  den  levende  Materie  deler  sig,  men 
den  vedbliver  at  leve.  Ved  Delingen  opstaar  talløse 
Organismer,  af  hvilke  hver  er  ligesaa  gammel  som  selve 
Arten,  fordi  hver  besidder  den  Egenskab  at  kunne  leve 
videre  i  det  uendelige  ved  Hjælp  af  Deling.  Ethvert  én- 
cellet  Individ,  der  i  vor  Tid  lever  paa  Jorden,  er  langt 
ældre  end  Menneskeslægten  og  næsten  ligesaa  gammel 
som  selve  Livet.  Dette  kan  imidlertid  ikke  siges  om  de 
højere  Organismer,  der  formerer  sig  ved  Avling,  altsaa  ved 
at  specialiserede  Dele  af  to  Forældre-Organismer  indbyrdes 
forbinder  sig.  Det  vil  for  disse  Organismer  være  en 
Fordel  at  miste  Udødeligheden,  og  Kvalitetsvalget  har  da 
ogsaa  bevirket,  at  det  kun  er  deres  Forplantningsceller, 
der  er  vedblevne  at  være  udødelige  i  den  omtalte  Forstand. 

20* 

En  hel  Del  af  Forplantningscellerne  gaar  selvfølgelig  til 
Grunde;  men  det  er  fordi  de  ikke  møder  deres  Komple- 
ment fra  det  modsatte  Køn;  derimod  ligger  det  ikke  i 
deres  Natur  at  gaa  til  Grunde.  Forplantningscellemes 
Kimplasma  har  da  ligesom  de  encellede  Organismers 
Protoplasma  fortsat  sig  kontinuerligt,  saalænge  der  har 
været  Liv. 

De  flercellede  Organismer  maa  'følgelig  bestaa  af  to 
ganske  uensartede  Slags  Celler,  nemlig  Kimcelleme,  d.  v.  s. 
dem,  der  har  med  Formeringen  at  gøre,  og  de  somatiske 
Celler,  d.  v.  s.  dem,  der  danner  det  egentlige  Legeme. 
Disse  sidste  kan  i  deres  sammensatte  Tilstand  som  Væv 
og  Organer  blive  ændrede  paa  talløse  Maader  ved  Om- 
givelsernes direkte  Indflydelse  saavelsom  ved  særlige  Vaner, 
der  har  udviklet  sig  i  Individets  Levetid ;  men  ingen  saadan 
Ændring  kan  øve  nogen  Indflydelse  paa  de  fra  dem 
væsensforskellige  Kimceller.  Den  eneste  Forbindelse 
mellem  de  to  Slags  Celler  er  den,  at  Kimcellerne  afleder 
deres  Næring  og  Bolig  fra  Legemscellerne.  Kimcellerne 
er  Kimplasmets  Opbevaringssted.  Kimplasmet  stammer 
fra  encellede  Organismer,  og  som  en  kontinuerlig  Strøm 
har  det  fortsat  sig  gennem  alle  flercellede  Slægtled;  men 
det  paavirkes  hverken  af,  at  Individets  Legeme  beskadiges, 
eller  af,  at  dets  Fordøjelsesfunktioner  bringes  i  Uorden. 

Ved  Avlingen  blandes  to  forskellige  Individers  Kim- 
plasma, og  kun  de  derved  frembragte  Variationer  ned- 
arves. Enhver  anden  Variering  falder  udenfor  Arveover- 
førelsen. Det  kan  eksempelvis  hos  Ørnene  hænde,  at 
nogle  Avlingsvariationer  fører  til  Vingernes  kraftigere 
Vækst;  disse  Dyr  bliver  da  heldigere  stillede  end  de  andre 
Ørne;  de  begunstiges  af  den  naturlige  Udvælgelse,  og  de 
kraftigere  Vinger  kan  ved  Arv  overføres  til  deres  Unger. 
Derimod  vilde  det  være  „Lamarckisme**,  hvilket  vil  sige 
forkasteligt,  at  antage,  at  Ørnene  Slægtled  efter  Slægtled 
har  tilkæmpet  sig  deres  fortrinlige  Flyvedygtighed.  Be- 
tingelsen for,  at  der  ved  Avling  opstaar  ny  Variationer 
af  Kimplasmet,  er  imidlertid,  at  dette  er  forskelligt  hos  de 

forskellige  Køn  og  Individer.  Forskellighederne  skal  i 
Følge  Weismann  stamme  fra  Uensartethed  mellem  de 
encellede  Organismer,  der  var  de  flercelledes  Forfædre.  — 
Vi  maa  her  ind^k3'de  et  Par  Bemærkninger.  Oprindelig 
var  Weismann  af  den  Mening,  at  Formering  ved  Avling 
ikke  kom  ind  i  Verden  ved  Hjælp  af  den  naturlige  Ud- 
vælgelse; han  siger,  at  kønslig  Formering  eksisterede,  før 
den  kunde  føre  til  arvelig,  individuel  Variering,  og  at  den 
derfor  maa  skyldes  en  anden  Aarsag,  der  vanskeligt  vil 
kunne  bestemmes.  Men  efter  at  Weismanns  Lære  var 
bleven  angrebet  af  Prof.  Vines,  erklærede  Weismann 
(1890),  at  kønslig  Formering  skylder  Kvalitetsvalget  sin 
Tilværelse.  Imidlertid  er  det  noget  vanskeligt  at  forstaa, 
hvad  Indflydelse  Kvalitetsvalget  skal  kunne  have  i  en 
Verden  af  udødelige  Væsner,  og  man  maatte  oprindeligt 
ogsaa  forstaa  Weismann,  som  om  de  encellede  Organismer 
paa  de  væsentligste  Punkter  stod  udenfor  Kvalitetsvalget 
i  dette  Ords  almindelige  Betydning.  Imidlertid  skifter 
han  Standpunkt,  og  derved  falder  han  i  en  ny  Vanske- 
lighed. Ti  den  Uensartethed  hos  de  encellede  Orga- 
nismer, der  er  Grunden  til  kønslig  Variering  hos 
Nutidens  højere  Dyr  og  Planter,  er  netop  fremkommen 
ved  Omgivelsernes  Indgriben  i  hine  Organismers  Liv,  saa 
at  det  til  sidst  bliver  denne  Omverdenens  Indgriben,  der 
er  Kilden  til  de  nedarvede  Forskelligheder,  hvilket  vil  sige, 
at  Spencer  har  Ret.  Men  det  er  netop  denne  Lære  om 
Kimplasmets  Kontinuitet,  som  Weismann  opstiller  imod 
Darwins  Pangenesislære  og  imod  Spencers  Arveligheds- 
teori,  hvilke  sidste  to  i  hvert  Tilfælde  har  det  fælles,  at 
alle  Organismens  Dele  antages  at  kunne  medvirke  ved 
Dannelsen  af  den  ny  Organisme. 

Med  den  her  skitserede  Lære  har  Weismann  dels 
søgt  at  forklare  den  organiske  Udvikling  og  dels  fremsat 
sin  særlige  Opfattelse  af  Arvelighedsfænomeneme;  men  i 
de  Aar,  da  Kimplasmateorien  fremkom,  arbejdedes  der 
meget  og  gjordes  vigtige  Opdagelser  i  Studiet  af  Cellernes 
Liv  og  Bygning.    Disse  Opdagelser  bragte  Weismann  til 

yderligere   at   gennemarbejde  sin   Teori   med  Hensyn  til 
Arvelighedsopfattelserne. 

I  Aaret  1884  havde  Strasburger  og  Oscar  Hertwig 
uafhængig  af  hinanden  fremsat  den  Opfattelse  som  Resultat 
af  deres  Undersøgelser,  at  Cellekærnen  var  Bærer  af  de 
Egenskaber,  der  fra  Forældrene  overførtes  paa  Børnene, 
ai  Cellekærnen  altsaa  var  den  egentlige  Nedarvnings- 
substans  eller  Arvemasse.  Efter  at  have  gjort  sig  bekendt 
med  disse  Forfatteres  Arbejde  omdanner  Weismann  sin 
Kimplasma-Teori  saaledes,  at  det  kun  er  en  bestemt  Del 
af  Kærnesubstansen ,  der  vedbliver  at  være  uforandret 
gennem  hele  Individets  Udvikling  og  tillige  vedbliver  at 
være  Udgangspunkt  for  ny  Udviklingsrækker.  Det  Kærne- 
plasma,  der  er  blevet  forskelligt  fra  det  oprindelige  Kim- 
plasma, kalder  Weismann  det  histogene,  fordi  det  skal 
bestemme  Nervevævets,  Muskelvævets  og  de  øvrige  Vævs 
særlige  Ejendommeligheder.  Det  har  en  forholdsvis  simpel 
Molekularbygning,  hvorimod  Kimplasmet  har  en  højst 
sammensat  Bygning.  Efterhaanden  som  Kimplasmet  om- 
sætter sig  til  histogent  Kærneplasma,  bliver  Molekular- 
bygningen  simplere  og  simplere,  fordi  det  behøver  stedse 
færre  Udfoldningsm uligheder.  Det  kan  imidlertid  aldrig 
tilbagevinde  den  mere  sammensatte  Bygning. 

Efter  at  Weismann  havde  offentliggjort  denne  sin 
omdannede  Lære,  fremkom  en  Del  Arbejder  af  Någeli, 
de  Vries  og  Wiesner,  hvorefter  Weismann  paany  om- 
dannede sin  Teori;  han  paastod  da,  at  den  Substans,  der 
er  Bærer  for  en  Organismearts  Arveegenskaber,  kun  findes 
i  Cellekærnen,  men  derimod  ikke  i  Æggets  og  Sædens 
samlede  Stofmasse.  Paa  dette  Punkt  slutter  han  sig  alt- 
saa til  Hertwig  og  Strasburger.  Denne  Kærnesubstans 
kalder  Weismann  nu  Kimplasma,  og  bruger  altsaa  dette 
Ord  paa  en  ganske  anden  Maade  end  tidligere.  Hver 
Organismearts  Kimplasma  har  en  yderst  sammensat  Byg 
ning,  der  lidt  efter  lidt  er  opstaaet,  og  i  denne  Bygning 
kan  man  adskille  simplere  og  mere  sammensatte  Bestand* 

dele,  hvilke  han  benævner  Bioforer,  Determinanter,  Ider 
og  Idanter. 

Bioforerne  („Livsbærere")  er  de  mindste  Stofenheder, 
i  hvilke  Livets  Grundkræfter  (Assimilation,  Stofskifte  og 
Formering  ved  Deling)  lægger  sig  for  Dagen.  Ogsaa  en 
Række  andre  Forskere  har  antaget  saadanne  Livsenheder; 
men  Spencers  „fysiologiske  Enheder**,  Darwins  „Gem- 
muler",  de  Vries'  „Fangener*,  Hertwigs  „Idioblaster"  svarer 
dog  ikke  til  Weismanns  Bioforer.  Disse  er  Bærere  af  de 
forskellige  Celleegenskaber;  de  findes  i  enhver  primitiv 
Celle,  som  derved  sættes  i  Stand  til  at  dele  sig.  I  Kim- 
plasmet  rummes  ligesaa  mange  Arter  Bioforer,  som  der 
rummes  Celleegenskaber. 

Determinanterne  („de  bestemmende")  beslaar  i 
"Grupper  af  flere  Bioforarter  og  udgør  den  nærmeste  højere 
Orden.  De  er  altsaa  sekundære  Dannelser,  der  har  deres 
Navn  af,  at  det  er  dem,  der  bestemmer  de  forskellige 
Cellesammensætninger,  hvorved  Vævene  opstaar.  Ogsaa 
de  besidder  Evne  til  at  dele  sig.  Delingen  indledes  af 
og  foranlediges  ved  de  Bioforer,  der  udgør  Determinanten. 
Da  Determinanten  er  mere  sammensat  end  Bioforen,  be- 
tegner den  et  højere  Udviklingsled  i  Overensstemmelse 
med  Spencers  første  Udviklingslov;  den  er  en  Republik 
af  Bioforer  og  kæmper  som  Republik  sin  egen  Kamp  for 
Livet;  den  gennemlever  en  Periode,  hvor  den  er  umoden, 
efterfulgt  af  en  Modenhedsperiode,  lil  sidst  opløses  den  i 
sine  Elementer.  Ved  at  indføre  Determinanterne  undgaar 
Weismann  at  lade  hver  enkelt  Celle  i  Kimplasmet  være 
repræsenteret  ved  sine  egne  Bioforer.  Da  der  gives  For- 
hold, i  hvilke  den  ene  Celle  ligner  den  anden,  saa  er  det 
nok,  naar  der  i  Kimplasmet  for  disse  Forholds  Ved- 
kommende findes  én  Determinant,  der  formerer  sig  ved 
Deling.  Kimplasmet  maa  da  indeholde  lige  saa  mange 
Determinanter  eller  Bestemmelsesstykker,  som  det  udvikler 
selvstændige,  uensartede  Celler  eller  Cellegrupper. 

Ider,  Determinanterne  sammensætter  sig  atter  til 
Ider.     (Navnet  Id    og  Idant   er   hentet  fra  Någelis  Idio- 

plasma).  En  Id  er  Indbegrebet  af  alle  de  til  et  Individs 
Opbygning  nødvendige  Determinanter.  Enhver  Id  maa 
kunne  vokse  og  dele  sig,  ti  kun  derved  kan  der  opstaa 
Kimplasma  til  ny  Organismer. 

Idanter  udgør  de  mest  sammensatte  Enheder  i  Kim- 
plasmet.  Idanterne  er  nødvendige  for  at  forklare  Atavismen ; 
de  bestaar  af  talrige,  i  mange  Tilfælde  af  langt  over  Hun- 
drede Ider,  der  stammer  fra  nærmere  eller  fjærnere  For- 
fædre og  ved  Lejlighed  træder  i  Virksomhed. 

Forplantningscelleme  bestaar  af  de  her  nævnte  fire 
Slags  Enheder;  de  er  dannede  i  Kraft  af  den  naturlige 
Udvælgelse.  De  spalter  sig  paa  to  Maader,  der  dog  und- 
drager sig  Iagttagelse.  Ved  den  ene  Spaltning  foregaar 
kun  en  Fordobling  ved  Vækst;  den  har  ingen  særlig  Be- 
tydning for  Weismanns  Lære.  Den  foregaar  ved  Væv- 
cellerne, hvor  Døtrecelleme  er  af  nøjagtig  samme  Art  som 
Modercellen.  Den  anden  Spaltning  indledes  ved  en  uens- 
artet Gruppering  af  Anlægene  under  Væksten;  ved  den 
spalter  Ideme  sig  saaledes,  at  de  Determinanter,  der 
indesluttes  i  dem,  overføres  i  uensartede  Kombinationer  til 
Døtreiderne.  Der  er  altsaa  i  Udviklingens  Løb  indtraadt 
en  Uensartethed  i  Cellebygningen  og  en  Uensartethed  i 
Cellespaltningen  i  Overensstemmelse  med  den  anden  spen- 
cerske Udviklingslov.  Forskellen  paa  somatiske  Celler  og 
Forplantningsceller  er  fremkommen  ved,  at  den  naturlige 
Udvælgelse  ophører  at  beskytte  Anlæg,  der  ikke  benyttes. 
Hermed  har  Weismann  dog  endnu  ikke  overvunden  alle 
Vanskeligheder.  For  at  forklare  Reproduktionsfænomeneme 
fastholder  han  sin  tidligere  fremsatte  Lære  om  Kimplasmets 
Kontinuitet,  der  nu  begrundes  med,  at  ved  den  sidst  om- 
talte Spaltning  er  det  kun  nogle  Ider,  der  opløses,  medens 
andre  forbliver  uadskilte.  Disse  overføres  til  Fostret,  hvor 
de  tager  Næring  til  sig,  vokser  og  atter  overføres  videre 
til  Efterkommerne.  Til  næste  Slægtled  overføres  altsaa 
kun  det  Kimplasma,  som  Individet  selv  har  modtaget  fra 
sine  Forældre. 

For  at  forklare  Generationsskiftet  antager  han,  at 
vedkommende  Plante-  eller  Dyreart  har  to  Slags  Kim- 
plasma,  der  forekommer  saavel  i  Ægget  som  i  Knopperne; 
dog  er  paa  en  og  samme  Tid  kun  den  ene  Slags  aktiv, 
den  anden  passiv. 

For  at  forklare  Dimorfisme  antager  han  paa  lignende 
Maade  DobbeUdeterminanter,  der  kan  optræde  i  to  Former, 
en  mandlig  og  en  kvindelig;  men  naar  den  ene  Form  er 
aktiv,  er  den  anden  Form  stedse  passiv. 

For  at  forklare  Regenerationstilfældene  antager  han 
endelig,  at  vedkommende  regenereringsdygtige  Legemsdel 
foruden  de  Determinanter,  der  bestemmer  den,  indeholder 
endnu  nogle  Erstatningsdeterminanter. 

Vi  forbigaar  de  senere  tilkomne  Forbedringer  af 
Teorien,  der  stadig  af  Weismann  er  udarbejdet  videre 
med  megen  Energi  overfor  næsten  talløse  Angribere.  De 
her  nævnte  somatiske  Celler,  Kimceller,  Bioforer,  Deter- 
minanter, Ider,  Idanter,  den  uensartede  Cellespaltning,  de 
uensartede  spaltede  Determinanter,  Kimplasmets  Konti- 
nuitet, de  to  Slags  Kimplasma  i  samme  Organisme, 
Dobbeltdeterminanterne  og  Erstatningsdeterminanterne  vil 
være  tilstrækkelige  til  at  forstaa  hans  Tankegang.  Dens 
Følger  vil  vi  belyse  ved  et  Eksempel  og  tager  hertil 
„Smilet",  der  af  Erasmus  Darwin  er  indført  i  Arveligheds- 
litteraturen.  Grundet  paa  de  lykkelige  Livsforhold,  under 
hvilke  Evropas  Overklasser  har  levet  gennem  en  Række 
Slægtled,  mener  man,  at  der  har  udviklet  sig  en  naturlig 
Aabenhed,  en  Livsfylde  og  Livsglæde,  der  har  skaffet 
Smilet  en  stedse  hyppigere  Anvendelse;  denne  Anvendelse 
har  indøvet  Smilets  Muskulatur  saaledes,  at  Funktionen 
nu  indtræder  med  større  Lethed  end  tidligere.  Selv  om 
et  evropæisk  Barn  blev  opdraget  af  en  Hottentot-Stamme, 
vilde  det  dog  komme  til  at  smile  hyppigere,  hjærteligere, 
inderligere  end  Stammens  egne  Børn,  og  dette  Barnesmil 
er  Resultatet  af  de  evropæiske  Overklassers  forøgede  Vel- 
være.    Til  denne  Betragtning  vilde  Weismann  og  hans 

Venner  sige,  at  Evropæernes  Børn  fødes  med  lige  saa 
ringe  Tilbøjelighed  til  at  smile  som  Børnene  i  den  lavest- 
staaende  Menneskestamme;  men  grundet  paa  Omgivelsernes 
Livsforhold  og  grundet  paa  Barnets  naturlige  Efterlignelses- 
trang,  kommer  Børn  til  at  smile  i  Evropa,  medens  de  ikke 
kommer  til  at  smile  blandt  Hottentotter,  og  det  er  i  den 
Henseende  ganske  ligegyldigt  om  det  er  evropæiske  Børn 
eller  hottentottiske.  De  stridende  Arvelighedsteorier  fører 
os  da  atter  ind  paa  Spørgsmaalet,  om  Opdragelse  og 
Samfundspaavirkning  kun  har  Betydning  for  Individet, 
eller  om  Følgerne  efterhaanden  kan  nedfælde  sig  og  om- 
forme Slægtens  Egenskaber. 

KAPITEL  XV 
ARVELIGHEDSLOVENE 


II.    SOCIALE  KONSEKVENSER  AF  WEISMANNISMEN 

Ingen  tidligere  eller  senere  Arvelighedsteori  har  vakt 
et  saadant  Røre  som  den  af  Weismann  fremsatte.  Den 
kaldte  ikke  blot  hele  Rækker  af  betydelige  Biologer  under 
Vaaben  som  Forsvarere  eller  Angribere;  men  den  satte 
ogsaa  de  mest  fremragende  Sociologer,  Udviklingsteoretikere 
og  Etikere  i  Bevægelse.  Weismanns  Hovedpaastand,  at 
Arvelighedens  Basis  altid  ligger  dybere  end  de  Indflydelser, 
der  kan  paavirke  de  flercellede  Organismer,  at  Arven  er 
etableret,  før  de  sammensatte  Organismer  fremkom,  var 
mindst  af  ligesaa  indgribende  Betydning  for  de  sociale 
som  for  de  biologiske  Videnskaber.  Naar  periferiske  Ind- 
flydelser ikke  kan  omordne  Arvelighedsfaktoreme  og  saa- 
ledes  danne  en  ny  Arv,  da  maatte  det  blive  nødvendigt 
paany  at  optage  Diskussionen  om  en  Række  af  de  mest 
almindelige  Samfundsinstitutioner  og  Samfundsbestræbelser ; 
en  Mængde  Ejendommeligheder,  der  tidligere  —  i  hvert 
Tilfælde  fra  Lamarcks  Dage  —  var  forklarede  som  ned- 
arvede, maatte  forklares  ud  fra  helt  andre  Synspunkter. 
Arv  i  Kraft  af  Brug  eller  Ikke-Brug  er,  siger  Platt  BalL 
mærkelig  usikker  og  uregelmæssig  i  sine  Virkninger. 
Den  formindsker  nogle  Legemsdele  (Øjne,  Kæber)  eller 
bringer  dem  helt  til  at  forsvinde  uden  at  formindske  eller 

undertrykke  andre,  der  er  snævert  knyttede  til  dem  (øjen- 
stilke,  Tænder).  Den  gør  Ændernes  Ben  tykkere  og  til- 
lader dem  samtidigt  at  blive  kortere;  men  i  andre  Tilfælde 
gar  den  samme  Mangel  paa  Brug  Benene  tyndere  uden 
at  forkorte  dem.  Den  forsyner  nogle  Vanddyrs  Tæer  med 
Svømmehud,  men  ikke  andres,  og  undlader  at  (jæme 
Svømmehuden  fra  Dyr,  der  har  ophørt  at  være  Vanddyr. 
Hos  nogle  Dyr,  t.  Eks.  Kyllinger,  overfører  den  Vaner 
med  vidunderlig  Fuldkommenhed  og  paa  et  mærkelig 
tidligt  Udviklingstrin.  Den  virker  i  det  hele  nyttigst  og 
mest  gavnligt  og  mest  regelmæssigt  paa  Omraader,  hvor 
den  mindst  kan  skælnes  fra  andre  kraftigere  og  lettere 
paaviselige  Udviklingsfaktorer.  Saa  lidt  viser  den  sin 
Magt  paa  Omraader,  hvor  den  forholdsvis  let  kan  kon- 
trolleres, at  praktiske  Opdrættere  aldeles  ikke  tager  Hensyn 
til  den. 

Blev  den  fysiologiske  Strid  om  Weismanns  Lære 
skarp,  saa  blev  den  sociologiske  Del  ikke  mindre;  den 
blev  allerede  optaget  af  Weismann  selv;  men  han  fik 
tillige  og  ikke  mindst  i  England  energiske  og  kampberedte 
Stridsfæller  i  Platt  Ball,  Hiller  og  adskillige  andre, 
i/.  Croft  Hillers  Hovedtanke  er,  at  ingen,  der  tror  paa 
en  fremadskridende  Arvelighed,  kan  sætte  deres  Tillid  til 
en  finere  Udvikling  af  Nervesystemet  og  tilsvarende  Æn- 
dringer i  Hjærnebygning  ved  Hjælp  af  Opdragelse  og 
Vane,  og  han  havde  næppe  fremsat  dette  Synspunkt,  før 
W.  Platt  Ball  erklærede,  at  det  var  en  nødvendig  logisk 
Konsekvens  af  Weismanns  Lære.  Men,  siger  Hiller, 
naar  det  forholder  sig  saaledes,  hvorlænge  skal  vi  da 
knytte  os  til  den  Overtro,  at  vi  kan  forbedre  Menneske- 
slægten ved  vore  Skoler,  vore  Politiforordninger  til 
Sædelighedens  Fremme,  vore  anti-dit-  og  dat-Foreninger? 
Vi  kan  ved  disse  og  lignende  Foranstaltninger  ikke 
paavirke  og  forandre  Typen;  vi  kommer  gennem  dem 
ikke  længere  end  til  Paavirkning  af  Individet  og  der- 
med til  det  af  Individet  paavirkede  Samfund.  De  kan 
ogsaa  paa  den  Maade  være  nyttige  og  gavnlige,   men  de 

træder  ikke  i  Forhold  til  Arveligheden;  de  sætter  ikke 
Spor  i  Efterkommernes  Kød  og  Blod.  Intet  Menneske 
kan  gennem  sine  Anstrængelser  grundlægge  ny  Egen- 
skaber hos  Efterkommerne;  ingen  arver  legemligt  og  sjæle- 
ligt mere  fra  Forældrene,  end  disse  arvede  fra  deres,  og 
saaledes  videre  tilbage  i  det  uendelige.  Individerne  kan 
imidlertid  udvikles,  og  de  kan  benytte  denne  Udvikling 
til  at  sætte  et  bestemt  Præg  paa  Samfundet,  til  at  ændre 
Samfundstraditionen.  Af  denne  ændrede  Samfundstradition 
præges  atter  den  kommende  Slægt.  Individets  Gæming 
gaar  altsaa  ikke  tabt,  uagtet  den  ikke  fremtræder  som 
Arveegenskab  hos  Børnene.  Maaske  det  ikke  fuldt  ud 
tilfredsstiller  Individets  Egoisme,  at  han  kun  gennem  sit 
Bidrag  til  Traditionen  „bygger  med  paa  den  vordende  ø, 
og  bereder  den  Verden,  som  kommer";  ti  han  ved  ikke, 
hvem  der  bliver  stemplet  af  det  ændrede  Samfundsliv,  om 
det  bliver  hans  egne  Børn  eller  nogle  vildfremmede  Men- 
neskers Børn;  han  ved  kun,  at  hvad  han  har  saaet,  vil, 
hvis  gunstige  Forhold  indtræder,  engang  modnes  og  bære 
Frugt.  Men  denne  utilfredsstillede  Egoisme  berettiger  ikke 
til  at  opstille  uholdbare  Hypoteser.  Som  -én  af  de  mest 
uholdbare  nævner  Hiller  Spencers  Antagelse,  at  en  Nation 
kan  modificeres  en  masse  derved,  at  Virkningerne  af  dens 
Institutioner  og  Skikke  overføres  til  senere  Slægtled. 
Denne  Antagelse  har  Weismann  knust,  ligesom  han  har 
knust  de  gamle  Illusioner,  paa  hvilke  Darwin  for  en  Del 
byggede. 

Hiller  kunde  have  tilføjet,  at  vi  herved  har  naaet  en 
ny  Udødelighed,  de  sociale  Indflydelsers,  der  har  det  til- 
fælles med  Kimplasmet,  at  den  strækker  sig  uafbrudt  fra 
Slægt  til  Slægt,  at  den  aldrig  udnyttes  helt  og  at,  hvis 
noget  af  den  gaar  til  Grunde,  da  er  det  ikke,  fordi  det 
var  nødvendigt,  men  fordi  det  ikke  fandt  sit  Komplement; 
ti  var  det  sket,  da  vilde  det  have  fremkaldt  nyt  aandeligt 
Liv  og  ny  Udvikling.  Men  alt,  der  ligger  mellem  Kim- 
plasmet og  den  sociale  Tradition,  maa  i  Følge  sin  egen 
Natur  gaa  til  Grunde. 

Selvfølgelig  kan  et  højt  udviklet  Samfund  byde  Indi- 
videt en  højere  Opdragelse  end  et  ringere  udviklet,  og 
der  er  da  dem,  der  mener,  dels  at  det  er  Samfundets  Sag 
at  byde  denne  højere  Undervisning,  dels  at  denne  højere 
Kultur  maa  bydes  alle,  for  at  intet  skal  gaa  til  Spilde,  der 
kunde  være  af  Værdi.  Samfundet  skal  altsaa  ikke  blot 
have  Forpligtelsen  at  danne  Almueskoler,  men  tillige  at 
danne  Fortsættelsesskoler  for  alle.  Hertil  siger  Hiller,  at 
et  Samfund  staar  i  direkte  Modsætning  til  Naturen  i 
samme  Grad,  det  søger  at  gøre  Menneskene  lige.  Den 
filantropiske  Retning,  der  dyrkedes  af  de  dannede  Klasser 
i  Lamarcks  Ungdom,  har  havt  stor  Betydning  for  senere 
sociale  Spekulationer;  men  selv  den  videst  drevne  Filan- 
tropi formaar  kun  at  paavirke  Individet;  den  er  uden  Ind- 
flydelse paa  Typen,  og  vil  man  ved  Samfundsreformer 
lade,  som  om  dette  ikke  var  Tilfældet,  da  skal  Naturen 
nok  overbevise  os  om,   „at  Spillet  ikke  var  Lyset  værd**. 

Paa  det  sociale  Omraade  fordrer  „Lamarckianerne" 
altsaa  Skoler,  der  er  fælles  for  alle,  og  Fortsættelsesskoler 
om  end  ikke  for  alle  saa  dog  for  de  bedst  begavede; 
begge  Dele  som  offentlige  Foranstaltninger.  Men  For- 
dringen om,  at  Skolen  skal  være  den  samme  for  alle 
Børn,  mangler  al  Basis  saavel  i  Naturen  som  i  Samfundet. 
Saalænge  der  findes  en  Lordkansler  og  en  Jæmbane- 
arbejder,  siger  Hiller,  og  saalænge  deres  Indtægter  er  saa 
forskellige,  som  de  er,  saa  vil  deres  Børn  ogsaa  blive 
forskelligt  opdragne.  Den  ensartede  Skole  vil  hverken 
blive  til  Gavn  for  Individerne  eller  for  Samfundet,  ti  den 
Opdragelse,  der  passer  for  Lordkanslerens  Børn,  passer 
ikke  for  Jærnbanearbejderens,  og  den  stillede  filantropiske 
Fordring  er  ganske  taabelig  i  et  Samfund,  der  gagerer 
nogle  Mennesker  med  50,000  Kroner  aarligt  og  andre 
med  50,000  øre. 

Ikke  bedre  gaar  det  med  den  anden  Fordring  om 
offentlige  Fortsættelsesskoler.  Det  er  klart,  at  skal  de 
være  offentlige,  da  maa  de  være  for  alle.  Men  Filantro- 
perne ønsker  blot  Fortsættelsesskoler  for  de  bedst  begavede 

af  Folkets  Børn,  for  at  ingen  Evner  skal  spildes.  Børns 
Modenhed  indtræder  imidlertid  paa  meget  forskelligartet 
Tid,  og  ingen  kan  paa  Forhaand  vide,  hvem  der  er  bedst 
begavet.  Det  kan  med  Sikkerhed  antages,  at  hverken 
Linné,  David  Hume,  Charles  Darwin  eller  Herbert  Spencer 
var  bleven  optaget  i  en  offentlig  Fortsættelsesskole  (se 
S.  95).  —  Den  Mulighed  bliver  altid  tilbage,  at  de  virke- 
lige  Begavelser  nok  baner  sig  Vej,  og  den  Mulighed  er 
det  saa  meget  nødvendigere  at  fastholde,  som  det  er 
vanskeligt  at  maale  den  Skade,  de  filantropiske  Bestræbelser 
gør  i  deres  Forsøg  paa  at  modarbejde  den  naturlige  Ud- 
vælgelse. For  at  hjælpe  nogle  faa  Genier  danner  man  et 
Undervisningsvæsen,  der  tvinger  Masserne  ind  paa  et  Ar- 
bejde, der  ikke  passer  for  deres  Kræfter  og  fjærner  dem 
fra  ethvert  Arbejde,  gennem  hvilket  de  kunde  udfolde  sig. 
Tværtimod  hvad  daglig  Erfaring  lærer  os,  opstiller  man 
endog  den  Teori,  at  bogligt  Arbejde  er  det  eneste  Arbejde,, 
der  ikke  er  skadeligt  for  Børn,  og  at  de  derfor  alle  skal 
holdes  til  det  og  Qæmes  fra  alt  andet  Arbejde.  Mange 
Studenter  har  for  sent  opdaget,  at  de  ikke  egnede  sig  til 
at  studere;  men  denne  Opdagelse  kan  vist  overføres  ogsaa 
til  andre  Undervisningsomraader.  Ikke  desto  mindre 
stormer  man  blindt  videre  og  ødelægger  Samfundets- 
Muskelstyrke  til  Fordel  for  tomme  Gøglebilleder,  idet  man 
støtter  sig  paa  Lamarcks,  Spencers  og  Darwins  falske 
Arvelighedsopfattelse.  Nej,  Sagen  er  den,  at  den  næste 
Lordkansler  ligesaavel  kan  udgaa  fra  et  Arbejderhjem  som 
fra  et  hvilketsomhelt  andet  Hjem;  men  dels  er  det  ikke 
alle  i  et  Arbejderhjem  fødte  Børn,  der  egner  sig  til  at 
blive  Lordkansler,  og  dels  kan  han  ogsaa  blive  født  i  et 
andet  Hjem,  saa  man  er  uberettiget  til  at  hæmme  den  Under- 
visning, som  disse  Hjem  kan  forskaffe  deres  Børn  i  Kraft 
af  de  bedre  Forhold,  men  som  umuligt  kan  være  gavnlig 
for  alle  Børn  i  et  Samfund.  Naar  alt  kommer  til  alt,  er 
det  dog  maaske  bedre. at  overse  nogle  faa  Individer  end 
for  at  opdage  dem  at  invalidere  den  store  Masses  samlede 
Virksomhed  for  Samfundet. 

Her  skulde  man  oprette  offentlige  Fortsættelsesskoler 
for  at  lære  Bern  Matematik  eller  filologiske  Brokker,  eller 
lære  dem  det,  som  vore  unge  Damer  nu  til  Dags  lærer, 
nemlig  at  plapre  et  Sprog  med  mer  eller  mindre  papegøje- 
agtig Færdighed  uden  Mulighed  for  samtidig  at  lære  dem 
at  sige  noget  fornuftigt  paa  dette  Sprog,  hvilket  de  knapt 
nok  opdrages  til  at  sige  paa  deres  Modersmaal.  Én  Ting 
er,  om  private  Folk  behandler  deres  Børn  paa  den  Maade, 
en  anden  Ting  er  det,  om  Samfundet  skal  gøre  det,  om 
den  Muskelkraft,  der  ernærer  Samfundet,  om  det  haarde 
Slid,  om  den  uhyre  Tarvelighed  i  Vaner  og  Fordringer, 
der  muliggør  Samfundshusholdningen,  virkelig  skal  tilside- 
sættes for  Geni-Opdagelsen  i  den  offentlige  Fortsættelses- 
skole.  Om  det  er  heldigt,  at  der  i  Samfundet  findes  baade 
Millionærer  og  Folk,  der  maaske  aldrig  har  været  helt 
mætte,  det  er  en  Sag  for  sig;  men  saalænge  det  er  Til- 
fældet, maa  Opdragelsen  ogsaa  blive  uensartet.  Ganske 
anderledes  maatte  man  imidlertid  tænke,  hvis  Opdragelsen 
gennem  arvelig  Ophobning  kunde  paavirke  Typen;  ti  da, 
siger  Hiller,  maatte  jeg  betragte  Almueskolen  som  aldeles 
utilstrækkelig. 

Han  mener,  at  Matematik  virker  paa  Hjærnen  som 
Podophyllin  paa  Leveren,  altsaa  afførende,  ikke  vækst- 
forøgende.  Det,  der  har  sikret  Kulturens  Vækst,  er  ikke 
de  nedarvede  Følger  af  tidligere  Slægtleds  Skolegang,  men 
Sproget  og  den  gennem  Sproget  sikrede  Tradition.  Saa- 
snart  Mennesket  dannede  sproglige  Udtryk  for  bestemte 
Genstande,  udviklede  det  i  overordentlig  Grad  Hjærnens 
fosforescerende  Magt;  og  dette  Sprog  overføres  ved  Tra- 
dition fra  den  ældre  Slægt  til  den  yngre,  og  derfra  stammer 
Hjæmeud viklingen.  Lærte  det  yngre  Slægtled  intet  Sprog, 
da  vilde  den  heller  intet  „arve** ;  men  har  man  først  givet 
en  Skabning  med  en  Hjærne,  der  sætter  ham  i  Stand  til 
sprogligt  at  betegne  en  økse,  da  vil  det  kun  være  et 
Tidsspørgsmaal,  hvomaar  en  Shakespeare  eller  en  Newton 
udvikler  sig,  og  denne  Udvikling  foregaar  gennem  Over- 
førelse  ved   direkte  Undervisning.     Saasnart  Traditionen 


Digitized  by  VjOOQ IC 


321 

begyndte  at  virke  gennem  Sproget,  begyndte  Mennesket 
at  hæve  sig  over  Dyret.  I  denne  Udvikling  er  der  intet 
hemmelighedsfuldt,  ikke  saa  meget  som  i  en  Puppes  Ud- 
vikling til  Sommerfugl.  Borttag  derimod  Traditionen, 
Opdragelsesmilieuet,  og  se  saa,  hvad  der  vil  ske!  Man 
vil  da  finde,  at  det  om  en  Mand  er  Konservativ,  Frem- 
skridtsmand eller  Socialist,  om  et  Barn  lærer  Matematik 
eller  ej,  om  vi  har  Amtsraad  eller  ej,  om  en  Mand  er 
Ateist,  Agnostiker  eller  Højkirkelig,  det  har  ingen  Ind- 
flydelse paa  hans  Børn. 

Som  antydet  har  Weismann  selv  været  inde  paa 
tilsvarende  Betragtninger.  Han  mener,  at  en  Atlet  kan 
øve  sine  Kræfter,  saa  han  faar  mer  og  mer  ud  af  dem; 
men  hans  Børn  arver  kun  de  Kræ  ter,  som  Paderen  besad, 
da  han  kom  til  Verden,  og  ikke  det  Plus,  som  øvelse  kan 
have  givet.  Paa  samme  Maade  gaar  det  med  den  musi- 
kalske Sans.  Den  er  ikke  større  i  Kulturlandene  end 
blandt  uciviliserede  Horder;  den  er  i  Menneskeslægten  af 
meget  gammel  Dato  og  overført  til  den  fra  Dyrelivet,  og 
den  er  ikke  senere  forøget  udover  de  Betingelser,  den 
naaede  hos  de  uciviliserede  Folk.  Disse  kan  besidde  et 
musikalsk  Talent,  der  er  ligesaa  modtageligt  for  Opdragelse 
som  vort;  det  maa  følgelig  betragtes  som  ligesaa  stort, 
selv  om  det  holdes  skjult,  fordi  det  ikke  opdrages.  Hvorfor 
komponerede  man  da  ikke  Symfonier  og  Oratorier  paa 
Faraonernes  Tid.?  Fordi,  svarer  Weismann,  Musik  er  en 
Opfindelse.  Paa  denne  Opfindelses  Omraade  danner  sig 
Tradition,  lidt  efter  lid^  forbedres  Traditionen  ligesom  paa 
Sprogets,  Kunstens  og  Videnskabens  øvrige  Omraader. 
Hverken  Sprog,  Videnskab  eller  Kunst  havde  eksisteret, 
om  ikke  Mennesket  havde  haft  det  Fortrin  for  Dyrene  at 
kunne  overføre  sin  Viden  og  Færdighed  til  Efterkommerne 
og  ad  den  Vej  efterhaanden  forbedre  den. 

I  Konsekvens  af  denne  Tanke  tilføjer  nu  Hiller,  at 
som  det  gaar  med  Kunst,  Skolekundskaber  og  Musik, 
saaledes  gaar  det  med  alt  andet.  Resultatet  af  Afholds- 
bevægelserne  kan  til  Eksempel  føre  til,  at  man  i  højere 

Grad  misbUliger  Beruselse  og  lægger  fler  og  fler  Hindringer 
i  Vejen  for  Salget  af  berusende  Drikke,  hvilket  atter  kan 
føre  til,  at  Menneskene  i  højere  Grad  søger  at  beherske 
deres  Lyst  til  disse  Drikke.  Men  alt  dette  har  intet  at 
gøre  med  Arvelighed.  Tag  Forholdsreglerne  bort,  og  Til- 
bagefaldet vil  indtræde;  ti  samtlige  Afholdsbevægelser  kan 
intet  andet  udrette  end  at  styrke  en  medfødt  Tilbøjelighed 
paa  Bekostning  af  en  anden  medfødt  Tilbøjelighed.  Det 
enkelte  Individs  Efterkommere  vil  være  uberørte  af  Af- 
holdenheden, der  ikke  kan  danne  nogen  ny  biologisk 
Faktor.  Af  samme  Grund  paavirkes  Fostret  ikke  af  Ind- 
tryk paa  Moderen  eller  af  Ulykkestilfælde,  der  har  medført 
legemlig  Beskadigelse  hos  en  af  Forældrene.  —  Hele 
denne  Opfattelse  billiges  af  Platt  Ball,  der  hævder,  at  efter 
Weismanns  Teori  kan  Brugsarv  ikke  eksistere,  og  at 
følgelig  ingen  Virkning  af  Opdragelse  og  Vane,  af  offentlig 
Skoleundervisning  og  offentlig  Disciplin  kan  overføres  ved 
Arv;  de  arvede  Virkninger  paa  Kimplasmet  (ved  abnorm 
Næring  og  Varme)  og  Omgivelsernes  ikke-arvede  Virk- 
ninger paa  Legemet  er  fuldstændig  uensartede. 

Croft  Hiller  drager  de  sociale  Konsekvenser  af  Weis- 
mannismen  endnu  videre.  I  umindelige  Tider  er  Forbrydere 
bleven  straffede  for  deres  mangelfulde  Organisme,  eller 
rettere  for  en  Organisme,  der  ikke  er  tilpasset  til  Om- 
givelserne. Naar  det  nu  imidlertid  godtgøres,  at  denne 
Organisation  er  det  uundgaaelige  Produkt  af  Kræfter,  der 
unddrager  sig  Menneskets  Kontrol,  skal  de  saa  vedblivende 
straffes?  For  at  besvare  Spørgsmålet  maa  man  forstaa 
Nødvendigheden  af  at  bortkaste  saa  intetsigende  Ord 
som  Samfundsmoralitet  og  Samvittighed  og  erstatte  dem 
med  „det  for  Samfundet  hensigtsmæssige".  Vane-Moral 
er  absolut  ukendt  i  Naturen,  og  Forbryderen  forstaar  ikke 
dens  Ophøjethed.  Derimod  kan  han  forstaa,  at  set  fra 
Samfundets  Side  har  hans  Optræden  ikke  været  hensigts- 
mæssig, og  at  man  derfor  straffer  ham.  Samfundet  be- 
skytter sig  selv  overfor  Forbryderen,  ti  det  ved,  at  Selv- 
opholdelse er  Livets  dybeste  Lov.     Det  straffer  ikke  for 

Brud  paa  „Moralen",  men  fordi  Forbryderne  ikke  er  „de 
bedst  skikkede"  til  Samfundslivet.  Var  Samfundet  ander- 
ledes, kunde  de  maaske  være  meget  skikkede  til  at  leve 
i  det.  Blev  Kulturmenneskets  Barn  opdraget  blandt 
Vilde,  da  handlede  det  som  de  Vilde,  det  vilde  slaa  saa 
mange  Fjender  ihjel  som  muligt  og  ikke  møde  op  med 
Samvittighed  og  uinteresseret  Kærlighed;  det  vilde  lære 
sit  Livs-Kald,  ikke  arve  det.  Kulturen  har,  saalænge  den 
har  eksisteret,  hverken  udslukt  eller  skabt  en  eneste  Egen- 
skab; den  regenererer  os  ikke.  Samfundet  kommer  ikke 
videre  end  til  at  udvikle  sin  egen  Skæbne,  og  som  Leret 
i  Pottemagerens  Haand  saaledes  faar  ogsaa  Mennesket 
sine  Egenskaber  fra  en  Kraft  udenfor  det  selv.  Samfundets 
Opgave  bliver  da,  at  bringe  Børn  under  gode  Kræfters 
Indvirkning,  lære  dem  at  forstaa  deres  egen  Udvikling, 
befri  dem  for  Ammestuepjank  og  saaledes  forberede  den 
Revolution,  der  skal  gøre  Mænd  og  Kvinder  sunde  i  deres 
Kærlighed  og  Samfundsorganismen  sund  i  sin  Helhed. 

Har  da  Alkohol  eller  visse  erhvervede  Sygdomme 
ingen  Indflydelse  paa  Fostret?  Paa  dette  Spørgsmaal 
svarede  Weismann  i  sit  tidligere  Skrift,  at  man  ikke 
fuldstændig  kunde  forkaste  den  Opfattelse,  at  Omverdenens 
Paavirkning  i  visse  Tilfælde  kunde  fremkalde  Forandringer 
i  Kimplasmet.  Senere  forkaster  han  dog  fuldstændig  Op- 
fattelsen, og  han  følges  med  stor  Ihærdighed  af  sine 
Disciple.  Platt  Ball  mener,  at  ved  Alkoholisme  kan  den 
skadelige  Gift,  der  gennemtrænger  Moderens  Legeme,  ogsaa 
virke  skadeligt  paa  Barnet,  ganske  uafhængigt  af  Arve- 
lighedsprincipet,  og  at  ved  Syphilis  Smiltemikroberne 
inficerer  Ægget  eller  Spermatozoerne  og  derved  Afkommet. 
Hiller  antager,  at  selv  om  Alkohol  og  Syphilis  kan  paa- 
virke Kimplasmets  Udvikling  ved  at  foraarsage  manglende 
Næring  hos  Fostret,  da  er  dog  en  saadan  Virkning  for- 
skellig fra  Nedarvning  og  ganske  forskellig  fra,  hvad  der 
kan  følge  af  sociale  Faktorer.  Angreb  paa  Forældrene, 
hvorved  bevirkes  abnorm  Ernæring  af  Fostret,  kan  have 
arvelige  Følger  for  dette;   men  udover  saadanne  Tilfælde 

kan  arvelige  Følger  ikke  paavises.  Har  Moderens  Følelser 
nogen  Indflydelse  paa  Fostret,  da  er  det  ikke  gennem 
Arv,  men  gennem  Forgiftning,  der  medfører  slet  Ernæring, 
og  det  er  „Nonsens"  at  tale  om,  at  Bevidsthed,  Kultur, 
social  Omgivelse  skal  kunne  paavirke  Kimplasmet  und- 
tagen gennem  Hjærnen.  Nu  kunde  nogle  være  tilbøjelige 
til  at  mene,  at  naar  Varme,  Gift  og  alt,  der  fremkalder 
abnorm  Ernæring  af  Kimplasmet,  har  arvelige  Følger,  saa 
er  her  jo  virkelig  Tale  om  Nedarvning  af  erhvervede 
Egenskaber;  men  denne  Antagelse  gendriver  Platt  Ball 
bestemt,  ti  .erhvervede  Egenskaber  er  saadanne,  der  ikke 
bestaar  i  Forandringer,  der  tager  deres  Begyndelse  i  Kim- 
plasmet**. Medens  vi  forbeholder  os  senere  at  vende  tilbage 
til  de  øvrige  Sider  af  denne  Lære,  maa  vi  straks  tage 
Afstand  fra  denne  Paastand,  der  hviler  paa  en  fuldstændig 
Cirkelslutning.  Først  paastaar  man,  at  al  Arv  opstaar 
ved  Spaltning  i  Kimplasmet,  saa  skal  man  godtgøre,  at 
ingen  fra  en  af  Forældrene  erhvervet  Egenskab  kan  frem- 
kalde saadanne  Spaltninger,  og  dette  godtgør  man  ved  at 
sige,  at  en  erhvervet  Egenskab  ikke  tager  sin  Begyndelse 
i  Kimplasmet.  Nej,  selvfølgelig  gør  den  ikke  det,  men 
Spørgsmaalet  er  ogsaa  blot,  om  den  kan  foranledige 
Ændringer  i  Kimplasmet. 

Tilsidst  løber  da  alle  Weismannianemes  Slutninger 
ud  i  den  ene:  følg  Biblens  Ord,  naar  den  tilraader  at  af- 
hugge og  kaste  i  Ilden  det  Lem,  der  forarger  dig.  Hvilket 
med  andre  Ord  vil  *sige,  at  Samfundet  har  den  Pligt  at 
uskadeliggøre  de  Naturer,  med  hvilke  det  ikke  kan  være 
tjent,  og  at  det  først  og  fremmest  maa  regulere  Ægte- 
skaberne for  derved  at  forhindre  Fremkomsten  af  uheldigt 
Afkom.  Dernæst  kunde  Individerne  selv  gæme  forskaane 
baade  sig  selv  og  Samfundet  for  den  Høst,  der  følger 
enhver  Indrømmelse  til  Følelser  og  Dyriskhed,  naar  denne 
Indrømmelse  sker  paa  Fornuftens  Bekostning.  Forstaar 
Samfundet,  at  Kulturen  bæres  af  Traditionen  og  ikke  af 
nogle  mystiske  Arvelighedsforhold,  da  vil  det  ogsaa  føle 
Nødvendigheden  af  at  borteliminere  de  Elementer,  der  vil 

ødelægge  denne  Tradition,  de  Elementer,  der  ikke  er 
skikkede  til  at  læmpe  sig  efter  Omgivelserne.  Ti  Sam- 
fundet har  Ansvaret  for  Enernes  Optræden;  det  maa  bære 
Følgerne  af  den.  Samfundet  har  derfor  Ret  til  at  sikre 
sig,  og  Individets  Paastand,  at  hans  Moral  er  ligesaa  god 
som  Samfundsmoralen,  har  ingen  Betydning,  fordi  Moral 
overhovedet  ikke  har  Betydning,  hvilket  derimod  „det  for 
Samfundet  hensigtsmæssige**  har. 

Resultatet  bliver  altsaa:  Udryddelse  af  samfundsfarlige 
Elementer. 

Ogsaa  en  anden  delvis  Tilhænger  af  Weismann, 
J.  Berry  Haycraft,  fordrer  Statens  bestemte  Indskriden, 
naar  Talen  er  om  Ægteskab  eller  Forplantningsret.  Hans 
Bog  „Darfuinisme  og  Raceforbedring''  foreligger  i  dansk 
Oversættelse  ved  Læge  Larsen  Utke.  Haycraft  indtager 
dog  et  langt  forsigtigere  Standpunkt  end  baade  Weismann 
og  Hiller,  idet  han  mener,  at  lokale  Egenskaber  ikke  kan 
overføres,  derimod  kan  det  ske  med  erhvervede  konstitu- 
tionelle Tilstande,  forudsat  Blodet  er  inddraget  deri.  I 
Virkeligheden  fjæmes  hermed  Grunden  fra  Weismanns 
Teori,  ti  nu  bliver  Spørgsmaalel  ikke  længere,  om  er- 
hvervede Egenskaber  kan  nedarves,  men  blot  om,  under 
hvilke  Forhold  de  paavirker  Blodet,  saa  at  de  kan  ned- 
arves. „Tilegnede  Kimforandringer**  bliver  nu  opstillet 
ved  Siden  af  „oprindelige  Kimforskelligheder**,  og  konsti- 
tutionelle Forandringer  hos  Forældrene  ved  Siden  af 
Naturens  Valg.  Ud  fra  dette  helt  ændrede  Standpunkt 
naar  han  imidlertid  til  samme  sociale  Konsekvenser  som 
Hiller.  Han  betragter  Sygdomme  som  Raceforbedrere, 
saafremt  de  bevirker,  at  et  mindre  Antal  svage  og  et 
større  Antal  stærke  Børn  naar  frem  til  fuld  Udvikling  og 
til  at  forplante  Racen.  Men  dette  gælder  ogsaa  kun  de 
Sygdomme,  der  angriber  de  svage  og  lade  de  stærke  gaa 
fri;  ti  hvis  baade  de  stærke  og  de  svage  angribes  i  Flæng, 
er  Sygdommen  racefjendtlig. 

Kan  vi  da  forsvare  vedblivende  at  bekæmpe  Tuberkel- 
baciller og  andre  Mikroorganismer,   der  yder  Menneske- 

slægten  uvurderlig  Tjeneste  ved  at  ødelægge  svagelige 
Individer,  hindre  dem  i  at  forplante  sig  og  overføre  Svag- 
heden ogsaa  til  de  følgende  Slægtled?  Mikroberne  frem- 
kalde en  naturlig  Valgproces,  hvorved  kun  de  mest  mod- 
standsdygtige Mennesker  bliver  tilbage,  og  dette  Valg 
foregaar  uden  at  Forplantningscellerne  og  dermed  Arve- 
lighedsforholdene kommer  i  Betragtning.  Mange  Smitte- 
sygdomme  er  raceforbedrende.  Hvis  det  nu  lykkedes 
Videnskaben  at  fordrive  en  af  disse  Sygdommes  Mikrober, 
da  vilde  den  have  modarbejdet  en  naturlig  Raceforbedring. 

Ved  Silkeormsygdom  er  Sporerne  fundne  i  Silkeorm- 
møllets Æg;  her  maa  altsaa  Mikroben  være  arvet,  d.  e. 
gaaet  fra  Forældrene  over  i  Ægget.  Det  samme  gælder 
Syfilis,  under  hvilken  Sygdom  det  pattende  Barn  kan 
smitte  sin  Moder  eller  Amme.  Disse  Mikrober  lever  af 
sundt  Væv  og  sundt  Blod,  vælger  altsaa  ikke,  er  følgelig 
racefjendtlige.  Men  her  foreligger  altsaa  bestemt  Bevis 
for,  at  en  erhvervet  Sygdom  kan  overføres  til  Barnet; 
medens  omvendt  ved  de  ovenfor  nævnte  Sygdomme 
Uimodtageligheden  ikke  behøver  at  være  Bevis  paa  Arv, 
men  derimod  kun  paa  Styrke,  paa  de  hvide  Blodlegemers 
medfødte  Kampdygtighed. 

Tuberkelbacillen  kan  ikke  finde  Adgang  til  og  altsaa 
heller  ikke  forplante  sig  i  sundt  Væv.  Vi  har  sikkert 
alle  haft  den  i  Mund  og  Mave,  uden  at  den  har  skadet 
os.  Den  kan  ikke  arves;  men  man  kan  arve  Dispositionen 
til  at  falde  for  den,  det  vil  sige  arve  usundt  Blod  og 
usundt  Væv.  Fik  nu  denne  Bacil  Lov  til  at  virke  i  Fred, 
da  vilde  de  usunde  Mennesker  skydes  ud,  hvilket  vilde 
være  saa  meget  desto  heldigere,  som  den  phtisisk  dispo- 
nerede hyppigt  besidder  stor  personlig  Tiltrækningskraft 
dels  ved  sit  Ydre,  dels  ved  en  ofte  livlig  og  klar  Aand, 
og  derfor  let  indgaar  Ægteskab  til  Racens  Ødelæggelse. 

Det  er  givet,  at  Raceforbedring  foregaar  gennem 
Valg,  at  Mikroberne  hidtil  har  besørget  Valget,  og  at  vi 
er  i  Færd  med  at  afsætte  dem  fra  denne  Bestilling.  Det 
bliver  da  vor  Pligt  at  erstatte  dem  og  gennemføre  Valget 

uden  Sentimentalitet.  Naar  Tuberkelbacillens  Tilstede- 
værelse er  godtgjort,  maa  Mændene  isoleres  for  sig, 
Kvinderne  for  sig.  Forhindrer  vi  ikke  Kønnenes  indbyrdes 
Omgang,  da  er  det  en  Forbrydelse  at  bekæmpe  Mikro- 
organismerne. 

Paa  hvilken  Maade  skal  vi  da  erstatte  Virksomheden 
af  de  Mikrober,  som  Humaniteten  byder  os  at  bekæmpe, 
idet  den  fordrer,  at  Syge  skal  helbredes?  Forfatteren 
viser  hen  til  Ægteskabslovgivningen.  Følger  vi  den 
humane  Fordring  at  helbrede  de  Syge,  da  maa  vi  tillige 
have  Ret  til  at  forhindre  dem  i  at  forplante  sig;  men 
følger  vi  Humaniteten  uden  at  tage  vort  Forbehold,  da 
vil  vi  snart  naa  en  Tid,  hvor  Racen  bestaar  af  en  Hob 
Individer  med  alle  mulige  Sygdomme;  ti  da  hindrer  vi 
Naturen  i  at  bortage  de  Svage,  inden  de  naar  Forplanteises- 
alderen.  Ogsaa  Forbryderne  maa  hindres  i  at  formere 
sig;  man  skal  udsondre  dem,  som  enhver  anden,  der  er 
i  Stand  til  at  ernære  sig  selv,  men  som  hindres  deri  af 
Laster  eller  Dovenskab. 

Ogsaa  fra  en  tredje  Side  har  man  rejst  Fordring  om 
Isolering  og  Borteliminering  i  Kraft  af  Hensyn  til  Arve- 
lighedsforholdene. Det  er  Kriminalogerne  af  den  italienske 
Skole,  der  betragter  Forbrydernaturerne  som  lidende  af 
atavistisk  Tilbagefald  til  lavere  Kulturtrins  Sømmeligheds- 
opfattelse.  Forbrydertilbøjeligheden,  der  gennem  en  Række 
Slægtled  skjult  har  været  til  Stede,  er  brudt  frem  hos 
Forbrydernaturen;  den  er  efter  Frembruddet  blevet  mere 
livskraftig,  og  Samfundet  kan  ikke  være  tjent  med,  at  den 
gennem  Forplantning  breder  sig  videre. 

Weismannianerne  indtager  et  ligesaa  ubetinget  Stand- 
punkt med  Hensyn  til  de  gamle  Stridsspørgsmaal  mellem 
Videnskab  og  Religion,  og  særiig  da  til  Læren  om  den 
fri  Vilje.  Det  er  klart,  at  de  maa  være  Determinister  af 
den  yderste  Fløj,  eftersom  hele  Individets  Natur  er  bestemt 
dels  ved  Kimplasmets  Ider  og  Idanter,  dels  ved  de  sociale 
Indflydelser.     Siden  Voltaires  Tid  er  der  tilmed    næppe 

nogensinde  fremkommen  saa  skarpt  gennemførte  Angreb 
paa  Gejstligheden,  som  dem,  der  foreligger  hos  de  nævnte 
Forfattere,  og  det  tilmed  ikke  fra  „letfærdige"  Franskmænd 
men  fra  engelsk  Side. 

Jeg  angriber  Præsierne,  siger  Hiller.  Vil  man  sige 
til  mig,  at  Præsterne  er  ligesaa  meget  et  Produkt  af  Ud- 
viklingen som  deres  Modstandere,  saa  indrømmer  jeg  det; 
men  de  er  Produkt  af  en  Udvikling,  der  nu  er  udtømt, 
og  derfor  skadelige.  Hvis  jeg  kun  kan  sende  mine  Kugler 
ind  i  skadelige  Udviklingsprodukter  gennem  levende  Avto- 
mater,  saa  er  det  saa  meget  desto  værre  for  Avtomaterne. 
Naar  Udviklingsproduktet  er  ødelagt,  vil  der  ikke  være 
flere  Avtomater,  der  trænger  til  Kugler.  Præsterne  be- 
tragter sig  imidlertid  ikke  selv  som  Udviklingsprodukt^ 
tværtimod,  de  betragter  deres  Type  som  et  Brud  med 
Udviklingens  Kontinuitet;  det,  de  ønsker,  staar  ikke  i 
nogen  naturlig  Forbindelse  med  det,  der  er;  hvis  derfor 
Religionen  i  vor  Tid  skal  blive  en  levende  Magt,  da  maa 
den  grundlægges  paa  andet  end  Sogneegoisme  og  selviske 
Aspirationer.  Imod  Præsternes  Person  har  han  intet,  men 
kollektivt  set  betragter  han  dem  som  Hæmsko,  for  hvilke 
Samfundet  gør  bedst  i  at  befri  sig.  Ti  med  dem  falder 
hint  „overnaturlige*,  der  uafladeligt  giver  Løfter  til,  truer 
ad  og  kævles  med  nogle  smaa  Menneske-Enere,  som  dette 
„overnaturlige**  selv  har  udrustet  saaledes,  at  de  uafladelig 
føler  Trang  til  at  bestride  dets  Overherredømme.  Hvorfor 
er  dette  overnaturlige  da  udstyret  paa  den  Maade?  For 
at  tjene  en  skræmt  personlig  Egoisme  og  sikre  nogle 
Mennesker  en  første  Parkets  Plads  i  Paradiset.  Fra 
J.  A.  Farrars  bekendte  Bog  om  Kristendom  og  Hedenskab 
anvender  Hiller  adskillige  Citater.  „Naar  vi  tænker  paa 
de  Millioner  og  Millioner  af  vor  Race,  for  hvilken  Livs- 
glæden er  bleven  forbitret  og  de  fysiske  Smærter  uddybede 
i  de  sidste  Timer  eller  de  sidste  Aar  ved  Udsigten  til  de 
kommende  Rædsler,  hvilke  man  fremstiller  for  Menneskene 
som  de  retmæssige  Følger  af  deres  Synder,  i  Hænderne 
paa  en  Gud,  der  er  ligesaa  kærlig,  som  han  er  almægtige 

vil  man  bedre  forstaa  den  Fornedrelse  fra  sin  oprindelige 
Renhed,  som  Kristendommen  undergik  ved  Kirkefædrene. 
Disse  kastede  Filosofi  og  sund  Fornuft  ud  for  alle  Vinde  for 
at  nedsænke  sig  i  Begreber,  der  var  lige  saa  pietetsløse  som 
raa.  Og  naar  vi  sammenligner  deres  Lære  om  dette  Punkt 
(Helvedesstraffene)  med  den  filosofiske  Religions  Skønhed 
og  Simpelhed,  med  Ciceros  og  Senecas  Religion,  der  uden 
Henvisning  til  nogen  Belønning  eller  Gengældelse  hinsides 
Graven  kunde  lære  Menneskene  at  leve  hver  Dag,  som 
om  det  var  deres  sidste,  og  kunde  byde  alle  Mennesker 
med  Sindsro  at  tage  Afsked  med  Livet  visse  paa,  at 
Døden  enten  er  Afslutning  paa  alt  ondt  eller  Indgangs- 
døren til  en  lykkeligere  Tilstand,  da  bliver  vi  tilbøjelige 
til  at  betvivle  den  almindeligt  antagne  Mening,  at  Kristen- 
dommen har  forøget  Menneskeslægtens  Lykke  eller  sjæle- 
lige Udvikling,  og  vi  fristes  til  enten  at  ønske  Religionen 
befriet  for  de  dødelige  Stænk  af  Overtro  eller  til  atter  at 
genkalde  og  forsvare  den  menneskelige  Fornufts  For- 
dringer, saaledes  som  de  blev  fastslaaede  og  forsvarede 
af  Filosoflen  for  mer  end  2000  Aar  siden." 

Disse  Ord  af  Farrar  udtrykker  netop  Hillers  Opfattelse. 
Han  vil  ikke  angribe  Religionen,  men  han  mener,  at  til 
Gejstligheden  er  altid  knyttet  Dogmetro.  Det  er  Gejstligheden, 
der  systematisk  lærer  Menneskeslægten  at  godkende  Me- 
ninger, der  er  absolut  fornuftstridige,  hvilket  vil  sige,  at 
den  systematisk  fordærver  Menneskeslægten.  Ti  det  maa 
erindres,  at  det  efter  Weismannianernes  Standpunkt  er 
Traditionen,  der  udvikler  Individets  Muligheder,  og  naar 
Mulighederne  systematisk  udvikles  forkert,  da  maa  man 
gaa  til  Værks  som  overfor  al  anden  Samfundsfare  og 
alle  andre  Smittebærere.  Gejstligheden  maa  bortelimineres 
af  Hensyn  til  den  Arv,  der  overføres  gennem  Samfunds- 
traditionen. 

Til  Ultra-Darwinisterne  slutter  sig  endelig  Otto  Ammon, 
idet  han  dog  motiverer  sit  Standpunkt  med  andre  Grunde 
end  de  weismannske.  Saavidt  man  kan  skønne,  slutter 
han    sig    til    Borteliminationsteoretikerne.      »Den    mærk- 

værdige  Indretning,  som  vi  kalder  Strafferetspleje,  er  i 
Virkeligheden  kun  en  Anstalt  til  at  rense  det  menneske- 
lige Kimplasma**.  Han  gør  opmærksom  paa,  at  enhver 
kunstig  Fødselshjælp  ganske  vist  kan  opretholde  det  indi- 
viduelle Liv,  men  den  virker  tillige  kraftigt  til  at  opret- 
holde en  Slægt  af  vanskeligt  fødende  Kvinder,  og  han 
fremhæver,  at  de  talrige  Dødsfald  af  Pattebørn  grundet 
paa  Landboernes  lidet  hensigtsmæssige  Barnemad  er  et 
Udslag  af  den  naturlige  Udvælgelse,  som  derved  sikrer 
Landboernes  Sundhed  og  Kraft. 

Det,  hvorpaa  Ammon  imidlertid  lægger  Hovedvægten, 
er  Forsøget  paa  statistisk  at  udrede  Forholdet  mellem  kort- 
hovedede  og  langhovedede  Mennesker.  Han  fortsætter  paa 
dette  Punkt  v.  Hilders  og  G.  de  Lapouge*s  Undersøgelser. 
Hin  havde  ved  sit  Arbejde  med  de  i  Wiirtemberg  forekom- 
mende Kranieformer  ment  at  kunne  paavise  Langhovedthed 
hos  de  højere  Folkeklasser,  Korthovedthed  hos  de  lavere,  og 
Lapouge  mente  at  kunne  paavise,  at  næsten  alle  betyde- 
lige Mennesker  har  tilhørt  den  blonde,  langhovedede  Race, 
selv  om  de  hørte  til  et  Folk  af  en  ganske  anden  Type. 
Han  mener,  at  det  Lys,  som  visse  andre  Racer  har  ud- 
bredt, maaske  kan  tilskrives  Tilstedeværelsen  af  et  blondt, 
langhovededet  Element,  og  at  et  saadant  har  leveret  de 
ledende  Klasser  i  Ægypten,  Kaldæa  og  Assyrien.  I  Per- 
sien og  Indien  mener  han,  at  noget  saadant  næsten  er 
sikkert,  og  at  der  tilmed  er  muligt  for  det  gamle  Kinas 
Vedkommende.  I  hvert  Tilfælde  er  et  saadant  Elements 
Rolle  sikker  nok  i  den  græsk-romerske  Civilisation,  og  i 
vor  Tid  er  Folkeslagenes  Rang  næsten  nøjagtig  propor- 
tional med  Mængden  af  blonde  Langhoveder,  og  denne 
Mængde  befinder  sig  i  deres  ledende  Klasser. 

Denne  Tankegang  fortsætter  Ammon.  Han  betragter 
de  blonde  Langhoveder  som  Bærere  for  Udviklingstrang, 
personlig  Frihed,  Initiativ  og  Fremadstræben.  Som  Vid- 
nesbyrd herom  nævner  han  Germanerne,  der  kun  højst 
modstræbende  bøjede  sig  under  Kristendommen  og^  da 
de   endelig   gjorde   det,    blev  Arianere.     Senere  blev  de 

Kættere  for  endelig  at  ende  som  Protestanter.  Den  blonde, 
langhovedede  Race  mangler  nemlig  Avtoritetstro,  hvorimod 
en  saadan  Tro  findes  blandt  Rundhovederne,  der  tillige 
er  Demokrater  og  i  det  Hele  taget  middelmaadige.  Alt 
dette  kunde  nu  være  en  Konsekvens  af  Kimplasmateorien, 
saafremt  Langhovederne  aldrig  fremgik  af  Korthovederne 
undtagen  ved  en  Variation  i  Kimplasmet. 

Den  naturlige  Udvælgelse  hos  Mennesket  gaar  efter 
Ammon  ud  paa  at  undertrykke  den  korthovedede  Men- 
neskerace til  Fordel  for  den  langhovedede.  Udvælgelsen 
er  By-Udvælgelse.  Byerne  paatrykker  den  indvandrede 
Befolknings  Efterkommere  Egenskaber,  d^r  er  let  kende- 
lige og  varierer  med  den  første  og  anden  byfødte 
Generation.  Ved  Landbefolkningens  Indvandring  til  By- 
erne sker  en  naturlig  Udvælgelse,  der  fører  til  Lang- 
hovedernes Overvægt,  og  et  af  de  Midler,  hvorigennem 
den  virker,  er  Standsdannelsen.  I  det  Hele  har  Wallace 
Ret;  for  Menneskets  Vedkommende  virker  den  naturlige 
Udvælgelse  kun  paa  Aandsevnerne,  paa  dens  Omraade 
kæmpes  Kampen.  Tilmed  modvirker  man  i  mange  For- 
hold ligefrem  den  legemlige  Udvikling;  saaledes  sætter 
Brillerne  den  kortsynede  paa  lige  Fod  med  den  lang- 
synede i  Kampen  for  Tilværelsen  og  bevirker  derved  hos 
senere  Slægtled  en  formindsket  Gennemsnitsdygtighed  af 
Synsorganerne.  Standsdannelsens  Rolle  som  Udvælgelses- 
faktor  er  den,  at  den  hindrer  Blanding  af  Individer  fra 
de  forskelligste  Afstamninger  og  derved  forhindrer  Til- 
bagefald til  ringere  Udviklingstrin.  I  Middelstanden  er 
Reglen  den,  at  kun  de  Individer  gifter  sig  med  hinanden, 
der  har  bestaaet  den  første  Udvælgelse. 

I  Tilværelseskampen  er  kun  de  Blandingsarter  be- 
gunstigede, der  staar  én  af  de  oprindelige,  rene  Typer 
nær  med  en  lille  Iblanding  af  de  andre  Typer,  altsaa 
Langhoveder  med  en  noget  dunklere  Farve,  og  Rund- 
hoveder med  et  noget  lysere  Pigment,  eller  overført  paa 
det  sjælelige  Omraade:  Germaner,  der  har  en  Iblanding 
af  Rundhovedernes  stille  Flid  og   af  deres  Maalet  fast- 

holdende  Ihærdighed,    samt  Rundhoveder   med    noget  af 
Germanernes  Idealitet. 

Denne  Teori  benytter  Ammon  til  at  forklare  Tysk- 
lands nuværende  Befolkningsforhold,  idet  han  tillige  hen- 
viser til,  at  en  ganske  ringe  Forskel  i  Frugtbarhed  er  i 
Løbet  af  længere  Tid  tilstrækkelig  til  at  fremkalde  betyde- 
lige Forskydninger  i  Mængdeforholdene.  Sætter  man 
Forskellen  i  to  samboende  Racers  Børnetal  som  1  til  l,osr 
saa  beregnes  Tiden,  der  er  nødvendig  til  Fordobling  af 
den  ene  Race  imod  den  anden  efter  Formlen  1 ,03*  =  2, 
hvilket  vil  sige  et  Tidsrum  af  237«  Slægtled  eller  774  Aar. 
To  Racer,  der  paa  den  Tid,  da  AUemanneme  indvandrede 
i  Rhinegnene,  var  lige  stærke,  vilde  altsaa  nu  staa  i  et 
Forhold  som  20  tU  80. 

KAPITEL  XVI 
ARVELIGHEDSLOVENE 

III.    SPECIELLERE  UNDERSØGEI^ER 

L/en  gamle  Antagelse,  at  Evner  og  Tanker  var 
medfødte,  kunde  vel  delvis  forenes  med  Arvelighedslæren ; 
men  de  fleste  var  vel  nok  tilbøjelige  til  den  Tro,  at  de 
medfødte  Ideer  var  skabte  specielt  for  hver  enkelt  Individs 
Vedkommende,  Synden  gik  ganske  vist  i  Arv;  men  den 
saakaldte  fri  Vilje  tildeltes  paa  ny  hver  enkelt,  og  det 
samme  var  Tilfældet  med  de  forskellige  Evner.  Reaktionen 
mod  delte  Forklaringsforsøg  kom  med  den  engelske  Tænker 
John  Locke,  der  opfattede  Menneskets  Bevidsthedsliv  som 
en  ubeskrevet  Bog,  der  ved  Erfaringens  Hjælp  lidt  efter 
lidt  bliver  beskrevet;  derimod  har  Forfædrene  intet  skrevet 
paa  Siderne.  Denne  Opfattelse  bevirkede,  at  man  i  Vanerne 
søgte  Forklaring  paa  meget,  man  ellers  ikke  kunde  for- 
klare sig,  og  Opfattelsen  blev  senere  ført  videre  af  den 
utilitarianistiske  Skole,  der  vilde  gøre  Menneskenes  Karakter- 
forskelligheder tilOpdragelsesforskelligheder.  „Vi  hører  ofte,** 
sagde  man,  „Tale  om  nedarvede  Ejendommeligheder,  ned- 
arvede Laster,  nedarvede  Dyder;  men  den,  der  kritisk  vil 
undersøge  Beviserne,  vil  finde,  at  der  ikke  er  Grund  til 
at  betragte  dem  som  Beviser.  Den  Maade,  hvorpaa  Be- 
viserne føres,  er  i  højeste  Grad  ulogisk.  Den  sædvanlige 
Fremgangsmaade  er  at  samle  nogle  Eksempler  paa  sjæle- 
lige Ejendommeligheder,  der  er  fundne  dels  hos  en  af 
Forældrene,  dels  hos  Barnet,  og  derpaa  slutte,  at  denne 

Ejendommelighed  er  nedarvet.  Ved  denne  Fremgangs- 
maade  kan  man  bevise  hvadsomhelst;  ti  paa  alle  store 
Undersøgelsesomraader  er  der  et  tilstrækkeligt  Antal 
erfaringsmæssige  Sammentræf  til,  at  man  ved  deres  Hjælp 
kan  bevise  hvilkensomhelst  Paastand,  man  behager.** 

Samtlige  nyere  Arvelighedsteorier  betegner  en  Reak- 
tion mod  Utilitarianerne,  og  de  fleste  Teorier  søger  netop 
deres  Udgangspunkt  i  Erfaringen,  som  de  følger  mer  eller 
mindre  langt.  Ogsaa  Weismann  giver  sin  Lære  et  realistisk 
Grundlag.  Denne  Læres  store  Betydning  ligger  i,  at  den 
staar  som  en  Advarsel  for  enhver,  der,  saasnart  han  finder 
mindste  Overensstemmelse  mellem  Forældre  og  Børn, 
straks  opfatter  den  som  et  Arvelighedsprodukt.  Weismann 
har  med  stor  Energi  fastslaaet,  at  Overensstemmelsen  kan 
skyldes  den  sociale  Tradition.  Fordi  baade  Fader  og  Søn 
er  Drankere,  behøver  Drukkenskaben  ikke  at  være  arvelig 
i  Familien ;  ti  Sønnens  Lyst  til  at  drikke  kan  stamme  fra 
Efterlignelsestrang,  fra  Opdragelsesvilkaar,  fra  at  han  ikke 
kender  anden  Adspredelse,  og  fra  de  øvrige  Momenter  i 
den  sociale  Tradition,  med  hvilken  han  kommer  i  Berøring. 
Men  paa  den  anden  Side  maa  det  fremhæves,  at  den 
kontinuerlige  Kimplasma,  der  i  sig  indebærer  alle  Anlægs 
staar  betænkelig  nær  ved  en  Sjæl,  dér  i  sig  selv  rummer 
alt,  og  som  ikke  skylder  Omverdenen  andet  end  Lejlig- 
heden til  Anlægenes  Udvikling. 

Foruden  de  omtalte  statistiske  Arveli ghedstindersøgelser 
maa  vi  nævne  Galtons  Værker,  der  begyndte  at  udkomme 
1869.  For  at  vinde  Klarhed  om  Arvelighedsforholdene 
udsatte  han  i  1884  et  Beløb  paa  9000  Kroner  som  Præ- 
mier for  dem,  der  tilstillede  ham  de  bedste  Uddrag  af 
deres  Familiehistorie.  Paa  Grundlag  af  de  indkomne 
Meddelelser  har  han  draget  sine  Slutninger  vedrørende 
Vækst,  øjefarve.  Karakter,  Kunstevne,  visse  Sygdomme, 
Valg  af  Ægtefælle  og  Frugtbarhed.  Han  indhentede  lige- 
ledes ved  at  udsende  Kort  til  Udfyldning  et  betydeligt 
Materiale    vedrørende    Højdeforhold    mellem    Brødre    paa 

over  24  og  under  60  Aar.  Paa  den  internationale  Sund- 
hedsudstilling  1884  foretog  han  dernæst  et  meget  betydeligt 
Antal  antropometriske  Maalinger,  og  endelig  har  han  be- 
skæftiget sig  med  Undersøgelser  om  Frøsorternes  Størrelse. 
Galtons  grundlæggende  Bøger  udkom  ikke  faa  Aar  før 
Weismanns,  desuagtet  rummer  de  en  Arvelighedsopfattelse^ 
der  staar  dennes  meget  nær;  men  Begrundelsen  sker  paa 
ganske  anden  Maade.  Han  undersøger  Muligheden  af  de 
sjælelige  Ejendommeligheders  Nedarvning  og  påaviser  den 
ved  Biografier  og  Stamtræer  af  lOCX)  forskellige  Mænd 
hørende  til  300  Familier.  Gennem  forskellige  Overvejelser 
kommer  han  til  det  Resultat,  at  der  i  Stor-Britanien  findes 
500  Mennesker,  der  er  velbekendte  i  den  litterære  og 
videnskabelige  Verden.  Velbekendt  bliver  en  Mand  i 
Reglen  først,  naar  han  er  mer  end  50  Aar.  I  nævnte 
Land  fandtes  dengang  2  Millioner  Mennesker,  der  var 
over  50  Aar,  saa  at  der  altsaa  var  én  velbekendt  Mand 
for  hver  4000  Mennesker.  Galton  illustrerer  dette  For- 
hold ved  at  vise  hen  til  Stjærneverdenen,  som  den  præ- 
senterer sig  prægtigst  en  mørk  Nat.  Man  vil  da  i  Reglen 
kunne  se  henimod  4000  Stjærner,  næppe  nogensinde 
flere,  og  det  velbekendte  Menneske  forholder  sig  da  til  de 
andre  af  nævnte  Alder  som  den  enkelte  Stjærne  til  hele 
Vrimlen.  Af  disse  velbekendte  og  fremragende  Mænd  er 
atter  nogle  berømte.  Galtons  Beregninger  fører  ham  til 
at  antage,  at  kun  én  af  en  Million  bliver  berømt.  Ogsaa 
dette  Forhold  søger  han  at  anskueliggøre.  Man  tænke 
sig  en  Kastanieallé  i  fuld  Blomst,  solbelyst  paa  den  ene 
Side;  paa  en  Strækning  af  en  engelsk  Mil  vil  den  sol- 
belyste  Side  have  100,000  Blomster,  paa  en  Strækning  af 
ti  engelske  Mil  altsaa  en  Million.  Den  berømte  Mand 
forholder  sig  da  til  de  øvrige  som  den  ene  af  disse 
Blomster  til  samtlige  andre  solbelyste  Blomster  i  den  10 
Mil  lange  Allé. 

Det  Materiale,  med  hvilket  Galton  arbejder,  bestaar  i 
Familieoplysninger  fra  de  mest  ansete  engelske  Statsmænd^ 
Jurister,  Peers,  Chefer  i  Hær  og  Flaade,  Litterater,  Digtere,. 

Lærde,  Musikere,  Malere,  Ærkebisper  osv.  Materialet  har 
han  ordnet  tabellarisk,  og  Tabellerne  viser,  at  fremragende 
Egenskaber  overføres  dobbelt  saa  hyppigt  i  den  mandlige 
Linje  som  i  den  kvindelige;  dog  varierer  dette  med  Hensyn 
til  Arvemuligheden,  hvilket  senere  skal  omtales.  End- 
videre viser  Tabellerne,  at  saafremt  højtbegavede  Familier 
gifter  sig  indbyrdes,  er  der  stor  Udsigt  til,  at  de  i  en 
Række  Slægtled  vil  blive  blandt  de  fremragende.  Galton 
nævner  saaledes,  at  Familierne  Seymour,  Montague  og 
North  i  mer  end  10  Slægtled  næppe  repræsenteres  af  ét 
Navn,  der  ikke  er  mer  end  almindeligt  fremragende,  og 
disse  Familier  er  gift  indbyrdes.  Ogsaa  de  musikalske 
Familier  afgiver  gode  Eksempler,  maaske  fordi  meget 
musikalske  Mænd  sjældent  gifter  sig  med  umusikalske 
Kvinder.  Saaledes  kan  Familien  Bachs  musikalske  Talent 
følges  fra  1550  til  1800.  —  Af  91  Videnskabsmænd  gav 
56  den  Oplysning,  at  deres  videnskabelige  Tilbøjelighed 
var  nedarvet,  11  at  den  afgjort  ikke  var  det,  22  maatte 
lade  Spørgsmaalet  henstaa  uafgjort.  Galton  bar  hos 
„Lærde*  i  Reglen  funden  følgende  Egenskaber  forenede: 
Handledygtighed,  Sundhed,  Udholdenhed  i  at  forfølge  et 
Maal,  forretningsmæssige  Vaner,  Uafhængighed  i  Ansku- 
elser og  stærk  medfødt  Tilbøjelighed  til  Videnskab.  Ingen 
af  disse  Egenskaber  kan  mangle  eller  kun  være  mangel- 
fuldt til  Stede. 

Fra  Undersøgelser  af  Aristokratiets  Stamtavler  frem- 
drager Galton,  at  en  Peers  Ægteskab  med  en  rig  Arving 
særdeles  hyppigt  medfører  Familiens  Uddøen,  fordi  den 
rige  Arving  i  Reglen  er  eneste  Barn.  Af  de  31  Over- 
dommere, der  fra  1660  til  1830  ophøjedes  i  Peerstanden, 
er  de  tolvs  Familier  uddøde  og  flere  er  ved  at  uddø.  For 
at  kunne  afholde  Udgifterne  ved  deres  ny  Stilling  gifter 
de  sig  nemlig  med  Arvinger.  Lignende  Forhold  gælder 
for  Statsmændenes  Vedkommende. 

Galions  Lov  lyder:  Forældrene  bidrager  tilsammen 
Halvdelen  af  Barnets  Egenskaber,  Bedsteforældrene  til- 
sammen  Fjerdedelen,    Oldeforældrene  Ottendedelen    osv., 

eller  som  Pearson  har  formuleret  Loven :  „Enhver  Gruppe 
Forfædre  bidrager  til  Efterkommernes  Egenskaber  det 
dobbelte  af  det,  som  den  forud  gaaende  Gruppe  Forfædre 
bidrager."  Efter  dette  Forhold  beregnede  Galton  en  Re- 
gressionslov  vedrørende  Værdien  af  Arvelighedsmulighed 
i  Sidelinjer.  Pearson  har  givet  den  matematiske  For- 
mulering af  Galtons  Lov  og  paavist  dens  speciellere  Følger 
for  forskellige  Sider  af  Arvelighedsspørgsmaalet,  forsaavidt 
disse  kan  bedømmes  ud  fra  Hensynet  til  den  nedarvede 
Mængde.  Noget  bedre  Forsøg  paa  kvantitativ  Bestemmelse 
af  Nedarvningen  er  næppe  senere  fremkommen.  Pearson 
gør  opmærksom  paa,  at  da  Loven  gør  Rede  for  den  Grad, 
hver  af  Forfædrene  varierer  fra  Middel-Typen,  er  den 
uforenelig  med  Weismanns  Kimplasmateori. 

Til  en  vis  Grad  kan  det  siges  godtgjort  gennem 
Francis  Galtons  Værker,  at  sjælelig  Sundhed  ligesaa  vel 
kan  nedarves  som  sjælelig  Sygelighed,  og  allerede  dette 
har  sin  store  Betydning.  Ti  alene  det,  at  de  fleste  For- 
fattere henter  deres  Eksempler  fra  Drankerfamilier,  Hospitals- 
beretninger  og  Sindssygeomraadet,  har  bidraget  meget  til 
at  fjærne  Læseverdenen  fra  Arvelighedsundersøgelseme. 
Uheldigvis  har  Galton  gjort  sin  Lære  meget  ensidig,  og 
han  synes  ikke  at  have  sigtet  sit  Stof  med  den  Omhu, 
som  hans  Fætter,  Charles  Darwin,  stadig  anvendte.  I  hvert 
Tilfælde  paastaar  andre  engelske  Forfattere,  at  en  stor 
Del  af  Galtons  fremragende  Mænd  er  Middelmaadigheder, 
og  at  han  i  sin  Interesse  for  Undersøgelserne  har  henført 
til  Nedarvningen  adskilligt,  der  kun  skyldes  Nepotisme, 
Protektion  og  andre  tilfældige  Kilder  til  social  og  officiel 
Udmærkelse.  Efterser  man  Galtons  enkelte  Tabeller,  viser 
det  sig,  at  en  Statsmands  Chancer  for  at  have  en  frem- 
ragende Bedstefader  er  28  ^/o,  en  Digters  5  °/o  og  en  Kunst- 
ners 7  ^/q.  Lidt  mere  alsidig  Overvejelse  turde  dog  føre  til 
et  andet  Resultat.  Ti  for  Statsmandens  Vedkommende 
har  dog  maaske  Protektion  kunnet  spille  en  større  Rolle 
end  for  Digterens.  Fradrages  den  Indflydelse,  som  Familie- 
forbindelser kan  have,  turde  Procenttallet  for  Statsmændenes 

Vedkommende  blive  betydeligt  formindsket.  Heller  ikke 
for  Kunstnernes  Vedkommende  synes  Galton  helt  at  have 
undgaaet  Faldgruber.  Ti  det  behøver  ikke  at  være  som 
Følge  af  nedarvet  Kunstnertalent,  at  en  Kunstnersøn  ud- 
danner sig  i  Faderens  Beskæftigelse;  her  vil  Familietradi- 
tionen ofte  være  tilstrækkelig  Begrundelse.  Paa  enkelte 
Punkter  har  Galton  da  ogsaa  selv  taget  sine  velovervejede 
Forbehold;  dette  gælder  saaledes  det  ovenfor  omtalte  Punkt, 
at  fremragende  Egenskaber  overføres  dobbelt  saa  hyppigt 
i  den  mandlige  Linje  som  i  den  kvindelige;  ti  dette  kan, 
som  han  påaviser,  bero  paa,  at  den  kvindelige  Begavelse 
ofte  overses;  eller  det  kan  bero  paa,  at  Døtre  i  uformuende 
begavede  Familier  ofte  har  en  begrænset  Bekendtskabskres, 
der  gør  et  Valg  mindre  tiltrækkende  for  dem,  saa  de  for- 
bliver ugifte;  eller  det  kan  bero  paa,  at  de  begavede 
Kvinder  besidder  Særegenheder,  der  gør  dem  mindre  til- 
trækkende for  Manden.  Som  Grundlag  for  sine  Slutninger 
fremsætter  Galton  en  Teori,  som  han  selv  kalder  en 
modificeret  Pangenesislære,  men  som  trods  dette  Navn 
•  nærmer  sig  langt  mer  Weisman  ns  end  Darwins  Opfattelse, 
idet  han  stiller  sig  tvivlende  overfor  Muligheden  af 
Legems-Cellernes  Tilbagevirkning  paa  de  kønslige  Ele- 
menter og  følgelig  overfor  Muligheden  af  erhvervede 
Tillæmpelsers  Nedarvning.  Han  havde  selv  udarbejdet  en 
Teori  om  Sæden  som  Arvebærer:  Sæden  bruges  kun  delvis 
ved  Uddannelsen  af  det  enkelte  Individ  og  føres  videre 
til  dettes  Efterkommere.  I  alle  Hovedtræk  er  denne  Teori 
nøjagtig  den  samme  som  den,  Weismann  10  Aar  senere 
fremstillede;  men  Galton  fastholdt  stadig,  at  Teorien  ikke 
gjorde  Fordring  paa  at  være  den  absolut  rigtige,  da 
Muligheden  for  en  Forbindelse  mellem  Sæden  og  Legemets 
Væv  ikke  helt  kunde  afvises.  Weismann  afviste  fuld- 
stændig denne  Mulighed. 

Galton  søgte  at  knytte  sin  statistiske  Metode  til  en 
eksperimentel.  Allerede  1871  fremlagde  han  i  Royal  So- 
ciety  en  Beskrivelse  af  Forsøg  med  Overførelse  af  frisk 
Blod  for  derigennem  at  prøve  Pangenesisteoriens  Sandhed. 

Paa  en  Mængde  Punkter  har  han  fortsat  sine  Eksperimenter, 
uden  det  dog  er  lykkedes  ham  helt  at  skabe  Tillid  til  den 
Formodning,  at  Arvelighed  kan  vise  sig  i  saa  regelmæssig 
matematisk  Orden,  som  hans  Tabeller  over  fremragende 
Mennesker  forudsætter.  Derimod  synes  Kombinationen 
mellem  en  eksperimentel  og  en  statistisk  Fremgangsmaade 
at  være  kommen  til  en  lykkeligere  Udformning  i  Danmark 
og  i  Frankrig. 

I  Danmark  har  W.  Johannsen  i  udførlige  og  bane- 
brydende Undersøgelser  arbejdet  for  Indførelsen  af  det 
Princip,  at  Plantevurderingen  ikke  blot  skal  foregaa  efter 
Plantens  personlige  Egenskaber  men  ogsaa  efter  Afkom- 
mets. Særlig  har  hans  Undersøgelser  drejet,  sig  om  en 
formodet  korrelativ  Variering  hos  Kornsorterne,  den  for- 
modede nøje  Sammenhæng  mellem  Kornets  Vægt  og 
Kvælstofindholdet.  Johannsen  har  vist,  at  denne  For- 
bindelse er  løsere  end  antaget,  og  at  der  følgelig  er  flere 
Muligheder  for  Racedannelse;  der  kan  saaledes  dannes 
Racer,  hvor  Kornets  Vægt  er  blevet  forøget,  uden  at  det 
procentvise  Kvælstofindhold  har  faaet  en  tilsvarende  For- 
øgelse. I  det  Hele  har  han  fremdraget  stærke  Vidnesbyrd 
om,  at  den  korrelative  Variabilitet  kan  være  løsere  og 
mindre  betydningsfuld  for  Racedannelse  og  Arveligheds- 
forhold, end  man  hidtil  har  troet.  En  tilsvarende  Opfat- 
telse har  Forsøgsleder,  Redaktør  Helweg  naaet  gennem 
sine  Arbejder  over  Roernes  Forædling.  Samtidig  har 
Johannsen  paavist,  at  Fejlslagninger  i  Aksene,  de  saa- 
kaldte  „Spring",  er  en  i  saa  høj  Grad  arvelig  Egenskab, 
at  man  kan  danne  Racer  med  den.  Hugo  de  Vries 
fremhæver,  at  hele  Læren  om  Variabilitet  falder  i  to 
Hoveddele:  den  egentlige  Variabilitet  og  Mutabiliteten. 
Hin  er  fortrinsvis  Genstand  for  statistiske  Undersøgelser, 
og  de  banebrydende  Arbejder  er  her  ydede  af  Quetelet  og 
Galton,  der  paa  det  antropologiske  Omraade  har  hævet 
denne  Lære  til  Videnskab.  Af  banebrydende  Forskere 
paa  det  biologiske  Omraade  nævner  han  blandt  andre 
Johannsen.     De  her  efter  de  Vries   fremførte  Begreber: 

22* 

„egentlig  Variabilitet**  og  „Mutation"  faar  af  Warming  og 
W.  Johannsen  følgende  Definitioner:  Individuel  eller  fluk- 
tuerende Variabilitet,  Variabiliteten  i  snævreste  Forstand, 
er  de  altid  forekommende,  oftest  kun  mindre  Afvigelser 
fra  Forældrenes  eller  Ophavsorganismens  Type.  Mutati- 
oner, stødvise  Ændringer,  spontane  Variationer,  er  brat 
optrædende  større  eller  mindre  Afvigelser.  Disse  For- 
fattere hævder  tillige,  at  Galtons  Regressionslov  ikke  blot 
gælder  for  en  Række  Egenskaber  hos  Mennesker,  men 
ogsaa  hos  Planterne,  hvor  det  er  ligesaa  kendeligt,  at 
Afkommet  af  Varianter,  der  fjærner  sig  fra  Typen,  stedse 
gennemsnitlig  set  vil  vise  Tilbageslag  ind  imod  Typen, 
altsaa  staa  denne  nærmere,  end  Ophavet  gjorde. 

Harraca  har  i  en  overordentlig  smuk  lille  Bog  samlet 
en  Del  af  de  nyere  eksperimentel-statistiske  Undersøgelser 
om  Arvelighed  og  særligt  da  Undersøgelser  om  Kornsorter 
og  Mikro-Organismer.  Han  vil  belyse  Spørgsmaalene  om, 
hvorledes  og  i  hvilken  Grad  erhvervede  Egenskaber  re- 
producerer de  samme  Eksistensbetingelser  og  følgelig  sikrer 
deres  Funktioners  Kontinuitet.  Spørgsmaalenes  Besvarelse 
vil  have  uhyre  Betydning  og  det  ikke  mindst  for  Land- 
brugsvidenskaben; de  sociale  Konsekvenser  interesserer 
ham  derimod  mindre.  Han  søger  da  en  Metode  til  syste- 
matisk Forbedring  af  Organismerne  og  slutter  sig  til 
Tanken  om  Oprettelsen  af  et  Etablissement  til  Nytte- 
planternes Forbedring;  et  saadant  vilde  formentlig  hæve 
den  aarlige  Værdi  af  Frankrigs  Nytteplanter  op  til  det 
dobbelte  Beløb  af  det,  de  nu  indbringer.  Forfatteren 
fremfører  en  Række  Beviser  for,  at  Egenskaber,  der  er 
paatrykte  Mikroberne  ved  at  bringe  dem  under  ændrede 
Livsforhold,  fæstnes  og  nedarves.  En  successiv  Tilsætning 
af  Gift  til  Næringsvædske  kan  saaledes  føre  til  Tillæmpelser 
af  arvelig  Natur.  De  erhvervede  Egenskaber,  def  ned- 
arves, kan  føres  tilbage  til  to  Rækker  Virksomheder, 
nemlig  dels  til  rent  fysiske  Virksomheder,  altsaa  Indflydelse 
af  Varme,  Kulde,  Lys,  Lufttryk  osv.,  dels  til  kemiske 
Forandringer  i  Næringsmassen.    Men  for  begge  Retninger 

gælder  det  som  Regel,  at  Tillæmpelsen  maa  være  langsom 
og  gradvis.  Undtagelsesvis  kan  dog  en  forbigaaende, 
pludselig  Ændring  i  Omgivelserne  fremkalde  varige  Æn- 
dringer. Der  foreligger  Bevis  for,  at  lette  Ændringer  i 
Omgivelserne  hos  Bacillus  Anthracis  har  fremkaldt  Til- 
læmpelser,  der  i  Løbet  af  et  Antal  Generationer  er  blevne 
faste  og  arvelige.  Charrin  og  Guignard  har  ladet  en 
Række  antiseptiske  Substanser  paavirke  Bacillus  Pyocy- 
anique,  der  under  denne  Paavirkning  tillæmpede  sig,  saa 
den  blev  ukendelig.  En  Række  lignende  Forsøg  er  an- 
stillede med  andre  Mikrober,  stedse  med  samme  Resultat; 
Tillæmpelseme  har  gennem  en  Række  Slægtled  vist  sig 
arvelige.  Rodet,  der  opregner  en  Mængde  nedarvede 
Varierings-Overførelser,  siger:  »Man  ser,  at  en  Funktion 
kan  være  Genstand  for  erhvervede  og  nedarvede  Varie- 
ringer.  Efter  at  være  underkastet  visse  kemisk- fysiske 
Betingelsers  Indflydelse  ændres  en  Art  saaledes,  at  hvis 
man  sammenligner  den  med  samme  ikke  ændrede  Art, 
adskiller  den  sig,  selv  naar  den  sættes  under  samme 
Livsforhold,  ved  sine  kemiske  Funktioner,  saa  man  tror 
at  have  at  gøre  med  to  ganske  forskellige  Arter."  Mikro- 
organismer, hvis  Udvikling  ophører,  saafremt  de  sættes  i 
en  bestemt  Vædske,  kan  ved  gradvis  Tilsætning  af  denne 
Vædske  vænnes  til  den,  saa  den  ikke  skader. 

Der  er  ingen  Forskel  paa  Vanens  Love  og  paa  Til- 
læmpningens.  Bladenes  Bygning  hos  én  og  samme 
Planteart  varierer,  eftersom  den  vokser  i  Sol  eller  Skygge. 
Klorofylmængden  bliver  forskellig,  Aandedrættets  Styrke 
ligeledes,  og  det  samme  gælder  Vægtforholdet  mellem  det 
friske  Blad  og  det  indtørrede.  Samtlige  klimatisk  erhver- 
vede Egenskaber  kan  nedarves  og  vedligeholdes,  selv  om 
Planten  bringes  tilbage  under  de  gamle  Livsforhold.  Om 
Rugens  Forbedring  skriver  Berg,  at  det  Kom,  der  kommer 
fra  sydligere  Egne  er  mindre  rigt  paa  Stivelsestoffer  end 
det,  der  kommer  nordfra.  Stivelsen  danner  sig  kun  i 
Komet  i  Vækstens  sidste  Periode  i  den  Modenhedsfase, 
der  svarer   til  Komets  Gulfarvning.      De    sydlige   Egnes 

Varme  og  Tørhed  kan  forkorte  denne  Fase,  medens  til 
Eksempel  Englands  fugtige  og  koldere  Klima  forlænger 
den  og  derved  begunstiger  Stivelsedannelsen.  Hvis  man 
nu  i  Frankrig  dyrker  ungarsk  Rug  ved  Siden  af  engelsk, 
da  viser  det  sig,  at  de  klimatisk  erhvervede  Egenskaber 
arveoverføres.  Ogsaa  Modningstiden  paavirkes  af  Klimaet 
og  arveoverføres.  Byg  fra  Norge  modnedes  i  Omegnen 
af  Paris  29  Dage  tidligere  end  Egnens  Byg;  men  i  Løbet 
af  nogle  Aar  læmpede  Modningstiden  sig  atter  efter  det 
ny  Klima.  En  Plante,  der  er  tillæmpet  efter  visse  Natur- 
forhold og  overflyttes  til  andre,  funktionerer  der  efter 
sine  egne  Forudsætninger.  Men  jo  mindre  de  ny  For- 
hold svarer  til  dens  Forudsætninger,  desto  mindre  realiserer 
den  sin  indre  Natur  ganske  paa  samme  Maade  som  tid- 
ligere; den  fordrer  at  funktionere  paa  sin  tilvante  Maade, 
men  da  Omgivelserne  ikke  tillader  dette,  saa  fremkommer 
en  Variation. 

Harraca  tilføjer,  at  vi  efter  vore  nuværende  For- 
bed ringsmetoder  kan  sige,  at  Udvælgelsesprocessen  er 
det  Grundprincip,  der  sikrer  enhver  Race.  Den  kunstige 
eller  naturlige  Udvælgelse  af  visse  Individer  samt  Under- 
trykkelse af  andre  sikrer  Racen,  hvorimod  Krysning  uden 
Udvælgelse  ikke  kan  sikre  den.  Krysning  aabner  Døren 
for  Varieringstilbøjeligheden;  Udvælgelsen  fæstner  Va- 
rieringen.  Men  denne  Opfattelse  bæres  oppe  af  hans 
sikre  Tro  paa,  at  ny-erhvervede  individuelle  Egenskaber 
kan    overføres    til    Afkommet.       „Man    har   konstateret: 

1)  en  meget  udpræget  Tilbøjelighed  hos  Planter  (Byg)  til 
at  reproducere  det  umiddelbart  forudgaaende  Slægtleds 
Træk.     Dette    er  Virkningen   af  den  direkte  Nedarvning. 

2)  En  mindre  stærk,  men  mere  vedvarende  Tilbøjelighed 
til  at  ligne  fjærnere  Slægtled,  altsaa  Atavisme.  3)  En 
hurtig  Svækkelse  i  Tilbøjeligheden  til  at  reproducere  Træk 
fra  et  tidligere  Slægtled,  der  ikke  er  umiddelbart  Ophav 
til  Planten,  saafremt  disse  Træk  ikke  er  fælles  for  de  tid- 
ligere Slægtled.  Den  direkte  Nedarvning  er  altsaa  her- 
skende, men  flygtig  (de  Vilmarin).* 

Johannsen  og  Harraca  paaviste  i  det  Hele,  at  Straaets 
Længde,  Kornenes  Antal  i  Akset,  Modstand  mod  for- 
skellige Sygdomme  og  Modenhedstiden  er  gradvis  er- 
hvervede Egenskaber,  og  de  nedarves.  Begge  Forfattere 
tager  bestemt  Afstand  fra  Weismann,  og  Harraca  påa- 
viser ligesaa  bestemt  Forplantningscellernes  og  de  soma- 
tiske Cellers  gensidige  Indflydelse  paa  hinanden.  „Be- 
tragter man  en  Organisme  i  fuldstændig  Ligevægtstilstand, 
det  vil  sige  én,  der  ikke  er  i  Færd  med  at  variere,  da 
kan  man  sige,  at  en  hvilkensomhelst  Funktions  Tilstand 
er  en  Betingelse  for  samtlige  øvrige  Funktioners  Tilstand ; 
ti  hvis  den  ene  Funktion  ændredes,  da  vilde  den  ændre 
de  øvrige  P'unktioner,  der  paa  en  eller  anden  Maade  nød- 
vendigvis er  solidariske  med  den". 


Før  Weismann  opstillede  den  skarpe  Modsætning 
mellem  medfødte  og  erhvervede  Egenskaber,  gik  man  ud 
fra,  at  Forskellen  i  Arvemulighed  kun  var  en  Gradsforskel, 
at  Arven  var  svagere,  naar  den  stammede  fra  erhvervede 
Egenskaber,  men  at  den  kunde  styrkes  ved,  at  samme 
Egenskab  erhvervedes  gennem  en  Række  Slægtled.  Jo 
længere  Darwin  overvejede  dette  Forhold,  desto  utilbøje- 
ligere blev  han  til  at  sætte  nogen  virkelig  Forskel  paa 
de  to  Slags  Arv.  Med  Alderen  ændrede  han  kendeligt  sit 
Syn  saaledes,  at  han  blev  mer  og  mer  overbevist  om, 
at  Egenskaber,  der  skyldtes  de  saakaldte  lamarckske  Fak- 
torer, Brug  og  Ikke-Brug,  ydre  Indflydelser,  kunde  over- 
føres paa  Afkommet.  Det  var  dog  først  efter  at  Oscar 
Hertwig  havde  slaaet  fast,  at  enhver  Arvelighedsteori  bør 
staa  i  Overensstemmelse  med  vor  Opfattelse  af  Cellens 
Liv  og  Bygning,  og  at  Weismann  i  Henhold  hertil  havde 
draget  sin  skarpe  Grænse  mellem  de  to  Slags  Egenskaber, 
at  Spørgsmaalet  om  denne   Grænses  Rigtighed  er  blevet 

skarpt  opstillet.  Ud  fra  Fortolkninger  af  Cellens  for- 
modede Egenskaber  kan  Spørgsmaalet  imidlertid  ikke  be- 
svares; Besvarelsen  kan  kun  naas  ad  erfaringsmæssig  Vej. 
Som  alle  erfaringsmæssige  Undersøgelser  har  ogsaa 
Arvelighedsundersøgelserne  maattet  gennemløbe  Trin,  der 
betegnes  ved  stigende  Dygtighed  i  at  stille  Spørgsmaalene. 
Den  Tid  ligger  ikke  langt  tilbage,  da  man  omhyggeligt 
drøftede,  om  en  Unge  lignede  Faderen  paa  Ørene  og 
Moderen  paa  Lemmerne  eller  omvendt;  om  Unger  og  Børn 
arvede  Faderens  Muskel-  og  Nervesystem  og  Moderens 
Bygning  af  de  vegetative  Organer;  fra  hvilken  af  For- 
ældrene Afkommet  arvede  Farven  eller  Størrelsen  eller 
Vægten.  Støttet  paa  nogle  Erfaringer  drøftede  man  om- 
hyggeligt Spørgsmaalene,  om  hvilken  af  Parterne  der  altid 
havde  Overvægt,  saafremt  en  Ulv  og  en  Hund  parrede 
sig,  om  hvorledes  det  forholdt  sig,  naar  Ulven  var 
Hannen,  og  naar  Ulven  var  Hunnen.  En  Opfattelse  af 
Forholdet  blev  nogenlunde  fastslaaet,  og  modstridende  Er- 
faringer fremstilledes  som  Undtagelser.  Paa  samme 
Maade  drøftedes  Udsigterne  for  Afkom  efter  Hest  og 
Æsel,  Evropæer  og  Neger,  osv.  Med  Rush  som  Hjem- 
melsmand har  en  hel  Række  Forfattere  meddelt  Verden, 
at  naar  en  Dansker  ægtede  en  østerlandsk  Kvinde,  blev 
Børnene  altid  i  Bygning  og  Temperament  danske,  medens 
det  omvendte  ikke  var  Tilfældet,  naar  i  et  saadant 
blandet  Ægteskab  Hustruen  var  dansk.  En  anden  For- 
fatter har  bemærket  et  lignende  Forhold  ved  Blanding  af 
kavkasisk  og  mongolsk  Race.  Selv  en  moderne  For- 
fatter som  Lewes  maa  (1860)  anvende  megen  Umage 
paa  at  vise,  at  den  Slags  Egenskaber  ligesaa  vel  kan 
arves  fra  den  ene  af  Forældrene  som  fra  den  anden.  Det 
var  endnu  paa  hans  Tid  nødvendigt  at  føre  Bevis  for,  at 
et  Menneske  ligesaavel  kan  arve  sin  Begavelse  fra  Moderen 
som  fra  Faderen.  Naturligvis  drøftede  man  ogsaa  Spørgs- 
maalet om  erhvervede  Egenskabers  Overførelse  ved  Arv: 
men  det  indtog  kun  en  beskeden  Plads  i  Undersøgelserne 

og  har  først  vunden  sin  fremskudte  Stilling  med  de  nyere 
biologiske  Forfattere. 

Den  stigende  Klarhed  i  at  stille  Spargsmaalene  kan 
imidlertid    ikke    siges   at  være   ledsaget   af   en   stigende 
Klarhed   med  Hensyn   til  Begrebsbestemmelserne.     Nogle 
Forfattere  begrænser  Arveligheden  til  den  rent  fundamen- 
tale Lighed    mellem  Forældre  og  Afkom;    Arven  bestaar 
altsaa  blot  i,  at  Børnene  harer  til  samme  Type  som  For- 
ældrene.   I  bestemt  Modsætning  hertil  vægrer  andre  For- 
fattere sig  netop  ved  at  drage  disse  Egenskaber  med  ind 
under  Begrebet  Arv.     At  Ægget  af  en  Høne  udvikler  sig 
til  Kylling,  er  ligesaa  selvfølgeligt,  som  at  bestemte  Vædsker 
udsondrer  bestemte  Krystaller;   vi  har  i  saadan  Tilfælde 
at  gøre  med  en  naturlig  Udformning,  der  ikke  kan  hen- 
føres   under   Betegnelsen    Arvelighed.     Ingen    Mennesker 
vil  fornuftigvis  tale  om  Krystallisation  som  en  Arveligheds- 
proces.    Atter  andre  Forfattere  taler  kun  om  Arv,  hvor  det 
drejer  sig  om  Organismer  med  kønslig  Formering,  medens 
andre  igen  udstrækker  Begrebet  til  enhver  Celledeling.  Nogle 
Forfattere  sætter  i  Teorien  en  meget  skarp  Grænse  mellem 
erhvervede  Egenskaber,  der  ikke  kan  overføres,  og  med- 
fødte,  der  kan  overføres  til  Afkommet;    men  i  Virkelig- 
heden   forflygtiger    de   selv    den    dannede    Grænse.      Ti 
Næringsmidler    og     Klima,     der    skal     kunne     indvirke 
ændrende  paa  Kimplasmet,  maa  dog  paavirke  dette  gennem 
deres  Indflydelse  paa  Legemet  og  faar  først  ved  Ændring 
af  disse  Processer  Indflydelse  paa  Kimcellerne.     Naar  nu 
denne    Indflydelse   viser   sig    hos   Afkommet,    da    bliver 
det   som   en   erhvervet  Ejendommeligheds  Overførelse  til 
dette,    eftersom   Ejendommeligheden    ikke    var    Forældre- 
organismen  medfødt.     Det  samme  er  Tilfældet,    naar  en 
ejendommelig  Udformning  af  Bevidsthedslivet  ledsages  af 
Ændringer  i  Hjærne-  eller  Nervevæv  og  disse  Ændringer 
paavirker  Kimplasmet.     Det   er  da    ogsaa   ganske  beteg- 
nende,   at  hvergang  Weismann  kommer    i  Vanskelighed, 
søger  han  at  klare  sig  med  en  Fremgangsmaade,  der  nu 
i  over  hundrede  Aar  har  været  paa  Mode  indenfor  store 


Digitized  by  VjOOQ IC 


346 

Grene  af  tysk  Videnskab,  nemlig  ved  at  skæine,  ved  at 
opkaste  skarpe  Grænser  eller  Kløfter,  over  hvilke  ingen 
Bro  fører.  En  saadan  Kløft  opkastede  Weismann  med 
Paastanden  om  den  absolutte  Forskel  mellem  det,  der  til- 
drager sig  med  Legemets  Celler,  og  det,  der  tildrager  sig 
med  Sædcellerne;  men  naar  det  er  givet,  at  Nærings- 
midler og  Klima  kan  ændre  begge  Slags  Celler,  saa  kan 
den  Mulighed  ikke  afvises  paa  Forhaand,  at  ogsaa  andre 
Indflydelser  kan  ændre  den. 

Hovedhjørnestenen  i  Weismanns  Lære  er  Antagelsen 
af  en  uensartet  Arvedeling  af  Cellekærnen ;  men  „man  vil 
i  Weismanns  Skrifter  forgæves  søge  Bevis  for,  at  en 
saadan  finder  Sted"  (Oscar  Hertwig).  Kendsgærningeme 
strider  tilmed  mod  denne  Antagelse.  Arvedelingen  hos 
Traadalger  og  Traadsvampe,  der  er  den  samme  som  hos 
de  encellede  Organismer,  viser  tværtimod,  at  enhver  Celle 
atter  kan  blive  Kimcelle,  og  dermed  bortfalder  Modsæt- 
ningen mellem  Nedarvning  af  Kimplasmets  Ejendomme- 
heder  og  af  erhvervede  Ejendommeligheder.  Ogsaa  den 
anden  af  Weismanns  Hovedpaastande,  i  hvilken  han 
øvrigt  finder  Tilslutning  fra  mange  andre  Sider,  at  Arve- 
muligheden ikke  strækker  sig  længere  end  til  Und- 
fangelsesøjeblikket,  fremgaar  af  en  Tilbøjelighed  til  at 
sætte  skarpe  "Grænser,  hvor  Naturen  ikke  selv  sætter  saa- 
danne.  Det  er  ganske  uforstaaeligt,  hvorfor  Virkningerne 
af  en  Begivenhed,  der  indtræder  en  Uge  før  Undfangelsen, 
skal  siges  at  være  nedarvede,  medens  de  derimod  skal 
kaldes  erhvervede,  saafremt  Begivenheden  indtraadte  en 
Uge  efter  Undfangelsen.  For  at  undgaa  denne  Urimelig- 
hed er  det,  vi  i  Kapitel  V  henfører  under  Arveligheden 
alt,  som  gennem  Forældreorganismerne  overføres  til  Af- 
kommet. Tidspunktet  for  Arveoverførelsen  spiller  ingen 
Rolle  for  Arvelighedsbegrebet,  uagtet  man  ofte  er  tilbøjelig 
til  at  mene  det,  og  det  vilde  tilmed  stride  mod  enhver  for- 
nuftig Brug  af  Begrebet  „erhvervet  Ejendommelighed",  om 
dette  kom  til  at  betegne  en  Ejendommelighed,  der  paaførtcs 

Fostret  ikke  gennem  dens  egen,  men  gennem  Moder- 
organismens Organfunktion. 

Vender  vi  tilbage  til  Spørgsmaalet  om  Arvedelingen, 
da  synes  en  Række  Kendsgerninger  at  tale  mod  Weis- 
mann  og  for  den  Opfattelse,  at  Arvedelingen  er  ensartet, 
at  Anlægssubstansen  overføres  paa  alle  Organismens 
Dele.  Hos  næsten  alle  Planter  finder  man  udbredt  over 
hele  Organismen  Celler  eller  Cellegrupper,  der  ved  en 
ydre  eller  indre  Aarsag  kan  blive  til  Knop,  til  Skud  og 
slutte  med  at  bære  Blomster  og  Kønsorganer,  der  frem- 
bringer ny  Individer.  Dette  gælder  saavel  om  Plantens 
overjordiske  som  om  dens  underjordiske  Dele.  Et  Stykke 
af  en  Rod  frembringer  ikke  blot  Rodceller,  men  tillige 
Stamme,  Blade  og  Blomster.  Omvendt  kan  et  Stykke 
af  en  Gren  frembringe  Rodceller.  Man  kan  fra  et  Piletræ 
afskære  tusind  Stykker,  der  behandlede  som  Stiklinger 
bliver  til  tusind  Piletræer;  „hvert  Vævstykke  maa  altsaa 
have  indeholdt  en  Arvemasse,  der  besidder  hele  Organis- 
mens Egenskaber,  ganske  uanset  fra  hvilket  Sted  af  Or- 
ganismen de  enkelte  Stykker  er  tagne**  (Oscar  Hertwig). 
—  I  samme  Retning  tyder  den  Kendsgerning,  at  løs- 
revne Stumper  af  en  Begonia  kan  blive  til  hele  Planter. 
I  Lighed  hermed  kan  man  ogsaa  fra  Dyreverdenen  hente 
Vidnesbyrd  om,  at  hver  enkelt  Celle  maa  omfatte  Anlæg 
til  Helheden.  Erstatningsfænomenerne  tyder  i  samme 
Retning  som  de  her  berørte  Formeringsforhold.  Planter 
og  Dyr  kan  erstatte  Dele  af  meget  sammensat  Bygning, 
„aldeles  som  hos  en  Krystal  et  afbrudt  Stykke  kan  er- 
stattes, naar  Krystallen  anbringes  i  en  passende  Moder- 
vædske**  (O.  Hertwig).  En  Snegl,  hvis  Følehorn  og  Øjne 
borttoges,  erstattede  i  Løbet  af  kort  Tid  de  borttagne 
Dele;  Følehorn  voksede  frem,  og  paa  dem  udvikledes 
saa  øjne  med  Synsstave,  Farveceller,  Nerveceller,  Linse 
osv.  Hos  Hvirveldyrene  er  Erstatningsevnen  mindre, 
men  den  findes  dog.  Firbenene  kan  erstatte  en  af- 
brudt Hale. 

I  samme  Retning    tyder  endvidere  Heteromorphose, 

d.  V.  s.  den  Virksomhed  hos  Organismen,  at  der  i  Følge 
ydre  Indgriben  dannes  Organer  paa  Legemsdele,  hvor  de 
under  normale  Betingelser  ikke  hører  hjemme  og  heller 
ikke  kan  dannes,  eller  at  Organismen  erstatter  tabte  Dele  med 
andre,  der  i  Henseende  til  Form  og  Funktion  er  forskellige 
fra  de  tabte.  Afskærer  man  saaledes  med  to  Snit  et 
lille  Stykke  af  en  Pilegren  og  anvender  den  som  Stikling, 
fremkommer  ved  Grunden  Rødder  og  ved  Spidsen  Blade. 
—  Galledannelsen  bliver  forskellig  efter  Pirringens  Natur,  saa 
at  der  ved  forskellige  Insekter  paa  samme  Plante  opstaar 
ganske  forskellige  Galler.  Hertwig  fremhæver  endvidere, 
at  det  Plantevæv,  der  under  sygelige  Forhold  er  blevet 
til  Galle,  rummer  Mulighed  for  at  danne  Rødder.  Galler 
af  Purpurpilen  skød  i  fugtig  Jord  Rødder,  der  var 
identiske  med  denne  Pilearts  unge  Rødder.  „Selv  Gallerne 
indeholder  altsaa  Pilens  samtlige  nedarvede  Egenskaber. 
Heteromorfose-Fænomenerne  viser,  at  Cellerne  foruden  at 
indeholde  de  Egenskaber,  der  angaar  deres  normale  Stil- 
ling i  Organismen,  tillige  maa  indeholde  talrige  andre 
skjulte  Egenskaber. 

Ogsaa  i  Eksperimenter  ved  Dværgdannelse  finder 
man  Vidnesbyrd  mod  Weismanns  Lære.  Man  har  saa- 
ledes ved  Rystelsesforsøg  med  Æg  af  Søpindsvin  eller 
Amphioxus  isoleret  enkelte  af  de  ved  Æggets  Spaltning 
fremkomne  Celler;  af  disse  fremvoksede  da  Dyr,  der  var 
halvt  eller  kvart  saa  store  som  det  normale,  eftersom 
man  havde  isoleret  Halvdelen  eller  Fjerdedelen  af  Ægge- 
cellerne.  Men  dette  Resultat  strider  ganske  mod  Læren 
om  Kimplasmets  Kontinuitet.  (Naturligvis  søger  Weismann 
at  komme  bort  fra  Kendsgæmingen  ved  at  skælne;  han 
søger  Forklaringen  i,  at  der  er  Forskel  paa  egentligt 
Idioplasma  og  Biidioplasma.)  —  Befrugtningsprocesserne 
afgiver  lignende  Vidnesbyrd.  I  mange  Tilfælde  kan 
Dyrenes  Æg  slet  ikke  befrugtes  ved  Sæd  fra  Dyr  af 
anden  Art.  I  andre  Tilfælde  kan  dog  Sædfim  baade 
trænge  ind  i  en  anden  Arts  Æg  og  smælte  sammen  med 
Cellekærnen;    et    saadant   befrugtet  Æg  kan   da  dele  sig 

nogle  Gange  før  det  dør,  eller  Udviklingen  kan  skride 
frem  til  Blastula-  eller  Gastrulastadiet  (S.  191).  Under- 
tiden kan  Udviklingen  naa  endnu  videre,  inden  den 
stanser  i  Følge  indre,  ukendte  Aarsager.  Endelig  frem- 
hæver Hertwig  Podningen  som  Led  i  denne  Række 
Erfaringsvidnesbyrd  mod  Weismann.  Podning  lader  sig 
ikke  blot  udføre  paa  Planter,  men  ogsaa  paa  Dyr.  Hert- 
wig viser  saaledes  hen  til  en  Sammenpodning  af  to 
Polyper  og  til  en  Del  andre  Tilfælde.  For  at  komme 
ud  over  disse  forskellige  Kendsgæminger  tager  Weismann 
ikke  sin  Tilflugt  til  Argumenter,  men  til  den  sædvanlige, 
slette  Metode:  at  skælne.  Han  skælner  nu  mellem  „bundet 
Kimplasma",  „Biidioplasma"  og  »Knopningsidioplasma", 
og  ødelægger  i  Virkeligheden  sin  egen  Determinantlære. 

Den  Antagelse,  at  der  skulde  være  en  anatomisk 
Kløft  mellem  Legemscelleme  og  Kimcellerne  støttes  heller 
ikke  ved  Iagttagelser.  Tværtimod  mener  man  ved  Mi- 
kroskopets  Hjælp  at  kunne  paavise  Forbindelsesveje 
mellem  de  to  Slags  Celler  (Romanes),  og  disse  kan 
under  alle  Omstændigheder  ikke  være  fuldstændig  fysio- 
logisk isolerede;  ti  Næringen  tages  fra  Legemet,  og  med 
den  kan  følge  „Arvelighedsbærere"  eller  arvet  Funktions- 
tilbøjelighed.  Naar  Syfilis-Mikroben  kan  gennemtrænge 
baade  Ægget  og  Sæden,  saa  maa  andet  ogsaa  kunne  det. 
Teoretisk  er  det  da  heller  ikke  vanskeligere  at  forstaa,  at 
„Arvelighedsbæreme"  gaar  fra  Legemet  til  Kimen,  end  at 
de  fra  denne  gaar  over  i  Legemet. 

Det  havde  været  Weismanns  Pligt  at  bevise,  at 
arvede  og  ikke-arvede  Ejendommeligheder  svarer  paa  den 
ene  Side  til  Kimplasmets  Kontinuitet  og  paa  den  anden 
Side  til  Legemsplasmets  Mangel  paa  Kontinuitet.  Men 
dette  har  han  saa  langtfra  gjort,  at  han  tværtimod 
paa  Forhaand  bestemmer,  at  alle  arveførende  Celler 
tilhører  Kimplasmet.  Hans  Tanker  bevæger  sig  altsaa  i 
en  fuldstændig  Kresgang,  og  han  angribes  med  Rette 
stærkt  (Vines,  Romanes),  fordi  han  ganske  har  undladt 
at    undersøge    Spørgsmaalet    om    Legemsplasmets    Kon- 

tinuitet.  Spørgsmaalet  om,  hvorledes  Æggets  Kimplasma 
kan  paatrykke  Fostrets  Legeme  de  arvede  Egenskaber, 
hvoraf  det  er  Bærer,  har  Weismann  ikke  kunnet  besvare. 
Atter  her  søger  han  at  hjælpe  sig  ved  at  skælne  (mellem 
Idioplasma  og  Cytoplasma),  men  dette  hjælper  ham  ikke 
over  Vanskeligheden. 

Weismann  har  ligeledes  været  ude  af  Stand  til  at 
give  Svar  paa  mange  andre  Spørgsmaal.  I  den  aare- 
lange  Strid  om  Arvelighedsspørgsmaal,  han  har  ført  med 
Spencer,  viste  denne,  at  en  Legemsdels  Følsomhed  stod 
i  Forhold  til  dens  Bevægelighed.  Pegefingerens  Inderside 
har  større  Skælnedygtighed  end  dens  Yderside  har.  Dette 
forklarer  Spencer  som  Følge  af  dens  større  Brug  og  følgelig 
som  Nedarvning  af  en  erhvervet  Egenskab.  Han  spurgte, 
om  Hudens  forskellige  Følsomhed  kunde  forklares  ved 
den  naturlige  LMvælgelse.  Weismann  svarede  ikke.  — 
Spencer  henviste  til,  at  man  under  Gang  og  Løb  anvender 
Kræfterne  økonomisk  i  samme  Grad  man  støtter  paa  Inder- 
tæerne, og  at  den  lille  Taas  uudviklede  Tilstand  er  en  natur- 
lig Følge  af  Mangel  paa  dens  Brug.  Han  spurgte,  om  denne 
uudviklede  Tilstand  kunde  forklares  véd  den  naturlige 
Udvælgelse.  Weismann  svarede  ikke.  —  Spencer  hen- 
viste til,  at  saalænge  Hvalens  Baglemmer  var  ydre,  kunde 
de  som  Hindring  for  dens  Bevægelighed  være  Genstand 
for  den  naturlige  Udvælgelse ;  men  efter  at  de  var  bleven 
rent  indre,  kunde  denne  Aarsag  ikke  forklare  os  Ubetyde- 
ligheden af  de  Rudimenter,  der  er  tilbage  af  dem.  Weis- 
mann svarede  ikke. 

Spencer  henviste  til  den  irske  Hjorts  enorme  Takker, 
der  kun  kunde  opnaa  deres  Mægtighed  ved  at  ogsaa 
mange  andre  Legemsdele  forøgedes,  hvilket  ikke  kunde 
tænkes  sket  ved  tilfældig  Variering;  han  henviste  end- 
videre til  Dyr,  der  er  vante  til  at  gaa  men  erhverver  sig 
Evne  til  at  springe.  Nu  svarede  Weismann,  og  Svaret 
var,  at  man  maatte  alligevel  tro  paa  den  naturlige  Ud- 
vælgelses Tilstrækkelighed,  ti  man  kunde  ikke  fatte 
nogen  anden  Forklaring. 

Blandt  Erfaringsvidnesbyrdene  om  Nedarvning  af  er- 
hvervede Egenskaber  fremhæves  endvidere  Telegoftien, 
den  Ejendommelighed,  at  naar  en  Hun  har  født  Afkom 
ved  en  Han  af  én  Varietet,  derefter  ved  en  Han  af  en 
anden  Varietet,  saa  kan  det  yngre  Kuld  fremvise  en 
mer  eller  mindre  umiskendelig  Lighed  med  det  ældre 
Kulds  Fader.  Et  Handyr  kan  udstrække  sin  Indflydelse 
til  Hundyrets  senere  Afkom.  Hos  Dyr,  hvor  én  Parring 
er  tilstrækkelig  til  Dannelsen  af  flere  Kuld,  er  Forklaringen 
meget  let,  men  desto  vanskeligere  er  den,  naar  —  som 
hos  Pattedyrene  —  dette  ikke  er  Tilfældet.  Man  har  som 
Forklaring  villet  henvise  til,  at  nogle  Sædfim  kunde  holde 
sig  sovende  i  Hunnens  Æggestok  og  først  blive  kaldt  til 
Live  ved  den  ny  Befrugtning;  men  denne  Forklaring  kan 
ikke  gælde  -for  Planternes  Vedkommende.  Man  skal  hos 
Planter  kunne  vise,  at  Hanplantens  Støv  direkte  har  paa- 
virket Hunplantens  Legeme,  og  hertil  svarer  det,  naar 
hos  Dyrene  Sædfimen  paavirker  ikke  blot  det  modne  Æg, 
men  hele  Hundyrets  Legeme  saaledes,  at  dets  senere 
Kønsvirksomhed  kan  vedblive  at  bære  Spor  deraf. 

For  Planternes  Vedkommende  fremhæver  man,  at  naar 
en  Varietet  befrugter  en  anden,  kan  denne  Proces  strække 
sin  Indflydelse  lige  til  Moderplantens  Form,  Farve,  Stør- 
relse og  Bygning.  Denne  Hannens  direkte  Indflydelse 
paa  Moderorganismen  er  i  Følge  Darwin  ikke  sjælden.  De 
Vries  har  tilmed  givet  direkte  Vidnesbyrd  om  Arveover- 
førsel ved  Sammenpodning  af  Legemsvæv ;  han  har  blandt 
andet  paavist,  at  hos  visse  Alger  gaar  Dele  af  Cellevævet 
direkte  over  fra  Moderægget  til  Døtreorganismerne,  og 
giver  desuden  andre  Beviser  paa  en  betydelig  gensidig 
Paavirkning  mellem  Legemets  Væv  og  Kimcellerne.  I 
samme  Retning  viser  visse  Følger  af  Kyskhed,  Senilitet 
og  Kastration. 

Tilfælde  af  Telegoni  er  konstateret  blandt  Hunde, 
Svin,  Heste  og  Fjerkræ;  de  skal  ogsaa  forekomme  hos 
Menneskene.  Man  har  for  disses  Vedkommende  villet 
søge  Forklaringen  i  Kvindens  Indbildningskraft,    der  ved 

at  fastholde  Mandens  Billede  virker  formende  paa  Fostret 
Til  denne  Forklaring  slutter  Goethe  sig,  idet  han  i  „Die 
Wahlverwandtschaften"  lader  Charlotte  føde  et  Barn,  der 
ikke  ligner  Faderen,  men  den  Mand,  som  hun  elsker.  Ogsaa 
Prosch  omtaler  i  sin  Haandbog  i  Husdyrbrug  denne  Op- 
fattelse, men  ganske  vist  for  at  forkaste  den.  —  Selv  om 
man  satte  „Erindring"  i  Stedet  for  Fantasi,  kunde  For- 
klaring umuligt  være  rigtig  for  de  lavere  Dyrs  og  Planters 
Vedkommende.  Darwin  løste  Vanskeligheden  ved  at  vise, 
at  fremmed  Frø  ikke  blot  paavirkede  Moderplantens  Æg, 
men  ogsaa  dens  Væv  og  derved  kunde  faa  Betydning  for 
det  følgende  Slægtled.  I  Analogi  dermed  mener  han,  at 
Handyrets  Sæd  direkte  paavirker  Hundyret,  og  at  Paa- 
virkningen  ikke  sker  indirekte  gennem  Fostret.  Derfor 
vil  der  ikke  være  Grund  til  at  undre  sig  over,  at  et 
illegitimt  Barn  kan  ligne  saavel  sin  legitime  som  sin 
illegitime  Fader. 

Af  de  hyppigst  fremdragne  Eksempler  paa  Telegoni 
skal  nogle  enkelte  anføres.  En  tam  So  havde  engang 
kastet  Grise  ved  et  Vildsvin;  uagtet  den  senere  kun  kom 
sammen  med  tamme  Orner,  vedblev  dens  Afkom  dog  at 
bære  Præg  af  det  fremmede  Blod.  —  Prosch  anfører,  at 
Marx  Fugger  allerede  1578  fremhævede,  at  en  Hoppe, 
der  havde  været  sammen  med  en  Æselshingst,  ikke 
senere  bærer  gode  Føl,  selv  om  den  bedækkes  af  de 
bedste  Hingste.  Fugger  har  dog  næppe  Ret.  —  I  Royal 
Society  oplæste  Præsidenten  ^^/^  1820  en  Skrivelse,  han 
havde  modtaget  fra  Jarl  Morton,  et  af  Selskabets  Med- 
lemmer. I  Skrivelsen  meddeler  denne,  at  han  1816  havde 
ladet  en  ung  kastaniebrun  Hoppe  af  ^/g  arabisk  Blod  be- 
dække af  en  Quagga-Hingst.  Føllet  lignede  Faderen  i 
Form  og  Tegning.  Forældrene  bragtes  aldrig  senere 
sammen.  1817,  1818  og  1823  fødte  Hoppen  ved  en 
Blodshingst;  Føllene  var  godt  byggede,  men  de  havde 
saavel  i  Farve  som  i  Mankens  Haar  en  ejendommelig 
Lighed  med  Quaggaen.  Selskabets  daværende  Præsident, 
Dr.  WoUaston,  der  havde  set  Dyrene,  konstaterede  Beret- 

ningens  Rigtighed.  Endnu  senere  kom  samme  Hoppe  i 
Sir  Ouseleys  Besiddelse  og  fik  med  to  Fuldblodshingste 
endnu  to  stribede  Føl.  For  Menneskenes  Vedkommende 
anføres  dels  Tilfælde,  hvor  Enker  efter  atter  at  være 
blevne  gifte  har  født  Børn,  der  i  paafaldende  Grad  har 
lignet  den  første  Mand,  dels  lignende  Tilfælde  fra  Sam- 
livet mellem  hvide  og  sorte.  Romanes  undersøgte  Sagen 
i  tre  Aar,  dels  ved  at  bringe  den  under  Diskussion  i 
Fagblade  for  Avling  og  Dyrkning,  dels  ved  personlig  at 
henvende  sig  til  Opdrættere,  dels  ved  at  anstille  Forsøg, 
Han  kom  til  det  Resultat,  at  Telegoni  indtræder  mindst 
én  eller  to  Gange  i  hvert  Hundrede  Tilfælde.  De  fleste 
Opdrættere  tror  imidlertid,  at  den  indtræder  langt  hyp- 
pigere; nogle  mener  endog,  at  den  er  Reglen,  og  at  det 
følgelig  er  af  største  Vigtighed,  første  Gang  el  Dyr  be- 
dækkes, omhyggeligt  at  udvælge  Hannen.  Noget  afgørende 
Tilfælde  fra  Menneskene  har  han  ikke,  dog  omtaler  han 
en  hvid  Kvinde,  der  først  var  gift  med  en  Neger,  senere 
med  en  hvid.  Hendes  Børn  af  dette  andet  Ægteskab  havde 
Negerpræg.  Romanes  skrev  til  en  Del  Læger  i  Amerika 
for  at  faa  oplyst,  om  man  kendte  tilsvarende  Tilfælde 
fra  Slaveriets  Tid,  da  den  unge  Negerinde  ofte  maatte 
hengive  sig  først  til  sin  hvide  Herre  for  derefter  at  blive 
gift  med  en  Neger,  men  Brevskriverne  mente,  at  Børnene, 
der  var  fødte  i  Ægteskabet,  stedse  var  blevne  Negre. 

Spencer  betoner,  at  disse  Eksempler  paa  Telegoni  er 
ganske  uforenelige  med  enhver  Lære  om  Arveligheds- 
Substansens  Kontinuitet.  Det  vilde  her  være  ganske 
urimeligt  at  tale  om  tilfældigt  Sammentræf.  Han  mener, 
at  Tilfældet  særligt  kan  ventes  at  indtræde  blandt  Dyr  af 
mindre  ren  Race,  hos  hvem  den  organiske  Ligevægts- 
tilstand maa  forudsættes  at  være  mindre  stabil.  Han 
tænker  sig  da,  at  den  første  Besvangring  paavirker  nogle 
af  eller  alle  Vævene  i  Moderorganismen;  disse  Væv  paa- 
virker atter  de  senere  modnede  Æg,  hvorved  disse  uden 
Hensyn  til  den  Han,  ved  hvem  den  senere  Besvangring 
sker,  kan  medføre  nogle  af  den  første  Hans  Egenskaber. 

Udviklingslære.  23 

Det  er  derved  godtgjort,  at  en  af  Moderen  erhvervet 
Egenskab  kan  overføres  til  Børnene,  og  at  der  er  en 
Vekselvirkning  mellem  Kimcelleme  og  Vævcellerne.  Prosch 
gør  sig  nærmest  til  Talsmand  for  den  Antagelse,  at  det 
er  Fostret,  der  paavirker  Moderen.  Efter  engelske  Kilder 
anfører  han  følgende  Udtalelser:  „Naar  et  Hundyr  af  ren 
Race  er  blevet  drægtigt  ved  et  Handyr  af  anden  Race, 
saa  er  det  saaledes  befrugtede  Dyr  for  bestandigt  en 
Blanding,  og  Renheden  af  dets  Blod  er  uigenkaldelig  tabt 
ved  Forbindelsen  med  det  fremmede  Dyr."  „Det  er  der- 
for indlysende,  hvor  vigtigt  det  maa  være  for  en  Op- 
drætter, der  søger  at  udvikle  og  forbedre  sin  Race,  at 
han  vælger  sine  Handyr  med  Omhyggelighed,  og  især 
det,  der  anvendes  til  et  Hundyrs  første  Befrugtning, 
eftersom  dette  Handyr  ofte  sætter  sit  Præg  paa  alt  det 
Afkom,  som  Hundyret  hele  sit  Liv  igennem  maatte  faa.* 
Derefter  tilføjer  han,  at  den  Opfattelse,  som  nogle  mener 
at  kunne  blive  staaende  ved,  er  at  søge  Forklaringen  i 
den  inderlige  Forbindelse,  i  hvilken  Moderen  lever  med 
Fostret  under  hele  Drægtighedstilstanden.  Gennem  Fo- 
strets Vekselvirkning  med  Moderorganismen  stemples  denne 
af  Handyret.  Hvis  dette  er  rigtigt,  da  maa  det  antages, 
at  jo  hyppigere  Hunnen  befrugtes  af  Hannen,  desto  mer 
præges  den  af  denne ;  der  uddanner  sig  altsaa  en  nærmere 
Overensstemmelse  mellem  Hundyret  og  Handyret,  hvorved 
de  senere  fødte  Unger  kommer  til  at  ligne  Faderen  mere 
end  de  tidligere  fødte.  Som  Støtte  for  denne  Antagelse 
henviser  Prosch  til  den  Forkærlighed,  som  Sagn  og 
Æventyr  lader  Faderen  have  for  det  yngste  Barn. 

Prosch  har  vistnok  sluttet  sig  til  den  bedste  af  de 
herhjemme  kendte  Teorier,  da  han  (1872)  anden  Gang 
udgav  sin  Bog.  Men  den  givne  Forklaring  passer  hverken 
paa  de  ovenanførte  Eksempler  eller  paa  et  senere  offentlig- 
gjort: I  den  zoologiske  Have  i  London  var  et  vildt  Æsel 
af  én  Art  Fader  til  et  Føl,  der  fødtes  af  en  Moder  af 
en  anden  Art.  Den  senere  Fader  var  af  samme  Art  som 
Moderen;   desuagtet  kom  deres  Føl,    der  fødtes  1892,  til 

at  ligne  hin  første  Art.  Hos  Planterne  er  det  tilmed 
utvivlsomt,  at  Støvet  udstrækker  sin  Indflydelse  endog 
til  Hunblomstens  Stilk,  at  altsaa  Arvestoflfet  direkte 
paavirker  Plantevævet.  Ogsaa  Spencer  havde  sat  sig  i 
Forbindelse  med  amerikanske  Videnskabsmænd,  og  de 
Erklæringer,  der  indkom,  gik  ud  paa,  at  det  var  en  al- 
mindelig Antagelse,  at  en  hvid  Kvinde,  der  først  havde 
faaet  et  Barn  med  en  Neger,  vilde  i  senere  Ægteskab 
med  hvide  faa  Børn,  der  bar  Spor  efter  hendes  første 
Elsker.  Dernæst  satte  Spencer  sig  i  Forbindelse  med 
Hundeopdrættere,  og  disse  bekræftede  Sagen  for  Hundenes 
Vedkommende.  En  Gravhund  fik  Hvalpe  med  en  om- 
strejfende Hyrdehund;  næste  Aar  kom  den  kun  sammen 
med  en  anden  Gravhund,  desuagtet  lignede  Hvalpene  nok 
saa  meget  Hyrdehunden  som  deres  Fader;  atter  det  følgende 
Aar  bragtes  den  kun  sammen  med  en  anden  Gravhund,  og 
dog  blev  Resultatet  som  det  foregaaende  Aar.  Ikke  faa 
tilsvarende  Tilfælde  er  konstateret  for  Hundenes  Ved- 
kommende, saa  Spencer  mener  at  kunne  sige,  at  for 
Mennesket,  Hesten,  Hunden  og  Svinet  er  Sagen  utvivlsom. 
Adskillige  Forfattere  og  mellem  dem  L.  V.  Oppermann 
mener  i  de  anførte  Tilfælde  kun  at  finde  et  Sammentræf 
af  tilfældige  Omstændigheder;  nævnte  Forfatter  kalder 
Telegonien  for  Nedarvningslærens  Søslange. 

Som  et  Spørgsmaal,  der  har  været  ligesaa  omstridt 
som  det  ovennævnte,  indskyder  vi  her  Spørgsmaalet  om 
Arvelighedsforholdet  ved  Ægteskab  mellem  nærheslægtede. 
Vanskeligheden  ved  at  undersøge  dette  Forhold  rejser  sig 
ikke  saa  meget  fra  manglende  Kendsgerninger  som  fra  de 
Fordomme,  der  her  har  omgivet  Undersøgelserne  med  en 
næsten  uigennembrydelig  Mur.  Jo  ufornuftigere  en  For- 
dom er,  desto  vanskeligere  er  den  at  bekæmpe,  thi  desto 
mere  hviler  den  paa  en  Grund,  henover  hvilken  logiske 
Argumenter  glider  sporløst.  Det  er  saaledes  mærkeligt, 
at  Religionen,  der  lader  Menneskeslægten  nedstamme  fra 
et  enkelt  Par,  ikke  knæsætter  Tanken  om  Ægteskab  mellem 

Søskende,  hvilken  dog  er  en  uundgaaelig  Følge  af  Ud- 
gangspunktet Uagtet  Ægteskab  mellem  nærbeslægtede 
paa  ingen  Maade  har  været  nogen  Sjældenhed  i  Menneske- 
slægten, er  det  dog  forstaaeligt,  at  Kultursamfundene 
stræber  bort  derfra  af  Hensyn  til  den  formentlig  roligere 
Udvikling  af  Forholdene  i  Hjemmet,  og  det  er  ligeledes 
forstaaeligt,  at  man  vil  støtte  Vægten  af  en  saadan  Be- 
tragtning ved  at  skyde  religiøse  og  moralske  Motiver  i 
Forgrunden.  Ganske  meningsløst  bliver  det  imidlertid, 
naar  man  ud  fra  de  ad  saadanne  Veje  skabte  Fordomme 
ogsaa  vil  bekæmpe  Indavl  i  Dyre-  og  Planteverdnen.  I 
Kraft  af  overleveret  Fordom  mod  det  her  berørte  Forhold 
har  man  villet  bekæmpe  det  med  tre  Grunde:  a)  det  er 
naturstridigt,  h)  det  medfører  Ufrugtbarhed,  c)  det  med- 
fører Svaghed. 

Hverken  hos  Menneskene  eller  hos  Dyrene  rejser 
noget  naturligt  Instinkt  sig  mod  disse  Forbindelser.  De 
kendes  fra  Alverdens  Mytologier,  fra  en  Mængde  Sagn 
og  fra  ikke  faa  historiske  Beretninger.  I  „Lille  Eyolf** 
vises  med  fin  Ironi,  at  det  eneste,  der  antagelig  staar 
udenfor  Forvandlingens  Lov,  nemlig  Søskendekærligheden,  i 
Virkeligheden  bliver  til  ren  Erotik,  saasnart  det  viser  sig, 
at  vedkommende  Par  ikke  er  Søskende.  1  Livet  fore- 
kommer imidlertid  ogsaa  Erotik  mellem  saadanne,  saavel- 
som  mellem  Forældre  og  Børn.  Samtlige  civiliserede  Staters 
Straffelove  er  Vidnesbyrd  derom,  og  Literaturen  bærer 
Præg  deraf.  En  Søn  af  Ninon  de  TEnclos  elskede  hende 
^aa  hæftigt,  at  han  skød  sig,  da  hun  tilkendegav  sig  som 
hans  Moder.  Hverken  Lovgivere,  Digtere  eller  Historikere 
tror  paa  Teorien  om,  at  et  naturligt  Instinkt  forbyder 
nærbeslægtede  at  indgaa  Kønsforbindelser  med  hinanden. 
Det  er  ogsaa  ganske  karakteristisk,  at  man  har  saa 
vanskeligt  ved  at  enes  om,  indenfor  hvilke  Slægtskabs- 
grader  dette  naturlige  Instinkt  rører  sig.  I  nogle  Lande 
er  Ægteskab  forbudt  mellem  Fætter  og  Kusine;  i  andre 
er  det  tilladt.  Det  maa  da  antages,  at  i  disse  sidste 
strækker  Instinktet  sig  ikke  til  Søskendebørn.     I  alle  mo- 


Digitized  by  VjOOQ IC 


357 

derne  Stater  er  Ægteskab  mellem  Forældre  og  Børn  samt 
mellem  Søskende  forbudt;  men  nogle  af  Folkesagnenes 
ypperste  Helte  er  fremgaaet  af  ren  Indavl,  hvoraf  det 
maaske  kan  tillades  at  slutte,  at  denne  ikke  i  Folke- 
bevidstheden staar  som  naturstridig.  Denne  Slutning 
støttes  yderligere  ved  Henblik  til  Lovgivningen,  hvis 
Straffebestemmelser  vilde  være  ganske  overflødige,  saa- 
fremt  Forbindelserne  virkeligt  var  naturstridige.  —  I 
Følge  Wallstein  holder  Hingstene  i  de  vilde  og  halv- 
vilde Militærstutterier  deres  Rudel  rene  og  bedækker  deres 
egne  Døtre  samt  fjæmer  saavel  fremmede  Hingste  som 
deres  egne  Sønner,  saalænge  Kræfterne  slaar  til. 

Det  forholder  sig  næppe  bedre  med  Paastanden  om, 
at  Indavl  fører  til  Ufrugtbarhed.  For  at  forbedre  en  Hus- 
dyrrace udsøger  man  Individer,  der  stemmer  overens  i 
den  ønskede  Retning,  og  saafremt  det,  man  derved  op- 
naar,  ikke  atter  skal  gaa  til  Grunde,  er  man  ligefrem  nødt 
til  at  drive  Indavl  med  disse  Individers  nærmeste  Afkom. 
„Det,  Opdrætterne  søger,  findes  kun  i  nærmeste  Slægt- 
skabsled  af  samme  Blanding"  (David  Law).  Prosch 
fremhæver,  at  saa  godt  som  ingen  af  de  kunstige  Hus- 
dyrracer, hvis  Oprindelse  og  Udvikling  er  undersøgt,  har 
været  i  Stand  til  at  danne  sig  uden  en  udstrakt  Brug  af 
Indavl.  I  dem  alle  sammenknytter  et  snævert  Familie- 
baand  den  oprindelige  Stamme,  og  undertiden  er  det 
endog  et  eneste  Handyr,  der  har  grundlagt  Racen.  Han 
fremfører  Vidnesbyrd  fra  Frederiksborg  Stutteriet  for 
at  nedslaa  de  herskende,  forudfattede  Meninger  om  Ind- 
avlen. Det  gamle,  røde  Stod  med  Posthornsmærket,  der 
nedstammede  fra  Hingsten  Agréable  (f.  1696),  blomstrede 
til  1720—95,  i  hvilke  Aar  det  gik  til  Grunde  ved  Snive 
og  maatte  fornyes  af  andre  Kilder.  Til  at  bedække  Døtre 
og  Sønnedøtre  af  Agréable  sattes  dens  Søn  Gentil  I,  og 
Racen  fortsattes  med  Hingste,  der  i  lige  Linje  nedstam- 
mede fra  Agréables  Fader,  en  indført  spansk  Hingst. 
Dette  Stod  regnedes  stadig  for  Stutteriets  bedste.  Prosch 
fremhæver    endvidere,    at    blandt   Stutteriets    ældre  Stod- 

hingste  fandtes  en  Del,  der  var  faldne  ved  Fader  af 
Datter,  og  at  de  stod  højt  baade  ved  Udvikling  og  Frugt- 
barhed. Han  har  nemlig  udarbejdet  en  Statistik  over 
Stutteriets  Forhold  i  Tiden  fra  1741  til  1840,  hvoraf  det 
fremgaar,  at  i  Tidsrummet  1750—1770,  da  Stutteriet 
holdtes  renest,  faldt  Frugtbarhedsforholdene  meget  nær 
sammen  med  Gennemsnittet  af  hele  Aarhundredets.  Og- 
saa  Fuldblodsracen  er  Eksempel  paa  Indavlens  Betydning. 
—  Hele  Mauchampracen  fremkom  ved  en  eneste  Stam- 
vædder  med  Silkeuld,  der  1828  fødtes  i  en  Merinoshjord. 
For  Korthomsracen  gælder  det  samme:  „der  er  næppe  en 
eneste  rentrukken  Korthorn,  uden  den  nedstammer  fra 
„Favourite",  og  det  ikke  ad  én  Vej,  men  ad  et  halvt- 
hundrede."  Favourite  var  imidlertid  falden  efter  Halv- 
søskende, og  dens  Indflydelse  er  i  høj  Grad  blevet  be- 
varet ved  fortsat  Indavl. 

Heller  ikke  den  Antagelse,  at  Indavl  medfører 
Sygelighed,  har  Kendsgærningerne  som  Støtte.  I  smaa, 
isolerede  Samfund,  hvor  Indgifte  er  uundgaaelig,  medfører 
dette  hverken  fysisk  eller  psykisk  Vantrivsel.  Det  skal 
i  Følge  Prosch  være  let  i  Fuldblodsracen  at  fremdrage 
Tilfælde,  hvor  Afkommet  af  nære  Slægtninge  staar  højt 
saavel  i  Livsfylde  som  i  Legemsbeskaflfenhed  og  fast 
Racepræg.  De  Heste,  der  har  vunden  de  største  Sejre  paa 
Væddeløbsbanen,  er  frembragte  ved  udstrakt  Brug  af 
Sambyrd.  I  det  Hele  kan  fortrinlige  Individer  nedstamme 
fra  nær  beslægtede  Forældre  baade  i  nærmere  og  fjæmere 
Led,  og  de  har  i  saa  Tilfælde  dog  bestaaet  den  skarpeste 
af  alle  Prøver:  Nedarvningens.  —  En  Flok  Dishby-Faar, 
der  ejes  af  Valentine  Barfoed,  er  lige  siden  1789  for- 
plantede i  det  nærmeste  Slægtskab,  uden  at  Ejeren  har 
kunnet  spore  nogen  af  de  skadelige  Følger,  der  saa  ofte 
tillægges  dette  Forhold.  Ganske  urimelig  bliver  Formod- 
ningen om  skadelige  Følger,  naar  man  i  Planteverdenen 
ser  hen  til  de  lukkede  og  underjordiske  Blomster,  hvor 
Griflets  Befrugtning  ved  samme  Blomsts  Støv  ikke  blot  er 
mulig,   men  endog  den  eneste  mulige.     Det  er  tillige  en 

Kendsgerning,  at  man  saavel  i  Dyre-  som  Planteverdnen 
søger  at  hindre  en  for  stærk  Individualisering  indenfor  en 
Race  ved  Hjælp  af  den  allersnævreste  Indavl. 

Troen  paa  det  farlige  ved  Slægtskabsforbindelser 
har  næppe  nogen  videnskabelig  Oprindelse;  den  er  rime- 
ligvis udgaaet  fra  Bestræbelserne  for  at  bevare  rolige  For- 
hold i  Hjemmet,  og  først  bagefter  har  man  begrundet 
den  dels  religiøst,  dels  tilsyneladende  videnskabeligt.  Den 
kan  imidlertid  ikke  begrundes,  ligesaalidt  som  den  mod- 
satte Paastand  kan  det.  Var  to  nære  Slægtninge  absolut 
raske  saavel  i  legemlig  som  i  sjælelig  Henseende,  vilde 
Sambyrd  mellem  dem  efter  al  Sandsynlighed  være  en 
Fordel;  dette  godtgøres  tilstrækkeligt  ved  Opdrætternes 
Erfaring.  Selv  om  begge  Parter  har  Skrøbeligheder,  er 
Hensynet  til  Slægtskabsforholdet  endnu  ikke  det  afgørende. 
Først  naar  Skrøbelighederne  gaar  i  samme  Retning  hos 
begge,  bliver  Sagen  betænkelig;  men  det  betænkelige 
ligger  kun  i,  at  der  er  større  Sandsynlighed  for,  at  nær- 
beslægtede har  samme  sygelige  Anlæg,  og  disse  vil  da  i 
forøget  Grad  nedarves  paa  Børnene.  Dette  vil  dog  ogsaa 
indtræffe,  selv  om  Forældrene  ikke  er  nærbeslægtede,  saa 
at  Spørgsmaalet  ikke  saa  meget  bliver  om  disse  Slægtskabs- 
forhold som  om  de  sygelige  Dispositioners  Identitet.  Da 
der,  som  sagt,  er  større  Sandsynlighed  for  denne  Identitet 
hos  nærbeslægtede  end  hos  fremmede,  saa  vil  man  kunne 
nævne  en  Mængde  Tilfælde,  hvor  Sam  byrd  har  ført  til 
uheldige  Resultater;  men  man  vil  tillige  kunne  nævne 
tilsvarende  Tilfælde,  hvor  Ægtefællerne  ikke  er  beslægtede 
men  bærer  samme  Dispositioner.  Med  fuld  Ret  gør 
Nisbeth  opmærksom  paa,  at  „juridisk"  Slægtskab  ikke 
er  det  samme  som  fysiologisk  Slægtskab.  X  har  en 
Søn,  der  ligner  sin  Moder;  hans  Broder  har  en  Datter, 
der  ogsaa  ligner  sin  Moder.  De  to  Børn  er  da  juridisk 
Fætter  og  Kusine,  men  fysiologisk  og  moralsk  er  de 
saa  godt  som  fremmede.  X  har  tillige  en  Datter,  der 
ligner  ham  selv,  og  hans  Broder  har  en  Søn,  der  ligner 
sin  Fader;  ogsaa  disse  er  juridisk  set  Fætter  og  Kusine, 

men  fysiologisk  er  de  saa  godt  som  Søskende.  De  sta- 
tistiske Beregninger,  der  støtter  sig  paa  juridiske  Slægt- 
skabsforhold, maa  allerede  af  denne  Grund  modtages  med 
Varsomhed.  Saavel  de  gode  Egenskaber,  der  er  fælles 
for  Forældrene,  som  de  fælles  slette  Egenskaber  nedarves 
hos  Børnene  i  forøget  Grad;  dette  er  Grundreglen;  der- 
imod findes  ingen  mystisk  Naturkraft,  der  kun  jrtrer  sig 
hos  Slægtninge,  men  skjuler  sig  ved  al  Sambyrd  mellem 
ikke-beslægtede.  Reglen  kan  tilmed  ikke  begrænses  til 
de  medfødte  Egenskaber. 

Den  første  samlede  Undersøgelse  af  det  her  be- 
handlede Spørgsmaal  er  givet  af  A.  O.  Huth  (1875). 
Støttende  sig  paa  et  mægtigt  Materiale  viser  Forfatteren, 
at  intet  naturligt  Instinkt  forbyder  kønslige  Forbindelser 
mellem  Nærbeslægtede;  de  har  tværtimod  haft  en  vid 
Udbredelse.  Saavidt  man  kan  stole  paa  Sæd  og  Skik  er 
intet  Ægteskab  forbudt  af  Naturen,  medmindre  Parterne  har 
en  Alder,  der  gør  dem  uskikkede  til  at  omgaas  hinanden. 
Naar  visse  Ægteskaber  alligevel  forbydes,  da  skyldes 
det  ikke  Erfaringer  om  uheldige  Følger  af  dem,  men  Hen- 
syn til  andre  Forhold  og  da  vel  særlig  til  Afkommets 
rolige  Opvækst.  Forfatteren  fremdrager  Forholdene  i 
vistnok  et  Par  Hundrede  isolerede  Samfund,  hvor  uafladelig 
Indgifte  har  været  nødvendig,  og  han  finder  intet  Sted 
ualmindelig  Sygelighed  eller  Svækkelse.  Han  gennemgaar 
derpaa  Statistikens  Vidnesbyrd  om  de  nævnte  Forbindel- 
sers formentlige  Skadelighed  og  viser,  at  disse  Vidnesbyrd 
enten  er  absolut  falske,  eller  misvisende,  eller  mangel- 
fulde. Derpaa  slaar  han  ind  paa  det  Spor,  som  Prosch 
før  ham  har  betraadt  og  viser  ved  en  overvældende 
Mængde  Eksempler  fra  Dyreverdenen  Indavlens  Værdi  og 
Krysningens  ofte  tvivlsomme  Værdi,  hvorpaa  han  udfør- 
ligt optager  Undersøgelserne  om  Resultaterne  af  en  Blan- 
ding mellem  fjærntstaaende  Menneskeracer. 

^Simpel  Overvejelse  lærer  os,  at  under  den  organiske 
Udviklingsproces    forandres  stadig  ydre  til  indre,    det  vil 

sige,  at  Anlægene  vedvarende  vokser  og  ændres  paa  Be- 
kostning af  Betingelserne**  (Oscar  Hertwig).  Dette  gælder 
ogsaa  de  sjælelige  Anlæg.  Ingen  Hjælpehypotese  kan 
redde  Weismann  ud  af  de  Vanskeligheder,  i  hvilke  han 
hildes  ved  Paastanden  om  Talentets  Ensartethed  hos 
civiliserede  og  uciviliserede  Folkeslag;  en  Paastand,  der 
strider  saavel  mod  Erfaringen  som  mod  Slutninger,  der 
kan  drages  af  hans  egen  Lære. 

Fra  psykologisk  og  filosofisk  Side  er  Vidnesbyrd  om 
Talentets  og  i  det  Hele  taget  sjælelige  Egenskabers  Ned- 
arvning  blandt  andre  givet  af  Ribot.  Han  tager  i  sin  Bog 
dog  ikke  Hensyn  til  Virkningerne  af  den  naturlige  Ud- 
vælgelse, hvilket  ofte  føles  som  en  Mangel.  Paa  dette  Punkt 
suppleres  han  imidlertid  af  de  statistiske  Forskere,  fra  hvis 
Arbejder  nogle  Hovedpunkter  her  skal  anføres.  De  Can- 
dolle  mener,  at  den  naturUge  Udvælgelse  er  virksom  ved 
Gruppering  af  Menneskene  i  sociale  Lag.  For  at  paavise 
Videnskabsmændenes  Oprindelse  fra  forskellige  Samfunds- 
lag undersøger  han  saaledes  de  to  sidste  Aarhundreders 
udenlandske  Medlemmer  af  det  franske  Akademi.  Af 
100  kunde  de  99's  Herkomst  paavises,  og  den  enes  Her- 
komst lod  sig  formode.  41  af  disse  udgik  fra  adelige 
Slægter  eller  fra  Patricierfamilier,  52  fra  Mellemstanden, 
7  fra  Arbejder-  eller  Bondeslægter.  Samtidig  undersøgte 
han  Herkomsten  af  de  40  Franskmænd,  der  var  Med- 
lemmer af  Royal  Society  eller  af  Videnskabernes  Akademi 
i  Berlin.  28  ®/o  hørte  til  den  førstnævnte  Gruppe,  47  ^/o 
til  den  anden  Gruppe  og  25  ^/o  til  tredje  Gruppe.  Det 
Materiale,  med  hvilket  de  CandoUe  arbejder,  er  unægteligt 
bedre  end  Gallons;  thi  det  er  vistnok  adskilligt  lettere 
for  en  højtstaaende  Embedsmand  eller  en  rig  Godsejer  at 
faa  en  Søn  skubbet  frem  ad  Embedsvejen,  end  det  er  at 
faa  ham  gjort  til  udenlandsk  Medlem  af  et  videnskabeligt 
Selskab.  Alligevel  lider  ogsaa  dette  Materiale  af  Mangler, 
og  særligt  da  af  den,  at  det  ikke  kan  give  os  Kendskab 
til  de  Talenter,  der  har  manglet  Udviklingsbetingelser  for 
at  bryde  igennem.     Lejligheden   skaber  store  Mennesker. 

Boerkrigen  har  afsløret  en  Række  betydelige  militære 
Talenter,  om  hvis  Tilværelse  ingen  Arvelighedsstatistiker 
uden  denne  Krig  havde  anet  noget.  Paa  samme  Maade 
forholder  det  sig  med  den  amerikanske  Borgerkrig.  Grants 
begavede  Stabschef,  Rawlins,  var  en  ung  Jurist  uden 
militær  Dannelse;  Grant  havde  selv  været  en  lidet  be- 
gavet Student;  Butterfield,  der  eqdte  som  Chef  for  et 
Hærkorps,  begyndte  som  civil  Mand,  og  Sheridan  ud- 
dannede sig  helt  paa  Slagmarken,  ikke  gennem  Studier. 
Med  mange  af  Napoleons  Generaler  var  det  samme  Til- 
fældet. Naar  Lejligheden  ikke  frembyder  sig,  kan  Ta- 
lentet heller  ikke  give  sig  Udslag;  dette  gælder  ogsaa 
det  egentlige  videnskabelige  Talent. 

Ogsaa  G.  de  Lapouge  mener,  at  naar  man  bortser 
fra  de  individuelle  Undtagelser,  da  er  den  sociale  Lag- 
deling Naturens  Værk;  den  er  en  Følge  af  Udvælgelse  og 
skyldes  Individernes  ulige  Værdi.  Han  viser,  at  i  Byen 
Montpellier  var  i  det  17de  og  18de  Aarhundrede  Pa- 
tricierne mere  langhovedede  end  Plebejerne,  uagtet  disse, 
grundet  paa  Befolkningsforholdene,  ikke  var  Rundhoveder. 
Ammon  fører  denne  Tankegang  videre.  Han  viser,  at 
der  gaar  en  Befolkningsstrøm  fra  det  aabne  Land  til 
Byerne,  og  dette  er  den  naturlige  Udvælgelses  første 
Trin.  Ved  at  hensættes  til  Livsbetingelserne  i  Byerne, 
til  rigeligere  og  bedre  Kost,  paavirkes  Efterkommerne 
af  disse  Folk  med  Hensyn  til  Vækst  og  Udvikling; 
de  bliver  højere  og  mer  smalbrystede ;  de  sjælelige 
Kræfter  bliver  livligere,  fordi  de  øves  mere.  I  Byerne 
indtræder  tillige  større  Blanding  mellem  Folk  med  uens- 
artede Anlæg,  hvorved  gode  og  skadelige  Egenskaber  i 
højere  Grad  sorteres  og  Tilbageslag  lettes.  Derved  frem- 
kommer Udvælgelsens  andet  Trin.  Ved  Blandingen  kan 
fremkomme  Børn,  der  er  Forældrene  meget  overlegne; 
men  det  er  sjældent.  De  fleste  af  de  indvandredes  Børn 
kommer  til  at  tilhøre  den  arbejdsløse  Klasse ;  de  begavede 
hæver  sig  lettere  op  i  Byerne  end  paa  Landet,  men  de 
ubegavede  ligger  ogsaa  lettere  under.     De  Individer,    der 

saaledes  har  hævet  sig  til  et  højere  socialt  Lag,  kommer 
i  det  væsentlige  til  at  tilhøre  dels  den  egentlige  Borger- 
stand, dels  den  akademiske  Stand.  Udvælgelsens  gunstige 
Forløb  beror  paa,  at  det  er  den  dygtige  og  flittige  Mand, 
der  kommer  frem.  Herved  indtræder  Udvælgelsens  tredje 
Trin,  idet  hans  Børn  faar  bedre  Opdragelse  og  Ernæring, 
og  idet  de  gifter  sig  indenfor  Standen,  altsaa  med  Børn 
af  Folk,  der  selv  har  bestaaet  den  tidligere  Udvælgelse. 
Standsdannelsen  spiller  saaledes  samme  Rolle  for  Men- 
neskene som  Racerenhed  hos  Dyrene;  dette  er  dens 
største  Betydning,  og  da  Standsdannelsen  næsten  ude- 
lukkende foregaar  i  Byerne,  saa  er  den  naturlige  Ud- 
vælgelse i  vor  Tid  en  Byudvælgelse.  Den  fortsættes 
stadig;  ti  Aandslivets  ensidige  Udvikling  er  uforenelig 
med  legemlig  Trivsel,  og  dette  er  én  af  Aarsagerne  til  de 
højere  Stænders  Uddøen. 

Det  er  let  forstaaeligt,  at  man  gennem  statistiske 
Undersøgelser  kun  faar  øje  paa  én  Udviklingsfaktor: 
Kvalitetsvalget.  Følgerne  af  Øvelse,  Vane,  ydre  og  til- 
fældige Indflydelser  lader  sig  ikke  let  statistisk  fastsætte. 
I  Lande,  hvor  hvide  og  farvede  Børn  er  opdragne 
sammen,  har  man  stedse  gjort  den  Erfaring,  at  i  Be- 
gyndelsen er  de  farvede  Børn  de  hurtigste  Hoveder,  de 
har  lettest  ved  at  lære  udenad;  men  saasnart  Skoleunder- 
visningen naar  det  Trin,  hvor  der  stilles  Fordringer  til 
Tænkningen,  staar  de  pludselig  stille,  indhentes  og  springes 
forbi  af  de  hvide.  Dette  synes  et  Tegn  paa,  at  Racernes 
tidligere  Livsforhold  har  Indflydelse  paa  Talentet,  og  at 
Weismann  har  Uret  i  sin  Tro  paa  Talentets  Ensartethed 
hos  alle  Racer.  Ganske  vist  kan  Weismann  sige,  at  de 
anførte  Tilfælde  kun  delvis  kan  betragtes  som  Bevis,  ti 
da  de  omtalte  farvede  Børn  dog  ikke  i  et  og  alt  nyder 
samme  Opdragelse  som  de  hvide,  kan  de  heller  ikke  yde 
det  samme  Arbejde.  Men  denne  Indvending  rammer 
ikke,  ti  Forskellen  i  det  sociale  Niveau  og  i  Opdragelses- 
forholdene  kan  være  ganske  forsvindende  i  Forhold  til 
den    pludselige    Maade,    hvorpaa   de    farvedes   Udvikling 


Digitized  by  VjOOQ IC 


366 

ogsaa  overfor  Begrebet  „erhvervet".  Semper  gaar  saa 
vidt,  at  han  synes  at  betragte  omtrent  alle  Indflydelser 
som  ydre,  selv  Bastardavl;  andre  tager  Begrebet  nog^ 
snævrere,  og  henregner  til  ydre  Indflydelser  Klima,  Nae- 
ring.  Brug  og  Ikke-Brug  af  et  Organ,  Livsvaner,  forsaa- 
vidt  Individet  har  tilkæmpet  sig  dem,  og  tilfældige  Paa- 
virkninger;  atter  andre  indsnævrer  Begrebet  endnu  mere, 
idet  de  ikke  regner  Klima  og  Ernæring  med  til  de  ydre 
Indflydelser.  Der  er,  kort  sagt,  et  fuldstændigt  Virvar  i 
Opfattelsen  af,  hvad  der  er  den  ydre  Betingelse  for  en 
ny  Egenskabs  Erhvervelse,  og  hvad  der  er  en  nødvendig 
Betingelse  for  en  nedarvet  Egenskabs  Udfoldelse,  og  dette 
Virvar  er  en  nødvendig  Følge  af,  at  Naturen  intet  Sted 
fremviser  de  kunstige  Kløfter,  der  afgrænses  skarpt  i  en 
vis  Filosofi.  Saa  vidt  vides  er  dog  alle  enige  om,  at 
„tilfældige"  Paavirkninger  hører  til  de  ydre,  og  at  følgelig 
de  ved  dem  fremkaldte  Egenskaber  er  erhvervede.  Vi 
skal  derfor  se  lidt  paa  nogle  Tilfælde  af  den  Art. 

En  udmærket  Hingst,  Søn  af  le  Glorieux^  der  kom 
fra  Pompadour-Staldene,  blev  blind  efter  en  Sygdom; 
alle  efter  den  faldne  Føl  blev  blinde,  inden  de  var  tre 
Aar  gamle  (Lewes). 

Den  afdøde  Folketingsmand  A.  K.  Sørensen  har 
meddelt  mig  et  tilsvarende  Tilfælde.  En  Hest  fik  ved  et 
Uheld  ødelagt  sit  ene  Øje;  to  af  dens  Føl  fødtes  enøjede. 

Seminarist  Andersen  meddeler  mig,  at  i  hans  Hjem 
i  Tybjerglille  blev  en  Hoppe  af  Frederiksborgracen  for  en 
halv  Snes  Aar  siden  slaaet  af  en  anden  Hest,  saa  den 
blev  lam  paa  venstre  Bagben.  Paa  Grund  af  sine  gode 
Egenskaber  fik  den  Lov  til  at  leve  som  Tillægsdyr.  Den 
har  senere  født  4  Føl,  af  hvilke  de  to  trak  paa  samme 
Ben  som  det,  der  hos  Moderen  var  blevet  beskadiget; 
de  to  andre  har  gentagne  Gange  faaet  Præmie  paa 
Skuerne  i  Ringsted  og  Haslev,  sidste  Gang  1900. 

Christian  Storjord  omtaler  i  „Naturen"  1894  en  Kone, 
der  paa  Grund  af  en  Sygdom  i  Benet  blev  halt;  Halt- 
heden  nedarvedes  paa  tre  af  Børnene. 

Lewes  fortæller  om  en  Hund,  som  ved  et  Slag  nogle 
Dage  fik  sin  Bagkrop  lammet;  den  blev  senere  drægtig 
og  fødte  7  Hvalpe,  hvoraf  de  6  enten  var  deforme  eller 
yderst  svage  i  Bagkroppen. 

Fra  en  Landsby  i  Sydsjælland  meddeler  man,  at  en 
Hunkat  ved  et  Tilfælde  fik  sin  Hale  klemt  af,  I  hvert 
Kuld  af  dens  Killinger  var  der  derefter  en  haleløs,  medens 
de  andre  havde  Hale. 

I  den  overfor  nævnte  Artikel  af  Christian  Storjord 
fortæller  denne,  at  Renlapperne  fra  gammel  Tid  har  haft 
for  Skik  at  kappe  Halen  af  deres  Hunde.  Efter  at  flere 
af  Lapperne  nu  er  bleven  fastboende  i  Distriktet  (Artiklen 
stammer  fra  Bejeren),  er  deres  Hunde  begyndt  at  forplante 
sig  med  de  fastboendes  Hunde,  hvoraf  Følgen  er  bleven, 
at  dér  nu  findes  haleløse  Hunde.  „Jeg  blev  først  op- 
mærksom derpaa,  da  jeg  hos  en  Mand  oppe  i  Bygden 
traf  paa  to  Hvalpe,  begge  uden  Hale.  .  .  .  Manden  sagde, 
at  de  var  født  haleløse,  og  at  saadanne  Tilfælde  nu 
forekommer  ofte,   hvilket  ogsaa  viser  sig  at  være  sandt." 

Brown-Séquard  har  paa  kunstig  Maade  frembragt 
Epilepsi  hos  Marsvin;  Sygdommen  gik  i  Arv  til  Af- 
kommet. 

Efter  Treviranus  og  Blumenbach  omtaler  Lewes  en 
Mand,  hvis  lille  Finger  paa  højre  Haand  blev  knust  og 
krympede  sig  sammen,  hos  hans  Sønner  var  den  til- 
svarende Finger  vanskabt. 

Et  ungt  Ægtepar  af  mit  Bekendtskab  sad  en  Aften 
i  deres  Dagligstue,  da  Hængelampen  pludselig  faldt  ned. 
Ved  Skrækken  foretog  Fruen  en  krampagtig  Bevægelse 
med  højre  Haand  op  til  Haaret.  Olte  Dage  efter  fødtes 
deres  første  Barn,  der  straks  havde  samme  krampagtige 
Bevægelse  med  Armen;  denne  Bevægelse  tabte  sig  efter 
et  Par  Dages  Forløb. 

Fra  Ribots  Bog  om  sjælelig  Nedarvning  henter  vi 
følgende  Eksempler:  En  Mand  havde  den  Vane  hver  Nat 
at  lægge  det  højre  Ben  over  det  venstre;  hans  lille 
Datter   bestræbte   sig  allerede   i  Vuggen   for  at  gøre  det 

samme.  —  En  Mand  plejede,  medens  han  sov,  at  vugge 
sit  Barn  med  Stød  af  Foden.  Hans  næste  Barn  vuggede 
sig  selv  ved  at  støde  højre  Fod  mod  venstre;  det  tredje 
Barn  havde  samme  Vane. 

Fra  den  fysiologiske  Arvelighed  er  der  kun  et  Skridt 
til  dens  Virkning:  den  sjælelige.  Den  sjælelige  Udvikling 
er  altid  underkastet  organiske  Betingelser.  Har  lang 
Tids  Øvelse  og  Brug  gjort  Hjærnen  mer  arbejdsdygtig  og 
ændret  dens  Bygning,  da  vil  Nedarvningen  af  denne  æn- 
drede Bygning  tillige  kunne  medføre  Udformning  af 
højere  aandeligt  Liv.  Et  Barn  af  et  Par  højt  kultiverede 
Evropæere,  opdraget  blandt  lutter  Hottentotter,  vil  ikke 
have  en  Hjærne  bygget  nøjagtigt  som  Hottentot-Børnenes. 
Om  Barnet  under  de  givne  Forudsætninger  kommer  til  at 
yde  større  og  bedre  Arbejde  end  de  andre  Børn,  det  er 
en  Sag  for  sig;  men  det  har  i  sin  Hjæmes  Bygning  en 
Mulighed  for  at  kunne  komme  til  at  yde  det. 

Den  snævre  Sammenhæng  mellem  et  Organs  Byg- 
ning og  den  Maade,  hvorpaa  det  arbejder,  gør  det 
umuligt  at  sætte  Grænsen  mellem  legemlige  og  sjælelige 
Arvelighedsforhold.  Sjælelige  Egenskaber  nedarves  selv- 
følgelig ikke  som  saadan,  men  kun  som  Anlæg,  hvilket 
iøvrigt  ogsaa  er  Tilfældet  med  de  legemlige,  som  de 
følger.  Blandt  Opdrættere  er  det  en  almindelig  Tro,  at 
en  Egenskab,  der  er  oparbejdet  gennem  Dressur  og  Pleje, 
kan  nedarves.  Dressuren  kan  saaledes  ændre  Bevægel- 
sernes Godhed,  hvilket  ogsaa  bliver  til  Gavn  for  Af- 
kommet; Røgt  og  Pleje  har  indgribende  Betydning  for 
hele  Dyrets  Velbefindende  og  faar  ligeledes  Betydning  for 
Afkommet.  Paa  samme  Maade  er  Vaner,  Instinkter, 
Drifter  og  Følelser  erhvervede  og  i  Tidens  Løb  blevet 
Slægtens  faste  Eje.  —  „Avlsdyrene,  siger  Harald  Gold- 
schmidt, kan  nedarve  saadanne  Ejendommeligheder,  som 
de  har  erhvervet  under  deres  Udvikling  og  Liv,  og  Sand- 
synligheden for,  at  saadant  vil  indtræffe,  bliver  desto 
større,  jo  mer  disse  Ejendommeligheder  paavirker  eller 
gennemtrænger  Dyret  som  Helhed  taget.     Det  er  netop  i 

Henhold  hertil,  at  Raceejendommelighederne  nedarves 
med  paafaldende  Sikkerhed,  ti  de  er  som  Regel  Resultatet 
af  en  gennem  et  større  Antal  Slægtled  i  en  og  samme 
Retning  gaaende  Virkning  af  de  Forhold,  under  hvilke 
Dyrene  lever  („de  ydre  Forhold**).  Jo  mindre  fæstnede 
derimod  Egenskaberne  er,  desto  mindre  Sandsynlighed  er 
der  for,  at  de  vil  blive  nedarvede,  dog  vil  jævnlig  An- 
læget  til  dem  gaa  i  Arv;  men  sædvanligt  vil  det  ikke 
udvikle  sig,  med  mindre  dets  Frembrud  støttes  af  „de 
ydre  Forhold".  Han  tilføjer  dernæst,  at  teoretisk  er  Arv 
af  Beskadigelser  mulig,  da  man  her  har  at  gøre  med 
erhvervede  Egenskaber;  men  praktisk  vil  det  kun  ske 
undtagelsesvis,  fordi  Beskadigelsen  ikke  gennemtrænger 
hele  Organismen.  I  Overensstemmelse  hermed  erklærer 
A.  Oppermann  (Hospitalstidende  1900):  „Tilpasning  til 
et  bestemt  Klima  er  paavist  hos  en  Række  af  vore  al- 
mindelige Skovtræer,  saaledes  at  det  især  er  Spirings- 
hastigheden og  Tidspunktet  for  Løvspring  og  Løvfald 
samt  for  Aarsskuddets  Modning,  der  viser  sig  at  arves 
med  Frøet".  I  Haandbog  for  Skovbrug  udtaler  samme 
Forfatter,  at  indtil  det  modsatte  er  bevist,  gør  man  vel  i 
at  regne  med  Arvelighed  i  Skoven.  Spørgsmaalene,  om 
der  forekommer  Arvelighed  og  Racer  hos  Skovtræerne,  og 
om  man  ved  Kvalitetsvalg  kan  frembringe  særlige  Racer, 
besvarer  han  med  ja.  Han  henviser  til,  at  til  Exempel 
Snoning  optræder  paa  en  saadan  Maade,  at  den  næppe 
alene  kan  skyldes  Indvirkning  af  ydre  Forhold,  men  maa 
skyldes  Nedarvning  af  en  ved  ydre  Forhold  frembragt 
Ejendommelighed. 

Den  Maade,  hvorpaa  Weismann  og  hans  Disciple 
søger  at  forklare  Tilfælde  af  ovenstaaende  Art,  er  ved 
kort  og  godt  at  erklære  dem  fremkomne  ved  tilfældige 
Sammenstød  af  Omstændighederne.  Der  fødes  af  og  til 
haleløse  Hunde  og  Katte,  enøjede  Føl,  Mennesker  med 
forkrøblede  Fingre,  og  hvis  det  hænder,  at  en  af  deres 
Forældre  har  en  tilsvarende  Fejl,  saa  er  det  et  tilfældigt 
Sammentræf  og  intet  andet.     Hvis  den  Indflydelse,  Dressur 

har  haft  paa  et  Dyr,  spores  hos  dets  Afkom,  da  er  det 
ogsaa  et  tilfældigt  Sammentræf. 

Hvorfra  ved  Weismann  nu  dette?  Han  ved  det  selv- 
følgelig ikke;  men  da  det  gælder  at  frelse  en  forudfattet 
Teori,  saa  lader  han,  som  om  han  ved  det.  Imidlertid 
er  Kendsgærninger  ét  og  Forklaring  af  Kendsgæminger 
et  andet.  En  Kendsgæring  er  det,  at  en  erhvervet  Egen- 
skab kan  genfindes  hos  Afkommet,  og  denne  Kends- 
gærning  kan  ikke  holdes  ude  fra  Undersøgelserne  om 
Arv,  hvorledes  man  saa  ellers  vil  bestemme  dette  Begreb. 
Det,  som  skal  forklares,  er  iøvrigt  netop  den  „tilfældige** 
Overensstemmelse. 

Som  en  Slags  Forklaring  hører  man  ofte  den  Me- 
ning fremsat,  at  den  erhvervede  Egenskab  for  at  blive 
arvelig  maa  være  erhvervet  Slægtled  efter  Slægtled,  hvor- 
imod den  ikke  kan  overføres  fra  et  Slægtled  til  det 
næste.  Rent  bortset  fra  det  selvmodsigende  i  denne  For- 
klaring —  ti  kan  intet  overføres  fra  et  Slægtled  til  et 
andet,  nytter  Ophobningen  af  Slægtled  ikke  —  hviler 
Opfattelsen  paa  en  Misforstaaelse  af  Darwins  og  Spencers 
Lære.  Darwins  Antagelse,  at  en  i  Kraft  af  „Varierings- 
tilbøjeligheden**  fremkommen  Nydannelse  udfolder  sig  til 
fuld  Modenhed  i  Slægternes  Løb,  saafremt  den  enten  be- 
gunstiges af  Kampen  for  Tilværelsen  eller  af  de  ydre 
Forhold,  hviler  netop  paa  Overbevisningen  om,  at  denne 
Egenskab  straks  gaar  i  Arv  til  næste  Slægtled,  og  paa 
lignende  Maade  forholder  det  sig  med  de  Tillæmpelser, 
som  Livet  medfører.  En  hel  anden  Sag  er  det,  at  Egen- 
skaben som  Regel  bliver  fastere  og  modnes  lettere,  jo 
flere  Slægtled  der  har  besiddet  den,  forudsat  Forholdene 
ikke  er  den  imod.  Det  vilde  da  ogsaa  være  ganske  ejen- 
dommeligt, om  en  lidet  udpræget,  begyndende  Nydannelse 
kunde  overføres  til  næste  Slægtled  og  af  dette  i  en 
næsten  umærkelig  mere  udpræget  Tilstand  atter  overføres 
til  det  følgende  Slægtled,  hvorimod  en  stærkt  udpræget 
Egenskab,  der  ligeledes  var  erhvervet,  overhovedet  ikke 
kunde  have  arvelige  Følger. 

Det  er  højst  rimeligt,  at  H.  Goldschmidt  har  Ret, 
naar  han  siger,  at  en  erhvervet  Egenskab  kun  undtagel- 
sesvis gaar  i  Arv;  men  alene  den  Omstændighed,  at  der 
indenfor  min  Bekendtskabskreds  er  forekommet  fire  be- 
stemt udprægede  Tilfælde,  gør  det  sandsynligt,  at  Und- 
tagelserne maaske  er  noget  hyppigere,  end  man  i  Al- 
mindelighed antager.  Herpaa  tyder  ogsaa  Storjords  Be- 
retning om  Lappehundene,  og  endvidere  den  Vægt,  man 
lægger  paa  Tillægsdyrenes  Dressur  og-  Pleje.  Det  er 
vanskeligt  at  vide,  til  hvilke  Resultater  en  systematisk 
Indsamling  af  de  enkelte  Tilfælde,  foretagne  af  vore  Veteri- 
nærer, Statskonsulenter,  Gartnere  og  Forstmænd  kan  føre. 
Kunde  der  ad  den  Vej  indsamles  et  større  Materiale, 
vilde  det  sikkert  have  betydelig  Værdi;  men  Materialet 
maatte  omfatte  begge  Arter  af  Tilfælde,  saavel  dem,  hvor 
«n  tilfældig  Beskadigelse  fulgtes  af  uheldige  Egenskaber 
hos  Afkommet,  som  dem,  hvor  en  ved  Dressur  eller  Pleje 
fremkaldt  Forbedring  synes  at  have  haft  heldige  Følger 
hos  Afkommet.  Med  Hensyn  til  den  første  Klasse  Til- 
fælde vilde  det  endvidere  være  af  Vigtighed  at  erfare, 
hvorledes  Forholdet  var  mellem  Antallet  af  de  Tilfælde, 
hvor  et  tilskadekommet  Dyr,  der  benyttedes  som  Tillægs- 
dyr,  overførte  Skaden  til  Afkommet,  og  af  de  Tilfælde, 
hvor  dette  ikke  skete ;  ti  først  da  var  det  muligt  et  faa  et 
paalideligt  Skøn  over  Undtagelsernes  Hyppighed. 

Erhvervede  Egenskaber  bestaar,  som  antydet,  imidler- 
tid ikke  blot  i  Beskadigelser;  de  kan  have  adskillige 
andre  Aarsager,  og  om  én  af  disse :  Vanen,  turde  det  være 
uomtvisteligt,  at  naar  den  engang  er  nedfældet  hos  In- 
dividet, da  er  den  lige  saa  let  at  overføre  som  nogen 
normal  Tendens.  Børn  kan  lide  for  deres  Fædres  Fejl, 
ligesom  de  kan  drage  Fordel  af  Forældrenes  Styrke; 
indenfor  visse  Grænser  handler  Forbryderen,  ligesom 
Anden  svømmer,  nemlig  i  Kraft  af  et  Instinkt,  der  ofte 
kan  føres  tilbage  til  tidligere  Slægtleds  Vaner.  Vanen 
fremkommer  ved  en  fortsat  heldig  eller  uheldig  Udnytten 
af  Livsbetingelserne,   og  den  faar  Betydning  saavel  for 

Individet  som  for  Afkommet.  Om  Khulanen  skriver  Sven 
Hedin:  ^Næseborene  er  betydelig  større  end  Hestens. 
Naar  Khulanen  nu  og  da  vejrede  efter  sine  Kammerater 
og  lod  sin  hæse  Skryden  høre,  spærredes  de  ud  til  et 
Par  vældige  Glugger,  omgivne  af  stærkt  spændte  Muskler 
og  rettede  næsten  lige  fremad.  Khulanens  Næsebor  staar 
med  ét  Ord  i  Forhold  til  de  store  Lunger,  hvorom  Brin- 
gens Bredde  vidner,  og  hele  Aandedrætsapparatet  er  tyde- 
lig beregnet  paa  fortyndet  Luft.  Det  er  derfor  ikke  uden 
Grund,  at  Perserne  skærer  Næseborene  et  Stykke  op  paa 
de  tamme  Æsler,  der  anvendes  i  Bjærgegnene."  Skulde 
der  virkelig  findes  noget  alvorligt  Menneske,  der  tvivler 
om,  at  den  tynde  Lufts  Indflydelse  paa  Khulanens  Aande- 
drætsorganer  har  arvelige  Følger,  og  at  en  drægtig 
Khulan,  der  føres  ned  paa  Lavlandet,  hvor  Luften  er 
tættere,  desuagtet  vil  føde  et  Føl  med  bred  Bringe  og 
mægtige  Næsebor?  Saafremt  der  virkelig  er  nogen,  der 
vil  benægte  det,  da  kan  han  imødegaas  med  en  Udtalelse 
af  selve  Weismann  vedrørende  analoge  Tilfælde:  „Vi 
kan  ikke  udelukke  Muligheden  af,  at  .en  saadan  Over- 
førelse lejlighedsvis  forekommer,  ti  selv  om  den  større 
Del  af  Virkningen  maa  tilskrives  den  naturlige  Udvælgelse, 
kunde  der  i  visse  Tilfælde  være  en  ringere  Del,  der  af- 
hænger af  denne  exceptionelle  Faktor",  det  vil  sige  af 
Klimaets  direkte  Indflydelse. 

Vi  vender  da  ud  fra  de  anførte  Kendsgærninger  til- 
bage til  den  Opfattelse,  at  der  ved  Fødslen  kun  er  en 
passiv  Modtagelighed,  og  at  Opdragelse  og  Tradition  ud- 
former Individets  Ejendommeligheder,  at  fordi  en  Egenskab 
findes  baade  hos  Fader  og  Søn,  saa  er  det  ikke  dermed 
godtgjort,  at  Faderens  Egenskab  har  haft  Betydning  for 
Sønnens  (Buckle).  Vort  Svar  er,  at  hvis  en  Mands  per- 
sonlige Ejendommeligheder  viser  sig  med  større  Klarhed 
og  større  Regelmæssighed  hos  hans  egne  Børn  end  hos 
hans  Naboers  eller  Venners,  da  vil  man  ikke  paa  Arve- 
lighedsundersøgelsernes  nuværende  Trin  kunne  undgaa  at 
kalde  dem  nedarvede;    dette  gælder  ligesaa  vel  de  sjæle- 

lige  som  de  legemlige  Egenskaber.  Det  skyldes  ikke 
Arv,  siger  Buckle,  det  skyldes  et  Naturspil  og  kan  kun 
betragtes  som  en  Tilfældighed.  Meget  vel.  Men  sæt  nu, 
at  én  af  50,000  Hunde  fødes  haleløs,  da  vil  Muligheden 
for,  at  dette  Tilfælde  atter  indtræder  i  samme  Hundefamilie 
i  næste  Slægtled  højst  være  som  1  til  1,000,000,000;  er 
det  saa  dog  ikke  mærkeligt,  at  det  alligevel  indtræffer 
Gang  paa  Gang  i  samme  Familie  hos  Renlappens  Hunde, 
ligesom  Epilepsi  hos  Brown-Séquards  Marsvin? 

En  Hovedvanskelighed  ved  at  paavise  Overførsel  af 
en  erhvervet  Egenskab  kan  ofte  ligge  i  Arvens  Forklæd- 
ning, den  saakaldte  uensartede  Arvelighed  (se  S.  92). 
De  nedarvede  Ejendommeligheder  er  paa  ingen  Maade 
begrænsede  til  Familielighed ;  der  findes  i  hele  Organismen 
ikke  et  Organ,  ikke  en  Fiber,  som  ikke  kan  foranledige 
Arveoverføring,  og  det  samme  gælder  de  Funktioner  og 
Evner,  der  afhænger  af  Organerne:  „Hovedets  Størrelse 
og  Form,  Benenes,  Tændernes,  Blodomløbet  kan  blive 
Genstand  for  Nedarvning;  det  samme  gælder  Muskler, 
Nerver,  Fordøjelsessygdomme,  Blodrigdom  eller  -mangel, 
adskillige  Sygdomme,  Misdannelser  og  meget  andet." 
Darwin  tilraader  at  betragte  Nedarvningen  af  enhver 
Ejendommelighed  som  Reglen,  Ikke-Nedarvning  som 
Undtagelse.  Men  allerede  hos  de  Organismer,  der  for- 
merer sig  ved  Deling,  viser  det  sig,  at  de  unge  Individer 
ikke  i  et  og  alt  er  identiske  med  de  ældre;  Arvens  Ud- 
formning er  prisgivet  de  Omstændigheder,  der  bevirker 
Afkommets  Variering,  „Varialionstilbøjeligheden",  saaledes 
at  Arven  fremtræder  paa  anden  Maade.  Jo  mer  sammen- 
sat Organismen  er,  des  mer  uensartet  kan  det  nedarvede 
vise  sig;  foregaar  Formeringen  tilmed  ved  Parring,  da  vil 
det  blive  vanskeligere  for  individuelle  Egenskaber  at  und- 
gaa  Omdannelse.  Jo  højere  en  Organisme  er,  des  mere 
indviklet  er  de  Livsforhold,  hvoraf  dens  Udvikling  af- 
hænger, des  talrigere  er  de  Maader,  hvorpaa  den  maa 
læmpe  sig,  des  lettere  uddannes  en  uensartet  Arv.  Arve- 
lighedsbetingelserne     kan     ikke     skilles     fra   selve    Livs- 

betingelserne;  kunde  man  paavise  samtlige  fysisk-kemiske 
Betingelser  for  Dannelsen  af  en  ny  Variation,  da  fik  man 
samtidigt  Kendskab  til  nogle  Arvelighedsforhold.  Kendte 
man  endvidere  fuldt  ud  de  Forhold,  under  hvilke  de 
ny  Variationer  kunde  bevare  sig  udenfor  de  Omgivelser, 
der  har  fremkaldt  dem,  da  vilde  man  være  fortrolig  med 
det  væsentligste  af  Arvelighedens  Natur,  og  selve  Arvelig- 
hedsproblemet  vilde  løses  ved  at  afsløre  Betingelserne  for 
Kræfternes  Ligevægt. 

»Den  Familie-Egenskab,  der  gjorde  Heines  Onkel, 
Salomon,  til  Millionær,  gjorde  Heine  til  Digter.  Digteren 
Milton  var  Søn  af  en  Musiker.  Den  fremragende  rets- 
lærde, J.  Benthams  Broder  var  General,  hans  Nevø  en 
udmærket  Botaniker.  Ogsaa  Galilæis  Fader  var  Musiker. 
Familien  Bernouille  tæller  blandt  sine  Medlemmer  Mate- 
matikere, Fysikere,  Kemikere  og  Mineraloger.  Der  gives 
en  Talentets  Forvandling,  ligesom  der  gives  en  Syg- 
dommens" (Nisbeth). 

Swift,  Southey  og  Cooper  endte  som  sindssyge; 
Walter  Scott  blev  lam ;  Milton,  Dryden,  Addison,  Cole- 
ridge  og  Campbell  havde  vanskabte,  sindssyge  eller 
aandssvage  Børn.  Victor  Hugos  Moder  skildres  som  en 
ordentlig,  paapasselig,  flittig  Husmoder  uden  nogen  frem- 
trædende Ejendommelighed;  Faderen,  der  var  General, 
havde  Smag  for  Musik,  Tegning  og  Litteratur,  han  efter- 
lod sig  ved  sin  Død  en  Mængde  Manuskripter,  som  inde- 
holdt temmelig  ekstravagante  Fortællinger.  Af  deres 
Børn  blev  én,  Eugéne,  sindssyg  i  tyve  Aars  Alderen,  en 
anden  blev  den  berømte  Digter.  —  Af  et  Ægteskab 
mellem  en  middelmaadig  Billedskærer  og  en  jysk  Bonde- 
pige fremgik  Bertel  Thorvaldsen.  —  Goethes  Bedstefader 
var  Skrædder,  Bedstemoderen  en  Skrædderdatter,  som 
holdt  Hotel.  Goethes  Fader  blev  Jurist,  en  kold,  alvorlig, 
formel,  pedantisk,  sandhedskærlig  Mand ;  Moderen  var  en 
hjærtelig,  glad,  kærlighedsfuld  Kvinde  med  en  Del  Vid.  Af 
dette  Ægteskab  fremgik  Goethe,  hvis  fem  Brødre  og  Søstre 
døde  i  en  Alder  af  1,  2,  3,  7,  27  Aar.     Moderen  døde  af 

Apopleksi.  Skyldes  nu  denne  Dødelighed  i  Saskende- 
kresen  særlige  fysiske  og  sjælelige  Forhold,  der  hos 
Goethe  var  kombineret  paa  heldig  Maade?  —  Byrons 
Fader  var  tøjlesløs  og  ødsel,  Moderen  yderst  lidenskabe- 
lig; Sønnen  havde  saavel  legemligt  som  sjæleligt  et 
Særpræg. 

Viser  det  sig  imidlertid  paa  Grund  af  denne  „Ta- 
lentets Forvandling"  vanskeligt  at  forudsige,  i  hvilket 
Ægteskab  et  fremragende  Menneske  kan  fødes,  saa  bliver 
Teorien  om  en  Borteliminering  af  visse  Klasser  Mennesker 
umulig  at  opretholde  i  Kraft  af  Arvelighedshensyn.  Det 
ny  ved  Weismanns  Lære  bestod  i  den  Opfattelse,  at  alle 
Nydannelser  fremkom  ved  Determinantspaltning  i  Kim- 
cellerne. Ingen  Mennesker  kan  imidlertid  forudse,  hvor- 
ledes en  saadan  Determinantspaltning  kan  falde  ud; 
følgelig  kan  heller  ingen  forudse,  overfor  hvilke  Mennesker 
man  skal  nedlægge  Forbud  mod  Forplantning.  Det  er 
med  Rette,  at  Weismannianerne  regner  med  den  uens- 
artede Nedarvning,  alle  regner  med  den;  men  det  er 
med  Urette,  at  de  glemmer  dens  Tilværelse,  naar  de 
drager  de  sociale  Konsekvenser  af  deres  Lære. 

Med  ligesaa  stor  Uret  glemmer  man  den,  naar  man 
nægter  erhvervede  Egenskabers  Nedarvning.  Lettere 
Ændringer  i  Organismens  Tilstand  bliver  maaske  kun 
undtagelsesvis  faste;  i  Reglen  har  de  vel  deres  Betydning 
ved  Dannelsen  af  Fornyelses-  og  Udviklingstilstande.  De 
kan  derfor  være  vanskelige  at  efterspore;  men  fordi  man 
ikke  finder  dem  under  den  ventede  Form,  maa  man  dog 
være  betænkelig  ved  at  paastaa,  at  de  slet  ikke  er  der, 
saa  meget  mere  som  det  er  sikkert,  at  de  kan  optræde 
under  den  ventede  Form.  „Enhver  Tillæmpelse  i  Or- 
ganismens Forhold  til  dens  Omgivelser  overføres  til  Or- 
ganismen som  en  ny  Ligevægtstilstand,  som  en  mer 
eller  mindre  kendelig  Variering,  men  altid  som  en  reel" 
(Harraca),  og  den  kan  som  saadan  faa  Betydning  ogsaa 
for  Efterkommerne.  Hovedbeviset  for,  at  Tillæmpelsen 
virkelig    faar  en  saadan  Betydning,   søger  Galton   i  den 

gradvise  Ændring  i  Instinkt,  der  er  en  Følge  af  ændrede 
Vaner  og  af  en  forøget  Tillæmpelse  til  Omgivelserne. 

Som  Følge  af  Arvens  Omdannelse  er  indenfor  den 
organiske  Verden  den  naturlige  og  nedarvede  Ulighed 
Reglen,  hvorimod  Ligheden  er  Undtagelse.  Ligheden  er 
begrænset  til  de  typiske  Træk,  og  selv  der  er  den  ikke 
fuldstændig.  Uligheden  er  først  og  fremmest  individuel. 
„De  Smaadele  af  Forældrene,  fra  hvilke  de  enkelte  Børn 
opstaar,  kan  umuligt  være  ens;  derfor  bliver  Børnene 
forskellige  (Galton)".  Forskellen  viser  dog  stadig  tilbage 
til  uensartet  Blanding  af  Forældrenes  og  Forfædrenes 
Egenskaber.  Ifølge  Lapouge  skal  Opdrætternes  Stam- 
bøger vise,  at  ingen  Hest,  der  har  sejret  i  de  større 
Væddeløb,  er  udgaaet  fra  en  obscur  Familie.  Uligheden 
viser  sig  ogsaa  mellem  Familier.  Der  findes  sunde, 
friske  Familier,  men  der  findes  ogsaa  degenererede 
Familier.  Nogle  har  rachitiske  Tilbøjeligheder,  andre 
har  Tilbøjelighed  til  Nevrose,  til  Sindssyge,  til  For- 
brydelser. Væksten,  Haarets  og  Øjnenes  Farve,  Næsens 
og  Pandens  Form,  Bevægelserne  og  meget  andet  kan 
være  arvelig  i  en  Familie  og  udskille  denne  fra  andre 
Familier.  Der  er  Ulighed  mellem  Folkeslagene,  og  der 
er  Ulighed  mellem  Menneskeracerne  saavelsom  overalt  i 
den  organiske  Verden.  1  Kraft  af  Uligheden  adskiller 
Individerne  sig  indbyrdes;  Uligheden  er  Individuali- 
seringsprincip. 

Foruden  ved  den  uensartede  Arvelighed  vanskelig- 
gøres Paavisningen  af  erhvervede  Egenskabers  Overførelse 
ved  den  Kendsgerning,  at  ikke  alt,  der  nedarves,  kommer 
til  Udfoldelse.  Egenskaberne  overføres  kun  som  Mulig- 
heder; men  Maaden,  hvorpaa  Mulighederne  udfolder  sig, 
beror  paa  de  omgivende  Livsbetingelser,  og  paa  disse 
beror  det  ligeledes,  om  en  Egenskab  overhovedet  kommer 
til  Udfoldelse.  Uagtet  Barnet  arver  begge  Forældrene, 
kan  det  dog  umuligt  komme  i  Besiddelse  af  ligesaa 
mange    Egenskaber    som    begge   Forældrene    tilsammen. 

Under  Fosterudviklingen,  der  afhænger  af  en  Række 
smaa,  utænkte  Omstændigheder,  undertrykkes  nogle 
Muligheder,  medens  andre  udformes  som  hos  én  af  For- 
ældrene eller  omdannes.  Denne  Omdannelse  kan  under- 
tiden bero  paa  en  simpel  Blanding  af  Forældrenes  Egen- 
skaber, saaledes  som  Tilfældet  er  med  Hudens  Farve  ved 
Blanding  af  forskellige  Menneskeracer  (Mulatter  ved  Blan- 
ding af  hvide  og  sorte);  men  det  er  næppe  sandsynligt, 
at  Omdannelsen  altid  har  den  Kilde;  Varieringen  kan 
som  Følge  af  Vækstforholdene  ramme  Egenskaber,  der 
er  hentede  alene  fra  den  ene  af  Forældrene. 

Medens  man  ved  Hudfarven  kan  vise  en  Blanding 
af  Forældrenes  Egenskaber,  hvorved  ingen  af  dem  kommer 
til  fuld  Udfoldelse,  er  der  andre  Tilfælde,  hvor  en  saadan 
Blanding  ikke  forekommer.  Som  Arv,  der  stammer  ude- 
lukkende fra  én  af  Forældrene  med  Udelukkelse  af  den 
anden,  nævner  Galton  øjnenes  Farve;  dog  forekommer 
her  Undtagelser.  Der  findes  nemlig  Tilfælde,  hvor  hvert 
Øje  har  sin  Farve. 

Det  synes  da,  som  om  Arvemulighederne  er- Genstand 
for  Kvalitetsvalg,  som  om  nogle  af  dem  begunstiges 
af  den  uberegnelige  Mængde  smaa  Indflydelser,  der  be- 
tinger deres  Udvikling,  medens  andre  hæmmes  af  disse 
Indflydelser.  Nogle  af  de  hæmmede  Muligheder  kan 
gaa  helt  til  Grunde,  andre  holder  sig  i  hæmmet  Tilstand 
og  bryder  frem  hos  senere  Slægtled,  naar  Livsbetingel- 
serne er  dem  gunstige.  Vi  taler  da  om  springende  Arve- 
lighed, Atavisme.  Arvelighedsmuligheden  er  underkastet 
baade  en  fremadskridende  og  en  bevarende  Indflydelse; 
denne  sidste  overfører  gamle  Enkeltheder  og  gamle  Ejen- 
dommeligheder uforandret  fra  Slægt  til  Slægt,  og  den 
kan  bevare  dem  i  uudviklet  Tilstand.  Mennesket  arver 
mer  end  det  selv  har  Brug  for;  det  overskydende,  eller 
dog  noget  deraf,  kan  overføres  til  Efterkommerne,  der 
saaledes  frembyder  Egenskaber,  Forældrene  aldrig  har 
besiddet.  En  døvstum  Mand,  der  ægtede  en  sund  Kvinde, 
fik    med    hende   en    sund    Datter,    der   ægtede    en   sund 

Mand.  Denne  Datter  fik  selv  to  Døtre  og  en  Søn;  de 
to  Døtre  var  døvstumme;  Sønnen  var  det  ikke;  men 
hans  Søn  igen  blev  døvstum.  .  I  Kraft  af  Atavismen  kan 
et  Barn  ligne  sin  Moster,  men  ikke  sin  Moder.  Aarsagen 
til  Sidelinjernes  indbyrdes  Lighed  ligger  simpelthen  i,  at 
de  begge  ligner  et  tidligere  Slægtled. 

Naar  nu  de  Tilfælde,  hvor  en  erhvervet  Egenskab 
genfindes  hos  Efterkommerne,  af  Weismannianerne  for- 
klares som  hvilende  paa  et  tilfældigt  og  lunefuldt  Spil 
fra  Naturens  Side,  da  skulde  man  vente,  at  samme  For- 
klaring med  ligesaa  stor  Føje  kunde  gælde  for  Atavismen. 
Dette  mener  Weismannianerne  imidlertid  ikke;  de  be- 
tragter den  atavistiske  Overførsel  som  en  Kendsgæming, 
der  i  strængeste  Forstand  skyldes  Arvelighed,  og  de  vil 
da  næppe  kunne  undres  over,  at  vi  ud  fra  deres  egen 
Opfattelse  drager  den  Slutning,  at  naar  Nedarvning  af 
erhvervede  Egenskaber  antages  at  foregaa  forholdsvis 
sjældent,  saa  kan  dette  bero  paa,  at  de  nævnte  Egen- 
skaber overføres  enten  i  ændret  eller  maaske  endog  i 
helt  uudviklet  Tilstand. 

Visse  Virkninger  af  Krysning  lader  sig  vanskeligt 
adskille  fra  Atavisme.  Medens  Indavlens  store  Betydning 
beror  paa,  at  man  ad  den  Vej  kan  fæstne  de  udformede 
Egenskaber,  saa  vil  fri  Parring  eller  Krysning  medføre 
en  Udjævning  af  de  større  Afvigelser  og  et  Tilbagefald 
til  Egenskaber,  der  maaske  ikke  har  vist  sig  i  mange 
Slægtled.  Hvor  Indavl  ikke  drives,  opnaar  man  vanske- 
ligt at  danne  Stamme.  For  danske  Hingstes  Vedkom- 
mende fremhæves  »GI.  Valdemar**  i  Toustrup  som  »det 
eneste  Fænomen  i  det  sidste  Aarhundrede.  Dens  Afkom 
har  været  godt  i  2,  3,  4,  5  Led,  og  det  breder  sig  og 
synes  at  blive  bedre  og  bedre*  (Statskonsulent  Jensen). 
Reglen  er  imidlertid,  at  fri  Parring  letter  Tilbagefald. 
Historisk  har  denne  Regel  givet  sig  Udslag  i  Dannelsen 
af  Kaster,  Arveadel,  Arvemonarki,  gennem  hvilke  man 
ved    Begrænsningen    af  Ægteskab   indenfor  en   snævrere 

Kres  har  villet  sikre  sig  mod  Krysningens  Indflydelse 
At  disse  Forsøg  ikke  lykkedes,  skyldtes  ikke  Reglens 
Urigtighed,  men  den  stigende  Ophobning  af  de  engang 
tilstedeværende  Egenskaber,  ogsaa  af  de  sygelige.  Ved 
Krysning  forøges  Variationstilbøjeligheden,  hvorved  sent 
erhvervede  Egenskaber  mere  afskæres  fra  at  gøre  sig 
gældende,  og  hvorved  de  skjult  tilstedeværende  Mislig- 
heder faar  Lejlighed  til  at  udfolde  sig.  Forklaringen  her- 
paa  er  ganske  simpel:  jo  mer  sammensat  en  Organisme 
er,  des  mere  uensartet  viser  Arven  sig,  ti  desto  mer  uens- 
artede bliver  de  enkelte  Leds  Udviklingsbetingelser;  er  til- 
med Forældrene  paa  væsentlige  Punkter  uensartede,  vil 
ensartet  Arveoverførsel  endnu  mindre  kunne  ventes.  En 
Forudsætning  er  det  imidlertid,  at  Livsbetingelserne  er 
omtrent  lige  gode  for  begge  de  kryssede  Racer,  ti  i 
modsat  Fald  formaar  ikke  engang  Krysning  at  rokke 
synderligt  ved  den  erhvervede  Ligevægtstilstand.  Darwin 
fremhæver  saaledes,  at  naar  vore  tamme  Husdyr  parrer 
sig  med  vildtlevende  Bjærgracer,  da  ændres  disse  ikke 
paa  nogen  blivende  Maade,  fordi  de  er  bedre  tilpassede 
til  de  Omgivelser,  under  hvilke  Udviklingen  og  Opvæksten 
foregaar. 

Lapouge  mener,  at  Atavismen  kun  gør  sig  gældende, 
naar  de  blandede  Racers  Hovedegenskaber  er  hinanden 
modsatte;  ti  da  ophæver  de  hinanden,  og  de  svagere 
atavististiske  Træk  faar  da  Lejlighed  til  at  træde  frem. 
Hvor  derimod  de  blandede  Racers  Egenskaber  er  nogen- 
lunde parallelle,  der  kommer  Atavismen  ikke  til  at  gøre 
sig  gældende.  Overført  paa  Menneskene  vil  dette  sige, 
at  Raceblanding  vil  medføre  Tilbagefald  i  samme  Grad 
Racerne  staar  hinanden  fjærnt.  Broca,  Ch.  Darwin, 
Humboldt  og  Livingstone  stadfæster  dette.  Humboldt 
fremhæver  endog  meget  stærkt  de  slette  Anlæg  hos  Zam- 
boerne (Blanding  af  Indianere  og  Negre).  Livingstone 
ytrer  i  Anledning  af  en  Blandingsrace  ved  Zambesi:  »Det 
er  uforklarligt,  hvorfor  Halvracer  saadan  som  denne  er  saa 
meget  grusommere  end  Portugiserne,  dog  er  det  utvivlsomt 


Digitized  by  VjOOQ IC 


380 

Tilfældet**,  og  Darwin  fremhæver,  at  naar  to  Racer,  der 
begge  staar  paa  et  lavt  Trin,  krysses,  da  synes  Efter- 
kommerne at  blive  ganske  fremragende  slette.  Han 
mener,  at  det  ikke  saameget  skyldes  de  ugunstige  mo- 
ralske Forhold,  under  hvilke  Blandingsracer  vokser  op, 
som  Tilbageslag  til  tidligere  Tiders  vilde  Tilstand.  De  i 
Sydamerika  forekommende  Blandinger  af  Indianere,  Negre 
og  Spaniere  „har  sjældent  noget  godt  Udtryk".  Ud  fra 
denne  Teori  forklarer  Ammon  Germanernes  strænge  Love 
mod  Ægteskab  med  ufri;  Germanerne  søgte  at  sikre  Race- 
renheden, fordi  Erfaringen  viste  dens  Gavnlighed.  Det 
bør  dog  fremhæves,  at  indenfor  den  danske  Literatur 
staar  L.  V.  Oppermann  (for  Husdyrenes  Vedkommende) 
som  Modstander  af  den  Paastand,  at  blandet  Blod  giver 
usikkert  og  upaalideligt  Afkom. 

Endnu  skal  det  fremhæves,  at  skjulte  Arveegen- 
skabers Tilstedeværelse  godtgøres  gennem  de  Ejendomme- 
ligheder, der  udfolder  sig  i  Pubertetsperioden,  eller  lejlig- 
hedsvis i  endnu  senere  Perioder  af  Livet.  Det  fremhæves 
saaledes,  at  ved  sygelig  Omdannelse  af  Æggestokkene 
ophører  Fjerkræet  ikke  blot  at  lægge  Æg,  men  de  mister 
de  for  dem  særegne  Prydelser  og  nærmer  sig  i  Udseende 
mer  eller  mindre  fuldstændig  Hannen.  I  det  Hele  har 
Hunnerne  mange  skjulte  sekundære  Hanegenskaber  og 
Hannerne  mange  skjulte  Hunegenskaber.  Hos  Hjorte- 
dyrene bærer  Hannerne  Takker,  men  uudviklede  Takker 
viser  sig  ogsaa  hos  Hinden,  naar  Æggestokkene  øde- 
lægges. Hertil  henhører  endvidere  den  saakaldte  Poly- 
morfisme.  Hos  de  samfundsdannende  Insekter  opstaar 
foruden  mandlige  og  kvindelige  Kønsformer  ogsaa  køns- 
løse Individer,  der  kan  afvige  betydeligt  fra  hine  saavel 
i  Form  som  i  sociale  Instinkter.  Hos  Bierne  har  vi  køns- 
modne Hunner,  de  saakaldte  Dronninger;  umodne  Hunner, 
de  saakaldte  Arbejdere,  hvor  foruden  Forplantnings- 
organerne  Braad,  Vinger  og  Bagben  er  dannede  paa 
en  særlig  Maade;  endelig  er  der  Hannerne,  de  saakaldte 
Droner.      Hos    adskillige  Myre-    og  Termitsamfund    gaar 

Delingen  endnu  videre,  idet  Arbejderne  findes  i  to  Former : 
Arbejdere  og  Soldater.  Mellem  disse  tre  til  fire  Former  er 
der  ofte  betydelig  Forskel  med  Hensyn  til  Størrelse,  Mangel 
paa  Vinger,  Bygning  af  Sanseredskaber,  Hjærne,  Hoved 
osv.  Arbejdere  og  Soldater  kan  imidlertid  ikke  forplante 
sig;  de  kan  altsaa  ikke  overføre  deres  Egenskaber  til 
Efterkommere;  men  alle  fire  Former  maa  udvikles  af 
Dronningens  Æg.  Hvorledes  forklarer  Weismann  nu,  at 
Æg  med  samme  Kimplasma  kan  udvikle  saa  forskelligt 
byggede  Individer.^  Naturligvis  ved  at  distingvere.  Kim- 
plasmet  indeholder  3-4dobbelte  vikarierende  Determi- 
nanter, af  hvilke  kun  én  kommer  til  Udfoldelse.  Men 
denne  Forklaring  gaar  ikke;  ti,  som  Oscar  Hertwig  og 
Spencer  fremhæver,  kan  forskellig  ydre  Indflydelse  ændre 
Dyrets  Udvikling.  Forsøg  har  godtgjort,  at  Æggenes 
Udvikling  bliver  forskellig  efter  deres  Opholdssted  og 
Næring.  I  store  Celler  med  rigelige  Næringsmidler  bliver 
Ægget  til  Dronning;  i  snævre  Celler  med  ringe  Kost 
udvikler  det  sig  til  Arbejder,  ja  endog  Arbejderlarver  kan 
ved  rigelig  Fodring  forvandles  til  Dronninger.  Ogsaa  de 
fire  Former  hos  Myrer  og  Termiter  lader  sig  forklare 
som  Ernæringsformer;  Ernæring  af  den  Beskaffenhed,  at 
den  udvikler  Kæber  og  Hjærne,  gør  Ægget  til  Arbejder, 
hvorimod  Ernæring,  der  udvikler  Kønsorganerne,  gør  det 
til  Dronning.  Endelig  findes  der  „Mellemformer"  mellem 
de  fire  udprægede  Former,  hvilket  Spencer  forklarer  ved, 
at  Næringen  under  Udviklingen  ikke  samtidig  er  und- 
draget alle  Æggene.  „For  mig  har  Naturen  i  de  polymorfe 
Dyrestater  ligesom  anstillet  en  Række  højst  vigtige  Eks- 
perimenter, der  tydeligt  viser,  at  samme  Anlægssubstans 
under  Indflydelse  af  forskellige  ydre  Betingelser  kan  ud- 
vikle sig  til  meget  forskellige  Former"  (Oscar  Hertwig). 

Imod  Læren  om  Nedarvning  af  erhvervede  Egen- 
skaber har  man  villet  fremføre  saadanne  Træk,  som  at 
hos  semitiske  Folk  overføres  Omskæringens  Resultat  ikke, 
men  Processen  maa  gentages  i  hvert  Slægtled ;  at  Koppear 
ikke  nedarves,    og  at  dette  heller  ikke  er  Tilfældet  med 

Terrierens  afstumpede  øren  og  Hale.  Nu  er  der  vel 
ingen,  der  venter,  at  alle  erhvervede  Egenskaber  skal 
nedarves  saaledes,  at  de  tilmed  viser  sig  paa  samme 
Maade  hos  Afkommet  som  hos  Forældrene;  men  paa  den 
anden  Side  er  det  ikke  ganske  sikkert,  at  de  her  nævnte 
Træk  ikke  har  efterladt  sig  arvelige  Spor.  Omskærelsen 
angriber  et  Organ  af  saa  fundamental  Betydning,  at  man 
vel  ikke  overfor  den  kunde  vente  ensartet  Nedarvning. 
Det  Spørgsmaal,  man  maa  stille  sig,  er  det,  hvorledes 
det  vil  gaa  en  Dreng  af  ren  eller  blandet  jødisk  Herkomst, 
naar  han  ikke  omskæres.  Og  her  foreligger  indenfor 
min  Erfaringskres  et  Tilfælde  med  en  ung  Mand,  der  led 
af  stærke  Trykfornemmelser  grundet  paa  Forhudens 
Snæverhed  og  det  deraf  følgende  stærke  Pres.  I  Analogi 
dermed  lod  det  sig  tænke,  at  hvis  man  lod  Terrierens 
øren  vokse,  vilde  de  grundet  paa  Afskæringen  i  mange 
forudgaaende  Slægtled  frembyde  Træk,  der  adskilte 
dem  fra  almindelige  Hundeøren.  For  Halernes  Vedkom- 
mende foreligger  der  tilmed  afgørende  Bevis  paa  Egen- 
skabens Overførelse.  Men  selv  om  det  ikke  var  Til- 
fældet, er  det  dog  klart,  at  Mangel  paa  Nedarvning  af 
en  bestemt  Beskadigelse  aldrig  kan  bruges  som  Argument 
mod  de  Tilfælde,  hvor  en  saadan  Nedarvning  finder 
Sted,  men  i  det  Højeste  kan  have  Værdi  som  Middel  til 
at  finde  Grænser  for  de  erhvervede  Egenskabers  Over- 
førelse. Endnu  den  Dag  i  Dag  kender  man  intet  til  saa- 
danne  Grænser,  og  det  er  usikkert,  om  de  findes;  derfor 
gør  Nisbeth  (S.  320)  bedst  i,  at  betragte  Folkeskolen  som 
utilfredsstillende. 

Herbert  Spencer  (S.  303  flg.)  antager,  at  samtlige 
enkelte  Egenskaber,  der  nu  overføres  ved  Arv,  engang  i 
Tiden  er  blevet  erhvervede.  I  Slægternes  Løb  er  en  Funk- 
tion blevet  mer  og  mer  indøvet;  det  fungerende  Organ 
altsaa  styrket  og  udviklet;  Slægt  efter  Slægt  fødes  med 
dette  Organ  mer  og  mer  udviklet  og  arbejdsdygtigt.  En 
erhvervet  Egenskab  har  forandret  sig  til  en  medfødt 
Egenskab,  dog  er  dens  Oprindelse  kendelig,  ti  der  gives 

ikke  Funktion  uden  et  fungerende  Organ,  og  der  gives 
intet  Organ,  uden  det  styrkes  ved  Brug  og  svækkes  ved 
Mangel  paa  Brug  eller  ved  Overanstrængelse.  Det,  der 
er  medfødt  af  det  enkelte  Individ,  er  allsaa  erhvervet  af 
Slægten,  og  til  Gengæld  forbereder  Individet  gennem  sin 
Virksomhed  og  sine  Erfaringer  en  ny  Slægtsarv.  Arve- 
lighedslæren og  Udviklingslæren  kan  derfor  ikke  skilles; 
de  udviklede  Træk  kan  være  nyttige  eller  skadelige;  begge 
Slags  nedarves,  indtil  det  Øjeblik  kommer,  da  de  skade- 
lige Ejendommeligheder  har  naaet  en  Styrke,  der  fører 
til  Individets  Undergang.  Naturen  borteliminerer,  hvad 
der  under  de  givne  Forhold  ikke  passer,  og  forsaavidt 
maatte  Spencer  finde  det  rigtigt,  naar  Joly  siger,  at 
Arveligheden  er  en  forstyrrende  Kraft;  men  naar  han  til- 
føjer, at  den  i  Livet  spiller  en  mere  farlig  end  velgjørende 
Rolle,  saa  vilde  han  møde  bestemt  Modstand  hos  Spencer, 
der  mener  ganske  det  modsatte.  Ti  samtidig  med,  at  de 
uheldige  Egenskaber,  som  Slægten  har  tillagt  sig,  ophobes 
Slægtled  for  Slægtled,  ophobes  ogsaa  de  gode,  og  disse 
sidste  fører  fremad,  hele  Menneskeslægtens  Fremskridt 
hviler  paa  dem.  Vor  Samfundsfølelse,  vor  Moral,  vor 
Politik,  Kunst  og  Industri  hviler  paa  den  ved  stigende  Brug 
langsomt  omdannede  Bygning  af  Hjæmen.  Ved  Siden 
af  den  naturlige  Udvælgelse  stiller  Spencer  altsaa  Brug 
og  Ikke-Brug  samt  Omgivelsernes  direkte  Indflydelse,  der 
forklarer  os  Kæbernes  med  Civilisationen  aftagende  Stør- 
relse (ved  Ikke-Brug);  Arveligheden  af  Nervelidelser  frem- 
kaldte ved  Overanstrængelse;  Yverets  store  Udvikling  hos 
Malkeracerne  osv.  Idet  Arven  efter  de  skiftende  Forhold 
snart  fører  til  Opløsning,  snart  til  Udvikling,  indgaar  den 
som  Faktor  i  den  universelle  Udvikling,  der  ikke  er 
andet  end  en  rytmisk  Pulsering,  et  Ligevægtsfænomen, 
der  falder  ind  under  de  almindelige  Love  for  Bevægelse 
og  Rytme. 

Vender  vi    os  nu   til  Fremstillingen  af  de  specielle 
Arvelighedslove,    da  vil  det  være  rigtigt  først  at  minde 

om,  at  disse  Love  kun  er  Regler,  som  Erfaringen  synes 
at  have  fastsiaaet.  De  nedarvede  Ejendommeligheders 
Udfoldelse  beror  saavel  paa  Kombination  af  Omstændig- 
hederne før  Individets  Fødsel  som  paa  Kombination  af 
Omstændighederne  efter  denne;  man  kan  tilmed  blot  paa- 
pege den  Udfoldelse,  som  er  indtraadt,  men  ikke  den, 
der  under  andre  Omstændigheder  kunde  være  indtraadt, 
og  følgelig  bliver  det  umuligt  at  forudsige  Udfaldet  af 
Arvevalget.  Man  kan  med  andre  Ord  ikke  med  Sikker- 
hed beregne  Arvevalget  i  det  enkelte  bestemte  Tilfælde, 
og  et  Valg  maa  nødvendigvis  finde  Sted,  eftersom  enhver 
Organisme  arver  flere  Muligheder,  end  Livsforholdene 
sætter  den  i  Stand  til  at  udforme.  Selv  om  man  havde 
aldeles  sikkert  Kendskab  til  Arvelig  hedslo vene,  vilde  det 
bestemte  Tilfælde  af  Nedarvning  dog  ikke  med  Sikkerhed 
kunne  forudsiges,  med  mindre  man  tillige  fuldt  ud  kendte 
Lovene  for  Omgivelsernes  Nyttevirkning.  Overfor  lidet 
indviklede  Organismer  som  Bakterierne,  hvor  Nyttevirk- 
ningen, som  Omgivelserne  yder,  i  væsentlig  Grad  be- 
grænses til  Ernæringsmaaden,  lader  Eksperimenter  sig 
bedst  anvende  (se  saaledes  de  af  Harraca  fremdragne  For- 
søg) ;  men  allerede  naar  man  kommer  op  til  Kornsorterne, 
viser  Forholdene  sig  yderst  indviklede  (se  W.  Johannsens 
Forsøg),  og  hos  de  højt  sammensatte  Organismer  vil  det 
hurtigt  vise  sig  umuligt  at  beregne  de  Resultater,  der 
fremkommer  ved  Samspil  mellem  Fostrets  Anlæg  og  de 
omgivende  Udviklingsbetingelser.  Dette  forhindrer  na- 
turligvis ikke,  at  mange  Mennesker  i  deres  Drøm  om  at 
skabe  en  fuldkommen  Menneskeslægt  ogsaa  inddrager 
det  stigende  Kendskab  til  Arvelighedslovene;  men  da 
Arvelighedens  Grænser  er  selve  Livets  Grænser,  bliver 
Mulighedernes  Udformning  ikke  til  at  forudse.  Man  har, 
siden  Spencer  første  Gang  opstillede  sin  Arvelighedslære, 
med  mer  eller  mindre  Held  søgt  at  paavise  specielle 
Arvelighedslove ;  men  i  Virkeligheden  er  der  ikke  gjort 
noget  Fremskridt,  der  kan  stilles  ved  Siden  af  den  store 
Fortjeneste,  som  Spencer  indlagde  sig  ved  at  anvende  de 

samme  Principer  paa  Forklaringen  af  Nydannelser,  som 
anvendes  paa  Forklaringen  af  Gendannelse  af  tabte  Væv- 
dele. Alligevel  har  Kendskabet  til  Arvelighedslovene  sin 
Interesse.  Allerede  det,  at  Arvelighedsfænomenerne  uaf- 
ladelig omtales  i  biologiske  og  lægevidenskabelige  Værker 
og  Tidsskrifter,  i  Meddelelser  og  Beretninger  fra  Hospi- 
taler og  Sanatorier,  i  Blade  for  Gartnere  og  Opdrættere, 
gør  det  ønskeligt  at  have  et  Overblik  over  de  foreløbige  / 
Resultater,  til  hvilke  Undersøgelserne  hidtil  har  ført.  ^ 

Haeckel  skælner  mellem  to  Grupper  Arvelighedslove; 
den  ene  omfatter  Lovene  for  Nedarvning  af  de  Egen- 
skaber, som  Individet  selv  har  arvet  (Lovene  for  den  be- 
varende Nedarvning) ;  den  anden  omfatter  Lovene  for  de  er-  \ 
hvervedeEgenskaber  (fremadskridende  Nedarvning).  Uagtet 
denne  Gruppeinddeling  ikke  kan  helt  gennemføres,  følger 
vi  den  dog  her  i  det  væsentligste. 

A.     Den  bevarende  Arvelighed  ved  medfødte  Egen- 
skaber. 

1.  Loven  for  den  uafbrudte  eller  kontinuerlige  Ned- 
arvning: nHos  de  fleste  Dyre-  og  Plantearter  ligner 
det  ene  Slægtled  det  andet.**  Lige  frembringer  Lige; 
Forældrene  ligner  ligesaavel  Bedsteforældrene  som  Bør- 
nene. De  overfører  til  Børnene  Egenskaber,  som  de  selv 
har  modtaget;  denne  Overførelse  kan  ligesaa  godt  bero 
paa  en  Arvefunktion  som  paa  en  Arvesubstans;  som  den 
afbrudte  Krystal  i  Modervædsken  antager  sin  gamle  Form, 
saaledes  antager  de  løsrevne  Forplantningsceller  og  Væv- 
celler under  passende  Vækstforhold  Organismens  gamle 
Form.  Man  kan  forstaa  dem,  der  mener,  at  dette  ikke 
er  Arv,  men  en  naturlig  Vækst,  at  „Arv**  kun  kan  be- 
tegne noget,  der  er  særligt  for  Individet  som  Individ 
(S.  345) ;  men  har  man  først  følt  Vanskelighederne  ved  at 
sondre  mellem  det  individuelle  og  det  typiske,  da  vil 
man  hurtigt  føle  Nødvendigheden  af  at  blive  staaende 
ved  den  Side  91 — 92  givne  Forklaring  af  Begrebet  Arv.  || 
Arvelighedslæren  bliver  da  et  Udtryk  for  den  Kends- 
gærning,     at    Natursammenhængen     uforandret    er    den 

samme,  selv  om  Slægtleddene  skifter.  Forandrer  Livs- 
betingelserne sig,  da  forandres  ogsaa  den  Form,  hvor- 
under Natursammenhængen  eller  Arven  fremtræder,  men 
ellers  bliver  alt  ved  det  gamle;  der  ligger  i  Virkningen 
ikke  mer  end  der  laa  i  Aarsageme.  Ribot  illustrerer 
dette  ved  Henvisning  til  Bastardfænomenerne. 


En  saa  matematisk  Nøjagtighed  træffes  vel  aldrig  i 
Virkeligheden,  ofte  vil  den  ene  eller  den  anden  af  For- 
ældrene have  en  vis  Overvægt,  der  endog  kan  blive 
saa  stor,  at  et  Barn,  der  efter  Forholdene  burde  være 
blevet  Mulat,  enten  er  helt  hvidt  eller  helt  sort.  Bortset 
fra  disse  Tilfælde,  viser  det  sig  imidlertid,  at  Arven  op- 
træder som  bevarende,  selv  naar  Forældrene  er  i  høj 
Grad  uensartede;  den  gør  det  selvfølgelig  endnu  mer,  jo 
mer  ensartede  de  er  (Indavl),  og  dette  gælder  saavel  den 
fysiske  som  den  psykiske  Arveoverførsel.  Man  kender 
kun  Sjæleliv  knyttet  til  Hjærne-  og  Nervevirksomhed,  og 
dets  Nedarvning  er  ligeledes  knyttet  til  disse  Organer. 
Men  der  er  intet  til  Hinder  for,  at  disse  kan  overføres  alene 
fra  den  ene  af  Forældrene,  medens  andre  Organer  ligesaa 
udelukkende  skyldes  den  anden  af  disse.  Ribot  frem- 
drager et  interessant  Eksempel  herpaa.  Ingeniøren  Uslet- 
Geoffroy  var  Søn  af  en  hvid  Mand  og  en  meget  ind- 
skrænket Negerinde.  Efter  hele  sin  Legemsbygning  var 
han  Neger;  han  lignede  fuldstændig  Moderen  i  Træk, 
i  Farve,  i  Haar  og  i  den  for  hendes  Race  særegne  Lugt. 
I  aandelig  Henseende  var  han  derimod  hvid  med  en  saa 
udviklet  Intelligens,  at  han  overvandt  den  i  Kolonierne 
herskende  Fordom  mod  „farvede«  og  blev  modtaget  i  de 

mest  aristokratiske  Huse.  Han  døde  som  korrespon- 
derende Medlem  af  Videnskabernes  Akademi. 

Den  kontinuerlige  Nedarvning  grunder  Livets  stabile 
Former,  hvilke  fæstes  mer  og  mer  for  hvert  Slægtled, 
der  forløber.  Overalt  har  de  ældste  Former  kun  været 
faa  og  lidet  udprægede,  hvilket  for  Organismernes  Ved- 
kommende udførligere  er  omtalt  i  Kapitlet  om  Forstenings- 
læren.  Galton  gør  med  Føje  opmærksom  paa,  at  det 
samme  gælder  Samfundslivet;  de  oprindelige  Former  for 
dette  var  kun  faa:  Autokrati,  Oligarki,  Republik;  senere 
er  Formerne  blevne  talrigere,  og  Traditionen  overfører 
dem  ligesaa  kontinuerligt,  som  Arveligheden  overfører  de 
organiske  Former.  Dette  gælder  ogsaa  paa  snævrere  Om- 
raader.  »Enhver  Folkemængde  har  sine  egne  karakteri- 
stiske Træk.  En  Nationalfest,  et  Væddeløb,  et  Bryllup, 
en  Begravelse,  alt  viser  en  saa  vanemæssig  Gruppering,  at 
det  synes,  at  Tiden  ikke  eksisterer."  Ligevægtsfænomenet 
frembyder  sig  overalt,  „Kogebøger  er  temmelig  ens", 
Rejser  er  ens.  Landskaber  kan  frembyde  de  samme  Træk, 
endog  i  den  Grad,  at  man  har  benyttet  Svejtserførere  i 
Himalaya,  i  Kavkasus,  paa  Ny-Zeeland  og  i  Andes- 
bjærgene.  Selv  det  rigeste  Liv  bliver  monotont.  Takket 
være  den  kontinuerlige  Arv  og  den  kontinuerlige  Tradition 
bliver  paa  det  organiske  Omraade  Resultatet  det  samme 
som  paa  de  andre  Omraader,  selv  om  vi  næsten  intet 
ved  om,  hvorledes  de  stabile  Former  dannes  i  deres 
Enkeltheder. 

Ind  under  denne  Lov  regner  vi  endvidere  samtlige 
Tilfælde  af  kønslig  Nedarvning,  hvorved  forstaas,  at  saa- 
vel  de  egentlige  Kønsegenskaber  som  de  sekundære  kun 
overføres  fra  Hankøn  til  Hankøn  og  fra  Hunkøn  til  Hun- 
køn. Til  de  sekundære  Kønsegenskaber  henregner  man 
dem,  der  ikke  umiddelbart  staar  i  Forbindelse  med  Par- 
ringen, men  dog  som  Regel  kun  findes  hos  det  ene  Køn: 
Hjortens  Takker,  Løvens  Manke,  Hanens  Sporer,  Kvindens 
Mælkekirtler.  Her  er  Tale  om  en  bevarende  Overførsel 
af  den  ene  eller  den  anden  af  Forældrenes  Egenskaber, 

og  vi  kan  ikke  godkende  Haeckels  Opfattelse,  at  disse 
Tilfælde  hører  ind  under  en  særlig  Lov:  Loven  om  den 
kønslige  Nedarvning.  Naar  Faderens  Kønsegenskaber 
alene  kommer  til  Udformning,  bliver  Barnet  en  Drenge 
kommer  Moderens  alene  til  Udformning,  bliver  det  en 
Pige,  og  udformes  delvis  begge  Egenskaber,  bliver  det 
Hermafrodit.  Hos  Organismer,  hvor  Tvekønnethed  er 
det  normale,  falder  de  to  formentlige  Love  fuldstændig 
sammen,  og  den  senere  Adskillelse  af  Kønnene  hos  højere 
udviklede  Plante-  og  Dyreformer  er  kun  speciellere  Ud- 
viklingsformer, men  Loven,  der  styrer  dem,  er  den 
samme.  Et  yderligere  Vidnesbyrd  om  Rigtigheden  af 
denne  Opfattelse  har  man  i  de  S.  351  omtalte  Følger  af 
Kastration  og  Sygelighed,  f.  Eks.  naar  en  Høne  faar 
Sporer  eller  en  Raa  Opsats. 

2.  Loven  om  den  blandede  eller  gensidige  Nedarv- 
ning: „Organismer,  der  er  frembragte  ved  Forplantnings 
kan  besidde  Egenskaber,  der  er  opstaaede  ved  en  Blan- 
ding af  Forældrenes  Egenskaber**.  Denne  Lov  fører  os 
direkte  ind  saavel  i  Galtons  som  i  Weismanns  Tanke- 
gang. I  én  Henseende  opfatter  Galton  enhver  Organisme 
som  et  Individ,  men  i  en  anden  Henseende  som  sammen- 
sat af  en  Række  yderst  smaa  individuelle  Celler.  Af  hver 
af  disse  Celler  arver  vi  nogle  Stumper,  Smaapartikler, 
som  vi  intet  kender  til.  Efterhaanden  som  Fostret  udvikler 
sig,  indtager  hver  af  disse  Smaapartikler  den  Post,  hvor 
den  hører  hjemme,  saafremt  den  har  bedre  Held  med  at 
udvikle  sig,  og  dens  Stilling  er  fordelagtigere  end  de 
andre  Smaapartiklers,  der  havde  Mulighed  for  at  udfylde 
samme  Post.  Tilfældet  spiller  altsaa  en  afgørende  Rolle 
ved  al  Arveoverførsel;  derimod  er  der  ikke  noget  direkte 
arveligt  Forhold  mellem  Forældre-Personen  og  Barne- 
personen; „Forbindelsen  mellem  dem  er  som  Laasen  paa 
en  Halskæde,  hvor  Personerne  er  Kædens  enkelte  Dele". 
Naar  nu  en  Smaapartikel  fra  hver  af  Forældrene  tilfældig 
begunstiges  ligemeget,  da  kan  de  udforme  et  fælles  Re- 
sultat,   hvilket   er  den  blandede  Arv.     Hertil  hører  Men- 

neskets  Hudfarve  ved  Raceblanding,  hvor  Galton  tænker 
sig  Partiklerne  sammensatte  som  en  fin  Mosaik,  der  er 
saa  nøjagtig  udarbejdet,  at  Elementerne  ikke  kan  skælnes. 
Endvidere  hører  Legemshøjden  hertil.  Galtons  Begrun- 
delse af  Arveblandingen  skal  vi  ikke  her  undersøge,  men 
han  har  valgt  et  godt  Eksempel  paa  blandet  Arv,  der  i 
det  Hele  let  lader  sig  paavise  ved  Bastardavl.  Bastarder 
af  Hest  og  Æsel  bliver  som  bekendt  meget  forskellige, 
eftersom  Faderen  hører  til  den  ene  eller  den  anden  af 
disse  Arter.  Arveblandingen  er  i  begge  Tilfælde  til  Stede, 
men  den  er  foregaaet  paa  forskellig  Maade.  Noget  til- 
svarende skal  være  Tilfældet  med  Mulatter,  idet  de,  der 
er  avlede  af  en  Evropæer  med  en  Negerinde,  viser  ganske 
andre  Egenskaber  end  de,  der  er  avlede  af  en  Evropæer- 
inde  med  en  Neger.  Det  samme  Forhold  fremhæves  med 
Hensyn  til  de  egentlige  Mestizer  (Evropæer  og  Indianer) 
og  andre  Bastardracer. 

1  Weismanns  Teori  er  denne  Lov  hævet  til  at  blive* 
den  altbeherskende,  idet  enhver  Nydannelse,  der  kan  ned- 
arves, henføres  til  en  ny  ejendommelig  Kimblanding, 
hvorved  der  foregaar  en  virkelig  Blanding  af  i  hvert  Til- 
fælde nogle  af  Egenskaberne.  Heller  ikke  til  denne  Teori 
skal  vi  her  vende  tilbage. 

Ved  en  Uklarhed  i  Tankegangen  har  en  Række  For- 
fattere, Haeckel,  Galton,  Schneider  og  flere  andre,  under 
Loven  om  blandet  Arv  tillige  medtaget  en  Række  Til- 
fælde, hvor  der  aldeles  ikke  er  Tale  om  nogen  Blanding, 
men  om  en  direkte  Overførelse  af  nogle  af  Faderens 
Egenskaber  og  nogle  andre  af  Moderens  Egenskaber, 
t.  Eks.  Faderens  øjenfarve  og  Moderens  Tandbygning. 
Disse  Tilfælde  hører  ind  under  den  første  af  de  her  om- 
talte Love.  Her  er  ikke  noget  nyt  Mosaikmønster,  men 
kun  to  gamle,  der  udrives  af  deres  Rammer  og  stilles 
sammen  i  en  ny.  løvrigt  kan  Grænserne  mellem  de  to 
Love  praktisk  set  være  vanskelige  at  drage,  ti  den  Kends- 
gæming,  at  Egenskaberne  udformer  sig  individuelt  under 

Væksten  (Variationstilbøjeligheden),   frister  let  til  Formod- 
ningen om,  at  al  Arv  har  Tilbøjelighed  til  Blanding. 

3.  Loven  om  den  afkortede  eller  simplificerede 
Nedarvning.  „En  Egenskab,  der  er  Genstand  for  arve- 
lig Overfarelse,  kan  efterhaanden  dels  hæmmes,  dels 
miste  sin  udprægede  Form.**  Som  speciellere  Grupper  af 
Tilfælde  under  denne  Lov  maa  nævnes  dels  de,  der 
hører  ind  under  Galtons  Regressionslov,  dels  de,  der 
falder  ind  under  Haeckels  biogenetiske  Lov.  Galtons  Lov 
lød,  at  enhver  Ejendommelighed  hos  et  Menneske  deles 
af  hans  Slægtninge,  men  gennemsnitligt  i  lavere  Grad. 
Jo  fjærnere  Slægtskabsgrad,  desto  ringere  Ensartet- 
hed. Er  Slægtskabet  saa  fjærnt,  at  det  ikke  er  værd 
at  tage  i  Betragtning,  da  vil  selv  det  mest  ejendommelige 
Familietræk  være  forsvundet.  Hvis  Mulatter  giftede  sig 
indbyrdes,  vilde  deres  Type  bevares,  men  gifter  de  sig 
med  Negre,  og  Børnene  atter  med  Negre  og  saa  videre, 
da  vil  det  hvide  Blod  snart  være  usporligt. 

Haeckels  her  oftere  omtalte  Lov  lød,  at  Individets 
Udvikling  er  en  sammentrængt  Gentagelse  af  Slægtens; 
men  det  er  ogsaa  kun  en  sammentrængt  Gentagelse,  hvor 
vigtige  Trin  slet  ikke  spores.  Store  Partier  af  vore 
Stamfædres  Livsløb  er  blevne  saa  udviskede,  at  man  i 
de  nuværende  Individers  Udviklingshistorie  næppe  finder 
et  Fingerpeg  derom. 

Hele  Loven  om  den  simplificerede  Nedarvning  er  da 
at  betragte  som  en  Lov  om  Arvens  Opløsning.  I  Tidens 
Løb  slides  paa  Arven,  ogsaa  den  er  undeskastet  For- 
andringens Lov;  Stabiliteten  er  kun  relativ.  Man  maatte 
vente,  at  dette  forholdt  sig  saaledes,  ti  den  nedarvede 
Egenskab  er  aldrig  et  usammensat  Element;  den  er  altid 
yderst  sammensat.  Galton  opfatter  saaledes  Menneskets 
Højde  som  en  sammensat  Sum  af  mer  end  hundrede 
Deles  Længde  og  Tykkelse,  og  disse  Dele  varierer  ind- 
byrdes uafhængigt  af  hverandre. 

4,  Loven  om  den  afbrudte  (springende)  eller  skjulte 
Nedarvning  (Atavisme).    „En  Egenskab  kan  skjult  være 

til  Stede  for  derpaa  pludseligt  senere  atter  at  dukke  frem",  j 
Naar  man  kan  overføre  Egenskaber  fra  Fædrene  til 
Efterkommerne  uden  selv  at  synes  at  besidde  dem,  da  maa 
man  besidde  flere  Muligheder,  end  der  udformes.  Ethvert 
Individs  Vækst  udelukker  en  Del  Muligheder,  der  under 
andre  Forhold  kunde  være  komne  for  Dagen,  og  disse 
Muligheder  kan  senere  gøre  sig  gældende.  Ethvert  Bi-, 
drag  til  Forstaaelse  af  de  Muligheder,  der  i  Arven  gen-! 
sidig  udelukker  hinanden,  vilde  være  et  Bidrag  til  For-/ 
staaelse  af  Racedannelse.  Men  disse  Bidrag  vil  blive\ 
Fremtiden  forbeholdt;  hidtil  har  man  maattet  begrænse 
sig  til  at  vise,  at  der  findes,  hvad  Galton  vilde  kalde 
„sovende  Partikler**,  der  ikke  kommer  til  Udvikling  i  et 
Slægtled,  men  først  i  et  senere. 

Særligt  hos  lavere  Dyr  og  Planter  kan  det  ske,  at 
Børnene  ikke  ligner  Forældrene,  men  at  det  andet,  tredie 
eller  et  senere  Slægtled  atter  ligner  det  første.  Dog  selv 
blandt  Menneskene  kan  det  ske,  at  Barnebarnet  ikke 
ligner  Forældrene  men  en  af  Bedsteforældrene;  det  samme 
Forhold  kendes  fra  Husdyrene. 

Ind  under  denne  Lov  falder  samtlige  Tilfælde  af 
Generationsskifte,  hvor  Individet  antager  en  Form,  der  er 
ganske  forskellig  fra  Forældrenes,  og  først  dets  Efter- 
kommere kommer  til  at  ligne  dem.  Endvidere  hører  ind 
under  den  samtlige  Tilfælde  af  egentlig  Atavisme,  Tilbage- 
fald til  en  tidligere  Form  eller  Levemaade.  Naar  vore 
Husdyr  og  dyrkede  Planter  forvildes,  undergaar  de  ikke 
blot  de  Forandringer,  der  svarer  til  de  nye  Livsbetingelser, 
men  de  kan  delvis  falde  tilbage  til  Stamformerne.  Saa- 
ledes  fremhæves  det,  at  vore  dyrkede  Kaalarter  ved  til- 
sigtet Forvildning  falder  omtrent  helt  tilbage  til  den  op- 
rindelige Form. 

Haeckel  samler  de  her  omtalte  fire  Love  i  én  Gruppe 
og  benævner  dem  under  ét:  Lovene  for  den  konservative 
Nedarvning.  Udtrykket  „konservativ"  tages  da  her  om 
det,  der  blot  er  bevarende,  i  Modsætning  til  det,  der  er 
fremadskridende;    derimod   tages  det  ikke  i  Betydning  af 

opretholdende  som  Modsætning  til  opløsende.  Den  kon- 
servative Arv  bevarer  de  gamle  Egenskaber  fra  Udvikling, 
men  ikke  fra  Opløsning;  den  vil  netop  i  Længden  føre 
til  Opløsning. 

B,  Den  fremadskridende  Arvelighed  ved  erhvervede 
Egenskaber, 

1.  Loven  om  Arv  af  tilpassede  eller  erhvervede  Egeti- 
skaber.  „Under  bestemte  Forudsætninger  er  en  Organisme 
i  Stand  til  paa  sine  Efterkommere  at  overføre  Egenskaber, 
som  den  selv  har  erhvervet  gennem  Tilpasning**.  Denne 
Lov  danner  Grundlaget  for  Erasmus  Darwins  og  Lamarcks 
Systemer;  den  er  uundværlig  for  Spencer  og  Charles 
Darwin.  Ind  under  denne  Lov  falder  samtlige  nedarvede 
Følger  af  Tillæmpelse,  Øvelse  og  Vane,  af  erhvervede 
Sygdomme,  Legemsbeskadigelser  og  lignende.  I  Tilslut- 
ning til  de  Side  366—68  anførte  Tilfælde  af  erhvervede 
Egenskabers  Nedarvning  skal  her  citeres  nogle  af  Haeckel 
omtalte.  Han,  der  var  Professor  i  Jena,  fremdrager  saa- 
ledes,  at  i  Nærheden  af  denne  By  havde  en  Tsrr,  ved  at 
Stalddøren  blev  slaaet  i,  faaet  Halen  klemt  af  omtrent  ved 
Haleroden;  de  Kalve,  som  faldt  efter  den,  var  alle  født  hale- 
løse.  —  Fem  forskellige  Iagttagere  havde  meddelt  ham  lig- 
nende sikkert  undersøgte  Tilfælde  med  Hunde,  Katte,  Mus. 
—  Grunden  til,  at  Lemlæstelser  og  lignende  „abnorme** 
Fejl  kommer  til  at  spille  en  større  Rolle  i  Arveligheds- 
litteraturen,  end  Hyppigheden  af  de  konstaterede  Tilfælde 
af  deres  Arve-Overførsel  berettiger  dem  til,  er  Egen- 
skabernes Haandgribelighed.  Mange  af  de  naturlige  eller 
medfødte  Egenskaber  kan  ikke  udfolde  sig  straks  ved 
Fødselen;  de  træder  først  frem  efterhaanden,  og  derved 
forflygtiges  Grænsen  mellem  medfødt  og  erhvervet,  mellem 
Arvelighedens  og  Traditionens  Indflydelse.  Striden  mellem 
»Lamarckianerne*  og  Ultra-Darwinisterne  skyldes  delvis 
de  flygtige  Grænser  mellem  de  to  Slags  Tilfælde  af  Arv; 
men  medens  Ultra-Darwinisterne  paa  ingen  Maade  kan 
godkende  den  her  omtalte  Lov  om  Nedarvning  af  Til- 
pasnings-Egenskaber  —  f.  Eks.  af  et   ved  Drik  ødelagt 

Nervesystem  — ,  saa  har  Darwinister  og  Lamarcklaneré 
den  store  Fordel  fuldt  ud  at  kunne  godkende  Loven  om 
den  blandede  Arv,  der  er  Grundlaget  for  hele  Weismartns 
Teori.  Ti  selv  om  Arveblandingen  ikke  kommer  i  Stand 
paa  den  Maade,  Weismann  tænker  sig,  saa  eksisterer  den 
faktisk,  og  den  godkendes  af  alle. 

2.  Loven  om  den  samtidige  Nedarvning,  af  Darwin 
kaldet  Loven  om  Nedarvning  i  den  korresponderende 
Livsalder.  Kalven  faar  sine  Horn  i  samme  Alder,  som 
Forældrene  fik  dem,  og  visse  arvelige  Sygdomme  bryder 
frem  hos  Børnene,  naar  disse  har  naaet  den  Alder,  i 
hvilken  Forældrene  erhvervede  Sygdommen. 

3.  Loven  om  den  samstedlige  Nedarvning,  Store 
Modermærker  viser  sig  paa  samme  Sted  paa  Huden  gennem 
flere  Slægtled,  hvilket  ogsaa  gælder  store  Fedtsamlinger. 

4.  Loven  om  den  rodfæstede  Nedarvning:  „I  jo 
flere  Slægtled  en  Egenskab  har  været  fremherskende, 
desto  sikrere  vil  den  nedarves".  Det  senest  erhvervede 
giver  mere  Anledning  til  uensartet  Nedarvning  end  det  tid- 
ligere erhvervede;  det  har  fæstnet  sig  mindre  og  skifter 
derfor  lettere  Form.  Derimod  er  det  en  Misforstaaelse, 
der  tilmed  er  temmelig  almindelig,  naar  denne  Lov  op- 
fattes, som  om  den  sagde,  at  det  tidligst  erhvervede  ned- 
arves lettere  end  det  senere  erhvervede.  Misforstaaelsen 
skyldes  en  urigtig  Opfattelse  af  Spencers  og  Darwins 
Skrifter.  Naar  en  Egenskab  har  været  tilkæmpet  af 
Slægtled  efter  Slægtled,  nedarves  den  let;  det,  hvortil 
Tiden  bruges,  er  imidlertid  kun  til  at  sikre  Arvens  Ens- 
artethed, men  ikke  til  overhovedet  at  sikre  Egenskaben. 
En  ny  erhvervet  Egenskab  kan  ved  hele  sin  indgribende 
Betydning  for  Organisationen  netop  være  udmærket  Arve- 
stof, medens  en  gammel  Egenskab  kan  være  under  Op- 
løsning, falde  ind  under  Loven  for  den  simplificerende 
Nedarvning.  Noget  andet  er  det,  at  en  rodfasstet  Egenskab 
ikke  saa  let  er  udsat  for  Tilbagefald.  En  Gartner,  der 
har  fremelsket  en  ny  Varietet,  vil  som  Regel  være  sikret 
mod  dennes  Tilbagefald,   jo  flere  Slægtled  den  har  eksi- 

steret,  men  ogsaa  kun  som  Regel.  Til  dels  kan  en  ny 
erhvervet  Egenskab  straks  vise  sig  fuldstændig  mod- 
standsdygtig, og  dels  kan  Varieteter,  der  har  eksisteret 
i  lange  Tider,  hurtigt  falde  tilbage,  saasnart  Livsforholdene 
ændres  —  sé  saaledes  vore  dyrkede  Kaalarter. 

Det  vilde  ikke  have  været  vanskeligt  fra  ovenstaaende 
speciellere  Undersøgelser  at  give  en  Række  Eksempler 
paa  de  tre  sidste  her  anførte  Love.  Dette  er  imidlertid 
undladt,  for  at  det  saa  meget  tydeligere  kunde  blive  klart 
for  Læserne,  at  det  er  umuligt  at  opstille  nogle  Love  for 
den  medfødte  Nedarvning  og  andre  for  Nedarvning  af  er- 
hvervede Egenskaber.  De  to  Eksempler,  der  er  givne 
under  Loven  om  den  samtidige  Nedarvning,  hvilke  begge 
er  tagne  fra  Haeckel,  viser  klart,  at  denne  Lov  ligesaavel  an- 
gaar  en  medfødt  som  en  erhvervet  Egenskab,  og  det  samme 
gælder  de  andre  Love.  Arvelighedslovene  er  de  samme 
for  alle  Egenskaber,  hvilket  simpelthen  følger  af,  at  en- 
hver Egenskab  paa  et  eller  andet  Tidspunkt  for  første 
Gang  maa  have  vist  sig  i  den  organiske  Verden,  og 
altsaa  maa  have  haft  en  Periode,  hvor  den  første  Gang 
var  Genstand  for  Nedarvning.  Vi  har  fulgt  Haeckds 
Inddeling  af  Lovene  i  to  Grupper  for  at  vise,  at  Ind- 
delingen  ophæver  sig  selv  og  hverken  kan  gennemføres 
eller  fastholdes.  Saavel  legemlige  som  sjælelige  Tilbøje- 
ligheder kan  vise  sig  hos  Efterkommerne  i  samme  Livs- 
periode som  hos  Forfædrene  ganske  uafset,  om  de  er  af 
nyere  eller  af  ældre  Oprindelse,  og  omvendt  virker  den 
uafbrudte  eller  kontinuerlige  Nedarvnings  Lov  ligesaavel 
paa  nyere  som  paa  ældre  Egenskaber. 

Endelig  maa  det  erindres,  at  disse  Love  kun  er  Er- 
faringsregler,  der  ikke  løser  Arveligheds-Gaaderne.  Loven 
om  den  samstedlige  Nedarvning  bekræfter  saaledes  kun 
en  Kendsgærning,  men  forklarer  den  ikke;  det  Spørgs- 
maal,  hvorledes  det  kan  være,  at  de  Organer,  der  udvikler 
sig  af  en  Celle,  indbyrdes  ordner  sig  paa  samme  Maade, 
som  de  ordnede  sig  i  det  forudgaaende  Slægtled,  kan 
ikke  forklares  gennem  en  Arvelighedslov,  men  kun  gennem 

et  uddybet  Kendskab  til  Betingelserne  for  organisk  Vækst.  | 
Et  saadant  Kendskab  vilde  muligen  ogsaa  vise  os  en 
Forbindelse  mellem  Telegoni  og  Atavisme,  ligesom  det 
vilde  forklare  os,  at  om  nogen  Udvikling  kun  foregaar 
gennem  yderst  smaa  Skridt,  saa  behøver  det  ikke  at  være 
Tilfældet  med  al  Udvikling,  saafremt  man  da  tager  „smaa" 
i  Betydning  af  „næppe  skælnelige",  hvilket  mange  For- 
fattere gør. 

Da  man  endnu  ikke  kan  sætte  nogen  Grænse  mellem  ' 
Arvens  Overførelse  og  Arvens  Udformning,  men  kun 
ser  Arvens  Tilstedeværelse,  naar  den  træder  frem,  saa 
er  det  ogsaa  umuligt  at  tale  om  Undtagelser  fra  Arvelig- 
hedslovene.  Man  kan  saavel  legemligt  som  sjæleligt  finde 
Forskel  paa  Sødskende  i  Størrelse,  Vægt,  Form,  Ansigts- 
udtryk, Sundhedstilstand,  Begavelse  og  Karakter;  man 
kan  finde  saadan  Forskel  selv  hos  Tvillinger,  ja,  selv 
hos  sammenvoksne  Tvillinger  kan  findes  betydelig  Tem- 
peramentsforskel; man  kan  vise  hen  til  Familier,  hvor 
nogle  af  Børnene  ligesom  Forældrene  er  af  almindelig 
Højde,  medens  ét  eller  flere  af  Børnene  er  Dværge;  man 
kan  finde  moralske  Uhyrer,  som  nedstammer  fra  brave 
Forældre;  man  kan  finde  ubegavede  Børn  nedstammende 
fra  en  højt  begavet  Fader  eller  en  højt  begavet  Moder, 
men  intet  af  dette  kan  opstilles  som  Undtagelse  fra 
Arvelighedslovene.  En  Del  af  de  formentlige  Undtagelser 
skyldes  saaledes  vedkommende  Ejendommeligheds  ensidige 
Overførelse  fra  én  af  Forældrene.  Medens  begavede 
Menneskers  Biografer  ivrigt  undersøger,  fra  hvilken  af 
Forældrene  Begavelsen  kan  være  nedarvet,  saa  bliver 
man,  i  det  øjeblik  et  begavet  Menneske  har  et  ubegavet 
Barn,  gærne  staaende  ved  en  urimelig  Undren  over,  at  dette 
Barn  kan  stamme  fra  en  saa  begavet  Fader  eller  Moder, 
uden  at  man  kaster  Blikket  paa  den  anden  af  Ægte- 
fællerne (Napoleon  I,  Napoleon  II).  En  Del  andre  „Und- 
tagelser" skyldes  Arveblanding,  atter  andre  Arvens  uens- 
artede Udformning  i  Følge  Forholdene  under  Opvæksten, 
og  andre    igen  den  Kamp,    der  overalt  føres   mellem  de 

Digitized  by  VjOOQ IC 


396 

Kræfter,  der  sikrer  den  uafbrudte,  kontinuerlige  Nedarv- 
ning,  og  de  Kræfter,  der  gør  hvert  Individ  til  noget  in- 
dividuelt, noget  fra  alle  andre  varierende.  Endelig  maa 
det  erindres,  at  Arveanlægenes  Udvikling  beror  paa  Tu- 
sinder specielle  Paavirkninger  og  Omstændighedskombina- 
tioner,  og  som  det  altid  er  vanskeligt  at  spore  sammen- 
satte Interesser  tilbage,  saaledes  kan  det  ogsaa  være 
vanskeligt  at  spore  Arvelighedsmomenterne  tilbage,  og 
dog  maa  det  gøres  for  mulig  derved  engang  at  komme 
til  at  forstaa  Vejen  fremad.  Enhver  fordomsfri  Beskæf- 
tigelse med  Arvelighedslæren  vil  let  føre  ind  paa  Spørgs- 
maalet  om  denne  Læres  Anvendelse,  om  det  Maal,  som 
det  vil  være  heldigst  for  Efterverdenen  at  naa  ved  Æn- 
dringer i  de  fysiske  Forhold  eller  i  Traditionen.  For  at 
besvare  dette  Spørgsmaal  er  Kendskab  til  de  virkelige 
Forhold  nødvendigt,  og  dette  Kendskab  vil  altid  vise,  at 
det  ikke  blot  er  Sygelighed  og  Elendighed,  der  udgør 
Arvelighedslærens  Omfang,  men  at  denne  Lære  i  nok  saa 
høj  Grad  beskæftiger  sig  med  de  sunde,  fremaddrivende 
Kræfter. 

Det  kan  da  ikke  undre,  at  Weismannianerne  saa 
energisk  drog  de  sociale  Konsekvenser  af  deres  Lære; 
ogsaa  Spencer  har  i  sin  Lære  om  Samfundsudviklingen 
draget  saadanne.  Slige  teoretiske  Konsekvenser  skal 
man  ikke  frygte,  i  hvilken  Retning  de  end  gaar,  ti  de 
kan  aabne  Øjnene  for  mange  hidtil  oversete  Vanskelig- 
heder og  hidtil  ukendte  Forhold.  Det  maa  blot  forlanges, 
at  de  hviler  paa  et  Grundlag  af  Resultater.  I  den  Hen- 
seende maa  man  fremhæve  som  noget,  der  er  udenfor 
enhver  Mulighed  for  Tvivl,  at  hos  de  encellede  Organismer 
nedarves  erhvervede  Egenskaber,  og  der  har  endnu  ikke 
,  været  nogen,  der  paastod,  at  de  Love,  der  styrer  disse 
'.  Organismers  Livsvirksomhed,  var  andre  end  de,  der 
'  styrer  de  flercellede  Organismers.  Dantec  bemærker  meget 
elskværdigt,  at  Weismann  burde  have  givet  Afkald  paa 
sit  geniale  System,  saasnart  han  opdagede,  at  dette 
maatte   føre   til  Fornægtelse   af  erhvervede  Egenskabers 

Nedarvning;  men  Forholdet  er  vel  snarest  det,  at  det 
var  denne  Fornægtelse,  der  skulde  forsvares  ved  Hjælp  af 
Systemet.  Men  Hjælpen  nytter  ikke.  Den  naturlige  og 
den  kunstige  Udvælgelse  fortsættes  fra  Slægt  til  Slægt 
og  danner  eller  udrydder  Racer.  Man  søgte  tidligere  ved 
Udsættelsen  af  vanføre  og  sygelige  Børn  at  danne  en 
stærk  Race,  ti  man  indsaa,  at  naar  disse  Børn  først  var 
blevne  voksne,  kunde  man  ikke  forhindre  dem  i  at  for- 
plante sig.  Man  værgede  sig  altsaa  imod  Overførelsen 
af  visse  medfødte  Egenskaber.  Med  den  stigende  Kultur 
ophørte  dette  Forhold,  og  samtidig  svækkedes  Modstands- 
kraften mer  og  mer  overfor  Forhold,  man  tidligere  havde 
kunnet  besejre.  Samfundslivet  har  ført  til,  at  man  gaar 
udenom  Vanskeligheder,  som  man  tidligere  bekæmpede  og 
gennem  Udvælgelse  besejrede.  Menneskets  Evne  til  at 
taale  Kulde  er  saaledes  blevet  mindre  og  mindre,  og  den 
er  delvis  nedarvet  i  svækket  Tilstand,  ødelagt  som  den 
er  af  Klæder,  af  Ophold  i  lukkede  Værelser  og  lignende. 
Dantec  har  Ret  i  den  Bemærkning,  at  Samfundslivet  gør 
os  mindre  skikket  til  individuel  Kamp  mod  Naturomgivel- 
serne, fordi  det  har  sat  os  under  Betingelser,  hvor  denne  J^ 
Kamp  er  unyttig.  De  fleste  Mennesker  vilde,  saafremt  \. 
de  pludseligt  sattes  udenfor  Samfund  med  andre,  ikke  1 
kunne  ernære  sig  eller  klare  sig  mod  naturlige  Farer, 
fordi  de  Funktioner,  der  tidligere  satte  dem  i  Stand  til  at 
bekæmpe  disse  Farer,  er  henvisnede  af  Mangel  paa  Brug 
og  af  os  arvede  i  henvisnet  Tilstand. 


—    ^ 

LÆREN  OM  DEN  SOCIALE  UDVIKLING 

KAPITEL  XVII 
SAMFUNDSTEORIER 

Den  russiske  Forfatter  N.  Mikhailowsky,  der  har 
underkastet  nogle  af  Spencers  Hovedtanker  og  særlig  hans 
Syn  paa  „Fremskridtet"  en  skarp  Kritik,  fremhæver  om 
Spencer,  at  han  behandler  Spørgsmaalet  om  Samfunds- 
udviklingen med  samme  Upartiskhed,  som  naar  han  taler 
om  Stjærnetaagerne  eller  de  laveste  Dyrs  Udviklingsfaser. 
„Vi  er  ikke  vante  til  en  saadan  Fremgangsmaade.  Vi  Russere 
er  endnu  ikke  naaede  til  at  kunne  se  objektivt  paa  det 
sociale  Livs  Fænomener;  det  subjektive  Synspunkt  skinner 
igennem  hver  Linje  hos  vore  politiske  Forfattere,  som 
hos  Størstedelen  af  de  Forfattere,  vi  hidtil  har  kendt. 
Naar  vi  nu  møder  en  rolig  Tænker,  der  kun  søger  den 
rene  og  objektive  Sandhed,  saa  kan  vi  enten  vende  os 
fra  de  ubehagelige  Sandheder,  som  han  fremsætter,  eller 
blindt  lade  os  gribe  af  deres  Rigtighed.  Ingen  af  Delene 
er  ønskelig." 

Spencer  kan  roligt  inkassere  denne  Ros  for  Upartisk- 
hed, som  gives  ham  af  en  erklæret  Modstander;  ti  for 
ham  har  Bestræbelserne  for  at  trænge  ind  i  Samfunds- 
udviklingen og  klargøre  dens  Love  ingensinde  været  be- 
regnet paa  at  kaste  et  Lod  i  Vægtskaalen  til  Fordel  for 
den  ene  eller  den  anden  af  Parterne  i  Øjeblikkets  politiske 
Stridigheder;   han  har  gennemført  sine  Undersøgelser  for 

Undersøgelsernes  egen  Skyld,    for  Klarhedens  Skyld,   for 
Sandhedens  Skyld. 

Han  førtes  tidligt  ind  i  sociale  Undersøgelser  (se 
S.  262  flg.),  der  næsten  var  Tidens  Modeundersøgelser, 
og  der  gennem  Comtes  Virksomhed  (S.  269  flg.)  havde 
vundet  en  Fasthed,  som  havde  hævet  dem  over  tidligere 
Tiders  tomme,  utopiske  Spekulationer.  Men  helt  bortset 
herfra  var  Opmærksomheden  i  saa  høj  Grad  ved  Dar- 
wins Skrifter  bleven  henledt  paa  Samfundsudviklingen, 
at  denne  nødvendigvis  maatte  komme  til  at  indtage  en 
fremtrædende  Plads  i  et  System,  der  behandlede  den 
universelle  Udvikling.  Darwin  og  hans  Disciple  havde 
nemlig  ikke  blot  anbragt  Mennesket  paa  Plads  blandt  de 
øvrige  Organismer,  de  havde  tillige  undersøgt  de  men- 
neskelige Instinkters  Oprindelse,  paavist,  at  Moralen  ikke 
satte  nogen  skarp  Grænse  mellem  Menneskene  og  Dyrene, 
idet  man  ogsaa  hos  disse  sidste  fandt  moralske  Egen- 
skaber som  Hengivenhed,  Trofasthed  og  Taknemmelighed, 
og  tillige  paavist,  at  hos  mange  Dyr  var  Samfundsfølelsen 
mindst  ligesaa  udviklet  som  hos  Mennesket.  Det  var 
netop  en  af  Darwins  store  Fortjenester,  at  han  søgte 
vore  moralske  Tilskyndelsers  Oprindelse  i  Familiefølelsen, 
i  den  Følelse,  der  bringer  Forældrene  eller  dog  Moderen 
til  at  beskytte  Ungerne  og  i  den  Sags  Tjeneste  udvikle 
Mod,  Taalmodighed  og  Ømhed.  Det  fortjenstfulde  heri 
ligger  ikke  blot  i  den  klarere  Forstaaelse  af  Moralens 
Væsen,  men  tillige  i  den  Sympati  med  Naturen,  som  han 
derved  skabte,  en  Sympati  af  en  ganske  anderledes 
ædruelig  Beskaffenhed  end  den,  der  laa  til  Grund  for 
Rousseaus  og  hans  Samtidiges  Naturdyrkelse.  Vi  ser  nu, 
hvad  vi  ikke  før  saa,  at  de  uciviliserede  Menneskers  Liv, 
„Livet  i  Naturtilstanden",  i  og  for  sig  hverken  er  godt 
eller  slet,  men  en  Tilpasning  efter  givne  Udviklings- 
betingelser. Idet  Mælkekirtlen  i  Moderens  Bryst  op- 
fattes som  en  af  Grundpillerne  for  Moralen,  er  der  aabnet 
Mulighed  for  at  se  Dyrets  Forhold  til  Ungerne  og  Mode- 
rens Forhold    til    Barnet   under   samme   Synsvinkel,   og 

denne  maa  med  Nødvendighed  ogsaa  blive  fælles  for  de 
af  disse  Forhold  følgende  Konsekvenser. 

I  Forbindelse  hermed  staar  den  ny  Opfattelse  af 
Smærten,  Lidelsen,  der  blev  en  nødvendig  Følge  af  Ud- 
viklingslæren. Denne  Lære  har  aldrig  hævet  Smærten  til 
Dyd,  men  betragter  den  som  et  Faresignal,  hvilket  Na- 
turen foranlediger,  naar  Tilpasningen  til  Omgivelserne 
ikke  er  tilstrækkelig  stor.  Skraber  man  Huden  af  Skinne- 
benet, da  advarer  Smærten  os  og  bringer  os  til  at  und- 
gaa  Gentagelse;  fryser  vi,  da  advarer  Smærten  os; 
sulter  vi,  da  bringer  Smærten  os  til  i  Tide  at  opsøge 
Føde.  Dette  P'aresignal,  der  er  det  første  Onde,  som  Men- 
neskeslægten lærer  at  kende,  og  der  overalt  opfattes  som 
et  Onde,  rummer  i  sig  en  mægtig  Tilskyndelse  til  Frem- 
skridt for  atter  at  tilvejebringe  den  tabte  Ligevægt,  i 
hvilken  man  stod  til  de  omgivende  Livsbetingelser.  I 
vor  Stræben  efter  at  tilvejebringe  den  ledes  vi  af  vore 
Instinkter,  der  i  Tidernes  Løb  er  blevne  paalidelige 
Førere  under  Livets  almindelige  Hændelser,  idet  de  Or- 
ganismer, der  besidder  uheldige  Instinkter,  bukker  under  i 
Kampen  for  Tilværelsen;  den  naturlige  Udvælgelse  er 
dem  ugunstig.  Vi  er  hermed  komne  langt  bort  fra  den 
gamle  Opfattelse  af  Menneskets  Sjæl  som  Skuepladsen 
for  to  modsatte  Magter:  ondt  og  godt.  Udviklingslæren 
har  borttaget  disse  Kræfter  fra  Mennesket  som  fra  Naturen 
og  gjort  dem  til  uensartede  Udformninger  af  vore 
Grundinstinkter.  Det  er  Udformningen  af  disse  Instinkter, 
der  bestemmer  Individets  moralske  Værdi.  Man  havde 
tidligere  fordret  Undertrykkelse  af  alle  selviske  Tilskyn- 
delser, man  havde  anbragt  ethvert  naturligt  Instinkt  paa 
Urettens  Side,  betegnet  det  som  noget  ondt;  Darwins 
Reform  paa  dette  Omraade  kom  til  at  bestaa  i,  at  han 
ydede  sin  energiske  Støtte  til  dem,  der  lod  det  gode 
stamme  fra  vore  egne  Instinkter,  idet  han  henførte  dets 
Oprindelse  direkte  til  den  varme,  smukke  Moderfølelse, 
til  Familiefølelsen,  til  det  som  man  i  det  syttende  Aar- 
hundrede  kaldte  „Selskabstrangen",  og  lod  de  højere  In- 

stinkter  udvikle  sig  fra  de  lavere  i  Stedet  for  at  betragte 
dem  som  absolut  uforenelige  med  disse.  Med  Rod  i 
vore  Instinkter  har  Moraliteten  vundet  sin  Indflydelse  i 
Kraft  af  den  stærkeres  Ret,  og  den  behøver  ingen  Protek- 
tion af  virkelige  eller  foregivne  Avtoriteter,  ti  den  skaber 
selv  de  Forhold,  der  tjener  til  dens  Beskyttelse,  og  Sagen 
er  snarere  den,  at  Avtoriteterne  maa  søge  Støtte  i  Mo- 
ralen, saafremt  de  ønsker,  at  deres  Avtoritet  skal  blive 
af  Varighed. 

Læren  om  den  biologiske  Udvikling  havde  godtgjort, 
at  der  i  Tilværelseskampen  udvikles  andre  Egenskaber 
end  Hyænens;  Naturlivet  fører  ikke  udelukkende  til  Raa- 
hed.  Det  kan  i  det  Hele  være  tvivlsomt,  om  der  fra  In- 
dividet er  fremkommet  noget  mere  dybtgribende  Udvik- 
lingsprodukt  end  den  Godhed  og  Hensynsfuldhed,  der 
har  sin  Rod  i  vore  naturligste  Instinkter.  Disse  Egen- 
skaber aabner  i  Kraft  af  deres  Varighed  Vej  for  solide 
Allianceforhold;  de  retfærdiggør  sig  selv  ved  de  Følger, 
som  de  medfører.  Det  hensynsfulde  Menneske  kan  ud- 
nyttes, misbruges,  skydes  til  Side  af  det  mere  selviske, 
men  rammes  denne  af  Uheldet,  da  staar  han  langt  mer 
ene,  langt  mere  isoleret  end  hin.  Anlægges  Livet  saa- 
ledes,  at  man  stoler  fuldt  paa  sine  egne  Kræfter,  da  staar 
man  uden  Støtte,  naar  disse  Kræfter  ikke  længere  slaar  til. 

Med  en  Forgænger  som  A.  Comte,  der  havde  gjort 
Menneskesamfundets  Historie  til  et  nødvendigt  Supplement 
til  den  almindelige  Udviklingslære,  og  med  en  Samtidig 
som  Ch.  Darwin,  der  udjævnede  de  sidste  Kløfter  mellem 
Opfattelsen  af  Menneskets  Udvikling  og  af  Udviklingen 
i  den  øvrige  organiske  Verden,  blev  det  let  for  Spencer 
at  fastholde  sine  Udviklingsloves  Gyldighed  ogsaa  for 
Fremskridtene  paa  det  sociale  Omraade.  Han  lod  det 
sociale  Fremskridt  bestemmes  af  samme  Hensyn  som 
Fremskridtene  i  den  organiske  Verden,  det  vil  sige  af  en 
Række  Forandringer  i  Virkemaade  og  Bygning.  Sam- 
fundsfunktionerne   og    Samfundsbygningen    viser    Frem- 

skridtets  Grad.  Som  enhver  anden  Organisme  er  det 
fremspirende  Menneskesamfund  yderst  simpelt  i  sin  Byg- 
ning og  i  sine  Opgaver;  jo  flere  og  jo  sterre  Opgaverne 
bliver,  desto  fastere  og  desto  mere  sammensat  bliver 
Samfundsorganismen,  desto  højere  Udviklingstrin  indtager 
den.  Det  er  disse  Udviklingstrin,  som  Sociologien  skal 
vise  os,  idet  den  spænder  over  hele  Samfundslivet  fra 
Livet  i  den  mest  primitive  Horde  til  Livet  i  den  højest 
kultiverede  Stat.  Spørgsmaalet  om  Samfundets  Oprindelse 
er  derimod  ikke  det  væsentligste,  ligesaalidt  som  Spørgs- 
maalet om  Cellens  Oprindelse  er  det  væsentligste  for 
Biologien,  og  ligesaalidt  som  det  er  det  væsentligste  for 
Fysiken  at  paavise  Atomernes  Oprindelse.  Overalt  spørger 
man  om  Aarsagen  til  de  indtrufne  Forandringer  og  om 
de  Love,  der  styrer  Forandringerne ;  ti  Kendskabet  til  Aar- 
sagerne  og  deres  Love  giver  os  en  Forstaaelse  af  Fæ- 
nomenerne, som  ingen  Oprindelses-Teori  vil  være  i  Stand 
til  at  give  os. 

Det  tidligste  Glimt,  som  vi  formaar  at  kaste  paa  det 
primitive  Menneske,  viser  os  dette  levende  under  de 
samme  Betingelser  som  Dyrene;  det  besad  disses  In- 
stinkter og  Lidenskaber,  det  var  som  de  behersket  af  sine 
Sanser;  det  kendte  intet  til  Moral,  men  tilfredsstillede  i 
Overensstemmelse  med  sin  Bygning  de  naturlige  Tarv, 
som  det  var  nødvendigt  for  det  at  tilfredsstille;  de  sociale 
Baand,  der  indbyrdes  sammenknyttede  Menneskene,  var 
svage;  Samfundet  var  i  den  samme  flydende  Tilstand 
som  Verdensrummets  Taager  før  Planeternes  Dannelse. 
Hvorledes  kom  det  nu  ud  af  denne  Tilstand?  Til  Be- 
svarelse af  dette  Spørgsmaal  kan  man  henvise  til  Dyrene, 
hvor  det  stedse  er  de  to  Natur  instinkter:  Selvopholdelses- 
instinktet  og  Raceopholdelsesinstinktet,  som  i  deres 
Ytringsformer  afgør,  om  et  Dyr  skal  væsentlig  leve  for 
sig  selv,  eller  skal  leve  i  FJok  sammen  med  andre.  Har  et 
Dyr  de  fornødne  Kamp-  og  Beskyttelsesvaaben,  saa  det 
kan  klare  sig  selv,  da  lever  det  alene ;  de  andre  Dyr  lever 
i  Flokke.    Af  alle  Dyr  er  Mennesket  det,  der  er  mindst  i 

Stand  til  at  klare  sig  alene,  og  derfor  tvinges  det  af  sit 
Selvopholdelsesinstinkt  til  at  søge  Samfund  med  andre. 

Den  her  givne  Formel  turde  dog  være  noget  for 
simpel.  En  Tyr  eller  en  Elefant  kan  udmærket  klare  sig 
selv;  disse  Dyr  er  udmærket  rustede  saavel  til  Angreb 
som  til  Forsvar,  og  dog  lever  de  i  Flokke.  Spencer  og 
andre  Forfattere  har  ensidigt  hæftet  Opmærksomheden 
paa  Tigeren  og  andre  Rovdyr  og  ud  fra  deres  Forhold  op- 
stillet den  almindelige  Regel,  der  dog  kun  rummer  en 
en  Del  af  Forklaringen.  Et  Dyr  som  Gorillaen,  om 
hvilken  en  Afrikarejsende  drastisk  siger:  „den  tager 
Laver  og  slaar  med  dem  til  Elefanter",  behøver  ganske 
vist  ikke  Flokkens  Hjælp  i  sine  almindelige  Kampe;  men 
Elefant  og  Tyr  klarede  ogsaa  nok  enkeltvis  Livets  dag- 
lige Vanskeligheder.  Man  maa  foruden  Dyrenes  Vaaben 
tillige  tage  Hensyn  til  Fjendernes  Art  og  Antal  og  Næ- 
ringsmidlernes Tilstrækkelighed,  og  det  er  netop  disse 
Forhold,  der  forrykkes  i  det  øjeblik,  Mennesket  vover 
sig  ned  fra  Træerne  og  ud  af  Skovene.  Hvad  enten 
denne  Menneskets  Vandrelyst  har  sin  Kilde  i  den  ene 
eller  den  anden  Gruppe  Aarsager,  saa  har  de  ny  Livs- 
forhold stillet  Opgaverne  saaledes,  at  kun  et  snævrere 
Samarbejde  mellem  Individerne  har  kunnet  løse  dem. 

Spencer  viser  dernæst  hen  til,  at  den  Spire  til  Sam- 
fundsdannelse, som  han  har  paavist,  næres  ved  Nød- 
vendigheden af  at  opretholde  Racen.  Med  Hensyn  til 
denne  Nødvendighed  viser  Fysiologien  os,  at  jo  højere 
udviklet  og  jo  mere  sammensat  en  Organisme  er,  desto 
længere  varer  den  Tid,  da  Afkommet  er  henvist  til  For- 
ældrenes Hjælp,  da  „Individualismen"  er  opgivet,  da  de 
sociale  Kræfter  begynder  at  røre  sig.  Spencer  gaar  ud 
fra,  at  Familien  var  den  tidligste  Form  for  social  Or- 
ganisation; dog  har  der  rimeligvis  forud  for  den  hersket 
en  Slags  huslig  Kommunisme,  under  hvilken  Moderen 
alene  følte  sig  knyttet  til  Barnet.  Fra  kaotiske  Stamme- 
forhold  udgik  den  Familieorganisation,  der  paalagde 
Manden  de  to  Pligter:  Selvopholdelse  og  Familieopholdelse. 

Comte,  hans  Disciple  og  i  Tilslutning  til  ham  J.  St. 
Mill  mener,  at  Intelligensen  er  Fremskridtets  Hoved- 
aarsag,  at  Civilisationen  dannes  og  udvikles  som 
Følge  af  Ideer,  der  paa  det  givne  Tidspunkt  har  be- 
mægtiget sig  Sindene;  men  denne  Opfattelse  godkender 
Spencer  ikke.  Kulturen  er  af  økonomisk  Oprindelse; 
derimod  er  det  paa  ingen  Maade  Tænkningen,  der  har 
været  Kulturens  første  Aarsag.  Det  var  ikke  Menneskets 
Tankeliv,  men  dets  fysiske  Fornødenheder,  der  skabte 
det  sociale  Fremskridt;  ti  det  gaar  med  Mennesket  som 
med  Planten  og  Dyret:  de  nødvendige  Eksistensmidler 
maa  tilvejebringes,  for  at  Livet  kan  bevares.  Den  første 
tilfældige  Erfaring,  der  belærte  Individet  om,  at  et  Sam- 
arbejde med  Kammerater  havde  ført  til  bedre  Udbjrtte, 
end  han  kunde  have  opnaaet  gennem  sine  egne  per- 
sonlige Anstrængelser  —  denne  tilfældige  Erfaring  blev 
grundlæggende  for  Samfundsdannelsen.  Efter  at  have 
gjort  mange  af  den  Slags  Erfaringer  sluttede  Menneskene 
sig  instinktmæssigt  sammen  i  Horder  eller  Stammer,  men 
Sammenslutningen  skyldtes  ikke  fornuftig  Aftale,  vel- 
overvejet Beregning,  eller  Oprettelse  af  en  „Kontrakt". 

Da  de  ny  og  mere  indviklede  Livsforhold  havde 
fremtvunget  Stammedannelsen,  indtræder  en  for  Menneske- 
samfundet yderst  indgribende  ny  Form  for  Kampen  for 
Tilværelsen:  Krig  mellem  Stammerne,  der  atter  afføder 
noget  nyt:  Anneksionspolitiken,  hvilken  sidste  nødvendig- 
vis maa  opstaa,  hvor  Befolkningen  tiltager  mere  end 
Fødemidlerne.'  Aarsageme  til  denne  Politik  er  væsentlig 
de  samme  under  vore  Dages  „Kolonisationsbestræbelser" 
som  under  de  primitive  Stammers  Kampe;  den  er  Mas- 
sernes fælles  Gennemførelse  af  den  Opgave,  der  paahviler 
hvert  enkelt  Individ:  Livsfornødenhedernes  Erhvervelse. 

Af  Krigen  udformer  sig  Militarismen,  og  med  den 
skabes  stærkere  sociale  Baand  end  de,  som  Fælles- 
interesserne hidtil  havde  formaaet  at  skabe.  Individet 
nødes  til  at  underordne  sig  Hensynet  til  Stammen  eller 
Staten.     Til  dette  Resultet  bidrog  ogsaa  Religionen,    der 

ved  at  helliggøre  Høvdingen  eller  Kongen  gjorde  hans 
Vilje  til  ét  med  Himlens  Vilje.  Høvdingens  Død  over- 
flødiggjorde ikke  Hensynet  til  hans  Bestemmelser;  tvært- 
imod, Menneskeslægten  regeredes  baade  af  den  levende 
og  den  døde  militære  Chef,  og  den  døde  blev  hurtigt  den 
stærkeste,  thi  han  havde  den  Fordel  ikke  at  kunne  for- 
synde sig  mod  Religion  og  Tradition ;  han  blev  endogsaa 
en  Støtte  for  disse  Samfundsmagter.  Derimod  kunde  det 
levende  Statsoverhoved  komme  i  Strid  med  dem,  og  det 
blev  som  Regel  værst  for  ham. 

I  Overensstemmelse  med  de  almindelige  Udviklings- 
love skrider  altsaa  den  primitive  Menneskeslægt  frem  fra 
at  føre  Livet  som  Horde  eller  Stamme,  til  at  føre  det 
som  en  militært  organiseret  Stat.  Dette  vil  udtrykt  med 
Spencers  Ord  sige,  at  der  er  foregaaet  en  Koncentration, 
og  samtidig  dermed  har  en  Række  Specialiteter  udformet 
sig.  Menneskene  er  blevne  sammenknyttede  med  stærkere 
Baand,  og  Baandene  er  samtidigt  blevne  talrigere.  Imidler- 
tid viser  ogsaa  Spiren  til  Samfundets  Opløsning  sig,  idet 
Bestræbelserne  for  at  skaffe  Livsfomødenhedeme  under- 
ordnes de  militære  Hensyn,  bliver  noget  lavere,  noget 
mindre  anset.  Der  udvikler  sig  en  Samfundskløft;  paa 
den  ene  Side  staar  Krigerne,  paa  den  anden  Arbejderne, 
og  Kløften  adskiller  dem.  Krigen,  der  oprindelig  var  et 
Middel  til  at  naa  et  nødvendigt  Maal,  bliver  i  sig  selv 
et  værdifuldt  Maal.  Krigerhvervet  bliver  det  mest  ansete 
Hverv,  takket  være  Patriotismens  og  Religionens  forenede 
Indflydelse. 

Buckle  har  vist,  at  selv  i  det  antikke  Hellas*  Glans- 
tid var  den  militære  Dannelse  den,  der  gik  dybest  og 
gjorde  Menneskene  skikkede  til  at  udfylde  ogsaa  de  andre 
Opgaver,  som  Kulturen  førte  med  sig.  Grækenlands  tre 
betydeligste  Statsmænd:  Solon,  Themistokles,  Epaminon- 
das,  var  udmærkede  Hærførere.  Tænkere  som  Sokrates, 
Plato  og  Antistenes  var  Soldater;  Archjrtus,  der  refor- 
merede den  pytagoræiske  Filosofi,  og  Melussus,  der  ud- 
videde  den    eleatiske,    var   bekendte    Generaler.     Talere 

som  Perikles,  Alkibiades  og  Demostenes  var  Militære; 
det  samme  var  Tilfældet  med  Forfattere  som  Æskylos  og 
Sofokles.  Historieskrivere  som  Thukydides,  Xenophon  og 
Polybios  indehavde  høje  militære  Stillinger. 

Hvilken  samfundsdannende  Betydning  Militarismen 
end  fik,  saa  bar  den,  som  sagt,  Spiren  til  sin  egen  Op- 
løsning i  sig.  Ti  i  det  militaristiske  Samfund  bliver  For- 
delingen af  de  økonomiske  Goder  højst  ulige;  Under- 
klasserne bliver  Slaver,  Agerbrug  og  Haandværk  ringe- 
agtes, medens  alene  Krigeren  hædres.  En  videre  Følge 
af  disse  Samfundstilstande  bliver  en  fremsnigende  Korrup- 
tion i  de  herskende  Klasser. 

Oldtidens  Militærstater  faldt,  og  Militarismen  antog 
en  nyere  Form,  der  bedre  stemmede  med  økonomiske 
Hensyn,  idet  Feudalsystemet  blomstrede  op  og  til  en  Be- 
gyndelse skaffede  Ly  for  Haandværk  og  Handel.  Bor- 
gerne kom  frem  i  Ly  af  Borgen,  og  med  dem  kom  Be- 
stræbelserne for  at  tilfredsstille  Menneskeslægtens  Virke- 
trang ved  fredeligt  Arbejde  og  ikke  ved  Krig.  Selv- 
opholdelsestrangen  kunde  tilfredsstilles  ved  fredelige  Sysler, 
Eksistensen  sikres  ved  Arbejde ;  denne  Kendsgæming  blev 
en  ny  og  mægtig  Faktor  i  Samfundsudviklingen.  Dens 
første  Følge  blev,  at  Borgerne  gennem  Krig  frigjorde  sig 
for  Feudal-Loven.  Men  dermed  stod  man  ogsaa  overfor 
den  Vanskelighed,  som  det  er  overladt  til  Nutiden  at  søge 
løst,  nemlig  Vanskeligheden  ved  at  bringe  Samfundet  til  at 
hænge  sammen  uden  at  hindre  Individernes  fri  Udfoldelse 
af  deres  Kræfter. 

Den  Betragtning,  ud  fra  hvilken  det  moderne  Sam- 
fund søger  at  løse  Vanskeligheden,  er  den,  at  den  ma- 
terielle Lykke  er  Grundlaget  for  Samfundets  Fremskridt; 
den  intellektuelle  er  Midlet  til  at  virkeliggøre  Fremskridtet, 
og  den  moralske  er  det  Maal,  hvortil  Fremskridtet  fører. 
Er  denne  Opfattelse  rigtig,  da  er  man  dermed  fritaget  for 
at  tage  Hensyn  til  enhver  spekulativ  Teori,  der  vender 
Forholdene  paa  Hovedet  og  fordrer,  at  Fremskridtene  skal 
begynde    paa    det    moralske    Omraade    og    derved    vise 

Menneskenes  Berettigelse  til  at  finde  bedre  økonomiske 
Kaar  og  sterre  Adgang  til  aandelig  Udvikling.  En  saa- 
dan  Opfattelse  grundlagdes  i  sin  Tid  som  Støtte  for  de 
gamle  Former  for  Militarisme,  der  trivedes  i  Oldtidens 
Stater,  og  den  genfindes  i  den  moderne  Samfunds- 
organisme  i  mer  eller  mindre  rudimentær  Tilstand.  Den 
har  i  Tidernes  Løb  søgt  at  styrke  sig  ved  kraftig  Appel 
til  himmelske  og  jordiske  Autoriteter ;  den  har  haft  næsten 
alle  Betingelser  for  at  udtrykke  den  samlede  Menneske- 
slægts Grundsyn  paa  Tilværelsen;  alligevel  har  den  nu 
kun  Betydning  som  Rudiment,  ti  den  har  aldrig  kunnet 
faa  Bugt  med  den  Kendsgærning,  at  naar  Menneskene 
ikke  længere  bestræber  sig  for  at  tilfredsstille  deres 
materielle  Ønsker,  da  indtræder  Stagnationen.  Denne 
Lov  gælder  for  det  enkelte  Individ,  som  den  gælder  for 
Samfundet;  overalt  afhænger  de  intellektuelle,  moralske 
og  sociale  Fremskridt  af  Tilstedeværelsen  af  en  sikker 
økonomisk  Basis. 

Betydningen  af  dette  økonomiske  Grundlag  var 
hidtil  blevet  noget  undervurderet,  og  man  (Tocqueville) 
havde  været  tilbøjelig  til  i  en  formodet  „Lidenskab  for 
Lighed"  at  finde  Grundlaget  for  de  sociale  og  politiske 
Fænomener;  som  Modsætning  hertil  giver  Spencer  den 
Forklaring,  at  Selvopholdelsesinstinktet  tvinger  Menneskene 
til  at  sikre  sig  lige  økonomiske  Rettigheder.  De,  der  ikke 
er  heldige  i  denne  Henseende,  gaar  til  Grunde;  selve 
den  sociale  Kamp  er  fra  sin  første  Begyndelse  af 
økonomisk  Natur.  Menneskene  arbejder  ikke  for  Friheden 
i  Kraft  af  en  abstrakt  Kærlighed  til  den;  Friheden  er 
blot  et  Middel  til  at  sikre  sig  Retten  til  Arbejde  og  til 
Arbejdets  Frugter.  Ogsaa  Comte  (S.  269)  har  da  Uret, 
naar  han  lader  de  tre  Stadiers  Lov  være  Aarsag  til 
Samfundsudviklingen,  ti  denne  styres  ikke  af  nogen 
abstrakt  Lov,  men  af  Menneskets  Stræben  efter  at  til- 
fredsstille sine  Fornødenheder  paa  de  Maader,  hvor  der 
ydes  den  mindste  Modstand. 

Spencer  finder  altsaa  Samfundet  opbygget  af  to  Sy- 

stemer  af  Organer  eller  Interesser.  Det  ene  af  disse  Sy- 
stemer er  udadvendt;  det  forsvarer  Samfundet,  regerer 
det  eller  angriber  andre  Samfund.  Det  andet,  indad- 
vendte System  ernærer  Samfimdet.  Er  det  første  af 
disse  Systemer  overvejende,  kaldes  Samfundet  mili- 
taristisk, hvilket  vil  sige,  at  den  herskende  Kooperation 
er  af  tvungen  Natur.  Er  det  andet  System  det  herskende, 
kaldes  Samfundet  industrielt,  hvilket  vil  sige,  at  den 
kooperative  Virksomhed  er  af  frivillig  Natur.  Som  al 
Udvikling  fra  først  af  er  ydre  og  senere  omsættes  til 
indre  Udvikling,  saaledes  forholder  det  sig  ogsaa  med 
den  sociale.  Den  naturlige  Udvælgelse  har  først  udviklet 
det  militaristiske  Samfund;  men  dermed  standser  Udvik- 
lingen ikke,  tværtimod  fører  den  mer  og  mer  bort  fra 
Militarismen  og  over  til  den  højere,  mere  sammensatte, 
fyldigere  Livsform:  Industrialismen,  fra  hvilken  Liberal- 
ismen er  uadskillelig. 

Da  Industrien  i  Lenstiden  begyndte  at  arbejde  sig 
frem,  mødte  den  to  store  Hindringer:  Stat  og  Kirke.  Den 
romerske  Kirkes  Magt  i  en  betydelig  Del  af  Evropa  om- 
styrtedes ikke  udelukkende  af  religiøse  Grunde.  Der  fandtes 
vel  en  stærk  religiøs  Modstand  mod  den;  men  denne 
Kirke  var  tillige  kommen  i  Strid  med  det  ny  Samfunds- 
ideal, der  havde  arbejdet  sig  frem.  Industri-  og  Handels- 
aanden  stod  i  skarp  Modsætning  til  Kloster-  og  Asket- 
aanden.  Kanoniske  Love  og  Lærdomme,  der  dels  under- 
trykte det  personlige  Initiativ  til  Fordel  for  blind  Lydig- 
hed og  passiv  Livsførelse,  og  dels  betragtede  den  person- 
lige Stræben  efter  Rigdom  som  Synd,  var  uforenelige  med 
de  Fordringer,  som  Handel  og  Industri  maatte  stille  sine 
Dyrkere.  Denne  Kirke  maatte  ryddes  til  Side,  hvis  den 
ny  Samfundsudvikling  skulde  udfolde  sig,  og  derfor  ser 
vi  Reformationen  gøre  sine  største  Fremskridt  i  de  Egne, 
hvor  de  fri  Byer  var  stærke  nok  til  at  træde  op  mod 
Kirke,  Monarki  og  Baroner.  Da  Borgerstanden,  Middel- 
klassen frigjorde  sig  for  disse  Modstandere,  fik  den  Be- 
tydning som  selvstændig  Samfundsmagt. 

Det  ønske  om  materiel  TilfredsstUlelse,  der  fra  først 
satte  Skub  i  Samfundsudviklingen,  fremtvang  tillige  en 
stigende  Brug  af  Aandsevnerne  og  et  dybere  Kendskab 
til  Naturen.  Derpaa  viste  det  sig,  at  disse  Virkninger 
selv  medførte  en  Forøgelse  af  materiel  Lykke  og  be- 
virkede, at  den  sociale  Uensartethed,  der  var  fremkaldt 
rent  instinktmæssigt,  nu  blev  bevidst  tilstræbt  og  fornuft- 
mæssigt begrundet. 

Spencer  gennemfører  sin  Opfattelse  paa  det  politiske, 
økonomiske,  religiøse  og  ægteskabelige  Omraade.  Den 
politiske  Udvikling  fører  til  Liberalisme,  den  økonomiske 
til  fri  Handel  og  frit  Arbejde,  den  religiøse  til  Sam- 
vittighedsfrihed og  den  ægteskabelige  til  Erkendelse  af 
Kvindens  og  Børnenes  Ret.  —  Frihandel  og  Retten  til  at 
arbejde  frit  staar  i  Modsætning  til  Beskyttelsessystemet. 
Denne  Modsætning  har  sin  Rod  i  Militarismen;  ti  Be- 
skyttelsen sætter  Kløfter  i  Menneskeslægten,  medens  den 
fri  Handel  udjævner  dem.  Naar  Krig  skal  være  Midlet  til 
national  Vækst,  da  bliver  Rigdom  og  Erobring  Syno- 
nymer, ti  Landets  Velstand  kan  da  kun  forøges  paa  Na- 
boernes Bekostning,  og  Handelen,  der  har  Betingelser  for  at 
sammenknytte  Nationerne,  bliver  tværtimod  en  Anledning 
til  Uenighed  og  Strid.  Det  var  under  saadanne  inter- 
nationale Forhold,  at  Adam  Smith  opstillede  Fordringen 
om  Frihandel,  idet  Gennemførelsen  af  denne  Fordring 
vilde  umuliggøre  Militarismen  og  føre  Menneskeslægten 
over  fra  Nationalisme  til  Internationalisme,  fra  national 
Uafhængighed  til  national  Gensidighed,  under  hvilken 
man  ikke  længere  behøvede  Hær  og  Flaade  for  at  sikre 
sine  Handelsmonopoler,  og  under  hvilken  hele  Menneske- 
slægten efterhaanden  vil  blive  sammenknyttet  ved  Selv- 
interessens  gyldne  Kæde. 

Menneskesamfundet  er  altsaa  ikke  skabt  af  Menneske- 
forstanden, men  af  Lidenskaber  og  Instinkter,  der  er 
fælles  for  Mennesker  og  Dyr. 

Spencers  Lære  om  den  religiøse  og  den  huslige  Ud- 

vikling  vil  vi  ikke  her  faa  Lejlighed  til  at  medtage,  hvor- 
imod ovenstaaende  Referat  af  hans  Tanker  om  Hoved- 
faktorerne i  den  økonomiske  Udvikling  bar  suppleres 
med  nogle  Henvisninger  til  hans  Opfattelse  af  den  poli- 
tiske Udvikling,  hvilken  man  tidligere  mente  enten  skyldtes 
despotiske  Fyrsters  velovervejede  Hensigter  eller  et  Kon- 
traktforhold, som  Borgerne  havde  indgaaet. 

Spencer  har  stedse  næret  en  radikal-liberal  politisk 
Opfattelse;  han  havde  hentet  den  fra  sit  Hjem  (S.  7),  og 
han  begrundede  den  dels  ud  fra  de  Tanker,  der  havde 
behersket  den  tyske  Romantik,  og  dels  ud  fra  sin  natur- 
videnskabelige Viden.  Han  betragter  det  Samfund  som 
det  bedste,  i  hvilket  Autoriteternes  Indflydelse  er  begrænset 
til  et  Minimum,  og  i  hvilket  den  personlige  Frihed  har 
naaet  sin  højeste  Udformning.  Den  Nytte,  som  Militar- 
ismen tidligere  ydede  ved  Sammentømringen  af  Sam- 
fundet, er  nu  overflødig;  Statens  Opgave  er  nu  at  yde 
Polititjeneste  indadtil  og  Beskyttelse  udadtil,  men  Udvik- 
lingen fører  henimod  en  Fremtid,  da  ikke  engang  det 
behøves. 

Staten  er  en  Organisme;  den  maa  ligesom  Dyret 
skaffe  sig  den  nødvendige  Næring ;  den  maa  fordele  denne 
Næring  til  alle  sine  Dele,  og  den  maa  kunne  forsvare  sig 
overfor  sine  Fjender.  Selv  den  mest  ukultiverede  Stamme 
har  denne  tredobbelte  Funktion.  Den  Maade,  hvorpaa 
den  første  af  disse  Opgaver  løses,  bestemmer  Formen 
for  de  to  andre  Opgaver.  1  tidligere  Tid,  da  Produk- 
tionen ikke  holdt  Skridt  med  Befolkningens  Tilvækst, 
kom -Fordelingen  til  at  foregaa  ved  Styrkeprøver  og 
ikke  ved  fredelig  Udveksling;  Krigstilstanden  var  per- 
manent, og  Politiken  blev  afhængig  af  økonomiske  Be- 
tingelser. Statens  fordelende  og  regulerende  Opgaver 
retter  sig  stedse  efter  de  økonomiske  Forhold;  er  disse 
simple  og  ensartede,  bliver  hine  Opgaver  det  ogsaa;  er 
de  af  mere  indviklet  Beskaffenhed,  ændres  samtidig  Ud- 
førelsen af  de  andre  Statshverv.  Det  er  med  andre 
Ord  de  sociale  Fornødenheder,  der  bestemmer  Politiken. 

I  Stammer,  der  sjældent  fører  Krig,  er  den  individuelle 
Frihed  størst ;  men  indtræder  en  alvorlig  Fare,  da  samler 
man  sig  instinktmæssig  til  en  kompakt  Masse,  vælger  den 
tapreste  til  Fører  og  opgiver  sin  Frihed  for  at  lyde  ham; 
Diktaturet  skabes;  den  politiske  Organisation  bliver  ét  med 
den  militære;  Individerne  vurderes  efter  deres  Betydning 
for  Statens  Sikkerhed.  Under  disse  Forhold  samles 
Stammerne  til  Forbund,  F'orbundene  til  Riger  og  Rigerne 
til  Nationer;  ved  Hjælp  af  de  militære  Pligter  samledes 
Samfundets  enkelte  Led  til  større  og  større  Sammenhæng. 
Den  Mand,  der  fordrede  Ret  til  at  arbejde  for  sig  selv 
og  som  det  passede  ham  bedst,  var  Oprører;  den  Mand, 
der  afveg  fra  Statsreligionen,  var  Kætter,  og  den  Politiker, 
der  rejste  sig  mod  Despoten,  var  Forræder.  Overalt 
havde  man  faste  Opfattelser,  hvis  Rigtighed  og  Gavnlighed 
var  uomtvistelig. 

Saaledes  vedblev  i  alt  væsentligt  Forholdene,  indtil 
Samfundene  var  saa  stærke,  at  Krigen  ikke  kunde  blive 
den  væsentligste  Rigdomskilde.  Da  de  borgerlige  Erhverv 
traadte  frem  som  Grundlag  for  Nationens  Rigdom, 
ændredes  Politiken;  de  Rettigheder,  som  Individerne  tid- 
ligere havde  haft,  var  Privilegier,  som  Staten  havde  ydet 
dem,  men  Teorien  om,  at  Friheden  ikke  kunde  være  et 
Privilegium,  men  maatte  være  en  naturlig  Ret,  var  efter- 
haanden  bleven  stærkere,  ligesom  Tilfældet  var  med 
Teorien  om,  at  et  Menneske  havde  Ret  til  Frugten  af  sit 
Arbejde.  Allerede  det  store  engelske  Frihedsbrev  var  et 
Produkt  af  en  industriel  og  kommerciel  Kamp  mod 
Kronens  militære  Despotisme;  det  gav  den  fri  Mand  en 
Ret  til  at  faa  sin  Skæbne  afgjort  ved  Lov  i  Stedet  for 
ved  Vilkaarlighed,  og  50  Aar  senere  fik  den  samme  fri 
Mand  Ret  til  at  blive  repræsenteret  i  Parlamentet.  I 
Spanien  havde  Byerne  allerede  i  det  1 1te  Aarhundrede 
faaet  Frihedsbreve,  og  i  det  12te  havde  de  faaet  Re- 
præsentanter i  Cortes ;  men  i  dette  Land  var  den  militære 
Udvikling  stærkere  end  den  borgerlige,  og  allerede  i  det 
15de   Aarhundrede    var   Byernes   Rigsdagsrepræsentation 

bortfalden;  den  økonomiske  Udvikling  var  stanset,  og 
Landets  Rigdom  og  politiske  Frihed  ødelagdes.  Ogsaa  i 
Frankrig  førte  Købstædernes  Fald  til  social  Elendighed  og 
politisk  Despotisme. 

Den  politiske  Udvikling  gaar  fra  Liv  igennem  Frihed 
til  Ejendom.  Retten  til  at  leve  følges  af  Retten  til  at 
tænke  og  arbejde,  og  af  Retten  til  at  beholde  sit  Ar- 
bejdes Frugter.  Disse  Udviklingstrin  illustreres  ved  det 
store  Frihedsbrev,  Reformationen  og  Frihandlens  Gennem- 
brud. Alle  tidligere  eller  nuværende  Bestræbelser  for  at 
gaa  imod  den  stigende  Individualisme  fører  ikke  frem 
men  tilbage,  ikke  til  Udvikling  men  til  Ensartethed  og 
følgelig  til  Opløsning;  de  vil  alle  medføre  en  ældre  eller 
nyere  Form  for  Militarisme. 

Som  ovenfor  berørt  har  andre  Samfundsopfattelser 
gjort  sig  gældende  forud  for  den  af  Spencer  fremsatte; 
Helt  bortset  fra  den  militaristiske  Opfattelse  har  man  op- 
fattet Samfundet  som  hvilende  paa  et  Kontraktforhold; 
men  denne  Antagelse  hviler  paa  den  samme  Misfor- 
staaelse,  som  genfindes  hos  Comte  og  Mill,  idet  dens 
Udgangspunkt  er,  at  Fremskridtet  dannes  ved  Intelligens 
og  Viden.  Denne  Opfattelse  forkaster  Spencer;  han  tror 
ikke,  at  der  gives  Lykke  uden  Rettigheder,  men  han  tror 
derimod,  at  jo  mer  de  gensidige  Interesser,  der  knytter 
Menneskene  til  hverandre,  faar  Lejlighed  til  frit  at  udfolde 
sig,  des  mer  overflødiggøres  al  ydre  Regering,  hvad 
enten  denne  er  Enkeltmandsherredømme  eller  et  Masse- 
herredømme. Begge  kan  være  lige  farlige  for  Menneskets 
dybeste  Trang:  Friheden  til  at  udvikle  sig. 

Spencers  Metode  er  hovedsagelig  etnografisk.  Fra 
de  uciviliserede  Folkeslag  henter  han  det  Stof,  af  hvilket 
han  opbygger  en  stor  Del  af  sin  Bygning,  og  ud  fra 
hvilket  han  vil  godtgøre,  at  Samfundet  ikke,  saaledes 
som  man  hidtil  har  været  tilbøjelig  til  at  antage,  var  et 
Værk  af  Individernes  fornuftige  Beregning  af  deres  egne 
velforstaaede  Interesser.      Bedst   og   fyldigst   kom    dette 

Standpunkt  henimod  Slutningen  af  det  18de  Aarhundrede 
frem  hos  Condorcet,  der  skildrer  Hyrdefolkenes  og  de 
agerdyrkende  Folkeslags  Kultur  som  bestemt  ved  de 
økonomiske  Betingelser;  men  han  lader  Ideerne  være 
Drivkraften  til  Fremskridt.  Han  lader  disse  Fremskridt 
foregaa  i  ti  Perioder,  og  de  staar  paa  ingen  Maade  i  lige 
Afhængighed  til  de  økonomiske  Forhold.  Perioderne  er 
følgende:  1)  De  primitive  Folks.  De  første  Redskaber 
opfindes;  de  første  Kundskaber  indhentes;  de  første  Sam- 
fundsinstitutioner dannes;  Præstekasten  afsondrer  sig.  — 
2)  Hyrdefolkenes  Periode.  —  3)  Overgang  til  Agerbrug.  — 
4)  Alfabetets  Dannelse.  —  5)  Videnskabernes  Udvikling 
indtil  Alexander  d.  Stores  Tid  —  6)  Videnskabernes  For- 
fald. —  7)  Korstogenes  Tid.  Videnskabernes  Gen- 
opblomstring.  —  8)  Bogtrykkerkunstens  Opfindelse.  — 
9)  Descartes'  Periode,  da  Naturvidenskab  og  Filosofi  fri- 
gjorde sig  for  de  ydre  Autoriteters  Aag.  —  10)  Den 
franske  Revolutions  Tidsalder. 

I  Virkeligheden  er  det  altsaa  kun  de  tre  første  Frem- 
skridts-Perioder, Condorcet  lader  afhænge  af  økonomiske 
Forhold.  De  6  følgende  afhænger  af  Intelligensens 
Vækst  eller  Tilbagegang,  og  den  sidste  (samt  delvis 
Nr.  7)  af  politiske  Forhold.  Ufuldkommen  som  hele 
denne  Teori  var,  fik  den  dog  Betydning  som  indledende 
Bestræbelse  for  at  danne  en  egentlig  Samfundsvidenskab, 
idet  Condorcet  knyttede  den  til  en  Lære  om  Forøgelsen  af 
Livsvarigheden  for  de  enkelte  Individer  og  om  Menneske- 
slægtens uafladelige  Fremskridt  i  Kraft  af  Menneskets 
Intelligens.  Han  udkastede  ikke  Samfundsutopier,  men  rent 
beskrivende,  uden  forudfattede  Hypoteser,  hvis  Rigtighed 
det  maatte  være  magtpaaliggende  at  godtgøre,  skildrede 
han,  hvad  Fremtidens  Samfund  kunde  og  burde  være. 
Det  var  den  franske  Oplysningstids  sidste  Gave  til  den 
Revolution,  som  den  selv  havde  været  med  til  at  danne. 
Ti  Condorcets  Anvendelse  af  Samfundsvidenskaben  til  at 
forudse,  hvorledes  Samfundet  burde  udvikle  sig,  kom  til 
at    betegne   et  betydeligt    Gennembrud,    idet    den   mulig- 

gjorde  Fremkomsten  af  Reformatorer,  der  søgte  at  vise 
Vejen  fremad.  Han  mente,  at  Fremtidens  Samfund 
maatte  udforme  sig  ved  at  ødelægge  Uligheden  mellem 
Nationerne,  ved  at  ødelægge  Uligheden  indenfor  selve 
den  enkelte  Nation,  og  endelig  ved  at  forbedre  selve 
Menneskeslægten  gennem  et  stigende  Oplysningsarbejde. 
De  Midler  han  anviste  til  at  ophæve  Uligheden  mellem 
Menneskene,  blev  i  det  væsentlige  i  det  følgende  Aar- 
hundrede  udarbejdede  af  den  videnskabelige  Socialisme, 
der  søgte  at  opbygge  et  regelmæssigt  fremadskridende, 
mer  og  mer  ophøjet  Samfundsideal.  Han  antog,  at  en 
Forbedring  af  de  internationale  Forhold,  af  de  sociale 
Forhold  og  af  Undervisningsforholdene  vilde  forøge  Men- 
neskenes Gennemsnitslevealder;  Statistiken  har  vist,  at 
denne  er  i  Stigning,  men  de  opstillede  tre  Idealer  er 
ganske  vist  ikke  realiserede. 

Condorcet  gennemførte  altsaa  ikke  den  Opfattelse,  at 
det  var  de  økonomiske  Forhold,  der  oprindelig  fremtvang 
Kulturbevægelsen,  men  han  antydede  dog  Opfattelsen 
temmelig  stærkt.  En  lignende  Antydning  var  iøvrigt  tid- 
ligere fremkommen  hos  en  af  de  andre  Forløbere  for 
Sociologien,  Iselin,  der  1746  havde  tilstræbt  en  Klassi- 
fikation af  Samfundstyperne  efter  deres  kronologiske  Op- 
rindelse. Det  tidligste  Trin  er  repræsenteret  af  et  hoved- 
sagelig dyrisk  Menneskesamfund,  hvor  der  dog  findes 
Erindring  og  en  ringe  Grad  af  Forudseenhed.  Derimod 
har  Ejendomsbegrebet  endnu  ikke  udviklet  sig,  og  der 
findes  hverken  Sprog  eller  Moral.  Paa  det  næste  Trin 
begynder  almene  Opfattelser  at  komme  frem,  støttende 
sig  til  et  primitivt  Sprog,  og  Følelsen  af  det  tilfreds- 
stillende ved  privat  Ejendom  opstaar  sammen  med  en 
begyndende  Moral.  Det  tredje  Trin  repræsenteres  af  det 
nomadiserende  Hyrdeliv,  der  udgør  den  simpleste  Form 
for  et  egentligt  Samfundsliv.  Paa  det  fjerde  Trin  deler 
Udviklingen  sig  i  to  Strømme,  af  hvilke  den  ene  gaar  i 
Retning  af  Kultur,  den  anden  i  Retning  af  Barbari.  Saa- 
fremt  Samfundet    er  et   Krigersamfund,    faar  vi  Barbari, 

ti  Krigen  ødelægger  Naturtilstanden  og  den  oprindelige 
Lighed  mellem  Menneskene.  Det  er  set  fra  denne  Be- 
tragtning, at  A.  Comte  hundrede  Aar  senere  skælner 
mellem  en  militær  Periode  og  en  industriel  Periode,  hvilke 
følger  efter  hinanden,  og  ud  fra  samme  Betragtning  ar- 
bejder Spencer. 

Den  nævnte  Lov  om  de  tre  Udviklingsstadier,  som 
A.  Comte  havde  udformet,  har  direkte  kun  Anvendelse 
paa  Troslivet;  den  rammer  kun  de  øvrige  sociale  Former 
indirekte,  nemlig  gennem  Forbindelse  med  hint.  Det  var 
heller  ikke  hans  Formaal  ved  Hjælp  af  denne  Lov  at  for- 
klare Udviklingen  af  alle  Samfundsforholdene;  det  var 
kun  Formaalet  at  forklare  Intelligensens  Vækst  Loven 
er  altsaa  en  speciel  Lov,  og  udenfor  dens  Gyldighed 
falder  først  og  fremmest  hele  den  politiske  Økonomi. 
Desuagtet  har  de  tre  Stadiers  Lov  haft  en  næsten  uvur- 
derlig Betydning;  ti  den  repræsenterer  det  afgørende 
Skridt,  som  fører  Samfundslæren  over  fra  vilkaarlig 
Spekulation  til  virkelig  videnskabelig  Undersøgelse,  hvor 
Biologi  og  Psykologi  erstatter  tidligere  Tiders  tomme 
Spekulationer. 

Saavel  før  som  efter  Comte  har  man  søgt  at  frem- 
stille Udviklingen  af  de  speciellere  Samfundsforhold,  som 
om  den  var  foregaaet  i  en  Række  Perioder,  der  historisk 
fulgte  efter  hinanden.  Før  ham  havde  Saint-Sinton  (1760 
— 1825)  saaledes  opstillet  fire  Perioder,  der  fulgte  efter 
hinanden:  1)  Barndommen,  der  kendes  paa  Kærlighed 
til  Konstruktion  og  Haandens  Arbejde,  2)  Ungdommen, 
hvor  særlig  de  kunstneriske  Tilbøjeligheder  gør  sig  gæl- 
dende, 3J  den  modne  Alder,  der  beherskes  af  Lyst  til 
Krig,  og  4)  Alderdommen,  der  fordyber  sig  i  videnskabe- 
lige Sysler.  Det  var  altsaa  Menneskets  forskellige  Livs- 
aldre,  som  han  lod  være  behersket  af  en  enkelt  Stræben 
og  direkte  overførte  paa  Samfundslivet.  Efter  Comte 
har  Littré  i  det  væsentlige  genoptaget  denne  Saint-Simons 
Inddeling;  men  Comte  havde  klart  set,  at  den  sociale  Ud- 
vikling  ikke   kan    bedømmes  alene  ud  fra  Hensynet  til 

den  større  eller  mindre  Udvikling  af  en  enkelt  Samfunds- 
ejendommelighed;  den  maa  bedømmes  ud  fra  det  Trin, 
hvortil  samtlige  Samfundselementer  som  Helhed  er  naaede. 
Dog  kan  efter  hans  Mening  nogle  af  disse  Elementer 
være  vigtigere  end  andre,  og  som  det  allervigtigste 
nævner  han  Forstandens  Udvikling.  De  for  den  gældende 
Love  er  det  da,  at  han  betragter  som  egentlige  Sam- 
fundslove. 

Med  klart  Blik  ser  Comte,  at  Opløsning  følger  med 
Fremskridt,  at  ny  Samfundsformer  kun  kan  bane  sig  Vej 
ved,  at  gamle  sønderbrydes  og  forsvinder.  Hvis  herskende 
Samfundsformer  ikke  i  Tidens  Løb  kommer  i  Forfald, 
kan  de  ikke  blive  besejrede  af  ny,  og  Fremskridtet  vil 
umuliggøres.  Ved  Fremskridt  forstod  han  stigende  Orden, 
hvilket  vil  sige  Organisation;  et  saadant  Fremskridt  fore- 
gaar  vedvarende  og  nødvendigt,  det  maales  ved  Til- 
væksten i  den  menneskelige  Intelligens.  „Organiske 
Perioder"  kan  afløse  „kritiske  Perioder",  men  hver  Periode 
er  Resultat  af  den  forudgaaende  og  Aarsag  til  den  efter- 
følgende. 

Den  Styrke,  hvormed  Spencer  og  Ch.  Darwin  for- 
maaede  at  optræde  overfor  „Intellektualismen",  som  vi 
her  har  ladet  være  repræsenteret  af  Condorcet  og  Comte, 
men  som  havde  mange  andre  betydelige  Talsmænd,  be- 
roede paa,  at  de  støttede  sig  paa  Biologien  og  paa  Psyko- 
logien, og  at  det  netop  var  paa  disse  to  Omraader,  Comtes 
Lære  havde  sine  svageste  Punkter.  Men  deres  Opfattelses 
Rigtighed  er  dog  ikke  ubestridt;  den  er  angrebet  fra  for- 
skellige Sider,  og  særligt  stærkt  har  disse  Angreb  rettet 
sig  mod  de  Slutninger,  man  var  tilbøjelige  til  at  drage  fra 
Læren  om  Kampen  for  Tilværelsen  og  fra  Arveligheds- 
læren til  Gunst  for  en  egoistisk  Individualisme,  der  fra 
de  lavere  Dyrs  Liv  var  gaaet  i  Arv  til  Menneskeslægten, 
og  fra  denne  var  overført  til  Samfundslivet.  Ogsaa 
Weismannianerne  har  angrebet  Spencers  Lære,  og  som  en 
af  deres  betydeligste  Repræsentanter  nævner  vi  Benjamin 
Kidd.     Kidd    mener,    at  saalænge   der  har  været  Frem- 

skridt,  har  dette  været  et  Resultat  af  Udvælgelse  og  af 
Borteliminering,  og  da  disse  Processer  er  af  universel 
Nødvendighed,  bliver  selve  Fremskridtet  en  Nødvendighed. 
Denne  er  saa  meget  mere  iøjnefaldende,  eftersom  man  i 
Samfundslivet  kun  har  at  gøre  med  en  eneste  Slags 
Væsner,  Mennesker,  hvis  indbyrdes  Forhald  maa  medføre, 
at  naar  det  gaar  godt  for  nogle,  saa  maa  det  gaa  galt 
for  andre.  De  Samfundsforhold  og  Samfundsformer,  der 
er  opløste  og  gaaede  til  Grunde,  er  langt  talrigere  end 
de,  der  har  fortsat  deres  Udvikling.  Den,  der  vil  opsøge 
de  Faktorer,  der  har  været  til  Stede  i  den  første  Sam- 
fundsudvikling, vil  hurtigt  faa  øje  paa  Militarismen. 
Krigen  er  den  militære  Konkurrence,  der  driver  til  Sam- 
fundsdannelse; ti  denne  er  den  simple  Følge  af  Held  i 
Kampen.  I  Overensstemmelse  med  en  forlængst  forældet 
Skole  mener  Kidd,  at  et  Folk  ikke  kan  gaa  frem  i  Vel- 
stand, uden  et  andet  gaar  tilbage,  og  til  at  erhverve 
denne  Velstand  er  Krigen  et  oprindeligt  Middel. 

En  anden  social  Faktor  finder  han  i  Kooperationen, 
der  dikteres  Mennesket  af  dets  egen  velforstaaede  Inter- 
esse, derfor  underordner  man  sig  i  Krigstilfælde  en 
Fører,  men  iøvrigt  er  Individets  og  Samfundets  Interesser 
paa  ingen  Maade  identiske;  disse  sidste  har  en  længere 
Varighed  og  andre  Udviklingsbetingelser  end  hine,  og 
derfor  har  de  saa  ofte  knust  de  Muligheder,  som  Individet 
medførte  i  Kampen  for  Tilværelsen.  Det  farligste  Baand, 
med  hvilket  Individet  lænkebindes  i  Samfundet,  er 
Religionens.  Dennes  Rolle  er  at  tvinge  Fornuft  og 
individuelle  Interesser  ind  under  den  kollektive  Organisme; 
den  bliver  derved  den  centrale  Faktor  i  Humanitetens 
Udvikling;  ved  den  kan  man  maale  Samfundets  Vækst 
og  Forfald.  Paa  det  første  Kulturtrin  havde  Samfundet 
en  Bygning,  der  udelukkede  Masserne  fra  at  deltage  i 
Konkurrencen  med  de  Overklasser,  som  udbyttede  dem; 
men  fra  den  kirkelige  Reformation  i  det  16de  Aarhundrede 
har  dette  ændret  sig,  og  Individerne  har  mer  og  mer 
faaet  Ret  til  paa  lige  Betingelser  at  konkurrere  indbyrdes. 

Reformationen  staar  imidlertid  i  snævert  Slægtskab  med 
Aanden  i  den  primitive  Kristendom,  der  er  Individual- 
ismens Aand,  og  er  i  Strid  med  Romerkirkens  Autoritets- 
princip. De  Samfund,  der  har  kunnet  optage  denne 
individualistiske  Aand  i  sig,  har  altsaa  i  Religionen 
funden  en  Udviklingsfaktor  mere,  hvilket  har  bragt  dem 
til  den  højeste  kulturelle  Udfoldelse,  medens  de  andre 
Samfund  i  Kraft  af  den  lavere  Moral  i  den  Religion, 
som  behersker  dem,  staar  tilbage  i  Udvikling.  —  Vi  vil 
senere  faa  rig  Lejlighed  til  at  vende  tilbage  til  nogle  af 
Kidds  Hovedtanker;  her  skal  vi  indskrænke  os  til  med 
Spencer  at  bemærke,  at  naar  Kidd  støtter  sig  paa  Weis- 
manns  Lære,  og  denne  Lære  viser  sig  at  være  urigtig, 
da  har  Forfatteren  ikke  valgt  nogen  god  Grund  for  sin 
Bygning. 

Blandt  de  Efter-Darwinske  Sociologer  skal  endnu 
nævnes  G.  de  Greef.  I  Modsætning  til  Condorcet  og 
Comte,  der  lader  Menneskets  Fornuft  beherske  Samfunds- 
udviklingen, er  for  de  Greef  ethvert  Samfundsforhold  paa 
engang  betinget  af  organiske,  uorganiske  og  psykiske 
Faktorer.  Dette  gælder  ogsaa  de  økonomiske  Forhold; 
hvor  fundamental  deres  Betydning  for  Samfundet  end  er, 
saa  betinges  de  dog  af  disse  tre  Træk  i  Forening.  Da 
de  tre  Træk  kommer  igen  overalt,  saa  kan  et  Samfunds 
Udviklingstrin  ikke  maales  med  de  enkelte  Kulturformers 
Fremgang  eller  Tilbagegang;  Maalestokken  maa  være 
Samfundsforholdene  som  Helhed.  Denne  Helhed  udgøres 
af  7  Grupper  af  Kulturformer:  1)  de  økonomiske,  2)  de 
huslige,  3)  de  æstetiske,  4)  de  psykiske,  5)  de  moralske, 
6)  de  juridiske,  7)  de  politiske.  Gjort  opmærksom  paa, 
at  man  i  denne  Liste  hverken  finder  Sprog  eller  Religion 
eller  Militærvæsen  anførte,  svarede  de  Greef,  at  Sproget 
hører  ind  under  de  psykiske  Fænomener,  og  det  samme 
er  Tilfældet  med  Religionen.  De  militære  Forhold  hører 
ind  under  de  politiske,  hvilke  sidste  angaar  den  sociale 
Ledelse,  den  indre  saavelsom  den  ydre.  De  militære  In- 
stitutioner er  følgelig  at  opfatte  som  politiske  Institutioner. 

I  ethvert  Samfund  genfindes  disse  7  Klasser  Fæ- 
nomener; men  de  er  ikke  overalt  blandede  paa  samme 
Maade,  de  er  heller  ikke  overalt  lige  udviklede,  og  heller 
ikke  lige  fæstnede.  „De  senest  dannede  Samfundsforhold 
er  de  mindst  stabile".  Dette  er  den  første  Lov,  han  op- 
stiller, i  Følge  uheldig  Paavirkning  af  en  ældre  Arvelig- 
hedsopfattelse,  der  tiltrods  for  Kendsgæmingeme  gav  en 
lignende  Lov  absolut  Gyldighed  med  Hensyn  til  Arvelig- 
hedsforholdene, medens  dens  Gyldighed  er  stærkt  be- 
tinget (se  S.  393).  Greefs  Lov  er  da  ogsaa  blevet  stærkt 
bekæmpet,  blandt  andre  af  Tarde,  som  henviser  til,  at 
en  saadan  Nydannelse  som  „den  almindelige  Stemmeret" 
maa  betragtes  som  urokkelig,  i  hvert  Tilfælde  i  Frankrig, 
medens  paa  den  anden  Side  saa  ældgamle  Samfunds- 
faktorer som  Lensadel  og  Gejstlighed  omstyrtedes  under 
Revolutionen.  Til  denne  Indvending  svarer  Greef,  at 
saavel  Adel  som  Gejstlighed  har  holdt  sig  ganske  livs- 
kraftige i  Frankrig  ogsaa  efter  Revolutionen,  og  han  sætter 
samtidig  et  stort  Spørgsmaalstegn  ved  Teorien  om  den 
almindelige  Stemmerets  Urørlighed.  Han  gør  opmærksom 
paa,  at  da  Socialdemokratiet  1896  havde  faaet  15  Re- 
præsentanter paa  Landdagen  i  Sachsen,  grundlagde  den 
parlamentariske  Majoritet  det  tre-Klasses  Vælgersystem, 
der  er  ødelæggende  for  den  almindelige  Stemmeret.  Dertil 
kommer  saa,  at  man  finder  den  almindelige  Stemmeret  i 
ligesaa  fuld  Anvendelse  ved  Samfundsudviklingens  Be- 
gyndelse som  paa  dens  højeste  Trin,  saa  det  er  tvivlsomt, 
om  den  kan  kaldes  en  Nydannelse.  Der  er  derimod  en 
hel  anden  Forskel  paa  det  primitive  Samfund  og  det 
højt  kultiverede,  nemlig  den,  at  i  hint  anvendes  Stemme- 
retten kun  paa  konfus  og  uorganiseret  Maade,  medens 
dens  Anvendelse  i  dette  er  differentieret  og  organiseret. 

Ligesom  Højden  af  Planters  og  Dyrs  Udviklingstrin 
ikke  maales  ved  den  specielle  Udvikling,  hvortil  et  eller 
andet  særiigt  Organ  er  naaet,  men  ved  Fuldkommen- 
heden af  hele  Organismen,  saaledes  er  det  ogsaa  med 
Samfundet;  det  er  hele  dettes  Organisation,  der  viser  os 

den  relative  Værdi  af  dets  Civilisation.  Organisations- 
trinet er  Værdimaaler  for  Kulturen.  Forfatteren  viser 
endvidere,  at  jo  længere  et  Forhold  har  været  under  Ud- 
vikling, desto  større  Uensartethed  er  der  indtraadt,  og 
desto  større  Samarbejde  er  der  tilvejebragt  mellem  de 
uensartede  Dele.  Ogsaa  i  denne  Henseende  ligner  Sam- 
fundet Planter  og  Dyr.  Han  er  altsaa  ingen  Modstander 
af  Udviklingslæren,  men  han  mener,  at  dennes  absolutte 
Talsmænd  taber  af  Syne,  at  der  ved  Siden  af  enhver 
Evolution  gaar  en  Involution  (en  Indkapsling),  der  kan 
være  en  nødvendig  Tillæmpelse,  men  er  simplere  og 
følgelig  af  ringere  Værd.  Paa  Trajans  Tid  (98—117) 
var  Civilisationen  mer  udbredt,  mer  sammensat,  bedre 
samarbejdet,  mindre  militær  og  brutal  end  paa  Ludvig  d. 
Helliges  Tid  (1226— 1270);  imellem  de  to  Tidsaldre  ligger 
ikke  et  Fremskridt,  hvilket  Comte  mener,  idet  han  lader 
Samfundsmoraliteten  være  den  afgørende  Værdimaaler  for 
Udviklingstrinet.  Tværtimod  er  der  et  Tilbageskridt,  et 
Forfald,  der  begynder  med  Kommodus  (180—192)  og 
vedvarer  til  det  13de  Aarhundrede. 

Dernæst  opstiller  Greef  den  Lov:  „Samfundets  Liv 
staar  i  direkte  Forhold  til  dets  Organisation";  forsigtigt 
tilføjer  han  dog  „naar  alle  andre  Betingelser  ellers  er 
lige".  Da  de  nu  aldrig  er  det,  saa  bliver  Loven  ikke  af 
stor  orienterende  Nytte.  Hvorledes  fremkommer  da  denne 
Organisation.'  Paa  dette  Spørgsmaal  svarer  Greef,  at  det 
sker  ikke  ved  en  mekanisk  Tillæmpelse  til  Omgivelserne, 
men  ved  at  selve  Samfundet  metodisk  stræber  efter  en 
bedre  Tillæmpelse  for  at  realisere  et  Ideal,  hvis  Elementer 
alle  er  laante  fra  Virkeligheden  og  tillige  er  indlemmede  i  ny 
og  højere  Kombinationer.  Menneskeslægten  tillæmper  og  or- 
ganiserer sig  bedre  og  bedre,  fordi  den  finder,  at  det  stemmer 
med  dens  Interesser,  dens  Fordel  og  dens  Lykke.  Paa  samme 
Maade  handler  en  Familie,  der  oparbejder  sin  Velstand, 
naar  Omstændighederne  tillader  det  eller  tvinger  den  dertil. 
I  Principet  slutter  han  sig  til  Comtes  de  tre  Stadiers  Lov, 
naar  denne  begrænses  alene  til  den  intellektuelle  Udvik- 

Ung;  men  han  betragter  det  som  en  Misforstaaelse,  saa- 
fremt  man  tror,  at  et  Samfund  pae  et  eller  andet  Tids- 
punkt i  dets  Historie  er  bygget  saaledes,  at  alle  dets 
enkelte  Led  stemmer  nøje  overens  med  hinanden.  Paa 
den  ene  Side  er  nogle  af  Samfundsleddene  Levninger  af 
tidligere  Dannelser,  mer  eller  mindre  henvisnede  og  op- 
løste; paa  den  anden  Side  er  der  Led,  som  er  i  stærk 
Fremadskriden.  Begrebet  „Fremskridt**  kan  derfor  kun 
anvendes  paa  en  Samfundsperiode  indenfor  meget  relative 
Grænser,  ti  Varieringstilbøjeligheden  udformer  stedse 
Enkeltheder,  der  blander  sig  og  veksler  i  deres  Frem- 
træden. 

Uagtet  Comte  udtrykkelig  underkendte  den  Fremgangs- 
maade  at  søge  Forstaaelse  af  Samfundsudviklingen  gen- 
nem Studiet  af  den  Udvikling,  som  Menneskets  Bevidst- 
hedsliv gennemløber,  er  dette  dog  blevet  den  mest  be- 
nyttede Fremgangsmaade.  Dette  skyldes  dels  den  tidligere 
omtalte  biogenetiske  Lov  (S.  185),  dels  Spencers  Virksomhed. 
At  dette  vilde  ske,  forudsaa  allerede  Mill.  Skal  ^Lovene 
for  Samfundsudviklingen  nogensinde  blive  lige  saa  sikre 
som  Tyngdeloven**,  saa  at  man  ved  deres  Hjælp  kan 
forudse,  hvad  der  vil  ske,  saa  „at  Sociologien  bliver  for 
Politikeren,  hvad  Astronomien  er  for  Styrmanden  og 
Fysiologien  for  Lægen",  saa  maa  disse  Love  i  hvert  Til- 
fælde udledes  fra  Ejendommeligheder  i  Menneskets  Natur, 
ti  det  er  paa  denne  Samfundet  hviler.  Comtes  blivende 
Fortjeneste  er,  at  han  stærkt  har  peget  paa  Sammenhængen 
i  Samfundsudviklingen  og  derved  banet  Vejen  for  Sam- 
fundslærens Indordning  som  Led  i  den  almindelige  Ud- 
viklingsteori. Den  store  Sammenhæng  i  Naturen  (Kap.  1) 
strækker  sig  til  ogsaa  at  være  en  Sammenhæng  mellem 
de  enkelte  Kulturperioder.  Den  energiske  Maade,  hvorpaa 
Spencer  fastslog,  at  Samfundslivet  styres  af  Livets  al- 
mindelige Love  ligesom  Dyrelivet  og  Planteverdenen,  førte 
til,  at  man  ofte  overdrev  de  Lighedspunkter,  der  er 
mellem  Samfundet  og  Organismen,  og  derved  banede  man 

Vejen  for  en  Reaktion  mod  Spencers  Lære.  Men  denne 
Lære  bidrog  paa  sin  Side  atter  mægtigt  til  et  fæstne  Op- 
mærksomheden paa  Natursammenhængen,  paa  de  snævre 
Forbindelser  mellem  „Natur"  og  „Kultur**.  Paa  dette 
Punkt  mødes  altsaa  Comte  og  Spencer,  og  samtidig  har 
en  Række  yngre  Forfattere,  blandt  hvilke  særlig  maa 
nævnes  Tarde,  afslebet  det  uheldige,  der  fremkom  ved 
de  ofte  tvungne  Sammenligninger  mellem  Samfundet  og 
den  egentlige  Organisme,  og  erstattet  dem  med  psykologisk 
Forklaring.  Den  Enhed  'i  Undersøgelsen,  der  fandtes 
hos  Saint-Simon,  idet  han  paa  engang  indledede  So- 
ciologien og  Socialismen,  er  imidlertid  ikke  længere  til 
Stede.  Hvad  enten  man  betragter  Samfundets  Udvikling 
som  styret  af  Fornuften  eller  som  styret  af  de  almindelige 
biologiske  Love  eller  af  de  mere  specielle  psykologiske 
Love,  eller  man  ser  paa  det  som  Carl  Marx  og  de  andre 
politiske  økonomer,  saa  er  der  faktisk  indtraadt  en  Ar- 
bejdsdeling i  Undersøgelsen,  hvorved  man  har  opnaaet, 
at  de  forskellige  Sider,  fra  hvilke  Samfundsudviklingen 
kan  ses  hver  for  sig,  uddybes  paa  bedste  Maade.  En 
Følge  af  Arbejdsdelingen  bliver  imidlertid  tillige  Trangen 
til  at  se  de  isolerede  Opfattelser  samarbejdede,  og  et 
saadant  Forsøg  er  foruden  af  Greef  tillige  delvis  gjort  af 
Schåffle. 

Efter  Schåffle  har  den  nuraadende  Civilisation,  der 
ikke  helt  har  renset  sig  for  Barbari,  gennemløbet  følgende 
Udviklingstrin : 

1)  Udviklingen  beror  overvejende  paa  Krig  og  paa  Folke- 
slagenes udadgaaende  Tilpasning.  Denne  Periode 
strækker  sig  fra  Barbariets  Tid  til  Folkevandringstiden. 

2)  Udviklingen  beror  overvejende  paa  ufri  gensidig  Til- 
pasning: Paa  dette  Trin  fremkommer  Kastedannelsen, 
Stænderdannelsen  og  Lensdannelsen. 

3)  Udviklingen  begynder  delvis  med  fri  gensidig  Tilpas- 
ning (Bydannelsen),  der  overvejende  sker  i  privat- 
retlig Form.     Forbundenes  Tid. 

4)  Udviklingen  fortsættes  ved,  at  Forbundene  sluttes 
Landskabs-  og  Landvis  og  ved  Rivalitets  (Konkur- 
rence-) Principets  begyndende  Herredømme,  alt  i 
privatretlig  Form. 

5)  Udviklingen  naar  den  fuldeste  Udformning  af  en  i 
overvejende  privatretlig  Form  ført  Alliance  og  Ri- 
valiseringskamp.  —  Det  er  Tidsrummet  for  de 
kapitalistiske,  liberale  Udviklingstrin,  med  dets  Følger 
af  omfattende  Monopoldannelse  og  Besiddelses- 
overmagt. 

Objektivt  set  er  det  paa  alle  disse  Trin  Formaalet 
at  bevare  og  forbedre  Forholdene  for  Samfundet  som 
Helhed  og  for  samtlige  dets  enkelte  Medlemmer.  Skulde 
de  efterfølges  af  et  sjette  Trin,  da  maatte  det  blive  et 
saadant,  hvor  Alliance  og  Rivaliseringskampe  førtes  under 
statsretlige  Former.  Schåffle  finder,  at  Nutidens  Social- 
isme tyder  paa,  at  et  saadant  Udviklingstrin  er  i  Frem- 
brud, selv  om  dets  Udseende  endnu  er  tilsløret  og  taaget. 
I  vor  Tid  foregaar  den  sociale  Udvælgelse  med  mindre 
Brutalitet,  mindre  Hæftighed,  men  med  større  Styrke  end 
tidligere,  hvilket  beror  paa,  at  det  sociale  Udvælgelses- 
Apparat  selv  er  under  Udvikling.  Denne  Udvikling  be- 
stemmes nemlig  ved  Tænkningens  større  Klarhed  og 
ved  de  bedre  tekniske  Hjælpemidler;  den  har  ikke  sin 
Rod  i  selve  Udvælgelsen,  men  i  den  Aand,  der  behersker 
Tiden  og  Folkeslagene.  Udvælgelsen  er  blot  et  Be- 
vægelsesredskab,  der  letter  Marschen  frem  eller  tilbage, 
og  den  hviler  paa  Variationstilbøjelighed,  Tillæmpelse  og 
Arvelighed. 

Tillæmpelsen  fremkaldes  ved  Opdragelse,  Undervis- 
ning og  praktisk  Virksomhed;  det  derved  opnaaede  over- 
føres som  Arv  eller  Tradition,  der  er  den  sociale  Arvelig- 
hed. Den  sociale  Tilværelseskamp  stiller  Fordring  til 
Association;  saaledes  maa  Ret  og  Moral  associere  sig,  for 
at  ydre  og  indre  Fjender  kan  overvindes.  Schåffle  stiller 
sig  dog    klart   for  øje  Nødvendigheden  af  i  større  Grad 

at  forbedre  hele  Udvælgelsesapparatet.  Han  finder  et 
direkte  Forhold  bestaaende  mellem  Højden  af  et  Lands 
politiske  Udvikling  og  Forøgelsen  af  dets  Territorium;  den 
højeste  Udvikling  er  enten  Aarsag  til  eller  Følgen  af 
Territoriets  Vækst.  Territoriets  ydre  og  indre  Grænser 
varierer  med  Kulturtrinet,  gaar  fra  Lokaliteterne  til  Riget, 
fra  Stammerne  til  de  internationale  Forbund.  Med  det 
politiske  Fremskridt  opgives  efterhaanden  de  lavere  og 
snævrere  Grænser  til  Fordel  for  de  videre;  men  i  Al- 
mindelighed skrider  den  territoriale  Udvidelse  forud  for 
den  sociale  og  den  politiske. 

KAPITEL  XVm 
SPECIELLERE  UNDERSØGELSER 


baalænge  Menneskeslægten  bevidst  har  arbejdet  paa 
at  komme  fremad,  har  den  kastet  Blikket  tilbage,  dels 
for  at  lære  de  Aarsager  at  kende,  der  behersker  Fæ- 
nomenerne, dels  for  at  kontrollere  Værdien  af  de  Teorier, 
der  længere  eller  kortere  Tid  er  herskende  som  alminde- 
lig anerkendte,  eller  som  har  omsat  sig  til  Skikke  og 
Institutioner.  Under  disse  Tilbageblik  er  man  hyppigt 
stanset  ved  „det  primitive  Menneske**,  der  repræsenterede 
den  begyndende  Udvikling,  og  hvis  Forhold  derved 
kunde  hjælpe  os  til  Forstaaelse  af  vore  Forhold,  paa 
samme  Maade  som  Studiet  af  smaa  Børn  kan  hjælpe  os 
til  Forstaaelse  af  mange  Ejendommeligheder  i  vort  Be- 
vidsthedsliv. 

Ved  primitive  Mennesker  forstaar  vi  her  Mennesker, 
der  er  uden  Paavirkning  af  nogen  Litteratur  i  dette  Ords 
egentlige  Betydning.  „De  primitive  Mennesker"  indtager 
meget  uensartede  Udviklingstrin;  nogle  af  dem  staar  paa 
det  laveste  menneskelige  Trin,  andre  har  dannet  forholds- 
vis faste  Samfund,  hvor  man  finder  en  ophævet  Tradition 
og  faste  Institutioner.  Det  vilde  være  umuligt  at  skille 
samtlige  Udviklingsstadier  fra  hinanden,  ti  Menneske- 
slægtens Udviklingshistorie  er  i  sine  Enkeltheder  usikker, 
og   dobbelt  usikker   er  den,    hvor   skriftlige  Meddelelser 

fuldstændig  mangier;  men  man  er  dog  naaet  til  Klarhed 
over  visse  store,  betydningsfulde  Kendsgaeminger  fra  det 
primitive  Menneskes  Liv,  idet  disse  Kendsgærninger  dels 
støttes  af  en  enstemmig  Tradition,  der  overalt  møder  os, 
dels  stadfæstes  af  en  Mængde  Vidnesbyrd.  Kun  maa 
det  erindres,  at  vi  kun  bruger  Udtrykket  „det  primitive 
Menneske",  fordi  vi  mangler  en  bedre  Betegnelse  for  de 
Mennesker,  som  man  tidligere  kaldte  „Vilde"  eller 
„Uciviliserede",  og  ikke  begrænser  det  til  kun  at  betegne 
Mennesker,  der  i  enhver  Henseende  staar  paa  Dyretrinet. 
Ældre  Forfattere,  og  blandt  dem  Joseph  de  Maistre, 
mente,  at  de  „vildt  levende"  Folkeslag,  der  nu  findes 
paa  Jordkloden,  er  Folk  i  Tilbagegang,  Folk,  der  har 
besiddet  en  Kultur  og  mistet  den.  Hvis  dette  var  Til- 
fældet, vilde  vi  altsaa  ikke  hos  nogen  nulevende  Stamme 
kunne  faa  Oplysning  om  det  primitive  Menneskes  Levevis 
og  Tankesæt,  vi  vilde  ikke  hos  nogen  af  dem  kunne 
finde  Grundlaget  for  vore  Samfundsforhold  eller  for  vore 
Trosforhold.  Denne  Opfattelse  staar  i  Forbindelse  med 
nogle  halvt  religiøse  Misforstaaelser  vedrørende  en 
prænoachitisk  Kultur,  en  Kultur,  der  blomstrede  før  Noahs 
Tid,  som  efterhaanden  har  tabt  sig,  og  hvis  sidste 
ukendelige  Levninger  endnu  bærer  Samfundslivet  hos  de 
vildtlevende  Folk.  Hele  denne  Opfattelse  er  ganske ' 
urimelig  og  ganske  grundløs;  ti  den  Kendsgærning,  at 
Kultursamfund  saavel  i  ældre  som  i  nyere  Tid  har  op- 
løst sig  og  er  forsvundne,  giver  ingen  Grund  til  at 
antage,  at  alle  Nutidens  barbariske  Folk  har  haft 
Civilisation  og  har  mistet  den.  I  et  bestemt  Distrikt  af 
Republiken  Equador  skal  findes  en  Befolkning  af  ren 
spansk  Afstamning;  de  har  mistet  deres  Traditioner,  deres 
Sprog  er  blevet  formløst,  deres  Skikke  er  smuldrede  hen, 
de  har  nærmet  sig  vild  Tilstand.  Blomstrende  Negerriger, 
der  i  det  16de  og  17de  Aarhundrede  fandtes  i  det  vestlige 
og  sydlige  Afrika,  er  nu  hensunkne  i  fuldstændigt  Barbari. 
Veddaherne,  der  paa  Ceylon  bor  som  isolerede  Familier 
eller  højst  i  Grupper  paa  2 — 3  Familier,  har  tidligere  ført 

et  højere  organiseret  Samfundsliv.  Sultan  Muhamed  II 
erklærede,  at  en  Kvinde  kunde  gennemrejse  hele  hans 
Rige  uden  at  blive  forulæmpet;  en  saadan  Kulturtilstand 
findes  ikke  nu  i  Tyrkiet.  Hele  Rækker  af  mægtige  Riger 
og  mægtige  Kulturer  er  uddøde.  Alt  dette  er  en  Kends- 
gærning,  men  det  er  ikke  en  Kendsgæming,  der  berettiger 
til  den  Slutning,  at  alle  i  Nutiden  levende  Naturfolk 
gennemgaar  en  Forfaldsperiode  og  tidligere  har  levet 
under  højere  Samfundsformer.  Man  kunde  med  ligesaa 
stor  Ret  slutte,  at  da  mange  Dyrearter  er  ved  at  uddø, 
og  da  mange  er  fuldstændig  uddøde,  saa  befinder  alle  i 
Naturtilstanden  levende  Dyrearter  sig  i  Forfald.  Der 
findes  uddøde  Samfund,  ligesom  der  findes  uddøde  Planter 
og  Dyr;  der  findes  i  Menneskesamfundene  mange  rudi- 
mentære Sæder  og  Skikke,  ligesom  der  findes  mange 
rudimentære  Organer  i  den  organiske  Verden,  og  der 
har  været  mange  Kulturtilløb,  der  pludseligt  er  stansede 
og  aldrig  er  fortsatte,  ligesom  der  findes  Planter  og  Dyre- 
arter, hvis  Tilværelse  er  endt  i  en  bestemt  Jordperiode, 
knust  under  Kampen  med  andre  Former. 

I  diametral  Modsætning  til  de  Maistres  Opfattelse 
staar  den  Antagelse,  at  Nutidens  lavere  Racer  er  over- 
levende Typer,  der  har  modstaaet  Tidernes  Tryk  og  paa 
forskellige  Trin  har  stanset  deres  Udvikling.  Ved  Studiet 
af  dem  kan  vi  derfor  umiddelbart  lære  vore  egne  tidligere 
Samfundstilstande  at  kende.  Heller  ikke  denne  Opfattelse 
er  helt  igennem  rigtig;  ti  kun  i  de  store  Træk  kan  Ud- 
viklingen have  været  fælles  for  Menneskeslægtens  for- 
skellige Afdelinger;  i  Enkelthederne  har  den  været  uens- 
artet, og  der  er  ingen  Grund  til  at  formode,  at  vore 
Forfædre  nogensinde  har  haft  netop  de  samme  Skikke  og 
Institutioner,  som  Niam-Niamnegrene  i  dette  øjeblik  be- 
sidder. Vore  Skikke  og  Institutioner  er  ikke  opstaaede 
af  deres;  disse  kan  derfor  ikke  betragtes  som  Typen  paa 
vore  „oprindelige**  Tilstande.  Imidlertid  kan  baade  vore  og 
og  deres  Institutioner  vise  tilbage  til  en  fælles  Oprindelse, 
det  vil  sige  til  en  Tankegang,  der  er  saa  simpel  og  nød- 

vendig,  at  den  har  paatrængt  sig  alle  primitive  Mennesker, 
og  forsaavidt  de  omtalte  Negre  har  fjærnet  sig  mindre  fra 
det  primitive  Standpunkt,  end  vi  har,  kan  deres  Forhold 
kaste  Lys  over  vore.  Ved  at  søge  tilbage  til  den  største 
Tankesimpelhed  og  de  mindst  sammensatte  Samfunds- 
former og  ud  fra  dem  forklare  de  mere  sammensatte, 
gaar  vi  da  frem  paa  samme  Maade  som  Fysiologen, 
Zoologen,  Botanikeren;  vi  følger  en  Fremgangsmaade, 
der  paa  saa  mange  andre  Omraader  har  vist  sig  frugtbar, 
og  vi  vedligeholder  Forbindelsen  mellem  Mennesket  og 
den  det  omgivende  Natur,  idet  vi  overalt  anvender  samme 
Fortolkningsmaade. 

De  videnskabelige  Undersøgelsesrejser,  der  har  gaaet 
gennem  en  Mængde  af  Jordens  mest  ukendte  Egne,  har 
forsynet  os  med  et  betydeligt  Stof  til  Forstaaelse  af  Livet 
i  simple,  lidet  differentierede  Samfund.  Den  gode  Regel, 
som  Bastholm  fastslog:  „Stol  paa  paalidelige  Rejsendes 
Beskrivelser,  vær  forsigtig  overfor  deres  Forklaringer", 
gælder  endnu  og  vil  stedse  vedblive  at  gælde.  Som 
mange  Naturforskere  har  haft  Vanskelighed  ved  at  skælne 
mellem  det,  de  ser,  og  det,  de  slutter  fra,  hvad  de  ser, 
saaledes  har  mange  Etnologer,  Filologer  og  Folklorister 
haft  Vanskelighed  ved  at  skælne  mellem,  hvad  de  ved, 
og  det,  som  de  slutter  fra,  hvad  de  ved.  I  min  Bog 
om  „Aandslivet  i  det  klassiske  Kina**  har  jeg  suppleret 
Bastholms  Regel  med  et  Par  andre,  og  da  særligt  den,  at 
man  ikke  er  berettiget  til  at  antage  Bevidsthedens  ens- 
artede Vækst  under  uensartede  Forhold.  Men  paa  den 
anden  Side  maa  det  indrømmes,  at  selv  om  man  tager 
enhversomhelst  kritisk  Forsigtighedsregel  med  Hensyn  til 
de  Slutninger,  der  drages  fra  lavtstaaende  til  højtstaaende 
Folkeslags  Sæder  og  Skikke,  saa  bliver  der  dog  tilbage 
adskillige  Omraader,  hvor  det  vil  være  umuligt  at  benytte 
Udviklingens  ensartede  Udgangspunkt. 

Som  et  af  disse  relative  Udgangspunkter  skal  vi 
her  fremdrage  Totemismen,   der  nu  (1899),  takket  være 

Baldwin  Spencer,  Professor  i  Biologi  ved  Universitetet  i 
Melbourne,  og  F.  J.  Gillen,  Subprotektor  for  de  Indfødte 
i  Syd-Australien,  har  faaet  en  Forklaring,  ved  hvilken  man 
kan  blive  staaende.  En  Totem  er  en  Naturgenstand  eller 
et  Naturfænomen,  der  antages  at  staa  i  et  vist  snævert 
Forhold  til  en  Familie  eller  en  Gruppe  Familier.  Totem- 
ismen skaber  en  primitiv  Samfundsordning,  og  da  den 
bæres  af  overtroiske  eller  unaturlige  Forestillinger,  faar 
den  ogsaa  betydelig  Indflydelse  paa  den  senere  Udvikling 
af  Religionen.  „Totemismen  ligger  ved  Roden  af  den  se- 
mitiske Religion ;  i  det  raa  Skema,  den  giver  af  Samfunds- 
forhold og  Overtro,  har  vi  i  det  Hele  Spiren  ikke  blot  til 
alle  Religioner,  men  ogsaa  til  alle  materielle  Fremskridt" 
(J.  G.  Frazer).  I  den  sidste  Menneskealder  er  vort 
Kendskab  til  Totemismen  vokset  i  meget  betydelig  Grad, 
men  mange  af  de  Folkeslag,  fra  hvilke  dette  Kendskab 
er  hentet,  har  saaledes  som  Indianerne  i  Nord-Amerika 
og  Negrene  i  Vest-Afrika  været  i  Berøring  med  evropæisk 
og  asiatisk  Kultur  og  kan  gennem  denne  Berøring  være 
vænnede  til  at  forklare  deres  gamle  Skikke  paa  en  Maade, 
der  ikke  stemmer  med  disse  Skikkes  Natur.  Baldwin 
Spencer  og  Gillen  har  derimod  skildret  os  en  Række 
Stammer,  hvis  Udvikling  ikke  er  naaet  længere  end  til 
Totem-Standpunktet,  og  som  praktisk  set  har  været 
ganske  upaavirkede  af  al  evropæisk  Indflydelse,  nemlig 
Stammerne  i  Central- Australien. 

Australiens  isolerede  Beliggenhed,  dets  Fjæmhed  fra 
de  andre  store  sammenhængende  Landstrækninger  har 
hæmmet  saavel  Plante-  som  Dyre-  og  Menneskeverdenens 
Udvikling.  Plante-  og  Dyreformer,  der  forlængst  er  ud- 
døde i  de  andre  Verdensdele,  trives  endnu  der,  og  Sam- 
fundsformer, der  andre  Steder  forlængst  er  forladte,  har 
endnu  holdt  sig  i  de  store,  tørre  og  øde  Landstrækninger 
i  denne  Verdensdels  Indre.  Som  karakteristiske  Vidnesbyrd 
om  det  Standpunkt,  som  de  indfødte  Beboere  af  Central- 
Australien  indtager,  fremhæves  det  dels,  at  de  ikke  har 
fundet   paa  at  tildække  sig  med  Pelsen  af  de  vilde  Dyr, 


Digitized  by  VjOOQ IC 


433 

som  de  jager  og  spiser,  uagtet  de  lider  meget  i  de  kolde 
Nætter,  og  dels,  at  det  er  de  eneste  Menneskestammer  i 
Nutiden,  der  tror  paa  ubesmittet  Undfangelse  som  eneste 
Fødselsgrund.  De  har  ikke  Anelse  om,  at  Menneske- 
slægten formeres  gennem  de  to  Køns  Forbindelse,  og 
naar  man  har  søgt  at  faa  dem  til  at  forstaa  det,  for- 
kaster de  Tanken.  I  Følge  deres  egen  Forklaring  har 
deres  Forfædre  i  en  fjærn,  svunden  Tid  strejfet  om  i 
Flokke,  der  hver  bestod  af  Medlemmerne  af  en  Totem- 
Gruppe.  Der,  hvor  de  døde,  gik  deres  Aander  ned  i 
Jorden  og  dannede  Aande-Magasiner;  Magasinerne  er 
ofte  kendelige  ved  en  eller  anden  Naturgenstand,  en  Sten 
eller  et  Træ,  og  de  er  spredte  ud  over  de  store  Land- 
strækninger. De  indmagasinerede  Aander  længes  efter 
atter  at  blive  født  og  søger  derfor  enhver  Lejlighed  til  at 
fare  ind  i  en  forbigaaende  Kvinde,  som  efter  nogen  Tids 
Forløb  føder  et  Barn.  Aanderne  foretager  forsaavidt  et 
Valg,  som  de  Indfødte  vil  have  lagt  Mærke  til,  at  de 
foretrækker  at  besætte  de  unge  og  fede  Kvinder;  dog 
er  Besættelserne  ikke  indskrænket  til  disse.  Tværtimod 
maa  det  siges,  at  ingen  Kvinde  er  sikker,  uanset  om 
hun  er  ung  eller  gammel,  gift  eller  ugift.  Naar  en  Kvinde 
er  nødt  til  at  drage  forbi  et  saadant  Aande-Opbevarings- 
sted,  og  hun  ikke  ønsker  at  blive  Moder,  søger  hun  paa 
sin  Maade  at  sikre  sig  ved  at  forklæde  sig  paa  det  hæs- 
ligst mulige  og  ved  at  rokke  forbi,  som  om  hun 
led  af  Alderdomssvaghed,  idet  hun  vedbliver  at  mumle: 
„Kom  ikke  til  mig,  jeg  er  en  gammel  Kvinde."  Derimod 
tager  hun  ingen  andre  Hensyn  for  at  undgaa  Moder- 
værdigheden. Man  maa  sikkert  indrømme  de  nævnte 
Forfattere,  at  det  nøje  Kendskab  til  disse  Stammer  er  af 
uvurderlig  Betydning  for  Forstaaelsen  af  Menneske- 
slægtens Liv. 

Man  finder  i  Central-Australien  visse  Steder,  der  er 
hellige;  i  Reglen  er  det  Huler,  men  det  behøver  ikke  at 
være  det.  Paa  disse  Steder  opbevares  de  Sten,  Stokke 
eller   andre  Genstande  (Churinga),    til   hvilke  Sjælene   er 

knyttede.  Stedet  og  dets  Omgivelser  er  Fristed  for  alt 
og  alle;  Dyrene  er  paa  det  sikrede  mod  Jægeren;  Men- 
neskene kan  der  søge  Ly  mod  deres  Forfølgere.  Et  til- 
svarende Sted  i  Italien  har  efter  Frazers  Mening  dannet 
det  første  svage  Støttepunkt  for  et  Verdensriges  Dannelse, 
idet  Romulus,  ifølge  en  Tradition,  der  ogsaa  anføres  af  Fr. 
Schiern,  dannede  en  Helligdom  og  bestemte,  at  enhver,  som 
søgte  hen  til  den,  skulde  være  i  Sikkerhed,  hvadenten  han  var 
fri  Mand  eller  Træl;  endvidere  skulde  han  have  Jord  og 
romersk  Borgerret.  Paa  denne  Maade  fik  Rom  hurtigt 
en  Befolkning  af  Forbrydere  og  desperate  Mennesker, 
blev  saaledes  en  Skræk  for  de  fredeligere  Nabobyer,  blev 
deres  Overvinder.  Den  Institution,  der  endnu  blomstrer 
i  Central-Australien,  har  dannet  Grundlag  for  ikke  faa 
Byer  omkring  i  Verden;  men  naturligvis  har  Institutionen 
maattet  læmpe  sig  efter  Kulturtrin  og  øvrige  Forhold. 
Af  disse  Tillæmpelsesformer  kender  vi  ikke  faa.  Paa 
nogle  Steder  af  Ny  Guinea  tjener  „Dubu"  eller  Templet 
til  Asyl.  Blandt  Kaliforniens  Indianere  hersker  samme 
Skik;  Forbrydere,  der  har  naaet  et  saadant  Sted,  har 
dermed  sikret  sig  Livet,  og  vel  at  mærke  ikke  blot  saa 
længe  de  bliver  paa  Stedet,  men  de  kan  tillige  gaa  frit 
derfra,  deres  Brøde  er  sonet.  I  Afrika  er  Asylretten  sær- 
lig knyttet  til  Høvdingegravene.  I  fransk  Kongo  og  Ka- 
labar  findes  Helligdomme,  hvor  alle  Forbrydere  —  der- 
iblandt Tyve  og  Kvinder,  der  har  født  Tvillinger  —  kan 
søge  Tilflugt;  til  Helligdommene  er  knyttet  Jordarealer  af 
en  saadan  Størrelse,  at  de  kan  ernære  en  hel  Bys  Ind- 
vaanere.  Endelig  finder  man  egentlige  Tilflugtsbyer  i 
et  Distrikt  paa  Borneo,  hvor  Forbrydere,  der  har  naaet 
Sultanens  Grav,  fritages  for  Dødsstraf,  men  mister  Fri- 
heden for  sig  selv  og  alle  deres  Efterkommere;  de  bliver 
derpaa  Sultanens  Soldater,  Politibetjente  og  lignende  og 
kan  komme  til  at  bo  i  særskilte  Byer,  hvorfra  de  om- 
liggende Stammer  beherskes.  Blandt  Siah  Posh  Kafireme 
i  Hindu  Kush  er  enhver  Forbryder  forpligtet  til  at  flytte 
til  en  Tilflugtsby   og  blive  boende  der.     Hos  Hebræerne 

fandtes  6  Tilflugtsbyer,  hvor  Manddrabere  kunde  søge 
Fristed  (4de  Mos.  36  Kap.),  paa  hver  Side  af  Jordan  iaa 
tre,  og  de  var  Fristæder  ikke  blot  for  Israels  Børn,  men 
ogsaa  for  fremmede.  I  disse  Byer  skulde  Manddraberen 
blive  indtil  Ypperstepræstens  Død,  hvorefter  han  frit  kunde 
vende  tilbage  til  sin  Ejendom.  Ogsaa  blandt  de  mere 
fremskredne  nordamerikanske  Indianere  findes  Tilflugtsbyer. 
Med  stor  Sandsynlighed  har  derfor  Frazer  opkastet  den 
Formodning,  at  mange  Byer  oprindelig  har  faaet  deres 
Indvaanere  ved  at  være  Asylsted  for  Flygtninge. 

Vi  vender  nu  tilbage  til  de  australske  Tilflugtssteder, 
der  staar  i  snæver  Forbindelse  med  Totemsystemet. 
Enhver  Naturgenstand,  ethvert  Naturfænomen,  om  hvilket 
Mennesket  tror  at  have  en  personlig  Forbindelse,  er  hans 
Totem.  Af  hvilken  Art  Forbindelsen  er,  har  man  hidtil 
ikke  vidst,  men  som  Totemismen  har  udviklet  sig  i  de 
øvrige  Verdensdele,  dræber  eller  spiser  Mennesket  aldrig 
sin  Totem,  saafremt  denne  er  en  Plante  eller  et  Dyr, 
hvilket  meget  hyppigt  er  Tilfældet.  En  Totem  behøver 
dog  hverken  at  være  Plante  eller  Dyr;  Sol,  Vind,  Sten, 
Bjærge  og  meget  andet  kan  være  Totem.  Endvidere 
gælder  det  i  de  øvrige  Verdensdele,  at  Personer,  der 
bærer  vedkommende  Totems  Navn,  ikke  indbyrdes  gifter 
sig  eller  indgaar  kønslig  Forbindelse.  Dette  er  ellers 
overalt  de  to  Grundregler  i  Totemismen:  1)  man  dræber 
eller  spiser  ikke  sin  Totem;  2)  man  ægter  ikke  sin  Totem- 
fælle. I  Kraft  af  disse  Grundregler  opfattes  Totemismen 
i  Almindelighed  som  et  primitivt  Samfunds-  og  Religions- 
system;  man  er  blot  uenig,  om  den  sociale  Regel  — 
Ægteskabsreglen  —  er  den  oprindelige  og  den  religiøse 
Regel  —  Ærbødigheden  overfor  vedkommende  Totem  — 
den  afledede,  eller  om  Forholdet  er  det  omvendte.  Lubbock 
og  Spencer  mente,  at  Totemismen  begyndte  med  Ægte- 
skabsforbudet  og  følgelig  stod  i  Forbindelse  med  Dan- 
nelsen af  det  primitive  Samfund,  medens  Mac  Lennan  og 
Robertson  Smith  har  den  modsatte  Opfattelse.  Vi  skal 
nu  se,    hvorledes  den  heldige  Omstændighed,    at  Central- 

28*. 

Australiens  indfødte  Stammer  har  bevaret  deres  vilde  Liv, 
medens  England  har  anlagt  Universiteter  i  deres  Nærhed 
og  indsat  Embedsmænd  til  at  vaage  over,  at  Stammerne 
ikke  forulæmpes,  har  ført  til  en  langt  simplere  og  klarere 
Forstaaelse  af  Totemismen  og  givet  os  et  helt  nyt  Ind- 
blik i  visse  primitive  Samfundsformer. 

Saaledes  som  vi  nu  kender  Totemismen  fra  Central- 
Australien,  viser  den  sig  at  være  et  magisk  System,  der 
skal  sikre  Mennesket  rigelig  Næring  af  alle  de  Natur- 
genstande,  som  kan  bidrage  dertil.  Til  denne  F'ortolkning, 
der  er  givet  af  Frazer,  slutter  Baldwin  Spencer  sig  i  et 
Brev  af  *®/io  1898;  han  gør  i  dette  tillige  opmærksom 
paa,  at  Totemismen  optræder  særlig  stærkt  i  Egne,  hvor 
der  kun  er  faa  Næringsmidler.  Totemismen  er  et  Udslag 
af  Selvopholdelsesdriften  og  mangelfuld  Naturkundskab; 
man  kan  med  fuld  saa  megen  Ret  opfatte  den  som 
Grundlaget  for  eksperimentel  Naturvidenskab,  som  man 
kan  opfatte  den  som  Grundlag  for  Samfundsdannelse  eller 
Religion.  Men  den  fører  med  Nødvendighed  til  en  pri- 
mitiv Arbejdets  Deling  og  derigennem  til  Samfunds- 
dannelse. 

De  central-australske  Stammer  hører  til  de  lavest- 
staaende  af  alle  nulevende  Stammer;  men  de  er  ikke 
„vilde"  i  Ordets  egentlige  og  strænge  Betydning.  De  har 
gennemlevet  en  fremadskridende  Udvikling,  hvilket  er- 
faringsmæssigt godtgøres  af  Uoverensstemmelsen  mellem 
deres  Levemaade  og  deres  Traditioner.  Traditionen 
blandt  Stammerne  viser  med  tilstrækkelig  Tydelighed,  at 
de  ovenfor  anførte  to  Grundregler  for  Totemismen  ikke 
altid  har  været  knyttede  til  den,  og  Stammernes  Levemaade 
viser,  at  Reglerne  endnu  ikke  har  vundet  ubetinget  Hævd. 

Den  Regel,  at  man  ikke  maa  spise  eller  ødelægge  sit 
Totemdyr  eller  sin  Totemplante,  følges  i  de  øvrige  Ver- 
densdele, hvor  Totemismen  forekommer,  men  ikke  i  Cen- 
tral-Australien. Dog  nærmer  man  sig  her  til  Reglen,  idet 
man  er  meget  nøjsom  i  Nydelsen  af  vedkommende  Totem; 
man  spiser  den  kun,  naar  Sulten  tvinger  dertil,  og  spiser 

ikke  de  bedste  Stykker,  saaledes  ikke  de  fedeste  Dele  at 
Dyret.  Disse  er  „Ekirinja",  urørlige.  Det  er  aitsaa  kun 
i  Nødstilfælde,  at  en  Kænguru-Mand  dræber  Kænguruen 
for  selv  at  spise  den.  Imidlertid  viser  Stamme-Tradilionerne 
paa  aldeles  utvivlsom  Maade,  at  Forfædrene  havde  fuld 
Frihed  til  at  jage  og  spise  vedkommende  Totem.  Det 
vanskelige  Spørgsmaal,  om  hvorledes  Overgangen  skete  fra 
Spisningen  af  Totemdyret  til  Forbudet  mod  denne  Spis- 
ning, er  løst  ved  Baldwin  Spencers  og  Gallens  Under- 
søgelser af  visse  magiske  Ceremonier,  der  genfindes  hos 
alle  Central-Australiens  Totemstammer.  Ceremonierne, 
„Iniichiuma**,  skal,  naar  vedkommende  Totem  er  en 
Plante  eller  et  Dyr,  sikre  dennes  Frugtbarhed;  de  holdes 
dels  i  den  tørre  Aarstid,  dels  i  Regnperioden.  Efter 
denne  sidste  Periode  optræder  Livet  med  en  utrolig 
Rigdom;  uhyre  Strækninger,  der  i  Maaneder  har  henligget 
som  en  ørken  uden  noget  Tegn  paa  Liv,  fyldes  med  et 
Mylder  af  Dyr  og  Planter,  hvilket  skyldes  Udøvelsen  af 
Intichiuma.  Denne  varierer  i  Enkelthederne  efter  de  for- 
skellige Totemer,  men  er  i  sit  Væsen  ens  overalt. 
Mændene  af  en  bestemt  Insekt-Totem  —  Dyrets  Larver 
betragtes  som  Lækkerbid  —  samles  paa  den  bestemte 
Tid  i  en  Hule,  hvor  der  ligger  en  stor  Kvartsit  Sten, 
omgivet  af  en  Mængde  smaa.  Den  store  Sten  forestiller 
det  voksne  Insekt,  de  smaa  Æggene;  man  pisker  løs  paa 
den  store  Sten,  idet  man  i  en  Sang  opfordrer  Dyret  til 
at  gaa  hen  og  lægge  Æg.  Derpaa  tager  Høvdingen  en 
af  de  smaa  Sten  og  dunker  hver  enkelt  paa  Maven 
med  den,  samtidig  med  at  han  siger:  „Du  har  spist  megen 
Mad".  Man  gaar  derpaa  ud  af  Hulen  og  hen  til  en  stor 
Klippe,  hvor  en  af  Stammens  tidligere  Høvdinge  siges 
at  have  kogt  og  spist  Insektet.  Paa  denne  Klippe  be- 
gjmder  nu  Høvdingen  at  tærske  løs,  medens  Stammens 
ældste  Mænd  atter  opfordrer  Dyret  til  at  lægge  mange 
Æg.  Frazer  bemærker,  at  denne  Ceremoni  er  af  magisk 
Art,  derimod  har  den  intet  at  gøre  med  Religion.  Naar 
Ceremonien    er  udført  rigtigt,    saa  indtræder  Virkningen, 

derom  er  der  blandt  de  Indfødte  aldeles  ingen  Tvivl. 
Tilmed  er  det  aldeles  ligegyldigt,  om  de  Kræfter,  til 
hvilke  man  henvender  sig,  er  levende  eller  døde,  legem- 
lige eller  sjælelige.  Man  udfører  ligesaavel  magiske 
Kunster  for  at  faa  rigelig  Regn,  rigelig  Varme,  som  for 
at  faa  rigelig  Frugt,  Æg  og  Unger.  Derimod  er  der  til 
Ceremonierne  ikke  knyttet  noget  religiøst  Bibegreb  af  et 
forventet  Mirakel.  Den  Høsttid,  som  følger  efter  disse 
Ceremonier,  opfattes  ikke  som  Tegn  paa,  at  en  Gud  vil 
godtgøre  sin  Tilværelse  og  sin  Magt.  Som  Sædens 
Spiring  er  en  naturlig  Følge  af  Saaningen,  saaledes  er 
hos  disse  primitive  Stammer  Planters  og  Dyrs  Frugtbar- 
hed en  naturlig  Følge  af  Intichiuma-Ceremonierne. 

Central-Australiens  Traditioner  og  Skikke  viser  os 
nu  følgende  Udvikling.  I  Begyndelsen  af  Totemismens 
Opkomst  var  der  i  Kraft  af  personlige  Egenskaber  eller 
lokale  Forhold  indtraadt  en  vis  Uensartethed  i  Stammens 
Levemaade,  idet  nogle  med  Forkærlighed  jagede  Kænguru, 
andre  jagede  Emu  og  saa  videre.  Kænguru-Jægeren 
nærer  sig  hovedsagelig  af  dette  Dyr,  ligesaa  Emu-Jægeren. 
Enhver  Jæger  efterligner  Dyrets  Bevægelser,  tillægger  sig 
en  Del  af  dets  Vaner,  gør  sig  —  i  hvert  Tilfælde  i  sin 
Fantasi  —  til  ét  med  Dyret.  Kænguru- Jægeren  bliver 
Kænguru  eller  Kænguru-Mand.  Totemismen  opstaaer  da 
ved  en  for  Stammen  hensigtsmæssig  Udformning  af 
Kræfterne  i  forskellig  Retning,  støttet  til  en  barnlig 
Fantasi.  Jo  snævrere  Mennesket  føler  sig  knyttet  til  sin 
Totemplante  eller  sit  Totemdyr,  jo  mer  han  mener  sig  at 
være  selve  denne  Plante  eller  dette  Dyr,  desto  større 
bliver  imidlertid  Farerne  ved  denne  Tankegang  for  Stammen 
som  Helhed,  ti  det  tilkommer  da  kun  Kænguru-Klanen 
at  jage  og  spise  Kænguru,  Emu-Klanen  at  jage  og  spise 
Emu.  Stammens  øvrige  Klaner  bliver  derved  forfordelte, 
idet  deres  Adgang  til  Nydelsen  af  vedkommende  Nærings- 
middel begrænses.  Dette  maatte,  efterhaanden  som 
Tankegangen  fæstnede  sig,  enten  føre  til  en  Sprængning 
af  Stammen  i  isoleret  levende  Klaner,  eller  til  en  Ændring 

af  Totemismen.  Dette  sidste  sker  paa  den  Maade;  at  det 
bliver  Kænguru-Klanens  Opgave  at  hidskaffe  det  fornødne 
Kænguru-Kød  til  Stammens  Behov.  1  Stedet  for  at  jage 
Dyret  og  selv  spise  det,  skal  denne  Klan  kun  jage 
Dyret;  den  skal  sørge  for,  at  der  er  tilstrækkelige  Næ- 
ringsmidler til  hele  Stammens  Forbrug  af  nævnte  Art; 
den  er  altsaa  særlig  interesseret  i,  at  der  findes  et  til- 
strækkeligt Antal  Dyr.  Grundet  paa  Folkenes  fuldstæn- 
dige Mangel  paa  Kendskab  til  Forplantningsprocessen, 
kan  den  ikke  varetage  sin  Opgave  gennem  Tæmning  af 
Dyr  eller  Dyrkning  af  Planter,  men  griber  til  magiske 
Ceremonier.  Da  hver  Stamme  rummer  et  Antal  Totem- 
Klaner,  og  hver  Totem-Klan  har  Kontrol  med  sit  Dyr  eller 
sin  Livsfornødenhed,  saa  kommer  Stammens  Forsyning  med 
Næringsmidler  til  at  hvile  paa  et  ko-operativt  magisk 
System;  idet  hver  enkelt  Klan  stiller  sin  Fangst  til 
hele  Stammens  Raadighed,  kommer  den  til  at  nyde  godt 
af  samtlige  øvrige  Klaners  Fangst-Udbytte.  Totemismen 
bliver  et  primitivt  Omsætningssystem,  hvorved  alle  opnaar 
at  blive  mætte,  derimod  er  den  endnu  ikke  et  Handels- 
system, idet  den  kun  tilsigter  Individernes  Ernæring,  ikke 
deres  Berigelse. 

Naar  Indsamlings-  eller  Jagttiden  er  kommen,  bringes 
alle  de  indsamlede  Næringsmidler  til  Stammen.  Alle  Næ- 
ringsmidler af  en  bestemt  Art  anbringes  foran  Høvdingen 
for  vedkommende  Totem-Klan;  alle  Klanens  Mænd 
spiser  lidt  deraf  og  fordeler  det  øvrige  til  samtlige 
Stammens  Medlemmer.  Mod  Slutningen  af  Fordelingen 
spiser  Totem-Mændene  atter  lidt,  men  ikke  for  meget,  da 
de  ellers  ikke  kan  udføre  Ceremonierne  med  tilstrækkelig 
Virkning  næste  Gang.  Hvis  nemlig  Kænguruerne  mærker^ 
at  Folkene  af  en  Kænguru-Totem  spiser  deres  Kød  med 
Graadighed,  saa  vil  Dyrene  tage  sig  i  Agt  for  dem  og 
ikke  følge  deres  Opfordring  til  at  være  frugtbare.  En 
Euro-Mand  vilde  en  Dag  jage  Kænguru,  men  han  var 
bange  for  at  dræbe  Dyret;  han  forklædte  sig  da  som 
Kænguru-Mand    for   at  dræbe   og  spise  det  i  Sikkerhed. 

En  Blomme-Træ  Mand,  der  vilde  dræbe  Euroer,  fik  en 
Euro-Mand  til  at  give  sig  et  magisk  Instrument,  der 
kunde  yde  ham  Hjælp. 

Den  snævre  Forbindelse  mellem  Totem -Dyret  og 
Totem-Klanen  bevirker,  at  Klanens  Medlemmer  menes 
at  have  Indflydelse  paa  Dyret  og  har  Ret  til  at 
spise  først  af  dets  Kød.  Saaledes  er  Forholdet  i  vore 
Dage,  men  alle  Traditioner  viser,  at  tidligere  var  det 
anderledes,  da  levede  en  Bandicoot-Mand  for  en  stor  Del 
af  Bandicoot,  en  Emu-Mand  af  Emu,  da  var  det  en 
Mands  specielle  Funktion  at  jage  sit  Totem-Dyr,  at  op- 
søge og  indsamle  sin  Totem-Plante.  „Inden  den  omtalte 
Ceremoni  opdagedes,  havde  ingen  drømt  om,  at  den 
Mand,  der  er  nøjsom  i  Nydelsen  af  sin  egen  Totem,  gør, 
hvad  han  kan,  for  at  andre  skal  nyde  den,  at  hans 
Funktion  i  Stammen  netop  er  at  skaffe  de  Nærings- 
midler, hvis  Navn  han  bærer,  og  med  hvilke  han  staar  i 
Forbindelse"  (Frazer).  Forbudet  mod  at  spise  sin  Totem, 
der  betragtes  som  Grundregel  i  Totemismen,  er  altsaa 
noget  senere  udviklet,  noget  sekundært,  der  skal  gavne 
den  øvrige  Del  af  Stammen.  Man  har  paa  den  Maade  i 
Central-Australien  udviklet  et  praktisk  Samfundssystem, 
hvor  hver  af  Stammens  Klaner  eller  Grupper  har  Opsigt 
med  sin  Del  af  de  fælles  Goder.  ^Her  er  ikke  Tale  om 
Religion;  Mennesket  er  alene  med  Naturen;  han  bilder 
sig  ind,  at  han  kan  behandle  den,  som  han  vil.**  Senere 
opdager  han  sin  Fejltagelse  og  søger  da  Hjælp  hos  sine 
afdøde  Frænder  eller  Stammeslægtninge.  Fra  Omsorgen 
for  Dyr  og  Planter  er  man  gaaet  videre  til  Omsorg  for 
Skyer,  Regn,  Sol  og  andre  Livsfomødenheder,  idet  man 
stadig  fastholder  Indbildningen  om  selv  at  være  det 
samme  som  ens  egen  Totem.  Det  kan  falde  mange  Nu- 
tidslæsere svært  at  hensætte  sig  paa  et  saa  barnligt 
Standpunkt,  at  man  forstaar  Naturfolkenes  Vanskelighed 
ved  at  skælne  mellem  sig  selv  og  Naturen;  ikke  desto 
mindre  trives  denne  Barnlighed  endnu  frodigt.  Fra  Syd- 
Afrika  fortælles  om  en  Buskmand,  der  ikke  kunde  forstaa 


Digitized  by  VjOOQ IC 


441 

Forskellen  paa  Menneske  og  Dyr;  han  var  overbevist 
om,  at  en  Bøffel  kunde  skyde  med  Bue  og  Pil  ligesaagodt 
som  et  Menneske,  naar  den  bare  havde  dem,  og  vore 
Børn  kan  paa  lignende  Maade  i  deres  Leg  fuldstændig 
gøre  sig  til  ét  med  den  Rolle,  de  har  paataget  sig.  Føjer 
man  saa  dertil  den  over  hele  Verden  udbredte  Tro,  at 
man  ved  Spisningen  af  et  Dyrs  Kød  og  Blod  faar  nogle 
af  DyretJs  Egenskaber,  at  man  til  Eksempel  ved  at  spise 
en  Bjørns  Hjærte  og  drikke  dens  Blod  forøger  sin  Styrke, 
saa  vil  man  ikke  undre  sig  over,  at  en  Australier,  der 
jager  og  spiser  Opossum,  mener  derved  at  være  kommen 
i  Besiddelse  af  Opossum-Egenskaber  og  følgelig  at  staa 
dette  Dyr  nærmere,  end  andre  Mennesker  gør.  Saasnart 
Totem-Mandens  større  Indflydelse  paa  en  Dyre-  eller 
Planteart  er  bleven  en  almindelig  Trossætning,  saa  vil 
den  ofiFentlige  Mening  ogsaa  bevæge  ham  til  at  skaane 
Arten.  Det  almindelige  Forhold  blandt  Naturmenneskene 
er,  at  Jægeren  jager  blot  for  at  jage  uden  Hensyn  til, 
om  Kødet  i  øjeblikket  kommer  til  Nytte.  Man  myrder 
og  dræber  af  »Blodtørst",  men  i  Egne,  hvor  Nærings- 
midlerne er  faa,  kan  en  saadan  Fremgangsmaade  blive 
faretruende  for  Menneskene  selv,  og  det  er  netop  i  saa- 
danne  Egne,  Totemismen  endnu  blomstrer  i  sine  primi- 
tive Former.  „Her  har  hverken  været  Tvang  fra  de 
andre  Klaner  eller  en  ophøjet  ædel  Tanke.  Idet  Totem- 
Manden  giver  Afkald  paa  en  enkelt  Slags  Føde,  sikrer 
han  sig  en  Mængde  andre  Slags."  I  god  Overensstem- 
melse med  hele  denne  Tankegang  er  det,  at  naar  Stam- 
men kun  bestaar  af  faa  Klaner,  maa  hver  Klan  passe 
Frugtbarheden  hos  mange  forskellige  Dyr  og  Planter  eller 
passe  mange  forskellige  Slags  Naturfænomener.  Totem- 
ismen kan  her  ikke  helt  udarbejdes,  og  et  Forbud  mod 
at  spise  sine  Totem,  vilde  være  en  Umulighed.  Kun 
hvor  Stammerne  er  tilstrækkelig  talrige  paa  Klaner, 
kommer  hver  af  disse  til  at  udgøre  en  Totemslægt,  ti 
da  kan  hver  af  dem  faa  sit  særlige  Omraade  af  Naturen 

tildelt,    uden   at  store  Provinser  af  denne  kommer  til  at 
henligge  uden  Tilsyn. 

Ogsaa  det  andet  af  Totemismens  store  Bud:  „Du 
maa  ikke  gifte  dig  med  et  Menneske  af  samme  Totem 
som  du  selv,"  viser  sig  at  være  et  sekundært  Bud,  der 
ikke  oprindelig  har  hørt  hjemme  i  Totemismen.  Tvært- 
imod, lignende  Forhold  som  de,  der  førte  Totem-Manden 
til  at  gøre  sin  Totem  til  Hovednæringsmiddel,  bringer 
ham  til  at  gifte  sig  med  en  Kvinde  af  hans  egen  Totem. 
At  en  Mand,  der  betragter  sig  selv  som  en  Kænguru,  „ægter" 
eller  har  Omgang  med  en  Kvinde,  der  ogsaa  betragter 
sig  selv  som  Kænguru,  behøver  ingen  Forklaring.  Saa- 
ledes  bærer  de  rigtige  Kænguruer  sig  ad.  „Hos  mange 
af  Central-Australiens  Stammer  kendes  et  saadant  Forbud 
ikke;  det  er  ikke  knyttet  til  Totem-Klanerne  og  har 
aabenbart  aldrig  været  det."  Saavel  de  faktiske  Forhold 
som  Traditionen  viser,  at  dette  Forbud  ikke  oprindelig 
har  hørt  hjemme  i  Totemismen;  det  er  en  „Nydannelse, 
der  er  indpodet  paa  et  System  af  Totem-Klaner,  der 
fordum  intet  kendte  til  en  saadan  Regel*.  Hos  en  enkelt 
Gruppe  af  Central-Australiens  Stammer  kendes  og  følges 
Reglen ;  men  ikke  hos  en  anden  Gruppe  af  disse  Stammer. 
Derimod  viser  Traditionen,  at  tidligere  søgte  en  Mand 
altid  Omgang  med  en  Kvinde  af  samme  Totem. 

Som  vi  efter  Fremkomsten  af  nævnte  Bog  nu  kender 
Totemismen,  viser  denne  sig  som  en  Samfundsdannelse, 
der  hviler  paa  Samfundsgruppernes  Samvirken  og  tilsigter 
en  Kontrol  med  eller  Indflydelse  paa  de  Sider  af  Naturen, 
der  har  Betydning  for  Samfundets  Fornødenheder.  Denne 
Samfundsdannelse  er  begyndt  smaat  og  har  udviklet  sig 
gradvis.  Vilde  man  undre  sig  over,  at  en  Samfunds- 
udvikling overhovedet  har  kunnet  forekomme  hos  Men- 
nesker, der  er  uden  Kendskab  til  den  legemlige  Omganjgs 
Betydning  for  Forplantningen,  altsaa  hos  Mennesker,  der 
staar  paa  et  yderst  lavt  Udviklingstrin,  da  giver  B.  Spencer 
og  Gillen  ogsaa  her  den  fornødne  Forklaring,  idet  de 
skriver:   „Efter  omhyggelig  at  have  iagttaget  de  Indfødte 

under  Udførelsen  af  deres  Ceremonier  og  forsøgt  saa 
godt  som  muligt  at  trænge  ind  i  deres  Følelser,  at  tænke 
som  de,  og  for  en  Tid  blive  som  de,  kom  vi  til  det  Re- 
sultat, at  hvis  én  eller  to  af  de  mægtigste  Mænd  vilde 
indføre  en  Forandring,  selv  en  vigtig,  vilde  denne  kunne 
opnaa  Anerkendelse  og  blive  fulgt.**  Med  andre  Ord, 
Samfundsforholdene  er  i  saa  ustadig  Ligevægt  grundet 
paa  det  Lavmaal  af  Fornuft,  paa  hvilket  de  hviler,  at  de 
kan  ændres  af  en  Mand,  der  blot  er  lidt  mere  klart- 
seende end  de  andre.  Ved  Samfundsbygningens  Grund 
tinder  vi  det  fremragende  Menneskes  Indflydelse  paa 
Massen.  Set  med  Hensyn  til  den  sociale  Nytte  kan  vel 
en  enkelt  Mand  opveje  en  hel  Stamme,  men  denne 
enkelte  Mand  hæver  sig  paa  de  allervæsentligste  Punkter 
ikke  ud  over  Stammen,  og  selv  om  han  gjorde  det,  vilde 
han  ikke  kunne  føre  den  frem  paa  Omraader,  der  rokker 
ved  Racens  Instinkter. 

Kendskabet  til  Central-Australiens  Stammer  har  givet 
os  et  langt  bedre  Indblik  i  primitive  Samfundsforhold  end 
samtlige  de  i  forrige  Kapitel  refererede  sociale  Teorier. 
Og  dog  har  disse  paa  ingen  Maade  været  overflødige; 
de  har  mer  og  mer  aabnet  øjnene  for  Nødvendigheden 
af  sociale  Undersøgelser,  vænnet  Menneskene  til  Studier, 
der  kan  belyse  Samfundslivet  og  vise  Trinene  i  dets 
Udvikling.  Ved  Baldwin  Spencers  og  Gillens  Skildringer 
er  vi  saa  nær  som  muligt  kommen  ind  paa  Livet  af  de 
i  Side  406  nederst)  omtalte  Stammeforhold,  hvor  Manden 
har  to  Pligter,  hvis  Varetagelse  Stammen  venter  sig  af 
ham,  nemlig  Selvopholdelsespligt  og  Familieopholdelses- 
pligt.  Det  har  vist  sig,  at  Herbert  Spencer  havde  Ret, 
da  han  fremstillede  den  materielle  Lykke  som  Grundlaget 
for  Samfundets  Fremskridt  (S.  409),  og  at  Ch.  Darwin 
havde  Ret  i,  at  Tilværelseskampen  udvikler  andre  Egen- 
skaber end  Hyænens  (S.  403—4).  Efter  det  her  skit- 
serede ny  Syn  paa  Totemismen  og  de  Oplysninger,  paa 
hvilket  dette  grunder  sig,  kan  det  endnu  bedre,    end  det 

tidligere  var  muligt,  siges,  at  Selvopholdelsen  er  den  over- 
alt herskende  Grunddrift,  paa  den  opbygges  ikke  blot 
den  individuelle  Kultur,  men  ogsaa  den  sociale.  Kun 
det, .  der  træder  i  Forhold  til  Jeget,  vækker  Eftertanken,  og 
denne  Eftertanke  fortsætter  sig  paa  primitive  Trin  ikke 
ud  over  dette  Forhold.  Fra  alle  Verdensdele,  hvor  der 
endnu  findes  „Naturmennesker",  kommer  samstemmende 
Efterretninger  om  den  Blodtørst,  med  hvilken  disse  Men- 
nesker jager;  de  dræber  Vildtet  ganske  uden  Hensyn  til, 
om  de  i  øjeblikket  kan  udnytte  det,  og  ligeledes  uden 
Hensyn  til,  om  Vildtbestanden  aftager.  Men  i  Egne,  der 
er  fattige  paa  Næringsmidler  og  isolerede,  tvinges  Men- 
nesket af  selve  Naturforholdene  dels  til  at  økonomisere 
ved  at  stanse  det  formaalsløse  Myrderi,  dels  til  at  drage 
Omsorg  for  Formeringen  ved  Hjælp  af  de  Midler,  der 
opfattes  som  tilstrækkelige.  Disse  to  Fremskridt  har  vi 
repræsenteret  ved  Totemismen  hos  Central-Australiens 
Stammer;  hos  andre  paa  Totem-Standpunktet  staaende 
Folk  er  Fremskridtene  ført  videre  i  Kraft  af  andre  til- 
trædende Udviklingsbetingelser.  Menneskets  Samfunds- 
instinkt  er  ikke  en  Videreførelse  af  Instinktet  hos  de 
Dyr,  hvor  Samfundsudviklingen  er  højest;  vi  er  begyndt 
længere  nede,  og  takket  være  vor  lidet  specialiserede 
Legemsbygning  har  Mennesket  kunnet  udvikle  sig 
sammen  med  Udviklingen  af  dets  Samfundsliv. 

Man  har  ikke  sjældent  rejst  Spørgsmaalet,  om  Frem- 
skridtet er  en  Naturnødvendighed  eller  ej.  Condorcet, 
A.  Comte  og  andre,  der  i  Intelligensen  saa  den  egentlige 
Grundbetingelse  for  alt  Fremskridt,  maatte  nødvendigvis 
besvare  Spørgsmaalet  bekræftende.  Af  deres  Modstandere 
besvaredes  det  benægtende,  og  denne  Benægtelse  er  i 
vor  Tid  paany  søgt  begrundet  af  Weismannianerne.  En 
af  denne  Retnings  Hovedforfattere  (B.  Kidd)  nægter  rent  ud 
Fremskridtets  Nødvendighed,  forsaavidt  denne  Nødvendig- 
hed skal  søges  i  selve  Menneskets  Natur.  Han  mener, 
at  hvis  Mennesket  var  overladt  til  sig  selv,  vilde  det  ikke 
besidde  nogen  medfødt  Tilbøjelighed  til  Fremskridt;   hvis 

ethvert  enkelt  Menneske  var  overladt  til  sine  egne  Tilbøje- 
ligheder, vilde  et  Slægtleds  Gennemsnitsstandpunkt  ikke 
hæve  sig  over  det  forudgaaende  Slægtleds  Standpunkt. 
Rent  bortset  fra,  at  vel  heller  ingen  vilde  vente  synderlige 
Fremskridt  hqs  en  Samling  isolerede  Individer,  maa  det 
dog  siges,  at  Naturnødvendigheden  under  alle  Omstæn- 
digheder maa  være  den  samme  for  det  sociale  Frem- 
skridt som  for  ethvert  andet  Fremskridt,  og  at  Variations- 
tilbøjeligheden,  der  ogsaa  genfindes  paa  det  aandelige 
Omraade,  umuligt  kunde  medføre  nogen  Udvælgelse  blandt 
isoleret  levende  Individer.  Alle  er  enige  om,  at  i  Kraft 
af  Variationstilbøjeligheden  har  nogle  Individer  hævet  sig 
over  Gennemsnitsstandpunktet,  medens  andre  staar  under 
det,  og  at  et  Fremskridt  kun  kommer  i  Stand,  naar  Om- 
stændighederne begunstiger  hine;  men  de  yderliggaaende 
Darwinister  ser  i  den  medfødte  Uensartethed  og  i  Kvali- 
tetsvalget de  to  eneste  Drivkræfter  for  det  sociale  Frem- 
skridt, og  herom  er  der  ikke  almindelig  Enighed.  Uens- 
artethed i  Anlæg  og  Uddannelse  kan  sammen  med  Ud- 
vælgelse under  gunstige  Forhold  føre  til  Fremskridt,  og 
i  saa  Tilfælde  er  dette  Fremskridt  en  Nødvendighed ;  men 
nogen  Naturnødvendighed  for,  at  alle  Samfund  skal  ved- 
blive at  skride  frem,  blot  fordi  de  er  Menneskesamfund, 
er  der  ligesaalidt  som  for,  at  hvert  enkelt  Menneske  skal 
vedblive  at  skride  frem,  saalidt  som  for  at  hver  enkelt 
Plante-  eller  Dyreart  skal  fortsætte  de  Fremskridt  i  Or- 
ganisation, hvilke  den  skylder  sin  Eksistens. 

Spørgsmaalet  om  Fremskridtets  Naturnødvendighed 
er  et  ligegyldigt  Spørgsmaal,  derimod  er  Spørgsmaalet 
om  de  Betingelser,  der  har  bevirket  de  faktiske  Frem- 
skridt, ikke  ligegyldigt.  Sociologien  kan  takke  Udviklings- 
læren for  Erkendelsen  af,  at  hvis  den  vedvarende  Ud- 
vælgelse en  smuk  Dag  ophørte,  vilde  de  højere  Livsformer 
ikke  vise  Tilbøjelighed  til  Fremskridt;  Rivalisering  har 
stadig  vist  sig  nødvendig;  Kamp-  og  Allianceforholdene 
kan  virke  ødelæggende,  men  de  kan  ogsaa  føre  fremad. 
Derimod  kan  vi  ikke  indrømme  Weismannianerne,  at  den 


Digitized  by  VjOOQ IC 


446 

naturlige  Udvælgelse  er  eneraadende  ved  Samfundsudvik- 
lingen, og  at  denne  Udvælgelse  kun  støtter  de  tilfældigt 
opdukkende  Kræfter,  ti  Menneskets  Fornuft  er  ikke 
magtesløs;  den  kan  gribe  ændrende  ind  i  Samfunds- 
forholdene paa  en  saadan  Maade,  at  Erfaringerne  kommer 
disse  til  gode  ogsaa  i  fremskridtsvenlig  Retning.  Men  i 
Almindelighed  maa  det  siges,  at  jo  videre  Udvælgelses- 
grænser,  desto  skarpere  Rivalisering,  naar  ellers  alt  andet 
er  ens,  og  jo  stærkere  Udvælgelse,  desto  større  F'remskridt. 
Vi  staar  her  ved  en  af  Hovedgrundene  til,  at  Totem- 
Stammerne  i  Central- Australien  er  blevne  staaende  paa 
et  lavere  Udviklingstrin  af  Totemismen  end  Stammerne 
i  Australiens  frugtbarere  Egne  eller  i  de  øvrige  Verdens- 
dele. Selvopholdelsesdriften  tvinger  ikke  blot  Mennesket 
til  at  tilfredsstille  sin  Sult,  men  ogsaa  til  at  beskytte  sit 
Liv,  og  denne  Beskyttelse  maa  i  Naturtilstanden  nød- 
vendig føre  til  Kamp  og  Krig,  til  ubarmhjærtig  Udryddelse 
af  Rivaler.  Hvor  denne  Strid  bliver  stærkest,  bliver  Frem- 
skridtet stærkest.  Krigens  Haardhed  kan  være  betinget 
af  mange  Grunde;  Afkommets  Talrighed  er  vel  den  vig- 
tigste, men  de  ved  Variationstilbøjeligheden  tilfældigt  op- 
staaende  enkelte  Personligheder,  der  havde  større  Kamp- 
lyst og  større  Graadighed  end  de  andre,  har  sikkert  ikke 
spillet  nogen  ringe  Rolle.  Men  netop  det  tilfældige  i 
disse  Personers  Fremkomst  i  en  Stamme  medfører,  at 
Tallet  paa  heldige  Stammer  er  forsvindende  ringe  i  For- 
hold til  Tallet  paa  de  uheldige,  og  dette  medfører  alter, 
at  man  ikke  kan  nære  noget  Haab  om  blandt  de  nu- 
levende Mennesker  at  finde  samtlige  de  Udviklingstrin 
repræsenterede,  som  Kulturen  har  gennemløbet.  Frem- 
skridtet har  været  gjort  ad  1000  forskellige  Veje,  og  det 
har  fæstnet  sig  i  1000  forskellige  Sæder  og  Skikke,  der 
netop  fordi  de  vedrører  samme  begrænsede  Livsforhold 
er  blevne  saa  uensartede,  at  de  umuligt  kunde  trives 
sammen.  „Kulturens  Kyststrækninger  er  tæt  besat  med 
Vrag",  nogle  af  dem  er  synlige,  de  fleste  usynlige;  det  er 
Vrag    af  Nationer    eller  Stammer,    der    knustes,    Vrag  af 

Kulturbestræbelser,  der  stansede  paa  et  vist  Punkt,  af 
Interesser  og  Livssyn,  der  forblev  golde.  Af  disse  skib- 
brudne Kulturer  ødelagdes  kun  de  færreste  som  Følge  af 
deres  egen  urimelige  Meningsløshed,  ti  i  den  Retning  kan 
selv  det  utroligste  vegetere  i  Aartusinder;  de  gik  til 
Grunde  som  Følge  af  Krigen. 

Overalt,  hvor  vi  finder  Mennesker,  finder  vi  dem  i 
indbyrdes  Konflikt;  Verdensdel  og  Tidsalder  spiller  i 
denne  Henseende  ingen  Rolle.  Haard  kan  Kampen  være 
overalt,  hvor  to  Bander  eller  Horder  træffer  sammen, 
men  haardest  er  den,  hvor  to  Arter  eller  Racer  møder 
hinanden.  Nogle  Forfattere  mener,  at  det  er  Jagten,  der 
har  indgivet  Mennesket  Tanken  om  Krig,  og  begrunder  det 
med  Henvisning  til  Menneskets  isolerede  Liv  midt  i  en 
vild  Dyreverden  (Tarde).  Denne  Forklaring  er  imidlertid 
for  enkel;  ti  paa  ligesaa  mange  Maader  Individets  Selv- 
opholdelse trues,  ligesaa  mange  Motiver  har  det  til 
Kamp.  Under  Livet  midt  i  en  vild  Dyreverden  er  Men- 
nesket snart  den  jagende,  snart  den  jagede;  under  disse 
Forhold  bliver  det  ligesaa  selvfølgeligt  for  to  Mennesker 
at  slaas  indbyrdes,  som  det  er  for  to  sultne  Hunde  at 
slaas  om  et  Kødben  eller  for  to  Harrtøver  at  slaas  om 
Hunnen.  Der  er  oprindelig  ingen  Forskel  paa  Krigen  og 
Jagten,  den  ene  af  disse  er  ikke  udsprungen  af  den 
anden,  men  begge  er  differentierede  Former  af  samme 
Grundtilbøjelighed.  Selv  om  man  med  Tarde  opkastede 
Spørgsmaalet,  om  det  ikke  var  et  Delirium  eller  en  for- 
bryderisk Vildfarelse  fra  Naturens  Side,  at  der  er  opstaaet 
Rovdyr  blandt  Pattedyrene,  blandt  Fuglene,  blandt  Fiskene, 
blandt  de  lavere  Dyr,  og  selv  om  man  besvarede  Spørgs- 
maalet bekræftende,  vilde  man  alligevel  blive  henvist  til 
de  Instinkter,  der  i  Almindelighed  opfattes  som  unaturlige 
og  grusomme.  Ti  Kampen,  Jagten,  Forfølgelsen  fore- 
kommer ogsaa  udenfor  de  egentlige  Rovdyrs  snævrere 
Kres.  Men  omend  Jagten  og  Krigen  har  en  fælles  Op- 
rindelse, saa  er  deres  sociale  Følger  forskellige;  ti  Jagten 
er  individuel;   den  er  bleven  en  Fritidsbeskæftigelse  uden 


Digitized  by  VjOOQ IC 


448 

social  Værdi  og  uden  økonomisk  Betydning.  Derimod 
har  Krigen  netop  mistet  sit  individuelle  Præg,  den  er 
bleven  mer  og  mer  social  og  benyttes  endnu  ved  Udlig- 
ning af  socialt  og  økonomisk  Mellemværende  mellem 
Folkene.  Krigen  har  været  privat,  den  har  været  Familie- 
krig, Stammekrig,  er  Nationalkrig  og  gaar  formentlig 
engang  over  til  at  rejse  Verdensdel  mod  Verdensdel  eller 
dog  Race  mod  Race. 

Tarde  har  imidlertid  Ret,  naar  han  betragter  Krigen 
som  en  Erindring,  der  er  bleven  til  Fordom,  og  mener» 
at  selv  i  det  mindst  civiliserede  Samfund  vilde  Krig  aldrig 
være  opstaaet,  hvis  den  fra  først  af  havde  været  absurd. 
„Dens  Forrykthed  er  steget  med  dens  Proportioner*; 
men  har  den  engang  været  en  Nødvendighed,  da  har  den 
ogsaa  været  berettiget.  Desuagtet  mener  han,  at  Men- 
neskeslægtens Fremskridt  havde  været  muligt  uden 
Krig,  og  skiller  sig  derved  saavel  fra  dem,  der  opfatter 
Krigen  som  et  oprindelig  nødvendigt  Middel  til  at  bringe 
Fremskridtet  i  Stand  men  tillige  mener,  at  den  paa  højere 
Udviklingstrin  skal  erstattes  med  andre  Kamp-  eller 
Allianceformer  (Novicow),  som  fra  dem,  der  i  Krigen  ser 
noget,  der  ikke  bfot  altid  har  været  nødvendigt,  men  som 
stedse  vil  vedblive  at  være  det  (Joseph  de  Maistre,  Prou- 
don,  G.  le  Bon). 

Absurd  kan  Krigen  ikke  siges  oprindelig  at  have 
været;  dette  ses  bedst  af  dens  samfundsdannende  Betyd- 
ning; ikke  engang  Totemismens  Forsøg  paa  at  paavirke 
Dyrs  og  Planters  Frugtbarhed  kan  socialt  set  kaldes  ab- 
surd, da  den  har  givet  Anledning  til  Samfundsudvikling. 
Det  mest  iøjnefaldende  Træk  selv  hos  de  mest  primitive 
Horder  eller  Bander  er  det  militære.  Overalt  optræder 
Manden  som  Kriger;  en  væsentlig  Del  af  hans  Gæming 
er  Krig  mod  Nabostammerne,  og  denne  Gæming  stiller 
Fordringer  til  hans  Lydighed  og  hans  Pligtopfyldelse. 
Hvergang  der  optræder  en  enkelt  Mand,  der  forstaar  at 
disciplinere  sine  Stammefæller,  tiltager  Stammens  Magt, 
dens  Herredømme  over  Nabostammerne  forøges;    et  Rige 

stiftes,  og  dets  Magt  vedbliver  at  bestaa,  indtil  Folkets  mili- 
tære Egenskaber  er  forsvundne,  eller  indtil  disse  Egenskaber 
har  naaet  en  endnu  større  Udformning,  ved  at  et  større 
Geni  er  opstaaet  hos  et  af  Nabofolkene.  I  sin  Bog: 
„Negren  som  Soldat"  siger  Lord  Wolseley:  „Hos  ethvert 
Negerfolk,  hvor  en  stor  Lovgiver  er  opstaaet,  fremkom 
en  mægtig  Hær  og  en  betydelig  militær  Aand,  saa  at 
Folket  er  gaaet  frem,  indtil  dets  nationale  Eksistens  er 
blevet  ødelagt  af  et  endnu  stærkere  Folk."  Dette  er  Reglen 
ikke  blot  blandt  Negrene,  men  overalt.  Utallige  er  de 
Riger,  der  er  opstaaede  og  atter  gaaede  til  Grunde;  vi 
kender  intet  til  dem  og  vil  aldrig  lære  dem  at 
kende;  ofte  skabtes  de  af  en  enkelt  Mand  og  opløstes 
ved  hans  Død,  ti  det  er  netop  en  af  Ejendommelig- 
hederne ved  Militarismen,  at  den  kan  organisere  et  Sam- 
fund, men  Organisationens  Holdbarhed  staar  og  falder 
med  Tilstedeværelsen  af  et  fremragende  Talent.  Er  saa- 
danne  Talenter  tilstede  i  længere  Tidsrum,  da  kan  de 
sociale  Egenskaber,  der  følger  med  Militarismen,  rodfæste 
sig  i  Folkekarakteren,  i  modsat  Fald  gaar  de  til  Grunde, 
saa  vi  atter  her  staar  ved  et  Vidnesbyrd  om  den  Betyd- 
ning, som  heldige  Variationer  har  for  Udviklingen.  Den 
militære  Samfundsorganisation  er  en  Følge  af  den  natur- 
lige Udvikling;  det  Folk,  der  viste  størst  Tilbøjelighed  til 
Organisation,  fik  en  Fordel  fremfor  de  omboende,  og  det 
voksede,  fordi  det  var  det  stærkeste;  dets  Magt  beroede 
paa  Styrke  i  Kampen,  dets  Forfald  paa  Svaghed.  Naar 
Spencer  mener,  at  det  vilde  Mennneske  gaar  over  til 
Samfunds  Lydighed  gennem^  Erfaring  om  den  forøgede 
Tilfredsstillelse,  som  denne  medfører,  da  er  dette  kun 
delvis  rigtigt;  ti  Samfundet  maa  dog  eksistere,  før  nogen 
kan  gøre  Erfaring  om  Organisationens  Fortrin  for  mang- 
lende Organisation.  Samfundet  er  saavel  i  sin  økonomiske 
(Totemismen)  som  i  sin  militære  Oprindelse  fremgaaet  af 
Kræfter,  der  ikke  styredes  af  Fornuften.  Herom  er  i 
Virkeligheden  alle  enige;  de  rationalistiske  Forfatteres 
(Condorcet,    Comte)  Opfattelse   er    vegen    for   de    evolu- 

tionistiske;  Læren  om  Samfundets  Oprindelse  er  bleven 
et  biologisk  Fag.  I  Nutidens  øjne  er  Menneskesamfundet 
ligesom  Plante-  og  Dyresamfundene  et  Produkt  af  samtlige 
de  Kræfter,  der  omgav  det,  og  blandt  disse  Kræfter  ind- 
tog Fornuften  oprindelig  en  meget  lille  Plads;  Loven  om 
de  bedst  skikkedes  Overleven  har  ført  til  snævrere  og 
fastere  Forhold  mellem  de  isoleret  levende  eller  kun  løst 
forbundne  Mennesker. 

I  Overensstemmelse  med  denne  Tankegang  frem- 
hæver B.  Kidd,  at  gamle  Riger  som  Babylon,  Persien, 
Assyrien,  de  græske  Stater  opstod  under  de  samme  Kamp- 
og Konfliktbetingelser,  og  de  voksede  frem  under  gensidig 
Rivalisering.  Ved  Vedligeholdelsen  af  sin  militære  Or- 
ganisation bliver  Rom  fra  en  lille  By  til  et  mægtigt 
Verdensrige.  „Fra  675  f.  v.  T.,  da  den  asyriske  Kong 
Esar-haddon  erobrede  Ægypten,  til  det  romerske  Rige 
styrtedes,  var  Samfundsidealet  praktisk  set  det  samme.* 
Hvor  to  Samfund  støder  sammen,  vil  det,  der  stærkest  har 
gennemført  sin  økonomiske  og  militære  Organisation, 
sejre.  Da  paa  Opdagelsernes  Tid  de  spanske  Soldater 
kom  til  Amerika,  ødelagdes  gamle  Kulturstater  overalt, 
hvor  hine  trængte  frem.  1820  fandtes  paa  Ny-Zee- 
land  100,000  Maorier,  1890  var  der  kun  40,000;  som  de 
væsentligste  Aarsager  til  Folkets  Undergang  nævnes 
Fred  og  Velstand  og  dens  Følger  Sygdom  og  Drik- 
fældighed. 

Krig  skaber  Autoritet  og  Leddeling  i  over-  og  under- 
ordnede Autoriteter;  derfor  fører  Krig  til  Despotisme,  der 
i  hvert  Tilfælde  varer,  saalænge  Krigen  varer,  og  derfor 
kan  alle  paalidelige  Rejsende  samles  om  den  Erklæring, 
at  de  vilde  Stammer,  der  styres  despotisk,  stedse  sejrer 
over  dem,  der  styres  af  mange.  Bagehot  fremhæver  Lig- 
heden mellem  Overgangen  fra  vildt  til  tæmmet  Kvæg  og 
Overgangen  fra  uciviliseret  til  civiliseret  Samfund.  Over- 
gangen sker  ved  Udvælgelse;  det  mest  uregerlige  Kvæg 
slagtes  ned  eller  løber  bort,  og  det  fredeligste,  det,  der 
sjældent  løber  bort,  og  bedst  holder  Flokken  samlet  eller 

befinder  sig  bedst  i  Flokken,  bevares  og  beskyttes;  det 
sætter  Afkom  i  Verden,  og  fra  den  tidligste  Tid  til  vore 
Dage  fortsættes  denne  Udvælgelse.  Blandt  Menneskene 
foregaar  en  tilsvarende  Proces ;  det  er  ikke  sikkert,  at  det 
altid  var  de  tapreste  Stammer,  der  sejrede,  men  det  var 
snarere  dem,  hvor  den  enkelte  Kriger  kunde  opgive  lidt 
af  sin  ubændige  Trang  til  at  kæmpe  for  egen  Regning 
og  Risiko  for  sammen  med  sine  Kammerater  at  kæmpe 
efter  Høvdingens  Befaling.  De  kompakte  Stammer  sejrer, 
og  de  kompakte  Stammer  er  de,  der  er  mest  tæm- 
mede; „Civilisationen  begynder,  fordi  dens  Begyndelse 
er  en  militær  Fordel*.  Den  Stamme,  det  bedst  lykkedes 
at  tæmme,  eller  for  hvem  det  bedst  lykkedes  at  tæmme 
sig  selv,  blev  den  stærkeste. 

Denne  Sammenligning  er  rigtig,  forudsat  Tæmningen 
førte  til  Dannelsen  af  kompakte  Masser,  hvilket  „Men- 
neskets Selvtæmning"  ikke  behøvede  at  give.  Der  har 
tværtimod  eksisteret  Masser  af  fredelige  Stammer  med  en 
begyndende  Kultur,  hvis  Fredelighed  gik  til  Grunde,  fordi 
en  mer  røverisk  anlagt  Stamme  tvang  dem  til  at  or- 
ganisere sig  militært  af  Hensyn  til  Forsvaret,  og  naar 
dette  lykkedes,  da  førte  Forsvarsorganisationen  saa  at 
sige  med  Nødvendighed  Angrebet  med  sig  —  eller  hvis 
Kultur  gik  til  Grunde,  fordi  de  ikke  evnede  at  forsvare 
sig,  og  følgelig  endte  som  Trælle  hos  den  mere  kom- 
pakte Krigerstamme.  Det  er  paa  det  kompakte.  Efter- 
trykket skal  lægges,  mindre  derimod  paa  det  tæmmede. 

Man  vil  ikke  kunne  nævne  mange  Retninger,  hvor 
Udvælgelsen  i  Menneskesamfundet  har  været  saa  ensartet, 
saa  retlinjet  som  paa  det  militære  Omraade.  Militær- 
nationernes samlede  Kampdygtighed  har  været  i  ved- 
varende Stigen  og  har  naaet  en  næsten  utrolig  Højde.  Evropa 
har  i  umindelige  Tider  været  en  militær  Lejr;  samtlige 
øvrige  Verdensdele  er  i  Virkeligheden  vaabenløse  overfor 
det;  de  halvtciviliserede  og  de  uciviliserede  Folkeslag  har  i 
Virkeligheden  ophørt  at  bekæmpe  Evropæerne;  Udviklingen 
har  begunstiget  en  enkelt  Race,    og  i  denne  Race  er  det 

ikke  blot  Samfundsudviklingen  men  ogsaa  den  individuelle 
Karakter,  der  bærer  Militarismens  Præg.  Spørgsmaalene, 
om  de  mest  krigerske  Nationer  ogsaa  er  de  bedste,  om 
Krigen  ikke  endnu  former  vor  Moral  for  meget,  og  andre 
dermed  sammenhængende  Spørgsmaål  vedrører  ikke  denne 
Undersøgelse,  ti  disse  Spørgsmaål  kan  ikke  udelukkende 
besvares  af  Hensyn  til  de  Kræfter,  der  oprindeligt  med- 
virkede ved  Samfundenes  Dannelse.  Der  var  mange 
præliminære  Dyder,  som  dannedes  og  vedligeholdtes  gen- 
nem Krigen;  men  den  Sans  for  andres  Ret,  hvilken  vi 
allerede  sporede  i  den  primitive  Totemisme,  findes  ikke 
iblandt  dem.  Derimod  gav  den  Anledning  til  et  Initiativ 
og  en  Energiudfoldelse,  der  som  Karaktertræk  fik  den 
største  Betydning  for  Samfundets  videre  Udformning. 
Denne  Udvikling  maales  godt  ved  den  Kendsgæming,  at 
de  uciviliserede  Folkeslag  svinder  bort  for  den  moderne 
Kultur,  medens  de  holdt  sig  under  den  antike.  Tas- 
manierne  er  forsvundne,  Avstralierne  og  Ny-Zeelændeme 
er  i  Færd  med  at  forsvinde;  men  i  Oldtiden  ser  vi,  at 
Galler,  Iberer  og  mange  andre  barbariske  Folkeslag  holdt 
sig  midt  i  den  romerske  Kultur  og  allierede  sig  med 
den.  Kampen  mellem  det  civiliserede  og  det  uciviliserede 
Menneske  er  uigenkaldelig  endt  til  hins  Fordel;  de  Egen- 
skaber, der  kunde  gøres  til  Genstand  for  Tæmning,  har 
sejret,  fordi  de  førte  til  den  kompakte  Masses  Optræden 
overfor  Individet,  til  Regulering  af  Menneskets  Handlinger 
overfor  impulsiv  Optræden.  Samtidig  hermed  er  de  mili- 
tære  Laster  af  tagne;  »Civilisationen  gør  ikke  længere 
Mændene  kvindagtige  og  ukrigeriske,  der  er  moralsk  om 
end  ikke  fysisk  en  Forbedring  i  vore  Fibre**  (Bagehot). 
Den  militære  Moral  er  i  vor  Tid  kommen  i  ikke  ringe 
Konflikt  med  en  nyere  human  Etik  paa  Grund  af  den 
overdrevne  Vægt,  den  tillægger  Disciplinen  og  med  den 
Pligtbegrebet.  Fra  human  Side  indvendes,  at  Pligten 
kan  være  en  Økse,  der  kan  fælde  Træer,  men  den  kan 
ikke  være  den  rolige  Kraft,  ved  hvilken  Skovene  gror. 
—  Den  har  imidlertid  været   en  af  disse  rolige  Kræfter. 

Er  den  det  ikke  længere  i  fuld  saa  høj  Grad,  da  er  det 
fordi  Følelsesnationerne  har  taget  Karaktemationernes 
Plads.  Det  kan  være,  at  Kultivering  af  Følelse  snarere 
end  Kultivering  af  Viljen  fører  til  Fremskridt;  men  at 
det  var  uundgaaeligt  for  Menneskene  at  slaas  og  kæmpe, 
er  sikkert  nok.  Pligten  var  uundgaaelig,  da  Stammerne 
stod  overfor  den  Opgave  at  skaffe  Næringsmidler,  og 
den  blev  endnu  mer  uundgaaelig,  da  Retfærdigheds- 
l)egrebet  begyndte  at  dukke  op,  da  Sætningen:  „Blod 
fordrer  Blod"  stod  præntet  i  ethvert  Menneskes  Sind. 

Hutchinson  betragter  i  sin  Bog  om  det  darwinske 
Evangelium  Modet  som  den  første  Dyd.  Han  mener,  at 
man  ikke  kan  sige  for  meget  om  Værdien  af  aktivt  Mod, 
det  vil  sige  Soldatens  Mod  i  Modsætning  til  Martyrens 
passive.  Han  opfatter  Mod  som  en  absolut  uundværlig 
Fremskridts  Betingelse,  der  medfører  Villighed  til  at 
prøve  det  uprøvede,  til  at  løbe  Farens  Risiko  for  en  mulig 
Fordels  Skyld,  til  at  tilsidesætte  sin  Sikkerhed  for  at 
kunne  komme  frem.  »Primært  er  Mod  en  selvisk  Dyd, 
men  i  sine  Følger  er  det  en  Race- bevarende.  Ethvert 
Individs  første  Pligt  mod  sig  selv  er  Tapperhed;  et  Men- 
neske kan  gaa  agtet  og  anset  gennem  Livet  uden  hvilken- 
somhelst  Egenskab,  men  ikke  uden  denne.  Uden  den  er 
ingen  anden  Dyd  af  virkelig  Virkning.  Efter  Graden  af 
Modet  kaldes  en  Handling  dydig;  Dyden  er  det  store 
Kendetegn  paa  Moralitet,  Det  er  intet  rent  Tilfælde,  at 
Dyd  betyder  Tapperhed,  det,  der  fremhæver  en  „Mand" 
(virtus,  vir).  Hverken  Natur  eller  Kultur,  Kirke  eller 
Stat,  Biologi  eller  Moral  har  Brug  for  Fejghed."  —  For- 
holder det  sig  nu  saaledes,  at  Kærlighed  uden  Mod  er  et 
tvivlsomt  Gode,  da  reduceres  Kløften  mellem  den  militære 
og  den  humane  Etik  i  betydelig  Grad,  ti  da  maa  man 
ikke  blot  spørge  om  de  Forhold,  under  hvilke  de  milde, 
sympatetiske  Følelser  opstod,  men  ogsaa  om  de  Forhold, 
under  hvilke  Modet  opstod.  Hutchinson  fremhæver  videre, 
at  Modet  anerkendes  ganske  impulsivt;  det  behøver  ikke 
Plads  i  noget  Religions  System,   det  har  sin  Religion  for 

sig  selv,  og  „denne  Religions  hellige  Skrift  er  hele  Ver- 
dens heroiske  Litteratur,  dens  Dyrkere  hele  Menneske- 
slægten. I  vore  Hjærters  Hjærte  føler  vi  det  som  den 
højeste  Dyd".  Kærlighed  er  et  fortræffeligt  Handlings- 
motiv,  hvor  Menneske  staar  overfor  Menneske;  men  i 
Menneskets  Forhold  til  andre  Kræfter  i  Universet  udretter 
den  intet  —  men  selv  der  kan  vi  stole  paa  Modet 

Ogsaa  den  fremspirende  Religion  havde  den  Opgave 
at  sikre  Menneskets  materielle  Lykke;  alle  primitive  Sam 
fund  er  beskæftigede  med  Uddannelsen  af  lykkebringende 
Ceremonier,  der  skal  gavne  det  Menneske  eller  den 
Stamme,  der  overholder  dem;  ganske  vist  staar  disse 
Ceremonier  i  et  langt  snævrere  Forhold  til  Stammens 
politiske  Økonomi  og  dens  Naturvidenskab  end  til  det,  vi 
forstaar  ved  Religion;  men  denne  kan  udvikle  sig  af 
dem.  Heller  ikke  paa  dette  Omraade  er  Fornuften  gaaet 
i  Spidsen  ved  Samfundsorganisationens  Uddannelse,  men 
her  som  overalt  træder  den  senere  til  som  regulerende 
og  viderebyggende.  Stammer,  der  ikke  er  komne  saa 
langt  i  Kultur,  at  de  forstaar  Grundbetingelserne  for  For- 
plantningen, ja  end  ikke  de  groveste  Træk  af  disse,  for- 
staar naturligvis  heller  ikke  Grundbetingelserne  for  Livet. 
Forskellen  paa  Liv  og  Død  kender  de  lige  saa  lidt  som 
Forskellen  paa  Natur  og  Aand,  og  denne  manglende 
Forstaaelse  faar  social  Betydning.  Livet  er  det  givne, 
det  sikre;  Udgangspunktet,  at  man  maa  gøre  noget  for 
at  opholde  Livet,  er  ligesaa  sikkert  og  givet  et  Udgangs- 
punkt, men  Sikkerheden  er  instinktmæssig.  Fra  dette 
Udgangspunkt  har  der  aabnet  sig  mange  Veje  frem,  og  det 
turde  være  umuligt  at  sige,  hvilken  der  har  været  Hoved- 
vejen. Det  kan  være,  at  Spencer  har  Ret,  naar  han  viser 
hen  til  den  Betydning,  som  Drømme  og  Dødsfænomener 
har  haft  paa  at  danne  Begrebet  om  en  fra  Legemet  for- 
skellig Sjæl;  det  kan  være,  at  Jules  Baissac  har  Ret, 
naar  han  lader  dette  Begreb  være  knyttet  til  Forplant- 
ningsfænomenet,  eller  at  Bagehot  har  Ret,  naar  han  lader 


Digitized  by  VjOOQ IC 


455 

det  være  knyttet  til  Iagttagelsen  af  de  Forandringer, 
som  foregaar  i  Naturen  i  Kraft  af  Aarstiderne 
eller  andre  Forhold;  men  alle  er  enige  om,  at  Frem- 
komsten af  bestemte  Ceremonier  og  Skikke,  hvis  Iagt- 
tagelse .antages  at  bringe  Held,  og  hvis  Tilsidesættelse 
bringer  Uheld,  har  knyttet  de  enkelte  Mennesker  stærkt 
sammen  og  i  høj  Grad  har  isoleret  de  sammenknyttede 
Grupper,  saa  de  stod  uensartet,  fremmed  overfor  hin- 
anden og  betragtede  sig  som  hinanden  uvedkommende. 
B.  Kidd,  der  mener,  at  Religionen  har  været  det  funda- 
mentale Træk  ved  Samfundsdannelsen,  betoner  meget 
stærkt,  at  den  ligesom  Militarismen  er  af  instinktmæssig 
Natur  og  ikke  noget  Forstandsprodukt,  men  at  tværtimod 
de  religiøse  Fænomener  indvikler  Mennesket  i  en  uaf- 
ladelig og  bitter  Kamp,  i  hvilken  Modstanderen  er  Men- 
neskets egen  Fornuft.  En  Fornuftreligion  er  følgelig  en 
Umulighed,  hvormeget  den  end  tilstræbes;  ti  ingen  Tros- 
form  kan  virke  som  Religion,  medmindre  den  yder  In- 
dividets sociale  Opførsel  en  Sanktion  af  ikke-fomuft- 
mæssig  Natur.  Det  er  særligt  i  Tilfælde,  hvor  Individets 
Interesser  strider  mod  Samfundets  og  maa  underordnes 
Samfundet  af  Hensyn  til  Racens  Udvikling,  at  den 
religiøse  Sanktion  har  været  benyttet  som  Bindemiddel  i 
Samfundsbygningen.  De  uciviliserede  Folkeslags  Cere- 
monier, Skikke  og  lignende  er  i  høj  Grad  uddannede 
under  Hensynet  til  en  Kraft,  der  er  overnaturlig;  ogsaa 
de  højere  Religioner  stiller  Fordringer  til  Individets  sociale 
Optræden  og  begrunder  disse  Fordringer  ved  Troen  paa 
noget  overnaturligt;  Sanktionen,  som  de  byder,  ligger 
altid  udenfor  Menneskets  Fornuft,  ja,  fornuftmæssig  For- 
klaring afvises  ligefrem  af  Kirken,  der  hævder,  at  de  væ- 
sentligste Dogmer  skal  „tros",  og  at  Ret  og  Uret  er  Ret 
og  Uret  simpelthen  i  Kraft  af  guddommelig  Viljestilkende- 
givelse.  Det  er  den  samme  Tanke,  som  W.  S.  Lilly 
har  udtrykt  paa  anden  Maade:  „en  Religion  baner  sig 
ikke  Vej  ved  Argument,  men  ved  en  Appel  til  funda- 
mentale aandeUge(!)  Instinkter  hos  Mennesket**,   og  som 

Lecky  har  godkendt  ved  at  sige:  »alle  Religioner,  der  har 
styret  Menneskeslægten,  har  gjort  det  ved  at  tale  til 
Hjærtet."  Af  samme  Grund  har  alle  Bestræbelser  for  at 
vedligeholde  Religionen  men  gaa  udenom  Miraklet  vist 
sig  frugtesløse.  En  forstandsmæssig  Tro  udøver  ingen 
religiøs  Funktion;  derfor  tager  de  dogmatiske  Kirker 
stadig  Massen  af  Befolkningen  og  de  udogmatiske  Sekter 
kun  et  Mindretal.  Dette  Trosmoment,  der  danner  et 
uundgaaeligt  Komplement  til  Fornuften,  er  efter  B.  Kidds 
Mening  bestemt  til  at  vokse  med  Samfundets  Vækst  og 
udvikle  sig  med  dets  Udvikling.  Kraftigere  kan  man 
næppe  udtrykke  sin  Overbevisning  om  Religionens  grund- 
læggende sociale  Betydning. 

Man  har  anvendt  den  religiøse  Sanktion  som  Støtte 
for  en  Mængde  politiske  og  sociale  Institutioner.  Re- 
ligionens fanatiserende  Indflydelse  paa  Masserne  har  spillet 
en  mægtig  Rolle  i  Folkeslagenes  ydre  og  indre  Kampe. 
De  højere  Religioner  arbejder  paa  engang  med  to  saa 
dybe  Følelser  som  Frygt  og  Haab,  og  alle  Forsøg  paa 
at  begrænse  deres  Virkemidler  til  den  ene  af  disse  er 
faldne  magtesløse  til  Jorden.  Dette  skyldes  i  første  Række 
den  Omstændighed,  at  de  kulturelle  Fremskridt  har  skabt 
en  Mængde  Tarv  uden  at  yde  Menneskene  Midler  til  at 
tilfredsstille  dem;  kun  et  Samfund,  der  ydede  de  enkelte 
Medlemmer  Midler  til  at  tilfredsstille  deres  Tarv,  er  i  Stand 
til  at  sprænge  Haabet  bort  fra  Religionen  og  begrænse 
denne  til  det  Herredømme  over  Frygten,  som  den  be- 
sidder hos  de  uciviliserede  Folkeslag,  og  som  danner 
dens  naturlige  Operationsfelt  Paa  dette  Operationsfelt 
var  det,  den  fra  først  af  optraadte  som  et  socialt  Ud- 
viklingselement,  idet  den  skabte  et  stærkt  Fællesskab  i 
Interesser  og  knyttede  Menneskene  til  Sider  af  Naturen, 
hvilke  den  fremspirende  Forstand  ikke  kunde  forklare  sig. 
„Religionen  forandrer  ikke  Menneskets  Bevidsthedsliv,  men 
den  samler  alle  Evner  til  et  eneste  Maal:  Troens  Sejr 
over  Vantroen,  og  alene  derved  bliver  dens  Magt  over- 
ordentlig" (G.  le  Bon).     I    de  store  Trosperioder  er  ad- 

skillige  store  Stater  grundlagte.  Det  religiøse  Udviklings- 
trin bliver  i  denne  Henseende  ligegyldigt;  Moloch  har 
haft  samme  sociale  Betydning  som  Allah,  hvilket  atter 
viser  Fornuftens  relativt  ringe  Betydning  for  de  religiøse 
Fænomener. 

Der  findes  i  Naturen  ikke  meget,  som  et  primitivt 
Menneske  kan  forklare  sig;  en  glidende  Skygge,  en 
pludselig  Bevægelse  eller  Raslen  er  for  ham  Tegn  paa  et 
levende  Væsens  Nærværelse.  En  pludselig  Lyd  gør  et- 
hvert Dyr  opmærksomt  og  fremkalder  Reaktioner,  der  er 
nøjagtigt  de  samme  som  de,  der  fremkaldes,  naar  Dyret 
pludselig  faar  øje  paa  et  mistænkeligt  Dyr  af  en  anden 
Art.  Men  de  Aander  eller  Væsner,  som  Menneskene  tror 
at  spore  bag  Naturfænomenerne,  er  netop  Væsner  af  en  mis- 
tænkelig Art,  tilhørende  en  fremmed  Stamme.  Krigen  er 
gaaet  forud  for  den  udprægede  Aandetro,  og  Fredsslut- 
ningen forud  for  den  egentlige  Aandedyrkelse.  Bevægelse 
og  Lyd  er  overalt  Kendetegn  paa  Liv;  dette  Kendetegn 
benyttes  ikke  blot  af  Dyr  og  Mennesker,  men  ligesaavel 
af  Aanderne.  Vil  man  være  i  Fred  for  disse,  sørger  man 
for  ikke  at  vække  deres  Opmærksomhed,  hvilket  paa  et 
lidt  mere  fremskredent  Trin  sker  ved  ikke  at  afvige  fra 
de  Ceremonier  og  Skikke,  som  de  er  berettigede  til  at 
fordre.  Saavel  Frygt  som  Mod  virker  M)rte-dannende; 
den  døde  Natur  er  for  Mennesket  noget  uforanderligt  og 
ligegyldigt;  kun  hos  det  levende  Væsen  finder  det  aktiv 
Kraft,  og  denne  Kraft  søger  det  instinktmæssigt  at  undgaa, 
med  mindre  et  vanemæssigt  Forhold  er  indtraadt;  hvor 
dette  ikke  er  Tilfældet,  hvor  „Aanderne"  opfattes  som 
farlige,  der  griber  Mennesket  instinktmæssig  til  de  samme 
Sikkerhedsregler,  som  dets  Omgivelser  anvender.  At 
Aanderne  er  Mennesker  eller  har  været  Mennesker,  derom 
hersker  en  lykkelig  Overensstemmelse  blandt  alle 
lavtstaaende  Folk.  Hos  de  ovenfor  omtalte  central- 
avstralske  Stammer  er  det  afdøde  Mennesker,  der  be- 
virker Menneskenes  Formering,  afdøde  Kænguruer,  der 
bevirker  Kænguruernes.    J.  G.  Muller  fandt  Sjæledyrkelsen 

som  Grundform  for  Religionen  hos  alle  Amerikas  ucivili- 
serede Stammer,  og  Stuhr  er  kommen  til  samme  Resultat 
for  de  mongolske,   malayiske  og  indiske  Stammers  Ved- 
kommende.    Da  Aanderne  opfattes  som  Mennesker   med 
almindelige  Fordringer   og  menneskelig  Vilje,    saa  bliver 
det  en  Opgave  nøjagtigt   at  foretage   sig   det,   som  Er- 
faringen har  vist  kan  tilfredsstille  dem,    og  jo  mere  Er- 
faringen hviler  paa  Tradition,  desto  nøjere  maa  Reglerne 
følges,    og    da    dette    ikke    er    Hvermands   Sag,    bliver 
deres    nøje   Overholdelse   en    Specialitet    for    enkelte    af 
Stammens  Medlemmer,  der  da  kommer  til  at  handle  paa 
Stammens   Vegne.      Ligesom    Totemismen    medførte   en 
Arbejdets  Deling,   saaledes   gaar  det  ogsaa  med  Militar- 
ismen og  med  Religionen ;  de  bliver  begge  standsdannende. 
Dette  har  imidlertid  kun  grumme  lidt  at  gøre  med  Religion, 
saaledes  som  vi  i  vor  Tid  opfatter  den.     Religionen  har 
selv  været  Genstand   for  den  naturlige  Udvælgelse;    den 
egentlige  Religiøsitet  er  et  Udviklingsprodukt,    et  koncen- 
treret Udtryk  for  et  uhyre  Antal  Slægtleds  Erfaringer  om 
de    menneskelige  Forholds    Ufuldkommenhed,    om    Men- 
neskets   Afmagt    og    dets    Afhængighed    af    fremmede 
Magter.     I  denne  Henseende  hviler  den  raaeste  Religion 
paa  samme  Grund  som  Nutidens  frommeste  Religiøsitet 
De  nyere  Religioners  Riter,   Kultus  og  Handlinger  gaar  i 
deres  Oprindelse  langt  tilbage,  men  de  har  i  Tidernes  Løb 
koncentreret  sig,  har  mistet  deres  Præg  som  Udtryk  for  In- 
dividets  egen  Verdensopfattelse   og  er  blevne  Udtryk  for 
Menigheden    eller   Kirken,   og   samtidig   dermed    har   de 
differentieret   sig,   saa   at  Menneskeheden   nu  samler  sig 
om  en  Række  yderst  uensartede,  men  meget  faste  Centrer, 
hvis  Styrke  omtrent  staar  i  Forhold  til  den  Energi,   med 
hvilken   vedkommende  Kirke  betoner  den  ikke-forstands- 
mæssige  Sanktion. 

Betragter  man  Staten  som  en  Form,  under  hvilken 
Menneskeslægten  udbreder  sig  paa  Jorden,  og  Samfundets 
grundlæggende  Interesser  som  bestemte  ved  Naturtilstanden, 

da  nødes  man  til  for  disse  Interessers  Vedkommende  at 
se  bort  fra  historiske  og  juridiske  Opfattelser,  ti  hverken 
Historien  eller  Retsvidenskaben  kan  bidrage  til  deres  Be- 
lysning. Historien  betragter  Livet  i  det  færdige  Samfund 
og  tager  intet  Hensyn  til  det  naturlige  Raamateriale, 
hvoraf  Samfundet  er  opbygget,  og  Retsvidenskaben  be- 
tragter Staten  som  en  Magt,  der  griber  ind  i  Menneskets 
Samfundsliv;  for  den  er  Staten  paa  engang  et  Led  i 
Retsordenen  og  en  Beskytter  af  Retsordenen.  Ser  man 
rent  naturmæssigt  paa  Samfundets  Grundlag,  da  viser 
det  sig  imidlertid  ligesaa  vanskeligt  at  give  en  Fortegnelse 
over  de  forskellige  Maader,  hvorpaa  det  primitive  Samfund 
dannedes,  og  det  kronologiske  Forhold  mellem  dets  Ud- 
viklingstrin, som  det  har  vist  sig  at  give  en  Fortegnelse 
over  Dyrenes  og  Planternes  Urformer  og  fastslaa  Række- 
følgen i  deres  Udvikling.  Med  den  økonomiske  Totem- 
isme og  med  Krigen  er  vi  imidlertid  komne  særdeles  nær 
til  de  egentlige  Ur-Kræfter  i  social  Henseende,  og  dertil 
slutter  sig  Religionen  som  én  vel  yngre,  men  ikke  mindre 
mægtig,  samfundsdannende  Magt.  Man  har  i  den  nyere 
Tid  (Tarde,  Bagehot,  Baldwin)  lagt  megen  Vægt  paa 
Efterligningsinstinktet  som  væsentligt  medvirkende  ved 
Samfundsdannelsen.  Dette  Instinkt  er  imidlertid  ikke 
skabende;  for  at  kunne  efterligne  maa  der  være  noget, 
man  efterligner;  Efterligningens  Betydning  for  Samfunds- 
organisationen beror  paa  Fremkomsten  af  enkelte  frem- 
ragende Mennesker,  der  har  virket  nydannende.  Efter- 
ligning er  en  Tillæmpelsesproces;  den  spiller  delvis 
samme  Rolle  ved  den  sociale  Udvikling  som  Tillæmpelsen 
ved  den  egentlige  organiske  Udvikling,  den  indgaar  som 
et  Led,  men  ganske  vist  ogsaa  kun  som  et  Led  i  den 
almindelige  Tilpasning  (se  S.  425,  Schåffle).  Variations- 
tilbøjeligheden  maa  have  ytret  sig,  før  Tilpasningen  kan 
begynde,  men  denne  Tilpasning,  der  paa  højere  Trin  delvis 
foregaar  gennem  Undervisning,  Opdragelse  og  praktisk 
Beskæftigelse,  beror  paa  lavere  Trin  ganske  vist  væsentlig 
paa  Skuffelse  og  Efterligning.     Efterligning  grundlægger 

Traditionsarven ;  den  skaber  Ret  og  Moral,  men  den 
rummer  i  sig  ingen  Samfundsspire,  saaledes  som  Kampen 
for  Næringsmidlerne,  Krigen  og  Religionen  gør. 

Efterligning  skaber  monotone  Samfund,  og  jo  mere 
ensartede  Skikke  og  Meninger  bliver  i  et  Samfund, 
desto  mer  stiger  Forfølgelseslysten  overfor  dem,  der 
bryder  Ensformigheden ;  da  Ensartetheden  bestaar  i  Sam- 
fundet, mener  man,  at  Samfundet  bestaar  ved  Ensartet- 
heden. Ændringer  i  det  tilvante  opfattes  følgelig  ikke 
som  frugtbringende  Fornyelser,  men  som  Farer  og  vil 
derfor,  naar  Samfundsbevidstheden  har  naaet  et  lidt  mere 
fremskredent  Trin,  føre  til  Ængstelse  og  Forfølgelse.  Det 
er  atter  her  Frygtfølelsen,  der  griber  ind  og  frembringer 
Samfundsforhold,  der  er  besynderlige  og  lidet  fornuft- 
mæssige. Jo  oftere  et  Menneske  har  handlet  paa  en 
bestemt  Maade,  desto  større  er  hans  Tilbøjelighed  til  at 
faa  andre  til  at  handle  paa  samme  Maade,  og  drejer  det 
sig  om  en  Samfundsvane,  bliver  Tilbøjeligheden  meget 
stor.  En  saadan  Samfundsvane  faar  tillige  en  halv 
overnaturlig  Sanktion,  og  hele  Stammen  bliver  overbevist 
om,  at  et  Brud  paa  Sædvanen  vil  medføre  Ulykke  ikke 
blot  for  den,  der  begaar  Bruddet,  men  for  Stammen  som 
Helhed.  Folket  straffes  for  enkelte  Individers  Forseelse, 
og  Udviklingen  løber  for  en  saadan  Stamme  fast  paa 
en  Maade,  saa  næsten  ingen  yderligere  Tillæmpelse  er 
mulig.  Og  dog  er  der  i  Stammens  Liv  Stof  nok  til 
Konflikt,  selv  hvor  Konkurrencen  om  Næringsmidlerne 
ikke  er  stor.  Ti  dens  Tro  grunder  sig  paa  Tilfældighed, 
nogle  Genstande  er  lykkelige,  andre  ulykkelige;  alt,  der 
sker,  varsler  Held  eller  Uheld,  men  en  Religion  fuld  af 
Varsler  vil  være  en  stadig  Fare  for  Stammens  militære 
Aand.  Næppe  har  altsaa  de  grundlæggende  Kræfter  be- 
gyndt at  danne  Samfundet,  før  Konflikten  mellem  dem 
begynder;  men  Konflikten  fører  til  fornyet  Koncentration, 
hvad  enten  den  ene  af  disse  Kræfter  sejrer,  eller  de  as- 
socierer sig  til  Fordel  for  fælles  Formaal. 

Som  ovenfor  berørt  skader  imidlertid  Koncentrationen 

Tillæmpelsesdygtigheden  og  dermed  Individernes  Særpræg. 
Hos  os  er  det  Individet  selv,  der  er  ansvarligt  for  sin 
Misgærning,  i  Kina  er  det  Individet,  hans  Familie  og 
Distriktets  Embedsmænd,  hos  primitive  Folkeslag  er  det 
Stammen.  Stammen  kan  derfor  ikke  finde  sig  i,  at  den 
enkelte  afviger  fra  Stammevedtægter,  hvilket  praktisk  set 
vil  sige,  at  Efterlignelsesinstinktet  styrkes  og  forsvares  af 
Forfølgelseslysten,  af  den  naturlige  Hang  til  Grusomhed. 
De  ny  Forhold,  som  Livet  kan  medføre,  presses  ind  i  de 
gamle  Former;  Forandringen  bliver  altid  saa  lille  som 
mulig;  Sindene  bliver  paa  de  gamle,  banede  Veje  og 
stritter  imod  ved  hvert  Forsøg  •  paa  at  kaste  dem  ind 
paa  ny.  Disse  Veje  er  nødvendigvis  forskellige,  fordi 
Kampen  for  Tilværelsen  føres  under  meget  uensartede 
Forhold,  og  derved  lægges  Grunden  til  den  uensartede 
Nationalkarakter,  maaske  for  en  Del  ogsaa  til  det  uens- 
artede Racepræg. 

Det  første  Skridt  ved  Samfundsdannelsen  er  derfor 
ikke  det  vanskeligste,  ti  det  foregaar  som  Følge  af  In- 
stinkternes Herredømme  over  de  andre  Sider  af  Bevidst- 
hedslivet. Det  næste  Skridt  er  vanskeligere:  Bruddet 
med  Instinkterne,  Frigørelsen  fra  Stammens  faste  Love, 
Opløsningen  af  de  Vaner,  med  hvilke  Stammen  har  om- 
gærdet sig.  Ethvert  Fremskridt  fordrer  et  saadant  Brud, 
og  efter  Bruddenes  Hyppighed  deles  Meneskeracerne  i  to 
Grupper:  de  aktive  Racer  og  de  passive.  Grænsen  mellem 
de  to  Grupper  er  dog  flydende;  helt  passiv  har  ingen 
nulevende  Race  været;  helt  aktiv  vil  aldrig  nogen  blive. 
Kun  hvor  det  aktive  Element  forekommer,  kan  den 
sociale  Udvælgelse  foregaa  og  Fremskridtet  finde  Sted; 
paa  jo  flere  Omraader  den  lokale  og  fuldstændige  Tilpas- 
ning foregaar,  desto  stærkere  bliver  Racens  passive  Præg. 
Paavisningen  af  Forholdet  mellem  den  aktive  og  den 
passive  Tilbøjelighed  vil  altid  være  en  sociologisk  Hoved- 
vanskelighed, fordi  den  maa  fordre  en  Udredning  af 
Samspillet  mellem  Grundkræfter  og  Tilfældigheder.  Mange 
er  tilbøjelige  til  at  tro  paa  Fremskridtet  som  den  universelle 

Tilstand ;  de  mener,  at  det  er  Mangel  paa  Fremskridt,  der 
trænger  til  Forklaring;  men  Forklaringen  af  Aktiviteten 
og  Passiviteten  gaar  Haand  i  Haand.  Troen  paa  et 
uundgaaeligt  Fremskridt  og  de  deraf  felgende  Bestræbelser 
for  at  virkeliggere  det  er  tilmed  den  mindst  udbredte; 
den  findes  ikke  hos  primitive  og  barbariske  Folk; 
den  findes  ikke  hos  de  asiatiske  Folk,  den  fandtes 
ikke  under  de  antike  Civilisationer,  og  der  kan  være 
Spørgsmaal  om,  i  hvilken  Grad  den  er  trængt  ned 
i  de  moderne  Staters  Befolkningslag.  Det  kan  ved  første 
øjekast  synes,  som  om  Variationstilbøjeligheden  maa 
bringe  evig  Uro  overalt;  men  hvor  den  ikke  er  erkendt 
som  et  Samfundsgode,  vil  den  hurtigt  blive  kvalt  af  deri 
nedarvede  Stammetradition,  naar  den  viser  sig  hos  Stam- 
mens menige  Mand,  og  viser  den  sig  hos  Høvdingen  eller 
andre  indflydelsesrige  Personer,  er  disse  stærkt  inter- 
esserede i  selv  at  holde  den  nede  af  Hensyn  til  den 
Stammetradition,  paa  hvilken  deres  egen  Indflydelse  hviler. 
Politiken  er  i  sin  Oprindelse  mere  konservativ  end  frem- 
skridtsvenlig. Dertil  kommer,  at  Variationstilbøjeligheden 
er  stærkere  med  Hensyn  til  manuelle  Færdigheder  end 
med  Hensyn  til  de  dybere  liggende  Karaktertilbøjeligheder. 
Stærk  Sult  kan  drive  selv  det  fredeligste  Menneske  til 
Menneskeæderi,  endog  det  sidste  Tiaar  har  ikke  faa 
Eksempler  herpaa  blandt  skibbrudne  Søfolk;  en  stærk 
Sorg  kan  drive  et  irreligiøst  Menneske  tilbage  til  Re- 
ligionen. Ogsaa  de  primitive  Folks  Uskikkethed  til  at 
tænke  gør  dem  passive.  Jo  mindre  kritisk  Sans,  desto 
større  Lettroenhed,  desto  lettere  ser  man  i  det  enkelte 
Tilfælde  noget  almengyldigt,  og  desto  mindre  forudseende 
bliver  man.  Men  Uskikketheden  til  at  forudse  fjærnere 
Følger  af  Handlingerne  nøder  enhver  til  at  blive  staaende 
paa  et  lavere  Trin;  Fremskridtet  beror  paa  Fremtidsinter- 
esser;  udvikles  disse  ikke,  da  kommer  heller  intet  Frem- 
skridt i  Stand. 

Pascal   siger,    at  mange  af  Livets  Ulykker  stammer 
fra,  at  Mennesket  er  ude  af  Stand  til  at  sidde  stille  i   et 

Værelse.  Selv  om  vi  tager  denne  Udtalelse  ganske  bog- 
stavelig, er  den  til  en  vis  Grad  rigtig;  ti  Civilisationen 
har  næppe  gjort  Menneskene  lykkeligere,  den  har  gjort 
dem  mere  uensartede,  gjort  deres  Liv  rigere,  men  den 
har  skabt  ligesaa  megen  Utilfredshed  som  Tilfredshed. 
Med  Civilisationen  stiger  Uensartetheden  i  det  aandelige 
Niveau;  det  er  ikke  blot  Arbejdets  Deling,  den  medfører, 
men  ogsaa  stigende  Karakterforskellighed  og  dermed 
stigende  Uensartethed  i  Betingelserne  for  Tilfredshed. 
En  Del  intelligente  Embedsmænd  i  Indien  foretog  for 
nogle  Aar  siden  en  Undersøgelse  af  de  Indfødtes  Tanker 
om  Gavnligheden  af  det  engelske  Herredømme.  Svarene 
var  overalt:  „I  yder  uden  Tvivl  Inderne  mange  store 
Fordele,  skaffer  dem  Fred,  Frihandel,  Ret  til  at  leve,  som 
de  vil.  Lov  og  Ret.  Men  vi  kan  ikke  udholde  eders 
stadige  Forandringer,  eller  som  det  kaldes  Forbedringer" 
(Bagehot).  Hvor  Livet  i  alle  Enkeltheder  er  reguleret  af 
gamle  Skikke,  findes  ingen  Plads  for  politiske  Fremskridt. 
En  passiv  Race  kan  derfor  leve  Side  om  Side  med  en 
aktiv  uden  at  blive  smittet  af  dens  Fremskridtstrang. 

En  Races  Passivitet  kan  brj'des  for  en  Tid  og  der- 
paa  atter  optræde  med  sin  oprindelige  Styrke;  Racens 
Indsats  i  Kulturarbejdet  hører  da  op ;  dens  Samfundsorden 
skyder  ikke  ny  organiske  Former,  tidlig  eller  sent  gaar 
den  til  Grunde.  „De  østlige  Folk,  der  taler  Sprog  stam- 
mende fra  Sanskrit,  hører  nu  til  den  mest  slaviske  Del 
af  Menneskeslægten".  Til  hvilket  Kulturtrin  et  Folk  end 
naar  i  sin  Udvikling,  slæber  det  dog  de  primitive  Men- 
neskers Naturejendommeligheder  med  sig  og  er  hvert 
Øjeblik  rede  til  at  dæmme  op  mod  Nydannelser  ved 
Hjælp  af  de  økonomiske,  militære  og  religiøse  Interesser, 
der  blev  et  tidligt  Udtryk  for  dets  naturlige  Instinkter. 
Paa  en  saadan  Tid  bliver  den  fremragende  Mand  en 
vildsom  Gæst,  der  ikke  bæres  oppe  af  Samfundskræfterne, 
for  hvilke  han  da  heller  ikke  er  Udtryk.  Stuart  Mill, 
der  med  større  Skarpsind  end  nogen  anden  af  hans 
Samtidige  har  vist  de  fremragende  Menneskers  Betydning 

ved  at  pege  hen  paa  den  vedvarende  og  stedse  stigende 
Værdi,  som  det  individuelle  Initiativ  har  for  den  so- 
ciale Udvikling,  spaar  dog  dette  Initiativs  Ophør  selv  hos 
de  vestevropæiske  Folk,  idet  han  antager,  at  jo  længere 
Civilisationen  skrider  frem,  desto  mer  vil  den  kollektive 
Bevægelse  vise  Vej  og  erstatte  Enkeltmands  Indflydelse. 
Var  dette  rigtigt,  vilde  de  nuværende  aktive  Racer  for- 
vandles til  passive,  og  al  Udvikling  stanse,  ti  den  kollek- 
tive Bevægelse  maa  med  Nødvendighed  føre  til  en  stabil 
Ligevægt  mellem  Samfundskræfterne.  Der  er  imidlertid 
ingen  Nødvendighed  for  at  antage  dette,  ti  jo  mer  den 
kollektive  Bevægelse  breder  sig,  desto  mægtigere  Midler 
faar  dens  Ledere  i  Hænde,  i  hvert  Tilfælde  indtil 
det  Tidspunkt  indtræder,  da  Bevægelsen  er  bleven  saa 
stærk,  at  den  ikke  taaler  Ledere  med  Særpræg,  eller  til 
disse  ligesom  de  primitive  Stammehøvdinge  maatte  finde 
deres  Fordel  ved  selv  at  skjule  deres  Særpræg. 

Der  foreligger  næppe  nogen  Kendsgærning,  som 
tyder  paa  Indtrædelsen  af  disse  Muligheder;  de  kan  kun 
indtræde,  naar  Variationstilbøjeligheden  undertrj'kkes  saa 
at  sige  fra  Fødslen,  naar  Samfundet  intolerant  vilde  paa- 
trykke alle  Individer  faste  Vaner,  hvad  enten  disse  passer 
for  dem  eller  ikke.  Variationstilbøjeligheden  undertrykkes 
kun,  naar  Samfundet  føler,  at  faste  Vaner  er  en  Livs- 
fornødenhed.  Og  her  staar  vi  ved  det  sidste  af  de 
Elementer,  vi  vil  fremdrage  til  Forstaaelse  af  de  passive 
Racers  Fremkomst.  Det  primitive  Samfund  er  stedse  stillet 
overfor  en  dobbelt  Vanskelighed:  enten  har  det  slet  ingen 
Love,  eller  det  har  faste,  urokkelige  Love,  der  sikres  ved 
militær  Disciplin  og  ved  religiøs  Sanktion.  Disse 
sidste  Samfund  blev  de  stærkeste,  men  de  blev  selv 
lænkebundne  ved  Nødvendigheden  af  med  brutale  Midler 
at  maatte  haandhæve  den  militære  og  religiøse  Disciplin: 
de  maatte  borteliminere  de  Mænd,  der  bar  Fremskridts- 
mulighederne  i  sig.  Det  blev  under  saadanne  Forhold 
farligt  at  vise  Tegn  paa  Originalitet;  Lydighed  traadte  i 
denne  Egenskabs  Sted ;  Individets  moralske  Værdi  maaltes 

efter,  om  han  havde  undgaaet  at  forarge,  at  støde  an 
mod  Skik  og  Brug;  Folket  følte  sig  overbevist  om,  at 
deres  Samfundsordning  var  rigtig,  at  den  var  den  eneste 
rigtige;  ny  Tanker  voldte  Frygt,  ny  Handlemaader  Angst; 
man  frygtede  de  stadige  Forandringer;  man  kunde  som 
Nutidens  Indere  „ikke  udholde  dem". 

Som  G.  le  Bon  gør  opmærksom  paa,  beror  Race- 
inddelingen  paa  en  religiøs  Tradition  og  burde  erstattes 
ved  Artsinddelingen ;  da  Udtrykket  Race  imidlertid  er  saa 
almindelig  anvendt,  vil  det  ogsaa  her  blive  benyttet. 
Hver  Race  eller  Menneskeart  har  sine  sjælelige  Ejen- 
dommeligheder, der  maa  være  knyttede  til  Hjærnens 
Bygning.  Selv  om  nogle  Racer  har  adskillige  Træk 
fælles  —  blandt  andet  det  ovenfor  fremhævede,  at  nogle  er 
mer  aktive,  andre  mer  passive  — ,  er  de  Ejendommeligheder, 
der  adskiller  Racerne,  dog  tilstrækkelig  iøjnefaldende,  saa 
man  har  Vanskelighed  ved  straks  at  se  det  individuelle 
Præg,  naar  man  første  Gang  hensættes  blandt  en  Samling 
Mennesker  af  fremmed  Race.  Det  fælles  Racepræg  er 
overført  til  Racens  enkelte  Medlemmer,  om  end  ikke  lige 
stærkt  eller  fuldstændig  ens  til  alle.  Det  er  Individerne 
medfødt,  men  erhvervet  under  Racens  stigende  Uddannelse. 
Samlivet  har  dannet  Racer;  disse  er  blevne  forskellige, 
eftersom  Samlivet  har  udformet  sig  forskelligt.  Det 
samme  gælder  Underafdelingerne  indenfor  de  enkelte 
Racer.  Forskellen  vedrører  dog  ikke  saa  meget  Intelli- 
gensen som  Karakteren.  „Det  er  ved  deres  Karakterstyrke, 
at  60,000  Englændere  behersker  250  Millioner  Hinduer,  af 
hvilke  mange  er  deres  Ligemænd  i  Intelligens,  og  af 
hvilke  nogle  overgaar  dem  i  kunstnerisk  Sans  og  filo- 
sofisk Dybde".  Karakteren  kan  undergaa  Ændringer,  men 
som  ovenfor  berørt  vilde  samtlige  fælles  Grundelementer 
vanskeligt  kunne  omdannes  gennem  individuel  Erfaring. 
Individerne  kan  faa  en  Fernis  af  en  anden  Races  Kultur, 
men  denne  Fernis  gaar  let  af,  naar  de  atter  overlades  til 
sig  selv.     Individernes  Karakter  svinger  nemlig  omkring 

Middeltypen  for  Racen,  og  denne  Middeltype  hæver  sig 
kun  langsomt.  Karakteruligheden  støtter  sig  paa  Arvelig- 
hed; jo  mer  udpræget  Arveligheden  er,  desto  mindre 
ændres  den  gennem  Oplysning.  Dette  gælder  særlig  de 
laverestaaende  Racer,  hvis  Livsopgaver  er  faa  og  simple; 
de  er  tillige  lidet  elastiske,  saa  de  ikke  kan  bringes  til 
at  omfatte  større  Omraader.  Tilmed  staar  Masserne  altid 
paa  Vagt  overfor  Intelligensen,  der  ved  at  optræde  som 
Modstander  af  Grunddrifterne  bringer  fornyet  Uro  ind  i 
Samfundet. 

Hvor  en  Race  lever  isoleret,  vil  dens  Leddeling  i 
Grupper  og  Nationer  ikke  faa  stor  Betydning.  Isoleringen 
fæstner  og  tilspidser  Raceejendommeligheder,  og  jo  længere 
Isoleringen  har  varet,  desto  vanskeligere  bliver  de  at 
rokke;  ny  Arvemuligheder  nedfældes  ikke  let.  Hvor  for- 
skellige Racer  lever  sammen,  kommer  deres  Frugtbarhed 
til  at  spille  en  Rolle  for  Samlivets  Art.  Den  større  Frugt- 
barhed og  den  større  Skaansomhed  overfor  Børnenes  Liv 
giver  militær  Overvægt,  flere  Varieringsmuligheder,  for- 
øget Konkurrence  og  dermed  skarpere  Udvælgelse.  Den 
mindre  Frugtbarhed  og  den  mindre  Skaansomhed  overfor 
Børnenes  Liv  fører  derimod  til,  at  Tilpasningen  til  den 
engang  dannede  Type  bliver  fuldstændigere  for  hvert 
Slægtled;  Konkurrence  bortfalder.  Ud  fra  dette  Synspunkt 
er  det  forstaaeligt,  at  adskillige  Forfattere  (Lapouge, 
Ammon,  Hutchinson)  betragter  Byudvælgelsen  som  den 
egentlige  fremadførende  Udvælgelse  hos  de  højerestaaende 
Folk  og  tilskriver  de  store  Byer  det  egentlige  Førerskab. 
Strængt  taget  er  den  store  By  kun  en  tæt  befolket  Pro- 
vins, en  Landsdels  Befolkning  stuvet  sammen  i  nogle 
Gader  og  Stræder;  men  denne  Sammenstuvning  forøger 
Beboernes  Uensartethed,  afsondrer  dem  i  Samfundslag 
eller  Stænder.  De  administrative  Forhold,  der  i  det 
væsentlige  kan  varetages  af  Beboerne  selv,  hvor  Befolk- 
ningen lever  spredt,  nødvendiggør  under  de  koncentrerede 
Forhold  Dannelsen  af  særiige.  Samfundslag;  Arbejdet 
bliver  mer  og  mer  specialiseret,   hvorved  Klassedelingen 

stiger.  Samfundsmaskineriet  bliver  fastere  organiseret  og 
Udvælgelsen  mere  kompliceret,  idet  Standsdannelsen  virker 
isolerende.  „Kun  ved  Dyrenes  Afsondring  kan  man  for- 
ædle en  Race  eller  holde  en  gammel  Race  ren"  (Darwin). 
Standsdannelse  vil  sige  Afsondring  saavel  med  Hensyn 
til  Uddannelse  som  med  Hensyn  til  Ægteskab;  en  Slags 
socialt  Blodslægtskab  fremkommer.  Under  den  skarpere 
Konkurrence  maa  mange  gaa  til  Grunde;  ikke  alle,  som 
flytter  til  en  By,  er  skikkede  til  den  ny  Levevis;  heller 
ikke  alle  er  skikkede  til  hurtigere  at  udfolde  deres  Kræfter; 
men  naar  Storbyerne  betragtes  som  særlige  Centrer  for 
Last,  Fattigdom,  Forbrydelse  og  Elendighed,  da  maa  det 
atter  her  erindres,  at  disse  Forhold  under  den  stærkere 
Centralisation  vel  kan  blive  mere  iøjnefaldende,  men  at 
det  er  et  Spørgsmaal,  om  de  er  væsentligt  anderledes  i 
en  Landsdel  med  en  tilsvarende  Folkemængde,  der  staar 
paa  samme  Udviklingstrin.  Socialt  set  og  udviklings- 
historisk  set  har  Frugtbarheden  ført  Forholdene  fremad. 
Mailhus  mente,  at  Befolkningen  i  England  allerede  paa 
hans  Tid  var  for  stor;  den  er,  som  Hutchinson  oplyser, 
senere  fire  Gange  fordoblet.  Efter  Teorien  skulde  denne 
stærkere  Koncentration  have  ført  Nationen  til  Undergang, 
men  Forholdet  er  ganske  anderledes.  I  Tidsrummet 
1830 — 1880  fordobledes  Folkemængden,  samtidig  steg 
Arbejdslønnen  med  70®/o,  og  Arbejdstiden  formindskedes 
med  20^1  ol  Dødeligheden  gik  ned  fra  28  til  18  pro 
mille;  Sparekasseindskudene  steg  med  500 ^/o,  og  Spa- 
rernes Antal  steg  1000  Vo;  Forbruget  af  Te,  Kaffe, 
Sukker,  Ost  og  Flæsk  steg  400  ^/o;  Fattigprocenten  gik 
ned  til  det  halve,  og  Forbryderantallet  formindskedes 
75  7o-  P^a  Faraonernes  Tid  var  Ægypten  overbefolket 
(7  Mill.  Indb.)  og  velstaaende,  nu  er  Landet  underbefolket 
(2V2  Mill.)  og  fattigt.  „Udslet  de  store  Centrer  for 
Menneskeslægtens  Konkurrence,  og  Slægtens  Historie  maa 
begynde  forfra".  Den  Forvisning,  Darwin  udtrykker,  at 
Nutidens  civiliserede,  aktive  Racer  langsomt  men  sikkert 
vil    overvinde,    udslette    og    erstatte    de    uciviliserede    og 

passive,     hviler    netop    paa    Forstaaelsen    af   Forholdet 
mellem    Formeringsdygtigheden    og  Udvælgelsen,    hvilket 
Forhold  bliver  snævrere,  jo  stærkere  koncentreret  Befolk- 
ningen er.     Man    kunde    maaske    fristes   til   under  dette 
Hensyn  at  tilskrive  den  gule  Race  en  ligesaa  stor  Frem- 
tid som  de  hvide  Racer.     Kineserne  har  deres  store  Ud- 
vælgelsescentrer  med  Peking  i  Spidsen,  og  Folkets  Frugt- 
barhed er  betydelig;  men  denne  Frugtbarhed  nevtraliseres 
ganske  ved  dets  manglende  Respekt   for  Bernenes  Liv, 
hvortil  kommer,  at  de  hvide  Racer  med  Hensyn  til  Folke- 
tal allerede  staar  paa  Højde  med  den  mongolske.  Folketallet 
i  Evropa  og  de  Stater,    der   er   af  evropæisk  Oprindelse, 
sætter  R.  Giflfen    nu  til  over  500  Millioner:    De  forenede 
Stater  omtrent  80  Millioner,  Rusland   135,  Tyskland  55, 
Storbritannien    med    Kanada,    Avstralien    og   den    hvide 
Befolkning  i  Syd-Afrika  55,  Østrig-Ungarn  45,    Frankrig 
40,  Italien  32,  Spanien,    Portugal  25,    de   skandinaviske 
Lande  10,    Holland,    Belgien  10,    andre  Stater   10.     For 
100  Aar  siden  var  Folketallet  i  disse  Stater  170  Millioner. 
I  Ly  af  denne  Overbefolkning  er  Kulturen  skredet  frem 
stærkere   end    nogensinde,    idet   Udvælgelsen    har   været 
stærkere  end  nogensinde.    „Indirekte  er  den  fattige  Mand, 
der  avler  Børn,    han  ikke  kan   ernære,  en  offentlig  Vel- 
gører;   han   gør  Kampen  for  Tilværelsen  skarpere"  (Nis- 
beth). 

Under  den  fortsatte  Udvælgelse  har  Racens  Karakter 
fæstnet  sig  næsten  ligesaa  stærkt  som  dens  fysiske  Egen- 
skaber, og  Racen  har  leddelt  sig  i  Underafdelinger  med 
hver  sit  gennem  Aarhundreders  Arv  indarbejdede  Sær- 
præg. „Det  er  ikke  de  levende,  men  de  døde,  der  spiller 
den  overvejende  Rolle  i  Folkets  Eksistens;  de  døde  har 
skabt  Folkets  Moral,  de  ubevidste  Bevæggrunde  til  dets 
Optræden".  Det  er  Folkets  Karakter,  der  skaber  dets 
Skæbne;  derimod  skabes  denne  ikke  af  ydre  Forhold  og 
endnu  mindre  af  dets  politiske  Institutioner;  disse  sidste 
virker  kun  indirekte  paa  Folkets  Historie  gennem  den 
Maade,    hvorpaa   de  lidt  efter  lidt  paavirker  Karakteren. 

Hvor  Folkene  mangler  Kultur,  bliver  Karakterforskel  den 
skarpe  Grænse  mellem  dem ;  der  fører  ingen  Bro  fra  Folk 
til  Folk;  Raceforskellen  er  absolut  isolerende.  Kommer 
to  saadanne  Racer  i  Kamp,  og  den  ene  overvinder  den 
anden  uden  at  udslette  den,  da  opstaar  Kastesamfundet; 
kun  maa  det  erifidres,  at  hos  kulturelt  laverestaaende 
Folkeslag  er  Raceforskel  ikke  saaledes  som  hos  de  mo- 
noteistisk opdragne  Evropæere  en  hadefuld  og  fanatisk 
Ejendommelighed,  men  en  virkelig  og  indgribende  Forskel 
i  Vaner,  Sindelag  og  Fremtræden.  Først,  da  der  frem- 
stod en  Gud,  der  paastod,  at  han  var  den  eneste,  skabtes 
den  Ufordragelighed,  der  ikke  fandtes  i  Kastesamfundet. 
Kaste  betyder  Farve.  Et  Kastesamfund  er  et  Sam- 
fund, hvor  forskelligt  farvede  Racer  samarbejder,  idet  hver 
Race  har  overtaget  sit  Arbejde  samtidig  med,  at  Race- 
grænserne skarpt  vedligeholdes.  Kastesamfundet  er  op- 
rindelig en  militær,  senere  en  civil  Samfundsorden,  der- 
imod ikke  nogen  religiøs.  Der  er  i  Kastesamfundene 
ingen  stærkere  religiøs  Organisation,  end  der,  før  Sam- 
fundet dannedes,  var  hos  hver  af  de  isolerede  Racer.  En 
anden  Sag  er  det,  hvilke  Teorier  man  paa  et  senere 
Tidspunkt  kan  have  lavet  for  at  begrunde  Kastevæsnet. 
Socialt,  om  end  ikke  historisk,  er  Kastevæsnet  en  videre 
Udfoldelse  af  Totemsamfundet;  den  oprindelige  Lighed 
mellem  Samfundsgrupperne  er  brudt,  Specialiseringen  i 
Gruppernes  Funktion  er  uddybet  og  det  oprindelige  Ind- 
gifte er  bleven  obligatorisk.  Under  andre  Udviklings- 
betingelser er  der  opstaaet  en  Samfundsorganisation,  der 
hviler  paa  samme  Basis  som  det  primitive  Samfund." 
Troen  paa  „rent  Blod**  giver  gennem  Kastevæsnet  An- 
ledning til  et  Samfundseksperiment  i  stor  Stil,  og  man 
kan  paa  ingen  Maade  sige,  at  Eksperimentet  er  mis- 
lykket. At  man  under  mere  primitive  Samfundsforhold 
holdt  paa  rent  Blod  er  forstaaeligt,  da  Blodets  Baand 
maaske  var  det  stærkeste  af  dem,  der  sammenbandt 
Samfundet;  havde  man  ikke  fælles  Forfædre,  var  man 
Fjender,  havde  man  det,  var  man  et  Folk.    Denne  Op- 


Digitized  by  VjOOQ IC 


470 

fattelse  holdt  sig  teoretisk,  men  fraveges  i  Realiteten.  Har 
et  Folk  overvundet  et  Nabofolk,  ser  man  hyppigt,  at 
Mændene  gøres  til  Trælle,  medens  Erobrerne  ægter 
Kvinderne;  ikke  desto  mindre  fastholdes  Fiktionen  om 
de  fælles  Forfædre,  som  det  for  et  Folk  karakteristiske. 
Naar  Folket  har  naaet  saa  vidt  i  Kultur,  at  dets  Rets- 
væsen har  udfoldet  sig,  yder  denne  et  nyt  Ly  for  Selv- 
skuffelsen, idet  man  i  Adopteringen  fandt  et  nyt  Middel 
til  at  lade,  som  om  Individet  nedstammede  fra  Stam- 
fædrene, og  derigennem  tilfredsstillede  Fordringen  om 
Race-Enhed;  en  Fordring,  der  i  Tidens  Løb  havde  faaet 
et  religiøst  Præg.  Ved  Kastevæsnet  gik  man  en  anden 
Vej,  man  undgik  de  omtalte  Fiktioner  og  fordrede  en 
Real-Enhed  indenfor  Kasten,  idet  man  ordnede  Samfundet 
saaledes,  at  Staten  kom  til  at  omfatte  flere  „Folk*  eller 
Enheder.  Man  opgav  Tanken  om  Staten  eller  Samfundet 
som  bestaaende  af  ét  Folk  til  Fordel  for  Tanken  om  Ren- 
heden og  den  faktiske  Enhed,  medens  man  i  de  Samfund, 
hvor  Kastevæsnet  ikke  (legalt)  blomstrede,  fastholdt  Tanken 
om  Enhed  i  Afstamning,  men  faktisk  slog  sig  til  Ro 
med  en  kunstig  Renhed. 

Man  kan  gærne  kalde  sligt  for  „Nation-Laven",  en 
Kendsgæming  er  det  dog,  at  Blodslægtskab  forhøjer 
Arveligheden  til  det  yderste,  koncentrerer  dens  Varighed 
ved  at  isolere  den  og  fæstne  den;  det  er  det  eneste 
Middel  til  at  danne  Stammer  og  Racer.  Kastesamfundene 
har  formaaet  at  hævde  dette  Blodslægtskab  og  dog  danne 
Nationer,  uden  at  disse  Nationer  blev  mere  kunstige  end 
ae,  der  dannedes  ved  Erobring  og  vedligeholdtes  ved 
Adoption  og  Krysning.  Lucas  har  paavist,  at  Forøgelsen 
af  fremragende  Egenskaber  stanser  hos  et  stort  Antal 
Grundlæggere  af  betydelige  Slægter  med  det  tredje  Slægt- 
led; den  fortsættes  sjældent  til  det  fjerde  og  næsten  aldrig 
til  det  femte.  Dette  kan  ikke  bero  paa  nogen  saglig 
Nødvendighed,  men  maa  sikkert  være  en  Følge  af  Ægte- 
skaberne, idet  Ligheden  mellem  Ægtefællernes  Anlæg  og 
Tilbøjeligheder  ikke  kan  forudsættes  gennem  en  længere 

Række  Slægtled.  Kastesamfundene  har  søgt  at  tilveje- 
bringe Lighed  mellem  Ægtefællernes  Anlæg;  de  har 
under  dette  Forsøg  overset  Variationstilbøjeligheden,  der 
gennembryder  alle  juridiske  Grænser,  men  de  har  sam- 
tidig undgaaet  mange  af  de  Farer,  som  klæber  ved 
kryssede  Nationer.  Ved  Racekrysning  og  særlig  ved 
Krysning  af  meget  uensartede  Racer  kan  de  nedarvede 
Anlæg  let  ophæve  hinanden  og  hidføre  Tilbagefald  til 
lavere  Udviklingstrin;  dette  har  Darwin  ved  en  Masse 
Eksempler  paavist  i  sin  Bog  om  Variationer  hos  Husdyr 
og  -planter.  Krysningen  er  Aarsag  til  mange  af  de  For- 
hold, man  tidligere  udelukkende  eller  hovedsagelig  tilskrev 
Naturforholdene:  Klima,  Næringsmidler,  Højde  over  Havet 
og  lignende.  Beviset  herfor  kan  ydes  ved  en  simpel 
Henvisning  til  de  Steder,  hvor  uensartede  Racer  lever 
sammen  uden  at  krysses  indbyrdes,  til  Eksempel  de  af 
Papuaer  og  Malayer  i  Forening  befolkede  øer.  Central- 
Avstralernes  manglende  Begreb  om  Formeringsprocessen 
forklarer  os  ikke  blot  den  Dyrkelse  af  Frugtbarheden, 
der  blev  et  Træk  i  de  oprindelige  Religioner,  saasnart 
man  opdagede  Processens  virkelige  Natur.  Dyrkelsen  var 
i  Begyndelsen  ikke  et  Udslag  af  Tøjlesløshed,  men  snarere 
af  Overraskelse  og  Ærbødighed  overfor  det  Natur- 
mysterium,  der  havde  afsløret  sig.  Men  det  forklarer  os 
tillige  den  Vægt,  man  mange  Steder  kom  til  at  lægge 
paa  Vedligeholdelsen  af  rent  Blod  og  derigennem  paa  Ved- 
ligeholdelsen af  det  Forhold,  i  hvilket  Stammen  stod  til 
én  eller  flere  Naturkræfter,  én  eller  flere  Guder.  Denne 
Vægt  forøgedes  yderligere  ved,  at  Stamme-Medlemmemes 
Evne  til  at  læmpe  Liv  og  Vaner  ved  at  blive  gift  ind  i 
en  Nabostamme  langtfra  strakte  til,  naar  Talen  var  om 
Ægteskab  med  en  helt  fremmed  Race.  Kasten  muliggjorde 
forskellige  Racers  Sammenslutning  til  en  militær  og  ju- 
ridisk Nation,  idet  den  sikrede  den  fortsatte  Bestaaen  af 
samtlige  Raceejendommeligheder,  viste  Respekt  for  en 
Række  særskille  Udviklingsformer  og  Tolerance  overfor 
Stammelove  og  Stammeriter.    De  Folk,  der  ikke  indrettede 

et  —  legalt  —  Kastesamfund,  maatte  enten  se  deres  Ud- 
vikling hæmmet  af  den  nedarvede  traditionelle  Skik  og 
Brug  og  altsaa  være  henvist  til  et  monotont  Samfundsliv, 
eller  de  maatte  opelske  Kærlighed  til  Nydannelser,  til 
Forandringer.  Kastesamfundet  blev  et  ko-operativt  Race- 
samfund, som  Totemsamfundet  blev  et  ko-operativt 
Stammesamfund.  Ved  en  let  forstaaelig  Misforstaaelse 
anvendtes  derpaa  Kastebetragtningen  paa  den  paa  et  tid- 
ligere Trin  opstaaede  Arbejdsdeling;  Krigere  blev  en  Kaste, 
Præster  blev  en  Kaste,  men  dette  skyldtes  en  Analogi- 
dannelse, der  oprindelig  ikke  laa  i  Systemet  Denne 
Analogidannelse  havde  betydelige  sociale  Fordele,  ti 
idet  Krigerkasten  frigjordes  for  de  egentlige,  daglige  Er 
hvervsbestræbelser,  gjordes  Samfundet  forsvarsdygtigt  og 
erobringsdygtigt,  og  gennem  Erobringerne  tilfartes  Sam- 
fundet fuld  økonomisk  Erstatning.  Endvidere  medfarte 
Uensartetheden  af  Befolkningen  med  de  forskelligartede 
Skikke  og  den  forskelligartede  Levevis  en  rigere  Udvikling 
af  alle  Hjælpemidler,  end  Tilfældet  kunde  være  i  et  ens- 
artet Samfund,  ligesom  den  satte  den  hajere  Race  i  Stand 
til  at  udbytte  de  lavere  uden  at  udrydde  dem  og  uden  at 
rive  dem  bort  fra  deres  Livsniveau.  I  vor  Tids  Kolonial- 
politik, der  medfarer  Nadvendigheden  af  et  socialt  Samliv 
mellem  Racerne,  ser  vi  derfor  atter  Kasteinstitutionen  i 
fuld  Flor;  den  samme  Natumadvendighed,  der  beherskede 
de  barbariske  Erobrings-  og  Kolonialmagter,  behersker  ogsaa 
Nutidens.  I  den  antike  som  i  den  moderne  Kolonisation 
er  Spargsmaalet  ikke:  „Kan  du  dræbe  mig,  eller  kan  jeg 
dræbe  dig?''  Spargsmaalet  er  derimod:  „Kan  du  under- 
ordne dig  mod  til  Gengæld  at  bibeholde  dine  væsentlige 
Raceejendommeligheder?"  og  dette  Spargsmaal  er  i  sin 
Grund  af  akonomisk-militær  Natur,  i  Oldtiden  delvis 
ogsaa  af  religias. 

Selvfølgelig  skyldes  den  ikke  ringe  Fornyelse  af 
Kastevæsnet,  der  er  fulgt  med  det  nittende  Aarhundredes 
Kolonisationsbestræbelser,  ogsaa  Fornufthensyn.  Det  har 
vist  sig  gennem  mange  Forsag,    at  en  hajere  Races  Op- 

dragelse,  Institutioner  og  Religion  ikke  er  i  Stand  til  at 
omforme  lavere  Folkeslag.  Til  en  bestemt  Kultur  svarer 
visse  Bevidsthedsejendommeligheder  og  en  vis  Hjærne- 
struktur;  en  Race  kan  derfor  ikke  skifte  Kultur  uden  at 
undergaa  en  meget  betydelig  Omdannelse.  Naar  man 
ser,  hvorledes  en  erobret  evropæisk  Grænseprovins  gennem 
Slægtled  vægrer  sig  ved  at  modtage  Erobrernes  Kultur, 
der  endda  kan  være  meget  beslægtet  med  Provinsens 
egen,  vil  man  bedre  kunne  forstaa  det  ringe  Held,  en 
Kulturstat  har  med  at  indplante  en  uciviliseret  Race  sin 
Oplysningstrang  og  sin  Livsopfattelse.  De  fransk-baskiske 
Provinser  er  ved  Udvandring  halvt  affolkede  grundet  paa 
Franskmændenes  Lyst  til  gennem  Skoleundervisningen  at 
tvinge  Baskernes  Barn  ind  under  fransk  Sprog  og  fransk 
Kultur,  og  dog  har  disse  Racer  i  Aarhundreder  levet  ved 
Siden  af  hinanden  og  haft  mange  Forbindelser  med  hin- 
anden. Hvor  den  hvide  Race  har  villet  opdrage  Negrene 
gennem  systematisk  Undervisning,  har  den  desorganiseret 
deres  Moral  uden  at  udviske  Racemodsætningen.  I  de 
forenede  nord-amerikanske  Fristater  er  den  hvide  og  den 
sorte  Mand  formelt  ligestillede;  de  har  samme  borgerlige 
Rettigheder  og  samme  Indflydelse  i  Staten.  Reelt  for- 
holder det  sig  dog  ganske  anderledes.  Hvert  øjeblik 
lyder  det:  dette  er  en  Strid  mellem  hvide  Mænd,  det  ved- 
rører ikke  farvede.  Aldeles  som  Englændere  og  Boerer 
ved  den  syd-afrikanske  Krigs  Udbrud  hver  for  sig  til- 
kendegav de  indfødte,  at  Krigen  var  en  Krig  mellem 
hvide  og  ikke  vedrørte  de  farvede.  „I  Sydstaterne  er 
den  farvede  Mands  sociale  Stilling  urokkelig  fastslaaet 
ved  hans  Fødsel.  Hans  Barn  kan  blive  klogt,  rig,  opnaa 
Tillidsposter,  men  Barnet  bærer  altid  hos  sig  de  synlige 
Mærker  paa  sin  Fødsel,  og  disse  Mærker  dømmer  ham 
for  stedse  til  at  blive  paa  den  sociale  Stiges  nederste 
Trin.  En  Fjerdedel,  en  Ottendedel,  ja  blot  en  Sekstende- 
del afrikansk  Blod  er  tilstrækkelig  til  at  berøve  ham  en- 
hver Mulighed  for  social  Lighed  med  den  hvide  Mand. 
Overfor  den  farvede  Teint  vises  faktisk  ingen  social  Med- 

følelse.  Den  hvide  Mand  kan  være  uvidende,  lastefuld, 
fattig,  alle  Døre  staar  dog  aabne  for  ham;  men  for  den 
farvede  Mand  er  de  lukkede,  uanset  hans  personlige  For- 
tjenester. En  Linje  er  trukket,  og  den,  der  fra  den  ene 
af  Siderne  overskrider  Linjen,  maa  bøde  derfor.  Er  det 
Negren,  der  overskrider  den,  jages  han  brutalt  tilbage 
eller  dræbes ;  er  det  en  hvid  Mand,  anvendes  Ostrakisme. 
Og  det  er  ikke  blot  de  uoplyste  Klasser,  der  drager 
Linjen  saa  skarp."  Dette  Citat  fra  Laird  Clowes  Under- 
søgelse af  Negerspørgsmaalet  viser  os  det  skjulte  Kaste- 
væsen. 99  ^/o,  siger  han,  af  den  hvide  Befolkning  i  Syd- 
staterne føler  sig  overbevist  om,  at  den  hvide  Mand  maa 
herske,  ligegyldigt  hvad  det  skal  koste ;  denne  Overbevis- 
ning er  Hovedprincipet  i  deres  Politik.  „Enhver  hvid, 
som  ikke  handler  efter  dette  Princip,  behandles  som  For- 
ræder og  kasteløs." 

Saavel  det  ældre  som  det  nyere  Kastevæsen  er  blandet 
med  Tro  paa  Arvelighed.  Denne  Tro  var  i  ældre  Tid  af 
en  noget  naivere  Form  —  i  den  oldindiske  Litteratur 
fremhæves  det  saaledes,  at  ethvert  Land,  der  nærer  disse 
blandede  Racer,  som  bryder  Klasserenhed,  hurtigt  vil 
ødelægges,  og  det  samme  vil  ske  med  dets  Indvaanere  — , 
men  Nutidens  Opfattelse  af  de  nedarvede  Betingelser,  der 
udfordres  for  at  udfylde  en  Samfundsfunktion,  er  heller 
ikke  fri  for  al  Naivetet.  Man  behøver  blot  at  hense  til  den 
inderlige  Overbevisning  mange  nærer  om,  at  Kvinderne 
kun  egner  sig  til  at  varetage  Arbejdet  i  Hjemmet,  eller 
at  en  bestemt  Samfundsklasse  ikke  egner  sig  til  Del- 
tagelse i  det  højere  Samfundsarbejde,  for  at  forestille  sig 
den  urokkelige  Tro  paa  Kastevæsnets  Nødvendighed,  der 
findes,  hvor  forskellige  Racer  lever  sammen.  Bortser 
man  fra  den  moralske  Opfattelse  af  Spørgsmaalet,  kan 
det  heller  ikke  nægtes,  at  der  findes  Realiteter,  der  gør 
Racekløften  forstaaelig.  Psykologisk  skal  vi  saaledes  blot 
nævne  den  ejendommelige  Racelugt,  der  ikke  spores  af 
Racens  egne  Medlemmer,  men  altid  virker  frastødende 
paa  Medlemmer  af  andre  Racer.    Kineserne  paastaar  saa- 

ledes,  at  Evropæeme  stinker  af  Lig,  at  de  ikke  kan  ud- 
holde den  Stank,  der  udgaar  fra  de  aadselædende 
Evropæere.  Disse  kan  imidlertid  heller  ikke  udholde  den 
Stank,  der  udgaar  fra  Kineserne.  Socialt  skal  vi  frem- 
hæve dels  Arbejdsdygtighedens  divergerende  Udvikling, 
dels  de  uensartede  Idealer,  og  dels  Erfaringer  med  Hen- 
syn til  Racekrysning.  Vi  har  tidligere  omtalt  denne 
sidste  (se  saaledes  S.  378  flg.)  og  skal  her  blot  tilføje, 
at  en  Raceblanding,  der  skal  lykkes,  forudsætter  at  begge 
Racer  i  lang  Tid  har  vænnet  sig  til  de  samme  Livs- 
betingelser, dette  Ord  forstaaet  saavel  legemligt  som 
sjæleligt,  hvilket  i  Virkeligheden  vil  sige,  at  de  paa 
væsentlige  Punkter  har  ophørt  at  være  uensartede  Racer. 
I  et  Ægteskab,  hvor  Racemodsætningen  er  meget  skarp, 
vil  Børnene  have  mindst  Udsigt  til  at  arve  de  højere  ud- 
formede Egenskaber  hos  Forældrene,  fordi  disse  forholds- 
vis er  Nydannelser,  og  Tilbagefald  til  et  lavere  Kulturpræg 
bliver  let  Følgen.  Selv  om  noget  af  dette  Tilbagefald 
kan  forklares  ved  ugunstige  ydre  Opdragelsesforhold, 
kan  disse  dog  ikke  forklare  alt.  (Jævnfør  Tilbagefaldet 
hos  kryssede  Planter  og  Dyr).  „Halv-Kasteme"  har  ingen 
af  de  udprægede  Følelser  og  Dispositioner,  der  hos  de 
rene  Racer  er  Frugt  af  lange  Tiders  Vaner.  Blandings- 
racer, der  er  opstaaede  ved  Forening  af  meget  uensartede 
Elementer,  synes  ikke  engang  at  kunne  fortsætte  den 
dem  overdragne  Kultur;  har  de  som  paa  San  Domingo 
arvet  en  højere  Civilisation,  forfalder  den  hurtigt.  Frowde 
paastaar,  at  Indvaanerne  nu  er  faldne  tilbage  til  Menneske- 
æderi  (religiøst).  Om  Brasiliens  Mestizracer  siger  Agassiz, 
at  det  er  tilstrækkeligt  at  have  set  dem  for  at  maatte 
indrømme  det  Forfald,  der  følger  af  Krysning.  Den 
Samling  fælles  Tanker  og  Følelser,  der  udgør  et  Folks 
Styrke,  ødelægges  ved  Krysningen;  Krysningstiden  bliver 
en  revolutionær  Epoke,  hvis  Betydning  først  kan  forstaas, 
naar  ny,  fælles  Tanker  og  Følelser  atter  har  uddannet 
sig  (le  Bon).  Ganske  anderledes  er  Forholdene,  naar 
lang  Tids  Samliv  under  Forhold,  som  tillader  en  Tilslib- 

ning,  har  gjort  Livsværdierne  fælles  og  Dispositionerne 
ensartede;  der  vil  Raceblandingen  ikke  gøre  de  sociale 
Instinkter  vaklende,  men  tværtimod  kunne  virke  fornyende. 
Krysses  en  Race  med  sine  nærmeste  Bastarder,  op- 
sluger den  dem  hurtigt.  Denne  Kendsgæming  giver 
Lapouge  Anledning  til  at  foreslaa,  at  vi  opgiver  vore 
Fordomme  imod  Polygami  og  lader  nogle  faa  Kolonister 
hybridisere  de  indfødte  i  Afrika;  de  saaledes  fremkaldte 
og  akklimatiserede  Bastarder  vil  ved  Ægteskab  med 
hvide  Kolonister  faa  Børn,  der  falder  tilbage  til  den 
evropæiske  Type,  og  paa  den  Maade  gøres  det  muligt 
for  den  hvide  Race  at  udbrede  sig  i  et  Land  og  under 
et  Klima,  der  ellers  vil  være  uudholdeligt  for  dem.  For- 
slaget  er  selvfølgelig  ganske  akademisk;  men  Grundtanken 
er  rigtig,  ti  der  findes  Egne,  som  Evropæerne  vel  kan 
erobre  men  ikke  beherske,  fordi  de  ikke  kan  tilpasse  sig 
tilstrækkelig  hurtigt,  og  i  disse  Egne  vil  Erobrerne  staa 
overfor  tre  Muligheder:  Udryddelse  af  de  indfødte  for 
derigennem  at  opnaa  rolige  Forhold  og  Fritagelse  for  uhyre 
Militærbyrder,  eller  Kaste-Isolering,  eller  Bastardavl  med 
dens  i  de  første  Slægtled  medfølgende  Farer  og  Vanske- 
ligheder. Humaniteten  vil  foretrække  den  sidste  af  disse 
Muligheder;  økonomien  og  Militarismen  vil  foretrække 
den  anden.  Hvor  filantropiske  Drømmerier  taler  ét  Sprogø 
taler  imidlertid  de  historiske  Kendsgæminger  et  andet; 
paa  Antillerne,  i  Tasmanien,  i  Avstralien  og  flere  andre 
Steder  bortelimineres  de  indfødte  af  Kulturen  og  Kultur- 
folkene; de  har  ikke  kunnet  taale  Evropæernes  Trang  til 
Forandring. 

Ligesom  Grænserne  mellem  Totemsamfundet  i  dettes 
oprindelige  Form  og  Kastesamfundet  er  udflydende,  saa- 
ledes er  de  det  ogsaa  mellem  Kastesamfundet  og  de  ældre 
Former  for  Standssamfundet.  I  Stater  med  Standsdannelse 
er  oprindelig  Slaveriet  herskende;  Slaver  og  halv  frie 
fylder  her  den  Plads,  der  i  Kastesamfundet  indtages  af 
kasteløse  og  af  de  lavere  Kaster.    Ogsaa  Slaveriet  fremgaar 

af  en  Natumødvendighed.  Af  en  overvunden,  ubeslægtet 
Stamme  kan  maaske  nogle  ganske  enkelte  optage  Erob- 
rernes Kultur;  Massen  kan  det  afgjort  ikke.  Massernes 
Absorptionsevne  overfor  ny  Kulturelementer  er  altid  yderst 
ringe,  og  desto  ringere,  jo  mer  fremmedartet  Kulturen  er. 
Slaveri  var  ikke  en  udelukkende  brutal  Institution,  selv 
om  det  ikke  hvilede  paa  en  saa  fremskreden  Tolerance 
som  Kastevæsnet.  Den  Forestilling,  vi  gør  os  om 
Slaveriet,  som  noget,  der  er  knyttet  til  Jærnlænker,  Op- 
løsning af  Familielivet  og  en  mere  dyrisk  Behandling  end 
den,  der  bliver  andre  Mennesker  til  Del,  skyldes  senere 
Former  for  dette.  Slaveriet  er  en  saa  godt  som  universel 
Dannelse;  et  Udviklingstrin  man  næsten  overalt  maatte 
igennem,  for  at  højere  Samfundsformer  kunde  opstaa. 
Gennem  Slaveriet  vænnedes  Menneskene  til  det  regel- 
mæssige Arbejde,  som  betinger  Udviklingen  af  de  højere 
Samfundsformer;  Trangen  til  regelmæssig  Beskæftigelse 
er  en  kunstig  frembragt  Trang,  en  social  Trang,  der 
ikke  har  sin  Oprindelse  i  selve  Bevidsthedens  Ejen- 
dommeligheder. Slaveriet  muliggør  en  højere  Udvikling 
hos  de  herskende  Klasser  ved  at  frigøre  dem  for  meget 
og  hæmmende  Arbejde.  De  sociale  Skyggesider  ved 
Slaveriet  viser  sig  først,  naar  Slaverne  bliver  Handels- 
varer; saalænge  en  Herre  kun  har  nogle  faa  Slaver,  som 
han  daglig  omgaas,  er  der  ikke  megen  Forskel  paa  Slaveri 
og  mange  senere  Former  for  Arbejds-  og  Tjenesteforhold ; 
men  naar  Slavernes  Antal  stiger  og  de  bliver  Handels- 
objekter,  stiller  Forholdet  sig  —  ogsaa  socialt  —  ander- 
ledes. Med  vor  Civilisation  kan  det  ikke  forenes,  men 
fra  ikke  faa  af  de  Lande,  hvor  Slaveriet  i  den  sidste 
Menneskealder  er  ophævet,  lyder  Fortællinger  om,  at  de 
laverestaaende  Racer  intet  har  vundet  ved  Ophævelsen; 
de  knuses  under  Trykket  af  Samfundsforhold,  som  deres 
Race  ikke  har  været  med  til  at  uddanne,  og  som  den 
aldrig  vilde  kunne  uddanne.  Aristoteles  mente,  at  Slaveri 
hvilede  paa  en  Naturlov,  og  Freemann  ser  i  Slaveriet 
en  Betingelse  for  Udviklingen  af  et  rent  Demokrati  af  græsk 

Type.  Slaveriet,  der  hovedsagelig  var  en  militaristisk 
Institution,  en  Afvæbnings-Institution,  bidrog  paa  sin  Vis 
til  Militarismens  Undergang  ved  at  fremhjælpe  Industri- 
alismen. Slaverne  var  afvæbnede  Fjender,  som  Følge 
heraf  var  de  undec  borgerlige  Forhold  Repræsentanter 
for  den  militære  Lydighed;  de  borgerlige  Erhverv,  der 
økonomisk  bar  Krigsmagten,  fik  i  Slaverne  en  Erstatning, 
som  ikke  blot  tillod  dem  at  bære  Byrden,  men  tillige  at 
optræde  som  en  med  Krigsmagten  ligeberettiget  social 
Faktor,  og  selve  Slaverne  havde  den  Mulighed  gennem 
Udfoldelse  af  Dygtighed  at  vinde  en  Anerkendelse,  der 
kunde  føre  til  Frihed. 

I  Tiden  omkring  det  14de  Aarhundrede  ophørte 
Slaveriet  i  Evropa;  Slaverne  havde  da  forlængst  ophørt 
at  være  afvæbnede  Fjender;  de  var  Medlemmer  af  Sam- 
fundet, af  dettes  Love  beskyttede  mod  Misbrug,  deres 
relative  Frigivelse  betegnede  ingen  Fare  for  det  Samfund, 
til  hvilket  de  hørte.  Omtrent  samtidig  hermed  opstod 
imidlertid  en  ganske  ny  og  langt  værre  Form  for  Slaveri, 
hvilket  skyldtes  Evropæernes  oversøiske  Opdagelser  og 
deres  Graadighed  efter  at  udnytte  dem.  De  store  Kolo- 
nialmagter kappedes  ligefrem  om  paa  hurtigst  Maade  at 
drage  de  største  Rigdomme  fra  Kolonierne;  man  frem- 
skyndte feberagtigt  Arbejdet  paa  Plantager  og  i  Miner, 
man  indførte  Landbrug  og  Handel,  byggede  Byer  og  an- 
lagde Havne,  men  de  indfødte  Arbejdskræfter  segnede 
under  de  uvante  Anstrængelser;  paa  Antillerne  og  mange 
andre  Steder  uddøde  de  fuldstændigt;  de  maatte  erstattes, 
hvis  Koloniens  Drift  ikke  skulde  gaa  i  Staa,  eller  rettere, 
hvis  Konkurrenterne  ikke  skulde  faa  for  store  Fordele. 
Spanien,  Portugal,  Holland,  England  og  Frankrig  kap- 
pedes med  hverandre  i  Udfoldelsen  af  Brutalitet;  de  var 
i  det  16de,  17de  og  18de  Aarhundrede  de  tropiske  Landes 
Rædsel.  I  Tiden  fra  1700—1780  indførtes  alene  paa 
Jamaica  600,000  Slaver;  i  Tiden  fra  1780—1800  udførtes 
fra  Afrika  alene  af  engelske  Firmaer  og  Redere  200,000 
Negerslaver.   Forholdsvis  kort  Tid  efter  brusede  Bevægel- 

sen  for  Negerslavernes  Frigivelse  gennem  Verden ;  da  var 
disse  stakkels  Mennesker  løsrevne  fra  deres  egen  Kultur 
og  henkastede  midt  i  en  fremmed,  der  intet  havde  tilfælles 
med  deres  egen  —  men  de  var  fri!  Man  kunde  ligesaa 
godt  have  lukket  200,000  Mus  ind  til  200,000  Katte  og 
sagt  til  Musene:  I  er  fri.  Resultatet  svarer  da  ogsaa  til 
Fremgangsmaaden. 

Hvad  skyldtes  nu  denne  anden  og  moderne  Ophæ- 
velse af  Slaveriet?  Ikke  en  organisk  Vækst,  der  havde 
muliggjort  Slavernes  politiske  og  sociale  Ligestillethed 
med  de  fri,  saaledes  som  Tilfældet  var,  da  Slaveriet 
ophævedes  i  Evropa.  I  sin  ydre  Fremtræden  skyldtes 
den  en  mægtig  Opbrusen  af  den  humane  Følelse  i  For- 
bindelse med  fantastiske  Forestillinger  om  alle  ucivili- 
serede Menneskers  ædle  og  ophøjede  Sind  og  under 
Sanktion  af  Teorien  om  Menneskerettighederne;  de  indre 
Drivkræfter  var  derimod  af  en  ganske  anden  Beskaffen- 
hed. Kolonialmagterne  stod  efter  mange  og  lange  Er- 
faringer, der  alle  havde  været  Skuffelser,  overfor  den 
Kendsgærning,  at  den  hvide  Mand  ikke  egnede  sig  til  at 
kolonisere  Tropelandene,  af  hvilke  adskiUige  hørte  til 
Jordens  allerrigeste  og  mest  frugtbare  Egne.  Nogle 
Steder  havde  Kolonisationen  vel  antaget  en  varig  Form, 
idet  en  hvid  Befolkning  Slægt  efter  Slægt  var  født  der; 
men  overalt  havde  den  mistet  den  hvide  Races  Initiativ 
og  Administrationstalent.  Uagtet  de  sydamerikanske 
Stater  havde  udmærkede  Love  og  støttedes  gennem  uhyre 
Statslaan,  var  Resultatet  overalt  slet.  Fallitternes  Antal 
var  uhyre,  i  alle  Administrationsgrene  herskede  en  i 
Evropa  ukendt  Korruption,  og  Revolution  afløste  Revolu- 
tion. Og  dette  var  endda  de  Tropelande,  hvor  Evro- 
pæerne  bedst  havde  formaaet  at  læmpe  sig  efter  Klima 
og  Naturforhold.  Den  stærkt  voksende  evropæiske  Indu- 
stri trængte  imidlertid  til  Tropernes  Produkter,  og  Verdens- 
handelen fordrede  territorial  Udvidelse,  saa  man  stod 
overfor  den  Opgave  at  beherske  Tropelandene  uden  at 
tage  fast  Bolig  i  dem,   det  vil  sige  at  organisere  de  ind- 

fødte  under  Evropæernes  Ledelse.  Hertil  egner  Slaveriet 
sig  ikke,  i  hvert  Tilfælde  ikke  i  den  Form,  det  da  havde. 
Ti  denne  forudsatte,  at  Herrerne,  Landets  og  Rigdommens 
Ejere,  udgjorde  den  fastboende  Befolkning,  og  de  merkan- 
tile Slaver  —  noget  ganske  andet  end  Oldtidens  militære 
Slaver  —  var  den  bevægelige  Del  af  Befolkningen.  Ved 
at  opgive  Slaveriet  mente  man  at  bane  Vej  for  et  Sam* 
kvem,  der  var  til  begge  Parters  Fordel;  de  farvede  Racer 
beholdt  deres  Land  og  bearbejdede  det,  medens  Evto- 
pæerne  ledede  denne  Bearbejdelse,  og  ikke  ledede  den  til 
deres  egen  Skade.  Vi  undervurderer  ikke  den  humane 
Følelses  Betydning  for  Slaveriets  Afskaffelse,  overser 
heller  ikke,  at  man  paa  det  givne  Tidspunkt  havde  øjet 
aabent  for  den  politiske  Ligheds  Princips  Værdi  for  selve 
Evropæerne  og  udvidede  Værdien  til  ogsaa  at  omfatte 
andre  Folkeslag;  men  disse  Faktorer  var  ikke  de  eneste^ 
der  fremkaldte  Bevægelsen.  I  Ly  af  Alliancer,  Protekto- 
rat og  lignende  Foranstaltninger  opnaaede  man  i  kort 
Tid  mere  for  Verdenshandelen,  end  en  uafbrudt  Jagt  efter 
Varer  til  Slavemarkedet  paa  nogen  Maade  kunde  have 
indbragt  fra  de  samme  Egne.  Uomtvisteligt  er  det  end- 
videre, at  Slaveriets  Ophævelse  medførte  Kastevæsnets 
fornyede  Ikrafttræden. 

Det  er  yderst  vanskeligt  at  skælne  mellem  primære 
og  sekundære  Samfundskræfter.  Selv  om  man  giver 
Tarde  Ret  i,  at  ingen  af  de  Fænomener,  der  er  tilgænge- 
lige for  statistisk  Behandling,  er  sociale  Fænomener  af 
første  Rang,  bliver  Grænserne  alligevel  vanskelige  at 
drage.  Sproget  danner  ikke  Samfundet,  men  uddanner 
det;  om  den  humane  Følelse,  Sympatien,  Kærligheden 
kan  det  samme  siges,  dog  med  det  Forbehold,  at  den 
ikke  blot  er  opbyggende,  men  ogsaa  nedbrydende.  Hvil- 
ken Værdi  Moderfølelsen  og  Elskovsfølelsen  end  kan 
have  som  Grundlag  for  Moralen,  spiller  de  dog  ingen 
Hovedrolle  ved  den  primære  Samfundsdannelse.  Overfor 
Fornuften    kommer    den     samme    Betragtning    atter    til 

Anvendelse;  Intelligensen  arbejder  med  Omformningen  af 
det  eksisterende  Samfund,  men  er  i  sig  ikke  Samfunds- 
stiftende.  Retsplejen  er  det  heller  ikke.  Læren  om  et 
Samfundsinstinkt  og  en  med  dette  følgende  Naturret  er 
forlængst  opgivet;  men  den  har  gennem  det  Ligheds- 
princip, som  den  fastslog,  haft  en  indgribende  Betydning 
i  det  sidste  Aarhundredes  politiske  Liv.  Formelt  kan 
Læren  om  en  Naturret  føres  tilbage  til  de  antoninske 
Jurister,  men  i  Virkeligheden  har  den  en  betydelig  højere 
Alder;  rimeligvis  gaar  den  tilbage  til  det  Tidspunkt,  da 
en  svag  og  uøvet  Fornuft  forsøgte  at  bringe  Mening  ind  i 
et  Samfundsliv,  som  var  fremgaaet  af  Kræfter,  der  ikke 
udsprang  fra  Fornuften.  Men  ud  fra  denne  Opfattelse 
behøver  man  ikke  med  Weisman nianerne  at  slutte,  at 
Kulturen  er  af  social  Oprindelse,  ikke  af  intellektuel,  ti 
de  samfundsbærende  Kræfter  er  ikke  helt  det  samme 
som  de  kulturbærende.  Snarere  kan  det  siges,  at  Kul- 
turen fremgaar  af  Konflikten  mellem  Samfundsfaktorerne, 
og  denne  Konflikt  udjævnes  hyppigt  efter  den  Grad  af 
Fornuft,  som  behersker  dem.  Det  17de  Aarhundredes 
Lære  om  et  Samfundsinstinkt  var  urigtig,  forsaavidt  som 
et  saadant  ikke  findes;  men  opløses  dette  Instinkt  i  sine 
forskellige  Elementer,  da  viser  det  sig  dog,  at  hin  Tids 
Forfattere  var  begyndt  at  søge  i  den  rigtige  Retning.  At 
de  saa  hurtigt  kom  bort  fra  Retningen,  skyldes  deres  Paa- 
virkning  af  Kejsertidens  romerske  Jurister.  Ifølge 
Vulpian  er  „Naturret  det,  som  Naturen  lærer  alle  Dyr; 
ti  Ret  er  ikke  noget  særligt  for  Menneskeslægten,  men 
for  alle  Dyrene" ;  endvidere  lærer  han,  at  efter  Naturretten 
er  alle  Mennesker  lige  og  alle  fødes  fri,  I  det  17de  og 
18de  Aarhundrede  kommer  denne  Naturrets  Lære  til  ny 
Ære  og  Værdighed.  Quesnay  forstaar  ved  en  naturlig 
Rettighed  „den  Rettighed,  som  et  Menneske  har  til  de 
Ting,  der  er  skikkede  til  hans  Glæde**,  og  Dupont  de 
Nemours  opfatter  den  (1768)  som  „den  Ret,  et  Menneske 
har  til  at  gøre,  hvad  der  er  til  hans  Fordel**.  Det  vilde 
være   mærkeligt,    at  vi   er  komne  saa  langt  bort  fra  en 

saadan  Tingenes  Tilstand,  om  den  virkelig  engang  havde 
været  naturlig,  og  det  er  ligesaa  mærkeligt,  at  Naturrets- 
Læren  i  den  lange  Tid,  den  beherskede  de  sociale  Til- 
stande, i  saa  ringe  Grad  kunde  omdanne  tidligere  Tiders 
slette  Udvækster,  hvis  den  virkelig  arbejder  paa  naturlig 
Grund.  Imidlertid  har  denne  Lære  dog  haft  sin  store 
Betydning,  og  det  ikke  blot  som  et  Gennemgangsled  til 
en  bedre  Forstaaelse  af  Samfundet,  men  vi  skylder  i 
Virkeligheden  den  og  da  særlig  de  franske  Fysiokrater 
vor  Overbevisning  om,  at  Begivenhederne  i  Menneske- 
samfundet staar  i  ligesaa  bestemt  Aarsagsforhold  til 
hverandre  som  Begivenhederne  i  den  øvrige  Natur,  at 
der  er  Handlingsregler,  hvis  Iagttagelse  bringer  Held, 
medens  deres  Tilsidesættelse  bringer  Ruin,  og  at  disse 
Regler  intet  har  at  gøre  med  moralske  eller  religiøse 
Bud;  ti  det  slette  Menneske,  der  overholder  disse  Regler, 
vinder,  medens  det  gode  eller  det  fromme  Menneske,  der 
ikke  overholder  dem,  taber.  Huxley  genfortæller  en  Hi- 
storie om  en  Tigerinde,  der  tog  en  Inder,  som  en  Kat 
tager  en  Mus,  og  uden  at  gøre  ham  nogen  Skade  bar  ham 
ind  i  Junglen  og  lagde  ham  som  øvelsesmateriale  for 
Ungerne,  der  straks  begyndte  at  rive  og  bide  ham. 
Moderen  saa  roligt  til,  undtagen  naar  Manden  gav  sig  til 
at  slaas  med  Ungerne  eller  forsøgte  at  kravle  bort,  og 
der  kom  ingen  venlig  Riffelkugle,  der  endte  Legen  til  hans 
Fordel.  Tigeren  handlede  her  efter  sin  naturlige  Ret; 
den  gjorde,  hvad  der  var  til  dens  Fordel,  „dens  medfødte 
Tilbøjeligheder  befaler  den  under  Dødsstraf  i  Ulydigheds- 
tilfælde  at  dræbe  andre  store  Dyr,  Mennesket  heri  ind- 
befattet". Men  disse  medfødte  Tilbøjeligheder  er,  som 
Forsteningslæren  viser  os,  blevne  grusommere  og  gru- 
sommere, idet  den  rovdyragtige  Bygning  er  bleven  bedre 
og  bedre.  Vore  naturlige  Tilbøjeligheder  er  imidlertid 
Produkt  af  den  samme  Naturorden  som  Tigerens,  og  det 
burde  vel  derfor  være  i  dem,  at  vi  søgte  Menneskets 
naturlige  Rettigheder  og  ikke  i  nogle  opstillede,  omtviste 
lige  Paastande.     Hvis  imidlertid  Tigeren  har  en  naturlig 

Ret  til  at  spise  Mennesker,  hvis  Mennesket  ligesaavel  er 
Naturens  gratis  Ydelse  til  Tigeren,  som  Frugter  er  dens 
gratis  Ydelse  til  Mennesket,  har  vi  da  Ret  til  af  selviske 
Grunde  at  modsætte  os  Tigerens  naturlige  Rettigheder? 
Huxley  mener,  at  saasnart  et  Menneske  er  kommen  saa 
vidt  i  sin  Tankegang,  saa  vil  han  kunne  forstaa  Nød- 
vendigheden af  ikke  at  forveksle  Moral  og  Politik  med 
Naturret,  Har  Tigeren  en  naturlig  Ret  til  at  dræbe  Men- 
nesker, og  den  er  uomtvistelig,  saa  har  Mennesket  en 
ligesaa  uomtvistelig  Ret  til  at  dræbe  Tigeren,  ti  et  og 
samme  Selvopholdelsesinstinkt  dikterer  begge  Parter  deres 
Optræden,  og  denne  Optræden  fører  med  Nødvendighed 
til  Konflikt.  Forskellen  paa  Naturens  Bud  og  de  mo- 
ralske eller  politiske  er  den,  at  naar  hine  lydes  i 
alle  deres  Konsekvenser,  fører  de  til  Individets  Vel,  men 
dette  gælder  ingenlunde  om  disse.  Uheldigvis  har  Læren 
om  en  Naturret  bragt  Folk  til  at  tro  paa,  at  det  forholdt 
sig  saaledes,  og  derved  under  Lighedsprincipets  Fane 
bragt  dem  til  at  grundlægge  en  anti-social  Individualisme. 
Den  Lighedstanke,  der  beherskede  det  18de  Aar- 
hundrede,  var  blot  en  Virkeliggørelse  af  den  religiøse- 
mystiske, der  lod  alle  Mennesker  være  skabte  af  én  og 
samme  Gud,  stamme  fra  et  og  samme  Par,  være  under- 
kastede samme  Forskrifter  og  Bud  og  have  samme  For- 
dring paa  det  evige  Liv.  „Lighedsbegrebet  opstaar,  idet 
alle  Mellembestemmelser  forsvinder  overfor  den  Højde, 
fra  hvilken  Gud  ser  paa  Mennesket"  (Lapouge),  og  et 
saadant  Begreb  vil  man  derpaa  gøre  til  Regulator  af  det 
daglige  Samfundsliv,  hvor  netop  Mellembestemmelserne 
overalt  er  nødvendige.  Man  oversaa  dette;  man  antog, 
at  i  Naturtilstanden  var  Menneskene  lige  og  de  var  fri. 
Denne  Tilstand  var  ikke,  som  Hobbes  havde  antaget,  en 
Kamp  af  alle  imod  alle;  Kampen  begyndte  først  med 
Tilegnelsen  af  privat  Ejendom,  hvilken  Tilegnelse  nød- 
vendiggjorte Grundlæggelsen  af  en  paa  Forlig  hvilende 
Stat.  Som  Surrogat  for  den  naturlige  Lighed  dannede 
man  den  borgerlige.     Ifølge  Hobbes  bestod  den  naturlige 

Lighed  i,  at  alle  Mennesker  var  Dyr,   der  kun  ved  Livet 
i  et  Samfund   kunde  tilegne  sig  Kultur;   ifølge  Rousseau 
havde  Mennesket   i   sig   selv  Midler   til  at  kultivere  sig, 
hvilket    fremgik    af,    at  Naturmenneskene   er   ædle,    men 
Kulturmennesket    er   degenereret   af  Livet   i   Samfundet. 
Kulturen  har  ødelagt  den  oprindelige  Lighed;  for  at  gen- 
vinde  den,    maa  alle  have  lige  Del  i  Samfundsmagten; 
først  da  ophører  Samfundet  at  være  et  indviklet  Spil  af 
en  Række  indbyrdes  kæmpende  og  allierede  Kræfter.     For 
Rousseau  og  for  dem,  der  med  ham  tror,  at  Menneskene 
Lidelser  er  en  Følge  af  en  kunstig  Samfundsorden,  og  at 
de   kan  fjærnes  gennem   politiske  Foranstaltninger,    blev 
Feltraabet:  »Frihed,  Lighed,  Broderskab".  Den  historiske 
Udvikling,    der    knyttede    sig    til    hans    Tanker,    viste 
imidlertid,  at  Ligheden  var  Lighed  i  Magt,  ikke  Lighed  i 
Evner,    og  dermed  blev  Læren  om  de  naturlige  Rettig- 
heder faktisk  opgivet;    ti  man   opdagede  hurtigt,    at  saa- 
længe  Menneskene  er  Mennesker  og  Samfundet  er  Sam- 
fund,   vil  Ligheden    mellem  Menneskene  være  en  Drøm. 
Fra   denne  Opdagelse  kunde  man  gaa  to  Veje;    den  ene 
betraadtes  af  Anarkisterne,   der  foretrak  at  opgive  Sam- 
fundet  og   holde    fast  paa  Ligheden;    den  anden  af  de 
praktiske  Politikere,  der  holdt  fast  ved  Samfundet  og  op- 
gav Teorien  om  den  naturlige  Lighed,  som  dog  alligevel 
intet  Sted  kunde  findes.     Børn  har  ikke  lige  Ret  til  at 
vælge  deres  Sprog,  de  er  nødte  til  at  lære  det,  deres  Om- 
givelser  taler;    de  har  heller  ikke  lige  Ret  til  at  vælge 
deres  Skikke,   deres  Moral,  deres  Religion,    deres  Tradi- 
tioner, deres  Folk,  deres  Race,  deres  medfødte  Karakter- 
anlæg.     „Ingen    kan    med    fuld    Overbevisning   sige,    at 
Menneskene  er  lige  i  Værd.     Ulighed  i  Skønhed,  i  Sund- 
hed,  i  Godhed,    i  Styrke,    i  Intelligens  viser  sig  overalt* 
(Lapouge).     Og  hvorfor?     Fordi  Uligheden  er  en  Udvik- 
lingsfaktor, medens  Ligheden  fører  til  en  stabil  Ligevægt, 
der  vilde  være  hæmmende.     Ethvert  Geni,    der  fødes,    er 
en   levende  Protest    mod  Læren   om  en   naturlig  Lighed. 
Den    sociale  Lighed  kan   ikke  sætte  Menneskene  udenfor 

den  almindelige  Variationstilbøjelighed,  hvilket  ikke  undrer 
nogen;  mere  Grund  til  Undren  er  der  over  den  ringe 
Indflydelse  den  har  paa  Amerikanerne,  der  i  100  Aar  har 
prist  den,  teoretisk  gennemført  den  i  deres  Lovgivning  og 
optaget  den  i  deres  Interesser.  Rousseaus  Tanker  fik 
betydelig  Indflydelse  paa  Fristaternes  Grundlov,  og  næppe 
nogen  Bog  har  blandt  deres  Borgere  funden  større  Ud- 
bredelse end  Henry  Georges  Værk:  „Fremskridt  og 
Fattigdom",  der  i  Princippet  stemmer  med  Rousseaus 
Teori.  Hvorledes  ser  det  nu  ud  i  dette  Lighedssamfund  ? 
Indianerne  slaas  ned  eller  dør  af  Sult;  de  indvandrede 
Kinesere  behandles  om  muligt  endnu  værre,  og  Negrene 
taales  kun,  fordi  de  udfører  Arbejder,  som  ingen  ameiikansk 
Borger  vil  paatage  sig.  Efter  Lovene  besidder  de  samtlige 
borgerlige  Rettigheder,  men  i  Virkeligheden  betragtes  de 
næppe  som  Mennesker.  De  trues,  mishandles,  skydes 
eller  hænges  paa  blot  Mistanke  om  Forseelse.  De 
farvede  Vælgere  er  i  Flertal  i  tre  af  de  sydlige  Stater, 
men  de  kan  eller  tør  ikke  benytte  deres  Flertal.  Hvis 
den  ovenfor  omtalte  Hindu  samtidig  havde  mødt  to  Tigre, 
der  kom  fra  hver  sin  Side  og  begge  var  bestemte  paa  at 
hævde  den  for  alle  Tigre  lige  Ret  til  at  vænne  Ungerne 
til  at  angribe  Mennesker,  da  vilde  der  være  opstaaet 
Kamp,  og  det  samme  Resultat  vilde,  siger  Huxley,  frem- 
komme, saafremt  hvert  enkelt  Menneske  fuldt  ud  vilde 
udnytte  sine  naturlige  Rettigheder.  „En  saadan  Handle- 
maade  vilde  gavne  Individet  paa  Bekostning  af  alle  andre 
Individer,  der  har  Fornødenheder  af  samme  Art,  vilde 
altsaa  ikke  føre  til  Fredstilstand,  men  til  Krigstilstand.** 
Den  naturlige  Lov  giver  ikke  mindste  Anledning  til,  at  den 
Mand,  der  er  den  stærkeste,  skulde  undlade  at  bemægtige 
sig  den  svageres  Besiddelse,  En  saadan  Anledning  giver 
imidlertid  Moralloven  og  den  borgerlige  Lov;  men  inden 
Mennesket  kommer  til  Forstaaelse  af  dem,  maa  det  give 
Afkald  paa  meget  af  sin  Handlefrihed,  og  det  er  umuligt  paa 
Forhaand  at  sige,  paa  hvormeget  af  denne  Frihed  han  maa 
opgive,  og  paa  hvilke  Punkter  han  maa  resignere.    Hvilket 

med  andre  Ord  vil  sige,  at  Kulturlovene  fører  til  den 
størst  mulige  Fredstilstand,  Naturlovene  gør  det  ikke,  og 
dette  Forhold  mærkes  rent  instinktmæssigt  af  de  brede, 
fremadskridende  Befolkningslag  gennem  den  Tillid,  de 
nærer  til,  at  de  videnskabelige  Fremskridt  skal  bringe 
lysere  Livsforhold. 

Selv  om  Kulturen  langt  mer  end  Naturen  regulerer 
Livet  paa  fredelig  Maade,  har  social  Fred  dog  aldrig 
eksisteret.  I  de  fleste  Menneskers  daglige  Liv  har  Hand- 
lingsmotivet  altid  været  Hensynet  til,  hvorledes  de  skal 
holde  deres  Stilling,  eller  erhverve  sig  en  Stilling.  Den 
individuelle  Velfærd  er  det  for  Individet  vigtigste,  og  da 
dette  gælder  for  de  fleste,  og  før  den  stærkere  Udvikling 
af  de  humane  Følelser  vel  gjaldt  for  alle,  saa  blev  den 
sociale  Lagdeling  hurtigt  en  Selvfølge.  Selv  om  den 
sociale  Avtoritet  ikke  var  opstaaet  ad  anden  Vej,  saa 
vilde  Menneskenes  indbyrdes  Rivalisering  og  Stridigheder 
have  nødvendiggjort  den.  Social  Fordeling  af  Arbejdet 
har  overalt  fulgt  den  frembrydende  Kultur  og  støttes  ved 
Monopolisering.  Militære,  gejstlige,  økonomiske  Monopoler 
og  Standsprivilegier  opstaar  overalt,  og  da  „Mennesket  er 
det  eneste  Dyr,  hvis  ønsker  stiger,  efterhaanden  som  de 
naas;  medens  alle  andre  Dyrs  Tarv  er  ensartede  og 
faste,  tilfredsstilles  Mennesket  aldrig"  (Henry  George),  saa 
stiger  hos  de  aktive  Racer  Menneskets  Fordringer  stadig. 
I  Rom  var  Rigdom,  Hæder,  Statsembederne  og  Ledelsen 
af  de  religiøse  Ceremonier  næsten  udelukkende  i  Patriciernes 
Hænder,  og  de  forsvarede  dem  ved  Forbud  mod  Ægteskab 
med  Plebejerne.  Meget  haarde  Kampe  skal  til,  inden  et 
Samfunds  Tilbøjelighed  til  at  danne  Kaste  afløses  af  dets 
Tilbøjelighed  til  at  danne  Stænder,  og  i  disse  Kampe  er  det 
de  økonomiske  Hensyn,  der  fremtvinger  Standsdannelsen. 
For  de  antikke  Religioner  var  Kastedannelsen  noget  næsten 
selvfølgeligt,  for  dens  Militarisme  var  den  et  Værn,  men 
overfor  de  økonomiske  Hensyn  blev  den  en  Absurditet; 
det  var  Storhandelen,  som  skød  Lovene  bort  fra  den  og 
henviste  Kastetilbøjeligheden  til  Sindene,  saavidt  dette  da 


Digitized  by  VjOOQ IC 


487 

overhovedet  lykkedes;  ti  hos  Nutidens  Kongeslægter  og 
i  adskillige  Lande  ogsaa  hos  Adelsslægterne  trives  den 
frodigt  endnu. 

Under  den  naturlige  Udvælgelse  sejrer  de  stærkeste 
Kræfter,  og  om  end  de  militære,  de  religiøse  og  de  øko- 
nomiske Interesser  under  skiftende  Forhold  hver  for  sig 
kan  optræde  som  de  periodisk  stærkeste,  saa  er  det  dog 
kendeligt,  at  de  økonomiske  i  det  lange  Løb  har  haft 
Overtaget,  hvilket  er  en  simpel  Følge  af,  at  Individets 
Gennemsnits-Ideal  ikke  er  uafladelig  Kamp  eller  uafladelig 
Lydighed  og  Frygt,  men  langt  snarere  er  ønsket  om  at 
kunne  leve  med  de  størst  mulige  Bekvemmeligheder  og 
de  mindst  mulige  Anstrængelser.  Dette  Ideal  kunde  ^ 
Rigdom  tilfredsstille  i  en  ganske  anden  Grad  end  Militar- 
isme og  Religion.  Af  de  fremragende  Mænd,  der  opstod 
paa  det  økonomiske,  det  militære  og  det  religiøse  Om- 
raade,  fik  den  første  Gruppe  et  ganske  anderledes  fast 
Tag  i  Befolkningens  store  Masse  end  de  to  sidstnævnte 
Grupper;  hines  Indflydelse  blev  konstant,  disses  periodisk 
og  epidemisk.  Hvor  Livet  pulserer  hurtigst  og  Udvælgelsen 
er  størst,  vil  den  økonomiske  Udvikling  blive  stærkest; 
den  er  knyttet  til  Byernes  Opkomst  og  ledsages  i  dem 
af  en  langsomt  fremadskridende  Standsdannelse,  medens 
de  mere  ensartede  Landforhold  endnu  lang  Tid  bevarer 
et  stærkere  Kastepræg.  Bestaar  Bybefolkningen  af  for- 
skellige Stammer,  søger  hver  af  dem  at  isolere  sig. 
Quirium  og  Roma  dannede  oprindelig  to  adskilte  Byer. 
Byen  Emporiæ  var  ved  en  Mur  delt  i  to  fuldkomment 
adskilte  Kommuner.  Tripolis  var  delt  i  tre  Kommuner, 
en  sidonisk,  en  tyrisk  og  en  aradisk;  i  Bergen  havde 
Nordmænd  og  Tyskere  hver  sit  Kvarter;  Kønigsberg  be- 
stod i  tre  indbyrdes  uafhængige  Byer,  der  stedse  var  i 
Fejde  fra  Mur  til  Mur  (Fr.  Schiern).  Det  er  de  økonomiske 
Forhold  og  de  med  dem  snævert  forenede  borgerlige 
Vilkaar,  der  bringer  disse  Mure  til  at  falde  og  gør  By- 
delene til  By.  Betingelserne  for,  at  dette  skal  lykkes,  er 
dog    de,    der    er    fælles    for    al    Racesammensmæltning: 

Krysningsracerne  maa  tilnærmelsesvis  bestaa  af  samme 
Antal  Individer,  de  maa  ikke  adskille  sig  for  meget  i 
Karakter,  og  de  maa  i  lang  Tid  have  levet  under 
samme  ydre  Forhold.  Tilfældig  sammenbragte  Elementer 
blander  sig  sjældent;  i  Østrig  har  Tyskere,  Slaver, 
Madjarer  levet  sammen  et  halvt  Aartusind  uden  kendeligt 
at  smælte  sammen.  Mellem  Englændere,  Walliser  og 
Irer  er  Forholdet  omtrent  det  samme,  ligeledes  mellem 
Nordmænd  og  Lapper,  eller  Svenske  og  Lapper.  Enhver 
Sammensmæltning  af  uensartede  Elementer  vil  medføre 
en  Stigen  i  Standsfølelsen,  ligesom  ethvert  nyt  Tilskud 
af  ny  Elementer.  I  Evropa  førte  Slaveriets  Ophævelse 
til  en  stærk  Forøgelse  af  Handel  og  Industri,  hvis  Bærere 
nu  kunde  optræde  som  selvstændig  Stand  i  Samfundet, 
medens  de  tidligere  havde  været  ringeagtede.  Naar  en 
ny  Stand  optræder  med  sociale  Fordringer,  stiger  Sam- 
fundets Udviklingsmuligheder,  gamle  Samfundsformer  ud- 
dør eller  henvisner.  Da  Borgerstanden  optraadte  som 
social  Faktor,  blev  Adelens  og  Gejstlighedens  Privilegier 
skubbede  noget  til  Side;  det  samme  gentager  sig,  hvor 
Arbejderstanden  og  Bondestanden  melder  sig  til  Deltagelse 
i  det  offentlige  Liv.  Samtidig  tilintetgøres  de  Monopoler, 
der  umuliggjorde  Konkurrencen,  det  vil  sige  Udvælgelsen. 
Udviklingsgangen  viser  os  en  ustandselig  Tilintetgørelse 
af  Kulturer,  Religioner,  Racer,  Nationer,  Stænder,  der  alle 
betegner  Tillæmpelser  til  Forhold,  som  forandredes  og 
derved  bragte  en  Fordel  til  de  Samfundsklasser,  der  ikke 
endnu  havde  naaet  at  tillæmpe  sig,  og  hvis  nedarvede 
Tilbøjeligheder  altsaa  ikke  stred  mod  de  ændrede  Forhold. 
Omdannelsen  af  Samfundets  Lagdeling  bliver  først 
til  noget,  naar  den  trænger  ned  i  en  større  Del  af  Be- 
folkningen; men  den  begynder  aldrig  i  Masserne.  Selv 
Agerdyrkningen  var  fra  først  af  en  Luksus,  som  forøgede 
nogle  faa  Menneskers  Bekvemmeligheder,  men  ikke  udgik 
fra  en  Trang  i  Befolkningsmassen.  Agerdyrkning  er  af 
langt  senere  Oprindelse  end  Tæmningen  af  Dyr;  den 
hviler  paa  et  haardere  Arbejde,    og  til  regelmæssigt  Ar- 

bejde  tvinges  Mennesket  ikke  af  nogen  Naturtrang.  Som 
Luksus  bredte  den  sig  i  Kraft  af  den  samme  Efter- 
lignelsestrang,  der  nu  bringer  de  brede  Befolkningslag 
til  at  anskaffe  sig  polstrede  Møbler  og  Fortepiano;  men 
som  Samfundshverv  blev  den  fremtvungen  ved  Folke- 
mængdens Forøgelse  i  Forbindelse  med  Kriger-  og  Præste- 
kastens stigende  Fordringer  til  det  øvrige  Samfund,  og  ved 
at  den  tillod  en  langt  stærkere  Udnyttelse  af  Slaver  og 
Kasteløse,  end  der  kunde  være  Tale  om  i  Jagt-  og  No- 
madesamfund. Paa  samme  Maade  var  Handelen  oprinde- 
lig Enkeltmands  Værk,  der,  naar  det  blev  til  Livs- 
beskæftigelse,  ikke  engang  var  særlig  anset.  Stammerne 
tiltuskede  sig  hos  hverandre  de  Ting,  som  de  behøvede; 
men  fra  Nødvendigheden  heraf  til  Dannelsen  af  den 
egentlige  Handelsstand,  der  omsatte  Ting,  den  ikke  selv 
behøvede,  var  et  Spring  af  betydelig  Størrelse,  og  dog 
blev  det  denne  Handelsstand,  som  brød  Samfundets 
Rammer,  tvang  Lensadel  og  Gejstlighed  i  Knæ  og  om- 
organiserede Samfundet  efter  sit  Behov,  skabte  Handels- 
pladser, Gilder,  ny  Sæder,  ny  Samfundsforhold  og  Nu- 
tidens politiske  Liv.  Socialt  set  er  den  egentlige  Handel 
et  sekundært  Fænomen,  men  den  har  bidraget  mægtigt 
til  Kulturens  Udvikling  og  dens  Omdannelse.  Naar  Lyst 
til  Virksomhed  er  kommen  til  at  indtage  en  saa  frem- 
trædende Plads  i  Verden,  da  skyldes  dette  i  høj  Grad 
den  Standsdannelse,  der  fulgte  med  Handelens  og  Indu- 
striens Fremvækst.  Begge  disse  Virksomheder  stillede 
uafladelig  Fordringer  til  Initiativ,  og  de  var  begge  ufor- 
enelige med  Slaveriets  Bibeholdelse  eller  i  hvert  Tilfælde 
med  dets  Udbredelse,  fordi  Slaveriet  betegner  Initiativets 
Ophør  hos  Slaverne  og  en  dermed  følgende  Begrænsning 
af  Omsætning  og  Fremskridt.  For  Handel  og  Industri 
havde  Fødselsskranker  ingen  Værdi,  Monopoler  og  Klasse- 
privilegier blev  Hindringer;  men  den  sociale  Lighed,  som 
herved  fremstod,  var  kun  en  Fiktion,  den  betød  blot,  at 
gamle  Uensartetheder  i  Menneskenes  Livsførelse  udslettedes, 
for   at  ny    med   desto  større  Fylde   kunde   bryde  frem. 

Kvalitetsvalget  førtes  ind  paa  ny  Baner,  andre  Samfunds- 
formationer opstod,  og  Rivaliseringskampene  antog  et  nyt 
Præg.      Med   vor   Verdenshandel,     vor    nationale    Gæld, 
vort   Kreditsystem    og   Banksystem    er   saavel   Staternes 
som    Individernes    indbyrdes   Rivalisering    bleven    vold- 
sommere og  mere  indviklet ;  til  Opnaaelsen  af  en  virkelig 
Fredstilstand  har  de  intet  bidraget.     I  det  moderne  Sam- 
fund   nærer  ligesom  i   det  antikke  enhver  Uvilje  mod  at 
gifte  sig  under  det  Niveau,  hvortil  han  hører,  og  mod  at 
opdrage   sine  Børn    under   dette  Niveau,    og   vilde    man 
spørge    om,     hvilke   Egenskaber    der   vejer   mest   i    det 
offentlige  Liv,    og   i  sit  Svar   ikke   tage  Hensyn    til    de 
Idealer,  man  kunde  ønske  anerkendte,  men  til  den  Virke- 
lighed,   der    faktisk   er  anerkendt,    da  bliver  Svaret:    de 
Egenskaber,  som  staar  de  primitive  Instinkter  nærmest. 

I  Menneskesamfund,  hvis  bærende  Grundlag  er  af 
økonomisk,  militær  og  religiøs  Natur,  optræder  paa  et 
givet  Tidspunkt  Fornuft  og  human  Følelse,  og  begge  til- 
sigter at  lede  Samfundsforholdene  bort  fra  det  givne 
Grundlag.  Det  er  klart  nok,  at  selv  om  Striden  mellem 
Samfundsfaktorerne  ikke  havde  været  haard  nok,  saa 
vilde  den,  fra  det  Øjeblik  Fornuft  og  Humanitet  blandede 
sig  i  Sagen,  blive  næsten  endeløs.  Ti  Militarisme  og: 
Religion  staar  ikke  blot  udenfor  Fornuften ;  de  er  fornuft- 
stridige og  vedkender  sig  at  være  det.  Ogsaa  Kapitalismen 
er  det;  men  den  vedkender  sig  det  ikke.  Med  de  tre 
primitive  Former  for  Selvopholdelsen  ligger  Fornuft  og 
Humanitet  i  Krig;  de  mener  at  kunne  frigøre  Samfundet 
for  dem  og  selv  at  kunne  erstatte  dem  som  det  eneste 
fornødne  sammenbindende  Kit;  begge  udkaster  Fremtids- 
projekter, store  Idealer,  der  skal  gøre  Menneskene  lykke- 
lige, og  mener,  at  Individernes  Lykke  maa  være  den 
bedste  Garanti  for  Samfundets  Eksistens.  Ganske  vist 
har  man  aldrig  set  et  Samfund  opstaaet  paa  Grundlag  af 
Lykke  og  forstaar  heller  ikke  rigtigt,  hvilke  Ejendomme- 
ligheder ved  Lykken  der  skulde  virke  samfundsdannende^ 

men  under  Suset  af  Idealernes  Vingeslag  hendør  den  Slags 
mistvivlende  Røster. 

De  humane  Følelser  optræder  sent;  de  udgør 
nogle  af  Samfundets  bedste  Udviklingsprodukter;  de  fører 
en  hæftig  Kamp  om  at  bortfjærne  og  modarbejde  de 
mere  raa  og  brutale  Naturkræfter,  hvor  disse  trænger  for 
tydeligt  igennem  Kulturlaget.  Noget  helt  andet  er  det 
imidlertid,  om  de  er  i  Stand  til  at  bære  Samfundsbyg- 
ningen. Saa  meget  kan  siges  sikkert,  at  de  har  vist  sig 
ude  af  Stand  til  at  omdanne  lavere  Folkeslag.  Grunden 
hertil  er  den,  at  de  svarer  til  en  vis  sjælelig  Udvikling 
og  derfor  kun  naar  deres  virkelige  Indflydelse,  naar  denne 
Udvikling  er  erhvervet;  de  egner  sig  ikke  til  pludselig 
Indpodning;  de  maa  staa  i  Niveau  med  hele  Folkets  Liv. 
Med  Militarismen  kan  de  ikke  forenes;  med  den  øko- 
nomiske Egoisme  forenes  de  vanskeligt;  skal  de  derfor 
have  nogen  Udsigt  til  at  vinde  langt  ud  over  de  Kultur- 
forhold, til  hvilke  de  er  knyttede,  maa  de  alliere  sig  med 
Religionen.  Denne  Alliance  er  tilvejebragt  i  samtlige 
højere  Religioner,  og  alle  disse  Religioner  kan  fremvise 
Eksempler  paa  store  Masseomvendelser,  men  disse  Om- 
vendelser har  aldrig  ført  til  pludselig  Fremgang  i  Hu- 
manitet. Det,  der  væsentlig  omvendes,  er  Navnet  paa 
vedkommende  Folkeslags  gamle  Religion.  Man  er  vistnok 
tilbøjelig  til  den  Antagelse,  at  det  Aar  Kristendommen 
indførtes  i  Danmark,  blev  Danmark  kristnet.  Dette  er 
en  Misforstaaelse.  Der  gik  ikke  blot  flere  Hundrede  Aar, 
inden  samtlige  Indvaanere  blev  kristne,  men  der  gik 
ogsaa  flere  Hundrede  Aar,  inden  de  kristne  løsrev  sig  fra 
gammel  Overtro  og  fra  den  lavere  Humanitet,  de  besad. 
Barneudsættelser  vedbliver  at  finde  Sted  længe  efter 
Kristendommens  , Indførelse".  Et  Folks  eller  en  Races 
Følelsesliv  kan  være  saa  stærkt,  at  det  fuldstændigt  om- 
danner den  ny  Religion.  Buddismen  indførtes  hurtigt  i 
Kina,  og  den  omdannedes  ligesaa  hurtigt.  Navnet  paa 
en  Religion  kan  paa  den  Maade  komme  til  at  dække 
over  meget    uensartede  Opfattelser,    dels  i  de  forskellige 

Folkeslag,     dels     i    de     forskellige    Folkelag.       Enhver 
Religion    tilsigter  at  gennemføre  Lighedsprincipet    blandt 
sine    Tilhængere,    men    grundet   paa   Aandslivets   Uens- 
artethed   er   dette   overalt   mislykket.       De   to    i   Algier 
boende  Folkeslag,    Araber  og   Berber,    er   begge   Musel- 
mænd,    men    medens  Araberne    har   beholdt  Polygamiet, 
lever  Berberne  i  Monogami.    I  Indien  er  Muhamedanisme 
bleven  Polyteisme,  idet  Muhamed  og  Helgenene  blot  er 
nogle  ny  Guder,  der  er  føjet  til  en  uhyre  Mængde  gamle. 
Det,  som  gælder  de  humane  Følelser,    gælder  ogsaa  de 
humane  Institutioner;  de  kan  kun  overføres  ved  at  om- 
dannes.   „Der  har  aldrig  ekisteret  et  Folk,  som  har  valgt 
de  Institutioner,  det  syntes  bedst  om"  (B.  Kidd).    Et  Folks 
Institutioner  er  Udtryk  for  dets  Karakter;   jo  mer  denne 
er  præget  af  Humanitet,  desto  mindre  kan  Institutionerne 
plantes  i  fremmed  Jordbund. 

Naar  de  humane  Følelser  selv  i  deres  Alliance  med 
Religionen  alligevel  har  saa  ringe  Betydning  for  Om- 
dannelsen  af  det  Samfund,  i  hvilke  de  søges  indplantede, 
saa  skyldes  dette  hovedsagelig  Umuligheden  af  at  frem- 
kalde pludselige  Ændringer  i  Folkekarakteren.  Men  dertil 
kommer  endvidere,  dels  at  disse  Følelser  kan  ligge  i 
Strid  med  al  Fornuft,  dels  at  i  deres  omtalte  Alliance 
med  de  højere  Religioner  er  det  afgjort  disse  sidste,  der 
stærkest  er  i  Stand  til  at  drage  Fordel  af  denne  For- 
bindelse. Hvilken  Udbredelse  skulde  de  humane  Følelser 
vinde  ved,  at  Evropæerne  drager  til  et  fremmed  Land, 
prædikende  Lighed  og  Menneskekærlighed,  idet  de  sam- 
tidig indretter  sig  som  Overkaste,  eller  hvilken  skulde  de 
vinde  ved  den  Lære,  at  de  indfødte  skal  give  alt  deres 
Gods  til  de  Fattige  og  følge  Gud,  naar  samtidig  de  ind- 
vandrede skraber  alt  det  Gods  og  Guld  til  sig,  de  kan 
overkomme?  Under  de  nysafsluttede  kinesiske  Urolig- 
heder deltog  de  kristne  Missionærer  i  Plyndringen  af 
Kineserne,  dernæst  sluttedes  en  Fred,  der  gav  Missionærerne 
Adgang  til  vedblivende  at  prædike  Kærlighed  —  man 
kendte    Kærligheden,    havde    nylig    faaet    haandgribelige 

Beviser  paa  den.  Nej,  i  Alliancen  mellem  Humanitet  og 
Religion  er  det  Religionen,  der  har  alle  Fordele  paa  sin 
Side,  medens  Humaniteten  tvinges  til  at  trække  rundt 
med  et  Læs  af  Dogmer,  der  ikke  staar  i  nogen  nød- 
vendig Forbindelse  med  den.  Socialt  set  vil  Humaniteten 
altid  være  den  underordnede,  eftersom  den  ikke  virker 
standsdannende,  saaledes  som  Religionen,  den  har  aldrig 
udviklet  en  Organisation,  hvis  Medlemmer  var  økonomisk 
interesserede  i  at  opretholde  den  og  udbrede  den,  og  dette 
viser  dens  ringe  grundlæggende  Betydning  for  Samfundet. 
Under  den  sidst  afholdte  Verdensudstilling  (1900) 
opholdt  Tronfølgeren  af  Cambodja,  Prins  Jukanthor,  sig 
i  Paris.  Fra  en  Artikel,  han  skrev  i  Figaro,  fremsættes 
følgende  Uddrag:  „Vi  lægger  Vægt  paa  at  føre  Livet 
med  den  mindste  Anstrængelse,  men  hos  eder  forekommer 
det  mig  at  være  ganske  omvendt.  I  er  ligefrem  opfind- 
somme i  Retning  af  at  lade  enhver  betale  sin  Tilværelse 
med  den  størst  mulige  Anstrængelse.  Det,  der  har  slaaet 
mig  mest,  er  Udstrækningen,  Kontinuiteten,  Almindelig- 
heden af  denne  Anstrængelse.  Uden  Tvivl  er  Arbejdet 
for  eder  Lykken.  Ikke  desto  mindre  sender  I  os  Præster, 
i  hvis  Katekisme  der  staar,  at  Arbejdet  er  Straf  for  en 
Synd,  at  I  ved  Dom  er  kendt  pligtige  til  at  spise  eders  Brød 
i  eders  Ansigts  Sved  .  .  .  Men  det  som  skræmmer  os 
ved  den  Civilisation,  med  hvilken  I  vil  omstyrte  og  er- 
statte Buddas  Lov,  er  netop,  at  I  vil  forvandle  Livet  til 
en  Straf,  og  deri  vil  vi  ikke  finde  os.  Jeg  beundrer 
mange  Ting  paa  denne  Udstilling,  men  mine  Ængstelser 
overstiger  min  Beundring,  naar  jeg  ser  eders  vældige 
Værksteder,  eders  Arbejderkvarterer,  eders  Fattige,  hele 
eders  sociale  Elendighed".  Derpaa  skildrer  Prinsen  videre, 
hvorledes  Evropæeme  indbilder  sig,  at  Folk,  der  ikke  er 
kristne,  er  dyriske  og  bør  være  taknemmelige,  fordi  man 
sender  dem  nogle  bunduvidende  og  udannede  Missionærer; 
hvorledes  man  indbilder  Befolkningen  i  Evropa,  at  Østens 
Stater  hverken  har  Administration  eller  Civilisation,  og 
derfor  sender  de  tarveligst  oplyste  Funktionærer,  der  endog 

behandler  hans  ophøjede  Fader,  Kongen,  efter  deres  eget 
Dannelsestrin,  nrien  ikke  efter  Kongens.  Hvorledes  man 
foregiver  at  ville  skabe  Fremskridt,  men  kun  skaber  Op- 
løsning og  Ruin,  hvorledes  man  foregiver  at  ville  skabe 
Humanitet,  men  ødelægger  Folkets  Tilfredshed.  »Alle 
Kolonialrigerne  gaar  til  Grunde,  fordi  Erobringsfolkene 
systematisk  ignorere  de  undertrykte  Folks  Karakter  og 
Sjæl,  fordi  de  overalt  vil  skabe  Slaver  i  Stedet  for 
Allierede,  fordi  de  udbytter  os  i  Stedet  for  at  associere 
sig  med  os.  Systemet  har  staaet  sin  Prøve.  Frankrig 
har  store  Videnskabsmænd,  hvorfor  fremstiller  de  ikke  de 
historiske  Erfaringer  for  Landets  Politikere?** 

Den  Tanke,  at  Humaniteten  skulde  være  størst  i  de 
kristne  Lande,  er  ganske  absurd.  Man  har  ingen  fast 
Maalestok  for  Humanitet;  enhver  Kultur  kan  fremdrage 
inhumane  Træk  fra  andre  Kulturer,  hvilke  Træk  den  selv 
mangler,  og  derfor  kan  den  fremstille  sin  egen  Humanitet 
som  den  højeste.  Humaniteten  er  en  viljesbevægende  Følelse, 
der  stiger  i  Konfliktperioder  og  former  sig  efter  Konfliktens 
Art.  Selv  tidligere  Tiders  brutale  Barnemord  havde  deres 
humane  Side,  idet  de  befriede  Samfundet  for  megen  Syg- 
dom og  Elendighed.  De  velgørende  Selskaber  i  London 
har  i  vore  Dage  en  Aarsindtægt  af  cirka  100  Millioner 
Kroner,  altsaa  betydeligt  mere  end  samtlige  danske  Stats- 
indtægter.  Det  er  rimeligt,  at  de  velgørende  Selskaber  i 
Cambodja  ikke  møder  op  med  en  tilsvarende  Indtægt, 
men  dette  vidner  intet  om  Befolkningens  humane  eller 
inhumane  Dannelse.  Den  evropæiske  Kulturs  humane 
Bestræbelser  har  socialt  set  deres  Hovedstyrke  i  at  ned- 
bryde Militarismen  og  frigøre  Folkemassen;  de  kan  derfor 
aldeles  ikke  sammenlignes  med  de  humane  Bestræbelser 
i  Lande,  der  ikke  er  i  den  Grad  militaristisk  gennem- 
syrede, hvis  Folkekarakter  er  en  anden,  og  hvis  Fin- 
følelse uafladelig  saares  ved  evropæisk  Religions  og  Mo- 
rals anmassende  Fordring  paa  at  egne  sig  for  ethvert 
Naturel  og  paa  at  diktere  Retningen  for  Befolkningens 
dybeste  Følelser.    For  at  udbrede  Humanitet  erobrer  man 

fremmede  Lande,  undergraver  deres  Religion  og  Moral, 
handler  altsaa  mod  Humanitetens  Natur,  saa  at  Stoffet 
til  Konflikt  mellem  Samfundsfaktorerne  paa  ingen  Maade 
formindskes  ved  Humanitetens  Optræden,  men  tværtimod 
forøges,  idet  Humaniteten  i  ikke  faa  Henseender  er  anti- 
social. 

Den  samme  Forøgelse  af  Samfundskonflikten  opstaar 
ved  Fornuftens,  Intelligensens,  Vækst.  Ingen  af  Driv- 
kræfterne i  det  sociale  Maskineri  udspringer  fra  Intelli- 
gensen. Denne  har  forvandlet  den  oprindelige  Træ-  og 
Klippebeboer  til  et  Individ,  der  eksperimenterer  med 
Røntgen-Straaler ;  men  Intelligensens  Fremskridt  har  kun 
sat  Frugt,  hvor  Omstændighederne  tillod  det,  og  til 
disse  Omstændigheder  hørte  i  første  Række  et  organiseret 
Samfund  og  en  fast  Tradition.  Jo  fastere  Samfunds- 
organisation, desto  skarpere  aandelig  Rivalisering,  desto 
større  Fremgang  i  Intelligens;  det  er  denne,  der  hviler 
paa  hin,  ikke  omvendt.  Det  er  derfor  umuligt  for  en 
Nation,  der  vil  bevare  sin  Overlegenhed,  at  stole  alene 
paa  sin  højere  Intelligens;  ti  andre  Folk  kan  optage  de 
Opfindelser,  der  skyldes  Intelligensen,  og  udbytte  dem 
imod  Opfinderne.  Tyskerne  optog  den  Strategi,  som 
Franskmændene  havde  opfundet,  og  anvendte  den  imod 
disse.  Japan  har  optaget  Evropas  tekniske  Fremskridt 
og  vil  kunne  anvende  dem  mod  Evropa.  Det  store 
Livsspørgsmaal  for  et  Folk  er  ikke  saa  meget,  hvilken 
Tankeklarhed  det  besidder,  som  om  det  formaar  at  an- 
vende den  tilstedeværende  Tankeklarhed  til  Samfunds- 
livets Befæstelse  og  Sikkerhed.  Dette  er  ikke  altid  Til- 
fældet. Et  Samfund  i  Opløsning  kan  frembringe  højt 
begavede  Mennesker,  og  omvendt  kan  et  højt  udviklet 
Samfund  styres  af  tarveligt  begavede  Individer.  Det 
fremragende  Menneskes  Indflydelse  taber  sig,  efterhaanden 
4en  naar  ud  til  Krese,  hvis  Udvikling  er  en  anden  end 
hans,  og  den  medfører  ligesaa  hyppigt  social  Reaktion 
som  social  Aktion.     Takket  være  Samfundet,  dets  Tradi- 

tioner  og  dets  Institutioner  gaar  megen  aandelig  Kraft  til 
Spilde,  en  Mængde  Kulturtilløb  stanses  atter  og  atter,  en 
unødvendig  Interesseløshed  og  aandelig  Sløvhed  vedlige- 
holdes, og  hvorfor?  Fordi  Samfundsomdannelsen  for- 
beredes langsomt  og  jævnt,  medens  de  intellektuelle  Frem- 
skridt er  uregelmæssige  og  springende.  Overfor  „den  stille 
Magts"  Indflydelse  bliver  Fornuftargumenter  betydningsløse. 

Der  gives  ingen  fælles  Formel  for  Forholdet  mellem 
Samfundsudviklingen  og  Intelligensens  Udvikling;  man 
finder  gode  Vidnesbyrd  herom  dels  i  den  Kendsgæming, 
at  højt  begavede  Aander  pludseligt  kan  opstaa  i  Befolk- 
ningslag, hvor  den  sociale  Tradition  har  bevaret  meget 
primitive  Former,  dels  i  Historiens  Vidnesbyrd.  I  de 
stærkt  slaveholdende  græske  Stater,  hvis  sociale  Ordning 
i  det  Hele  ikke  stod  meget  højt  „opstaar  Mænd,  som 
under  næsten  enhver  fattelig  Form  af  Aand,  i  Filosofi,  i 
Epik,  Dramatik,  Lyrik,  i  skreven  og  talt  Veltalenhed,  i 
Statskunst,  i  Skulptur,  i  Maleri  og  rimeligvis  ogsaa  i 
Musik  næsten  eller  helt  har  naaet  de  højeste  Grænser  af 
menneskelig  Fuldkommenhed"  (Lecky).  Grækernes  Intelli> 
gens  var  ikke  saa  skolet  som  vor,  men  den  var  maaske  ikke 
ringere  end  vor.  Derimod  var  deres  sociale  Egenskaber 
afgjort  ringere.  Rimeligvis  gælder  det  samme  Japans 
Folk.  Dets  Udviklingstrin  kan  ikke  udelukkende  maales 
efter  dets  Modtagelighed  for  Udslagene  af  den  evropæiske 
Intelligens,  men  maa  tillige  maales  efter  dets  Modtagelig- 
hed for  Evropæernes  sociale  Anlæg,  og  paa  dette  Punkt 
har  Folket  endnu  ikke  bestaaet  Prøven. 

Efter  lang  Tids  vedvarende  Paavirkning  og  ned- 
arvede Ændringer  i  Traditionen  kan  Fornuften  omdanne 
et  Folks  Karakter.  „Den  stille  Magt"  her  i  Landet  har 
i  vor  Tid  ikke  samme  Præg  som  i  Gorm  den  gamles 
Dage;  Fornødenhederne  er  andre.  Kappestriden  har  taget 
ny  Former;  Videnskab,  Industri,  Sæder  og  Skikke  er 
ændrede,  og  andre  Ideer  beskæftiger  Sindene.  De  Ideer, 
som  leder  Udviklingen,  er  imidlertid  yderst  faa,  »hvis 
Folkenes  Historie  blot  var  deres  Ideers,  vilde  denne  Historie 

ikke  være  ret  lang"  (G.  le  Bon).  En  Ide  udøver  først 
Indflydelse  paa  Befolkningen,  naar  den  har  knyttet  sig 
til  dennes  herskende  Følelser,  det  vil  sige,  naar  den  har 
opgivet  sin  egen  fribytteragtige  Tilværelse  og  har  knyttet 
sig  til  dybere  og  varigere  Kræfter.  Den  faar  da  Magt 
til  at  lede  Udviklingen,  fordi  den  forbliver  uberørt  af  al 
fornuftig  Argumentation.  Af  alle  de  Tanker,  der  saas 
udover  et  Folk,  er  det  kun  faa,  som  slaar  varig  Rod,  og 
det  kan  tilmed  være  nogle  af  de  besynderligste.  For- 
nuften er  en  Sædemand,  der  udsaar  Frøet  med  rundelig 
Haand,  men  ikke  er  i  Stand  til  at  lede  dets  Vækst. 
Dette  ser  ganske  vist  noget  trøstesløst  ud,  men  medfører 
paa  den  anden  Side  en  betydelig  Fasthed  i  den  Kultur, 
som  ved  Fornuftens  Hjælp  er  tilvejebragt,  og  gør  ethvert 
Fremskridt  til  et  Produkt  af  uafladeligt  Arbejde  og  Offer 
fra  de  intelligente  Menneskers  Side.  Mange  andre  Steder 
end  i  Cambodja  søger  Menneskene  at  komme  gennem 
Livet  med  den  mindst  mulige  Anstrængelse,  og  dette 
gælder  ikke  blot  om  Individerne,  men  om  Samfundslagene 
og  om  selve  Staterne.  „Idealet  for  samtlige  herskende 
Klasser,  der  nogensinde  har  eksisteret,  har  været  for  sig 
selv  at  opnaa  Højden  af  Behageligheder  og  Sikkerhed 
med  et  Minimum  af  Anstrængelser  paa  Bekostning  af 
samtlige  øvrige  Klasser"  (B.  Kidd).  Staternes  indbyrdes 
Politik  viser  samme  Karaktertræk.  De  saakaldte  aktive 
Racer  er  nemlig  kun  aktive  i  Forhold  til  de  endnu  mere 
passive.  De  mest  fremskredne  Nationer  er  derfor  ikke  de, 
der  med  uhyre  Sejghed  fastholder  aartusindgamle  Tanker, 
det  vilde  heller  ikke  være  dem,  der  blindt  løb  efter  enhver 
opdukkende  Ide,  om  saadanne  Nationer  overhovedet  fandtes; 
men  det  er  dem,  der  holder  sig  nogenlunde  lige  fra  for 
stor  Variationstilbøjelighed  og  for  stor  Mangel  paa  Til- 
læmpningsevne.  Fattigdom  paa  Ideer,  Langsomheden  i 
deres  Omdannelse  og  den  mægtige  Indflydelse,  de  'har, 
er  de  tre  mest  iøjnefaldende  Træk  ved  ethvert  Folks 
Historie.  Krig,  Religion,  Filosofi,  Kunst,  Naturvidenskab, 
Handel,    Agerdyrkning,    hviler  hver  for   sig  kun  paa  et 

meget  begrænset   Antal   Forestillinger,    og    der  kan    gaa 
flere  Slægtled,  inden  en  ny  Tanke  kommer  til  eller    en 
gammel  dør  ud.     Ikke  desto  mindre  mener  Forkæmperne 
for  enhver  ny  Tanke,    at   det   haster   forfærdelig  meget 
med  at   faa   den  gennemført,   og  paa  en  Maade  har  de 
Ret,    ti   hvormeget   de   end   skynder   paa,    kan  det  vare 
længe  nok  endda.    Tanken  skal  tilpasses  efter  de  tilstede- 
værende Interesser,  som  Kirken  er  tilsieben  efter  Statens 
Interesser,  og  derefter  skal  den  yderligere  tilslibes  efter 
Individernes  Stemningsliv.     Men  de  nævnte  Forkæmpere 
har  Uret,  saafremt  de  tror,    at  Hurtigheden  i  en  Tankes 
Sejrsgang  retter  sig  efter  dens  logiske  Værdi;    ti  i  Sam- 
fundslivet naar  det  fornuftmæssige  sjældent  længere  end 
til  Overfladen,  hvis  det  da  skal  arbejde  sig  frem  ved  sin 
egen  Styrke.     Et  Træs  Udviklingsprodukter,   dets  Blomst 
og  Frugt   staar   kun   i   en   letbrydelig   Forbindelse   med 
Roden. 

„Oplysningens"  Tidsalder  har  efterladt  os  en  god  Del 
rationalistisk  Overtro,  som  var  en  fortræffelig  Ballast, 
saalænge  det  gjaldt  at  modstaa  Pietismens  Føleri  og 
Unatur,  men  som  i  mindre  opstyltede  Tider  bør  kastes 
overbord,  for  at  man  kan  naa  til  virkelig  Klarhed.  De 
uensartede  Individer  kan  ikke  modtage  samme  Grad  af 
Oplysning,  og  selv  om  de  kunde  det,  vilde  de  ikke  kunne 
benytte  den.  For  de  i  de  bedste  Hoveder  opstaaede  Tanker 
er  kun  faa  tilgængelige,  senere  bliver  de  tilgængelige  for 
flere;  men  Overtalelses- Kunsten  ligger  ikke  i  Argumenta- 
tionen, den  ligger  snarere  i  Agitationen  og  i  den  Anseelse, 
den  talende  nyder.  En  og  samme  Tale  gør  forskelligt  Ind- 
tryk, eftersom  den  holdes  af  en  Mand,  der  nyder  Anseelse, 
eller  af  én,  der  ikke  nyder  det,  selv  om  begges  oratoriske 
Evne  er  ligestor;  den  gør  ligeledes  forskelligt  Indtryk 
efter  den  talendes  agitatoriske  Kraft.  Det  er  med  andre 
Ord  mere  de  sociale  Ejendommeligheder  end  de  logiske, 
der  giver  en  Tale  social  Betydning. 

Ved  efterhaanden  at  brede  sig  fra  Udgangspunktet  til 
videre  og  videre  Krese  opnaar  den  ny  Tanke  at  drages 

ind  i  Diskussionen.  Dette  tillægger  Bagehot  en  særdeles 
stor  Betydning,  idet  han  mener,  at  Ændringen  i  det  ældre 
Samfunds  stabile  Forhold  kommer  i  Stand  ved,  at  der 
opstaar  Diskussions-Æmner  af  abstrakt  eller  principiel 
Betydning.  Diskussion  medfører  Mulighed  for  Valg,  Fri- 
gørelse for  gamle  Regler  og  hellige  Autoriteter;  uheldigt 
er  det  da,  at  man  i  uoplyste  Samfund  modtages  med 
Mistænksomhed,  naar  man  siger  noget  nyt;  piskes  eller 
brændes,  naar  det  ny  ikke  behager  Gennemsnitsmennesket, 
og  ødelægges  økonomisk  og  socialt,  hvor  Oplysningen 
netop  er  stor  nok  til  at  betegne  den  ældre  Fremgangs- 
maade  som  barbarisk.  Vil  man  imidlertid  overbevise  sig 
om  Diskussionens  Nytte,  da  kan  man  opsøge  de  Perioder, 
hvor  Talefriheden  var  størst,  og  man  vil  se,  at  det  er 
Gennembrudstider  som  den  peloponnesiske  Krig,  den 
romerske  Republiks  Fald,  Reformationen  og  den  franske 
Revolution.  Og  vil  man  indirekte  overbevise  sig  om  det 
samme,  da  kan  man  opsøge  de  Livsforhold,  hvor  Ytrings- 
friheden er  mindst,  og  finde  dem  repræsenteret  af  Militar- 
isme og  Klerikalisme.  Diskuteres  der  da  ikke  blandt 
laverestaaende  Folkeslag.^  Jo,  svarer  Bagehot,  men  kun  om 
Realiteter,  ikke  om  Principer.  Først  naar  de  Principer, 
hvorefter  Staten  ledes,  sættes  under  Debat,  begynder  det 
sociale  Fremskridt,  og  det  fortsættes  saalænge  disse  Prin- 
ciper drøftes;  det  tager  ny  Fart,  naar  de  efter  en  Stil- 
standsperiode atter  optages.  Hvor  de  principielle  Syns- 
maader  ikke  gør  sig  gældende  ved  Drøftelsen  af  Realiteterne, 
kommer  denne  heller  ikke  til  at  føre  fremad,  og  det  er 
kun  naturligt,  at  vi  i  Principerne  fra  1789,  Erklæringen 
om  Menneskerettighederne,  finder  den  Bestemmelse,  at  et- 
hvert Menneske  har  Ret  til  frit  at  tale,  skrive  og  trykke. 
Bagehots  Henvisning  til  Diskussionen,  hvilket  hos 
laverestaaende  Folk  vel  nærmest  vil  sige  Brugen  af 
Sproget  og  sproglige  Tvekampe,  som  en  værdifuld  Hjælp 
ved  Fremskridtet,  er  næppe  urigtig.  Yderst  tvivlsomt  er 
det  imidlertid,  om  de  er  dets  egentlige  Drivkraft  og 
Hovedfaktoren    i    Nationalkarakterens   Udvikling.      Hans 

Opfattelse  er  vistnok  et  Udslag  af  den   berørte  rational- 
istiske  Overtro;    han    har    blot   indsnævret   Condorcets, 
Comtes  og  de  andre  Forfatteres  Antagelse,  at  Intelligensen 
er  Grundlæggeren   af  ethvert  socialt  Fremskridt,    til  den 
Form  for  Intelligens,  der  ytrer  sig  gennem  Diskussionen. 
Ved  denne  Indsnævring  er  Teorien  langtfra  bleven  bedre. 
Intelligensen  virker  nemlig  paa  mange  andre  Maader  end 
gennem  Diskussionen.     Efter  Baldwin   Spencer  (S.  443) 
vil   Central- Avstraliens   Stammer   følge   enhver   af  deres 
mægtige  Mænd,   hvis  han  fandt  paa  noget  nyt;    og  de 
vil  ikke  gøre  det,  fordi  de  har  diskuteret  Sagen  med  ham 
og  følt  sig  overbeviste,    men    fordi   de   efterligner   ham. 
Naar   paa   højere  Trin  Diskussionen    træder   til,    er    der 
ganske   vist   opstaaet  en  ny  Form   for  Intelligens,   men 
tillige   en    ny  Form  for  Efterligning;   ti  Drøftelsen   af  et 
offentligt  Anliggende  virker  ligesaavel  gennem  Menneskenes 
Efterlignings  Instinkt  som  gennem  deres  Forstand.    Under 
„Hjærnernes  Kamp*  kan  det  ske,   at  de  enkelte  Hjæmer 
yder  hver  sit  selvstændige  Arbejde,    men  det  kan  ogsaa 
ske,   at  det  energiske  Menneske  ligefrem  maser  sin  Op- 
fattelse ind  i  andre  Folks  Hoved,    og  at  de  derpaa  efter- 
ligner den  Maade,  hvorpaa  han  tager  Tingene,  overbeviste 
om    deres   egen  Tankedygtighed.     Gaar   vi    fra   Central- 
Avstraliens  Stammer   til  Evropas   oplyste  Despoti   i    det 
18de  Aarhundrede,  finder  vi  ikke  Forholdene  synderligt 
forandrede.      Fyrster    som    Josef    den    anden    i    Østrig, 
Leopold  af  Toscana,  Frederik  den  anden  i  Prøjsen,  Katrine 
i  Rusland,  Regenterne  i  Baden,  Weimar,  Maints,  Ministre 
som  Tanucci  i  Neapel,    Montgelas  i  Bayern,  Struensee  i 
Danmark  ligefrem  pressede  ny  Tanker  ind  i  Befolkningen 
og  skabte  Institutioner,  af  hvilke  adskillige  endnu  bestaar, 
og  man  vil  kun  ved  at  give  Ordet  en  mod  al  Sprogbrug 
stridende  Betydning  kunne  sige,   at  dette  skete  gennem 
Diskussion.      Ganske    vist    havde    de   Tanker,    for    hvis 
Gennemførelse  de  arbejdede,   været  drøftede   af  Englands 
og  Frankrigs  intelligente  Mænd;  men  skal  der  være  sund 
Mening    i    den    Paastand,    at    det   er   Diskussionen,    der 

skaber  de  sociale  Omdannelser,  da  maa  det  være  en  Dis- 
kussion, som  føres  af  den  Befolkning,  hvis  Forhold  om- 
dannes. Dette  var  imidlertid  ikke  Tilfældet.  De  oplyste 
Despoter  arbejdede  paa  at  indskrænke  Fyrstens  Ret  til  at 
benytte  Skatteindtægten  til  sine  personlige  Fornøjelser,  at 
forpligte  Fyrsten  til  at  foretage  sig  noget  nyttigt,  til  ikke 
at  give  Embeder  til  sine  Yndlinge,  at  formindske  Hof- 
udgifterne,  at  bringe  Administrationen  til  at  fungere  regel- 
mæssigt. Alle  disse  Tanker  har  Kulturfolkene  godkendt, 
men  hvilken  Del  af  Godkendelsen  skyldes  Diskussionen, 
og  hvilken  Del  skyldes  den  Vægt,  de  fik,  ved  at  ikke 
alene  Intelligensen  men  ogsaa  Magthavernes  Autoritet 
bar  dem  frem? 

Kamplysten  stiger  i  samme  Grad,  de  modstridende 
Opfattelser  faar  en  tilsyneladende  god  Begrundelse;  hver 
Part  bliver  Apostel  for  sin  Sag;  hans  Tilhængere  bliver 
fanatiske  paa  Sagens  Vegne,  og  derved  bliver  Ideen  skikket 
til  at  gribe  om  sig  i  Masserne.  Men  dette  vil  med  andre 
Ord  sige,  at  Ideerne  kun  faar  en  førende  Magt,  naar  de 
kan  alliere  sig  med  andre  Kræfter.  Tanker  kan  løbe  ud 
og  ind  i  et  Land  uden  at  frembringe  nogen  Forvirring, 
de  fortjener  derfor  at  være  toldfri;  men  Tanker,  der  er 
tagne  i  Stemningernes  Tjeneste,  kan  blive  dyre  for  Ejer- 
manden. De  har  nemlig  faaet  en  Vægt,  som  tvinger 
Samfundet  til  at  underkaste  dem  en  meget  nøje  Told- 
behandling; de  er  blevne  Udtryk  for  Lidenskaberne;  de 
bryder  Vej  tværs  igennem  større  eller  mindre  Dele  af  den 
Labyrint,  i  hvilken  Samfundet  har  hildet  Individet;  de 
smitter;  de  samler  Martyrer,  hensynsløse  Forkæmpere. 
Mennesker,  der  ikke  er  i  Stand  til  selv  at  danne  sig  en 
fornuftig  Tanke,  ofrer  deres  Liv  for  en  Tanke,  der  tilmed 
kan  være  uden  al  Forbindelse  med  deres  eget  Jeg,  skabt, 
som  den  kan  være,  for  at  ændre  Samfunds-  og  Kultur- 
forhold, om  hvilke  de  intet  aner.  Dette  er  de  egentlige 
Samfunds-Kræfters  Triumf:  Fornuften  gjort  ufornuftig, 
bragt  under  Aaget  af  irrationelle  Kræfter,  indbildende  sig, 
at  den  giver  Stemningerne  sin  ophøjede  Sanktion,  men  i 

Virkeligheden  selv  bastet  og  bunden  af  Stemningerne,  saa 
at  den  bliver  uimodtagelig  for  ethvert  FomuftargumenL 

I  Kappestriden  mellem  Samfundskræfterne  lider  For- 
nuften denne  Skæbne,  hver  Gang  Stemningslivet  antager 
Form  af  Epidemi;  i  andre  Perioder  er  dens  Udsigter 
bedre.  Saasnart  Religionerne  slapper  det  elementære  Op- 
byggelsesarbejde,  bliver  der  en  Mulighed  for  Fornuftens 
Fremgang ;  det  ser  ud  som  om  Religionen  har  tabt  Slaget 
og  Samfundet  frigjort  sig  for  én  af  sine  Urkræfter;  men 
saasnart  Fanatismen  atter  tager  Fart,  vendes  Forholdet 
fuldstændigt  om.  „De  aandelige"  i  det  18de  Aarhundrede 
og  „de  hellige*'  i  det  nittende  stillede  sig  ganske  paa 
samme  Maade  overfor  logisk  Demonstration.  Hundrede 
Aars  intensive  Oplysningsbestræbelser  viste  sig  overfor 
dette  Fænomen  uden  Virkning.  Til  Militarismen  er  For- 
nuftens Forhold  det  samme.  I  Perioder,  hvor  Militær- 
udfoldelsen hviler,  kan  Fornuften  gaa  frem  og  gaa  saa 
stærkt  frem,  at  man  tror  paa  denne  anden  Urkrafts  endelige 
Undergang,  men  derpaa  gennembryder  Følelsen  det  svage 
Spind,  med  hvilket  Fornuften  har  omgivet  den;  selv  det 
mest  logiske  Argument  vejres  hen,  da  det  ikke  har  Hold 
i  andet  end  Fornuften,  og  havde  det  Hold  andre  Steder, 
vilde  Samfundet  hurtigt  gaa  sin  egen  Undergang  i  Møde, 
medmindre  den  militære  Tilbøjelighed  samtidig  udryddedes 
i  alle  andre  Samfund.  Troen  maa  søge  sin  Fjende  i 
Troen.  Støder  to  Trosretninger  sammen,  vil  den  sejre, 
der  dybest  kan  opfanatisere  sine  Tilhængere,  men  den  vil 
altid  tro  at  sejre  i  Følge  sin  større  Fornuftmæssighed. 
Set  fra  Fornuftens  Standpunkt  er  det  ganske  pudsigt,  at 
Polyteisme  frembringer  større  Ensartethed  i  Tro  end 
Monoteisme.  Man  har  ingen  Brug  for  „Reformationer" 
under  Polyteisme;  en  Gud  kan  tabe  eller  vinde  Terræn; 
men  Trosretningernes  fanatiske  Sammenstød  er  mere 
dæmpede.  Fornuften  og  Polyteismen  kunde  have  levet 
meget  godt  sammen,  saafremt  hin  kunde  have  holdt 
sig  tilbage  med  Fortællingen  om,  at  i  én  Retning,  men 
ganske    vist   ogsaa    kun    i   én,   var  der  mere  Mening  i 

Monoteisme  end  i  Polyteisme.  Monoteismens  Begreb 
skabtes  ad  fornuftmæssig  Vej,  og  aldrig  har  nogen  lavet 
et  saadant  Ris  til  sig  selv,  som  Fornuften  derved  gjorde. 
Det  koncentrerede  Fanatismen,  gav  den  Fasthed  og 
Sammenhold,  skabte  en  mægtig  Organisation  med  en  til- 
svarende Demoralisation,  imod  hvilke  Intelligensen  kæmper 
forgæves  endnu. 

Fornuften  har  skabt  Kulturen,  men  ikke  Samfundet, 
Det  gensidige  Forhold  mellem  Kultur  og  Samfund  er  vanske- 
ligt at  udrede,  fordi  begge  Faktorers  Institutioner  er  vævede 
ind  i  hverandre  paa  næsten  uopløselig  Maade,  og  fordi 
begge  har  ydet  Bidrag  til  Racepræget,  Nationalkarakteren 
og  den  individuelle  Karakter.  De  Elementer,  hvoraf  Kul- 
turen er  dannet,  er  andre  end  de,  hvoraf  Samfundet  er 
dannet,  og  Elementerne  er  tilmed  samarbejdede  paa  anden 
Maade;  men  Karakterdannelsen  er  foregaaet  under  Tryk 
fra  begge  Sider;  Samfundstraditionen  ligesaa,  og  derfor 
bliver  det  ofte  umuligt  at  afgøre,  hvad  der  har  social 
Betydning  og  hvad  der  har  kulturel.  De  enkelte  Fæ- 
nomener kan  yderst  indviklet  forgrene  sig  til  begge  Sider. 
Det  er  sikkert  nok,  at  naar  en  ny  Tanke  efter  mange 
Genvordigheder  er  bleven  knyttet  til  Følelseslivet,  faar 
den  Værdi  som  Dogme  og  Betydning  for  Samfundsbyg- 
ningen; men  hermed  ophører  ogsaa  Klarheden,  uagtet 
Formlen  er  altfor  simpel  til  at  give  blot  tilnærmelsesvis 
Forstaaelse  af  Forholdet  mellem  Samfund  og  Kultur.  Det 
sker  nemlig  ikke  sjældent,  at  Fornuften,  saasnart  Dogmet 
begynder  at  fungere  socialt,  tvinges  til  at  rejse  sig  imod  det, 
og  føre  en  forbitret  Kamp  mod  de  Maader,  hvorpaa  Sam- 
fundet anvender  en  Ide,  om  hvis  Godkendelse  Striden 
havde  været  bitter  og  Sejren  dyrekøbt.  Saaledes  skrider 
Livet  frem  fra  Kimære  til  Kimære,  fra  Ideal  til  Bitterhed, 
fra  Kamp  til  Kamp,  og  dette  kan  ikke  blive  anderledes; 
ti  Grundlaget  for  Samfundet  er  irrationelt,  medens  Grund- 
laget for  Kulturen  er  rationelt  og  tildels  humant.  Sam- 
fundet er  ikke  en  Institution,  hvor  Fred  er  mulig,  dets 
bærende  Kræfter  er  indbyrdes  modstridende,   og  det  ud- 

vikler  disse  Kræfter  gennem  en  Kultur,  der  uafladelig  er 
nødt   til  at  bekæmpe  dem.     Den    Fredstilstand,    vi    ikke 
fandt  i  Naturen,  finder  vi  heller  ikke  i  Samfundet;  Kamp- 
og Allianceforholdene  er  snarere  mere  indviklede  i  dette 
end   i  hint  og  den  vedvarende  Udvælgelse  ligesaa  nød- 
vendig.    Man  søger  stadig  ny  Tanker,  paa  hvilke  Frem- 
tiden kan  bygges;  man  mener  at  have  fundet  dem,  sager 
at  føje  dem  ind  i  Bygningen  for  dernæst  at  opdage,     at 
Bygningens  Grundtræk   staar  lige  saa  uforanderligt  fast, 
som  de  altid  har  staaet.   Et  Par  af  disse  Tanker,  der  veksel- 
vis har  været  Bærere  af  Fremtidshaabet,  Individualisnnen 
og  Kollektivismen,  vil  i  de  følgende  Kapitler  blive  nærmere 
belyste. 

KAPITEL  XIX 
INDIVIDUALISME 


Ved  Monoteismen  muliggjordes  Ideen  om  Kirkens 
Enhed,  om  et  aandeligt  Samfund  mellem  Menneskene 
uanset  deres  Nationalitet,  Race  eller  Kultur.  Faktisk  har 
et  saadant  Samfund  aldrig  eksisteret,  men  Ideen  derom 
har  eksisteret,  og  den  har  haft  ikke  faa  politiske  Følger. 
Den  satte  Romerkirken  i  Stand  til  at  censurere  Regeringen 
i  de  enkelte  Stater,  og  indenfor  disse  muliggjorde  den  det 
for  Biskopperne  at  optage  Kampen  mod  Konger  og  Lens- 
adel. Den  gav  sig  tillige  et  politisk-militært-religiøst  Ud- 
slag i  Korstogene,  der  udadtil  maatte  tegne  sig  som  Ud- 
slag af  en  evropæisk  Aands-Enhed,  medens  den  indadtil 
gav  ny  Stød  til  den  Kamp,  i  hvilken  Statsfaktorerne 
stedse  ligger  indbyrdes.  Gejstligheden  vandt  i  Styrke 
ved,  at  en  overmaade  talrig  Mængde  Riddere  droges  bort 
fra  Evropa  og  derved  forhindredes  i  at  bekæmpe  Kirkens 
Lyst  til  Erhvervelse  af  det  fri  Jordegods.  Den  vandt  end- 
videre ved  at  udlaane  Penge  til  mange  Riddere,  for  at 
disse  kunde  afholde  Udgifterne  ved  Deltagelsen  i  Kors- 
togene, hvorpaa  den,  medens  Ridderne  endnu  opholdt  sig 
i  det  hellige  Land,  opkøbte  Godserne.  Men  dernæst  fik 
Korstogene  Betydning  for  Borgerstanden.  Kort  Tid  efter 
det  første  Korstog,  der  havde  draget  flere  hundrede  Tusind 

af  de  mest  fanatiske  Entusiaster  bort  fra  Evropa,  begyndte 
Borgerne   at   danne   deres  Edsforbund.      1100   og     1112  i 

sluttede  de  sig  sammen  i  Noyon,   Beauvais,  St  Quentin, 
Laon.      Endnu    tidligere    havde   Borgerne    i   Amiens    og 
Corble  indledet  et  Slags  Forbund.     For  at  forstaa   disse 
Forbund   maa   det  erindres,  at  Borgerne  i  en  og  samme 
By  kunde  være  underkastet  flere  forskellige  Jurisdiktioner. 
Over   Kirken    og  dens    Omegn    havde   Biskoppen  Juris- 
diktionsret ;  over  det  kongelige  Slot  og  dets  Omegn  havde 
Kongens  Forvalter  denne  Ret,  og  over  den  øvrige  Del  af 
Byen  Greven.     Borgerne  kunde   slæbes  for  hver  af  disse 
Dommere;    var  de  frikendte  af  én  Dommer,    kunde    en 
anden   anklage  dem  for  samme  Forseelse.     Manglede  et 
af  de  høje  Herskaber  Penge,    kunde  det  lade  en  Borg^* 
anklage  for  Tyveri  og  beholde  ham  i  Fængsel,  indtil  det 
gik   op    for   ham,   hvad    der   var   hans  Pligt.     Saasnart 
Korsridderne  er   dragne  bort,   rejser  Borgerne  i  Laon  sig 
mod  Konge  og  Biskop,  og  efter  en  langvarig  Kamp  sejrede 
de.    Andre   Steder   (Amiens)   ser   vi   Konge   og   Biskop 
hjælpe  dem  mod  Greven,   eller  Grevens  Søn  hjælpe  dem 
imod  Faderen,   eller  Greven   hjælpe  dem  mod  Biskoppen, 
eller  mod  Biskoppen  og  Kongen,  eller  mod  Kongen.    I  den 
ene  By    hjælper   Kongen    de    undertrykte,    i   Nabobyen 
Undertrykkerne.     Gennem  disse  Kampe,  der  altid   førtes 
efter  egoistisk  Beregning,    aldrig   efter  Retshensyn,    og    i 
hvilke  Forræderiet  udnyttedes  ligesaa  meget  som  Magten, 
vandt  Borgerne  deres  Rettigheder. 

I  andre  Lande  gik  Udviklingen  paa  tilsvarende  Maade. 
Borgerne  dannede  Gilder,  og  disse  satte  sig  Spor  i  By- 
styrelsen.  Det  hænder  indenfor  enhver  Religion,  at  der  i 
dens  Hovedcentrum  uddanner  sig  en  Skik,  som  passer 
meget  godt  til  de  paa  Stedet  værende  Forhold.  Naar 
Religionen  dernæst  udbredes  til  andre  Egne,  følger  Skikken 
med  og  fremkalder  Forhold,  som  paa  ingen  Maade  var 
tilsigtede.  Den  katolske  Kirkes  Fasteregler  gjorde  Handelen 
med  Fisk  til  en  betydelig  Rigdomskilde  og  flyttede  Tysk- 
lands Borgere    fra   deres  Indlands-Byer   ud  til  Kysterne. 

Fra  Begyndelsen  af  det  12te  til  Begyndelsen  af  det  15de 
Aarhundrede  var  det  Sildestimerne  i  Øresund,  som  trak 
Tyskerne  op  til  Østersøkysterne;  der  lærte  de  af  den 
slaviske  Befolkning  en  for  dem  hidtil  ukendt  Kunst:  at 
tilberede  og  opbevare  Fisken.  Man  betalte  sin  Skat  eller 
Tribut  med  saltet  Sild  og  tiltuskede  sig  Indlands-Varer 
for  den.  Saavel  Fiskeriet  som  Handelsetablissementeme 
maatte  imidlertid  forsvares,  og  dette  skete  gennem  Byernes 
Forbund. 

Hvor  Handelen  gik  over  Land,  led  Købmanden  meget 
ved  Ridderes  og  Prælaters  Plyndringer  og  ved  de  ublu 
Afgifter,  de  fordrede  af  Varer  paa  Ankomststedet.  Det 
var  aldeles  nødvendigt  for  de  Byer,  der  drev  Storhandel, 
at  tage  fast  Stilling  overfor  de  lovløse  eller  saa  godt  som 
lovløse  Tilstande;  Byerne  maatte  beskytte  hverandre; 
Landevejene  maatte  bevogtes.  Handelsstanden  maatte 
organisere  sig  som  Militærmagt,  men  i  Byernes  indbyrdes 
Stridigheder  undgik  de  Afgørelse  ved  Vaaben.  Et  Demo- 
krati med  Love  for  Individets  Frihed  og  for  Individets 
Rettigheder  voksede  frem  stærkt  nok  til  at  gøre  sig  gæl- 
dende overfor  de  militære  og  de  religiøse  Samfunds* 
organisationer.  Trangen  til  Uafhængighed  af  de  gamle 
Samfundsavtoriteter  brød  først  frem  i  Byerne.  Først  paa 
Frederik  Barbarossas  Tid  fik  Købmanden  Tilladelse  til  at 
medføre  et  Sværd,  som  han  dog  ikke  maatte  bære  paa 
sin  Person,  men  skulde  fæste  til  Sadlen  eller  lægge  paa 
Vognen;  blev  derimod  en  Bonde  truffen  bevæbnet  med 
Sværd  eller  Lanse,  straffedes  han  strængt.  Paa  Kors- 
togenes Tid  havde  de  tyske  Borgere  af  rejsende  Køb- 
mænd fra  de  nord-italienske  Stæder  lært  baade  at  sikre  sig 
Uafhængighed,  og  at  grunde  en  ordentlig  Bystyrelse;  de 
skabte  sig  Ret  til  at  styre  egne  Anliggender,  til  at  indgaa 
Forbund  og  til  at  beskatte  deres  egne  Borgere,  men  i 
Modsætning  til  de  nord-italienske  Byer  vedblev  de  at 
anerkende  Kejserens  Overhøjhed.  Paa  Rigsdagen  i  Worms 
1231  udtalte  Fyrsterne  deres  Misbilligelse  af  disse  By- 
forbund;    men    da  var  det   for   silde.     Rhinbyeme  gik  i 

Spidsen,    og   inden    lang  Tid    fulgte  Østersøbyerne    efter. 
„Frihed    for   Købmanden    hjemme   og    ude**    blev    Valg- 
sproget.     Det   var   ganske  vist   endnu    en  Standsfrihed, 
men   det   førte  til  almindelig  borgerlig  Frihed,    om    end 
Vejen   var   lang   og   trang.     De  nord-italienske   og    syd- 
franske Byer,  der  havde  lidt  mindst  under  Barbarernes 
Indfald    og    bevaret    mest   af  de    romerske    Traditioner, 
havde  tidligt  erhvervet  sig  Frihed;  de  havde  udviklet  en 
Handel   og  Industri,    der   gjorde  dem  rige  og  mægtige. 
Medens  de  verdslige  og  gejstlige  Fyrster  indbyrdes    be- 
kæmpede hinanden,  sluttede  Nord-Italiens  Byer  sig  sammen 
og  ordnede  sig  som  Republiker. 

I    Byerne    som    i   Staterne   beror  Fremskridtet    paa 
Væksten  af  de  indre  Kræfter  og  Svækkelsen  af  de  ydre 
Fjender.     Byernes  ydre   Fjender   var   Stormændene,    og 
disse  svækkedes  alvorligt  under  Korstogene.     Selvfølgelig 
opstaar  en  saa  stor  Bevægelse,  som  den  der  da  foregik  i 
Byerne,  ikke  pludseligt;  ogsaa  forud  for  Korstogene  havde 
enkelte    Byer    heldigt    tilkæmpet    sig    visse    Privilegier. 
Cambrai    havde  957,   da  Byens  Biskop  opholdt  sig  ved 
KejserhofTet,    benyttet  Lejligheden   til   at   frigøre   sig   og 
forsvarede    Friheden    i    over    Hundrede   Aar,    indtil   den 
endelig  sikredes.     Mans    havde   1073  tiltaget  sig  Frihed, 
medens   William    Bastard    opholdt    sig    i   England,    og 
hverken  Oprettelsen  af  de   italienske  Republiker,   Hanse- 
stædernes hurtige  Vækst,  eller  Udvidelsen  af  den  municipale 
Frihed   i  England    var   en    direkte  Følge  af  Korstogene. 
Men  disse  gjorde  Udviklingsbetingelserne  gunstigere  for 
Byerne  og  aabnede  Handelen   ny  Veje,    hvilket  medførte 
en  Forøgelse  af  Byernes  Indflydelse  og  Rigdom.     Denne 
ophobede  Rigdom  fjærnede  blandt  Storborgerne  den  sidste 
Rest  af  Kastevæsenet;  Borgerens  Indflydelse  beroede  ikke 
længere  paa   hans  Afstamning,   men  paa  hans  Velstand 
og  Dygtighed    saaledes,    at  Formuen   mange  Steder  gav 
den  samme  Adgang  til   Tillidshverv  som  Afstamningen. 
Burckhardt  fremhæver,  at  i  de  italienske  Byer  blev  Bispe- 
og  Domherrestillingen  ofte  bortgivet  af  meget  uædle  Mo- 

tiver,  men  dog  ikke  som  i  de  nordligere  Lande  efter 
Stamtavle.  De  adelige,  der  levede  i  Byerne,  fik  tillige 
samme  Interesser  som  de  borgerlige,  og  der  fremkom  en 
almindelig  Dannelse,  der  ophævede  Fødselsgrænserne.  I 
Norden  beholdt  Hansestæderne  deres  Magt,  indtil  Kom- 
passet skabte  de  store  søfarende  Nationer,  hvorved  den 
politiske  Magt  gled  bort  fra  Landstateme,  og  Militarismen 
paany  fik  et  Knæk,  idet  den  blev  Købmændenes  Tjener 
i  Stedet  for  at  være  deres  Herre.  Fra  det  Øjeblik  afløste 
Merkantilismen  Militarismen;  man  kæmpede  ikke  længere 
for  Æren  eller  for  Kirken;  man  kæmpede  for  Handelen 
og  Industrien.  Paa  dette  Udviklingstrin  staar  vi  endnu. 
Der  kan  siges  meget  imod  den  ældre  Militarisme, 
men  den  havde  et  Fortrin  for  Merkantilismen,  eller 
rettere,  »den  gav  Plads  for  Højsind,  hvilket  Merkantil- 
ismen ikke  gør"  (Edmund  Kelly),  og  den  vedligeholdt  en 
Form  for  Mod,  som  det  er  nødvendigt  for  Samfundet  at 
vedligeholde  i  organiseret  Form  allerede  af  den  Grund, 
at  den  i  uorganiseret  Form  aliid  vil  forekomme  hos  For- 
brydere. Vikingerne  havde  saavel  under  deres  Kolonisa- 
tionsforsøg  som  under  deres  Røvertog  lært  Evropa  et 
Højsind  af  speciel  nordisk  Oprindelse;  de  kæmpede  helst 
med  Vaaben,  der  kunde  bruges  i  Nærkamp,  og  de  angreb 
hellere  en  Fjende,  der  var  talrigere  end  dem  selv,  end  en, 
der  var  dem  underordnet  i  Tal.  Det  var  efter  Kellys 
Mening  disse  to  Træk,  der  blev  af  indgribende  Betydning 
for  Ridderskabets  Aand,  saaledes  som  denne  repræsenteres 
af  den  normanniske  Greve  af  Apulien,  Wilhelm  Jærnarm, 
Rikard  Løvehjærte,  den  sorte  Prins,  Guesclin  og  Bayard. 
Det  var  Vikingernes  Kampmaade,  der  udformede  sig  til 
Ordsproget:  „Adel  forpligter",  og  gav  Forfatterne  Impulsen 
til  Skikkelser  som  Arthur,  Lancelot,  Amadis  og  Palmerin 
af  England.  Ridderskabets  Aand  fremgik  ikke  af  noget 
omfattende  humant  Blik;  det  var  en  Klasseaand,  der 
hvilede  paa  nogle  faa  humane  Dyder;  men  den  bragte 
en  personlig  Loyalitet  ind  i  en  Befolkning,  der  ikke  besad 
for  meget  af  denne  Egenskab.    Den  fastholdt  i  en  temme- 

lig  opløst  Tid  et  Æresbegreb,  der  ganske  vist  kun  for- 
pligtede en  Mand  overfor  den  Stand,  han  tilhørte,  men 
ogsaa  forpligtede  ham  overfor  den. 

Saavel  Borgerstand  som  Ridderskab  bar  i  sig  en 
individualistisk  Spire,  men  ogsaa  kun  en  Spire;  ti  begge 
Stænder  tilsigtede  mere  at  sikre  sig  deres  Medlemmers 
nøjeste  Opfyldelse  af  Pligterne,  end  at  sikre  Medlemmerne 
den  friest  mulige  Udvikling  af  deres  Rettigheder.  Pligterne 
som  Lavsbroder  begrænsede  netop  paa  en  Mængde  Om- 
raader  den  fri  Udfoldelse  af  Kræfterne.  Standens  Frihed 
var  sat  under  Debat,  Individets  Frihed  indenfor  Standen 
var  det  næppe;  de  enkelte  bandtes  paa  alle  Omraader  af 
faste  Regler.  Alligevel  var  det  i  disse  Stænder,  de  indi- 
vidualistiske Tendenser  fandt  Næring  og  stillede  Fordringen 
om  Samvittighedsfrihed  overfor  Gejstligheden,  Fordringen 
om  politisk  og  social  Frihed  overfor  Fyrsterne,  hvilke 
Fordringer  praktisk  formede  sig  som  en  Kamp  mod 
Gejstlighed  og  mod  Fyrster.  Nogle  Steder  mod  begge 
disse,  andre  Steder  mod  den  ene  af  dem  med  Hjælp  fra 
den  anden;  ti  om  end  Militærmagt  og  Kirke  er  enige  om 
at  opretholde  Samfundet,  kæmper  de  uafladeligt  indbyrdes, 
om  hvem  der  skal  beherske  det.  Fra  Oldtiden  havde 
man  arvet  den  Opfattelse,  at  Frihed  var  det  samme  som 
Beskyttelse  mod  Herskernes  Tyranni;  man  betragtede 
Herskerne  som  nødvendigt  værende  i  Strid  med  dem, 
hvorover  de  herskede.  Man  betragtede  Samfundets  Byrder 
som  større  end  dets  Fordele,  og  følte  ikke  i  særlig  Grad 
Ulæmpeme  ved  dets  Sprængning,  fordi  de  enkelte  Stænder 
holdtes  fast  sammen  ved  en  Mængde  Reglementer  og 
Privilegier.  Spørgsmaalet,  hos  hvem  ligger  den  øverste 
Myndighed,  var  rejst,  og  det  besvaredes  gennem  blodige 
Kampe.  Spørgsmaalet  afgjordes  ikke  af  Fornuften,  men  af 
Krigslykken,  og  det  fik  derfor  i  nogle  Riger  en  med  For- 
nuften mere  stemmende  Afgørelse,  end  det  fik  i  andre. 
Den  Tro,  at  Fornuften  altid  baner  sig  Vej  ved  sin  egen 
Magt,    at    „Sandheden    sejré^*,    stemmer    ikke   med   de 

faktiske  Forhold.  Det,  der  i  Samfundslivet  sejrer,  er  det, 
der  bedst  kan  udnytte  de  givne  Magtforhold.  Sandheden 
kan,  „om  end  ikke  undertrykkes  for  bestandig,  dog  trænges 
tilbage  i  Aarhundreder.  For  blot  at  holde  os  til  de 
religiøse  Opfattelser,  udbrød  Reformationen  i  det  mindste 
tyve  Gange  før  Luther  og  blev  slaaet  ned.  Arnold  af 
Brescia  blev  slaaet  ned.  Fra  Dolcino  blev  slaaet  ned. 
Savonarola  blev  slaaet  ned.  Albigenseme  blev  slaaede 
ned.  Valdenserne  blev  slaaede  ned.  LoUardeme  blev 
slaaede  ned.  Hussiterne  blev  slaaede  ned.  Selv  efter 
Luthers  Tid  var  Forfølgelsen  heldig,  hvor  den  fortsattes. 
I  Spanien,  Italien,  Flandern,  Østrig  udryddedes  Protestant- 
ismen, og  den  vilde  rimeligvis  være  bleven  udryddet  i 
England,  hvis  Dronning  Marie  havde  levet  længere,  eller 
Elisabeth  var  død  tidligere"  (I.  St.  Mill).  Fra  det  sociale 
Omraade  kan  tilsvarende  Kendsgærninger  med  Lethed 
fremdrages.  Den  Kamp  for  de  forfatningsmæssige  Rettig- 
heder, der  nu  i  de  fleste  Stater  er  heldigt  gennemført, 
har  været  lang  og  blodig;  den  førtes  gennem  flere  Aar- 
hundreder fra  Nederlag  til  Nederlag. 

Den  Hurtighed,  hvormed  en  Teori  sejrer,  beror  ikke 
paa  dens  Fornuftmæssighed,  men  paa  Styrken  af  de  Sam- 
fundskræfter, med  hvilke  den  i  et  givet  øjeblik  kan 
alliere  sig.  Alliancen  kommer  imidlertid  ofte  til  at  gaa 
ud  over  Teoriens  Klarhed.  I  den  lutherske  Reformation 
har  vi  et  godt  Eksempel  derpaa.  Denne  Reformation 
gennemførtes  ikke  udelukkende  som  en  religiøs  Bevægelse; 
den  støttedes  af  visse  sociale  Bevægelser,  og  læmpede  sig 
efter  dem.  En  Kamp  for  Samvittighedsfrihed,  for  den  . 
Opfattelse,  at  der  ikke  bør  være  nogen  Mellemmand 
mellem  Individet  og  dets  Gud,  maatte,  hvis  den  havde 
sejret  udelukkende  ved  egne  Kræfter,  være  bleven  en 
mægtig  Støtte  for  Individualismen:  dette  skete  imidlertid 
ikke.  Det  individuelle  i  Gudsforholdet  nevtraliseredes  ved 
Læren  om  én  almindelig  Kirke  og  ved  Fyrstens  Stilling 
som  øverste  Biskop,  hvoraf  Resultatet  atter  blev,  at  den 
religiøse  Intolerance  blev  ligesaa  stor  i  de  protestantiske 

Lande  som  i  de  katolske;  Befolkningens  religiase  Ens- 
artethed hævdedes  saa  stærkt  som  muligt;  Forfølgelses- 
lysten  sejrede  over  Fornuften. 

Dette  sidste  gentager  sig  under  den  økonomiske  og 
sociale  Frigørelse,   der  benævnes  Revolutionen.     Tanken 
om  det  naturlige  i  en  almindelig  politisk  Frihed  gennem- 
førtes   ikke    ved    Overtalelse     —    Fornuftens    naturlige 
Middel  —    men    ved  Guillotinen    og  Krigen,    fordi    man 
identificerede    Samfundets    Lidelser     og    Mangler      med 
Adelens  og  Gejstlighedens  Tilværelse.     Drager  man    for- 
nuftmæssige Konsekvenser  fra  Lighedsprincipet,  kan  man 
vel  komme  til  den  Opfattelse,  at  Overklasserne  maa   op- 
høre at  eksistere,  men  man  kan  umuligt  komme  til    den 
Opfattelse,    at  Overklasserne   er  Skyld  i  al   Elendighed. 
Den   gamle  Tro,    at   Frihed    bestod   i   Regeringsmyndig- 
hedens Begrænsning,  levede  imidlertid  endnu  og  støttede 
atter  her  Forfølgelseslysten  imod  Fornuften.    Man  havde 
ikke  opdaget,  at  Individualismen   bares  af  Principet  om 
de  bedst  skikkedes  Overleven ;  man  mente,  at  det  i  hvert 
Tilfælde  foreløbig  maatte  bæres  af  det  barbariske  Princip: 
Modstandernes  Udryddelse,  og  det  er  vel  ogsaa  utvivlsomt^ 
at  man  som  Følge  heraf  naaede  længere  frem,  end  man 
paa  det  givne  Tidspunkt  ellers  vilde  være  kommen.    Det 
gaar   paa  andre  Omraader  paa  tilsvarende  Maade;    For- 
nuften er  vejledende,  men  ikke  eneherskende,  og  Spørgs- 
maalet  om,   hvorledes  en  Reform  fornuftmæssigt  set  bør 
være,   afløses  derfor  af  Spørgsmaalet  om,    hvorledes  en 
opnaaelig  Reform  skal  være.    Ingensinde  har  man  set  en 
Skolereform  gennemført  alene  efter  Fomufthensyn ;    den 
gennemføres  stedse  ud    fra   Hensynet  til  Styrkeforholdet 
mellem   de   indbyrdes   stridende   Samfundsfaktorer.     For 
dette  Hensyn  viger  Fornuften  stedse,  vel  vidende,  at  den 
kun    er   et  af  Grundelementerne  i  Individernes  Karakter 
og   næppe  nok  et  af  Grundelementerne   i  Samfundsbyg- 
ningen.    I  Tiden    omkring   den    franske  Revolution   ud- 
arbejdedes   en    Række    fortrinlige    Forslag   til   Reform    i 
Undervisnings  væsenet;    de   gennemførtes   imidlertid    ikke^ 

ikke  engang  de,  der  lovfæstedes.  Ønsker  man  et  levende 
Indtryk  af,  i  hvilken  Grad  Fornuften  maa  bøje  sig  for 
Stemninger,  Vaner  og  personlige  Hensyn,  behøver  man 
blot  at  gennemlæse  de  Forelæsninger,  som  paa  Foran- 
ledning af  Raadet  for  den  juridiske  Undervisning  af- 
holdtes 1900—01  ved  Lincolns  Inn,  behandlende  et  Aar- 
hundredes  juridiske  Reformer.  Vi  fremdrager  af  det 
næsten  endeløse  Stof  et  Par  Enkeltheder.  Til  1808  skulde 
(i  England)  Tyveri  af  over  en  Shillings  Værdi  straffes 
med  Døden.  1810  roste  i  Overhuset  Lord  Eldon  sig  af, 
at  han  havde  fritaget  en  Mand  for  at  blive  henrettet; 
Manden  havde  begaaet  et  Tyveri  til  Værdi  af  næsten 
7  Kr.  Til  1811  var  der  Dødsstraf  for  Tyveri  fra  Blege- 
pladser. Samme  Aar  modsatte  Lord  Eldon  sig  „en  fariig 
Lov**,  der  vilde  ophæve  Dødsstraf  for  Tyveri  fra  beboede 
Lejligheder,  naar  den  stjaalne  Værdi  var  under  40  Shil- 
lings. Loven  blev  forkastet  i  Overhuset,  og  Resultatet 
blev,  at  de  lokale  Nævningeretter  ikke  angav  stjaalne 
Varers  Værdi  til  over  4Va  Krone,  selv  om  de  faktisk  havde 
en  Værdi  af  over  1000  Kroner.  Til  1812  var  der  Døds- 
straf  for  Soldater  og  Matroser,  der  strejfede  omkring  uden 
Pas,  og  til  1821  for  svigagtig  Fallit.  I  det  Hele  foreskrev 
Lovene  Dødsstraf  for  fler  end  200  Forseelser,  men  ganske 
vist  tog  Nævningeretterne  ikke  meget  Hensyn  til  disse 
Love.  Saavel  i  England  som  i  andre  Lande  vil  man  fra 
Arbejderlovgivningens  og  den  sociale  Lovgivnings  Om- 
raade  finde  tilsvarende  Eksempler  paa,  at  Forhold 
bevares  i  Lovgivning,  uagtet  den  stigende  Oplysning  for- 
længst har  underkendt  dem. 

Bevægelsen  henimod  Individualisme,  der  trods  al 
Modstand  dog  har  været  stærk  i  de  sidste  to  Hundrede 
Aar,  skyldes  Liberalismen.  Det  Ansvar  for  eget  Vel,  som 
Reformationen  tilsigtede  at  lægge  over  paa  Individet,  har 
Liberalismen  udstrakt  til  ogsaa  at  gælde  paa  det  politiske 
Omraade  gennem  en  Samfundsomdannelse,  der  kunde 
frigøre  Individet  til  fuld  Udnyttelse  af  alle  dets  Kræfter 
og  fuld  Besiddelse  af  alle  Rettigheder.     Liberalismen  er 

tilmed  altid  gaaet  ud  fra,  at  Individet  staar  i  Forhold  til 
større  Formaal  end  de,  der  er  Statens.  1688  sejrede 
Liberalismen  i  England  politisk  over  Absolutismen, 
kirkeligt  over  Papismen.  Locke  forsvarede  Sejren  gennem 
et  Par  Afhandlinger,  i  hvilke  han  først  nedslog  Læren 
om  Fyrsternes  guddommelige  Ret  til  Tronen,  en  Lære, 
der  viste  tilbage  til  det  gamle  Rom,  men  som  tillige  ved 
Monoteismens  Sejr  havde  faaet  en  for  Samfundsudvik- 
lingen langt  farligere  Betydning,  end  den  nogensinde 
havde  haft  i  Oldtiden.  Ligesom  sine  Forgængere  gik 
Locke  ud  fra  de  romerske  Juristers  Opfattelse,  at  alle 
Mennesker  af  Naturen  er  lige,  men  i  Modsætning  til  For- 
gængerne og  særlig  til  Hobbes*  Lære  om  Statens  Almagt 
overfor  Individerne,  antog  han,  at  Menneskenes  Sammen- 
slutning til  Samfund  ikke  havde  ført  de  enkelte  Individer 
til  hver  for  sig  at  opgive  alle  deres  naturlige  Rettigheder, 
og  derved  fremkom  Modsætningen  mellem  Individets 
Interesser  og  Statens,  mellem  Liberalisme,  eller,  som  man 
dengang  kaldte  det,  Anarkisme,  og  Statsregulering. 
Navnene  Anarkisme,  Individualisme,  Liberalisme  har  i  de 
to  Hundrede  Aar  vekslet  i  den  her  givne  Orden  som  Be- 
tegnelse for  den  Teori,  at  naar  alle  af  sig  selv  handler 
retfærdigt,  er  der  ingen  Brug  for  Domstole  og  Politi, 
„Sværdene  vil  omdannes  til  Plovjærn",  Individerne  vil  da 
organisere  Samfundet,  Staten  behøver  ikke  at  gøre  det. 
Til  dette  Udviklingstrin  ventes  Individerne  at  komme 
gennem  den  fri  Brug  af  deres  Kræfter.  Man  gik  i  Eng- 
land den  Vej  at  sikre  Individets  Rettigheder  gennem 
Brugen  af  Landets  repræsentative  Forfatning.  I  Frankrig, 
hvor  man  ikke  havde  denne  Udvej,  blev  Liberalismen 
ikke  mindre  indflydelsesrig,  men  den  blev  det  ad  teoretisk 
Vej;  dens  Talsmænd  havde  ingen  aktiv  Del  i  Stats- 
styrelsen  ;  Magthaverne  betragtede  Teorien  som  et  literært 
Fænomen,  og  de  interesserede  sig  som  saadant  for  det, 
indtil  Revolutionen  fremtvang  den  praktiske  Prøve  og  hen- 
lagde den  højeste  Magt  til  en  repræsentativ  Forsamling, 
der  var  valgt  for  en  begrænset  Tid,  skaffede  alle  Skatte- 

ydere  lige  Stemmeret,  fremtvang  Religionsfrihed,  almindelig 
Værnepligt,  Kirkens  Adskillelse  fra  Staten  og  i  Erklæringen 
om  Menneskerettighederne  søgte  at  fastslaa  de  Veje,  ad 
hvilke  den  fremtidige  Udvikling  skulde  ske.  Det  kan 
ikke  nægtes,  at  man  derved  var  kommen  et  betydeligt 
Stykke  videre  end  paa  Gildernes  Tid,  da  man  i  Gilderne 
kun  optog  Katolikker,  da  Gildet  nøje  iagttog  de  religiøse 
Ceremonier,  da  ethvert  Gilde  stod  under  Beskyttelse  af 
en  Helgen,  da  det  havde  sit  eget  Kapel;  men  alligevel 
havde  Revolutionen  noget  fælles  med  Lavstyranniet: 
Tvangen.     Man  vilde  tvinge  Folk  til  at  være  fri. 

Med  Adam  Smiths  Bog  havde  den  økonomiske 
Individualisme  bredt  sig  over  Verden  med  Fordring  om, 
at  Produktionen,  Transporten,  Fordelingen  af  Livs- 
fornødenhederne  skulde  overlades  til  Individets  Omsorg 
og  kun  skulde  staa  under  Statens  Beskyttelse  og  Kon- 
trol. Gildernes  Tid  maatte  være  forbi,  saasnart  denne 
Opfattelse  fæstnede  sig.  De  havde  været  demokratiske  i 
deres  indre  Styrelse,  og  de  havde  virket  pædagogisk  .ved 
Fordringen  om,  at  Lavsmestrene  skulde  have  lært  deres 
Fag;  men  de  segnede  under  Trykket  af  en  Mængde 
Rettigheder  og  Monopoler,  hvilke  de  havde  maattet  til- 
kæmpe sig  for  nogenlunde  at  kunne  modstaa  de  højere 
Stænder,  der  besad  endnu  flere  Rettigheder  og  Monopoler. 
Dertil  kom,  at  i  de  store  Byer  var  ny  Industrigrene 
voksede  op  og  blevne  faretruende  for  Gilderne.  Det  gik 
her  som  saa  ofte  før,  en  Institution,  der  oprindelig  be- 
tegnede et  Fremskridt,  bliver,  senere  en  tyngende  Lænke 
for  Menneskeslægten,  og  da  kan  det  koste  næsten  ligesaa 
store  Anstrængelser  at  bortrydde  den,  som  det  tidligere 
kostede  at  skabe  den.  Der  er  noget  tragisk  i  Menneske- 
slægtens Historie;  man  skaber  den  ene  Institution  efter 
den  anden.  Kongemagt,  Adel,  Gejstlighed  og  saa  videre 
som  Værn  mod  Undertrykkelse,  og  næppe  er  de  rod- 
fæstede, før  de  selv  udøver  en  tyrannisk  Virksomhed,  der 
er  ligesaa  trykkende  som  den,  til  hvis  Bekæmpelse  de 
skabtes.     Gang  efter  Gang  havde   man   nu  gjort  Forsøg 

med  Dannelsen  af  ny  Stænder;  men  hver  ny  Stand,  der 
opstod,  medførte  blot  en  ny  Form  for  Tyranni.  Derfor 
søgte  man  tilbage  til  de  formentlig  naturlige  Tilstande, 
hvor  enhver  Mand  deltog  i  Raadslagningeme  om,  hvad 
der  var  til  alles  Bedste.  Til  Fordel  for  Almenviljens 
Suverænitet  maatte  Kongemagt  og  de  enkelte  Stænder 
opgive  deres  Monopoler;  og  Spørgsmaalet  blev  da:  hvor- 
ledes skal  man  kende  den  suveræne  Almenvilje?  Naturlig- 
vis gennem  det  suveræne  Folks  Viljestilkendegivelse; 
dog  herom  lærer  Rousseau:  „Almenviljen  er  altid  rigtig; 
men  den  Dom,  der  leder  den,  er  ikke  altid  oplyst." 
»Strængt  taget  har  der  aldrig  eksisteret  virkeligt  Demo- 
krati og  vil  der  aldrig  komme  til  at  eksistere.  Det  er 
imod  Naturens  Orden,  at  Flertallet  styrer,  og  at  Mindre- 
tallet styres  .  .  .  Hvis  der  gaves  et  Folk  af  Guder,  vilde 
det  ordne  sig  demokratisk;  men  en  saa  fuldkommen  Re- 
gering passer  ikke  Menneskene. '^  Med  en  saadan  Lære 
som  Baggrund  undrer  man  sig  mindre  over,  at  de  øko- 
nomiske Individualister  slog  en  tyk  Streg  ikke  blot  over 
Standsforskel  og  Handelsmonopoler,  men  over  selve 
Tanken  om  Omsætningens  Regulering  ved  andet  end 
Individernes  egne  Interesser.  Derigennem  vilde  Individet 
ikke  blot  skabe  sig  Velstand,  men  tillige  Karakter.  At 
denne  Karakter  ikke  blot  vilde  rumme  Hensynsløshed  og 
Selviskhed  men  tillige  Opofrelse  og  Selvbeherskelse,  be- 
tragtedes som  givet.  Man  kunde  jo  vise  hen  til,  „at 
Røverridderne  byggede  de  fleste  af  Evropas  Katedraler" 
(Edm.  Kelly),  og  man  fik  senere  Lejlighed  til  at  henvise 
til  Tammany  Hall,  der  bygger  Amerikas  største  Templer, 
og  der  forud  for  et  Valg  understøttede  „Samfundet  til 
Børns  Beskyttelse"  med  40,000  f . 

Individualismen  bortryddede  ikke  blot  Handelsmono- 
poler og  Standsprivilegier,  ogsaa  adskillige  nationale  og 
lokale  Ejendommeligheder  maatte  vige  for  den.  Politisk 
har  den  skabt  en  mægtig  Bevægelse  henimod  samtlige 
Folkeslags  ensartede  Organisation,  idet  den  forfatnings- 
mæssige Statsstyrelse  er  overført  fra  England  til  de  fleste 

Stater  i  Evropa,  Amerika  og  Australien,  samt  til  nogle 
Stater  i  Asien  og  Afrika.  En  tilsvarende  ensartet  Or- 
ganisation har  den  skabt  paa  de  merkantile  og  industrielle 
Omraader.  Internationale  Kongresser,  internationale  Bu- 
reauer og  Institutioner  er  voksede  frem,  og  en  almindelig 
Folkeret  er  under  Dannelse.  Mange  kunstige  Grænser,  der 
tidligere  adskilte  Menneskeslægten  i  større  eller  mindre 
Brudstykker  uden  synderlig  indbyrdes  Forbindelse,  er 
faldne;  selv  Familielivet  er  omformet  til  Fordel  for 
Individualiteten.  Familien  er  formindsket  med  Hensyn  til 
de  Elementer,  hvoraf  den  bestod.  Den  tidligere  Husstand, 
der  omfattede  Tyendet  og  var  snævert  sammenkyttet 
med  Slægtens  fjærnere  Grene,  er  nu  reduceret  til  Faderen, 
Moderen  og  Børnene,  og  selv  disse  spredes,  naar  de 
bliver  voksne,  ikke  blot  saaledes,  at  Interesserne  bliver 
uensartede,  men  de  spredes  i  Rum  og  danner  selv- 
stændige Familier  uden  synderlig  Tilknytning  til  de 
nærmestbeslægtede.  Husfaderens  Autoritet  er  brudt  og 
Ældsteretten  tabt;  Husmoderens  Fordring  paa  Selv- 
stændighed i  Interesser  og  Karakter  er  anerkendt.  De 
offentlige  Skoler  har  delvis  stillet  Børnene  udenfor  Fa- 
milien. Den  tidligere  Familieorganisation  kendes  snart 
kun  fra  ældre  Romaner;  i  det  daglige  Liv  træffes 
den  sjældent,  og  hvor  den  træffes,  er  den  næsten  altid 
under  Opløsning.  Om  Følelsen  for  Hjemmet  har  vundet 
eller  tabt  ved  denne  Omformning,  kan  være  vanskeligt  at 
sige;  dette  Spørgsmaals  Afgørelse  hører  ogsaa  mere  hjemme 
under  en  etisk  end  under  en  evolutionistisk  Undersøgelse ; 
men  Individualiteterne  har  faktisk  faaet  videre  Spillerum. 
Mindre  Fremgang  har  Bevægelsen  i  individuel  Ret- 
ning haft  paa  de  Punkter,  hvor  den  stødte  sammen  med 
de  religiøse  og  militære  Organisationer.  Reformations- 
tidens  Fordring  om  Samvittighedsfrihed  omsatte  den  til 
Fordring  om  Religionsfrihed,  og  denne  Fordring  god- 
kendtes i  samtlige  ny  Forfatninger;  dog  er  den  ikke 
trængt  synderligt  ned  i  Sindene.  Selv  hos  Revolutions- 
tidens Mænd  var  den  af  temmelig  overfladisk  Beskaffenhed. 

Rousseau  fordrede,  at  det  suveræne  Folk  skulde  fastslaa 
Artiklerne  i  en  Statsreligion;  de  skulde  dog  ikke  fast- 
slaas  som  religiøse  Dogmer,  men  som  „Samfundsfølelser**, 
uden  hvilke  intet  Menneske  kunde  være  god  Borger  eller 
tro  Undersaat.  Folket  skulde  ikke  tvinge  nogen  til  at 
tro  paa  disse  Artikler,  men  det  kunde  banlyse  enhver,  der 
ikke  troede  paa  dem.  «Hvis  nogen  efter  at  have  anerkendt 
disse  Dogmer  opfører  sig,  som  om  han  ikke  tror  paa 
dem,  lad  ham  da  straffes  med  Døden:  han  har  gjort  sig 
skyldig  i  den  største  af  alle  Forbrydelser,  han  har  løjet 
for  Loven.**  Ganske  vist  opstillede  Mirabeau  i  sit  Svar 
til  Kvækerne  Spørgsmaalet:  hvilken  Regering  tør  vel  stille 
sig  imellem  Gud  og  det  enkelte  Menneskes  Hjærte;  men 
Tiden  har  vist,  at  det  tør  saavel  Regeringer  som  Gejst- 
lighed og  Enkeltmand.  Mange  Videnskabsmænd  er 
bleven  forfulgte  paa  Grund  af  deres  religiøse  Meninger  og 
paa  Grund  af  deres  videnskabelige  Overbevisning,  og 
mange  Lægfolk  er  socialt  og  økonomisk  bleven  ødelagte, 
fordi  de  ikke  sluttede  sig  til  deres  Omgivelsers  Livs- 
opfattelse. I  Danmark  ansættes  Jøder  ikke  som  Dommere; 
det  vigtigste  er  nemlig  ikke,  om  de  egner  sig  til  at  være 
Dommere,  men  om  de  formelt  hører  til  Folkekirken,  Kun 
hos  Nationer  med  den  højeste  Oplysning  er  Religions- 
friheden trængt  igennem  i  nogle  faa  Retninger,  men  i  det 
Hele  har  den  Respekt  for  Individets  selvstændige  Over- 
bevisning, paa  hvilken  den  hviler,  ikke  funden  almindelig 
Anerkendelse.  De,  som  ikke  har  brudt  med  de  Kirker, 
der  fingerer  at  være  „universelle**,  „rigtige**,  „uforander- 
lige*** »gudbenaadede**,  og  det  fingerer  de  alle,  er  uvillige 
til  at  tolerere  Meningsforskel  paa  det  religiøse  Omraade, 
og  de,  der  har  brudt  med  dem,  er  undertiden  ligesaa 
uvillige  dertil.  Ingen  monoteistisk  Religion  eller  Under- 
afdeling af  en  saadan  har  vunden  Sejr  ved  fredelige 
Midler,  og  de  mistvivler  alle  om  at  kunne  holde  sig 
alene  ved  fredelige  Midler.  Havde  Konstantin  og  hans 
Efterfølgere  ikke  lagt  den  verdslige  Myndighed  paa  Vægt- 
skaalen  til  Fordel  for  Kristendommen,    havde  det  meste 

af  Evropa  rimeligvis  endnu  været  hedensk,  og  havde 
Kongerne  af  Sverrig,  Danmark  og  England,  Myndig- 
hederne i  Svejts,  Nederlandene  og  de  fri  tyske  Byer, 
Kurfyrsterne  og  andre  tyske  Fyrster  ikke  taget  sig  af 
Protestantismen,  da  havde  den  forlængst  været  henvist 
til  en  apokryf  Tilværelse  i  afsides  Egne,  om  den  over- 
hovedet havde  eksisteret.  Med  de  Vaaben,  med  hvilke 
man  har  sejret,  søger  man  at  hævde  Sejren;  kan  man 
ikke  længere  slaa  Folk  ihjel  til  Guds  høje  Ære,  saa  kan 
man  dog  til  dette  Formaals  Fremme  anvende  Straffelovs- 
paragrafer,  Domstole,  Politi  og  Fængsler.  „Religions- 
frihed findes  kun,  hvor  religiøs  Indifference,  der  ikke  vil 
have  sin  Fred  forstyrret,  lægger  sit  Lod  i  Vægtskaalen** 
(J.  St.  Mill). 

Endnu  uheldigere  har  Individualismen  været  overfor 
Militarismen.  Man  troede  at  knække  denne  sidste  ved 
Indførelsen  af  almindelig  Værnepligt.  Naar  det  suveræne 
Folk  fra  hvert  enkelt  Hjem  sendte  en  Søn  til  Hæren,  da 
vilde  hele  Folket  modsætte  sig  enhver  uretfærdig  An- 
vendelse af  Krigsmagten.  Man  anvendte  da  Krigsmagten 
til  at  konsolidere  Friheden  indadtil;  ti  Friheden  har  man 
altid  maattet  konsolidere  med  Vaaben,  eftersom  Tyranniet 
stedse  benyttede  dette  Middel.  Dernæst  konsoliderede 
man  Friheden  udadtil.  Derpaa  kæmpede  man  for  at  ud- 
brede Kærlighed  til  Friheden  blandt  andre  Folk,  og 
endelig  mistede  Folket  Suveræniteten,  men  den  almindelige 
Værnepligt  blev  tilbage  og  gjorde  Fyrsterne  til  Herrer 
over  saa  uhyre  Hærmasser,  som  ingen  evropæisk  Fyrste 
nogensinde  tidligere  havde  været.  Dette  tvang  atter  det 
Par  Lande,  der  ikke  havde  indført  almindelig  Værnepligt,  til 
at  ofre  uhyre  Summer  paa  Rustninger  og  deltage  i  Krige 
for  ikke  at  blive  distancerede  nationalt  og  merkantilt. 
Den  økonomiske  Individualisme,  der  havde  skabt  den  ny 
Verdenshandel,  maatte  tilmed  have  sine  Interesser  for- 
svarede; Militærmagtens  Udvikling  steg  med  Handelens, 
et  nyt  Vidnesbyrd  om,  at  hver  ny  fremdukkende  Faktor 
i    Samfundslivet     forøger    Rivaliseringen     og    Kampen. 

Drømme  om  evig  Fred  blandt  Menneskene  er  forstaaelige, 
men  Drømme  om  evig  Fred  blandt  Menneskesamfund, 
Samfundslag,  Samfundsmedlemmer,  kan  i  hvert  Tilfælde 
ikke  støtte  sig  paa  Erfaringer  fra  Fortid  og  Nutid. 
Tænktes  den  evige  Fred  etableret,  vilde  Militarismen 
straks  præsentere  sig  som  dens  Vogter;  ti  Militarismen 
er  elastisk  nok  til  ikke  at  spørge  om  Meninger;  den  for- 
svarer enhver  Mening,  der  foreligger.  Religionsfrihed  lige 
saa  godt  som  Religionstvang,  Verdensherredømme  lige 
saa  godt  som  Territoriets  Ukrænkelighed;  Frihandel  saa- 
vel  som  Toldbeskyttelse,  Oprør  saavel  som  Troskab. 
Den  er  elskelig  i  sin  Mangfoldighed,  vrager  ikke  mellem 
Motiver;  den  danner  et  af  de  solideste  Grundlag  for 
de  eksisterende  Samfund,  og  den  kan  ikke  undergraves 
af  Fornuften  uden  straks  at  melde  sig  til  Forsvar  for 
Fornuftens  Undergravningsarbejde. 

Liberalismen  har  foreløbig  løst  Spørgsmaalet:  Hos 
hvem  ligger  den  øverste  Myndighed?  Svaret  er:  Hos 
Folket,  der  virker  gennem  sine  Repræsentanter.  Tilbage 
staar  det  ligesaa  vigtige  Spørgsmaal:  Paa  hvilke  Om- 
raader  er  Regeringsmagtens  Udøvelse  tilladelig?  Dette 
sidste  Spørgsmaal  tilhører  i  særlig  Grad  Nutiden.  Vi 
er  tilbøjelige  til  at  erklære,  at  der  findes  Omraader, 
som  ligger  udenfor  Statens  Indgriben,  hvor  den  individuelle 
Frihed  gaar  over  alt;  men  faktisk  er  denne  Frihed  altid 
omgivet  af  Love,  og  det  er  ofte  vanskeligt  at  sige,  hvor 
Friheden  begynder  og  Loven  hører  op.  Da  Lovene  af- 
hænger af  Regeringsmyndigheden,  mente  man,  at  Friheden 
erhvervedes  ved  Ændringer  i  denne;  der  er  imidlertid 
mange  Slags  Frihed,  for  hvilken  dette  ikke  gælder.  Saa- 
vel Danmark  som  Sverrig  er  konstitutionelle  Riger;  men 
den  personlige  Frihed  er  langt  større  i  Sverrig  end  i 
Danmark,  og  det  uagtet  Valgretten  er  mere  almindelig  i 
Danmark.  I  Republiken  Venedig  var  den  industrielle 
Frihed  ikke  stor;  i  Republiken  de  forenede  nordameri«- 
kanske  Fristater   begrænses  Handelsfriheden  ved   stærke 

Toldmure.  Buskmænd  og  Kaffere  nød  ingen  Frihed  i 
Republikerne  Oranje  og  Transvaal;  de  kommer  maaske 
til  at  nyde  lidt  mere  under  Kongeriget  Stor-Britanien, 
dog  næppe  meget  mere.  Søndagsfriheden  kan  være 
større  under  Absolutisme  end  under  Demokrati;  i  Parla- 
mentarismens Hjemstavn,  England,  er  Søndagstvangen 
stærkere  end  noget  andet  Sted.  En  Mormon,  der  allerede 
har  en  Kone,  føler  sin  Frihed  begrænset  ved  de  Love,  der 
forbyder  ham  at  tage  flere.  At  man  lever  i  et  frit 
Land,  vil  tildels  sige,  at  man  lever  i  et  Land,  hvis  Love 
stemmer  med  ens  Vaner;  kommer  man  under  andre 
Love,  føler  man  sig  ufri.  En  Spanier,  der  opholdt  sig  i 
Berlin,  følte  sin  Frihed  krænket,  fordi  han  i  en  offentlig 
Park  ikke  maatte  afbryde  en  Blomst  og  give  den  til  en 
forbigaaende  smuk  Dame. 

J.  St.  Mill  finder,  at  hvor  Individet  ikke  handler  i 
Kraft  af  sin  egen  Karakter,  men  i  Kraft  af  andre  Men- 
neskers Traditioner  og  Vaner,  der  mangler  et  af  de 
væsentligste  Elementer  i  Menneskelykke  og  en  Hoved- 
bestanddel i  individuelt  og  socialt  Fremskridt.  Han  slutter 
sig  til  Vilh.  V.  Humboldts  Udtalelse,  at  Menneskets  Maal 
eller  det,  der  er  foreskrevet  ved  Fornuftens  evige  og  ufor- 
anderlige Diktat,  og  ikke  ved  vage,  forbigaaende  Ønsker, 
er  Kræfternes  højeste  og  mest  harmoniske  Udvikling  til 
et  sammenhængende  Hele.  Mill  mener,  at  dette  Maal 
naaes,  naar  enhver  i  sin  Ungdom  faar  Kendskab  til 
Menneskeslægtens  Erfaringer  og  dernæst  som  modent 
Menneske  paatager  sig  den  Opgave  at  bruge  og  fortolke 
disse  Erfaringer  paa  sin  egen  Maade.  Frihedsfordringen 
vendes  altsaa  indad;  Individet  skal  frigøre  sig  selv,  og 
Rejgeringsformen  kommer  kun  i  Betragtning,  forsaavidt 
den  letter  eller  hæmmer  denne  Frigørelse.  Allerede  Locke 
havde  ment,  at  Regeringens  Opgave  udelukkende  var  at 
beskytte  Ejendommen;  ud  frådet  formentlige  Modsætnings- 
forhold mellem  Regeringen  og  de  regerede  gik  man 
senere  videre.  Vilh.  v.  Humboldt  opfattede  Statens  Op- 
gaver   som    rent    negative;    han    tillagde    ikke    en    Re- 

gering  Ret  til  at  gøre  noget  Skridt  til  Fremme  for  de 
regeredes  Vel.  Statens  Opgave  bliver  at  beskytte  Ind- 
byggerne indadtil  og  udadtil,  og  den  maa  ikke  til  Fremme 
for  noget  andet  Formaal  begrænse  Friheden.  Fra  Statens 
Omsorg  udelukkes  altsaa  ethvert  Hensyn  til  Religion^ 
Moral,  Opdragelse,  Forholdet  mellem  de  to  Køn,  og  til  al 
privat  Virksomhed,  der  ikke  krænker  andre.  Fyldigst 
bliver  denne  Opfattelse  forsvaret  af  Dunoyer  (1845).  I 
England  er  det  J.  St.  Mills  Bog  „Om  Frihed",  der  dybere 
end  noget  andet  Værk  paavirkede  den  individuelle  Liberal- 
isme og  fremstillede  det  moderne  Demokratis  Fordringer. 
Den  oplyste  Selv-Interesse  skulde  føre  den  oplyste  De- 
spotismes Arbejde  videre,  men  paa  sikrere  Grund,  fordi 
„Menneskenaturen  ikke  er  en  Maskine,  der  skal  bygges  efter 
Model  og  gøre  akkurat  det  Arbejde,  der  foreskrives  den; 
den  er  en  Organisme,  der  fordrer  Vækstfrihed  til  alle 
Sider  efter  de  indre  Betingelser,  den  besidder".  Opgaven 
bliver  da  at  tilvejebringe  en  Samfundstilstand,  i  hvilken  Indi- 
vidernes Selv- Interesse  fuldstændigt  kan  udsones  med  Sam- 
fundsinteressen. Hertil  skal  den  almindelige  Valgret  tjene. 
Denne  Individualisme  støttede  sig  paa  moralske  Be- 
tragtninger af  betydelig  Rækkevidde.  Man  antog,  at  den 
Sympati,  der  er  givet  i  Kønsdriften,  af  sig  selv  havde 
udviklet  sig  til  Forældrekærlighed,  til  Familiekærlighed,  til 
Stammekærlighed,  til  Fædrelandskærlighed,  til  almindelig 
Menneskekærlighed.  Det  naturlige  Raamateriale,  som  vore 
Instinkter  og  Drifter  frembyder,  kan  altsaa  ved  at  komme 
under  Kontrol  og  Disciplin  omforme  sig  til  de  ædleste 
Karaktertræk.  Det  var  Samfundet,  der  tidligere  ydede 
Kontrollen  og  Disciplinen,  og  gjorde  det  saa  grundigt,  at 
Samfundets  vedvarende  Indgriben  snarest  er  en  Fare  for 
Individualitetens  Udformning,  og  dog  er  det  denne  Ud- 
formning, der  gør  et  Menneske  værdifuldt  for  sig  selv  og 
derigennem  værdifuldt  for  andre,  idet  den  bringer  større 
Fylde  i  hans  Liv.  I  Frankrig  klagede  Tocqueville  over, 
at  Antallet  af  originale  Personligheder  stadig  formindskedes; 
i  England    klagede  Mill  over  det  samme,    og    dog   kan 

Mennesker  med  Særmeninger  og  stærkt  Særpræg  ikke 
undværes.  Det  er  dem,  der  skal  opdage  ny  Sandheder 
og  udføre  ny  Handlinger.  Det  er  paa  dem,  Fremtiden 
skal  bygge;  men  de  hæmmes  i  deres  Udvikling  overalt, 
hvor  Samfundstraditionen  naar  en  saadan  Styrke,  at  den 
knuser  de  Nydannelser,  som  Varia tionstilbøjeligheden  har 
frembragt.  „Hvis  alle  Mennesker  minus  En  var  af  samme 
Mening,  vilde  Slægten  ikke  være  mere  berettiget  til  at 
bringe  denne  ene  til  Tavshed,  end  han  vilde  være  til  at 
bringe  Slægten  til  Tavshed,  hvis  han  havde  Magten  .  .  . 
Ved  at  undertrykke  en  Mening,  plyndrer  man  Menneske- 
slægten saavel  i  Nutid,  som  i  Fremtid  ...  Er  Meningen 
rigtig,  berøves  man  Lejlighed  til  at  bytte  Vildfarelsen  med 
Sandheden;  hvis  den  er  urigtig,  taber  man  den  klarere 
Forstaaelse  og  det  livligere  Indtryk  af  Sandheden,  der 
fremkommer  ved  dens  Strid  med  Vildfarelsen."  Da  nu 
den  almindelige  Valgret  faktisk  vil  komme  til  at  udtrykke 
Majoritetens  Vilje,  eller  Viljen  hos  den  mest  aktive  Del 
af  Befolkningen,  det  vil  sige  hos  dem,  der  har  faaet  sig 
selv  godkendt  som  Majoritet,  saa  mener  Mill,  at  der  maa 
tages  Forsigtighedsregler  ogsaa  overfor  deres  Misbrug  af 
Magten;  ti  der  er  Grænser  for  den  kollektive  Menings 
Indgreb  i  den  individuelle  Uafhængighed,  og  disse  Grænser 
maa  findes.  Praktisk  set  er  de  fundne;  de  bestemmes  af 
Samfundets  Billigelse  eller  Misbilligelse. 

Om  end  Liberalismen  ikke  har  formaaet  at  gennem- 
føre sine  Teorier,  saa  har  den  dog  skabt  en  stigende 
Uensartethed  i  alle  økonomiske,  politiske,  etiske  og 
religiøse  Forhold  og  derved  skabt  ny  Betingelser  for  Ud- 
viklingen. Overalt  har  den  bygget  paa  Tillid  til  Livets 
egne  Kræfter  og  søgt  at  erstatte  en  overnaturlig  og  una- 
turlig Sanktion  af  Handlingernes  Rigtighed  med  en 
naturlig  Sanktion.  Den  har  omgærdet  sig  med  en  Sum 
af  Videnskab,  Moralitet  og  Statsmandskunst,  der  gør  den 
vanskelig  at  angribe ;  men  saasnart  den  tvinges  til  klart 
at  fremstille  Grænserne  for  Individernes  og  for  Samfundets 

Magtomraade,  falder  den  tilbage  paa  sin  Tillid  til  Livet 
og  henviser  til  de  uskrevne  Loves  vældige  Overvægt 
over  de  skrevne,  og  de  uskrevne  Love  er  Individernes 
Værk.  Paa  dette  Punkt  ender  da  Rationalismens  Saga; 
Bestræbelserne  for  ad  Intelligensens  Vej  at  bringe  Orden 
i  Samfundsforholdene  løber  ud  i  en  Henvisning  til  Men- 
neskenes ubevidste,  halvt  instinktmæssige  Forsøg  paa  at 
afgrænse  deres  Interesser.  Det  erkendes  altsaa,  at  For- 
nuften i  sig  selv  ikke  uden  Hjælp  fra  andre  Kilder  er  i 
Stand  til  at  lede  Forholdene,  som  de  faktisk  er;  den  maa 
søge  Hjælp  i  Befolkningens  milde,  sympatetiske,  humane 
Følelser.  Men  Individualismen  er  ikke  endt;  den  har 
dels  som  Anarkisme,  dels  som  Evolutionisme  søgt  at 
løse  de  Vanskeligheder,  de  liberale  Tænkere  maatte  lade 
uløste. 

Ordet  Anarkisme  har  i  vore  Dage  faaet  en  anden 
Betydning,  end  det  havde  paa  John  Lockes  Tid.  Nu 
betegner  det  den  Lære,  at  enhver  Regeringsform  er 
skadelig,  at  ethvert  Individ  skal  have  absolut  Frihed  til 
at  handle,  som  han  synes  rigtigt.  Striden  mellem  Indi- 
videts og  Samfundets  Interesser  løses  af  Anarkismen  paa 
den  teoretisk  nemmest  mulige  Maade,  nemlig  ved  at 
stryge  Samfundet.  I  den  nyere  Tid  fremsattes  Anar- 
kismen først  dS  Goåw'm  {Political  Justice,  1793);  dernæst 
af  Proudhon  (1809—65),  hvis  Hovedværk  sluttedes  1846. 
Han  søgte  Kilden  til  Samfundets  Lidelser  i  Kapitalens 
Ophobning  og  i  de  Monopoler,  som  Kapitalen  altid  for- 
stod at  erhverve.  Frelsen  maatte  derfor  bestaa  i,  at  Ar- 
bejderen fik  det  fulde  Udbytte  af  Arbejdet.  Dog  skulde 
dette  ikke  opnaas  gennem  Statskontrol,  men  gennem 
ubegrænset  individuel  Frihed.  I  Tyskland  havde  1845 
Caspar  Schmidt  under  Navnet  Max  Stimer  slaaet  til  Lyd 
for  Anarkismen.  Han  forkastede  ikke  blot  alle  Autori- 
teter, hvadenten  de  var  verdslige  eller  gejstlige,  men  han 
fraskrev  tillige  Ideerne  om  Gud,  om  Humanitet  og  alle 
lignende  Tanker  enhver  virkelig  Værdi,  i  det  øjeblik  de 
benyttedes   til  Begrænsning  af  Individets   absolutte   Selv- 

bestemmelsesret.  Naturlig  Ret  er  for  ham  intet  andet  end 
naturlig  Magt;  i  Naturtilstanden  har  Mennesket  ingen 
Grund  til  at  opgive  Brugen  af  sin  Magt,  og  det  var  kun 
Selvinteresse,  der  drev  Menneskene  til  at  danne  Samfund, 
hvor  Selvinteressen  vedbliver  at  gøre  sig  gældende.  Sam- 
fundslivet er  da  en  vedvarende  Krigstilstand,  under 
hvilken  Kampen  for  Tilværelsen  er  ligesaa  stræng,  som 
den  tidligere  var,  om  end  Betingelserne  har  skiftet  Sam- 
fundslivet er  da  langtfra  nogen  Garanti  for  Friheden ;  det 
tvinger  Menneskene  til  at  underkaste  sig  Regler,  og  over- 
alt, hvor  dette  sker,  er  Friheden  tabt.  Med  Friheden 
taber  Individet  sin  Suverænitet;  men  Individet  er  suverænt, 
udenfor  det  er  alt  Indbildning,  Moralen  er  Indbildning, 
Fornuften  er  Indbildning.  Religion  og  Fornuft  udøver 
samme  Tyranni  over  Menneskene;  Religionen  forlanger 
mine  Handlinger;  Fornuften  fordrer  min  Mening.  Robes- 
pierre,  St.  Just  og  mange  andre  var  saaledes  tyranniserede 
af  abstrakte  Tanker;  de  var  Entusiaster,  der  beherskedes 
af  Abstraktioner.  Liberalismen  er  Fornuften,  anvendt  paa 
de  sociale  Forhold ;  dens  Maal  er  en  fornuftmæssig  Sam- 
fundsorden; den  yder  altsaa  kun  en  begrænset  Frihed, 
arbejder  ikke  for  Individets  fulde  Uafhængighed.  Politisk 
Frihed  betyder,  at  Staten  er  uafhængig;  religiøs  Frihed, 
at  Religionen  er  uafhængig ;  Samvittighedsfrihed,  at  Sam- 
vittigheden er  uafhængig;  men  det  betyder  ikke,  at  jeg 
er  uafhængig  af  Stat,  af  Religion,  af  Samvittighed;  det 
betyder  ikke  min  Frihed;  det  betyder  kun  Frihed  for 
noget,  som  behersker  mig.  Stat,  Religion,  Samvittighed 
er  mine  Tyranner,  jeg  er  deres  Slave.  Udenfor  Indi- 
videt findes  imidlertid  ingen  Ret;  det,  der  for  Individet  er 
Ret,  er  virkelig  Ret.  Det  kan  være,  at  det  for  andre  er 
Uret;  men  deres  Sager  vedrører  ikke  mig.  Lad  dem 
forsvare  sig.  Man  spørger  stadig,  hvem  eller  hvad  yder 
dig  Ret?  Svaret  er:  Gud,  Kærligheden,  Fornuften,  Naturen, 
Humaniteten  og  saa  videre.  Men  Svaret  er  urigtigt.  Din 
egen  Magt  yder  dig  Ret,  og  alt,  der  modsætter  sig  den, 
maa  da  ødelægges;  der  gives  en  ødelæggelsens  Vellyst. 

Filosofisk  udgik  Anarkismen  fra  venstre  Fløj  af 
Hegels  Disciple.  Jeget  stilledes  i  Forgrunden  som  det 
sikreste  Holdepunkt;  i  Moral  og  i  Religion  betragtedes  det 
som  en  Styrke  at  „staa  ene**.  Praktisk  skabtes  Anar- 
kismen ved  Bruddet  mellem  Karl  Marx  og  Bakunin  paa 
„Internationales**  Kongres  i  Haag  1872.  En  rig  Gods- 
ejer fra  Moskva  var  personlig  paavirket  af  Hegels 
Disciple;  en  Del  af  deres  Ideer  havde  han  overført  til 
Rusland  og  omdannet  efter  russiske  Forhold;  blandt  de 
unge  Mennesker,  han  paavirkede,  var  Herzen  og  Bakunin, 
Grundlæggerne  af  den  russiske  Anarkisme.  I  Følge 
Bakunin  (1814—96)  vilde  Banditvæsnet  paa  engang 
medføre  en  social,  en  filosofisk  og  en  økonomisk  Revolu- 
tion, der  ikke  vilde  lade  noget  Punkt  af  den  evropæiske 
Samfundsorden  være  urørt.  Det  nationale  russiske  Bandit- 
væsen betragtede  han  som  et  af  de  bedste  Udslag  af  det 
russiske  Folkeliv.  „Den,  der  ikke  forstaar  dette  Bandit- 
væsen og  ikke  sympatiserer  med  det,  har  ingen  For- 
staaelse  af  Tilstandene.**  Den  russiske  Bandit  er  den  eneste 
virkelige  revolutionære.  Spredt  i  Skovene,  paa  Stepperne,  i 
Byerne  forbereder  Banditterne  den  sande  russiske  Folke- 
Revolution;  enhver  der  ønsker  en  virkelig  Revolution,  vil 
slutte  sig  til  dem  og  forlade  Akademierne,  Universiteterne, 
Skolerne.  —  I  denne  politiske  Form,  som  Protest  mod 
Despotismen,  har  den  russiske  Anarkisme  eller,  som  Tur- 
genjew  kaldte  den.  Nihilisme,  funden  Udbredelse  i  andre 
Lande,  hvor  Samfundsforholdene  tilnærmelsesvis  var  lige 
saa  uheldige.  En  filosofisk  Teori  omsattes  til  „Daads- 
propaganda**,  en  moralsk  Sygelighed,  der  ikke  er  be- 
grænset til  Anarkister.  Nyere  Forfattere  som  Elisée 
Reclus  og  Krapotkin  har  imidlertid  søgt  at  forlade  det 
yderliggaaende  individualistiske  Standpunkt  og  samarbejde 
Anarkisme  med  Kollektivisme  ved  at  organisere  en  anar- 
kistisk Kommunisme.  „Anarkiet  fører  til  Kommunisme 
og  Kommunismen  til  Anarki**  (Krapotkin).  Vejen  gaar 
over    Privatejendommens    Ophævelse,    og   Maalet    er    at 

danne  en  Kommunisme  af  fri  Mennesker  uden  Regering, 
uden  Organisation. 

Den  sociale  Evolutionisme,  som  Spencer  har  grund- 
lagt den,  har  intet  tilfælles  med  Anarkismen,  om  end 
ogsaa  den  tænker  sig  Muligheden  af  Samfundslovgiv- 
ningens  Ophør.  Spencer  mener,  at  en  stigende  Moralitet 
vil  sætte  Spor  i  Hjærnens  Bygning,  eftersom  der  ikke 
findes  Funktion  uden  Struktur.  Slægt  efter  Slægt  kan  skabe 
en  bedre  og  bedre  bygget  Hjæme;  Resultaterne  overføres 
ved  Arv  og  gør  Kampen  lettere  for  de  følgende  Slægtled, 
indtil  Hjæmen  har  naaet  en  saa  fuldendt  Organisation, 
at  hvert  Individ  af  sig  selv  gør  det,  som  han  nu  gør  ifølge 
Samfundets  Love.  Naar  den  Tid  kommer,  da  er  Sam- 
fundets Lovgivning  overflødig  og  en  individualistisk  Men- 
neskeslægt dannet.  Anarkismen  siger:  omstyrt  Samfundet, 
og  det  fri  Menneske  er  skabt.  Spencer  siger:  tilkæmp 
Mennesket  en  bedre  Hjærnestruktur,  og  Lovene  bliver 
indre  i  Stedet  for  ydre;  naar  de  er  blevne  det,  behøves 
intet  Samfund.  Som  alle  virkelige  Udviklingslærere  finder 
Spencer  Menneskets  Udvikling  behersket  af  de  samme 
Principer  som  de,  der  gør  sig  gældende  i  den  øvrige 
Natur;  Menneskets  Udvikling  er  ikke  forskellig  fra  den, 
der  fandt  Sted  før  Menneskets  Tid;  den  uhyre  Frugtbar- 
hed vil  medføre  en  uhyre  ødelæggelse  af  Liv;  paa  denne 
Naturens  Ubillighed  kan  der  ikke  raades  Bod,  den  sker 
i  Tillæmpningens  Interesse.  Men  med  Menneskene  er 
Udviklingen  naaet  videre  end  med  nogen  anden  Organ- 
isme. Medens  i  Dyresamfundene  Individet  ofres  til  For- 
del for  Samfundet,  har  blandt  Menneskene  eller  dog 
blandt  nogle  Grene  af  Menneskeslægten  Individualiteten 
naaet  en  Udfoldelse  som  intet  andet  Sted.  Denne  Ud- 
foldelse maa  fæstnes  og  forsvares  ogsaa  overfor  de  In- 
stitutioner og  Samfundsforhold,  der  til  en  Tid  kan  have 
været  den  gunstig,  men  som  ved  de  skiftende  Tider  dog 
langt  fra  længere  er  det.  Hertil  hører  det.  Spencer  kalder : 
den  store  politiske  Overtro.  Allerede  1860  havde  han 
henledt  Opmærksomheden    paa,    at   hvis    man   ikke   tog 

passende  Forholdsregler,  vilde  den  formelle  Forøgelse  af 
Friheden  føre  til  en  faktisk  Tilbagegang  i  Frihed.  Senere, 
1884,  mener  han  at  denne  Forudsigelse  er  slaaet  til. 
Borgernes  Virksomhed  er  bleven  begrænset  paa  en  Mængde 
Omraader,  og  man  har  endvidere  paalagt  Borgeren  en 
Række  lokale  Byrder,  der  nøder  ham  til  at  bruge  sin 
Tid  som  offentlig  Tillidsmand  og  atter  derigennem  be- 
grænser hans  Frihed.  Tidligere  kæmpede  Liberalismen 
for  individuel  Frihed  i  Modsætning  til  Stats-Tvang;  nu  er 
det  liberale  Parti  et  Tvangsparti,  der  dikterer  Bor- 
gerne Regler  for  deres  Opførsel.  Under  Hensyn  til 
Borgernes  Vel  har  man  i  gamle  Dage  bunden  Borgernes 
Frihed  ved  Tvangslove;  det  samme  gør  Ny-Liberalismen. 
Spencer  sammenstiller  saaledes  Loven  af  1870,  der  forbød 
Kvinders  og  Børns  Arbejde  i  visse  Farverier  med  Edvard 
den  sjettes  Lov,  der  fastsatte  en  Minimums  Arbejdstid  for 
daglønnede  Arbejdere.  Den  irske  Komforsyningslov  af 
1880  med  Loven  af  1533,  der  foreskrev  det  Antal  Faar, 
en  Forpagter  maatte  holde,  og  med  Loven  af  1597,  der 
paabød  Husejeren  at  opbygge  forfaldne  Huse.  Loven, 
der  begrænser  Udsalget  af  spirituøse  Drikke,  sammenligner 
han  med  tidligere  Love  mod  Luksus  i  Klædedragt,  Spise- 
og  Drikkevarer,  og  Loven  mod  Børsspil  med  Henrik  den 
ottendes  Edikter,  der  forbød  Folk  af  de  lavere  Klasser  at 
spille  Tæming,  Kort  og  lignende. 

Af  tilsvarende  ny-liberale  Love  nævner  han:  1860 
Fabrikslovens  Udvidelse  til  Blegerier  og  Farverier.  Til- 
ladelse til  at  lade  Spise-  og  Drikkevarer  anal3rsere  paa 
offentlig  Bekostning.  Lov  om  Tilsyn  med  Gasværker. 
Fastsættelse  af  Gasprisen.  Forbud  mod  at  beskæftige 
Drenge  under  12  Aar,  naar  de  ikke  kan  læse  og  skrive. 
1861:  Lov  om  Kniple- Arbejde.  Tvungen  Vaccination. 
Fattiglovsbestemmelser.  Oprettelse  af  lokale  Myndigheder 
til  at  fastsætte  Prisen  paa  Leje  af  Heste,  Ponyer,  Muler, 
Æsler  og  Baade.  1862:  Indskrænkning  af  Kvinders  og 
Børns  Arbejde  ved  Friluftsblegerier.  Medicinalraadets 
Eneret  til  at  udgive  en  Farmakopé,  og  Finansministeriets 

til  at  fastsætte  Medicinpriserne.  1863:  Tvungen  Vaccina- 
tion i  Irland  og  Skotland.  Kommunalbestyrelsernes  Ret 
til  at  vedligeholde  antikvariske  Mindesmærker  og  fordele 
Udgifterne  paa  Indbyggerne.  Lov  om  Arbejde  i  Bagerier. 
Lov,  der  tillod  Øvrigheden  at  skønne  over  Næringsmidlers 
Brugbarhed.  1864:  Fabriklovens  Udvidelse  til  at  ved- 
røre Lokalernes  Ventilation  og  Renholdelse.  Skorstens- 
fejerlov. Lov  om  Salg  af  01  i  Irland.  Lov  om  smit- 
somme Sygdomme.  1865:  Tvungen  Ordning  af  Brand- 
væsnet i  London.  1866:  Myndighedernes  Ret  til  at 
efterse  Kvægstaldene  i  Skotland  og  fastsætte  Kvægets 
Antal.  Lov  om  offentlige  Biblioteker,  hvorved  et  Flertal 
i  en  Kommune  kan  tvinge  Mindretallet  til  at  betale  til 
Oprettelsen  og  Driften  af  Biblioteker.  Samtlige  disse 
Love  fremkom  under  Palmerstons  liberale  Ministerium. 
Gaar  vi  til  Ministeriet  Gladstone,  ser  vi  den  samme  Ven- 
ding i  liberal  Politik.  1869:  Monopoliseret  Statstelegraf. 
Lov  om  Udbredelse  af  Kvæg-Sygdomme.  Regulering  af 
øludsalg.  Søfuglebeskyttelseslov  (og  følgelig  Formindskelse 
af  Fiskenes  Tal).  1870:  Fæstegods'  Overgang.  Lov  om 
Skoler  med  tvungen  Skolegang.  Kvinders  og  Børns  Ar- 
bejde i  Konservesfabriker.  1871:  Om  Handelsskibes 
Skikkethed  til  at  gaa  til  Søs.  1872:  Lov  om  Plejebørn. 
Forbud  mod  Salg  af  Spiritus  til  Børn  under  16  Aar. 
Tilsyn  med  Passagerer  paa  Dampskibe.  1873:  Børns 
Anvendelse  ved  Landbrug.  1880:  Forbud  mod  betinget 
Forudbetaling  af  Sømænds  Hyre.  Forældre  tvinges  til 
at  sende  deres  Børn  til  Skole.  1881:  Forbud  mod 
Trawling  paa  visse  Steder.  Forbud  mod  i  Wales  at 
sælge  01  om  Søndagen.  1882:  Kommunalraadene  faar 
Ret  til  at  opkræve  Skat  af  de  elektriske  Lysanlæg.  —  Det, 
Spencer  har  imod  disse  Love  er,  at  det  er  Tvangslove. 
„Du  har  hidtil  haft  Frihed  til  at  anvende  dine  Indtægter, 
som  du  selv  vilde;  herefter  vil  vi  bestemme  deres  An- 
vendelse**, saaledes  synes  den  Bevægelse,  der  vedblivende 
kalder  sig  Liberalisme,  at  tale,  og  vil  den  forsvare  sig 
med,    at  Anvendelsen  nu  bestemmes    af  Folkets  Tillids- 

mænd,  medens  den  tidligere  bestemtes  af  Regeringen,  saa 
svarer  Spencer,  at  dette  for  Følgernes  Vedkommende  er 
ligegyldigt ;  ti  dels  tvinges  Minoriteten  til  at  følge  Majori- 
teten, og  dels  maa  man  under  en  repræsentativ  Forfatning 
gøre  Fordring  paa  de  samme  Friheder,  som  man  fordrede 
under  et  Monark-Herredømme. 

Spencer  bebrejder  Politikerne  deres  Tro  til,  naar  de 
vil,  at  kunne  stanse  den  Bevægelse,  de  har  fremkaldt. 
Han  indrømmer,  at  det  at  kunne  læse,  aabner  Vejen  til 
politisk  Viden,  men  spørger,  om  Vejen  ogsaa  bliver 
fulgt,  om  det  ikke  forholder  sig  saaledes,  at  Partihensyn 
kan  medføre  Vedtagelsen  af  Love,  som  man  ikke  selv 
ønsker,  men  som  Partiet  fordrer  af  Hensyn  til  det  næste 
Valg?  Hvis  dette  er  Tilfældet,  da  kan  ogsaa  en  repræsen- 
tativ Forfatning  gøre  Indbyggerne  til  Slaver;  ti  det 
væsentlige  ved  Slaveriet  er,  at  det  kontrollerer  Individels 
Handlinger,  tvinger  det  til  at  arbejde  for  andre,  og  det 
er  i  den  Henseende  ligegyldigt,  om  Herren  er  en  enkelt 
Person,  en  Association  eller  en  Stat.  Under  primitive 
Forhold  bliver  Regeringsetiken  og  den  militære  Etik 
identiske,  fordi  Hæren  er  det  mobiliserede  Samfund,  og 
Samfundet  er  Hæren  paa  Fredsfod.  Denne  Tilstand  ind- 
virker endnu  paa  vore  Lovgivere,  idet  disse  tilskriver 
selvlavede  Idealer  en  Magt,  hvilken  de  ikke  besidder.  Det 
er  ikke  Staten,  vi  skylder  det  uhyre  Antal  Opfindelser 
fra  Spaden  til  Telefonen;  det  er  ikke  Staten,  der  har 
muliggjort  en  større  Søfart  ved  Opdagelsen  af  astronomiske 
Instrumenter;  det  er  ikke  Staten,  der  har  gjort  Op- 
findelser paa  det  fysiske,  det  kemiske  eller  paa  de  andre 
Omraader,  der  behersker  Nutidens  Fabrikation.  Alt 
sligt  skyldes  Individerne.  Imidlertid  hviler  den  nyere 
Lovgivning  paa  den  tavse  Forudsætning,  at  Individet  ikke 
har  Ret  til  sin  Ejendom,  ikke  engang  til  den,  han  selv 
har  fortjent.  Fortidens  store  politiske  Overtro  var  Ideen 
om  Kongernes  guddommelige  Ret;  Nutidens  er  Ideen  om 
Parlamenternes  guddommelige  Ret;  „Salvelsen  synes 
at  være   dryppet   fra   den  Enes  Hoved  til  de   manges*. 

Enten  vi  gaar  tilbage  til  Tider,  da  Kongen  var  Gud,  eller 
da  han  nedstammede  fra  Gud,  eller  da  han  var  udpeget 
af  Gud,  er  der  god  Grund  til  passiv  Lydighed  overfor 
hans  Vilje.  Denne  Lydighed  bevares,  uagtet  Formen 
skifter;  ti  saavel  Konservatives  som  Liberales  og  Radikales 
Tro,  at  Regeringens  Avtoritet  er  ubegrænset,  gaar  tilbage 
til  Ideen  om  Magten  som  stammende  fra  Gud.  I  vor 
Tid  mener  saavel  Lovgivere  som  Befolkningen,  at  en 
Majoritet  har  ubegrænset  Magt;  man  opfatter  det  som  en 
indlysende  Sandhed,  der  ikke  søges  bevist.  Men  Sagen 
er,  at  Majoritetens  Magt  kun  strækker  sig  til  Opfyldelsen 
af  de  Formaal,  for  hvilke  den  er  valgt.  Paa  det  religiøse 
Omraade  vil  man  dog  ikke  give  Majoriteten  Ret  til  at 
diktere  Minoriteten  Tro  og  Gudsdyrkelse,  men  hvorfor 
ikke  gennemføre  denne  Betragtning  ogsaa  paa  andre  Lov- 
givnings-Omraader  og  særlig  overfor  Individets  Ejendoms- 
ret? Her  maa,  i  Følge  Spencer,  ligesaa  vel  sættes  Grænse 
for  Parlamenternes  Overgreb,  som  man  tidligere  følte  det 
nødvendigt  at  sætte  den  overfor  Kongernes.  Spencer 
kunde  med  saa  meget  større  Styrke  fremhæve  dette,  som 
han  mener,  at  Industri-Statens  Fremgang  vil  blive  Kilden 
til  en  Styrkelse  af  den  monogamiske  Familie,  begrænset 
til  dennes  væsentligste  Elementer,  og  at  den  naturlige 
Udvikling  derved  i  stigende  Grad  vil  føre  til  Uddannelse 
af  de  Personer,  der  uden  Lovens  Tvang,  alene  i  Kraft  af 
deres  Natur,  af  deres  Hjærnes  Mekanisme,  gør  det,  som 
er  rigtigt.  Forholdet  mellem  den  anarkistiske  og  den 
spencerske  Opfattelse  er  da  dette,  at  i  Følge  hin  er  Sam- 
funds-Lovgivningens Ophør  Betingelse  for  Individuali- 
teternes Uddannelse,  hvorimod  Individualitetens  Uddannelse 
i  Følge  Spencer  er  Betingelse  for  Samfunds-Lovgivningens 
Ophør. 


34* 

KAPITEL  XX 
KOLLEKTIVISME 

i  den  nyeste  Tid  har  Edmund  Kelly  rettet  stærke 
Angreb  paa  Individualismen  ud  fra  et  etisk  Synspunkt. 
Han  fremhæver,  at  Naturlovene,  paa  hvis  udvælgende 
Kraft  Individualismen  grunder  sig,  ikke  er  moralske  Love. 
Den  Lære,  at  der  findes  naturlige  Rettigheder,  saasom 
Retten  til  Livet,  Friheden,  Lykken,  er  blot  noget,  som 
Menneskene  har  funden  paa.  Samfundet  er  mere  en 
Konstruktion  end  en  Organisme;  det  er  konstrueret  i 
Strid  med  Principet  om  de  bedst  skikkedes  Overleven,  og 
Menneskeslægten  har  ved  at  formulere  Retfærdighedsprin- 
cipet  tillige  formuleret  en  skarp  Protest  mod  dette  Princip. 
Individualisterne  vil  naturligvis  ikke  lade  den  Brug  af 
Ordet  Moral  uhindret  passere;  de  vil  med  fuld  Føje  kunne 
gøre  gældende,  at  Moral  er  andet  end  Barmhjærtighed, 
og  at  den  Udformning  af  Personligheden,  der  er  Indi- 
vidualismens Drøm,  netop  rummer  alle  Sider  af  Moralen. 
Men  paa  den  anden  Side  lader  det  sig  næppe  nægte,  at 
som  Individualismen  hidtil  har  ytret  sig,  har  Egoisme 
og  Hensynsløshed  haft  et  Forspring  for  Medfølelsen. 
Allerede  ved  Reformationen,  hvor  den  religiøse  Individual- 
isme teoretisk  brød  igennem,  stilledes  Barmhjærtigheds- 
gærningerne  i  anden  Række,  og  ved  Revolutionen,  da  den 

sociale  Individualisme  fik  Luft,  gentog  dette  sig.  Be- 
stræbelserne for  at  indrette  Landets  Love  saaledes,  at 
enhver  kan  blive,  hvad  han  har  Evner  til  og  Energi  til, 
stiller  store  Fordringer  til  Individernes  selvopofrende  In- 
teresse for  dem,  der  mangler  Evner  og  Energi:  for  de 
syge  og  svage;  for  dem,  der  ved  Fødsel,  Arv,  Samfunds- 
forhold er  uheldigt  stillede.  Individualisterne  siger:  vi 
kan  ikke  fravige  Principet  om,  at  den  enkelte  uden  Hinder 
fra  Samfundslovenes  Side  skal  have  Mulighed  for  at  ud- 
nytte sine  Evner;  vi  indrømmer,  at  Principet  er  et  Kamp- 
princip, at  det  medfører  Udbytning  af  de  evneløse  og 
svage,  men  dem  maa  vi  da  gennem  vort  daglige  Liv  paa 
anden  Maade  komme  til  Hjælp.  Spørgsmaalet  bliver  da, 
om  de  yder  denne  Hjælp,  og  om  de  yder  den  i  tilstrække- 
lig Grad. 

Medens  Individualisterne  næsten  alle  har  talt  Privat- 
ejendommens Sag  og  i  den  set  en  naturlig  Ret  for 
Individet,  en  nødvendig  Støtte  for  hans  Initiativ,  optræder 
allerede  Mably  (1709—85)  imod  den.  Fra  ham  stammer 
den  nyere  kollektivistiske  Lære  om,  at  Privatejendom  er 
Kilden  til  alle  Samfundsulykker,  at  Guldalderen  vendte 
tilbage,  hvis  blot  Staten  ledede  Produktionen  og  regulerede 
Forbruget,  og  at  Trangen  til  andres  Billigelse,  Frygten 
for  deres  Misbilligelse  vilde  skabe  det  samme  Initiativ, 
der  nu  dannes  af  Kærlighed  til  Rigdom,  til  Indflydelse. 
Det  var  et  Særkende  for  samtlige  rationalistiske  For- 
fattere, at  de  lod  Moralen  være  Grundlag  for  Politiken; 
Politik  betragtedes  som  anvendt  Moral,  som  en  Læmpelse 
af  Livets  uensartede  Forhold  efter  de  simple,  letforstaaelige 
Moralbud.  Ud  fra  samme  Opfattelse  retter  Mably  sit 
Angreb  mod  Privatejendom.  Sparta  havde  holdt  sig  til 
Lykurgs  sunde  Love,  indtil  Lysander  indførte  de  over- 
vundnes Skatte;  disse  vakte  Graadighed  hos  Spartanerne, 
Trangen  til  Rigdom,  trængte  ind  i  Hjemmene,  fulgt  af 
Gærrighed  eller  af  Vellyst,  og  dermed  var  Spartas 
Historie  endt.  Ti  da  Spartanerne  havde  lært  at  nyde 
deres  Formue,   følte  de  sig  overbeviste  om,  at  Rigdom 

kunde  veje  op  mod  Fortjeneste.  Fattigdom  blev  noget 
forkasteligt,  og  jo  mer  enhver  følte  sig  nødt  til  at  vare- 
tage sit  Hjems  Interesser,  jo  mindre  kunde  han  ofre  paa 
de  offentlige  Anliggender.  I  Tjtus  og  Kartago  gik  det 
paa  samme  ^!aade,  Folkets  Dygtighed  gik  til  Grunde  i 
den  Vellyst,  som  Rigdommen  fremkaldte;  Tyrus'  Purpur 
og  Kartagos  overflødige  Elegance  skabte  Forbrydelser  og 
fremkaldte  Ulykker  over  hele  Jorden.  Det  er  vore  Liden- 
skaber og  ikke  vor  Fornuft,  der  har  indbildt  os,  at  Penge 
er  Statens  Nerve.  Sagen  er  imidlertid,  at  Rigdomme  ud- 
marver Staten,  at  Forfaldet  begynder,  saasnart  den  Skik 
indføres,  at  Staten  skal  betale  for  de  Tjenester,  man 
yder  den,  ti  dermed  fremavler  den  ikke  Borgere,  men 
Stræbere.  Statens  eneste  Nerve  er  Dyden.  Maadehold^ 
Kærlighed  til  Hæder,  Uinteresserthed  har  langt  større  Be- 
tydning for  Staten  end  Rigdom  med  dens  Følger  af 
Luksus  og  Umættelighed.  Samtidig  med  Mably  angriber 
Morelly  skarpt  Privatejendommen.  I  „Naturens  Lovbog** 
(1755)  lyder  Paragraf  1:  „I  Samfundet  skal  intet  være 
Særeje  eller  tilhøre  nogen  enkelt  Person".  Paragraf  2 
lyder:  „Ejendom  er  afskyelig,  og  den,  som  prøver  paa 
at  gennemføre  den,  skal  indespærres  Resten  af  sit  Liv 
som  en  rasende  Sindssyg  og  Fjende  af  Menneskeheden. 
Enhver  Borger  skal  ernæres,  underholdes  og  beskæftiges 
paa  det  offentliges  Bekostning.  Alle  Frembringelser  skal 
føres  til  offentlige  Magasiner  og  derfra  uddeles  til  alle 
Borgere  og  tjene  til  deres  Livsophold.  Efter  samme 
Princip  skal  Byerne  bygges;  alle  private  Boliger  skal 
være  ens.  Naar  Børnene  er  5  Aar  gamle,  skal  de  tages 
fra  Familien  og  opdrages  sammen  paa  Statens  Bekostning.** 
Disse  den  nyere  Kollektivismes  første  Fordringer  udspringer 
fra  Læren  om  Naturretten. 

Det  lykkedes  imidlertid  hverken  Mably  eller  Morelly 
at  omsætte  deres  Teorier  til  Propaganda;  dette  skete  først 
100  Aar  senere,  da  Kollektivismen  opnaaede  et  stærkt 
Gennembrud  med  Rodbertus  og  Karl  Marx,    Denne  var 

den  sidste  af  Hegels  betydeligere  Disciple;  han  virkede  i 
Tyskland  paa  et  Tidspunkt,  da  den  gamle  økonomiske 
Metafysik  i  Schellings  og  Hegels  Filosofi  havde  funden 
en  passende  Jordbund  til  sin  Omformning  og  tillod  den 
økonomiske  Politik  at  blive  en  Gren  af  den  almindelige 
Politik  som  en  særlig  Samfundsvidenskab.  Ganske  vist 
var  det  ikke  Marx  og  Lassalle,  der  skabte  den  egentlige 
Katedersocialisme,  deres  Formaal  var  mere  demokratisk 
og  revolutionært;  men  fælles  for  begge  Bevægelser  er  Be- 
stræbelserne for  at  betjene  sig  af  Statsmagten  for  at  om- 
danne Samfundet.  Efter  Marx  er  al  social  Udvikling  be- 
stemt ved  det  økonomiske  System,  og  dette  er  atter 
bestemt  ved  Produktionsformen.  Samfundets  intellektuelle 
og  moralske  System  afhænger  af  dets  juridiske  og 
politiske  Organisation,  som  atter  afhænger  af  det  øko- 
nomiske System  og  derigennem  af  Maaden,  hvorpaa 
Produktionen  organiseres.  Marx  opgiver  altsaa  den  hidtil 
i  Tyskland  fulgte  Vej  at  forklare  Sarhfundet  ved  Laan  fra 
Astronomien,  Fysiken  eller  Mekaniken,  for  at  vende  Blikket 
til  den  ene  af  Grundfaktorerne  i  Samfundsdannelsen,  nemlig 
Næringsforholdene.  Han  skælner  mellem  tre  Perioder  i 
Slægtens  Udvikling:  Den  antikke  Periode,  Lensperioden 
og  Borgerskabets.  Denne  sidste  rummer  først  en  Over- 
gangstid, der  kendetegnes  ved,  at  den  mindre  Industri  i 
sig  forener  Arbejde  og  Kapital.  Derpaa  følger  en  Tid, 
da  Kapitalismen  gennem  den  store  Industri  skiller  Arbejde 
og  Kapital  fra  hinanden.  Endelig  venter  han  en  Tid,  der 
vil  karakteriseres  ved  Arbejdsmidlernes  Socialisering.  Han 
bryder  resolut  med  den  Hegelske  Lære,  at  det  er  Ideen, 
der  leder  Udviklingen,  idet  han  gaar  ud  fra,  at  Kends- 
gæmingerne  bestemmer  Ideerne;  dog  antager  han,  at 
Kendsgærningemes  Udvikling  nogenlunde  svarer  til 
Aandslivets.  Som  Følge  af  denne  Opfattelse  godkender 
han  naturligvis  ikke  Tilværelsen  af  abstrakte  økonomiske 
Love,  der  er  anvendelige  paa  enhver  Civilisation.  Sam- 
fundslovene  forandrer  sig  med  de  historiske  Perioder;  er 
en  Periode  endt,  ophører  dermed  de  i  den  gældende  Love. 

Hver  Samfundsorganisme  har  sine  Love.  Fra  Hegel  har 
han  dog  medtaget  den  dialektiske  Fremstillingsform, 
medens  selve  Undersøgelserne  gennemføres  objektivt  og 
videnskabeligt.  Marx  betragter  Fremskridtet  som  en  nød- 
vendig historisk  Udvikling,  hver  Periode  bærer  Kimene  i 
sig  til  sin  egen  Opløsning;  saaledes  er  Kapitalismen  i 
sin  nuværende  Form  i  Færd  med  at  grave  sin  egen  Grav. 
Arbejderne  kan  imidlertid  fremskynde  dens  Undergang 
ved  at  organisere  sig.  Om  Marx  siger  en  af  hans  skar- 
peste Modstandere  (Th.  Funck-Brentano):  „Der  findes  i 
den  politiske  Økonomi  ingen  mere  videnskabelig  Bog 
end  Karl  Marx'  „Kapitalen";  ingen,  der  fører  Under- 
søgelsen dybere;  ingen,  der  overgaar  den  med  Hensyn  til 
Fremdragelse  af  Kendsgærninger.  Forfatteren  kender  alle 
de  engelske  Parlaments-Kommissioners  Betænkninger  om 
Arbejderforholdene,  alle  de  lægevidenskabelige  Rapporter, 
alle  Betænkninger  om  Børnearbejde.  Han  foragter  vore 
franske  Reformatorer  fra  Saint-Simon  til  Comte,  og  citerer 
kun  de  mest  fremragende  Økonomister  som  Turgot  og 
Ricardo.  Han  er  fortrolig  med  alle  de  store  Tænkeres 
Systemer  og  opfatter  Descartes  som  den  egentlige  Grund- 
lægger af  den  videnskabelige  økonomi."  I  Tyskland  og 
Norden  fremkaldte  Marx'  Lære  store  sociale  Bevægelser; 
i  Belgien  og  Frankrig  omdannedes  den  noget;  i  England 
mødte  den  længe  Modstand  fra  Tråde  Unions  Side. 

Vi  vil  ved  Skildringen  af  det  kollektivistiske  Ideal 
se  bort  fra  de  nationale  og  lokale  Iklædninger,  det  har 
faaet  i  de  evropæiske  Stater,  og  væsentlig  holde  os  til 
den  Maade,  hvorpaa  det  fremstilles  af  Amerikas  betyde- 
ligste Forfatter  paa  dette  Omraade,  Edmund  Kelly.  Han 
staar  den  fabiske  Bevægelse  nær,  skiller  sig  altsaa  fra 
Marx  ved  ikke  at  tro  paa  noget  Fremskridt  ad  revolu- 
tionær Vej,  men  antager  derimod,  at  Samfundet  i  stigende 
Grad  vil  komme  ind  paa  en  kollektivistisk  Udvikling. 

Omsætningsforholdene  vil  altid  fordre,  at  der  findes 
en  Producent  af  de  Varer,  der  behøves,  en  Transportør, 
der  fører  Varen  til  det  Sted,    hvor  den  kan  gøre  Nytte, 

og  en  Købmand,  der  forhandler  eller  fordeler  den;  men 
disse  tre  Virksomheder  behøver  ikke  at  ledes  af  Privat- 
interesser. I  Danmark  har  Staten  overtaget  den  væsent- 
ligste Del  af  Transportvæsnet  (de  fleste  Jæmbaner,  Post- 
og  Telegrafvæsnet);  i  Syd-Avstralien  har  Staten  ikke  blot 
overtaget  Transportvæsnet,  men  tillige  oprettet  Vare- 
magasiner og  Eksport-Depoter.  Til  disse  kan  Land- 
mændene sende  deres  Produkter,  som  Depotet  besørger 
afsatte.  Staten  optræder  altsaa  her  som  Købmand  og 
som  transporterende;  saafremt  Staten  ejede  Jorden,  vilde 
alle  tre  Faktorer  trække  i  samme  Retning  i  Stedet  for, 
at  de  under  mere  individualistiske  Systemer  trækker  i 
tre  Retninger.  Producenten  søger  blot  sin  egen  Fordel; 
det  samme  gør  Jæmbaneselskaberne  og  det  samme  gør 
Købmanden;  men  dermed  fordeles  Udbyttet  paa  en  saa- 
dan  Maade,  at  den  snedigste  faar  det  meste,  den  en- 
foldigste det  mindste,  ganske  uanset  det  Arbejde,  de  har 
præsteret. 

„Den  kollektive  Stat  er  en  Koncentrationsstat;  den 
vil  bringe  Menneskene  til  at  staa  Skulder  mod  Skulder, 
ophæve  Næringssorg,  formindske  det  daglige  Slid  og 
skaffe  Fritid  til  Oplysning."  Den  kollektive  Stat  er  under 
Dannelse;  de  fleste  store  Kommuner  har  betraadt  den 
kollektive  Vej  og  paa  den  vil  de  fortsætte ;  Privatkapitalen 
vil  blive  erstattet  af  den  kollektive  Kapital;  Egenkærlig- 
heden vil  blive  stimuleret  saa  lidt  som  muligt,  Næste- 
kærligheden saa  meget  som  muligt.  Kelly  tror,  at  den, 
der  billiger  dette  Maal,  ogsaa  vil  indrømme,  at  det 
hverken  er  retfærdigt  i  Principet  eller  velgørende  i  Resul- 
tatet, at  den,  der  af  Naturen  er  bedst  begavet  og  altsaa 
kan  udføre  sit  Arbejde  med  mindst  Anstrængelse,  skal  mod- 
tage en  større  Del  af  Samfundets  Goder  end  de,  for  hvem 
Arbejdet,  grundet  paa  deres  ringere  Begavelse,  er  mere 
byrdefuldt.  Kollektivismen  bygger  paa  det  Haab,  at 
Menneskene  i  Fremtiden  kun  vil  søge  deres  eget  Vel 
gennem  det,  der  er  til  Gavn  for  Samfundet.  Denne 
moralske  Udvikling   tænkes    væsentlig    iværksat   ved,   at 

Staten  gør  sig  til  Herre  over  Produktionskilderne  og  saa- 
ledes  hindrer  det  ene  Menneske  i  at  udbytte  det  andet. 
Alt,  der  danner  et  naturligt  Monopol,  skal  derfor  tilhare 
Staten.  Dette  gælder  i  første  Række  Jorden  og  Jordens 
Produkter.  Naar  Staten  bliver  Ejer  af  alle  Produktions- 
kilder  og  af  alle  Produkter,  bliver  den  den  eneste  Arbejds- 
giver. Dermed  faar  Staten  den  Pligt  at  beskæftige  alle 
og  naturligvis  at  beskæftige  dem  med  det  Arbejde,  hvortil 
de  er  bedst  skikkede;  ti  derved  tages  paa  engang  Hensyn 
til  den  mest  økonomiske  Produktion  og  til  den  størst 
mulige  personlige  Frihed. 

Arbejdets  Deling  skal  altsaa  i  den  kollektivistiske 
Stat  suppleres  med  en  Arbejdets  Fordeling,  og  Fordelingen 
tænkes  iværksat  paa  følgende  Maade.  Under  de  nu- 
værende Forhold  kan  Lønarbejderen  ikke  siges  selv  at 
vælge  den  Beskæftigelse,  til  hvilken  han  føler  sig  bedst 
skikket;  han  maa  gaa  ind  i  det  Fag,  som  Faderen  vælger 
for  ham.  I  den  kollektivistiske  Stat  erstattes  blot  Faderens 
Valg  med  Statens.  I  en  delvis  kollektivistisk  Stat  vil  In- 
dividet altid  kunne  vælge  mellem  det  Arbejde,  Staten  byder 
ham,  og  den  Beskæftigelse,  han  kan  finde  uden  Statens 
Hjælp.  Statens  Valg  vil  foregaa  gennem  Statsskolen.  Saasnart 
et  Barn  viser  Evner  i  særlig  Retning,  faar  det  en  særlig 
Opdragelse.  Viser  det  Lyst  til  Ingeniørarbejde,  Medicin, 
Jura,  Mekanik,  udvikles  det  i  vedkommende  Retning.  Paa 
den  Maade  skilles  de  dygtige  fra  de  mindre  dygtige.  Da 
imidlertid  nogle  udvikler  sig  langsomt,  saa  skal  alle  Børn 
have  Adgang  til  Undervisning  til  en  forholdsvis  sen 
Alder;  derved  opnaas  ogsaa,  at  hvis  Staten  har  anbragt 
et  Barn  i  en  urigtig  Stilling,  kan  det  ty  tilbage  til  Skolen 
og  erhverve  de  Kundskaber,  det  maatte  mangle  i  den 
Stilling,  hvortil  det  har  Anlæg.  Naar  de  dueligste  Børn 
er  udsondrede,  vil  de  øvrige  blive  fordelte  blandt  de 
Produktioner,  hvortil  der  er  Trang.  De  vil  blive  Haand- 
værkere.  Agerdyrkere,  Kontorister,  Arbejdsmænd ;  indenfor 
hver  af  disse  Grupper  vil  der  atter  ske  Valg.  Indenfor 
Agerdyrkergruppen  kan   saaledes  nogle  være  skikkede  til 

det  store  Landbrug,  andre  til  det  mindre;  nogle  til  egent- 
ligt Landbrug,  andre  til  Havedyrkning.  Skulde  det  vise 
sig,  at  der  et  Aar  er  flere  Børn  skikkede  til  Haandværk, 
end  Staten  behaver,  da  niaa  Lodkastning  give  den  enkelte 
Adgang  til  denne  Beskæftigelse.  Efter  samme  Princip 
vil  man  afgøre,  hvem  der  kan  finde  Arbejde  i  deres 
Fødeby,  og  hvem  der  af  Hensyn  til  det  hele  Samfunds 
Interesse  maa  søge  andet  Sted  hen.  Kelly  indrømmer 
dog  Umuligheden  af  at  fordele  Arbejdet  paa  en  Maade, 
der  tilfredsstiller  alle  og  ikke  skaber  Misfornøjelse. 
Allerede  den  hyppige  Lodkastning,  der  vil  komme  til 
Anvendelse  under  Kollektivismen,  vil  holde  Misfornøjelsen 
i  Live;  men  han  trøster  sig  med,  at  det,  Systemet  vil, 
er  at  forhindre  Mennesker  i  at  udbytte  Mennesker.  Sy- 
stemet er  i  første  Række  økonomisk;  kan  det  tillige 
skabe  almindelig  Tilfredshed,  er  det  godt,  men  Forfatteren 
advarer  bestemt  imod  den  Tro,  at  noget  socialt  System 
skal  kunne  fjærne  alle  Aarsager  til  Misfornøjelse. 

Efter  hans  Mening  vil  Samfundet  kunne  opretholdes, 
naar  hver  voksen  Mand  yder  fem  Timers  offentligt  Ar- 
bejde dagligt.  Dog  synes  han  ikke  at  være  nogen  Til- 
hænger af  en  aldeles  ensartet  Arbejdstid;  han  taler 
snarere  for  Ydelsen  af  en  ensartet  Arbejdsmængde  end  af 
en  ensartet  Arbejdstid.  Den  hurtigere  Arbejder  vil  derved 
faa  mere  Fritid  end  den  langsommere;  den  samvittigheds- 
fulde Arbejder  vil  opnaa  større  Adgang  til  Adspredelser 
end  den  sjuskede,  og  Staten  vil  gennem  Arbejdets  For- 
deling kunne  forhindre  enhver  Overproduktion.  I  nær 
Sammenhæng  med  Spørgsmaalet  om  Overproduktion 
staar  Spørgsmaalet  om  Opfindelser.  Medens  ny  tekniske 
Opfindelser  nu  er  en  Kilde  til  Fortvivlelse  for  Arbejderne, 
vil  Opfindelser  i  en  kollektivistisk  Stat  blive  en  Kilde  til 
Lykke,  idet  de  vil  frigøre  Arbejdskraften,  forkorte  Ar- 
bejdstiden og  fremme  alles  Velvære. 

Kelly  mener  ikke,  at  Pauperismen  vil  forsvinde  under 
den  paatænkte  Statsordning.  „Der  vil  under  alle  Forhold 
være  en  Del  af  Befolkningen,   der  vil  være  ude  af  Stand 

til  at  yde  Samfundet  effektiv  Tjeneste.  Denne  deres 
Uskikkethed  vil  da  som  nu  tage  Form  af  Uvilje  overfor 
Arbejde."  Den  Del  af  Befolkningen  maa  behandles  med 
større  Klogskab  end  nu,  da  den  ellers  bliver  en  Fare  for 
Staten.  Han  venter,  at  Landkolonier,  hvor  dovne  Per- 
soner og  arbejdsuvillige  Folk  anbringes  ved  Frilufts- 
arbejde,  vil  gengive  dem  deres-  Arbejdslyst,  og  at  de 
fattiges  Antal  paa  den  Maade  vil  kunne  nedbringes  til  et 
Minimum. 

Ligesom  der  altid  vil  være  fattige,  saaledes  vil  der 
ogsaa  altid  være  ikke- faglærte  Arbejdere,  „fordi  der  altid 
blandt  hvert  Hundrede  Mennesker  vil  være  en  Del,  der 
egner  sig  bedst  til  ikke-faglært  Arbejde,  og  overfor  denne 
Naturens  Klassifikation  er  menneskelige  Institutioner 
magtesløse."  Dog  faar  dette  ingen  Betydning,  ti  alle 
fødes  lige  i  den  Betydning,  at  den,  der  fødes  til  Høj- 
klasse-Arbejder, vil  blive  anbragt  ved  dette,  medens  de 
andre  vil  blive  satte  til  det  Arbejde,  hvortil  de  er  skikkede; 
men  alle  faar  samme  Del  i  Samfundets  Goder.  Kelly 
deler  Individerne  i  tre  Klasser:  Højklasse-Arbejdere,  hvis 
Arbejde  er  anstrængende,  Arbejdstid  kortere  og  Fritid 
længere.  Mellemklasse-Arbejdere  med  mindre  anstrængende 
og  følgelig  behageligere  Arbejde.  Lavklasse-Arbejdere 
med  mindre  enerverende  Dagsgærning.  Vanskeligheden 
ved  denne  Klassifikation,  hvilken  han  mener  umuligt  kan 
undgaas,  ligger  ikke  i  Fordelingen  af  det,  der  er  nødvendigt 
til  Livsopholdet,  men  i  Fordelingen  af  de  Glæder,  Sam- 
fundet iøvrigt  byder.  Dog  mener  han,  at  de  kostbarere 
Fornøjelser,  som  at  sejle,  ride,  køre,  bør  tilfalde  dem,  der 
yder  Staten  Arbejde  udover  det,  hvortil  de  er  forpligtede. 
Dette  hører  dog  formentlig  til  Teoriens  Udenværker.  Da 
Barnets  Skolearbejde  vil  belære  Staten  om,  til  hvilken 
Gærning  Barnet  bedst  egner  sig,  opstaar  der  Mulighed 
for  Fejltagelser;  men  disse  vil  formentlig  gaa  i  Orden  af 
sig  selv,  idet  enhver  har  tilstrækkelig  Fritid  til  at  kunne 
dygtiggøre  sig  i  det  Arbejde,  til  hvilket  han  maatte  føle 
sig  kaldet. 

Støttende  sig  til  nogle  Beregninger  mener  han,  at 
Arbejdstiden  kan  nedbringes  til  fem  Timer  daglig,  hvor- 
ved enhver  faar  rigelig  Tid  til  Indsamling  af  Kundskaber. 
I  Mangelen  paa  Oplysning  ser  han  Fremtidsstatens  værste 
Fjende,  og  denne  Mangel  paa  Oplysning  frygter  han  ikke 
blot  hos  Rigmændene,  der  næppe  nogensinde  har  læst 
en  kollektivistisk  Bog,  men  ogsaa  hos  Arbejderne,  der  er 
tilbøjelige  til  at  undervurdere  de  Fordringer,  der  maa 
stilles  til  dem,  der  skal  styre  Samfundet.  »Det  Hverv  at 
ordne  den  kollektive  Stat  vil  stille  de  største  Fordringer 
til  Sjælsstorhed,  Dømmekraft  og  Kundskaber".  Nogle  faa 
Personer  '  maa  styre  Statens  Anliggender;  med  visse 
Perioders  Mellemrum  kan  F'olket  afsætte  dem,  men  kun 
paa  den  Betingelse,  at  det  indsætter  andre.  Selv  om 
Befolkningens  store  Mængde  endnu  ikke  har  Forstaaelsen 
af,  at  den  ikke  kan  styre,  men  skal  styres,  saa  mener 
han  dog,  der  gennem  Arbejderorganisationerne  er  gjort  et 
stort  Skridt  henimod  denne  Forstaaelse,  idet  de  organi- 
serede Arbejdere  meget  godt  er  sig  bevidst,  at  ikke  et- 
hvert Medlem  af  Organisationen  er  skikket  til  at  være 
dens  øverste  Leder,  og  at  Organisationen  som  Helhed 
staar  sig  bedst  ved,  at  de  bedst  skikkede  leder  dens 
daglige  Forretninger.  Stigende  Oplysning  vil  give  denne 
Tankegang  Gyldighed  ogsaa  for  den  store  Statsorganisa- 
tion.  Han  fører  denne  Opfattelse  videre  og  betvivler,  at 
Tiden  er  moden  til  med  et  Slag  at  indføre  den  ny  Stats- 
ordning.  „Et  uoplyst  Arbejderparti,  forbitret  af  Had 
til  Overklasserne,  er  næppe  skikket  til  at  danne  en  for 
det  selv  lykkelig  Regering."  Han  forkaster  altsaa  Nytten 
af  den  sociale  Revolution  for  med  desto  større  Energi  at 
opretholde  Haabet  om  en  gradvis  fremadskridende  kollektiv 
Udvikling,  og  dette  Haab  mener  han  med  saa  megen 
større  Ret  at  kunne  fastholde,  som  Arbejderorganisationerne 
(det  er  særlig  Tråde  Unions,  hvorpaa  han  tænker)  allerede 
har  vist  en  Del  af  den  Vej,  der  maa  følges,  og  ydet  os 
ikke  ringe  politisk  og  social  Belæring.  Politisk  set  har 
de  lært  os,  at  alle  Mennesker  ikke  er  født  lige,   eftersom 

nogle  bedre  egner  sig  til  at  styre  en  Fagforening  end 
andre,  at  en  Mand  ikke  kan  arbejde  paa  et  Værksted  og 
samtidig  styre  en  stor  Organisation,  at  en  saadan  Or- 
ganisation ikke  kan  styres  ved  noget  Repræsentations- 
eller  Afstemningssystem,  forsaavidt  man  herved  tænker 
paa  den  daglige  Styrelse,  at  en  lønnet  Person  er  bedst 
skikket  til  dette  Hverv,  at  en  valgt  Repræsentation  er  den 
bedste  Kontrol  med  hans  Styrelse,  at  nogle  Forretninger 
bedst  overlades  til  den  lønnede  Styrer,  andre  til  Re- 
præsentationen og  atter  andre  til  samtlige  Medlemmers 
Afgørelse,  hvilket  med  andre  Ord  vil  sige,  at  Administra- 
tion maa  skilles  fra  Repræsentation  og  denne  atter  fra 
Generalforsamlingen.  Socialt  set  har  de  lært  os,  at 
Medlemsbidragene  uegennyttigt  anvendes  til  Hjælp  for 
arbejdsløse,  at  Medlemsbidragene  anvendes  til  at  opret- 
holde en  Strejke  i  en  anden  By,  at  højt  lønnede  Ar- 
bejdere i  en  Branche  frivillig  er  gaaet  ind  paa  en  Løn- 
reduktion, for  at  Arbejderne  i  andre  Brancher  derved 
kunde  faa  deres  Løn  forhøjet.  I  denne  sidste  Henseende 
henviser  han  til  Flint-Glasmagerne  i  York,  der  1895  med 
75  Stemmer  mod  9  godkendte  en  Lønreduktion  til  Fordel 
for  Arbejdere  i  andre  Fag.  Man  har  altsaa  allerede  nu 
Forstaaelse  af,  at  Individets  Interesser  bedst  fremmes  ved 
at  fremme  hele  Gruppens  Interesser,  og  paa  disse  Er- 
faringer mener  han,  Udviklingen  vil  bygge  videre. 

I  det  nuværende  Samfund  foregaar  Arbejdets  For- 
deling ikke  af  Hensyn  til  Individernes  Dygtighed;  nogle 
er  fødte  under  Forhold,  der  tillader  dem  at  vælge  be- 
hagelige Hverv,  andre  er  det  ikke.  Kræfternes  Anvendelse 
beror  altsaa  paa  Tilfældigheder.  Dette  maa  ikke  finde 
Sted  i  Fremtidsstaten.  De,  der  fordeler  Arbejdet,  maa 
derfor  kende  hvert  enkelt  Individ,  og  følgelig  maa  al  Ud- 
vandring og  al  Indvandring  absolut  forbydes,  for  saa  vidt 
dermed  tilsigtes  varigt  Ophold  udenfor  vedkommende 
Persons  Fædreland.  Paa  anden  Maade  vil  Samfundets 
Velgæminger  og  de  Fordringer,  det  stiller,  ikke  kunne 
fordeles  retfærdigt.     Samfundsgoderne  bør  komme  Sam- 

fundets  Medlemmer  til  Gode,  og  kun  Samfundets  Med- 
lemmer bør  have  Indflydelse  paa  dets  Styrelse.  En 
Stansning  af  Indvandringen  vil  ogsaa  bringe  andre  Stater 
til  hurtigere  at  gaa  over  til  Kollektivismen,  idet  de  Per- 
soner, der  ønskede  at  bosætte  sig  i  en  kollektivistisk 
Stat  og  hindres  deri,  vil  blive  ligesaa  mange  Missionærer 
for  Kollektivismen.  Denne  er  i  Virkeligheden  en  Religion, 
og  de  fremmede,  der  holdes  udenfor  Statens  Grænser,  vil 
udbrede  denne  Religion  i  deres  eget  Folk.  I  Modsætning 
til  Bebel  mener  Kelly,  at  der  ogsaa  i  Fremtidsstaten  vil 
opstaa  Partier;  ti  der  vil  altid  være  Meningsforskel  om, 
hvorledes  Samfundsgoderne  bedst  fordeles.  „Et  Parti  vil 
formentlig  mene,  at  de  bedst  begavede  skal  have  kortere 
Arbejdstid  og  nyde  større  Goder,  end  alle  andre. 
Et  andet  Parti  vil  have  den  modsatte  Mening."  Ogsaa 
overfor  en  Mængde  andre  Spørgsmaal  vil  Partidelingen 
gøre  sig  gældende;  selv  Magtkampe  vil  ikke  kunne  und- 
gaas.  Kampens  Fortsættelse  i  det  ny  Samfund  kan 
ganske  vist  føre  til,  at  et  Parti  styrter  Samfundsordningen ; 
men  paa  den  anden  Side  fører  den  til  Undgaaelse  af  den 
karakterløse  Ensformighed,  som  Individualisterne  stadig 
betragter  som  en  Følge  af  Kollektivismen.  I  Kraft  af 
Kampen  vil  der  netop  være  tilstrækkelig  Variations- 
udformning  og  derigennem  Mulighed  for  fortsatte  Frem- 
skridt. Til  Forstaaelse  af  dette  Punkt  maa  det  stadig 
erindres,  at  Kelly  ser  Kollektivismens  Fortrin  i  dens  Op- 
hævelse af  den  private  Udnytten  af  andres  Arbejdskraft, 
men  derimod  ikke  i  dens  Evne  til  at  skabe  en  umulig 
Fredstilstand;  den  vil  forhindre  Opsamlingen  af  privat 
Kapital,  og  de  øvrige  Goder,  som  den  kan  medføre,  er  i 
Forhold  dertil  sekundære. 

Selv  om  Kollektivismen  indføres  ad  revolutionær 
Vej,  vil  den  ikke  samtidig  kunne  ventes  indført  i  andre 
Stater,  i  alle  Verdensdele;  indføres  den  ved  en  rolig  Ud- 
vikling, vil  dette  endnu  mindre  blive  Tilfældet.  Den 
Situation  maa  da  kunne  indtræde,  hvor  en  kollektivistisk 
Stat  finder  sig  omgivet  af  Stater,    der  hviler  paa  privat 

Grund,  og  Kelly  fremhæver  stærkt,  at  et  saadant  Tilfælde  vil 
medføre  overordentlig  vanskelige  diplomatiske  Forhold  og 
for  den  ny  Stat  nødvendiggøre  uhyre  Summers  Anvendelse 
paa  Forsvaret,  medens  den  ikke  vil  ofre  en  øre  paa  An- 
grebet. Bortset  fra  Krigstilstanden  menes  iøvrigt  For- 
holdet mellem  Staterne  væsentligt  at  ville  blive  det  samme 
som  nu,  ogsaa  naar  det  Tilfælde  indtræder,  at  alle  Stater 
har  godkendt  Kollektivismen.  Da  ethvert  Samfund  nemlig 
kan  producere  mer,  end  det  selv  forbruger,  og  da  det 
skal  have  sine  Raamaterialer  fra  andre  Stater,  saa  vil  en 
Forretningsforbindelse  mellem  dem  være  nødvendig.  For- 
skellen fra  vore  Forhold  bliver  blot  den,  at  Handelen 
ikke  drives  af  Individerne  men  af  Staten,  hvorimod 
„Guld  vil  vedblive  at  være  et  værdifuldt  Element  i  Stats- 
formuen". 

Kelly  godkender  ikke  den  Opfattelse,  at  en  Vares 
Handelsværdi  kan  bestemmes  alene  ved  Efterspørgslen, 
ti  den  vil  kun  i  kort  Tid  kunne  holdes  under  Produk- 
tionsprisen, saa  at  denne  maa  medtages  ved  Be- 
regningen af  Handelsværdien.  Endvidere  varierer  Guldets 
og  Sølvets  Værdi,  og  disse  Metaller  menes  ikke  at  kunne 
undværes  ved  Udligningen  af  Staternes  Mellemhandel. 
Hvormeget  af  en  Vares  Prisforandring  der  skyldes  Efter- 
spørgsel, hvormeget  Produktionsomkostninger  og  hvor- 
meget Guldets  Pris,  mener  han  det  er  vanskeligt  at  sige, 
men  det  kan  ogsaa  være  Staten  ligegyldigt,  da  dens 
Forhold  til  Indbyggerne  ikke  paavirkes  af  en  saadan  Be- 
regning. Dette  Forhold  tænkes  ordnet  saaledes,  at  ethvert 
voksent  Individ,  med  Undtagelse  af  fattige  og  Forbrydere, 
er  berettiget  til  en  Dividende  af  Statens  Indtægter.  I 
nogen  Modsætning  til  Rodbertus  og  Marx  tænker  Kelly  sig 
denne  Dividende  ordnet  saaledes,  at  Individet  i  Følge  det 
Pligtarbejde,  han  har  udført,  modtager  den  Del  af  Stats- 
indtægten,  der  er  udtrykt  ved  hans  Arbejde.  Forudsat 
Staten  ikke  bliver  mindre  produktiv,  end  den  nu  er,  vil  denne 
Del  være  tilstrækkelig  til  at  sikre  Individet  Livsfornøden- 
hederne.     Yder  Individet  endvidere  frivilligt  Arbejde,  faar 

han  ogsaa  en  Dividende  derfor,  hvorved  den  flittige  faar 
en  Fordel  fremfor  den  mindre  flittige.  For  at  modvirke 
Ophobning  af  Fordringer  paa  Staten,  hvilket  kunde  med- 
fare Vanskeligheder,  naar  de  præsenteredes  i  et  ubelejligt 
øjeblik,  skal  Dividende-Kuponerne  ikke  kunne  overføres 
til  andre,  og  selv  for  den,  til  hvem  de  er  udstedte,  skal 
de  kun  have  Gyldighed  for  en  begrænset  Tid. 

Da  „al  sund  Regering  grunder  sig  paa  Ægteskabet," 
beklager  Forfatteren,  at  nogle  af  Kollektivismens  ivrigste 
Tilhængere  er  Modstandere  af  dette,  idet  de  gaar  ud  fra  den 
falske  Forudsætning,  at  den  tilsigtede  Samfundsorden  vil 
befri  Menneskene  fra  ethvert  Baand.  Ægteskabet  vil 
tværtimod  højnes  ved,  at  Næringssorger  falder  bort,  hvor- 
med ogsaa  Prostitutionen  falder  bort.  Prostitutionens 
Ophævelse  mener  han  er  den  simple  Følge  af,  at  enhver 
Kvinde  har  den  fornødne  Indtægt  til  Livets  Ophold.  Han 
indser  dog,  at  ligeoverfor  det  seksuelle  Spargsmaal  er 
Kollektivismen  magtesløs,  og  at  den  maa  begrænse  sig 
til  at  borttage  den  økonomiske  Grund  til  Prostitutionen. 
Alle  Børn  skal  forsørges  ved  Staten,  til  de  er  21  Aar;  til 
den  Tid  skal  Faderen  gennem  ekstra  Arbejde  erstatte 
Staten  de  dermed  følgende  Udgifter.  Tjenestefolk  vil 
rimeligvis  endnu  længe  vedblive  at  eksistere,  fordi  der 
formentlig  vedvarende  vil  fødes  Mænd  og  Kvinder,  der 
egner  sig  særligt  til  det  huslige  Arbejde,  som  de  nu  ud- 
fører. Meget  af  dette  Arbejde  vil  dog  overflødiggøres 
ved  Opfindelser;  delvis  er  dette  allerede  sket  gennem  For- 
bedring af  Klosetter,  Badeværelser,  Gas-  og  Vandindlæg, 
Varmetilførsel  og  lignende.  Mere  endnu  vil  ske,  naar 
Gaderne  befries  for  Støv  ved  Anvendelsen  af  mekanisk 
Drivkraft  i  Stedet  for  af  Heste,  af  Asfalt  i  Stedet  for 
Stenbrolægning.  Endelig  maa  det  antages,  at  Maaltiderne 
ved  den  stigende  Hygiejne  bliver  simplere,  og  deres  Til- 
beredning vil  følgelig  tage  mindre  Tid.  løvrigt  er  det 
ikke  Kollektivismens  Sag,  at  afskaffe  Tjenestefolkenes  Ar- 
bejde; dens  Sag  er  det  at  bekæmpe  Fattigdom,  Prostitution 

og  Forbrydelse.    Fremtiden  maa  da  vise,  hvorledes  andre 
Spørgsmaal  kan  løses. 

Endelig  opstiller  Kelly  Spørgsmaalet,  om  Kollektiv- 
ismen  stemmer    med    Forholdene    i   Naturtilstanden,    og 
besvarer   det    med  et  Nej;    ti  al   Civilisation    er  i  Strid 
med  Naturen.     løvrigt  viser  Naturen  os  alle  mulige  Sam- 
fundsformer.    Paa    det    laveste  Trin    af  Dyrerækken  op- 
træder Samfundet  som  en  ren  og  skær  Organisme.    Ved 
at  blive  et  Led  i  en  Svampekoloni   mister   saaledes  Indi- 
videt al  Adgang  til  individuel  Virksomhed ;  en  Lov,  over 
hvilken  det  ikke  selv  har  nogen  Kontrol,   tvinger  det  til 
at   arbejde    for    hele  Organismens    Vel.      Ved    trinvis    at 
stige  op  i  Dyrerækken  finder  vi,  at  Mulighederne  for  indi- 
viduel   Foretagsomhed     udvide    sig;    dog    vedbliver    In- 
dividerne   stadig    at  beherskes  af  en   Lov,    over   hvilken 
de     ikke     kan     føre     nogen     Kontrol.        Fra     Ulvenes 
lejlighedsvise  Kooperation  i  Flokke  til  Biernes  kompakte 
Fællesskab  finder  vi  alle  mulige  Overgangsformer;  overalt 
har  Individet  en  vis  praktisk  Frihed,    desuagtet  ofres  det 
for  Samfundet  i  samme  Grad,  som  det  sociale  Baand  er  af 
varig  Beskaffenhed.     Overladt    til   sig    selv    har  Naturen 
frembragt    alle    Former    af    Samfundsudvikling    og    alle 
Former  af  Ejendomsopfattelse  fra  Myrernes   til  Tigerens, 
fra  den  mest  afgjorte  Kollektivisme  til  den  mest  afgjorte 
Individualisme,   dog   bliver  denne  sidste  kun  forsvaret  af 
selve  Individet.     Tigrenes  Ret  til  at  spise  Mennesker  for- 
svares kun  af  den  enkelte  Tiger,  der  i  øjeblikket  vil  gøre 
Brug  af  denne  Ret.     Saa  optræder  Mennesket  og  dermed 
Mulighed  for  en  Forening  af  Lydighed  mod  Naturlovene 
og  Selvkontrol.     Mennesket  (skal  være  Kulturmennesket) 
kan  kontrollere  sine  egoistiske  Tilbøjeligheder,  naar  de  er 
til  Skade  for  andre.     Paa  denne  Evne  bygger  Kelly  og 
hans  Meningsfæller,  idet  de  forudsætter,   at  Interessen  for 
Selvkontrol    er    stærkere    end    de    egoistiske    Interesser, 
hvilken  Forudsætning  er  fælles  for  alle  Retninger  af  den 
rationalistiske  Moral.     Kelly   mener  dog,  at  inden  denne 
Selvkontrol  blev  tilstrækkelig  udviklet,  var  det  nødvendigt 

for  Mennesket  at  gennemløbe  Privatejendommens  Faser. 
Han  betragter  Privatejendommen  som  Udtryk  for  en 
ganske  naturlig  Trang,  mener  endog  at  kunne  finde 
Udslag  af  denne  Trang  hos  de  Myrer,  der  holder  Slaver. 
Man  maa  ikke  forveksle  Spørgsmaalet,  om  Privatejendom 
skal  repræsentere  det  endelige  Udviklingstrin,  den  Højde, 
hvortil  Menneskeslægten  formaar  at  hæve  sig,  med 
Spørgsmaalet,  om  den  repræsenterer  et  Udviklingstrin, 
der  har  været  nyttigt  for  Slægten.  Dette  sidste  Spørgs- 
maal  besvarer  han  bekræftende,  idet  han  blandt  andet 
henviser  til  Mandens  Ejendomsret  til  Kvinden,  hvilken 
har  skabt  Ægteskabet,  en  af  Kulturens  bedste  Institu- 
tioner. Endvidere  ligger  Ejendomsretten  til  Grund  for 
den  religiøse  Organisation,  der  uden  „den  døde  Haands" 
Ret  til  Besiddelse  aldrig  var  opstaaet.  Med  Mennesket 
opstaar  da  et  Samfundsind ivid,  der  til  en  vis  Grad  kan 
'  tillæmpe  Naturlovene  efter  sin  egen  Kløgt.  Dette  Menneske 
«r  imidlertid  i  sig  selv  en  Organisme,  hvis  Temperament 
delvis  er  selvisk,  delvis  socialt.  Indtræder  der  ikke  en 
afgørende  Ændring  i  dette  Temperament,  og  sligt  kan 
umuligt  ventes,  da  er  enhver  Mulighed  for  en  revolutionær 
Udvikling  udelukket,  ti  en  Organisation  kan  ikke  pludselig 
skifte  Natur.  Hvor  trist  det  end  kan  være  for  dem,  der 
erkender  det  rette  Samfundsideal,  saa  maa  de  vise  Taal- 
modighed.  Enhver  Udvikling  skal  have  sin  Tid,  ogsaa 
den  kollektivistiske.  Udryddes  Selviskheden,  da  er  Men- 
nesket ikke  længere  Menneske;  det  er  da  et  Væsen,  der 
«r  højere  og  bedre  end  Mennesket,  men  det  er  et  andet 
Væsen.  Derimod  kan  Selviskheden  omdannes  og  for- 
mentlig antage  en  saadan  Form,  at  den  søges  tilfreds- 
stillet gennem  andres  Lykke,  og  ikke  som  i  vort  Sam- 
fund søges  tilfredsstillet  paa  Bekostning  af  andres  Lykke. 
I  denne  Henseende  henviser  Kelly  atter  til  Ægteskabet, 
hvor  denne  Omdannelse  delvis  er  sket,  og  det.  Ægte- 
skabet har  kunnet  bevirke,  maa  ogsaa  kunne  opnaas 
gennem  andre  Institutioner  og  gennem  Moralens  stigende 
Indflydelse  paa  Samfund  og  Individer;    men    hvor  langt 

35* 


Digitized  by  VjOOQ IC 


548 

Omdannelsen  end  skrider  frem,  saa  „vil  ingen  politisk 
Institution  kunne  borteliminere  den  Kamp  for  Tilværelsen^ 
der  er  en  Følge  af  Individernes  forskellige  Grad  af  til- 
talende Egenskaber." 

Er  der  nu  udenfor  Arbejderorganisationerne  gjort 
noget,  der  kan  berettige  Haabet  om  en  rolig  kollektiv 
Udvikling?  Kelly  mener  det.  Ethvert  offentligt  Anlæg 
repræsenterer  saaledes  Statens  Tilegnelse  af  Jord  af 
Hensyn  til  den  almene  Nytte.  Paa  dette  afgørende  Punkt 
vil  der  altsaa  ikke  være  principielle  Vanskeligheder  for 
en  videre  Udvikling.  Statens  Postmonopol  viser  hen  til 
en  anden  Begyndelse,  der  kan  fortsættes.  Hvorfor  skulde 
Staten  nemlig  begrænse  sig  til  at  besørge  Pakker,  men 
betragte  det  som  liggende  udenfor  sin  Opgave  at  l>efordre 
Personer?  I  de  forenede  nordamerikanske  Fristater  vil 
man  ganske  vist  betragte  det  som  den  argeste  Socialisme^ 
hvis  det  fordres,  at  Staten  skal  overtage  Jærnbaneme;  " 
men  i  andre  Lande  er  Modstanden  forlængst  brudt  paa 
dette  Punkt.  I  de  nævnte  Fristater  ejer  Kommunerne  i 
Reglen  deres  egne  Vandværker,  medens  Byernes  Forsyning 
med  Gas  og  Elektricitet  opfattes  som  noget,  der  ikke  egner 
sig  til  Kommunaldrift.  1  England  er  det  omvendt  Reglen,  at 
Kommunen  ejer  sit  Gasværk,  men  overlader  Vand- 
forsyningen til  Privatdrift.  Nu  ser  man  den  Mærkelighed^ 
at  Aktionærerne  i  New  Yorks  Gasværker  finder  det  sær- 
deles rimeligt,  at  Kommunen  ejer  sine  egne  Vandværker, 
medens  Aktionærerne  i  Londons  Vandværker  betragter 
det  som  rigtigt,  at  Kommunen  driver  Gasværkerne.  For- 
fatteren mener  da  at  kunne  gaa  ud  fra,  at  meget  af 
Modstanden  mod  Kollektivismen  er  Aktionærmodstand  af 
samme  Art  som  den  Modstand,  der  i  Paris  ydedes  fra 
Kludesamlernes  Side,  da  Parlamentet  1832  forbød  Hen- 
læggelse af  Klude  i  Gaderne  af  Hensyn  til  Kolerafaren. 
Man  tiltrænger  en  samlet  Oversigt  over,  hvad  man  i  de 
forskellige  Kulturstater  betragter  som  skikket  til  Kom- 
munaldrift; en  saadan  Oversigt  vilde  rimeligvis  vække 
adskillig  Forbavselse,  og  det  samme  gælder  de  forskellige 

Objekter  for  Statsdrift.  Hvor  betydningsfulde  nu  end 
disse  Stats-  og  Kommuneforsøg  kan  være,  saa  venter 
Kelly  dog  ikke,  at  Kollektivismen  først  vil  faa  Magten  i 
en  af  de  Stater,  hvor  den  kommunale  Drift  er  stærkest 
udviklet.  Hverken  Evropa  eller  Avstralien  kan  ventes  at 
ville  gaa  i  Spidsen  for  Udviklingen;  derimod  har  de 
nordamerikanske  Fristater  Betingelser  for  at  gøre  det, 
uagtet  disse  Stater  staar  meget  langt  tilbage  med  Hensyn 
til  Produktion  paa  det  offentliges  Regning.  Handels- 
udviklingen  har  nemlig  modnet  deres  Industri  til  Køb 
af  Staten,  idet  „Trust^'erne  har  lagt  Forholdene  til  Rette 
for  et  saadant  Køb.  Ingen  enkelt  By  eller  enkelt  Stat 
kan  udkøbe  Oljetrusten,  ti  Stenolje-Produktionen  er  ikke 
begrænset  indenfor  Grænserne  af  nogen  By  eller  Stat. 
Tager  derimod  Centralregeringen  fat  paa  Sagen,  vil  For- 
holdene kunne  ordnes,  idet  Staten  da  bliver  det  eneste 
Sted,  hvor  Trusten  kan  sælge  sin  Olje.  Samme  Betragt- 
ning anvender  han  overfor  Sukkertrusten,  Whiskytrusten, 
Dampskibstrusten  og  andre  tilsvarende  Foretagender. 
Ingen  Lønarbejder  vil  modsætte  sig  et  Program,  der  for- 
øger hans  Værdighed  som  Borger;  han  kan  ikke  have 
Interesser,  der  krænkes  ved  Kommunaldriftens  Udvidelse 
til  at  omfatte  Gas,  Vand,  Elektricitet,  Sporvogne,  Kul- 
forsyning, Mælke-,  Brød-  og  Kødforsyningen;  men  det  en 
By  kan  varetage,  kan  Staten  ogsaa  varetage.  Forfatteren 
henleder  Opmærksomheden  paa,  at  jo  mere  Kontrol 
Trusterne  er  blevne  underkastede  ved  Lov  eller  ad  anden 
Vej,  desto  mer  har  de  maattet  konsolidere  sig,  og  desto 
større  Styrke  har  de  vunden.  Det  var  Sammenslutningen 
af  Sukker-Raffinaderierne,  der  skabte  Trust  -  Navnet. 
Sammenslutningen  var  af  den  Natur,  at  hvert  Raffinaderi 
beholdt  sin  Uafhængighed.  Da  Domstolene  imidlertid 
erklærede  en  saadan  Sammmenslutning  lovstridig,  maatte 
Uafhængigheden  opgives  ikke  blot  formelt,  men  ogsaa 
faktisk.  Trusternes  Dannelse  viser  Forstaaelse  af  Kon- 
kurrencens Farer  og  Bestræbelse  for  at  undgaa  dem. 
Trusterne  vil  derfor  ved  deres  eget  Princip  drives   til  at 

overskride  de  nationale  Grænser;  de  vil  derved  opnaa  en 
Magt,  som  man  næppe  kan  forestille  sig.  Rockefellers 
første  Trust  (1870)  havde  en  Kapital  af  henimod  4 
Millioner  Kroner;  for  Pierpont  Morgans  Ocean-Trust 
vilde  et  saadant  Beløb  betragtes  som  en  Ubetydelighed. 
„Menneskeslægten  vil  bort  fra  Konkurrencens  Skygge- 
sider. Den  kan  gøre  det  paa  to  Maader:  økonomisk 
gennem  Trust-Dannelse,  politisk  gennem  Kollektivismen." 

En  Fremstillig  af  de  Faser,  Kollektivismen  vil  komme 
til  at  gennemløbe,  kan  ikke  gives.  Ifølge  Kelly  bliver 
Udviklingen  forskellig  i  de  forskellige  Lande,  og  han  be- 
tvivler Muligheden  af  en  for  alle  Nationer  fælles  Sam- 
fundsordning. Usynligt  vil  den  snige  sig  frem  med  den 
stigende  Oplysning,  som  Kapitalismen  har  skabt  til  sin 
egen  Undergang.  I  de  forenede  Stater  er  vel  uhyre 
Kapitaler  samlede  paa  faa  Hænder,  men  samtidig  er  den 
almindelige  Velstand  stegen,  Arbejdstiden  forkortet  og 
Mellemstanden  betydeligt  forøget  saavel  i  By  som  paa 
Land.  Dette  vil  sige,  at  Betingelserne  for  en  Forstaaelse 
af  Kollektivismen  er  komne  til  Stede. 

Endelig  imødegaar  Kelly  den  Opfattelse,  at  Kollektiv- 
ismen skulde  være  fantastisk  og  upraktisk.  Fantastisk 
er  den  maaske  i  det  nuværende  Samfunds  øjne;  men 
vilde  Aleksander  den  Store  ikke  ogsaa  have  betragtet  det 
som  fantastisk,  om  man  havde  fortalt  ham,  at  en  stor 
Stats  Overhoved  vilde  beskæftige  sig  med  legemligt  Ar- 
bejde? Ikke  desto  mindre  var  dette  Tilfældet  med  Præsi- 
denterne Harrison  og  Hayes.  Med  Anvendelsen  af  Be- 
tegnelsen „upraktisk**  burde  Menneskene  være  varsomme, 
belærte,  som  de  er,  af  næsten  talløse  Erfaringer.  Alle 
engelske  Ingeniører  erklærede  Suez-Kanalen  for  praktisk 
uigennemførlig.  Da  Thiers  havde  undersøgt  Jærnbaneme 
i  England,  erklærede  han,  at  de  „ikke  passede  for  Frank- 
rig.** Da  i  1891  nogle  faa  unge  Mænd  i  New  York 
forenede  sig  for  at  modvirke  Korruptionen  i  Byens 
Styrelse,  erklærede  Politikerne  deres  Formaal  for  praktisk 
umuligt.     Ikke  desto  mindre  lykkedes  deres  Bestræbelser. 

Hvem  vilde  for   100  Aar  siden  have  tænkt  sig  Telegraf 
og  Telefon  som  praktisk  brugbare  Opfindelser? 

Den  Grad,  i  hvilken  Kollektivismen  praktisk  kan 
gennemføres,  vil  bero  paa  Menneskenes  Udviklingstrin. 
Om  Menneskene  er  tilstrækkelig  perfektible,  er  et  Spørgs- 
maal  for  sig;  Kollektivismen  bliver  lige  ønskelig,  hvc^d 
enten  de  er  det  eller  ej.  Den  delvise  Virkeliggørelse  af 
Kollektivismen  har  ikke  vist  sig  upraktisk;  selv  om  det 
tager  Aarhundreder  at  bekæmpe  Fattigdom,  Prostitution 
og  Forbrydelse,  saa  er  det  ikke  upraktisk  at  gøre  de 
Skridt,  vi  kan,  for  at  bekæmpe  disse  Samfundsonder.  Paa 
Kampens  heldige  Udfald  er  det  Pligt  at  tro;  det,  der  tales 
om,  er  en  Slags  politisk  Religion ;  de,  der  alvorligt  ønsker 
Moralens  Herredømme  over  Verden,  maa  arbejde  for  den ; 
med  den  gaar  Selviskhed,  Had  og  Vold  ud  af  Verden. 
I  Reglen  staar  de  rige  ligesaa  hjælpeløse  overfor  Uret- 
færdigheden i  Verden  som  de  fattige.  Der  kan  være 
Bøllenaturer  i  alle  Samfundslag,  men  det  store  Flertal  af 
de  rige  kan  ligesaa  lidt  dadles  for  Verdens  Elendighed 
som  de,  der  lider  under  Elendigheden.  Mange  af  dem 
anvender  baade  Tid  og  Penge  paa  det  haabløse  Arbejde 
at  afhjælpe  denne  Elendighed.  „Vi  har  det  som  Men- 
neskene i  en  af  Panik  greben  tæt  Vrimmel;  hver  enkelt 
tror,  at  det  er  hans  Nabo,  der  trykker  ham,  medens 
Naboen  dog  blot  er  den,  gennem  hvem  hele  Skarens  Tryk 
overføres."  Ondet  ligger  ikke  hos  de  rige,  men  i  det 
System,  der  skaber  de  rige.  „Venter  man  en  langsom 
Udvikling  af  Samfundet,  da  skal  man  ikke  skyde  nogen 
fra  sig,  der  kan  hjælpe  med  til  det  politiske  Arbejde,  men 
hellere  samle  alle  uden  Hensyn  til  de  Meninger,  de  har 
modtaget  gennem  Opdragelse  og  Tradition." 

Saavel  Individualisme  som  Kollektivisme  tager  da 
Udgangspunkt  i  Rationalismens  Tillid  til,  at  Menneske- 
samfundet lader  sig  omdanne  efter  Fornuftens  Fordringer. 
Ud  fra  dette  Synspunkt  udarbejdes  Fremtidsidealet,  og 
ved  denne  Udarbejdelse  kommer  meget  forskellige  Syns- 

punkter  frem  indenfor  hver  af  Retningerne.  Fælles  for 
begge  Retningerne  er  endvidere  den  sikre  Tro  paa,  at 
Moralen  kan  bære  Menneskelivet.  De  enes  ikke  blot  om  det 
negative  Standpunkt,  at  det  er  den  manglende  moralske 
Uddannelse,  der  er  Grundbetingelsen  for  al  menneskelig 
Elendighed,  men  ogsaa  om  det  positive,  at  en  stigende 
Moralitet  vil  afhjælpe  denne  Elendighed.  I  Spørgsmaalet 
om  Midlerne  til  at  ophjælpe  denne  Moralitet  fjæmer  de 
sig  fra  hinanden.  Individualismen  har  kastet  Hansken  til 
en  tyrannisk  militær  Organisation  og  en  tyrannisk  religiøs 
Organisation.  Kollektivismen  har  optaget  Kampen  med 
det  økonomiske  Tyranni.  I  Kampen  mod  de  hidtil 
ledende  Samfundskræfter  supplerer  de  da  hinanden,  og 
paa  deres  sidste  Maal  synes  Forskellen  ikke  at  være  stor. 
Ti  hvis  den  spencerske. Individualisme  tænktes  realiseret, 
hvis  man  havde  en  Menneskeslægt,  der  i  Kraft  af  den 
nedarvede  Moralitet  kunde  leve  uden  Love  og  ydre 
Baand,.da  vilde  det  nærmest  være  en  ligegyldig  Sag,  om 
denne  Menneskeslægt  arbejdede  med  Privatkapital  eller 
ej.  Grunden  til,  at  Kollektivismen  saa  stærkt  betoner 
Nødvendigheden  af  Kapitalens  Koncentration  under  Sam- 
fundets Ledelse,  er  jo  nemlig  den,  at  man  mistvivler  om 
paa  anden  Maade  at  kunne  naa  en  retfærdig  Fordeling  af 
Livsgoderne.  Begge  Retninger  arbejder  paa  Tilveje- 
bringelsen af  en  moralsk  Solidaritet  mellem  de  enkelte 
Individer.  Kollektivisterne  mener  roligt  at  kunne  arbejde 
for  denne  Solidaritet,  eftersom  Samfundet  er  en  Organisme; 
imidlertid  kan  det  ikke  nægtes,  at  moralsk  Solidaritet  er 
noget  andet  end  den  biologiske  og  den  juridiske.  De 
enkelte  Dele  af  en  Organisme  kan  siges  at  være  soli- 
dariske, forsaavidt  Ændringer,  der  foregaar  med  et  Organ, 
ogsaa  har  Følger  for  de  andre  Organers  Vedkommende. 
I  Juraen  tages  Udtrykket  Solidaritet  paa  en  noget  til- 
svarende Maade.  Moralsk  Solidaritet  er  imidlertid  noget 
andet.  Fordi  et  Individ  gaar  tilbage  i  Moralitet,  behøver 
andre  ikke  at  gaa  tilbage.  Den  moralske  Solidaritet  er 
et  Udtryk,    der,    i   hvert  Tilfælde  i  den  nyere  Literatur, 

betegner  Individets  Vedkendelse  af  den  Gæld,  hvori  det 
staar  til  Samfundet,  det  vil  sige  den  Gæld,  hvori  Indi- 
viderne staar  til  hverandre;  derimod  er  det  ikke  en  Gæld, 
hvori  de  staar  til  en  fremmed  Debitor.  Den  moralske 
Solidaritet  opstilles  da  som  en  Drivkraft  for  Individets 
Handlinger,  som  et  Middel  til  at  fremkalde  Interesse 
for  virkelig  Retfærdighed.  Den  Gæld,  Individet  skylder 
Samfundet,  er  imidlertid  kun  i  ringe  Grad  en  Gæld  til 
dets  jævnaldrende  og  samtidige.  Det  er  en  Gæld  til  de 
henfarne  Slægter,  til  dem,  der  udarbejdede  Kulturen, 
Sproget,  Traditionen,  oparbejdede  Næringsvejene,  tæmmede 
Kvæget,  ryddede  Skovene,  skabte  Verdenshandelen  og 
forsvarede  det,  de  havde  dannet,  saa  det  i  sine  Resultater 
ogsaa  kom  Efterverdenen  til  Gode.  Gælden  ventes  af- 
betalt ved,  at  der  dannes  et  Broderskabs-Samfund,  i 
hvilket  der  hverken  findes  Velgørere  eller  Folk,  der  gøres 
vel  imod,  i  hvilket  alle  føler  sig  indbyrdes  forpligtede,  og 
alle  modtager  af  Samfundet  det,  de  yder  Samfundet. 
Gælden  afbetales  ved,  at  Velgørenhed  erstattes  med  Ret- 
færdighed. 

Solidaritetslæren  siger:  der  skal  skabes  Retfærdighed. 
Derimod  siger  den  ikke:  der  skal  skabes  Lykke;  ti 
Lykke  kan  ikke  skabes  ved  ydre  Foranstaltninger  eller 
ved  nogen  Form  for  Samfundsdannelse.  Lykke  er  ikke 
noget  partielt,  ikke  noget  deleligt;  ingen  kan  sige,  under 
hvilke  Betingelser  Lykke  skabes;  derimod  kan  man  sige, 
hvorledes  Retfærdighed  skabes,  nemlig  ved  at  betragte 
Individet  som  Del  af  en  Gruppe,  hvis  Medlemmer  er 
solidariske.  Den  gamle  Formel:  Respekter  andres  Rettig- 
heder, eller  gør  mod  andre,  som  du  vil,  de  skal  gøre  mod 
dig,  er  derimod  ikke  tilstrækkelig.  Det  Individ,  der  vil 
betragte  sig  som  retfærdigt,  maa  føle  sig  bunden  ved  en 
Række  tidligere  indgaaede  Forpligtelser,  paa  hvilke  det 
ikke  har  haft  Indflydelse;  maa  føle  sig  født  som  Skyldner 
overfor  et  Samfund  og  føle  sig  bunden  til  at  afbetale 
Gælden.  Gælden  er  af  social  Natur.  Aldrig  er  Individet 
isoleret,   og  aldrig  har  det  Ret  til  at  handle  som  isoleret. 

„Menneskeslægten  kan  ikke  sammenlignes  med  et  Arkipelag 
af  Smaaøer,  der  hver  er  beboet  af  sin  Robinson  Crusoe;  men 
hver  enkelt  Gruppe,  lad  det  være  Familien  eller  Stammen, 
Fædrelandet  eller  hele  Menneskeslægten,  danner  med  eller 
mod  deres  Vilje  en  solidarisk  Enhed,  hvis  Ligevægt  lyder 
den  universelle  Ligevægtslov."  Paa  denne  Maade  skildrer 
Leon  Bourgeois  den  Fremtidssolidaritet,  der  vil  kunne 
samle  ikke  blot  Kollektivister,  men  ogsaa  radikale-liberale 
om  sig.  Han  slutter  sig  til  Ekim.  Perriers  Ord:  »Hvis 
Kampen  er  en  Betingelse  for  Fremskridt,  kan  Fremskridtet 
kun  realiseres  ved  Forbindelse  af  de  individuelle  Kræfter 
og  ved  deres  harmoniske  Association**;  han  udstrækker 
denne  Udtalelse  til  ikke  blot  at  gælde  de  biologiske 
Fænomener,  men  ligesaavel  al  Form  for  menneskelig 
Aktivitet. 

Bourgeois  betragter  Retfærdighedstendensen  som 
medfødt;  den  findes  i  Menneskenes  Hjærter;  men  iøvrigt 
er  Spørgsmaalet  om  dette  Begrebs  Oprindelse  ligegyldigt, 
naar  blot  Menneskene  indser,  at  det  ikke  kan  undværes, 
og  at  man  ikke  kan  vinde  Klarhed  hverken  over,  hvad 
Retfærdighed  er,  eller  over,  hvad  Frihed  er,  med  mindre 
man  tager  sit  Udgangspunkt  i  Solidariteten.  Menneskets 
Frihed  begynder  med  Betaling  af  den  sociale  Gæld,  med 
Ærbødighed  for  de  moralske  Love,  paa  hvilke  Samfundet 
hviler.  Derfor  betragter  Bourgeois  heller  ikke  Kollektivismen 
som  Maalet  forSolidaritetsbestræbelserne;  ti  det,  der  er  kol- 
lektivt, er  Udgangspunktet,  nemlig  det  solidariske  Samfund. 
Derimod  er  for  ham  det  kollektive  ikke  Maalet.  Maalet 
er  Individualitetens  fulde  Udformning,  men  denne  kan 
ikke  naas,  før  hele  den  sociale  Gæld  er  betalt,  det  vil 
sige,  før  man  naar  Retfærdighed.  Med  denne  beskæftiger 
Naturen  sig  ikke;  men  det  maa  Menneskene  gøre,  ti  der 
findes  intet  Samfund,  hvor  der  er  Fasthed,  hvor  der  er 
Fred,  hvor  der  er  Fremskridt,  uden  det  stræber  efter 
Retfærdighed.  Mangler  denne  Stræben,  da  indtræder 
Konflikt,  Krig,  Revolution. 

Solidaritetsbegrebet,  der  synes  at  skulle  spille  en 
Rolle  som  udjævnende  Faktor  mellem  den  ideelle 
Individualisme  og  den  ideelle  Kollektivisme,  er  først  anvendt 
(1839)  i  sin  nuværende  moralske  Betydning  af  Pierre 
Leroux,  en  Forfatter,  der  ogsaa  roser  sig  af  at  have  op- 
fundet Ordet  „Socialisme".  Solidaritets-Forfatterne  siger 
Samfundsgæld,  hvor  man  tidligere  sagde  Pligt;  de  siger 
Retfærdighed,  hvor  man  tidligere  sagde  Kærlighed  eller 
Broderskab.  Fremskridt  i  Benævnelse  er  imidlertid  ikke 
altid  et  Fremskridt  i  Lære.  Man  ved  ikke  rigtigt,  hvad 
det  vil  sige,  at  et  Menneske  skal  betale  den  Gæld,  hvori 
han  staar  til  den  første  Huleboer,  der  tilsleb  sine  raa 
Flintredskaber.  Den  overførte  Samfundstradition  opfattes 
som  en  Gæld,  der  paatrykker  Forpligtelser,  men  hvorledes 
vil  dette  kunne  begrundes,  naar  ikke  al  overført  Tradition 
betragtes  som  god  og  gavnlig.^  Der  gives  utvivlsomt 
adskillig  Solidaritet,  der  er  skadelig.  Samfundsvaner  og 
Fordomme,  med  hvilke  Rækker  af  Slægtled  har  følt  sig 
solidariske,  og  som  de  har  forsvaret  gennem  blodige 
Krige,  rejser  vi  os  imod.  Vi  vedkender  os  ikke  Gælden. 
Bourgeois  foretrækker  Udtrykket  Solidaritet  for  Barm- 
hjærtighed  og  Broderskab,  fordi  Barmhjærtighed  har  en 
Bismag  af  Sentimentalitet  og  tillige  en  Bismag  af  Vel- 
gøreragtighed,  medens  „Broderskab**,  der  stod  i  høj 
Kurs  hos  Demokratiet  af  1848,  mangler  Videnskabelighed, 
og  endelig  foretrækker  han  det,  fordi  Solidaritet  paa  kraftig 
Maade  udtrykker  Individernes  Forening  til  en  Helhed. 
Imidlertid  vil  det  være  let  at  paavise  Tilfælde,  hvor  In- 
dividernes Forening  til  en  Helhed  paa  ingen  Maade  har 
fremmet  Retfærdigheden;  de  aandelige  Epidemier  bærer 
rigt  Vidnesbyrd  derom.  Det  vil  derfor  være  nødvendigt, 
at  Individet  spørger  sig  selv,  hvilken  Del  af  Samfunds- 
gælden  han  føler  sig  forpligtet  overfor,  ti  følte  han  sig 
forpligtet  overfor  den  hele  Gæld,  da  indtraadle  Stagna- 
tionen og  ikke  Retfærdigheden.  Man  kan  ganske  vist 
svare,  at  Forpligtelsen  medfører  ikke  Bevaring  af  det 
overleverede;  den  medfører  kun  Stræben  efter  Retfærdighed 

mod  alle  Mennesker,  fordi  de  Samfundsbetingelser,  der 
har  udviklet  os,  ikke  er  skabte  af  os  selv,  men  af  utallige 
andre  Mennesker,  og  idet  vi  nyder  Fordelene  af  disse 
Betingelser,  indtræder  vor  Pligt  eller  vor  Gældsbevidsthed 
med  Hensyn  til  alle  andre,  der  er  ligesaa  uskyldige  som 
vi  i,  at  Betingelserne  er  indtraadte.  Svaret  nytter  dog 
ikke,  fordi  Retfærdighed  ikke  er  en  konstant  Faktor.  De, 
der  lider  under  en  Samfundsforandring,  behandles  ikke 
retfærdigt;  de  lider  netop  i  Kraft  af  deres  Solidaritets- 
følelse overfor  de  Samfundsforhold,  der  forandres.  Ret- 
færdigheden skulde  dog  ydes  overfor  de  enkelte  Individer, 
og  de  fleste  af  disse  er  komne  sovende  til  deres  Livs- 
opfattelse og  til  deres  Handlemaade. 

Et  er  imidlertid  Sporgsmaalet,  hvorledes  en  Sam- 
fundsmaskine  vil  gaa,  naar  den  engang  er  dannet;  et 
andet  er  Spørgsmaalet,  hvorledes  kan  den  blive  dannet? 
Saavel  den  kollektivistiske  Samfundsmaskine  som  den 
individualistiske  Moralmaskine  vilde  sikkert  gaa  udmærket, 
naar  de  blot  eksisterede.  Men  da  de  nu  engang  ikke 
eksisterer,  saa  tvinges  vi  til  at  vende  tilbage  fra  det  for- 
nuftmæssige til  det  faktiske,  og  det  faktiske  er,  at  enhver 
Bevægelse  gaar  i  Retning  af  det  største  Stød  og  den 
mindste  Modstand.  Denne  Lov  behersker  ogsaa  Sam- 
fundsbevægelserne. Det,  der  bliver  at  paavise,  er  da,  at 
ingen  Interesse  er  saa  stærk  som  Interessen  for  det  for- 
nuftmæssige, og  ingen  saa  bøjelig  som  Interessen  for  det 
moralske.  Naar  dette  er  paavist,  da  kan  Samfunds- 
udviklingens Retning  bestemmes  som  rationel-human. 
Skulde  dette  vise  sig  ikke  at  være  Tilfældet,  skulde  det 
vise  sig,  at  der  er  Samfundsfaktorer  og  Karakterelementer, 
der  støder  kraftigere,  da  vil  en  Dag  samtlige  Samfunds- 
teorier og  den  Rolle,  de  er  kommen  til  at  spille  i  praktisk 
Politik,  dog  staa  som  et  Vidnesbyrd  om,  hvor  dybt  Ra- 
tionalismen  arbejdede  sig  ned  ved  Siden  af  de  mirakuløse 
Livsopfattelser,  der  synes  ude  af  Stand  til  at  repræsentere 
andet  end  Modstand  mod  enhver  Samfundsbevægelse,  idet 

de  ikke  længere  virker  nydannende.  Evolutionismen  ad- 
varer imod  at  indføre  Miraklet  i  Samfundslæren,  og  et 
Mirakel  vilde  det  være,  om  Egoismen  dræbtes  af  For- 
nuften i  Stedet  for  som  hidtil  gennemgaaende  at  beherske 
Fornuften.  Hele  det  Kendskab  til  Menneskets  Sjæleliv, 
der  er  oparbejdet  i  Tiden  fra  Locke  til  Spencer,  strider 
mod  den  Antagelse,  at  instinktmæssige  Bevægelser  lader 
sig  bekæmpe  med  Fornuft.  Vejen  maa  gaa  gennem 
Oparbejdelsen  af  ædlere  og  om  muligt  ligesaa  dybe 
Følelser,  i  hvilke  den  fornuftmæssige  Selvkontrol  kan 
have  sikkert  Fodfæste.  Dette  Synspunkt  er  dikteret  af 
de  faktiske  Forhold,  men  ikke  af  Tilfredshed  med  det 
bestaaende  Samfund,  om  hvilket  Huxley  udbryder:  „Selv 
det  bedste  i  den  moderne  Civilisation  forekommer  mig  at 
stille  Menneskeslægten  under  Betingelser,  der  hverken  er 
forenelige  med  noget  værdigt  Ideal  eller  fortjener  at  blive 
stabile.  Jeg  betænker  mig  ikke  paa  at  udtrykke  den 
Mening,  at  hvis  der  ikke  er  noget  Haab  om  en  dybere- 
gaaende  Forbedring  af  Livsbetingelserne  for  den  største 
Del  af  Menneskeslægten,  hvis  det  er  sandt,  at  vor  for- 
øgede Viden,  der  følges  af  et  større  Herredømme  over 
Naturen,  og  den  forøgede  Rigdom,  der  atter  følger  dette 
Herredømme,  ikke  vil  bringe  nogen  større  Forandring  i 
Udstrækningen  og  Dybden  af  den  store  Befolknings  Nød 
og  i  den  deraf  følgende  fysiske  og  moralske  Nedværdigelse, 
da  vil  jeg  med  Glæde  hilse  Ankomsten  af  en  venlig 
Komet,  der  vil  feje  det  hele  bort  i  en  ønskelig  Verdens- 
brand.  Hvad  hjalp  det  den  menneskelige  Prometheus,  at 
han  stjal  Ilden  fra  Himlen  og  gjorde  sig  den  underdanig, 
og  at  Luftens  og  Jordens  Aander  adlyder  ham,  naar 
Pauperismens  Ørn  evigt  sønderslider  hans  Indvolde.^" 
Ud  fra  samme  Beklagelse  over  Menneskeslægtens  Skæbne 
arbejder  Spencer  paa  at  gøre  Kundskabserhvervelse  til 
Grundlag  for  den  sociale  Udvikling.  Paa  denne  Be- 
stræbelse har  Spencer  ofret  50  Aars  anstrængende  Ar- 
bejde. Den  rationalistiske  Uddannelse,  han  fik  i  sin 
Ungdom,    den,    der    knytter    ham    til    Condorcet,    Kant, 

Comte  og  Mill,  har  han  aldrig  helt  strøget  af  sig;  men 
han  har  dog  stedse,  hvor  det  var  ham  muligt,  gennemført 
det  store  evolutionistiske  Synspunkt  at  forklare  Frem- 
komsten af  ethvert  Udviklingstrin  ved  Hjælp  af  de  Natur- 
kræfter, der  endnu  behersker  Livet.  Den  ændrede  Kom- 
bination af  disse  Kræfter  forklarer  de  tilsyneladende 
Spring  i  Udviklingen.  Selv  de  pludseligste  og  vold- 
somste Revolutioner  har  deres  Forklaring  i  de  forud- 
gaaende  Begivenheder  og  i  de  ved  dem  skete  Ændringer 
i  de  naturlige  Kamp-  og  Allianceforhold.  Samfunds- 
principerne  maa  udledes  fra  Drivkræfterne  i  Menneskets 
Bevidsthedsliv,  ti  kun  dette  Bevidsthedsliv  kan  vi  bygge 
paa.  Nutiden  har  sin  Forklaring  i  Fortiden,  men  den 
forbereder  Fremtiden.  Den  sociale  Udvikling  foregaar 
gennem  en  Kamp  mellem  Nutidens  Interesser  og  Fortidens 
Traditioner,  og  det  kan  ikke  nægtes,  at  Spencer  som 
overhovedet  Datidens  engelske  Liberalisme  ventede  denne 
Kamp  afgjort  gennem  en  Udsoning,  hvorved  Samfunds- 
interesserne og  de  individuelle  Interesser  blev  fuldstændig 
samstemte.  Dermed  vilde  saa  Samfundets  Herredømme 
over  Individerne  ophøre.  Dette  Ideal  hører  til  den  Ballast, 
som  Spencer  tilførte  Udviklingslæren  fra  Fortidens  Kultur. 
Det  var  de  franske  Encyklopædisters  Ideal;  det  var 
Benthams  Ideal  og  Stuart  Mills  Ideal.  Ogsaa  Karl  Marx 
nærede  dette  Ideal,  ogsaa  han  ventede  en  Samfundstilstand, 
hvor  Loven  har  samme  Rækkevidde  som  Moraliteten, 
hvor  Individernes  og  Samfundets  Interesser  dækker  hin- 
anden. I  Spørgsmaalet  om  Vejen,  ad  hvilken  dette  Maal 
naaes,  havde  de  to  Forfattere  derimod  intet  fælles.  Man 
har  ment  at  kunne  rationalisere  Individernes  Egoisme  og 
har  herved  fremkaldt  en  Reaktion,  der  repræsenteres  af 
de  weismannske  Sociologer,  nogle  nyere  engelske 
Etikere  og  Nietzsche.  Weissmannianerne  har  Kampen  for 
Tilværelsen  og  den  dermed  følgende  Udvælgelse  af  In- 
dividerne som  Skjoldmærke.  De  tager  deres  Udgangspunkt 
fra  Ch.  Darwin:  „I  alle  civihserede  Lande  ophober  Men- 
neskene Ejendom  og  overlader  den  til  Børnene."     »Uden 

Kapitalens  Ophobning  havde  de  civiliserede  Racer  ilcke 
udbredt  sig."  „En  jævn  Ophobning  af  Velstanden  for- 
styrrer ikke  den  naturlige  Udvælgelse."  Til  disse  Citater  fra 
„Menneskets  Afstamning"  tilføjer  Ammon:  „Udvælgelsens 
gunstige  Forløb  beror  paa,  at  den  dygtige  og  flittige 
Mand  kommer  frem."  Men  dette  gunstige  Forløb  mod- 
arbejdes af  en  misforstaaet  Humanisme,  der  hviler  paa 
den  ulykkelige  Tro,  at  al  Lidelse  er  overflødig.  „Vi 
forhindrer  den  naturlige  Udvælgelse,  idet  vi  opbyder  alle 
videnskabelige  og  økonomiske  Hjælpemidler  for  at  opholde 
mangelfulde  Individer  og  sætte  dem  i  Stand  til  at  formere 
sig.  Derpaa  undrer  vi  os  over,  at  Tallet  af  Svæklinge,  Syge, 
Forbrydere  og  Aandssvage  stadig  tiltager."  Den  gamle 
Tids  Pligtlære  har  man  forladt ;  Bourgeois  og  Solidaritets- 
etikerne  vil  erstatte  den  med  en  Lære  om  Retfærdighed 
og  Medfølelse,  Weissmannianerne  med  en  Lære  om 
Slægtens  Sundhed,  den  aandelige  saavel  som  den  legem- 
lige, og  denne  Sundhed  kan  kun  tilvejebringes  ved  at 
lade  Udvælgelsen  udfolde  sig  paa  naturlig  Maade  gennem 
de  Kræfter,  som  Kampen  for  Tilværelsen  tildanner.  Disse 
Kræfter  er  nu  engang  blevne  forskellige  for  de  forskellige 
Menneskeracer.  Et  Barn  af  civiliserede  Forældre  fødes 
ikke  med  samme  Muligheder  som  et  Barn  af  uciviliserede. 
I  Kraft  af  utallige  Slægtleds  Livskamp  er  Evropæeme 
blevne  Menneskeslægtens  Rovdyr;  de  hersker  som  Følge 
af  deres  Rovdyrinstinkter;  ødelæg  disse  Instinkter,  og  den 
evropæiske  Kultur  er  endt.  Saa  mægtige  er  disse  In- 
stinkter, at  ikke  engang  den  evropæiske  Religion  nogen- 
sinde for  Alvor  har  turdet  gaa  imod  dem.  Den  har  skabt 
Gejstlighedens  verdslige  Magt  med  Autoritetstro,  Lydighed 
og  økonomiske  Interesser;  den  har  skabt  Religionskrige, 
Kætterforfølgelse,  Inkvisition  og  Missionsvirksomhed;  den 
gaar  paa  Rov  blandt  andre  Religioners  Tilhængere  med  en 
Umættelighed,  der  ikke  tilfredsstilles,  saalænge  der  findes 
andre  Religioner;  den  møder  ved  Udbruddet  af  enhver 
Krig,  velsignende  Vaabnene,  indviende  Bannerne,  paa- 
kaldende Guds  Indgriben  og  højtideligt  takkende  ved  hver 

Sejr.  Som  alle  andre  Mennesker  er  ogsaa  Gejstligheden 
født  med  en  Arv  af  fysiske  og  aandelige  Egenskaber,  af 
Instinkter  og  Følelser,  der  kun  i  meget  begrænset  Grad 
kan  ændres.  Overfor  denne  Arv  kæmper  selv  den  mest 
ophøjede  Lære  forgæves.  Af  Gejstlighedens  Historie  kan 
alle  andre  Samfundslag  lære,  hvor  lidt  en  Teori  kan  føje 
til  Karakterens  Grundtræk.  Saavel  moralsk  som  fysisk 
er  disse  bestemte,  før  nogen  Art  af  personlig  Selv-Kontrol 
er  mulig.  En  Selv-Kontrol,  der  fører  Individets  Interesser 
ind  under  de  almene,  kan  tilstræbes;  men  før  den  er 
dannet,  kan  intet  bygges  paa  den.  Den  findes  allerede 
hos  nogle,  maaske  hos  ikke  faa,  men  hvad  kan  det 
nytte,  naar  Ægteskaberne  vedvarende  indgaas  uden  Hen- 
syn til,  om  den  findes  hos  begge  Parter.  Man  misbilliger 
i  Almindelighed,  at  en  meget  gammel  Mand  ægter  en 
ung  Kvinde,  eller  at  en  meget  gammel  Kvinde  ægter  en 
ung  Mand;  man  misbilliger,  at  en  vanfør  indtræder  i 
Ægteskab,  men  man  misbilliger  ikke,  at  sjælelige  Egen- 
skaber, der  udtrykker  høj  social  Kultur,  gennem  Ægteskab 
forvanskes  for  Børnene.  Ikke  faa  Tilbøjeligheder,  der 
kunde  føre  til  socialt  Fremskridt,  hvis  de  fik  en  alminde- 
ligere Udbredelse,  gaar  ad  den  Vej  til  Grunde,  uden  at 
deres  Undergang  kan  hindres.  Den  gensidige  Følelse, 
der  knytter  Ægtefællerne  sammen,  ledes  nemlig  ikke  af 
sociale  Beregninger,  men  af  personlige  Tilbøjeligheder,  af 
individuel  Trang.  Til  denne  vises  vi  stadig  tilbage, 
fordi  Weissmannianerne  ikke  erkender  nogen  Arveover- 
førsel af  Vane  og  Opdragelse. 

I  denne  Henseende  er  der  en  Forbindelse  mellem 
Nietzsche  og  den  vveissmannske  Bevægelse.  Nietzsche 
ser  Slægtens  Fremtid  knyttet  til  Herremennesket,  til  Over- 
mennesket, det  vil  sige  til  det  Menneske,  der  kun  kender 
Valget  mellem  godt  og  slet,  men  ikke  kender  noget  Valg 
mellem  godt  og  ondt.  Begreberne  godt  og  ondt  tilhører 
Slavemoralen,  hvorimod  Begreberne  godt  og  slet  tilhører 
Herremoralen.  Buddhaisme  og  Kristendom  har  i  henholds- 
vis   to    og   tyve  hundrede   Aar   og  nitten    hundrede  Aar 

prædiket  for  Menneskene,  at  de  skal  elske  hverandre, 
ofre  sig  for  hverandre,  og  dog  er  denne  Lære  vedbleven 
-at  være  en  Lære;  Menneskene  har  hørt  paa  den  en  Dag 
ugentlig,  de  øvrige  seks  Dage  af  Ugen  har  de  revet 
Brødet  af  Munden  paa  hinanden.  Det  er  en  Lære,  der 
ikke  har  ændret  Livsbetingelserne,  men  skjult  disse  for 
Menneskene  med  en  hel  Del  Talemaader,  saa  at  Darwin 
ligefrem  maatte  opdage,  hvorledes  de  virkelige  Livs- 
forhold er.  Menneskene  troede  at  elske  Frihed,  Lighed, 
Barmhjærtighed;  saa  kom  Darwin,  Wallace,  Huxley, 
Haeckel,  Weismann  og  lærte  dem,  at  de  kæmpede  for 
Tilværelsen,  som  alt  andet  i  Naturen  gør  det.  Som 
Fred  adskiller  sig  fra  Krig,  Slaven  fra  den  fri  Borger, 
den  syge  fra  den  sunde,  den  svage  fra  den  stærke,  saa- 
ledes  adskiller  den  gamle  Verdensopfattelse  sig  fra  Darwin- 
ismen. Darwin  mente,  at  den  herskende  human-demo- 
kratiske  Etik  kunde  forsone  sig  med  Udviklingslæren; 
Nietzsche  mener  det  ikke;  han  mener,  at  denne  med  Nød- 
vendighed fører  til  Læren  om  Overmennesket;  den  fører 
ikke  til  at  gøre  Menneskene  lykkeligere,  men  til  at  gøre 
dem  klogere  og  stærkere.  Fra  hans  Synspunkt  maatte 
det  være  en  Lykke,  at  Udviklingslæren  kom  tidsnok  til 
at  forhindre  det  liberale  Ideal  om  Menneskenes  Lighed 
saavel  som  det  humant-socialistiske  Ideal  om  alle  Men- 
neskers ensartede  Tilværelsesret  og  Tilværelsesværd  fra 
fuldstændig  at  bemægtige  sig  Sindene;  i  Stedet  for  alle 
eksisterende  Menneskers  Velfærd  tegnede  den  en  glimrende 
Fremtid  for  de  højest  udviklede  Racer;  den  maa  med 
Nødvendighed  nægte,  at  alle  Mennesker  kan  være 
Motiv  for  de  enkelte  Individers  Handlinger.  Selv  Darwin, 
der  dog  troede  paa  sin  Læres  demokratiske  Rækkevidde, 
forstod,  at  Samfundets  moderne  Kulturindretninger  ikke 
fremhjalp  den  naturlige  Udvælgelse,  at  de  snarere  hæm- 
mede den  uden  helt  at  kunne  undertrykke  den.  I  en  af 
sine  sidste  Samtaler  med  Wallace  udtalte  Darwin  sig 
med  ringe  Haab  om  Menneskeslægtens  Fremtid,  som  han 
fandt  formørket  ved  de  af  Kulturen  opstillede  Hindringer 

for,    at  Dygtighed  kunde   komme   til  sin  Ret.     Ved  den 
gældende  Arveret  sikrer  den  rige  Mand  sine  Børn  For- 
plantningsmuligheder,  selv  om  det  havde  været  bedre  for 
Menneskeslægten,    at   de  ikke  var  blevne  sikrede.     Ved 
den  systematiske  Pleje   af  syge  og   svage  lægges  andre 
Hindringer  i  Vejen    for  Udvælgelsen.     Nietzsche    nærmer 
sig  Spencer  ved  Forventningen  om  en  Tid,  da  en  Hand- 
lings   moralske    Værdi    maales    efter    dens    fysiologiske 
Nødvendighed  og  ikke  efter  det,  der  tilsigtes  med  Hand- 
lingen,  en  Tid,  hvor  en  Handling  kun  kaldes  god,   naar 
den  højner  Livet ;  men  medens  Spencer  ved  denne  Højnen 
af  Livet   forstaar   en    stærkere  Fungeren    af   de   tilstede- 
værende Livsfunktioner,  forstaar  Nietzsche  derved  en  Til- 
kæmpelse  af   ny   Færdigheder,    en    Udvidelse,    Berigelse^ 
Forøgelse  af  Funktionerne.    Han  udleder  sin  Etik  af  vore 
Instinkter,   mener  selv  at  have  funden  den,  men  i  Virke- 
ligheden   er    det    Udviklingslærens  -  Konsekvenser,    han 
drager   i    en    bestemt  Retning.      Han    lader  Zarathustra 
sige :  ikke  Udviklingslæren  lærer  eder  Overmennesket  som 
nyt   sædeligt  Ideal,    men  jeg  lærer  eder  Overmennesket; 
ikke  desto  mindre  er  det  Udviklingslæren,  der  har  aabnet 
hans  øjne  for  dette  Ideal  og  bragt  ham  til  at  elske  den 
Sundhed,  som  han  søger  i  sit  Overgennemsnitsmenneske. 
Paa  Darwins   Lære   om  Artsdannelsen    grunder   han    sin 
Teori  om  Frembringelsen  af  en  aristokratisk  Race,    hvis 
Liv  er  „Vilje  til  Magt".     Kunde    man  fastsætte  absolute 
Moralværdier,    Handlinger,    der   overfor   alle   Mennesker 
besad    moralsk  Værdi,    da    kunde   en  saadan  Race  ikke 
fremkomme.      Saadanne    Værdier   gives    imidlertid    ikke. 
Derimod  har  Menneskene  en  Drift  til  Magt,  der  kan  føre 
Individerne   til  Moralitet,    naar  Betingelserne  dertil  er   til 
Stede.    Denne  Vilje  til  Magt  har  imidlertid  vor  Civilisations 
Slave-Befolkning  søgt  at   knuse;    de  har  presset  den  ind 
mellem  Sympati  og  Broderkærlighed,  saa  de  smaa  Aander 
kan  triumfere,  og  de  store  gaar  til  Grunde.    Overfor  den 
falske  Humanitets  ødelæggelser  prædiker  han  den  Lære: 
„bliv  haarde",  brug  ingen  svækkende  Tale  om  Menneske- 

rettigheder,  ingen  tomme  Formularer  fra  en  Religion,  hvis 
Væsen  vi  har  opgivet.  „De  bedste  Ting  tilhører  mig  og 
mine;  giver  Menneskene  os  dem  ikke,  da  tager  vi  dem: 
den  bedste  Føde,  den  reneste  Himmel,  de  stærkeste 
Tanker,  de  smukkeste  Kvinder."  Det  er  den  herskende 
Races  herskende  Klasser,  der  her  taler;  det  er  Aar- 
tusinders  Militærmoral,  der  drager  sine  Konsekvenser  af 
Udviklingslæren  i  Bevidsthed  om  at  være  en  Samfunds- 
faktor. Det  er  Individualisme,  men  ikke  Spencers;  heller 
ikke  Krapotkins. 

Hos  Krapotkin  fremstilles  Viljen  til  Lyst  som  det 
eneste  Handlingsmotiv;  det  er  den,  der  bevirker,  at  et 
Menneske  spiser  sine  sultne  Børns  Mad,  medens  den 
ligeledes  bevirker,  at  et  andet  Menneske  sulter  sig  selv 
for  at  dele  sit  Maaltid  med  andre.  Han  henviser  selv 
til,  hvor  forbavsede  vore  Bedsteforældre  blev,  da  de 
engelske  Filosofer  og  de  franske  Encyklopædister  op- 
dagede, at  denne  Stræben  efter  Lyst  var  det  egentlige 
Handlingsmotiv,  og  vi  finder  saaledes  hos  Krapotkin  som 
hos  næsten  alle  den  sidste  Menneskealders  Etikere  et 
Fundament  af  Velfærdsmoral  overtrukket  med  et  tættere 
eller  tyndere  Lag  af  Udviklingsetik.  Denne  Stræben  efter 
Lyst  driver  Arbejdsgiveren  til  at  udbytte  sine  Arbejdere, 
ligesom  den  driver  Anarkisten ;  den  behei-sker  Pattebarnet, 
den  diende  Moder,  Aben,  Myren,  hele  den  organiske 
Verden.  Findes  der  da  i  Verden  ikke  Forskel  paa  godt 
og  ondt,  er  alt  af  lige  Værd,  fordi  alt  tilsigter  individuel 
Tilfredsstillelse?  Til  dette  Spørgsmaal  svarer  Krapotkin 
kun  nej.  Hele  Dyreverdenen,  fra  Insektet  til  Mennesket, 
ved,  at  der  er  Forskel  paa  godt  og  ondt,  og  den  behøver 
hverken  at  søge  Oplysning  hos  Kirkefædre  eller  hos 
Filosofer,  for  derved  at  lære  Forskellen  at  kende,  ti  alle 
Dyr  har  den  samme  naturlige  Trang  til  at  opretholde 
Racen  og  skabe  den  størst  mulige  Lyst  for  hvert  enkelt 
Individ.  Det  er  Racens  Opretholdelse,  der  er  det  af- 
gørende Kendetegn  paa,  hvad  der  er  godt,  og  hvad  der 
er  slet.    Hensynet  til  Stammen  kan  bringe  Naturmennesket 

til  at  spise  sine  Forældre,  naar  de  ligger  Stammen  til 
Byrde.  I  Spørgsmaalet  om,  hvorledes  Forskellen  paa 
godt  og  ondt  er  bleven*  Menneskene  bevidst,  skiller  Kra- 
potkin  sig  fra  Lykkemoralen.  Denne  mener,  at  Mennesket 
handler  moralsk,  fordi  det  er  til  Fordel  for  ham  selv, 
hvorimod  Krapotkin  fører  Moraliteten  tilbage  til  Individernes 
Følelse  af  at  være  solidariske  med  Racen.  Denne  Følelse 
driver  selv  lavtstaaende  Dyr  til  at  samle  sig  mod  fælles 
Fjender  og  overvinde  fælles  Vanskeligheder.  Ud  fra 
denne  Betragtning  bliver  Krapotkin  Talsmand  for  Med- 
følelse, medens  Nietzsche,  Magt-Etikeren,  foragter  denne 
Følelse;  han  driver  ikke  „Kultus  med  Lidelsen** ;  han  aner- 
kender ingen  Lidelsens  Religion.  Nietzsche  staar  Max  Stimer 
langt  nærmere,  end  han  staar  Krapotkin.  Naar  et  Menneske 
har  forstaaet,  at  andre  optræder  som  Tyranner,  da  vil 
han  vide,  hvad  der  er  hans  Pligt  overfor  dem,  ti  det 
anarkistiske  Grundprincip  er:  gør  mod  andre,  hvad  du 
under  tilsvarende  Forhold  vilde  have  dem  til  at  gøre  mod 
dig;  men  før  man  handler,  maa  man  ogsaa  have  erhvervet 
sig  denne  Forstaaelse.  Der  gives  ingen  virkelig  Anar- 
kisme uden  Oplysning.  Fra  dette  Princip,  at  behandle 
andre,  som  man  selv  vil  behandles,  glider  Krapotkin  lidt 
efter  lidt  over  til  en  ligefrem  Forherligelse  af  den  fri 
Kraftudfoldelse  og  Individets  Ret  til  Livet,  paa  hvilket 
Punkt  han  næsten  fuldstændig  mødes  med  Nietzsche.  Over- 
for „Lighedsmoralen",  der  vil  hæmme  nogle  Individers 
Vækst  til  Fordel  for  andre,  stiller  han  Anarkiets  Moral, 
der  rummer  en  bestemt  Protest  mod  enhver  saadan  Frem- 
gangsmaade.  For  Anarkisten  maa  det  gode  altid  være 
et  med  det  almennyttige,  derfor  anerkender  han  det 
nævnte  Handlingsprincip;  men  naar  den  ene  Anarkist 
lærer  den  anden :  handl,  som  du  ønsker  selv  at  blive  be- 
handlet, saa  er  dette  ikke  nogen  Lov,  det  er  kun  et  godt 
Raad,  han  giver.  Følges  Raadet  ikke,  da  skyldes  det 
formentlig  Mangel  paa  Oplysning,  og  der  er  derfor  ingen 
Grund  til  at  foragte  Manden.  Alt,  der  tjener  til  Menneske- 
slægtens Vel,  er  godt,  og  ingen  kan  paa  Forhaand  sige> 

at  Undertrykkelsen  af  Menneskets  Daadskraft,  af  den  fri 
Udfoldelse  af  hans  Personlighed,  vil  være  til  Gavn  for 
Slægten. 


Samtlige  individualistiske  og  kollektivistiske  Systemer 
har  deres  Rod  i  det  attende  Aarhundredes  Rationalisme. 
De  har  draget  nogle  Konsekvenser  af  Udviklingslæren; 
hver  har  draget  sine,  og  jo  flere  Systemer  der  opstaar, 
jo  flere  Konsekvenser  vil  formentlig  blive  dragne.  For  at 
tilkende  en  enkelt  af  Retningerne  Sejrens  Pris,  maa  man 
først  have  løst  en  Opgave,  som  alle  Parter  har  ladet 
ligge,  nemlig  den,  at  paavise  Fornuftens  og  de  humane 
Følelsers  virkelige  Betydning  som  Udviklingsfaktorer.  At 
denne  Opgave  hidtil  ikke  er  forsøgt  løst,  beror  paa 
Tidens  blinde  Tillid  til,  at  en  Paavisning  af,  hvorledes 
Samfundsudviklingen  fornuftmæssig  burde  være,  vil  efter- 
følges af  Samfundets  Omdannelse  i  den  paaviste  Retning. 
Udviklingslæren  anerkender  fuldt  ud  Fornuftens  og  Hu- 
manitetens Betydning  som  Drivkræfter  for  Menneskenes 
Handlinger,  men  Styrkeforholdet  mellem  disse  Drivkræfter 
og  de  økonomiske,  militære,  religiøse  Tilbøjeligheder,  der 
hidtil  har  haft  en  saa  mægtig  Betydning,  er  ikke  fastsat. 
Før  denne  Fastsættelse  er  sket,  kan  ingen  forudse  Ud- 
viklingens fremtidige  Former.  Kun  saa  meget  kan  siges, 
at  søger  man  Oplysning  hos  Psykologerne  om  Forholdet 
mellem  Fornuft  og  de  højere  Følelser  paa  den  ene  Side 
og  de  mere  fundamentale  Instinkter  og  Kræfter  paa  den 
anden  Side,  da  vil  man  ikke  kunne  dele  de  rationalistiske 
Forfatteres  sangvinske  Forventninger  om  at  kunne  be- 
stemme Retningen  for  Samfundsudviklingen.  Selv  om 
denne  en  Tid  kan  føres  i  et  fornuftmæssigt  og  humant 
Spor,  maa  man  stedse  være  forberedt  paa  Katastrofer, 
hvor  andre  udvælgende  Kræfter  bryder  igennem.  Individual- 
ismen kender  det  Maal,    der  skal  naas:    Personlighedens 

Frigørelse,  men  Spørgsmaalet  om  Vejenej  ad  hvilke  Ud- 
viklingen skal  foregaa,  besvarer  den  med  en  uklar  og 
almindelig  Henvisning  til  Oplysning  og  en  dermed  følgende 
forbedret  Moralitet.  Kollektivismen  kender  ikke  blot  det 
Maal,  der  skal  naas,  men  ogsaa  i  Enkelthederne  de  Veje, 
ad  hvilke  det  naas:  Arbejdsmidlernes  successive  eller 
revolutionære  Socialisering  og  den  dermed  følgende  Om- 
dannelse af  det  daglige  Liv  i  Samfundet  og  i  Familien. 
Kollektivismen  nærer  en  beundringsværdig  Tillid  til  For- 
nuftens Indflydelse  paa  Livet.  Det  ligger  i  den  givne 
Skildring,  at  Udviklingslæren  som  saadan  ikke  har  noget 
socialt  Ideal ;  den  søger  Klarhed  over  Udviklingsfaktorerne 
og  over  de  Veje,  Udviklingen  har  gennemløbet.  Denne 
Klarhed  vil  formentlig  komme  de  etiske  og  sociale  Sy- 
stemer til  Gode  i  samme  Grad  det  paavises,  at  samtlige 
Udviklingsfaktorer  er  af  ganske  naturlig  Beskaffenhed,  og 
at  Udviklingen  stadig  bestemmes  ved  et  Samspil  mellem 
de  tilstedeværende  Kræfter.  Af  disse  Kræfter  er  Fornuften 
én,  men  ogsaa  kun  én,  og  derfor  er  Kampen  stadig  staaende 
mellem  dem,  der  spørger:  hvorledes  opnaas  en  overfornuftig 
Sanktion  af  Livets  byrdefulde  Forhold?  og  dem,  der  spørger: 
hvorledes  opnaas  en  fornuftmæssig  Sanktion  af  de  samme 
Forhold? 

Determinisme  327. 

Diskussion  som  Samfundskraft  499 
-502. 

Divergensteori  31. 

Dressur  368—371. 


Dreyer,  J.  P.  134. 

Dupont  de  Nemours  481. 

Dværgvækst  45.  175  flg.  348. 

Dyr  allierede  med  Dyr  57,  med 
Planter  57,  med  Klima  56,  i  Kamp 
mod  Dyr  51,  mod  Planter  49  flg. 

Døden  70—74. 

Dødsfrygt  69. 

Bfterlignelsestrang  334.  459—61. 
489.  5m 

Egenskaber,  medfødte  306  flg.  333. 
343.  385—92;  erhvervede  306 
flg.  326.  333.  340  flg.  U±  343 
—55.  365—83.  .392-97. 

Energisætningen  36.  264.  278  flg. 
281  flg 

Epigenesis  305. 

Parrar.  J.  A.  328. 

Farvespaltning  158.  161. 

Feilberg  45. 

Filantropi  318.  319. 

Flechsig  238. 

Flourens  141.  183.  239. 

Formering  42.   189  flg.   192.  214. 

307  flg. 
Formaalslære  14.  22.  100.  101  flg. 

181. 
Forsteningslære  26.  27.  197—220. 

269.  482. 
Fosterlære    18.    24.   25.   181— Wi. 

269. 
Frazer,  J.  G.  432.  434.  436  flg.  440. 
Frugtbarhed  m  flg.  446.  466.  467. 

471. 
Funck-Brentano,  Th.  536. 
Fysiologiske  Enheder  sé 

Bioforer 

Gemmuler. 

Idioblaster. 

Konstitutionelle  Enheder. 

Fangener. 

Plastiduler. 

Qalilæi  35. 

Gal  ton,  F.  om  Arvelighed  334 — 
.39.  377.  388  flg.  391 ;  om  Racer 
151  flg  ;  om  Tillæmpelse  375— 
76;  om  Variering  137.  376.  387. 
,390. 

Galtons  Lov  336  flg.  340.  390. 

Gaudry  197  flg.  -208-11.  2l!2  Og. 

214.  218.  220. 
Gemmuler  300  flg.  311. 
Geoffroy  SI.  Hilaire  24-26. 
George,  Henry  485.  486. 
Gillen,  F.  J.  432  flg.  437.  443  flg. 
Goethe  27.  32.  374. 
Goldschmidt,  Harald  368.  371. 
Greef,  G.  de  421-24. 
Grieg.  James  A.  145. 
Guldherg,  G.  A.  175. 


Haeckel,  Ernst  185.  196;  om  Ar- 
ternes Oprindelse  122;  Arvelig- 
hedslove  385.  388.  391.  392. 
394;  om  Bastarder  144;  den 
biogeneliske  Lov  185  flg.;  om 
Kvalitetsvalg  120-22.  128;  om 
Pangenesis  103 :  om  Stamformer 
250;  om  Variering  83.  87. 

Haller,  A.  v.  182.  303. 

Handel  463.  486  flg.  488.  489.  490. 
507  flg.  515  flg.  519  flg.  544. 

Harraca  340  flg.  375.  384. 

Hartmann,  R.  230. 

Harweg  276. 

Hauch  og  Oppermann  (Haandbog 
i  Skovbrug)  44.  49  65.  67.  76. 369. 

Haycratl,  J.  Berry  325. 

Hedin,  Sven  44. 

Helland,  Amund  217. 

Helmholtz  289. 

Helweg  339. 

Herbert  144. 

Hertwig,  Oscar  189.  195  flg.  310. 
343.  346.  347.  U9.  381. 

Heteromorphose  347  flg. 

HiUer,  H.  Croft  316—325.  328. 

Hirn,  Yrjo  159  flg. 

Hobbes,  Th.  483. 

Humanitet  318  flg  325  flg.  490—95. 

Humboldt,  Vilh.  v.  521  flg. 

Husdvr  167—74. 

Hutchinson,  W.  69.  453.  466.  467. 

Huth,  A.  O.  360. 

Huxley  221  —  26;  om  Arvelighed 
365;  om  Arternes  Oprindelse 
103.  104.  123.  131 ;  om  Bastarder 
144;  om  Forsteninger  219.  242 
flg.;  Fosterlære  192  flg.;  om 
Mellemled  208;  om  Pangenesis 
303;  om  Variering  79.  85;   om 


I  Naturret  482  flg.  485 ;  om  Sam- 
'      fundet  557. 

■  Hypoteser  215.  294  flg.  301 ;  deres 
I  Begrundelse  166,  deres  Bekræf- 
!      telse  166. 

Idioblasler  311. 

Idioplasmateori  306. 

Indavl    336.    355-60.    378.    386. 

469  flg. 
Individualisme  415.  419.  421.  483. 

504—31.  532  flg.   546.  551  flg. 

563.  565. 
Industrialisme  411.  478. 
Intelligens  som  Freniskridtsaarsag 

407.  415.  419.  446.  449  flg.  454. 

466.  481.  495—504.  510-1.3. 
Intracellulær  Pangenesis  306. 
Iselin  417. 
Isolering  466.  467.  469. 

Jensen,  J.  81,  378. 
Jensen,  J.  L.  86. 
Jordperioder  199-207. 

Kambriske  200.  212. 

Siluriske  200.  212. 

Devoniske  201.  213. 

Stenkuls-  202. 

Permiske  202.  251. 

Trias-  202.  208.  251. 

Jura-  203.  213. 

Kridt-  205.  208.  213. 

Tertiær-  205.  206.  207.  208.  209. 
212,  213.  218.  239.  250- 

Kvartær-  206.  213.  218.  240.  241. 
250. 
Johannsen,  W.  3.39,  340.  :^3.  384. 

Kant  267. 

Kapitalisme  490.  524.  535.  636. 
Kaste  378.  469—76.  480.  486  492. 
Kelly,  Edmund  .509.  532.  536—51. 
Kidd,  Benjamin  419— 21.  444.  450. 

455.  456  flg. 
Kielsen,  F.  G.  5 
Kimplasmateori  306  flg.  334.  337. 

345  flg.  349  flg. 
Klassifikation    22.    125.    flg.    127. 

132-5.3.  197.  540 
Klima  38-47    52  flg.  56.  346.  372. 
Kollektivisme  532— .56. 
Konstitutionelle  Enheder  303.  311. 
Kranieformer  79.  243.  330  flg. 

sé  Kap.  XII. 

Krapotkin  563-65. 

Krigen  407.   408.   409.   412,   414. 

420.  425.  446-54.  457.  544. 
Krysning   120.    141  flg.    168.    169. 

171.  342.  348.  352  fip:.  378  flg. 

470.  471.  475  flg.  488. 
Kulluren  407.  429  flg.  446  flg.  456. 

477.  481  flg.  486  flg   503  flg. 
Kulturplanter  167—74. 
Kvalitetsvalg  94-131.  180. 

Lamarck  19—24;  Artsomdannelse 

127;  om  Mennesket  233. 
Lamarckske  Love  21. 
Laplace  267  flg. 

Lapouge,  G.   de;   om  Nedarvning 
376.  379.  476;  om  Byudvælgelse 
362  flg.  466;    om  Lighed    483. 
484;  om  Kranieformer  330. 
Lavoisier  35. 

Leche,  W.  245  flg.  247.  249. 
Lecky  69.  456.  496. 
Lensvæsen  409.  411. 
Leroux,  P.  555. 
Lewes  344.  366.  367. 
Liberalisme  411.  513  flg.  520—24. 

525. 
Lighed  318.    376.   410.   471.   480. 

481-90.  492.  541  flg. 
Linné,  Karl  11—12.    13.   62.    135 

flg.  137.  172.  230. 
Litlré  31.  418. 

Livels  Oprindelse  19.  20.  22.  127. 
129  flg. 
sé  Abiogenesis 
Biogenesis. 
Epigenesis. 
Idioplasmaleori. 
Intracellulær  Pangenesis. 
Kimplasmaleori. 
Modificeret  Pangenesis. 
Pangenesis. 
Perigenesis. 
Livingslone  67.  379. 
Locke,  John  333.  514. 
Lubbock,  J.  435. 
Luftfugtighed  og  Nedbør  42  flg. 
Lund,  P.  W.  241.  244. 
Lyell  9.  28.  268.  302. 
Lyset  38  flg. 

Mably  533  flg. 
Mac  Lennan  435. 


Macpherson  7. 

Maislre,  Joseph  d.  429.  448. 

Mailhus  31.  61.  467. 

Manouvrier  248. 

Marvspaltede  Ben  246. 

Marx,  Karl  526.  534-36.  558. 

Mellemformer  152.  182.  215  flg. 
237.  249  flg;  251.  381. 

Menneskets  Stilling  i  Naturen  221 
—257.  402  flg.  Rudimenter  176 
flg.  Fosterudvikling  191.  193. 
Variationsforhold  79.  Raceblan- 
ding 331.  379  flg.  Oprindelse 
10.  18    23.    Se  Kranieformer. 

MikhaTlowsky,  N.  401. 

Militarisme  410.  411.  412.  413. 
414.  420.  448-54.  478.  490. 
502.  509.  519  flg. 

Mill,  J.  SI.  om  Frihed  521  flg.; 
om  Initiativ  463:  om  Intelligens 
407.  5U  ;  om  Klassifikation  133; 
om  Religionsfrihed  .521  flg.;  om 
Sociologi  424. 

Misdannelse  83. 

Mivart  230.  252. 

Modificeret  Pangenesis  338. 

Monoteisme  469.  483.  502  flg.  505. 
514.  518. 

Morelly  534. 

Mutabililet  339.  340. 

MQller,  Fritz  24.  184. 

Miiller,  P.  E.  50.  56. 

Møbius  42. 

Naegeli  130.  306. 
Nathorst  241.  245.  247. 
Nationalkarakter  461.  465  flg.  468. 

492.  503. 
Naturret  414.  481-^5.  514.  525. 

534. 
Natursammenhæng     28.     35—59. 

153.  173.  424. 
Naudin,  Charles  142. 
Nedarvning  87.  89  flg.   109.    150. 

177.  183.  186.  294—397.  474. 
Newton  35. 

Nietzsche  560—63.  564. 
Nielsen,  P.  47. 
Nisbeth  320.    359.   363-64.   374. 

382.  468. 
Novicow  448. 
Ny-Lamarckisme  127  flg. 
Ny-Liberalisme  528  flg.^ 

Nærbeslægtedes  Ægteskab,  se  Ind- 
avl. I 
Næringsbund  44  flg.  5t2  flg.  66. 

Oken  184. 

Omskæring  381  flg. 

Oppermann,  A.  44.  47.  53.  369 
se  Hauch  og  Oppermann. 

Oppermann,  L.  V.  355. 

Organisation,  social  se  Samfunds- 
organisme. 

Owen  141.  223.  235  flg. 

Overbefolkning  468. 

Fangener  311. 

Pangenesis  293—303.  309.. 

Parringsvalg  154—64. 

Pearson  337. 

Perigenesis  303. 

Perier,  Edm.  554. 

Pigafetta  231. 

Planter  allierede  med  Dyr  54  flg., 

med  Klima  52  flg.,  med  Planter 

53;  kæmpende  mod  Dyr  48  flg., 

mod  Planter  47  flg. 
Plasliduler  303. 
Platt  BaU,  W.  315.  316.  322.  323. 

324. 
Podning  349. 
Polymorfisme  380. 
Primater  227.  232. 
..Primitive''    Mennesker   402.   405 

flg.  408.  428  flg. 
Privatejendom  533  flg.  547.  552. 
Prosch  35^2.  354.  357  flg. 
Proudhon  524  flg. 
Præformationslære  182.  305. 

Quesnay  481. 

Racedannelse  339.  342.  3.54.  357 
flg.  379  flg.;  -forbedring  325  flg.; 
-inddeling  465—76;  -opholdel- 
sesinstinkt  405.  522;  -blanding 
487-88.  Aktive  Racer  461  flg. 
463  flg.  467.  486.  497.  Passive 
461  flg.  463  flg. 

Reinhardt  244. 

Religion  407  flg.  420.  432.  454— 
.58.  460.  490.  491  flg.  502.  506. 
517—19.  525.  559. 

,Rent'  Blod  469  flg.  471. 

Retfærdighed  453.  532.  553-56. 


Retspleje  481. 

Retzius  245.  250. 

Ribot  361.  367.  386. 

Richthofen  43. 

Robertson  Smith  4.35. 

Romernes,  G.  J.  om  Artsbestem- 
melse 138;  om  Forsteninger  219 
flg.;  om  Fosterlære  349,  om 
Farvespaltning  161 ;  om  Klassi- 
fikation 150;  om  Kvalitetsvalg 
106.  109  flg.  125  flg.;  om  Nytte- 
værdi 102.  104;  om  PaiTings- 
valg  162;  om  Rudimenter  177. 
179;  om  Variering  77.  86. 

Rostrup  45.  52. 

Rousseau  402.  484.  485.  516.  518. 

Rudimenter  14.  24.  175—81.  254. 
430. 

Saint  Simon  418.  425. 
Samfundsfølelse     402 ;    -kontrakt 

407.  415 ;  -instinkt  481 ;   -opfat- 
telser   262   flg.    269.    273.    275. 

276.  277.  281.  282.  286  flg.  401 

flg.;   -organisme   195.  263.   273. 

405.  406. 413.  425.  532.  546.  552; 

-tradition  317.  320  flg.  329.  334. 

460.  462.  495.  503.  555. 
Samvariering  82  flg.  339.  350. 
Schaeffle  425  flg. 
Schelling  101. 
Schiern,  Fr.  434.  487. 
Schmidt,  Caspar  524  flg. 
Schmidt,  Oscar  139.  230.  238.  250. 
Schmonkewitsch  45. 
Schneider,  G.  H.  160. 
Schrøder,  C.  H.  67. 
Selektionsteori  31. 
Selvdannelse   22.    127.  129  flg.  se 

Livets  Oprindelse. 
Selvkontrol  292.  .560. 
Selvopholdelsesinstinkt   405.    410. 

446.  483. 
Semper  41.  46.  146  flg.  180.  186. 

,366. 
Skabelseslære  13  flg.  17.  27.  29  flg. 

130.    131.    137.    143.    147.    153. 

164.  177.  198  flg.  214.  252.  253. 

267  flg.  272.  294. 
Slaveri  476—80.  489.  530. 
Smith.  Adam  412.  515. 
I  Solidaritet  .552—55. 
I  Sparsommelighedens  Lov  153. 

Spencer,  Baldwin  432  flg.  436  flg. 
443  flg.  500. 

Spencer,  Herbert  6—9.  263—65. 
Arvelighed  303  flg.  309.  381.  382 
flg.;  Kamp  for  TOværelsen  108; 
om  Klassifikation  132.  150;  om 
Kulturplanter  167  flg.;  om  Par- 
ringsvalg  159  flg. ;  om  Pangene- 
sis  303;  om  Religion  454;  om 
Samfundet  31.  401  flg.  404—15. 
419.  421.  527—31.  557-58;  om 
Telegoni  353  flg.  355 :  om  Totem- 
isme 435.  449:  om  Udvikling  28. 
265-93;  Udviklingslove  172:  om 
Variering  86 :  om  Weismann  350. 

Sproget  320.  421.  480. 

Stamformer  107.  122.  251. 

Standsdannelse  280.  331.  361  flg. 
363.  450.  458.  46ri  flg.  476-80. 
486.  487.  505.  flg.  516. 

Statistik  og  statistisk  Metode  271. 
330  flg.  334  flg.  339.  340.  360. 
361  flg.  363.  480. 

Stemmeret  422. 

Stimer,  Max,   se  Gaspar  Schmidt. 

Stokes  253. 

Storjord,  Chr.  366.  367.  371. 

Strasburger  310. 

Sørensen,  A.  K.  366. 

Talent  361  flg.  368.  374  flg. 
Tarde  422.  425.  447.  448.  459.  480. 
Telegoni  351  flg.  395. 
Tillæmpning  51.  97    100.  107  flg. 

141.  177.  186.  194.  340  flg.  370. 

375.  392  flj?.  427.  459. 
Tocqueville  410.  522. 
Tohændede  2:33  flg. 
Totemisme    431—43.     446.    448. 

449.  452   459.  469. 
Tregarthen,  Greville  64. 
Tyndall  224. 
Tylor,  Alfr.  1.58. 


Udviklingslove  261—93.  Spencers. 

I  274.  II  275.  III  278. 
Udviklingsstadier  269  flg. 
Uensartet  Arvelighed  92.  373. 
Ultra-Darwinister  139. 306. 329. 392. 
Urtaage  267.  272.  274.  276  flg.  279. 

280.  290. 
Ussing  N.  V.  199.  201.  210. 
I  Utilitarianisme  295.  334. 

Wallace,  A.  R.  114—20;  Arternes 
Oprindelse  122;  om  Bastarder 
143.  144;  om  Forsteninger  218. 
230;  om  Frugtbarhed  64;  om 
Mennesket  253  flg.;  om  Pange- 
nesis  302:  om  Parringsvalg  156 
flg.;  om  Vaner  113:  om  Varia* 
tionstilbøjelighed  78.  80. 

Vane  18.  20  flg.  80  flg.  113.  298  flg. 
333.  341.  366.  368.  371  flg.  464. 

Varietet  77.  83.  137. 

Variationsgrænse  13.  105  flg. :  -til- 
bøjelighed 67.  75  flg.  109.  151 
flg.  186.  197.  217.  228  flg.  242. 
339.  340.  370.  373.  379.  389  flg. 
424.  446.  459.  462.  471. 485.  523. 

Varme  41  flg. 

Vaupell,  Chr.  37.  65.  75. 
'  Warming,  Eug.  40.  42.  45.  46.  49. 

54.  59.  141.  340. 
I  Weismann.  Aug.  7.3.  87.  182.  189. 
I      305—14.    321.    323.    334.    34.3. 
346-50.  361-65.  369.  372.  381. 
388  flg.  392. 

WheweU  117. 

Virchow  130.  131.  245.  249. 
'  Wolff-,  C.  F.  182.  196. 

Voltaire  15. 

Vries,  Hugo  de  189.  306.  339.  351. 

Vulpian  481. 

Ydre  Beskadigelse  366—70;  dens 
Indflydelse  23.  101.  111.  119  flg. 
381. 


Udvikling  —  Opløsning  28  flg.  264. 1  Øhrwall,  Hjalmar  71.  72.  73. 

276  flg.  286.  419.  i  Økonomiens  Princip  148. 

Udviklingsfaktorer  283.  Økonomiske  Forhold  407.  413.  414. 

Udvikhngsgrænse  280.  ;      416.  421.  478.  486.  487.  535. 

